Matvitaa 1 


1 Yesu Giduc zoux Ndaawitv Hungh mei zeiv-fun. Ndaawitv Hungh yaac 
zoux Apc^laa^ham nye zeiv-fun. Ih zanc fiev naaiv se Yesu Giduc doe 
jiex doc me douh zong. 2 Apc^laa^ham zoux Į^sakc me die. I^sakc 
zoux Yaakopv nyei die. Yaakopv zoux Yu^ndaa mbuo muoz-dorn doic 
nyei die. 3 Yu^ndaa zoux Beletv caux Zelaa nyei die. Ninh mbuo nyei maa 
heuc Taamaa. Beletv zoux Hetv^lon nyei die. Hetv^lon zoux Laam nyei 
die. 4 Laam zouz Am^mi^naa^ndapc nyei die. Am^mi^naa^ndapc zoux 
Naason nyei die. Naason zoux Sanx^mon nyei die. 5 Sanx^mon zoux 
Mbo^aatc me die. Mbo^aatc nyei maa heuc Laa^hapc. Mbo^aatc zoux 
O^mbetc nyei die. O^mbetc nyei maa heuc Lu^te. O^mbetc zoux Jetc^si 
nyei die. 6 Jetc^si zoux Ndaawitv Hungh nyei die. Ndaawitv Hungh zoux 
Saa^lo^morn nyei die. Saa^lo^morn nyei maa zinh ndaangc zouz U^li^yaa 
nyei auv. 7 Saa^lo^morn zoux Le^hox^mbo^am nyei die. 
Le^hox^mbo^am zoux Aa^mbi^yaa nyei die. Aa^mbi^yaa zoux Aasaax 
nyei die. 8 Aasaax zoux Ye^ho^saa^fatv nyei die. Ye^ho^saa^fatv zoux 
Yolam me die. Yolam zoux Utc^si^yaa mei die. 9 Utc^si^yaa zoux 
Yotaam mei die. Yotaam zoux Aa^hatc nyei die. Aa^hatc zoux 
He^se^ki^yaa nyei die. 10 He^se^ki^yaa zoux Maa^natv^se nyei die. 
Maa^natv^se zoux Aamon mer die. Aamon zoux Yo^si^yaa nyei die. 11 
Yo^si^yaa zoux Ye^ko^ni^yaa mbuo muoz-doic nyei die. Wuov zanc dos 
zuqc Į^saa^laa^en Mienh zuqc caangv mingh Mbaa^mbi^lon Deic-Bung. 
12 Zuqc caangv mingh liuz, nga'haav Ye^ko^ni^yaa zoux Se^an^ti^en 
nyei die. Se^an^ti^en zoux Se^lupv^mbaa^mben mei die. 13 
Se^lupv^mbaa^mben zoux Aa^mbi^yutv nyei die. Aa^mbi^yutv zoux 
E^li^yaa^kim nyei die. E^li^yaa^kim zoux Aasor nyei die. 14 Aasor zoux 
Saax^ndokc nyei die. Saax^ndokc zoux Aakim nyei die. Aakim zoux 
E^li^ute nyei die. 15 E^l^utc zou E^le^aa^saa nyei die. E^le^aa^saa 
zoux Matv^taan nyei die. Matv^taan zoux Yaakopv nyei die. 16 Yaakopv 
zoux Yosepv nyei die. Yosepv se Maa^li^yaa nyei ngoz. Maa^li^yaa zoux 
Yesu nyei maa. Yesu dongh mienh heuc Giduc wuov dauh. 17 Hnangv 


naaic, yiem Apc^laa^ham mingh taux Ndaawitv Hungh maaih ziepc feix 
doc mienh. Aengx yiem Ndaawitv Hungh mingh taux I^saa^laa^en Mienh 
zuqc guaatv mingh Mbaa^mbi^lon Deic-Bung maaih ziepc feix doic. 
Aengx yiem zuqc guaatv mingh nyei ziangh hoc taux Giduc cuotv seix 
wuov zanc, maaih ziepc feix doc, 


Yesu Giduc Cuotv Seix 


18 Yesu Giduc cuotv seix nyei jauv-louc se hnangv naaiv. Yesu nyei maa, 
mbuox heuc Maa^li^yaa. Yosepv gorngv ziangh ninh mi'aqv. Ninh mbuo 
maiv gaengh juangc dorngx bueix jiex mv baac Maa^li^yaa maaih sin agv, 
se yiem Singx Lingh nyei gagv daaih. 19 Ninh nyei ngoz, Yosepv, se kuv 
mienh yaac maiv oix bun Maa^li^yaa dorng zuangx zuqc nyaiv. Ninh 
ziouc yiem hnyouv hnamv oix beic ndiev ut. 20 Yosepv yiem hnyouv 
hnangv naaiv nor hnamv. Maaih dauh Ziouv nyei fin-mienh daaih box 
mbeix mbuox ninh, “Ndaawitv nyei zeiv-fun, Yosepv aah! Maiv dungx 
gamh nziex. Gunv longc Maa^li^yaa zoux meih nyei auv aqv oc. Ninh 
maaih Dem wuov norm sin se Singx Lingh bun ninh maaih. 21 Ninh oix 
duqv dauh dorn. Meih oix zuqc tengx wuov dauh dorn cuotv mbuox heuc 
Yesu, weic zuqc ninh oix njoux ninh nyei baeqc fingx leih ndutv ninh mbuo 
nyei zuiz.” 22 Naaiv deix sic cuotv daaih weic bun doix nzenge zinh 
ndaangc Ziouv longc wuov dauh douc waac mienh gorngv nyei waac. 
Ninh gorngv, 23 “Maaih dauh maiv nziaauc jiex dorn nyei sieqv, oix 
maaih norm sin, yungz dugv dauh dorn. Ninh mbuo oix cuotv mbuox heuc 
I^maa^nu^en.” (Eix leiz se “Tin-Hungh caux mbuo yiem.”) 24 Yosepv 
nyie daaih, ninh ei Hem Ziouv nyei fin-mienh mbuox mei waac zoux, 
ziouc dorh Maa^li^yaa daaih zoux ninh nyei auv agv. 25 Mv baac ninh 
mbuo maiv nitv doic taux Maa^li^yaa dugv naaiv dauh dorn daah. 
Yosepv tengz wuov dauh dorn cuotv mbuox heuc Yesu. 


Matv^taai 2 


1 Yesu cuotv ser yiem Yu^ndie Saengv, Mbetc^le^hem Mungv wuov 


zanc, dos zugc Helotv zoux hungh diex. Nga'haav maaih deix samx hleix 
nyei domh fin-saeng yiem dong bung daaih taux Ye^lu^saa^lem Zingh 2 
naaic gaax, “Cuotv seix daaih zoux Yiutai Mienh nyei hungh wuov dauh 
gu'nguaaz yiem haaix? Yie mbuo buatc ninh me hleix yiem dong bung 
cuotv ziouc daaih baaix ninh.” 3 Helotv Hungh muangx haiz naaiv deix 
waac ninh ziouc hnyouv maiv henh yietc deix. Yiem Ye^lu^saa^lem Zingh 
nyei zuangx mienh viet zungv yaac hnyouv maiv henh nzengc. 4 Helotv 
ziouc heuc Yiutai Mienh nyei zuangx sai mienh bieiv caux njaaux leiz nyei 
fin-saeng daaih nzoih yiem zunv ziouc naaic ninh mbuo, “Zoux Giduc 
wuov dauh oix cuotv seix yiem haaix?” 5 Ninh mbuo dau, “Yiem Yu^ndie 
Saengv, Mbetc^le^hem Mungv, weic zuqc douc waac mienh hnangv naaiv 
nor fiev, 6 ‘Yu^ndaa Deic-Bung, Mbetc^le^hem Mungv aah! Yiem 
Yu^ndaa Deic-Bung nyei domh zingh, meih maiv zeiz gauh faix jiex. 
Weic zuqc maaih dauh domh jien oix yiem meih naaic cuotv daaih dorh 
yie mei baeqc fingx, I^saa^laa^en Mienh.”” 7 Helotv ziouc heuc wuov 
deix samx hleix nyei domh fin-saeng daaih, bingx jienv longx-longx nyei 
naaic gaax, “Wuov norm hleix ziangh haaix cuotv daaih?” 8 Naaic liuz, 
Helotv ziouc mbuox ninh mbuo mingh Mbetc^le^hem Mungv. Ninh 
gorngv, “Meih mbuo gunv mingh Mbetc^le^hem Mungv longx-longx nyei 
lorz wuov dauh fu'jueiv. Lorz buatc, nzuonx daaih mbuox yie, yie ziouc 
haih mingh baaix ninh.” 9 Muangx hungh diex gorngv liuz, wuov deix 
domh fin-saeng ziouc cuotv jauv mingh agv. Zinh ndaangc yiem dong bung 
buatc cuotv wuov norm hleix mingh ndaangc ninh mbuo. Mingh taux 
fu'jueiv yiem wuov norm dorngx gu'nguaaic ziouc dingh jienv wuov. 10 
Domh fin-saeng buatc wuov norm hleix ziouc njien-youh orn-lorgc haic. 
11 Bieqc biauv mingh, buatc wuov dauh fu'jueiv caux ninh nyei maa, 
Maa^li^yaa, ziouc gueic njiec ndau baaix wuov dauh fu'jueiv. Ninh mbuo 
zorgv ninh mbuo dorh daaih nyei zingh nyeic cuotv daaih fonge horc bun 
ninh. Maaih jiem caux i nyungc ndaang nyei ndiangx-zung heuc mu^yorc 
caux faan^gen^sen. 12 Tin-Hungh box mbeix mbuox wuov deix domh 
fin-saeng maiv dungx nzuonx Helotv wuov. Ninh mbuo ziouc yangh ganh 
diuh jauv nzuonx ninh mbuo nyei deic-bung. 


Yosepv Mbuo Biaux Mingh I^yipv Deic-Bung 


13 Wuov deix domh fin-saeng nzuonx mr'agv. Maaih dauh Ziouv nyei 
fin-mienh box mbeix mbuox Yosepv, “Jiez sin daaih, dorh jienv fu'jueiv 
caux ninh nyei maa biaux mingh Hm Deic-Bung. Oix zuqc yiem wuov 
zuov taux yie mbuox meih, weic zuqc Helotv oix lorz naaiv dauh fu'jueiv 
daix.” 14 Yosepv ziouc jiez sin daaih, lungh muonz zanc dorh Hem wuov 
dauh fu'jueiv caux fu'jueiv nyei maa baus mingh Il^yipv Deic-Bung, 15 
yiem wuov zuov taux Helotv daic mingh. Hnangv naaic cuotv daaih weic 
bun doix nzengc Ziouv longc douc waac mienh gorngv nyei waac. Ninh 
gorngv, “Yie heuc yie nyei dorn yiem I^yipv Deic-Bung cuotv daaih.” 
Helotv Hungh Daix Fu'jueiv 16 Helotv Hungh hiuv dugv wuov deix domh 
fin-saeng nduov ninh, ninh ziouc qiex jiez! haic. Ninh njiec linge das 
nzengc Mbetc^le^hem Mungv caux huing nzuonx nyei dorngx wuov deix 1 
hnyangz ga'ndiev maengx nyei gu'nguaaz-dorn. Helotv hnangv naaiv nor 
daix naaiv deix fu'jueiv ei ninh naaic samx hleix nyei domh fin-saeng buatc 
hleix cuotv nyei ziangh hoc funx daaih. 17 Naaiv deix sic cuotv daaih do 
nzengc wuov dauh douc waac mienh, Ye^le^mi, nyei waac. Ye^le^mi 
gorngv, 18 “Haiz mienh yiem wuov Laamaa Zingh mbiouh mbiouh 
bungx-sing bungx-qiex nyei nyiemv. Laasen nyiemv ninh nyei fu'jueiv, ninh 
yaac maiv longc haaix dauh tengx ninh jaiv nzauh, weic zuqc ninh me 
fujħueiv daic mi'aqv.” Yosepv Mbuo Yiem I^yipv Nzuonz 19 Helotv 
Hungh daic mi'aqv. Yiem Hm Deic-Bung maaih dauh Ziouv mei 
fin-mienh daaih box mbeix Yosepv. 20 Fin-mienh gorngv, “Jiez sin daaih, 
dorh wuov dauh fu'jueiv caux jienv fu'jueiv nyei maa nzuonx I^saa^laa^en 
Deic-Bung aqv oc. Weic zuqc o hoic naaiv dauh fu'jueiv nyei maengc 
wuov deix daic nzengc mr'agv.” 21 Yosepv ziouc jiez sin dorh Hem 
fu'juerv caux fu'jueiv nyei maa nzuonx I^saa^laa^en Deic-Bung agv. 22 
Mv baac haiz gorngv Aan^ke^laa^atc nzipc ninh nyei die, Helotv, zoux 
Yu^ndie Saengv nyei hungh, Yosepv ziouc gamh nziex maiv mingh wuov 
aqv. Tin-Hungh yaac box mbeix donv Yosepv, Yosepv mbuo ziouc mingh 
Gaa^li^li Saengv, 23 yiem norm mungv mbuox heuc Naa^saa^letv. Naaiv 
deix jauv cuotv daaih dot nzenge douc waac mienh mei waac. Wuov 


deix douc waac mienh gorngv, “Mienh oix heuc ninh zoux Naa^saa^letv 
Mienh.” 


Matv^taai 3 


1 Ziangh hoc taux, tengx mienh jiex wuom nyei leiz wuov dauh Yo^han 
mingh wuov Yu^ndie Deic-Bung-Huaang zunh doz. 2 Ninh gorngv, “Oix 
zuqc goiv hnyouv guangc meih mbuo nyei zuiz, weic zuqc Tin-Hungh 
daaih zoux Ziouv gunv mienh nyei ziangh hoc taux fatv aqv.” 3 Douc 
waac mienh, [^saa^yaa, gorngv nyei, se dongh naaiv dauh Yo^han agv. 
ĮI^saa^yaa gorngv, “Maaih laanh mienh yiem deic-bung-huaang heuc jienv 
gorngv, ‘Oix zuqc liuc leiz Ziouv nyei jauv. Ninh nyei jauv oix zuge koi 
zaqc nyei.”” 4 Yo^han zuqv nyei lui-houx longc lorh torh biei ndatv daah, 
yaac longc ndopv-hlaang sai jienv jaaiv. Ninh nyanc nyei ga'naaiv se 
jopv-nyeic caux lomc nyei mueiz-dorngh. 5 Mienh yiem Ye^lu^saa^lem 
Zingh caux gormx Yu^ndie Saengv caux Jor^ndaen Ndaaih hlen yietc 
zungv horngc zaangc nyei dorngx, cuotv mingh lorz Yo^han. 6 Ninh mbuo 
nyiemc ninh mbuo nyei zuiz, Yo^han ziouc yiem wuov Jor^ndaen Ndaaih 
tengx ninh mbuo jiex wuom nyei leiz. 7 Yo^han buatc Faa^li^si Mienh 
caux Saa^ndu^si Mienh cam nyei daaih lorz ninh, oix jiex wuom mei leiz 
ziouc gorngv ninh mbuo. Ninh gorngv, “Meih mbuo mac ndui naang-dogc 
nyei buonv aah! Tin-Hungh dingc zuiz nyei ziangh hoc oix taux. Haas 
dauh kuinx meih mbuo biaux ndutv? 8 Meih mbuo zoux sic oix zuqc bun 
cing meih mbuo goiv hnyouv guangc zuiz. 9 Yaac maiv dungx yiem 
hnyouv hnamv, ‘Yie mbuo maaih Apc^laa^ham zoux yie mbuo nyei 
ong-taaix.” Yie mbuox meih mbuo, Tin-Hungh zungv haih zorqv naaiv 
deix la'bieiv zoux benx Apc^laa^ham mei zeiv-fun.” 10 Ih zanc mbenc 
ziangx bouv, zungv an Dem ndiangx-gorn. Haaix diuh ndiangx ziangh 
biouv maiv kuv, oix zuqc goix guangc buov douz mingh. 11 “Yie longc 
wuom tengx meih mbuo jiex leiz, bun cing meih mbuo goiv hnyouv 
guangc zuiz. Mv baac yie daaih ndaangc, aengx maaih dauh nqa'haav 
daaih. Ninh zoux gauh hlo yie. Yie zungv maiv puix tengx ninh hnengx 
heh. Ninh oix longc Singx Lingh yaac longc douz tengx meih mbuo jiex 


leiz. 12 Ninh mer buoz mm jienv ga'naaiv-cenv, oix Tous nzenge ninh 
nyei mborgv mbiauh ciangv yaac siou ninh nyei mbiauh dapv lamz. Mv 
baac cuqv-maux ninh oix longc yietc liuz maiv haih daic nyei douz buov 
jienv.” 


Yesu Jiex Wuom Nyei Leiz 


13 Wuov zanc Yesu yiem Gaa^li^li mingh Jor^ndaen Ndaaih, oix Yo^han 
tengx ninh jiex wuom nyei leiz. 14 Mv baac Yo^han oix Yesu goiv za'eix, 
ninh ziouc gorngv, “Horpc zuge meih tengx yie jiex leiz, mv baac meih 
daaih lorz yie?” 15 Yesu dau Yo^han, “Meih gunv tengx yie aqv. Mbuo 
hnangv naaiv zoux, se zoux dugv horpc nzengc ei Tin-Hungh oix mbuo 
zoux nyei.” Yo^han ziouc tengx aqv. 16 Yesu ex leiz yiem wuom yietv 
cuotv daaih wuov zanc, lungh ziouc nqoi. Yesu buatc Tin-Hungh nyei 
Singx Lingh njiec daaih hnangv norqc ngo nor, yaac nzopc Wem ninh. 17 
Maaih qiex yiem gu'nguaaic lungh gorngv, “Naaiv se yie nyei 
Dorn-hnamv. Yie za'gengh a'hneiv haic ninh.” 


Matv^taai A 


1 Yesu jiex liuz wuom nyei leiz, Singx Lingh ziouc dorh ninh mingh 
deic-bung-huaang zuqc mem nyei hungh se. 2 Feix ziepc hnoi feix 
ziepc muonz Yesu zei maiv nyanc haaix nyungc, hnyouv ziouc sie aqv. 3 
Mienv nyei hungh ziouc daaih lorz ninh yaac gorngv, “Meih za'gengh 
Tin-Hungh nyei Dorn nor, heuc naaiv deix la'bieiv benx njuov daaih 
maah!” 4 Yesu dau, “Ging-Sou fiev jienv gorngv, “Mienh maiv zeiz kungx 
kaux nyanc hopv yungz maengc hnangv, mv baac oix zuqc kaux 
Tin-Hungh gorngv nyei joux-joux waac.”” 5 Mienv nyei hungh ziouc dorh 
Yesu mingh cing-nzengc nyei zingh, Ye^lu^saa^lem, bun ninh yiem zaangc 
Tin-Hungh nyei biauv hlang jiex nyei dorngx, 6 gorngv mbuox ninh, “Meih 
za'gengh Tin-Hungh nyei Dorn nor, biu njiec gaax. Weic zugc Ging-Sou 
fiev jienv gorngv, ‘Tin-Hungh oix paaiv ninh nyei fin-mienh goux jienv 
meih. Ninh mbuo ziouc longc buoz bouh Gem meih, maiv bun meih nyei 


zaux zong zuqc la'bieiv.”” 7 Yesu dau, “Mv baac Ging-Sou yaac fiev Hem 
gorngv, ‘Maiv dungx seix Ziouv, meih nyei Tin-Hungh.”” 8 Miem mei 
hungh aengx dorh Yesu faaux norm hlang haic nyei mbong, bun ninh 
mangc lungh ndiev maanc guoqv yaac mangc maanc guogv nyei njang- 
laange. 9 Mienv nyei hungh gorngv, “Se gorngv meih gueic njiec baaix 
yie, yie ziouc zorgv naaiv deix yietc zungv bun meih.” 10 Yesu ziouc dau, 
“Saadaan aah! Biaux nqoi maah! Ging-Sou fiev jienv gorngv, ‘Oix zuqc 
baaix Zou, meih nyei Tin-Hungh. Kungx oix zuqc fu-sux ninh nduqc 
dauh hnangv.”” 11 Mienv nyei hungh ziang naaic leih nqoi Yesu mr'agv. 
Fin-mienh ziouc daaih liuc leiz Yesu. 


Yesu Yiem Gaa^li^li Saengv Jiez Gorn Zunh Doz 


12 Yesu haiz gorngv Yo^han zuqc wuonx loh, ninh ziouc mingh Gaa^li^li 
Saengv mi'aqv. 13 Yesu maiv yiem Naa^saa^letv Mungv, ninh mingh yiem 
Kaa^be^naa^um Mungv, Gaa^li^li Koiv-Dorn hlen, Se^mbu^lun caux 
Napv^taa^li Deic nyei gapv-jaaix dorngx. 14 Hnangv naaic cuotv daaih se 
weic bun zinh ndaangc tengx Tin-Hungh douc waac wuov dauh I[^saa^yaa 
nyei waac doix nzengc. 15 Į^saa^yaa gorngv, “Se^mbu^lun caux 
Napv^taa^li Deic, yiem wuov ngaanc ziqc Jor^ndaen Ndaaih, dongh 
mingh koiv wuov diuh jauv, se Janx yiem mei deic-bung, Gaa^li^li. 16 
Yiem hmuangx gu'nyuoz nyei baegc fingx, zungv dugv buatc domh njang. 
Yiem zuqc daic nyei dongh linh gu'nyuoz wuov deix, maaih njang cuotv 
daaih ziux jienv ninh mbuo.” 17 Yangh naaiv mingh Yesu jiez gorn zunh 
doz. Ninh gorngv, “Oix zuqc goiv hnyouv guangc zuiz. Tin-Hungh daaih 
zoux Ziouv gunv mienh nyei hnoi taux fatv agv.” 


Yesu Heuc Biei Dauh Mienh Daaih Zoux Sai-Gorx 


18 Yesu yangh jauv gan Gaa^li^li Koiv-Dorn hlen mingh, buatc maaih i 
muoz-dorn. Ninh mbuo zoux zorqv mbiauz nyei mienh, yiem wuov koiv 
borngz mbiauz. Maaih dauh heuc Simon, aengx maaih norm mbuox heuc 
Bide, caux jienv ninh nyei youz, An^ndaa^lu. 19 Yesu mbuox ninh mbuo, 


“Meih mbuo daaih gan vie oc. Yie oix njaaux meih mbuo lorz mienh, 
hnangv ih zanc meih mbuo lorz mbiauz nor.” 20 Ninh mbuo liemh zeih 
guangc ninh mbuo nyei mungz gan jienv Yesu mingh agv. 21 Yesu jiex 
mingh deix aengx buatc Se^mbe^ndi nyei i dauh dorn, Yaagorpc caux 
Yo^han. Naaiv deix i muoz caux ninh mbuo nyei die yiem wuov nzangv 
liuc leiz mungz. Yesu heuc ninh mbuo daaih. 22 Ninh mbuo liemh zeih 
guangc jienv ninh mbuo nyei die, guangc jienv nzangv, gan Yesu mingh 
aqv. 


Yesu Zunh Doz Yaac Zorc Baengc 


23 Yesu mingh gormx Gaa^li^li Saengv, yiem ninh mbuo me wuic 
dorngh njaaux mienh, yaac zunh Tin-Hungh zoux Ziouv gunv mienh nyei 
kuv fienx. Ninh yaac zorc longx zuangx mienh nyei nyungc-nyungc 
baengc. 24 Yesu nyei mengh dauh sing buangv Silie Deic-Bung. Mienh 
ziouc dorh yietc zungv baengc mienh daaih lorz Yesu, se dorh butv 
nyungc-nyungc baengc caux zuqc diev mun nyei, zuqc mieny muoqyv nyei, 
butv dungz-ndin nyei, caux butv baengc-mbai nyei mienh daaih. Yesu yaac 
zorc longx ninh mbuo. 25 Mienh camv haic gan em Yesu mingh. Maaih 
deix yiem Gaa^li^li Saengv, maaih deix yiem Totv^mbu^li Saengv, maaih 
deix yiem Ye^lu^saa^lem Zingh, maaih deix yiem Yu^ndie Saengv, aengx 
maaih deix yiem Jor^ndaen Ndaaih nyei dong bung maengx gan Hem 
Yesu mingh. 


Matv^taai 5 


1 Yesu buatc mienh ndongc naaic camy, ninh ziouc faaux norm mbong 
mingh zueiz jienv. Ninh nyei sai-gorx mbuo yaac daaih yiem zunv. 2 Yesu 
ziouc jiez gorn njaaux ninh mbuo. Ninh gorngv, 3 “Ganh hiuv dugv ganh 
qiemx zuqc Tin-Hungh wuov deix, maaih njien-youh agv, weic zuqc 
maaih Tin-Hungh zoux Ziouv gunv ninh mbuo. 4 Maaih you-nzauh wuov 
deix, maaih njien-youh aqy, weic zuqc Tin-Hungh or tengx jaiv 
you-nzauh. 5 Hnyouv suonc wuov deix, maaih njien-youh agv, weic zuqc 


Tin-Hungh laengz bun nyei, ninh mbuo oix duqv zipv nzengc. 6 Ngorc oix 
zoux horpc Tin-Hungh nyei hnyouv wuov deix, maaih njien-youh aqy, 
weic zuqc Tin-Hungh oix bun ninh mbuo dugv buangv eix. 7 Korv-lienh 
mienh wuov deix, maaih njien-youh agv, weic zuqc Tin-Hungh oix 
korv-lienh ninh mbuo. 8 Maaih cing-nzengc nyei hnyouv wuov deix, maaih 
njien-youh aqy, weic zuqc ninh mbuo oix dugv buatc Tin-Hungh. 9 Kuinx 1 
bung mienh horpc hnyouv daaih maaih baengh orn wuov deix, maaih 
njien-youh aqy, weic zuqc Tin-Hungh oix nyiemc ninh mbuo zoux ninh 
nyei naamh nyouz. 10 Weic zoux ei Tin-Hungh mei eix zuqc mienh zoux 
dogc wuov deix, maaih njien-youh agv, weic zuqc maaih Tin-Hungh zoux 
ninh mbuo nyei Ziouv gunv ninh mbuo. 11 Meih mbuo weic yie zuqc 
mienh gorngv dogc, zoux doqc, zuqc mienh gorngv nyungc-nyungc waaic 
nyei jauv, meih mbuo ziouc maaih njien-youh agv. 12 Oix zuqc njien-youh 
a'hneiv weic zuqc yiem wuov tin-dorngh maaih domh zingh nyeic oix bun 
meih mbuo. Zinh ndaangc douc waac mienh fih hnangv nyei zuge mienh 
zoux dogo." 


Mbuo Se Ben Nzauv Caux Njang 


13 “Meih mbuo se hnangv nzauv weic yiem baamh mienh mbu'ndongx. 
Mv baac se gorngv nzauv nyei mueix tuix zaamv mingh, hnangv haaix nor 
noic dugv aengx nzaaih daaih? Naaiv deix nzauv maiv lamh longc agv. 
Oix zuqc dox guangc bun mienh caaiv hnangv. 14 “Meih mbuo se hnangv 
njang weic ziux lungh ndiev mienh. Yietc norm zingh yiem wuov 
mbong-ningv maiv haih bingx maiv mbueiz mienh. 15 Yaac maiv maaih 
mienh diemv zieqc dang daaih, zorqv tongv ngopv jienv. Dang m'daaih 
don dang nyei baaih ziux njang yietc bau mienh. 16 Meih mbuo yaac oix 
zuqc hnangv dang nor, ziux lungh ndiev mienh. Hnangv naaic, ninh mbuo 
dugv buatc meih mbuo zoux mei kuv sic ziouc Gah meih mbuo nyei 
tin-dorngh Diex. 


Yesu Njaaux Leiz-Latc Nyei Jam 


17 “Maiv dungx hnamv vie daaih guangc Mose mei Leiz-Latc caux 
Tin-Hungh nyei Douc Waac Mienh njaaux nyei waac. Yie maiv zeiz daaih 
guangc. Yie daaih weic bun yietc zungv cuotv daaih zien. 18 “Yie gorngv 
zien mbuox meih mbuo, maaih lungh caux ndau corc yiem jienv nyei 
ziangh hoc, Leiz-Latc nyei yietc dimv yietc waeqc nzaangc zungv maiv 
haih ndortv. Zuov taux nyungc-nyungc dunh yunh nzengc. 19 “Hnangv 
naaic, haaix dauh baamz liemh faix jiex wuov diuh leiz, aengx njaaux 
mienh fih hnangv nyei baamz, wuov dauh yiem Tin-Hungh nyei guogv 
zuqc zoux gauh faix jiex. Mv baac haaix dauh muangx nzengc leiz, aengx 
njaaux mienh fih hnangv nyei zoux, wuov dauh yiem Tin-Hungh nyei 
guogv dugv zoux hlo. 20 Yie ziouc mbuox meih mbuo, meih mbuo oix 
zuqc gan Tin-Hungh gauh longx njaaux leiz nyei fin-saeng caux Faa^li^si 
Mienh. Maiv zei aeqv, meih mbuo zungv maiv dugv biegc Tin-Hungh nyei 
guoqyv. 


Yesu Njaaux Qiex Jiez Nyei Jauv 


21 “Loz-hnoi njaaux mienh naaiv deix waac meih mbuo haiz jiex nyei, 
‘Maiv dungx daix mienh. Haaix dauh daix mienh oix zuqc dmgc zuiz.’ 22 
Mv baac yie mbuox meih mbuo, haaix dauh qiex jiez ninh nyei gorx-youz, 
zungv zuqc siemv zuiz agv. Haas dauh hemx ninh nyei gorx-youz, 
‘Ga'naaiv-hngongx aah!” wuov dauh zuqc dorh mingh Gunv Sic Wuic 
siemv zuiz. Haaix dauh hemx ninh me gorx-youz, “Ga'naaiv-mbuo piqy,’ 
gamh nziex wuov dauh zic dugv ndortv deic nyuoqc nyei douz. 23 
“Hnangv naaiv nor, se gorngv meih dorh ga'naaiv mingh ziec-dorngh oix 
ziec bun Tin-Hungh, mv baac taux wuov jangx zuqc meih nyei gorx-youz 
maaih haaix nyungc caux meih maiv horpc, 24 oix zuqc zorgv meih dorh 
mingh nyei ga'naaiv an jienv ziec-dorngh ga'hlen, mingh caux meih mei 
gorx-youz gorngv horpc. Gorngv sung liuz cingx daaih zorgv meih mei 
ga'naaiv ziec bun Tin-Hungh. 25 “Gorngv hnangv maaih mienh gox meih, 
dorh meih mingh wuov sic dorngh, meih caux ninh mingh maiv gaengh 
taux sic dorngh, oix zuqc caux ninh gorngv horpc. Zuov taux sic dorngh, 
nziex ninh oix zorqv meih jiu bun siemv zuiz jien. Siemv zuiz jien aengx 


zorgv meih jiu bun hungh baeng. Meih ziouc zuqc wuonx jienv loh agv. 26 
Yie gorngv zien mbuox meih, meih oix zuqc wuonx jienv loh zuov taux 
meih jaauv sung nzengc, maiv caa yietc norm dongh zinh nyei zaeqv cingx 
duqv cuotv. 


Hienx Auv Hienx Nqox Nyei Jauv 


27 “Meih mbuo haiz jiex loz-hnoi njaaux mienh naaiv deix waac, ‘Maiv 
dungx hienx auv hienx ngoz.” 28 Mv baac ih zanc yie mbuox meih mbuo, 
haaix dauh buatc dauh m'sieqv dorn yaac haiz hanc, se dorngx yiem 
hnyouv hienx liuz agv. 29 Hnangv naaic, se gorngv meih nyei mbiaauc 
bung m'zing nduov meih baamz zuiz, oix zuqc gueix guangc. Meih nyei sin 
waaic fangx corc gauh longx meih nyei ziangh sin zuge ndortv deic 
nyuoqc. 30 Gorngv hnangv meih nyei mbiaauc jieqv buoz bun meih baamz 
zuiz, 0ix zuqc hngaqv guangc. Zoqc jieqv buoz corc gauh longx meih mei 
ziangh sin zuqc ndortv deic nyuoqc. 


Leih Cai-Doix Nyei Jauv 


31 “Aengz maaih joux waac gorngv, ‘Haaix dauh leih ninh nyei auv oix 
zuqc fiev zeiv leih cai sou bun jienv ninh.’ 32 Mv baac ih zanc yie mbuox 
meih mbuo, haaix dauh leih ninh nyei auv yaac maiv zeiz laaix ninh nyei 
auv hienx ngoz, wuov dauh auv aengx mingh longc siang-nqox, wuov 
dauh loz-nqox zoux bun ninh nyei auv benx hienx nqox nyei mienh. Ninh 
longc wuov dauh siang-nqox yaac benx hienx auv nyei mienh agv. Laengz 
Ngaengc Waac Nyei Jauv 33 “Loz-hnoi njaaux mienh naaiv deix waac 
meih mbuo yaac haiz mi'aqv. Waac gorngv, ‘Maiv dungx bungx ndortv 
meih laengz nyei waac. Meih yiem Ziouv nyei nza'hmien laengz haaix 
nyungc waac oix zuqc ei Dem zoux.’ 34 Mv baac ih zanc yie mbuox meih 
mbuo, maiv dungx ziangv haaix nyungc laengz waac. Maiv dungx ziangv 
tin-dorngh laengz waac, weic zuqc tin-dorngh se Tin-Hungh nyei weic. 35 
Yaac maiv dungx ziangv ndau, weic zuqc ndau se ninh lorngx zaux nyei 
dorngx. Yaac maiv dungx ziangv Ye^lu^saa^lem Zingh laengz waac, weic 


zuqc naaiv norm zingh se Domh Hungh Diex me zingh. 36 Liemh maiv 
dungx ziangv meih nyei m'nqorngv laengz waac weic zuqc meih maiv haih 
zoux yietc diuh meih nyei mba'biei baeqc fai jieqv. 37 Meih kungx oix 
zuqc gorngv zaqc zeiz fai maiv zeiz gaux agv. Aengx gorngv gauh camv 
naaic se yiem hiuang orgv wuov dauh daaih. 


Yesu Njaaux Jaauv Win Nyei Jauv 


38 “Meih mbuo haiz jiex loz-hnoi njaaux mienh naaiv joux waac, ‘M'zing 
jaauv m'zing, nyaah jaauv nyaah.’ 39 Mv baac ih zanc yie gorngv mbuox 
meih mbuo, mienh zoux dorngc bun meih, maiv dungx jaauv win. Se 
gorngv maaih mienh mbaix meih nyei mbiaauc bung hmien, oix zuqc 
liemh zaaix maengx bung huin mingh bun ninh mbaix. 40 “Se gorngv 
maaih dauh mienh dorh meih mingh sic dorngh oix gox longc meih nyei 
lui, liemh meih nyei domh lui yaac oix zuqc bun ninh. 41 “Se gorngv 
maaih dauh mienh zorqv meih fungx bou, aapv meih nyiex ninh nyei 
ga'naaiv yietc gilo jauv, meih oix zuqc tengx nyiex mingh i gilo. 42 
“Maaih mienh tengx meih tov haaix nyungc, meih oix zuqc bun aqv. 
Maaih mienh oix gaav meih nyei ga'naaiv longc, yaac oix zuqc bun ninh 
longc. 


Yesu Njaaux Mienh Oix Zuqc Hnamv Win-Wangv 


43 “Meih mbuo haiz jiex loz-hnoi mienh njaaux naaiv deix waac, ‘Oix 
zuqc hnamv meih nyei gorx-youz, nzorng meih nyei win-wangv.' 44 Mv 
baac ih zanc yie gorngv mbuox meih mbuo, oix zuqc hnamv meih mbuo 
nyei win-wangv. Zoux doqc meih mbuo wuov deix, oix zuqc tengx ninh 
mbuo daux gaux. 45 Meih mbuo hnangv naaiv nor zoux, meih mbuo ziouc 
benx meih mbuo nyei tin-dorngh Diex nyei dorn agv. “Maiv gunv kuv 
mienh fai mienh waaic mienh, Tin-Hungh yaac bun mba'hnoi zu fih 
hnangv nyeti. Ninh yaac bun lungh duih mbiungc tengx zoux longx zoux 
waaic nyei mienh dugv fih hnangv. 46 “Se gorngv meih mbuo kungx 
hnamv dongh hnamv meih mbuo wuov deix mienh hnangv, Tin-Hungh 


weic haat diuc horpc zuqc bun zingh mec meih mbuo? Liemh tengx 
Lomaa hungh jaa siou nzou-zinh wuov deix mienh yaac hnangv naaiv nor 
zoux. 47 Se gorngv meih mbuo kungx caux meih mbuo hnamv wuov deix 
mienh gorngv waac hnangv, meih mbuo zoux haaix nyungc gauh longx 
zuangx mienh? Liemh maiv gaengh hiuv dugv Tin-Hungh wuov deix 
mienh yaac hnangv naaic nor zoux ni! 48 “Meih mbuo oix zuge dunh yunh, 
hnangv meih mbuo nyei tin-dorngh Diex nor, dunh yunh. 


Matv^taai 6 


1 “Meih mbuo oix zuqc faix fim. Tin-Hungh oix meih mbuo zoux nyei kuv 
sic maiv dungx dorng zuangx zoux weic bun mienh buatc. Se gorngv meih 
mbuo dorng zuangx zoux, meih mbuo maiv dugv zipv tin-dorngh Diex bun 
nyei zingh nyeic. 2 “Wuov nyungc, meih cuotv fim tengx mienh jome 
mienh, maiv dungx hu hu hiaangv hiaangv me zoux, hnangv beih zaqc 
hnyouv njuotv nyei mienh yiem wuic dorngh yaac yiem jaai-horngc zoux, 
weic oix bun mienh ceng nor. Yie mbuox zien meih mbuo, ninh mbuo nyei 
zingh nyeic ninh mbuo dugv zipv liuz aqv. 3 Cuotv fim tengx mienh jomc 
mienh wuov zanc, liemh maiv dungx bun meih zuoqc jiex nyei loz-gaeng 
doc bm. 4 “Hnangv naaic, maiv maaih haaix dauh hiuv duqv meih zoux 
naaiv deix jauv, mv baac meih mei Zaangc Diex, dongh mangc dugv buatc 
meih gem jienv zoux nyei sic, ziouc bun zingh nyeic meih agv. 


Yesu Njaaux Daux Gaux Nyei Jauv 


5 “Meih mbuo haaix zanc daux gaux, maiv dungx zoux hnangv beih zaqc 
hnyouv njuotv nyei mienh. Ninh mbuo a'hneiv souv Hem wuov wuic 
dorngh yaac souv wuov jaai-horngc nyei jauv-caax daux gauz weic bun 
zuangx mienh buatc. Yie mbuox zien meih mbuo, ninh mbuo nyei zingh 
nyeic ninh mbuo dugv zipv liuz aqv. 6 Meih daux gaux nyei ziangh hoc, 
oix zuqc bieqc gen mingh, guon Hem gaengh, caux meih mangc maiv 
buatc nyei Zaangc Diex gorngv waac. Hnangv mac, meih nyei Zaangc 
Diex, dongh mangc buatc meih gem Dem zoux nyei sic, ziouc bun zingh 


nyeic meih agv. 7 “Meih mbuo daux gaux nyei ziangh hoc, maiv dungx 
paan mingh puogv nzuonx nyei gorngv hnangv maiv gaengh hiuv dugv 
Tin-Hungh wuov deix mienh nor. Ninh mbuo laaic gorngv waac camv 
Tin-Hungh cingx daaih muangx dugv haiz ninh mbuo daux gaux nyei 
waac. " Maiv dungx hnangv ninh mbuo nor zoux. Meih mbuo maiv 
gaengh tov, meih mbuo nyei Zaangc Diex zungv jaa-ndaangc hm dugv 
meih mbuo qiemx zuqc nyei nyungc-nyungc. 9 “Meih mbuo horpc zuge 
hnangv naaiv nor daux gaux. ‘Yie mbuo nyei tin-dorngh Diex aah! Tov 
bun mienh taaih meih me cing-nzengc mbuox. 10 Tov bun meih zoux 
Ziouv gunv mienh mei hnoi taux. Tov bun yiem naaiv baamh gen nyungc- 
nyungc ei meih nyei eix cuotv daaih, hnangv yiem tin-dorngh nyungc- 
nyungc ei meih nyei eix cuotv daaih nor. 11 Yie mbuo hnoi-hnoi qiemx 
zuqc nyei nyanc hopv, tov bun gaus ih hnoi nyanc. 12 Tov guangc yie 
mbuo zoux nyei zuiz, hnangv yie mbuo guangc zoux dorngc yie mbuo 
wuov deix mienh nyei zuiz nor. 13 Maiv dungx bun yie mbuo buangh seix 
hnyouv nyei sic, mv baac njoux yie mbuo leih ndutv hiuang orgv wuov 
dauh. Weic zuqc meih yietc liuz maaih hungh lingc, maaih gagv, maaih 
njang-laangc, taux maanc gouv maanc doc Aamen. ° 14 “Se gorngv 
mienh dorngc meih mbuo, meih mbuo yaac guangc bun ninh mbuo nor, 
meih mbuo nyei tin-dorngh Diex yaac guangc meih mbuo nyei zuiz. 15 Mv 
baac mienh dorngc meih mbuo, meih mbuo yaac maiv guangc nor, meih 
mbuo nyei Zaangc Diex yaac maiv guangc meih mbuo nyei zuiz. Yesu 
Njaaux Mienh Zei Maiv Nyanc Haaix Nyungc 16 “Meih mbuo zei maiv 
nyanc haaix nyungc wuov zanc, maiv dungx zoux hmien hmuangx hnangv 
beih zagc hnyouv njuotv nyei mienh zoux. Ninh mbuo zoux hmien 
hmuangx hnangv kouv kouv wuov, oix zuangx mienh ziegv duqv ninh 
mbuo zei maiv nyanc haaix nyungc. Yie mbuox zien meih mbuo, ninh 
mbuo nyei zingh nyeic ninh mbuo dugv zipv liuz agv. 17 Meih mbuo zei 
maiv nyanc haaix nyungc mei ziangh hoc, oix zuqc nzaaux nzenge hmien, 
zorgv youh nzaatv jienv mba'biei baic sung 18 weic maiv bun mienh hiuv 
dugv meih zei. Kungx meih mangc maiv buatc nyei Zaangc Diex hiuv 
hnangv. Meih nyei Zaangc Diex, dongh mangc dugv buatc meih gem Hem 
Zoux nyei sic, ziouc bun zingh nyeic meih agv. 


Oix Zuqc Siou Jaaix Nyei Ga'naaiv Yiem Tin-Dorngh 


19 “Maiv dungx weic ganh siou jaaix nyei ga'naaiv yiem naaiv baamh gen, 
weic zuqc haih jiex sioux jiex nzingx nyei. Gaeng yaac haih ngaatc waaic 
nzengc. Janx-zaqc yaac haih betv biegc daaih nimc. 20 Oix zuge weic 
ganh siou jaaix nyei ga'naaiv yiem wuov tin-dorngh weic zugc maiv haih 
jiex sioux jiex nzingx. Gaeng yaac maiv haih ngaatc waaic. Janx-zaqc 
yaac maiv haih betv bieqc daaih nimc. 21 Meih siou jaaix mei ga'naaiv 
yiem haaix norm dorngx, meih nyei hnyouv haaix zanc yaac jangx jienv 
wuov aqy. 


M'zing Ben Sin Nyei Dang 


22 “M'zing beiv sin nyei dang. Se gorngv meih nyei m'zing njang nor, 
ziangh sin ziouc njang nzengc. 23 Meih nyei m'zing maiv njang nor, meih 
nyei sin ziouc hmuangx agv. Hnangv naaic, se gorngv yiem meih gu'nyuoz 
nyei njang hmuangx mingh, ziouc za'gengh hmuangx haic agv. 


Maiv Haih Zoux I Dauh Ziouv Nyei Bou 


24 “Maiv maaih haas dauh haih zoux dugv i dauh ziouv nye bou. 
Hnangv naaic, ninh oix nzorng naaiv dauh, oix hnamv wuov dauh. Maiv 
zei aegv, ninh oix taaih naaiv dauh, oix mangc piex wuov dauh. Meih 
mbuo maiv haih dongh dangh zoux Tin-Hungh nyei bou yaac zoux Nyaanh 
nyei bou. 


Maiv Dungx Kuonx Hnyouv Seix Zaangc Nyei Jauv 


25 “Weic naaiv yie gorngv mbuox meih mbuo, maiv dungx weic yungz 
maengc nyei nyanc hopv kuonx hnyouv. Yaac maiv dungx weic sin zaangc 
nyei lui-houz kuonx hnyouv. Maengc gauh jaaix jiex nyanc hopv maiv 
zeiz? Sin yaac gauh jaaix jiex lui-houx maiv zeiz? 26 Mangc gaax, ndaix 
ndaamv-lungh nyei norgc! Ninh mbuo maiv zuangx haaix nyungc yaac 
maiv siou dapv lamz. Mv baac meih mbuo nyei tin-dorngh Diex uix ninh 


mbuo. Meih mbuo zungv gauh jaaix jiex norgc maiv zeiz? 27 Meih mbuo 
haaix dauh laaix kuonz hnyouv haih borgv duqv maengc ndaauv deix? 28 
“Meih mbuo weic haaix diuc laaix lui-houx kuonx hnyouv? Hnamv mange 
gaax, lomc nyei baeqc horgc biangh hnangv haaix nor ziangh! Biangh 
maiv zoux gong, maiv baeng suix ndatv ndie. 29 Mv baac yie mbuox meih 
mbuo, liemh Saa^lo^morn Hungh ndongc naaic butv zoih, yaac maiv 
maaih zorng-zugv ndongc yietc dorv mam deix biangh nzueic. 30 Lomce 
nyei miev ih hnoi ziangh, njang hnoi kou nqaai, zuqc douz buov, mv baac 
Tin-Hungh zorng miev nzueic. Wuov nyungc, Tin-Hungh gauh oix zorng 
meih mbuo maiv zeiz? Meih mbuo sienx dugv hei haic wegv! 31 “Hnangv 
naaic, maiv dungx kuonx hnyouv gorngv, ‘Yie mbuo hnangv haaix nor 
haih lorz dugv nyanc lorz dugv hopv, lorz dugv lui-houx zugv?” 32 Maiv 
gaengh sienx Tin-Hungh wuov deix mienh haaix zanc yaac kungx lorz 
naaiv deix ga'naaiv hnangv. Meih mbuo nyei tin-dorngh Diex hiuv duqv 
meih mbuo qiemx zuqc longc naaiv deix ga'naaiv. 33 Gauh longc jienv 
jiex, meih mbuo oix zuqc bun Tin-Hungh zoux Ziouv gunv meih mbuo 
ndaangc, yaac oix zuqc ei nzengc ninh mei eix, naaiv deix yietc zungv nyei 
ga'naaiv ninh ziouc jaa tipv bun meih mbuo. 34 Weic naaiv meih mbuo 
maiv dungx nzauh njang hnoi nyei sic. Njang hnoi nyei sic maaih gaux 
njang hnoi nzauh. Mouz hnoi maaih mouz hnoi nyei sic nzauh gaux agv. 


Matv^taai 7 


1 “Maiv dungx dingc mienh nyei zuiz, Tin-Hungh ziouc maiv dinge meih 
mbuo mei zuiz, 2 weic zuqc meih mbuo hnangv haaix nor dinge mienh 
nyei zuiz, Tin-Hungh yaac hnangv wuov nor dingc meih mbuo mei zuiz 
agv. Meih mbuo longc haaix nyungc hlaau bun mienh, Tin-Hungh yaac 
longc wuov nyungc hlaau bun meih mbuo. 3 “Meih weic haaix diuc buatc 
meih nyei gorx-youz nyei m'zing maaih la'fapv yaac maiv hnamv taux 
meih ganh nyei m'zing maaih nqanx ndiangx? 4 Ganh nyei m'zing maaih 
nqanx ndiangx, meih fungc haih mbuox meih nyei gorx-youz, ‘Gorx aac, 
yie tengx gorx ban cuotv m'zing me la'fapv oc.’ 5 Beih zagc hnyouv 
njuotv nyei mienh aah! Oix zuqc zorgv cuotv ganh nyei m'zing wuov 


nganz ndiangx ndaangc cingx daaih haih mange duqv zien tengx 
gorx-youz ban cuotv m'zing nyei la'fapv. 6 “Maiv dungx zorgv cing-nzengc 
nyei ga'naaiv bun juv. Gamh nziex juv haih daaux sin daaih ngaatc meih 
mbuo. Yaac maiv dungx zorgv jaaix nyei la'bieiv-zou zoi bun dungz. 
Dungz kungx oix caaiv waaic hnangv. 


Tov, Lorz, Ngaengv Gaengh 


7 “Or zuqc tov ziouc dugv, oix zuqc lorz ziouc buatc, oix zuqc ngaengv 
gaengh, gaengh ziouc nqoi. 8 Weic zugc haaix dauh tov ziouc dugv, haaix 
dauh lorz ziouc buatc. Haas dauh ngaengv gaengh, gaengh ziouc ngori. 9 
“Meih mbuo haaix dauh mienh, ninh nyei dorn tov njuov, meih oix bun 
la'bieiv ninh fai? 10 Dorn tov mbiauz, meih oix bun naang ninh fai? 11 
Meih mbuo ndongc naaic waaic nyei mienh zungv hiuv dugv bun longx 
nyei ga'naaiv meih mbuo nyei fu'jueiv, meih mbuo nyei tin-dorngh Diex 
yietc zei oix bun longx mei ga'naaiv tov ninh wuov deix mienh. 12 “Meih 
mbuo oix mienh hnangv haaix nor zoux bun meih mbuo, meih mbuo yaac 
oix zuqc hnangv wuov nor zoux bun mienh. Mose me Leiz caux Douc 
Waac Mienh njaaux nyei waac, nzutv zunv gorngv se dongh naaiv aqv. 


Hepc Nyei Gaengh 


13 “Oix zuqc bieqc hepc wuov dauh gaengh, weic zuqc dorh mienh mingh 
zuqc mietc wuov dauh gaengh jangv met, Jauv yaac kuh yangh mei 
Yangh wuov diuh jauv nyei mienh camv haic. 14 Mv baac biegc mingh 
duqv yietc liuz nyei maengc wuov dauh gaengh se hepc me. Jauv yaac 
aqc dugv yangh. Lorz buatc wuov diuh jauv me mienh zogo. 


Mange Biouv Ziouc Hiuv Dugv Ndiangx 


15 “Oix zuqc mbungh jienv jaav douc waac mienh. Ninh mbuo daaih lorz 
meih mbuo wuov zanc, beih zaangc hnangv ba'gi yungh, mv baac ninh 
mbuo nyei hnyouv ciouv hnangv buch juv nor. 16 Meih mbuo samx mange 
ninh mbuo zoux nyei sic meih mbuo ziouc hiuv dugv ninh mbuo agv. 


Ndiangx-njimv maiv haih ziangh a'ngunc biouv. Mungv long njimv yaac 
maiv haih ziangh ngongh nyorx biouv. 17 Ndiangx longx ziangh longx 
nyei biouv. Ndiangx maiv benx ziangh maiv benx nyei biouv. 18 Ndiangx 
longx maiv haih ziangh maiv benx nyei biouv. Maiv benx nyei ndiangx 
maiv haih ziangh longx nyei biouv. 19 Haaix diuh ndiangx ziangh biouv 
maiv benx, zungv zuqc goix guangc buov douz. 20 Hnangv naaic, meih 
mbuo buatc ninh mbuo zoux nyei sic meih mbuo ziouc zieqv duqv jaav 
douc waac mienh agv. 


Naaiv Deix Mienh Yesu Maiv Laengz 


21 “Heuc jienv yie, “Ziouv aah! Ziouv! wuov deix mienh, maiv zeiz dauh 
dauh haih dugv biegc Tin-Hungh nyei guoqv. Kungx dongh ei yie nyei 
tin-dorngh Diex nyei eix zoux wuov deix dugv biegc hnangv. 22 Taux 
siemv zuiz wuov hnoi mienh camv nyei oix mbuox yie, “Ziouv aah! Ziouv! 
Yie mbuo dengv meih nyei mbuox douc Tin-Hungh nyei waac, yaac zunc 
mienv cuotv, yaac zoux jiex mbuoqc horngh mei sic camv.” 23 Wuov 
zanc yie oix gorngv mbuox ninh mbuo, ‘Yie liemh maiv hiuv dugv meih 
mbuo maa. Meih mbuo zoux waaic nyei mienh gaanv biaux nqoi maah!’ 


I Nyungc Gorn-Ndogv 


24 “Hnangv naaiv, haaix dauh haiz liuz yie naaiv deix waac, yaac ei Hem 
ZOUZ, se hnangv yietc dauh cong-mengh nyei mienh gomv biauv la'bieiv- 
baengh gu'nguaaic. 25 Duih domh mbiungc, wuom hlo guaatv, borngz 
domh nziaaux buonc biauv, biauv yaac maiv mbaang, weic zuqc gomv 
la'bieiv-baengh gu'nguaaic. 26 “Mv baac haaix dauh haiz liuz yie naaiv 
deix waac yaac maiv ei jienv zoux, ziouc hnangv dauh mienh hngongx 
mienh nor. Naaiv dauh gomv biauv yiem saa-ziou gu'nguaaic. 27 Duih 
domh mbiungc, wuom hlo guaatv, borngz domh nziaaux buonc biauv, 
biauv ziouc mbaang. Lomz! lomz nyei mbaang mi'agv.” Yesu Nyei Hate 
Maaz 28 Yesu gorngv liuz naaiv deix waac, zuangx mienh mbuoqc horngh 
haic ninh njaaux nyei waac, 29 weic zuqc ninh njaaux maiv hnangv ninh 


mbuo mei njaaux leiz fin-saeng. Ninh mer waac maaih hatc maaz haic. 
Matv^taai 8 


1 Yesu yiem mbong njiec daaih wuov zanc, maaih mienh camv! nye; gan 
jienv ninh mingh. 2 Maaih laanh mienh butv gomh huv baengc daaih gueic 
njiec Yesu nyei nza'hmien. Ninh gorngv, “Domh Gorx aac, se gorngv meih 
oix nor, meih haih zorc longx yie mei baengc.” 3 Yesu sung buoz maan 
jienv wuov laanh mienh yaac gorngv, “Yie oix zorc nyei. Meih longx 
daaih maah!” Wuov laanh mienh nyei baengc ziouc liemh zeih longx 
mi'aqv. 4 Yesu aengx gorngv mbuox ninh, “Maiv dungx mbuox haaix 
dauh oc. Baeng zaqc nyei mingh sai mienh wuov bun ninh zaah mangc. 
Mangc liuz, oix zuqc ei Mose fiev nyei leiz dorh saeng-kuv mingh ziec 
bun Tin-Hungh weic saax meih nyei uix, zoux zorng-zengx bun ninh mbuo 
hiuv duqv meih nyei baengc longx nzengc.” 


Yesu Zorc Longx Lomaa Baeng-Bieiv Nyei Bou 


5 Yesu biegc Kaa^be^naa^um Mungv wuov zanc, maaih dauh Lomaa 
baeng-bieiv daaih lorz ninh, tov ninh tengx. 6 Baeng-bieiv gorngv, “Domh 
Gorx aac, yie nyei bou butv baengc-mbai, bueix wuov biauv, diev duqv 
kouv haic.” 7 Yesu gorngv, “Yie oix mingh zorc ninh longx.” 8 
Baeng-bieiv gorngv, “Domh Gorx ganh mam zuqc mingh agv. Yie maiv 
puix zipv meih bieqc yie nyei biauv. Meih kungx gorngv cuotv hnangv, yie 
nyei bou ziouc longx aqv. 9 Yie ganh yaac yiem domh baeng-bieiv mei 
buoz-ndiev, yaac maaih baeng camv yiem yie nyei ga'ndiev maengx. Yie 
heuc naaiv dauh mingh, ninh ziouc mingh, heuc wuov dauh daaih, ninh 
ziouc daaih. Heuc yie nyei nouh zoux naaiv, ninh ziouc zoux agv.” 10 
Yesu haiz naaiv deix waac ninh mbuoqc horngh haic ziouc mbuox gan 
ninh daaih wuov deix mienh, “Yie gorngv zien mbuox meih mbuo, yie 
maiv buatc jiex mienh sienx ndongc naaiv longx. Liemh I^saa^laa^en 
Mienh yaac maiv maaih yietc dauh. 11 Yie yaac mbuox meih mbuo, 
maaih mienh camv nyei yiem dong bung caux fai bung oix daaih yiem 


Tin-Hungh nyei guogv caux Apc^laa^ham, I^sakc caux Yaakopv juangc 
dieh nyanc hnaangx. 12 Mv baac horpc zuqc benx Tin-Hungh mei guoqv 
nyei mienh wuov deix, daaux nzuonx zuqc zunc cuotv ga'nyiec hmuangx 
nyei dorngx, yiem wuov bungx-sing bungx-qiex nyei nyiemv, ngaatc Hem 
nyaah diev.” 13 Yesu aengz mbuox baeng-bieiv, “Gunv nzuonx biauv aqv. 
Ei meih sienx nyei, za'gengh oix hnangv naaiv nor cuotv daaih agv.” Doix 
wuov norm ziangh hoc ninh me bou ziouc longx mi'aqv. 


Yesu Zorc Mienh Camv Nyei Baengc Longx 


14 Yesu bieqc Bide nyei biauv, buatc Bide nyei maa-diev butv baengc, sin 
jorm nyei, bueix jienv wuov coux. 15 Yesu nanv ninh nyei buoz, sin ziouc 
laangh mi'aqv. Ninh ziouc jiez sin daaih fu-sux Yesu. 16 Lungh maanz- 
hmuangx, maaih mienh dorh zuqc mienv muogv nyei mienh camv nyei 
daaih lorz Yesu. Yesu gorngv nduqc joux waac hnangv ziouc zunc mienv 
cuotv nzengc mi'agv. Dauh dauh me baengc yaac zorc longx nzengc. 17 
Ninh hnangv naaiv zoux weic bun ninh zoux nyei sic cuotv daaih doix 
douc waac mienh, I[^saa^yaa, gorngv nyei waac. I^saa^yaa gorngv, “Ninh 
ndaam yie mbuo nyei baengc tongx, yaac teix yie mbuo nyei zeqc naanc.” 


Mienh Oix Gan Yesu Zoux Sai-Gorx 


18 Yesu buatc mienh camv weih gormx ninh, ziouc mbuox sai-gorx mbuo 
dorh ninh jiex wuov ngaanc zigc koiv-dorn. 19 Wuov zanc maaih dauh 
njaaux leiz nyei fin-saeng daaih lorz Yesu. Ninh gorngv, “Fin-saeng aah! 
Maiv gunv fin-saeng mingh haaix, yie oix gan meih mingh aqy.” 20 Yesu 
gorngv mbuox ninh, “Hieh juv maaih mbaengx-kuotv yiem, norqc yaac 
maaih lauz, mv baac yie, Baamh Mienh nyei Dorn, maiv maaih dorngx 
bueix hitv kuonz.” 21 Aengx maaih dauh sai-gorx mbuox Yesu, “Domh 
Gorx aac, yie tov nzuonx mingh biopv yie nyei die ndaangc.” 22 Yesu dau, 
“Sueih janx-daic ganh biopv ninh mbuo ganh nyei janx-daic aqv. Gan jienv 
yie daaih maah!” 


Yesu Hatc Domh Nziaaux Dingh 


23 Yesu bieqc nzangv, sai-gorx mbuo yaac gan em bieqc. 24 Nzaeng 
jienv nzangv mingh gau, liemh zeih borngz gorng domh nziaaux, buonc 
wuom jiez laangc ngomz biegc nzangv. Mv baac Yesu bueix m'njormh 
mi'aqv. 25 Sai-gorx mbuo mingh heuc ninh nyie daaih. Ninh mbuo gorngv, 
“Ziouv aah! Ziouv! Gaanv njouz maengc ov! Ndortv wuom daic agv loh!” 
26 Yesu dau, “Meih mbuo weic haaix diuc ndongc naaic gamh nziex? 
Meih mbuo sienx dugv hei haic wegv!” Yesu ziouc jiez sin daaih hatc 
nziaaux caux wuom-laangc. Domh nziaaux ziouc dingh mragv. 
Wuom-laangc yaac haapv. Haaix nyungc yaac sekv nzengc mr'agv. 27 
Sai-gorx mbuo mbuogc horngh haic yaac gorngv, “Naaiv haaix nyungc 
mienh orgv? Liemh nziaaux caux wuom-laangc yaac muangx ninh nyei 
waac.” 


Yesu Zorc Longz I Dauh Maaih Mienv Nyei Mienh 


28 Yesu jiex wuov ngaanc ziqc koiv-dorn taux Gaa^ndaa^laa Dec Maaih 
i dauh mienh yiem zouv-gemh cuotv daaih buangh zugc Yesu. Naaiv deix 
i dauh mienh maaih mienv yiem ninh mbuo nyei sin, ninh mbuo ziouc ciouv 
haic. Maiv maaih haaix dauh gaamv yangh wuov diuh jauv. 29 Naaiv deix 
i dauh mienh liemh zeih heuc mbui me, “Tin-Hungh mei Dorn aah! Meih 
daaih yie mbuo naaiv zoux haaix nyunge? Ziangh hoc maiv gaengh taux 
meih daaih zeix yie mbuo fai?” 30 Maaih yietc domh guanh dungz leih 
wuov go deix mei lorz nyanc. 31 Naaiv deix mem ziouc tov Yesu, “Meih 
zunc yie mbuo cuotv nor, bun yie mbuo mingh biegc wuov guanh dungz 
maah!” 32 Yesu gorngv, “Mingh agv!” Mienv ziouc cuotv wuov deix 1 
dauh mienh mingh bieqc dungz nzengc. Ziangh guanh dungz ziouc tiux 
njiec kamx ndortv wuom ziemx daic nzengc mr'agv. 33 Yungz dungz nyei 
mienh baus bieqc mungv mingh, gorngv nzengc yietc zungv cuotv daaih 
nyei sic caux zinh ndaangc maaih mienv yiem sin wuov deix i dauh mienh 
nyei jauv-louc. 34 Yietc zingh mienh ziouc cuotv mingh lorz Yesu. Lorz 
buatc, ninh mbuo qaqv tov Yesu cuotv ninh mbuo me deic-jaaix mingh. 


Matv^taai 9 


1 Yesu biegc nzangv jiex wuov ngaanc ziqc koiv-dorn nzuonz taux ninh 
ganh nyei mungv. 2 Maaih deix mienh dorh dauh butv baengc-mbai mienh 
bueix jienv jiuc daaih lorz Yesu. Yesu buatc naaiv deix mienh sienx 
ndongc naaiv longx, ninh ziouc mbuox baengc-mbai mienh, “Dorn aac, 
gunv bungx hnyouv maah! Meih nyei zuiz dugv guangc liuz agv.” 3 Maaih 
deix njaaux leiz nyei fin-saeng haiz Yesu hnangv naaic nor gorngv, ninh 
mbuo yiem hnyouv hnamv, “Aav, naaiv laanh mienh ki Tin-Hungh.” 4 
Yesu hiuv dugv ninh mbuo hnangv haaix nor hnamv, ninh ziouc gorngv, 
“Meih mbuo weic haaix diuc yiem hnyouv hnamv cuotv waaic mei sic? 5 
Gorngv, “Meih nyei zuiz dugv guangc liuz aqy,’ fai gorngv “Jiez sin daaih 
yangh jauv,” naaiv deix (lous waac, haaix joux gauh hec dugv gorngv? 6 
Mv baac yie oix bun meih mbuo hiuv duqv yie, Baamh Mienh nyei Dorn, 
yiem lungh ndiev maaih hatc maaz guangc mienh nyei zuiz.” Yesu ziouc 
mbuox butv baengc-mbai nyei mienh, “Jiez sin daaih, dorh jienv meih mei 
jiuc nzuonx biauv agv.” 7 Wuov dauh mienh ziouc jiez sin nzuonx biauv 
mi'aqv. 8 Zuangx mienh buatc hnangv naaiv nor, ninh mbuo gamh nziex 
haic, yaac ceng Tin-Hungh, weic zuqc ninh bun naaiv nyungc hatc maaz 
mienh. 


Yesu Heuc Matv^taai Daaih Zoux Sai-Gorx 


9 Yesu cuotv wuov norm dorngx mi'aqv. Gan Dem jauv mingh gau, buatc 
dauh siou nzou-zinh nyei mienh, mbuox heuc Matv^taai, zueiz jienv wuov 
siou nzou zaamc. Yesu gorngv mbuox ninh, “Daaih gan yie oc.” Matv^taai 
ziouc jiez sin gan Hem Yesu mingh agv. 10 Yesu yiem Matv^taai mei 
biauv nyanc hnaangx wuov zanc, maaih tengx Lomaa hungh jaa siou 
nzou-zinh nyei mienh camv nyei caux mengh dauh waaic nyei mienh yaac 
daaih caux Yesu caux ninh nyei sai-gorx mbuo juangc dieh nyanc hnaangz. 
11 Maaih deix Faa^li^si Mienh buatc ziouc naaic gaax sai-gorx, “Meih 
mbuo mei sai-diex weic haaix diuc caux siou nzou nyei mienh caux 
mengh dauh waaic nyei mienh nyanc hnaangx?” 12 Yesu haiz ninh mbuo 
hnangv naaiv nor gorngv, ninh ziouc dau, “Wangc siangx nyei mienh maiv 
qiemx zuqc ndie-sai. Kungx butv-baengc mienh hnangv qiemx zuqc 


ndie-sai. 13 Meih mbuo mingh hoqc naaiv joux Ging-Sou nyei waac nyei 
eix leiz maah! Ging-Sou gorngv, ‘Yie oix mienh maaih hnyouv korv-lienh 
mienh. Maiv zeiz oix mienh dorh saeng-kuv daaih ziec yie.’ Yie maiv zeiz 
daaih weic heuc kuv mienh. Yie daaih heuc mengh dauh waaic mei 
mienh.” 


Mienh Naaic Taux Zei Maiv Nyanc Haaix Nyungc Nyei Leiz 


14 Wuov zanc tengx mienh jiex wuom nyei leiz wuov dauh Yo^han nyei 
sai-gorx daaih naaic Yesu, “Yie mbuo caux Faa^li^si Mienh zei maiv 
nyanc haaix nyungc. Meih mei sai-gorx mbuo weic haaix diuc maiv zei?” 
15 Yesu dau, “Siang-laangh corc yiem jienv cing-jaa-yinh nyei ziangh hoc, 
kaegv mienh haih nzauh mei fai? Zungv maiv haih. Mv baac hnoi-nyieqc 
oix taux, siang-laangh zuqc dorh mingh mi'aqv. Taux wuov zanc kaegv 
mienh cingx daaih zei maiv nyanc haaix nyungc. 16 “Maiv maaih haaix 
dauh longc siang-ndie mbiev loz-lui. Siang-ndie haih soqv bun mbiev mei 
dorngx jaa huv hlo. 17 “Yaac maiv maaih haaix dauh zorgv siang-a'ngunc 
diuv dapv loz-ndopv-mbuoqc. Dapv nor, diuv nyei qiex zungx, mbuoqc 
ziouc mbaaix aqv. Mbuoqc huv nzengc, diuv yaac cuotv nzengc mīi'aqv. 
Siang-diuv oix zuqc dapv siang-ndopv-mbuoqc. Hnangv naaic, liemh diuv 
liemh mbuoqc cingx daaih maiv haih waaic.” 


Yesu Zorc Dauh M'siegv Dorn Nyei Baengc Longx Yaac Heuc Dauh 
Fu'jueiv Nangh Daaih 


18 Yesu corc gorngv jienv naaiv deix waac wuov zanc, maaih dauh gunv 
wuic dorngh nyei mienh daaih gueic njiec ninh nyei nza'hmien yaac 
gorngv, “Yie nyei sieqv cogv hoqc daic mingh. Tov meih mingh longc 
buoz maan ninh, ninh ziouc nangh daaih agv.” 19 Yesu ziouc jiez sin gan 
jienv ninh mingh. Sai-gorx mbuo yaac gan jienv mingh. 20 Mingh gau, 
maaih dauh m'sieqv dorn butv baengc-hlutv dugv ziepc nyeic hnyangx aqv. 
Ninh yangh nqa'haav nqaang daaih hluo Yesu me lui-juogv, 21 weic zuqc 
ninh yiem hnyouv hnamv, “Se gorngv yie kungx hluo ninh nyei lui hnangv, 


yie mei baengc ziouc longx agv.” 22 Yesu guinh sin buatc wuov dauh 
m'sieqv dorn ziouc gorngv, “M'dauh m'sieqv dorn aah! Gunv bungx 
hnyouv agv. Weic zuqc meih sienx yie, meih mei baengc longx aqv.” 
Dongh wuov norm ziangh hoc, baengc ziouc longx mi'aqv. 23 Yesu bieqc 
gunv wuic dorngh wuov dauh mienh nyei biauv wuov zanc, ninh buatc 
biomv hlauv-ndongh nux nyei mienh caux mienh camv mbiouh mbiouh 
nyei. 24 Ninh ziouc gorngv mbuox zuangx mienh, “Cuotv mingh maah! 
Naaiv dauh siegv maiv zeiz daic. Ninh m'njormh hnangv.” Zuangx mienh 
ziouc jatv ninh. 25 Zunc naaiv deix mienh cuotv mingh liuz, Yesu bieqc 
mingh nanv jienv wuov dauh siegv nyei buoz. Sieqv ziouc jiez sin daaih 
aqv. 26 Naaiv deix fienx sing buangv wuov norm deic-bung. 


Yesu Zorc Longx I Dauh M'zing Maengh Nyei Mienh 


27 Yesu cuotv wuov norm dorngx mi'aqv. Gan Hem jauv mingh gau, 
maaih i dauh m'zing maengh nyei mienh gan jienv mingh, heuc jienv 
gorngv, “Ndaawitv nyei Zeiv-Fun aah! Korv-lienh yie mbuo maah!” 28 
Yesu bieqc biauv mingh, wuov deix i dauh m'zing maengh nyei mienh 
daaih lorz ninh. Yesu naaic gaax ninh mbuo, “Meih mbuo sienx yie haih 
zorc meih mbuo nyei m'zing fai?” Ninh mbuo dau, “Domh Gorx aac, yie 
mbuo sienx nyei.” 29 Yesu ziouc hluo ninh mbuo nyei m'zing yaac gorngv, 
“Ei meih mbuo sienx met, ziouc dugv agv.” 30 Ninh mbuo nyei m'zing 
ziouc haih mangc duqv buatc agv. Yesu hatc ninh mbuo. “Cin-maanc maiv 
dungx mbuox haaix dauh.” 31 Mv baac ninh mbuo cuotv mingh zunh 
Yesu zoux nyei jauv buangv wuov norm deic-bung. 


Yesu Zorc Dauh Ga'naaiv-Hngongx Haih Gorngv Waac 


32 Wuov deix i dauh mienh cuotv mingh wuov zanc, mienh dorh dauh 
zuqc mienv muogv hngongx, maiv haih gorngv waac mei mienh, daaih 
lorz Yesu. 33 Yesu zunc mienv cuotv liuz, wuov dauh mienh ziouc liemh 
zeih haih gorngv waac. Zuangx mienh mbuoqc horngh haic, laanh mbuox 
laanh, “Yiem I^saa^laa^en Deic-Bung maiv gaengh buatc jiex naaiv 


nyungc sic.” 34 Mv baac Faa^li^si Mienh gorngv, “Mienv nyei hungh bun 
ninh maaih linge zunc mienv cuotv hnangv.” 


Yesu Korv-Lienh Zuangx Mienh 


35 Yesu youh jienv zueih mungv zueih laangz mingh, yiem wuic dorngh 
njaaux mienh yaac zunh Tin-Hungh zoux Ziouv gunv mienh nyei kuv fienx. 
Ninh yaac zorc longx nyungc-nyungc baengc. 36 Yesu buatc naaiv deix 
mienh cam ninh za'gengh! haiz korv-lienh haic weic zuqc ninh mbuo 
kouv haic, maiv lamh kaux dorngx, hnangv guanh ba'gi yungh maiv maaih 
ziouv goux nor. 37 Yesu ziouc mbuox ninh nyei sai-gorx mbuo, “Gaeng- 
zuangx camv mv baac gong-mienh zogc. 38 Weic naaiv oix zuqc tov 
gaeng-zuangx nyei Ziouv paaiv gong-mienh cuotv mingh siou ninh nyei 
gaeng-zuangx.” 


Matv^taai 10 


1 Yesu heuc ninh mei ziepc mec dauh sai-gorx daaih zunv, jiu hatc maaz 
bun ninh mbuo haih zunc hieh guaiv mienv cuotv yaac haih zorc nyungc- 
nyungc baengc longx. 2 Naaiv deix ziepc nyeic dauh gong-zoh nyei mbuox 
se maaih hnangv naaiv. Da'yietv dauh heuc Simon, aengx maaih norm 
mbuox heuc Bide. Aengx maaih ninh nyei youz, An^ndaa^lu. Maaih 
Se^mbe^ndi nyei Dorn, Yaagorpc, caux Yaagorpc nyei youz, Yo^han. 3 
Maaih Filipv caux Mbaa^to^lo^miu, maaih Tomatv caux siou nzou wuov 
dauh Matv^taai, maaih An^fe^atc nyei Dorn, Yaagorpc, caux 
Tatv^nde^atc. 4 Maaih hnamv guoqv zaangc wuov dauh Simon. Yaac 
maaih maaic Yesu wuov dauh Yu^ndaatc I^saa^kaa^li^otce. 


Yesu Paaiv Ninh Nyei Ziepc Nyeic Dauh Sai-Gorx Cuotv Mingh 


5 Yesu paaiv naaiv deix ziepc nyeic dauh gong-zoh cuotv mingh wuov 
zanc, ninh yaac njaaux ziangx. Ninh gorngv, “Maiv dungx mingh haaix 
fingx Janx nyei deic-bung. Yaac maiv dungx biegc Saa^maa^lie 
Deic-Bung mei haaix norm mungv. 6 Kungx oix zuqc mingh lorz 


I^saa^laa^en Mienh. Ninh mbuo se hnangv dingz laaih mei ba'gi yungh 
nor. 7 Meih mbuo yietc binc mingh yietc binc zunh mbuox mienh, 
‘Tin-Hungh daaih zoux Ziouv gunv mienh nyei ziangh hoc taux fatv aqv.’ 
8 Oix zuqc zorc baengc, heuc daic mingh nyei mienh nangh daaih, zorc 
longx butv gomh huv baengc nyei mienh, yaac zunc mienv cuotv. Meih 
mbuo baeqc baeqc dugv daaih nyei yaac oix zuqc baegc baeqc bun. 9 
Meih mbuo nyei nyaanh mbuoqc, maiv dungx dapv jiem fai nyaanh fai 
dongh zinh dorh mingh. 10 Cuotv jauv, maiv zuqc dorh mbuoqc dapv 
ga'naaiv, maiv dungx dorh lui-yienc, fai heh, fai biaav-mbiaac. 
Gong-mienh horpc zuge dugv ninh qiemx longc nyei ga'naaiv. 11 “Meih 
mbuo bieqc haaix norm laangz, haaix norm mungv, oix zuqc samx mange 
gaax, yiem wuov maaih haaix dauh puix duqv meih mbuo hitv ninh nyei 
biauv. Hitv haaix dauh nyei biauv, oix zuqc hitv taux aengx cuotv wuov 
norm dorngx. 12 Bieqc biauv wuov zanc, oix zuqc tov Tin-Hungh bun 
baengh orn wuov buonc mienh. 13 Se gorngv wuov buonc mienh a'hneiv 
zipv meih mbuo nor, bun meih mbuo tov nyei baengh orn yiem wuov norm 
biauv. Se gorngv ninh mbuo maiv zipv meih mbuo nor, oix zuqc siou meih 
mbuo tov nyei baengh orn nzuonx. 14 Haaix norm biauv fai haaix norm 
mungv maiv zipv meih mbuo fai maiv muangx meih mbuo nyei waac, oix 
zuqc cuotv wuov norm dorngx yaac fengx guogv zaux nyei nie-mbung 
guangc wuov. 15 Yie gorngv zien mbuox meih mbuo, taux siemv zuiz 
wuov hnoi, So^ndom Zingh caux Go^mo^laa Zingh oix zuge dingc zuiz 
zungv gauh heng wuov norm mungv. 


Gong-Zoh Mbuo Oix Zuqc Mienh Zoux Hoic 


16 “Muangz longx oc. Yie paaiv meih mbuo cuotv mingh, se hnangv 
bungx ba'gi yungh bieqc buch juv guanh gu'nyuoz nor. Meih mbuo oix zuge 
hnangv naang nor guai. Yaac hnangv baegc gopv nor suonc. 17 Oix zuqc 
faix fim. Mienh oix zorqv meih mbuo dorh mingh gunv sic wuic. Yiem 
ninh mbuo nyei wuic dorngh ninh mbuo yaac oix longc biaav-bin mborqv 
meih mbuo. 18 Meih mbuo laaix yie oix zuqc mienh dorh meih mbuo 
mingh yiem zungx caux hungh diex nyei nza'hmien weic kuv fienx zoux 


zorng-zengx bun ninh mbuo caux Janx muangx. 19 Ninh mbuo dorh mingh 
zaah naaic wuov zanc, maiv dungx nzauh oix zuqc gorngv haaix nyungc 
fai oix zuqc hnangv haaix nor gorngv. Taux ziangh hoc, dongh meih mbuo 
oix zuqc gorngv nyei waac, Tin-Hungh oix bun meih mbuo gorngv, 20 
weic zuqc maiv zeiz meih mbuo ganh hnamv cuotv waac gorngv. Meih 
mbuo nyei Zaangc Diex nyei Singx Lingh ganh longc meih mbuo gorngv. 
21 “Muoz-dorn doic, laanh oix zorqv laanh jiu bun mienh daix. Die yaac 
oix zorgv ninh nyei fu'juerv jiu bun mienh daix. Fu'jueiv caux diex maac 
yaac oix benx win, ziouc jiu bun mienh daix. 22 Weic yie, zuangx mienh 
oix nzorng meih mbuo, mv baac haaix dauh diev dugv taux daauh ziouc 
dugv njoux agv. 23 Meih mbuo yiem yietc norm mungv zuqc mienh zoux 
doqc, oix zuqc biaux mingh ganh norm mungv. Yie gorngv zien mbuox 
meih mbuo, meih mbuo mingh I^saa^laa^en Deic-Bung me norm-norm 
laangz zoux meih mbuo nyei gong maiv gaengh ziangx, yie, Baamh Mienh 
nyei Dorn, ziouc taux agv. 24 “Horgc saeng mam gauh hlo ninh nye; 
fin-saeng. Nouh maiv gauh hlo ninh nyei ziouv. 25 Se gorngv horgc saeng 
haih dugv hnangv ninh nyei fin-saeng, nouh haih dugv hnangv ninh nyei 
ziouv, OI zuqc buangv hnyouv aqv. Se gorngv biauv-ziouv zuqc mienh 
heuc zoux Mbe^en^se^mbun mem, biauv zong mienh yietc zei oix zuqc 
mienh heuc gauh waaic jiex nyei mbuox. 


Horpc Zuqc Gamh Nziex Haaix Dauh? 


26 “Hnangv naaic, maiv dungx gamh nziex mienh. Maiv maaih haaix 
nyungc gem jienv maiv zuqc cuotv yaangh. Maiv maaih haaix nyungc 
bingx jienv, mienh maiv haih hiuv. 27 Yie yiem hmuangx zong bingx jienv 
mbuox meih mbuo nyei sic, meih mbuo oix zuqc yiem njang zong gorngv 
cuotv daaih. Meih mbuo yiem m'normh gorn haiz nyei waac-sapv, oix 
zuqc yiem wuov biauv-ngorh zunh mbuox mienh. 28 Maiv dungx gamh 
nziex mienh. Ninh mbuo haih daix sin mv baac maiv haih daix lingh 
wuonh. Daaux nzuonx oix zuqc gamh nziex Tin-Hungh. Tin-Hungh haih 
bun liemh sin liemh lingh wuonh ndortv deic nyuoqc zugc miete. 29 I norm 
norgc meix maaic dugv vier norm dongh zinh hnangv. Mv baac cuotv liuz 


meih mbuo nyei Zaangc Diex mei eix, yietc norm norqc meix maiv ndortv 
njiec ndau. 30 Liemh meih mbuo me mba'biei zungv saauv nzengc mi'agv. 
31 Hnangv naaic maiv dungx gamh nziex. Meih mbuo zungv gauh jaaix 
jiex norqc men camv. 


Dorng Zuangx Nyiemc Yesu 


32 “Haaix dauh dorng zuangx nyiemc yie, yie yiem yie nyei tin-dorngh 
Diex nyei nza'hmien yaac oix nyiemc wuov dauh. 33 Mv baac haaix dauh 
dorng zuangx maiv nyiemc yie, yie yiem yie nyei tin-dorngh Diex nyei 
nza'hmien yaac maiv nyiemc wuov dauh. 


Mienh Laaix Yesu Bun Nqoi 


34 “Maiv dungx hnamv yie daaih weic bun baamh gen taaix-baengh. Yie 
maiv zeiz daaih weic bun baamh gen taaix-baengh, yie dorh nzuqc ndaauv 
daaih. 35 Yie daaih weic bun ““dorn caux die maiv horpc, sieqv caux maa 
maiv horpc, mbuangz caux maa-buoc maiv horpc. 36 Biauv zong mienh 
ziouc benx ganh nyei win-wangv agv.' 37 "Haas dauh hnamv diex maac 
gauh camy ninh hnamv yie, se maiv puix gan yie zoux sai-gorx. Haaix 
dauh hnamv ninh nyei naamh nyouz gauh camv ninh hnamv yie, wuov 
dauh yaac maiv puix zoux yie nyei sai-gorx. 38 Haaix dauh maiv ndaam 
jienv ninh ganh nyei ziepc nzaangc jaax gan jienv yie mingh, wuov dauh 
maiv puix zoux yie nyei sai-gorz. 39 Haas dauh kungx oix goux ninh 
ganh nyei maengc, wuov dauh ziouc zuqc guangc ninh nyei maengc. Mv 
baac haaix dauh weic yie guangc ninh nyei maengc, wuov dauh ziouc 
dugv maengc ziangh aqv. 


Mienh Oix Dugv Nyei Zingh Nyeic 


40 “Haaix dauh zipv meih mbuo, ninh yaac zipv yie. Haaix dauh zipv yie, 
ninh yaac zipv paaiv yie daaih wuov dauh. 41 Haaix dauh zipv dauh douc 
waac mienh weic zuqc ninh zoux douc waac mienh, wuov dauh ziouc 

duqv zipv zingh nyeic hnangv douc waac mienh zipv nyei zingh nyeic nor. 


Haas dauh zipv kuv mienh weic zuqc ninh zoux kuv mienh, wuov dauh 
ziouc dugv zipv zingh mec hnangv kuv mienh zipv nor. 42 Yie gorngv 
zien mbuox meih mbuo, haaix dauh bun korgv wuom-namx yietc dauh 
naaiv deix faix jiex nyei sai-gorz hopv weic zuqc ninh zoux yie nyei 
sai-gorx, wuov dauh nyei zingh nyeic za'gengh maiv haih ndortv.” 


Matv^taai 11 


1 Yesu njaaux liuz ninh nyei ziepc nyeic dauh sai-gorx, ninh cuotv wuov 
norm dorngx mingh Gaa^li^li Saengv nyei mungv zunh doz njaaux mienh. 
2 Tengx mienh jiex wuom mei leiz wuov dauh Yo^han corc wuonx jienv 
loh wuov zanc, ninh haiz gorngv Giduc zoux nyei gong, ziouc paaiv deix 
ninh nyei sai-gorx mingh 3 mac Yesu, “Meih dongh Yo^han gorngv oix 
daaih wuov dauh saah? Fai yie mbuo corc oix zuqc zuov ganh dauh?” 4 
Yesu dau ninh mbuo, “Nzuonz mingh gorngv meih mbuo haiz nyei caux 
buatc nyei naaiv deix jauv-louc bun Yo^han muangx oc. 5 Mbuox ninh, 
m'zing maengh m'zing mbuov nyei mienh haih mangc dugv buatc, zaux 
mbai nyei mienh haih yangh jauv agv. Butv gomh huv baengc wuov deix 
zorc longx nzengc. M'normh ndung mei yaac haih muangx dugv haiz. 
Daic mingh nyei mienh aengx nangh daaih. Mienh jomc mienh yaac dugv 
haiz kuv fienx. 6 Haaix dauh maiv ngemh yie, wuov dauh maaih 
njien-youh agv.” 7 Yo^han nyei sai-gorx nzuonx nyei ziangh hoc, Yesu 
gorngv Yo^han nyei jauv-louc mbuox zuangx mienh. Ninh gorngv, “Meih 
mbuo mingh deic-bung-huaang wuov zanc, meih mbuo mingh mangc haaix 
nyungc? Mingh mangc diuh luoqc doc guaengv zugc nziaaux buonc dongz 
fai? 8 Meih mbuo mingh mangc haaix nyungc? Mangc dauh m'jangc dorn 
zugv ciouh zugv dunc fai? Zugv ciouh zuqv dunc nyei mienh yiem hungh 
dinc hnangv lorgc. 9 Wuov nyungc, meih mbuo cuotv mingh oix buatc 
haaix nyunge? Oix buatc dauh douc waac mienh zeiz nyei saah? Zeiz me 
Mv baac meih mbuo oix buatc wuov dauh, ninh zungv gauh hlo douc 
waac mienh. 10 Yo^han se dongh Ging-Sou fiev jienv gorngv, “Tin-Hungh 
gorngv, ‘Yie oix paaiv yie nyei douc fienx mienh mingh ndaangc meih, 
liuz leiz meih nyei uv." 11 Yie gorngv zien mbuox meih mbuo, da'faanh 


viem mienh mbu'ndongx tengx mienh jiex wuom nyei leiz wuov dauh 
Yo^han, gauh hlo jiex. Mv baac yiem tin-dorngh nyei guoqv zoux gauh 
faix jiex wuov dauh, ninh corc gauh hlo jiex Yo^han. 12 Yiem naaiv dauh 
Yo^han jiez gorn zunh doz taux ih zanc, Tin-Hungh nyei guoqv zuqc 
mienh zoux doqc yaac zuqc mienh dogc mienh oix caangv. 13 Taux 
Yo^han nyei lungh ndiev, zuangx Douc Waac Mienh caux Mose nyei 
Leiz-Latc yaac gorngv Tin-Hungh oix daaih zoux Ziouv gunv mienh nyei 
jauv. 14 Se gorngv meih mbuo nyunc sienx wuov deix mienh tengx 
Tin-Hungh douc daaih nyei waac, Yo^han se dongh ninh mbuo gorngv oix 
daaih wuov dauh E^li^yaa. 15 Haas dauh maaih m'normh oix zuqc baeng 
m'normh muangx longx oc. 16 “Yie oix zuqc longc haas nyungc beiv ih 
jaax mienh? Ninh mbuo se hnangv fu'jueiv zueiz jienv hei-horngc, naaiv 
guanh heuc wuov guanh. Ninh mbuo gorngv, 17 “Yie mbuo biomv hlauv- 
ndongh nux, meih mbuo yaac maiv cangx heix. Yie mbuo baaux biopv 
janx-daic nyei nzung, meih mbuo yaac maiv nyiemv.’ 18 Tengx mienh jiex 
wuom nyei leiz wuov dauh Yo^han daaih wuov zanc, ninh zei maiv nyanc 
haaix nyungc, yaac maiv hopv a'ngunc diuv. Zuangx mienh gorngv, 
‘Maaih mem yiem ninh nyei sin.” 19 Yie, Baamh Mienh nyei Dorn, daaih 
wuov zanc, yie nyanc yaac hopv. Mienh ziouc gorngv, “Mangc gaax, naaiv 
dauh mienh kungx mauv nyanc hopv nquin hnangv. Ninh yaac caux tengx 
Lomaa hungh jaa siou nzou-zinh nyei mienh caux mengh dauh waaic nyei 
mienh zoux doc " Mv baac cuotv daaih me sic bun cing Tin-Hungh nyei 
cong-mengh za'gengh horpc nyeti.” 


Maiv Kangv Sienx Tin-Hungh Wuov Deix Mungv Nyei Mienh 


20 Yesu ziouc jiez gorn gorngv wuov deix mungv weic zuqc ninh yiem 
wuov deix mungv zoux mbuoqc horngh nyei sic gauh camv jiez mv baac 
mienh maiv kangv goiv hnyouv guangc zuiz. 21 Ninh gorngv, “Ko^laa^sin 
Mungv aah! Meih oix zuqc kouv agv. Mbetc^sai^ndaa Mungv aah! Meih 
yaac oix zuqc kouv agv. Yiem meih mbuo mbu'ndongx zoux jiex wuov 
deix mbuoqc horngh nyei sic, se gorngv yiem Tailaqv caux Sai^ndorn 
Mungv zoux cuotv daaih nor, wuov deix i norm mungv nyei mienh zungv 


buix jienv la'maah ndie-cou, zueiz Hem saaiv-ndui, bun cing ninh mbuo 
goiv hnyouv guangc zuiz lauh agv. 22 Yie gorngv zien mbuox meih mbuo, 
taux siemv zuiz wuov hnoi, Tailaqv caux Sai^ndorn Mungv zungv zuqc 
dingc zuiz gauh heng meih mbuo. 23 Kaa^be^naa^um Mungv aah! Meih 
ganh oix taaih meih ganh faaux lungh fai? Meih zungv oix zuqc dorh mec 
yiemh gen aqv loh! Se gorngv yiem meih naaic zoux jiex wuov deix 
mbuoqc horngh nyei sic yiem wuov So^ndom Zingh zoux nor, So^ndom 
Zingh corc haih yiem taux ih zanc. 24 Yie gorngv zien mbuox meih mbuo, 
taux siemv zuiz wuov hnoi, So^ndom Zingh zungv zuqc dingc zuiz gauh 
heng meih agv.” 


Yesu Heuc Mienh Daaih 


25 Wuov zanc Yesu gorngv, “Aa Die, lungh ndau nyei Ziouv aah! Yie 
ceng Die weic zuqc naaiv deix sic Die gem jienv maiv bun maaih 
cong-mengh nyei mienh caux hogc hlang nyei mienh hiuv, mv baac Die 
bun maiv hoqc hlang nyei mienh hiuv. 26 Aa Die aah! Naaiv se zoux duqv 
horpc Die ganh nyei hnyouv. 27 “Aa Die zorqv nyungc-nyungc jiu bun yie. 
Cuotv liuz Die, maiv maaih haaix dauh bm duqv Dorn. Cuotv liuz Dorn, 
caux Dorn bun hiuv wuov deix, maiv maaih haaix dauh hum dugv Die.” 
28 “Meih mbuo haaix dauh kouv hnangv nyiex ga'naaiv hniev, gunv daaih 
yie naaiv. Yie oix bun meih mbuo hitv kuonz. 29 Zorqv yie nyei 
ndiangx-gaaz gaaz Hem, zuotc yie nyei nyungc, weic zuqc yie hnyouv 
suonc, horh norh, meih mbuo ziouc dugv baengh orn. 30 Weic zuge yie 
bun meih mbuo wuov norm ndiangx-gaaz kuh gaaz nyei. Yie bun meih 
mbuo nyiex nyei ga'naaiv yaac heng.” 


Matv^taai 12 


1 Nga'haav maiv nangc lauh, maaih norm Dingh Gong Hnoi, Yesu jiex 
mienh nyei mbiauh ndeic. Ninh nyei sai-gorx mbuo hnyouv sie, ziouc nietv 
mbiauh dorv nyanc. ` Faa^li^si Mienh buatc ziouc gorngv mbuox Yesu, 
“Mangc gaax, meih nyei sai-gorx mbuo hnangv naaiv nor zoux, ninh mbuo 


zoux dorngc Dingh Gong Hnoi nyei leiz.” 3 Yesu dau, “Meih mbuo maiv 
doqc jiex naaiv deix jauv fai? Ndaawitv Hungh caux gan ninh wuov deix 
mienh hnyouv sie me ziangh hoc, ninh mbuo hnangv haaix nor zoux? 4 
Ndaawitv biegc zaangc Tin-Hungh nyei Ndopv-Liuh zorgv gengx 
Tin-Hungh wuov deix njuov nyanc. Ninh caux ninh nyei mienh yaac maiv 
maaih leiz nyanc wuov deix njuov. Kungx maaih sai mienh ganh maaih 
leiz nyanc hnangv. 5 Meih mbuo yaac maiv doqc jiex Mose nyei Leiz-Latc 
fai? Mouz norm Dingh Gong Hnoi, sai mienh yiem zaangc Tin-Hungh nyei 
biauv zoux dorngc Dingh Gong Hnoi nyei Leiz mv baac ninh mbuo maiv 
maaih zuiz. 6 Yie mbuox meih mbuo, yiem naaiv maaih dauh gauh hlo 
jiex zaangc Tin-Hungh nyei biauv. 7 Ging-Sou gorngv, ‘Yie oix mienh 
maaih hnyouv korv-lienh mienh, maiv zeiz oix mienh dorh saeng-kuv 
daaih ziec yie.’ Se gorngv meih mbuo za'gengh mengh baeqc naaiv jour 
waac nyei eix leiz, meih mbuo maiv zorgv maiv zoux dorngc nyei mienh 
dingc zuiz, 8 weic zuqc yie, Baamh Mienh nyei Dorn, zoux Dingh Gong 
Hnoi nyei Ziouv.” 


Yesu Zorc Longx Dauh Buoz Waaic Nyei Mienh 


9 Yesu cuotv wuov norm dorngx aengx mingh bieqc norm wuic dorngh. 
10 Yiem wuov maaih dauh mienh maaih jieqv buoz waaic. Maaih deix 
mienh o1x lorz jauv gox Yesu, ninh mbuo ziouc naaic gaax, “Longc Dingh 
Gong Hnoi zorc baengc se dorngc mbuo nyei leiz fai maiv dorngc?” 11 
Yesu dau, “Se gorngv meih mbuo haaix dauh maaih dauh ba'gi yungh, 
Dingh Gong Hnoi wuov dauh ba'gi yungh ndortv kuotv mingh, meih mbuo 
maiv zeiz mingh zorqv ninh baeng cuotv daaih fai? 12 Yietc laanh mienh 
se gauh jaaix jiex yietc dauh ba'gi yungh. Hnangv naaic, leiz-latc bun mbuo 
longc Dingh Gong Hnoi zoux kuv sic dugv nyei.” 13 Yesu ziouc gorngv 
mbuox buoz waaic wuov dauh mienh, “Sung meih nyei buoz cuotv daaih 
maah!” Ninh ziouc sung buoz cuotv daaih. Ninh nyei buoz ziouc longx 
nzengc hnangv longx wuov jieqv nor. 14 Faa^li^si Mienh ziouc cuotv 
mingh caangh laangh hnangv haaix nor haih daix Yesu. Tin-Hungh Ginv 
Daaih Nyei Bou 15 Yesu hiuv duqv ninh mbuo hnangv naaiv nor daav 


za'eix, ninh ziouc cuotv wuov norm dorngx mi'aqv. Mienh camv me gan 
jienv ninh mingh. Yesu yaac zorc longx nzengc dauh dauh mei baengc, 16 
aengx hatc ninh mbuo maiv dungx gorngv mbuox mienh ninh dongh haaix 
dauh. 17 Ninh hnangv naaiv nor zoux weic bun sic cuotv daaih doix douc 
waac mienh, I[^saa^yaa, douc daaih mei waac. 18 I^saa^yaa gorngv, 
“Mangc maah! Naaiv se yie nyei bou, dongh yie om daaih wuov dauh. 
Yie hnamv haic ninh. Ninh yaac horpc yie nyei hnyouv haic. Yie oix zorqv 
yie mei Singx Lingh ces bun ninh. Ninh oix zunh yie zoux baengh fim 
nyei jauv bun maanc fingx muangx. 19 Ninh maiv nzaeng jaax yaac maiv 
heuc qiex mbui, yaac maiv maaih haaix dauh haiz ninh yiem jaai-horngc 
nyei qiex. 20 Luoqc diqc guaengv dopv mingh, ninh yaac maiv aauv ndutv, 
dang-cov ganx nyei sioux ninh yaac maiv biomv daic. Ninh oix hnangv 
naaiv zoux jienv mingh taux baengh fim nyei jauv hingh. 21 Maanc fingx 
mienh yaac oix sienx kaux ninh ziouc maaih lamh hnamv dorngx agv.” 


Yesu Caux Mienv Nyei Hungh 


22 Wuov zanc mienh dorh dauh mienh daaih lorz Yesu. Naaiv dauh mienh 
zuqc mienv muogv ninh m'zing maengh yaac muogv ninh hngongx, maiv 
haih gorngv waac. Yesu ziouc zorc longx daaih, haih gorngv waac aqv. 
M'zing yaac haih mangc duqv buatc aqv. 23 Zuangx mienh mbuoge 
horngh haic Yesu zoux nyei sic. Laanh naaic laanh, “Naaiv dauh gengh 
Ndaawitv Hungh nyei Zeiv-Fun fai ni?” 24 Faa^li^si Mienh haiz naaiv deix 
sic, ninh mbuo gorngv, “Naaiv laanh mienh haih zunc mienv cuotv se laaix 
ninh longc mem nyei hungh, Mbe^en^se^mbun, nyei linge zunc hnangv.” 
25 Yesu hiuv dugv ninh mbuo hnangv haaix nor hnamv, ninh ziouc gorngv, 
“Haaix norm guogv bun nqoi zoux ziex jauv, ganh nyei guogv zaangc 
mienh caux ganh nyei guogv zaangc mienh mborgv jaax, wuov norm 
guoqv ziouc baaic nzengc agv. Haaix norm mungv fai haaix biauv mienh 
maiv dongh hnyouv, bun nqoi, naaiv guanh caux wuov guanh mborgv jaax, 
ziouc baaic mi'aqv. 26 Hnangv naaic, se gorngv Saadaan zunc Saadaan 
cuotv, naaiv bun cing ninh nyei guoqv bun nqoi. Ninh nyei guogv hnangv 
haaix nor haih yiem duqv wuonv? 27 Meih mbuo gorngv yie longc 


Mbe^en^se^mbun mem nyei lingc zunc mienv cuotv. Wuov nyungc meih 
mbuo mei sai-gorx ni? Ninh mbuo longc haaix dauh nye linge zunc mem 
cuotv? Meih mbuo nyei sai-gorx zoux nyei sic bun cing meih mbuo dorngc 
agv. 28 Yie kaux Tin-Hungh me Singx Lingh zunc mem cuotv. Naaiv 
bun cing Tin-Hungh daaih yiem meih mbuo mbu'ndongx zoux Ziouv agv. 
29 “Hnangv haaix nor haih bieqc mienh henv mienh nyei biauv caangv 
ninh nyei ga'naaiv? Oix zuqc ndoh Hem wuov dauh mienh heny mienh 
ndaangc cingx daaih haih caangv dugv ninh nyei ga'naaiv. 30 “Haaix dauh 
maiv gan yie se caux yie doix-dekc. Haaix dauh maiv tengx yie siou zunv, 
wuov dauh zoux bun nzaanx nzengc miľ'aqv. 31 Weic naaiv yie mbuox 
meih mbuo, mienh baamz nyei yietc zungv zuiz, caux gorngv ki nyei viet 
zungv waac, Tin-Hungh haih guangc nzengc. Mv baac haaix dauh gorngv 
ki Singx Lingh, Tin-Hungh mam guangc wuov dauh nyei zuiz agv. 32 
Haaix dauh gorngv doqc yie, Baamh Mienh over Dorn, Tin-Hungh ziouc 
guangc wuov dauh nyei zuiz. Mv baac haaix dauh gorngv dogc Singx 
Lingh, Tin-Hungh maiv guangc wuov dauh nyei zuiz maiv gunv yiem naaiv 
gitv lungh ndiev fai nqa'haav wuov gitv lungh ndiev. 


Buatc Biouv Ziouc Hiuv Dugv Ndiangx 


33 “Se gorngv ndiangx longx ziouc ziangh biouv longx. Maiv benz mei 
ndiangx ziangh biouv maiv benx. Buatc haaix nyungc biouv ziouc hiuv 
dugv benx haaix nyungc ndiangx. 34 Meih mbuo naaic ndui naang-doqc 
nyei buonv aah! Meih mbuo hnyouv waaic nyei mienh hnangv haaix nor 
haih gorngv kuv waac? Weic zuqc hnyouv zaangh buangv haaix nyungc, 
nzuih ziouc gorngv cuotv wuov nyungc agv. 35 Kuv mienh nyei hnyouv 
siou longx nyei ga'naaiv, zorgv cuotv daaih nyei yaac longx. Waaic nyei 
mienh siou waaic nyei ga'naaiv, zorqv cuotv daaih nyei yaac waaic. 36 
“Yie mbuox meih mbuo, taux siemv zuiz wuov hnoi, mouz laanh mienh 
gorngv nyei joux-joux henh waac, gorqv-mienh ganh oix zuqc ndaam- 
dorng. 37 Tin-Hungh oix longc meih ganh nyei waac dinge meih maaih 
zuiz fai maiv maaih zuiz.” 


Mienh Tov Jangz-Hoc Mange 


38 Wuov zanc maaih deix njaaux leiz nyei fin-saeng caux Faa^li^si Mienh 
gorngv mbuox Yesu, “Fin-saeng aac, yie mbuo oix buatc norm meih bun 
daaih nyei jangx-hoc.” 39 Yesu gorngv, “Ih jaax nyei mienh waaic haic, 
maaih hieh hnyouv. Meih mbuo tov jangx-hoc mv baac cuotv liuz douc 
waac mienh, Yonaa, nyei jangx-hoc, ganh norm meih mbuo maiv dugv 
mangc aqy. 40 Yonaa yiem domh mbiauz nyei ga'sie buo hnoi buo muonz, 
Baamh Mienh nyei Dorn fih hnangv mei oix zuqc yiem ndau-ndiev buo 
hnoi buo muonz. 41 Taux Tin-Hungh siemv zuiz wuov hnoi, Ni^naa^we 
Mienh or souv jiez daaih gox ih jaax mienh, weic zuqc Yonaa mingh 
zunh doz wuov zanc, ninh mbuo zungv goiv hnyouv guangc zuiz mi'aqv. 
Mangc maah! Ih zanc yiem naaiv corc maaih dauh gauh hlo jiex Yonaa. 
42 Taux Tin-Hungh siemv zuiz wuov hnoi, yiem Naamh Bung wuov dauh 
Hungh Maac oix souv jiez daaih gox ih jaax mienh, weic zuqc wuov dauh 
hungh maac yiem lungh gorn daaih muangx Saa^lo^morn Hungh 
cong-mengh nyei waac. Mangc maah! Ih zanc yiem naaiv maaih dauh 
gauh hlo jiex Saa^lo^morn. 


Hieh Guaiv Mienv Aengx Nzuonx Loz-Dorngx 


43 “Hieh guaiv mienv yiem mienh nyei sin cuotv daaih wuov zanc ninh 
youh jienv deic-bung-haanz mingh lorz dorngx hitv. Mingh gau, lorz maiv 
dugv dorngx hitv. 44 Mienv ziouc gorngv, ‘Aa, yie oix nzuonx yie nyei 
loz-biauv yiem agv.” Ninh ziouc nzuonx mingh buatc ninh nyei loz-biauv 
puotv njang nzengc, mbenc sung, henh henh wuov. 45 Ninh ziouc aengx 
mingh lorz siec dauh mienv gauh ciouv jiex ninh daaih. Ninh mbuo ziouc 
biegc wuov dauh mienh nyei sin yiem. Wuov dauh mienh ziouc gauh kouv 
zinh ndaangc agv. Meih mbuo naaiv doic hnyouv waaic nyei mienh yaac 
oix zuqc hnangv naaic.” 


Yesu Nyei Maa Caux Ninh Nyei Youz 


46 Yesu corc caux zuangx mienh gorngv jienv waac wuov zanc, Yesu nyei 


maa caux ninh nyei youz mbuo taux agv, souv ga'nyiec maengx oix caux 
Yesu gorngv waac. 47 Maaih dauh yiem wuov nyei mienh ziouc mbuox 
Yesu, “Meih mei maa caux meih met youz mbuo souv jienv ga'nyiec 
maengx, oix caux meih gorngv waac.” 48 Yesu dau, “Haaix dauh zoux 
yie nyei maa? Haaix dauh zoux yie nyei muoz-doic?” 49 Ninh ziouc nuqv 
jienv ninh nyei sai-gorx mbuo yaac gorngv, “Mangc maah! Naaiv deix 
mienh se yie nyei maa caux yie nyei muoz-doic. 50 Haaix dauh ei yie nyei 
tin-dorngh Diex mei eix zoux, wuov dauh zoux yie nyei muoz-doic yaac 
zoux yie nyei maa.” 


Matv^taai 13 


1 Dongh naaic hnoi Yesu cuotv wuov norm biauv mingh zueiz jienv wuov 
koiv-dorn hlen. 2 Mienh cam haic daaih gapv zunv weih jienv ninh, ninh 
ziouc bieqc poux nzangv zueiz jienv. Zuangx mienh souv Hem wuov 
mbienx. 3 Yesu longc waac-beiv njaaux camv-nyungc jauv ninh mbuo. 
Ninh gorngv, “Maaih dauh mienh cuotv mingh haaz nyim. 4 Haaz nyei 
ziangh hoc, maaih deix mm ndortv zuqc jauv. Norgc daaih nyanc nzengc 
mi'aqv. 5 Maaih deix mm ndortv zuqc la'bieiv-lomc, mam maaih nie 
camv nyei dorngx. Nie maiv hoz, nyim ziouc guqc nyaah siepv. 6 Nyutc 
cuotv daaih pui zuqc ziouc nyaux nzengc mi'aqv, weic zuqc nyim njiec 
nzungh maiv ndo. 7 Maaih deix mm ndortv zuqc njimv-lomc. Numm hlo 
daaih mbiorngz jienv aqv. 8 Maaih deix mm ndortv zuqc ndau-longx, 
cuotv daaih ziangh dugv gitv. Maaih deix yietc gouv siou duqv yietc 
baeqv gouv. Maaih deix siou dugv luogc ziepc gouv. Maaih deix siou 
duqv faah ziepc gouv. 9 Haas dauh maaih m'normh oix zuqc baeng 
m'normh muangx longx oc.” 


Yesu Weic Haaix Diuc Longe Waac-Beiv Njaaux 


10 Sai-gorx mbuo daaih naaic Yesu, “Sai-Diex weic haaix diuc longc 
waac-beiv njaaux naaiv deix mienh?” 11 Yesu dau, “Tin-Hungh zoux 
Ziouv gunv mienh man deix gem jienv nyei sic, Tin-Hungh bun meih 


mbuo hiuv, mv baac maiv bun ninh mbuo hiuv. 12 Weic zuqc haaix dauh 
maaih nyei, oix jaa bun ninh maaih gauh camv, zungv maaih zengc. Haas 
dauh maiv maaih, liemh ninh maaih digv dien nyei, oix zuqc zorgv mingh. 
13 Hnangv naaiv, yie longc waac-beiv njaaux ninh mbuo weic zuge ‘Ninh 
mbuo mangc yaac mangc maiv buatc, muangx yaac muangx maiv haiz, 
yaac maiv mengh baegc.” 14 Ninh mbuo doix-diuc nzenge I^saa^yaa douc 
nyei waac. Ninh gorngv, “Meih mbuo ndongc haaix muangx, meih mbuo 
maiv haih bieqc hnyouv, ndongc haaix mangc, yaac maiv maiv mengh 
baegc. 15 Weic zuqc naaiv deix baeqc fingx nyei hnyouv nzotv, ninh mbuo 
zotv jienv m'normh kuotv yaac njipv jienv m'zing. Maiv zei aeqv, ninh 
mbuo mei m'zing haih mangc dugv buatc, m'normh haih muangx dugv 
haiz, hnyouv yaac haih mengh baeqc, ziouc huin nzuonx daaih bun yie 
zorc longx ninh mbuo.” 16 Mv baac meih mbuo orn-lorgc haic agv, weic 
zuqc meih mbuo mei m'zing haih mangc dugv buatc. Meih mbuo mei 
m'normh haih muangx duqv haiz. 17 Yie mbuox zien meih mbuo, zinh 
ndaangc maaih douc waac mienh caux kuv mienh camv oix buatc haic 
dongh meih mbuo buatc met. mv baac ninh mbuo maiv dugv buatc. Oix 
haiz dongh meih mbuo haiz met. mv baac ninh mbuo maiv duqv haiz. 


Yesu Gorngv Mengh Haaz Nyim Nyei Waac-Beiv 


18 “Wuov nyungc, meih mbuo muangx gaax, haaz nyim nyei waac-beiv 
hnangv haaix nor. 19 Haaz ndortv jauv wuov deix nyim se hnangv mienh 
haiz Tin-Hungh zoux Ziouv gunv mienh nyei kuv fienx mv baac maiv 
mengh baegc. Yiem ninh mbuo nyei hnyouv wuov deix kuv fienx, hiuang 
orgv wuov dauh daaih caangv cuotv mi'aqv. 20 Haaz ndortv la'bieiv-lomc, 
beiv mienh yietv haiz kuv fienx ziouc a'hneiv zipv. 21 Mv baac se hnangv 
kuv Dem njiec nzungh maiv ndo, sienx maiv lauh. Laaix kuv Den buangh 
zuqc sic fai zuqc mienh zoux doqc, ninh mbuo ziouc cuotv mragv. 22 
Haaz ndortv zuqc njimv-lomc wuov deix nyim, beiv mienh haiz kuv Dem. 
Mv baac laaix kuonx hnyouv nyei sic fai laaix hnamv zinh nyaanh 
mbiorngz jienv kuv fienx, nyim ziouc maiv haih jauh agv. 23 Haaz ndortv 
ndau-longx nyei mum, se hnangv mienh haiz kuv Dem yaac bieqc hnyouv, 


naaiv deix mim ziouc ziangh dugv gitv. Maaih deix yietc gouv dugv viet 
baegv gouv, maaih deix dugv luogc ziepc gouv, maaih deix dugv faah 
ziepc gouv.” 


Haih Laengc Mienh Nyei Mbiauh Zorpc Zien Mbiauh Nyei Waac-Beiv 


24 Yesu aengx gorngv diuh waac-beiv bun ninh mbuo muangx. Ninh 
gorngv, “Tin-Hungh zoux Ziouv gunv mienh beiv dauh mienh dorh mbiauh 
mingh haaz wuov ndeic. 25 Maaih muonz, zuangx mienh bueix m'njormh 
wuov zanc, maaih dauh ninh nyei win-wangv zorgv haih laengc mienh nyei 
mbiauh haaz zorpc jienv, ziouc biaux mi'aqv. 26 Mbiauh hlo daaih, cuotv 
mbiauh dorv nyei ziangh hoc ziouc ziegv dugv wuov nyungc laengc mienh 
nyei mbiauh zorpc jienv cuotv. 27 “Bou ziouc mingh naaic ndeic-ziouv, 
‘Gorx aac, meih haaz mbiauh wuov ndeic maiv zeiz? Hnangv naaic, wuov 
nyungc laengc mienh nyei mbiauh yiem haaix daaih?’ 28 “Ndeic-ziouv 
dau, ‘Naaiv se win-wangv zoux nyei gong.’ “Bou ziouc naaic, ‘Wuov 
nyungc, Gorx oix yie mbuo mingh baeng guangc fai?’ 29 “Ndeic-ziouv 
gorngv, ‘Maiv dungx baeng agv. Nzauh heix liemh mbiauh baeng zuqc. 30 
Cinh ninh hlo daaih. Taux gaatv nyei ziangh hoc yie ziouc mbuox 
gong-mienh gaatv wuov nyungc miev ndaangc, ndoh jienv yietc zeiv viet 
zeiv nyei, dorh mingh buov guangc. Nqa'haav siou mbiauh daaih dapv 
jienv yie nyei lamz.”” 


Lai-Jaaix Nyim Nyei Waac-Beiv 


31 Yesu aengx gorngv diuh waac-beiv bun ninh mbuo muangx. 
“Tin-Hungh zoux Ziouv gunv mienh mei eix leiz beiv norm lai-jaaix nyim, 
maaih dauh mienh dorh mingh zuangx ninh nyei ndeic. 32 Yietc buogv 
nyim se dongh lai-jaaix nyim gauh faix jiex. Mv baac zuangx jienv cuotv 
daaih se gauh hlo jiex nyungc-nyungc lai, zungv benx ndiangx. Norqc yaac 
daaih zoux lauz yiem ninh nyei nquaah.” 


Bingv Nyei Waac-Beiv 


33 Yesu aengx gorngv yietc diuh waac-beiv bun ninh mbuo muangz. 
“Tin-Hungh zoux Ziouv gunv mienh se hnangv bingv nor. Maaih dauh 
m'sieqv dorn zorgv deix bingv dou buo tongv mbuonv. Naaiv deix 
mbuonv ziouc butv nzengc mi'agv.” 


Yesu Weic Haas Diuc Longe Waac-Beiv 


34 Naaiv deix jauv yietc zungv, Yesu kungx longc waac-beiv njaaux 
zuangx mienh hnangv. Cuotv liuz longc waac-beiv ninh maiv njaaux haaix 
nyungc ninh mbuo. 35 Ninh hnangv naaiv zoux weic bun doix nzenge zinh 
ndaangc douc waac mienh gorngv nyei waac. Ninh gorngv, “Yie oix longc 
waac-beiv caux ninh mbuo gorngv, yie oix zorgv dongh zinh ndaangc yiem 
zeix lungh zeix ndau maiv gaengh mbiaangx yaangh taux ih zanc nyei sic 
zunh yaangh bun ninh mbuo muangx.” 


Yesu Porv Mengh Laengc Mienh Nyei Mbiauh Zorpc Zien Mbiauh Nyei 
Waac-Beiv 


36 Caux zuangx mienh gorngv liuz waac, Yesu ziouc biegc biauv mi'agv. 
Sai-gorx mbuo aengx daaih gorngv, “Tov Sai-Diex porv mengh yiem 
ndeic zorpc haih laengce mienh nyei mbiauh nyei waac-beiv bun yie mbuo 
hiuv oc.” 37 Yesu dau, “Haaz mbiauh wuov dauh se yie, Baamh Mienh 
nyei Dorn. 38 Ndeic se mam baamh gen. Mbiauh mm se Tin-Hungh me 
guogv nyei baegc fingx. Haih laenge mienh wuov nyungc mbiauh mum se 
hiuang orqv wuov dauh mei baeqc fingx. 39 Haaz haih laengc mienh nyei 
nyim wuov dauh win-wangv se mienv nyei hungh. Gaatv mbiauh nyei 
ziangh hoc yaac beiv baamh gen mei setv mueiz. Gaatv mbiauh wuov 
deix gong-mienh se fin-mienh. 40 “Gong-mienh hnangv haaix nor gaatv 
haih laengc mienh nyei mbiauh daaih buov douz, taux baamh gen nyei nyei 
setv mueiz yaac hnangv wuov nor. 41 Yie, Baamh Mienh nyei Dorn, oix 
paaiv yie nyei fin-mienh mingh zorgv dongh zorpc Hem yie nyei guogv 
nyei baegc fingx wuov deix yietc zungv nduov mienh baamz zuiz caux 
zoux waaic nyei mienh siou daaih 42 zoi bieqc domh douz-nzauc 


gu'nyuoz, bun ninh mbuo yiem wuov bungx-sing bungx-qiex nyei nyiemv, 
ngaatc jienv nyaah diev. 43 Wuov zanc gan longx Tin-Hungh wuov deix 
ziouc yiem ninh mbuo nyei Zaangc Diex nyei guoqv hnangv mba'hnoi nor, 
ziux njang. Haaix dauh maaih m'normh, oix zuqc baeng m'normh muangx 
longx oc. Jiem Nyaanh Biopv Jienv Nyei Waac-Beiv 44 “Tin-Hungh zoux 
Ziouv gunv mienh, se hnangv jiem nyaanh biopv jienv wuov ndeic nor. 
Maaih dauh mienh buatc liuz, ninh ziouc aengx biopv jienv aqv. Ninh 
a'hneiv haic ziouc nzuonx mingh zorqv ninh nyei jaa-dingh nyungc-nyungc 
ga'naaiv maaic nzengc, dorh nyaanh mingh maaiz wuov nzong ndeic aqv. 


La'bieiv-Zou Nyei Waac-Beiv 


45 “Tin-Hungh zoux Ziouv gunv mienh yaac hnangv dauh saeng-eix mienh 
mingh lorz jaaix nyei la'bieiv-zou. 46 Lorz duqv norm gauh jaaix jiex, ninh 
ziouc nzuonx mingh maaic nzengc ninh maaih mei viet zungv aengx 
maaiz wuov norm la'bieiv-zou. 


Borngz Mungz Nyei Waac-Beiv 


47 “Tin-Hungh zoux Ziouv gunv mienh yaac beiv mungz borngz njiec koiv 
guaatv dugv nyungc-nyungc mbiauz. 48 Mbiauz buangv mungz, borngz 
mbiauz nyei mienh tor cuotv wuov mbienx mingh. Ninh mbuo ziouc zueiz 
jienv ginv longx nyei dapv tongv. Maiv benx wuov deix ziouc guaengx 
guangc. 49 Baamh gen nyei setv mueiz yaac hnangv naaiv nor. Tin-Hungh 
nyei fin-mienh oix daaih zorqv waaic nyei mienh caux zoux horpc 
Tin-Hungh wuov deix bun nqoi. 50 Waaic me zoi biegc domh douz-nzauc 
gu'nyuoz, bun ninh mbuo yiem wuov bungx-sing bungx-qiex nyei nyiemv, 
ngaatc jienv nyaah diev.” 


Siang-Ga'naaiv Caux Loz-Ga'naaiv 


51 Yesu naaic sai-gorz mbuo, “Naaiv deix waac yietc zungv meih mbuo 
mengh baeqc mei saah?” Ninh mbuo dau, “Mengh baeqc nyei.” 52 Yesu 
gorngv mbuox ninh mbuo, “Wuov nyungc, mouz dauh njaaux leiz nyei 


fin-saeng, dongh dugv hogc Tin-Hungh zoux Ziouv gunv mienh mei zien 
leiz wuov deix, se hnangv dauh biauv-ziouv yiem ninh siou ga'naaiv nyei 
dorngx zorgv cuotv loz nyei caux siang nyei ga'naaiv daaih nor.” 


Naa^saa^letv Mungv Nyei Mienh Ngemh Yesu 


53 Yesu gorngv liuz naaiv deix waac-beiv, ninh cuotv wuov norm dorngx 
54 aengx nzuonx taux ninh ganh nyei buonv-mungv, yiem WUON wuic 
dorngh njaaux mienh. Muangx haiz nyei mienh mbuoqc horngh haic. Ninh 
mbuo naaic gaax, “Ninh yiem haaix duqv naaiv nyunge cong-mengh ni? 
Ninh hnangv haaix nor haih zoux duqv naaiv deix mbuoqc horngh mei 
sic? 55 Ninh maiv zeiz wuov dauh ndiangx-zaangc nyei dorn fai? Ninh 
nyei maa yaac maiv zeiz Maa^li^yaa fai? Yaagorpc, Yosepv, Simon, caux 
Yu^ndaatc zoux ninh nyei youz maiv zeiz? 56 Ninh nyei muoc mbuo viet 
zungv caux mbuo yiem naaiv maiv zeiz? Wuov nyungc, naaiv deix 
cong-mengh caux banh zeic zoux mbuoqc horngh nyei sic yiem haaix 
dugv daaih?” 57 Ninh mbuo zoue nqemh ninh agv. Yesu mbuox ninh 
mbuo, “Douc waac mienh mingh taux haaix, maaih mienh taaih. Kungx 
ganh nyei buonv-mungv caux biauv zong mienh maiv taaih hnangv.” 58 
Laaix ninh mbuo maiv sienx, yiem wuov Yesu ziouc maiv zoux mbuoqc 
horngh nyei sic camv aqv. 


Matv^taai 14 


1 Wuov zanc gunv Gaa^li^li Saengv wuov dauh Helotv Hungh muangx 
haiz Yesu nyei jauv-louc 2 ziouc mbuox ninh nyei sin-hlen mienh, “Naaiv 
dauh ndongc haaix zungv dongh tengx mienh jiex wuom nyei leiz wuov 
dauh Yo^han aengx nangh daaih aqv, ninh cingx daaih maaih naaiv 
nyungc gagv zoux mbuoqc horngh nyei sic.” 3 Zinh ndaangc Helotv, laaix 
ninh nyei youz Filipv nyei auv, He^lo^ndietc, zorgv Yo^han ndoh Hem 
dorh mingh wuonx loh, 4 weic zuqc Yo^han zanc-zanc gorngv mbuox 
Helotv, “Meih maiv maaih leiz longc He^lo^ndietc zoux auv.” 5 Helotv 
ziouc jiez hnyouv oix daix Yo^han mv baac ninh gamh nziex baeqc fingx 


weic zuqc Yiutai Mienh Gah Yo^han zoux dauh douc waac mienh. 6 
Zoux gau, taux Helotv nyei sih nyietv-hnoi, He^lo^ndietc nyei sieqv yiem 
zuangx kaeqv mienh nyei nza'hmien cangx heix. Helotv gengh a'hneiv haic 
7 ziouc laengz waac bun wuov dauh sieqv, “Maiv gunv meih ox longc 
haaix nyungo, yie laengz bun meih aqv.” 8 Naaiv dauh siegv zm ninh mei 
maa mbuox nyei waac gorngv, “Tov ih zanc zorgv tengx mienh jiex wuom 
nyei leiz wuov dauh Yo^han nyei m'ngorngv an jienv torqv-sienx dorh 
daaih bun yie oc.” 9 Helotv Hungh nzauh haic mv baac laaix ninh dorng 
jienv kaegv mienh laengz liuz ngaengc waac ninh ziouc njiec lingc ei wuov 
dauh siegv nyei waac zoux. 10 Ninh paaiv mienh mingh wuov loh hngagv 
ndutv Yo^han nyei m'nqorngv. 11 Ninh mbuo zorgv m'ngorngv daaih an 
jienv torqv-sienx bouh daaih bun wuov dauh sieqv. Sieqv yaac jiu bun ninh 
nyei maa. 12 Yo^han nyei sai-gorx mbuo mingh zorqv sei dorh mingh 
zangx. Zangx liuz, ninh mbuo ziouc mingh mbuox Yesu m'i'aqv. 


Yesu Ur Biaa Cin Laanh Mienh 


13 Yesu haiz liuz naaiv deix sic, ninh ganh ziouc biegc nzangv cuotv wuov 
aengx mingh lengh nyei dorngx. Zuangx mienh bm dugv ziouc cuotv ninh 
mbuo nyei mungv yangh jauv gan jienv Yesu mingh. 14 Yesu cuotv 
nzangv faaux mbienx mingh, buatc mienh camv haic. Ninh haiz korv-lienh 
haic ninh mbuo, ziouc zorc longx nzengc ninh mbuo nyei baengc. 15 
Lungh maanz-hmuangx, sai-gorx mbuo daaih mbuox Yesu, “Lungh aav 
lamh hmuangx aqv. Naaiv yaac lengh nyei dorngx. Tov mbuox zuangx 
mienh mingh aqv. Ninh mbuo ziouc haih mingh maaih laangz nyei dorngx 
maaiz nyanc.” 16 Yesu dau, “Ninh mbuo maiv zuqc mingh lorgc. Meih 
mbuo ganh lorz bun ninh mbuo nyanc maah!” 17 Sai-gorx mbuo gorngv, 
“Yiem naaiv yie mbuo kungx maaih biaa norm njuov caux i dauh mbiauz 
hnangv.” 18 Yesu gorngv, “Zorgv daaih bun yie.” 19 Yesu heuc zuangx 
mienh zueiz jienv maaih miev nyei dorngx. Ninh aengx zorgv wuov deix 
biaa norm njuov caux i dauh mbiauz daaih, cau hmien mangc lungh, laengz 
zingh Tin-Hungh liuz ziouc maegv nqoi bun sai-gorx. Sai-gorx mbuo dorh 
mingh bun zuangx mienh nyanc. 20 Zuangx mienh nyanc beuv nzengc. 


Zengc njiec wuov deix, sai-gorx mbuo siou daaih dugv ziepc mec ndaan 
buangv. 21 Nyanc nyei mienh, daan m'jangc dorn hnangv, maaih leih maiv 
go biaa cm dauh. M'sieqv dorn caux fu'jueiv maiv funx. 


Yesu Yangh Wuom-Minc 


22 Yesu ziouc beqv sai-gorz mbuo biegc nzangv mingh ndaangc, jiex 
wuov ngaanc ziqc koiv-dorn. Ninh ganh yiem wuov heuc mienh bun 
nzaanx nzuonx nzengc. 23 Zuangx mienh nzaanx nzengc, Yesu ganh faaux 
mbong-aiv mingh daux gaux. Lungh maanz-hmuangx aqv, Yesu ganh corc 
yiem wuov nyei. 24 Doix wuov norm ziangh hoc sai-gorx mbuo nyei 
nzangv leih mbienx go haic agv. Nzangv zuqc wuom-laangc mietv mingh 
mietv daaih nyei, laaix nziaaux ndungc jienv. 25 Lungh aav lamh njang, 
buo norm taux juqv norm ziangh hoc mbu'ndongx, Yesu yangh 
wuom-minc mingh sai-gorx mbuo wuov. 26 Sai-gorx mbuo buatc ninh 
yangh wuom-minc daaih, ninh mbuo ziouc gamh nziex! haic. Ninh mbuo 
gorngv, “Aav, naaiv janx-daic njoiz saah!” ziouc haegv ninh mbuo 
waiz-waiz nyei heuc. 27 Yesu liemh zeih gorngv mbuox ninh mbuo, 
“Gunv bungx hnyouv maah! Se dongh yie, maiv dungx gamh nziex.” 28 
Bide ziouc gorngv, “Ziouv aah! Se gorngv zeiz meih nor, heuc yie yangh 
wuom-minc mingh meih naaic.” 29 Yesu gorngv, “Daaih maah!” Bide 
ziouc cuotv nzangv yangh wuom-minc hungx jienv Yesu mingh. 30 Mv 
baac Bide buatc nziaaux hlo, haeqv ninh gamh nziex haic ziouc zemh Wem 
njiec. Ninh heuc, “Ziouv aah! Ziouv! Njoux yie maah!” 31 Yesu liemh 
zeih sung buoz nanv jienv ninh yaac gorngv, “Meih sienx dugv hei haic. 
Meih nyei hnyouv weic haas diuc mbungh mbienv?” 32 Ninh mbuo i dauh 
bieqc nzangv. Nziaaux ziang naaic dingh mi'aqv. 33 Yiem nzangv wuov 
deix ziouc baaix Yesu. Ninh mbuo gorngv, “Ziouv aah! Meih za'gengh 
Tin-Hungh nyei Dorn ao " 


Yesu Yiem Gen^ne^saa^letv Zorc Baengc 


34 Ninh mbuo jiex wuov ngaanc ziqc koiv-dorn ziouc taux 


Gen^ne^saa^letv Dec, 35 Yiem wuov norm dorngx mienh ziegv dugv 
Yesu ziouc bun waac mingh gormx wuov norm horngc zaangc. Mienh 
ziouc dorh yietc zungv baengc mienh taux Yesu wuov 36 tov Yesu bun 
baengc mienh kungx hluo zuqc ninh nyei lui-juogv. Haas dauh hluo zuqc, 
baengc ziouc longx mi'agv. 


Matv^taai 15 


1 Wuov zanc, maaih deix Faa^li^si Mienh caux njaaux leiz nyei fin-saeng 
yiem Ye^lu^saa^lem Zingh daaih lorz Yesu ziouc naaic, 2 “Meih me 
sai-gorx mbuo weic haaix diuc maiv gan mbuo me ong-taaix nyei 
ei-douh? Ninh mbuo maiv ei jienv leiz nzaaux buoz ndaangc cingx daaih 
nyanc hnaangx.” 3 Yesu dau, “Meih mbuo weic haaix diuc baamz 
Tin-Hungh nyei leiz-latc, weic gan meih mbuo ganh nyei ei-douh hnangv? 
4 Tin-Hungh gorngv, ‘Oix zuqc tongx nimc meih mbuo mei diex maac.’ 
Yaac gorngv, "Haas dauh zioux ninh nyei die fai maa, oix zuqc das 
wuov dauh guangc.” 5 Mv baac meih mbuo gorngv, “Se gorngv haaix 
dauh mienh gorngv mbuox ninh nyei die fai ninh nyei maa, “Yie maaih 
haih tengx dugv meih mbuo nyei haaix nyungc ga'naaiv yie fungx bun 
Tin-Hungh mi'agv,” 6 ninh ziouc maiv zuqc tongx nimc ninh nyei diex 
maac. Meih mbuo hnangv naaic gan meih mbuo nyei ei-douh zoux se zoux 
bun Tin-Hungh me waac maiv lamh longc. 7 Beih zagc hnyouv njuotv 
nyei mienh aah! I^saa^yaa douc Tin-Hungh nyei waac wuov zanc ninh 
gorngv dugv meih mbuo zien haic aqv. Ninh gorngv, 8 ‘Naaiv deix mienh 
longc nzuih taaih yie, mv baac ninh mbuo nyei hnyouv leih duqv yie go 
haic. 9 Ninh mbuo zaangc yie se maiv lamh longc. Ninh mbuo zorqv 
mienh ganh liepc daaih mei leiz dorngx yie mei leiz njaauz.”” 


Haaix Nyungc Haih Zoux Bun Mienh Maaih Uix 


10 Yesu heuc zuangx mienh daaih zunv ziouc mbuox ninh mbuo, “Meih 
mbuo muangx longx, yaac oix zuqc biegc hnyouv. 11 Nyanc bieqc nzuih 
nyei ga'naaiv maiv haih bun mienh maaih uix. Se dongh yiem nzuih cuotv 


nyei bun mienh maaih uix hnangv.” 12 Sai-gorx mbuo ziouc daaih mbuox 
Yesu, “Sai-Diez hiuv nyei fai? Sai-Diex gorngv wuov joux waac Faa^li^si 
Mienh mbuoqc maiv dugv.” 13 Yesu dau, “Mouz nyungc ga'naaiv maiv 
zeiz yie nyei tin-dorngh Diex zuangx nyei nor, zungv oix zuqc baeng cuotv 
nzengc. 14 Sueih binc ninh mbuo aqv. Ninh mbuo zoux dorh jauv nyei 
mienh mv baac m'zing maengh nyei. Se gorngv m'zing maengh nyei mienh 
ken m'zing maengh nyei mienh, 1 dauh zungv zuqc ndortv kuotv agv.” 15 
Bide gorngv, “Tov Sai-Diex porv mengh naaiv diuh waac-beiv bun yie 
mbuo hiuv oc.” 16 Yesu gorngv, “Meih mbuo taux ih zanc corc hnangv 
wuov deix mienh nor maiv mengh baeqc? 17 Meih mbuo maiv hiuv dugv 
fai? Mienh nyanc haaix nyungc bieqc nzuih ziouc njiec ga'sie. Nga'haav 
ziouc bungx cuotv mi'aqv. 18 Mv baac yiem nzuih cuotv nyei, se yiem 
hnyouv hnamv cuotv daaih. Dongh naaiv nyungc agv, bun mienh maaih 
uix. 19 Weic zuqc yiem mienh nyei hnyouv haih hnamv cuotv waaic nyei 
sic, daix mienh, hienx auv hienx ngoz, hienx siegv hienx dorn, zoux zaqc, 
Zoux jaav zorng-zengx, gorngv dogc mienh. 20 Dongh naaiv deix sic bun 
mienh maaih uix. Maiv zeiz laaix nyanc hnaangx maiv nzaaux buoz 
ndaangc mienh cingx daaih maaih uix.” 


Yesu Tengx Dauh Janx-Muangz Nyei Sieqv Zunc Mienv Cuotv 


21 Yesu cuotv wuov norm dorngx aengx mingh Tailaqv caux Sai^ndorn 
Zingh mei deic. 22 Yiem wuov maaih dauh Kaa^naa^an m'sieqv dorn 
daaih heuc jienv gorngv, “Domh Gorx aah! Ndaawitv nyei Zeiv-Fun aah! 
Korv-lienh yie maah! Yie nyei siegv zuqc mienv muogv kouv haic.” 23 
Mv baac Yesu maiv dau yietc joux ninh. Sai-gorx mbuo ziouc daaih tov 
Yesu, “Zunc ninh baus nqoi maah! Ninh heuc jienv gan Dem mbuo 
daaih.” 24 Yesu dau, “Tin-Hungh paaiv yie daaih lorz I^saa^laa^en Mienh 
hnangv. Ninh mbuo se hnangv dingx laaih nyei ba'gi yungh nor.” 25 Naaiv 
dauh m'sieqv dorn ziouc gueic njiec Yesu nyei nza'hmien yaac gorngv, 
“Domh Gorx aah! Tov tengx yie maah!” 26 Yesu dau, “Zorgv fu'jueiv nyei 
hnaangx zoi bun juv nyanc se maiv horpc.” 27 Wuov dauh Janx-muangz 
dau, “Domh Gorx aac, zeiz nyei. Mv baac liemh juv m'daaih yiem ninh 


mbuo nyei ziouv nyei dieh ndiev nzauz hnaangx-hmeiv-ndortv nyanc.” 28 
Yesu ziouc dau ninh, “Meih naaiv dauh dorc za'gengh sienx dugv longx 
haic. Ei meih oix longc nyei, meih ziouc dugv agv.” Wuov dauh 
Janx-muangz nyei sieqv doix wuov norm ziangh hoc ziouc longx mi'aqv. 


Yesu Zorc Mienh Cam Nyei Baengc 


29 Yesu cuotv wuov norm dorngx, mingh taux Gaa^li^li Koiv-Dorn hlen 
aengx faaux mbong-aiv zueiz jienv. 30 Maaih mienh camv nyei daaih lorz 
ninh yaac dorh jienv zaux mbai nyei, m'zing maengh nyei, buoz-zaux 
waaic nyei, ga'naaiv-hngongx maiv haih gorngv waac nyei, aengx caux 
butv-baengc mienh camv nyei daaih taux Yesu wuov, an jienv Yesu nyei 
zaux-hlen. Yesu yaac zorc longx nzengc. 31 Zuangz mienh mbuoqc 
horngh haic, buatc ga'naaiv-hngongx haih gorngv waac. Buoz-zaux waaic 
nyei mienh yaac longx mi'aqv. Zaux mbai nyei mienh haih yangh jauv agv. 
M'zing maengh nyei haih mangc dugv buatc. Zuangx mienh ziouc ceng 
I^saa^laa^en Mienh me Tin-Hungh. 


Yesu Up Biei Cin Dauh Mienh 


32 Yesu heuc ninh nyei sai-gorx mbuo daaih ninh wuov yaac mbuox ninh 
mbuo, “Yie haiz korv-lienh haic naaiv deix mienh. Ninh mbuo daaih caux 
yie yiem dugv buo hnoi agv. Ih zanc yaac maiv maaih haaix nyungc nyanc. 
Yie maiv oix bun ninh mbuo hnyouv sie Hem nzuonx. Nzauh her taux 
ndaamv-jauv mau haic, haih king mv bei.” 33 Sai-gorx mbuo gorngv, 
“Yiem naaiv deic-bung-huaang yie mbuo hnangv haaix nor haih lorz duqv 
ga'naaiv gaux uix ndongc naaic camv nyei mienh beuv?” 34 Yesu naaic 
ninh mbuo, “Meih mbuo maaih mbu'ziex norm njuov?” Ninh mbuo dau, 
“Maaih siec norm njuov caux i ziex dauh mbiauz-dorn hnangv.” 35 Yesu 
ziouc heuc zuangx mienh zueiz Hem wuov ndau. 36 Ninh zorgv wuov 
deix siec norm njuov caux wuov deix mbiauz daaih laengz zingh 
Tin-Hungh. Laengz zingh liuz ziouc maeqv nqoi bun ninh nyei sai-gorx. 
Sai-gorx mbuo aengx dorh mingh bun zuangx mienh nyanc. 37 Zuangx 


mienh nyanc beuv nzengc. Nyanc liuz, sai-gorx mbuo mingh siou zengc 
wuov deix dapv buangv siec norm ndaan. 38 Nyanc nyei mienh, daan 
m'jangc dorn hnangv, maaih biei cin laanh. M'sieqv dorn caux fu'jueiv maiv 
funx. 39 Yesu heuc zuangx mienh nzuonx nzengc. Ninh ziouc bieqc 
nzangv mingh Maa^gaa^ndaan Deic-Bung. 


Matv^taai 16 


1 Maaih deix Faa^li^si Mienh caux Saa^ndu^si Mienh daaih seix Yesu. 
Ninh mbuo ziouc tov ninh zoux norm jangx-hoc bun cing ninh horpc 
Tin-Hungh nyei hnyouv. 2 Mv baac Yesu dau, “Mba'hnoi aav lamh muotv 
nyei ziangh hoc, meih mbuo buatc yangh horh sigv cuotv ziouc gorngv, 
“Njang hnoi lungh hlorngx aav loh!” 3 Lungh ndorm-nziouv meih mbuo 
buatc yangh horh siqv caux mbuonx-jieqv cuotv ziouc gorngv, ‘Ih hnoi 
haih maaih mbiungc-nziaaux aqv.’Meih mbuo haih sam dugv cuotv lungh 
nyei setv zeiv mv baac ih jaax nyei jangx-hoc meih mbuo samx maiv haih 
cuotv. 4 Ih jaax nyei mienh waaic haic, maaih hieh hnyouv. Meih mbuo 
tov jangx-hoc mv baac cuotv liuz Yonaa nyei jangx-hoc, maiv bun ganh 
norm meih mbuo mangc agv.” Yesu ziouc leih ninh mbuo mingh ganh 
norm dorngx mi'aqv. 


Oix Zuqc Mbungh Faa^li^si Caux Saa^ndu^si Mienh Nyei Bingv 


5 Sai-gorx mbuo jiex wuov ngaanc ziqc koiv-dorn ninh mbuo la'kuqyv, 
maiv dorh njuov mingh. 6 Yesu mbuox ninh mbuo, “Oix zuqc faix fim, 
mbungh jienv Faa^li^si Mienh caux Saa^ndu^si Mienh mei bingv.” 7 
Sai-gorx mbuo laanh caux laanh gorngv, “Sai-Diex hnangv naaiv nor 
gorngv se laaix mbuo maiv dorh njuov daaih.” 8 Yesu hiuv duqv ninh 
mbuo hnangv haaix nor gorngv ziouc naaic, “Meih mbuo sienx dugv hei 
haic. Weic haaix diuc laanh caux laanh gorngv maiv maaih njuov? 9 Meih 
mbuo corc maiv gaengh mengh baeqc? Meih mbuo maiv jangx yie zorqv 
biaa norm njuov bun biaa cin mienh nyanc, meih mbuo aengx siou zengc 
njiec nyei mbu'ziex ndaan? 10 Aengx maaih wuov nzunc yie longc siec 


norm njuov uix biei cin dauh. Zengc njiec nyei meih mbuo siou dugv 
mbu'ziex ndaan? 11 Meih mbuo weic haaix diuc maiv mengh baeqc yie 
maiv zeiz gorngv njuov. Yie gorngv oix zuqc mbungh Faa^li^si caux 
Saa^ndu^si Mienh nyei bingv hnangv.” 12 Sai-gorx mbuo ziouc mengh 
baegc Yesu maiv zeiz gorngv oix zuqc mbungh hietv njuov nyei bingv. 
Oix zuqc mbungh Faa^li^si caux Saa^ndu^si Mienh njaaux nyei waac. 


Bide Nyiemc Yesu 


13 Yesu aengx mingh Si^saa^li^yaa Fi^lipv^poi Zingh nyei deic-jaaix. 
Yiem wuov Yesu naaic ninh nyei sai-gorz, “Mienh gorngv yie, Baamh 
Mienh nyei Dorn, dongh haaix dauh?” 14 Ninh mbuo dau, “Maaih deix 
gorngv meih dongh tengx mienh jiex wuom nyei leiz wuov dauh Yo^han. 
Maaih deix gorngv, E^li^yaa. Aengx maaih deix gorngv Ye^le^mi fai 
yietc dauh douc waac mienh.” 15 Yesu aengx naaic ninh mbuo, “Meih 
mbuo ni? Meih mbuo gorngv yie dongh haaix dauh?” 16 Simon Bide dau, 
“Meih dongh Giduc, ziangh jienv wuov dauh Tin-Hungh nyei Dorn.” 17 
Yesu dau, “Yo^han nyei dorn, Simon, aah! Meih gengh orn-lorgc aqv. 
Naaiv maiv zeiz haaix dauh baamh mienh mbuox meih. Se yie nyei 
tin-dorngh Diex ganh bun meih hiuv hnangv. 18 Yie ziouc mbuox meih, 
meih se Bide. Yie oix liepc yie nyei jiu-baang yiem naaiv norm la'bieiv 
gu'nguaaic. Daic me gagv yietc liuz maiv haih hingh jiu-baang. 19 Yie 
oix jiu Tin-Hungh nyei guoqv nyei forv-zeih bun meih. Meih yiem naaiv 
lungh ndiev ndoh haaix nyungc, yiem wuov tin-dorngh wuov nyungc yaac 
zuqc ndoh aqv. Meih yiem naaiv lungh ndiev bungx haaix nyungc, yiem 
wuov tin-dorngh ziouc bungx wuov nyungc agv.” 20 Yesu aengx hatc 
sai-gorx mbuo maiv dungx mbuox haaix dauh ninh zoux Giduc. 


Yesu Gorngv Ninh Oix Zuqc Siouc Kouv Yaac Oix Zuqc Daic 
21 Yiem mac daaih, Yesu jiez gorn gorngv mengh mbuox ninh nyei 


sai-gorx, “Yie oix zuqc mingh Ye^lu^saa^lem Zingh, yiem mienh gox 
caux sai mienh bieiv caux njaaux leiz nyei fin-saeng mei buoz-ndiev zuqc 


siouc camv-nyungc kouv. Yie ziouc zuqc dats daic mv baac da'faam hnoi 
Tin-Hungh oix bun yie nangh daaih.” 22 Bide ziouc ken Yesu mingh pien 
deix kuinx ninh, “Ziouv aah! Tov Tin-Hungh cin-maanc maiv dungx bun 
naaiv deix sic cuotv. Meith yietc liuz maiv zuqc buangh naaiv deix sic.” 23 
Yesu huin nzuonx gorngv Bide, “Saadaan aah! Biaux nqoi maah! Meih 
kungx laanh jienv yie hnangv. Meih hnamv mei sic se maiv zeiz hnangv 
Tin-Hungh hnamv. Se hnangv baamh mienh hnamv hnangv.” 24 Yesu 
ziouc mbuox ninh nyei sai-gorx mbuo, “Haaix dauh oix gan yie mingh oix 
zuqc siev Dem ninh ganh, ndaam jienv ninh nyei ziepc nzaangc jaaz gan 
yie mingh. 25 Haas dauh kungx hnamv njoux ninh ganh nyei maengc 
hnangv, wuov dauh nyei maengc ziouc zuqc guangc. Mv baac haaix dauh 
weic yie guangc ninh nyei maengc, wuov dauh ziouc dugv maengc ziangh 
agv. 26 Haas dauh dugv nzengc lungh ndiev nyei ga'naaiv, mv baac zuqc 
guangc ninh nyei maengc, ninh duqv wuov deix ga'naaiv zoux cuotv haaix 
nyungc? Maiv lamh longc yietc deix. Ninh maaih haaix nyungc haih tiuv 
dugv ninh mei maengc nzuonx? 27 Weic zuqc yie, Baamh Mienh nyei 
Dorn, oix yiem yie nyei Die nyei njang-laangc gu'nyuoz yaac caux jienv yie 
nyei fin-mienh daaih. Daaih wuov zanc yie ziux gorgv-mienh zoux nyei sic 
bun zingh nyeic ninh mbuo. 28 Yie gorngv zien mbuox meih mbuo, souv 
jienv naaiv nyei mienh maaih deix zungv maiv gaengh daic ziouc duqv 
buatc yie, Baamh Mienh nyei Dorn, daaih zoux hungh.” 


Matv^taai 17 


1 Jiex liuz juqv hnoi, Yesu dorh jienv Bide, Yaagorpc caux Yaagorpc nyei 
youz, Yo^han, faaux norm mbong-hlang, lengh nyei dorngx. 2 Sai-gorx 
mbuo mangc jienv Yesu wuov zanc, buatc Yesu tiuv nzengc fangx zeiv 
mi'aqv. Ninh nyei hmien hnangv mba'hnoi nor njang. Ninh me lui-houx 
yaac njang haic, mbopv baeqc nyei, zaengh zaengh wuov. 3 Naaiv deix 
buo dauh sai-gorz aengx buatc Mose caux E^li^yaa hinc cuotv daaih caux 
Yesu gorngv waac. 4 Bide ziouc gorngv mbuox Yesu, “Ziouv aah! Yie 
mbuo yiem naaiv gengh longx haic. Se gorngv Ziouv or nor, yie zoux buo 
norm liuh. Zoux norm bun meih, zoux norm bun Mose, aengx zoux norm 


bun E^li^yaa.” 5 Bide corc gorngv jienv waac wuov zanc, maaih dorv 
mbuonx njang met daaih om jienv ninh mbuo. Aengx maaih qiex yiem 
wuov mbuonx gorngv, “Naaiv se yie nyei Dorn-hnamv. Yie a'hneiv haic 
ninh. Muangx ninh maah!” 6 Sai-gorx mbuo haiz naaiv deix qiex, ninh 
mbuo za'gengh! gamh nziex haic, ziouc mbaapv njiec ndau mingh. 7 Yesu 
mingh hluo ninh mbuo yaac gorngv, “Jiez sin daaih, maiv dungx gamh 
nziex.” 8 Ninh mbuo ziouc cau hmien mangc, maiv buatc haaix dauh. 
Kungx buatc Yesu yiem wuov hnangv. 9 Yiem mbong njiec wuov zanc, 
Yesu naeqc waac sai-gorz mbuo. Ninh gorngv, “Cin-maanc maiv dungx 
gorngv naaiv deix hinc yaangh nyei sic. Zuov yie, Baamh Mienh nyei 
Dorn, daic mingh, Tin-Hungh aengx bun yie nangh daaih cingx daaih 
gorngv.” 10 Sai-gorx mbuo naaic Yesu, “Njaaux leiz nyei fin-saeng weic 
haaix diuc gorngv E^li^yaa oix zuqc daaih ndaangc?” 11 Yesu dau, 
“E^li^yaa za'gengh oix daaih liuc leiz ziangx nyungc-nyungc hnangv loz 
wuov nor. 12 Mv baac yie mbuox meih mbuo, E^li^yaa zungv daaih liuz 
agv. Mienh yaac ziegv maiv duqv ninh, sueih eix zoux bun ninh. Yie, 
Baamh Mienh nyei Dorn, yaac fih hnangv mei oix zuqc mienh zoux doqc 
hoic.” 13 Dongh wuov zanc sai-gorx mbuo cingx daaih mengh baeqc 
Yesu gorngv nyei waac gorngv zuqc tengx mienh jiex wuom nyei leiz 
wuov dauh Yo^han. 


Mienv Muogv Dauh Dorn, Yesu Zunc Mienv Cuotv 


14 Ninh mbuo nzuonz taux zuangx mienh wuov, maaih laanh mienh daaih 
lorz Yesu, gueic njiec Yesu nyei nza'hmien 15 yaac gorngv, “Domh Gorx 
aac, tov korv-lienh yie nyei dorn. Ninh butv dungz-ndin, ciou dugv kouv 
haic, zanc-zanc king biegc douz-nzauc yaac ndortv wuom. 16 Yie dorh 
ninh daaih lorz meih nyei sai-gorx mv baac ninh mbuo maiv haih zorc 
maiv longx.” 17 Yesu dau, “Meih mbuo ih jaax nyei mienh aah! Meih 
mbuo za'gengh maiv sienx, m'normh yaac hoz haic. Yie oix zuqc caux 
meih mbuo yiem ndongc haaix lauh? Yie oix zuqc nyienz dugv meih mbuo 
taux haaix zanc? Dorh wuov dauh dorn daaih yie naaiv maah!” 18 Yesu 
hatc mienv, mienv ziouc cuotv mr'agv. Wuov dauh dorn liemh zeih longx 


nzengc mi'aqv. 19 Nqa'haav sai-gorx mbuo daaih bingx jienv naaic Yesu, 
“Yie mbuo weic haaix diuc zunc wuov dauh mem maiv cuotv?” 20 Yesu 
dau, “Se weic zuqc meih mbuo nyei sienx fim faix haic. Yie gorngv zien 
mbuox meih mbuo, se gorngv meih mbuo nyei sienx fim lomh yietc norm 
lai-jaaix nyim nor, meih mbuo haih mbuox naaiv norm mbong, ‘Yiem 
naaiv suiv mingh yiem wuov maah!’ Mbong ziouc suiv agv. Maiv maaih 
haaix nyungc meih mbuo maiv haih zoux. 21 Mv baac kungx maaih nduqc 
nyungc za'eix hnangv haih zunc naaiv nyungc mem cuotv. Oix zuqc daux 
gaux, yaac zei maiv nyanc haaix nyungc cingx daaih haih zunc dugv 
cuotv.” 


Yesu Aengx Gorngv Nzunc Ninh Oix Zuqc Daic 


22 Sai-gorx mbuo yietc zungv daaih gapv zunv yiem Gaa^li^li Saengv 
wuov zanc, Yesu mbuox ninh mbuo, “Yie, Baamh Mienh mer Dorn, 
zungv oix zuqc jiu bun mienh. 23 Ninh mbuo or daix yie, mv baac 
nqa'haav buo hnoi Tin-Hungh aengx bun yie nangh daaih.” Sai-gorx mbuo 
haiz ninh hnangv naaiv nor gorngv ziouc nzauh haic. 


Cuotv Nyaanh Zorc Zaangc Tin-Hungh Nyei Biauv 


24 Yesu caux ninh nyei sai-gorx mbuo mingh taux Kaa^be^naa^um 
Mungv wuov zanc, siou zaangc Tin-Hungh me biauv nyei nzou-zinh wuov 
deix mienh daaih mac Bide, “Meih nye sai-diex maiv cuotv zaangc 
Tin-Hungh nyei biauv nyei nzou-zinh fai?” 25 Bide dau, “Cuotv me" 
Bide bieqc biauv mingh wuov zanc, Yesu zungv gorngv ndaangc mi'agv. 
Ninh naaic, “Simon aac, meih hnangv haate nor hnamv? Haas dauh oix 
zuqc cuotv laangh zinh caux nzou-zinh bun naaiv baamh gen nyei hungh 
diex? Se ganh nyei dorn fai baeqc fingx?” 26 Bide dau, “Baegc fingx 
cuotv.” Yesu gorngv, “Wuov nyungc, ninh ganh nyei dorn maiv zuqc 
cuotv. 27 Mv baac mbuo maiv oix ziqc zuiz naaiv deix mienh. Meih 
mingh wuov koiv-dorn mbatc mbiauz. Mbatc dugv daauh dauh mbiauz, 
ziouc maeqy nqoi mbiauz nyei nzuih, buatc norm zinh, dorh mingh bun 


ninh mbuo gaux meih caux yie cuotv nyei nzou-zinh.” 
Matv^taai 18 


1 Wuov zanc sai-gorx mbuo daaih naaic Yesu, “Yiem Tin-Hungh nyei 
guogv, haaix dauh dugv zoux gauh hlo jiex?” 2 Yesu ziouc heuc dauh 
fu'juerv daaih bun ninh souv jienv ninh mbuo nyei mbu'ndongx 3 yaac 
gorngv, “Yie gorngv zien mbuox meih mbuo, cuotv liuz meih mbuo goiv 
hnyouv ziouc hnangv fu'jueiv nor, meih mbuo yietc liuz maiv dugv bieqc 
Tin-Hungh nyei guogv. 4 Haaix dauh nyiemc ganh zoux faix hnangv naaiv 
dauh fu'jueiv, yiem Tin-Hungh nyei guoqv dongh naaiv dauh zoux hlo nes, 
5 Haaix dauh dengv yie nyei mbuox zipv dauh fu'jueiv hnangv naaiv dauh 
fu'juerv nor, wuov dauh yaac zipv yie. 


Nduov Mienh Baamz Zuiz Nyei Sic 


6 “Mv baac se gorngv haaix dauh nduov yietc dauh naaiv deix sienx yie 
nyei fu'jueiv-faiz baamz zuiz, oix zuqc zorgv domh morc ndiux Wem wuov 
dauh nyei jaang bungx njiec koiv, ndo nyei dorngx, ziemx daic gauh longx. 
7 Laaix nduov mienh baamz zuiz nyei sic, baamh gen ziouc zuqc kouv 
agv. Nduov mienh nyei sic zanc-zanc oix cuotv, mv baac zoux gorn nduov 
mienh wuov dauh zungv oix zuqc kouv agv. 8 “Se gorngv meih nyei buoz 
fai zaux nduov meih baamz zuiz, oix zuqc hngaqv guangc. Waaic deix 
fangx fai zoqc jiegv buoz-zaux mv baac duqv yietc liuz nyei maengc corc 
gauh longx maaih i jiegv buoz i jieqv zaux mv baac zuqc zoi bieqc yietc 
huz zieqc jienv nyei douz. 9 Se gorngv meih nyei m'zing nduov meih 
baamz zuiz, oix zuqc gueix guangc mingh. Zoqc norm m'zing mv baac 
dugv yietc liuz nyei maengc corc gauh longx maaih i norm m'zing yaac 
zuqc zoi bieqc deic nyuoqc nyei douz. 


Ba'gi Yungh Dingx Laaih Nyei Waac-Beiv 


10 “Oix zuqc faix fim, maiv dungx mangc piex yietc dauh naaiv deix faix 
nyei fu'jueiv. Yie mbuox meih mbuo, naaiv deix fu'jueiv nyei fin-mienh 


yiem tin-dorngh, zanc-zanc yiem vie mei tin-dorngh Diex nyei nza'hmien. 
11 Weic zuqc yie, Baamh Mienh nyei Dorn, daaih njoux dingx laaih nyei 
mienh. 12 “Meih mbuo hnangv haaix nor hnamv? Se gorngv maaih laanh 
mienh maaih yietc baeqv dauh ba'gi yungh, dingx laaih dauh, ninh hnangv 
haaix nor zoux? Ninh maiv zeiz guangc jienv wuov deix juov ziepc juov 
dauh yiem wuov mbong nyanc miev, aengx mingh lorz dingx laaih wuov 
dauh fai? 13 Yie mbuox zien meih mbuo, lorz buatc naaiv dauh ba'gi 
yungh, ninh a'hneiv haic. Gauh a'hneiv jiex wuov deix juov ziepc juov 
dauh maiv dingx laaih nyei ba'gi yungh. 14 Fih hnangv nyei, meih mbuo 
nyei tin-dorngh Diex maiv oix yietc dauh man deix faix nyei fu'jueiv 
dingx laaih. 


Gorx-Youz Zoux Dorngc Meih 


15 “Se gorngv meih nyei gorx-youz zoux dorngc meih, meih ganh oix 
zuqc mingh lorz ninh, bingx em mbuox ninh, ninh zoux dorngc nyei sic. 
Se gorngv ninh muangx meih nyei waac nor, meih ziouc duqv ninh aengx 
ZOUZ gorx-youz. 16 Se gorngv ninh maiv muangx, meih ziouc oix zuqc 
lorz jienv yietc dauh fai i dauh caux meih mingh tengx muangx waac ziouc 
haih zorqv joux-joux waac zoux zorng-zengx. 17 Se gorngv wuov dauh 
corc maiv muangx ninh mbuo nor, oix zuqc zorgv naaiv deix sic mbuox 
nzengc jiu-baang. Ninh corc maiv kangv muangx jiu-baang nor, oix zuqc 
funx ninh se hnangv maiv sienx nyei mienh fai tengx Lomaa hungh jaa siou 
nzou nyei mienh. Ndoh Nyei Jauv Caux Bungx Nyei Jauv 18 “Yie mbuox 
zien meih mbuo, meih mbuo yiem baamh gen ndoh haaix nyungc, yiem 
wuov tin-dorngh wuov nyungc yaac zuqc ndoh agv. Meih mbuo yiem 
baamh gen bungx haaix nyungc, yiem wuov tin-dorngh yaac bungx wuov 
nyungc aqy. 19 “Yie aengz mbuox meih mbuo, se gorngv meih mbuo yiem 
naaiv baamh gen maaih i laanh mienh dongh hnyouv gapv eix daux gaux 
tov haaix nyungc, yie nyei tin-dorngh Diex zungv weic meih mbuo zoux 
ziangx nzengc. 20 Weic zuqc maiv gunv yiem haaix norm dorngx, maaih i 
buo laanh mienh dengv yie nyei mbuox gapv zunv, yie ziouc yiem ninh 
mbuo mbu'ndongx.” 


Bou Maiv Kangv Guangc Zaegv Nyei Waac-Beiv 


21 Bide aengx daaih naaic gaax Yesu, “Ziouv aac, se gorngv yie nyei 
gorx-youz zanc-zanc dorngc yie, yie oix zuqc guangc mbu'ziex nzunc bun 
ninh? Taux siec nzunc aqv fai?” 22 Yesu dau, “Yie maiv zeiz gorngv 
guangc siec nzunc hnangv. Oix zuqc guangc cietv ziepc nyei siec nzunc. 
23 “Weic zuqc Tin-Hungh zoux Ziouv gunv mienh se hnangv naaiv. Maaih 
dauh hungh diex oix caux ninh nyei bou funx zaeqv. 24 Funx jienv zaeqv 
wuov zanc, mienh dorh dauh bou biegc daaih. Wuov dauh bou qiemx 
hungh diex ziex baegv waanc norm zinh, 25 yaac maiv maaih nyaanh 
jaauv. Hungh diex ziouc heuc mienh dorh wuov dauh bou mingh maaic 
bun mienh zoux nouh. Liemh ninh mei auv-jueiv caux ninh maaih mei 
yietc zungv ga'naaiv dorh mingh maaic nzengc, daaih jaauv sung zaeqv. 26 
“Wuov dauh bou ziouc gueic njiec gagv tov ninh, ‘Tov ziouv sie yie, ZUOV 
yie lorz dugv daaih, yie gengh oix zuqc jaauv taux sung nzengc.’ 27 Wuov 
dauh bou nyei ziouv korv-lienh haic ninh ziouc guangc ninh nyei zaeqv, 
bungx ninh nzuonx mi'aqv. 28 “Naaic dauh bou cuotv mingh yaac buangh 
zuqc dauh zoux bou doic. Naaiv dauh bou qiemx ninh i ziex norm zinh 
hnangv, mv baac ninh liemh zeih goh jienv naaiv dauh nyei jaang yaac 
gorngv, “Gaanv jaauv meih qiemx yie nyei zaegv maah!” 29 Wuov dauh 
zoux bou doic ziouc gueic njiec qaqv tov ninh, ‘Tov meih sie yie, yie 
gengh jaauv nyei lorgc.” 30 Mv baac ninh maiv kangv, yaac dorh wuov 
dauh bou mingh wuonx jienv loh zuov ninh jaauv sung zaeqv. 31 “Aengx 
maaih deix lomh nzoih zoux bou doc buatc naaiv deix sic cuotv, haiz 
hnyouv maiv longx yietc deix, ziouc mingh mbuox ninh mbuo nyei ziouv. 
32 Wuov dauh bou nyei ziouv ziouc heuc ninh daaih yaac gorngv, ‘Meih 
naaic dauh waaic haic mer nouh gauv aah! Meih gagv tov yie, yie ziouc 
guangc nzengc meih qiemx yie nyei zaeqv. 33 Meih horpc zuqc korv-lienh 
meih nyei zoux bou doic hnangv yie korv-lienh meih nor saa.’ 34 Ninh 
nyei ziouv qiex jiez! haic ziouc heuc gunv loh jien dorh naaiv dauh bou 
mingh zeix taux ninh jaauv sung zaeqv.” 35 Yesu aengx gorngv setv 
mueiz waac. “Se gorngv meih mbuo mouz laanh mienh maiv longc hnyouv 
guangc gorx-youz zoux dorngc meih mbuo mei sic, yie nyei tin-dorngh 


Diex yaac fih hnangv mei maiv guangc bun meih mbuo.” 
Matv^taai 19 


1 Yesu gorngv liuz naaiv deix waac ziouc cuotv Gaa^li^li Saengv mingh 
Yu^ndie Saengv jiex wuov ngaanc zigc Jor^ndaen Ndaaih. 2 Mienh camv 
haic gan jienv Yesu mingh, ninh ziouc yiem wuov zorc longx ninh mbuo 
nyei baengc. 3 Maaih deix Faa^li^si Mienh daaih sem Yesu ziouc naaic, 
“Maiv gunv ngoz weic haaix nyungc gorn-baengx leih ninh nyei auv, se 
horpc mbuo nyei leiz fai?” 4 Yesu dau, “Meih mbuo maiv doqc jiex naaiv 
douc Ging-Sou fai? ‘Zinh ndaangc Tin-Hungh zeix lungh zeix ndau wuov 
zanc, ninh zeix cuotv mienh daaih benx m'jangc m'siegv.” 5 Tin-Hungh 
yaac gorngv, “Weic naaiv m'jangc dorn dorng jaa, leih ninh me diex 
maac, caux ninh nyei auv gapv jienv. I dauh ziouc benx vier norm sin 
mi'aqv. 6 Hnangv naaic ninh mbuo maiv zeiz i dauh agv. Benz yietc dauh 
hnangv. Weic naaiv, Tin-Hungh gapv daaih nyei cai-doix, mienh maiv 
dungx caegv nqoi.” 7 Faa^li^si Mienh aengx naaic Yesu, “Wuov nyungo, 
Mose weic haaix diuc mbuox nqox bun zeiv leih cai sou ninh nyei auv 
ziouc heuc auv mingh aqv?” 8 Yesu dau, “Se laaix meih mbuo hnyouv 
ngaengc haic Mose cingx daaih bun meih mbuo haih leih dugv meih mbuo 
nyei auv. Mv baac zinh ndaangc, zeix lungh zeix ndau wuov zanc, maiv 
zeiz hnangv naaic. 9 Yie mbuox meih mbuo, haaix dauh leih ninh nyei auv, 
yaac maiv zeiz laaix ninh nyei auv hienx nqox nor, aengx mingh longc 
siang-auv, ninh se hienx auv hnangv.” 10 Sai-gorx mbuo gorngv mbuox 
Yesu, “Se gorngv longc auv longc nqox nyei jauv hnangv naaic nor, yietc 
liuz maiv dungx longc gauh longx.” 11 Yesu dau, “Naaiv deix njaaux nyei 
waac, maiv zeiz dauh dauh haih ei jienv zoux. Kungz dongh duqv 
Tin-Hungh nyei en nyei mienh haih ei Hem zoux hnangv. 12 Weic zuqc 
maaih camv-diuc jauv bun mienh maiv haih dorng jaa. Maaih deix cuotv 
seix ziangh ziouc maiv haih dorng jaa. Maaih deix zuqc mienh im dov 
mingh. Maaih deix weic zoux Tin-Hungh nyei guoqv nyei gong maiv 
dorng jaa. Haas dauh haih ei jienv naaiv deix waac, oix zuqc ei jienv zoux 
agv.” 


Yesu Buang Waac Fu'juerv 


13 Maaih deix mienh dorh fu'jueiv daaih lorz Yesu, oix Yesu maan Hem 
ninh mbuo, tengx ninh mbuo daux gaux. Mv baac sai-gorx mbuo 
gorngv-hemx naaiv deix mienh. 14 Yesu gorngv, “Gunv bun fu'jueiv daaih 
lorz yie, maiv dungx laanh ninh mbuo saa. Weic zuqc haas dauh longc 
Tin-Hungh zoux Ziouv gunv ninh, wuov dauh se hnangv naaiv deix fu'jueiv 
nor.” 15 Yesu maan liuz naaiv deix fu'jueiv ninh ziouc mingh mi'aqv. 


Butv Zoih Nyei Mienh Lunx Mienh 


16 Maaih nzunc maaih dauh mienh daaih naaic Yesu, “Fin-Saeng aac, yie 
horpc zuqc zoux haaix nyungc longx nyei sic cingx dugv yietc liuz mei 
maengc?” 17 Yesu dau, “Meih weic haaix diuc naaic yie taux longx nyei 
sic? Kungx maaih nduqc dauh longx hnangv. Se gorngv meih oix duqv 
yietc liuz mei maengc, oix zuqc ei jienv leiz-latc zoux.” 18 Wuov dauh 
naaic, "Haas deix leiz-latc?” Yesu dau, “Maiv dungx daix mienh, maiv 
dungx hienx auv, maiv dungx zoux zaqc yaac maiv dungx zoux jaav 
zorng-zengx. 19 Oix zuqc tongx nimc meih nyei diex maac, yaac hnamv 
mienh hnangv hnamv ganh nor.” 20 Wuov dauh mienh lunz mienh gorngv, 
“Naaiv deix yietc zungv nyei leiz yie muangx nzengc aqv. Aengx caa 
haaix nyungc oix zuqc zoux fai?” 21 Yesu mbuox ninh, “Se gorngv meih 
oix zoux dunh yunh nyei mienh, oix zuge mingh maaic nzengc meih maaih 
nyei ga'naaiv, zorgv wuov deix nyaanh bun mienh jomc mienh. Hnangv 
naaiv meih ziouc maaih jaaix nyei ga'naaiv siou jienv wuov tin-dorngh. 
Zoux liuz, daaih gan yie oc.” 22 Wuov dauh mienh lunx mienh haiz naaiv 
deix waac, ninh ziang naaic nzauh nzauh me mingh mr'agv, weic zuqc 
ninh maaih jaa-dingh hoz haic. 23 Yesu aengx gorngv mbuox ninh nyei 
sai-gorx, “Yie gorngv zien mbuox meih mbuo, butv-zoih mienh agc dugv 
biegc Tin-Hungh nyei guogv. 24 Yie aengx gorngv nzunc mbuox meih 
mbuo, lorh torh cunx jiex sim-mbiuic corc gauh hungh hec butv-zoih 
mienh biegc Tin-Hungh nyei guogv.” 25 Sai-gorx mbuo haiz liuz man 
deix waac ninh mbuo mbuoqc horngh haic aqv. Ninh mbuo naaic gaax, 


“Wuov nyungc, haaix dauh haih dugv njoux?” 26 Yesu mange Hem ninh 
mbuo yaac gorngv, “Mienh maiv haih njoux ganh mv baac maanc sic 
Tin-Hungh haih zoux dugv mei" 27 Bide ziouc gorngv, “Sai-Diex aah! 
Yie mbuo guangc nzengc nyungc-nyungc daaih gan meih. Wuov nyungc, 
yie mbuo haih dugv haaix nyungc?” 28 Yesu mbuox ninh mbuo, “Yie 
gorngv zien mbuox meih mbuo, maaih siang-lungh siang-ndau wuov zanc, 
yie, Baamh Mienh nyei Dorn, zueiz jienv yie njang-laangc nyei weic nyei 
ziangh hoc, meih mbuo gan yie me mienh ziouc dugv zueiz Hem ziepc 
nyeic norm weic siemv wuov deix ziepc nyeic fingx I^saa^laa^en Mienh. 
29 Haaix dauh weic yie guangc ninh nyei biauv, muoz-doic, diex maac, 
fu'juerv fai lingh deic, wuov dauh guangc yietc gouv ziouc dugv viet 
baeqv gouv yaac dugv yietc liuz nyei maengc. 30 Mv baac maaih zoux hlo 
nyei mienh camv ox zuqc zoux faix. Zoux faix nyei maaih Cam yaac 
dugv zoux hlo. 


Matv^taai 20 


1 “Tin-Hungh zoux Ziouv gunv mienh se hnangv dauh a'ngunc huingx nyei 
ziouv nor. Lungh ndorm nziouv nyei, ninh cuotv mingh lorz mienh tengx 
ninh zoux a'ngunc huingx nyei gong. 2 Caux gong-mienh dingc ziangx bun 
horpc mienh pou-tong cingv yietc hnoi nyei gong-zinh, huingx-ziouv ziouc 
paaiv ninh mbuo mingh wuov huingx zoux gong. 3 “Lungh domh ndorm 
nduoh norm ziangh hoc, huingx-ziouv aengx mingh wuov hei buatc deix 
mienh souv jienv wuov, maiv zoux haaix nyungc. 4 Ninh ziouc gorngv, 
‘Meih mbuo yaac mingh yie nyei huingx zoux gong maah! Gong-zinh 
horpc zuge mbu'ziex yie ziouc bun mbuoqc wuov meih mbuo.” Ninh mbuo 
ziouc mingh agv. 5 “Lungh ziangx aam ziepc nyeic norm ziangh hoc, 
aengx caux njiec aanx buo norm ziangh hoc, ninh fih hnangv nyei lorz 
mienh zoux gong. 6 Lungh maanz-hmuangx deix, aav lamh biaa norm 
ziangh hoc, huingx-ziouv aengx mingh wuov hei buatc deix mienh souv 
jienv wuov. Ninh ziouc gorngv, ‘Meih mbuo weic haaix diuc ziangh hnoi 
souy jienv naaic henh henh nyei, maiv zoux haaix nyungc?’ 7 “Ninh mbuo 
dau, ‘Weic zuqc maiv maaih mienh cingv yie mbuo zoux gong.’ 


“Huingx-ziouv ziouc gorngv, ‘Wuov nyungc, meih mbuo yaac mingh 
wuov huingx zoux gong maah!’ 8 “Aav lamh hmuangx, huingx-ziouv 
mbuox ninh nyei gunv gong mienh, ‘Heuc gong-mienh daaih koi gong-zinh 
bun ninh mbuo agv. Dongh daaih zoux nga'haav wuov deix oix zuqc bun 
ndaangc. Daaih ndaangc wuov deix oix zuqc bun nqa'haav.’ 9 “Dongh biaa 
norm ziangh hoc cingx dugv jiez gorn zoux gong wuov deix dugv buangv 
yietc hnoi nyei gong-zinh. 10 Hnangv naaic, cingv ndaangc wuov deix 
laaic oix dugv gauh camv. Mv baac ninh mbuo fih hnangv nyei duqv 
buangv yietc hnoi nyei gong-zinh hnangv. 11 Ninh mbuo zipv gong-zinh 
mingh yaac ngopv huingx-ziouv. 12 Ninh mbuo gorngv, ‘Nqa'haav daaih 
wuov deix kungx zoux nduqc norm ziangh hoc nyei gong hnangv niaa. 
Nyaanh meih corc bun caux yie mbuo fih mbuoqc nyei. Yie mbuo ziangh 
hnoi zuqc nyutc pui yaac zoux gong gauh kouv ninh mbuo.’ 13 
“Huingx-ziouv ziouc dau dauh wuov deix gong-mienh. ‘Youz aac, yie 
maiv zeiz pienx meih lorgc. Meih mam zeiz caux yie gorngv dingc ziux 
gong-hnoi nyei gong-zinh fai? 14 Dorh jienv meih nyei gong-zinh nzuonx 
agv oc. Nqa'haav cingv naaiv dauh yie oix bun caux meih fih mbuogoe. 15 
Yie ganh nyei nyaanh maiv zeiz sueih yie ganh longc? Buatc yie zoux 
hnyouv longx meih mueic jieqv fai?” 16 Yesu aengx gorngv setv mueiz 
waac. “Hnangv naaic, nga'haav wuov deix oix duqv yiem wuov ndaangc. 
Yiem wuov ndaangc nyei oix zuqc yiem nga'haav.” 


Yesu Aengx Gorngv Da'faam Nzunc Ninh Oix Zuqc Daic 


17 Yesu yangh jauv mingh Ye^lu^saa^lem Zingh wuov zanc, ninh dorh 
ninh nyei ziepc nyeic dauh sai-gorx mingh pien deix gorngv mbuox ninh 
mbuo, 18 “Muangx oc. Mbuo mingh Ye^lu^saa^lem Zingh. Taux wuov, 
Baamh Mienh nyei Dorn, ziouc zuqc jiu bun sai mienh bieiv caux njaaux 
leiz nyei fin-saeng. Ninh mbuo oix dingc daix ninh, 19 nga'haav zorqv ninh 
jiu bun Janx. Janx ziouc guatc doqc jatv, longc biaav-bin mborqv, aengx 
zorgv ninh ding ziepc nzaangc jaax. Mv baac nqa'haav buo hnoi, 
Tin-Hungh oix bun ninh nangh daaih.” 


Yaagorpc Caux Yo^han Mbuo Nyei Maa Tov Nyei Waac 


20 Wuov zanc Se^mbe^ndi me auv dorh ninh nyei i dauh dorn daaih 
Yesu wuov, gueic njiec baaix, tov yietc nyungc. 21 Yesu naaic, “Meih oix 
longc haaix nyungc?” Ninh dau, “Ziouv aac, tov meih laengz meih dugv 
zoux hungh nyei ziangh hoc oix zuqc bun yie nyei i dauh dorn, yietc dauh 
zueiz meih nyei mbiaauc maengx, viet dauh zueiz zaaix maengx.” 22 
Yesu dau wuov deix i dauh dorn, “Meih mbuo tov nyei meih mbuo mam 
hiuv. Meih mbuo haih hopv dongh yie oix zuqc hopv wuov norm zaanv 
nyei fai?” Ninh mbuo dau, “Yie mbuo haih hopv nyei.” 23 Yesu mbuox 
ninh mbuo, “Yie hopv nyei zaanv meih mbuo za'gengh oix zuqc hopv. Mv 
baac yie maiv maaih leiz paaiv haaix dauh zueiz yie nyei mbiaauc maengx 
fai zaaix maengx. Yie nyei Die liuc leiz ziangx bun haaix dauh zueiz, 
wuov deix ziouc dugv zueiz agv.” 24 Wuov deix ziepc dauh sai-gorx haiz 
liuz naaiv deix sic ziouc qiex jiez haic naaiv deix i muoz. 25 Yesu heuc 
ninh mbuo yietc zungv daaih nzoih yaac gorngv, “Meih mbuo hiuv duqv 
Janx maaih domh jien gunv ninh mbuo. Zoux hlo nyei wuov deix maaih 
lingc hatc ninh mbuo. 26 Mv baac meih mbuo maiv horpc zuqc hnangv 
naaic. Haaix dauh oix duqv zoux hlo, wuov dauh oix zuqc zoux meih 
mbuo nyei bou. 27 Haaix dauh oix zoux hlo jiex, wuov dauh oix zuqc 
zoux meih mbuo nyei nouh. 28 Hnangv yie, Baamh Mienh nyei Dorn nor, 
yie maiv zeiz daaih oix mienh fu-sux yie. Yie daaih fu-sux mienh yaac 
siev yie nyei maengc weic zuoqc mienh camv nzuonz.” 


Yesu Zorc Longx I Dauh M'zing Maengh Nyei Mienh 


29 Yesu caux ninh nyei sai-gorx mbuo cuotv Ye^li^ko Zingh wuov zanc, 
maaih mienh Cam nyei gan jienv Yesu mingh. 30 Maaih i dauh m'zing 
maengh nyei mienh zueiz Hem jauv-hlen haiz gorngv Yesu yangh naaiv 
diuh jauv jiex. Ninh mbuo ziouc heuc, “Ziouv, Ndaawitv nyei Zeiv-Fun 
aah! Korv-lienh yie mbuo maah!” 31 Zuangx mienh hemx ninh mbuo, 
mbuox ninh mbuo maiv dungx ko lo. Mv baac ninh mbuo jaa heuc gauh 
mbui, “Ziouv, Ndaawitv nyei Zeiv-Fun aah! Korv-lienh yie mbuo maah!” 


32 Yesu ziouc dingh jienv heuc ninh mbuo daaih, naaic ninh mbuo, “Meih 
mbuo oix yie tengx haaix nyungc meih mbuo?” 33 Ninh mbuo dau, “Ziouv 
aah! Tov bun yie mbuo nyei m'zing haih mangc dugv buatc.” 34 Yesu 
korv-lienh haic ziouc hluo ninh mbuo nyei m'zing. Ninh mbuo liemh zeih 
haih mangc dugv buatc, ziouc gan jienv Yesu mingh mi'aqv. 


Matv^taai 21 


1 Yesu caux ninh nyei sai-gorx mingh taux fatv deix Ye^lu^saa^lem 
Zingh. Yiem Ga'lanv Mbong, Mbetc^faa^yi wuov norm laangz, Yesu 
ziouc paaiv i dauh sai-gorx mingh ndaangc, 2 mbuox ziangx ninh mbuo, 
“Oix zuqc mingh nza'hmien wuov norm laangz. Yietv bieqc laangz ziouc 
buatc dauh maaz-li nyeiz ndoh Hem wuov, aengx caux ninh nyei dorn. Oix 
zuqc jaiv ken daaih bun yie. 3 Se gorngv haaix dauh gorngv haaix nyungc, 
oix zuqc mbuox ninh, “Ziouv qiemx zuqc longc ninh mbuo.’ Maali nyei 
ziouv ziouc liemh zeih bun meih mbuo ken jienv daaih.” 4 Naaiv deix sic 
cuotv daaih weic bun doix nzenge zinh ndaangc douc waac mienh gorngv 
nyei waac. Ninh gorngv, 5 “Oix zuge mbuox Ston Zingh nyei mienh, 
‘Mangc maah! Meih mbuo nyei hungh daaih meih mbuo naaiv. Ninh 
hnyouv suonc nyei, geh jienv maaz-li daaih, geh tem maaz-li nyei dorn.”” 
6 Wuov deix i dauh sai-gorx ziouc mingh ei jienv Yesu mbuox nyei waac 
zoux. 7 Ninh mbuo ken maaz-li nyeiz caux ninh nyei dorn daaih, yaac 
zorgv ninh mbuo nyei domh lui dimce tem maaz-li nyei digc daanz. Yesu 
ziouc geh jienv agv. 8 Maaih mienh camv haic longc ninh mbuo nyei domh 
lui dimc jienv jauv, yaac maaih mienh gaegv ndiangx-normh vert dorv 
vietc dorv nyei dimce jienv. 9 Mingh ndaangc nyei, caux nga'haav mei 
zuangx mienh lomh nzoih heuc, “Ho^saa^naa! Ceng Ndaawitv nyei 
Zeiv-Fun. Tov Tin-Hungh ceix fugv dengv Ziouv nyei mbuox daaih wuov 
dauh. Ho^saa^naa, ceng yiem hlang jiex nyei dorngx wuov dauh 
Tin-Hungh.” 10 Yesu biegc Ye^lu^saa^lem wuov zanc, yietc zingh mienh 
ziouc huaang jiez nzengc daaih, laanh naaic laanh, “Naaiv dauh mienh 
dongh haaix dauh orgv?” 11 Zuangx mienh dau, “Naaiv se yiem Gaa^li^li 
Saengv, Naa^saa^letv Mungv daaih nyei douc waac mienh, Yesu.” 


Yesu Fioux Nzengc Zaangc Tin-Hungh Nyei Biauv 


12 Yesu biegc zaangc Tin-Hungh nyei biauv yaac zunc cuotv nzengc viet 
zungv maaiz maaic nyei mienh. Ninh bungz king tiuv nyaanh wuov deix 
mienh nyei dieh caux maaic baeqc gopv wuov deix mienh nyei dangx. 13 
Ninh gorngv mbuox ninh mbuo, “Ging-Sou fiev jienv gorngv, ‘Yie nyei 
biauv, mienh oix heuc zoux daux gaux nyei biauv.” Mv baac meih mbuo 
longc zoux ‘janx-zaqc bingx nyei kuotv.”” 14 M'zing maengh caux zaux 
mbai nyei mienh mingh wuov zaangc Tin-Hungh nyei biauv lorz Yesu, 
Yesu yaac zorc longx ninh mbuo. 15 Mv baac sai mienh bieiv caux njaaux 
leiz nyei fin-saeng buatc Yesu zoux naaiv deix mbuoqc horngh nyei sic, 
yaac haiz Tome yiem zaangc Tin-Hungh nyei biauv heuc jienv gorngv, 
“Ov, ho^saa^naa, ceng Ndaawitv nyei Zeiv-Fun ov!” Ninh mbuo ziouc 
qiex jiez haic. 16 Ninh mbuo naaic Yesu, “Naaiv deix fu'jueiv gorngv nyei 
waac meih haiz me fai?” Yesu dau, “Haiz nyei lorgc. Meih mbuo maiv 
doqc jiex naaiv deix Ging-Sou nyei waac fai? ‘Meih bun fu'ṣjueiv-faix caux 
corc hopv nyorx nyei gu'nguaaz haih ceng dugv dunh yunh.” 17 Yesu 
ziouc leih ninh mbuo aengx cuotv zingh mingh Mbe^taa^ni Laangz bueix 
muonz. 


Yesu Ziouz Ngongh Nyorz Ndiangz 


18 Da'nyeic ndorm nziouv nyei, Yesu nzuonz zingh wuov zanc, ninh 
hnyouv sie. 19 Ninh buatc wuov jauv-hlen maaih zungh ngongh nyorx 
ndiangx ziouc mingh mango, buatc maiv maaih biouv. Kungx maaih 
ndiangx-normh hnangv. Ninh ziouc ziangv Hem ndiangx gorngv, “Ylem 
naaiv mingh meih yietc luz maiv duqv ziangh biouv aqv.” Wuov zungh 
ngongh nyorx ndiangx ziouc liemh zeih kou nqaai mr'agv. 20 Sai-gorx 
mbuo buatc ziouc mbuoqc horngh haic yaac naaic gaax, “Naaiv zungh 
ngongh nyorx ndiangx hnangv haaix nor haih nqaai ndongc naaic siepv?” 
21 Yesu dau, “Yie mbuox zien meih mbuo, se gorngv meih mbuo za'gengh 
sienx yaac maiv hlungh hluotv, meih mbuo haih zoux hnangv yie zoux bun 
naaiv zungh ngongh nyorx ndiangx nor. Maiv daan naaiv hnangv, meih 


mbuo zungv haih mbuox naaiv norm mbong, “Suiv cuotv, njiec koiv 
maah!” Mbong ziouc suiv aqv. 22 Se gorngv meih mbuo sienx, maiv gunv 
meih mbuo daux gaux tov haaix nyungc, meih mbuo ziouc dugv agv.” 


Haaix Dauh Bun Yesu Maaih Leiz Zoux Ninh Nyei Sic 


23 Yesu aengx nzuonx zaangc Tin-Hungh nyei biauv. Njaaux jienv mienh 
wuov zanc, sai mienh bieiv caux baeqc fingx nyei mienh gox daaih naaic 
ninh, “Meih maaih haaix nyungc leiz zoux naaiv deix sic? Naaiv nyungo 
leiz haaix dauh bun meih?” 24 Yesu dau, “Yie mv baac oix naaic joux 
waac meih mbuo. Se gorngv meih mbuo dau yie, yie ziouc mbuox meih 
mbuo, yie maaih haaix nyungc leiz zoux naaiv deix sic. 25 Wuov nyungc, 
haaix dauh bun Yo^han maaih leiz tengx mienh jiex wuom nyei leiz, 
Tin-Hungh fai baamh mienh?” Ninh mbuo ziouc laanh caux laanh caangh 
laangh. “Mbuo horpc zuqc hnangv haaix nor gorngv mv bei? Se gorngv 
mbuo gorngv, ‘Tin-Hungh bun daaih,” ninh oix gorngv, ‘Wuov nyungc, 
meih mbuo weic haaix diuc maiv sienx Yo^han?’ 26 Se gorngv mbuo 
gorngv, ‘Mienh bun daaih,’ gamh nziex zuangx mienh oix hnangv haaix 
nor zoux bun mbuo, weic zuqc ninh mbuo yietc zungv funx dinge Yo^han 
se douc waac mienh.” 27 Ninh mbuo ziouc dau Yesu, “Yie mbuo maiv 
hiuv dugv.” Yesu mbuox ninh mbuo, “Hnangv naaic, yie yaac maiv mbuox 
meih mbuo yie maaih haaix nyungc leiz zoux mam deix sic. I 


Dauh Dorn Nyei Waac-Beiv 


28 “Meih mbuo hnangv haaix nor hnamv? Maaih laanh mienh maaih i 
dauh dorn. Ninh mingh mbuox dorn-hlo, ‘Dorn aac, meih ih hnoi mingh 
a'ngunc huingx zoux gong oc.’ 29 “Dorn-hlo dau, ‘Yie maiv oix mingh!' 
Mv baac nqa'haav ninh goiv hnyouv aengx mingh agv. 30 “Wuov dauh die 
aengx mingh fih hnangv nyei mbuox dorn-faix. Dorn-faix dau, ‘Oz, yie 
mingh nyei.’ Mv baac ninh maiv mingh. 31 “Naaiv deix i dauh dorn, haaix 
dauh ei jienv die nyei waac zoux?” Ninh mbuo dau, “Dorn-hlo.” Yesu 
ziouc mbuox ninh mbuo, “Yie mbuox zien meih mbuo, tengx Lomaa 


hungh jaa siou nzou-zinh wuov deix, caux maaic buonv-sin nyei m'sieqv 
dorn zungv dugv biegc Tin-Hungh mei guoqv ndaangc meih mbuo. 32 
Weic zuqc tengx mienh jiex wuom nyei leiz wuov dauh Yo^han daaih bun 
meih mbuo hiuv dugv zoux horpc nyei jauv, meih mbuo yaac maiv sienx. 
Mv baac siou nzou-zinh caux maaic buonv-sin nyei m'siegv dorn wuov 
deix sienx ninh. Meih mbuo buatc liuz naaiv deix sic mv baac nga'haav 
meih mbuo corc maiv goiv hnyouv sienx ninh.” 


A'ngunc Huingx Nyei Waac-Beiv 


33 Yesu aengx mbuox sai mienh bieiv caux mienh gox, “Aengx muangx 
diuh waac-beiv oc. Maaih laanh mienh zuangx nzong a'ngunc biouv, zoux 
laatc laatc jienv. Yiem huingx gu'nyuoz ninh wetv norm dorngx zoux 
nyueih a'ngunc biouv nyei zorngh, aengx zoux norm laauh zuov huingx. 
Zoux ziangx, ninh gouv bun mienh. Ninh ganh aegv, cuotv deic-bung 
mi'aqv. 34 “Taux biouv zuoqc nyei ziangh hoc ninh paaiv ninh nyei bou 
mingh zorqv ninh nyei buonc biouv. 35 Gouv huingx nyei mienh zorqv 
naaiv deix bou. Maaih dauh ninh mbuo mborgv. Maaih dauh ninh mbuo 
daix. Maaih dauh ninh mbuo zorgv la'bieiv daaih zong. 36 Huingx-ziouv 
aengx paaiv ganh deix bou mingh, gauh camv daauh nzunc, mv baac gouv 
huingx mienh aengx zoux bun ninh mbuo hnangv daauh nzunc wuov deix 
nor. 37 Nga'haav wuov nzunc, huingx-ziouv aengx paaiv ninh ganh nyei 
dorn mingh, yaac gorngv, ‘Ninh mbuo zungv oix taaih yie nyei dorn aqv.’ 
38 Mv baac gouv huingx nyei mienh buatc wuov dauh dorn, laanh mbuoz 
laanh, “Nzipc naaiv norm huingx se dongh naaiv dauh agv. Daaih maah! 
Mbuo zorqv ninh daix guangc mingh yaac zorqv ninh nzipc nyei jaa-dingh 
agv.” 39 Ninh mbuo ziouc zorqv ninh tor cuotv ga'nyiec ziqc huingx daix 
guangc mi'aqv.” 40 Yesu naaic, “Wuov nyungc, huingz-ziouv nzuonx 
wuov zanc ninh oix hnangv haaix nor zoux bun gouv huingx nyei mienh?” 
41 Ninh mbuo dau, “Ninh ndongc haaix zungv oix daix guangc wuov deix 
waaic haic nyei mienh, aengx bun ganh deix mienh gouv ninh nyei huingx, 
dongh biouv zuoqc nyei ziangh hoc haih bun ninh nyei buonc biouv wuov 
nyungc mienh.” 42 Yesu mbuox ninh mbuo, “Ging-Sou fiev jienv naaiv 


deix waac meih mbuo maiv doqc jiez fai? "Gomm biauv zaangc ngemh 
cuotv wuov norm la'bieiv, zungv benx an biauv-gorgv gauh longc jienv jiez 
wuov norm. Naaiv se Ziouv zoux nyei sic. Ziux yie mbuo nyei m'zing 
mango, buatc mbuoqc horngh haic.”” 43 Yesu aengx gorngv mbuox ninh 
mbuo, “Yie mbuox meih mbuo, Tin-Hungh zungv maiv bun meih mbuo 
yiem ninh nyei guoqv. Ninh oix bun zoux horpc ninh nyei hnyouv wuov 
nyungc mienh yiem ninh nyei guoqv hnangv. 44 Haaix dauh ndorpc, zong 
zuqc naaiv norm la'bieiv, wuov dauh ziouc huv benz ziex deix mi'aqv. 
Naaiv norm la'bieiv ndortv, zong zuqc haaix dauh, wuov dauh ziouc 
muonc nzengc mi'aqv.” 45 Sai mienh bieiv caux Faa^li^si Mienh muangx 
haiz Yesu gorngv naaiv deix waac-beiv, ninh mbuo haiz zigv zuqc ninh 
mbuo. 46 Ninh mbuo ziouc oix zorqv ninh mv baac gamh nziex zuangx 
mienh, weic zuqc wuov deix mienh taaih Yesu zoux dauh douc waac 
mienh. 


Matv^taai 22 


1 Yesu aengx longc waac-beiv njaaux zuangx mienh. 2 Ninh gorngv, 
“Tin-Hungh zoux Ziouv gunv mienh se hnangv dauh hungh mbenc ninh 
nyei dorn nyei cing-jaa-hnaangx nor. 3 Mbenc ziangx, ninh paaiv ninh nyei 
bou mingh heuc cingv liuz nyei kaeqv mienh daaih, mv baac kaegv mienh 
maiv oix daaih. 4 “Hungh diex aengx paaiv ganh deix bou mingh mbuox 
wuov deix kaegv mienh, ‘Yie nyei cing-jaa-hnaangx mbenc ziangx agv. 
Ngongh gouv caux ngongh dorn junc hliangv ziangx, nyungc-nyungc 
mbenc nzoih. Gunv daaih nyanc hnaangx agv.” 5 Mv baac cingv liuz mei 
kaegv mienh maiv guen maiv sic nyei. Gorgv-mienh mingh zoux 
gorqv-mienh nyei gong. Maaih dauh mingh ndeic. Maaih dauh mingh zoux 
saeng-ei1x. 6 Zengc wuov deix zorgv hungh paaiv mingh nyei bou zoux 
doqc yaac daix daic. 7 Hungh diex qiex jiez! haic, ziouc paaiv ninh nyei 
baeng mingh mietc nzengc wuov deix daix mienh nyei mienh, aengx buov 
qui ninh mbuo nyei zingh. 8 “Nqa'haav hungh diex aengx mbuox ninh nyei 
bou mbuo, “Cing-jaa-hnaangz mbenc ziangx aqv. Yie cingv ndaangc nyei 
kaegv mienh maiv puix daaih. 9 Meih mbuo ih zanc mingh wuov 


jaai-horngc. Lorz buatc mbu'ziex dauh, oix zuqc heuc daaih biegc yinh.’ 
10 Wuov deix bou ziouc cuotv mingh gan diuh diuh jauv. Buatc mbu'ziex 
dauh, maiv gunv kuv mienh fai mienh waaic mienh, yietc zungv heuc 
daaih. Mienh ziouc buangv nzengc yinh mi'aqv. 11 “Hungh diex bieqc 
mingh mangc kaegv mienh ziouc buatc maaih dauh maiv zorng puix 
mingh yinh nyei lui-houx. 12 Hungh diex mac, ‘Youz aac, meih maiv 
zorng puix mingh yinh me lui-houx, meih hnangv haaix nor dugv 

biegc?” Wuov dauh mienh yaac maiv maaih waac dau agv. 13 “Hungh diex 
ziouc mbuox bou, ‘Zorqv ninh mei buoz-zaux ndoh jienv dorh ninh mingh 
guangc ga'nyiec, hmuangx nyei dorngx, yiem wuov bungx-sing bungx-qiex 
nyei nyiemv, ngaatc Dem nyaah diev.” 14 Yesu aengx gorngv sety mueiz 
waac, “Cingv daaih nyei mienh camv, mv baac ginv daaih nyei mienh 
zoqc.” 


Mienh Naaic Nzou-Zinh Nyei Jauv 


15 Maaih deix Faa^li^si Mienh cuotv mingh caangh laangh daav za'eix oix 
nduov Yesu gorngv dorngc waac. 16 Ninh mbuo ziouc paaiv deix ninh 
mbuo nyei sai-gorx caux deix gan Helotv Hungh wuov jauv mienh mingh 
lorz Yesu. Ninh mbuo gorngv, “Fin-Saeng aac, yie mbuo hiuv dugv meih 
hnyouv zaqc. Tin-Hungh nyei jauv meih yaac njaaux duqv zien. Meih yaac 
maiv mangc haaix dauh nyei hmien weic zuqc meih maiv mangc haas 
dauh zoux hlo fai faix. 17 Wuov nyungc, tov mbuox yie mbuo, meih 
hnangv haaix nor hnamv? Mbuo cuotv nzou-zinh bun Lomaa nyei domh 
ziuh hungh, Sisaa, se dorngc mbuo mei leiz fai?” 18 Mv baac Yesu hiuv 
duqv ninh mbuo nyei za'eix se waaic haic ziouc gorngv, “Meih mbuo naaic 
deix beih zaqc hnyouv njuotv nyei mienh aah! Meih mbuo weic haaix diuc 
oix nduov yie gorngv dorngc? 19 Zorqv norm cuotv nzou nyei nyaanh bun 
yie mangc gaax.” Ninh mbuo ziouc zorqv norm nyaanh bun ninh. 20 Yesu 
naaic gaax ninh mbuo, “Naaiv haaix dauh nyei fangx caux haaix dauh nyei 
mbuox?” 21 Ninh mbuo dau, “Sisaa nyei.” Yesu ziouc mbuox ninh mbuo, 
“Hnangv naaic, haaix nyungc Sisaa Hungh nyei, oix zuqc bun Sisaa 
Hungh. Haaix nyungc Tin-Hungh nyei, oix zuqc bun Tin-Hungh.” 22 Ninh 


mbuo haiz liuz naaiv deix waac ziouc mbuoqc horngh haic yaac leih ngori 
ninh mingh mragv. 


Mienh Daic Aengx Haih Nangh Daaih 


23 Dongh wuov hnoi maaih deix Saa^ndu^si Mienh daaih lorz Yesu. 
(Saa^ndu^si wuov jauv mienh gorngv mienh daic mingh maiv haih nangh 
daaih.) 24 Ninh mbuo naaic Yesu, “Fin-Saeng aac, Mose gorngv, ‘Se 
gorngv maaih laanh mienh maiv gaengh maaih fu'jueiv mv baac ninh daic 
mi'aqyv, ninh nyei youz oix zuqc longc nyaam-guaav zoux auv weic duqv 
fu'juerv funx gorx mei buonc.” 25 Yie mbuo naaiv, zinh ndaangc maaih 
siec muoz-dorn. Dorn-hlo dorng em jaa, maiv gaengh maaih fu'jueiv, 
ninh daic mi'aqv. Youz ziouc longc ninh nyei nyaam-guaav. 26 Da'naix 
caux Lauv Saan, aengz mingh taux Lauv Cic, yietc zungv longc jiex 
nzengc, yaac fih hnangv nyei, maiv maaih fu'jueiv, ziang naaic daic nzengc 
mi'aqv. 27 Nga'haav wuov dauh m'sieqv dorn yaac daic mi'aqv. 28 Hnangv 
naaic, mienh daic mingh, taux nangh daaih wuov hnoi, wuov dauh auv 
funx benx haaix dauh nyei auv? Weic zuqc ninh mbuo yietc zungv longc 
jiex nyei.” 29 Yesu dau ninh mbuo, “Meih mbuo dorngc nzengc aqv, weic 
zuqc meih mbuo maiv hiuv dugv Ging-Sou, yaac maiv hiuv dugv 
Tin-Hungh nyei gagv. 30 Daic mingh me mienh nangh daaih wuov zanc, 
ninh mbuo ziouc hnangv yiem tin-dorngh nyei fin-mienh nor, maiv longc 
auv longc ngoz. 31 Gorngv mienh daic mingh aengx nangh daaih wuov 
diuc jauv, Tin-Hungh mbuox meih mbuo wuov deix waac meih mbuo maiv 
doqc jiex fai? 32 Tin-Hungh gorngv, ‘Yie se Apc^laa^ham nyei 
Tin-Hungh, I^sakc nyei Tin-Hungh caux Yaakopv nyei Tin-Hungh.’ Ninh 
maiv zeiz daic mingh nyei mienh nyei Tin-Hungh. Ninh se mienh nangh 
mienh nyei Tin-Hungh.” 33 Zuangx mienh haiz Yesu hnangv naaiv nor 
njaaux, ninh mbuo gengh! mbuoqc horngh haic. 


Longc Jienv Jiex Nyei Leiz 


34 Faa^li^si Mienh haiz gorngv Yesu zoux bun Saa^ndu^si Mienh maiv 


maaih waac dau, ninh mbuo ziouc gapv zunv daaih. 35 Ninh mbuo mei 
guanh maaih dauh njaaux leiz nyei fin-saeng oix nduov Yesu gorngv 
dorngc waac. 36 Ninh ziouc naaic gaax, “Fin-Saeng aac, viet zungv 
Leiz-Latc, haas diuh gauh longc jienv jiex?” 37 Yesu dau, "Om zuqc 
longc nzengc hnyouv, longc nzengc za'eix, longc nzenge cong-mengh 
hnamv Ziouv, meih nyei Tin-Hungh.” 38 Naaiv se hlo jiex, gauh longc 
Dem jiex mei leiz agv. 39 Da'nyeic diuh yaac fih hnangv nyei, ‘Oix zuqc 
hnamv mienh hnangv hnamv ganh nor.” 40 Mose mei Leiz-Latc caux 
zuangx Douc Waac Mienh njaaux nyei viet zungv waac longc naaiv deix 1 
diuh leiz zoux gorn.” 


Giduc Hnangv Haaix Nor Zoux Ndaawitv Hungh Nyei Zeiv-Fun? 


41 Faa^li^si Mienh corc yiem zunv wuov zanc, Yesu naaic ninh mbuo, 42 
“Meih mbuo hnangv haaix nor hnamv? Giduc zoux haaix dauh nyei 
zeiv-fun?” Ninh mbuo dau, “Giduc zoux Ndaawitv Hungh nyei zeiv-fun.” 
43 Yesu aengx naaic ninh mbuo, “Wuov nyungc, Singx Lingh weic haaix 
diuc bun Ndaawitv heuc Giduc zoux ‘Ziouv’? Ndaawitv gorngv, 44 “Ziouv 
gorngv mbuox yie nyei Ziouv, zueiz jienv yie nyei mbiaauc maengx bung, 
zuov yie bun meih nyei win-wangv njiec meih nyei zauz-ndiev.” 45 Se 
gorngv Ndaawitv heuc ninh zoux “Ziouv,” Giduc hnangv haaix nor haih 
zoux Ndaawitv nyei zeiv-fun?” 46 Maiv maaih haaix dauh haih dau viet 
joux Yesu. Yiem naaic hnoi daaih, mam maaih haaix dauh gaamv naaic 
haaix nyungc ninh aqv. 


Matv^taai 23 


1 Jiex daaih, Yesu mbuox zuangx mienh caux ninh nyei sai-gorx, 2 
“Njaaux leiz me fin-saeng caux Faa^li^si Mienh maaih leiz porv mengh 
Mose mei Leiz. 3 Wee man meih mbuo oix zuqc muangx yaac ei Hem 
ninh mbuo njaaux nyei waac zoux. Mv baac ninh mbuo zoux nyei sic meih 
mbuo maiv dungx zuotc, weic zuqc ninh mbuo njaaux mv baac maiv ei 
ninh mbuo njaaux nyei waac zoux. 4 Ninh mbuo zorgv hniev nyei, ago 


duqv nyiez nyei ga'naaiv paanx bun mienh mies. mv baac ninh mbuo ganh 
liemh maiv kangv longc yietc norm buoz-ndogv tengx mienh bouh. 5 
“Ninh mbuo zoux nyei yietc zungv se weic bun mienh mangc hnangv. 
Mangc gaax, ninh mbuo nyei biorngh caux buoz dangh jienv dapv 
Ging-Sou nyei waac wuov nyungc hlapv ndongc haaix hlo! Dingx 
lui-juogv wuov deix ngingh ngou ndongc haaix ndaauv! 6 Mingh yinh 
wuic, ninh mbuo kungx oix zueiz jiex maengx bung duch gorn hnangv. 
Biegc wuic dorngh yaac oix zueiz longx jiex nyei dorngx. 7 Mingh wuov 
hei-horngc oix mienh zorgv yiegv taaih ninh mbuo, yaac heuc ninh mbuo 
zoux ‘Sai-Diex.’ 8 “Maiv dungx bun mienh heuc meih mbuo zoux 
‘Sai-Diex’ weic zuqc meih mbuo yietc zungv zoux gorx-youz. Meih mbuo 
kungx maaih nduqc dauh Sai-Diex hnangv. 9 Maiv dungx heuc yiem naaiv 
baamh gen nyei haaix dauh zoux "De. "wee zuqc meih mbuo maaih nduge 
dauh Die hnangv. Se yiem tin-dorngh wuov dauh Die. 10 Yaac maiv 
dungx bun mienh heuc meih mbuo zoux "Bien Zeiv, weic zuqc meih 
mbuo maaih nduqc dauh Bieiv Zeiv hnangv, dongh yie, Giduc. 11 “Meih 
mbuo haaix dauh zoux hlo jiex, wuov dauh os zuqc zoux meih mbuo mei 
bou. 12 Haaix dauh taaih ganh zoux hlo, Tin-Hungh oix bun wuov dauh 
zoux faix. Haaix dauh nyiemc ganh zoux faix, Tin-Hungh oix bun wuov 
dauh zoux hlo. 


Yesu Dingc Beih Zaqc Hnyouv Njuotv Nyei Mienh Nyei Zuiz 


13 “Meih mbuo beih zaqc hnyouv njuotv njaaux leiz nyei fin-saeng caux 
Faa^li^si Mienh aah! Meih mbuo oix buangh zuqc kouv agv. Meih mbuo 
dorng jienv mienh nyei hmien guon biegc Tin-Hungh nyei guogv wuov 
dauh gaengh. Meih mbuo ganh man biegc. Mienh oix biegc meih mbuo 
yaac dangv Hem maiv bun biegc. 14 Meih mbuo beih zaqc hnyouv njuotv 
njaaux leiz nyei fin-saeng caux Faa^li^si Mienh aah! Meih mbuo oix 
buangh zuqc kouv aqv. Meih mbuo nduov auv-guaav nyei jaa-dingh nyanc, 
yaac duqv-eix daux gaux ndaauv nyei nduov mienh. Weic naaiv meih 
mbuo zungv zuqc dingc zuiz gauh hniev jiex. 15 “Meih mbuo beih zaqc 
hnyouv njuotv njaaux leiz nyei fin-saeng caux Faa^li^si Mienh aah! Meih 


mbuo oix buangh zuqc kouv agv. Meih mbuo nes koiv jiex guogv weic 
lorz dugv nduqc laanh mienh daaih biegc meih mbuo. Biegc liuz, meih 
mbuo zou bun ninh oix zuqc ndortv deic nyuoqc gauh camv meih mbuo 1 
gouv. 16 “Meih mbuo dorh jauv nyei m'zing maengh mienh aah! Meih 
mbuo oix buangh zuqc kouv agv. Meih mbuo gorngv, ‘Haaix dauh ziangv 
jienv zaangc Tin-Hungh nyei biauv laengz waac, maiv ei jienv ninh laengz 
nyei waac zoux, maiv benx haaix nyungc. Mv baac haaix dauh ziangv 
jienv zorng zaangc Tin-Hungh me biauv wuov deix jiem, zungv oix zuqc 
ei jienv ninh laengz nyei waac zoux.’ 17 “M'zing maengh nyei ga'naaiv- 
hngongx aah! Haaix nyungc gauh longc jienv jiex? Jiem fai bun jiem 
cing-nzengc wuov norm zaangc Tin-Hungh nyei biauv? 18 Meih mbuo 
yaac gorngv, ‘Haaix dauh ziangv jienv ziec-dorngh laengz waac yaac maiv 
ei Hem ninh laengz nyei waac zoux, maiv benx haaix nyungc. Mv baac 
haaix dauh ziangv an ziec-dorngh gu'nguaaic wuov deix ziec nyei ga'naaiv 
laengz nor, zungv o1x zuqc ei Hem ninh laengz mei waac zoux.’ 19 M'zing 
maengh mei mienh aah! Haaix nyungc gauh longc Hem jiex? Ziec nyei 
ga'naaiv fai ziec-dorngh? Se ziec-dorngh bun ziec nyei ga'naaiv 
cing-nzengc. 20 Hnangv naaic, haaix dauh ziangv jienv ziec-dorngh laengz 
waac, ninh zungv ziangv jienv ziec-dorngh caux an ziec-dorngh gu'nguaaic 
wuov deix ziec nyei ga'naaiv yietc zungv. 21 Haaix dauh ziangv jienv 
zaangc Tin-Hungh nyei biauv laengz waac, ninh zungv ziangv jienv zaangc 
Tin-Hungh nyei biauv caux yiem biauv gu'nyuoz wuov dauh Tin-Hungh 
laengz waac. 22 Haaix dauh ziangv jienv tin-dorngh laengz waac, ninh 
zungv ziangv Dem Tin-Hungh mei weic yaac ziangv jienv zueiz weic 
wuov dauh Tin-Hungh laengz waac. 23 “Meih mbuo beih zaqc hnyouv 
njuotv njaaux leiz nyei fin-saeng caux Faa^li^si Mienh aah! Meih mbuo 
oix buangh zuqc kouv agv. Meih mbuo dorh baegc citv, tongh hau caux 
yienh si ziepc gouv nyei yietc gouv fongc horc Tin-Hungh. Leiz-latc 
njaaux gauh longc jienv jiex nyei leiz se oix zuqc zoux baengh fim, oix 
zuqc korv-lienh mienh, oix zuqc zoux hnyouv zingx, mv baac meih mbuo 
maiv zoux. Meih mbuo horpc zugc hnangv naaiv zoux, yaac oix zuqc 
maiv dungx la'kuqv ziepc gouv nyei yietc gouv ga'naaiv fongc horc 
Tin-Hungh. 24 Meih mbuo dorh jauv nyei m'zing maengh mienh aah! 


Yiem meih mbuo hopv nyei ga'naaiv, faix jiex nyei gaeng meih mbuo louc 
cuotv mi'aqv. Mv baac lorh torh meih mbuo nagv dugv njiec mei, 25 
“Meih mbuo beih zaqc hnyouv njuotv njaaux leiz nyei fin-saeng caux 
Faa^li^si Mienh aah! Meih mbuo oix buangh zuqc kouv agv. Meih mbuo 
nzaaux meih mbuo mei nzormc yienv, kungx nzaaux ga'nyiec nzengc 
hnangv. Mv baac gu'nyuoz zaangh buangv nzengc meih mbuo caangv 
daaih mauv daaih mei ga'naaiv. 26 “M'zing maengh nyei Faa^li^si Mienh 
aah! Nzaaux nzormc yienv oix zuqc nzaaux nzengc gu'nyuoz ndaangc. 
Liemh ga'nyiec ziouc nzengc mr'agv. 27 “Meih mbuo beih zaqc hnyouv 
njuotv njaaux leiz nyei fin-saeng caux Faa^li^si Mienh aah! Meih mbuo 
oix buangh zuqc kouv agv. Meih mbuo se hnangv nzaatv jienv hui-baeqc 
nyei janx-daic zouv nor. Buatc ga'nyiec nzueic nyei, mv baac gu'nyuoz 
maaih janx-daic me mbungv caux nyungc-nyungc laih hlopv nyei ga'naaiv 
buangv nzengc. 28 Meih mbuo fih hnangv nyei. Mienh buatc meih mbuo 
se hnangv kuv mienh mv baac meih mbuo beih zaqc hnyouv njuotv, maaih 
zuiz buangv nzengc. 


Njaaux Leiz Nyei Fin-Saeng Caux Faa^li^si Mienh Oix Zuqc Dingc Zuiz 


29 “Beih zaqc hnyouv njuotv njaaux leiz nyei fin-saeng caux Faa^li^si 
Mienh aah! Meih mbuo oix buangh zuqc kouv aqv. Douc waac mienh daic 
mingh, meih mbuo ceix dugv ninh mbuo nyei zouv longx haic. Kuv mienh 
nyei zouv meih mbuo yaac zorng dugv nzueic. 30 Meih mbuo yaac 
gorngv, “Se gorngv yie mbuo yiem yie mbuo nyei ong-taaix-ngaeqv wuov 
jaax lungh ndiev, yie mbuo zungv maiv caux yie mbuo nyei ong-taaix- 
ngaegv daix douc waac mienh.”' 31 Hnangv naaic, meih mbuo laengz meih 
mbuo zoux daix douc waac mienh wuov deix mienh nyei zeiv-fun. 32 
Wuov nyungc, gunv zoux jienv mingh taux zoux ziangx hnangv meih nyei 
ong-taaix zoux nor. 33 “Meih mbuo naaic deix naang, naaic ndui 
naang-dogc nyei buonv aah! Meih mbuo hnangv haaix nor haih biaux duqv 
ndutv, maiv zuqc dingc zuiz ndortv deic nyuoge? 34 Weic naaiv yie oix 
paaiv deix douc waac mienh caux cong-mengh nyei mienh caux fin-saeng 
daaih lorz meih mbuo. Maaih deix meih mbuo oix daix daic. Maaih deix 


meih mbuo or ding ziepc nzaangc jaax. Maaih deix meih mbuo oix yiem 
wuic dorngh gu'nyuoz longc biaav-bin mborgv, aengx zoux doqc bun ninh 
mbuo yietc norm mungv zunc cuotv jiex yietc norm mungv. 35 Hnangv 
naaic, yietc zungv kuv mienh zuqc dam daic, naaiv nyungc zuiz ndortv 
zuqc meih mbuo, yiem Aa^mbaen zuqc dat taux Mbe^le^ki^yaa nyei 
dorn, Se^kaa^li^yaa, yiem zaangc Tin-Hungh nyei biauv nyei Cing-Nzengc 
Dorngx caux ziec-dorngh mbu'ndongx zuqc meih mbuo daix. 36 Yie 
gorngv zien mbuox meih mbuo, ih jaax mienh oix zuqc laaix naaiv deix 
daix mienh nyei sic zuqc dingc zuiz. 


Yesu Nzauh Haic Ye^lu^saa^lem Zingh 


37 “Ye^lu^saa^lem Zingh aah! Ye^lu^saa^lem Zingh! Meih daix douc 
waac mienh yaac zorgv la'bieiv zong daic Tin-Hungh paaiv mingh meih 
naaic nyei mienh. Mbu'ziex nzunc yie oix hlorv zunv meih nyei mienh, 
hnangv jai-nyeiz buoc dorn yiem ndaatv-ndiev nor. Mv baac meih maiv 
kangv bun yie zoux. 38 Mangc maah! Meih mei bau zungv zuqc guangc 
benz biauv-huaang. 39 Yie mbuox meih mbuo, yiem naaiv mingh meih 
mbuo maiv duqv buatc yie. Zuov meih mbuo gorngv, ‘Tov Tin-Hungh ceix 
fuqv dengv Ziouv nyei mbuox daaih wuov dauh’ cingx duqv buatc yie.” 


Matv^taai 24 


1 Yesu yiem zaangc Tin-Hungh nyei biauv cuotv daaih, yangh Dem jauv 
mingh wuov zanc, sai-gorx mbuo daaih nugv jienv zaangc Tin-Hungh mei 
biauv-hlen wuov deix biauv heuc ninh mangc. 2 Yesu gorngv, “Meih mbuo 
buatc naaiv deix biauv nyei saah? Yie mbuox zien meih mbuo, maaih norm 
hnoi yietc zungv oix zuqc caegv nzengc. Maiv maaih yietc kuaaiv la'bieiv 
lapv jienv agv.” 


Mienh Buangh Zuqc Kouv, Zuqc Mienh Zoux Dogc 


3 Yesu zueiz jienv Ga'lanv Mbong wuov zanc, sai-gorx mbuo ganh lengc 
3 
jeiv daaih mac ninh, “Tov mbuox yie mbuo oc. Naaiv deix sic haaix zanc 


oix cuotv? Maaih haaix nyungc jangx-hoc oix bun cing meih aengx oix 
daaih yaac bun cing baamh gen nyei setv mueiz oix taux?” 4 Yesu dau, 
“Oix zuqc faix fim, maiv dungx muangx haate dauh nduov meih mbuo. 5 
Maaih mienh camv nyei oix longc yie me mbuox daaih gorngv, ‘Yie se 
dongh Giduc wuov dauh agv.” Ninh mbuo ziouc nduov mienh camv. 6 
Taux wuov zanc meih mbuo dugv haiz mienh mborgv domh jaax yaac 
haiz mborgv domh jaax nyei fienx, mv baac meih mbuo maiv dungx gamh 
nziex. Naaiv deix sic ndongc haaix oix zuqc cuotv, mv baac setv mueiz 
nyei hnoi-nyieqc maiv gaengh taux. 7 Naaiv fingx oix caux wuov fingx 
mborgv jaax. Naaiv norm guogv oix caux wuov norm guogv mborgv 
domh jaax. Maaih deix dorngx oix zuqc ngorc hnaangx, maaih deix 
dorngx ndau dongz. 8 Naaiv deix sic cuotv daaih bun cing setv mueiz nyei 
hnoi-nyieqc jiez gorn cuotv. 9 “Taux wuov zanc meih mbuo ziouc zuqc 
zorqy jiu bun mienh zoux doqc yaac daix guangc. Laaix yie, maanc fingx 
oix nzorng meih mbuo. 10 Wuov zanc mienh camy oix cuotv, maiv SICH 
yie. Laanh oix zorgv laanh jiu bun win-wangv. Laanh yaac oix nzorng 
laanh. 11 Aengx maaih jaav douc waac mienh camv nyei cuotv daaih 
nduov mienh cam. 12 Hiuang orqv mei sic oix faanv, mienh camv nyei 
hnyouv ziouc namx jienv njiec, maiv hnamv mienh yaac maiv hnamv 
Tin-Hungh. 13 Mv baac haaix dauh diev dugv taux daauh taux mueiz, 
wuov dauh ziouc duqv njoux agv. 14 Tin-Hungh zoux Ziouv gunv mienh 
nyei kuv fienx zungv oix zunh buangv lungh ndiev weic zoux zorng-zengx 
bun maanc fingx hiuv. Nga'haav, setv mueiz me hnoi-nyieqc ziouc taux 
aqv. 


Domh Hieh Youx 


15 “Meih mbuo ziouc dugv buatc douc waac mienh, Ndaa^ni^en, gorngv 
jiex nyei sic cuotv. Maaih zoux bun nyungc-nyungc waaic wuov dauh 
domh hieh vous yiem Dem cing-nzengc nyei dorngx, (dogc sou nyei 
mienh oix zuqc mengh baeqc naaiv deix waac). 16 Wuov zanc, yiem 
Yu^ndie Saengv wuov deix oix zuqc biaux faaux mbong. 17 Mienh yiem 
biauv-ngorh oix zuqc gaanv njiec, liemh maiv dungx bieqc biauv zorqv 


haaix nyungc dorh mingh. 18 Yiem ndeic nyei mienh maiv dungx nzuonx 
biauv zorqv ganh nyei domh lui. 19 Yiem wuov deix hnoi-nyieqc maaih 
jienv sin nyei, caux maaih gu'nguaaz hopv nyorx nyei m'siegv dorn 
za'gengh zuqc kouv aqy. 20 Meih mbuo oix zuqc tov Tin-Hungh, taux 
biaux nyei ziangh hoc mam dungx bun doix zuqc dong-gen hnoi fai doix 
zuqc Dingh Gong Hnoi. 21 Weic zuqc taux wuov zanc maaih domh zege 
naanc. Yiem zeix lungh zeix ndau daaih maiv maaih jiex ndongc naaiv 
nzunc siem. Yangh naaiv jiex yietc liuz yaac maiv maaih aqv. 22 Se 
gorngv Tin-Hungh mam bun wuov deix hnoi-nyieqc zoqc njiec deix, maiv 
maaih haaix dauh dugv maengc cuotv. Se weic Tin-Hungh om daaih nye; 
mienh ninh cingx daaih oix bun wuov deix hnoi-nyieqc zoqce njiec. 23 
“Wuov zanc, se gorngv haaix dauh mbuox meih mbuo, ‘Mangc gaax, 
Giduc yiem naaiv!” fai “Giduc yiem wuov!”maiv dungx sienx. 24 Weic 
zuqc maaih mienh gorngv ninh mbuo zoux Giduc mv baac jaav nyei, aengx 
maaih jaav douc waac mienh oix cuotv daaih. Ninh mbuo oix zoux domh 
jangx-hoc caux mbuoqc horngh nyei sic nduov mienh. Se gorngv haih 
nduov dugv zuqc nor, ninh mbuo oix liemh Tin-Hungh emm daaih nyei 
mienh nduov. 25 Muangx oc. Naaiv deix sic maiv gaengh cuotv yie 
jaa-ndaangc mbuox ziangx meih mbuo. 26 “Hnangv naaic, se gorngv 
maaih mienh mbuox meih mbuo, ‘Mangc maah! Ninh yiem wuov 
deic-bung-huaang,’ man dungx cuotv mingh lorz. Mienh aengx gorngv, 
‘Mangc maah! Ninh yiem biauv gu'nyuoz,” maiv dungx sienx. 27 Weic 
zuqc borngz mba'lingc yiem dong bung njapc dangh, njang mingh taux fai 
bung hnangv haaix nor, yie, Baamh Mienh nyei Dorn, aengx daaih wuov 
zanc yaac oix hnangv wuov nor. 28 Ga'naaiv-daic yiem haaix, domh 
jaangv-ngongh yaac yiem wuov aqVv. 


Baamh Mienh Nyei Dorn Daaih Wuov Zanc 


29 “Wuov deix hnoi me zeqc naanc yietv jiex liuz, ‘Mba'hnoi ziouc jieqv 
mingh, hlaax yaac maiv ziux njang agv. Zuangx hleix yiem wuov lungh 
oix ndortv njiec daaih. Yiem lungh maaih gagv nyei ga'naaiv zungv zuqc 
ndanc dongz.” 30 “Wuov zanc yie, Baamh Mienh nyei Dorn, me 


jangx-hoc oix yiem wuov lungh cuotv daaih. Lungh ndiev maanc fingx 
mienh ziouc bungx-sing bungx-qiex nyei nyiemv. Ninh mbuo dugv buate 
yie, Baamh Mienh nyei Dorn, maaih qaqv caux domh njang-laangc yiem 
wuov mbuonx njiec daaih. 31 Maaih nzatc nyei qiex mbui, yie ziouc paaiv 
yie nyei fin-mienh mingh taux biei bung nziaaux, yiem naaiv bung lungh 
gorn mingh taux wuov bung lungh gorn, siou zunv yie ginv daaih nyei 
mienh. 


Yesu Longc Ngongh Nyorx Ndiangx Zoux Waac-Beiv 


32 “Meih mbuo oix zuqc longc ngongh nyorx ndiangx hoqc yiete diuc. 
Buatc ndiangx cuotv cunx, nqoi normh lunx, meih mbuo ziouc hiuv duqv 
aav lamh deix bieqc haac gueix mi'aqv. 33 Fih hnangv mer, meih mbuo 
buatc naaiv deix yietc zungv sic cuotv wuov zanc, meih mbuo ziouc hiuv 
dugv yie, Baamh Mienh nyei Dorn, taux fatv agv, zungv yiem jienv 
gaengh ndaangc aqv. 34 Yie gorngv zien mbuox meih mbuo, naaiv doic 
mienh guei seix maiv gaengh nzengc, naaiv deix viet zungv sic ziouc 
cuotv daaih agv. 35 Lungh ndau ot jiez nzengc, mv baac yie nyei waac 
yietc liuz maiv jiex. 


Wuov Norm Hnoi, Wuov Norm Ziangh Hoc Maiv Maaih Haaix Dauh 
Hiuv 


36 “Wuov norm hnoi, wuov norm ziangh hoc, maiv maaih haaix dauh 
hiuv. Liemh tin-dorngh nyei fin-mienh maiv hiuv. Dorn yaac maiv hiuv. 
Kungx Zaangc Diex ganh hiuv hnangv. 37 Noyaa nyei lungh ndiev hnangv 
haaix nor, yie, Baamh Mienh nyei Dorn, aengx daaih wuov zanc yaac oix 
zuqc hnangv wuov nor. 38 Mbiungc-suiv-imx maiv gaengh yiemx lungh 
ndiev wuov zanc, mienh nyanc yaac hopv, bungx sieqv, gorngv auv zoux 
cing-jaa, taux Noyaa bieqc nzangv wuov hnoi. 39 Ninh mbuo liemh maiv 
hiuv mbiungc-suiv-imx oix yiemx taux wuom guaatv ninh mbuo mingh 
nzengc. Yie, Baamh Mienh nyei Dorn, aengx daaih wuov zanc yaac oix 
hnangv naaic nor. 40 Wuov zanc maaih i laanh mienh yiem wuov ndeic 


zoux gong. Oix zipv laanh mingh, guangc laanh yiem wuov. 41 Maaih i 
dauh m'siegv dorn morc maeqc. Oix zipv dauh mingh, guangc dauh yiem 
wuov. 42 “Weic naaiv meih mbuo oix zuqc ging hnyouv mbungh jienv, 
weic zuqc meih mbuo maiv hiuv dugv meih mbuo nyei Zou haaix hnoi 
daaih. 43 Naaiv meih mbuo hiuv duqv nyei. Se gorngv biauv-ziouv hiuv 
duqv lungh muonz zanc janx-zaqc haaix norm ziangh hoc daaih, ninh 
ziouc ging hnyouv zuov jienv, maiv bun janx-zaqc biegc biauv. 44 Hnangv 
naaic, meih mbuo or zuqc liuc leiz ziangx, zanc-zanc zuov jienv, weic 
zuqc meih mbuo liemh jangx maiv zaaic nyei ziangh hoc, yie, Baamh 
Mienh nyei Dorn, ziouc taux agv. 


Hnyouv Zingx Nyei Bou Caux Hnyouv Maiv Zingx Nyei Bou 


45 “Wuov nyungc, haaix dauh zoux hnyouv zingx, cong-mengh nyei bou? 
Wuov dauh aegv, ziouv paaiv goux ninh nyei biauv zong mienh yaac ziuz 
ziangh hoc zorgv yietc zuangx bou mei buonc nyanc hopv bun ninh mbuo. 
46 Ziouv nzuonx daaih buatc naaiv dauh bou zoux duqv zingx, bou ziouc 
njien-youh agv. 47 Yie mbuox zien meih mbuo, ziouv oix bun naaiv dauh 
bou goux nzengc ninh nyei yietc zungv jaa-dingh. 48 Mv baac se gorngv 
wuov dauh bou maiv benx, ninh yiem hnyouv hnamv, “Aa, yie nyei ziouv 
maiv gaengh nzuonx siepv.” 49 Ninh ziouc dongz sin mborqv ninh nyei 
zoux bou doic yaac caux hopv diuv nquin nyei mienh juangc nyanc juangc 
hopv. 50 Bou jangx maiv zaaic nyei hnoi, jangx maiv zaaic nyei ziangh 
hoc, ninh nyei ziouv ziouc nzuonx daaih aqv. 51 Ziouv oix dingc ninh mei 
zuiz hniev nyei, zunc ninh mingh caux beih zaqc hnyouv njuotv nyei mienh 
yiem, bungx-sing bungx-qiex me) nyiemv, ngaatc jienv nyaah diev.” 


Matv^taai 25 


1 “Tin-Hungh daaih zoux Ziouv gunv mienh wuov zanc, beiv ziepc dauh 
sieqv-dorn bouh jienv youh dang cuotv mingh zipv siang-laangh nor. 2 
Wuov deix sieqv-dorn, maaih biaa dauh hngongx, maaih biaa dauh guai. 3 
Hngongx wuov deix, bouh jienv dang mingh mv baac mam dorh youh 


mingh mbungh. 4 Guai wuov deix, bouh jienv dang aengx zorgv youh 
dapv baengh dorh jienv mingh. 5 Wuov der sieqv-dorn zuov lauh nyeli, 
maiv buatc siang-laangh daaih ziouc m'njormh da'hngatv, ziang naaic 
m'njormh nzengc. 6 “Taux ndaamv muonz, maaih qiex heuc jienv gorngv, 
‘Siang-laangh taux aav loh! Daaih zipv ninh agv.” 7 “Wuov deix ziepc 
dauh sieqv-dorn nyie daaih liuc leiz ninh mbuo nyei dang. 8 Hngongx 
wuov deix mbuox guai wuov deix, ‘Tov bun deix youh yie mbuo. Yie 
mbuo nyei dang aav lamh daic aqv.’ 9 “Guai wuov deix dau, ‘Gamh nziex 
youh maiv gaux bun meih mbuo caux yie mbuo lomh nzoih longc. Meih 
mbuo oix zuqc mingh wuov maaic youh mei dorngx maaiz.’ 10 “Hngongx 
wuov deix siegv-dorn ziouc mingh maaiz youh maiv gaengh nzuonx, 
siang-laangh taux daaih aqv. Liuc leiz ziangx wuov deix biaa dauh ziouc 
gan jienv siang-laangh biegc mingh nyanc cing-jaa-hnaangx. Gaengh ziouc 
guon Hem agv. 11 “Nga'haav hngongx wuov deix sieqv-dorn taux daaih 
ziouc heuc, ‘Domh Gorx aac, Domh Gorx! Koi gaengh bun yie mbuo 
bieqc oc.’ 12 “Siang-laangh dau, ‘Yie gorngv zien nyei, yie maiv hiuv 
duqv meih mbuo.”” 13 Yesu aengx gorngv setv mueiz waac, “Hnangv 
naaic, meih mbuo oix zuqc ging hnyouv mbungh jienv, weic zuge meih 
mbuo maiv hiuv dugv wuov norm hnoi, wuov norm ziangh hoc. 


Buo Dauh Bou Nyei Waac-Beiv 


14 “Tin-Hungh zoux Ziouv gunv mienh yaac hnangv dauh mienh oix cuotv 
jauv mingh go met, Ninh ziouc heuc ninh nyei bou daaih yaac zorqv ninh 
nyei jaa-dingh jiu bun ninh mbuo goux. 15 Ninh ei gorgv-mienh nyei banh 
zeic bun. Maaih dauh ninh bun biaa waanc zinh. Maaih dauh bun i waan 
zinh. Maaih dauh bun yietc waanc zinh. Bun liuz, ninh ziouc cuotv jauv 
mingh mi'aqv. 16 Duqv zipv biaa waanc zinh wuov dauh liemh zeih cuotv 
mingh zoux saeng-eix aengx zornc dugv biaa waanc. 17 Duqv zipv i 
waanc wuov dauh yaac fih hnangv nyei zoux, aengx zornc dugv i waanc. 
18 Mv baac duqv yietc waanc wuov dauh cuotv mingh wetv kuotv biopv 
jienv bingx ninh nyei ziouv nyei nyaanh. 19 “Nga'haav lauh nyei, wuov 
deix bou nyei ziouv nzuonx daaih dimv mangc ninh mbuo nyei zaeqv-daan. 


20 Duqv biaa waanc zinh wuov dauh aengx dorh em biaa waan 
ndaauv-daauh bun ninh nyei ziouv. Ninh gorngv, ‘Ziouv aac, meih bun biaa 
waanc zinh. Mangc gaax naaiv! Yie aengx zornc duqv biaa waan" 21 
“Ninh nyei ziouv gorngv, ‘Longx agv. Meih se longx haic, hnyouv zingx 
nyei bou. Der baav nyaanh hnangv meih goux dugv ndongc naaic longx, 
yie oix bun meih goux camv nyeti. Gunv bieqc daaih caux yie njien-youh 
maah!’ 22 “Dugv i waanc zinh wuov dauh bou aengx bieqc daaih gorngv, 
‘Ziouv aac, meih bun i waanc zinh yie. Mangc gaax naaiv! Yie aengx 
zornc dugv 1 waanc.' 23 Ninh mer ziouv gorngv, ‘Longx haic agv. Meih 
se longx haic, hnyouv zingx nyei bou. Deix baav nyaanh hnangv meih 
goux dugv ndongc naaiv longx, yie oix bun meih goux camv. Gunv bieqc 
daaih caux yie njien-youh aqy.’ 24 “Dugv yietc waanc zinh wuov dauh 
bou biegc daaih gorngv, ‘Ziouv aac, yie hiuv dugv meih maiv sie haaix 
dauh. Meih maiv ndortv qaqv zuangx nyei dorngx meih yaac duqv gaatv. 
Dongh meih maiv haaz nyim mei dorngx meih yaac duqv siou. 25 Yie 
gamh nziex haic ziouc mingh wetv kuotv biopv Hem meih me nyaanh. 
Naaiv! Meih nyei nyaanh agv.” 26 “Ninh nyei ziouv gorngv, ‘Meith mac 
dauh waaic haic, lueic haic nyei bou aah! Meih hiuv yie maiv ndortv qaqv 
zuangx nyei dorngx yie dugv gaatv? Yie maiv haaz mm nyei dorngx yaac 
dugv siou? 27 Wuov nyungc, meih horpc zuge dorh yie nyei nyaanh mingh 
dapv wuov nyaanh lamz. Hnangv naaic, yie nzuonx daaih yie duqv 
buonv-zinh yaac duqv leic zinh caux jienv maa.” 28 ““Zorgv ninh nyei 
wuov deix nyaanh aqv. Aengx bun maaih ziepc norm wuov dauh, 29 weic 
zuqc haaix dauh maaih deix nyei, oix tipv bun ninh maaih gauh camy, ninh 
ziouc maaih zengc. Haas dauh maiv maaih, liemh ninh maaih deix baav 
nyei, zungv zuqc zorgv mi'agv. 30 Zorgv naaiv dauh maiv lamh longc nyei 
bou zoi guangc ga'nyiec hmuangx nyei dorngx mingh. Ninh oix zuqc 
bungx-sing bungx-qiex nyei nyiemv, ngaatc jienv nyaah diev.’ 


Maanc Fingx Zuqc Baamh Mienh Nyei Dorn Siem Zuiz 


31 “Yie, Baamh Mienh nyei Dorn daaih zoux Hungh wuov zanc, maaih 
zuangx fin-mienh yaac oix caux jienv daaih. Yie yaac oix zueiz jienv yie 


njang-laangc nyei weic. 32 Maanc fingx mienh aengx daaih gapv zum 
yiem yie nyei nza'hmien. Yie ziouc bun nqoi zoux i guanh, hnangv yungh 
ziouv bun ngoi ninh nyei ba'gi yungh caux yungh nor. 33 Ba'gi yungh yiem 
yie nyei mbiaauc maengx, yungh yiem zaaix maengx. 34 “Hungh Diex 
ziouc mbuox yiem mbiaauc maengx wuov deix mienh, “Meih mbuo naaiv 
deix yie nyei Die ceix fugv nyei mienh aah! Gunv daaih agv. Daaih zipv 
dongh zinh ndaangc zeix lungh zeix ndau wuov zanc Tin-Hungh liuc leiz 
ziangx bun meih mbuo wuov norm guogyv, 35 weic zuqc yie ngorc, meih 
mbuo bun yie nyanc. Jaang nqaatv, meih mbuo yaac bun wuom yie hopv. 
Yie zoux ganh fingx mienh, meih mbuo yaac zipv yie yiem meih mbuo 
nyei biauv. 36 Maiv maaih lui-houx zuqv, meih mbuo yaac bun yie maaih 
zugv. Butv baengc, meih mbuo yaac goux yie. Yie zuqc wuonz jienv loh, 
meih mbuo yaac daaih mangc yie.’ 37 “Wuov deix kuv mienh ziouc dau 
Hungh Diex, ‘Ziouv aac, yie mbuo ziangh haaix buatc meih ngorc yaac 
bun meih nyanc? Buatc meih jaang ngaatv yaac bun meih hopv? 38 Ziangh 
haaix buatc meih zoux ganh fingx mienh ziouc zipv meih yiem yie mbuo 
nyei biauv? Fai buatc meih maiv maaih lui-houx zugv ziouc bun meih 
maaih zugv? 39 Yie mbuo ziangh haaix buatc meih butv baengc fai zuqc 
wuonx wuov loh yaac mingh mangc meih?’ 40 “Hungh Diex ziouc dau 
ninh mbuo, ‘Yie gorngv zien mbuox meih mbuo, meih mbuo zoux bun 
yietc dauh yie nyei gorx-youz, maiv gunv ninh zoux gauh faix jiex wuov 
dauh, meih mbuo ziouc zoux bun yie agv.” 41 “Hungh Dies gorngv mbuox 
yiem zaaix maengx wuov deix mienh, ‘Zuqc Tin-Hungh zioux nyei mienh 
aah! Simv nqoi yie! Mingh bieqc liuc leiz ziangx bun mienv nyei hungh 
caux ninh nyei bou yiem wuov guaax yietc liuz maiv daic nyei douz. 42 
Weic zuqc yie ngorc, meih mbuo maiv bun yie nyanc. Jaang nqaatv, meih 
mbuo maiv bun wuom yie hopv. 43 Yie zoux ganh fingx mienh, meih 
mbuo yaac maiv zipv yie bieqc biauv. Yie maiv maaih lui-houx zuqv, meih 
mbuo maiv bun lui-houx yie zuqv. Yie butv baengc fai zuqc wuonx loh, 
meih mbuo yaac maiv mangc yie.’ 44 “Ninh mbuo ziouc dau ninh, ‘Ziouv 
aac, yie mbuo ziangh haaix buatc meih ngorc fai jaang ngaatv, fai zoux 
ganh fingx mienh fai maiv maaih lui-houx zuqv, fai butv baengc fai zuqc 
wuonz Dem loh yaac maiv tengx meih?’ 45 “Hungh Diex ziouc dau, ‘Yie 


mbuox zien meih mbuo, meih mbuo maiv tengx yietc dauh naaiv deix 
zoux faix jiex nyei mienh, meih mbuo yaac maiv tengx vie "Ar Yesu 
aengz gorngv sety mueiz waac, “Hnangv naaic, naaiv deix oix zuqc cuotv 
mingh yietc liuz siouc zuiz. Mv baac kuv mienh wuov deix ziouc dugv 
yietc liuz nyei maengc.” 


Matv^taai 26 


1 Yesu gorngv liuz naaiv deix yietc zungv waac, ninh mbuox ninh nyei 
sai-gorx, 2 “Meih mbuo hiuv dugv maaih i hnoi hnangv taux Siex Maengc 
Zipv agv. Yie, Baamh Mienh nyei Dorn, ziouc zuge zorgv jiu bun mienh 
ding ziepc nzaangc jaax.” 3 Wuov zanc sai mienh bieiv caux baeqc fingx 
nyei mienh gox gapv zunv yiem Kaa^yaa^faatv domh sai mienh nyei dinc, 
4 caangh laangh daav za'eix bingx jienv zorqv Yesu das guangc. 5 Mv 
baac ninh mbuo gorngv, “Naaiv deix jiex zipv nyei hnoi gu'nyuoz mbuo 
maiv dungx gaengh zorqv. Gamh nziex zuangx mienh haih lunc nzenge mv 
bei.” 


Maaih Dauh M'siegv Dorn Dox Youh Ndaang Yesu Nyei M'ngorngv 


6 Yesu yiem Mbe^taa^ni Laangz, butv jiex gomh huv baengc wuov dauh 
Simon nyei biauv. 7 Nyanc jienv hnaangx nyei ziangh hoc, maaih dauh 
m'siegv dorn dorh norm la'bieiv-baengh dapv buangv jaaix haic nyei youh 
ndaang daaih dox Yesu nyei m'ngorngv. 8 Sai-gorx mbuo buatc hnangv 
naaic zoux, ninh mbuo qiex jiez haic ziouc gorngv, “Baegc baeqc zaaux 
guangc zoux haaix nyungc? 9 Naaiv deix youh ndaang haih maaic duqv 
nyaanh camv haic bun mienh jomc mienh niaa.” 10 Yesu hiuv dugv ninh 
mbuo hnangv haaix nor gorngv ninh ziouc mbuox ninh mbuo, “Meih mbuo 
zoux haaix nyungc la'nyauv naaiv dauh m'sieqv dorn? Ninh hnangv mam 
nor zoux bun yie se longx haic aqv. 11 Meih mbuo zanc-zanc maaih mienh 
jomc mienh caux meih mbuo yiem. Mv baac meih mbuo maiv dugv yie 
caux meih mbuo yietc liuz yiem. 12 Ninh zorqv youh ndaang dox yie nyei 
sin, ninh zoux weic liuc leiz zangx yie nyei sei. 13 Yie gorngv zien mbuox 


meih mbuo, maiv gunv mingh taux lungh ndiev haaix norm dorngz zunh 
naaiv kuv fienx, mienh ziouc gorngv naaiv dauh m'sieqv dorn zoux nyei 
jauv-louc weic jangx taux ninh.” 


Yu^ndaatc Laengz Maaic Yesu 


14 Wuov deix ziepc nyeic dauh sai-gorx maaih dauh, dongh mbuox heuc 
Yu^ndaatc I^saa^kaa^li^ote wuov dauh, mingh lorz sai mienh bieiv 15 
naaic ninh mbuo, “Se gorngv yie zorqv Yesu jiu bun meih mbuo, meih 
mbuo bun haaix nyungc yie?” Sai mienh bieiv ziouc saauv faah ziepc norm 
loz-hnoi nyei zinh bun Yu^ndaatc. 16 Yiem naaic daaih, Yu^ndaatc lorz 
qangx zorgv Yesu jiu bun ninh mbuo. 


Yesu Caux Ninh Nyei Sai-Gorx Nyanc Siex Maengc Zipv Nyei Hnaangx 


17 Jiex dongh Maiv An Bingv nyei Njuov nyei Zipv daauh hnoi, sai-gorx 
mbuo daaih naaic Yesu, “Sai-Diex oix yie mbuo yiem haaix mbenc Siex 
Maengc Zipv nyei hnaangx bun Sai-Diex nyanc?” 18 Yesu mbuox ninh 
mbuo, “Meih mbuo bieqc zingh mingh lorz yietc laanh mienh, yaac mbuox 
ninh, ‘Sai-Diex gorngv, yie nyei ziangh hoc taux aqv. Yie caux yie nyei 
sai-gorx oix yiem meih nyei biauv jiex Siex Maengc Zipv.”” 19 Sai-gorx 
mbuo ziouc ei Yesu nyei waac zoux, mingh mbenc Siex Maengc Zipv nyei 
hnaangx. 20 Lungh maanz-hmuangx, Yesu caux ninh nyei ziepc nyeic 
dauh sai-gorx faaux dieh nyanc hnaangx. 21 Nyanc jienv hnaangx wuov 
zanc, Yesu gorngv, “Yie gorngv zien mbuox meih mbuo, yiem meih mbuo 
mbu'ndongx maaih dauh oix maaic yie.” 22 Sai-gorx mbuo za'gengh! 
nzauh haic ziouc yietc dauh yietc dauh mei naaic Yesu, “Ziouv aac, maiv 
zeiz yie saah?” 23 Yesu dau, “Dongh caux yie juangc nzormc guogv njuov 
wuov dauh oix maaic yie. 24 Yie, Baamh Mienh nyei Dorn, oix zuqc guei 
seix hnangv Ging-Sou gorngv nor. Mv baac maaic yie wuov dauh zungv 
zuqc kouv agv. Ninh maiv dungx cuotv seix gauh longx.” 25 Maaic Yesu 
wuov dauh Yu^ndaatc gorngv, “Sai-Diex aah! Maiv zeiz yie saah?” Yesu 
dau, “Naaic se meih ganh gorngv aqy.” 


Yesu Liepc Jangz Ninh Wuov Dom Hnaangx 


26 Nyanc jienv wuov zanc, Yesu zorgv njuov daaih, laengz zingh liuz 
Tin-Hungh, ziouc maegv ngoi bun ninh nyei sai-gorx mbuo, yaac gorngv, 
“Zapv daaih nyanc aqv. Naaiv se yie nyei sin.” 27 Yesu aengx zorgv zaanv 
a'ngunc diuv daaih, laengz zingh liuz Tin-Hungh, ziouc bun ninh mbuo, 
yaac gorngv, “Meih mbuo yietc zungv gunv hopv maah! 28 Naaiv se yie 
nyei nziaamv weic liepc jiez Tin-Hungh nyei ngaengc waac. Se liouc cuotv 
weic bun Tin-Hungh guangc mienh camv nyei zuiz. 29 Yie mbuox meih 
mbuo, yiem naaiv mingh, yie maiv caux meih mbuo hopv naaiv a'ngunc 
diuv. Zuov taux yiem yie nyei Die nyei guoqv cingx daaih duqv caux meih 
mbuo siang-hopv jiex.” 30 Ninh mbuo baaux liuz nzung, ziouc cuotv 
daaih, mingh wuov Ga'lanv Mbong may. 


Yesu Jaa-Ndaangc Gorngv Bide Maiv Nyiemc Ninh 


31 Wuov zanc Yesu gorngv mbuox ninh nyei sai-gorx, “Ih muonz meih 
mbuo yietc zungv oix guangc jienv yie baus. weic zuqc Ging-Sou fiev 
jienv gorngv, ‘Tin-Hungh oix daix ba'gi yungh nyei ziouv. Ba'gi yungh 
guanh ziouc nzaanx nzengc mi'agv.” 32 Mv baac yie daic mingh, 
Tin-Hungh aengx bun yie nangh daaih, yie ziouc mingh Gaa^li^li Saengv 
ndaangc meih mbuo.” 33 Bide gorngv mbuox Yesu, “Maiv gunv ninh 
mbuo yietc zungv guangc Sai-Diex, yie yietc liuz man guangc.” 34 Yesu 
gorngv mbuox Bide, “Yie gorngv zien mbuox meih. Ih muonz, jai zungv 
maiv gaengh nqaaix, meih zungv maiv nyiemc yie buo nzunc.” 35 Bide 
gorngv, “Maiv gunv yie zuqc caux Sai-Diex daic, yie yietc liuz nyiemc, 
maiv guangc meih.” Wuov der sai-gorx yietc zungv yaac fih hnangv nyei 
gorngv. 


Yesu Yiem Getc^se^maa^ni Huingx Daux Gaux 


36 Yesu caux ninh nyei sai-gorx mingh norm dorngx, mbuox heuc 
Getc^se^maa^ni. Yesu mbuox ninh nyei sai-gorx, “Meih mbuo zueiz Wem 
naaiv zuov yie mingh wuov maengx daux gaux.” 37 Ninh zoue dorh Bide 


caux Sembe” ndi nyei i dauh dorn caux em mingh. Wuov zanc Yesu 
haiz hnyouv huaang, nzauh duqv kouv haic, 38 Yesu mbuox ninh mbuo, 
“Yie haiz za'gengh! nzauh haic, hnangv haih daic nyei nor. Meih mbuo 
caux yie yiem naaiv ging hnyouv zuov jienv oc.” 39 Yesu aengx jiex 
mingh deix ziouc mbaapv njiec, hmien taux ndau daux gaux gorngv, “Yie 
nyei Die aah! Se gorngv horpc nyei nor, tov Die zorgv nqoi yie oix zuqc 
hopv naaiv norm zaanv. Mv baac maiv dungx ei yie nyei eix. Oix zuqc ei 
Die nyei eix hnangv.” 40 Yesu aengx nzuonx taux wuov deix buo dauh 
sai-gorx wuov, buatc ninh mbuo m'njormh nzengc. Ninh ziouc mbuox 
Bide, “Meih mbuo zoux haaix nyungc caux yie zuov maiv duqv viet norm 
ziangh hoc? 41 Oix zuqc ging jienv hnyouv daux gaux, tov Tin-Hungh 
maiv dungx bun meih mbuo buangh zuqc seix hnyouv nyei sic. Meih mbuo 
nyei hnyouv oix zoux horpc, mv baac sin zaangc mau haic.” 42 Yesu 
aengx mingh daux gaux da'nyeic nzunc. Ninh gorngv, “Yie nyei Die aah! 
Se gorngv naaiv norm zaanv yie simv maiv ndutv, za'gengh oix zuqc hopv 
nor, tov ei Die nyei eix zoux ziangx.” 43 Yesu aengx nzuonx taux sai-gorx 
mbuo wuov, buatc ninh mbuo m'njormh mi'aqv, weic zuqc m'zing nyuix 
haic, nungx maiv nqoi. 44 Yesu aengx leih ninh mbuo, mingh daux gaux 
da'faam nzunc, yaac hnangv zinh ndaangc wuov nzunc nor daux gaux. 45 
Nqa'haav ninh aengx nzuonx sai-gorx mbuo wuov. Ninh gorngv, “Meih 
mbuo corc yiem naaic bueix m'njormh hitv kuonx? Mangc maah! Ziangh 
hoc taux aqv. Yie, Baamh Mienh nyei Dorn, zuqc jiu bun yiem zuiz-mienh 
nyei buoz-ndiev. 46 Jiez sin daaih, mbuo mingh aqv. Mangc gaax wuov! 
Maaic yie wuov dauh mienh daaih taux aqv.” 


Yesu Zuqc Mienh Zorgv 


47 Yesu gorngv waac zungv maiv gaengh sety, ziepc nyeic dauh sai-gorx 
nyei yietc dauh, mbuox heuc Yu^ndaatc, daaih taux. Aengx maaih sai 
mienh bieiv caux baeqc fingx nyei mienh gox paaiv daaih nyei mienh camv 
dorh jienv nzuqc ndaauv, nanv jienv ndiangx-ndonx, gan jienv daaih. 48 
Maaic Yesu wuov dauh jaa-ndaangc mbuox ziangx wuov deix, ninh oix 
zoux norm jangx-hoc bun ninh mbuo hiuv duqv Yesu. Ninh gorngv, “Yie 


zom baam dauh, se dongh meih mbuo oix zorgv wuov dauh agv. Gunv 
zorgv agv.” 49 Yu^ndaatc baeng zaqc nyei mingh taux Yesu wuov yaac 
gorngv, “Sai-Diex aah! Baengh orn nyei saah?” Ziouc zom ninh nyei 
hmien. 50 Yesu gorngv, “Y ouz aac, meih oix zoux haaix nyungc gaanv 
zoux siepv agv.” Wuov deix mienh ziouc daaih njiec buoz zorgv Wem 
Yesu. 51 Maaih dauh caux Yesu yiem wuov nyei mienh baeng ninh nyei 
nzuqc ndaauv cuotv, hngaqv domh sai mienh nyei nouh, pai zuqc nouh 
nyei yietc bung m'normh ndutv mingh. 52 Yesu mbuox ninh mbuo, “Zorgv 
meih nyei nzuqc ndaauv tapv jienv paiv maah! Haaix dauh longc nzuge 
ndaauv, zungv oix zuqc laaix nzuqc ndaauv daic. 53 Meih maiv hiuv fai? 
Yie haih tov yie nyei Die, nduqc dangh hnangv ninh ziouc paaiv fin-mienh 
baeng gauh camv ziepc mec guanh daaih tengx yie. 54 Mv baac, se 
gorngv yie hnangv naaic zoux, sic hnangv haaix nor haih cuotv daaih doix 
Ging-Sou fiev horpc zuqc cuotv nyei waac?” 55 Yesu ziouc gorngv 
mbuox gapv zunv nyei zuangx mienh, “Meih mbuo buatc yie hnangv zaqc 
baeng cingx daaih dorh jienv nzuqc ndaauv caux ndiangx-ndonx daaih 
zorgv yie? Yie hnoi-hnoi zueiz jienv zaangc Tin-Hungh me biauv njaauz 
mienh, meih mbuo yaac maiv zorqv. 56 Mv baac naaiv deix yietc zungv 
sic cuotv daaih weic bun doix nzengc zinh odaangc douc waac mienh fiev 
jienv Ging-Sou wuov deix waac.” Wuov zanc sai-gorx mbuo ziouc guangc 
jienv Yesu, baus nzengc mi'agv. 


Yesu Yiem Gunv Sic Wuic Zuqc Siem 


57 Zorgv Yesu wuov deix mienh dorh ninh mingh taux Kaa^yaa^faatv 
domh sai mienh wuov. Maaih njaaux leiz nyei fin-saeng caux mienh gox 
gapv zunv yiem wuov. 58 Bide gan jienv mingh mv baac leih go deix nyeli, 
taux domh sai mienh nyei biauv-hlen bieqc laate gu'nyuoz. Ninh caux zuov 
biauv nyei baeng zueiz jienv wuov, oix muangx gaax, naaiv deix sic 
hnangv haaix nor. 59 Sai mienh bien caux Gunv Sic Wuic nyei zuangx 
mienh lorz jaav zorng-zengx gox Yesu weic bun ninh zuqc daix. 60 Mv 
baac maiv gunv maaih mienh camv daaih zoux jaav zorng-zengx, yaac 
lorz maiv dugv haaix nyungc gorn-baengx gox ninh. Zoux gau, maaih i 


dauh cuotv daaih 61 gorngv, “Naaiv laanh mienh gorngv, ‘Yie haih caegv 
nzengc zaangc Tin-Hungh nyei biauv. Buo hnoi gu'nyuoz aengx ganh ces 
jiez daaih.”” 62 Domh sai mienh ziouc souv jiez daaih naaic Yesu, “Naaiv 
deix mienh hnangv naaiv nor gox meih, meih maiv dau fai?” 63 Mv baac 
Yesu maiv ko lo. Domh sai mienh aengx mbuox Yesu, “Yie ziangv jienv 
yietc liuz ziangh nyei Tin-Hungh hatc meih gorngv zaqc mbuox yie mbuo, 
meih za'gengh Tin-Hungh nyei Dorn, Giduc, zeiz fai maiv zeiz?” 64 Yesu 
dau, “Se hnangv meih gorngv nor.” Mv baac yie mbuox meih mbuo, 
nga'haav hingv meih mbuo oix buatc yie, Baamh Mienh me Dorn, zueiz 
jienv Nernh Jiex nyei Tin-Hungh nyei mbiaauc maengx, yaac yiem wuov 
mbuonx njiec daaih.” 65 Domh sai mienh haiz naaiv deix waac, ziouc betv 
ninh ganh nyei lui yaac gorngv, “Ninh ki Tin-Hungh! Mbuo maiv zuqc lorz 
haaix dauh zoux zorng-zengx agv. Meih mbuo ih zanc zungv haiz ninh ki 
Tin-Hungh. 66 Meih mbuo hnangv haaix nor hnamv?” Ninh mbuo dau, 
“Ninh dorngc aqv. Zic duqv daic agv.” 67 Ninh mbuo ziouc tuiv 
wuom-nzuih naetv Yesu nyei hmien yaac longc buoz-juonh mborgv. Maaih 
deix longc buoz-zaangv mbaix, 68 yaac gorngv, “Meih naaic dauh Giduc 
aah! Cai gaax! Mbuox yie mbuo maah! Haaix dauh mborgv meih?” 


Bide Maiv Nyiemc Yesu 


69 Bide zueiz jienv biauv-hlen laatc gu'nyuoz wuov zanc, maaih dauh 
m'sieqv bou daaih gorngv, “Meih yaac gan wuov dauh Gaa^li^li Mienh, 
Yesu, maiv zeiz?” 70 Mv baac Bide dorng jienv zuangx mienh maiv 
nyiemc. Ninh gorngv, “Yie maiv hiuv dugv meih gorngv haaix nyungc.” 
71 Gorngv liuz, Bide ziouc mingh taux wuov laatc gaengh. Aengx maaih 
dauh m'sieqv bou buatc ninh ziouc mbuox yiem wuov ga'hlen nyei mienh, 
“Naaiv dauh mienh yaac gan Naa^saa^letv Mungv nyei Yesu aex.” 72 
Bide aengx maiv nyiemc. Ninh gorngv, “Ndouv haaix nyungc yaac ndouv 
dugv, yie maiv hiuv wuov laanh mienh.” 73 Yietc zanc jiex, souv jienv 
wuov ga'hlen nyei mienh daaih gorngv Bide, “Zeiz nyei. Meih gengh viet 
dauh wuov deix mienh agv. Meih gorngv waac nyei qiex bun meih ganh 
bingx maiv mbueiz aqv.” 74 Bide ziouc aengx ndouv jiez zioux gorngv, 


“Yie za'gengh! maiv hiuv dugv wuov laanh mienh.” Liemh zeih jai nqaaix 
agv. 75 Bide jangx zuqc Yesu gorngv nyei waac, “Jai zungv mam gaengh 
nqaaix, meih maiv nyiemc yie buo nzunc.” Bide ziouc cuotv mingh nyiemv 
dugv kouv haic. 


Matv^taai 27 


1 Lungh ndorm nziouv, zuangx sai mienh bieiv caux Yiutai Mienh nye; 
mienh gox gapv zunv caangh laangh ziangx hnangv haaix nor haih daix 
Yesu. 2 Ninh mbuo ziouc ndoh Yesu, ken mingh jiu bun Lomaa Zungx, 
Bilaatv. 


Yu"ndaatc Daic Mi'aqv 


3 Maaic Yesu wuov dauh Yu^ndaatc buatc Yesu zuqc dinge zuiz wuov 
zanc, ninh hnyouv mun haic aengx dorh wuov deix faah ziepc norm zinh 
daaih tuix bun sai mienh bieiv caux mienh gox. 4 Ninh gorngv, “Yie zoux 
dorngc zuiz agv, weic zuqc yie maaic maiv maaih zuiz nyei mienh bun 
ninh zuqc daic.” Wuov deix mienh dau, “Naaic maaih haaix nyungc paanx 
taux yie mbuo? Naaiv meih ganh mei sic agv.” 5 Yu^ndaatc ziouc zoi 
wuov deix nyaanh guangc wuov zaangc Tin-Hungh nyei biauv gu'nyuoz 
cuotv mingh, ziouc mingh ndiux jaang daic mr'agv. 6 Sai mienh bieiv 
nzauz naaiv deix nyaanh daaih gorngv, “Naaiv deix nyaanh se maaiz 
maengc nyaanh ziouc hnangv guogv jienv nziaamv nor. Caux Hem zaangc 
Tin-Hungh nyei biauv wuov deix nyaanh dapv se dorngc leiz.” 7 Ninh 
mbuo ziouc caangh laangh daaih longc naaiv deix nyaanh maaiz nzong 
wuov dauh nanv nie zaangc nyei ndau, zoux ganh fingx mienh nyei 
zouv-gemh. 8 Weic naaiv wuov nzong ndau maaih mbuox heuc “Maaih 
Nziaamv nyei Ndau”daaih taux ih jaax hnoi. 9 Naaiv deix sic cuotv daaih 
doix-diuc douc waac mienh, Ye^le^mi, gorngv nyei waac. Ye^le^mi 
gorngv, “Ninh mbuo zorgv faah ziepc norm zinh, dongh I^saa^laa^en 
Mienh weic ninh dingc nyei jaax-zinh, 10 longc maaiz nanv nie zaangc 
nyei ndau, hnangv Ziouv mbuox yie zoux nor.” 


Bilaatv Siem Yesu 


11 Wuov zanc, Yesu yiem Bilaatv Zungz nyei nza'hmien. Bilaatv naaic 
ninh, “Meih zoux Yiutai Mienh nyei hungh?” Yesu dau, “Zeiz me. Se 
hnangv meih gorngv nor.” 12 Mv baac mienh gox caux sai mienh bieiv 
gox ninh wuov zanc, ninh maiv dau haaix nyungc. 13 Bilaatv ziouc naaic 
ninh, “Ninh mbuo gox meih naaiv deix vietc zungv sic meih maiv haiz 
fai?” 14 Mv baac Yesu yietc joux waac maiv dau ninh. Bilaatv za'gengh 
mbuoqc horngh haic. 


Bilaatv Dingc Jiu Yesu Bun Mienh Daix 


15 Hnyangx-hnyangx taux Siex Maengc Zipv, Lomaa Zungx maaih leiz 
bungx dauh wuonx loh nyei mienh ziux zuangx mienh tov bungx haaix 
dauh. 16 Wuov zanc maaih dauh zuqc wuonx jienv loh me zuiz-mienh 
mbuox heuc Mbaa^lapv^mbatc. Haaix dauh yaac hiuv duqv ninh me. 17 
Zuangx mienh gapv zunv wuov zanc, Bilaatv naaic gaax ninh mbuo, “Meih 
mbuo oix yie bungx haaix dauh? Bungx Mbaa^lapv^mbatc fai bungx 
Yesu, dongh mienh heuc Giduc wuov dauh?” 18 Bilaatv hiuv dugv zoux 
hlo wuov deix Yiutai Mienh mueic jieqv Yesu cingx daaih zorqv Yesu jiu 
bun ninh. 19 Bilaatv zueiz jienv siemv zuiz weic wuov zanc, ninh nyei auv 
bun waac mingh mbuox ninh, “Maiv dungx zoux haaix nyungc bun wuov 
laanh kuv mienh weic zuqc a'hmuangx yie mbeix mbeix taux naaiv laanh 
mienh ziouc haiz hnyouv maiv longx vietc deix.” 20 Sai mienh bieiv caux 
mienh gox nduov zuangx mienh tov Bilaatv bungx Mbaa^lapv^mbatc, 
dat Yesu guangc. 21 Bilaatv ziouc naaic zuangx mienh, “Naaiv deix i 
dauh, meih mbuo or yie bungx haaix dauh?” Ninh mbuo dau, “Bungz 
Mbaa^lapv^mbatc.” 22 Bilaatv ziouc naaic, “Wuov nyungc, Yesu, dongh 
mienh heuc Giduc wuov dauh, meih mbuo oix yie hnangv haaix nor 
zoux?” Ninh mbuo yietc zungv dau, “Zorqv ninh ding jienv ziepc nzaangc 
jaax!” 23 Bilaatv aengx naaic ninh mbuo, “Wuov nyungc, ninh zoux 
dorngc haaix nyungc zuiz?” Zuangx mienh jaa heuc gauh mbui, “Zorgv 
ninh ding jienv ziepc nzaangc jaax maah!” 24 Bilaatv buatc ninh gorngv 


jienv mingh yaac maiv lamh longc, zungv gamh nziex zuangx mienh oix 
lunc nzengc. Ninh ziouc zorgv wuom dorng Wem zuangx mienh nzaaux 
buoz yaac gorngv, “Naaiv dauh mienh zuqc daic se maiv paanx taux yie. 
Naaiv yietc zungv ndortv zuqc meih mbuo ganh aqv.” 25 Zuangx mienh 
dongh joux waac dau, “Naaiv dauh mienh daic, liouc cuotv ninh nyei 
nziaamv, youh yie mbuo caux yie mbuo ganh nyei fun-fagv ndaam-dorng.’ 
26 Bilaatv ziouc bungx Mbaa^lapv^mbatc bun ninh mbuo. Mv baac Yesu, 
ninh bun zuqc biaav-bin mborgv liuz, jiu bun baeng dorh mingh ding ziepc 
nzaangc jaax. 


9 


Baeng Guatc Dogc Jatv Yesu 


27 Bilaatv Zungx nyei baeng aengx dorh Yesu biegc zungx nyei dinc 
gu'nyuoz. Wuov guanh baeng yietc zungv ziouc mingh weih jienv ninh. 28 
Ninh mbuo jaiv nqoi Yesu nyei lui-houx aengx zorgv deix lui-ndaauv-siqv 
tengx ninh buix jienv, 29 yaac longc njimv ciqv norm hungh ningv ndongx 
jienv ninh nyei m'ngorngv. Ninh mbuo aengx zorqv luoqc doc guaengv 
bun ninh nyei mbiaauc jieqv buoz nanv jienv, aengx gueic njiec ninh mei 
nza'hmien guatc doqc jatv ninh, yaac gorngv, “Yiutai Mienh me hungh 
aah! Ziangh dugv maanc fuix agv!” 30 Ninh mbuo aengx tuiv wuom-nzuih 
naetv ninh, zorgv wuov diuh luoqc diqc guaengv mborgv ninh nyei 
m'nqorngv. 31 Guatc doqc jatv liuz, ninh mbuo ziouc jaiv nqoi 
lui-ndaauv-sigv, aengx zorgv ninh ganh nyei lui tengx ninh zugv jienv ziouc 
dorh ninh mingh ding ziepc nzaangc jaax. 


Yesu Zuqc Ding Ziepc Nzaangc Jaax 


32 Ninh mbuo cuotv mingh wuov zanc, buangh zuqc dauh Sailin mienh, 
mbuox heuc Simon. Baeng ziouc aapv Simon ndaam Yesu nyei ziepc 
nzaangc jaax. 33 Ninh mbuo mingh taux norm dorngx, mbuox heuc 
Gon^go^taa, eix leiz se M'ngorngv-Korgv Dorngx. 34 Taux wuov ninh 
mbuo zorgv a'ngunc diuv peux jienv im nyei ga'naaiv bun Yesu hopv. Mv 
baac Yesu seg liuz, ziouc maiv hopv. 35 Ninh mbuo zorqv Yesu ding 


jienv ziepc nzaangc jaax, aengx zorgv ninh mei lui-houx daaih ndouv 
mangc weic bun nqoi. 36 Nqa'haav ninh mbuo zueiz jienv wuov zuov 
mangc Hem ninh. 37 Yiem Yesu nyei m'ngorngv gu'nguaaic ninh mbuo 
fiev jienv gox ninh wuov deix waac. Waac gorngv, “Naaiv se Yiutai 
Mienh nyei Hungh, Yesu.” 38 Ninh mbuo aengx ding 1 dauh zagc baeng 
yiem Yesu nyei ga'hlen. Maaih dauh yiem mbiaauc maengx. Maaih dauh 
yiem zaaix maengx. 39 Jiex jauv nyei mienh ki ninh, huangx jienv 
m'ngorngv gorngv, 40 “Aav, meih oix caegv zaangc Tin-Hungh nyei biauv, 
nqa'haav buo hnoi aengx ganh ceix jiez daaih ni! Njoux meih ganh agv. Se 
gorngv meih zoux Tin-Hungh nyei Dorn, njiec ziepc nzaangc jaax daaih 
maah!” 41 Sai mienh bieiv caux njaaux leiz nyei fin-saeng caux mienh gox 
fih hnangv nyei jatv ninh. 42 Ninh mbuo gorngv, “Ninh njoux dugv mienh 
mv baac maiv haih njoux ninh ganh orgc! Ninh zoux I^saa^laa^en Mienh 
nyei Hungh! Se gorngv ninh ih zanc yiem ziepc nzaangc jaax njiec daah, 
yie mbuo ziouc sienx ninh aqv. 43 Ninh kaux Tin-Hungh yaac gorngv ninh 
zoux Tin-Hungh nyei Dorn. Wuov nyungc, mbuo mangc gaax Tin-Hungh 
ih zanc za'gengh oix njoux ninh fai maiv njoux.” 44 Liemh ding ninh nyei 
ga'hlen wuov deix zaqc baeng fih hnangv nyei gorngv ki ninh. 


Yesu Daic Mi'aqv 


45 Lungh ziangx aanx nyei ziangh hoc, wuov norm deic-bung hmuangx 
nzengc taux njiec aanx buo norm ziangh hoc. 46 Leih maiv go njiec aanx 
buo norm ziangh hoc, Yesu heuc qiex hlo nyei gorngv, “Eli, Eli, 
laa^ñmaa^saa^mbakc^taa^ni!” Eix leiz se, “Yie nyei Tin-Hungh aah! Yie 
nyei Tin-Hungh! Meih weic haaix diuc guangc yie?” 47 Maaih deix souv 
jienv wuov nyei mienh haiz ninh gorngv naaiv deix waac ziouc gorngv, 
“Ov, ninh heuc E^li^yaa.” 48 Maaih dauh yiem wuov nyei mienh liemh 
zeih tiux mingh zorgv lai-nzeix-sortv ziemx a'ngunc diuv-sui daaih, longc 
luoqc diqc guaengv bagv Dem cunv bun Yesu hopv. 49 Mv baac maaih 
deix yiem wuov nyei mienh gorngv, “Mbuo zuov mangc gaaz, E^li^yaa 
gengh daaih njoux ninh mei fai?” 50 Yesu aengx heuc nzunc mbui mei 
liuz, ziouc dangx qiex mragv. 51 Yiem zaangc Tin-Hungh nyei bau 


gu'nyuoz wuov kuaaiv mbaeqc gaengh ndie yiem gu'nguaaic mbaaix dorng 
ga'ndiev, zoux i maengx mi'agv. Ndau yaac dongz, la'bieiv yaac mbaaix 
nzengc. 52 Janx-daic zouv yaac nqoi mi'aqv. Tin-Hungh me cing-nzenge 
baegc fingx, dongh daic mingh wuov deix, maaih Cam mei nangh daaih 
53 cuotv zouv mingh. Yesu nangh daaih wuov zanc, wuov deix mienh 
bieqc wuov norm cing-nzengc nyei zingh, Ye^lu^saa^lem. Maaih mienh 
camv nyei dugv buatc ninh mbuo. 54 Zuov Yesu wuov dauh baeng-bieiv 
caux ninh nyei baeng buatc ndau dongz yaac buatc nyungc-nyungc sic 
cuotv, haegv ninh mbuo gamh nziex haic. Ninh mbuo gorngv, “Naaiv dauh 
za'gengh Tin-Hungh me Dorn agv.” 55 Yiem Gaa^li^li gan jienv Yesu 
daaih fu-sux ninh wuov deix m'sieqv dorn camv nyei yaac yiem wuov go 
deix nyei mangc. 56 Wuov deix m'sieqv dorn maaih dauh Makv^ndaa^laa 
Mungv nyei Maa^li^yaa, maaih Yaagorpc caux Yosepv nyei maa 
Maa^li^yaa, yaac maaih Se^mbe^ndi nyei 1 dauh dorn nyei maa. 


Ninh Mbuo Zangx Yesu 


57 Lungh maanz-hmuangx agv, maaih dauh yiem Aa^li^maa^tie Mungv 
nyei butv-zoih mienh, mbuox heuc Yosepv, daaih taux. Ninh yaac zoux 
Yesu mei sai-gorx. 58 Yosepv mingh lorz Bilaatv, tov Yesu nyei sei. 
Bilaatv ziouc ngoi nzuih jiu Yesu nyei sei bun Yosepv. 59 Yosepv ziouc 
longc siang-la'maah ndie beu jienv Yesu nyei sei, 60 dorh mingh zangx 
siang-la'bieiv-zouv. Naaiv norm zouv Yosepv cogv hogc zuqc daaih liouh 
ninh ganh longc. Zangx liuz, ninh tui kuaaiv domh la'bieiv mbaeqc Dem 
zouv-gaengh, ziouc mingh mragv. 61 Makv^ndaa^laa Mungv mei 
Maa^li^yaa aengx caux ganh dauh Maa^li^yaa zueiz wuov, hmien huin 
mingh zouv wuov bung. 


Baeng Zuov Zouv 


62 Da'nyeic hnoi, se taux Dingh Gong Hnoi, sai mienh bieiv caux Faa^li^si 
Mienh mingh lorz Bilaatv, 63 yaac gorngv, “Domh Gorx aac, yie mbuo 
jangx zuqc zinh ndaangc nduov mienh wuov dauh lov maiv gaengh daic 


wuov zanc ninh gorngv, ‘Nqa'haav buo hnoi yie aengz nangh daaih.’ 64 
Hnangv naaic, tov Domh Gorx njiec lingc paaiv baeng mingh longx-longx 
zuov Dem zouv taux da'faam hnoi. Nziex ninh nyei sai-gorx haih mingh 
nimc sei. Nqa'haav haih mbuox zuangx mienh, ‘Ninh daic mingh aengx 
nangh daaih agv.” Se gorngv hnangv naaic, gorngv-baeqc naaiv nzunc 
gauh waaic zinh ndaangc wuov nzunc agv.” 65 Bilaatv mbuox ninh mbuo, 
“Wuov nyungc, gunv dorh baeng mingh ei meih mbuo haih zoux mei 
longx-longx nyei zuov jienv zouv maah!” 66 Ninh mbuo ziouc mingh 
ngaapv jienv yienx zouv-gaengh, yaac bun baeng longx-longx mei zuov 
Hem, 


Matv^taai 28 


1 Jiex liuz Dingh Gong Hnoi, biegc wuov norm leiz-baaix nyei da'yietv 
hnoi, lungh aav lamh deix njang, Makv^ndaa^laa Mungv wuov dauh 
Maa^li^yaa, aengx caux ganh dauh Maa^li^yaa mingh mangc zouv. 2 
Liemh zeih ndau dongz seix me, Maaih dauh Ziouv nyei fin-mienh mec 
daaih tui nqoi mbaeqc zouv-gaengh wuov kuaaiv la'bieiv, ziouc zueiz jienv 
wuov kuaaiv la'bieiv gu'nguaaic. 3 Buatc ninh me fangx zem hnangv 
mba'lingc nor njang. Lui-houz mbopv baeqc nyei, hnangv sorng nor. 4 
Zuov zouv nyei baeng gengh! gamh nziex haic, sin zinx nzengc ziouc king 
wuov ndau mingh, hnangv daic mi'aqv nor. 5 Fin-mienh gorngv mbuox 
wuov deix m'sieqv dorn, “Maiv dungx gamh nziex oc. Yie hiuv duqv meih 
mbuo lorz dongh zuqc ding ziepc nzaangc jaax daic wuov dauh Yesu. 6 
Mv baac ninh maiv yiem naaiv. Ninh ei ninh ganh gorngv nyei waac nangh 
daaih agv. Daaih mangc mienh an ninh wuov norm dorngx maah! 7 Mange 
liuz, gaanv mingh mbuox ninh nyei sai-gorx, ‘Ninh nangh daaih aqv. Ninh 
mingh Gaa^li^li ndaangc meih mbuo. Mingh taux wuov meih mbuo ziouc 
duqv buatc ninh agv.” Jangx jienv yie mbuox liuz meih mbuo naaiv deix 
waac oc.” 8 Wuov deix m'sieqv dorn yiem wuov zouv ziouc huaang- 
huaang zaang-zaang me tiux mingh mbuox sai-gorx. Ninh mbuo haiz 
gamh nziex mei youc haiz njien-youh haic. 9 Tiux jienv mingh gau, Yesu 
liemh zeih daaih buangh ninh mbuo yaac gorngv, “Baengh orn nyei saah?” 


Wuov deix m'siegv dorn ziouc mingh nanv jienv Yesu nyei zaux yaac 
baaix ninh. 10 Yesu mbuox ninh mbuo, “Meih mbuo maiv dungx gamh 
nziex. Mingh mbuox yie nyei gorx-youz mingh Gaa^li^li Saengv oc. Yiem 
wuov ninh mbuo ziouc dugv buatc yie.” Baeng Gorngv Zou Nyei 
Jauv-Louc 11 Wuov deix m'sieqv dorn gan jienv jauv mingh wuov zanc, 
maaih deix zuov zouv nyei baeng aengx nzuonx wuov zingh mbuox sai 
mienh bieiv ninh mbuo buatc cuotv daaih nyei nyungc-nyungc sic. 12 Sai 
mienh bieiv caux mienh gox gapv zunv caangh laangh. Caangh laangh 
liuz, ziouc zorqv nyaanh camv nyei nzuiz bun baeng 13 yaac gorngv, 
“Meih mbuo oix zuqc gorngv, ‘Lungh muonz zanc meih mbuo m'njormh 
mingh, ninh nyei sai-gorx daaih nimc Yesu nyei sei mi'aqv.’ 14 Se gorngv 
naaiv deix sic sing taux Bilaatv Zungx nyei m'normh yie mbuo ziouc tengx 
meih mbuo jaiv. Meih mbuo gunv bungx hnyouv.” 15 Baeng zipv wuov 
deix nyaanh yaac ei jienv sai mienh bieiv caux mienh gox nyei waac zoux. 
Naam deix jauv-louc taux ih zanc Yiutai Mienh corc gorngv jienv yiem 
nyei. 


Yesu Paaiv Gong Bun Sai-Gorx 


16 Wuov deix ziepc yietv dauh sai-gorx mingh Gaa^li^li Saengv, taux 
Yesu heuc ninh mbuo mingh wuov norm mbong. 17 Yietv buatc Yesu ninh 
mbuo ziouc gueic njiec baaix ninh. Mv baac maaih deix corc hnyouv maiv 
dingc. 18 Yesu daaih fatv deix mbuox ninh mbuo, “Yiem lungh yiem ndau 
nyei yietc zungv hatc maaz Tin-Hungh jiu bun yie mi'aqv. 19 Weic naaiv, 
meih mbuo oix zuqc mingh njaaux maanc fingx mienh zoux yie nyei 
sai-gorx. Oix zuqc dengv Die, Dorn caux Singx Lingh nyei mbuox tengx 
ninh mbuo jiez wuom nyei leiz, 20 yaac njaaux ninh mbuo ei nzengc yie 
mbuox meih mbuo zoux nyei nyungc-nyungc. Jangx jienv oc. Yie yietc liuz 
caux meih mbuo yiem taux baamh gen nyei setv mueiz.” 


Maako 1 


1 Tin-Hungh nyei Dorn, Yesu Giduc, mei kuv Dem hnangv naaiv jiez 
gorn. 2 Douc waac mienh, I^saa^yaa, fiev jienv, “Tin-Hungh gorngv, 
‘Mangc maah! Yie oix paaiv yie nyei douc Den mienh mingh ndaangc 
liuc leiz meih nyei jauv.”” 3 “Maaih laanh mienh yiem deic-bung-huaang 
heuc jienv gorngv, ‘Oix zuqc liuc leiz Ziouv nyei jauv. Ninh nyei jauv oix 
zuqc koi zaqc nyei.”” 4 Yo^han daaih yiem deic-bung-huaang tengx mienh 
jiex wuom nyei leiz yaac zunh doz gorngv, “Oix zuqc goiv hnyouv guangc 
zuiz, jiex wuom nyei leiz, Tin-Hungh ziouc guangc meih mbuo nyei zuiz.” 
5 Yiem Yu^ndie Deic caux Ye^lu^saa^lem Zingh nyei mienh camv cuotv 
mingh muangx Yo^han. Ninh mbuo nyiemc ninh mbuo nyei zuiz, Yo^han 
ziouc yiem wuov Jor^ndaen Ndaaih tengx ninh mbuo jiex wuom nyei leiz. 
6 Yo^han zugv nyei lui-houx longc lorh torh biei ndatv daaih, yaac longc 
ndopv-hlaang sai Hem jaaiv. Ninh nyanc nyei ga'naaiv se jopv-nyeic caux 
lomc nyei mueiz-dorngh. 7 Ninh zunh mbuox mienh, “Yie daaih ndaangc, 
maaih dauh nqa'haav daaih. Wuov dauh gauh hlo yie. Yie liemh maiv puix 
ndoqy njiec tengx ninh jaiv heh hlaang. 8 Yie longc wuom tengx meih 
mbuo jiex leiz, mv baac ninh oix longc Singx Lingh tengx meih mbuo jiex 
leiz.” Yesu Jiex 


Wuom Nyei Leiz 


9 Doix wuov deix hnoi-nyieqc, Yesu yiem Gaa^li^li Saengv nyei 
Naa^saa^letv Mungv mingh Yo^han wuov. Yo^han ziouc yiem wuov 
Jor^ndaen Ndaaih tengx ninh jiex wuom nyei leiz. 10 Yesu yiem wuom 
yietv cuotv daaih wuov zanc, ninh buatc lungh nqoi yaac buatc Singx 
Lingh hnangv norgc ngo nor njiec daaih nzopc Hem ninh. 11 Maaih qiex 
yiem gu'nguaaic lungh gorngv, “Meih se yie nyei Dorn-hnamv. Yie 
za'gengh a'hneiv haic meih.” 


Yesu Zuqc Saadaan Seix 


12 Singx Lingh liemh zeih paaiv Yesu mingh wuov deic-bung-huaang. 13 


Ninh ziouc yiem wuov feix ziepc hnoi zuqc Saadaan seix. Ninh caux buch 
zoih yiem wuov, yaac maaih fin-mienh daaih liuc leiz ninh. 


Yesu Heuc Biei Dauh Mienh Daaih Zoux Sai-Gorx 


14 Yo^han zuqc wuonx jienv loh, nga'haav Yesu mingh Gaa^li^li Saengv 
zunh Tin-Hungh nyei kuv fienx. 15 Ninh gorngv, “Ziangh hoc taux aqv. 
Tin-Hungh zoux Ziouv gunv mienh nyei hnoi fatv aqv. Meih mbuo oix 
zuqc goiv hnyouv guangc zuiz sienx kuv fienx.” 16 Yesu yangh jauv gan 
jienv Gaa^li^li Koiv-Dorn hlen mingh wuov zanc, buatc i dauh zorgv 
mbiauz nyei mienh, Simon caux ninh nyei youz An^ndaa^lu, yiem wuov 
koiv borngz mbiauz. 17 Yesu mbuox ninh mbuo, “Meih mbuo daaih gan 
yie oc. Yie oix njaaux meih mbuo lorz mienh hnangv ih zanc meih mbuo 
lorz mbiauz nor.” 18 Ninh mbuo liemh zeih guangc ninh mbuo nyei 
mungz, gan jienv Yesu mingh aqv. 19 Yesu jiez mingh deix aengx buatc 
Se^mbe^ndi nyei i dauh dorn, Yaagorpc caux Yo^han. Naaiv deix i muoz 
caux ninh mbuo nyei die yiem wuov nzangv liuc leiz mungz. 20 Yesu 
liemh zeih heuc ninh mbuo daaih, ninh mbuo ziouc guangc jienv ninh 
mbuo nyei die caux gong-mienh yiem wuov nzangv, gan Yesu mingh 
mi'aqv. 


Yesu Zunc Hieh Guaiv Mienv Cuotv 


21 Yesu caux ninh nyei sai-gorx mingh taux Kaa^be^naa^um Mungv. 
Taux Dingh Gong Hnoi, Yesu mingh wuov wuic dorngh njaaux mienh. 22 
Zuangx mienh mbuoqc horngh haic, weic zuqc ninh njaaux nyei waac 
maaih hatc maaz. Ninh njaaux maiv hnangv njaaux leiz mei fin-saeng. 23 
Wuov zanc, liemh zeih maaih dauh zuqc hieh guaiv mem muogv nyei 
mienh bieqc ninh mbuo nyei wuic dorngh nauc-nauc nyei gorngv, 24 
“Naa^saa^letv Mungv mei Yesu aah! Meih maaih haaix nyungc guen 
zuqc yie mbuo? Meih daaih naaiv oix miete nzengc yie mbuo? Meih haaix 
dauh yie hiuv nyei. Meih se Tin-Hungh nyei wuov dauh Cing-Nzengc 
Mienh.” 25 Yesu hatc wuov dauh mienv, “Maiv dungx ko lo. Cuotv naaiv 


p? 


dauh mienh nyei sin daaih maah!” 26 Wuov dauh hieh guaiv mem bun 
wuov dauh mienh ndatc ndatc me ciou, ngaauv-ngaauv nyei heuc Hem 
cuotv mi'aqv. 27 Zuangx mienh mbuoqc horngh haic, laanh ziouc naaic 
laanh, “Naaiv haaix nyungc orgv? Siang-njaaux nyei leiz fai ni? Naaiv 
laanh mienh maaih hatc maaz hatc hieh guaiv mem, mienv yaac muangx 
ninh nyei waac.” 28 Yesu nyei mengh dauh ziouc siepv-siepv nyei sing 
gormx Gaa^li^li Saengv. 


Yesu Zorc Mienh Cam Nyei Baengc 


29 Yesu mbuo cuotv wuic dorngh wuov zanc, baeng zagc nyei mingh 
Simon caux An^ndaa^lu nyei biauv. Yaagorpc caux Yo^han yaac mingh 
nyei. 30 Simon nyei maa-diev butv baengc, sin jorm nyei, bueix Hem coux. 
Yesu yietv taux, mienh ziouc gorngv baengc mbuox ninh. 31 Yesu ziouc 
bieqc mingh mm jienv baengc mienh nyei buoz, ken jiez sin daaih. Sin 
ziang naaic laangh mi'aqv. Ninh yaac fu-sux Yesu mbuo. 32 Dongh mae 
hnoi mba'hnoi muotv, nziemx-yaangh nyei ziangh hoc, mienh dorh yietc 
zungv butv baengc caux zuqc mieny muogv nyei mienh mingh Yesu wuov. 
33 Mungv me zuangx mienh daaih gapv zum wuov gaengh ndaangc 34 
Yesu ziouc zorc longx mienh camv nyei nyungc-nyungc baengc, yaac zunc 
cuotv camv-dauh mem. Ninh yaac mam bun mem gorngv haaix nyungc 
weic zuqc mienv hiuv duqv ninh dongh haaix dauh. 


Yesu Yiem Gaa^li^li Saengv Zunh Doz 


35 Da'nyeic ndorm nziouv nyei, lungh zungv maiv gaengh njang, Yesu jiez 
sin cuotv mingh lengh nyei dorngx, yiem wuov daux gaux. 36 Simon caux 
jienv ninh nyei doic cuotv mingh lorz. 37 Lorz buatc, ninh mbuo gorngv, 
“Zuangx mienh haaix dauh yaac lorz meih.” 38 Yesu mbuox ninh mbuo, 
“Mbuo oix zuqc mingh huing nzuonx naaiv deix laangz weic zuqc yie yaac 
oix zuqc yiem wuov deix dorngx zunh doz. Yie daaih se weic hnangv 
naaiv nor zoux.” 39 Yesu ziouc mingh gormx Gaa^li^li Saengv, yiem ninh 
mbuo nyei wuic dorngh zunh doz, yaac zunc mienv cuotv mienh nyei sin. 


Yesu Zorc Dauh Butv Gomh Huv Baengc Nyei Mienh Longx 


40 Maaih dauh butv gomh huv baengc nyei mienh daaih gueic njiec Yesu 
nyei nza'hmien tov ninh tengx. Ninh gorngv, “Se gorngv meih oix nor, 
meih haih zorc longx yie mei baengc.” 41 Yesu haiz korv-lienh haic ziouc 
sung buoz maan jienv ninh yaac gorngv, “Yie oix zorc nyei. Meih longx 
daaih maah!” 42 Wuov dauh mienh me baengc liemh zeih tuix, ninh 
ziouc longx nzengc miľ'aqv. 43 Yesu jaa waac hniev me, heuc ninh nzuonx 
agv. 44 Ninh gorngv, “Naaiv deix sic cin-maanc maiv dungx mbuox haaix 
dauh oc. Baeng zaqc nyei mingh sai mienh wuov bun ninh zaah mangc. 
Mangc liuz, oix zuqc ei Mose fiev nyei leiz dorh saeng-kuv mingh ziec 
bun Tin-Hungh weic saax meih nyei uix, zoux zorng-zengx bun zuangx 
mienh bw dugv meih nyei baengc longx nzengc.” 45 Mv baac wuov dauh 
mienh mingh taux haaix, qaqv gorngv naaiv deix jauv-louc. Ninh gorngv 
camv haic, Yesu cingx daaih maiv haih dorng zuangx biegc haaix norm 
mungv. Ninh oix zuqc yiem zingh ga'nyiec lengh nyei dorngx, mv baac 
corc maaih faam-bung feix louc nyei mienh daaih lorz ninh. 


Maako 2 


1 Jiex huz i ziex hnoi, Yesu aengx nzuonx Kaa^be^naa^um Mungv. 
Zuangx mienh haiz gorngv Yesu yiem biauv nyei. 2 Mienh camv! haic 
gapv zunv daaih ziouc buangv biauv nzengc. Liemh gaengh ndaangc yaac 
maiv maaih dorngx kungx. Yesu zunh doz bun zuangx mienh muangx 
wuov zanc, 3 maaih biei dauh mienh gaeng dauh butv baengc-mbai mienh 
daaih lorz Yesu. 4 Mv baac mienh cam haic, maiv noic dugv baengc 
mienh taux Yesu nyei nza'hmien. Ninh mbuo ziouc caeqv tong biauv-ngorh 
doix ziangx Yesu yiem wuov norm dorngx gu'nguaaic. Caeqv tong mingh, 
ninh mbuo ziouc zorgv baengc mienh bueix jienv Duc bungx mec 5 Yesu 
buatc naaiv deix mienh sienx duqv longx, ninh ziouc mbuox butv 
baengc-mbai mienh, “Dorn aac, meih me zuiz duqv guangc liuz aqv.” 6 
Maaih deix njaaux leiz nyei fin-saeng zueiz jienv wuov, yiem hnyouv 
hnamv, 7 “Naaiv dauh mienh fungc hnangv naaiv nor gorngv laeh? Ninh 


kungx gorngv ki Tin-Hungh hnangv. Cuotv liuz Tin-Hungh, maiv maaih 
haaix dauh guangc dugv mienh nyei zuiz.” 8 Yesu liemh zeih hiuv dugv 
ninh mbuo hnangv haaix nor hnamv, ninh ziouc mbuox ninh mbuo, “Meih 
mbuo nyei hnyouv weic haaix diuc hnangv naaiv nor hnamv? 9 Mbuox 
baengc-mbai mienh, “Meih nyei zuiz dugv guangc liuz aqy.’ fai “Jiez sin 
daaih, dorh jienv meih nyei jiuc mingh aqv.’Naaiv deix i joux waac, haas 
joux gauh hec dugv gorngv? 10 Mv baac yie oix bun meih mbuo hiuv 
duqv yie, Baamh Mienh me Dorn, yiem naaiv baamh gen maaih hatc 
maaz guangc zuiz.” Ninh ziouc mbuox mac dauh butv baengc-mbai nyei 
mienh, 11 “Yie mbuox meih, jiez sin daaih, dorh Hem meih mei jiuc 
nzuonx biauv agv.” 12 Zuangx mienh mangc jienv wuov zanc, naaiv dauh 
mienh liemh zeih jiez sin daaih dorh jienv ninh nyei Duc cuotv mi'aqv. Ninh 
mbuo yietc zungv mbuoqc horngh haic ziouc ceng Tin-Hungh. Ninh mbuo 
gorngv, “Yie mbuo gengh! maiv buatc jiex naaiv nyungc sic.” 


Yesu Heuc Lewi Daaih Zoux Sai-Gorx 


13 Yesu aengx cuotv mingh wuov Gaa^li^li Koiv-Dorn hlen. Maaih mienh 
camv nyei mingh ninh wuov, Yesu ziouc njaaux ninh mbuo. 14 Yesu 
aengx jiex mingh deix, buatc dauh siou nzou mienh, se An^fe^atc mei 
dorn, Lewi, zueiz jienv wuov siou nzou zaamc ziouc gorngv mbuox ninh, 
“Daaih gan yie oc.” Lewi ziouc jiez sin gan jienv Yesu mingh agv. 15 Yesu 
yiem Lewi nyei biauv nyanc hnaangx wuov zanc, maaih tengx Lomaa 
hungh jaa siou nzou nyei mienh caux mengh dauh waaic nyei mienh camv 
nyei gan Yesu. Maaih deix naaiv deix mienh yaac daaih caux Yesu caux 
ninh nyei sai-gorx mbuo juangc dieh nyanc hnaangx. 16 Maaih deix 
fin-saeng, dongh Faa^li^si wuov jauv mienh, buatc Yesu caux mengh dauh 
waaic caux siou nzou nyei mienh juangc dieh nyanc hnaangx. Ninh mbuo 
ziouc naaic ninh nyei sai-gorx, “Ninh weic haaix diuc caux siou nzou nyei 
mienh caux mengh dauh waaic nyei mienh nyanc hnaangx?” 17 Yesu haiz 
ninh mbuo hnangv naaiv nor gorngv, ninh ziouc dau, “Wangc siangx nyei 
mienh maiv qiemx zuqc ndie-sai. Kungx butv-baengc mienh hnangv qiemx 
zuqc ndie-sai. Yie maiv zeiz daaih heuc kuv mienh. Yie daaih heuc mengh 


dauh waaic met mienh.” 
Mienh Naaic Zei Maiv Nyanc Haas Nyungc Nyei Jauv 


18 Maaih nzunc tengx mienh jiex wuom nyei leiz wuov dauh Yo^han nye; 
sai-gorx caux Faa^li^si Mienh zei maiv nyanc haaix nyungc. Maaih deix 
mienh daaih naaic Yesu, “Tengx mienh jiex wuom nyei leiz wuov dauh 
Yo^han caux Faa^li^si Mienh nyei sal-gorx zei maiv nyanc haaix nyungc. 
Meih nyei sai-gorx weic haaix diuc maiv zei?” 19 Yesu dau, “Siang- 
laangh corc yiem jienv cing-jaa-yinh nyei ziangh hoc, siang-laangh nyei 
kaegv mienh haih zei maiv nyanc haaix nyungc fai? Da'faanh siang-laangh 
corc caux ninh mbuo yiem, kaegv mienh ziouc maiv zei agv. 20 Mv baac 
hnoi-nyieqc or taux, siang-laangh zuqc dorh mingh mr'agv. Taux wuov 
zanc kaegv mienh cingx daaih zei maiv nyanc haaix nyungc. 21 “Maiv 
maaih haaix dauh longc siang-ndie mbiev loz-lui. Longc siang-ndie nor, 
siang-ndie haih soqv, betv loz-ndie bun mbiev nyei dorngx jaa huv hlo. 22 
Yaac maiv maaih haaix dauh zorgv siang-a'ngunc diuv dapv loz-ndopv- 
mbuoqc. Dapv loz-mbuoqc nor, diuv haih zungx ndopv-mbuoqc mbaaix, 
ziang naaic cuotv nzengc. Mbuogc yaac huv mragv. Siang-a'ngunc diuv 
oix zuqc dapv siang-ndopv-mbuogoe.” 


Mienh Nzaeng Dingh Gong Hnoi Nyei Leiz 


23 Maaih norm Dingh Gong Hnoi, Yesu jiex mienh nyei mbiauh ndeic. 
Gan jauv mingh wuov zanc, ninh nyei sai-gorx nietv mbiauh dorv. 24 
Faa^li^si Mienh ziouc mbuox Yesu, “Mangc gaax, ei mbuo mye leiz, 
Dingh Gong Hnoi maiv horpc zugc hnangv naaiv nor zoux. Meih nyei 
sai-gorx weic haat diuc zoux?” 25 Yesu dau, “Meih mbuo mam doqc 
jiex naaiv der jauv fai? Ndaawitv Hungh caux gan ninh wuov deix mienh 
hnyouv sie, qiemx zuqc nyanc nyei ziangh hoc, ninh mbuo hnangv haaix 
nor zoux? 26 Dongh Aa^mbi^yaa^taa zoux domh sai mienh nyei ziangh 
hoc, Ndaawitv bieqc zaangc Tin-Hungh nyei Ndopv-Liuh zorgv gengx 
Tin-Hungh nyei njuov nyanc. Kungx sai mienh ganh maaih leiz nyanc 


hnangv. Mv baac Ndaawitv nyanc yaac bun gan ninh wuov deix mienh 
caux jienv nyanc.” 27 Yesu mbuox ninh mbuo, “Tin-Hungh liepe Dingh 
Gong Hnoi daaih tengx mienh, maiv zeiz zeix mienh daaih weic Dingh 
Gong Hnoi. 28 Weic mam. yie, Baamh Mienh me Dorn, zoux Dingh 
Gong Hnoi nyei Ziouv.” 


Maako 3 


1 Maaih nzunc Yesu aengx biegc wuic dorngh. Yiem wuov maaih dauh 
m'jangc dorn maaih jieqv buoz waaic nyei. 2 Maaih deix mienh oix lorz 
jauv gox Yesu, ninh mbuo ziouc cienh mangc jienv mangc gaax, ninh 
longc Dingh Gong Hnoi zorc wuov dauh mienh nyei buoz fai? 3 Yesu 
mbuox buoz waaic wuov dauh mienh, “Meih daaih naaiv nza'hmien 
maengx oc.” 4 Ninh ziouc naaic zuangx mienh, “Ei mbuo nyei leiz, Dingh 
Gong Hnoi mbuo haih zoux haaix nyungc? Haih zoux longx fai zoux 
waaic, njoux maengc fai hoic maengc?” Mv baac ninh mbuo man ko lo. 5 
Yesu qiex jiez haic, huin naaiv bung, huin wuov bung, mangc ninh mbuo. 
Ninh yaac nzauh haic weic zuqc buatc ninh mbuo hnyouv ba'lagc ngaengc 
haic. Ninh aengx mbuox buoz waaic wuov dauh mienh, “Sung meih nyei 
buoz cuotv daaih maah!” Sung cuotv daaih, buoz ziouc longx nzengc 
mi'aqv. 6 Faa^li^si Mienh ziouc yiem wuic dorngh cuotv mingh caux deix 
gan Helotv Hungh wuov jauv mienh caangh laangh hnangv haaix nor haih 
daix Yesu. 


Yesu Yiem Gaa^li^li Koiv-Dorn Hlen Zorc Mienh Camv Nyei Baengc 


7 Yesu caux ninh nyei sai-gorx yiem wuov norm dorngx aengx cuotv 
mingh taux Gaa^li^li Koiv-Dorn hlen. Mienh camv nyei gan Hem mingh. 
Maaih deix yiem Gaa^li^li Saengv daaih. Maaih deix yiem Yu^ndie 
Saengv, 8 maaih deix yiem Ye^lu^saa^lem Zingh, maaih deix yiem 
I^ndu^me^aa Saengv, maaih deix yiem Jor^ndaen Ndaaih nyei dong bung 
maengx, maaih deix yiem Tailaqv caux Sai^ndorn Zingh daaih. Naaiv deix 
mienh daaih lorz Yesu weic zuqc ninh mbuo haiz gorngv ninh zoux nyei 


sic. 9 Mienh za'gengh! camv haic, Yesu ziouc mbuox ninh nyei sai-gorx 
liuc leiz ziangx yietc poux nzangv-dorn daaih mbungh Dem zipv ninh. 
Nzauh heix zuangx mienh haih mbengx zuqc ninh. 10 Weic zuqc ninh zorc 
mienh cam nyei baengc longx, maaih baengc nyei mienh haaix dauh yaac 
oix mbengx jienv mingh hluo Yesu. 11 Zuqc mem muogv nyei mienh 
haaix zanc buatc Yesu ziouc mbaapv mec Yesu nyei nza'hmien heuc jienv 
gorngv, “Meih dongh Tin-Hungh nyei Dorn agv.” 12 Yesu hatc mienv 
cin-maanc maiv dungx gorngv ninh dongh haaix dauh. 


Yesu Ginv Ziepc Nyeic Dauh Gong-Zoh 


13 Jiex daaih Yesu faaux wuov jiex mbong, yaac heuc dongh ninh oix 
longc nyei mienh daaih lorz ninh. Ninh mbuo ziouc daaih taux ninh wuov. 
14 Yesu ginv cuotv ziepc nyeic laanh mienh yaac heuc ninh mbuo zoux 
gong-zoh. Ninh mbuox ninh mbuo, “Yie ginv meih mbuo daaih caux yie 
yiem yaac oix paaiv meih mbuo mingh zunh doz, 15 yaac bun meih mbuo 
maaih hatc maaz zunc mienv cuotv.” 16 Yesu ginv wuov deix ziepc nyeic 
laanh se Simon, (Yesu aengx tengx ninh cuotv norm mbuox heuc Bide,) 
17 aengx maaih Se^mbe^ndi nyei i dauh dorn, Yaagorpc caux Yo^han, 
(Yesu tengx naaiv deix i muoz cuotv mbuox heuc Mbo^aa^ne^ye, eix leiz 
se mba'ong nyei dorn.) 18 Aengx maaih An^ndaa^lu, Filipv, 
Mbaa^to^lo^miu, Matv^taai, Tomatv, An^fe^atc nyei dorn, Yaagorpc, 
Tatv^nde^atc, hnamv guogv zaangc wuov dauh Simon, 19 caux maaic 
Yesu wuov dauh Yu^ndaatc I^saa^kaa^li^otce. 


Mienh Laaic Yesu Longc Mienv Nyei Hungh Nyei Oagv Zunc Mienv 


20 Yesu ziouc bieqc norm bau mi'aqv. Mienh camv haic aengx gapv 
zunv daaih. Yesu caux ninh mei sai-gorx liemh maiv maaih ziangh hoc 
nyanc hnaangx. 21 Yesu nyei biauv zong mienh haiz naaiv deix sic, ninh 
mbuo ziouc cuotv mingh oix zorqv ninh, weic zuqc mienh gorngv, “Ninh 
maiv nzang aqy.” 22 Maaih deix yiem Ye^lu^saa^lem Zingh daaih nyei 
njaaux leiz nyei fin-saeng gorngv, “Ninh zuge Mbe^en^se^mbun mem 


muogv hnangv. Naaiv dauh mem nyei hungh bun ninh maaih lingc zunc 
mienv cuotv.” 23 Yesu ziouc heuc ninh mbuo daaih ninh wuov yaac longc 
waac-beiv caux ninh mbuo gorngv. Ninh gorngv, “Saadaan hnangv haaix 
nor haih zunc Saadaan ganh cuotv? 24 Se gorngv maaih norm guoqv bun 
nqoi zoux ziex jauv, ganh nyei guogv zaangc mienh caux ganh nyei guogv 
zaangc mienh mborgv jaax, wuov norm guogv ziouc baaic mia, 25 Se 
gorngv yietc biauv mienh bun nqoi, maiv dongh hnyouv, naaiv dauh caux 
wuov dauh mboragv jaax, jaa-dingh ziouc baaic nzengc. 26 Hnangv naaic, 
se gorngv Saadaan me guoqv bun nqoi zoux ziex guanh, naaiv guanh 
caux wuov guanh mborgv jaax, ninh nyei guoqv ziouc baaic mi'aqv. 27 
“Maiv maaih haaix dauh haih bieqc mienh henv mienh nyei biauv caangv 
ninh nyei ga'naaiv. Oix zuqc ndoh Hem wuov dauh mienh henv mienh 
ndaangc cingx daaih haih caangv duqv ninh nyei ga'naaiv. 28 “Yie mbuox 
zien meih mbuo, baamh mienh baamz mei yietc zungv zuiz caux gorngv ki 
nyei yietc zungv waac, Tin-Hungh haih guangc nzengc. 29 Mv baac haaix 
dauh gorngv ki Singx Lingh, Tin-Hungh yietc liuz maiv guangc wuov dauh 
nyei zuiz, weic zuqc ninh baamz mei zuiz se ninh ganh oix zuqc yietc liuz 
ndaam-dorng.” 30 (Yesu hnangv naaiv nor gorngv weic zuqc maaih deix 
mienh gorngv, “Ninh zuqc hieh guaiv mem muogv ninh. ”) 


Yesu Nyei Maa Caux Ninh Nyei Youz 


31 Yesu nyei maa caux ninh nyei youz mbuo daaih taux, souv jienv 
ga'nyiec maengx mbuox mienh bieqc mingh heuc Yesu. 32 Mienh camv 
nyei zueiz huing gormx Yesu, ninh mbuo ziouc mbuox ninh, “Fin-Saeng 
aac, meih nyei maa caux meih nyei youz mbuo yiem ga'nyiec lorz meih.” 
33 Yesu dau, “Haaix dauh zoux yie nyei maa, zoux yie nyei muoz-doic?” 
34 Ninh mangc zueiz huing gormx ninh wuov deix mienh yaac gorngv, 
“Mangc maah! Naaiv deix mienh se yie nyei maa caux yie nyei muoz-doic. 
35 Haaix dauh zoux ei Tin-Hungh nyei eix, wuov dauh zoux yie nyei 
muoz-doic yaac zoux yie nyei maa.” 


Maako 4 


1 Aengz maaih nzunc Yesu yiem Gaa^li^li Koiv-Dorn hlen jiez gorn 
njaauz mienh. Mienh camv! haic weih jienv ninh, ninh ziouc bieqc poux 
nzangv zueiz jienv, nzaeng jiex mingh deix. Zuangx mienh yiem wuov 
mbienx. 2 Ninh longc waac-beiv njaaux camv-nyungc ninh mbuo. Njaaux 
wuov zanc ninh gorngv, 3 “Muangx oc, maaih laanh mienh cuotv mingh 
haaz nyim. 4 Haaz nyei ziangh hoc, maaih deix nyim ndortv zuqc jauv. 
Norqc daaih nyanc nzengc mi'aqv. 5 Maaih deix nyim ndortv zuqc 
la'bieiv-lomc, maiv maaih nie camv nyei dorngx. Nie maiv hoz, mmm ziouc 
guqc nyaah siepv. 6 Nyutc cuotv daaih dogc ziouc pui nyauz nzengc weic 
zuqc nzungh maiv ndo. 7 Maaih deix mmm ndortv zuge njimv-lomc. Njimv 
hlo daaih mbiorngz jienv, maiv haih ziangh nyim. 8 Maaih deix nyim 
ndortv zuqc ndau-longx, cuotv daaih ziangh dugv gitv. Maaih deix yietc 
gouv dugv faah ziepc gouv, maaih deix dugv luogc ziepc gouv, maaih 
deix dugv yietc baeqv gouv.” 9 Yesu yaac gorngv, "Haas dauh maaih 
m'normh oix zuqc baeng m'normh muangx longx.” 


Yesu Weic Haaix Diuc Longe Waac-Beiv Njaaux 


10 Zuangx mienh nzuonx nzengc, wuov deix ziepc nyeic dauh sai-gorx 
caux deix gan Yesu nyei mienh tov Yesu porv mengh wuov diuh 
waac-beiv nyei eix leiz. 11 Yesu dau, “Tin-Hungh zoux Ziouv gunv mienh 
wuov deix gem jienv nyei sic Tin-Hungh bun meih mbuo hiuv may. Mv 
baac ga'nyiec nyei mienh kungx haiz naaiv deix yietc zungv sic benx 
waac-beiv hnangv. 12 Weic naaiv, ‘Ninh mbuo ndongc haaix mangc yaac 
mangc maiv buatc, ndongc haaix muangx yaac muangx maiv bieqc 
hnyouv. Se gorngv ninh mbuo mengh baeqc nor, nziex ninh mbuo haih 
goiv hnyouv lorz Tin-Hungh. Tin-Hungh ziouc guangc ninh mbuo nyei 
zu." 


Yesu Gorngv Mengh Haaz Nyim Nyei Waac Be 


13 Yesu aengx naaic ninh mbuo, “Meih mbuo maiv mengh baegc naaiv 
diuh waac-beiv fai? Wuov nyungc, meih mbuo hnangv haaix nor haih 


mengh baeqc ganh diuh? 14 Haaz nyim nyei mienh haaz mei nyim se 
Tin-Hungh nyei kuv fienx. 15 Maaih deix mienh se hnangv ndortv zuqc 
jauv wuov deix nyim nor. Mienh haiz liuz kuv fienx, Saadaan liemh zeih 
daaih zorgv yiem hnyouv wuov deix kuv fienx cuotv mi'aqv. 16 Aengx 
maaih deix mienh se hnangv ndortv zuqc la'bieiv-lomc nyei mm. Yietv 
haiz Tin-Hungh nyei kuv fienx ziouc a'hneiv zipv. 17 Mv baac se hnangv 
kuv fienx njiec nzungh maiv ndo, sienx maiv lauh. Ninh mbuo laaix kuv 
fienx buangh zuqc sic fai zuqc mienh zoux doqc, ninh mbuo ziouc cuotv 
mi'aqv. 18 Maaih deix mienh yaac hnangv haaz ndortv zuqc njimv-lomc 
wuov deix nyim. Ninh mbuo haiz Tin-Hungh nyei waac, 19 mv baac laaix 
seix zaangc nyei jauv kuonz hnyouv fai laaix hnamv zinh nyaanh, fai laaix 
mauv oix dugv nyungc-nyungc ga'naaiv, mbiorngz jienv Tin-Hungh nyei 
waac, nyim ziouc maiv haih jauh agv. 20 Mv baac maaih deix mienh 
hnangv ndortv zuqc ndau-longz wuov deix nyim. Ninh mbuo haiz 
Tin-Hungh nyei waac ziouc zipv daaih, yaac ziangh duqv gitv. Maaih deix 
yietc gouv dugv faah ziepc gouv, maaih deix dugv luogc ziepc gouv, 
maaih deix dugv yietc baeqv gouv.” 


Diemv Dang Zorgv Tongv Ngopv Jienv Fai? 


21 Yesu aengx mbuox ninh mbuo, “Maaih haaix dauh diemv zieqc dang 
zorqy tongv ngopv Dem fai don coux-ndiev? Ninh maiv zeiz zorgv dang 
don jienv dang nyei baaih fai? 22 Maiv gunv maaih haaix nyungc bingx 
jienv mv baac oix cuotv daaih. Maiv gunv maaih haaix nyungc gem Hem 
mv baac oix mbiaangx yaangh cuotv daaih. 23 Haaix dauh maaih m'normh 
oix zuqc baeng m'normh muangx longx oc.” 24 Ninh yaac mbuox ninh 
mbuo, “Meih mbuo oix zuqc longc hnyouv muangx longx. Meih mbuo 
longc haaix nyungc hlaau bun mienh, Tin-Hungh yaac longc wuov nyungc 
hlaau bun meih mbuo, zungv jaa gauh camv deix. 25 Weic zuqc haaix 
dauh maaih met, ninh oix jaa duqv gauh camv. Haat dauh maiv maaih, 
liemh ninh maaih diqv dien, zungv oix zuqc zorgv mingh.” 


Nyim Guqc Nyaah Nyei Waac-Beiv 


26 Yesu gorngv jienv mingh. “Tin-Hungh zoux Ziouv gunv mienh se 
hnangv laanh mienh mingh haaz mm wuov ndeic. 27 Lungh muonz zanc 
ninh bueix m'njormh. Lungh hnoi zanc jiez sin zoux gong, mv baac nyim 
ganh guqc nyaah hlo daaih. Wuov laanh mienh yaac maiv hiuv dugv nyim 
hnangv haaix nor haih hlo. 28 Ndau ganh bun nyim cuotv, bun ga'naaiv hlo 
daaih ziangh nyim. Da'yietv buatc cuotv miuh, hlo daaih ziouc bau, aengx 
cuotv mbiauh dorv jauh nyei. 29 Mbiauh zuoqc nyei ziangh hoc, wuov 
laanh mienh ziouc longc ninh gei limh ngau mingh gaatv, weic zuqc siou 
mbiauh nyei ziangh hoc taux aqv.” 


Lai-Jaaix Nyim Nyei Waac-Beiv 


30 Yesu naaic, “Tin-Hungh zoux Ziouv gunv mienh se hnangv haaix nor? 
Mbuo oix zuqc longc haaix nyungc waac-beiv cingx daaih beiv duqv 
zuqc? 31 Se beiv norm lai-jaaix mim zuangx njiec ndau. Yiem lungh 
ndiev, lai-jaaix nyim gauh faix jiex. 32 Zuangx njiec ndau zunx cuotv hlo 
daaih, gauh hlo jiex nyungc-nyungc lai. Nguaah yaac hlo, norgc zungv 
daaih zoux lauz bingx laangh.” 33 Yesu aengx longc naaiv nyungc 
waac-beiv zunh doz bun zuangx mienh muangx. Ziux mienh haih mengh 
baegc met, ninh gorngv bun ninh mbuo muangx. 34 Ninh kungx longc 
waac-beiv njaaux ninh mbuo hnangv. Ganh nyungc waac ninh maiv longc. 
Mv baac kungx ninh ganh caux ninh nyei sai-gorx mbuo yiem nyei ziangh 
hoc, ninh porv mengh nyungc-nyungc bun ninh mbuo muangx. 


Yesu Hatc Domh Nziaaux Dingh 


35 Dongh wuov hnoi lungh maanz-hmuangx, Yesu mbuox sai-gorx, 
“Mbuo mingh wuov ngaanc ziqc koiv-dorn orgc?” 36 Ninh mbuo ziouc 
leih nqoi zuangx mienh, biegc Yesu zueiz Wem wuov poux nzangv, dorh 
ninh mingh mragv. Aengx maaih deix nzangv gan jienyv mingh. 37 Mingh 
gau, liemh zeih borngz gorng domh nziaaux, buonc wuom jiez laange 
nqomz bieqc nzangv. Wuom aav lamh buangv nzangv aqv. 38 Mv baac 
Yesu yiem nzangv-dueiv nzomz Hem nzomz-dauh m'njormh. Sai-gorx 


mingh heuc ninh nyie yaac gorngv, “Sai-Diex aah! Sai-Diex! Mbuo ndortv 
wuom daic nzengc agv loh! Meih maiv nzauh fai?” 39 Yesu jiez sin daaih 
hatc nziaaux yaac hatc wuom-laangc, “Dingh agv!” Nziaaux ziouc aen 
mi'aqv. Wuom-laangc yaac dingh. Sekv nzengc mr'agv. 40 Yesu naaic 
sai-gorx, “Meih mbuo weic haas diuc gamh nziex? Meih mbuo corc maiv 
sienx kaux yie?” 41 Sai-gorx mbuo gengh! gamh nziex haic. Laanh ziouc 
naaic laanh, “Naaiv laanh mienh haaix dauh orgv? Liemh nziaaux caux 
wuom-laangc yaac muangx ninh nyei waac.” 


Maako 5 


1 Yesu caux ninh mei sai-gorx jiex wuov ngaanc ziqc Gaa^li^li 
Koiv-Dorn, taux Ge^laa^saa Deic. 2 Yesu cuotv nzangv wuov zanc, maaih 
laanh mienh yiem wuov zouv-gemh cuotv daaih buangh zuqc ninh. Naaiv 
laanh mienh maaih hieh guaiv mienv yiem ninh nyei sin. 3-4 Ziex nzunc 
mienh longc hlieqv-limc ndoh jienv buoz, hlieqv-kou kou jienv zaux, mv 
baac maiv maaih haaix dauh ndoh dugv jienv. Limc, ninh cutv dangx 
nzengc. Hliegv-kou yaac wuotv nauv nzengc. Maiv maaih haaix dauh 
maaih gagv gaux borngz dugv hingh ninh. 5 Ninh yiem wuov zouv-gemh 
yaac yiem mbong, lungh hnoi lungh muonz heuc Dem jiex naaiv jiex 
wuov, yaac zorqy la'bieiv guetv ninh ganh nyei sin. 6 Wuov laanh mienh 
corc yiem go nyeli, ninh buatc Yesu ziouc tiux jienv mingh taux Yesu nyei 
nza'hmien gueic njiec baaix. 7 Ninh njiec gagv heuc qiex mbui nyei, “Yiem 
Hlang Jiex nyei Tin-Hungh over Dorn, Yesu aah! Meih daaih yie naaiv 
zoux haaix nyungc? Yie ziangv jienv Tin-Hungh tov meih maiv dungx zeix 
yie.” 8 Ninh hnangv naaiv nor gorngv weic zuqc Yesu mbuox liuz ninh, 
“Hieh guaiv mienv aah! Cuotv naaiv laanh mienh daaih maah!” 9 Yesu 
ziouc naaic ninh, “Meih nyei mbuox heuc haaix nyungc?” Ninh dau, “Yie 
nyei mbuox heuc “Guanh, weic zuqc yie mbuo maaih cam haic.” 10 Ninh 
yaac gagv tov Yesu maiv dungx zunc ninh mbuo cuotv naaiv norm 
deic-jaaix. 11 Maaih yietc domh guanh dungz yiem wuov jiex mbaiv lorz 
nyanc. 12 Mienv ziouc tov Yesu, “Bun yie mbuo mingh bieqc wuov guanh 
dungz maah!” 13 Yesu ziouc nqoi nzuih ninh mbuo. Hieh guaiv mem 


ziouc cuotv wuov laanh mienh aengx biegc dungz mi'aqv. Wuov guanh 
dungz, leih maiv go i cin dauh, ziouc tiux njiec kamx, ndortv koiv-dorn, 
daic nzengc mragv. 14 Yungz dungz me mienh ziouc baus mi'aqv, 
mingh zunh naaiv deix sic mbuox zingh gu'nyuoz caux zingh ga'nyiec nyei 
fiuv-laangz nyei mienh muangx. Mienh ziouc cuotv mingh mangc gaax 
maaih haaix nyungc sic cuotv. 15 Mingh taux Yesu wuov, ninh mbuo 
buatc zm ndaangc zuqc guanh mienv muogv wuov laanh mienh zuqv 
jienv lui-houx zueiz Hem wuov, benx mienh longx mienh aqv. Ninh mbuo 
ziouc gamh nziex haic. 16 Buatc naaiv deix sic cuotv me mienh gorngv 
mbuox zinh ndaangc maaih mienv wuov laanh mienh nyei jauv caux dungz 
nyei sic bun zuangz mienh muangz. 17 Ninh mbuo ziouc tov Yesu cuotv 
ninh mbuo nyei deic-jaaix. 18 Yesu bieqc nzangv wuov zanc, dongh zinh 
ndaangc maaih mienv yiem sin wuov laanh mienh tov Yesu, “Yie tov caux 
meih mingh oc.” 19 Mv baac Yesu maiv laengz nzuih, mbuox ninh, “Oix 
zuqc nzuonx biauv gorngv mbuox meih nyei hmuangv doic Ziouv hnangv 
haaix nor tengx, hnangv haaix nor korv-lienh meih.” 20 Wuov laanh mienh 
ziouc mingh agv. Mingh gormx Totv^mbu^li Saengv zunh mbuox mienh 
Yesu hnangv haaix nor tengx ninh. Zuangx mienh mbuoqc horngh haic 
aqv. 


Yesu Zorc Dauh M'siegv Dorn Nyei Baengc Longx Yaac Heuc Dauh 
Fu'jueiv Nangh Daaih 


21 Yesu bieqc nzangv nzuonx wuov ngaanc zigo koiv-dorn, maaih mienh 
camv nyei yiem wuov koiv-dorn hlen weih gormx Yesu. 22 Maaih dauh 
gunv wuic dorngh nyei mienh, mbuox heuc Yailatv, daaih taux. Yietv 
buatc Yesu, ninh ziouc mbaapv njiec Yesu nyei zaux-hlen 23 qaqv tov 
ninh, “Yie nyei siegv butv baengc hniev haic, oix daic agv. Tov meih 
mingh maan Dem ninh, zorc ninh me baengc longx, njoux cuotv ninh mei 
maengc maah!” 24 Yesu ziouc gan Dem ninh mingh agv. Mienh camv! 
haic gan jienyv mingh, mbengx zuqc Yesu. 25 Maaih dauh m'siegv dorn 
butv baengc-hlutv duqv ziepc mec hnyangx, hoic ninh kouv haic. 26 Lorz 
ndie-sai camv nyei zorc, zungv zaaux nzengc ninh me nyaanh. Baengc 


yaac maiv heng Hem njiec, zungv jaa hniev. 27 Wuov dauh m'siegv dorn 
haiz mienh gorngv jiex Yesu nyei jauv, ninh ziouc mbengx jienv bieqc 
wuov guanh mienh. Ninh mingh taux Yesu nyei nga'haav nqaang hluo 
Yesu met lui, 28 yaac yiem hnyouv hnamv, “Da'faanh yie hluo zuqc ninh 
nyei lui hnangv, yie nyei baengc ziouc longx agv.” 29 Yietv hluo liuz, ninh 
hlutv nyei nziaamv ziouc liemh zeih dingh mi'aqv. Yaac haiz ganh nyei sin 
zaangc baengc longx nzengc mr'agv. 30 Yesu liemh zeih hiuv dugv maaih 
deix ninh nyei gagv cuotv mingh tengx mienh zorc baengc, ninh ziouc 
yiem zuangx mienh gu'nyuoz guinh sin yaac naaic, “Haaix dauh hluo zuqc 
yie nyei lui?” 31 Ninh nye sai-gorz mbuo dau, “Sai-Diex aah! Mienh 
ndongc naaic camy mbengx zuqc Sai-Diex. Meih corc gorngv, "Haas 
dauh hluo zuqc yie?” 32 Mv baac Yesu mangc naaiv mangc wuov, mangc 
gaax, haaix dauh hluo zuqc ninh. 33 Wuov dauh m'sieqv dorn hiuv duqv 
Yesu hnangv haaix nor tengx ninh, ziouc gamh nziex haic, sin zinx nzengc, 
daaih gueic njiec Yesu nyei zaux-hlen, yaac zorqv ninh nyei jauv-louc 
gorngv nzengc mbuox Yesu. 34 Yesu gorngv mbuox ninh, “M'dauh 
m'siegv dorn aah! Weic zuqc meih sienx yie, meih nyei baengc longx 
mi'aqv. Baengh orn nyei nzuonz aqv oc. Meih mei baengc tuix nzengc 
agv.” 35 Yesu corc gorngv jienv waac wuov zanc, maaih deix mienh yiem 
gunv wuic dorngh wuov dauh mienh, Yailatv, nyei biauv, daaih mbuox 
Yailatv, “Meih nyei siegv daic mi'aqv. Maiv zuqc la'nyauv fin-saeng agv.” 
36 Yesu maiv muangx ninh mbuo nyei waac. Ninh gorngv mbuox gunv 
wuic dorngh nyei mienh, “Maiv dungx gamh nziex. Kungx oix zuqc sienx 
hnangv.” 37 Ninh yaac maiv bun haaix dauh gan ninh mingh. Kungx dorh 
Bide, Yaagorpc caux Yaagorpc nyei youz, Yo^han, mingh hnangv. 38 
Mingh taux wuic dorngh nyei mienh gox nyei biauv, Yesu buatc mienh 
lunc nzengc, yaac mbiouh mbiouh nyei nyiemv. 39 Yesu biegc mingh 
mbuox ninh mbuo, “Meih mbuo zoux haas nyungc lunc nzengc? Weic 
haaix diuc mbiouh mbiouh nyei nyiemv? Naaiv dauh fu'jueiv maiv zeiz 
daic. Ninh m'njormh hnangv.” 40 Mv baac zuangx mienh jatv Yesu, Yesu 
ziouc zunc ninh mbuo cuotv nzengc, aengx dorh wuov dauh fu'jueiv nyei 
diex maac caux ninh nyei buo dauh sai-gorx gan ninh biegc fu'jueiv yiem 
wuov norm dorngx. 41 Yesu nanv jienv wuov dauh fu'jueiv nyei buoz yaac 


gorngv “Taa^li^taa kumi!” (eix leiz se “Sieqv-faix aah! Yie mbuox meih, 
jiez sin daaih maah!”) 42 Wuov dauh siegv liemh zeih jiez sin daaih yangh 
jauv agv. Wuov zanc ninh nyei hnyangx-jeiv dugv ziepc nyeic hnyangx. 
Naam deix sic cuotv daaih, zuangx mienh za'gengh! mbuoqc horngh haic 
agv. 43 Yesu hatc ninh mbuo cin-maanc maiv dungx gorngv naaiv deix sic 
mbuox haaix dauh, yaac gorngv, “Lorz deix ga'naaiv bun naaiv dauh siegv 
nyanc oc.” 


Maako 6 


1 Yesu leih wuov norm dorngx, aengx nzuonx ninh ganh nyei buonv- 
mungv. Ninh nyei sai-gorx yaac gan jienv mingh. 2 Taux Dingh Gong 
Hnoi ninh yiem wuov wuic dorngh njaaux mienh. Mienh camv yiem wuov, 
haiz ninh njaaux ziouc peix fuc haic. Ninh mbuo gorngv, “Ninh yiem haaix 
dugv naaiv deix banh zeic? Ninh dugv nyei cong-mengh se haaix nyungc 
cong-mengh cingx haih zoux naaiv deix mbuoqc horngh nyei sic? 3 Ninh 
zoux wuov dauh ndiangx-zaangc maiv zeiz? Zoux Maa^li^yaa nyei dorn, 
Yaagorpc, Yosepv, Yu^ndaatc caux Simon nyei gorx maiv zeiz? Ninh 
nyei muoc maiv zeiz caux mbuo yiem naaiv fai?” Ninh mbuo ziouc ngemh 
ninh agv. 4 Yesu mbuox ninh mbuo, “Douc waac mienh mingh taux haaix 
maaih mienh taaih. Kungx ganh mei buonv-mungv, ganh nyei cien-ceqv 
caux biauv zong mienh maiv taaih hnangv.” 5 Yiem wuov norm dorngx 
Yesu maiv haih zoux mbuoqc horngh nyei sic agv. Maaih dauh baav 
butv-baengc mienh ninh maan jienv zorc longx hnangv. 6 Ninh gengh 
mbuoqc horngh haic weic zuqc naaiv deix mienh maiv sienx ninh. Yesu 
ziouc laangz jiex laangz mingh gormx wuov norm dorngx njaaux mienh. 


Yesu Paaiv Ziepc Nyeic Dauh Sai-Gorz Cuotv Mingh Zunh Doz 


7 Ninh heuc wuov deix ziepc nyeic dauh sai-gorx daaih zunv, paaiv ninh 
mbuo yietc doix yietc doix nyei cuotv mingh. Ninh yaac bun sai-gorx 
mbuo maaih hatc maaz zunc hieh guaiv mienv cuotv, 8 yaac mbuox ninh 
mbuo, “Cuotv jauv, maiv dungx dorh haaix nyungc mingh, kungx dorh 


biaav-mbiaac hnangv. Maiv dungx dorh bienh fur, fai mbuoqc jorngx. 
Yaac maiv dungx zorqv nyaanh dapv mbuoqc dorh mingh. 9 Oix zuqc 
daapc jienv heh, mv baac maiv dungx dorh lui-yienc. 10 Biegc haaix norm 
biauv, oix zuqc hitv wuov norm biauv taux cuotv wuov norm dorngx. 11 
Meih mbuo mingh taux haaix norm dorngx, se gorngv yiem wuov nyei 
mienh maiv zipy meih mbuo yaac maiv muangx meih mbuo nor, oix zuqc 
cuotv wuov norm dorngx yaac fengz guogv zaux nyei nie-mbung guangc 
wuov, weic zoux zorng-zengx bun ninh mbuo hiuv duqv ninh mbuo 
dorngc.” 12 Sai-gorx mbuo ziouc cuotv mingh njaaux mienh oix zuqc goiv 
hnyouv guangc zuiz. 13 Ninh mbuo zunc mienv cuotv camv haic, yaac 
longc ga'lanv youh hietv baengc mienh nyei sin, zorc longx mienh camv 
nyei baengc. 


Tengz Mienh Jiex Wuom Nyei Leiz Wuov Dauh Yo^han Zuqc Daix Daic 


14 Helotv Hungh muangx haiz naaiv deix jauv weic zuqc Yesu nyei 
mengh dauh sing mingh taux norm-norm dorngx. Maaih deix mienh 
gorngv, “Tengx mienh jiex wuom mei leiz wuov dauh Yo^han aengx 
nangh daaih, ninh cingx daaih maaih naaiv nyunge qaqv zoux mbuoqc 
horngh nyei sic.” 15 Mv baac maaih deix gorngv, “Ninh se E^li^yaa.” 
Aengx maaih deix gorngv, “Ninh se yietc dauh douc waac mienh, hnangv 
loz-hnoi tengx Tin-Hungh douc waac wuov deix mienh nor.” 16 Helotv 
haiz liuz naaiv deix waac, ninh gorngv, “Dongh yie heuc baeng hngaqv 
ndutv m'ngorngv wuov dauh Yo^han daic mingh aengx nangh daaih.” 17 
Zinh ndaangc, Helotv paaiv mienh mingh zorgv Yo^han ndoh jienv dorh 
mingh wuonx loh. Helotv hnangv man nor zoux se laaix He^lo^ndietce. 
He^lo^ndietc zoux Helotv nyei youz, Filipv, nyei auv mv baac Helotv 
ganh longc zoux auv. 18 Yo^han zanc-zanc mbuox Helotv, “Meih maiv 
maaih leiz longc meih nyei youz nyei auv benx meih mei auv.” 19 Weic 
naaiv He^lo^ndietc nipc win oix daix Yo^han. Mv baac maiv haih daix, 20 
weic zuqc Helotv gamh nziex Yo^han, hiuv dugv Yo^han se kuv mienh, 
cing-nzengc mienh, ziouc beu Hem ninh nyei maengc agv. Helotv haaix 
zanc haiz Yo^han gorngv, ninh haiz hnyouv maiv henh, mv baac corc 


a'hneiv muangz nyei. 21 Zou gau, He^lo^ndietc dugv qangx jaauv win. 
Taux Helotv nyei sih nyietv-hnoi, Helotv mbenc hnaangx cingv ninh nyei 
domh jien caux domh baeng-bieiv caux yiem Gaa^li^li Saengv zoux hlo 
nyei mienh daaih zoux kaegv. 22 Wuov zanc, He^lo^ndietc nyei sieqv 
bieqc daaih cangx heix, zoux bun Helotv caux ninh nyei kaegv mienh 
horpc hnyouv haic. Helotv ziouc gorngv mbuox wuov dauh siegv, "Om 
longc haaix nyungc gunv tov aqy. Tov haaix nyungc yie ziouc bun wuov 
nyungc meih agv.” 23 Helotv Hungh ziouc laengz ngaengc waac gorngv, 
“Maiv gunv meih tov haaix nyungc, liemh tov buonc yie gunv nyei 
deic-bung, yie ziouc bun meih agv.” 24 Wuov dauh siegv ziouc cuotv 
mingh naaic ninh nyei maa, “Yie oix zuqc tov haaix nyungc?” Ninh nyei 
maa dau, “Oix zuqc tov dongh tengx mienh jiex wuom nyei leiz wuov 
dauh Yo^han nyei m'ngorngv.” 25 Wuov dauh sieqv liemh zeih 
siepv-siepv nyei nzuonx mingh mbuox Helotv Hungh, “Yie tov hungh diex 
ih zanc zorgv tengx mienh jiex wuom nyei leiz wuov dauh Yo^han nyei 
m'ngorngv an Dem torqv-sienx dorh daaih bun yie.” 26 Hungh diex haiz 
naaiv deix waac ninh nzauh haic. Mv baac laaix ninh dorng em kaeqv 
mienh laengz liuz ngaengc waac, ninh maiv haih ngaengc wuov dauh sieqv 
tov nyei waac. 27 Ninh ziouc liemh zeih paaiv dauh baeng mingh zorqv 
Yo^han nyei m'ngorngv dorh daaih. Baeng ziouc mingh wuov loh hngaqv 
ndutv Yo^han nyei m'nqorngv 28 an jienv torqv-sienx dorh daaih bun 
wuov dauh siegv. Siegv yaac bun ninh nyei maa. 29 Yo^han nyei sai-gorx 
mbuo haiz liuz naaiv deix sic, ninh mbuo ziouc mingh zorqv Yo^han me 
sei dorh mingh zangx. 


Yesu Ur Raa Cin Laanh Mienh 


30 Gong-Zoh mbuo nzuonx taux Yesu wuov, zorqv ninh mbuo zoux nyei 
caux njaaux nyei yietc zungv gorngv bun Yesu muangx. 31 Weic zuqc 
mienh camv haic mingh mingh daaih daaih, Yesu mbuo liemh maiv maaih 
ziangh hoc nyanc hnaangx. Yesu ziouc mbuox sai-gorx, “Mbuo ganh 
mingh lengh nyei dorngx, ziouc duqv hitv deix kuonx agv.” 32 Ninh mbuo 
ziouc bieqc nzangv nzaeng jienv mingh lengh nyei dorngx. 33 Mv baac 


mienh camv buatc ninh mbuo mingh yaac ziegv dugv ninh mbuo. 
Norm-norm mungv nyei mienh ziouc tiux jienv gan mbienz mingh, zungv 
taux ndaangc Yesu mbuo oix mingh wuov norm dorngx. 34 Yesu cuotv 
nzangv faaux mbienx mingh, buatc mienh cam haic. Ninh haiz korv-lienh 
haic ninh mbuo, buatc ninh mbuo hnangv ba'gi yungh maiv maaih ziouv 
goux nor. Ninh ziouc jiez gorn njaaux camv-nyungc ninh mbuo. 35 Lungh 
maanz-hmuangx, Yesu nyei sai-gorx daaih mbuox ninh, “Lungh aav lamh 
hmuangx aqv. Naaiv yaac lengh nyei dorngx. 36 Tov mbuox zuangx 
mienh mingh agv, mbuox ninh mbuo mingh naaiv deix dorngx nyei 
ndeic-liuh jorm caux laangz bun ninh mbuo ganh maaiz nyanc.” 37 Yesu 
dau, “Meih mbuo ganh lorz bun ninh mbuo nyanc maah!” Ninh mbuo 
naaic, “Sai-Diez oix yie mbuo longc nyic baeqv hnoi nyei gong-zinh maaiz 
bun ninh mbuo nyanc fai?” 38 Yesu ziouc naaic ninh mbuo, “Mingh mange 
gaax, meih mbuo maaih mbu'ziex norm njuov?” Ninh mbuo mangc liuz 
ziouc gorngv, “Maaih biaa norm njuov caux i dauh mbiauz.” 39 Yesu heuc 
sai-gorx mbuo mbuox zuangx mienh zueiz Hem maaih miev nyei dorngx 
benx yietc mbomz viet mbomz nyei. 40 Maaih deix, yietc mbomz maaih 
yietc baegv laanh. Maaih deix hmz ziepc laanh. 41 Yesu ziouc zorgv 
wuov deix biaa norm njuov caux i dauh mbiauz, cau hmien mangc lungh, 
laengz zingh Tin-Hungh liuz, ziouc maeqv nqoi njuov bun sai-gorx bun 
nqoi zuangx mienh. Wuov deix mbiauz ninh yaac bun nqoi zuangx mienh. 
42 Zuangx mienh dugv nyanc beuv nzengc. 43 Nyanc zengc wuov deix 
njuov caux mbiauz, sai-gorx mbuo siou daaih dugv ziepc nyeic ndaan 
buangv. 44 Nyanc njuov nyei mienh, m'jangc dorn maaih biaa cin dauh. 


Yesu Yangh Wuom-Minc 


45 Yesu liemh zeih beqv sai-gorx mbuo bieqc nzangv mingh ndaangc, jiex 
wuov ngaanc ziqc koiv-dorn, mingh Mbetc^sai^ndaa Mungv. Ninh ganh 
yiem wuov heuc mienh bun nzaanx nzuonx nzengc. 46 Yesu leih nqoi ninh 
mbuo, ziouc faaux mbong-aiv mingh yiem wuov daux gaux. 47 Lungh 
maanz-hmuangx, sai-gorx mbuo nyei nzangv yiem wuov koiv-dorn 
mbu'ndongx, Yesu ganh yiem wuov mbienx. 48 Ninh buatc sai-gorx mbuo 


nzaeng nzangv kouv haic, weic zuqc nziaauz maiv sunx. Lungh aav lamh 
njang, buo norm taux juqv norm ziangh hoc nyei dorngx, Yesu yangh 
wuom-minc mingh sai-gorx mbuo wuov. Yesu jang-jang oix yangh ninh 
mbuo ga'hlen jiex, 49 mv baac sai-gorx mbuo buatc ninh yangh 
wuom-minc daaih, laaic janx-daic njoiz ziouc waiz-waiz nyei nauc, 50 
weic zuqc ninh mbuo yietc zungv buatc ninh ziouc haeqv ninh mbuo gamh 
nziex haic. Yesu liemh zeih gorngv mbuox ninh mbuo, “Bungz hnyouv 
maah! Se yie. Maiv dungx gamh nziex.” 51 Ninh ziouc caux ninh mbuo 
bieqc nzangv. Nziaaux yaac dingh mr'agv. Sai-gorx mbuo gengh! mbuoge 
horngh haic aqy, 52 weie zuqc ninh mbuo maiv biegc hnyouv Yesu maegv 
njuov uix biaa cin laanh mienh nyei eix leiz. Ninh mbuo nyei hnyouv 
ngaengc haic. 


Yesu Yiem Gen^ne^saa^letv Zorc Baengc 


53 Yesu mbuo jiex wuov ngaanc ziqc koiv-dorn ziouc taux 
Gen^ne^saa^letyv Dec, dingh jienv nzangv wuov. 54 Cuotv nzangv wuov 
zanc, mienh zieqv duqv Yesu, 55 ziouc tiux mingh gormx wuov norm 
deic-bung. Ninh mbuo haiz gorngv Yesu yiem haaix ziouc zorgv jiuc 
gaeng butv-baengc mienh mingh taux wuov. 56 Maiv gunv Yesu mingh 
taux haaix norm domh mungv fiuv-laangz fai ndeic-liuh jorm, mienh dorh 
butv-baengc mienh mingh bueix wuov hei-horngc tov Yesu bun baengc 
mienh kungx hluo zuqc ninh nyei lui-juoqv. Haas dauh hluo zuqc, baengc 
ziouc longx mi'agv. 


Maako 7 


1 Maaih deix Faa^li^si Mienh caux njaaux leiz nyei fin-saeng yiem 
Ye^lu^saa^lem Zingh daaih gapv zunv Yesu wuov. 2 Ninh mbuo buatc 
maaih deix Yesu nyei sai-gorx nyanc hnaangx nyei ziangh hoc, maiv ei 
Faa^li^si Mienh nyei leiz-nyeic nzaaux buoz ndaangc, ziouc maaih uix. 3 
(Faa^li^si Mienh caux yietc zungv Yiutai Mienh ei ninh mbuo ong-taaix 
nyei ei-douh zoux. Maiv ei leiz-nyeic nzaaux buoz, ninh mbuo zungv maiv 


nyanc hnaangz. 4 Mingh hei nzuonz daaih, se gorngv maiv ei leiz-nyeic 
nzaaux buoz ndaangc, ninh mbuo maiv nyanc hnaangx. Aengx maaih 
camv-nyungc leiz ninh mbuo oix zuqc gan. Oix zuqc ei leiz-nyeic nzaaux 
caeng-ylenv caux dongh sigv jaa-sic.) 5 Faa^li^si Mienh caux njaaux leiz 
nyei fin-saeng ziouc naaic Yesu, “Meih nyei sai-gorx mbuo weic haas 
diuc maiv gan ong-taaix mbuo nyei ei-douh zoux? Nyanc hnaangx nyei 
ziangh hoc, ninh mbuo nyei buoz maaih uix yaac maiv nzaaux?” 6 Yesu 
dau ninh mbuo, “Douc waac mienh, I^saa^yaa, gorngv dugv horpc meih 
mbuo beih zaqc hnyouv njuotv nyei mienh. Ninh fiev jienv gorngv, ‘Naaiv 
deix mienh longc nzuih taaih yie, mv baac ninh mbuo nyei hnyouv leih 
duqv yie go haic. 7 Ninh mbuo zaangc yie se maiv lamh longc. Ninh mbuo 
zorgv mienh ganh liepc daaih nyei leiz dorngx yie me leiz njaauz. 8 Meih 
mbuo guangc Tin-Hungh mei leiz-latc, aengx longc mienh ganh liepe 
daaih nyei ei-douh.” 9 Yesu aengx gorngv, “Meih mbuo guai mbiangx- 
nziaaux cingx daaih guangc Tin-Hungh nyei leiz-latc weic ei Hem meih 
mbuo ganh nyei ei-douh zoux. 10 Weic zuqc Mose gorngv, ‘Oix zuqc 
tongx nimc meih mbuo nyei diex maac.’ Yaac gorngv, "Haas dauh zioux 
ninh nyei die fai maa, oix zuqc daix wuov dauh guangc.' 11 Mv baac meih 
mbuo gorngv, se gorngv maaih laanh mienh maaih haaix nyungc ga'naaiv 
haih longc tengx ninh nyei die fai maa mv baac ninh gorngv, ‘Naaiv se 
go^laa^mbaan,’ (eix leiz se fungx bun Tin-Hungh mi'aqy,) 12 meih mbuo 
ziouc maiv bun ninh zoux haaix nyungc tengx ninh nyei die fai maa. 13 
Meih mbuo hnangv naaic gan meih mbuo nyei ei-douh zoux ziouc bun 
Tin-Hungh nyei waac maiv lamh longc. Aengx maaih camv-diuc jauv meih 
mbuo yaac fih hnangv nyei zoux.” 


Haaix Nyungc Haih Zoux Bun Mienh Maaih Uix 


14 Yesu aengx heuc zuangx mienh daaih zum ziouc mbuox ninh mbuo, 
“Meih mbuo yietc zungv muangx yie oc, yaac oix zuqc mengh baeqc. 15 
Maiv maaih haaix nyungc nyanc bieqc nzuih nyei ga'naaiv haih bun mienh 
maaih uix. Kungx yiem mienh nyei hnyouv hnamv cuotv daaih nyei, haih 
bun mienh maaih uix hnangv. 16 Haas dauh maaih m'normh oix zuqc 


baeng m'normh muangz longx oc.” 17 Yesu leih zuangz mienh bieqc bau 
wuov zanc, ninh nyei sai-gorx tov ninh porv mengh naaiv joux waac-beiv, 
ben haaix nyungc. 18 Yesu mbuox ninh mbuo, “Meih mbuo za'gengh 
hnangv ninh mbuo nor, maiv bieqc hnyouv fai? Meih mbuo maiv hiuv fai? 
Maiv maaih haaix nyungc nyanc bieqc nzuih nyei ga'naaiv haih bun mienh 
maaih uix. 19 Nyanc nyei ga'naaiv maiv zeiz bieqc hnyouv, kungx bieqc 
ga'sie-mbuoqc hnangv ziouc bungx cuotv mi'aqv.” (Yesu hnangv naaiv nor 
gorngv ninh bun cing nyungc-nyungc nyanc nyei ga'naaiv maiv maaih uix). 
20 Yesu aengx gorngv, “Se yiem mienh nyei hnyouv hnamv cuotv mei 
jauv bun mienh maaih uix. 21 Weic zuqc mienh yiem hnyouv gu'nyuoz 
hnamv cuotv waaic sic, hienx sieqv hienx dorn, zoux zaqc, daix mienh, 
hienx auv hienx ngoz, 22 mauv ga'naaiv, zoux waaic sic, nduov mienh, 
zoux maiv luonx horngc, mueic jieqv, gorngv waac-huv, ceng-hlo, maiv 
gunv zinh hoz. 23 Naaiv deix yietc zungv waaic sic se yiem mienh mei 
hnyouv hnamv cuotv daaih bun mienh maaih uix.” 


Yesu Tengx Dauh Janx-Muangz Nyei Siegv Zunc Mienv Cuotv 


24 Yesu leih wuov norm dorngx aengz mingh taux Tailaqv caux 
Sai^ndorn Zingh nyei deic, bieqc norm biauv. Ninh maiv oix mienh hiuv 
duqv ninh yiem naaic mv baac bingx man mbueiz agv. 25 Maaih dauh 
Janx-muangz, ninh nyei siegv zuqc hieh guaiv mem muogv. Wuov dauh 
Janx-muangz haiz mienh gorngv Yesu zoux nyei sic, ziouc liemh zeih 
daaih taux, mbaapv njiec Yesu nyei zaux-hlen. 26 Naaiv dauh m'sieqv 
dorn se Jam. yiem Silie Saengv nyei Fi^ni^sie Dec cuotv set. Ninh tov 
Yesu zunc muogv ninh nyei siegv wuov dauh mem cuotv. 27 Mv baac 
Yesu dau, “Oix zuqc bun fu'jueiv nyanc beuv ndaangc. Maiv horpc zuqc 
zorgv fu'jueiv nyei hnaangx zoi bun juv nyanc.” 28 Naaiv dauh 
Janx-muangz gorngv, “Domh Gorx aac, juv m'daaih yiem dieh ndiev 
nzauz fu'jueiv nyei hnaangx-hmeiv-ndortv nyanc.” 29 Yesu ziouc mbuox 
ninh, “Weic zuqc meih dau wuov joux waac, gunv nzuonx biauv agv. 
Mienv zungv cuotv meih met sieqv nyei sin mi'aqv.” 30 Wuov dauh 
Janz-muangz ziouc nzuonx biauv, buatc ninh nyei fu'jueiv bueix jienv wuov 


coux. Mienv za'gengh cuotv mr'agv. 
Yesu Zorc Longz Dauh M'normh Ndung Nyei Ga'naaiv-Hngongx 


31 Yesu ziouc leih nqoi Tailaqv Dec jiex Sai^ndorn Zingh, yangh 
Totv^mbu^li Saengv mingh Gaa^li^li Koiv-Dorn. 32 Maaih deix mienh 
dorh dauh m'normh ndung, mbietc louc nyei mienh daaih tov Yesu maan 
jienv ninh. 33 Yesu ziouc dorh wuov dauh mienh cuotv mingh lengh me 
dorngx, leih nqoi zuangx mienh. Ninh longc buoz-ndoqv cogv Hem wuov 
dauh nyei 1 bung m'normh kuotv. Aengx tuiv wuom-nzuih daaih zaah Hem 
wuov dauh nyei mbietc. 34 Yesu ziouc cau hmien mangc gu'nguaaic lungh, 
tauv domh qiex, aengx gorngv mbuox wuov dauh mienh, “E"faa"taa!” (eix 
leiz se, “Koi noo maah!”) 35 Wuov dauh mienh liemh zeih haih muangx 
duqv haiz. Mbietc yaac longx mi'aqv. Gorngv duqv waac junh aqv. 36 
Yesu hatc zuangx mienh maiv dungx gorngv mbuox haaix dauh. Mv baac 
ninh yietc zei hatc, ninh mbuo viet zei gorngv mbuox mienh camv. 37 
Duqv haiz nyei mienh za'gengh! mbuoqc horngh haic. Ninh mbuo gorngv, 
“Yesu zoux haaix nyungc za'gengh zoux dugv longx haic! Liemh m'normh 
ndung nyei mienh ninh zorc longx, haih muangx duqv haiz. Ga'naaiv- 
hngongx yaac haih gorngv waac.” 


Maako 8 


1 Yiem wuov deix hnoi mienh camv haic aengz gapv zunv. Zoux gau, ninh 
mbuo maiv maaih haaix nyungc nyanc aqv. Yesu ziouc heuc ninh nyei 
sai-gorx mbuo daaih yaac mbuox ninh mbuo, 2 “Yie korv-lienh haic naaiv 
deix mienh. Ninh mbuo daaih caux yie yiem dugv buo hnoi agv. Ih zanc 
yaac maiv maaih haaix nyungc nyanc. 3 Se gorngv yie bun ninh mbuo 
hnyouv sie jienv nzuonx biauv, nzauh her taux ndaamv-jauv mau haic, 
haih king mv bei. Maaih deix yaac yiem go nyei daaih.” 4 Ninh nyei 
sai-gorx mbuo dau, “Yiem naaiv deic-bung-huaang, haaix dauh haih lorz 
duqv ga'naaiv gaux bun ndongc naaic camv mei mienh nyanc?” 5 Yesu 
naaic ninh mbuo, “Meih mbuo maaih mbu'ziex norm njuov?” Ninh mbuo 


dau, “Maaih siec norm.” 6 Yesu ziouc heuc zuangx mienh zueiz jienv 
wuov ndau. Ninh zorqv wuov deix siec norm njuov daaih laengz zingh liuz 
Tin-Hungh, aengx maegv nqoi cunv bun sai-gorx dorh mingh bun nqoi 
zuangx mienh. Sai-gorx mbuo ziouc dorh mingh bun nqoi zuangx mienh 
agv. 7 Ninh mbuo aengx maaih i ziex dauh mbiauz-dorn. Yesu ziouc weic 
naaiv deix mbiauz laengz zingh liuz Tin-Hungh, ziouc mbuox sai-gorx 
mbuo bun nqoi zuangx mienh. 8 Zuangx mienh nyanc beuv nzengc. 
Sai-gorx mbuo ziouc mingh siou nyanc zengc wuov deix daaih dapv 
buangv siec norm ndaan. 9 Nyanc nyei mienh leih maiv go biei cin laanh. 
Yesu heuc zuangx mienh bun nzaanx liuz, 10 ziouc caux ninh nyei sai-gorx 
liemh zeih bieqc nzangv mingh Ndaan^maa^nu^taa Dec, 


Faa^li^si Mienh Tov Jangx-Hoc Mangc 


11 Maaih deix Faa^li^si Mienh daaih lorz Yesu, ziouc jiez gorn caux 
Yesu nzaeng. Ninh mbuo oix sem ninh cingx daaih tov ninh bun norm yiem 
tin-dorngh daaih nyei jangx-hoc. 12 Yesu tauv jienv domh qiex gorngv, 
“Naaiv doc mienh weic haaix diuc tov norm jangx-hoc? Yie gorngv zien 
mbuox meih mbuo, yie maiv bun jangx-hoc meih mbuo ih jaax nyei mienh 
mangc.” 13 Yesu ziouc leih nqoi ninh mbuo mr'agv. Aengx biegc nzangv 
nzaeng jienv mingh wuov ngaanc ziqc koiv-dorn. 


Oix Zuqc Mbungh Faa^li^si Mienh Nyei Bingv Caux Helotv Hungh Nyei 
Bingv 


14 Sai-gorx mbuo la'kugv maiv dorh njuov mingh. Ninh mbuo yiem wuov 
nzangv kungx maaih nduqc norm njuov hnangv. 15 Yesu mbuox ninh 
mbuo, “Oix zuqc faix fim, mbungh jienv Faa^li^si Mienh nyei bingv caux 
Helotv Hungh nyei bingv.” 16 Sai-gorx mbuo, laanh caux laanh gorngv, 
“Sai-Diex hnangv naaiv nor gorngv weic zuge mbuo maiv maaih njuov mv 
bei?” 17 Yesu hiuv duqv ninh mbuo hnangv haaix nor gorngv, ninh ziouc 
naaic ninh mbuo, “Meih mbuo weic haaix diuc caangh laangh gorngv maiv 
maaih njuov? Meih mbuo corc maiv mengh baeqc, maiv biegc hnyouv fai? 


Meih mbuo za'gengh ndongc naaic hngongx? 18 Meih mbuo maaih m'zing 
yaac mangc maiv buatc? Maaih m'normh yaac muangx maiv haiz? Meih 
mbuo maiv jangx fai? 19 Yie maegv nqoi biaa norm njuov bun biaa cin 
laanh mienh nyanc wuov zanc, meih mbuo siou nyanc zengc nyei, dugv 
mbu'ziex ndaan buangv?” Ninh mbuo dau, “Dugv ziepc nyeic ndaan.” 20 
Yesu aengx naaic, “Yie maegv nqoi siec norm njuov bun biei cin laanh 
mienh nyanc wuov nzunc, meih mbuo siou nyanc zengc wuov deix duqv 
mbu'ziex ndaan?” Ninh mbuo dau, “Dugv siec ndaan.” 21 Yesu aengx 
naaic, “Hnangv naaic, meih mbuo corc maiv gaengh mengh baeqc fai?” 
Yesu Yiem Mbetc^sai^ndaa Laangz Zorc 


Dauh M'zing Maengh Nyei Mienh Longx 


22 Yesu mbuo daaih taux Mbetc^sai^ndaa Laangz, maaih deix mienh ken 
dauh m'zing maengh nyei mienh daaih lorz Yesu, tov Yesu maan ninh. 23 
Yesu ken jienv wuov dauh m'zing maengh nyei mienh cuotv ga'nyiec zigo 
laangz ziouc tuiv wuom-nzuih zaah jienv ninh nyei m'zing, yaac longc buoz 
maan Hem naaic ninh, “Meih mangc dugv buatc deix haaix nyungc fai?” 
24 Wuov dauh mienh cau hmien daaih mangc yaac gorngv, “Yie buatc 
mienh mv baac buatc ninh mbuo hnangv ndiangx nor, yangh mingh yangh 
daaih.” 25 Yesu aengx maan nzunc ninh nyei m'zing. Ninh ziouc gagv 
mangc. Naaiv nzunc ziouc mangc duqv buatc aqv. Haaix nyungc yaac 
buatc duqv zien. 26 Yesu heuc ninh nzuonx biauv aengx hatc ninh, “Maiv 
dungx aengx bieqc laangz aqv oc.” 


Bide Nyiemc Yesu 


27 Jiex mingh, Yesu caux ninh nyei sai-gorx mbuo mingh Si^saa^li^yaa 
Fi^lipv^poi Zingh nyei fiuv-laangz. Gan jauv mingh wuov zanc, Yesu 
naaic sai-gorx mbuo, “Mienh gorngv yie dongh haaix dauh?” 28 Ninh 
mbuo dau, “Maaih deix gorngv meih dongh tengx mienh jiex wuom nyei 
leiz wuov dauh Yo^han. Maaih deix gorngv, E^li^yaa. Aengx maaih deix 
gorngv, benx dauh douc waac mienh.” 29 Yesu aengx naaic ninh mbuo, 


“Meih mbuo ni? Meih mbuo gorngv yie dongh haate dauh?” Bide dau, 
“Meih dongh Giduc wuov dauh.” 30 Yesu ziouc hatc ninh mbuo, 
“Cin-maanc maiv dungx mbuox mienh yie dongh haaix dauh.” 


Yesu Gorngv Ninh Oix Zuqc Siouc Kouv Yaac Oix Zuqc Daic 


31 Yiem mac daaih Yesu jiez gorn njaaux ninh nyei sai-gorx mbuo, “Yie, 
Baamh Mienh nyei Dorn, oix zuge siouc camv-nyungc kouv. Mienh gox 
caux sai mienh bieiv caux njaaux leiz nyei fin-saeng oix nqemh yie. Yie 
yaac oix zuqc mienh daix daic mv baac da'faam hnoi yie aengx nangh 
daaih.” 32 Ninh gorngv naaiv deix sic mengh nyei. Bide ziouc ken Yesu 
mingh pien deix kuinx ninh. 33 Mv baac Yesu huin nzuonx mangc jienv 
sai-gorx mbuo, yaac gorngv Bide, “Saadaan aah! Biaux nqoi maah! Meih 
hnamv nyei sic se maiv zeiz hnangv Tin-Hungh hnamv. Se hnangv baamh 
mienh hnamv cuotv nyei sic hnangv.” 34 Yesu ziouc heuc zuangx mienh 
caux ninh nyei sai-gorx mbuo daaih zunv yaac mbuox ninh mbuo, "Haas 
dauh oix gan yie mingh oix zuqc siev jienv ninh ganh, ndaam jienv ninh 
nyei ziepc nzaangc jaax, gan yie mingh. 35 Haaix dauh kungx hnamv 
njoux ninh ganh nyei maengc hnangv, wuov dauh nyei maengc ziouc zuqc 
guangc. Mv baac haaix dauh weic yie yaac weic kuv fienx guangc ninh 
nyei maengc, wuov dauh ziouc njoux duqv ninh nyei maengc. 36 Haas 
dauh dugv nzengc lungh ndiev nyei ga'naaiv mv baac zuqc guangc ninh 
nyei maengc, wuov dauh dugv haaix nyungc maaih lamh longc? 37 Ninh 
maaih haaix nyungc haih tiuv dugv ninh mei maengc nzuonx? 38 Yiem 
naaiv doic orgv haic, hieh hnyouv nyei mienh, se gorngv haaix dauh nyaiv 
yie yaac nyaiv yie njaaux nyei waac, yie, Baamh Mienh nyei Dorn, yiem 
yie nyei Die nyei njang-laangc, yaac caux cing-nzengc nyei fin-mienh daaih 
wuov zanc, ziouc nyaiv wuov dauh aqy.” 


Maako 9 


1 Yesu aengz mbuox ninh mbuo, “Yie gorngv zien mbuox meih mbuo, 
souy jienv naaiv nyei mienh maaih deix zungv maiv gaengh daic ziouc 


dugv buatc Tin-Hungh maaih jienv nernh nyei gagv daaih zoux Ziouv gunv 
mienh.” 


Sai-Gorx Mbuo Buatc Yesu Tiuv Mi'aqv 


2 Nqa'haav jugv hnoi, Yesu dorh jienv Bide, Yaagorpc caux Yo^han 
faaux norm mbong-hlang, lengh nyei dorngx. Sai-gorx mbuo mange jienv 
wuov zanc, buatc Yesu tiuv nzengc mi'agv. 3 Ninh nyei lui-houx mbopv 
baegc met, zaengh zaengh wuov. Lungh ndiev maiv maaih haas dauh 
haih nzox duqv ninh nye lui-houx ndongc naaic baeqc. 4 Wuov deix buo 
dauh sai-gorx aengx buatc E^li^yaa caux Mose hinc cuotv yiem wuov 
caux Yesu gorngv waac. 5 Bide ziouc gorngv mbuox Yesu, “Sai-Diez 
aah! Yie mbuo yiem naaiv gengh longx haic. Tov bun yie mbuo zoux buo 
norm liuh, zoux norm bun meih, zoux norm bun Mose, aengx zoux norm 
bun E^li^yaa.” 6 Bide caux wuov deix sai-gorx gamh nziex haic, zungv 
maiv hiuv dugv oix zuqc gorngv haaix nyungc. 7 Maaih dorv mbuonz 
daaih om jienv ninh mbuo. Aengx maaih qiex yiem wuov mbuonx gorngv, 
“Naaiv se yie nyei Dorn-hnamv. Muangx ninh maah!” 8 Sai-gorx mbuo 
liemh zeih mangc naaiv mangc wuov, maiv buatc haaix dauh caux ninh 
mbuo yiem. Kungx buatc Yesu ganh hnangv. 9 Yiem mbong njiec daaih 
wuov zanc Yesu hatc ninh mbuo, “Maiv dungx gorngv meih mbuo buatc 
liuz naaiv deix sic mbuox haaix dauh. Zuov yie, Baamh Mienh nyei Dorn, 
daic mingh aengx nangh daaih cingx daaih gorngv oc.” 10 Sai-gorx mbuo 
haiz liuz naaiv deix waac ziouc yiem hnyouv jangx jienv, laanh caux laanh 
gorngv, ““Daic mingh aengx nangh daaih’wuov joux waac maaih haaix 
nyungc eix leiz?” 11 Sai-gorx mbuo ziouc naaic Yesu, “Njaaux leiz nyei 
fin-saeng weic haaix diuc gorngv E^li^yaa oix zuqc daaih ndaangc?” 12 
Yesu dau, “E^li^yaa za'gengh daaih ndaangc, bun nyungc-nyungc nzuonx 
daaih hnangv loz wuov nor. Mv baac Ging-Sou weic haaix diuc fiev 
Baamh Mienh nyei Dorn or zuqc siouc ziex nyungc kouv, yaac zuqc 
mienh ngemh? 13 Yie mbuox meih mbuo, E^li^yaa zungv taux daaih aqv. 
Mienh yaac sueih es zoux bun ninh mi'aqv, hnangv Ging-Sou fiev jienv 
gorngv nor.” 


Yesu Zunc Mienv Cuotv Dauh Dorn Nyei Sin 


14 Yesu mbuo aengx nzuonz taux wuov deix sai-gorx mbuo wuov, buatc 
mienh cam haic weih gormx ninh mbuo. Aengx maaih deix njaaux leiz 
nyei fin-saeng yiem wuov caux ninh mbuo nzaeng. 15 Zuangx mienh yietv 
buatc Yesu, ninh mbuo gengh mbuoqc horngh haic yaac tiux jienv mingh 
zipv. 16 Yesu naaic ninh nyei sai-gorx, “Meih mbuo caux ninh mbuo 
nzaeng haaix nyungc?” 17 Yiem zuangx mienh gu'nyuoz, maaih laanh 
mienh dau, “Fin-Saeng aac, yie dorh yie nyei dorn daaih lorz meih wee 
zuqc maaih dauh hieh guaiv mienv muogv ninh maiv haih gorngv waac. 
18 Maiv gunv yiem haaix, mienv yaac muoqv ninh, zorqv ninh zong njiec 
ndau. Maaih wuom-nzuih mbiaauz cuotv, ninh yaac ngaatc jienv nyaah, 
ciou ngaengc nzengc. Yie tov meih nyei sai-gorx zunc mienv cuotv, mv 
baac ninh mbuo maiv haih zunc maiv cuotv.” 19 Yesu mbuox ninh mbuo, 
“Meih mbuo naaiv doic mienh aah! Meih mbuo za'gengh maiv sienx! Yie 
oix zuqc caux meih mbuo yiem ndongc haaix lauh? Yie oix zuqc nyienz 
meih mbuo taux haaix zanc? Dorh wuov dauh dorn daaih yie naaiv maah 
20 Ninh mbuo ziouc dorh wuov dauh dorn daaih. Mienv yietv buatc Yesu, 
ziouc liemh zeih muogv wuov dauh dorn ciou king njiec ndau mingh, 
njangx tin njangx deic nyei, yaac cuotv wuom-nzuih mbiaauz. 21 Yesu 
naaic wuov dauh dorn nyei die, “Ninh hnangv mam nor benx daaih ndonge 
haaix lauh?” Wuov dauh die dau, “Yiem faix nyei ziangh hoc benx daaih 
aqv. 22 Ziex nzunc wuov dauh hieh guaiv mem muogv ninh king bieqc 
douz-nzauc fai ndortv wuom, oix bun ninh daic. Se gorngv fin-saeng haih 
nor, tov korv-lienh yie mbuo, tengx yie mbuo maah!” 23 Yesu gorngv, 
“Meih naaic, ‘Se gorngv meih haih?’ Da'faanh haaix dauh sienx, ninh 
nyungc-nyungc zoux dugv nyei.” 24 Wuov dauh dorn mer die liemh zeih 
heuc jienv gorngv, “Yie sienx nyei, mv baac dongh yie sienx maiv taux 
nyei, tov meih tengx yie haih sienx.” 25 Yesu buatc zuangx mienh mbengx 
jienv daaih fatv haic ziouc hatc wuov dauh hieh guaiv mienv. Ninh 
gorngv, “Meih naaic dauh m'normh ndung, ga'naaiv-hngongx mienv aah! 
Yie hatc meih cuotv naaiv dauh dorn daaih, yietc liuz maiv dungx muoqv 
ninh agv.” 26 Mienv waiz-waiz nyei heuc, aengx muogv wuov dauh dorn 


p? 


ciou kouv haic, ziang naaic cuotv mi'aqv. Buatc wuov dauh dorn hnangv 
janx-daic nor. Mienh camv ziouc gorngv, “Ninh daic mi'aqv loh!” 27 Mv 
baac Yesu nanv jienv ninh nyei buoz, ken jiez sin daaih. Ninh ziouc souv 
jienv agv. 28 Nqa'haav Yesu biegc biauv, sai-gorx mbuo bingx jienv naaic 
ninh, “Yie mbuo weic haaix diuc zunc wuov dauh mienv maiv cuotv?” 29 
Yesu dau, “Oix zuqc daux gaux cingx daaih haih zunc dugv naaiv nyungc 
mienv cuotv. Maiv maaih ganh nyungc za'eix aqv.” 


Yesu Aengx Gorngv Nzunc Ninh Oix Zuqc Daic 


30 Yesu mbuo leih nqoi wuov norm dorngx aengx jiex Gaa^li^li Saengv. 
Yesu maiv oix haaix dauh hiuv duqv ninh yiem haaix, 31 weic zuqc ninh 
njaaux Dem ninh nyei sai-gorx. Ninh gorngv mbuox sai-gorx mbuo, “Yie, 
Baamh Mienh nyei Dorn, zungv o1x zuqc jiu bun mienh. Ninh mbuo oix 
daix yie mv baac nqa'haav buo hnoi yie oix nangh daaih.” 32 Mv baac 
sai-gorx mbuo maiv mengh baegc naaiv joux waac nyei eix leiz yaac gamh 
nziex maiv naaic Yesu. 


Haaix Dauh Zoux Gauh Hlo Jiex 


33 Ninh mbuo mingh taux Kaa^be^naa^um Mungv. Biegc biauv mingh, 
Yesu ziouc naaic ninh nyei sai-gorx mbuo, “Gan jauv daaih wuov zanc, 
meih mbuo nzaeng haaix nyungc?” 34 Mv baac ninh mbuo maiv ko lo 
weic zuqc gan jauv daaih wuov zanc ninh mbuo nzaeng haaix dauh zoux 
gauh hlo jiex. 35 Yesu ziouc zueiz njiec, heuc ninh nyei ziepc nyeic dauh 
sai-gorx daaih zunv ziouc mbuox ninh mbuo, “Haaix dauh oix zoux hlo 
jiex, wuov dauh oix zuqc bun ganh zoux faix jiex yaac zoux zuangx mienh 
nyei bou.” 36 Yesu aengx ken dauh fu'jueiv daaih souv jienv ninh mbuo 
mbu'ndongx yaac hlorpv jienv mbuox sai-gorx mbuo, 37 “Haaix dauh 
dengv yie nyei mbuox zipv dauh naaiv deix faix nyei fu'jueiv, wuov dauh 
yaac zipv yie. Haaix dauh zipv yie, maiv daan zipv yie, ninh yaac zipv 
paaiv yie daaih wuov dauh.” 


Haaix Dauh Maiv Caux Mbuo Doix-Dekc Se Tengx Mbuo 


38 Yo^han mbuoz Yesu, “Sai-Diex aah! Yie mbuo buatc dauh mienh 
longc meih nyei mbuox zunc mienv cuotv. Yie mbuo ziouc laanh ninh, 
maiv bun zoux, weic zuqc ninh maiv zeiz zoux mbuo nyei guanh.” 39 
Yesu mbuox ninh mbuo, “Maiv dungx laanh ninh, weic zuge maiv maaih 
haaix dauh haih longc yie nyei mbuox zoux liuz mbuoqc horngh nyei sic, 
nduqc dangh hnangv daaux nzuonx daaih gorngv doqc yie. 40 Weic zuqc 
haaix dauh maiv caux mbuo doix-dekc, wuov dauh se tengx mbuo agv. 41 
Yie mbuox zien meih mbuo, haaix dauh bun zaanv wuom meih mbuo hopv 
weic zuqc meih mbuo guei Giduc, wuov dauh nyei zingh mec maiv haih 
ndortv.” 


Nduov Mienh Baamz Zuiz Nyei Sic 


42 “Se gorngv haaix dauh nduov yietc dauh naaiv deix sienx yie nyei 
fu'jueiv-faiz baamz zuiz, zorgv domh morc ndiux jienv wuov dauh nyei 
jaang, bungx njiec koiv gauh longx. 43 “Se gorngv meih nyei buoz nduov 
meih baamz zuiz, oix zuqc hngaqv guangc. Zoqc jiegv buoz mv baac dugv 
yietc liuz mei maengc corc gauh longx maaih i jieqv buoz mv baac ndortv 
deic nyuoqc, biegc yietc liuz ziegc jienv nyei douz. 44 Yiem wuov nyanc 
ninh mbuo wuov deix gaeng-mau yietc liuz maiv daic. Buov ninh mbuo 
wuov nyungc douz yaac yietc liuz zieqc jienv nyeti. 45 “Se gorngv meih 
nyei zaux nduov meih baamz zuiz, oix zuqc hngaqv guangc. Zoqc jieqv 
zaux mv baac dugv yietc luz nyei maengc corc gauh longx maaih i jieqv 
zaux mv baac zuqc zoi njiec deic nyuoqc. 46 Yiem wuov nyanc ninh mbuo 
wuov deix gaeng-mau yietc liuz maiv daic. Buov ninh mbuo wuov nyungc 
douz yaac yietc liuz zieqc Hem nyei. 47 “Se gorngv meih nyei m'zing 
nduov meih baamz zuiz oix zuqc gueix guangc mingh. Zoqc norm m'zing 
mv baac duqv biegc Tin-Hungh nyei guoqv corc gauh longx maaih i norm 
m'zing yaac zuqc zoi njiec deic nyuoqc. 48 Yiem wuov nyanc ninh mbuo 
wuov deix gaeng-mau yietc liuz maiv daic. Buov ninh mbuo wuov nyungc 
douz yaac yietc liuz zieqc Hem nyei. 49 “Tin-Hungh oix longc douz bun 
dauh dauh mienh cing-nzengc, hnangv mienh zorgv nzauv an ziec nyei 
ga'naaiv weic bun wuov nyungc ga'naaiv cing-nzengc, maiv maaih uix nor. 


50 “Nzauv se longx mei Mv baac se gorngv nzauv nyei mueix tuix zaamv 
mingh, hnangv haaix nor noic dugv nzaaih daaih? Nzauv hnangv haas nor 
bun nyanc hopv maaih mueix, meih mbuo yaac oix zuqc hnangv wuov nor 
laanh caux laanh zoux horpc, laanh caux laanh horpc fim dongh eix nyei 
yiem.” 


Maako 10 


1 Yesu cuotv wuov norm dorngx mingh Yu^ndie Saengv aengx jiex 
Jor^ndaen Ndaaih. Mienh camv haic aengx daaih gapv zunv ninh wuov. 
Ninh ziouc hnangv yietc gau nor, njaaux ninh mbuo. 2 Maaih deix 
Faa^li^si Mienh daaih oix seix Yesu ziouc naaic, “Nqox leih ninh mei auv 
se horpc mbuo nyei leiz nyei fai?” 3 Yesu dau, “Mose hnangv haaix nor 
mbuox meih mbuo?” 4 Ninh mbuo dau, “Mose bun ngoz fiev zen leih cai 
sou bun auv ziouc heuc auv mingh m'i'aqv.” 5 Yesu mbuox ninh mbuo, “Se 
laaix meih mbuo hnyouv ngaengc Mose cingx daaih fiev naaiv diuh leiz. 6 
Mv baac zinh ndaangc Tin-Hungh zeix lungh zeix ndau wuov zanc, 
‘Tin-Hungh zeix mienh daaih benx m'jangc m'siegv.” 7 ‘Weic naaiv 
m'jangc dorn dorng jaa, leih ninh nyei diex maac, caux jienv ninh nyei auv 
gapv daaih. 8 Ninh mbuo i dauh ziouc benx yietc dauh mr'agv.” Hnangv 
naaic, ninh mbuo maiv zeiz i dauh agv. Benz yietc dauh hnangv. 9 Weic 
naaiv, Tin-Hungh gapv daaih nyei cai-doix, maiv dungx bun mienh caegv 
nqoi.” 10 Biegc biauv mingh wuov zanc, sai-gorx mbuo tov Yesu gorngv 
mengh naaiv diuc jauv. 11 Yesu ziouc mbuox ninh mbuo, “Haaix dauh leih 
ninh nyei auv, aengx mingh longc siang-auv, ninh se hienx auv hnangv, 
yaac dorngc ninh nyei loz-auv. 12 Auv yaac fih hnangv nyei. Se gorngv 
leih ninh nyei ngoz aengx longc siang-nqox, ninh se hienz ngoz hnangv.” 


Yesu Buang Waac Fu'juerv 


13 Maaih deix mienh dorh fu'jueiv daaih lorz Yesu, oix Yesu maan ninh 
mbuo, mv baac sai-gorx mbuo gorngv wuov deix mienh. 14 Yesu buatc 
ziouc qiex jiez haic, gorngv mbuox sai-gorx mbuo, “Gunv bun fu'jueiv 


daaih lorz yie. Maiv dungx laanh ninh mbuo saa. Weic zuqc haas dauh 
longc Tin-Hungh zoux Ziouv gunv ninh, se hnangv mam deix fu'jueiv nor. 
15 Yie gorngv zien mbuox meih mbuo, haaix dauh maiv hnangv dauh 
fujueiv longc Tin-Hungh zoux Ziouv gunv ninh, wuov dauh yietc liuz maiv 
dugv biegc Tin-Hungh me guogv.” 16 Gorngv liuz, Yesu ziouc hlorpv 
fuħueiv, viet dauh yietc dauh maan Dem buang waac ninh mbuo. 


Butv Zoih Nyei Mienh Lunx Mienh 


17 Yesu aengx cuotv jauv wuov zanc, maaih laanh mienh tiux daaih, gueic 
njiec Yesu nyei nza'hmien naaic ninh, “Baengh Fim nyei Fin-Saeng aah! 
Yie oix zuqc hnangv haaix nor zoux cingx dugv yietc liuz nyei maengc?” 
18 Yesu naaic ninh, “Meih weic haaix diuc heuc yie zoux baengh fim nyei 
mienh? Cuotv liuz Tin-Hungh, mam maaih haaix dauh baengh fim. 19 
Meih yaac hiuv dugv leiz-latc. Leiz-latc gorngv, ‘Maiv dungx daix mienh, 
maiv dungx hienx auv hienx nqox, maiv dungx zoux zaqc, maiv dungx 
ZOUZ jaav zorng-zengx, maiv dungx Dien mienh, oix zuqc tongx nimc 
diex maac.”” 20 Wuov dauh mienh gorngv, “Fin-Saeng aac, naaiv deix leiz 
vie faix-faix nyei fiou taux ih zanc aqy.” 21 Yesu mange Hem ninh, yaac 
hnamv ninh, ziouc gorngv, “Meih corc caa yietc nyungc maiv gaengh dugv 
zoux. Oix zuqc mingh maaic nzengc meih maaih nyei ga'naaiv, aengx 
zorgv wuov deix nyaanh bun mienh jomc mienh. Hnangv naaiv meih ziouc 
maaih jaaix nyei ga'naaiv siou jienv wuov tin-dorngh. Zoux liuz, daaih gan 
yie oc.” 22 Wuov dauh mienh yietv haiz naaiv joux waac, hmien mbienc 
nzengc, ziang naaic nzauh nzauh nyei mingh mi'aqv, weic zuqc ninh maaih 
jaa-dingh hoz haic. 23 Yesu huin mangc ninh nyei sai-gorx, mbuox ninh 
mbuo, “Butv-zoih mienh aqc dugv biegc Tin-Hungh nyei guoqv.” 24 
Sai-gorx mbuoqc horngh naaiv joux waac mv baac Yesu nzipc jienv 
gorngv, “Fu'jueiv aac, weic kaux zinh zoih wuov deix, za'gengh aqc dugv 
biegc Tin-Hungh nyei guogv. 25 Lorh torh cunx jiex sim-mbiuic corc gauh 
hungh hec butv-zoih mienh biegc Tin-Hungh nyei guogv.” 26 Sai-gorx 
mbuo gengh! mbuoqc horngh haic ziouc naaic, “Wuov nyungc, haaix dauh 
haih duqv njoux?” 27 Yesu mangc jienv ninh mbuo aengx gorngv, “Baamh 


mienh maiv haih njoux ganh mv baac Tin-Hungh haih nyei. Maanc sic 
Tin-Hungh haih zoux duqv mei" 28 Bide zoue mbuox ninh, “Mange 
gaax, yie mbuo guangc nzengc nyungc-nyungc daaih gan Sai-Diex.” 29 
Yesu gorngv, “Yie gorngv zien mbuox meih mbuo, haaix dauh weic yie 
yaac weic kuv fienx guangc biauv fai muoz-doic fai diex maac fai fu'jueiv 
fai lingh deic, 30 wuov dauh guangc naaiv deix yietc gouv, yiem naaiv 
seix ninh oix duqv yietc baeqv gouv. Oix dugv biauv, muoz-doic, maa, 
fujħueiv, lingh deic, yaac zuqc mienh zoux dogc. Nqa'haav hingv ninh yaac 
duqv yietc liuz nyei maengc. 31 Mv baac yiem wuov ndaangc maaih 
mienh camv oix zuqc nzuonx nqa'haav, yiem nga'haav maaih mienh camv 
dugv yiem wuov ndaangc.” 


Yesu Aengx Gorngv Nzunc Ninh Oix Zuqc Daic 


32 Yesu caux ninh nyei sai-gorx mbuo mingh Ye^lu^saa^lem Zingh. 
Mingh wuov zanc, Yesu mingh ndaangc. Sai-gorx mbuo gan ninh mingh 
yaac mbuoqc horngh haic. Gan ninh mbuo mingh wuov deix mienh yaac 
gamh nziex me, Yesu aengx dorh wuov deix ziepc nyeic dauh sai-gorx 
mingh pien deix, gorngv nga'haav hingv ninh ganh oix zuqc buangh nyei 
sic mbuox ninh mbuo. 33 Ninh gorngv, “Muangx oc. Mbuo mingh 
Ye^lu^saa^lem Zingh. Taux wuov, Baamh Mienh me Dorn, ziouc zuqc 
jiu bun sai mienh bieiv caux njaaux leiz nyei fin-saeng. Ninh mbuo oix 
dingc daix ninh, yaac zorqv ninh jiu bun Janx. 34 Jam ziouc guate doqc 
jatv ninh, tuiv wuom-nzuih naetv ninh, longc biaav-bin mborgv, yaac das 
ninh. Mv baac nqa'haav buo hnoi ninh ziouc aengx nangh daah.” 


Yaagorpc Caux Yo^han Tov Yesu 


35 Se^mbe^ndi nyei i dauh dorn, Yaagorpc caux Yo^han, daaih lorz Yesu 
yaac gorngv, “Sai-Diex aah! Yie mbuo oix meih ei Hem yie mbuo tov nyei 
waac zoux.” 36 Yesu dau, “Meih mbuo oix yie tengx meih mbuo zoux 
haaix nyungc?” 37 Ninh mbuo dau, “Meih faaux weic zoux hungh dugv 
njang-laangc wuov zanc, tov bun yie mbuo zueiz dauh meih nyei mbiaauc 


maengx, zueiz dauh meih nyei zaaix maengx oc.” 38 Yesu mbuox ninh 
mbuo, “Meih mbuo tov nyei meih mbuo maiv hiuv. Meih mbuo haih hopv 
dongh yie oix zuqc hopv wuov norm zaanv fai? Meih mbuo haih jiex 
dongh yie oix zuqc jiex wuov nyungc leiz fai?” 39 Ninh mbuo dau, “Yie 
mbuo haih nyei.” Yesu mbuox ninh mbuo, “Yie hopv nyei zaany meih 
mbuo za'gengh oix zugc hopv. Yie jiex nyei leiz meih mbuo za'gengh oix 
zuqc jiex. 40 Mv baac yie maiv maaih leiz paaiv haaix dauh zueiz yie mei 
mbiaauc maengx fai zaaix maengx. Tin-Hungh liuc leiz ziangx bun haaix 
dauh zueiz, wuov deix dugv zueiz aqv.” 41 Wuov deix ziepc dauh 
sai-gorx haiz liuz naaiv der sic, ziouc qiex jiez Yaagorpc caux Yo^han. 
42 Yesu heuc ninh mbuo yietc zungv daaih nzoih yaac gorngv, “Meih 
mbuo hiuv dugv Janx funx zoux ninh mbuo nyei domh jien wuov deix 
longc hatc maaz gunv ninh mbuo. Zoux hlo wuov deix longc hatc maaz 
hatc ninh mbuo. 43 Mv baac, meih mbuo maiv horpc zuqc hnangv naaic. 
Haaix dauh oix dugv zoux hlo, wuov dauh oix zuqc zoux meih mbuo nyei 
bou. 44 Haaix dauh oix zoux hlo jiex, wuov dauh oix zuqc zoux zuangx 
mienh nyei nouh. 45 Weic zuqc liemh yie, Baamh Mienh nyei Dorn, maiv 
zeiz daaih oix mienh fu-sux yie. Yie daaih fu-sux mienh yaac siev yie nyei 
maengc weic zuoqc mienh camv nzuonx.” 


Yesu Zorc Mbaa^ti^me^atc Haih Mangc Dugv Buatc 


46 Ninh mbuo mingh taux Ye^li^ko Zingh. Yesu caux jienv ninh nyei 
sai-gorx, aengx caux jienv mienh Cam cuotv zingh wuov zanc, maaih 
dauh m'zing maengh nyei mienh zueiz jienv jauv-hlen tov nyaanh. Dongh 
Ti^me^atc nyei dorn wuov dauh Mbaa^ti^me^atc. 47 Ninh haiz gorngv, 
jiex jauv wuov dauh se Naa^saa^letv Mungv nyei Yesu, ninh ziouc heuc 
jienv gorngv, “Ndaawitv Hungh nyei Zeiv-Fun, Yesu aah! Korv-lienh yie 
maah!” 48 Mienh camv nyei hemx ninh, mbuox ninh maiv dungx ko lo. 
Mv baac ninh jaa heuc gauh mbui deix, “Ndaawitv nyei Zeiv-Fun aah! 
Korv-lienh yie maah!” 49 Yesu ziouc dingh jienv yaac gorngv, “Heuc ninh 
daaih naaiv maah!” Ninh mbuo ziouc heuc wuov dauh m'zing maengh mei 
mienh. Ninh mbuo gorngv, “Gunv bungx hnyouv aqy. Jiez sin daaih. Ninh 


heuc meih agv.” 50 Mbaa^ti^me^atc ziouc jaiv guangc ninh me domh lui, 
nguagv sin daaih, mingh taux Yesu wuov. 51 Yesu naaic ninh, “Meih oix 
yie tengx haaix nyungc meih?” M'zing maengh mienh dau, “Fin-Saeng aac, 
yie oix haih mangc duqv buatc.” 52 Yesu mbuox ninh, “Gunv mingh agv. 
Laaix meih sienx yie, meih nyei m'zing ziouc longx.” Ninh liemh zeih haih 
mangc dugv buatc ziouc gan jienv Yesu mingh mr'agv. 


Maako 11 


1 Yesu caux ninh mei sai-gorx taux fatv deix Ye^lu^saa^lem Zingh, yiem 
Ga'lanv Mbong, nitv Mbetc^faa^yi caux Mbe^taa^ni Laangz. Yesu ziouc 
paaiv i dauh ninh nyei sai-gorx mingh ndaangc, 2 mbuox ziangx ninh 
mbuo, “Oix zuqc mingh nza'hmien maengx wuov norm laangz. Yietv bieqc 
laangz ziouc buatc dauh maaz-li dorn, mienh maiv gaengh geh jiex, ndoh 
jienv wuov. Oix zuqc jaiv ken daaih naaiv. 3 Se gorngv haaix dauh naaic 
meih mbuo, “Meih mbuo fungc hnangv naaiv nor zoux?’ Oix zuqc dau 
ninh, “Ziouv qiemx zuqc longc. Aav dangh ziouc fungx nzuonx agv.”” 4 
Ninh mbuo ziouc mingh, yaac buatc dauh maaz-li dorn ndoh jienv gaengh 
ndaangc, yiem wuov jauv-hlen. 5 Sai-gorx mbuo jaiv wuov zanc, souv 
ga'hlen nyei mienh naaic, “Meih mbuo zoux haaix nyungc jaiv maaz-li 
dorn?” 6 Ninh mbuo ziouc ei Yesu nyei waac dau. Wuov deix mienh ziouc 
bun ninh mbuo ken jienv mingh agv. 7 Ken taux Yesu wuov, ninh mbuo 
ziouc zorgv ninh mbuo nyei domh lui dimc jienv maaz-li nyei doc daanz. 
Yesu ziouc geh jienv agv. 8 Mienh camv nyei longc ganh nyei domh lui 
dimc wuov jauv. Maaih deix yaac mingh ndeic gaegv ndiangx-normh viet 
dorv viet dorv nyei, dimc jienv jauv. 9 Mingh ndaangc wuov deix, caux 
nga'haav gan Hem mingh wuov deix, lomh nzoih heuc, “Ho^saa^naa! Tov 
Tin-Hungh ceix fugv dengv Ziouv nyei mbuox daaih wuov dauh. 10 Tov 
Tin-Hungh ceix fuqv bun meih os liepc nyei guogv, se mbuo nyei 
ong-taaix, Ndaawitv Hungh, nyei guoqv. Ho^saa^naa! Ceng yiem hlang 
jiex wuov dauh Tin-Hungh.” 11 Yesu taux Ye^lu^saa^lem yaac bieqc 
zaangc Tin-Hungh nyei biauv mangc nzengc nyungc-nyungc. Mv baac 
lungh aav lamh deix hmuangx agv. Ninh aengx caux ninh nye ziepc nyeic 


dauh sai-gorx ziouc cuotv zingh mingh Mbe^taa^ni Laangz. 
Yesu Houv Ngongh Nyorx Ndiangx 


12 Da'nyeic ndorm, Yesu mbuo cuotv Mbe^taa^ni Laangz wuov zanoc, 
Yesu hnyouv sie. 13 Ninh buatc maaih zungh ngongh nyorx ndiangx yiem 
go deix nyei, maaih normh nyiemz me, Ninh ziouc mingh taux 
ndiangx-gorn mangc gaax, maaih biouv fai maiv maaih. Mv baac kungx 
buatc normh hnangv, maiv maaih biouv, weic zuqc maiv gaengh taux 
ziangh biouv nyei ziangh hoc. 14 Yesu mbuox wuov zungh ngongh nyorx 
ndiangx, “Yangh naaiv jiex, maiv maaih haaix dauh duqv nyanc meih mei 
biouv aqv.” Yesu gorngv naaiv joux waac, ninh nyei sai-gorx mbuo yaac 
haiz mei 


Yesu Fioux Nzengc Zaangc Tin-Hungh Nyei Biauv 


15 Mingh taux Ye^lu^saa^lem Zingh, Yesu biegc zaangc Tin-Hungh nyei 
biauv ziouc zunc maaiz maaic wuov deix mienh cuotv mingh. Ninh bungx 
king tiuv nyaanh wuov deix mienh nyei dieh caux maaic baeqc gopv wuov 
deix mienh nyei dangx. 16 Ninh yaac maiv bun haaix dauh bienh haaix 
nyungc yangh zaangc Tin-Hungh nyei biauv nyei laate gu'nyuoz jiex. 17 
Yesu njaaux zuangx mienh, “Ging-Sou fiev jienv Tin-Hungh nyei waac 
gorngv, ‘Yie nyei biauv, mienh oix heuc zoux daux gaux mei biauv, weic 
bun maanc fingx mingh wuov daux gauz.” Mv baac meih mbuo longc zoux 
‘Janx-zaqc bingx nyei kuotv.”” 18 Sai mienh bieiv caux njaaux leiz mei 
fin-saeng haiz liuz naaiv deix sic, ninh mbuo ziouc hnamv oix daav haaix 
diuc za'eix haih daix Yesu, youc haiz gamh nziex ninh, weic zuqc zuangx 
mienh mbuoqc horngh ninh njaaux nyei waac. 19 Lungh maanz-hmuangx 
deix, Yesu caux ninh nyei sai-gorx cuotv zingh mi'aqv. 


Yesu Longc Ngongh Nyorx Ndiangx-Nqaai Njaaux Sai-Gorx 


20 Da'nyeic ndorm nziouv met, Yesu caux sai-gorx mbuo jiez jauv buatc 
wuov zungh ngongh nyorx ndiangx nqaai taux ga'ndiev gorn, daic mr'agv. 


21 Bide jangx zuqc Yesu nyei waac ziouc mbuox ninh, “Sai-Diex aah! 
Mangc gaax! Meih houv naaiv zungh ngongh nyorx ndiangx ih zanc kou 
nqaai nzengc mr'agv!” 22 Yesu dau ninh mbuo, “Oix zuqc sienx kaux 
Tin-Hungh. 23 Yie mbuox zien meih mbuo, haaix dauh mbuox naaiv norm 
mbong, ‘Suiv cuotv, njiec koiv maah!’ wuov dauh nyei hnyouv yaac maiv 
mbungh mbienv, za'gengh sienx oix cuotv daaih ei ninh gorngv nyei waac 
nor, ziouc za'gengh oix cuotv daaih hnangv wuov nor. 24 Weic naaiv, yie 
mbuox meih mbuo, meih mbuo daux gaux tov haaix nyungc, oix zuqc 
sienx meih mbuo dugv wuov nyungc, ziouc za'gengh dugv agv. 25 Meih 
mbuo souv jienv daux gaux nyei ziangh hoc, se gorngv meih jangx zuqc 
maaih haaix dauh zoux dorngc meih, om zuqc guangc bun ninh, meih nyei 
tin-dorngh Diex cingx daaih guangc meih zoux dorngc nyei zuiz. 26 Se 
gorngv mienh zoux dorngc meih mbuo, meih mbuo yaac maiv guangc, 
meih mbuo nyei tin-dorngh Diex fih hnangv nyei maiv guangc meih mbuo 
ZOUX nyei zuiz.” 


Haaix Dauh Bun Yesu Maaih Leiz Zoux Ninh Nyei Sic 


27 Yesu mbuo aengx nzuonx taux Ye^lu^saa^lem Zingh. Yesu yiem 
zaangc Tin-Hungh nyei biauv nyei laatc gu'nyuoz yangh jauv wuov zanc, 
sai mienh bieiv caux njaaux leiz nyei fin-saeng, aengx caux mienh gox 
daaih 28 naaic ninh, “Meih maaih haaix nyungc leiz zoux naaiv deix sic? 
Naaiv nyungc leiz haaix dauh bun meih?” 29 Yesu dau ninh mbuo, “Yie 
mv baac oix naaic joux waac meih mbuo. Meih mbuo dau yie nor, yie 
ziouc mbuox meih mbuo yie maaih haaix nyungc leiz zoux naaiv deix sic. 
30 Dau yie oc. Haaix dauh bun Yo^han maaih leiz tengx mienh jiex wuom 
nyei leiz, Tin-Hungh fai baamh mienh?” 31 Ninh mbuo ziouc laanh caux 
laanh caangh laangh, “Mbuo horpc zugc hnangv haaix nor gorngv? Se 
gorngv mbuo gorngv, ‘Tin-Hungh bun daaih,” ninh oix gorngv, “Wuov 
nyungc, meih mbuo weic haaix diuc maiv sienx Yo^han?’ 32 Mv baac, se 
gorngv mbuo gorngv, ‘Mienh bun daaih,” (ninh mbuo gamh nziex zuangx 
mienh weic zuqc zuangx mienh funx dinge Yo^han se za'gengh benx dauh 
douc waac mienh. ) 33 Ninh mbuo ziouc dau Yesu, “Yie mbuo maiv hiuv 


dugv.” Yesu mbuox ninh mbuo, “Hnangv naaic, yie yaac maiv mbuox 
meih mbuo yie maaih haaix nyungc leiz zoux mam deix sic.” 


Maako 12 


1 Yesu ziouc longc waac-beiv mbuox ninh mbuo, “Maaih laanh mienh 
zuangx nzong a'ngunc biouv, zoux laatc laatc jienv. Yiem huingx gu'nyuoz 
ninh wetv norm kuotv zoux zorngh nyueih a'ngunc biouv nyei wuom, 
aengx zoux norm laauh zuov huingx. Zoux ziangx, ninh gouv bun mienh. 
Ninh ganh aegv, cuotv deic-bung mi'aqv. 2 Taux biouv zuoqc nyei ziangh 
hoc, ninh paaiv dauh bou mingh lorz gouv huingx nyei mienh, zorqv ninh 
nyei buonc biouv. 3 Gouv huingx nyei mienh zorgv wuov dauh bou 
mborgv, ziouc zunc ninh kungx-buoz baeqc zaux nyei nzuonx. 4 
Huingx-ziouv aengx paaiv dauh bou mingh. Gouv huingx nyei mienh 
mborgv wuov dauh bou nyei m'ngorngv dangx aengx zoux doqc bun ninh 
nyaiv. 5 Huingx-ziouv aengx paaiv dauh bou mingh. Wuov dauh yaac 
zuqc ninh mbuo daix. Aengx maaih bou camv nyei zuqc gouv huingz nyei 
mienh zoux doqc. Maaih deix ninh mbuo mborgv, maaih deix ninh mbuo 
daix. 6 “Zoux gau, kungx zengc nduqc dauh hnangv, dongh huingx-ziouv 
nyei dorn-hnamv. Nga'haav wuov nzunc, huingx-ziouv ziouc paaiv ninh 
ganh nyei dorn mingh yaac gorngv, ‘Ninh mbuo zungv oix taaih yie nyei 
dorn agv.” 7 “Mv baac gouv huingx nyei mienh, laanh mbuox laanh, 
“Nzipc man norm huingx se dongh naaiv dauh aqy. Daaih maah! Mbuo 
zorgv ninh dats daic. Ninh nyei jaa-dingh ziouc benx mbuo nyei aqv.’ 8 
Ninh mbuo ziouc zorqv ninh dat daic, tor guangc ga'nyiec ziqc huingx 
mi'aqv.” 9 Yesu naaic, “Wuov nyungc, huingx-ziouv oix hnangv haaix nor 
zoux? Ninh zungv oix mingh daix guangc ninh mbuo, aengx bun ganh deix 
mienh gouv wuov norm huingx. 10 Ging-Sou fiev jienv naaiv deix waac 
meih mbuo maiv doqc jiex fai? “Gomv biauv zaangc ngemh cuotv wuov 
norm la'bieiv, zungv benx an biauv-gorqv gauh longc jienv jiex wuov 
norm. 11 Naaiv se Ziouv zoux nyei sic. Ziux yie mbuo nyei m'zing mango, 
buatc mbuoqc horngh haic.”” 12 Zoux hlo nyei Yiutai Mienh bm dugv 
Yesu gorngv wuov dh waac-beiv ziqv zuqc ninh mbuo ziouc oix zorgv 


ninh haic agv. Mv baac ninh mbuo gamh nziex zuangx mienh ziouc ziang 
naaic mingh mragv. 


Mienh Naaic Nzou-Zinh Nyei Jauv 


13 Nqa'haav ninh mbuo paaiv deix Faa^li^si Mienh caux deix Helotv 
Hungh wuov jauv mienh mingh lorz Yesu, oix nduov ninh gorngv dorngc 
waac. 14 Mingh taux Yesu wuov ninh mbuo gorngv, “Fin-Saeng aac, yie 
mbuo hiuv dugv meih hnyouv zaqc. Meih yaac maiv mangc haaix dauh 
nyei hmien, weic zuqc meih maiv mangc haaix dauh zoux hlo fai zoux 
faix. Tin-Hungh nyei jauv meih yaac njaaux duqv zien. Wuov nyungc, tov 
mbuox yie mbuo oc. Mbuo cuotv nzou-zinh bun Lomaa Hungh se dorngc 
mbuo nyei leiz fai?” 15 Mv baac Yesu hiuv duqv ninh mbuo beih zaqc 
hnyouv njuotv ziouc gorngv, “Meih mbuo weic haaix diuc oix nduov yie 
gorngv dorngc? Zorqv norm nyaanh daaih bun yie mangc gaax.” 16 Ninh 
mbuo ziouc zorgv norm nyaanh bun Yesu. Ninh ziouc naaic gaax, "Naam 
haaix dauh nyei fangx caux haaix dauh nyei mbuox?” Ninh mbuo dau, 
“Lomaa Hungh nyei.” 17 Yesu gorngv, “Hnangv naaic, haaix nyungc 
Lomaa Hungh nyei, oix zuqc bun Lomaa Hungh. Haat nyungc Tin-Hungh 
nyei, oix zuqc bun Tin-Hungh.” Ninh mbuo gengh mbuogc horngh haic 
Yesu. 


Mienh Daic Aengx Haih Nangh Daaih 


18 Aengx maaih deix Saa^ndu^si Mienh daaih lorz Yesu. Saa^ndu^si 
wuov jauv mienh gorngv mienh daic mingh maiv haih nangh aqv. 19 Ninh 
mbuo naaic Yesu, “Fin-Saeng aac, Mose fiev jienv gorngv mbuox mbuo, 
“Se gorngv maaih laanh mienh longc jienv auv, maiv gaengh maaih fujuerv 
mv baac ninh daic mi'aqv, ninh nyei youz oix zuqc longc nyaam zoux auv 
weic dugv fu'jueiv funx gorx nyei buonc.” 20 Zinh odaangc maaih siec 
muoz-dorn. Dorn-hlo dorng jienv jaa, maiv gaengh maaih fu'jueiv ninh daic 
mi'aqv. 21 Da'naix longc nyaam-guaav, maiv gaengh maaih fu'jueiv ninh 
yaac daic mi'aqv. Lauv Saan fih hnangv nyei. 22 Zoux gau, ninh mbuo siec 


muoz yietc zungv longc jiex naaiv dauh nyaam-guaav zoux auv, maiv 
maaih fu'jueiv, daic mi'aqv. Nga'haav wuov dauh auv yaac daic mi'aqv. 23 
Hnangv naaic, mienh daic mingh, taux nangh daaih wuov hnoi, wuov dauh 
auv funx haaix dauh nyei auv? Weic zuqc ninh mbuo siec muoz viet 
zungv longc jiex ninh.” 24 Yesu dau ninh mbuo, “Meih mbuo za'gengh 
dorngc agv. Se weic zuqc meih mbuo maiv hiuv dugv Ging-Sou, yaac 
maiv hiuv dugv Tin-Hungh nyei gagv. 25 Daic mingh nyei mienh nangh 
daaih wuov zanc, ninh mbuo ziouc hnangv yiem tin-dorngh nyei fin-mienh 
nor, maiv longc auv, maiv longc nqox. 26 Gorngv mienh daic mingh aengx 
nangh daaih wuov diuc jauv. Meih mbuo maiv doqc jiex Mose fiev jienv 
gorngv, douz zieqc ndiangx-dorn-fomv wuov douc Ging-Sou fai? 
Tin-Hungh mbuox Mose, ‘Yie se Apc^laa^ham nyei Tin-Hungh, I^sakc 
nyei Tin-Hungh, Yaakopv mei Tin-Hungh.’ 27 Ninh maiv zeiz daic mingh 
nyei mienh nyei Tin-Hungh, ninh se mienh nangh mienh nyei Tin-Hungh. 
Meih mbuo za'gengh dorngc nzengc agv.” 


Longc Jienv Jiex Nyei Leiz 


28 Maaih dauh njaaux leiz nyei fin-saeng daaih taux yaac haiz ninh mbuo 
nzaeng leiz. Ninh haiz Yesu dau dugv wuov deix mienh horpc haic, ninh 
ziouc naaic Yesu, “Yietc zungv leiz-latc, haaix db gauh longc jienv 
jiex?” 29 Yesu dau, “Gauh longc jienv jiex nyei leiz se dongh naaiv. 
‘I^saa^laa^en Mienh aac, muangx longx oc. Mbuo me Ziouv, Tin-Hungh, 
se nduqc dauh Ziouv hnangv. 30 Oix zuqc longc nzengc hnyouv, longc 
nzengc za'eix, longc nzengc cong-mengh, yaac longc nzengc gagv hnamv 
Ziouv, meih nyei Tin-Hungh.’ 31 Da'nyeic diuh leiz se dongh naaiv, ‘Oix 
zuqc hnamv mienh hnangv hnamv ganh nor.’ Maiv maaih haaix diuh leiz 
gauh longc jienv Des naaiv der i diuh aqy.” 32 Wuov dauh njaaux leiz 
nyei fin-saeng dau Yesu, “Fin-Saeng aac, meih gorngv dugv horpc haic. 
Hnangv meih gorngv nor, kungx Ziouv ganh zoux Tin-Hungh hnangv. 
Cuotv liuz ninh, mam maaih ganh dauh agv. 33 Mienh oix zuqc longc 
nzengc hnyouv, longc nzengc cong-mengh, longc nzengc gagv hnamv 
Tin-Hungh, yaac oix zuqc hnamv mienh hnangv hnamv ganh nor. Ei jienv 


naaiv deix i diuh leiz zoux se gauh longc jienv jiez yietc zungv buov ziec 
nyei caux fongc horc nyei ga'naaiv.” 34 Yesu buatc naaiv dauh mienh 
longc hnyouv dau, ziouc mbuox ninh, “Meih leih Tin-Hungh nyei guogv 
maiv go.” Yiem naaiv mingh, maiv maaih haaix dauh gaamv naaic haaix 
nyungc Yesu. 


Giduc Hnangv Haaix Nor Zoux Ndaawitv Hungh Nyei Zeiv-Fun? 


35 Yesu yiem zaangc Tin-Hungh nyei biauv njaaux mienh wuov zanc, ninh 
naaic joux waac. “Njaaux leiz nyei fin-saeng hnangv haaix nor haih gorngv 
Giduc zoux Ndaawitv Hungh nyei Zeiv-Fun? 36 Singx Lingh bun 
Ndaawitv ganh gorngv, “Ziouv gorngv mbuox yie nyei Ziouv, zueiz jienv 
yie nyei mbiaauc maengx bung, zuov yie bun meih nyei win-wangv njiec 
meih mei zaux-ndiev.’ 37 Ndaawitv ganh heuc ninh zoux ‘Ziouv.’ Wuov 
nyungc, Giduc hnangv haaix nor haih zoux Ndaawitv nyei Zeiv-Fun?” 
Mienh camv nyei a'hneiv muangx Yesu njaaux. 


Oix Zuqc Faix Fim Njaaux Leiz Nyei Fin-Saeng 


38 Njaaux ninh mbuo wuov zanc Yesu gorngv, “Oix zuqc faix fim njaaux 
leiz nyei fin-saeng. Ninh mbuo a'hneiv zugv lui-ndaauv mingh mingh daaih 
daaih, mingh wuov hei-horngc oix mienh taaih, zorqv yieqv bun ninh 
mbuo. 39 Mingh wuic dorngh ninh mbuo ginv longx jiex nyei dorngx 
zueiz. Bieqc yinh ninh mbuo kungx oix zueiz dieh gorn hnangv. 40 Ninh 
mbuo nduov auv-guaav nyei jaa-dingh nyanc, yaac duqv-eix daux gaux 
ndaauv nyei nduov mienh. Dongh naaiv nyungc mienh oix zuqc dinge zuiz 
gauh hniev jiex.” 


Auv-Guaav Fongc Horc Nyaanh 


41 Yesu zueiz Dem nitv siou nyaanh nyei faang mangc mienh fonge horc 
nyaanh. Butv-zoih mienh camv nyei dapv nyaanh camv. 42 Aengx maaih 
dauh auv-guaav-jomc daaih dapv i norm dongh zinh sigv. Dongh zinh sigv 
se jaax-zinh aiv jiex nyei nyaanh. 43 Yesu heuc ninh nyei sai-gorx mbuo 


daaih gorngv mbuox ninh mbuo, “Yie mbuox meih mbuo, naaiv dauh 
auv-guaav-jomc fongc horc nyei nyaanh gauh camv jiex dauh dauh fongc 
horc nyei. 44 Weic zuqc wuov deix mienh maaih nyaanh camv. Ninh 
mbuo fongc horc deix baav hnangv. Naaiv dauh auv-guaav ndongc naaic 
jomc, mv baac liemh ninh yungz maengc nyaanh yaac dorh daaih fonge 
horc nzengc.” 


Maako 13 


1 Yesu cuotv zaangc Tin-Hungh nyei biauv wuov zanc, maaih dauh ninh 
nyei sai-gorx gorngv, “Sai-Diex aah! Mangc gaax! Naaiv deix la'bieiv hlo! 
haic. Biauv yaac gengh! nzueic haic.” 2 Yesu dau, “Meith buatc naaiv deix 
domh bau nyei fai? Maaih norm hnoi yietc zungv oix zuqc caeqv nzengc. 
Maiv maaih yietc kuaaiv la'bieiv lapv jienv aqv.” 


Mienh Buangh Zuqc Kouv, Zuqc Mienh Zoux Dogc 


3 Yesu zueiz jienv Ga'lanv Mbong, zaangc Tin-Hungh nyei biauv nyei 
doix-ngaanc wuov zanc, Bide, Yaagorpc, Yo^han caux An^ndaa^lu daaih 
bingx jienv naaic ninh, 4 “Tov mbuox yie mbuo oc. Naaiv deix sic haaix 
zanc oix cuotv? Naaiv deix yietc zungv sic cuotv wuov zanc, maaih haaix 
nyungc jangx-hoc bun cing ziangh hoc taux?” 5 Yesu mbuox ninh mbuo, 
“Or zuqc faix fim. Maiv dungx muangx haaix dauh nduov meih mbuo. 6 
Maaih mienh camv nyei oix longc yie nyei mbuox daaih gorngv, ‘Yie 
dongh Giduc agv.” Ninh mbuo ziouc nduov mienh cam. 7 Meih mbuo 
haiz mienh mborgv domh jaax yaac haiz mborgv domh jaax nyei fienx 
wuov zanc, maiv dungx gamh nziex. Naaiv deix sic ndongc haaix zungv 
oix zuqc cuotv mv baac setv mueiz me ziangh hoc maiv gaengh taux. 8 
Naaiv fingx caux wuov fingx oix mborgv jaax. Naaiv norm guogv caux 
wuov norm guogv yaac mborgv domh jaax. Maaih deix dorngx ndau 
dongz, aengx maaih domh huaang domh ngorc. Naaiv deix sic cuotv daaih 
bun cing setv mueiz nyei hnoi-nyieqc jiez gorn cuotv. 9 “Mv baac meih 
mbuo ganh oix zuqc faix fim. Mienh oix zorgv meih mbuo mingh sic 


dorngh. Yiem wuic dorngh ninh mbuo oix longc biaav-bin mborgv meih 
mbuo. Meih mbuo laaix yie yaac oix zuqc souv jienv zungx caux hungh 
diex nyei nza'hmien dorng jienv ninh mbuo zoux zorng-zengx. 10 Kuv 
fienx oix zuqc zunh bun fingx-fingx mienh muangx, setv mueiz nyei ziangh 
hoc cingx daaih taux. 11 Mienh zorgv meih mbuo dorh mingh sic dorngh 
wuov zanc, maiv dungx jaa-ndaangc nzauh oix zuqc hnangv haaix nor 
gorngv. Taux wuov zanc, Tin-Hungh hnangv haaix nor bun meih mbuo 
gorngv ziouc oix zuqc hnangv wuov nor gorngv, weic zuqc maiv zeiz 
meih mbuo ganh hnamv cuotv daaih gorngv, se Singx Lingh bun meih 
mbuo gorngv. 12 “Muoz-doic oix zorgv muoz-doic jiu bun mienh daix, die 
oix zorgv ninh nyei fu'jueiv jiu bun mienh daix. Fu'jueiv caux diex maac 
yaac benx win, jiu bun mienh daix. 13 Weic yie, zuangx mienh oix nzorng 
meih mbuo. Mv baac, haaix dauh diev dugv taux daauh ziouc duqv njoux 
aqv. 


Domh Hieh Youx 


14 “Meih mbuo buatc zoux bun nyungc-nyungc waaic wuov dauh domh 
bech vous yiem Hem maiv horpc zuqc yiem nyei dorngx wuov zanc, (dogc 
sou nyei mienh oix zuqc mengh baegc naaiv deix waac.) yiem Yu^ndie 
Saengv wuov deix oix zuqc biaux faaux mbong. 15 Yiem biauv-ngorh 
wuov deix njiec daaih, maiv dungx bieqc biauv zorqv haaix nyunge dorh 
mingh. 16 Yiem ndeic nyei mienh, maiv dungx nzuonx biauv zorqv ganh 
nyei domh lui. 17 Yiem wuov deix hnoi-nyieqc, maaih jienv sin nyei, caux 
maaih gu'nguaaz hopv nyorx nyei m'sieqv dorn za'gengh buangh zuqc 
kouv agv. 18 Oix zuqc daux gaux tov Tin-Hungh maiv dungx bun naaiv 
deix sic cuotv doix zuqc dong-gen hnoi, 19 weie zuqc taux wuov deix 
hnoi-nyieqc maaih domh zeqc naanc. Yiem Tin-Hungh zeix lungh zeix 
ndau taux ih zanc, maiv maaih jiex ndongc naaiv nzunc siem. Jiex mingh 
yietc liuz yaac maiv maaih agv. 20 Se gorngv Ziouv maiv bun wuov deix 
hnoi-nyieqc nangv, maiv maaih haaix dauh haih dugv maengc cuotv. Se 
weic Tin-Hungh ginv daaih nyei mienh ninh cingx daaih bun wuov deix 
hnoi-nyieqc nangv mi'aqv. 21 “Wuov zanc, se gorngv maaih haaix dauh 


mbuox meih mbuo, ‘Mangc gaax, Giduc yiem naaiv!” fai “Mango gaax, 
ninh yiem wuov!’maiv dungx sienx. 22 Weic zuqc maaih mienh gorngv 
ninh mbuo zoux Giduc mv baac jaav nyei, aengx maaih jaav douc waac 
mienh oix cuotv daaih zoux jangx-hoc caux mbuoqc horngh me sic 
nduov mienh. Se gorngv haih nduov dugv zuqc nor, ninh mbuo oix liemh 
Tin-Hungh ginv daaih nyei mienh nduov. 23 Meih mbuo oix zuqc faix fim 
oc. Naaiv deix sic maiv gaengh cuotv yie jaa-ndaangc mbuox meih mbuo. 


Baamh Mienh Nyei Dorn Daaih Wuov Zanc 


24 “Zegc naanc jiex liuz wuov deix hnoi-nyieqc, “Mba'hnoi ziouc jieqv 
mingh, hlaax yaac maiv ziux njang agv. 25 Zuangx hleix yiem wuov lungh 
oix ndortv njiec daaih, yiem lungh maaih gagv nyei ga'naaiv zungv zuqc 
ndanc dongz.” 26 “Mienh ziouc buatc yie, Baamh Mienh nyei Dorn, maaih 
domh gagv yaac maaih njang-laangc yiem wuov mbuonx njiec daaih. 27 
Yie ziouc paaiv fin-mienh mingh biei bung nziaaux, yiem naaiv bung lungh 
gorn mingh taux wuov bung lungh gorn siou zunv yie ginv daaih nyei 
mienh. 


Yesu Longc Ngongh Nyorx Ndiangx Zoux Waac-Beiv 


28 “Oix zuqc longc ngongh nyorx ndiangx hoqc yietc nyungc. Buatc 
ndiangx-nquaah cuotv cunx, nqoi normh lunx, meih mbuo ziouc hiuv dugv 
aav lamh bieqc haac gueix agv. 29 Fih hnangv nyei, meih mbuo buatc 
naaiv deix yietc zungv sic cuotv wuov zanc, meih mbuo ziouc hiuv dugv 
yie, Baamh Mienh nyei Dorn, taux fatv, zungv yiem jienv gaengh ndaangc 
aqv. 30 Yie gorngv zien mbuox meih mbuo, naaiv doic mienh guei seix 
maiv gaengh nzengc, naaiv deix yietc zungv sic ziouc cuotv daaih agv. 31 
Lungh ndau or jiex nzengc, mv baac yie nyei waac yietc luz maiv Des, 


Haaix Norm Hnoi, Haaix Norm Ziangh Hoc, Maiv Maaih Haaix Dauh 
Hiuv 


32 “Wuov norm hnoi, wuov norm ziangh hoc, baam zanc oix taux, maiv 


maaih haaix dauh hiuv. Liemh tin-dorngh nyei fin-mienh maiv hiuv, Dorn 
yaac maiv hiuv. Kungx Zaangc Diex ganh hiuv hnangv. 33 Meih mbuo oix 
zuqc faix fim, ging jienv hnyouv, weic zuqc meih mbuo maiv hiuv dugv 
wuov norm ziangh hoc haaix zanc taux. 34 “Se hnangv laanh mienh oix 
cuotv jauv mingh go nyei, ziouc zorgv ninh nyei jaa-dingh bun ninh nyei 
bou mbuo goux, bun gorgv-mienh maaih gorqv-mienh nyei gong zoux. 
Mbuox zuov gaengh mienh longx-longx zuov jienv gaengh, ninh ziouc 
mingh mac. 35 Hnangv naaic, meih mbuo oix zuqc ging hnyouv zuov 
jienv, weic zuqc meih mbuo maiv hiuv dugv biauv-ziouv haaix norm 
ziangh hoc nzuonx, lungh maanz-hmuangx, fai ndaamv muonz, fai jai 
nqaaix daauh, fai lungh njang. 36 Nziex ninh liemh zeih nzuonx daaih yaac 
buatc meih mbuo m'njormh nzengc mi'agv. 37 Naaiv ous waac yie mbuox 
meih mbuo, yie yaac mbuox zuangx mienh, oix zuqc ging hnyouv zuov 
jienv oc.” 


Maako 14 


1 Aengx maaih i hnoi hnangv ziouc taux Siex Maengc Zipv caux Maiv An 
Bingv nyei Njuov nyei Zipv. Sai mienh bieiv caux njaaux leiz nyei 
fin-saeng daav za'eix hnangv haaix nor haih bingx jienv zorqv Yesu dax 
guangc. 2 Ninh mbuo gorngv, “Naaiv deix jiex zipv nyei hnoi gu'nyuoz, 
mbuo maiv dungx gaengh zorqv. Gamh nziex zuangx mienh haih lunc 
nzengce mv bei.” 


Maaih Dauh M'siegv Dorn Dox Youh Ndaang Yesu Nyei M'ngorngv 


3 Yesu yiem Mbe^taa^ni Laangz, butv jiex gomh huv baengc wuov dauh 
Simon nyei biauv. Nyanc jienv hnaangx wuov zanc, maaih dauh m'siegv 
dorn dorh norm baengh dapv buangv jaaix haic nyei naa^ndaa youh daah. 
Ninh mborqv huv baengh yaac dox naaiv deix youh ndaang hietv Yesu 
nyei m'nqorngv. 4 Maaih deix yiem wuov nyei mienh qiex jiez haic. Laanh 
ziouc mbuox laanh, “Baeqc baeqc zaaux youh ndaang guangc zoux haaix 
nyungc? 5 Naaiv deix youh ndaang maaic duqv faam-baeqv hnoi 


gong-zinh nyei nyaanh bun mienh jomc mienh niaa.” Ninh mbuo ziouc 
gorngv hniev nyei bun wuov dauh m'sieqv dorn. 6 Mv baac Yesu gorngv, 
“Maiv dungx gorngv ninh maah! Meih mbuo zoux haaix nyungc la'nyauv 
ninh? Ninh hnangv naaiv nor zoux bun yie se longx haic aqv. 7 Meih mbuo 
zanc-zanc maaih mienh jomc mienh caux meih mbuo yiem. Haaix zanc oix 
zoux longx bun ninh mbuo se zoux dugv me. Mv baac meih mbuo maiv 
dugv yie yietc liuz caux meih mbuo yiem. 8 Naaiv dauh m'siegv dorn, ei 
ninh haih zoux nyei, ninh ziouc zoux aqv. Ninh dox youh ndaang hietv yie 
nyei sin, ninh jaa-ndaangc zoux weic liuc leiz zangx yie. 9 Yie gorngv zien 
mbuox meih mbuo, maiv gunv yiem lungh ndiev haaix norm dorngx zunh 
kuv fienx, mienh oix gorngv naaiv dauh m'sieqv dorn zoux nyei jauv-louc 
weic jangx taux ninh.” 


Yu^ndaatc Laengz Maaic Yesu 


10 Yesu nyei ziepc nyeic dauh sai-gorx maaih dauh, mbuox heuc 
Yu^ndaatc I^saa^kaa^li^otc. Yu^ndaatc mingh lorz sai mienh bieiv, oix 
zorgv Yesu maaic bun ninh mbuo. 11 Sai mienh bieiv haiz ninh hnangv 
naaiv nor gorngv, ninh mbuo a'hneiv haic yaac laengz bun nyaanh ninh. 
Yiem naaic daaih, Yu^ndaatc ziouc lorz qangx zorqv Yesu jiu bun ninh 
mbuo. 


Yesu Caux Ninh Nyei Sai-Gorx Nyanc Siex Maengc Zipv Wuov Donx 
Hnaangx 


12 Jiex Maiv An Bingv nyei Njuov nyei Zipv daauh hnoi, dongh daix ba'gi 
yungh dorn nyanc Siex Maengc Zipv wuov hnoi, sai-gorx mbuo naaic 
Yesu, “Sai-Diez oix yie mbuo yiem haaix mbenc Sex Maengc Zipv mei 
nyanc hopv bun Sai-Diex nyanc?” 13 Yesu ziouc paaiv i dauh sai-gorx 
mingh yaac mbuox ziangx ninh mbuo, “Meih mbuo oix zuqc bieqc zingh 
ziouc maaih dauh mienh ndaam Hem nie-ha'louh zaangh jienv wuom nyel, 
daaih buangh meih mbuo. Oix zuqc gan ninh mingh agv. 14 Ninh bieqc 
haaix norm biauv, oix zuqc naaic gaax biauv-ziouv, ‘Sai-Diex naaic, ninh 


caux ninh nyei sai-gorx oix zuqc yiem haaix qongx biauv nyanc Siex 
Maengc Zipv nyei hnaangx? 15 Biauv-ziouv ziouc dorh meih mbuo faaux 
mingh mangc gu'nguaaic wuov nzangh biauv, maaih qongx jangv nyeli. 
Nyungc-nyungc maaih nzoih. Meih mbuo yiem naaic weic mbuo mbenc 
agv.” 16 Sai-gorx mbuo ziouc cuotv jauv mingh agv. Biegc zingh mingh, 
buatc nyungc-nyungc doix-diuc Yesu gorngv nyei waac. Ninh mbuo ziouc 
yiem wuov mbenc Siex Maengc Zipv nyei hnaangx. 17 Lungh maanz- 
hmuangx, Yesu caux ninh nyei ziepc nyeic dauh sai-gorx daaih. 18 Nyanc 
jienv hnaangx wuov zanc, Yesu gorngv, “Yie gorngv zien mbuox meih 
mbuo, yiem meih mbuo mbu'ndongx maaih dauh oix maaic yie, dongh 
yietc dauh caux yie juangc dieh nyanc hnaangx mei mienh.” 19 Sai-gorx 
mbuo nzauh haic ziouc yietc dauh yietc dauh mei mac Yesu, “Maiv zeiz 
yie saah?” 20 Yesu dau, “Se meih mbuo ziepc nyeic dauh nyei yietc dauh, 
dongh caux yie juangc nzormc guogv njuov nyei vietc dauh. 21 Yie, 
Baamh Mienh nyei Dorn, oix zuqc guei seix, hnangv Ging-Sou gorngv 
nor. Mv baac maaic yie wuov dauh zungv oix zuqc kouv aqv. Ninh maiv 
dungx cuotv seix gauh longx.” 


Yesu Liepc Jangx Ninh Wuov Donx Hnaangx 


22 Nyanc jienv hnaangx wuov zanc, Yesu zorgv njuov daaih, laengz zingh 
liuz Tin-Hungh, ziouc maegv nqoi bun ninh nyei sai-gorx yaac gorngv, 
“Zipv jienv agv. Naaiv se vie nyei sin.” 23 Yesu aengx zorgv zaanv 
a'ngunc diuv daaih, laengz zingh Tin-Hungh yaac cunv bun ninh mbuo 
hopv. Ninh mbuo yietc zungv ziouc juangc wuov norm zaanv hopv. 24 
Yesu aengz mbuox ninh mbuo, “Naaiv se yie nyei nziaamv weic liepe jiez 
Tin-Hungh nyei ngaengc waac. Se weic mienh camv liouc cuotv daaih. 25 
Yie gorngv zien mbuox meih mbuo, yiem naaiv mingh, yie maiv hopv 
naaiv a'ngunc diuv. Zuov taux yiem Tin-Hungh nyei guogv wuov norm 
hnoi yie caux meih mbuo siang-hopv jiex.” 26 Ninh mbuo baaux liuz 
nzung ziouc cuotv daaih, mingh wuov Ga'lanv Mbong. 


Yesu Jaa-Ndaangc Gorngv Bide Maiv Nyiemc Ninh 


27 Yesu gorngv mbuox ninh mei sai-gorx, “Meih mbuo viet zungv oix 
guangc Dem yie baus. weic zuqc Ging-Sou fiev Dem gorngv, “Tin-Hungh 
oix daix ba'gi yungh me ziouv, ba'gi yungh ziouc nzaanx nzengc mi'agv.' 
28 Mv baac yie daic mingh Tin-Hungh aengx bun yie nangh daaih, yie 
ziouc mingh Gaa^li^li Saengv ndaangc meih mbuo.” 29 Bide mbuox Yesu, 
“Sai-Diex aac, maiv gunv ninh mbuo yietc zungv guangc meih, yie maiv 
guangc.” 30 Yesu mbuox Bide, “Yie gorngv zien mbuox meih, ih muonz, 
jai maiv gaengh nqaaix i nzunc, meih zungv maiv nyiemc yie buo nzunc.” 
31 Bide aengx gorngv gauh ngaengc, “Maiv gunv yie zuqc caux Sai-Diex 
daic, yie yietc liuz nyiemc, maiv guangc meih.” Wuov deix sai-gorz viet 
zungv yaac fih hnangv nyei gorngv. 


Yesu Yiem Getc^se^maa^ni Huingx Daux Gaux 


32 Ninh mbuo ziouc mingh taux norm dorngx, mbuox heuc 
Getc^se^maa^ni. Yesu mbuox ninh nyei sai-gorx, “Meih mbuo zueiz Wem 
naaiv zuov yie daux gaux oc.” 33 Ninh ziouc dorh Bide, Yaagorpc, 
Yo^han caux jienv ninh mingh. Wuov zanc Yesu haiz hnyouv mun, nzauh 
dugv kouv haic. 34 Yesu mbuox ninh mbuo, “Yie haiz za'gengh! nzauh 
haic, hnangv haih daic nyei nor. Meih mbuo yiem naaiv ging hnyouv zuov 
jienv oc.” 35 Yesu aengx jiex mingh deix ziouc mbaapv njiec ndau daux 
gaux tov Tin-Hungh se gorngv haih nor, bun ninh haih simv ndutv wuov 
norm siouc kouv nyei ziangh hoc. 36 Ninh gorngv, “Aa Die aah! Aa Die! 
Maanc sic die haih zoux nyei. Tov zorgv nqoi yie oix zuqc hopv naaiv 
norm zaanv. Mv baac maiv dungx ei yie nyei eix. Oix zuqc ei die nyei eix 
hnangv.” 37 Yesu daux gaux liuz, ziouc nzuonx daaih buatc wuov deix 
buo dauh sai-gorx m'njormh nzengc mi'aqv. Ninh mbuox Bide, “Simon 
aah! Meih m'njormh mi'aqv? Meih maiv haih ging jienv zuov yietc norm 
ziangh hoc fai? 38 Oix zuqc ging jienv hnyouv daux gaux, tov Tin-Hungh 
maiv dungx bun meih mbuo buangh zuqc seix hnyouv nyei sic. Meih mbuo 
nyei hnyouv oix zoux horpc, mv baac sin zaangc mau haic.” 39 Yesu 
aengx mingh daux gaux nzunc, yaac hnangv zinh ndaangc wuov nzunc nor 
gorngv. 40 Ninh aengx nzuonx taux sai-gorx wuov, buatc ninh mbuo 


m'njormh mi'aqv, weic zuge m'zing nyuix! haic, nungx maiv ngori. Ninh 
mbuo yaac maiv hiuv dugv oix zuqc hnangv haaix nor dau Yesu. 41 Yesu 
aengx nzuonx da'faam nzunc, mbuox ninh mbuo, “Meih mbuo corc yiem 
naaic bueix m'njormh hitv kuonx? Gaux agv. Ziangh hoc taux aqv. Yie, 
Baamh Mienh nyei Dorn, zuqc jiu bun yiem zuiz-mienh nyei buoz-ndiev. 
42 Jiez sin daaih, mbuo mingh aqv. Mangc gaax wuov! Maaic yie wuov 
dauh mienh daaih taux aqv.” 


Yesu Zuqc Mienh Zorgv 


43 Yesu gorngv waac zungv maiv gaengh sety, ziepc nyeic dauh sai-gorx 
nyei yietc dauh, mbuox heuc Yu^ndaatc, liemh zeih daaih taux agv. 
Aengx maaih sai mienh bieiv caux njaaux leiz nyei fin-saeng caux mienh 
gox paaiv daaih nyei mienh camv, dorh jienv nzuqc ndaauv, nanv jienv 
ndiangx-ndonx, gan jienv daaih. 44 Maaic Yesu wuov dauh jaa-ndaangc 
mbuox ziangx wuov deix, ninh oix zoux norm jangx-hoc bun ninh mbuo 
hiuv duqv Yesu. Ninh gorngv, “Yie zom haaix dauh, se dongh meih mbuo 
oix zorgv wuov dauh aqv. Zorqv ninh, goux longx, ken jienv mingh aqv.” 
45 Yu^ndaatc yietv taux ziouc baeng zaqc nyei mingh Yesu wuov yaac 
gorngv, “Sai-Diex aah!” Aengx zom ninh nyei hmien. 46 Wuov deix 
mienh ziouc njiec buoz zorgv Yesu qam jienv agv. 47 Mv baac maaih 
dauh souv ga'hlen nyei mienh baeng ninh nyei nzuqc ndaauv cuotv, hngaqv 
domh sai mienh nyei nouh, pai zuqc nouh nyei yietc bung m'normh ndutv 
mingh. 48 Yesu doix ninh mbuo gorngv, “Meih mbuo buatc yie hnangv 
zaqc baeng cingx daaih dorh jienv nzuqc ndaauv caux ndiangx-ndonx 
daaih zorqv yie? 49 Yie hnoi-hnoi caux meih mbuo yiem zaangc 
Tin-Hungh nyei biauv njaaux mienh, meih mbuo yaac maiv zorqv yie. Mv 
baac fiev jienv Ging-Sou nyei waac oix zuqc cuotv daaih doix-diuc.” 50 
Sai-gorx mbuo viet zungv ziang naaic guangc jienv ninh biaux nzengc 
mi'aqv. 51 Maaih dauh houh saeng, kungx pongx kuaaiv la'maah ndie, gan 
jienv Yesu mingh. Wuov deix mienh ziouc oix zorqv ninh, 52 mv baac 
ninh guangc jienv la'maah ndie wuov, laengh gaengv nyei biaux. 


Yesu Yiem Gunv Sic Wuic Zuqc Siemv 


53 Zorgv Yesu wuov deix dorh Yesu mingh domh sai mienh nyei biauv. 
Zuangx sai mienh bieiv caux mienh gox caux njaaux leiz nyei fin-saeng 
yaac gapv zunv wuov. 54 Bide gan Hem mingh mv baac leih go deix nyei, 
ziouc taux domh sai mienh nyei biauv. Ninh bieqc laatc gu'nyuoz, caux 
zuov biauv nyei baeng zueiz jienv nzaaux douz. 55 Sai mienh bieiv caux 
Gunv Sic Wuic nyei zuangx mienh oix lorz zorng-zengx gox Yesu weic 
daix ninh, mv baac lorz maiv dugv haaix nyungc zorng-zengx. 56 Maaih 
mienh camv nyei zoux jaav zorng-zengx gox ninh, mv baac ninh mbuo 
gorngv nyei waac maiv doix. 57 Aengx maaih deix mienh souv jiez daaih 
ZOUZ jaav zorng-zengx gox Yesu. Ninh mbuo gorngv, 58 “Yie mbuo haiz 
ninh gorngv, ‘Yie oix zorgv mienh nyei buoz zoux daaih naaiv norm 
zaangc Tin-Hungh nyei biauv caegv nzengc. Nqa'haav buo hnoi yie aengx 
ganh ceix norm, dongh maiv zeiz mienh nyei buoz zoux mei" 59 Mv 
baac liemh ninh mbuo gorngv naaiv deix zorng-zengx nyei waac maiv 
doix. 60 Domh sai mienh yiem zuangx mienh me nza'hmien souv jiez 
daaih naaic Yesu, “Naaiv deix mienh hnangv naaiv nor gox meih, meih 
maiv dau fai?” 61 Mv baac Yesu maiv ko lo. Yietc joux yaac maiv dau. 
Domh sai mienh aengx naaic Yesu, “Wuov nyungc, meih zoux Giduc, 
dongh mienh ceng wuov dauh Tin-Hungh nyei Dorn fai?” 62 Yesu dau, 
“Zeiz nyei. Meih mbuo yietc zungv yaac oix dugv buatc yie, Baamh 
Mienh nyei Dorn, zueiz jienv Nernh Jiex nyei Tin-Hungh nyei mbiaauc 
maengx, yaac yiem wuov lungh nyei mbuonx njiec daaih.” 63 Domh sai 
mienh haiz naaiv deix waac ziouc betv ninh ganh nyei lui yaac gorngv, 
“Mbuo maiv zuqc lorz haaix dauh zoux zorng-zengx agv. 64 Meih mbuo 
haiz ninh ki Tin-Hungh. Meih mbuo oix hnangv haaix nor dinge ninh?” 
Ninh mbuo yietc zungv dingc ninh dorngc. Zic duqv daic aqv. 65 Maaih 
deix yiem wuov nyei mienh ziouc tuiv wuom-nzuih naetv Yesu, aengx 
buang jienv ninh nyei hmien, mborgv ninh, yaac gorngv, “Cai gaax! Haaix 
dauh mborgv meih?” Baeng yaac mbaix ninh gei hmien. 


Bide Maiv Nyiemc Yesu 


66 Bide corc yiem jienv ga'ndiev, laatc gu'nyuoz, maaih domh sai mienh 
nyei yietc dauh m'siegv bou daaih. 67 Ninh buatc Bide yiem wuov nzaaux 
douz ziouc nugv-nugv nyei mangc jienv ninh gorngv, “Meih yaac gan 
wuov dauh Naa^saa^letv Mienh, Yesu.” 68 Mv baac Bide maiv nyiemc. 
Ninh dau, “Yie maiv hiuv yaac maiv mengh baeqc meih gorngv haaix 
nyungc.” Bide ziouc cuotv taux laatc gaengh. Wuov zanc jai ziouc nqaaix 
agv. 69 Wuov dauh m'sieqv bou buatc ninh yiem wuov aengx mbuox souv 
ga'hlen wuov deix mienh, “Naaiv dauh mienh benx wuov guanh mienh 
nyei yietc dauh.” 70 Mv baac Bide aengx maiv nyiemc. Yietc zanc jiex, 
souv ga'hlen wuov deix mienh aengx gox Bide gorngv, “Meih za'gengh 
benx wuov guanh mienh nyei viet dauh agv, weic zuqc meih se Gaa^li^li 
Mienh.” 71 Bide ziouc ndouv jiez zioux gorngv, “Se gorngv yie gorngv 
maiv zien nor, laengz bun Tin-Hungh dingc yie mei zuiz aqv. Yie 
za'gengh! maiv bm dugv meih mbuo gorngv wuov laanh mienh.” 72 
Liemh zeih jai ziouc nqaaix da'nyeic nzunc. Bide jangx zuqc Yesu mbuox 
jiex ninh, “Jai maiv gaengh nqaaix i nzunc, meih maiv nyiemc yie buo 
nzunc.” Bide jangx zuqc wuov deix waac ziouc nyiemv duqv kouv haic. 


Maako 15 


1 Da'nyeic ndorm nziouv nyei, sai mienh bieiv caux mienh gox caux 
njaaux leiz me fin-saeng, aengx caux Gunv Sic Wuic nyei zuangx mienh 
gapv zunv caangh laangh horpc, ziouc ndoh Yesu, ken mingh jiu bun 
Bilaatv. 2 Bilaatv naaic ninh, “Meih zoux Yiutai Mienh nyei hungh?” Yesu 
dau, “Se hnangv meih gorngv nor.” 3 Sai mienh bieiv yaac gox 
camv-nyungc sic Yesu. 4 Bilaatv ziouc naaic ninh, “Muangz gaax! Ninh 
mbuo gox meih ndongc naaic camv. Meih mam dau ninh mbuo fai?” 5 Mv 
baac Yesu maiv dau yietc joux. Bilaatv ziouc mbuoqc horngh haic. 


Bilaatv Dingc Jiu Yesu Bun Mienh Daix 


6 Hnyangx-hnyangx taux Siex Maengc Zipv, Bilaatv maaih leiz bungx 
dauh zuiz-mienh ziuz baeqc fingx tov bungx haaix dauh. 7 Maaih dauh 


zuqc wuonz jienv loh, mbuox heuc Mbaa^lapv^mbatc, dongh ceux lunc 
deic-bung, daix mienh wuov guanh nyei yietc dauh. 8 Zuangx mienh daaih 
tov Bilaatv zoux hnangv ninh yietc gau zoux nor. 9 Bilaatv ziouc naaic, 
“Meih mbuo oix yie bungx Yiutai Mienh nyei hungh bun meih mbuo fai?” 
10 Bilaatv hiuv duqv sai mienh bieiv mueic jieqv Yesu cingx daaih zorqv 
jiu bun ninh. 11 Mv baac sai mienh bieiv cogv zuangx mienh tov bungx 
Mbaa^lapv^mbatc div Yesu. 12 Bilaatv aengx naaic nzunc zuangx mienh, 
“Wuov nyungc, dongh meih mbuo heuc Yiutai Mienh nyei hungh wuov 
dauh, meih mbuo oix yie hnangv haaix nor zoux?” 13 Ninh mbuo nauc 
jienv gorngv, “Zorgv ninh ding jienv ziepc nzaangc jaax.” 14 Bilaatv naaic, 
“Wuov nyungc, ninh zoux dorngc haaix nyungc zuiz?” Mv baac zuangx 
mienh jaa heuc gauh mbui, “Zorgv ninh ding jienv ziepc nzaangc jaax 
maah!” 15 Bilaatv oix bun zuangx mienh a'hneiv ziouc ei ninh mbuo tov 
nyei waac bungx Mbaa^lapv^mbatc. Ninh aengx heuc baeng longc 
biaav-bin mborqv Yesu, ziouc jiu bun baeng dorh mingh ding ziepc 
nzaangc jaax. 


Baeng Guatc Dogc Jatv Yesu 


16 Baeng ziouc dorh Yesu biegc zungx nyei dinc gu'nyuoz, aengx heuc 
wuov guanh baeng yietc zungv daaih nzoih. 17 Ninh mbuo zorgv deix 
lui-ndaauv setv luoqc tengx Yesu buix jienv, aengx longc mmm ciqv norm 
hungh ningv ndongx jienv ninh nyei m'nqorngv. 18 Baeng zorqv yieqv bun 
Yesu yaac gorngv, “Yiutai Mienh nyei hungh aah! Ziangh dugv maanc 
fuix agv.” 19 Ninh mbuo aengx longc luoqc doc guaengv mborgv ninh 
nyei m'nqorngv, tuiv wuom-nzuih naetv ninh, yaac gueic njiec baam. 20 
Guatc doqc jatv liuz, ninh mbuo jaiv nqoi wuov deix lui-ndaauv-luoqc 
aengx zorgv ninh ganh nyei lui tengx ninh zugv Hem. Ninh mbuo ziouc 
dorh ninh cuotv mingh ding ziepc nzaangc jaax. 


Yesu Zuqc Ding Ziepc Nzaangc Jaax 


21 Mingh gau, ninh mbuo buangh zuqc dauh Salm Mienh, mbuox heuc 


Simon, dongh Aa^lekv^saan^nde caux Lufatv nyei die. Ninh yiem wuov 
naah daaih oix bieqc zingh, baeng ziouc aapv ninh ndaam Yesu nyei ziepc 
nzaangc jaax. 22 Ninh mbuo dorh Yesu mingh taux norm dorngx, mbuox 
heuc Gon^go^taa. Eix leiz se M'ngorngv-Korgv Dorngx. 23 Yiem wuov 
ninh mbuo zorgv a'ngunc diuv peux jienv mu^yorc ndie bun Yesu hopv, 
mv baac ninh maiv hopv. 24 Nqa'haav baeng zorqv Yesu ding jienv ziepc 
nzaangc jaax. Ninh mbuo zorqv ninh nyei lui-houx bun nqoi, ndouv mange 
gaax haaix dauh dugv haaix nyungc. 25 Zorgv Yesu ding ziepc nzaangc 
jaax wuov zanc se lungh ndorm nduoh norm ziangh hoc. 26 Gox Yesu 
wuov deix waac yaac fiev jienv gorngv, “Y iutai Mienh nyei Hungh.” 27 
Ninh mbuo aengx ding i dauh zaqc baeng yiem Yesu nyei ga'hlen. Maaih 
dauh yiem mbiaauc maengx. Maaih dauh yiem zaaix maengx. 28 Hnangv 
naaic, Ging-Sou fiev jienv gorngv, “Ninh zuqc caux zuiz-mienh dinge 
zuiz,” wuov joux waac za'gengh cuotv daaih zien nyei. 29 Jiex jauv mei 
mienh ki ninh, huangx jienv m'nqorngv gorngv, “Aav, meih oix caeqv 
zaangc Tin-Hungh nyei biauv. Nqa'haav buo hnoi aengx ganh ceix jiez 
daaih ni! 30 Nous meih ganh agv. Njiec ziepc nzaangc jaax daaih maah!” 
31 Sai mienh bieiv caux njaaux leiz nyei fin-saeng fih hnangv nyei jatv 
ninh. Laanh gorngv mbuox laanh, “Ninh njoux dugv mienh mv baac maiv 
haih njoux ninh ganh orqc! 32 I^saa^laa^en nyei Hungh, Giduc aah! Ih 
zanc njiec ziepc nzaangc jaax daaih bun yie mbuo dugv buatc ziouc sienx.’ 
Ding jienv Yesu nyei ga'hlen wuov deix i dauh zaqc baeng fih hnangv nyei 
ki ninh. 


3 


Yesu Daic Mi'aqv 


33 Lungh ziangx aanx, wuov norm deic-bung hmuangx nzengc, taux njiec 
aanx buo norm ziangh hoc. 34 Njiec aanx buo norm ziangh hoc, Yesu 
heuc qiex hlo nyei gorngv, “E^lo^, E^lo^, laa^maa^saa^mbakc^taa^ni!” 
Eix leiz se, “Yie nyei Tin-Hungh! Yie nyei Tin-Hungh! Meih weic haaix 
diuc guangc yie?” 35 Maaih deix souv ga'hlen nyei mienh haiz ninh heuc 
ziouc gorngv, “Muangx gaax! Ninh heuc E^li^yaa.” 36 Maaih dauh mienh 
tiux mingh zorqv lai-nzeix-sortv, ziemx jienv a'ngunc diuv-sui, longc luoge 


doc guaengv bagv jienv cunv bun Yesu hopv. Ninh yaac gorngv, “Mbuo 
zuov mangc gaax, E^li^yaa gengh daaih bungx ninh njiec fai?” 37 Yesu 
aengx heuc nzunc qiex hlo met, ziouc dangx qiex mi'aqv. 38 Yiem zaangc 
Tin-Hungh nyei biauv gu'nyuoz wuov kuaaiv mbaeqc gaengh ndie yiem 
gu'nguaaic mbaaix dorng ga'ndiev zoux i maengx mi'aqv. 39 Souv Hem 
ziepc nzaangc jaax nza'hmien maengx wuov dauh baeng-bieiv buatc Yesu 
hnangv naaiv nor daic ziouc gorngv, “Naaiv dauh za'gengh Tin-Hungh nyei 
Dorn agv!” 40 Maaih deix m'sieqv dorn yaac yiem wuov go deix nyei 
mango jienv. Wuov deix m'siegv dorn maaih dauh Makv^ndaa^laa Mungv 
nyei Maa^li^yaa, aengx maaih Yaagorpc faix caux Yosetc nyei maa, 
Maa^li^yaa, aengx maaih Saa^lo^me. 41 Yesu yiem Gaa^li^li wuov zanc, 
naaiv deix m'sieqv dorn gan Dem ninh mingh yaac fu-sux ninh. Aengx 
maaih caux Yesu mingh Ye^lu^saa^lem wuov deix m'siegv dorn camv 
nyei yaac yiem wuov. 


Mienh Dorh Yesu Nyei Sei Mingh Zangx 


42-43 Lungh maanz-hmuangx aqv, Aa^li^maa^tie Mungv wuov dauh 
Yosepv daaih taux. Ninh se yietc dauh Com Sic Wuic nyei mienh, mienh 
yaac taaih haic ninh. Yosepv yaac zuov Dem Tin-Hungh daaih zoux Ziouv 
gunv mienh mei ziangh hoc taux. Yesu daic wuov norm hnoi se dongh 
liuc leiz jiex Dingh Gong Hnoi wuov norm hnoi, Yosepv cingx daaih 
bungx laangc nyei mingh lorz Bilaatv, tov Yesu nyei sei. 44 Bilaatv haiz 
gorngv Yesu daic mi'aqv, ziouc mbuoqc horngh haic. Ninh heuc 
baeng-bieiv daaih naaic ninh, “Yesu daic mi'aqv fai?” 45 Baeng-bieiv 
mbuox liuz Bilaatv, Bilaatv ziouc nqoi nzuih bun Yesu nyei sei Yosepv. 46 
Yosepv maaiz kuaaiv la'maah ndie daaih ziouc mingh zorqv Yesu nyei sei 
njiec, longc la'maah ndie beu jienv yaac dorh mingh zangx norm zuqc 
daaih nyei la'bieiv-zouv. Zangx liuz, ninh ziouc aengx tui kuaaiv la'bieiv 
mbaeqc jienv zouv-gaengh. 47 Makv^ndaa^laa Mungv nyei Maa^li^yaa 
caux Yosetc nyei maa, Maa^li^yaa, mangc jienv Yosepv zangx Yesu nyei 
sei yiem haaix. 


Maako 16 


1 Jiex luz Dingh Gong Hnoi, Makv^ndaa^laa Mungv nyei Maa" li "yaa, 
caux Yaagorpc nyei maa, Maa^li^yaa, aengx caux Saa^lo^me mingh 
maaiz youh ndaang, oix dorh mingh hietv Yesu nyei sei. 2 Wuov norm 
leiz-baaix nyei da'yietv hnoi lungh ndorm nziouv nyei, mba'hnoi cuotv 
daaih aqy, ninh mbuo mingh wuov zouv. 3 Gan jauy mingh wuov zarc, 
laanh naaic laanh, “Haaix dauh haih tengx mbuo tui nqoi mbaeqc 
zouv-gaengh wuov kuaaiv domh la'bieiv?” 4 Weic zuqc wuov kuaaiv 
la'bieiv hlo haic. Ninh mbuo cau hmien mangc, buatc wuov kuaaiv la'bieiv 
zungv tui ngoi mi'aqv. 5 Biegc zouv mingh, ninh mbuo buatc dauh m'jangc 
dorn lunx nyei, zugv jienv lui-ndaauv baeqc nyei, zueiz jieny mbiaauc 
maengx ziouc haeqv ninh mbuo hnyouv huaang nzengc. 6 Wuov dauh 
gorngv, “Maiv dungx gamh nziex. Meih mbuo lorz Naa^saa^letv Mungv 
nyei Yesu, dongh zuqc ding ziepc nzaangc jaax wuov dauh. Ninh maiv 
yiem naaiv. Ninh nangh daaih aqv. Mangc gaax, naaiv se ninh mbuo an 
ninh wuov norm dorngx. 7 Meih mbuo oix zuqc mingh mbuox ninh nyei 
sai-gorx, liemh Bide mbuox, ‘Yesu oix mingh Gaa^li^li ndaangc meih 
mbuo. Taux wuov meih mbuo ziouc buatc ninh hnangv zinh ndaangc ninh 
mbuox jiex meih mbuo wuov nor.” 8 Wuov deix m'sieqv dorn cuotv zouv 
huaang-huaang zaang-zaang nyei biaux, gamh nziex haic, sin zinx nzengc. 
Ninh mbuo yaac maiv gorngv haaix nyungc mbuox haaix dauh, weic zuqc 
ninh mbuo gamh nziex haic. 


Yesu Hinc Bun Makv^ndaa^laa Mungv Wuov Dauh Maa^li^yaa Buatc 


9 Wuov norm leiz-baaix nyei da'yietv hnoi, wuov ndorm nziouv nyei, Yesu 
nangh daaih ziouc hinc bun Makv^ndaa^laa Mungv wuov dauh 
Maa^li^yaa buatc ndaangc. Dongh naaiv dauh Maa^li^yaa zinh ndaangc 
Yesu zunc siec dauh mienv cuotv ninh nyei sin. 10 Maa^li^yaa mingh 
mbuox zinh ndaangc caux Yesu yiem wuov deix mienh. Ninh mbuo corc 
nzauh haic, yiem wuov nyiemv. 11 Ninh mbuo haiz Maa^li^yaa gorngv 
Yesu nangh daaih aqv. Ninh yaac dugv buatc liuz agv, mv baac ninh mbuo 


maiv sienx. 
Yesu Hinc Bun I Dauh Sai-Gorx Buatc 


12 Naaiv der sic jiex liuz, maaih i dauh sai-gorx mingh wuov naah. Gan 
jienv jauv mingh wuov zanc, Yesu hinc bun ninh mbuo buatc, mv baac 
maiv hnangv ninh zinh ndaangc hinc cuotv bun Maa^li^yaa buatc nor. 13 
Naaiv deix i dauh nzuonx mingh mbuox wuov deix sai-gorx, mv baac 
wuov deix sai-gorx maiv sienx. 


Yesu Hinc Bun Ziepc Yietv Dauh Sai-Gorx Buatc 


14 Nqa'haav wuov nzunc, wuov deix ziepc yietv dauh sai-gorz nyanc jienv 
hnaangz wuov zanc, Yesu hinc bun ninh mbuo buatc. Ninh gorngv ninh 
mbuo, weic zuqc ninh mbuo hnyouv ngaengc, maiv sienx ninh nangh daaih 
dugv buatc ninh wuov deix mienh nyei waac. 15 Yesu mbuox ninh mbuo, 
“Meih mbuo oix zuqc mingh gormx lungh ndiev zunh kuv Dem mbuox 
maanc mienh. 16 Haaix dauh sienx yaac jiex wuom nyei leiz, wuov dauh 
ziouc dugv njoux aqy. Haas dauh maiv sienx, wuov dauh zuqc dingc zuiz. 
17 Sienx nyei mienh yaac maaih Tin-Hungh nyei qaqv haih zoux duqv 
naaiv deix mbuoqc horngh nyei sic. Ninh mbuo dengv yie nyei mbuox haih 
zunc mienv cuotv, yaac haih gorngv ganh nyungc waac. 18 Se gorngv ninh 
mbuo nany naang-doqc fai hopv ndie-laengc, yaac maiv hoic ninh mbuo. 
Ninh mbuo oix dorh buoz maan baengc mienh mei sin, baengc ziouc longx 
mi'aqv.” 


Yesu Faaux Lungh Mi'agv 


19 Ziouv Yesu caux ninh mbuo gorngv liuz waac, Tin-Hungh dorh ninh 
faaux lungh mragv. Ninh ziouc zueiz jienv Tin-Hungh nyei mbiaauc 
maengx. 20 Sai-gorx mbuo cuotv mingh taux norm-norm dorngx zunh 
doz. Ziouv yaac caux ninh mbuo juangc gong zoux, bun ninh mbuo maaih 
gagv zouz mbuoqc horngh nyei sic bun cing ninh mbuo zunh nyei doz 
za'gengh zien nyeli. 


Lugaa 1 


1 Zien oix nyei domh gorx, Te^o^fi^latv aac, Yiem yie mbuo gu'nyuoz 
cuotv liuz nyei sic maaih mienh camv nyei fiev jienv. 2 Zunh doz mienh 
nyei m'zing buatc naaiv deix sic yiem gorn cuotv wuov zanc yaac zunh 
mbuox yie mbuo, mienh ziouc ei jienv fiev. 3 Naaiv deix jauv yiem gorn 
daaih yietc zungv yie ganh dummm liuz ziouc zueih yietv zueih mec mei 
fiev jienv bun meih. 4 Hnangv naaiv, meih haih hum dugv mienh njaaux 
jiex meih wuov deix waac yietc zungv zien nyeli. 


Fin-Mienh Douc Yo^han Oix Cuotv Seix Nyei Fienx 


5 Yiem Yu^ndie nyei hungh, Helotv, gunv nyei ziangh hoc, maaih dauh sai 
mienh, mbuox heuc Se^kaa^li^yaa, benx Aa^mbi^yaa sai mienh mei 
guanh. Ninh nyei auv, E^li^saa^mbetc, yaac zoux Aalon sai mienh nyei 
zeiv-fun. 6 Ziux Tin-Hungh mangc, ninh mbuo i hmuangv benx kuv mienh, 
muangx Ziouv hatc mei yietc zungv waac caux leiz. Maiv maaih dorngx 
ngemh agv. 7 Mv baac ninh mbuo maiv maaih fu'jueiv weic zuqc 
E^li^saa^mbetc maiv haih maaih. Ninh mbuo i hmuangv yaac gox haic 
agv. 8 Maaih hnoi Se^kaa^li^yaa yiem zaangc Tin-Hungh nyei biauv zoux 
sai mienh nyei gong ei ninh mbuo nyei luonh baan hnoi zoux. 9 Dongh 
naaic hnoi, ei sai mienh nyei leiz dingc daaih, ndortv zuqc Se^kaa^li^yaa 
oix zuqc biegc Ziouv nyei biauv buov hung. 10 Ninh buov hung mei 
ziangh hoc, zuangx mienh yiem ga'nyiec daux gaux. 11 Wuov zanc maaih 
dauh Ziouv nyei fin-mienh hinc cuotv daaih souv jienv buov hung dech 
mbiaauc maengx. 12 Se^kaa^li^yaa yietv buatc ziouc haeqv ninh hnyouv 
huaang nzengc, gamh nziex haic. 13 Fin-mienh mbuox ninh, 
“Se^kaa^li^yaa aah! Meih maiv dungx gamh nziex oc. Dongh meih tov 
Tin-Hungh wuov deix waac, Tin-Hungh haiz mr'agv. Meih nyei m'sieqv 
dorn, E^li^saa^mbetc, oix maaih dauh dorn. Oix zuqc gan ninh cuotv 
mbuox heuc Yo^han. 14 Meih ziouc njien-youh, orn-lorgc haic. Naaiv 
dauh fu'jueiv cuotv seix, mienh camv yaac a'hneiv haic. 15 Ei Ziouv 
mangc, naaiv dauh fu'jueiv yaac zoux dauh maaih mengh hoc nyei mienh. 


Ninh yietc seg maiv hopv a'ngunc diuv fai haih nquin mienh nye ga'naaiv. 
Ninh cuotv seix daaih ziouc maaih Singx Lingh buangv nzengc ninh nyei 
hnyouv agv. 16 Ninh oix dorh I^saa^laa^en Mienh camv nyei aengx 
nzuonx daaih lorz Ziouv, ninh mbuo nyei Tin-Hungh. 17 Ninh oix mingh 
ndaangc Ziouv, yaac maaih hatc maaz, maaih gagv hnangv E^li^yaa nor. 
Ninh oix tengx zoux die nyei mienh caux ninh mbuo nyei fu'jueiv horpc 
hnyouv daaih. Maiv muangx waac nyei mienh, ninh yaac haih tengx goiv 
hnyouv daaih gan doz-leiz. Ninh yaac oix tengx Tin-Hungh nyei mienh liuc 
leiz zipv Ziouv.” 18 Se^kaa^li^yaa naaic fin-mienh, “Meih hnangv naaic 
gorngv, yie fungc haih hiuv duqv zien? Yie gox haic agv. Yie nyei m'sieqv 
dorn yaac gox haic.” 19 Fin-mienh dau, “Yie se Gaa^mbe^lien, dongh 
souv jienv Tin-Hungh me nza'hmien fu-sux ninh. Tin-Hungh paaiv yie 
daaih douc naaiv deix kuv fienx mbuox meih. 20 Meih maiv sienx yie mei 
waac, mv baac taux horpc zuqc cuotv wuov zanc za'gengh oix ei Hem yie 
nyei waac cuotv daaih aqv lorgc. Laaix meih maiv sienx yie nyei waac, 
meih oix zuqc hngongx mingh. Zuov taux naaiv deix sic cuotv liuz, cingx 
daaih haih gorngv waac.” 21 Zuangx mienh corc yiem ga'nyiec maengx 
zuov Dem Se^kaa^li^yaa. Ninh mbuo maiv mengh baeqc ninh weic haaix 
diuc yiem zaangc Tin-Hungh mei biauv gu'nyuoz ndongc naaic lauh. 22 
Zoux gau, Se^kaa^li^yaa cuotv daaih maiv haih caux ninh mbuo gorngv 
waac. Zuangx mienh ziouc hiuv dugv ninh yiem zaangc Tin-Hungh me 
biauv gu'nyuoz buatc hinc yaangh nyei sic. Ninh kungx longc buoz uv 
hnangv. Yietc joux waac yaac maiv haih gorngv aqv. 23 Se^kaa^li^yaa 
yiem zaangc Tin-Hungh nyei biauv zoux ziangx ninh nyei buonc gong 
ziouc nzuonz miľ'aqv. 24 Nga'haav E^li^saa^mbetc maaih jienv sin. Ninh 
ziouc yiem biaa hlaax nyieqc biauv, maiv mingh haaix ndau. 25 Ninh 
gorngv, “Ih zanc Ziouv a'hneiv yie, tengx yie haih maaih fu'jueiv, yie ziouc 
maiv zuqc nyaiv mienh aqy.” 


Fin-Mienh Douc Yesu Oix Cuotv Seix Nyei Fienx 


26 E^li^saa^mbetc maaih Hem sin dugv jugv hlaax nyieqc, Tin-Hungh 
paaiv Gaa^mbe^lien wuov dauh fin-mienh mingh taux Gaa^li^li Saengv, 


Naa^saa^letv Mungv, 27 douc fienx mbuox dauh siegv, mbuox heuc 
Maa^li^yaa. Maaih dauh Ndaawitv Hungh nyei Zeiv-Fun, mbuox heuc 
Yosepv, daaih gorngv ziangh ninh mi'aqv. 28 Fin-mienh mingh taux 
Maa^li^yaa wuov mbuox ninh, “Maa^li^yaa aac, baengh orn nyei saah? 
Ziouv caux meih yiem yaac ceix en bun meih.” 29 Maa^li^yaa haiz naaiv 
deix waac, liemh zeih hnyouv huaang nzengc, hnamv maiv bm fin-mienh 
weic haaix diuc hnangv naaiv nor gorngv mv bei. 30 Fin-mienh aengx 
gorngv mbuox ninh, “Maa^li^yaa aac, meih maiv dungx gamh nziex oc. 
Tin-Hungh ceix en bun meih. 31 Meih oix maaih norm sin, yungz dugv 
dauh dorn. Meih yaac oix zuqc tengx ninh cuotv mbuox heuc Yesu. 32 
Ninh oix dugv zoux hlo, yaac duqv heuc benx Yiem Hlang Jiex Wuov 
Dauh nyei Dorn. Zou Tin-Hungh oix bun ninh nzipc ninh nyei ong-taaix- 
ngaegv, Ndaawitv, mei weic. 33 Ninh or yietc liuz gunv Yaakopv mei 
zeiv-fun. Ninh nyei hungh hoc yietc liuz maiv haih jiex.” 34 Maa^li^yaa 
naaic gaax fin-mienh, “Yie liemh maiv caux haaix dauh mjangc dorn 
bueix jiex. Hnangv haaix nor haih maaih sin?” 35 Fin-mienh aengx dau, 
“Singx Lingh oix njiec daaih yiem meih. Yiem Hlang Jiex nyei Tin-Hungh 
nyei gagv oix nzie jienv meih. Hnangv naaiv meih ziouc dugv dauh maiv 
maaih zuiz, cing-nzengc nyei fu'jueiv, heuc Tin-Hungh me Dorn. 36 Meih 
hnamv mangc gaax meih nyei cien-cegv, E^li^saa^mbetc. Mienh gorngv 
ninh maiv haih maaih gu'nguaaz. Ih zanc ninh ndongc naaic gox mv baac 
ninh zungv maaih jienv sin dugv jugv hlaax nyieqc aqv loh! 37 Maiv maaih 
haaix nyungc Tin-Hungh maiv haih zoux.” 38 Maa^li^yaa dau, “Yie zoux 
Ziouv nyei bou. M'daaih oix zuqc hnangv meih gorngv nor agv.” Gorngv 
liuz naaiv deix waac, fin-mienh mingh mr'agv. 


Maa^li^yaa Mingh E^li^saa^mbetc Wuov Nziaauc 


39 Nqa'haav maiv lauh Maa^li^yaa ziouc mbenc ga'naaiv gaanv jienv 
cuotv jauv mingh Yu^ndie Saengv, mbong zaangc nyei yietc norm mungv. 
40 Mingh taux, ninh ziouc biegc Se^kaa^li^yaa me biauv caux 
E^li^saa^mbetc gorngv wuic buangh waac. 41 E^li^saa^mbetc yietv haiz 
Maa^li^yaa nyei qiex, gu'nguaaz yiem ga'sie dongz dugv ser haic. 


E^li^saa^mbetc yaac dugv Singx Lingh buangv nzengc hnyouv 42 ziouc 
heuc qiex mbui nyei gorngv, “Yiem zuangx m'siegv dorn mbu'ndongx, 
Tin-Hungh ceix fuqv bun meih gauh camv jiex. Tin-Hungh yaac ceix fuqv 
bun meih maaih jienv naaiv dauh gu'nguaaz. 43 Yie weic haaix diuc duqv 
ndongc naaiv longx? Duqv yie nyei Ziouv nyei maa daaih caux yie nziaauc 
ni? 44 Yie yietv haiz meih nyei qiex, yie maaih jienv naaiv norm sin 
a'hneiv haic, ziouc liemh zeih dongz duqv seix haic. 45 Meith sienx Ziouv 
gorngv liuz wuov deix waac za'gengh oix cuotv daaih zien nyei, meih 
ziouc maaih orn-lorgc haic.” 46 Maa^li^yaa gorngv, “Yie mei hnyouv 
ceng Ziouv weih hlo, 47 yie nyei Njoux Ziouv, Tin-Hungh bun yie nyei 
lingh wuonh njien-youh. 48 Yie zoux ninh nyei bou, maiv maaih baam 
nyungc mengh hoc mv baac ninh corc jangx taux yie. Yiem naaiv mingh 
nqa'haav hingv, doic-doic mienh zungv oix gorngv yie dugv fugv, 49 weic 
zuqc Maaih Domh Qaqv nyei Tin-Hungh ceix mbuoqc horngh haic nye; 
sic bun yie. Ninh nyei mbuox se cing-nzengc haic. 50 Ninh korv-lienh taaih 
ninh nyei mienh, viet doc jiex vietc doc, 51 Ninh sung ninh nyei buoz 
zoux cuotv domh sic, bun maux nyei mienh caux ninh mbuo nyei nyungc- 
nyungc za'eix faatv nzaanx nzengc mingh. 52 Zoux hlo nyei mienh, ninh 
tutv njiec weic, zoux faix wuov deix, ninh bouh faaux hlang. 53 Ngorc 
nyei mienh ninh ceix longx nyei ga'naaiv bun nyanc beuv, bun mienh maaih 
mienh kungx-buoz baeqc zaux nyei mingh. 54-55 Ninh ei ninh caux mbuo 
nyei ong-taaix laengz liuz nyei waac tengx ninh nyei bou, I^saa^laa^en. 
Ninh korv-lienh Apc^laa^ham, yaac yietc luz korv-lienh Apc^laa^hħham 
nyei zeiv-fun.” 56 Maa^li^yaa caux E^li^saa^mbetc yiem aav lamh duqv 
buo hlaax nyieqc nyei dorngx, Maa^li^yaa ziouc nzuonx mragv. 


Yo^han Cuotv Seix 


57 E^li^saa^mbetc maaih sin nyei ziangh hoc gaux, ninh ziouc yungz duqv 
dauh dorn. 58 Ninh nyei laangz zaangc mienh caux cien-ceqv haiz Ziouv 
hnangv naaiv nor korv-lienh ninh, yietc zungv ziouc lomh nzoih tengx ninh 
a'hneiv. 59 Gu'nguaaz cuotv seix daaih dugv hietc hnoi, oix jiex gaatv nyei 
leiz wuov zanc, mienh oix tengx gu'nguaaz cuotv mbuox heuc nitv ninh 


nyei die, Se^kaa^li^yaa. 60 Mv baac ninh nyei maa gorngv, “Maiv zeiz 
lorqc. Ninh mei mbuox oix zuqc heuc Yo^han.” 61 Wuov deix mienh 
gorngv mbuox ninh, “Meih nyei cien-ceqv nyei mbuoz maiv maaih haaix 
dauh hnangv naaic nor heuc maa.” 62 Gorngv liuz ninh mbuo ziouc longc 
buoz uv naaic gaax gu'nguaaz nyei die os tengx ninh nyei dorn cuotv 
mbuox heuc haaix nyungc. 63 Se^kaa^li^yaa tov kuaaiv fiev nzaangc benv 
daaih fiev jienv gorngv, “Ninh nyei mbuox heuc Yo^han.” Zuangx mienh 
ziouc hnamv maiv mengh baeqc. 64 Se^kaa^li^yaa liemh zeih aengx haih 
gorngv cuotv waac daaih ziouc ceng Tin-Hungh. 65 Laangz zaangc mienh 
za'gengh gamh nziex haic. Naaiv deix sic nyei fienx nqa'haav sing buangv 
Yu^ndie Saengv, mbong zaangc nyei dorngx. 66 Haiz liuz nyei mienh 
zorgv naaiv deix sic an jienv hnyouv hnamv, “Aa, naaiv dauh fu'jueiv hlo 
daaih benx haaix nyunge mienh ni?” Weic zuqc mengh mengh baegc baeqc 
nyei buatc jienv Ziouv caux ninh yiem. 


Se^kaa^li^yaa Douc Tin-Hungh Nyei Waac 


67 Yo^han nyei die, Se^kaa^li^yaa, duqv Singx Lingh buangv nzengc 
hnyouv ziouc douc waac gorngv, 68 “Mbuo oix zuqc ceng Ziouv, 
I^saa^laa^en Mienh nyei Tin-Hungh, weic zuqc ninh daaih zuoqc ninh nyei 
mienh nzuonz. 69 Ninh yiem ninh nyei bou, Ndaawitv, nyei zeiv-fun, weic 
mbuo liepc dauh maaih qaqv nyei Njoux Ziouv, 70 hnangv loz-hnoi 
Tin-Hungh longc ninh nyei cing-nzengc douc waac mienh gorngv nyei 
waac. 71 Tin-Hungh oix njoux mbuo leih ndutv mbuo nyei win-wangv, 
caux nzorng mbuo wuov deix mienh nyei buoz-ndiev. 72 Ninh gorngv ninh 
oix korv-lienh mbuo nyei ong-taaix, yaac zanc-zanc jangx jienv ninh laengz 
liuz wuov deix cing-nzengc nyei ngaengc waac. 73 Tin-Hungh laengz 
ngaengc waac bun mbuo nyei ong-taaix-ngaeqv, Apc^laa^ham. 74 Ninh 
gorngv ninh oix bun yiem mbuo nyei win-wangv nyei buoz-ndiev biaux 
cuotv daaih buoqc zaangc ninh, maiv zuqc gamh nziex haaix nyungc, 75 
yaac bun mbuo yietc seix yiem ninh nyei nza'hmien cing-nzengc, zoux 
duqv horpc ninh nyei hnyouv. 76 Yie me dorn aac, meih nyei mbuox oix 
zuqc heuc Yiem Hlang Jiex Wuov Dauh nyei douc waac mienh, weic zuqc 


meih oix zuqc mingh ndaangc liuc leiz Ziouv met jauv. 77 Oix zuqc bun 
ninh nyei baegc fingx hiuv dugv ninh mbuo dugv njoux se weic zuqc duqv 
ninh mbuo nyei zuiz guangc liuz. 78 Tin-Hungh korv-lienh mienh, ziouc 
oix bun njoux en njiec daaih, hnangv lungh ndorm nziouv nyei njang 79 
ziux jienv yiem hmuangx nyei caux yiem zuqc daic nyei dongh linh 
gu'nyuoz wuov deix. Ninh yaac oix yienz mbuo yangh baengh orn nyei 
jauv.” 80 Naaiv dauh fu'jueiv gunv hlo, ninh nyei hnyouv gunv henv. Ninh 
yiem deic-bung-huaang zuov taux ziangh hoc ninh cuotv daaih bun 
I^saa^laa^en Mienh hiuv dugv ninh. 


Lugaa 2 


1 Wuov zanc Sisaa Or^gatc^datc Hungh njiec linge hatc Lomaa 
ziou-dingh yietc zungv baeqc fingx faaux mienh houz. 2 (Faaux naaiv 
da'yietv nzunc mienh houz wuov zanc, doix zuge KĶi^li^ni^ate zoux zungx 
gunv Silie Deic-Bung.) 3 Dauh dauh mienh ziouc nzuonx ganh mei 
buonv-mungv faaux mienh houz. 4 Yosepv ziouc yiem Gaa^li^li Saengv, 
Naa^saa^letv Mungv, mingh Yu^ndie Saengv, Mbetc^le^hem Mungv 
wuov. Naaiv norm mungv se loz-hnoi Ndaawitv Hungh cuotv sem nyei 
mungv. Yosepv se Ndaawitv Hungh mei zeiv-fun cingx daaih oix zuqc 
mingh wuov norm mungv faaux mienh houz. 5 Yosepv gorngv ziangh 
Maa^li^yaa, ziouc dorh ninh caux jienv mingh. Maa^li^yaa nyei sin yaac 
maiv kungx. 6 Yiem Mbetc^le^hem Mungv wuov zanc, taux ndutv sin 
nyei ziangh hoc agv. 7 Maa^li^yaa ziouc yungz dugv ninh nyei daauh dauh 
dorn daaih, longc suangx beu jienv bun ninh bueix maaz-zoh gu'nyuoz, 
weic zuqc kaegv biauv maiv maaih dorngx bun ninh mbuo hitv. 


Mangc Yungh Nyei Mienh 


8 Wuov norm deic-bung maaih deix goux ba'gi yungh nyei mienh lungh 
muonz zanc yiem yungh ciangv goux ninh mbuo nyei yungh. 9 Maaih dauh 
Ziouv nyei fin-mienh hinc cuotv daaih yaac maaih Ziouv nyei njang-laangc 
ziux jienv ninh mbuo, haegv ninh mbuo gamh nziex haic. 10 Fin-mienh 


gorngv mbuox ninh mbuo, “Maiv dungx gamh nziex oc. Yie dorh kuv 
fienx daaih bun meih mbuo. Naaiv kuv fienx oix bun lungh ndiev mienh 
duqv njien-youh. 11 Ih hnoi, yiem Ndaawitv nyei mungv, meih mbuo mei 
Njoux Ziouv cuotv seix daaih aqv, dongh Ziouv Giduc. 12 Naaiv se zoux 
jangx-hoc bun meih mbuo. Meih mbuo or lorz buatc dauh gu'nguaaz beu 
jienv suangx bueix maaz-zoh gu'nyuoz.” 13 Liemh zeih aengx hinc cuotv 
yietc domh guanh fin-mienh daaih caux jienv hinc cuotv ndaange wuov 
dauh, ceng Tin-Hungh. 14 Ninh mbuo gorngv, “Ceng Tin-Hungh, yiem 
hlang jiex nyei dorngx wuov dauh. Lungh ndiev mienh, dongh ninh a'hneiv 
wuov deix, oix dugv baengh orn.” 15 Fin-mienh ziouc leih nqoi ninh mbuo, 
aengx nzuonx tin-dorngh mi'aqv. Wuov deix goux yungh mienh, laanh 
mbuox laanh, “Mbuo oix zuqc mingh Mbetc^le^hem Mungv mangc gaax 
Ziouv mbuox mbuo naaiv deix jauv orqc?” 16 Ninh mbuo ziouc gaanv 
jienv mingh, lorz buatc Maa^li^yaa caux Yosepv yaac buatc wuov dauh 
gu'nguaaz bueix jienv maaz-zoh gu'nyuoz. 17 Goux ba'gi yungh nyei mienh 
buatc, ninh mbuo ziouc ziang fin-mienh gorngv naaiv dauh gu'nguaaz nyei 
jauv-louc mbuox zuangx mienh. 18 Haaix dauh haiz yaac mbuoqc horngh 
goux yungh mienh gorngv nyei waac. 19 Mv baac Maa^li^yaa maiv haih 
la'kugv. Aah loc jangx jienv naaiv deix jauv. 20 Mangc yungh me mienh 
weic ninh mbuo buatc liuz, haiz liuz nyei sic ziouc taaih Tin-Hungh, ceng 
jienv Tin-Hungh nzuonx. Yietc zungv doix nzengc fin-mienh gorngv nyei 
waac. 


Dorh Yesu Fungx Bun Tin-Hungh 


21 Yesu cuotv seix daaih buangv hietc hnoi wuov hnoi, taux ziangh hoc 
tengx ninh jiex gaatv nyei leiz, ninh mbuo ziouc tengx ninh cuotv mbuox 
heuc Yesu. Naaiv norm mbuox, Maa^li^yaa maiv gaengh maaih sin wuov 
zanc fin-mienh tengx cuotv ziangx agv. 22 Ei nem Mose nyei Leiz-Latc, 
Maa^li^yaa saax uix nyei hnoi-nyieqc taux. Yosepv caux Maa^li^yaa 
ziouc dorh Yesu mingh Ye^lu^saa^lem Zingh fungx bun Zou, 23 ei 
Ziouv nyei Leiz-Latc fiev jienv gorngv, “Haaix dauh yungz duqv daauh 
dauh dorn oix zuqc fungx bun Ziouv.” 24 Ninh mbuo yaac ei Ziouv nyei 


Leiz-Latc dorh ga'naaiv mingh ziec bun Ziouv hnangv naaiv, “Yietc dom 
norgc ngo fai i norm baegc gopv lunz.” 25 Yiem Ye^lu^saa^lem Zingh 
maaih laanh mienh, mbuox heuc Si^me^on. Ninh zoux kuv mienh, gan 
longx Tin-Hungh nyei leiz. Ninh zuov jienv Tin-Hungh njoux I^saa^laa^en 
Mienh. Singx Lingh yaac caux ninh yiem. 26 Singx Lingh bun ninh hiuv 
duqv ninh zuov taux duqv buatc Zou laengz bun wuov dauh Giduc cingx 
daaih daic. 27 Singx Lingh dorh Si^me^on bieqc zaangc Tin-Hungh nyei 
biauv. Yosepv caux Maa^li^yaa yaac dorh Yesu biegc mingh oix ei jienv 
Leiz-Latc zoux. 28 Si^me^on ziouc hlorpv jienv Yesu ceng Tin-Hungh. 
Ninh gorngv, 29 “Ziouv aac, meih laengz nyei waac, meih zoux ziangx 
aqv. Ih zanc bun yie, meih nyei bou, baengh orn nyei guei seix. 30 Weic 
zuqc yie ganh nyei m'zing duqv buatc liuz meih me njoux en, 31 dongh 
meih dorng jienv maanc fingx mienh liuc leiz ziangx nyei njoux en. 32 
Naaiv dauh gu'nguaaz zoux njang bun ganh fingx mienh hiuv dugv meih 
nyei eix, yaac bun mienh taaih meih nyei baeqc fingx, I^saa^laa^en 
Mienh.” 33 Gu'nguaaz nyei diex maac mbuoqc horngh haic Si^me^on 
hnangv naaiv nor gorngv gu'nguaaz nyei jauv-louc. 34 Si^me^on buang 
waac bun ninh mbuo, aengx mbuox Yesu nyei maa, Maa^li^yaa, 
“Tin-Hungh om naaiv dauh gu'nguaaz daaih bun I^saa^laa^en Mienh 
camy nyei zuqc mietc, bun camv nyei dugv njoux. Ninh oix benx norm 
jangx-hoc mv baac maaih mienh camv nyei oix daanh ninh, 35 bun ninh 
mbuo yiem hnyouv hnamv nyei jauv biux mengh cuotv daaih. Meih oix 
buangh zuqc nzauh hnangv nzuqc ndaauv bagv Dem meih nyei mba'nziu 
wuov nor.” 36 Aengx maaih dauh m'sieqv dorn, mbuox heuc Annaa, zoux 
douc waac mienh. Ninh se Aa^se Fingx, Faa^nu^en nyei sieqv. Annaa gox 
haic agv. Zinh ndaangc ninh dorng jienv jaa siec hnyangz, 37 ziouc guaav 
mi'aqv. Ninh zoux auv-guaav taux dugv betv ziepc feix hnyangx yaac 
maiv mingh haaix ndau. Kungx yiem zaangc Tin-Hungh nyei biauv 
hnoi-hnoi muonz-muonz zaangc Tin-Hungh hnangv. Maaih ziangh hoc 
ninh zei jienv maiv nyanc haaix nyungc yaac daux gaux. 38 Si^me^on 
yiem wuov gorngv jienv waac wuov zanc, Annaa aengx mingh taux ninh 
mbuo wuov, laengz zingh Tin-Hungh aengx gorngv naaiv dauh gu'nguaaz 
nyei jauv-louc bun zuov jienv Tin-Hungh daaih zuoqc Ye^lu^saa^lem 


Zingh wuov deix mienh muangx. 39 Yosepv caux Maa^li^yaa ei Hem 
Ziouv mei Leiz-Latc zoux ziangx nzengc, ninh mbuo ziouc nzuonx 
Gaa^li^li Saengv, ninh mbuo nyei buonv-mungv Naa^saa^letv. 40 Naaiv 
dauh gu'nguaaz gunv hlo gunv henv, gunv maaih cong-mengh, Tin-Hungh 
yaac ceix en bun ninh. 


Yesu Dugv Ziepc Nyeic Hnyangx Wuov Hnyangx 


41 Hnyangx-hnyangx Yesu nyei diex maac mingh Ye^lu^saa^lem Zingh 
jiex Siex Maengc Zipv. 42 Yesu duqv ziepc nyeic hnyangx wuov hnyangx, 
ninh mbuo ei Hem leiz mingh jiex zipv. 43 Dongh wuov nzunc mingh gau, 
jiex zipv nyei wuic nzaanx, ninh mbuo nzuonx, mv baac naaiv dauh dorn, 
Yesu, corc yiem Ye^lu^saa^lem Zingh. Ninh nyei diex maac yaac maiv 
hiuv dugv, 44 laaic Yesu caux Hem mienh camv nzuonx. Ninh mbuo ziouc 
nzuonx yietc hnoi hmuangx agv, cingx daaih lorz naaic cien-ceqv 
gorx-youz. 45 Lorz yaac lorz maiv buatc, ninh mbuo ziouc daaux sin 
nzuonx Ye^lu^saa^lem Zingh lorz. 46 Aengx lorz gau, taux da'faam hnoi 
wuov hnoi, buatc ninh yiem zaangc Tin-Hungh nyei biauv zueiz jienv 
fin-saeng nyei mbu'ndongx, yietc binc muangx ninh mbuo gorngv, viet 
binc naaic ninh mbuo. 47 Mienh haiz ninh gorngv nyei waac, haaix dauh 
yaac mbuoqc horngh haic ninh ndongc naaic guai, dau dugv ndongc naaic 
horpc. 48 Ninh nyei diex maac buatc ninh wuov zanc, ninh mbuo liemh 
hnamv maiv hiuv. Ninh nyei maa ziouc gorngv mbuox ninh, “Aa Dorn aah! 
Meih fungc hnangv naaiv nor zoux bun yie mbuo? Meih nyei die caux yie 
lorz man buatc meih, nzauh dugv kouv haic agv niaa.” 49 Yesu dau, “Aa 
Maa mbuo weic haaix diuc lorz yie? Meih mbuo maiv hiuv dugv yie oix 
zuqc yiem yie nyei Die nyei biauv?” 50 Yesu hnangv naaic nor gorngv mv 
baac ninh mbuo corc hnamv maiv mengh baeqc. 51 Yesu ziouc gan jienv 
ninh mbuo nzuonx Naa^saa^letv Mungv, yaac muangx nzengc diex maac 
nyei waac. Naaiv deix jauv-louc cuotv liuz, ninh nyei maa haaix zanc yaac 
jangx jienv. 52 Yesu gunv hlo gunv maaih cong-mengh. Tin-Hungh a'hneiv 
haic ninh. Mienh yaac fih hnangv nyei a'hneiv haic ninh. 


Lugaa 3 


1 Ti^mbe^li^atc Sisaa zoux hungh diex ziepc hmz hnyangx wuov 
hnyangx, Born^ti^atce Bilaatv zoux zungx gunv Yu^ndie Saengv, Helotv 
gunv Gaa^li^li Saengv. Ninh nyei youz, Filipv, gunv I^tu^lie caux 
Daa^ko^ni^dite Deic. Li^saa^nietv gunv Aa^mbi^len, 2 Annaatv caux 
Kaa^yaa^faatv zoux domh sai mienh. Dongh wuov zanc Se^kaa^li^yaa 
nyei dorn, Yo^han, yiem deic-bung-huaang zipv Tin-Hungh nyei waac. 3 
Ninh ziouc yiem Jor^ndaen Ndaaih wuov deix dorngx zunh doz mbuox 
mienh, “Oix zuqc goiv hnyouv guangc zuiz, jiex wuom mei leiz, 
Tin-Hungh ziouc guangc meih mbuo mei zuiz.” 4 Naaiv se hnangv douc 
waac mienh, I[^saa^yaa, fiev Hem ninh nyei sou gorngv, “Maaih laanh 
mienh yiem deic-bung-huaang heuc jienv gorngv, ‘Oix zuqc liuc leiz Ziouv 
nyei jauv. Ninh nyei jauv oix zuqc koi zaqc mei, 5 Norm-norm horngz oix 
zuqc dinh buangv, mbong-hlang mbong-aiv oix zuqc zoux baengh. Jauv 
ngau jauv njuotv oix zuqc goiv zaqc, jauv maiv yuonh oix zuqc zoux 
yuonh. 6 Lungh ndiev mienh oix dugv buatc Tin-Hungh nyei njoux en.” 7 
Mienh camv guanh guanh nyei mingh lorz Yo^han, oix Yo^han tengx ninh 
mbuo jiex wuom nyei leiz. Yo“han mbuox ninh mbuo, “Meih mbuo mac 
ndui naang-doqc nyei buonv aah! Haaix dauh kuinx meih mbuo biaux, 
weic nga'haav maiv zuqc Tin-Hungh nouz meih mbuo? 8 Meih mbuo zoux 
sic oix zuqc bun cing meih mbuo za'gengh goiv hnyouv guangc zuiz. Yaac 
maiv dungx yiem hnyouv hnamv, ‘Yie mbuo maaih Apc^laa^ham zoux yie 
mbuo mei ong-taaiz.” Yie mbuox meih mbuo, Tin-Hungh zungv haih 
zorgv naaiv deix la'bieiv zoux benx Apc^laa^ham nyei zeiv-fun. 9 Ih zanc 
mbenc ziangx bouv, zungv an Dem ndiangx-gorn. Haaix diuh ndiangx 
ziangh biouv maiv kuv, oix zuqc goix guangc buov douz mingh.” 10 
Zuangx mienh naaic gaax Yo^han, “Hnangv naaic, yie mbuo oix zuqc 
hnangv haaix nor zoux?” 11 Ninh dau, “Haaix dauh maaih i deix lui om 
zuqc bun deix maiv maaih wuov dauh. Haaix dauh maaih hnaangx nyanc 
yaac oix zuqc bun deix ngorc nyei mienh nyanc.” 12 Maaih deix tengx 
Lomaa hungh jaa siou nzou nyei mienh daaih lorz Yo^han, oix jiex wuom 
nyei leiz. Ninh mbuo naaic gaax, “Fin-saeng aah! Yie mbuo ni? Oix zuqc 


hnangv haaix nor zoux?” 13 Yo^han dau, “Meih mbuo horpc zuqc siou 
mbu'ziex, oix zuqc siou mbuoqc wuov hnangv.” 14 Maaih deix baeng 
aengx naaic ninh, “Yie mbuo ni? Oix zuqc hnangv haaix nor zoux?” 
Yo^han dau, “Maiv dungx la'guaih lom-huv, nduov mienh nyei nyaanh 
nyanc. Maiv dungx gox jaav sic hoic mienh. Meih mbuo nyei gong-zinh 
dugv mbu'ziex oix zuqc hnyouv nqaai.” 15 Zuangx mienh haaix zanc yaac 
zuov Dem Tin-Hungh laengz paaiv daaih wuov dauh Njoux Ziouv, ziouc 
yiem hnyouv hnamv Yo^han se Giduc mv bei. 16 Yo^han ziouc gorngv 
mbuox zuangx mienh, “Yie longc wuom tengx meih mbuo jiex leiz. Aengx 
maaih dauh oix daaih. Ninh maaih lingc maaih qaqv gauh hlo jiex yie. Yie 
liemh maiv puix tengx ninh jaiv heh hlaang. Ninh yaac oix longc Singx 
Lingh caux douz tengx meih mbuo jiex leiz. 17 Ninh nyei buoz nanv Hem 
ga'naaiv-cenv, 013 fioux nzengc ninh nyei mborgv mbiauh ciangv yaac siou 
ninh nyei mbiauh dapv lamz. Mv baac cuqv-maux ninh oix longc yietc luz 
maiv haih daic nyei douz buov nzengc.” 18 Yo^han aengx longc 
camv-diuc jauv kuinx ninh mbuo, yaac zunh kuv fienx bun ninh mbuo 
muangz. 19 Ninh yaac gorngv Helotv, laaix Helotv longc ninh ganh nyei 
youz nyei auv, He^lo^ndietc, yaac laaix ninh zoux camv-nyungc waaic sic. 
20 Hnangv naaic, Helotv aengx jaa zoux gauh waaic, zungv zorgv Yo^han 
wuonx Hem loh. 


Yesu Jiex Wuom Nyei Leiz 


21 Zuangx mienh jiex wuom mei leiz nyei ziangh hoc, Yesu yaac jiex 
wuom nyei leiz. Doix ninh daux gaux wuov zanc, lungh nqoi mi'aqv. 22 
Singx Lingh njiec daaih, nyungc zeiv hnangv norm norgc ngo nor, yiem 
ninh nyei sin. Yaac maaih qiex yiem gu'nguaaic lungh gorngv, “Meih se 
yie mei Dorn-hnamv. Yie za'gengh a'hneiv haic meih.” 


Yesu Nyei Douh Zong 


23 Yesu jiez gorn zoux ninh nyei gong wuov zanc, ninh dugv faah ziepc 
hnyangx nyei dorngx. Mienh hnamv daaih Yesu zoux Yosepv nyei dorn. 


Yosepv zoux Heli nyei dorn, 24 Heli zoux Matv^tatv me dorn, Matv^tatv 
zoux Lewi me dorn, Lewi zoux Menki me dorn, Menki zoux Y annaai 
nyei dorn, Yannaai zoux Yosepv nyei dorn, 25 Yosepv zoux 
Matv^taa^ti^atc nyei dorn, Matv^taa^ti^atc zoux Aamotv me dorn, 
Aamotv zoux Naa^hum nyei dorn, Naa^hum zoux Etc^li nyei dorn, Etc^li 
zoux Nakv^gaai me dorn, 26 Nakv^gaai zoux Maa^aatc me dorn, 
Maa^aatc zoux Matv^taa^ti^atc me dorn, Matv^taa^ti^atc zoux 
Se^me^in nyei dorn, Se^me^in zoux Yosekc nyei dorn, Yosekc zoux 
Yo^ndaa nyei dorn, 27 Yo^ndaa zoux Yo^aa^nan nyei dorn, Yo^aa^nan 
zoux Lesaa nyei dorn, Lesaa zoux Se^lupv^mbaa^mben nyei dorn, 
Se^lupv^mbaa^mben zoux Se^an^ti^en nyei dorn, Se^an^ti^en zoux Neli 
nyei dorn, 28 Neli zoux Menki nyei dorn, Menki zoux Atc^ndi nyei dorn, 
Atc^ndi zoux Kosamx nyei dorn, Kosamx zoux En^maa^ndam nyei dorn, 
En^maa^ndam zoux E^aa nyei dorn, 29 E^aa zoux Yo^su^waa nyei dorn, 
Yo^su^waa zoux E^li^ye^se nyei dorn, E^li^ye^se zoux Yolim me dorn, 
Yolim zoux Matv^tatv nyei dorn, Matv^tatv zoux Lewi mer dorn, 30 
Lewi zoux Si^me^on nyei dorn, S1i^me^on zoux Yu^ndaa nyei dorn, 
Yu^ndaa zoux Yosepv nyei dorn, Yosepv zoux Yonaam nyei dorn, 
Yonaam zoux E^li^yaa^kim me dorn, 31 E^li^yaa^kim zoux Me^le^aa 
nyei dorn, Me^le^aa zoux Mennaa nyei dorn, Mennaa zoux Matv^daa^taa 
nyei dorn, Matv^daa^taa zoux Naatan nyei dorn, Naatan zoux Ndaawitv 
nyei dorn, 32 Ndaawitv zoux Jetc^si nyei dorn, Jetc^si zoux O^mbetc mei 
dorn, O^mbetc zoux Mbo^aatc me dorn, Mbo^aatc zoux Sanx^mon nyei 
dorn, Sanx^mon zoux Naason nyei dorn, 33 Naason zoux 
Am^mi^naa^ndapc nyei dorn. Am^mi^naa^ndapc zoux Atc^min nyei dorn, 
Atc^min zoux Aanni nyei dorn, Aanni zoux Hetv^lon nyei dorn, Hetv^lon 
zoux Beletv nyei dorn, Beletv zoux Yu^ndaa nyei dorn, 34 Yu^ndaa zoux 
Yaakopv nyei dorn, Yaakopv zoux Faakc nyei dorn, I^sakc zoux 
Apc^laa^ham nyei dorn, Apc^laa^ham zoux Telaa me dorn, Telaa zoux 
Naa^ho nyei dorn, 35 Naa^ho zoux Selukv nyei dorn, Selukv zoux Le^u 
nyei dorn, Le^u zoux Belekv nyei dorn, Belekv zoux E^mbe nyei dorn, 
E^mbe zoux Qelaa nyei dorn, 36 Qelaa zoux Kainaan nyei dorn, Kainaan 
zoux Aan^faa^satv nyei dorn, Aan^faa^satv zoux Sem nyei dorn, Sem 


zoux Noyaa nyei dorn, Noyaa zoux Laamekv mer dorn, 37 Laamekv zoux 
Me^tu^se^laa nyei dorn, Me^tu^se^laa zoux Enokv nyei dorn, Enokv 
zoux Yaaletv me dorn, Yaaletv zoux Maa^haa^laa^le^en nyei dorn, 
Maa^haa^laa^le^en zoux Kenan nyei dorn, 38 Kenan zoux Enotv nyei 
dorn, Enotv zoux Setec nyei dorn, Setec zouz Aa^ndam me dorn, Aa^ndam 
zoux Tin-Hungh nyei dorn. 


Lugaa 4 


1 Yesu mingh Jor^ndaen Ndaaih nzuonx, Singx Lingh yiem buangv ninh 
nyei hnyouv. Singx Lingh yaac dorh ninh mingh yiem deic-bung-huaang, 2 
feix ziepc hnoi, zuqc mienv nyei hungh seix. Naaiv deix hnoi gu'nyuoz, 
Yesu maiv nyanc haaix nyungc. Naaiv deix hnoi-nyieqc jiex liuz, ninh 
hnyouv sie agv. 3 Mienv nyei hungh ziouc gorngv mbuox ninh, “Se gorngv 
meih zoux Tin-Hungh nyei Dorn nor, heuc naaiv norm la'bieiv benx njuov 
daaih maah!” 4 Yesu dau, “Ging-Sou fiev jienv gorngv, ‘Mienh maiv zeiz 
kungx kaux nyanc hopv yungz maengc hnangv.”” 5 Mienv nyei hungh 
aengx dorh ninh faaux norm dorngx hlang met. ziouc zorgv baamh gen 
nyei maanc guogv hinc cuotv njapc dangh bun ninh mangc, 6 yaac gorngv, 
“Naaiv yietc zungv nyei lingc caux naaiv deix norm-norm guogv nyei zinh 
zoih yie jiu bun meih, weic zuqc naaiv deix vietc zungv se jiu bun yie 
mi'aqv. Yie oix bun haaix dauh se such yie bun aqv. 7 Se gorngv meih 
baaix yie, naaiv deix yietc zungv ziouc benx meih nyei nzengc.” 8 Yesu 
aengx dau ninh, “Ging-Sou fiev jienv gorngv, ‘Oix zuqc baaix Ziouv, meih 
nyei Tin-Hungh, kungx oix zuqc zaangc ninh nduqc dauh hnangv.”” 9 
Mienv nyei hungh aengx dorh Yesu mingh Ye^lu^saa^lem Zingh, zaangc 
Tin-Hungh nyei biauv wuov, bun ninh yiem hlang jiex wuov norm dorngx, 
gorngv mbuox ninh, “Se gorngv meih benx Tin-Hungh nyei Dorn nor, yiem 
naaiv biu njiec gaax. 10 Weic zuqc Ging-Sou fiev Hem gorngv, 
‘Tin-Hungh oix paaiv ninh nyei fin-mienh beu Hem, goux jienv meih,’ yaac 
gorngv, 11 ‘Ninh mbuo ziouc longc buoz bouh jienv meih, maiv bun meih 
nyei zaux zong zuqc la'bieiv.”” 12 Yesu dau, “Ging-Sou gorngv, ‘Maiv 
dungx seix Ziouv, meih nyei Tin-Hungh.”” 13 Mienv nyei hungh longc 


nyungc-nyungc za'eix seix liuz, ziouc mingh mi'aqv, zuov jienv lorz qangx 
daaih ser. 


Yesu Yiem Gaa^li^li Saengv Jiez Gorn Zunh Doz 


14 Yesu aengx nzuonz Gaa^li^li Saengv, maaih Singx Lingh nyei qaqv 
caux ninh yiem. Ninh nyei jauv-louc sing buangv wuov norm deic-bung. 15 
Ninh yiem ninh mbuo nyei norm-norm wuic dorngh njaaux mienh. Zuangx 
mienh yaac ceng ninh. 


Naa^saa^letv Mienh Maiv Longc Yesu Yiem 


16 Yesu aengx nzuonx Naa^saa^letv, dongh ninh yiem wuov hlo daaih 
wuov norm mungv. Taux Dingh Gong Hnoi ninh hnangv yietc gau nor, 
mingh wuic dorngh. Ninh ziouc souv jiez daaih dogc Ging-Sou. 17 Maaih 
dauh zorgv njunc wuov dauh douc waac mienh, I^saa^yaa, nyei sou cunv 
bun Yesu. Ninh ziouc koi daaih lorz buatc fiev jienv naaiv deix waac, 18 
“Ziouv nyei Singx Lingh caux yie yiem, weic zuqc ninh ginv yie daaih 
zunh kuv fienx mbuox mienh jomc mienh. Ninh paaiv yie daaih zunh 
mbuox zuqc wuonx nyei mienh ninh mbuo oix dugv bungx cuotv, yaac 
zunh mbuox m'zing maengh nyei mienh, ninh mbuo haih mange dugv 
buatc, yaac bun zuqc mienh zoux doqc hoic wuov deix duqv bungx ngoi, 
19 aengx zunh gorngv Ziouv ceix en nyei hnyangx taux aqv.” 20 Yesu 
doqc liuz ziouc njunc jienv sou jiu bun goux wuic dorngh nyei mienh siou 
ziouc zueiz njiec. Yietc zuangx wuic dorngh me mienh nih nungx nuqv 
nyei mangc jienv Yesu. 21 Ninh ziouc gorngv mengh mbuox ninh mbuo, 
“Meih mbuo haiz liuz naaiv douc Ging-Sou nyei waac, ih hnoi cuotv daaih 
doix-diuc nzengc.” 22 Zuangx mienh haiz horpc hnyouv haic ninh, yaac 
mbuoqc horngh ninh nyei waac ndongc naaic kuh muangx. Ninh mbuo 
naaic gaax, “Naaiv Yosepv nyei dorn maiv zeiz?” 23 Yesu gorngv mbuox 
ninh mbuo, “Yie hiuv dugv meih mbuo ndongc haaix oix gorngv naaiv 
diuh waac-beiv bun yie, “Ndie-sai aah! Oix zuqc zorc meih ganh maah!” 
Yaac oix mbuox yie, ‘Yie mbuo haiz meih yiem Kaa^be^naa^um Mungv 


zoux nyei sic. Ih zanc meih yiem naaiv meih nyei buonv-mungv zoux gaax 
maah!” 24 Yesu aengx mbuox ninh mbuo, “Douc waac mienh yiem ganh 
nyei buonv-mungv maiv maaih haaix dauh a'hneiv zipv. 25 Yie mbuox 
meih mbuo, yiem E^li^yaa nyei lungh ndiev lungh haanz buo hnyangx- 
bienx. Buangh zuqc domh huaang domh ngorc wuov zanc, I[^saa^laa^en 
Deic-Bung maaih auv-guaav camv nyei. 26 Tin-Hungh yaac maiv paaiv 
E^li^yaa mingh lorz yiem I^saa^laa^en Deic-Bung mei haaix dauh. 
Kungx paaiv ninh mingh lorz yiem Sai^ndorn deic, Saax^le^fatv Mungv 
wuov dauh hnangv. 27 Douc waac mienh, E^li^saa, nyei lungh ndiev 
maaih butv gomh huv baengc nyei mienh camv nyei. Mv baac maiv maaih 
haaix dauh noic duqv ninh ganh nyei baengc longx. Kungx maaih wuov 
dauh Silie Mienh, Naa^aa^maan, nduqc dauh dugv baengc longx hnangv.” 
28 Yiem wuic dorngh nyei zuangx mienh haiz Yesu hnangv naaiv nor 
gorngv, ninh mbuo qiex jiez! haic, 29 ziouc jiez sin nzengc daaih, tor Yesu 
cuotv zigc mungv. Wuov norm mungv yiem mbong gu'nguaaic, ninh mbuo 
ziouc tor Hem mingh taux kamz-mbaang daauh, oix fongv ninh ndortv. 30 
Mv baac Yesu yangh zuangx mienh mbu'ndongx, mingh mi'aqv. 


Yesu Zunc Hieh Guaiv Mienv Cuotv 


31 Yesu mec taux Gaa^li^li Saengv, Kaa^be^naa^um Mungv. Dingh 
Gong Hnoi ninh yiem wuov njaaux mienh. 32 Zuangx mienh mbuoqc 
horngh ninh njaaux nyei waac, weic zuqc ninh nyei waac maaih hatc maaz. 
33 Yiem wuov wuic dorngh maaih laanh mienh maaih hieh guaiv mienv 
yiem ninh nyei sin. Ninh nauc-nauc nyei gorngv, 34 “Naa^saa^letv Mungv 
nyei Yesu aah! Meih maaih haaix nyungc guen zugc yie mbuo? Meih 
daaih naaiv oix miete yie mbuo? Meih haat dauh yie hiuv nyei. Meih se 
Tin-Hungh nyei Cing-Nzengc Mienh wuov dauh.” 35 Yesu hatc wuov 
dauh mem, “Maiv dungx ko lo. Cuotv naaiv dauh mienh me sin daaih 
maah!” Mienv ziouc muogv wuov dauh mienh king nquekc njiec zuangx 
mienh me nza'hmien, ziang naaic cuotv mi'aqv, yaac maiv zoux haaix 
nyungc hoic wuov laanh mienh. 36 Zuangx mienh mbuoqc horngh haic. 
Laanh mbuox laanh, “Naaic haaix nyungc waac ni? Ninh maaih Imgc 


maaih hatc maaz hatc hieh guaiv mienv cuotv, mienv ziouc cuotv mi'agv.” 
37 Yesu zoux nyei jauv-louc ziouc sing buangv wuov norm deic-bung. 


Yesu Zorc Mienh Camv Nyei Baengc 


38 Yesu cuotv wuic dorngh aengx mingh Simon nyei biauv. Simon nyei 
maa-diev butv baengc, sin hluqv jorm nyei. Ninh mbuo ziouc tov Yesu 
tengx. 39 Yesu ziouc mingh souv jienv ninh nyei ga'hlen hatc sin jorm 
baengc tuix. Baengc ziouc tuix mi'aqv. Bide nyei maa-diev liemh zeih jiez 
sin daaih fu-sux Yesu mbuo. 40 Mba'hnoi muotv nyei ziangh hoc, haaix 
dauh maaih gorx-youz butv haaix nyungc baengc ziouc dorh daaih lorz 
Yesu. Yesu maan jienv dauh dauh, zorc yietc zungv me baengc longx 
nzengc. 41 Mienv yiem mienh camv nyei sin cuotv nih nungx nauc nyei 
heuc jienv gorngv, “Meih se Tin-Hungh nyei Dorn.” Mv baac Yesu hatc 
mienv, maiv bun ninh mbuo gorngv waac, weic zuqc ninh mbuo hiuv dugv 
ninh se Giduc. 


Yesu Yiem Wuic Dorngh Zunh Doz 


42 Lungh njang Yesu cuotv ziqc mungv mingh lengh nyei dorngx. Zuangx 
mienh cuotv mingh lorz. Lorz buatc, ninh mbuo oix liouh ninh yiem wuov, 
maiv bun ninh leih nqoi ninh mbuo. 43 Yesu mbuox ninh mbuo, 
“Tin-Hungh paaiv yie, yie ziouc oix zuqc mingh wuov deix ganh norm 
mungv zunh Tin-Hungh zoux Ziouv gunv mienh nyei kuv fienx. Tin-Hungh 
paaiv yie daaih se weic hnangv naaiv nor zoux.” 44 Yesu ziouc mingh 
gormx Yu^ndie Dec nyei wuic dorngh zunh doz. 


Lugaa 5 


1 Maaih hnoi nor, Yesu souv jienv Gen^ne^saa^letv Koiv-Dorn hlen. 
Mienh camv nyei mbengx jienv mingh Yesu wuov, oix muangx ninh 
gorngv Tin-Hungh nyei waac. 2 Yesu buatc i poux nzangv dingh jienv 
wuov koiv-hlen, mv baac zorgv mbiauz mienh cuotv nzangv mingh nzox 
ninh mbuo nyei mungz mi'aqv. 3 Yesu biegc poux nzangv. Wuov poux se 


Simon nyei. Yesu tov ninh nzaeng jiez mingh deix ziouc zueiz Hem wuov 
nzangv njaaux zuangx mienh. 4 Yesu njaaux baac waac, ninh mbuox 
Simon, “Aengx nzaeng nzangv jiex mingh deix wuov maengx wuom ndo 
nyei dorngx borngz mungz njiec zorgv mbiauz maah!” 5 Simon dau, 
“Ziouv aah! Yie mbuo ziangh muonz borngz gau kouv nzengc. Yietc dauh 
mbiauz yaac maiv dugv. Mv baac yie ei jienv meih nyei waac borngz 
mungz njiec.” 6 Ninh mbuo ziouc borngz mungz njiec, dugv mbiauz camv! 
haic. Mungz kaav deix huv mr'agv. 7 Simon mbuo ziouc yaapv ninh mbuo 
nyei zorgv mbiauz doic dorh wuov poux nzangv daaih tengx. I poux 
nzangv maaih mbiauz buangv nzengc. Nzangv kaav deix zemh aqv. 8 
Simon Bide buatc hnangv naaiv nor ninh ziouc gueic njiec Yesu nyei cingh 
mborqc ga'hlen gorngv, “Ziouv aah! Tov leih go deix yie maah! Weic zuge 
yie se zuiz-mienh.” 9 Ninh caux ninh mer doc mbuoqc horngh haic, zorgv 
duqv mbiauz ndongc naaic camv. 10 Caux Simon juangc gong wuov deix 
zorgv mbiauz doic, Se^mbe^ndi nyei dorn, Yaagorpc caux Yo^han, yaac 
mbuogc horngh. Yesu aengx gorngv mbuox Simon, “Meih maiv dungx 
gamh nziex oc. Yangh naaiv jiex meih oix lorz mienh.” Jesus said to 
Simon, “Don’t be afraid. From now on you will be catching people alive.” 
11 Ninh mbuo ziouc tor nzangv cuotv wuom-hlen, yietc zungv ga'naaiv 
guangc nzengc gan jienv Yesu mingh aqv. 


Yesu Zorc Dauh Butv Gomh Huv Baengc Nyei Mienh 


12 Maaih nzunc Yesu yiem norm mungv, maaih laanh mienh butv gomh 
huv baengc buangv nzengc sin. Ninh buatc Yesu ziouc mbaapv njiec ndau 
tov, “Domh Gorx aac, se gorngv meih oix nor, meih haih zorc longx yie 
nyei baengc.” 13 Yesu sung buoz maan Dem wuov laanh mienh yaac 
gorngv, “Yie oix zorc nyei. Meih longx daaih maah!” Wuov laanh mienh 
nyei baengc liemh zeih longx mi'aqv. 14 Yesu gorngv, “Cin-maanc maiv 
dungx mbuox haaix dauh oc. Baeng zaqc me mingh sai mienh wuov bun 
ninh zaah mangc. Mangc liuz, oix zuqc ziuz Mose paaiv nyei waac dorh 
saeng-kuv mingh ziec bun Tin-Hungh weic saax meih nyei uix, zoux 
zorng-zengx bun zuangx mienh hiuv dugv meih nyei baengc longx nzengc 


mi'aqv.” 15 Mv baac Yesu nyei mengh dauh jaa sing jangv jienv mingh. 
Maaih mienh camv! nyei daaih muangx ninh, yaac oix ninh zorc ninh mbuo 
nyei baengc, 16 mv baac Yesu aah loc mingh lengh nyei dorngx daux 
gaux. 


Yesu Zorc Longx Butv Baengc-Mbai Nyei Mienh 


17 Maaih hnoi Yesu njaaux Dem mienh, maaih deix Faa^li^si Mienh caux 
deix njaaux leiz nyei fin-saeng yaac zueiz jienv wuov. Ninh mbuo yiem 
Gaa^li^li Deic nyei norm-norm laangz, yaac yiem Yu^ndie Deic, yaac 
yiem Ye^lu^saa^lem Zingh daaih. Ziouv nyei qaqv caux Yesu yiem, bun 
ninh haih zorc duqv baengc longx. 18 Maaih deix mienh longc jiuc gaeng 
dauh butv baengc-mbai mienh, oix dorh bieqc biauv mingh an Yesu nyei 
nza'hmien. 19 Mv baac mienh camv haic, biegc maiv taux Yesu wuov. 
Ninh mbuo ziouc faaux biauv-ngorh, caeqv tong nguaaz, zorgv baengc 
mienh bueix jienv jiuc bungx mec zuangx mienh mbu'ndongx, Yesu nyei 
nza'hmien. 20 Yesu buatc ninh mbuo sienx ndongc naaic longx, ninh ziouc 
gorngv, “Youz aah! Meih nyei zuiz duqv guangc liuz aqv.” 21 Njaaux leiz 
nyei fin-saeng caux Faa^li^si Mienh yiem hnyouv hnamv, "Naa haaix 
dauh mienh laeh? Fungc hnangv naaic gorngv waac ki Tin-Hungh? Kungx 
Tin-Hungh ganh haih guangc dugv mienh nyei zuiz hnangv niaa.” 22 
Wuov deix mienh hnangv haaix nor hnamv, Yesu hiuv nyei. Ninh ziouc 
naaic gaax, “Meih mbuo nyei hnyouv weic haaix diuc hnangv naaiv nor 
hnamv? 23 Gorngv, “Meih nyei zuiz duqv guangc liuz agv,” fai gorngv, 
“Jiez sin daaih yangh jauv aqy,’ naaiv deix i joux waac, haaix joux gauh 
hec dugv gorngv? 24 Mv baac yie oix bun meih mbuo bm dugv yie, 
Baamh Mienh nyei Dorn, yiem naaiv lungh ndiev maaih hatc maaz guangc 
mienh nyei zuiz.” Yesu mbuox wuov dauh butv baengc-mbai nyei mienh, 
“Yie mbuox meih, jiez sin daaih dorh jienv meih nyei jiuc nzuonx aqv.” 25 
Wuov laanh mienh ziouc yiem zuangx mienh nyei nza'hmien liemh zeih 
jiez sin, dorh jienv ninh bueix wuov norm jiuc, ceng jienv Tin-Hungh 
nzuonx. 26 Zuangx mienh mbuoqc horngh haic ziouc ceng Tin-Hungh. 
Ninh mbuo gamh nziex met, yaac gorngv, “Ih hnoi mbuo za'gengh buatc 


mbuoqc horngh haic nyei sic agv.” 
Yesu Aengx Dugv Dauh Sai-Gorx 


27 Nga'haav Yesu aengx cuotv jauv mingh gau, buatc dauh tengx Lomaa 
hungh jaa siou nzou-zinh nyei mienh, mbuox heuc Lewi, zueiz jienv siou 
nzou nyei zaamc. Yesu mbuox ninh, “Daaih gan yie oc.” 28 Lewi ziouc 
jiez sin, guangc nzengc ninh nyei yietc zungv ga'naaiv, gan jienv Yesu 
mingh mi'aqv. 29 Lewi ziouc yiem ninh mei biauv mbenc donx hnaangx 
hlo nyei houc Yesu. Nyanc wuov donx hnaangx nyei kaegv mienh maaih 
tengx Lomaa hungh jaa siou nzou nyei mienh aengx caux mienh camv 
nyei. 30 Maaih deix Faa^li^si Mienh caux ninh mbuo nyei njaaux leiz nyei 
fin-saeng ngopv bun Yesu nyei sai-gorz mbuo muangx. Ninh mbuo 
gorngv, “Meih mbuo weic haaix diuc caux siou nzou nyei mienh caux 
mengh dauh waaic nyei mienh juangc dech nyanc, juangc duch hopv?” 31 
Yesu dau, “Wangc siangx nyei mienh maiv qiemx zuqc ndie-sai. Kungx 
butv-baengc mienh hnangv, qiemx zuqc ndie-sai. 32 Yie maiv zeiz daaih 
heuc kuv mienh. Yie daaih heuc mengh dauh waaic nyei mienh, oix ninh 
mbuo goiv hnyouv guangc zuiz.” 


Mienh Naaic Zei Maiv Nyanc Haaix Nyungc Nyei Jauv 


33 Maaih deix mienh gorngv mbuox Yesu, “Yo^han nyei sai-gorx mbuo 
zanc-zanc zei maiv nyanc haaix nyungc yaac daux gaux. Faa^li^si Mienh 
nyei sal-gorx yaac fih hnangv nyei, mv baac meih nyei sai-gorx kungx 
nyanc kungx hopv hnangv.” 34 Yesu dau, “Siang-laangh corc yiem jienv 
cing-jaa-yinh nyei ziangh hoc, haih heuc siang-laangh nyei kaegv mienh 
zei Dem maiv bun nyanc, maiv bun hopv fai? 35 Mv baac hnoi-nyieqc oix 
taux, siang-laangh zuqc dorh mingh mr'agv. Taux wuov zanc kaegv mienh 
cingx daaih zei maiv nyanc haas nyungo.” 36 Ninh aengx gorngv naaiv 
diuh waac-beiv, “Maiv maaih haaix dauh betv siang-lui daaih mbiev 
loz-lui. Hnangv naaic nor kungx betv waaic siang-lui hnangv. Siang-ndie 
yaac maiv puix loz-ndie. 37 Yaac maiv maaih haaix dauh dox siang- 


a'ngunc diuv dapv loz-ndopv-mbuoqc. Hnangv naaiv nor zoux, siang-diuv 
haih zungx ndopv-mbuoqc mbaaix. A'ngunc diuv ziouc cuotv nzengc. 
Ndopv-mbuoqc yaac huv mi'agv. 38 Siang-a'ngunc diuv oix zuqc dapv 
siang-ndopv-mbuoqc hnangv. 39 Haaix dauh hopv liuz loz-a'ngunc diuv 
maiv oix hopv siang-a'ngunc diuv. Ninh gorngv, “Loz-diuv gauh kuv.”” 


Lugaa 6 


1 Maaih norm Dingh Gong Hnoi, Yesu caux ninh nyei sai-gorx mbuo jiex 
mienh nyei mbiauh ndeic. Ninh nyei sai-gorx nietv mbiauh dorv nomv 
nyanc. 2 Maaih deix Faa^li^si Mienh naaic gaax, “Ei mbuo nyei leiz, 
Dingh Gong Hnoi maiv horpc zuqc hnangv naaiv nor zoux, meih mbuo 
weic haaix diuc zoux?” 3 Yesu dau ninh mbuo, “Meih mbuo maiv doqc 
jiex naaiv deix jauv fai? Ndaawitv Hungh caux gan ninh wuov deix mienh 
hnyouv sie me ziangh hoc, ninh mbuo hnangv haaix nor zoux? 4 
Ndaawitv Hungh bieqc zaangc Tin-Hungh nyei Ndopv-Liuh zorgv gengx 
Tin-Hungh wuov deix njuov nyanc. Naaiv deix njuov kungx sai mienh 
ganh maaih leiz nyanc hnangv. Mv baac Ndaawitv nyanc yaac bun gan 
ninh wuov deix mienh caux jienv nyanc.” 5 Yesu ziouc mbuox ninh mbuo, 
“Yie, Baamh Mienh nyei Dorn, zoux Dingh Gong Hnoi nyei Ziouv.” 


Yesu Zorc Buoz Waaic Nyei Mienh 


6 Aengx maaih norm Dingh Gong Hnoi, Yesu bieqc norm wuic dorngh 
njaaux mienh. Yiem wuov maaih laanh mienh mbiaauc jieqv buoz waaic 
mi'aqv. 7 Maaih deix njaaux leiz me fin-saeng caux Faa^li^si Mienh oix 
lorz jauv gox Yesu ziouc cienh mangc jienv, mangc gaax, Yesu longc 
Dingh Gong Hnoi zorc baengc fai? 8 Mv baac ninh mbuo hnangv haaix 
nor hnamv, Yesu hiuv nyei. Ninh mbuox buoz waaic wuov laanh mienh, 
“Daaih souv naaiv zuangx mienh nyei nza'hmien oc.” Wuov laanh mienh 
ziouc jiez sin souv jienv wuov agv. 9 Yesu gorngv, “Yie naaic gaax meih 
mbuo, ei mbuo nyei leiz, Dingh Gong Hnoi mbuo haih zoux haaix nyunge? 
Haih zoux longx fai zoux waaic? Njoux maengc fai hoic maengc?” 10 


Yesu huin mingh mangc ninh mbuo dauh dauh aengz gorngv mbuoz buoz 
waaic wuov laanh mienh, “Sung meih nyei buoz cuotv daaih maah!” Ninh 
sung buoz cuotv daaih, buoz ziouc longx nzengc mīi'aqv. 11 Wuov deix 
mienh qiex jiez! haic. Ninh mbuo caangh laangh oix hnangv haaix nor 
zoux bun Yesu. 


Yesu Ginv Ziepc Nyeic Dauh Gong-Zoh 


12 Wuov deix ziangh hoc Yesu faaux mbong-aiv mingh daux gaux, yiem 
wuov ziangh muonz caux Tin-Hungh gorngv waac. 13 Lungh njang nyei 
ziangh hoc, ninh heuc ninh nyei sai-gorx mbuo daaih, ziouc ginv cuotv 
ziepc nyeic dauh, aengx heuc ninh mbuo benx gong-zoh. 14 Ninh ginv 
Simon, (aengx tengx ninh cuotv mbuox heuc Bide) caux Bide nyei youz, 
An^ndaa^lu, aengx maaih Yaagorpc, Yo^han, Filipv, Mbaa^to^lo^miu, 15 
Matv^taai, Tomatv, An^fe^atc nyei dorn, Yaagorpc, Simon (dongh mienh 
heuc, “Hnamv guogv zaangc” wuov dauh). 16 Aengx maaih Yaagorpc 
nyei dorn, Yu^ndaatc, caux maaic Yesu wuov dauh Yu^ndaatc 
I^saa^kaa^li^otce. 


Yesu Tengx Mienh Zorc Baengc 


17 Yesu caux ninh nyei gong-zoh mbuo njiec taux ndau-baengh souv jienv 
wuov. Yiem wuov aengx maaih ninh nyei sai-gorx camv nyei, yaac maaih 
mienh camy yiem Yu^ndie Saengv norm-norm dorngx, caux 
Ye^lu^saa^lem Zingh, aengx caux yiem koiv-hlen wuov deix 1 norm 
zingh, Tailaqv caux Sai^ndorn, 18 daaih muangx Yesu yaac tov ninh zorc 
ninh mbuo nyei baengc. Zuqc mem muogv wuov deix yaac daaih. Yesu 
zorc longx nzengc. 19 Zuangx mienh mbengx jienv mingh oix hluo Yesu, 
weic zuqc ninh maaih zorc baengc nyei gagv cuotv mingh tengx ninh 
mbuo yietc zungv zorc baengc. 


Njien-Youh Caux You-Nzauh 


20 Yesu mangc jienv ninh nyei sai-gorx mbuo ziouc gorngv, “Meih mbuo 


mienh jomc mienh maaih njien-youh agv, weic zuqc maaih Tin-Hungh 
zoux Ziouv gunv meih mbuo. 21 Meih mbuo ih zanc ngorc Hem yiem nyei 
mienh maaih njien-youh aqy, weic zuqc meih mbuo oix dugv nyanc beuv. 
Meih mbuo ih zanc nyiemv jienv nyei mienh maaih njien-youh agv, weic 
zuqc meih mbuo oix dugv jatv. 22 Meih mbuo weic yie, Baamh Mienh 
nyei Dorn, zuqc mienh nzorng, zugc mienh ngemh, zugc mienh huotv, 
yaac zuqc mienh daanh meih mbuo nyei mbuox se orqv haic me mbuox, 
meih mbuo maaih njien-youh aqv. 23 Ninh mbuo hnangv naaiv nor zoux, 
meih mbuo oix zuqc a'hneiv, njien-youh nyei cangx heix, weic zuqc yiem 
tin-dorngh maaih meih mbuo nyei domh zingh nyeic. Zoux hoic meih 
mbuo wuov deix mienh nyei ong-taaix yaac fih hnangv nyei zoux bun douc 
waac mienh. 24 Meih mbuo ih zanc butv zoih nyei mienh oix zuqc kouv 
aqy, weic zuqc meih mbuo nyei njien-youh meih mbuo dugv liuz agv. 25 
Meih mbuo ih zanc dugv nyanc beuv nyei mienh oix zuqc kouv aqy, weic 
zuqc meih mbuo oix zuqc ngorc. Meih mbuo ih zanc jatv nyei mienh oix 
zuqc kouv aqy, weic zuqc meih mbuo o zuqc nzauh, nyiemv Hem yiem. 
26 Meih mbuo dugv zuangx mienh ceng meih mbuo longx nyei ziangh 
hoc, meih mbuo oix zuqc kouv agv. Ceng meih mbuo wuov deix mienh 
nyei ong-taaix fih hnangv nyei ceng jaav douc waac mienh. 


Oix Zuqc Hnamv Win-Wangv 


27 “Yie mbuox meih mbuo ih zanc muangx jienv nyei mienh, oix zuqc 
hnamv meih mbuo nyei win-wangv, zoux longx bun nzorng meih mbuo 
wuov deix. 28 Mienh zioux meih mbuo, oix zuqc buang waac bun ninh 
mbuo. Zoux doqc meih mbuo wuov deix, oix zuqc tengx ninh mbuo daux 
gaux. 29 Mienh mborqv meih nyei naaiv bung hmien, liemh wuov bung 
hmien yaac huin bun ninh. Mienh zorgv meih nyei domh lui mingh, liemh 
gu'nyuoz wuov deix sueih ninh zorgv. 30 Haas dauh tov meih nyei haaix 
nyungc, oix zuqc bun ninh. Haaix dauh zorqv meih mei haaix nyungo 
ga'naaiv mingh yaac maiv dungx lorz nzuonx. 31 Meih mbuo oix mienh 
hnangv haaix nor zoux bun meih mbuo, meih mbuo yaac oix zuqc hnangv 
wuov nor zoux bun mienh. 32 “Se gorngv meih mbuo kungx hnamv dongh 


hnamv meih mbuo wuov deix mienh, naaiv maaih haas nyungc faaux 
dugv ceng? Liemh zuiz-mienh yaac hnamv dongh hnamv ninh mbuo wuov 
deix. 33 Se gorngv meih mbuo kungz zoux longx bun dongh zoux longx 
bun meih mbuo wuov deix hnangv, Tin-Hungh hnangv haaix nor haih ceix 
fuqv bun meih mbuo? Hnangv naaic liemh zuiz-mienh yaac haih zoux nyei. 
34 Se gorngv meih mbuo kungx gaav ga'naaiv bun haih jaauv meih mbuo 
wuov deix hnangv, Tin-Hungh hnangv haaix nor haih ceix fuqv bun meih 
mbuo? Liemh zuiz-mienh yaac gaav ga'naaiv bun zuiz-mienh, weic zuqc 
ninh mbuo hnamv daaih haih dugv ninh mbuo nyei ga'naaiv nzuonx nzengc. 
35 Daaux nzuonx oix zuqc hnamv meih mbuo nyei win-wangv, zoux longx 
bun ninh mbuo. Gaav ga'naaiv oix zuqc bun ninh mbuo yaac maiv dungx 
hnamv aengx dugv nzuonx. Hnangv naaiv, meih mbuo oix dugv domh 
zingh nyeic yaac benx Yiem Hlang Jiex Wuov Dauh nyei dorn, weic zuqc 
ninh zoux longx bun maiv maaih en-zingh nyei mienh caux mienh waaic 
mienh. 36 Meih mbuo oix zuqc korv-lienh mienh hnangv meih mbuo mei 
Zaangc Diex korv-lienh mienh wuov nor. 


Maiv Dungx Daanh Mienh 


37 “Maiv dungx daanh mienh, Tin-Hungh ziouc maiv daanh meih mbuo. 
Maiv dungx dingc mienh me zuiz, Tin-Hungh ziouc maiv dinge meih 
mbuo nyei zuiz. Oix zuqc guangc mienh nyei zuiz, Tin-Hungh ziouc 
guangc meih mbuo nyei zuiz. 38 Meih mbuo bun haaix nyungc mienh, 
Tin-Hungh yaac oix winh bun meih mbuo, zungv oix dox bun meih mbuo 
gauh camv, zatv yuonh, nqamv zietc, hlaau ningx taux yiem maiv jienv. 
Meih mbuo longc haaix nyungc hlaau bun mienh, Tin-Hungh yaac oix 
longc wuov nyungc hlaau bun meih mbuo.” 39 Yesu aengx gorngv 
waac-beiv bun ninh mbuo muangx. Ninh gorngv, “M'zing maengh mienh 
haih ken m'zing maengh mienh fai? Hnangv naaic i dauh zungv haih ndortv 
kuotv maiv zeiz? 40 Horgc saeng maiv haih gauh hlo ninh nyei fin-saeng. 
Horgc saeng hoqc liuz nyungc-nyungc ziouc caux fin-saeng fih hnangv 
nyei. 41 “Meih weic haaix diuc buatc meih nyei gorx-youz nyei m'zing 
maaih la'fapv, yaac maiv hnamv taux meih ganh nyei m'zing maaih nganz 


ndiangx? 42 Ganh nyei m'zing maaih nganz ndiangz meih yaac maiv buatc, 
fungc haih mbuox gorx-youz, ‘Gorx aac, yie tengx gorx ban cuotv m'zing 
nyei la'fapv oc.’ Beih zaqc hnyouv njuotv nyei mienh aah! Oix zuqc zorgv 
cuotv ganh nyei m'zing wuov nqanx ndiangx ndaangc, meih ziouc haih 
mangc duqv zien tengx gorx-youz ban cuotv m'zing nyei la'fapv. 


Buatc Biouv Ziouc Hiuv Dugv Ndiangx 


43 “Ndiangx longx maiv ziangh maiv benz nyei biouv. Maiv benz nye 
ndiangx yaac maiv ziangh longx nyei biouv. 44 Buatc biouv ziouc hiuv 
dugv biouv-ndiangx se haaix nyungc ndiangx. Mienh maiv mingh 
ndiangx-njimv gaegv ngongh nyorx biouv, yaac maiv mingh njimv- 
mbiorgc gaegv a'ngunc biouv. 45 Kuv mienh nyei hnyouv siou longx nyei 
ga'naaiv, zorqv cuotv daaih nyei se longx nyei. Mienh waaic mienh nyei 
hnyouv siou waaic nyei ga'naaiv, zorqv cuotv daaih se waaic met, Hnyouv 
zaangh buangv haaix nyungo, nzuih ziouc gorngv cuotv wuov nyungc. 


Gomm I Norm Biauv 


46 “Meih mbuo weic haaix diuc heuc yie, ‘Ziouv aah! Ziouv!” yaac maiv ei 
jienv yie mbuox nyei waac zoux? 47 Haaix dauh daaih lorz yie, haiz yie 
nyei waac yaac ei jienv zoux, yie oix bun meih mbuo hiuv dugv wuov 
dauh hnangv haaix nor. 48 Ninh se hnangv laanh mienh gomv biauv, wetv 
duqv ndo, bangc la'bieiv-baengh gu'nguaaic ceix jiez. Wuom yiemx, wuom 
guaatv, biauv yaac maiv mbaang, weic zuqc ceix dugv wuonv. 49 Mv baac 
haaix dauh haiz yie nyei waac yaac maiv muangx, maiv ei jienv zoux nor, 
se hnangv laanh mienh gomv biauv yiem ndau yaac maiv maaih 
gorn-ndogv. Wuom yiemx, wuom guaatv, biauv ziouc lomz! lomz nyei 
mbaang waaic nzengc mi'aqv.” 


Lugaa 7 


1 Yesu gorngv naaiv deix viet zungv waac mbuox liuz zuangx mienh, 
ninh ziouc mingh Kaa^be^naa^um Mungv. 2 Yiem wuov norm mungv 


maaih dauh Lomaa baeng-bieiv. Ninh maaih dauh bou maiv longx kouv 
nyei, oix daic haic agv. Baeng-bieiv yaac hnamv haic naaiv dauh bou. 3 
Ninh haiz mienh gorngv Yesu nyei jauv-louc, ziouc heuc Yiutai Mienh 
nyei mienh gox mingh tov Yesu daaih tengx zorc ninh nyei bou nyei 
baengc. 4 Mingh taux Yesu wuov, naaiv deix mienh gox qaqv tov Yesu. 
Ninh mbuo gorngv, “Naaiv dauh baeng-bieiv puix duqv meih tengx ninh. 5 
Ninh hnamv haic mbuo Yiutai Mienh, zungv zoux norm wuic dorngh bun 
yie mbuo.” 6 Yesu ziouc gan jienv ninh mbuo mingh agv. Mingh gau, leih 
biauv maiv nangc go, naaiv dauh baeng-bieiv mbuox ninh nyei doic mingh 
mbuox Yesu, “Domh Gorx aac, maiv zuqc la'nyauv meih ganh aqv. Yie 
maiv puix zipv meih bieqc yie nyei biauv. 7 Weic naaiv yie zungv haiz 
liemh maiv puix mingh buangh meih. Domh Gorx kungx gorngv cuotv 
hnangv, yie nyei bou ziouc longx agv. 8 Yie ganh yaac yiem domh 
baeng-bieiv nyei buoz-ndiev, yaac maaih baeng camv yiem yie nyei 
ga'ndiev maengx. Yie heuc naaiv dauh mingh, ninh ziouc mingh. Heuc 
wuov dauh daaih, ninh ziouc daaih. Heuc yie nyei nouh zoux naaiv, ninh 
ziouc zoux agv.” 9 Yesu haiz ninh hnangv naaiv nor gorngv ziouc mbuoqc 
horngh haic. Ninh huin hmien mangc yaac gorngv mbuox gan ninh daaih 
wuov deix zuangx mienh, “Yie mbuox meih mbuo, yie maiv gaengh buatc 
jiex mienh sienx ndongc naaic longx. Liemh I^saa^laa^en Mienh yaac 
maiv maaih yietc dauh.” 10 Baeng-bieiv paaiv mingh lorz Yesu wuov deix 
mienh nzuonx taux biauv ziouc buatc wuov dauh bou longx mi'agv. 


Yesu Heuc Auv-Guaav Nyei Ndoqc Dorn Nangh Daaih 


11 Nqa'haav maiv lauh, Yesu aengz mingh taux norm mungv, mbuox heuc 
Naa^in. Ninh nyei sai-gorx mbuo caux mienh camv nyei gan jienv mingh. 
12 Yesu mingh taux mungv nyei zingh laatc gaengh ndaangc, buangh zuge 
mienh gaeng jienv janx-daic cuotv. Wuov dauh janx-daic se auv-guaav 
nyei ndoqc dorn, yaac maaih wuov norm mungv nyei mienh camv tengx 
auv-guaav fungx janx-daic mingh. 13 Ziouv buatc wuov dauh auv-guaav, 
ninh gengh! korv-lienh haic ziouc mbuox ninh, “Maiv dungx nyiemv agv 
oc.” 14 Gorngv liuz, Yesu mingh maan benv. Gaeng hniev mienh ziouc 


dingh jienv wuov. Yesu gorngv, “Youz aah! Yie mbuox meih, jiez sin 
daaih maah!” 15 Daic mingh wuov dauh mienh ziouc nangh daaih jiez sin 
zueiz jienv wuov gorngv waac. Yesu yaac jiu bun ninh nyei maa mr'agv. 16 
Zuangx mienh gamh nziex haic ziouc ceng Tin-Hungh gorngv, “Maaih 
dauh zoux hlo nyei douc waac mienh cuotv daaih yiem yie mbuo 
mbu'ndongx,” yaac gorngv, “Tin-Hungh daaih tengx ninh nyei baegc fingx 
aqv.” 17 Yesu zoux naaiv deix sic nyei fienx sing buangv Yu^ndie Deic 
caux huing nzuonx nyei dorngx. 


Tengx Mienh Jiex Wuom Nyei Leiz Wuov Dauh Yo^han Paaiv Mienh 
Mingh Naaic Yesu 


18 Yo^han nyei sai-gorx gorngv nzengc naaiv deix jauv-louc bun Yo^han 
muangx. Yo^han ziouc heuc i dauh ninh nyei sai-gorx daaih 19 yaac paaiv 
ninh mbuo mingh naaic Ziouv, “Meih dongh oix daaih wuov dauh fai? Fai 
yie mbuo corc oix zuqc zuov ganh dauh?” 20 Naaiv deix i dauh mienh 
mingh taux Yesu wuov aengx gorngv, “Tengz mienh jiex wuom nyei leiz 
wuov dauh Yo^han paaiv yie mbuo daaih naaic meih, “Meih dongh oix 
daaih wuov dauh fai? Fai yie mbuo corc oix zuqc zuov ganh dauh?” 21 
Doix wuov zanc Yesu tengx mienh camv zorc ninh mbuo nyei nyungc- 
nyungc baengc. Zuqc mem muoqv nyei mienh ninh yaac zorc longx, yaac 
tengx m'zing maengh m'zing mbuov nyei mienh haih mange duqv buatc 22 
Yesu dau Yo^han paaiv mingh nyei mienh, “Nzuonx mingh gorngv meih 
mbuo buatc liuz haiz liuz naaiv deix jauv-louc bun Yo^han muangx oc. 
Mbuox ninh, m'zing maengh m'zing mbuov nyei mienh haih mange dugv 
buatc. Zaux mbai nyei haih yangh jauv agv. Butv gomh huv baengc wuov 
deix zorc longx nzengc. M'normh ndung nyei yaac haih muangx duqv haiz. 
Daic mingh nyei mienh aengx nangh daaih. Mienh jomc mienh yaac dugv 
haiz kuv fienx. 23 “Haaix dauh maiv ngemh yie, wuov dauh maaih 
njien-youh agv.” 24 Yo^han paaiv daaih wuov deix i laanh mienh nzuonx 
mi'aqv. Yesu yiem wuov gorngv Yo^han nyei jauv-louc mbuox zuangx 
mienh. Ninh gorngv, “Meih mbuo cuotv mingh deic-bung-huaang, meih 
mbuo mingh oix mangc haaix nyungc? Mingh mange diuh nziaaux buonc 


dongz mei luogc diqc fai? 25 Meih mbuo mingh mangc haaix nyunge? 
Mange dauh m'jangc dorn zugv ciouh zugv dunc fai? Zugv ciouh zugv 
dunc zoux fioux-zoih wuov deix yiem hungh dinc hnangv lorgc. 26 Meih 
mbuo cuotv mingh oix buatc haaix nyungc? Oix buatc dauh douc waac 
mienh zeiz nyei saah? Zeiz me, Mv baac, meih mbuo oix buatc wuov 
dauh, ninh zungv gauh hlo douc waac mienh. 27 Ging-Sou fiev jienv 
gorngv, ‘Yie oix paaiv yie nyei douc fienx mienh mingh ndaangc liuc leiz 
meih nyei ou." se dongh naaiv dauh agv.” 28 Yesu aengz gorngv, “Yie 
mbuox meih mbuo, cuotv seix daaih yiem jiex baamh gen nyei mienh, 
Yo^han gauh hlo jiex. Mv baac yiem Tin-Hungh nyei guoqv zoux gauh 
faix jiex wuov dauh, ninh corc gauh hlo jiex Yo^han.” 29 Zuangx mienh 
caux jienv tengx Lomaa hungh jaa siou nzou-zinh nyei mienh haiz Yesu 
nyei waac, ninh mbuo gorngv Tin-Hungh nyei za'eix se horpc nyei, weic 
zuqc zinh ndaangc ninh mbuo ganh yaac bun Yo^han tengx ninh mbuo jiex 
wuom nyei leiz. 30 Mv baac Faa^li^si Mienh caux njaaux leiz nyei 
fin-saeng ngemh Tin-Hungh weic ninh mbuo liepc daaih nyei za'eix, ziouc 
maiv kangv bun Yo^han tengx ninh mbuo jiex wuom nyei leiz. 31 Yesu 
aengx gorngv jienv mingh. Ninh gorngv, “Yie oix zuqc longc haaix nyungc 
ben ih jaax nyei mienh? Ninh mbuo hnangv haaix nor? 32 Ninh mbuo se 
hnangv fu'jueiv zueiz Dem hei-horngc, naaiv guanh heuc wuov guanh. 
Ninh mbuo gorngv, ‘Yie mbuo biomv hlauv-ndongh nux, meih mbuo yaac 
maiv cangx heix. Yie mbuo baaux biopv janx-daic nyei nzung, meih mbuo 
yaac maiv nyiemv.” 33 Tengx mienh jiex wuom nyei leiz wuov dauh 
Yo^han daaih, ninh zei maiv nyanc haaix nyungc yaac maiv hopv a'ngunc 
diuv. Meih mbuo gorngv, ‘Ninh maaih mem yiem ninh nyei sin.’ 34 Yie, 
Baamh Mienh nyei Dorn, daaih taux yaac nyanc yaac hopv, meih mbuo 
ziouc gorngv, ‘Mangc gaax, wuov laanh mienh kungx mauv nyanc mauv 
hopv nquin hnangv. Ninh yaac caux tengx Lomaa hungh jaa siou 
nzou-zinh nyei mienh caux mengh dauh waaic nyei mienh zoux doic.’ 35 
Haaix dauh laengz zipv Tin-Hungh nyei cong-mengh ziouc hiuv dugv 
wuov nyungc cong-mengh se zien aqv.” 


Yesu Yiem Faa^li^si Mienh Wuov Dauh Simon Nyei Biauv 


36 Maaih dauh Faa^li^si Mienh heuc Yesu mingh caux ninh nyanc 
hnaangx. Yesu mingh taux ninh nyei biauv ziouc zueiz jienv wuov nyanc 
hnaangx aqv. 37 Wuov norm mungv maaih dauh mengh dauh waaic nyei 
m'sieqv dorn. Ninh haiz gorngv Yesu yiem wuov dauh Faa^li^si Mienh 
nyei biauv nyanc hnaangx, ziouc dorh norm baengh dapv buangv youh 
ndaang, 38 mingh souv jienv Yesu nyei nqa'haav nqaang, yiem ninh nyei 
zaux-hlen nyiemv, wuom-mueic ndiepv zuqc Yesu nyei zaux ndorn. Wuov 
dauh m'sieqv dorn ziouc longc ganh nyei mba'biei sortv nqaai yaac zom, 
aengx zorgv youh ndaang dox jienv Yesu nyei zaux. 39 Heuc Yesu daaih 
nyanc hnaangx wuov dauh Faa^li^si Mienh buatc hnangv naaic, ziouc 
yiem hnyouv hnamv, “Se gorngv naaiv laanh mienh zoux douc waac 
mienh nor, ninh horpc zuqc hiuv dugv ih zanc hluo ninh nyei zaux naaiv 
dauh m'sieqv dorn se haaix dauh, yaac benx haaix nyunge m'sieqv dorn, 
weic zuqc naaiv dauh m'siegv dorn se mengh dauh waaic nyei mienh.” 40 
Yesu gorngv mbuox wuov dauh Faa^li^si Mienh, “Simon aah! Yie maaih 
joux waac oix gorngv mbuox meih.” Simon dau, “Fin-Saeng aah! Gunv 
gorngv maah!” 41 Yesu gorngv, “Maaih i laanh mienh qiemx dauh mienh 
nyei zaegv. Maaih dauh qiemx hmz baeqv norm zinh. Maaih dauh qiemx 
hmz ziepc norm. 42 1 dauh zungv maiv maaih banh zeic jaauv maiv sung 
zaegv. Zaegv-ziouv ziouc ziang naaic guangc bun ninh mbuo i dauh 
mi'aqv. Wuov deix i dauh mienh, haaix dauh hnamv zaeqv-ziouv gauh 
camy?” 43 Simon gorngv, “Daaix qiemx camv wuov dauh hnamv 
zaegv-ziouv gauh camv mv bei.” Yesu gorngv, “Meih gorngv dugv zuqc 
nyei.” 44 Yesu huin mangc wuov dauh m'siegv dorn, aengx gorngv mbuox 
Simon, “Meih buatc naaiv dauh m'siegv dorn nyei saah? Yie bieqc meih 
nyei biauv, meih maiv bun wuom yie nzaaux zaux. Mv baac naaiv dauh 
m'sieqv dorn longc ninh nyei wuom-mueic nzaaux yie nyei zaux aengx 
longc mba'biei tengx sortv nqaai. 45 Meith zipv yie biegc biauv yaac maiv 
zom yie, mv baac yie daaih taux, naaiv dauh m'siegv dorn zom yie nyei 
zaux taux ih zanc. 46 Meih maiv dox youh hietv vie nyei m'nqorngv mv 
baac naaiv dauh m'siegv dorn dox youh ndaang hietv yie nyei zaux. 47 
Hnangv naaiv yie mbuox meih, ninh nyei zuiz ndongc naaic camv dugv 
guangc liuz agv weic zuqc ninh hnamv yie camv. Mv baac haas dauh 


dugv guangc zuiz zogc wuov dauh hnamv gauh zoqc.” 48 Yesu ziouc 
mbuox wuov dauh m'siegv dorn, “Meih me zuiz dugv guangc liuz agv.” 
49 Juangc dieh nyanc hnaangz nyei mienh, laanh mbuox laanh, “Naaic 
haaix dauh mienh laeh? Ninh haih guangc dugv mienh nyei zuiz.” 50 Yesu 
mbuox wuov dauh m'sieqv dorn, “Laaix meih sienx yie, meih ziouc dugv 
njoux. Meih gunv baengh orn nyei mingh oc.” 


Lugaa 8 


1 Nga'haav maiv lauh, Yesu zueih mungv zueih laangz me mingh zunh 
Tin-Hungh zoux Ziouv gunv mienh me kuv fienx. Ninh mei ziepc nyeic 
dauh sai-gorx yaac caux jienv ninh mingh. 2 Aengx maaih deix m'siegv 
dorn yaac gan jienv mingh. Naaiv deix m'siegv dorn dongh zinh ndaangc 
Yesu zunc mienv cuotv yaac zorc longx ninh mbuo nyei baengc wuov 
deix. Maaih dauh heuc Maa^li^yaa, dongh mienh heuc, Makv^ndaa^laa, 
wuov dauh. Yesu zunc siec dauh mienv cuotv ninh nyei sin. 3 Maaih 
Kusaa nyei auv, Yo^an^naa. Kusaa zoux jien goux nzengc Helotv Hungh 
nyei jaa-dingh. Aengx maaih Su^sanx^naa caux m'siegv dorn camv nyel. 
Ninh mbuo longc ganh maaih nyei ga'naaiv juang Yesu mbuo. 


Haaz Nyim Nyei Waac-Beiv 


4 Maaih mienh camv! nyei gapv zunv yaac maaih naaiv norm mungv, 
wuov norm mungv nyei mienh daaih lorz Yesu. Yesu ziouc gorngv 
waac-beiv bun ninh mbuo muangx. 5 Ninh gorngv, “Maaih laanh mienh 
cuotv mingh haaz mm. Haaz gau mmm, maaih deix ndortv zuqc jauv, 
zuqc mienh caaiv. Norgc yaac daaih nzauz nyanc nzengc. 6 Maaih deix 
ndortv zuqc la'bieiv-ndau. Nyim zunx daaih maiv lauh ziouc nqaai mi'aqv, 
weic zuqc maiv lamh baeng wuom. 7 Maaih deix mm ndortv zuqc 
njimv-lomc, zorpc jienv njimv hlo daaih, njimv mbiorngz jienv. 8 Maaih 
deix nyim ndortv zuqc ndau-longx. Nyim cuotv hlo daaih, yietc gouv siou 
duqv yietc baeqv gouv.” Gorngv liuz naaiv deix waac, Yesu heuc qiex hlo 
nyei gorngv, "Haas dauh maaih m'normh oix zuqc baeng m'normh 


muangx longx.” 
Yesu Weic Haaix Diuc Longe Waac-Beiv Njaaux 


9 Sai-gorx mbuo naaic Yesu, “Naaiv diuh waac-beiv, eix leiz hnangv 
haaix nor?” 10 Yesu gorngv, “Tin-Hungh zoux Ziouv gunv mienh naaiv 
deix gem jienv nyei sic, Tin-Hungh bun meih mbuo hiuv mi'aqv, mv baac 
ga'nyiec nyei mienh kungx haiz gorngv benx waac-beiv hnangv weic ‘bun 
ninh mbuo mange yaac maiv buatc, haiz yaac maiv mengh baeqc.’ 


Yesu Gorngv Mengh Haaz Nyim Nyei Waac-Beiv 


11 “Naaiv diuh waac-beiv nyei eix leiz se hnangv naaiv. Wuov deix nyim 
se Tin-Hungh nyei kuv fienx. 12 Ndortv zuqc jauv wuov deix mim beiv 
mienh muangx haiz Tin-Hungh nyei kuv fienx. Mv baac mienv nyei hungh 
daaih caangv cuotv yiem hnyouv wuov deix kuv fienx, bun ninh mbuo 
maiv haih sienx ziouc maiv dugv njoux. 13 Ndortv zuqc la'bieiv-ndau 
wuov deix nyim beiv mienh muangx haiz kuv fienx ziouc a'hneiv zipv. Mv 
baac se hnangv kuv fienx njiec nzungh maiv ndo. Sienx maiv lauh, buangh 
zuqc seix hnyouv nyei sic ziouc cuotv mi'aqv. 14 Ndortv zuqc njimv-lomc 
wuov deix nyim beiv mienh muangx haiz kuv fienx. Zoux gau, laaix seix 
zaangc kuonx hnyouv mei sic, fai laaix hnamv zinh nyaanh, fai baamh gen 
nyei njien-youh nduov ninh mbuo, naaiv deix sic mbiorngz jienv ninh mbuo 
cingx daaih hnangv maiv haih jauh nyei nyim nor. 15 Ndortv zuqc 
ndau-longx wuov deix mm bet mienh haiz Tin-Hungh nyei kuv Dem, 
longc hnyouv ziepc zuoqv nyei sienx, yaac longc noic ei jienv zoux, cingx 
daaih hnangv naaiv deix nyim nor, ziangh duqv gitv. 


Buov Dang, Zorgv Ga'naaiv Ngopv Jienv Fai? 


16 “Maiv maaih haaix dauh diemv zieqc dang aengx zorqv ga'naaiv ngopv 
jienv fai dorh mingh don coux-ndiev. Dang m'daaih don dang nyei baaih 
weic bun bieqc biauv nyei mienh mangc dugv buatc njang. 17 “Maiv maaih 
haaix nyungc bingx Dem nyei sic maiv zuqc cuotv yaangh. Maiv maaih 


haaix nyungc gem jienv mv baac oix maaih mienh hiuv yaac bun mbiaangx 
yaangh cuotv daaih. 18 Hnangv naaic meih mbuo oix zuqc longe hnyouv 
muangx longx. Weic zuqc haaix dauh maaih nyei, ninh oix jaa duqv gauh 
camv. Haaix dauh maiv maaih, liemh ninh hnamv daaih ninh maaih nyei 
diqv dien, zungv oix zorgv mingh.” 


Yesu Nyei Maa Caux Ninh Nyei Youz 


19 Yesu nyei maa caux ninh nyei youz mbuo mingh lorz Yesu mv baac 
mienh camv haic, ninh mbuo bieqc maiv taux ninh wuov. 20 Maaih mienh 
mbuox Yesu, “Meih nyei maa caux meih nyei youz souv jienv ga'nyiec 
maengx zuov 01x buangh meih.” 21 Yesu gorngv mbuox zuangx mienh, 
“Yie nyei maa caux yie nyei youz se dongh muangx Tin-Hungh nyei waac 
yaac ei Hem zoux wuov deix.” 


Yesu Hatc Domh Nziaaux Dingh 


22 Maaih hnoi nor, Yesu mbuox ninh nyei sai-gorx, “Mbuo mingh wuov 
ngaanc ziqc koiv-dorn orgc?” Ninh mbuo ziouc biegc nzangv nzaeng Wem 
mingh aqv. 23 Mingh gau, Yesu m'njormh mr'agv. Liemh zeih borngz 
gorng domh nziaaux, buonc wuom jiez laange ngomz biegc nzangv. Ninh 
mbuo gengh! gamh nziex haic. 24 Sai-gorx mbuo ziouc mingh heuc Yesu 
nyie daaih. Ninh mbuo gorngv, “Ziouv aah! Ziouv! Mbuo ndortv wuom 
daic agv loh!” Yesu jiez sin hatc nziaaux caux wuom-laangc. Domh 
nziaaux ziouc dingh, wuom-laangc haapv, sekv nzengc mr'agv. 25 Yesu 
naaic ninh nyei sai-gorx mbuo, “Meih mbuo nyei sienx fim jiex haaix 
mi'aqv?” Mv baac ninh mbuo gamh nziez haic, mbuoqc horngh haic. 
Laanh ziouc naaic laanh, “Naaiv haaix dauh orqv? Ninh hatc nziaaux hatc 
wuom, liemh nziaaux caux wuom yaac muangx ninh nyei waac.” 


Yesu Zunc Mienv Cuotv 


26 Yesu caux ninh me sai-gorx mbuo nzaeng nzangv mingh taux 
Ge^laa^saa Dec, Gaa^li^li Koiv-Dorn nye; doix-ngaanc. 27 Ninh mbuo 


cuotv nzangv mingh faauz mbienz wuov zanc, maaih dauh wuov norm 
mungv me) mienh daaih buangh zuqc Yesu. Naaiv dauh mienh maaih 
mienv yiem ninh nyei sin. Lauh haic maiv zugv lui-houx yaac maiv yiem 
biauv, kungx yiem wuov zouv-gemh hnangv. 28 Naaiv dauh mienh yietv 
buatc Yesu ninh heuc qiex hlo nyei ziouc mbaapv njiec Yesu nyei 
nza'hmien nauc! nauc nyei gorngv, “Yiem Hlang Jiex nyei Tin-Hungh nyei 
Dorn, Yesu aah! Meih daaih yie mam zoux haaix nyungc? Tov maiv 
dungx zem yie.” 29 Ninh hnangv naaiv nor gorngv weic zuqc Yesu hatc 
bech guaiv mienv cuotv wuov dauh mienh nyei sin. Maiv gunv maaih lime 
ndoh Hem buoz-zaux aengx maaih mienh zuov Hem, duqv ziex nzunc 
mienv ciouv daaih bun ninh cutv dangx limc aengx zunc ninh mingh wuov 
deic-bung-huaang. 30 Yesu naaic ninh, “Meih nyei mbuox heuc haaix 
nyungc?” Ninh dau, “Mbuox heuc Guanh,” weic zuge mienv camv nyei 
bieqc ninh nyei sin yiem. 31 Wuov deix mem tov Yesu maiv dungx zunc 
ninh mbuo ndortv ndo haic me kuotv. 32 Maaih yietc domh guanh dungz 
yiem wuov jiex mbaiv lorz nyanc. Mienv ziouc tov Yesu bun ninh mbuo 
bieqc wuov guanh dungz. Yesu yaac nqoi nzuih ninh mbuo. 33 Mienv 
ziouc cuotv wuov dauh mienh mingh biegc wuov guanh dungz mi'agv. 
Ziangh guanh dungz ziouc tiux njiec kamx ndortv koiv-dorn ziemx daic 
nzengc mi'aqv. 34 Yungz dungz me mienh buatc naaiv deix sic cuotv, 
ninh mbuo ziouc biaux mingh zunh mbuox zingh gu'nyuoz caux zingh 
ga'nyiec nyei fiuv-laangz nyei mienh muangx. 35 Mienh haiz liuz naaiv 
deix sic, ziouc cuotv mingh mangc. Mingh taux Yesu wuov, ninh mbuo 
buatc wuov dauh mienh zueiz jienv Yesu nyei zaux ga'hlen, zugv jienv 
lui-houx yaac nzang daaih aqv. Ninh mbuo ziouc gamh nziex haic. 36 
Buatc naaiv deix sic cuotv nyei mienh gorngv bun zuangx mienh hiuv duqv 
zuqc mienv bieqc wuov dauh mienh hnangv haaix nor dugv longx daaih. 
37 Yiem Ge^laa^saa Deic nyei zuangx mienh tov Yesu leih nqoi ninh 
mbuo weic zuqc ninh mbuo gamh nziex haic. Yesu ziouc biegc nzangv 
mingh agv. 38 Dongh mienv cuotv liuz wuov dauh mienh tov Yesu bun 
ninh gan jieny mingh. Mv baac Yesu heuc ninh nzuonx aqy, 39 gorngv 
mbuox ninh, “Nzuonx ganh nyei biauv aqv. Nzuonx mingh ziux Tin-Hungh 
tengx meih nyei jauv gorngv nzengc mbuox mienh.” Naaiv dauh mienh 


ziouc nzuonx mingh ziux Yesu tengx ninh met jauv gorngv nzengc bun 
yietc norm mungv nyei mienh muangx. 


Yesu Zorc Dauh M'sieqv Dorn Nyei Baengc Longx Yaac Heuc Dauh 
Fu'jueiv Nangh Daaih 


40 Yesu yiem wuov ngaanc ziqc Gaa^li^li Koiv-Dorn nzuonx daaih, maaih 
mienh camv nyei a'hneiv me) zipv weic zuqc ninh mbuo yiem wuov zuov 
jienv ninh. 41 Maaih dauh gunv wuic dorngh me mienh, mbuox heuc 
Yailatv, daaih taux. Ninh mbaapv njiec Yesu nyei zaux-hlen njiec qaqv tov 
Yesu mingh ninh nyei biauv 42 weic zuqc ninh nyei siegv-ndogc butv 
baengc oix daic haic aqv. Naaiv dauh sieqv nyei hnyangx-jeiv leih maiv go 
ziepc nyeic hnyangx. Yesu gan Yailatv mingh gau, mienh camy! haic 
mbengx jienv mingh. 43 Yaac maaih dauh m'siegv dorn buty baengc-hlutv 
duqv ziepc nyeic hnyangx. Ninh mingh lorz ndie-sai zorc gau ninh mei 
baengc, zaaux nzengc ninh nyei zinh nyaanh, yaac maiv maaih haaix dauh 
zorc duqv ninh longx. 44 Ninh ziouc mbengx jienv mingh taux Yesu nyei 
nga'haav ngaang hluo Yesu nyei lui-juoqv. Baengc-hlutv ziouc liemh zeih 
dingh mi'aqv. 45 Yesu naaic gaax, “Haaix dauh hluo zuqc yie?” Yaac 
maiv maaih haaix dauh laengz. Bide ziouc gorngv, “Sai-Diex aah! Mienh 
camy weih jienv meih, mbengz zuqc meih saah?” 46 Mv baac Yesu 
gorngv, “Gengh maaih mienh hluo zuqc yie mei lorgc. Yie bm nyei, weic 
zuqc maaih deix yie nyei gagv cuotv mingh tengx mienh zorc baengc 
mi'aqv.” 47 Wuov dauh m'siegv dorn muangx haiz bingx maiv mbueiz aqv, 
ziouc sin zinz jienv nyei daaih mbaapv njiec Yesu nyei zaux-hlen. Ninh 
dorng jienv zuangx mienh mbuox Yesu ninh weic haaix diuc daaih hluo 
Yesu nyei lui-juogv, yaac gorngv ninh nyei baengc liemh zeih longx 
nzengc mi'aqv. 48 Yesu mbuox ninh, “M'dauh m'siegv dorn aah! Weic 
zuqc meih sienx yie, meih me baengc longx mi'aqv. Gunv baengh orn nyei 
nzuonx aqv oc.” 49 Yesu corc gorngv jienv waac wuov zanc, maaih dauh 
mienh yiem wuov dauh gunv wuic dorngh nyei mienh nyei biauv daaih 
mbuox Yailatv, “Meih nyei sieqv daic mi'aqv. Maiv zuqc daaih la'nyauv 
fin-saeng agv oc.” 50 Mv baac Yesu haiz naaiv deix waac ninh ziouc 


gorngv mbuox Yailatv, “Maiv dungx gamh nziex oc. Kungx oix zuqc 
sienx hnangv. Meih nyei siegv ziouc longx daaih agv.” 51 Mingh taux 
Yailatv mer biauv, Yesu maiv bun haaix dauh bieqc. Kungx bun Bide, 
Yo^han, Yaagorpc caux wuov dauh siegv nyei diex maac biegc hnangv. 
52 Zuangx mienh yiem ga'nyiec mbiouh mbiouh nyei nyiemv. Yesu 
gorngv, “Maiv dungx nyiemv agv. Ninh maiv daic. Ninh m'njormh 
hnangv.” 53 Zuangx mienh ziouc jatv Yesu, weic zuqc ninh mbuo hiuv 
dugv wuov dauh fu'jueiv za'gengh daic mi'aqv. 54 Mv baac Yesu nanv 
Dem wuov dauh siegv nyei buoz heuc, “Siegv aah! Jiez sin daaih maah!” 
55 Wuov dauh siegv ziouc nangh daaih, liemh zeih jiez sin daaih aqv. 
Yesu ziouc mbuox ninh mbuo lorz ga'naaiv bun wuov dauh fu'jueiv nyanc. 
56 Sieqv met diex maac mbuoqc horngh haic mv baac Yesu mbuox ninh 
mbuo, naaiv deix sic maiv dungx gorngv mbuox haaix dauh. 


Lugaa 9 


1 Yesu heuc ninh nyei ziepc nyeic dauh gong-zoh daaih zunv ziouc jiu 
lingc jiu hatc maaz bun ninh mbuo haih zunc dugv nyungc-nyungc mienv 
cuotv yaac haih zorc dugv baengc longx. 2 Ninh paaiv ninh mbuo cuotv 
mingh zunh Tin-Hungh zoux Ziouv gunv mienh nyei kuv fienx yaac zorc 
baengc. 3 Yesu mbuox ninh nyei sai-gorx, “Cuotv jauv maiv dungx dorh 
haaix nyungc mingh. Biaav-mbiaac, mbuoqc jorngx, bienh fuix, zinh 
nyaanh, liemh lui-houx yienc yaac maiv dungx dorh. 4 Meih mbuo hitv 
haaix dauh nyei biauv, oix zuqc hitv taux cuotv mingh ganh norm mungv. 
5 Mienh maiv zipv nor, oix zuqc cuotv wuov norm laangz yaac fengx 
guoqv zaux nyei nie-mbung guangc wuov, weic zoux zorng-zengx bun 
ninh mbuo bm dugv ninh mbuo zoux dorngc.” 6 Gong-zoh mbuo ziouc 
mingh laangz jiex laangz, yiem norm-norm dorngx zunh kuv fienx yaac 
zorc baengc. 


Helotv Hungh Maiv Hiuv Yesu Dongh Haaix Dauh 


7 Gunv Gaa^li^li Deic-Bung wuov dauh Helotv Hungh haiz naaiv deix 


vietc zungv sic cuotv, ninh hnamv maiv mengh baeqc. Maaih deix gorngv 
tengx mienh jiex wuom nyei leiz wuov dauh Yo^han aengx nangh daaih. 8 
Maaih deix gorngv E^li^yaa hinc cuotv daaih. Aengx maaih deix gorngv 
maaih yietc dauh loz-hnoi nyei douc waac mienh nangh daaih. 9 Helotv 
gorngv, “Yo^han nyei m'nqorngv yie zungv mbuox mienh hngagv ndutv 
mi'aqv. Wuov nyungc, dongh yie haiz gorngv zoux naaiv deix sic wuov 
laanh mienh se haaix dauh?” Helotv ziouc lorz qangx buatc Yesu. 


Yesu Ur Biaa Cin Laanh Mienh 


10 Gong-zoh mbuo nzuonx daaih gorngv ninh mbuo zoux liuz nyei yietc 
zungv jauv-louc bun Yesu muangx. Yesu dorh jienv gong-zoh mbuo ganh 
mingh norm mungv, mbuox heuc Mbetc^sai^ndaa. 11 Mienh cam hiuv 
duqv, ziouc gan jienv mingh. Yesu zipv ninh mbuo yaac gorngv Tin-Hungh 
zoux Ziouv me kuv Dem mbuox ninh mbuo. Haaix dauh qiemx zuqc zorc 
baengc, ninh yaac zorc longx. 12 Mba'hnoi aav lamh deix muotv agv. 
Wuov deix ziepc nyeic dauh sai-gorx daaih mbuox Yesu, “Oix zuqc bun 
naaiv deix mienh mingh agv. Mbuox ninh mbuo mingh naaiv deix dorngx 
nyei laangz caux ndeic-liuh jorm lorz ga'naaiv nyanc, lorz dorngx hitv, 
weic zuqc naaiv se lengh nyei dorngx.” 13 Mv baac Yesu mbuox ninh 
mbuo, “Meih mbuo ganh lorz bun ninh mbuo nyanc maah!” Ninh mbuo 
dau, “Yie mbuo kungx maaih nduqc biaa norm njuov caux i dauh mbiauz 
hnangv. Sai-Diex oix yie mbuo mingh maaiz ga'naaiv bun ndongc naaiv 
camv nyei mienh nyanc?” 14 (Yiem wuov nyei m'jangc dorn maaih leih 
maiv go biaa cin laanh nyei dorngx.) Yesu mbuox ninh nyei sai-gorx 
mbuo, “Heuc zuangx mienh zueiz jienv yietc mbomz yietc mbomz nyei. 
Yietc mbomz leih maiv go hmz ziepc laanh nyei dorngx.” 15 Sai-gorx 
mbuo ei jienv naaiv deix waac zoux. Zuangx mienh ziouc zueiz njiec. 16 
Yesu zorqv wuov deix biaa norm njuov caux i dauh mbiauz cau hmien 
mangc lungh, laengz zingh Tin-Hungh liuz ziouc maeqv nqoi bun sai-gorx 
mbuo dorh mingh bun nqoi zuangx mienh nyanc. 17 Zuangx mienh nyanc 
beuv nzengc. Zengc njiec muonc wuov deix ga'naaiv, sai-gorx mbuo siou 
daaih duqv ziepc nyeic ndaan buangv. 


Bide Nyiemc Yesu 


18 Maaih hnoi Yesu yiem lengh nyei dorngx, ninh ganh daux gaux. 
Sai-gorx mbuo yaac caux ninh yiem nyei. Yesu naaic gaax ninh mbuo, 
“Zuangx mienh gorngv yie se haaix dauh?” 19 Sai-gorx mbuo dau, 
“Maaih deix gorngv meih dongh tengx mienh jiex wuom nyei leiz wuov 
dauh Yo^han. Maaih deix gorngv E^li^yaa. Aengx maaih deix gorngv 
meih yietc dauh loz-hnoi nyei douc waac mienh aengx nangh daaih.” 20 
Yesu aengx gorngv, “Meih mbuo ni? Meih mbuo gorngv yie dongh haaix 
dauh?” Bide dau, “Meih dongh Tin-Hungh paaiv daaih nyei Giduc.” 


Yesu Gorngv Ninh Oix Zuqc Diev Kouv Yaac Oix Zuqc Daic 


21 Yesu hatc ninh nyei sai-gorx, heuc ninh mbuo maiv dungx gorngv naaiv 
deix sic mbuox haaix dauh. 22 Ninh yaac gorngv, “Yie, Baamh Mienh 
nyei Dorn, oix zuqc siouc camv-nyungc kouv. Mienh gox caux sai mienh 
bien caux njaaux leiz nyei fin-saeng oix nqemh yie, dorh yie mingh daix 
guangc, mv baac nqa'haav buo hnoi yie aengx nangh daaih.” 23 Yesu 
aengx gorngv mbuox ninh mbuo yietc zungv, “Haaix dauh oix gan yie 
mingh oix zuqc siev Dem ninh ganh. Hnoi-hnoi oix zuqc ndaam Hem ninh 
nyei ziepc nzaangc Dax gan yie mingh. 24 Haaix dauh kungx hnamv njoux 
ninh ganh nyei maengc hnangv, wuov dauh nyei maengc ziouc zuqc 
guangc. Mv baac haaix dauh weic yie guangc ninh nyei maengc, wuov 
dauh ziouc njoux dugv ninh mei maengc. 25 Haat dauh dugv nzenge 
lungh ndiev nyei ga'naaiv mv baac ninh ganh zuqc mietc, wuov dauh dugv 
haaix nyungc maaih lamh longc? 26 Haaix dauh nyaiv yie yaac nyaiv yie 
njaaux nyei waac, yie, Baamh Mienh nyei Dorn, caux yie ganh nyei njang- 
laangc yaac caux Zaangc Diex caux cing-nzengc fin-mienh nyei njang- 
laangc daaih wuov zanc, yie ziouc nyaiv wuov dauh. 27 Yie gorngv zien 
mbuox meih mbuo, yiem naaiv nyei mienh maaih deix zungv maiv gaengh 
daic ziouc dugv buatc Tin-Hungh daaih zoux Ziouv gunv mienh.” 


Sai-Gorx Mbuo Buatc Yesu Tiuv Nzengc Mi'aqv 


28 Yesu gorngv liuz naaiv deix waac, nga'haav siec hietc hnoi nyei 
dorngx, ninh dorh jienv Bide, Yo^han, caux Yaagorpc mingh wuov jiex 
mbong daux gaux. 29 Yesu daux gaux wuov zanc, ninh nyei hmien tiuv 
nzengc mi'aqv. Ninh nyei lui-houx yaac tiuv mi'aqv, mbopv baeqc nyei, 
zaengh zaengh wuov. 30 Liemh zeih maaih i laanh mienh yiem wuov caux 
Yesu gorngv waac, se Mose caux E^li^yaa. 31 Ninh mbuo yiem njang- 
laangc hinc cuotv yaac yiem wuov caux Yesu gorngv taux ninh daic nyei 
jauv maiv lauh oix yiem Ye^lu^saa^lem Zingh ziangh sic. 32 Wuov zanc 
Bide caux ninh nyei i dauh doc m'zing nyuix, oix m'njormh haic aqv. Ninh 
mbuo yietv nyie daaih, buatc Yesu nyei njang-laangc yaac buatc wuov deix 
i laanh mienh caux Yesu souv jienv wuov. 33 Wuov deix i laanh caux 
Yesu os leih doc wuov zanc Bide gorngv mbuox Yesu, “Ziouv aah! Yie 
mbuo yiem naaiv gengh longx haic. Tov bun yie mbuo zoux buo norm liuh, 
zoux norm bun meih, zoux norm bun Mose, aengx zoux norm bun 
E^li^yaa.” (Bide zungv maiv hiuv dugv ninh gorngv haaix nyungc.) 34 
Ninh gorngv waac zungv maiv gaengh setv, maaih dorv mbuonx daaih 
nzie Dem ninh mbuo. Sai-gorx mbuo biegc mbuonz gu'nyuoz ninh mbuo 
gamh nziex haic. 35 Haiz waac yiem mbuonx gu'nyuoz cuotv daaih 
gorngv, “Naaiv se yie nyei dorn, dongh yie ginv daaih wuov dauh. 
Muangx ninh maah!” 36 Naaiv deix qiex sekv mi'aqv, kungx maaih Yesu 
ganh yiem wuov hnangv. Sai-gorx mbuo yaac muangh jienv naaiv deix 
jauv-louc, maiv gaengh gorngv ninh mbuo dugv buatc liuz nyei jauv 
mbuox haaix dauh. 


Mienv Muogv Dauh Dorn, Yesu Zunc Mienv Cuotv Mi'agv 


37 Da'nyeic hnoi, Yesu mbuo yiem mbong njiec daaih, maaih guanh mienh 
camv nyei daaih lorz Yesu. 38 Wuov guanh mienh maaih dauh m'jangc 
dorn heuc jienv gorngv, “Fin-Saeng aah! Tov meih tengx mangc yie mei 
dorn. Yie kungx maaih naaiv dauh dorn-ndoqc hnangv. 39 Ninh zuqc 
mienv muogv. Yietv zuqc yietc nzunc, ziouc nauc-nauc nyei heuc aengx 
ciou aqy. Wuom-nzuih mbiaauz bomh bomh mei cuotv. Mienv zanc-zanc 
hoic ninh kouv haic, maiv kangv bungx guangc. 40 Yie tov meih nyei 


sai-gorx mbuo zunc mienv cuotv mv baac ninh mbuo zunc maiv haih 
cuotv.” 41 Yesu mbuox zuangx mienh, “Meih mbuo ih jaax nyei mienh 
aah! Meih mbuo za'gengh maiv sienx, m'normh yaac hoz haic. Yie oix 
zuqc caux meih mbuo yiem, oix zuqc nyienz meih mbuo ndongc haaix 
lauh?” Yesu aengx gorngv mbuox wuov laanh mienh, “Dorh meih mei 
dorn daaih naaiv maah!” 42 Naaiv dauh dorn daaih jienv wuov zanc, 
mienv aengx muoqv ninh king njiec ndau ciou dugv kouv haic. Yesu ziouc 
hatc hieh guaiv mienv yaac zorc longx wuov dauh dorn, jiu bun ninh nyei 
die mi'aqv. 43 Zuangx mienh mbuoqc horngh haic Tin-Hungh nyei domh 


gagv. 
Yesu Aengx Gorngv Nzunc Ninh Oix Zuqc Daic 


Zuangx mienh corc mbuoqc horngh haic Yesu zoux nyei yietc zungv sic 
wuov zanc, Yesu mbuox ninh nyei sai-gorx, 44 “Meih mbuo longx-longx 
nyei muangx yie ih zanc mbuox meih mbuo naaiv deix waac. Yie, Baamh 
Mienh nyei Dorn, o1x zuqc jiu bun yiem mienh nyei buoz-ndiev.” 45 Mv 
baac sai-gorx mbuo maiv mengh baeqc naaiv joux waac nyei eix leiz. Se 
hnangv ormv jienv nor, ninh mbuo cingz daaih maiv haih mengh baeqc. 
Ninh mbuo yaac gamh nziex maiv naaic Yesu. 


Haaix Dauh Zoux Gauh Hlo 


46 Sai-gorx mbuo yiem ninh mbuo ganh mbu'ndongx nzaeng haaix dauh 
zoux gauh hlo jiex. 47 Mv baac Yesu hiuv duqv ninh mbuo yiem hnyouv 
hnangv haaix nor hnamv, ninh ziouc ken dauh fu'jueiv daaih souv jienv 
ninh nyei ga'hlen, 48 yaac gorngv mbuox ninh mbuo, “Haaix dauh dengv 
yie nyei mbuox zipv naaiv dauh faix nyei fu'jueiv, wuov dauh yaac zipv 
yie. Haaix dauh zipv yie yaac zipv paaiv yie daaih wuov dauh. Hnangv 
naaic, yiem meih mbuo me mbu'ndongx, haaix dauh zoux gauh faix jiex, 
wuov dauh dugv zoux gauh hlo jiex.’ 


Haaix Dauh Maiv Doix-Dekc Se Tengx Mbuo 


49 Yo^han gorngv, “Sai-Diex aah! Yie mbuo buatc dauh mienh longc 
meih nyei mbuox zunc mienv cuotv. Yie mbuo maiv bun ninh zoux, weic 
zuqc ninh maiv zeiz zoux mbuo nyei guanh.” 50 Yesu mbuox ninh, “Maiv 
dungx laanh ninh, weic zuqc haaix dauh maiv caux mbuo doix-dekc, wuov 
dauh se tengx mbuo aqy.” 


Saa^maa^lie Janx Maiv Kangv Zipv Yesu 


51 Tin-Hungh oix zipv Yesu faaux tin-dorngh nyei hnoi-nyieqc taux fatv 
agv. Yesu ziouc liepc dinge hnyouv mingh Ye^lu^saa^lem Zingh. 52 Ninh 
paaiv deix mienh mingh ndaangc. Ninh mbuo bieqc norm Saa^maa^lie 
Laangz, oix tengx Yesu liuc leiz dorngx, 53 mv baac laangz zaangc mienh 
maiv kangv zipv weic zuqc buatc Yesu oix mingh Ye^lu^saa^lem Zingh. 
54 Yesu nyei sai-gorx, Yaagorpc caux Yo^han, buatc hnangv naaiv, ninh 
mbuo gorngv, “Ziouv aah! Meih oix yie mbuo heuc lungh douz njiec daaih 
buov mietc nzengc ninh mbuo fai?” 55 Yesu huin nzuonx gorngv ninh 
mbuo. 56 Yesu mbuo aengx mingh ganh norm laangz mi'aqv. 


Mienh Gorngv Oix Gan Yesu 


57 Ninh mbuo gan jienv jauv mingh gau, maaih laanh mienh mbuox Yesu, 
“Maiv gunv meih mingh haaix, yie oix gan meih mingh.” 58 Yesu gorngv 
mbuox ninh, “Hieh juv maaih kuotv yiem, norqc yaac maaih lauz, mv baac 
yie, Baamh Mienh nyei Dorn, maiv maaih dorngx bueix hitv kuonx.” 59 
Yesu aengz mbuox laanh mienh, “Gan yie mingh maah!” Wuov laanh 
mienh dau, “Domh Gorx aah! Yie tov nzuonx mingh biopv yie mei die 
ndaangc.” 60 Yesu dau, “Sueih daic mingh nyei mienh ganh biopv ninh 
mbuo nyei daic mingh nyei mienh agv. Meih gunv mingh zunh Tin-Hungh 
zoux Ziouv gunv mienh nyei kuv fienx.” 61 Aengx maaih laanh gorngv 
mbuox Yesu, “Domh Gorx aah! Yie oix gan meih mingh mv baac yie tov 
nzuonx mbuox dangh yie nyei hmuangv doic.” 62 Yesu gorngv, “Haaix 
dauh nam jienv laih bieiv laih lingh mv baac ninh huin nzuonx mange 
nga'haav, wuov dauh maiv puix yiem Tin-Hungh nyei guogv.” 


Lugaa 10 


1 Naaiv der sic jiex liuz, nga'haav Ziouv aengx ginv cuotv cietv ziepc 
nyeic dauh sai-gorx paaiv ninh mbuo yietc doix vier doix nyei mingh. 
Yesu oix mingh haaix norm mungv haaix norm dorngx, ninh ziouc paaiv 
ninh mbuo mingh ndaangc. 2 Ninh gorngv mbuox sai-gorx mbuo, “Gaeng- 
zuangx camv mv baac gong-mienh zogc. Weic naaiv oix zuqc tov gaeng- 
zuangx nyei Ziouv paaiv gong-mienh cuotv mingh siou ninh nyei gaeng- 
zuangx. 3 Mingh maah! Yie paaiv meih mbuo cuotv mingh hnangv bungx 
ba'gi yungh dorn bieqc hieh juv guanh gu'nyuoz nor. 4 Maiv dungx dorh 
nyaanh mbuoqc yaac maiv dungx dorh mbuoqc dapv ga'naaiv. Heh yaac 
maiv dungx dorh. Jauv zaangc buangh zuqc mienh, liemh maiv dungx 
gorngv wuic buangh waac. 5 “Biegc haaix norm biauv, 01 zuqc gorngv 
naaiv deix waac ndaangc, ‘Tov bun naaiv norm biauv baengh orn.’ 6 Se 
gorngv yiem naaic maaih dauh oix dugv baengh orn nyei mienh nor, meih 
mbuo tov me baengh orn ninh ziouc dugv mi'aqv. Maiv maaih oix duqv 
baengh orn nyei mienh nor, aengx siou meih mbuo tov nyei baengh orn 
nzuonx daaih. 7 Dingc hitv haaix norm biauv, ninh mbuo mbenc haaix 
nyungc nyanc hopv gunv nyanc gunv hopv, weic zugc gong-mienh puix 
dugv zipv ninh nyei gong-zinh. Yaac maiv dungx yiem naaiv norm biauv 
suiv jiex wuov norm biauv. $ “Meih mbuo bieqc haaix norm mungv buatc 
mienh zipv meih mbuo nor, mienh mbenc haaix nyungc nyanc hopv, gunv 
nyanc agv. 9 Oix zuqc zorc longx wuov norm mungv nyei baengc mienh 
yaac mbuox ninh mbuo, “Tin-Hungh zoux Ziouv gunv mienh nyei ziangh 
hoc taux meih mbuo fatv agv.” 10 Se gorngv meih mbuo biegc haaix norm 
mungv, mienh yaac maiv zipv meih mbuo nor, oix zuqc mingh wuov domh 
jauv gorngv, 11 ‘Liemh meih mbuo naaiv norm mungv nyei nie-mbung nitv 
yie mbuo nyei zaux yie mbuo hlaatv guangc nzengc bun cing meih mbuo 
dorngc. Mv baac meih mbuo oix zuqc jangx jienv, Tin-Hungh zoux Ziouv 
gunv mienh mei hnoi-nyieqc taux fatv agv.” 12 Yie mbuox meih mbuo, 
taux Tin-Hungh siemv zuiz wuov norm hnoi, So^ndom Zingh zuqc dinge 
zuiz zungv gauh heng wuov norm mungv. 


Maiv Kangv Goiv Hnyouv Nyei Mungv 


13 “Ko^laa^sin Mungv aah! Meih oix zuqc kouv agv. Mbetc^sai^ndaa 
Mungv aah! Meih yaac oix zuqc kouv agv. Yiem meih mbuo mbu'ndongx 
zoux jiex wuov deix mbuoqc horngh nyei sic, se gorngv yiem Tailaqv 
caux Sai^ndorn Mungv zoux cuotv daaih nor, wuov deix i norm mungv 
nyei mienh zungv buix jienv la'maah ndie-cou, zueiz jienv saaiv-ndui, bun 
cing ninh mbuo goiv hnyouv guangc zuiz lauh aqv. 14 Taux Tin-Hungh 
siemv zuiz wuov hnoi, Tailaqv caux Sai^ndorn Mungv zungv zuqc dingc 
zuiz gauh heng meih mbuo. 15 Kaa^be^naa^um Mungv aah! Meih ganh 
oix taaih meih ganh faaux lungh fai? Meih zungv zuqc zoi mec yiemh gen 
agv loh!” 16 Yesu mbuox ninh nyei sai-gorx mbuo, “Haaix dauh muangx 
meih mbuo, ninh yaac muangx yie. Haaix dauh nqemh meih mbuo, yaac 
ngemh yie. Haaix dauh nqemh yie yaac ngemh paaiv yie daaih wuov 
dauh.” 


Cietv Ziepc Nyeic Dauh Sai-Gorz Nzuonx 


17 Wuov deix cietv ziepc nyeic dauh sai-gorx a'hneiv nyei nzuonx daaih 
mbuox Yesu, “Ziouv aah! Yie mbuo longc meih nyei mbuox hatc mienv, 
mienv yaac muangx yie mbuo.” 18 Yesu mbuox ninh mbuo, “Yie buatc 
Saadaan yiem tin-dorngh ndortv njiec hnangv mba'lingc nor. 19 Muangx 
maah! Yie bun meih mbuo maaih hatc maaz caaiv duqv naang, caaiv duqv 
ziepc nyeic ndaangh, yaac hingh jiez wuov dauh win-wangv nyei viet 
zungv gagv, yaac maiv maaih haaix nyungc hoic meih mbuo. 20 Mv baac 
maiv dungx a'hneiv mieny muangx meih mbuo nyei waac. Oix zuqc a'hneiv 
meih mbuo nyei mbuox dugv fiev Dem yiem tin-dorngh.” 


Yesu Njien-Youh Haic 


21 Wuov zanc Singx Lingh bun Yesu njien-youh haic, ninh ziouc gorngv, 
“Aa Die, lungh ndau nyei Ziouv aah! Yie ceng Die weic zuqc naaiv deix 
sic Die gem jienv maiv bun maaih cong-mengh nyei mienh caux hoqc 
hlang nyei mienh hiuv, mv baac Die bun maiv hoqc hlang me mienh hiuv. 


Aa Die aah! Naaiv se zoux dugv horpc Die ganh mei hnyouv. 22 “Aa Die 
zorgv nyungc-nyungc jiu bun yie. Cuotv liuz Die, maiv maaih haaix dauh 
hiuv duqv Dorn. Cuotv liuz Dorn caux Dorn bun hiuv wuov deix, maiv 
maaih haaix dauh hiuv dugv Die.” 23 Yesu aengx huin nzuonx caux 
sai-gorx mbuo ganh gorngv, “Meih mbuo dugv buatc naaiv deix sic, meih 
mbuo za'gengh njien-youh agv. 24 Yie mbuox meih mbuo, maaih douc 
waac mienh caux hungh diex camv nyei oix buatc dongh meih mbuo buatc 
nyei, mv baac ninh mbuo maiv duqv buatc. Oix haiz dongh meih mbuo 
haiz nyei, mv baac ninh mbuo maiv dugv haiz.” 


Saa^maa^lie Janx Hnyouv Longx Nyei Waac-Beiv 


25 Maaih dauh njaaux leiz nyei fin-saeng souv jiez daaih o seix Yesu. 
Ninh ziouc naaic, “Fin-Saeng aah! Yie oix zuqc hnangv haaix nor zoux 
cingx dugv yietc liuz nyei maengc?” 26 Yesu gorngv, “Leiz-Latc fiev jienv 
hnangv haaix nor gorngv? Meih doqc liuz, eix leiz hnangv haaix nor?” 27 
Wuov dauh fin-saeng dau, “Oix zuqc longc nzengc hnyouv, longe nzenge 
za'eix, longc nzengc gagv, longc nzengc cong-mengh hnamv Ziouv, meih 
nyei Tin-Hungh. Yaac oix zuqc hnamv mienh hnangv hnamv ganh nor.” 28 
Yesu gorngv, “Meih dau dugv horpc nyei. Oix zuqc hnangv naaiv nor 
zoux meih ziouc dugv ziangh jienv.” 29 Wuov dauh fin-saeng ziouc maiv 
maaih ih feix agv. Aengx lorz jauv naaic Yesu, “Wuov nyungc, yie horpc 
zuqc hnamv nyei se haas dauh?” 30 Yesu dau, “Maaih dauh mienh yiem 
Ye^lu^saa^lem Zingh njiec Ye^li^ko Zingh. Ninh mingh gau, zuqc 
janx-zaqc caangv. Liemh lui-houx ciev njang nzengc, zorgv ninh mborgv 
dugv maiv nangh maiv daic nyei, guangc jienv wuov, ziang naaic mingh 
mi'aqv. 31 “Doix zuqc wuov norm ziangh hoc, maaih dauh sai mienh 
yangh wuov duh jauv jiez, buatc naaiv dauh zuqc mun nyei mienh yiem 
wuov jauv-hlen. Ninh ziouc wingc Des wuov bung jauv-hlen mingh mi'aqv. 
32 “Aengx maaih dauh Lewi Mienh yaac fih hnangv nyei taux wuov buatc 
ziouc mingh mangc. Mangc liuz, aengx wingc jiex wuov bung jauv-hlen, 
ziang naaic mingh mi'aqv. 33 “Mv baac maaih dauh Saa^maa^lie Janx jiex 
taux wuov, buatc naaic dauh zuqc janz-zagc mborgv mun nyei mienh 


ziouc korv-lienh haic, 34 mingh taux wuov mangc. Mangc liuz, ninh ziouc 
zorgv youh caux a'ngunc diuv hietv jienv zuqc mun nyei dorngx, yaac 
zorgv ndie beu jienv, aengx hlorpv ninh faaux naaiv dauh Saa^maa^lie 
Jam nyei lorh, ken mingh taux norm kaegv biauv, corc yiem wuov goux 
ninh. 35 “Da'nyeic ndorm Saa^maa^lie Jam zorgv dugv i norm taepv 
daaih bun biauv-ziouv yaac gorngv mbuox ninh, ‘Tengx yie goux longx 
ninh oc. Zuov yie aengx daaih taux naaiv mange gaax, meih longc zuge 
mbu'ziex yie m'daaih jaauv meih.” 36 Setv mueiz Yesu gorngv, “Meih 
mbuo hnamv gaax, naaiv deix buo dauh, dongh haaix dauh hnamv 
janx-zaqc caangv wuov dauh mienh?” 37 Njaaux leiz nyei fin-saeng 
gorngv, “Dongh korv-lienh ninh wuov dauh.” Yesu gorngv, “Wuov 
nyungc, gunv mingh hnangv naaic nor zoux oc.” 


Yesu Mingh Maataa Caux Maa^li^yaa Nyei Biauv 


38 Yesu caux ninh nyei sai-gorx mbuo yangh jauv mingh wuov zanc, ninh 
taux norm laangz. Wuov norm laangz maaih dauh m'sieqv dorn, mbuox 
heuc Maataa, a'hneiv zipv Yesu hitv ninh nyei biauv. 39 Maataa maaih 
dauh nziez, mbuox heuc, Maa^li^yaa, zueiz jienv Ziouv nyei zaux-hlen 
muangx ninh njaaux leiz. 40 Maataa mbenc kaeqv, gong Cam. la'nyauv 
haic, ninh ziouc daaih gorngv, “Ziouv aah! Meih hnamv dugv jiex eix 
nyei? Yie nyei nziez guangc bun yie ganh zoux gong hnangv. Tov mbuox 
ninh daaih tengx deix yie maah!” 41 Ziouv dau, “Maataa aah! Maataa! 
Meih maaih camv-nyungc hoic meih hnyouv nzauh hnyouv huaang niaa. 
42 Mv baac horpc zuqc zoux nyei maaih nduqc nyungc hnangv. Gauh 
longx wuov nyungc Maa^li^yaa om liuz agv, yaac maiv maaih haaix 
dauh zorqv duqv ninh mei cuotv.” 


Lugaa 11 
1 Maaih hnoi Yesu yiem norm dorngx daux gaux. Daux gaux liuz, maaih 


dauh ninh nyei sai-gorx gorngv mbuox ninh, “Ziouv aac, tov njaaux yie 
mbuo daux gaux hnangv Yo^han njaaux ninh nyei sai-gorx mbuo nor.” 2 


Yesu ziouc mbuox ninh mbuo, “Meih mbuo haaix zanc daux gaux oix 
zuqc hnangv naaiv nor gorngv, “Zaangc Diex aah! Tov bun mienh taaih 
meih mei cing-nzengc mbuox. Tov bun meih zoux Ziouv gunv mienh mei 
hnoi taux. 3 Yie mbuo hnoi-hnoi qiemx nyei nyanc hopv, tov bun yie mbuo 
yietc hnoi maaih gaux yietc hnoi nyanc. 4 Tov guangc yie mbuo zoux nyei 
zuiz, weic zuqc haaix dauh dorngc yie mbuo, yie mbuo yaac guangc bun 
ninh mbuo. Maiv dungx bun yie mbuo buangh set hnyouv nyei sic.”” 5 
Yesu aengz gorngv mbuox ninh mbuo, “Se gorngv meih mbuo maaih dauh 
ndaamv muonz bienx seix mingh taux loz-gaeng doic nyei biauv mbuox 
ninh, “Loz-gaeng aah! Tov gaav buo norm njuov bun yie oc. 6 Yie maaih 
dauh loz-biuv doic jiez jauv koqv hoqc taux daaih hitv yie wuov, yie yaac 
maiv maaih haaix nyungc bun ninh nyanc.” 7 “Yiem biauv gu'nyuoz wuov 
dauh loz-gaeng ziouc dau, ‘Maiv dungx daaih ging-ceuv yie aqv. Yie 
mbuo guon Hem gaengh. Hmuangv doc yietc zungv bueix nzengc. Yie 
maiv haih jiez sin zorgv haaix nyungc bun meih agv lorgc.” 8 Yie mbuox 
meih mbuo, maiv zeiz laaix daav loz-gaeng or jiez sin zorgv haas 
nyungc bun ninh, mv baac weic ninh tov dugv nyouh haic cingx daaih jiez 
sin zorgv ninh qiemx zuqc nyei ga'naaiv bun. 9 “Hnangv naaic yie mbuox 
meih mbuo, oix zuqc tov ziouc dugv. Oix zuqc lorz ziouc buatc. Oix zuqc 
ngaengv gaengh, gaengh ziouc nqoi. 10 Weic zuqc haaix dauh tov ziouc 
dugv. Haaix dauh lorz ziouc buatc. Haaix dauh ngaengv gaengh, gaengh 
ziouc nqoi. 11 “Meih mbuo haaix dauh zoux die nyei mienh, dorn tov 
mbiauz meih oix bun naang ninh fai? 12 Dorn tov ous, meih oix bun ziepc 
nyeic ndaangh ninh fai? 13 Meih mbuo ndongc naaic waaic nyei mienh 
zungv hiuv dugv bun longx me ga'naaiv meih mbuo nyei fu'jueiv, meih 
mbuo nyei tin-dorngh Diex corc gauh oix ceix Singx Lingh bun tov ninh 
wuov deix mienh.” 


Yesu Caux Mienv Nyei Hungh 


14 Yesu zunc ga'naaiv-hngongx mem cuotv mienh nyei sin. Miem cuotv 
mingh, wuov laanh mienh ziouc haih gorngv waac aqv. Zuangx mienh 
mbuoqc horngh haic. 15 Mv baac maaih deix gorngv, “Ninh longe mem 


nyei hungh, Mbe^en^se^mbun, nyei linge zunc mienv cuotv.” 16 Aengx 
maaih deix mienh oix seix Yesu ziouc tov ninh bun norm yiem tin-dorngh 
daaih nyei jangx-hoc. 17 Mv baac ninh mbuo nyei hnyouv hnangv haaix 
nor hnamv, Yesu hiuv nyei. Ninh ziouc gorngv, “Haaix norm guoqv bun 
nqoi zoux ziex jauv, ganh nyei guogv zaangc mienh caux ganh nyei guoqv 
zaangc mienh mborgv jaax, wuov norm guoqv ziouc baaic nzengc agv. Se 
gorngv yietc biauv mienh mborgv jaax bun nqoi, jaa-dingh ziouc baaic 
nzengc aqv. 18 Hnangv mac, se gorngv Saadaan nyei guoqv bun nqoi 
Zzoux ziex guanh, naaiv guanh caux wuov guanh mborgv jaax, ninh nyei 
guogv hnangv haaix nor haih yiem dugv wuonv? Meih mbuo gorngv yie 
longc Mbe^en^se^mbun mienv nyei linge zunc mienv cuotv. 19 Se gorngv 
yie kaux Mbe^en^se^mbun mienv zunc mienv cuotv, wuov nyungc meih 
mbuo mei sai-gorx kaux haaix dauh nyei linge zunc mem cuotv? Meih 
mbuo mei sai-gorx zoux nyei sic bun cing meih mbuo dorngc agv. 20 Mv 
baac se gorngv yie kaux Tin-Hungh mei gagv zunc mienv cuotv, naaiv bun 
cing Tin-Hungh yiem meih mbuo mbu'ndongx zoux Ziouv agv. 21 “Se 
gorngv maaih dauh mienh heny mienh mbenc nzoih wuoqc ginc zuov jienv 
ganh me biauv, ninh nyei jaa-dingh ziouc baengh orn agv. 22 Mv baac se 
gorngv maaih dauh gauh henv daaih mborgv hingh, ninh ziouc zorgv 
nzengc dongh wuov dauh bangc weic goux jaa-dingh nyei wuoqc ginc. 
Caangv dugv daaih nyei ga'naaiv yaac dorh mingh bun ngoi. 23 "Haam 
dauh maiv gan yie, se caux yie doix-dekc. Haaix dauh maiv tengx yie siou 
zunv, wuov dauh zoux bun nzaanx nzengc mi'aqv. 


Hieh Guaiv Mienv Nzuonx Loz-Dorngx 


24 “Maaih hieh guaiv mienv yiem mienh nyei sin cuotv daaih wuov zanc, 
ninh youh jienv deic-bung-haanz mingh lorz dorngx hitv. Mingh gau, lorz 
maiv dugv dorngx hitv. Mienv ziouc gorngv, ‘Aa, yie oix nzuonx yie nyei 
loz-biauv yiem agv.” 25 Ninh ziouc nzuonx mingh buatc ninh nyei 
loz-biauv puotv njang nzengc, mbenc sung nyei. 26 Ninh ziouc aengx 
mingh lorz siec dauh mienv gauh ciouv jiex ninh, daaih caux jienv ninh 
bieqc wuov laanh mienh me sin yiem. Wuov laanh mienh ziouc gauh 


kouv jiex zinh ndaangc agv.” 
Zien Njien-Youh 


27 Yesu gorngv jienv naaiv deix waac wuov zanc, wuov guanh mienh 
maaih dauh m'sieqv dorn heuc em mbui me gorngv mbuox Yesu, 
“Yungz meih daaih aengx bun nyorx meih hopv wuov dauh maaih 
njien-youh agv.” 28 Yesu dau, “Dongh haiz Tin-Hungh nyei waac yaac ei 
jienv zoux wuov deix, gauh maaih njien-youh.” 


Mienh Tov Jangx-Hoc Mangc 


29 Mienh gunv zoux gunv camv daaih gapv zunv wuov zanc, Yesu 
gorngv, “Ih jaax hnoi nyei mienh gengh waaic haic. Ninh mbuo kungx tov 
jangx-hoc mangc mv baac cuotv liuz Yonaa wuov nyungc jangx-hoc, yie 
maiv bun haaix nyungc jangx-hoc ninh mbuo mangc. 30 Yonaa hnangv 
haaix nor benx jangx-hoc bun Ni^naa^we Mienh mango, yie, Baamh 
Mienh nyei Dorn, yaac oix hnangv wuov nor benx jangx-hoc bun ih jaax 
hnoi nyei mienh mangc. 31 Taux Tin-Hungh siemv zuiz wuov hnoi, yiem 
naamh bung maengx wuov dauh hungh maac oix souv jiez daaih gox ih 
jaax mienh, weic zuqc wuov dauh hungh maac yiem lungh gorn daaih 
muangx Saa^lo^morn Hungh cong-mengh me waac. Mangc maah! Yiem 
naaiv maaih dauh gauh hlo jiex Saa^lo^morn. 32 Taux Tin-Hungh siemv 
zuiz wuov hnoi, Ni^naa^we Mienh oix souv jiez daaih gox ih jaax mienh, 
weic zuqc Yonaa mingh zunh doz wuov zanc ninh mbuo zungv goiv 
hnyouv guangc zuiz mi'aqv. Mangc maah! Ih zanc yiem naaiv corc maaih 
dauh gauh hlo jiex Yonaa. 


M'zing Beiv Sin Nyei Dang 


33 “Maiv maaih haaix dauh diemv zieqc dang daaih dorh mingh bingx 
jienyv, fai zorgv tongv ngopv Dem, Dang m'daaih oix zuqc don dang nyei 
baaih bun bieqc biauv nyei mienh mange dugv buatc njang. 34 Meih nyei 
m'zing beiv sin nyei dang. Meih nyei m'zing njang nor, ziangh sin ziouc 


njang nzengc. Mv baac m'zing maiv njang, meih nyei sin ziouc hmuangx 
nzengc mi'aqv. 35 Hnangv naaiv meih oix zuge mbungh jienv maiv dungx 
bun meih nyei sin nyei njang hmuangx. 36 Se gorngv meih nyei sin maaih 
njang buangv nzengc, maiv maaih yietc norm dorngx hmuangx, viet 
zungv ziouc njang, hnangv maaih dang nyei njang ziux jienv meih nor.” 


Yesu Gorngv Faa^li^si Mienh Caux Njaaux Leiz Nyei Fin-Saeng 


37 Yesu gorngv baac waac, maaih dauh Faa^li^si Mienh heuc Yesu mingh 
caux ninh nyanc hnaangx. Yesu ziouc bieqc bau zueiz jienv nyanc 
hnaangx. 38 Wuov dauh Faa^li^si Mienh buatc Yesu nyanc hnaangx, maiv 
ei jienv leiz nzaaux buoz ndaangc, ninh mbuoqc horngh haic agv. 39 Ziouv 
ziouc gorngv mbuox ninh, “Meih mbuo Faa^li^si Mienh nzaaux nzormc 
yienv kungx nzaaux ga'nyiec nzengc hnangv. Mv baac meih mbuo 
gu'nyuoz zaangh buangv meih mbuo mauv daaih nyei ga'naaiv caux hiuang 
orgv. 40 Ga'naaiv-hngongx aah! Tin-Hungh zeix cuotv ga'nyiec maengx 
yaac maiv zeiz aengx zeix cuotv gu'nyuoz maengx? 41 Oix zuqc zorgv 
yiem meih mbuo nyei nzormc yienv gu'nyuoz wuov deix ga'naaiv fungx 
mienh jomc mienh, meih mbuo nyei yietc zungv ziouc cing-nzengc mīi'aqv. 
42 “Meih mbuo Faa^li^si Mienh aah! Meih mbuo oix buangh zuqc kouv 
agv. Meih mbuo dorh baeqc citv caux yienh si caux nyungc-nyungc 
ga'naaiv-ndaang ziepc gouv nyei yietc gouv fongc horc Tin-Hungh. Mv 
baac zoux baengh fim nyei jauv caux hnamv Tin-Hungh nyei jauv meih 
mbuo la'kuqv maiv zoux. Meih mbuo horpc zuqc zoux naaiv deix jauv mv 
baac maiv dungx la'kugv ziepc gouv nyei yietc gouv ga'naaiv fonge horc 
Tin-Hungh. 43 “Meih mbuo Faa^li^si Mienh aah! Meih mbuo oix buangh 
zuqc kouv agv. Meih mbuo yiem wuic dorngh oix zueiz longx jiex nyei 
dorngx. Yiem hei-horngc yaac oix mienh zorgv yieqv taaih meih mbuo. 44 
Meih mbuo oix zuqc kouv agv. Meih mbuo se hnangv maiv maaih 
jangx-hoc nyei janx-daic zouv. Mienh caaiv zuqc yaac liemh maiv hiuv 
caaiv zuqc janx-daic zouv.” 45 Maaih dauh njaaux leiz nyei fin-saeng 
gorngv, “Fin-Saeng aah! Meih hnangv naaiv nor gorngv, meih liemh yie 
mbuo yaac gorngv dogc niaa.” 46 Yesu dau, “Meih mbuo njaaux leiz nyei 


fin-saeng yaac oix zuqc kouv agv. Meih mbuo zorgv hniev met, agc duqv 
nyiex nyei ga'naaiv paanx bun mienh nyiex. Mv baac meih mbuo ganh 
liemh mam longc yietc norm buoz-ndogv tengx ninh mbuo bouh. 47 Meih 
mbuo gengh oix zuqc kouv agv. Meih mbuo ceix douc waac mienh nyei 
zouv mv baac naaiv deix douc waac mienh meih mbuo ganh nyei ong-taaix 
daix daic. 48 Hnangv mac meih mbuo biux mengh meih mbuo a'hneiv 
meih mbuo nyei ong-taaix zoux nyei sic, weic zuqc ninh mbuo daix naaiv 
deix douc waac mienh, meih mbuo yaac tengx ceix zouv. 49 Weic naaiv 
Tin-Hungh longc ninh nyei cong-mengh gorngv, ‘Yie oix paaiv douc waac 
mienh yaac paaiv gong-zoh mingh taux ninh mbuo naaic. Maaih deix ninh 
mbuo oix dats daic. Maaih deix ninh mbuo oix zoux dogc.” 50 Hnangv 
naaiv, ih jaax mienh zuqc dingc zuiz se laaix ninh mbuo nyei ong-taaix 
daix zuangx douc waac mienh bun nziaamv liouc cuotv, yiem zeix lungh 
zeix ndau taux ih zanc, 51 dongh yiem dats Aa^mbaen wuov doc mienh 
aengx taux daix Se^kaa^li^yaa yiem ziec-dorngh caux Cing-Nzengc nyei 
Dorngx mbu'ndongx. Yie mbuox meih mbuo, ih jaax mienh oix zuqc laaix 
naaiv deix yietc zungv zuqc dingc zuiz. 52 “Meih mbuo njaaux leiz mei 
fin-saeng oix zuqc kouv aqy, weic zuqc meih mbuo zorgv koi wuonh 
zaang wuov norm biauv nyei forv-zeih siou jienv. Meih mbuo ganh maiv 
biegc. Mienh oix biegc meih mbuo yaac laanh jienv maiv bun bieqc.” 53 
Yesu yiem wuov cuotv daaih, njaaux leiz nyei fin-saeng caux Faa^li^si 
Mienh caux ninh doix-dekc nzaeng, qaqv lorz jauv naaic, 54 oix nduov 
ninh gorngv dorngc waac weic longc ninh nyei waac gox ninh. 


Lugaa 12 


1 Naaiv deix ziangh hoc, maaih ziez cin laanh mienh daaih zum muangx 
Yesu, laanh yaac caaiv zuqc laanh. Yesu caux ninh nyei sai-gorx mbuo 
gorngv ndaangc, “Oix zuqc faix fim Faa^li^si Mienh nyei bingv. Eix leiz 
se ninh mbuo beih zagc hnyouv njuotv. 2 Maiv maaih haaix nyungc gem 
jienv maiv zuqc cuotv yaangh. Maiv maaih haaix nyungc bingx jienv 
mienh maiv haih hiuv. 3 Meih mbuo yiem hmuangx zong gorngv nyei 
waac, mienh yiem njang zong haih muangx duqv haiz. Yiem wuov gen 


gu'nyuoz bingx jienv gorngv nyei waac-sapv yaac oix maaih mienh yiem 
biauv-ngorh zunh mbuox mienh. 


Mbuo Horpc Zuqc Gamh Nziex Haaix Dauh 


4 “Yie nyei gorx-youz aac, yie mbuox meih mbuo, meih mbuo maiv dungx 
gamh nziex kungx haih dats mbuo me sin wuov deix, nga'haav maiv haih 
zoux haaix nyungc hoic. 5 Yie oix dom meih mbuo, bun meih mbuo hiuv 
dugv oix zuqc gamh nziex haas dauh. Oix zuqc gamh nziex Tin-Hungh. 
Ninh dax liuz mienh, corc maaih linge zoi njiec deic nyuoqc. Yie mbuox 
meih mbuo, za'gengh oix zuqc gamh nziex Tin-Hungh. 6 Biaa norm norqc 
meix maaic dugv 1 norm dongh zinh hnangv maiv zeiz? Mv baac 
Tin-Hungh corc mam la'kugv yietc norm naaiv deix norgc meix. 7 Liemh 
meih mbuo nyei mba'biei zungv saauv nzengc mragv. Hnangv naaic maiv 
dungx gamh nziex. Meih mbuo zungv gauh jaaix jiex norqc meix camv. 


Dorng Zuangx Nyiemc Yesu 


8 “Yie mbuox meih mbuo, haaix dauh dorng zuangx nyiemc yie, yie 
Baamh Mienh nyei Dorn, ziouc yiem Tin-Hungh nyei fin-mienh nyei 
nza'hmien nyiemc wuov dauh. 9 Mv baac haaix dauh maiv dorng zuangx 
nyiemc yie, yie, Baamh Mienh nyei Dorn, yiem Tin-Hungh nyei fin-mienh 
nyei nza'hmien maiv nyiemc wuov dauh agv. 10 “Haaix dauh gorngv doqc 
yie, Baamh Mienh nyei Dorn, Tin-Hungh haih guangc wuov dauh nyei 
zuiz. Mv baac haaix dauh gorngv doqc Singx Lingh, Tin-Hungh maiv 
guangc wuov dauh nyei zuiz. 11 “Ninh mbuo dorh meih mbuo mingh taux 
wuic dorngh, fai jien-fouv, fai maaih lingc nyei mienh, meih mbuo maiv 
dungx nzauh oix zuqc hnangv haaix nor dau, hnangv haaix nor gorngv. 12 
Taux wuov norm ziangh hoc Singx Lingh oix njaaux meih mbuo hiuv 
dugv hnangv haaix nor gorngv.” 


Butv-Zoih Mienh Hngongx Nyei 


13 Yiem wuov guanh mienh maaih laanh mienh gorngv mbuox Y esu, 


“Fin-Saeng aac, tov mbuox vie nyei gorx zorqv yie nyei die paaiv bun yie 
nyei buonc jaa-dingh bun yie oc.” 14 Yesu dau ninh, “Youz aah! Haaix 
dauh orn yie zoux bun-zorng mienh, zorgv meih mbuo nyei jaa-dingh 
ga'naaiv bun ngoi?” 15 Yesu gorngv mbuox zuangx mienh, “Oix zuqc faix 
fim. Maiv dungx zoux hnyouv hlo mauv haaix nyungc. Maiv gunv ndongc 
haaix butv zoih, zien maengc maiv zeiz yiem naaiv deix ga'naaiv.” 16 
Yesu ziouc gorngv naaiv diuh waac-beiv mbuox ninh mbuo. “Maaih dauh 
butv-zoih mienh maaih lingh deic longx haic, zuangx duqv ga'naaiv camv. 
17 Naaiv dauh butv-zoih mienh hnamv daaih, ‘Oix zuqc hnangv haaix nor 
zoux mv bei? Yie siou daaih nyei ga'naaiv yie maiv maaih dorngx dapv 
dugv njiec.” 18 Ninh aengx hnamv cuotv, “Aa, yie oix zuqc caegv nqoi yie 
nyei loz-lamz, aengx ganh zoux gauh hlo, ziouc zorqv yie nyei laangh zigo 
caux yietc zungv siou daaih nyei ga'naaiv dapv jienv.” 19 Ninh aengx 
hnamv daaih, “Aa, yie maengc longx haic agv. Nyungc-nyungc longx nyei 
ga'naaiv yie maaih gaux nyanc gaux hopv ziex hnyangx. Yie kungx bueix 
jienv nyanc, bueix jienv hopv, njien-youh a'nziaauc hnangv.’ 20 “Mv baac 
Tin-Hungh gorngv mbuox ninh, ‘Ga'naaiv-hngongx aah! Ih muonz meih 
oix zuqc daic agv. Meih siou daaih liouh meih ganh longc nyei ga'naaiv, 
naaiv nzunc oix benx haaix dauh nyei?’” 21 Yesu aengx gorngv setv mueiz 
waac, "Haas dauh kungx oix siou jienv ga'naaiv camv liouh ninh ganh 
longc, se hnangv wuov dauh butv zoih nyei mienh hngongx mienh nor. Ei 
Tin-Hungh mangc, ninh se mienh jome mienh.” 


Maiv Dungx Kuonx Hnyouv Seix Zaangc Nyei Jauv 


22 Yesu aengx mbuox ninh mei sai-gorx, “Hnangv naaic yie mbuox meih 
mbuo, maiv dungx weic yungz maengc nyei nyanc hopv kuonx hnyouv. 
Yaac maiv dungx weic sin zaangc nyei lui-houx kuonx hnyouv. 23 
Maengc gauh jaaix jiex nyanc hopv. Sin yaac gauh jaaix jiex lui-houx. 24 
Hnamv mangc gaax, norqc aa! Ninh mbuo maiv zuangx yaac maiv siou. 
Ninh mbuo maiv maaih mbaatc yaac maiv maaih lamz. Mv baac 
Tin-Hungh uix ninh mbuo. Meih mbuo zungv gauh jaaix jiex norqc. 25 
Meih mbuo haaix dauh laaix kuonx hnyouv haih borgv dugv maengc 


ndaauv deix? 26 Ndongc mam faix me sic meih mbuo zungv maiv haih 
zoux, meih mbuo corc kuonz hnyouv da'nyeic nyungc zoux haaix 
nyungc?” 27 Hnamv mango gaax, baeqc horgc biangh hnangv haaix nor 
ziangh! Biangh maiv zoux gong yaac maiv baeng suix ndatv ndie, mv baac 
yie mbuox meih mbuo, liemh Saa^lo^morn Hungh ndongc naaic butv zoih 
yaac maiv maaih zorng-zugv ndongc yietc dorv naaiv deix biangh nzueic. 
28 Lomc nyei miev ih hnoi ziangh, njang hnoi kou nqaai zuqc douz buov, 
mv baac Tin-Hungh zorng miev nzueic. Hnangv naaic, Tin-Hungh zungv 
gauh oix zorng meih mbuo. Meih mbuo sienx dugv hei haic wegv! 29 
“Meih mbuo maiv dungx zanc-zanc nzauh jienv oix zuqc nyanc oix zuqc 
hopv haaix nyungo, yaac maiv dungx kuonz hnyouv. 30 Lungh ndiev 
maanc fingx, maiv sienx Tin-Hungh nyei mienh, zanc-zanc lorz naaiv deix 
ga'naaiv. Meih mbuo me Zaangc Diex hiuv dugv meih mbuo qiemx zuqc 
longc naaiv deix ga'naaiv. 31 Oix zuqc bun Tin-Hungh zoux meih mbuo 
nyei Ziouv gunv meih mbuo, naaiv der yietc zungv ga'naaiv ninh ziouc jaa 
tipv bun meih mbuo. 


Siou Jaaix Nyei Ga'naaiv Yiem Tin-Dorngh 


32 “Meih mbuo naaiv guanh zoqc nyei mienh aah! Maiv dungx gamh 
nziex oc. Meih mbuo mei Zaangc Diex a'hneiv zorqv ninh nyei guoqv bun 
meih mbuo. 33 Oix zuqc maaic nzengc meih mbuo nyei jaa-dingh aengx 
cuotv fim tengx mienh jomc mienh. Oix zuqc lorz yietc liuz mam haih 
waaic nyei nyaanh mbuoqc dapv jaaix nyei ga'naaiv siou wuov tin-dorngh. 
Yiem wuov, naaiv deix ga'naaiv maiv haih zitc, janx-zaqc maiv haih betv 
biegc mingh nimc, gaeng yaac maiv haih ngaatc waaic. 34 Meih mbuo 
siou jaaix nyei ga'naaiv yiem haaix norm dorngx, meih mbuo nyei hnyouv 
haaix zanc yaac jangx jienv wuov aqv. 


Bou Ging Hnyouv Zuov Ziouv Nzuonx 


35 “Meih mbuo oix zuqc liuc leiz ziangx zorng jienv yaac diemv zieqc 
dang zuov jienv, 36 hnangv bou zuov jienv ninh mbuo nyei ziouv mingh 


cing-jaa-yinh nzuonz nor. Taux biauv-ziouv heuc, bou mbuo ziouc liemh 
zeih koi gaengh. 37 Ziouv nzuonz daaih buatc bou hnangv naaiv ging 
hnyouv zuov jienv, bou ziouc maaih njien-youh aqv. Yie mbuox meih 
mbuo, ziouv oix heuc ninh nyei bou mbuo zueiz jienv nyanc hnaangx, ninh 
ganh ziouc njunc jienv lui-mueiz liuc leiz bou mbuo. 38 Maiv gunv wuov 
dauh ziouv ndaamv muonz fai ndaamv muonz jiex nzuonx daaih, se 
gorngv buatc bou mbuo corc ging hnyouv zuov Dem nyei, wuov deix bou 
ziouc dugv njien-youh agv. 39 “Naaiv meih mbuo hiuv duqv nyei. Se 
gorngv biauv-ziouv hiuv dugv janx-zaqc haaix norm ziangh hoc oix daaih, 
ninh ziouc zuov Dem maiv bun janx-zaqc bieqc biauv. 40 Meih mbuo yaac 
oix zuqc liuc leiz ziangx zanc-zanc zuov Hem, weic zuqc meih mbuo 
jangx maiv zaaic nyei ziangh hoc yie, Baamh Mienh nyei Dorn, ziouc taux 


KK 


aqv. 
Hnyouv Zingx Nyei Bou Caux Hnyouv Maiv Zingx Nyei Bou 


41 Bide naaic gaax, “Ziouv aah! Naaiv diuh waac-beiv gorngv bun yie 
mbuo fai gorngv bun zuangx mienh?” 42 Ziouv dau, “Haaix dauh zoux 
hnyouv zingx, cong-mengh nyei bou, dongh biauv-ziouv oix paaiv goux 
ninh nyei biauv yaac ziux ziangh hoc zorqv horpc zuge dugv me buonc 
nyanc hopv bun bou mbuo? 43 Ziouv nzuonx daaih buatc naaiv dauh bou 
zoux duqv zingx, bou ziouc njien-youh agv. 44 Yie mbuox zien meih 
mbuo, ziouv oix bun naaiv dauh bou goux nzengc ninh nyei yietc zungv 
jaa-dingh. 45 Mv baac se gorngv wuov dauh bou yiem hnyouv hnamv, 
‘Aa, yie nyei ziouv maiv gaengh nzuonx step," ninh ziouc dongz sin 
mborgv m'jangc bou m'sieqv bou yaac nyanc beuv hopv nquin. 46 Bou 
jangx maiv zaaic nyei hnoi, jangx maiv zaaic nyei ziangh hoc, ninh nyei 
ziouv ziouc nzuonx daaih agv. Ziouv oix dinge ninh nyei zuiz hniev nyei. 
Yaac zunc ninh mingh caux maiv sienx nyei mienh yiem. 47 “Haaix dauh 
bou hiuv duqv ninh nyei ziouv oix ninh hnangv haaix nor zoux, ninh yaac 
maiv liuc leiz yaac maiv ei jienv zoux, wuov dauh zuqc mborqv gauh 
camv. 48 Haaix dauh bou maiv hiuv dugv ziouv oix ninh hnangv haaix nor 
zoux, ninh zoux liuz nyei sic horpc zuge mborgv nyei mv baac zuqc 


mborgv zoqc. Haaix dauh dugv camv, wuov dauh oix zuqc cuotv camv. 
Jiu bun haaix dauh zipv Cam. wuov dauh oix zuqc cuotv gauh camv.” 


Mienh Laaix Yesu Bun Nqoi 


49 “Yie daaih weic oix bun douz zieqc baamh gen. Feix duqv ih zanc 
zieqc Hem aqy maiv zei! 50 Mv baac yie feix-nyungc zungv oix zuqc 
siouc kouv ndaangc. Maiv gaengh jiex wuov deix siouc kouv nyei hnoi yie 
haiz hnyouv maiv henh yietc deix. 51 Meih mbuo hnamv yie daaih bun 
baamh gen taaix-baengh fai? Maiv zeiz. Yie mbuox meih mbuo, yie daaih 
ZOUZ bun mienh bun nqoi. 52 Yiem naaiv mingh, yietc buonc mienh maaih 
biaa laanh mv baac oix zuqc bun nqoi. Buo laanh caux i laanh bun ngo. I 
laanh caux buo laanh bun noo, 53 Die caux dorn, dorn caux die yaac bun 
nqoi. Maa caux siegv, sieqv caux maa bun nqoi. Maa-buoc caux mbuangz, 
mbuangz caux maa-buoc yaac bun nqoi.” 


Samx Maiv Cuotv Ih Jaax Nyei Sic 


54 Yesu yaac gorngv mbuox zuangx mienh, “Meih mbuo buatc fai bung 
maengx faaux dorv mbuonx meih mbuo ziouc gorngv, ‘Oix duih mbiungc 
aqy,’ yaac za'gengh hnangv mac, 55 Meih mbuo haiz nziaaux yiem 
naamh bung maengx buonc daaih, meih mbuo gorngv, ‘Oix yuoqv aqy,’ 
yaac za'gengh yuogv. 56 Beih zagc hnyouv njuotv nyei mienh aah! Meih 
mbuo haih samx lungh samx ndau nyei setv zeiv. Weic haaix diuc sam 
maiv cuotv ih jaax nyei sic? 


Oix Zuqc Jaa-Ndaangc Gorngv Sung 


57 “Meih mbuo ganh weic haaix diuc maiv haih dingc haaix nyungc se 
horpc fai maiv horpc? 58 Se gorngv maaih dauh mienh gox meih, oix 
dorh meih mingh mbenc sic mienh wuov, yiem ndaamv-jauv meih oix 
zuqc caux ninh gorngv sung. Maiv zei nor, ninh oix tor meih mingh siemv 
zuiz jien wuov. Siemv zuiz jien oix zorqv meih jiu bun hungh baeng. 
Hungh baeng ziouc dorh meih mingh wuonx jienv loh. 59 Yie mbuox meih 


mbuo, meih oix zuqc wuonx jienv loh taux funx sung nzengc, maiv caa 
yietc norm dongh zinh nyei zaeqv cingx daaih duqv cuotv.” 


Lugaa 13 


1 Wuov zanc maaih deix yiem wuov nyei mienh gorngv mbuox Yesu 
maaih deix Gaa^li^li Mienh dats saeng-kuv ziec bun Tin-Hungh wuov 
zanc, zuqc Bilaatv daix ninh mbuo. Nziaamv cuotv daaih zorpc zuge wuov 
deix saeng-kuv nyei nziaamv. 2 Yesu dau ninh mbuo, “Naaiv deix 
Gaa^li^li Mienh hnangv naaiv nor zuqc daix, meih mbuo laaic ninh mbuo 
nyei zuiz gauh hlo Gaa^li^li mer wuov deix zuangx mienh me zuiz fai? 3 
Maiv zeiz lorgc. Yie mbuox meih mbuo, se gorngv meih mbuo maiv goiv 
hnyouv guangc zuiz, meih mbuo yaac fih hnangv mei oix zuqc miete. 4 
Caux Si^lo^am fanh taapv mbaang, ndapv daic wuov deix ziepc betv 
laanh ni? Meih mbuo laaic ninh mbuo dorngc gauh ndo Ye^lu^saa^lem 
Zingh nyei zuangx mienh fai? 5 Zungv maiv zeiz. Yie mbuox meih mbuo, 
se gorngv meih mbuo maiv goiv hnyouv guangc zuiz, meih mbuo yaac 
hnangv ninh mbuo nor, oix zuqc daic.” 


Ngongh Nyorx Ndiangx Nyei Waac-Beiv 


6 Yesu gorngv naaiv diuh waac-beiv bun ninh mbuo muangx. “Maaih 
laanh mienh maaih zungh ngongh nyorx ndiangx yiem ninh nyei a'ngunc 
huingx. Ninh mingh taux wuov lorz biouv yaac lorz mam duqv yietc norm. 
7 Ninh ziouc mbuox tengx ninh goux huingx nyei mienh, ‘Mangc gaax! 
Dugv buo hnyangx yie daaih lorz naaiv zungh ngongh nyorx ndiangx nyei 
biouv yaac maiv dugv yietc norm. Gunv goix guangc agv. Kungx yiem 
naaiv torngv ndau hnangv.’ 8 Goux huingx nyei mienh gorngv, ‘Domh 
Gorx aah! Tov meih aengx liouh hnyangx. Yie oix wetv nie yuang jienv 
gorn, an Dem buonx. 9 Da'nyeic hnyangx ziangh biouv nor, longx aqv. 
Maiv ziangh nor, gunv goix guangc agv.”” 


Yesu Zorc Longx Jaaiv Jutv Nyei M'sieqv Dorn 


10 Maaih norm Dingh Gong Hnoi, Yesu yiem norm wuic dorngh njaaux 
mienh. 11 Yiem wuov maaih dauh m'siegv dorn maaih mem yiem ninh 
nyei sin bun ninh butv ziepc betv hnyangz baengc, muogv ninh nyei jaaiv 
jutv mingh, souv maiv zaqc. 12 Yesu buatc ziouc heuc ninh daaih fatv 
deix mbuox ninh, “Nyaam aac, meih nyei baengc longx dangx gorn agv.” 
13 Yesu dorh buoz maan jienv ninh, ninh ziouc liemh zeih souv zaqc daaih 
yaac ceng Tin-Hungh. 14 Goux wuic dorngh wuov dauh mienh gox buatc 
Yesu longc Dingh Gong Hnoi zorc baengc, maiv horpc ninh me hnyouv 
yietc deix. Ninh ziouc mbuox zuangx mienh, “Maaih juqv hnoi zoux gong 
niaa. Meih mbuo longc naaiv deix jugv hnoi zorc baengc maah! Maiv 
dungx longc Dingh Gong Hnoi daaih zorc saa.” 15 Ziouv dau ninh, “Meih 
mbuo beih zaqc hnyouv njuotv nyei mienh aah! Dingh Gong Hnoi meih 
mbuo haaix dauh yaac bungx ngongh bungx lorh cuotv laanh, ken mingh 
hopv wuom maiv zeiz? 16 Naaiv dauh Apc^laa^ham nyei zeiv-fun zuqc 
Saadaan ndoh jienv duqv ziepc betv hnyangx. Longc Dingh Gong Hnoi 
jaiv ndutv, bungx ninh cuotv maiv horpc fai?” 17 Yesu hnangv naaiv nor 
dau, caux ninh zoux win-wangv wuov deix ziouc haiz nyaiv haic. Mv baac 
zuangx mienh a'hneiv haic Yesu zoux nyei yietc zungv mbuoqc horngh 
haic nyei sic. 


Lai-Jaaix Nyim Nyei Waac-Beiv 


18 Yesu naaic gaax, “Tin-Hungh zoux Ziouv gunv mienh hnangv haaix 
nor? Yie oix zuqc dorh haaix nyunge daaih beiv? 19 Oix zuqc beiv norm 
lai-jaaix nyim. Maaih laanh mienh dorh mingh zuangx ninh nyei huingx. 
Nyim cuotv, hlo daaih benx yietc zungh ndiangx, norqc yaac zoux lauz 
yiem ninh nyei nquaah.” 


Bingv Nyei Waac-Beiv 


20 Yesu aengx naaic gaax, “Oix zuqc longc haaix nyunge beiv Tin-Hungh 
zoux Ziouv gunv mienh? 21 Se hnangv bingv nor. Maaih dauh m'siegv 
dorn zorgv deix bingv qouv buo tongv mbuonv. Naaiv deix mbuonv ziouc 


butv nzengc mi'agv.” 
Hepc Nyei Gaengh 


22 Yesu mingh Ye^lu^saa^lem Zingh. Mingh wuov zanc ninh zueih 
mungv zueih laangz njaaux mienh. 23 Maaih laanh mienh naaic gaax, 
“Fin-Saeng aah! Dugv njoux nyei mienh zoqc nyei fai?” Yesu mbuox ninh 
mbuo, 24 “Oix zuqc mbengx jienv biegc hepc nyei gaengh. Yie mbuox 
meih mbuo, maaih mienh camv nyei oix bieqc yaac bieqc maiv duqv. 25 
Biauv-ziouv jiez sin mingh guon Dem gaengh, meih mbuo oix zuqc yiem 
ga'nyiec heuc, ‘Domh Gorx aah! Tov koi gaengh bun yie mbuo bieqc 
maah!’ “Mv baac ninh oix dau, ‘Yie maiv hiuv duqy meih mbuo yiem 
haaix daaih.” 26 “Meih mbuo ziouc dau, ‘Yie mbuo caux meih juangc 
nyanc, juangc hopv jiex. Meih yaac yiem yie mbuo nyei jaai-horngc njaaux 
jiex nyei.” 27 “Mv baac ninh aengx gorngv, ‘Yie mbuox meih mbuo, yie 
maiv hiuv dugv meih mbuo yaac maiv hiuv duqy meih mbuo yiem haaix 
daaih. Mienh waaic mienh aah! Biaux nqoi maah!’ 28 “Wuov zanc meih 
mbuo dugv buatc Apc^laa^ham, I^sakc, Yaakopv caux yietc zungv douc 
waac mienh yiem Tin-Hungh nyei guogv, mv baac meih mbuo ganh zuge 
zunc guangc yiem ga'nyiec bungx-sing bungx-qiex nyei nyiemv, ngaatc 
jienv nyaah diev. 29 Mienh oix yiem dong naamh fai baqv bung daaih 
yiem Tin-Hungh nyei guogv juangc dieh nyanc hnaangx. 30 Wuov zanc 
yiem nga'haav maaih deix dugv yiem wuov ndaangc, yiem wuov ndaangc 
maaih deix zungv oix zuqc yiem nga'haav.” 


Yesu Nzauh Haic Ye^lu^saa^lem Zingh 


31 Wuov zanc maaih deix Faa^li^si Mienh daaih mbuox Yesu, “Meih oix 
zuqc simv nqoi mingh ganh norm dorngx aqv. Helotv Hungh oix daix 
meih.” 32 Yesu dau, “Mingh mbuox wuov dauh hieh juv, ih hnoi caux 
njang hnoi yie zunc mienv cuotv yaac zorc baengc. Hnaang hnoi zoux 
ziangx yie nyei gong aqv. 33 Mv baac hnangv haaix yie ih hnoi, njang 
hnoi, hnaang hnoi oix zuqc gan jienv jauv mingh aqy, weic zuqc haaix 


dauh douc waac mienh maiv horpc zuqc yiem Y e^lu^saa^lem Zingh 
ga'nyiec maengx nyei dorngx zuqc daix. 34 “Y e^lu^saa^lem Zingh aah! 
Ye^lu^saa^lem Zingh! Meih daix douc waac mienh yaac zorqv la'bieiv 
zong daic Tin-Hungh paaiv mingh meih naaic nyei mienh. Mbu'ziex nzunc 
yie oix hlorv zum meih nyei mienh hnangv jai-nyeiz buoc dorn yiem 
ndaatv-ndiev nor. Mv baac meih maiv kangv bun yie zoux. 35 Mangc 
maah! Meih nyei biauv zungv zuqc guangc benx biauv-huaang. Yie mbuox 
meih mbuo, yiem naaiv mingh meih mbuo maiv dugv buatc yie. Zuov meih 
mbuo gorngv, ‘Tov Tin-Hungh ceix fugv dengv Ziouv nyei mbuox daaih 
wuov dauh’ cingx dugv buatc yie.” 


Lugaa 14 


1 Maaih norm Dingh Gong Hnoi, Yesu mingh dauh zoux hlo nyei 
Faa^li^si Mienh nyei biauv nyanc hnaangx. Mienh yaac longx-longx nyei 
mango jienv ninh. 2 Maaih dauh mienh butv baengc-fouh daaih lorz Yesu. 
3 Yesu naaic gaax Faa^li^si Mienh caux njaaux leiz nyei fin-saeng, 
“Longc Dingh Gong Hnoi zorc baengc, dorngc mbuo nyei leiz fai maiv 
dorngc?” 4 Mv baac ninh mbuo maiv ko lo. Yesu ziouc zorc longx wuov 
dauh mienh, mbuox ninh mingh agv. 5 Yesu naaic gaax ninh mbuo, “Se 
gorngv Dingh Gong Hnoi meih mbuo haaix dauh maaih dauh lorh fai 
maaih dauh ngongh caqv-bouc ndortv kuotv, meih mbuo maiv zeiz liemh 
zeih mingh zorgv cuotv fai?” 6 Mv baac maiv maaih haaix dauh maaih 
waac dau. 


Mingh Zoux Kaegv Maiv Dungx Taaih Ganh 


7 Yesu buatc cingv daaih nyei kaegv mienh kungx ginv zueiz jiex maengx 
bung dieh, ninh ziouc gorngv naaiv diuh waac-beiv bun ninh mbuo 
muangx. $ Ninh gorngv, “Mienh cingv meih mingh cing-jaa-yinh maiv 
dungx mingh zueiz dieh gorn. Nziex biauv-ziouv cingv daaih nyei kaegv 
maaih dauh gauh hlo meih mv bei. 9 Biauv-ziouv cingv meih mbuo i laanh 
daaih ninh ziouc oix zuqc daaih mbuox meih, ‘Oix zuqc simv nqoi bun 


naaiv laanh mienh zueiz naaiv.” Meih ziouc nyaiv haic agv. Oix zuqc suiv 
mingh zueiz ndiev maengx bung. 10 Bieqc yinh wuov zanc, meih oix zuqc 
zueiz ndiev maengx bung. Hnangv naaic biauv-ziouv oix mbuox meih, 
‘Gorx aac, faaux jiex maengx bung zueiz oc. Cauz meih zoux kaeqv 
wuov deix ziouc taaih meih agv. 11 Haaix dauh taaih ninh ganh zoux hlo, 
wuov dauh oix zuqc zoux faix. Haaix dauh nyiemc ganh zoux faix, wuov 
dauh oix dugv zoux hlo.” 12 Yesu mbuox cingv ninh daaih wuov dauh 
biauv-ziouv, “Meih haas zanc cingv kaeqv daaih nyanc hnaangx, maiv 
dungx cingv meih nyei loz-gaeng doc, muoz-doic, cien-ceqv fai laangz 
zaangc nyei butv-zoih mienh. M'nziex ninh mbuo oix cingv meih mingh 
winh meih met en-zingh. 13 Meih mbenc hnaangx cingv kaegv, oix zuqc 
cingv mienh jomc mienh, zaux mbai, buoz-zaux waaic caux m'zing 
maengh m'zing mbuov mei mienh. 14 Hnangv naaic meih ziouc duqv 
njien-youh agv. Weic zuqc ninh mbuo maiv haih winh bun meih. Zuov kuv 
mienh nangh daaih wuov hnoi, Tin-Hungh oix winh bun meih.” 


Domh Yinh Nyei Waac-Beiv 


15 Maaih laanh mienh caux Yesu juangc dieh nyanc hnaangx haiz naaiv 
deix waac ninh ziouc mbuox Yesu, "Haas dauh dugv yiem Tin-Hungh 
nyei guogv nyanc wuov norm yinh nyei hnaangx, wuov dauh maaih 
njien-youh agv.” 16 Yesu gorngv mbuox ninh, “Maaih laanh mienh mbenc 
norm yinh hlo nyei yaac cingv kaeqv camv. 17 “Taux nyanc nyei ziangh 
hoc, ninh heuc ninh nyei bou mingh mbuox cingv liuz nyei kaeqv mienh, 
‘Daaih aqv oc. Nyungc-nyungc mbenc ziangx agv.” 18 “Mv baac wuov 
deix mienh yietc zungv kungx gorngv tuix zingh waac. Da'yietv dauh 
gorngv, ‘Yie maaiz nzong ndeic, oix zuqc mingh mangc dangh. Meih 
nzuonx mingh mbuox meih nyei ziouv, yie maiv dugv mingh mv baac 
laengz zingh agv. Mbenc sung longx agv.”' 19 “Aengx maaih dauh gorngv, 
‘Yie maaiz duqv biaa doix ngongh oix zuqc dorh mingh seix mangc gaax. 
Meih nzuonz mingh mbuox meih nyei ziouv, yie maiv dugv mingh mv 
baac laengz zingh agv. Mbenc sung longx agv.” 20 “Aengx maaih dauh 
gorngv, ‘Yie cogv hogc longc Dem auv, maiv haih mingh aqy.’ 21 “Bou 


nzuonz mingh zorgv naaiv deix jauv-louc mbuox ninh nyei ziouv. 
Biauv-ziouv qiex jiez haic. Ninh mbuox ninh nyei bou, “Gaanv mingh 
mungv zaangc domh jaai fiuv-horngc lorz mienh jomc mienh, waaic fangx 
nyei, m'zing maengh m'zing mbuov nyei, caux zaux mbai nyei mienh.” 22 
“Maiv lauh wuov dauh bou nzuonx daaih gorngv, ‘Domh Gorx aac, yie ei 
meih nyei waac zoux liuz agv. Mv baac corc maaih dorngx kungx nyel.’ 
23 “Ziouv aengx mbuox wuov dauh bou, ‘Oix zuqc cuotv mingh zueih 
domh jauv fiuv-jauv lorz jienv mingh. Buatc haas dauh oix zuqc aapv 
jienv ninh mbuo daah, ziouc dugv mienh buangv yie nyei biauv agv. 24 
Yie mbuox meih mbuo, dongh yie cingv ndaangc wuov deix mienh, maiv 
maaih yietc laanh haih duqv seix yie nyei lai-hnaangx mei mueix.’”” 


Zoux Yesu Nyei Sai-Gorx Se Aqc Nyei 


25 Mienh cam mei gan jienv Yesu mingh. Yesu ziouc huin nzuonz 
mbuox ninh mbuo, 26 “Haaix dauh daaih lorz yie yaac maiv hnamv yie 
gauh camv hnamv ninh nyei diex maac, ninh nyei auv caux fu'jueiv caux 
muoz-doic, liemh ninh ganh nyei maengc, wuov dauh maiv haih zoux yie 
nyei sai-gorz. 27 Haaix dauh maiv ndaam jienv ninh ganh nyei ziepc 
nzaangc jaax gan Hem mingh, wuov dauh yaac zoux maiv duqv yie mei 
sai-gorx. 28 “Se gorngv meih mbuo maaih dauh oix gomv norm biauv, 
ninh maiv zeiz jaa-ndaangc zueiz jienv funx mangc gaax nyaanh gaux zoux 
dugv ziangx fai maiv ziangx? 29 Ninh maiv funx ndaangc nor, zoux gau 
taux ndaamv-jauv ndaamv-jung ziouc guangc jienv. Haaix dauh buatc yaac 
jatv ninh. 30 Ninh mbuo oix gorngv, ‘Naaiv dauh lov jiez gorn gomv yaac 
maiv maaih banh zeic gomv maiv ziangx.’ 31 “Fai se gorngv maaih dauh 
hungh oix mingh caux ganh dauh hungh mborgv jaax, ninh maiv zeiz oix 
zueiz jienv funx mangc gaax ninh nyei yietc waanc baeng haih mborgv 
duqv wuov dauh nyei i waanc baeng hingh fai maiv hingh? 32 Funx daaih 
mborgv maiv hingh nor, wuov deix i waanc corc yiem go nyei, ninh oix 
zuqc paaiv mienh mingh ndaangc tov gorngv horpc. 33 Fih hnangv nyel, 
meih mbuo haaix dauh maiv siev jienv guangc meih maaih nyei viet 
zungv, maiv haih zoux maiv duqv yie nyei sai-gorx. 


Nzauv Nyei Waac-Beiv 


34 “Nzauv se longx nyei. Mv baac se gorngv nzauv nyei mueix tuix zaamv 
mingh, hnangv haaix nor noic dugv nzaaih daaih? 35 Zoux buonx an ndeic 
yaac maiv lamh longc. Dox guangc ngongh nqaiv ndui zoux buonx yaac 
maiv dugv. Oix zuqc guangc hnangv. “Haaix dauh maaih m'normh oix 
zuqc baeng m'normh muangx longx.” 


Lugaa 15 


1 Maaih nzunc maaih siou nzou-zinh nyei mienh caux mengh dauh waaic 
nyei mienh daaih fatv Yesu, oix muangx ninh njaaux leiz. 2 Faa^li^si 
Mienh caux njaaux leiz nyei fin-saeng ziouc ngopv Yesu. Ninh mbuo 
gorngv, “Naaiv laanh mienh a'hneiv zipv naaic deix mengh dauh waaic 
nyei mienh, corc aengx caux ninh mbuo nyanc hnaangx.” 3 Yesu ziouc 
gorngv naaiv diuh waac-beiv bun ninh mbuo muangx. 4 “Se gorngv meih 
mbuo haaix dauh maaih yietc baegv dauh ba'gi yungh, maaih dauh dingx 
laaih mingh, ninh hnangv haaix nor zoux? Ninh maiv zeiz guangc jienv 
wuov deix juov ziepc juov dauh yiem wuov miev-ciangv, mingh lorz taux 
buatc dingx laaih wuov dauh fai? 5 Lorz buatc daaih ninh a'hneiv haic, 
ziouc zorgv yungh daapv jienv mba'dauh nzuonx. 6 “Taux biauv ninh heuc 
ninh nyei gorx-youz caux laangz zaangc mienh daaih, mbuox ninh mbuo, 
‘Oix zuqc lomh nzoih tengx yie a'hneiv. Weic zuqc yie nyei ba'gi yungh, 
dingx laaih mingh wuov dauh, yie lorz buatc daaih agv.” 7 “Yie mbuox 
meih mbuo, fih hnangv nyei. Maaih laanh mienh goiv hnyouv guangc zuiz 
nor, yiem tin-dorngh wuov deix a'hneiv haic, zungv gauh a'hneiv maaih 
juov ziepc juov laanh kuv mienh maiv qiemx zuqc goiv hnyouv guangc 
ZUIZ. 


Auv-Guaav Nyei Zimh Dingx Laaih Nyei Waac-Beiv 


8 “Fai se gorngv maaih dauh m'siegv dorn maaih ziepc norm zinh, dingx 
laaih yietc norm, ninh hnangv haaix nor zoux? Ninh maiv zeiz diemv dang 
daaih ziux jienv, puotv ninh nyei biauv longx-longx nyei lorz norm-norm 


dorngx, lorz taux buatc fai? 9 Lorz buatc daaih, ninh ziouc heuc mienh 
muoz-doic caux laangz zaangc mienh daaih, gorngv mbuox ninh mbuo, 
‘Lomh nzoih tengx yie a'hneiv oc. Weic zuqc yie nyei zinh, dingx laaih 
wuov norm, yie lorz buatc daaih ao" 10 “Yie mbuox meih mbuo, se 
gorngv maaih dauh zuiz-mienh goiv hnyouv guangc zuiz, Tin-Hungh nyei 
fin-mienh fih hnangv nyei a'hneiv haic aqy.” 


Dorn-Faix Dingx Laaih Nyei Waac-Beiv 


11 Yesu aengx gorngv, “Maaih laanh mienh maaih i dauh dorn. 12 
Dorn-faix gorngv mbuox ninh nyei die, “Aa Die aah! Die paaiv bun yie 
nyei buonc jaa-dingh tov ih zanc bun yie oc.’Ninh nyei die ziouc zorgv 
ninh nyei jaa-dingh ga'naaiv daaih bun nqoi ninh mbuo i muoz mragv. 13 
“Nga'haav i ziex hnoi hnangv, dorn-faix ziouc zorqv ninh nyei buonc 
maaic benx nyaanh daaih gapv zum dorh em cuotv deic-bung go-go me 
mingh. Taux norm deic-bung, ninh yiem wuov la'guaih zaaux nzengc ninh 
nyei nyaanh. 14 Zaaux nzengc nyaanh wuov zanc yaac doix jienv ninh 
yiem wuov norm deic-bung buangh zuqc domh huaang domh ngorc. Ninh 
nyei nyaanh yaac dangx nzengc mr'agv. 15 Ninh ziouc gan dauh wuov 
norm deic-bung nyei mienh zoux gong. Wuov dauh mienh paaiv ninh 
mingh ndeic goux dungz. 16 “Goux gau dungz, buatc dungz nyanc dopc 
kugv, ninh za'gengh oix nyanc haic aqv. Mv baac maiv maaih haaix dauh 
bun haaix nyungc ninh nyanc. 17 “Zoux gau, ninh hnamv-nzuonx. ‘Jangx 
zuqc yie nyei die nyei bou mbuo. Lungh donx ninh mbuo nyanc liuz hopv 
liuz, zungv corc maaih zengc nyei. Yie yiem naaiv oix zuqc ngorc daic. 18 
Yie oix nzuonx mingh mbuox yie nyei die, “Aa Die aah! Yie ziqc zuiz 
Tin-Hungh yaac ziqc zuiz die. 19 Yangh naaiv Des yie maiv puix die 
nyiemc yie zoux dorn agv. Yie tov meih funx yie se hnangv yietc dauh 
meih nyei bou nor oc.” 20 Ninh zoue jiez sin cuotv jauv nzuonx ninh nyei 
die wuov. “Nzuonz gau, corc leih go deix nyei, ninh nyei die buatc, zieqv 
duqv ninh nyei dorn agv. Za'gengh korv-lienh haic ziouc tiux mingh taux, 
qam jienv ninh nyei dorn zom. 21 “Ninh nyei dorn gorngv, ‘Aa Die aah! 
Yie ziqc zuiz Tin-Hungh yaac ziqc zuiz die. Ih zanc yie zungv maiv puix 


die nyiemc vie zoux dorn agv.” 22 “Mv baac ninh nyei die heuc ninh nye; 
bou mbuo, “Ngongh mingh zorgv nzueic jiex wuov deix lui-ndaauv daaih 
tengx ninh zugv jienv. Aengx zorgv buoz-ndoqv-nzaeng daaih tengx ninh 
dangh jienv. Heh yaac zorqv daaih tengx ninh daapc jienv. 23 Oix zuqc 
aengx mingh zorgv junc jiex wuov dauh ngongh dorn daix daaih, mbenc 
daaih nyanc houc ninh. 24 Weic zuqc yie naaiv dauh dorn daic mingh 
aengx nangh daaih. Dingx laaih mingh aengx lorz buatc daaih.’? Zuangx 
mienh ziouc jiez gorn houc ninh agv. 25 “Wuov zanc dorn-hlo yiem wuov 
ndeic. Nzuonx taux biauv-hlen haiz biomv nzatc, mborqv lorh, mborqv 
nzoz, cangx heix nyei qiex mbui. 26 Ninh ziouc heuc dauh bou daaih 
naaic, ‘Wuov biauv ninh mbuo zoux haaix nyungc?’ 27 Bou gorngv, ‘Meih 
nyei youz nzuonx daaih aqv. Meih nyei die heuc zorgv junc jiex wuov 
dauh ngongh dorn dats daaih nyanc houc meih nyei youz, weic zuqc meih 
nyei die duqv ninh nyei dorn nzuonx daaih longx nyei.” 28 “Dorn-hlo qiex 
jiez haic ziouc maiv kangv biegc biauv aqv. Ninh nyei die ziouc cuotv 
daaih kuinx ninh bieqc. 29 Dorn-hlo gorngv, "Mangc gaax! Yie hnangv 
nouh gauv nor tengx meih zoux gong taux ih zanc agv. Maiv maaih yietc 
nzunc yie maiv muangx meih nyei waac niaa. Meih bun jiex haaix nyungc 
yie? Liemh yietc dauh yungh dorn zungv maiv bun jiex yie weic caux yie 
nyei gorx-youz nyanc zoux jorm yietc nzunc niaa. 30 Meih naaic dauh 
dorn aegv, la'guaih maaiz sieqv hienx, zorgv meih nyei jaa-dingh ga'naaiv 
zaaux njang nzengc nzuonx daaih. Meih corc se aengx zorgv junc jiex 
wuov dauh ngongh dorn dats daaih houc ninh!’ 31 “Ninh nyei die dau, 
‘Dorn aac, meih haaix zanc yaac caux yie yiem. Yie nyei yietc zungv 
ga'naaiv se meih met, 32 Mv baac yie mbuo oix zuqc zoux jorm 
njien-youh nyei houc, weic zuqc meih nyei naaiv dauh youz daic mingh 
aengx nangh daaih, dingx laaih mingh aengx nzuonx daaih agv.”” 


Lugaa 16 
1 Yesu gorngv mbuox ninh nyei sai-gorx, “Maaih dauh butv-zoih mienh, 


mienh aengx daaih gox ninh gorngv, ninh mei gunv gong mienh la'guaih 
zaaux ninh nyei zinh nyaanh. 2 Ninh ziouc heuc ninh nyei gunv gong mienh 


daaih mac, ‘Yie haiz mienh gorngv meih man deix sic hnangv haas 
nor? Zorgv nzengc meih gunv gong nyei zaeqv-daan daaih bun vie mange 
gaax maah! Wiem naaiv mingh meih maiv dugv zoux yie nyei gunv gong 
mienh aqv.’ 3 “Wuov dauh gunv gong mienh yiem hnyouv hnamv, ‘Yie 
oix zuqc hnangv haaix nor zoux? Yie nyei ziouv maiv longc yie zoux gong 
aqv. Yie wetv ndau, youc maiv maaih qaqv. Tov nyanc, yie yaac diev maiv 
dugv nyaiv. 4 Aa, yie bm dugv horpc zugc hnangv haaix nor zoux. 
Nga'haav naaiv nyungc gong yie maiv duqv zoux mv baac corc haih maaih 
deix mienh zipv yie yiem ninh mbuo nyei biauv.’ 5 “Ninh ziouc heuc 
qiemx ninh nyei ziouv nyei zaegv wuov deix zoqc dauh, zoqc dauh nye; 
daaih. Ninh naaic gaax da'yietv dauh, “Meih qiemx yie nyei ziouv nyei 
zaegv mbu'ziex? 6 “Wuov dauh dau, ‘Qiemx yietc baegv tongv ga'lanv 
youh.’ “Gunv gong mienh mbuox ninh, ‘Naaiv meih me zaeqv-daan. 
Ngongh zueiz njiec fiev hmz ziepc tongv hnangv.’ 7 “Ninh aengx mac 
da'nyeic dauh, “Meih ni? Qiemx mbu'ziex?’ “Wuov dauh dau, “Yietc 
baegv mbuogc cugv.” “Gunv gong mienh gorngv, ‘Naaiv meih nyei 
zaegv-daan. Fiev betv ziepc mbuoqc hnangv.’ 8 “Wuov dauh butv-zoih 
mienh ziouc ceng hnyouv maiv zingx wuov dauh gunv gong mienh zoux 
duqv guai haic. Weic zuqc yiem naaiv lungh ndiev nyei mienh caux ninh 
mbuo ganh nyei wuov doic mienh zoux gauh guai jiex yiem njang zong 
wuov jauv mienh.” 9 Yesu aengz gorngv, “Yie mbuox meih mbuo, oix 
zuqc longc baamh gen maiv baengh fim nyei zinh nyaanh ziu gorx-youz. 
Taux zinh nyaanh nzengc mi'aqv, meih mbuo ziouc duqv Tin-Hungh zipv 
mingh yiem yietc liuz nyei biauv. 10 “Haaix dauh yiem faix-fiuv sic zoux 
duqv zingx, yiem hlo nyei sic yaac zoux duqv zingx. Se gorngv faix-fiuv 
sic zoux maiv zingx, hlo nyei sic yaac zoux maiv zingx aqv. 11 Se gorngv 
baamh gen nyei zinh nyaanh meih mbuo goux maiv zingx, haaix dauh oix 
bun meih mbuo goux zien zinh zoih? 12 Se gorngv meih mbuo goux ganh 
dauh nyei ga'naaiv maiv zingx, meih mbuo ganh horpc zuqc dugv me 
ga'naaiv, haaix dauh oix bun meih mbuo? 13 “Maiv maaih haaix dauh haih 
zoux dugv i dauh ziouv nyei bou. Hnangv naaic ninh oix nzorng naaiv 
dauh, oix hnamv wuov dauh. Maiv zei aegv, ninh oix taaih naaiv dauh, oix 
mangc piex wuov dauh. Meih mbuo maiv haih dongh dangh zoux 


Tin-Hungh nyei bou yaac zoux nyaanh nyei bou.” 
Yesu Aengx Njaaux Faa^li^si Mienh 


14 Faa^li^si Mienh hnamv nyaanh, ninh mbuo haiz Yesu gorngv naaiv 
deix waac ninh mbuo ziouc kuh jatv haic Yesu aqv. 15 Yesu ziouc gorngv 
mbuox ninh mbuo, “Meih mbuo zoux nyei sic bun mienh laaic meih mbuo 
zoux dugv horpc, mv baac Tin-Hungh hiuv dugv meih mbuo nyei hnyouv. 
Weic zuqc baamh mienh funx jaaix nyei, ei Tin-Hungh mangc se maiv zic 
zinh. 16 “Mose nyei Leiz caux Tin-Hungh nyei Douc Waac Mienh fiev 
daaih nyei Sou mienh zunh jienv daaih taux Yo^han. Yiem naaic daaih, 
zunh Tin-Hungh nyei guogv nyei kuv Dem. Mienh yaac caangv jienv buede 
Tin-Hungh nyei guoqv. 17 Lungh caux ndau jiex nzengc corc gauh hungh 
hec Leiz-Latc ndortv yietc dm yietc waeqc nzaangc. 18 “Haaix dauh 
leih ninh nyei auv aengx mingh longc siang-auv, ninh se ben auv hnangv. 
Haaix dauh longc auv-leih zoux auv, wuov dauh se kungx hienx auv 
hnangv. 


Laa^saa^latv Caux Butv-Zoih Mienh 


19 “Maaih dauh domh butv-zoih mienh zugv ciouh zuqv dunc nyei 
lui-houx hnangv. Hnoi-hnoi nyanc orv hopv diuv njien-youh haic. 20 
“Aengz maaih dauh ndortv naanc mienh, mbuox heuc Laa^saa^latv, butv 
faang butv laaix buangv nzengc yietc sin. Mienh zanc-zanc dorh ninh 
mingh taux wuov dauh butv-zoih mienh nyei gaengh ndaangc 21 zuov 
hnaangx-hmeiv-ndortv nyanc. Juv yaac daaih mbiec ninh nyei faang. 22 
“Zoux gau, naaiv dauh ndortv naanc mienh daic mr'agv. Fin-mienh dorh 
ninh mingh caux ninh nyei ong-taaix-ngaeqv, Apc^laa^ham, yiem. 
“Butv-zoih mienh yaac daic mi'aqv, biopv jienv. 23 Ninh mingh yiem 
yiemh gen zuqc diev mun diev kouv. Ninh ziouc cau hmien buatc 
Apc^laa^ham yiem go nyei, yaac buatc Laa^saa^latv caux Apc^laa^ham 
yiem wuov. 24 Ninh ziouc heuc Apc^laa^ham, ‘Ong aah! Tov korv-lienh 
yie, mbuoz Laa^saa^latv daaih longc buoz-ndogv cogv wuom daaih 


ndiepv vie nyei mbietc laangh deix, weic zuqc yiem naaiv douz buov Dem 
yie mun haic, kouv haic.’ 25 “Apc^laa^ham dau ninh, ‘Fun aac, meih oix 
zuqc jangx taux meih yiem seix zaangc wuov zanc meih nyungc-nyungc 
yaac duqv longx haic. Laa^saa^latv yaac kungx duqv waaic nyei hnangv. 
Ih zanc Laa^saa^latv dugv longx, njien-youh haic agv. Daaux nzuonx 
meih ih zanc zuqc siouc kouv. 26 Corc aengx maaih nyungc. Maaih diuh 
domh zuonx maanc zungx ndo nqaeqv jienv. Haaix dauh yiem naaiv bung 
oix jiex meih mbuo wuov bung, jiex maiv dugv. Haaix dauh yiem wuov 
bung oix jiex yie mbuo naaiv bung yaac jiex maiv duqv.’ 27 “Butv-zoih 
mienh aengx gorngv, ‘Ong aac, wuov nyungc tov meih paaiv Laa^saa^latv 
mingh taux yie nyei die nyei biauv. 28 Yie corc maaih biaa muoz-dorn 
yiem wuov. Tov bun Laa^saa^latv mingh kuinx ninh mbuo maiv dungx 
daaih naaiv siouc kouv nyei dorngx.’ 29 “Apc^laa^ham dau, ‘Ninh mbuo 
zungv maaih Mose caux Tin-Hungh nyei Douc Waac Mienh nyei Sou naa. 
Meih nyei muoz-doic oix zuqc muangx ninh mbuo mei waac.’ 30 
“Butv-zoih mienh aengx dau Apc^laa^ham, ‘Ong aac, mbuoqc naaiv maiv 
gaux. Se gorngv maaih laanh mienh daic mingh aengx nangh daaih mingh 
taux yie nyei muoz-doic wuov, muoz-doic zungv oix goiv hnyouv guangc 
zuiz.' 31 “Apc^laa^ham gorngv, “Se gorngv ninh mbuo maiv muangx 
Mose caux Tin-Hungh nyei Douc Waac Mienh nyei waac nor, maiv gunv 
maaih laanh mienh daic mingh aengx nangh daaih, ninh mbuo yaac maiv 
muangx lorgc.”” 


Lugaa 17 


1 Yesu gorngv mbuox sai-gorx mbuo, “Nduov mienh zoux dorngc nyei sic 
ndongc haaix zungv oix maaih. Mv baac nduov mienh zoux dornge wuov 
dauh oix zuqc kouv agv. 2 Zorqv morc ndiux Dem ninh nyei jaang bungx 
njiec koiv gauh longx bun ninh nduov yietc dauh naaiv deix fu'jueiv-faix 
baamz zuiz. 3 Meih mbuo oix zuqc faix fim. “Se gorngv meih nyei 
gorx-youz zoux dorngc meih, meih oix zuge kuinx ninh. Ninh goiv hnyouv 
guangc zuiz nor, oix zuqc guangc bun ninh. 4 Gorngv hnangv ninh yietc 
hnoi dorngc meih siec nzunc, mouz nzunc daaih nyiemc gorngv, ‘Yie 


laengz dorngc aqy,’ meih zungv oix zuqc guangc bun ninh.” Siem Fim 
Henv 5 Gong-zoh mbuo mbuox Ziouv, “Tov bun yie mbuo sienx gauh 
henv deix oc.” 6 Ziouv dau, “Se gorngv meih mbuo maaih sienx fim lomh 
yietc norm lai-jaaix mim nor, meih mbuo haih mbuox naaiv diuh 
saeng-forng ndiangx, ‘Liemh nzungh baeng cuotv suiv mingh zuangx 
wuov koiv gu'nyuoz maah!’ Ndiangx zungv oix zuqc muangx meih nyei 
waac. 


Bou Zoux Nyei Gong 


7 “Se gorngv meih mbuo haaix dauh maaih dauh bou cuotv mingh laih 
lingh fai bungx ba'gi yungh. Yiem ndeic nzuonx daaih meih ziouc mbuox 
ninh, “Meih gunv zueiz jienv nyanc hnaangx aqv’ fai? 8 Maiv zeiz lorqc. 
Meih zungv oix mbuox ninh, ‘Zouv zuoqc lai-hnaangx mbenc daaih bun 
yie nyanc, yaac oix zuqc tengx yie dinh lai-hnaangx. Zuov yie nyanc beuv 
hopv beuv meih m'daaih nqa'haav nyanc.” 9 Bou ei jienv ziouv paaiv nyei 
waac zoux, ziouv oix zuqc laengz zingh ninh fai? 10 Meih mbuo yaac fih 
hnangv nyei. Meih mbuo zoux ziangx paaiv daaih nyei gong oix zuqc 
gorngv, ‘Yie mbuo zoux bou hnangv. Naaiv deix gong m'daaih horpc zuge 
yie mbuo zouz.”” 


Yesu Zorc Ziepc Dauh Mienh 


11 Yesu mingh Ye^lu^saa^lem Zingh ninh yangh Saa^maa^lie Deic caux 
Gaa^li^li deic nyei gapv-jaaix mingh. 12 Bieqc norm laangz wuov zanc, 
maaih ziepc dauh butv gomh huv baengc nyei mienh buangh zugc Yesu. 
Ninh mbuo souv jienv go deix mei 13 heuc, “Yesu aah! Ziouv aah! 
Korv-lienh deix yie mbuo maah!” 14 Yesu buatc ziouc gorngv, “Mingh 
bun sai mienh zaah mangc meih mbuo nyei sin oc.” Ninh mbuo gan Wem 
jauv mingh wuov zanc, baengc ziouc longx mi'aqv. 15 Maaih dauh buatc 
ninh ganh longx nzengc ziouc liemh zeih daaux ngaang nzuonx, longc qiex 
hlo nyei ceng jienv Tin-Hungh daaih. 16 Taux Yesu wuov, ninh ziouc 
mbaapv njiec ndau laengz zingh haic Yesu. Naaiv dauh mienh se 


Saa^maa^lie Jam 17 Yesu gorngv, “Maaih ziepc dauh zorc longx nzengc 
maiv zeiz? Wuov deix nduoh dauh ni? 18 Cuotv liuz naaiv dauh ganh 
fingx mienh, maiv maaih haaix dauh daaux nqaang daaih ceng Tin-Hungh 
fai?” 19 Yesu aengx gorngv mbuox wuov laanh mienh, “Jiez sin daaih 
nzuonx aqy oc. Weic meih sienx kaux yie, meih me baengc longx nzengc 
mi'aqv.” 


Tin-Hungh Daaih Zoux Ziouv 


20 Maaih deix Faa^li^si Mienh naaic gaax Yesu, “Tin-Hungh taux baam 
zanc cingx daaih zoux Ziouv gunv mienh?” Yesu dau, “Tin-Hungh daaih 
zoux Ziouv gunv mienh maiv zeiz m'zing mangc dugv buatc. 21 Maiv 
maaih haaix dauh haih gorngv, “Mangc maah! Yiem naaiv! fai “Mange 
maah! Yiem wuov!” weic zuqc Tin-Hungh ih zanc yiem meih mbuo 
mbu'ndongx zoux Ziouv.” 22 Yesu aengx mbuox ninh nyei sai-gorx mbuo, 
“Hnoi-nyieqc oix taux, meih mbuo oix dugv buatc yie, Baamh Mienh mei 
Dorn, nyei yietc norm hnoi, mv baac meih mbuo maiv dugv buatc. 23 
Mienh oix mbuox meih mbuo, ‘Mangc maah! Yiem wuovl" fai “Mange 
maah! Yiem naaiv!” Mv baac maiv dungx cuotv mingh gan ninh mbuo. 24 
Yie, Baamh Mienh nyei Dorn, daaih wuov norm hnoi oix hnangv borngz 
mba'lingc yiem naaiv bung lungh taux wuov bung lungh. 25 Mv baac yie, 
Baamh Mienh nyei Dorn, oix zuqc siouc ziex nyungc kouv ndaangc, yaac 
zuqc ih jaax nyei mienh nqemh. 26 “Noyaa nyei lungh ndiev hnangv haaix 
nor, yie, Baamh Mienh nyei Dorn, daaih wuov deix hnoi yaac hnangv 
wuov nor. 27 Noyaa nyei lungh ndiev, mienh nyanc yaac hopv, bungx 
sieqv gorngv auy, zoux cing-jaa, taux Noyaa bieqc nzangv wuov hnoi. 
Yiem nzangv ga'nyiec nyei yietc zungv zuqc mbiungc-suiv-imx yiemx daic 
nzengc. 28 “Lotv mer lungh ndiev yaac fih hnangv me, Mienh yaac nyanc 
yaac hopv, maaiz maaic, zuangx ga'naaiv, gomv biauv. 29 Mv baac Lotv 
cuotv So^ndom Zingh wuov hnoi, maaih douz caux hungh yiem wuov 
lungh ndortv njiec daaih buov miete nzengc ninh mbuo yietc zungv. 30 
Yie, Baamh Mienh nyei Dorn, hinc cuotv wuov hnoi yaac oix hnangv 
wuov nor. 31 “Wuov hnoi haaix dauh yiem biauv-ngorh njiec, liemh maiv 


dungx bieqc biauv zorgv yiem biauv me ga'naaiv. Haas dauh yiem ndeic 
yaac maiv dungx nzuonx mingh zorgv haaix nyungc. 32 Jangx jienv Lotv 
nyei auv! 33 Haaix dauh hnamv njoux ganh nyei maengc, wuov dauh ziouc 
zuqc guangc maengc. Haaix dauh nyunc guangc ninh ganh nyei maengc, 
wuov dauh ziouc duqv ninh nyei maengc cuotv. 34 Yie mbuox meih mbuo, 
maaih i dauh mienh juangc coux bueix, oix zipv dauh mingh, guangc dauh 
yiem wuov. 35 Maaih i dauh m'sieqv dorn morc maeqc, oix zipv dauh 
mingh, guangc dauh yiem wuov. 36 Maaih i dauh mienh yiem ndeic, oix 
zipv dauh mingh, guangc dauh yiem wuov.” 37 Sai-gorx mbuo naaic gaax, 
“Sai-Diex aah! Naaiv deix sic oix zuqc yiem haaix cuotv?” Yesu dau, 
“Ga'naaiv-daic yiem haaix, domh jaangv-ngongh yaac yiem wuov.” 


Lugaa 18 


1 Yesu aengx longc naaiv diuh waac-beiv njaaux ninh nyei sai-gorx mbuo 
oix zuqc zanc-zanc daux gaux, maiv dungx hnyouv namx. 2 Ninh gorngv, 
“Maaih norm mungv maaih dauh siemv zuiz jien. Ninh maiv gamh nziex 
Tin-Hungh, yaac maiv mangc haaix dauh nyei hmien. 3 Yiem wuov norm 
mungv maaih dauh auv-guaav zanc-zanc daaih lorz wuov dauh siemv zuiz 
jien gorngv, “Maaih mienh gox yie, tov longc baengh fim nyei leiz tengx 
yie mbenc sung.’ 4 “Tov lauh haic agv, siemv zuiz jien yaac maiv kangv 
tengx. Zoux gau, ninh yiem hnyouv hnamv, ‘Yie maiv gamh nziex 
Tin-Hungh yaac maiv mangc haaix dauh nyei hmien. 5 Mv baac naaiv 
dauh auv-guaav ba'lagc daaih ceux-faanh yie haic. Maiv haih fungc zoux, 
oix zuqc tengx ninh baengh fim nyei mbenc. Maiv tengx nor, ninh ziouc 
zanc-zanc daaih la'nyauv yie kouv haic.” 6 Ziouv aengx gorngv, “Muangz 
gaax, naaiv dauh maiv baengh fim nyei siemv zuiz jien nyei waac. 7 
Tin-Hungh maiv zeiz oix baengh fim nyei tengx ninh ginv daaih nyei yaac 
ziangh hnoi ziangh muonz jouh ninh wuov deix mienh fai? Tin-Hungh oix 
ngaih lauh cingx daaih tengx ninh mbuo fai? 8 Yie mbuox meih mbuo, 
ninh zungv oix siepv-siepv nyei tengx baengh fim nyei mbenc sung. Mv 
baac yie, Baamh Mienh nyei Dorn, aengx daaih wuov zanc, yie dugv buatc 
yiem lungh ndiev maaih mienh sienx nyei fai?” 


Faa^li^si Mienh Caux Siou Nzou-Zinh Nyei Mienh Nyei Waac-Beiv 


9 Maaih deix mienh ceng ninh mbuo ganh zoux kuv mienh, mangc piex 
ga'hlen mienh. Yesu ziouc gorngv naaiv diuh waac-beiv bun naaiv deix 
mienh muangx. 10 Ninh gorngv, “Maaih i laanh mienh mingh zaangc 
Tin-Hungh nyei biauv daux gaux. Maaih laanh Faa^li^si Mienh, maaih 
laanh tengx Lomaa hungh jaa siou nzou-zinh nyei mienh. 11 Faa^li^si 
Mienh souv Dem wuov daux gaux gorngv, ‘Tin-Hungh aah! Yie laengz 
zingh haic meih weic zuqc yie maiv hnangv ga'nyiec nyei mienh. Yie maiv 
mauv ga'naaiv, yaac maiv zoux hnyouv pien, yaac maiv hiem auv. Maaih 
deix mienh zoux naaiv deix jauv mv baac maiv zeiz yie. Yie yaac laengz 
zingh haic meih, yie maiv hnangv naaiv dauh siou nzou-zinh nyei mienh. 
12 Yietc norm leiz-baaix yie zei maiv nyanc haaix nyungc i nzunc. Yie 
dugv haaix nyungc, ziepc gouv yie bun yietc gouv meih.’ 13 “Mv baac 
siou nzou-zinh wuov dauh souv jienv wuov maengx go deix nyei. Ninh 
liemh maiv cau hmien mangc gu'nguaaic lungh. Ninh za'gengh haiz hnyouv 
nzauh haic ziouc sung buoz nzuei la'kuotv gorngv, ‘Tin-Hungh aah! Yie 
baamz zuiz camv haic aqv. Tov korv-lienh yie maah!” 14 Yesu aengx 
gorngv, “Yie mbuox meih mbuo, siou nzou-zinh nyei mienh nzuonx nyei 
ziangh hoc ninh duqv caux Tin-Hungh horpc hnyouv. Mv baac wuov dauh 
Faa^li^si Mienh maiv dugv caux Tin-Hungh horpc hnyouv. Haaix dauh 
taaih ganh zoux hlo, Tin-Hungh oix bun wuov dauh zoux faix. Haaix dauh 
nyiemc ganh zoux faix, Tin-Hungh oix bun wuov dauh zoux hlo.” 


Yesu Buang Waac Fuiten 


15 Maaih deix mienh yaac dorh ninh mbuo me gu'nguaaz daaih oix Yesu 
maan. Sai-gorx mbuo buatc mienh hnangv naaiv nor zoux, sai-gorx mbuo 
ziouc gorngv ninh mbuo aqy. 16 Mv baac Yesu heuc fu'jueiv daaih. Ninh 
gorngv, “Gunv bun fu'jueiv daaih lorz yie, maiv dungx laanh ninh mbuo 
saa. Weic zuqc haaix dauh longc Tin-Hungh zoux Ziouv gunv ninh se 
hnangv naaiv deix fu'jueiv nor. 17 Yie gorngv zien mbuox meih mbuo, 
haaix dauh maiv kangv hnangv dauh fu'jueiv longc Tin-Hungh zoux Ziouv 


gunv ninh, wuov dauh yietc liuz maiv dugv biegc Tin-Hungh mei guogv.” 
Butv-Zoih Mienh 


18 Maaih dauh zoux hlo nyei Yiutai Mienh naaic Yesu, “Baengh Fim mei 
Fin-Saeng aah! Yie oix zuqc hnangv haaix nor zoux cingx duqv yietc liuz 
nyei maengc?” 19 Yesu naaic ninh, “Meih weic haaix diuc heuc yie zoux 
baengh fim mienh? Cuotv liuz Tin-Hungh, maiv maaih haaix dauh baengh 
fim. 20 Meih yaac hiuv dugv leiz-latc gorngv, ‘Maiv dungx hienx auv 
hienx nqox. Maiv dungx daix mienh. Maiv dungx zoux zaqc. Maiv dungx 
Zoux jaav zorng-zengx. Oix zuqc tongx nimc diex maac.”” 21 Wuov laanh 
mienh gorngv, “Naaiv der leiz yietc zungv yie faix-faix nyei fiou taux ih 
zanc.” 22 Yesu haiz hnangv naaiv gorngv, ninh ziouc mbuox wuov laanh 
mienh, “Aengz maaih yietc nyungc meih corc maiv gaengh zoux. Oix 
zuqc mingh maaic nzengc meih maaih nyei ga'naaiv, zorgv wuov deix 
nyaanh bun nqoi mienh jomc mienh. Hnangv naaiv meih ziouc maaih jaaix 
nyei ga'naaiv siou jienv tin-dorngh. Zoux liuz, daaih gan yie oc.” 23 Wuov 
laanh mienh haiz naaiv deix waac ninh ziouc nzauh, weic zuqc ninh butv 
zoih haic. 24 Yesu buatc ninh nzauh haic ziouc gorngv, “Butv-zoih mienh 
aqc dugv biegc Tin-Hungh nyei guogv. 25 Lorh torh cunx jiex sim-mbiuic 
corc gauh hungh hec butv-zoih mienh biegc Tin-Hungh nyei guoqv.” 26 
Maaih deix mienh haiz Yesu hnangv naaiv nor gorngv ziouc naaic gaax, 
“Hnangv naaic wuov nyungc, haaix dauh haih dugv njoux?” 27 Yesu dau, 
“Baamh mienh maiv haih zoux nyei, Tin-Hungh haih zoux.” 28 Bide ziouc 
gorngv, “Mangc gaax, yie mbuo guangc Hem yie mbuo mei jaa-dingh 
daaih gan Sai-Diex.” 29 Yesu gorngv mbuox ninh mbuo, “Yie gorngv zien 
mbuox meih mbuo, haaix dauh weic Tin-Hungh nyei guoqv guangc biauv 
fai auv fai muoz-doic fai diex maac fai fu'jueiv, 30 yiem naaiv seix ninh 
oix dugv gauh camv jiex ziex gouv. Nqa'haav hingv yaac oix duqv viet 
liuz nyei maengc.” 


Yesu Gorngv Da'faam Nzunc Ninh Oix Zuqc Daic 


31 Yesu dorh Hem wuov deix ziepc nyeic dauh sai-gorx mingh pien deix 
mbuox ninh mbuo, “Mbuo ih zanc mingh Ye^lu^saa^lem Zingh. Douc 
waac mienh fiev jienv gorngv yie, Baamh Mienh me Dorn, mei viet 
zungv sic ziouc cuotv daaih doix-diuc nzengc. 32 Taux wuov yie oix zuqc 
mienh zorgv jiu bun Janx, zuqc mienh jatv, gorngv dogc ki, tuiv 
wuom-nzuih naetv yie. 33 Ninh mbuo oix longc biaav-bin mborqv yaac 
zorgv yie daix guangc, mv baac nqa'haav buo hnoi yie aengx nangh 
daaih.” 34 Yesu gorngv naaiv deix waac, sai-gorx mbuo maiv hiuv dugv 
gorngv haaix nyungc. Naaiv deix waac nyei eix leiz se hnangv meiv jienv 
nor, sai-gorx mbuo cingx daaih maiv biegc hnyouv. 


Yesu Zorc Longx M'zing Maengh Nyei Mienh 


35 Yesu mingh aav lamh taux Ye^li^ko Zingh, maaih dauh m'zing maengh 
nyei mienh zueiz wuov jauv-hlen tov nyanc. 36 Haiz mienh camv jiex jauv 
ninh naaic gaax, “Mienh zoux haaix nyungc?” 37 Mienh mbuox ninh, 
“Naa^saa^letv Mungv nyei Yesu jiex naaiv.” 38 Wuov dauh m'zing 
maengh mienh ziouc heuc, “Ndaawitv Hungh nyei Zeiv-Fun, Yesu aah! 
Korv-lienh yie maah!” 39 Mingh ndaangc wuov deix hemx ninh, “Maiv 
dungx ko lo maah!” Mv baac ninh jaa heuc gauh mbui deix, “Ndaawitv 
nyei Zeiv-Fun aah! Korv-lienh yie maah!” 40 Yesu ziouc dingh jienv wuov 
mbuox mienh dorh ninh daaih. Taux fatv deix, Yesu naaic gaax ninh, 41 
“Meih oix yie tengx haaix nyungc meih?” Ninh dau, “Domh Gorx aah! 
Yie oix mangc dugv buatc.” 42 Yesu mbuox ninh, “Ih zanc meih mange 
duqv buatc agv. Laaix meih sienx yie, meih nyei m'zing ziouc longx.” 43 
Ninh liemh zeih haih mange duqv buatc ziouc gan jienv Yesu mingh, ceng 
jienv Tin-Hungh mingh. Zuangx mienh buatc naaiv deix sic, ninh mbuo 
yietc zungv ziouc ceng Tin-Hungh. 


Lugaa 19 


1 Yesu bieqc Ye^li^ko Zingh, oix yangh zingh jiex. 2 Yiem wuov maaih 
dauh mienh zoux siou nzou-zinh nyei bieiv zeiv, mbuox heuc Sakc^kietv. 


Ninh yaac butv-zoih mienh. 3 Ninh oix mange gaax Yesu hnangv haas 
nor, mv baac Sakc^kietv aiv haic. Mienh cam torngv jienv ninh, ninh 
mangc maiv buatc Yesu. 4 Ninh ziouc caangv jiex ndaangc faaux ngongh 
nyorx ndiangx, yiem wuov zuov jienv mangc Yesu, weic zuqc Yesu oix 
yangh naaiv diuh jauv jiex. 5 Yesu jiex taux ndiangx-gorn ziouc cau hmien 
gorngv mbuox Sakc^kietv, “Sakc^kietv aac, gaanv njiec daaih maah! Ih 
hnoi yie oix zuqc mingh hitv meih nyei biauv.” 6 Sakc^kietv huaang- 
huaang zaang-zaang nyei njiec daaih, a'hneiv nyei zipv Yesu. 7 Zuangx 
mienh buatc naaiv deix sic ninh mbuo ziouc ngopv gorngv, “Naaic laanh 
mienh mingh zoux zuiz-mienh nyei kaegv agv loh!” 8 Sakc^kietv souv jiez 
daaih gorngv mbuox Ziouv, “Ziouv aah! Yie maaih nyei yietc zungv 
ga'naaiv yie oix zorqv viet buonc bun mienh jomc mienh. Se gorngv yie 
pienx haaix dauh mei haaix nyungc, yietc gouv yie oix buih biei gouv ninh 
mbuo.” 9 Yesu gorngv mbuox ninh, “Ih hnoi njoux en daaih taux naaiv 
buonc mienh. Naaiv laanh mienh yaac zoux Apc^laa^ham nyei zeiv-fun. 
10 Yie, Baamh Mienh nyei Dorn, daaih lorz yaac njoux dingx laaih nyei 
mienh.” 


Ziepc Diuh Nyaanh Nyei Waac-Beiv 


11 Zuangx mienh corc muangx jienv naaiv deix waac, Yesu aengx gorngv 
diuh waac-beiv. Wuov zanc ninh aav lamh deix taux Ye^lu^saa^lem 
Zingh, mienh laaic Tin-Hungh zoux Ziouv gunv mienh nyei ziangh hoc 
taux agv mv bei. 12 Yesu ziouc gorngv, “Maaih dauh jien oix cuotv mingh 
go nyei guoqv zipv lingc zoux hungh. Zipv liuz ninh aengx nzuonz daaih. 
13 Oix mingh wuov zanc ninh heuc ninh nyei ziepc dauh bou daaih, yietc 
dauh bun diuh nyaanh. Ninh gorngv, ‘Dorh naaiv deix nyaanh mingh zoux 
saeng-e1x taux yie nzuonz.” 14 “Wuov dauh jien nyei baeqc fingx nzorng 
haic ninh ziouc paaiv mienh gan ngaang mingh gorngv, ‘Yie mbuo maiv 
oix longc naaiv laanh mienh zoux yie mbuo nyei hungh.” 15 “Mv baac 
wuov dauh jien dugv lingc zoux hungh aengx nzuonx daaih aqv. Ninh 
ziouc heuc dongh ninh bun nyaanh wuov deix bou, daaih mangc gaax ninh 
mbuo zornc dugv mbu'ziex. 16 “Da'yietv dauh bou daaih gorngv, ‘Ziouv 


aah! Meih bun yie wuov diuh nyaanh vie zornc dugv ziepc diubh.’ 17 
“Ziouv dau, ‘Longx agv. Meih za'gengh hnyouv zingx nyei bou. Des baav 
faix-fiuv sic meih zungv goux ndongc naaic longx, yie bun meih gunv 
ziepc norm zingh.” 18 “Da'nyeic dauh bou daaih gorngv, “Ziouv aah! Meih 
bun yie wuov diuh nyaanh yie aengx zornc dugv biaa diuh.” 19 “Ziouv 
mbuox ninh, ‘Yie bun meih gunv biaa norm zingh.’ 20 “Aengz maaih dauh 
bou daaih gorngv, ‘Ziouv aah! Naaiv! Meih bun yie wuov diuh nyaanh. 
Yie longc siqc jaauv beu jienv siou longx nyei. 21 Yie gamh nziex haic 
meih. Yie hiuv dugv meih maiv sie haaix dauh. Maiv zeiz meih ganh nyei 
ga'naaiv meih yaac zorgv. Meih ganh maiv zuqc ndortv gagv zuangx mv 
baac meih yaac siou.’ 22 “Ziouv gorngv mbuox ninh, “Meih waaic haic 
nyei bou aah! Yie longc meih ganh nyei waac dingc meih nyei zuiz. Meih 
hiuv duqv yie maiv sie haaix dauh? Meih yaac hiuv dugv maiv zeiz yie 
nyei ga'naaiv yie yaac zorqv? Maiv zeiz yie ndortv qaqv zuangx yie yaac 
siou? 23 Hnangv naaic meih zoux haaix nyungc maiv dorh yie nyei nyaanh 
mingh dapv nyaanh lamz? Yie nzuonx daaih yie duqv buonv-zinh yaac 
dugv deix leic zinh caux jienv niaa.” 24 “Ziouv aengx mbuox souv ga'hlen 
wuov deix mienh, “Zorgv ninh wuov diuh nyaanh bun maaih ziepc diuh 
wuov dauh maah!’ 25 “Wuov deix gorngv, ‘Ziouv aah! Ninh zungv maaih 
ziepc diuh niaa.’ 26 “Wuov dauh hungh dau, ‘Yie mbuox meih mbuo, 
haaix dauh maaih nyei, oix jaa bun ninh maaih gauh camv. Haaix dauh 
maiv maaih, liemh ninh maaih deix baav, zungv oix zuqc zorgv mingh. 27 
Mv baac maiv oix yie zoux hungh wuov deix win-wangv dorh daaih mam 
yiem yie nyei nza'hmien daix guangc.’”” 


Yesu Hnangv Hungh Nor Biegc Ye^lu^saa^lem Zingh 


28 Yesu gorngv liuz naaiv deix waac ninh ziouc mingh ndaangc. Sai-gorx 
mbuo gan jienv mingh Ye^lu^saa^lem Zingh. 29 Mingh taux Ga'lanv 
Mbong, leih Mbetc^faa^yi caux Mbe^taa^ni Laangz maiv go, ninh paaiv i 
dauh sai-gorx mingh ndaangc. 30 Ninh gorngv mbuox ninh mbuo, “Meih 
mbuo mingh taux nza'hmien maengx wuov norm laangz. Biegc laangz 
mingh ziouc buatc dauh maaz-li dorn ndoh jienv wuov, mienh maiv 


gaengh och jiex. Jaiv ken tem daaih oc. 31 Se gorngv maaih mienh naaic, 
“Meih mbuo jaiv maaz-li dorn zoux haaix nyungo?” Oix zuge mbuox ninh 
mbuo, “Ziouv qiemx zuqc longc.” 32 Ninh mbuo ziouc mingh ndaangc, 
buatc nyungc-nyungc doix Yesu gorngv nyei waac. 33 Ninh mbuo jaiv 
maaz-li dorn wuov zanc, maaz-li nyei ziouv naaic gaax, “Meih mbuo jaiv 
maaz-li dorn zoux haaix nyungc?” 34 Ninh mbuo dau, “Ziouv qiemx zuqc 
longc.” 35 Ninh mbuo ziouc ken maaz-li dorn mingh Yesu wuov, aengx 
zorgv ganh nyei domh lui dimc jienv, yaac baav Yesu faaux mingh geh 
jienv maaz-li mei digc daanz. 36 Geh jienv mingh wuov zanc, zuangx 
mienh zorqv ninh mbuo nyei domh lui dimc Hem wuov jauv. 37 Yesu taux 
fatv Ye^lu^saa^lem Zingh, njiec Ga'lanv Mbong wuov zanc, zuangx 
sai-gorx ziouc lomh nzoih njien-youh mei longc qiex hlo me ceng 
Tin-Hungh weic ninh mbuo buatc jiez viet zungv mbuoqc horngh haic 
nyei sic. Ninh mbuo ziouc heuc, 38 “Tov Tin-Hungh ceix fugv dengv 
Ziouv nyei mbuox daaih naaiv dauh hungh. Tin-dorngh maaih baengh orn. 
Yiem hlang jiex nyei dorngx maaih njang-laangc.” 39 Yiem wuov maaih 
deix Faa^li^si Mienh gorngv mbuox Yesu, “Fin-Saeng aah! Hate meih 
nyei sai-gorx mbuo seky maah!” 40 Yesu dau, “Yie mbuox meih mbuo, se 
gorngv ninh mbuo maiv ko lo, la'bieiv zungv oix zuqc heuc jiez daaih.” 


Yesu Nyiemv Ye^lu^saa^lem Zingh 


41 Yesu mingh aav lamh taux Ye^lu^saa^lem Zingh. Mangc buatc zingh 
ninh ziouc weic wuov norm zingh nyiemv. 42 Ninh yaac gorngv, “Feix 
dugv ih hnoi meih bm dugv haaix nyungc haih bun meih maaih baengh 
orn. Mv baac ih zanc naaiv deix sic gem Hem, meih nyei m'zing mange 
maiv buatc. 43 Ziangh hoc oix taux, meih nyei win-wangv oix wetv 
nie-ndui huing gormx meih. Ninh mbuo oix weic jienv biei bung kuonx 
Hem meih. 44 Liemh meih ganh caux yiem meih nyei zingh laatc gu'nyuoz 
nyei mienh yietc zungv ninh mbuo oix miete nzengc, maiv liouh yietc 
kuaaiv la'bieiv lapv jienv, weic zuqc meih ziegv maiv dugv Tin-Hungh 
daaih njoux meih nyei ziangh hoc.” 


Yesu Fous Nzengc Zaangc Tin-Hungh Nyei Biauv 


45 Yesu biegc zaangc Tin-Hungh nyei biauv mingh ziouc zunc maaiz 
maaic nyei mienh cuotv mingh, 46 yaac mbuox ninh mbuo, “Ging-Sou fiev 
jienv gorngv, ‘Yie nyei biauv oix zuqc zoux daux gaux nyei biauv,” mv 
baac meih mbuo longc zoux ‘Janx-zaqc bingx nyei kuotv.”” 47 Yesu 
hnoi-hnoi yiem wuov zaangc Tin-Hungh nyei biauv njaaux mienh. Sai 
mienh bieiv caux njaaux leiz nyei fin-saeng caux gunv baeqc fingx nyei 
bieiv oix daix Yesu, 48 mv baac ninh mbuo lorz maiv dugv qangx weic 
zuqc zuangx mienh a'hneiv muangx Yesu njaaux, yaac maiv oix bungx 
ndortv yietc joux ninh nyei waac. 


Lugaa 20 


1 Maaih hnoi Yesu yiem zaangc Tin-Hungh nyei biauv njaaux mienh yaac 
zunh kuv fienx. Sai mienh bieiv caux njaaux leiz nyei fin-saeng caux mienh 
gox daaih gorngv, 2 “Mbuox yie mbuo oc. Meih maaih haaix nyungc leiz 
zoux naaiv deix sic? Naaiv nyungc leiz haaix dauh bun meih?” 3 Yesu 
dau, “Yie yaac oix naaic joux meih mbuo. Mbuox yie oc. 4 Haaix dauh 
bun Yo^han maaih leiz tengx mienh Hex wuom mei leiz, Tin-Hungh fai 
baamh mienh?” 5 Ninh mbuo ziouc laanh caux laanh caangh laangh, 
“Mbuo horpc zuqc hnangv haaix nor gorngv? Se gorngv mbuo gorngv, 
‘Tin-Hungh bun daaih,’ ninh oix gorngv, ‘Wuov nyungc meih mbuo weic 
haaix diuc maiv sienx Yo^han?’ 6 Mv baac se gorngv mbuo gorngv, 
‘Mienh bun daaih, zuangx mienh oix zorgv la'bieiv zong daic mbuo weic 
zuqc ninh mbuo funx dinge Yo^han se douc waac mienh.” 7 Ninh mbuo 
ziouc dau, “Yie mbuo maiv hiuv dugv haaix dauh bun ninh maaih leiz 
zoux.” 8 Yesu mbuox ninh mbuo, “Hnangv naaic yie yaac maiv mbuox 
meih mbuo yie maaih haaix nyungc leiz zoux mam deix sic.” 


A'ngunc Huingx Nyei Waac-Beiv 


9 Yesu aengx gorngv waac-beiv bun mienh muangx. Ninh gorngv, “Maaih 
laanh mienh zuangx nzong a'ngunc biouv, yaac gouv bun mienh. Ninh ganh 


aegv, cuotv deic-bung mingh lauh nyei. 10 Taux biouv zuoqc nyei ziangh 
hoc, ninh paaiv dauh bou mingh lorz gouv huingx nyei mienh, weic siou 
ninh nyei buonc gouv huingx nyei biouv. Mv baac gouv huingx mienh 
mborgv wuov dauh bou, zunc ninh kungx-buoz baeqc zaux nyei nzuonx. 
11 Huingx-ziouv ziouc aengx paaiv dauh bou mingh, mv baac gouv huingx 
mienh aengx mborgv ninh, zoux doqc bun ninh nyaiv, yaac zunc ninh 
kungx-buoz baeqc zaux nyei nzuonx. 12 Huingx-ziouv aengx paaiv 
da'faam dauh mingh. Gouv huingx nyei mienh aengx mborgv dugv ninh 
siang haic, tor guangc ga'nyiec ziqc huingx mingh. 13 “Huingx-ziouv ziouc 
gorngv, ‘Aa, yie oix zuqc hnangv haaix nor zoux ni? Yie paaiv yie ganh 
nyei dorn-hnamv mingh, m'nziex ninh mbuo or taaih ninh mv bei.” 14 
“Mv baac gouv huingx mienh buatc ninh, laanh mbuox laanh, ‘Nzipc naaiv 
norm huingx se dongh man dauh agv. Mbuo zorqv ninh da guangc 
mingh. Ninh nzipc nyei jaa-dingh ziouc benx mbuo nyei agv.” 15 Ninh 
mbuo ziouc zorgv ninh tor cuotv ga'nyiec ziqc huingx daix guangc 
mi'aqv.” Yesu mac gaax, “Hnangv mac huingx-ziouv oix hnangv haaix 
nor zoux bun gouv huingx mienh? 16 Ninh oix mingh daix guangc ninh 
mbuo aengx bun ganh deix mienh gouv wuov norm huingx.” Zuangx 
mienh haiz liuz naaiv deix waac, ninh mbuo gorngv, “Cin-maanc maiv 
dungx bun maaih hnangv naaic.” 17 Yesu mange jienv ninh mbuo naaic 
gaax, “Ging-Sou fiev jienv naaiv joux waac maaih haas nyungc eix leiz? 
"Gomm biauv zaangc ngemh cuotv wuov norm la'bieiv, zungv benx an 
biauv-gorqv gauh longc jienv Hex wuov norm.’ 18 Haaix dauh ndorpc, 
zong zuqc naaiv norm la'bieiv, wuov dauh ziouc huv benx ziex deix 
mi'aqv. Naaiv norm la'bieiv ndortv, zong zuqc haaix dauh, wuov dauh 
ziouc muonc nzengc mi'agv.” 19 Njaaux leiz nyei fin-saeng caux sai mienh 
bieiv hiuv duqv Yesu gorngv naaiv diuh waac-beiv zigv zuqc ninh mbuo. 
Wuov norm ziangh hoc ninh mbuo oix zorgv Yesu haic agv, mv baac ninh 
mbuo gamh nziex zuangx mienh. 


Mienh Naaic Nzou-Zinh Nyei Jauv 


20 Njaaux leiz me fin-saeng caux sai mienh bieiv ziouc zanc-zanc cienh 


mango jienv Yesu. Ninh mbuo paaiv mienh mingh zoux sic hnangv kuv 
mienh, mv baac ninh mbuo oix nduov Yesu gorngv dorngc ziouc haih 
zorgv ninh jiu bun yiem Lomaa Zungx nyei buoz-ndiev. 21 Ninh mbuo 
ziouc naaic gaax Yesu, “Fin-Saeng aah! Yie mbuo hiuv dugv meih gorngv 
nyei waac caux njaaux nyei leiz se horpc nyei. Meih yaac maiv mange 
haaix dauh nyei hmien. Tin-Hungh nyei jauv meih yaac njaaux dugv zien. 
22 Wuov nyungc meih mbuox yie mbuo oc. Mbuo cuotv nzou-zinh bun 
Lomaa Hungh se dorngc mbuo me leiz fai?” 23 Yesu bm dugv ninh 
mbuo nyei mbienv-mbeux ziouc gorngv, 24 “Zorqv norm nyaanh daaih bun 
yie mangc gaax. Naaiv haaix dauh nyei fangx caux haaix dauh nyei 
mbuox?” Ninh mbuo dau, “Lomaa Hungh nyei.” 25 Yesu ziouc gorngv, 
“Haaix nyungc Lomaa Hungh nyei, oix zuqc bun Lomaa Hungh. Haaix 
nyungc Tin-Hungh nyei, oix zuqc bun Tin-Hungh.” 26 Dorng jienv zuangx 
mienh ninh mbuo maiv buatc Yesu gorngv dorngc haaix nyungc. Ninh 
mbuo mbuoqc horngh haic ninh dau nyei waac ziouc maiv ko lo agv. 


Mienh Daic Aengx Haih Nangh Daaih 


27 Maaih deix Saa^ndu^si Mienh daaih lorz Yesu. Saa^ndu^si wuov jauv 
mienh gorngv mienh daic mingh maiv haih nangh agv. 28 Ninh mbuo 
naaic Yesu, “Fin-Saeng aah! Mose weic mbuo fiev naaiv diuh leiz, ‘Se 
gorngv maaih laanh mienh longc jienv auv, maiv gaengh maaih fu'jueiv mv 
baac ninh daic mi'aqv, ninh nyei youz oix zuqc longc nyaam zoux auv weic 
dugv fu'jueiv funx gorx nyei buonc.” 29 Zinh ndaangc maaih siec 
muoz-dorn. Dorn-hlo dorng jienv jaa, maiv maaih fu'jueiv, ninh daic 
mi'aqv. 30 Da'naix longc nyaam-guaav aengx daic mi'aqv. Maiv maaih 
fujħueiv. 31 Lauv Saan aengx longc gau, daic mi'aqv. Naaiv deix siec muoz 
longc jiex nzengc, yaac fih hnangv nyei maiv maaih fu'jueiv, ziang naaic 
daic mi'aqv. 32 Zoux gau, nga'haav wuov dauh m'sieqv dorn yaac daic 
mi'aqv. 33 Hnangv mac, mienh daic mingh, taux nangh daaih wuov hnoi, 
wuov dauh m'siegv dorn funx haaix dauh nyei auv? Weic zuqc ninh mbuo 
siec muoz yietc zungv longc jiex ninh.” 34 Yesu dau ninh mbuo, “Naaiv 
seix mienh longc auv longc nqox, bungx sieqv zoux cing-jaa. 35 Mv baac 


daic mingh puix dugv nangh daaih yiem nga'haav wuov seix m'jangc 
m'siegv maiv longc auv longc ngoz, maiv bungx siegv zoux cing-jaa. 36 
Ninh mbuo yaac maiv haih daic weic zuqc ninh mbuo hnangv fin-mienh 
nor. Ninh mbuo zoux Tin-Hungh nyei naamh nyouz weic zuge ninh mbuo 
daic mingh aengx nangh daaih. 37 Mose yaac bun cing mienh daic mingh 
aengx nangh daaih weic zuqc ninh gorngv douz ziegc ndiangx-dorn-fomv 
wuov diuh ou. Ninh heuc Ziouv zoux ‘Apc^laa^ham nyei Tin-Hungh, 
I^sakc mei Tin-Hungh caux Yaakopv nyei Tin-Hungh.’ 38 Tin-Hungh se 
mienh nangh mienh nyei Tin-Hungh, maiv zeiz daic mingh nyei mienh nyei 
Tin-Hungh, weic zuqc ei Tin-Hungh mangc, yietc zungv se ziangh jienv 
nyei.” 39 Maaih deix njaaux leiz me fin-saeng gorngv, “Fin-Saeng aac, 
meih dau duqv horpc haic.” 40 Gorngv liuz ninh mbuo maiv gaamv naaic 
haaix nyungc ninh aqv. 


Giduc Hnangv Haaix Nor Zoux Ndaawitv Hungh Nyei Zeiv-Fun? 


41 Yesu ziouc naaic ninh mbuo, “Mienh hnangv haaix nor haih gorngv 
Giduc zoux Ndaawitv Hungh nyei Zeiv-Fun? 42 Weic zuqc yiem Singx 
Nzung Sou Ndaawitv ganh fiev, ‘Ziouv gorngv mbuox yie nyei Ziouv, 
“Zueiz jienv yie nyei mbiaauc maengx bung 43 zuov yie bun meih nyei 
win-wangv zoux meih lorngx zaux mei dorngz.”” 44 Ndaawitv heuc ninh 
zoux Ziouv. Wuov nyungc, Giduc hnangv haaix nor haih zoux Ndaawitv 
nyei zeiv-fun?” 


Oix Zuqc Faix Fim Njaaux Leiz Nyei Fin-Saeng 


45 Zuangx mienh muangx Yesu gorngv wuov zanc, Yesu mbuox ninh nyei 
sai-gorx mbuo, 46 “Oix zuqc faix fim njaaux leiz nyei fin-saeng. Ninh 
mbuo a'hneiv zugv lui-ndaauv mingh mingh daaih daaih, mingh wuov 
hei-horngc oix mienh taaih, zorqv yieqv bun ninh mbuo. Mingh wuic 
dorngh ninh mbuo ginv longx jiex nyei dorngx zueiz. Biegc yinh ninh 
mbuo kungx oix zueiz dieh gorn hnangv. 47 Ninh mbuo nduov auv-guaav 
nyei jaa-dingh nyanc yaac duqv-eix daux gaux ndaauv nyei nduov mienh. 


Dongh naaiv nyungc mienh oix zuqc dmgc zuiz gauh hniev jiex.” 
Lugaa 21 


1 Yesu cau hmien buatc butv-zoih mienh dapv nyaanh zaangc Tin-Hungh 
nyei biauv wuov norm siou nyaanh nyei faang. 2 Ninh yaac buatc dauh 
auv-guaav-jomc daaih dapv i norm dongh zinh siqv. 3 Yesu gorngv, “Yie 
gorngv zien mbuox meih mbuo, naaiv dauh auv-guaav-jomc fongc horc 
nyei nyaanh gauh camv jiex dauh dauh me 4 Weic zuge wuov deix 
mienh nyaanh camv, ninh mbuo fongc horc deix baav hnangv. Mv baac 
naaiv dauh auv-guaav ndongc naaic jomc, liemh ninh nyei yungz maengc 
nyaanh ninh fongc horc nzengc mr'agv.” 


Yesu Gorngv Zaangc Tin-Hungh Nyei Biauv Oix Zuqc Miete 


5 Maaih deix mienh ceng zaangc Tin-Hungh nyei biauv zorng duqv nzueic 
haic. Longc la'bieiv-nzueic zoux daaih, yaac longc mienh fongc horc nyei 
zingh nyeic zorng nzueic. Yesu gorngv, 6 “Meih mbuo buatc naaiv deix 
ga'naaiv, maaih norm hnoi yietc zungv zuqc caegv nzengc. Maiv maaih 
yietc kuaaiv la'bieiv lapv jienv agv.” 


Mienh Buangh Zuqc Kouv, Zuqc Mienh Zoux Dogc 


7 Ninh mbuo naaic Yesu, “Sai-Diex aah! Tov mbuox yie mbuo oc. Naaiv 
deix sic haaix zanc oix cuotv? Sic oix cuotv wuov zanc maaih haaix 
nyungc jangx-hoc bun cing ziangh hoc taux?” 8 Yesu gorngv, “Oix zuqc 
faix fim oc. Maiv dungx muangx haaix dauh nduov meih mbuo. Maaih 
mienh camv oix longc yie nyei mbuox daaih gorngv, ‘Yie dongh Giduc 
aqy,’ yaac gorngv, ‘Ziangh hoc taux agv.” Maiv dungx gan ninh mbuo. 9 
Meih mbuo haiz mborgv domh jaax caux deic-bung lunc nyei fienx, maiv 
dungx gamh nziex. Naaiv deix sic ndongc haaix yaac oix cuotv ndaangc. 
Mv baac setv mueiz nyei hnoi-nyieqc liemh zeih maiv gaengh taux.” 10 
Yesu aengx gorngv, “Naaiv fingx caux wuov fingx oix mborgv Dax. 
Naaiv norm guogv caux wuov norm guogv oix mborgv domh jaax. 11 


Aengx maaih deix dorngx ndau yaac dongz dugv ser haic. Maaih deix 
dorngx buangh domh ngorc, maaih deix butv domh wuon-baengc. Yaac 
maaih gamh nziex haic nyei sic, caux domh jangx-hoc yiem wuov lungh 
cuotv. 12 “Naaiv deix sic maiv gaengh cuotv nyei hnoi-nyieqc, mienh oix 
zorgv meih mbuo yaac zoux doqc hoic. Ninh mbuo oix zorgv meih mbuo 
jiu bun wuic dorngh yaac bun meih mbuo zuqc wuonx jienv loh. Meih 
mbuo weic yie nyei mengh aengx zuqc dorh mingh yiem hungh diex caux 
zungx nyei nza'hmien. 13 ziouc maaih qangx gorngv weic kuv fienx zoux 
zorng-zengx. 14 Oix zuqc jaa-ndaangc dingc hnyouv maiv dungx nzauh 
taux wuov zanc hnangv haaix nor dau. 15 Weic zuqc yie oix bun meih 
mbuo maaih nzuih maaz, maaih cong-mengh, bun meih mbuo nyei 
win-wangv nzaeng maiv hingh yaac maiv maaih waac gorngv aqv. 16 
Meih mbuo me diex maac, muoz-doic, cien-ceqv, gorx-youz yaac oix 
maaic meih mbuo. Maaih deix meih mbuo yaac oix zuqc ninh mbuo daix 
daic. 17 Laaix yie, zuangx mienh oix nzorng meih mbuo. 18 Mv baac 
meih mbuo nyei mba'biei yietc diuh zungv maiv zuqc mietc. 19 Meih 
mbuo diev duqy taux daauh nor, ziouc njoux dugv meih mbuo me 
maengc aqv. 


Yesu Gorngv Ye^lu^saa^lem Zingh Oix Zuqc Miete 


20 “Meih mbuo buatc baeng weih jienv Ye^lu^saa^lem wuov zanc, meih 
mbuo ziouc hiuv duqv zingh zuqc baaic huaang me ziangh hoc taux fatv 
agv. 21 Wuov zanc yiem Yu^ndie Saengv wuov deix oix zuqc biaux faaux 
mbong. Yiem zingh nyei mienh oix zuqc biaux cuotv. Yiem ga'nyiec zigo 
zingh wuov deix maiv dungx bieqc zingh aqv. 22 Weic zuqc naaiv se 
dingc zuiz nyei hnoi-nyieqc, oix bun nyungc-nyungc cuotv daaih doix 
nzengc Ging-Sou fiev jienv nyei waac. 23 Yiem wuov deix hnoi-nyieqc, 
maaih jienv sin caux maaih gu'nguaaz hopv nyorx nyei m'siegv dorn 
za'gengh kouv agv. Naaiv norm deic-bung oix zuqc domh zeqc naanc yaac 
zuqc Tin-Hungh nouz, ziouc dingc naaiv deix mienh nyei zuiz. 24 Maaih 
deix zuqc nzuqc ndaauv daix. Maaih deix zuqc caangv mingh taux maanc 
guogv. Jam oix caaiv Dem Ye^lu^saa^lem Zingh taux Janx nyei ziangh 


hoc buangv souz mouc. 
Baamh Mienh Nyei Dorn Daaih Wuov Zanc 


25 “Wuov zanc hleix, hlaax, mba'hnoi oix cuotv jangx-hoc. Lungh ndiev 
maanc fingx oix nzauh taux ndoqv yaac hnamv maiv mengh baeqc weic 
zuqc kon jiex domh laangc yaac ba'laqc mbui dugv ser haic. 26 Mienh 
gamh nziex gau, ziouc meih muangv nzengc. Ninh mbuo gamh nziex haic 
yiem naaiv lungh ndiev oix cuotv daaih nyei sic, weic zuqc yiem lungh 
maaih gagv nyei ga'naaiv zungv zuqc ndanc dongz. 27 Taux wuov zanc 
ninh mbuo ziouc buatc yie, Baamh Mienh nyei Dorn, maaih qaqv caux 
domh njang-laangc yiem dorv mbuonx njiec daaih. 28 Buatc naaiv deix sic 
jiez gorn cuotv, oix zuqc souv jiez daaih cau ben mangc jienv lungh, 
weic zuqc zuoqc meih mbuo nyei ziangh hoc taux fatv agv.” 


Yesu Longc Ngongh Nyorx Ndiangx Zoux Waac-Beiv Njaaux Mienh 


29 Yesu aengx gorngv naaiv diuh waac-beiv bun ninh mbuo muangx. Ninh 
gorngv, “Mangc gaax ngongh nyorx ndiangx caux nyungc-nyungc 
ndiangx! 30 Buatc cuotv normh lunx ziouc hiuv duqv oix bieqc haac gueix 
agv. 31 Naaiv fih hnangv me. Meih mbuo buatc naaiv deix sic cuotv, 
meih mbuo ziouc bm dugv Tin-Hungh zoux Ziouv gunv mienh nyei 
hnoi-nyieqc taux fatv agv. 32 “Yie gorngv zien mbuox meih mbuo, naaiv 
doc mienh jiex seix maiv gaengh nzengc, naaiv deix viet zungv sic ziouc 
cuotv daaih aqv. 33 Lungh ndau ot jiex nzengc mv baac yie nyei waac 
yietc liuz maiv jiex. Oix Zuqc Ging Hnyouv Mbungh Jienv 34 “Or zuqc 
ging hnyouv mbungh jienv, maiv dungx laaix hnamv oix nyanc beuv hopv 
nquin yaac laaix seix zaangc nyei jauv kuonx hnyouv. Gamh nziex wuov 
norm hnoi liemh zeih taux, hnangv zaeng hlaang hlopv jienv meih mbuo 
nor. 35 Weic zuqc wuov norm hnoi za'gengh oix taux lungh ndiev 
norm-norm dorngx nyei mienh. 36 Oix zuqc zanc-zanc ging hnyouv zuov 
jienv, daux gaux tov Tin-Hungh bun meih mbuo maaih gagv haih diev 
duqv yietc zungv oix cuotv daaih mei sic, yaac duqv souv jienv yie, 


Baamh Mienh nyei Dorn, nyei nza'hmien.” 37 Yesu hnoi-hnoi mingh 
zaangc Tin-Hungh nyei biauv njaaux mienh. Hmuangx deix ninh ziouc 
cuotv zingh mingh ziangh muonz yiem Ga'lanv Mbong. 38 Ndorm-ndorm 
nziouv nyei zuangx mienh mingh zaangc Tin-Hungh nyei biauv oix 
muangx Yesu. 


Lugaa 22 


1 Maiv an bingv nyei Njuov nyei Zipv, aengx maaih norm mbuox heuc 
Siex Maengc Zipv, aav lamh taux agv. 2 Sai mienh bieiv caux njaaux leiz 
nyei fin-saeng oix bingx jienv lorz qangx daix Yesu, weic zuqc ninh mbuo 
gamh nziex zuangx mienh. 


Yu^ndaatc Laengz Maaic Yesu 


3 Wuov zanc Saadaan biegc Yu^ndaatc me hnyouv. Wuov dauh 
Yu^ndaatc, mienh yaac heuc I^saa^kaa^li^otc. Ninh zoux Yesu nyei ziepc 
nyeic dauh sai-gorx nyei viet dauh. 4 Yu^ndaatc ziouc mingh sai mienh 
bieiv caux goux zaangc Tin-Hungh nyei biauv nyei baeng-bieiv wuov 
caangh laangh hnangv haaix nor haih zorqv Yesu jiu bun ninh mbuo. 5 
Wuov deix mienh a'hneiv haic yaac laengz bun nyaanh ninh. 6 Yu^ndaatc 
ziouc laengz agv. Ziouc lorz qangx, dongh zuangx mienh maiv yiem nyei 
ziangh hoc, zorqv Yesu jiu bun ninh mbuo. 


Mbenc Siex Maengc Zipv Nyei Hnaangx 


7 Jiex Maiv An Bingv nyei Njuov me Zipv, dongh oix zuqc das yungh 
dorn nyanc Siex Maengc Zipv wuov donx nyanc hopv nyei hnoi taux aqv. 
8 Yesu paaiv Bide caux Yo^han, mbuox ninh mbuo, “Meih mbuo oix zuqc 
mingh mbenc Siex Maengc Zipv wuov donx nyanc hopv daaih bun mbuo 
lomh nzoih nyanc.” 9 Ninh mbuo naaic gaax Yesu, “Sai-Diex oix yie 
mbuo mingh haaix mbenc?” 10 Ninh dau, “Meih mbuo biegc zingh wuov 
zanc ziouc maaih dauh mienh ndaam norm dapv jienv wuom nyei 
nie-ha'louh daaih buangh meih mbuo. Ninh bieqc haaix norm biauv, meih 


mbuo gan jienv ninh bieqc. 11 Yaac naaic gaax biauv-ziouv, ‘Sai-Diex 
naaic, ninh caux ninh nyei sai-gorx oix zuqc yiem haaix qongx biauv nyanc 
Siex Maengc Zipv wuov donx nyanc hopv?’ 12 Biauv-ziouv ziouc dorh 
meih mbuo faaux mingh mangc gu'nguaaic wuov nzangh biauv, maaih 
qongx jangv nyei. Nyungc-nyungc maaih nzoih nzengc. Meih mbuo yiem 
naaic mbenc aqy.” 13 Ninh mbuo ziouc mingh buatc nyungc-nyungc doix 
Yesu gorngv nyei waac. Ninh mbuo ziouc yiem wuov mbenc Siex Maengc 
Zipv nyei hnaangx. 


Yesu Liepc Jangx Ninh Wuov Donx Hnaangx 


14 Taux nyanc nyei ziangh hoc, Yesu caux ninh nyei gong-zoh mbuo 
faaux dieh nyanc hnaangx. 15 Yesu gorngv mbuox ninh mbuo, “Yie maiv 
gaengh zuqc siouc kouv, yie za'gengh oix caux meih mbuo nyanc naaiv 
donx Siex Maengc Zipv nyei hnaangx ndaangc. 16 Yie mbuox meih mbuo, 
yangh naaiv jiex yie maiv nyanc Siex Maengc Zipv nyei hnaangx. Zuov 
taux naaiv donx hnaangx mei zien eix leiz dunh yunh nzengc, se dongh 
Tin-Hungh daaih zoux Ziouv gunv mienh nyei ziangh hoc, yie cingx daaih 
aengx dugv nyanc.” 17 Gorngv liuz, Yesu zorqv zaanv a'ngunc diuv daaih 
laengz zingh Tin-Hungh yaac gorngv, “Zipv naaiv norm zaanv mingh bun 
nqoi yietc laanh hopv deix. 18 Yie mbuox meih mbuo, yangh naaiv jiex 
yie maiv hopv a'ngunc diuv. Zuov taux Tin-Hungh daaih zoux Ziouv gunv 
mienh cingx daaih aengx hopv.” 19 Yesu zorgv njuov daaih laengz zingh 
liuz Tin-Hungh, ziouc maegv nqoi bun sai-gorx mbuo, yaac gorngv, 
“Naaiv yie nyei sin, se weic meih mbuo siev nyei. Meih mbuo oix zuqc 
hnangv naaiv zoux weic jangx yie.” 20 Nyanc liuz hnaangx, Yesu aengx 
zorgv zaanv a'ngunc diuv daaih gorngv, “Naaiv norm zaanv se longc yie 
nyei nziaamv liepc jiez nyei siang-ngaengc waac, se weic meih mbuo liouc 
cuotv daaih.” 21 “Mangc maah! Oix maaic yie wuov dauh me buoz caux 
yie mei buoz juangc dieh lorngx jienv. 22 Yie, Baamh Mienh nyei Dorn, 
oix zuqc ei Tin-Hungh jaa-ndaangc dingc daaih me guei sem, mv baac 
maaic yie wuov dauh zungv zuqc kouv agv.” 23 Sai-gorx mbuo ziouc 
laanh naaic laanh ninh mbuo haaix dauh oix zoux cuotv naaiv deix sic. 


Sai-Gorx Mbuo Nzaeng Haas Dauh Zoux Gauh Hlo 


24 Sai-gorx nzaeng jiez daaih gorngv, yiem ninh mbuo mbu'ndongx, oix 
zuqc funx ninh mbuo haaix dauh zoux hlo jiex. 25 Yesu mbuox ninh 
mbuo, “Janx nyei hungh gunv jienv baeqc fingx. Zoux jien-fouv wuov 
deix, baeqc fingx heuc, “Nzie mienh nyei gorz-youz.” 26 Mv baac meih 
mbuo maiv horpc zuqc hnangv naaic. Meih mbuo haaix dauh zoux gauh 
hlo jiex, wuov dauh oix zuqc zoux hnangv gauh lunx jiex wuov dauh. 
Haaix dauh zoux bieiv, wuov dauh oix zuqc zoux hnangv bou nor. 27 
Haaix dauh zoux gauh hlo? Zueiz jienv nyanc wuov dauh fai liuc leiz 
wuov dauh? Zueiz jienv wuov dauh zoux gauh hlo maiv zeiz? Mv baac yie 
yiem meih mbuo mbu'ndongx hnangv fu-sux nyei mienh nor. 28 Yie 
buangh zuqc kouv meih mbuo caux yie yiem, maiv guangc yie. 29 Yie 
nyei Die hnangv haaix nor zorqv norm guoqv bun yie, yie ziouc hnangv 
wuov nor zorgv norm jiu bun meih mbuo. 30 Se weic bun meih mbuo yiem 
yie nyei guogv caux yie juangc dieh nyanc juangc dieh hopv. Meih mbuo 
yaac dugyv zueiz weic, siemv wuov deix ziepc nyeic fingx I^saa^laa^en 
Mienh. 


Yesu Jaa-Ndaangc Gorngv Bide Maiv Nyiemc Ninh 


31 “Simon aah! Simon! Muangx oc. Saadaan dugv Tin-Hungh noo nzuih 
seix meih mbuo yietc zungv hnangv mienh nyomx cugv nor. 32 Mv baac 
yie zungv weic meih daux gaux tov Tin-Hungh bun meih sienx wuonv, 
maiv tuix. Meih aengx nzuonx daaih lorz yie, meih oix zuqc tengx meih 
nyei gorx-youz henv jiez daaih.” 33 Bide dau, “Ziouv aah! Maiv gunv 
bieqc loh, maiv gunv daic, yie ziangh yaac caux meih yietc ndui. Daic 
yaac caux meih yietc kuotv.” 34 Yesu gorngv, “Bide aah! Yie mbuox 
meih, ih hnoi jai maiv gaengh nqaaix, meih oix gorngv buo nzunc meih 
maiv hiuv dugv yie.” 


Nyaanh Mbuoqc, Mbuoqc Jorngx, Nzuqc Ndaauv 


35 Yesu aengx naaic gaax ninh nyei sai-gorx mbuo, “Yie paaiv meih mbuo 


mingh wuov zanc, vie mbuox meih mbuo maiv dungx dorh nyaanh 
mbuoqc, yaac maiv dungx dorh mbuoqc dapv ga'naaiv fai dorh heh, meih 
mbuo caa haaix nyungc fai?” Ninh mbuo dau, “Maiv caa haaix nyungo.” 
36 Yesu gorngv, “Mv baac ih zanc haaix dauh maaih nyaanh mbuoqc fai 
dapv ga'naaiv nyei mbuoqc oix zuqc dorh jienv mingh. Haaix dauh maiv 
maaih nzuqc ndaauv oix zuqc maaic ninh nyei domh lui maaiz zung. 37 
Ging-Sou fiev jienv gorngv, ‘Ninh zuqc funx caux zuiz-mienh fih hnangv.’ 
Yie mbuox meih mbuo, naaiv joux waac oix yiem yie cuotv daaih, zungv 
cuotv jienv agv.” 38 Sai-gorx mbuo gorngv, “Ziouv aah! Mangc gaax 
naaiv! Maaih i zung nzuqc ndaauv.” Yesu dau, “Naaiv gaux aqv.” 


Yesu Mingh Ga'lanv Mbong Daux Gaux 


39 Yesu cuotv zingh mingh yaac hnangv yietc gau nor, mingh Ga'lanv 
Mbong. Sai-gorx mbuo gan jienv mingh. 40 Taux wuov norm dorngx, 
Yesu mbuox ninh mbuo, “Meih mbuo oix zuqc tov Tin-Hungh tengx meih 
mbuo maiv zuqc buangh seix hnyouv nyei sic.” 41 Gorngv liuz, ninh ganh 
aengz mingh norm dorngx go deix nyei, ndongc zoi yietc lau la'bieiv go 
nyei dorngx, yiem wuov gueic njiec caux Tin-Hungh gorngv waac. 42 
Ninh gorngv, “Aa Die aah! Se gorngv ei Die nyei eix nor, tov zorqv nqoi 
yie oix zuqc hopv naaiv norm zaanv. Mv baac maiv dungx ei yie mei eix. 
Oix zuqc ei Die ganh mei eix hnangv.” 43 Maaih dauh fin-mienh yiem 
tin-dorngh daaih hinc cuotv tengx qaqv Yesu. 44 Yesu ba'lagc nzauh duqv 
kouv haic ziouc jaa longc gagv daux gaux. Ninh cuotv hanc yietc norm 
yietc norm hlo nyei, hnangv nziaamv nor ndiepv njiec ndau. 45 Yesu daux 
gaux baac, jiez sin daaih taux sai-gorx mbuo wuov, buatc ninh mbuo laaix 
nzauh duqv kouv haic, m'njormh mi'aqv. 46 Ninh gorngv mbuox sai-gorx 
mbuo, “Meih mbuo fungc hnangv naaiv nor m'njormh? Jiez sin tov 
Tin-Hungh tengx meih mbuo maiv zuqc buangh seix hnyouv nyei sic 
maah!” 


Mienh Zorqv Yesu 


47 Yesu gorngv waac zungv maiv gaengh setv, maaih guanh mienh daah. 
Ziepc mec dauh sai-gorx mei yietc dauh, mbuox heuc Yu^ndaatc, yaac 
dorh Gem ninh mbuo daaih. Yu^ndaatc mingh fatv nyei oix zom Yesu. 48 
Mv baac Yesu mac, “Yu^ndaatc aac, meih zom yie, Baamh Mienh nyei 
Dorn, weic zorgv yie maaic fai?” 49 Caux Yesu yiem wuov deix sai-gorx 
buatc oix maaih haaix nyungc sic cuotv, ninh mbuo ziouc naaic gaax, 
“Ziouv aah! Baeng nzuqc ndaauv hngaqv ninh mbuo dugv nyei saah?” 50 
Maaih dauh zungv hngagv domh sai mienh nyei nouh ziouc pai zuqc nouh 
nyei mbiaauc bung m'normh ndutv mi'aqv. 51 Mv baac Yesu gorngv, 
“Maiv dungx zoux maah!” Ninh ziouc hluo wuov dauh nouh nyei m'normh 
zorc longx mi'agv. 52 Yesu gorngv mbuox daaih zorqv ninh wuov deix sai 
mienh bieiv caux goux hungh dinc nyei baeng-bieiv caux mienh gox, 
“Meih mbuo buatc yie hnangv zaqc baeng cingx daaih dorh jienv nzuqc 
ndaauv caux ndiangx-ndonx daaih zorqv yie? 53 Yie hnoi-hnoi caux meih 
mbuo yiem zaangc Tin-Hungh nyei biauv, meih mbuo yaac maiv zorqv. 
Mv baac ih zanc se meih mbuo nyei ziangh hoc agv. Hmuangx me qaqv 
yaac gunv jienv.” 


Bide Maiv Nyiemc Yesu 


54 Ninh mbuo zorqv Yesu dorh mingh domh sai mienh nyei biauv. Bide 
yaac gan jienv mingh mv baac leih go deix nyei. 55 Yiem laatc gu'nyuoz, 
mbu'ndongx wuov norm dorngx, ninh mbuo buov jienv douz zueiz jienv. 
Bide yaac caux ninh mbuo zueiz wuov. 56 Maaih dauh m'sieqv bou buatc 
Bide zueiz douz-nzauc hlen, douz aengv zugc Bide. Wuov dauh bou 
nugv-nugv nyei mangc yaac gorngv, “Naaiv dauh yaac caux wuov laanh 
mienh yiem.” 57 Mv baac Bide maiv nyiemc. Ninh gorngv, “Meih naaiv 
dauh m'sieqv dorn aah! Yie maiv hiuv duqv ninh niaa.” 58 Aav dangh 
aengx maaih dauh mienh buatc Bide ziouc gorngv, “Meih yaac dongh 
yietc dauh wuov guanh mienh niaa.” Mv baac Bide dau, “Meih mac dauh 
mienh aah! Yie maiv zeiz lorqc.” 59 Nqa'haav yietc norm ziangh hoc nyei 
dorngx, aengx maaih dauh mienh daaih dic jienv gorngv, “Naaiv dauh 
ndongc haaix zungv zoux yietc dauh ninh me mienh, weic zuqc ninh se 


Gaa^li^li Mienh.” 60 Mv baac Bide dau, “Meih naaic dauh mienh aah! 
Yie zungv maiv hiuv duqv meih gorngv haaix nyungc.” Bide gorngv naaiv 
deix waac maiv gaengh sety, jai ziouc nqaaix agv. 61 Ziouv huin nzuonx 
mangc jienv Bide, Bide ziouc jangx zuqc zinh ndaangc Ziouv gorngv nyei 
waac, “Ih muonz jai zungv maiv gaengh nqaaix, meih maiv nyiemc yie buo 
nzunc.” 62 Bide ziouc cuotv mingh gagv nyiemv dugv kouv haic. 


Yesu Zuqc Mienh Mborgv, Zuqc Mienh Jatv 


63 Dous Yesu wuov deix mienh guatc dogc jatv Yesu yaac mborgv ninh. 
64 Ninh mbuo buang Dem ninh nye; m'zing naaic ninh, “Cai gaax! Haat 
dauh mborqv meih?” 65 Ninh mbuo yaac gorngv waac camv nyei huotv 
Yesu. 


Yesu Yiem Gunv Sic Wuic Zuqc Siem 


66 Lungh njang wuov zanc, Yiutai Mienh nyei mienh gox caux sai mienh 
bieiv caux njaaux leiz nyei fin-saeng gapv zunv aengx dorh Yesu mingh 
yiem ninh mbuo nyei Gunv Sic Wuic nza'hmien. 67 Ninh mbuo gorngv, 
“Se gorngv meih za'gengh Giduc, mbuox yie mbuo maah!” Yesu dau, “Se 
gorngv yie mbuox meih mbuo nor, meih mbuo yaac maiv sienx. 68 Se 
gorngv yie naaic joux waac meih mbuo, meih mbuo yaac maiv dau. 69 Mv 
baac yangh naaiv jiex, yie, Baamh Mienh nyei Dorn, ziouc zueiz jienv 
maaih gagv nyei Tin-Hungh nyei mbiaauc maengx.” 70 Ninh mbuo viet 
zungv gorngv, “Wuov nyungc, meih zoux Tin-Hungh nyei Dorn?” Yesu 
dau ninh mbuo, “Yie dongh haaix dauh meih mbuo ganh gorngv liuz aqy.” 
71 Ninh mbuo gorngv, “Yie mbuo maiv zuqc aengx longc haaix nyungc 
Zoux zorng-zengx aqv. Yie mbuo zungv haiz ninh ganh nyei nzuih gorngv 
liuz agv.” 


Lugaa 23 


1 Gunv Sic Wuic nyei mienh yietc zungv ziouc jiez sin dorh Yesu mingh 
Bilaatv Zungx wuov. 2 Yiem wuov ninh mbuo gox Yesu. Ninh mbuo 


gorngv, “Yie mbuo buatc naaiv laanh mienh nduov yie mbuo nyei baeqc 
fingx zoux dorngc. Ninh yaac mbuox ninh mbuo maiv zuqc cuotv 
nzou-zinh bun Lomaa Domh Ziuh Hungh, yaac gorngv ninh ganh zoux 
Giduc yaac zoux dauh hungh.” 3 Bilaatv ziouc naaic gaax Yesu, “Meih 
gengh zoux Yiutai Mienh nyei hungh fai?” Yesu dau, “Se hnangv meih 
gorngv nor.” 4 Bilaatv ziouc gorngv mbuox sai mienh bieiv yaac mbuox 
zuangx mienh, “Yie zaah maiv cuotv naaiv laanh mienh maaih haaix 
nyungc zuiz.” 5 Mv baac ninh mbuo mec qaqv jaa gorngv, “Naaiv laanh 
mienh njaaux mei leiz bun zuangx mienh lunc nzengc. Ninh njaaux gormx 
Yu^ndie Dec, yiem wuov Gaa^li^li Saengv jiez gorn, ih zanc zungv 
njaaux taux naaiv daaih agv.” 6 Bilaatv haiz ninh mbuo hnangv naaiv nor 
gorngv ninh ziouc naaic gaax, “Naaiv dauh se Gaa^li^li Mienh?” 7 Bilaatv 
hiuv duqv Yesu zoux Helotv Hungh mei baeqc fingx, ninh ziouc fungx 
Yesu mingh taux Helotv wuov. Wuov zanc Helotv yaac yiem 
Ye^lu^saa^lem Zingh. Yesu Yiem Helotv Nyei Nza'hmien § Helotv buatc 
Yesu ziouc a'hneiv haic agv, weic zuqc kungx haiz mienh gorngv hnangv. 
Maiv gaengh dugv buatc yietc nzunc. Ninh yaac oix buatc Yesu zoux deix 
mbuoqc horngh nyei sic. 9 Helotv ziouc naaic camv-nyungc nyei mv baac 
Yesu maiv dau yietc joux. 10 Sai mienh bieiv caux njaaux leiz nyei 
fin-saeng souv jienv wuov, qaqv gox Yesu. 11 Helotv caux ninh nye; 
baeng mangc piex, huotv ninh, zoux doqc bun ninh. Ninh mbuo zorgv deix 
nzueic haic nyei lui tengx ninh zugv jienv aengx fungx ninh nzuonx Bilaatv 
wuov. 12 Zinh ndaangc Bilaatv caux Helotv zoux win-jaa. Mv baac dongh 
naaic hnoi ninh mbuo zoux longx daav loz-gaeng . 


Bilaatv Dingc Bun Mienh Daix Yesu 


13 Bilaatv heuc sai mienh bieiv caux jien-fouv caux baeqc fingx daaih 
gapv zunv 14 gorngv mbuox ninh mbuo, “Meih mbuo dorh naaiv laanh 
mienh taux yie naaiv gox ninh. Meih mbuo gorngv ninh cogv baeqc fingx 
lunc nzengc. Ih zanc yiem naaiv meih mbuo me nza'hmien yie zaah liuz. 
Dongh meih mbuo gox ninh wuov deix sic, yie maiv buatc ninh dorngc 
haaix nyungc. 15 Helotv yaac fih hnangv nyei maiv buatc ninh maaih haaix 


nyungc dorngc nyei dorngx, weic zuqc ninh fungx Yesu daaux ngaang 
nzuonx mbuo naaiv. Mangc gaax, naaiv laanh mienh maiv dorngc haaix 
nyungc zuiz zic dugv dat lorgc. 16 Hnangv naaic, yie bun baeng mborqv 
liuz ziouc bungx ninh aqv.” 17 Hnyangx-hnyangx taux Siex Maengc Zipv, 
Bilaatv oix zuqc bungx dauh zuiz-mienh cuotv bun baeqc fingx. 18 
Zuangx mienh yietc zungv nauc jienv kih kungx kaatv mei gorngv, “Daix 
naaiv dauh aqv. Bungx Mbaa^lapv^mbatc bun yie mbuo.” 19 Naaiv dauh 
Mbaa^lapv^mbatc ceux lunc zingh gu'nyuoz yaac daix jiex mienh cingx 
daaih zuqc wuonx jienv loh. 20 Bilaatv maaih hnyouv oix bungx Yesu, 
ninh ziouc gorngv hlo nyei mbuox zuangx mienh. 21 Mv baac ninh mbuo 
aengx nih nungx nauc nyei heuc Hem gorngv, “Dorh ninh mingh ding 
jienv! Dorh ninh mingh ding jienv ziepc nzaangc jaax!” 22 Bilaatv aengx 
gorngv da'faam nzunc, “Wuov nyungc, ninh zoux dorngc haaix nyungc 
zuiz? Yie gengh mam buatc ninh dorngc haaix nyungc zic dugv daix ninh 
lorgc. Yie ziouc bun yie nyei baeng mborgv liuz, bungx nqoi ninh agv.” 23 
Mv baac zuangx mienh yietc zei kih kungx kaatv nyei gorngv oix zuqc 
dorh Yesu mingh ding jienv ziepc nzaangc jaax. Zuangx mienh heuc taux 
hingh. 24 Bilaatv ziouc dingc ei ninh mbuo tov nyei zoux. 25 Ninh bungx 
ninh mbuo tov wuov dauh, dongh laaix ceux lunc zingh gu'nyuoz das Hex 
mienh, zugc wuonx jienv loh wuov dauh. Ninh aengx zorqv Yesu jiu bun 
ninh mbuo, sueih ninh mbuo zoux. 


Yesu Zuqc Ding Ziepc Nzaangc Jaax 


26 Ninh mbuo dorh Yesu cuotv jauv wuov zanc, buangh zuqc dauh Salm 
Mienh, mbuox heuc Simon, yiem wuov naah daaih oix bieqc zingh. Baeng 
ziouc caa daaih zorqv ziepc nzaangc jaax lorngx jienv Simon me) 
mba'dauh, aapv ninh ndaam gan jienv Yesu mingh. 27 Mienh camv nyei 
yaac gan jienv Yesu mingh. Maaih deix m'sieqv dorn yaac nyiemv dugv 
kouv haic weic zuqc ninh mbuo korv-lienh haic Yesu. 28 Yesu huin 
nzuonx daaih gorngv, “Y e^lu^saa^lem Zingh nyei m'sieqv dorn aah! Meih 
mbuo maiv dungx weic yie nyiemv oc. Oix zuqc weic meih mbuo ganh 
caux meih mbuo mei Fuiten nyiemv hnangv. 29 Weic zuqc ziangh hoc 


oix taux, mienh oix gorngv, ‘Maiv haih maaih saeng-yungz nyei wuov 
deix, caux maiv gaengh yungz jiex gu'nguaaz wuov deix, aengx caux maiv 
bun gu'nguaaz hopv jiez nyorx wuov deix m'siegv dorn maaih njien-youh 
agv.' 30 Taux wuov zanc mienh oix gorngv mbuox domh zorng, ‘Mbaang 
daaih ndapv yie mbuo maah!’ Aengx heuc fiuv-mbong, ‘Biopv jienv yie 
mbuo aqv.’ 31 Se gorngv ndiangx nyiemz nyei ziangh hoc ninh mbuo 
zungv hnangv naaiv zoux, ndiangx-kou-nqaai oix hnangv haaix nor?” 32 
Ninh mbuo aengx dorh i dauh zuiz-mienh mingh caux Yesu yietc jauv 
daix. 33 Ninh mbuo mingh taux norm dorngx mbuox heuc 
M'ngorngv-Korgv Dorngx, zorgv Yesu ding jienv ziepc nzaangc jaax. 
Aengx ding wuov deix i dauh zuiz-mienh yiem Yesu nyei ga'hlen. Maaih 
dauh yiem mbiaauc maengx, maaih dauh yiem zaaix maengx. 34 Yesu 
gorngv, “Aa Die aah! Tov Die guangc nqoi ninh mbuo me zuiz, wei 
zuqc ninh mbuo zou nyei ninh mbuo maiv hiuv.” Ninh mbuo yaac zorqv 
Yesu nyei lui-houx daaih ndouv mangc weic bun noo, 35 Zuangx mienh 
souy jienv wuov mangc. Mv baac zoux hlo wuov deix Yiutai Mienh jatv 
ninh. Ninh mbuo gorngv, “Ninh njoux duqv mienh. Se gorngv ninh dongh 
Tin-Hungh Ginv Daaih nyei Giduc, bun ninh njoux ninh ganh maah!” 36 
Baeng yaac fih hnangv nyei huotv Yesu, aengx mingh fatv deix zorqv 
a'ngunc diuv-sui cunv bun ninh 37 yaac gorngv, “Se gorngv meih za'gengh 
Yiutai Mienh nyei hungh nor, njoux meih ganh maah!” 38 Yiem Yesu 
gu'nguaaic fiev jienv naaiv deix waac, “Naaiv dauh se Yiutai Mienh nye; 
hungh.” 39 Caux Yesu ding jienv wuov der 1 dauh zuiz-mienh maaih 
dauh gorngv dogc ki Yesu, “Meih zoux Giduc maiv zeiz? Njoux meih 
ganh yaac njoux yie mbuo maah!” 40 Mv baac wuov dauh zuiz-mienh 
baav ninh gorngv, “Meih maiv gamh nziex Tin-Hungh? Mbuo lomh nzoih 
zuqc dingc zuiz daic. 41 Wee mbuo se horpc nyei, puix dugv mbuo zoux 
nyei. Mv baac naaiv dauh maiv zoux dorngc haaix nyungc.” 42 Ninh 
aengx gorngv mbuox Yesu, “Yesu aah! Meih daaih zoux hungh nyei 
ziangh hoc, tov jangx deix yie oc.” 43 Yesu dau ninh, “Yie gorngv zien 
mbuox meih, ih hnoi meih dugv caux yie yiem orn-lorqc huingx.” 


Yesu Daic Mi'aqv 


44 Wuov zanc aav lamh ziangz aanx mei ziangh hoc, wuov norm 
deic-bung hmuangx nzengc taux njiec aanx buo norm ziangh hoc. 45 
Mba'hnoi yaac hmuangx mingh. Yiem zaangc Tin-Hungh nyei biauv wuov 
kuaaiv mbaeqc gaengh ndie yaac mbaaix zoux i maengx. 46 Yesu heuc 
qiex hlo nyei gorngv, “Aa Die aah! Yie nyei lingh wuonh yie jiu yiem Die 
nyei buoz.” Hnangv naaiv gorngv liuz ziouc dangx qiex mi'aqv. 47 Maaih 
dauh baeng-bieiv buatc naaiv deix sic cuotv ziouc ceng Tin-Hungh yaac 
gorngv, “Naaiv laanh mienh za'gengh! kuv mienh.” 48 Gapv zum mange 
naaiv deix sic nyei zuangx mienh buatc sic hnangv naaiv nor cuotv, ninh 
mbuo ziouc nzauh haic, nzuei jienv la'kuotv nzuonz. 49 Caux Yesu jiu 
zuoqc wuov deix mienh aengx caux yiem Gaa^li^li gan Yesu daaih wuov 
deix m'sieqv dorn souv jienv go deix nyei mangc naaiv deix sic. 


Ninh Mbuo Zangx Yesu 


50-51 Maaih dauh Yu^ndie Saengv, Aa^li^maa^tie Mungv nyei mienh, 
mbuox heuc Yosepv. Ninh zoux dauh kuv mienh, gan longx Tin-Hungh 
nyei leiz yaac zanc-zanc zuov jienv Tin-Hungh daaih zoux Ziouv nyei hnoi 
taux. Ninh yaac zoux dauh Gunv Sic Wuic me mienh. Mv baac wuov 
deix gunv sic mienh caangh laangh dingc hnangv haaix nor zoux wuov 
zanc, Yosepv maiv tengx ninh mbuo gorngv. 52 Yosepv mingh lorz 
Bilaatv tov Yesu nyei sei. 53 Tov luz zoue mingh zorgv sei njiec daaih, 
longc la'maah ndie beu Hem fungx mingh zangx norm zuqc daaih nyei 
la'bieiv-zouv. Naaiv norm zouv maiv gaengh zangx jiex yietc dauh 
janx-daic. 54 Wuov hnoi se liuc leiz jiex Dingh Gong nyei Hnoi, Dingh 
Gong Hnoi oix taux aqv. 55 Yiem Gaa^li^li gan Yesu daaih wuov deix 
m'sieqv dorn gan jienv Yosepv mingh mangc zouv, yaac mangc ninh mbuo 
hnangv haaix nor an Yesu nyei sei. 56 Mangc liuz ninh mbuo ziouc nzuonx 
mingh mbenc jienv ndaang nyei ndie, ndaang nyei youh, oix dorh mingh 
hietv Yesu nyei sei. Taux Dingh Gong Hnoi, ninh mbuo ziouc ei leiz-latc 
dingh gong. 


Lugaa 24 


1 Taux wuov norm leiz-baaix me da'yietv hnoi lungh ndorm nziouv nyei, 
lungh mbiouz-mbiouz njang hnangv, wuov deix m'siegv dorn dorh jienv 
ninh mbuo mbenc daaih nyei ndie-ndaang mingh Yesu nyei zouv. 2 Taux 
wuov buatc mbaegc zouv-gaengh wuov kuaaiv la'bieiv tui ngoi mi'aqv. 3 
Ninh mbuo ziouc biegc mingh mangc, maiv buatc Ziouv Yesu nyei sei. 4 
Ninh mbuo souv Dem wuov hnamv maiv mengh baegc. Liemh zeih maaih 
i laanh mienh zugv Hem lui-houx zaengh zaengh nyei souv jienv ninh 
mbuo nyei ga'hlen. 5 Wuov deix m'siegv dorn gamh nziex haic ziouc 
puogv njiec ndau. Naaiv deix 1 laanh mienh naaic ninh mbuo, “Meih mbuo 
weic haaix diuc daaih naaiv janx-daic yiem nyei dorngx lorz mienh nangh 
mienh? 6 Ninh maiv yiem man lorqc. Ninh nangh daaih agv. Meih mbuo 
oix zuqc jangx taux ninh yiem Gaa^li^li wuov zanc gorngv mbuox meih 
mbuo wuov deix waac. 7 Ninh gorngv, ‘Yie, Baamh Mienh nyei Dorn, oix 
zuqc jiu bun mienh waaic mienh dorh mingh ding ziepc nzaangc jaax. Mv 
baac da'faam hnoi yie aengx nangh daaih’ wuov deix waac.” 8 Wuov deix 
m'sieqv dorn ziouc jangx zuqc Yesu nyei waac agv. 9 Yiem zouv nzuonx 
mingh, ninh mbuo zorqv naaiv deix yietc zungv sic mbuox wuov deix 
ziepc yietv dauh gong-zoh caux ga'hlen mei zuangx mienh. 10 Mbuox 
gong-zoh mbuo wuov deix m'siegv dorn, dongh Makv^ndaa^laa Mungv 
wuov dauh Maa^li^yaa caux Yo^an^naa caux Yaagorpc nyei maa, 
Maa^li^yaa, aengx caux ninh mbuo daaih wuov deix m'sieqv dorn. 11 Mv 
baac gong-zoh mbuo maiv sienx. Laaic naaiv deix m'sieqv dorn la'guaih 
gorngv hnangv. 12 Mv baac Bide jiez sin tiux jienv mingh taux zouv, 
ndogv njiec ciepv mangc, kungx buatc ndie-damh hnangv. Ninh ziouc 
daaux ngaang nzuonx, yaac hnamv maiv mengh baeqc naaiv deix sic. 


Mingh Em^maa^utc Laangz Nyei Sai-Gorx Buangh Zuqc Yesu 


13 Dongh naaic hnoi maaih i dauh Yesu nyei sai-gorx mingh norm laangz 
heuc Em^maa^utc, yiem nitv Ye^lu^saa^lem Zingh leih maiv go ziepc 
yietv gilo jauv. 14 Gan jauv mingh wuov zanc, ninh mbuo gorngv jienv 
kogv hogc cuotv liuz nyei sic mingh. 15 Doix ninh mbuo gorngv jienv 
wuov zanc, Yesu ganh daaih fatv caux jienv ninh mbuo mingh. 16 Ninh 


mbuo buatc nyei mv baac weic haat diuc mv bei, ninh mbuo ziegv maiv 
dugv ninh. 17 Yesu mac gaax ninh mbuo, “Meih mbuo gan jienv jauv 
mingh meih mbuo gorngv haaix nyungc?” Ninh mbuo ziouc dingh jienv, 
hmien nzauh nzauh wuov. 18 Maaih dauh, mbuox heuc Ken^o^batc, naaic 
Yesu, “Kungx meih ganh nduqc dauh kaegv yiem Ye^lu^saa^lem Zingh 
maiv hiuv dugv naaiv deix 1 ziex hnoi cuotv daaih nye sic?” 19 Yesu 
aengx naaic, “Haaix nyungc sic?” Ninh mbuo dau, “Naa^saa^letv Mungv 
nyei Yesu nyei sic. Ninh zoux dauh douc waac mienh. Yiem Tin-Hungh 
caux zuangx mienh nyei nza'hmien ninh gorngv nyei waac caux zoux nyei 
sic maaih domh gagv. 20 Yie mbuo nyei sai mienh bieiv caux jien-fouv 
zorgv ninh jiu bun Jam dingc zuiz daix ninh ziouc dorh ninh mingh ding 
ziepc nzaangc jaax daic. 21 Yie mbuo yaac hnamv jienv dongh naaiv dauh 
oix zuoqc IĮ^saa^laa^en Mienh nzuonx. Yaac maiv daan mbuoqc naaiv 
hnangv. Naaiv deix sic cuotv liuz dugv buo hnoi agv. 22 Mv baac yiem yie 
mbuo wuov maaih deix m'siegv dorn zoux bun yie mbuo hnamv maiv 
mengh baeqc. Ninh mbuo a'ndorm nziouv nyei mingh wuov zouv mangc. 
23 Maiv buatc ninh nyei sei mi'aqv. Ninh mbuo nzuonx daaih gorngv ninh 
mbuo buatc fin-mienh hinc cuotv daaih mbuox ninh mbuo, Yesu ziangh 
jienv nyei. 24 Yie mbuo maaih deix mingh mangc yaac buatc hnangv naaiv 
deix m'siegv dorn gorngv nor. Mv baac ninh mbuo maiv buatc Yesu.” 25 
Yesu gorngv mbuox ninh mbuo, “Meih mbuo mienh hngongx mienh aah! 
Douc waac mienh gorngv nyei yietc zungv waac meih mbuo weic haaix 
diuc sienx ndongc naaic ndanh? 26 Giduc oix zuqc siouc liuz naaic deix 
kouv mei sic cingx daaih bieqc ninh nyei njang-laangc maiv zeiz?” 27 
Yesu ziouc gorngv mengh Ging-Sou ziangv jienv ninh ganh gorngv nyei 
joux-joux waac bun ninh mbuo muangx, yiem Mose nyei Leiz-Latc Sou 
jiez gorn aengx gorngv nzengc Tin-Hungh nyei zuangx Douc Waac Mienh 
nyei Sou. 28 Mingh aav lamh taux ninh mbuo oix mingh wuov norm 
laangz, Yesu zoux hnangv oix baeng zaqc mei jiex. 29 Mv baac ninh 
mbuo qaqv liouh ninh gorngv, “Ih zanc aav lamh hmuangx aqv. Mba'hnoi 
oix muotv agv. Caux yie mbuo bueix muonz naaiv maah!” Yesu ziouc 
bieqc biauv caux ninh mbuo hitv wuov. 30 Yesu caux ninh mbuo juangc 
dieh nyanc hnaangx wuov zanc, ninh aengx zorgv njuov daaih laengz zingh 


liuz Tin-Hungh ziouc maegv nqoi bun ninh mbuo. 31 Tin-Hungh bun ninh 
mbuo i laanh liemh zeih ziegv dugv Yesu, ziang naaic maiv buatc ninh 
mi'aqv. 32 Laanh mbuox laanh, “Mbuo gan jauv daaih wuov zanc, ninh 
caux mbuo gorngv waac yaac porv mengh Ging-Sou, mbuo haiz jorm 
hnyouv haic hnangv maaih douz zieqc jienv nor orgc?” 33 Ninh mbuo 
liemh zeih jiez sin nzuonx Ye^lu^saa^lem. Ninh mbuo buatc wuov deix 
ziepc yietv dauh sai-gorx caux deix ninh mbuo mei doic gapv zunv wuov, 
34 haiz ninh mbuo gorngv, “Ziouv za'gengh nangh daaih aqv. Ninh hinc 
bun Simon buatc liuz aqv.” 35 Wuov deix i laanh yaac gorngv ninh mbuo 
yiem jauv zaangc buangh nyei sic yaac gorngv Yesu maeqv njuov wuov 
zanc ninh mbuo ziegv duqv ninh agv. 


Yesu Hinc Bun Sai-Gorz Mbuo Buatc 


36 Wuov deix 1 laanh gorngv jienv naaiv deix jauv wuov zanc, Ziouv Yesu 
ganh liemh zeih hinc daaih souv Dem ninh mbuo zuangx mienh mei 
mbu'ndongx gorngv mbuox ninh mbuo, “Meih mbuo baengh orn agv oc.” 
37 Ninh mbuo laaic buatc janx-daic njoiz mv bei, ziouc haeqv ninh mbuo 
gamh nziex haic, hnyouv huaang nzengc. 38 Mv baac Yesu mbuox ninh 
mbuo, “Meih mbuo weic haaix diuc nzauh faanh? Zoux haaix nyungc 
maaih hnyouv mbungh mbienv? 39 Samx mange gaax yie nyei buoz-zaux! 
Hluo mangc, meih mbuo ziouc hiuv dugv dongh yie aqv. Janx-daic njoiz 
maiv maaih orv, maiv maaih mbungv hnangv meih mbuo buatc yie maaih 
nor.” 40 Ninh hnangv naaiv nor gorngv yaac bun ninh mbuo mangc ninh 
nyei buoz-zaux. 41 Mangc liuz ninh mbuo a'hneiv haic, mbuoqc horngh 
haic, mv baac corc maiv gaengh sienx. Yesu mac ninh mbuo, “Yiem 
naaiv maaih nyanc nyei ga'naaiv nyei fai?” 42 Ninh mbuo zorgv deix ziqv 
daaih nyei mbiauz bun ninh. 43 Ninh zipv daaih ziouc dorng jienv ninh 
mbuo nyanc. 44 Nyanc liuz, ninh mbuox ninh mbuo, “Naaiv deix sic se yie 
caux meih mbuo yiem wuov zanc yie mbuox jiex meih mbuo. Yiem Mose 
nyei Leiz-Latc Sou caux Tin-Hungh nyei Douc Waac Mienh nyei Sou caux 
Singx Nzung ziangv Hem yie wuov deix waac yietc zungv, oix zuqc cuotv 
daaih doix-diuc nzengc.” 45 Yesu ziouc porv nqoi ninh mbuo nyei hnyouv 


bun ninh mbuo mengh baegc Ging-Sou. 46 Ninh yaac gorngv mbuox ninh 
mbuo, “Ging-Sou fiev jienv hnangv naaiv nor gorngv Giduc oix zuqc siouc 
kouv. Daic mingh taux da'faam hnoi aengx nangh daaih. 47 Oix zuqc 
dengv ninh nyei mbuox mingh zunh mbuox mienh goiv hnyouv guangc 
zuiz ziouc dugv Tin-Hungh guangc ninh mbuo nyei zuiz. Oix zuqc yiem 
Ye^lu^saa^lem Zingh jiez gorn zunh cuotv buangv maanc guogv maanc 
fingx. 49 Dongh yie nyei Die laengz bun nyei, yie ganh oix paaiv daaih 
caux meih mbuo yiem. Mv baac meih mbuo oix zuqc yiem naaiv zingh 
zuov taux yiem gu'nguaaic daaih nyei qaqv njiec taux meih mbuo.” 


Yesu Faaux Tin-Dorngh Mi'aqv 


50 Yesu dorh ninh mbuo cuotv mingh taux Mbe^taa^ni Laangz-hlen ziouc 
cau jienv buoz buang waac ninh mbuo. 51 Buang gau waac, ninh ziouc leih 
nqoi ninh mbuo, faaux tin-dorngh mi'aqv. 52 Ninh mbuo ziouc yiem wuov 
baaix ninh, njien-youh a'hneiv nyei nzuonx Ye^lu^saa^lem, 53 yaac 
zanc-zanc yiem zaangc Tin-Hungh nyei biauv ceng Tin-Hungh. 


Yo^han 1 
Doz Benx Dauh Baamh Mienh 


1 Dongh cor maiv gaengh zem lungh zeix ndau wuov zanc, Doz zungv 
yiem nyei. Doz caux Tin-Hungh yiem yaac dongh Tin-Hungh. 2 Zinh 
ndaangc yiem gorn wuov zanc, Doz caux Tin-Hungh yiem. 3 Tin-Hungh 
longc ninhzeix cuotv maanc muotc. Maiv maaih yietc nyungc Tin-Hungh 
maiv longc Doz zeix. 4 Doz zoux ziangh maengc nyei gorn-nyuonh. Naaiv 
nyungc maengc dorh njang daaih ziux baamh mienh. 5 Njang ziuz bieqc 
hmuangx nyei dorngx, hmuangx yaac maiv haih hingh njang. 6 Tin-Hungh 
paaiv dauh mienh daaih, mbuox heuc Yo^han. 7 Ninh daaih tengx njang 
zoux zorng-zengx bun maanc mienh haih sienx. 8 Ninh ganh maiv zeiz 
zoux naaiv njang. Ninh kungx tengx njang zoux zorng-zengx hnangv. 9 
Naaiv njang se zien haic nyei njang yaac bieqc baamh gen ziux njang lungh 
ndiev mienh maanh. 10 Naaiv Doz yiem baamh gen. Tin-Hungh longc ninh 
zeix baamh gen, mv baac baamh mienh ziegv maiv duqv ninh. 11 Ninh 
daaih taux ninh ganh nyei deic-bung, ninh ganh nyei mienh yaac maiv zipv 
ninh. 12 Mv baac zipv ninh yaac sienx kaux ninhwuov deix, ninh bun 
maaih leiz benx Tin-Hungh nyei naamh nyouz. 13 Ninh mbuo benx 
Tin-Hungh nyei naamh nyouz se maiv zeiz ei baamh mienh nyei 
nziaamv-fei fai ei baamh mienh mei eix yungz. Tin-Hungh ganh zoux ninh 
mbuo nyei die. 14 Doz benx dauh baamh mienh yiem mbuo mbu'ndongx. 
Ninh maaih en-ceix caux zien leiz buangv nzengc. Yie mbuo dugv buatc 
ninh nyei njang-laangc, se weic zuqc ninh zoux Zaangc Diex nyei ndogo 
Dorn dugv daaih nyei njang-laangc. 15 Yo^han tengx ninh zoux zorng- 
zengx. Ninh heuc jienv gorngv, "Yie gorngv jiex nyei wuov dauh se dongh 
naaiv dauh aqv. Yie daaih ndaangc, ninh nga'haav daaih mv baac ninh 
zoux gauh hlo yie, weic zuqc yie maiv gaengh cuotv seix ninh zungv yiem 
nyei." 16 Ninh nyei en hlo haic ziouc zanc-zanc ceix fuqv bun mbuo. 17 
Tin-Hungh longc Mose bun mbuo dugv leiz-latc, mv baac longc Yesu 
Giduc bun mbuo dugv ninh nyei en caux zien leiz. 18 Maiv maaih haas 
dauh buatc jiex Tin-Hungh. Kungx maaih ninh nyei ndoqc Dorn, dongh 


viem Zaangc Diex nyei ga'hlen wuov dauh, bun mbuo hiuv dugv 
Tin-Hungh hnangv. 


Yo^han Gorngv Ninh Maiv Zeiz Giduc 


19 Yo^han zoux nyei zorng-zengx se hnangv naaiv. Yiem Ye^lu^saa^lem 
Zingh zoux hlo nyei Yiutai Mienh paaiv deix sai mienh caux Lewi Mienh 
mingh naaic ninh, "Meih dongh haaix dauh?" 20 Yo^han maiv bingx, ninh 
gorngv zaqc nyei. "Yie maiv zeiz Giduc." 21 Ninh mbuo aengx naaic, 
"Wuov nyungc, meih dongh haaix dauh? Meih dongh E^li^yaa fai?" 
Yo^han dau, "Maiv zeiz." Ninh mbuo aengx naaic, "Hnangv naaic, meih 
dongh wuov dauh Douc Waac Mienh fai?" Yo^han dau, "Maiv zeiz 
lorgc." 22 Ninh mbuo aengx gorngv, "Wuov nyungc, meih dongh haaix 
dauh? Mbuox yie mbuo maah! Yie mbuo oix zuqc nzuonx mingh mbuox 
paaiv yie mbuo daaih wuov deix. Meih ganh gorngv meih zoux haaix 
nyungc mienh?" 23 Yo^han longc douc waac mienh, I^saa^yaa, nyei waac 
dau ninh mbuo. Ninh gorngv, "Yie dongh yiem deic-bung-huaang qiex hlo 
nyei heuc jienv gorngv, 'Oix zuqc koi jauv zaqc nyei liuc leiz zipv Ziouv." 
24 Faa^li^si Mienh paaiv daaih wuov deix mienh 25 ziouc naaic Yo^han, 
"Se gorngv meih maiv zeiz Giduc, yaac maiv zeiz E^li^yaa, yaac maiv 
zeiz wuov dauh Douc Waac Mienh, meih weic haaix diuc tengx mienh 
jiex wuom nyei leiz?" 26 Yo^han dau, "Yie longc wuom tengx mienh jiex 
leiz. Mv baac aengx maaih dauh yiem meih mbuo mbu'ndongx, meih 
mbuo yaac maiv hiuv duqv ninh. 27 Yie daaih ndaangc, ninh nga'haav 
daaih, mv baac yie liemh maiv puix tengx ninh jaiv heh hlaang." 28 Naaiv 
deix yietc zungv sic yiem Jor^ndaen Ndaaih nyei dong bung maengx, 
Mbe^taa^ni Laangz cuotv, dongh Yo^han tengx mienh jiex wuom nyei 
leiz wuov norm dorngx. 


Tin-Hungh Nyei Ba'gi Yungh Dorn 


29 Da'nyeic hnoi Yo^han buatc Yesu hungx jienv ninh daaih ziouc gorngv, 
"Mangc maah! Tin-Hungh nyei Ba'gi Yungh Dorn, dongh teix baamh 


mienh nyei zuiz wuov dauh. 30 Dongh naaiv dauh vie gorngv jiex mbuoz 
meih mbuo, "ve daaih ndaangc, maaih dauh nqa'haav daaih mv baac ninh 
zoux gauh hlo yie, weic zuqc yie maiv gaengh cuotv seix, ninh zungv yiem 
nyei.'31 Yie ganh maiv hiuv dugv ninh dongh haaix dauh, mv baac yie 
daaih tengx mienh jiex wuom nyei leiz weic bun I^saa^laa^en Mienh bw 
dugv ninh." 32 Yo^han aengx zoux zorng-zengx gorngv, "Yie buatc Singx 
Lingh hnangv norgc ngo yiem wuov lungh njiec daaih yiem ninh nyei sin. 
33 Yie yaac maiv hiuv ninh dongh haaix dauh, mv baac paaiv yie daaih 
longc wuom tengx mienh jiex leiz wuov dauh mbuox yie, 'Meih buatc 
Singx Lingh njiec daaih yiem haaix dauh nyei sin, dongh naaiv dauh oix 
longc Singx Lingh tengx mienh jiex leiz.' 34 Yie buatc liuz aqy, ziouc 
ZOUZ zorng-zengx mbuox meih mbuo, mam dauh se Tin-Hungh me 
Dorn." 


Daauh Baan Sai-Gorx 


35 Da'nyeic hnoi Yo^han caux i dauh ninh nyei sai-gorx aengx souv jienv 
wuov. 36 Buatc Yesu jiex jauv, Yo^han ziouc gorngv, "Mangc maah! 
Tin-Hungh nyei Ba'gi Yungh Dorn." 37 Wuov deix i dauh sai-gorx haiz 
Yo^han hnangv naaiv nor gorngv, ninh mbuo ziouc gan jienv Yesu mingh. 
38 Yesu huin nzuonx buatc ninh mbuo gan jienv daaih ziouc naaic, "Meih 
mbuo lorz haaix nyungc?" Ninh mbuo gorngv, "Lapv^mbi aac, meih btw 
haaix norm dorngx?"(Lapv^mbi wuov joux waac nyei eix leiz se 
Sai-Diex.) 39 Yesu dau, "Daaih mangc maah!" Wuov zanc njiec aanx leih 
maiv go biei norm ziangh hoc. Ninh mbuo ziouc gan jienv Yesu mingh 
taux ninh hitv nyei dorngx yaac caux ninh yiem wuov taux hmuangx. 40 
Haiz Yo^han gorngv ziouc gan jienv Yesu mingh wuov deix i dauh, maaih 
dauh zoux Simon Bide nyei youz, An^ndaa^lu. 41 An^ndaa^lu liemh zeih 
mingh lorz ninh nyei gorx, Simon Bide, mbuox ninh, "Yie mbuo buatc 
Me^si^yaa agv loh!" (Me^si^yaa wuov joux waac nyei eix leiz se Giduc.) 
42 An^ndaa^lu zoue dorh Simon mingh taux Yesu wuov. Yesu mange 
jienv Simon ziouc gorngv, "Meih se Yo^han nyei dorn, Simon. Yangh 
naaiv jiex meih nyei mbuox oix zuqc heuc Kefaatv." (Kefaatv faan daaih 


gorngv Bide.) 
Yesu Heuc Filipv Caux Naa^taa^naa^en Daaih Zoux Sai-Gorx 


43 Da'nyeic hnoi Yesu dingc hnyouv mingh Gaa^li^li Saengv. Ninh buate 
Filipv ziouc gorngv mbuox ninh, "Daaih gan yie oc." 44 Filipv se 
Mbetc^sai^ndaa Mungv nyei mienh hnangv An^ndaa^lu caux Simon nor. 
45 Filipv lorz buatc Naa^taa^naa^en ziouc gorngv, "Dongh Mose fiev 
Dem wuov Leiz-Latc Sou, caux Tin-Hungh nyei zuangx douc waac mienh 
fiev nyei sou ziangv jienv gorngv wuov laanh mienh, yie mbuo dugv buatc 
agv. Se Yosepv nyei dorn, Naa^saa^letv Mungv nyei Yesu." 46 
Naa^taa^naa^en naaic gaax, "Haih maaih haaix nyungc longx nyei yiem 
Naa^saa^letv Mungv cuotv fai?" Filipv gorngv, "Daaih mangc maah!" 47 
Yesu buatc Naa^taa^naa^en daaih lorz ninh ziouc gorngv, "Naaiv dauh 
za'gengh zien Į[^saa^laa^en Mienh. Ninh maiv maaih guv guaix nyei 
hnyouv." 48 Naa^taa^naa^en mac Yesu, "Meih hnangv haaix nor hiuv 
duqv yie?" Yesu dau, "Filipv maiv gaengh heuc meih wuov zanc, meih 
yiem wuov ngongh nyorx ndiangx-gorn, yie buatc liuz meih agv." 49 
Naa^taa^naa^en gorngv, "Sai-Diex aah! Meih za'gengh Tin-Hungh mei 
Dorn. Meih zoux I^saa^laa^en Mienh nyei Hungh." 50 Yesu gorngv, 
"Weic zuqc yie gorngv yie buatc meih yiem ngongh nyorx ndiangx-gorn 
meih cingx daaih sienx? Meih zungv oix duqv buatc sic gauh hlo jiex 
naaiv." 51 Yesu aengx gorngv mbuox Naa^taa^naa^en, "Yie mbuox zien 
meih mbuo, meih mbuo oix buatc lungh gaengh nqoi, yaac buatc 
Tin-Hungh nyei fin-mienh yiem yie, Baamh Mienh nyei Dorn, gu'nguaaic 
faaux-faaux njiec-njiec." 


Yo^han 2 
Kaanaa Laangz Nyei Cing-Jaa-Y inh 
1 Da'faam hnoi yiem Gaa^li^li Deic-Bung, Kaanaa Laangz, maaih norm 


cing-jaa-yinh. Yesu nyei maa yaac yiem wuov nyei. 2 Mienh yaac cingv 
Yesu caux ninh mei sai-gorz mbuo mingh wuov norm yinh. 3 Zoux gau, 


a'ngunc diuv nzengc mi'agv. Yesu nyei maa gorngv mbuox Yesu, "Ninh 
mbuo mei a'ngunc diuv nzengc mragv." 4 Yesu dau, "Aa Maa aah! Wee 
haaix diuc bun naaiv deix jauv paanx taux yie? Yie nyei ziangh hoc maiv 
gaengh taux." 5 Yesu nyei maa gorngv mbuox wuov deix bou, "Ninh 
mbuox meih mbuo zoux haaix nyungo, oix zuqc ei jienv zoux oc." 6 Yiutai 
Mienh ei jienv leiz nzaaux buoz-zaux nyei uix. Weic naaiv, yiem wuov 
norm yinh maaih juqv norm la'bieiv-ongx, yietc norm dapv dugv biaa juqv 
tongvwuom. 7 Yesu mbuox wuov deix bou, "Ndamv wuom dapv buangv 
wuov deix ongx maah!" Ninh mbuo ziouc ndamv wuom dapv buangv taux 
baengh ongx-nzuih. $ Yesu aengx mbuox ninh mbuo, "Ih zanc ndamv deix 
naaiv ongx nyei wuom dorh mingh bun cing-suiv oc." Ninh mbuo ziouc 
ndamv dorh mingh. 9 Cing-suiv seix naaiv deix wuom benx daaih nyei 
a'ngunc diuv. Ninh maiv bm dugv naaiv deix diuv yiem haaix daaih, (Mv 
baac ndamv wuom wuov deix bou hiuv nyei.) Ninh ziouc heuc siang- 
laangh daaih 10 gorngv mbuox ninh, "Yietc gau mienh cingv kaeqv ninh 
mbuo bun diuv-kuv hopv ndaangc. Zuov mienh hopv camv cingx bun maiv 
kuv me diuv. Mv baac meih liouh kuv wuov nyungc taux ih zanc." 11 
Yesu zoux cuotv naaiv daauh nzunc mbuoqc horngh nyei jangx-hoc, yiem 
Gaa^li^li Saengv, Kaanaa Laangz zoux. Ninh hnangv naaiv zoux biux 
mengh ninh me njang-laangc. Ninh nyei sai-gorx mbuo yaac sienx kaux 
ninh. 12 Nqa'haav Yesu caux ninh nyei maa, ninh nyei youz mbuo, caux 
ninh nyei sai-gorx mbuo mingh Kaa^be^naa^um Mungv yiem i ziex hnoi 
wuov. 


Yesu Fioux Nzengc Zaangc Tin-Hungh Nyei Biauv 


13 Wuov zanc aav lamh taux Siex Maengc Zipv. Yesu ziouc mingh 
Ye^lu^saa^lem Zingh. 14 Yiem zaangc Tin-Hungh nyei biauv ninh buatc 
mienh maaic ngongh, maaic yungh, maaic baegc gopv, yaac maaih mienh 
zueiz Dem tiuv nyaanh. 15 Yesu ziouc longc hlaang gitv diuh hlaang-bin 
daaih zunc yietc zungv, liemh ngongh, liemh yungh, cuotv zaangc 
Tin-Hungh nyei biauv yaac bungx king tiuv nyaanh nyei dch. dox guangc 
nzengc ninh mbuo me nyaanh. 16 Ninh yaac mbuoz maaic baeqc gopv 


wuov deix mienh, "Bienh meih mbuo nyei norgc cuotv mingh maah! Maiv 
dungx longc yie nyei Die nyei biauv zoux hei." 17 Sai-gorx mbuo ziouc 
jangx zuqc Ging-Sou fiev jienv gorngv, "O Tin-Hungh aah! Yie weic meih 
nyei biauv jorm hnyouv, hnangv douz zieqc jienv yie nor." 18 Zoux hlo 
nyei Yiutai Mienh naaic ninh, "Meih oix zoux haaix nyungc jangx-hoc bun 
yie mbuo mangc, bun cing meih maaih leiz hnangv naaiv nor zoux?" 19 
Yesu dau, "Caegv naaiv norm zaangc Tin-Hungh nyei biauv maah! Buo 
hnoi gu'nyuoz yie aengx ceix jiez daaih." 20 Ninh mbuo naaic, "Buo hnoi 
meih haih zoux duqv ziangx mei! Naaiv norm zaangc Tin-Hungh nyei 
biauv zoux feix ziepc luoqc hnyangx cingx daaih ziangx." 21 Yesu gorngv 
zaangc Tin-Hungh nyei biauv mv baac za'gengh gorngv beiv ninh ganh 
nyei sin. 22 Nqa'haav Yesu daic mingh aengx nangh daaih, ninh nyei 
sai-gorx mbuo jangx zuqc ninh gorngv naaiv joux waac ziouc sienx 
Ging-Sou yaac sienx Yesu gorngv nyei waac. 


Yesu Hiuv Duqv Mienh Nyei Hnyouv 


23 Yesu yiem Ye^lu^saa^lem Zingh jiex Siex Maengc Zipv. Maaih mienh 
camv nyei sienx kaux ninh weic zuqc ninh mbuo buatc ninh zoux mbuoge 
horngh nyei jangx-hoc. 24 Mv baac Yesu maiv bungx hnyouv ninh mbuo 
weic zuqc ninh hiuv dugv maanc mienh. 25 Yesu maiv qiemx zuqc haaix 
dauh mbuox ninh baamh mienh hnangv haaix nor, weic zuqc ninh ganh 
hiuv duqv mienh nyei hnyouv. 


Yo^han 3 
Ni^ko^nde^matvyv Daaih Lorz Yesu 


1 Maaih dauh Faa^li^si Mienh, mbuox heuc Ni^ko^nde^matv. Ninh se 
yietc dauh zoux hlo me Yiutai Mienh. 2 Maaih muonz ninh daaih lorz 
Yesu gorngv, "Fin-Saeng aah! Yie mbuo hiuv duqv Tin-Hungh paaiv meih 
daaih zoux Fin-Saeng. Se gorngv maiv zeiz Tin-Hungh caux yiem, maiv 
maaih haaix dauh haih zoux mbuoqc horngh nyei jangx-hoc hnangv meih 
zoux." 3 Yesu dau, "Yie gorngv zien mbuox meih. Haaix dauh maiv ganh 


siang-yungz Des, maiv haih dugv buatc Tin-Hungh mei guogv." 4 
Ni^ko^nde^matv mac gaax, "Mienh gox nzengc, hnangv haaix nor haih 
siang-yungz jiex? Maiv haih bieqc maa nyei ga'sie ganh yungz nzunc 
saah?" 5 Yesu dau, "Yie gorngv zien mbuox meih. Haaix dauh maiv yiem 
wuom caux Singx Lingh ganh siang-yungz jiex, wuov dauh mam dugv 
biegc Tin-Hungh nyei guogv. 6 Baamh mienh yungz nyei se baamh mienh 
nyei sin. Singx Lingh yungz nyei se lingh wuonh. 7 Meih maiv dungx weic 
yie gorngv, 'Meih mbuo oix zuqc ganh siang-yungz jiex' naaiv joux waac 
hnamv maiv mengh baeqc. 8 Nziaaux oix buonc haaix, ninh ziouc buonc 
wuov. Meih haiz nziaaux mei qiex mv baac maiv bm dugv ninh yiem 
haaix daaih, yaac maiv hiuv duqv oix mingh taux haaix. Singx Lingh bun 
haaix dauh ganh siang-yungz jiex se hnangv naaiv nor." 9 
Ni^ko^nde^matv naaic ninh, "Naaiv der sic fungc haih hnangv naaiv 
nor?" 10 Yesu dau, "Meih se zoux dauh I^saa^laa^en Mienh nyei domh 
fin-saeng, meih corc maiv mengh baeqc naaiv deix sic? 11 Yie gorngv zien 
mbuox meih, yie mbuo hiuv me, yie mbuo gorngv. Yie mbuo buatc jiex 
nyei, yie mbuo yaac zoux zorng-zengx. Mv baac meih mbuo maiv sienx 
yie mbuo zoux nyei zorng-zengx. 12 Se gorngv yie gorngv baamh gen nyei 
jauv meih mbuo zungv maiv sienx, yie dorh tin-dorngh nyei jauv daaih 
gorngv, meih mbuo fungc haih sienx? 13 Maiv gaengh maaih haaix dauh 
dugv faaux jiex tin-dorngh cuotv liuz yie, Baamh Mienh nyei Dorn, dongh 
yiem tin-dorngh njiec daaih wuov dauh. 14 "Loz-hnoi Mose yiem 
deic-bung-huaang hnangv haaix nor zorgv dongh naang an wuov donge 
liepc faaux hlang,yie, Baamh Mienh nyei Dorn, yaac oix hnangv wuov nor 
zuqc mienh zorgv liepc faaux hlang, 15 bun haaix dauh sienx kaux 
yieziouc duqv yietc liuz nyei maengc. 16 "Tin-Hungh ndongc naaic hnamv 
lungh ndiev mienh cingx zorqv ninh nyei ndoqc Dorn ceix bun ninh mbuo. 
Haaix dauh sienx kaux Tin-Hungh nyei Dorn mam zuqc miete mv baac 
dugv yietc liuz nyei maengc. 17 Tin-Hungh paaiv ninh nyei Dorn njiec taux 
baamh gen maiv zeiz weic dinge baamh mienh nyei zuiz. Kungx oix bun 
baamh mienh dugv njoux hnangv. 18 "Haaix dauh sienx kaux Tin-Hungh 
nyei Dorn, wuov dauh maiv zuqc dingc zuiz. Haaix dauh maiv sienx kaux 
Tin-Hungh nyei Dorn nor, Tin-Hungh zungv dingc jienv wuov dauh mei 


zuiz, laaix ninh maiv sienx kaux Tin-Hungh nyei ndogc Dorn. 19 "Siemv 
zuiz nyei gorn se hnangv naaiv. Njang daaih biegc baamh gen. Mienh maiv 
oix longc njang, kungx oix longc hmuangx hnangv, weic zuqc ninh mbuo 
zoux nyei sic se waaic haic. 20 Haaix dauh zoux waaic sic, wuov dauh 
nzorng njang yaac maiv oix mingh lorz njang. Nzauh heix ninh zoux nyei 
waaic sic 01x biux mengh cuotv daaih. 21 Mv baac haaix dauh ei jienv 
zien leiz zoux, wuov dauh daaih lorz njang. Njang ziouc bun cing ninh 
zoux nyei sic se kaux Tin-Hungh zoux." 


Yo^han Tengx Yesu Zoux Zorng-Zengx 


22 Naaiv deix sic cuotv bus, nga'haav Yesu caux ninh nyei sai-gorx mbuo 
mingh Yu^ndie Saengv yiem caamx wuov yaac tengx mienh jiex wuom 
nyei leiz. 23 Wuov zanc Yo^han yaac tengx mienh jiex wuom nyei leiz. 
Ninh yiem Aainon Mungv, leih Saax^lim Mungv maiv nangc go, weic 
zuqc wuov norm dorngx maaih wuom camy. Mienh yaac mingh wuov jiex 
wuom mei leiz. 24 (Wuov zanc Yo^han maiv gaengh zuqc wuonx loh.) 25 
Maaih deix Yo^han me sai-gorx caux dauh Yiutai Mienh nzaeng saax uix 
nyei leiz. 26 Wuov deix sai-gorx ziouc mingh mbuox Yo^han, "Sai-Diex 
aah! Meih jangx duqv nyei fai? Zinh ndaangc caux meih yiem Jor^ndaen 
Ndaaih nyei dong bung maengx, dongh meih zoux zorng-zengx gorngv 
mbuox jiex yie mbuo wuov laanh mienh. Ih zanc ninh tengx mienh jiex 
wuom nyei leiz. Zuangx mienh kungx mingh lorz ninh hnangv agv." 27 
Yo^han dau, "Maiv zeiz Tin-Hungh bun nor, maiv maaih haaix dauh haih 
dugv haaix nyungc. 28 Meih mbuo ganh haih tengx yie zoux zorng-zengx, 
hiuv duqv yie gorngv jiex, "Yie maiv zeiz zoux Giduc wuov dauh. Mv baac 
Giduc maiv gaengh daaih, Tin-Hungh paaiv yie daaih ndaangc.' 29 Longc 
siang-mbuangz wuov dauh m'daaih siang-laangh. Kaegv-lorngh zuov jienv 
muangx siang-laangh nyei qiex. Yietv haiz siang-laangh gorngv waac ninh 
ziouc njien-youh haic. Weic naaiv yie ih zanc dugv naaiv nyungc orn-lorgc 
taux daauh agv. 30 "Ninh oix zuqc zoux hlo jienv faaux, yie oix zuqc zoux 
faix jienv njiec. 


Yiem Tin-Dorngh Daaih Wuov Dauh 


31 "Yiem tin-dorngh daaih wuov dauh zoux gauh hlo jiex yietc zungv. 
Yiem baamh gen daaih wuov dauh guei baamh gen, yaac gorngv baamh 
gen nyei jauv hnangv. Mv baac yiem tin-dorngh daaih wuov dauh zoux 
gauh hlo jiex yietc zungv. 32 Ninh zoux zorng-zengx gorngv ninh buatc 
jiex, haiz jiex nyei sic mv baac maiv maaih haaix dauh zipv ninh nyei 
waac. 33 Haaix dauh zipv ninh nyei waac se hnangv nqaapv jienv yienx 
nor, bun cing Tin-Hungh se zien nyei. 34 Tin-Hungh paaiv daaih wuov 
dauh gorngv Tin-Hungh nyei waac, weic zuqc Tin-Hungh ceix Singx 
Lingh bun ninh, yaac maiv maaih sous mouc. 35 Zaangc Diex hnamv ninh 
nyei Dorn, zorgv maanc muotc jiu bun yiem ninh nyei buoz-ndiev. 36 
Haaix dauh sienx kaux Tin-Hungh nyei Dorn, wuov dauh maaih yietc liuz 
nyei maengc. Mv baac haaix dauh mam muangx Tin-Hungh nyei Dorn nyei 
waac nor, maiv haih dugv yietc liuz nyei maengc yaac zuqc Tin-Hungh 
dingc Dem ninh nyei zuiz." 


Yo^han 4 
Yesu Buangh Zuqc Dauh Saa^maa^lie Janx-Muangz 


1 Faa^li^si Mienh haiz gorngv Yesu duqv sai-gorx gauh camv yaac tengx 
sai-gorx jiex wuom nyei leiz gauh cam Yo^han. 2 Mv baac zien sic se 
maiv zeiz Yesu tengx mienh jiex wuom nyei leiz. Kungx ninh nyei sai-gorx 
mbuo tengx hnangv. 3 Yesu hiuv dugv mienh hnangv naaiv nor gorngv, 
ninh ziouc cuotv Yu^ndie Saengv aengx nzuonz Gaa^li^li. 4 Ninh haiz 
hnangv haaix oix zuqc yangh Saa^maa^lie Saengv nzuonx. 5 Gan 
Saa^maa^lie Saengv mingh gau, taux norm mungv heuc Sikaa, leih 
Yaakopv bun ninh nyei dorn, Yosepv, wuov nzong ndau maiv go. 6 
Yaakopv nyei wuom-kuotv yaac yiem wuov norm dorngx. Yesu yangh 
gau jauv, kouv haic, ziouc zueiz njiec wuom-kuotv hlen. Wuov zanc lungh 
aav lamh deix aanx aqv. 7 Maaih dauh Saa^maa^lie Janx-muangz mingh 
wuov wuom-kuotv zaangh wuom. Yesu gorngv mbuox ninh, "Dorc aac, 


tov meih bun deix wuom vie hopv oc." 8 (Doix Hem wuov norm ziangh 
hoc sai-gorx mbuo biegc mungv maaiz ga'naaiv nyanc.) 9 Wuov dauh 
Saa^maa^lie muangz gorngv, "Meih Yiutai Mienh fungc tov yie 
Saa^maa^lie m'siegv dorn bun wuom meih hopv?" (Weic zuqc Yiutai 
Mienh maiv caux Saa^maa^lie Janx jiu tong.) 10 Yesu dau, "Se gorngv 
meih hiuv dugv Tin-Hungh bun nyei zingh nyeic, yaac hiuv dugv tengx 
meih tov wuom hopv se dongh haaix dauh, meih ziouc tov ninh, ninh yaac 
oix bun yungz maengc me wuom meih hopv." 11 Wuov dauh m'siegv 
dorn gorngv, "Domh Gorz aah! Meih liemh maiv maaih haaix nyungc cie 
wuom. Wuom-kuotv yaac ndo nyei. Yungz maengc nyei wuom meih 
mingh haaix lorz daaih? 12 Yie mbuo nyei ong-taaix-ngaeqv, Yaakopv, 
zorgv naaiv norm wuom-kuotv liouh yie mbuo longc. Ninh ganh caux ninh 
nyei dorn-jueiv, saeng-kuv yietc zungv yaac hopv naaiv norm wuom-kuotv 
nyei wuom. Meih zoux gauh hlo jiex Yaakopv fai?" 13 Yesu dau, "Haaix 
dauh hopv naaiv norm wuom-kuotv nyei wuom, nga'haav jaang aengx haih 
ngaatv nyei. 14 Mv baac haaix dauh hopv yie bun nyei wuom, jaang yietc 
liuz maiv haih nqaatv. Yie oix bun wuov nyunge wuom yiem ninh nyei 
hnyouv hnangv yietc zingv wuom baetv cuotv daaih nor, bun ninh dugv 
yietc liuz nyei maengc." 15 Wuov dauh m'sieqv dorn aengx gorngv, 
"Domh Gorx aah! Tov bun deix naaic nyungc wuom yie hopv maah! Yie 
ziouc yietc liuz jaang maiv ngaatv yaac maiv zuqc daaih naaiv zaangh 
wuom." 16 Yesu mbuox ninh, "Nzuonz mingh heuc meih nyei ngoz caux 
jienv daaih naaiv maah!" 17 Wuov dauh Janx-muangz dau, "Yie maiv 
maaih ngoz." Yesu gorngv, "Meih gorngv mam maaih ngoz gengh zeiz 
nyei. 18 Meih longc jiex biaa torngx ngoz mi'aqv. Ih zanc longc jienv naaiv 
dauh yaac maiv zeiz meih nyei ngoz. Meih nyei waac gengh zien nyei." 19 
Janx-muangz gorngv, "Domh Gorx aah! Yie buatc meih zoux dauh douc 
waac mienh. 20 Yie mbuo nyei ong-taaix yiem naaiv norm mbong zaangc 
Tin-Hungh, mv baac meih mbuo Yiutai Mienh gorngv horpc zugc yiem 
Ye^lu^saa^lem Zingh zaangc Tin-Hungh." 21 Yesu gorngv mbuox ninh, 
"Dorc aah! Sienx yie nyei waac maah! Ziangh hoc oix taux, meih mbuo 
maiv yiem naaiv norm mbong yaac maiv yiem Ye^lu^saa^lem baaix 
Zaangc Diex. 22 Meih mbuo Saa^maa^lie Mienh maiv hiuv dugv meih 


mbuo zaangc haas dauh. Mv baac vie mbuo Yiutai Mienh zaangc haas 
dauh yie mbuo hiuv nyei, weic zuqc njoux en yiem Yiutai Mienh daaih. 23 
Wuov norm ziangh hoc oix taux, zungv taux daaih aqv. Zien-zien buoqc 
zaangc Zaangc Diex wuov deix, oix longc Singx Lingh yaac longc zien 
leiz zaangc, weic zuqc Zaangc Diex lorz mam nyungc mienh zaangc ninh. 
24 Tin-Hungh se Singx Lingh. Zaangc Tin-Hungh nyei mienh oix zuqc 
longc Singx Lingh caux zien leiz zaangc." 25 Wuov dauh Janx-muangz 
gorngv mbuox ninh, "Yie hiuv dugv Me^si^yaa, dongh mbuox heuc Giduc 
wuov dauh, oix daaih. Taux daaih wuov zanc ninh zungv oix mbuox 
nzengc nyungc-nyungc yie mbuo." 26 Yesu gorngv, "Dongh ih zanc caux 
meih gorngv Dem waac naaiv dauh se dongh wuov dauh agv." 


Sai-Gorx Mbuo Mingh Mungv Nzuonx Daaih Agv 


27 Wuov zanc sai-gorz mbuo nzuonx daaih buatc Yesu caux wuov dauh 
Janx-muangz gorngv waac ziouc hnamv maiv mengh baeqc.Mv baac maiv 
maaih haaix dauh naaic wuov dauh m'sieqv dorn, "Meih daaih lorz haas 
nyungc?" fai naaic Yesu, "Zoux haaix nyungc caux ninh gorngv waac?" 28 
Wuov dauh Janx-muangz ziouc guangc jienv ninh nyei nie-ha'louh wuov, 
nzuonz mungv mingh mbuox yiem mungv nyei mienh, 29 "Meih mbuo 
daaih mangc gaax, maaih dauh mienh ninh gorngv nzengc yie zoux jiex 
nyei nyungc-nyungc sic. Naaiv dauh maiv zeiz Giduc fai?" 30 Zuangx 
mienh ziouc cuotv mungv mingh mangc Yesu. 31 Janx-muangz nzuonx 
mingh wuov zanc, sai-gorx mbuo heuc Yesu, "Sai-Diex aah! Nyanc 
hnaangx agv." 32 Mv baac Yesu mbuox ninh mbuo, "Nyanc hopv yie 
maaih nyei. Dongh yie maaih nyei wuov nyungc nyanc hopv meih mbuo 
maiv hiuv." 33 Sai-gorx mbuo laanh naaic laanh, "Maaih mienh dorh 
hnaangx daaih bun ninh nyanc fai ni?" 34 Yesu dau, "Yie nyei nyanc hopv 
se yie ei jienv paaiv yie daaih wuov dauh nyei za'eix zoux, yaac zouz 
ziangx ninh nyei gong. 35 Meih mbuo maaih joux waac gorngv, 'Aengx 
maaih biei hlaax nyieqc siou gaeng-zuangx nyei ziangh hoc taux aqv.' Yie 
mbuox meih mbuo longx-longx mei mangc wuov ndeic. Cun-gaeng zuoqc, 
siou duqv agv. 36 Ih zanc siou gaeng-zuangx nyei mienh dugv ninh mbuo 


nye; gong-zinh yaac siou gaeng-zuangx weic bun dugv yietc liuz mei 
maengc. Zuangx nyei mienh caux siou nyei mienh ziouc lomh nzoih 
a'hneiv. 37 Wee zuqc mienh gorngv, 'Maaih dauh zuangx, maaih dauh 
siou,’ wuov joux waac za'gengh zien. 38 Yie paaiv meih mbuo mingh siou 
dongh meih mbuo maiv ndortv qaqv zuangx nyei. Ganh dauh ndortv qaqv 
zuangx mv baac meih mbuo baeqc baeqc duqv ninh nyei qaqv." 


Saa^maa^lie Mienh Sienx Camv Nyei 


39 Wuov norm mungv nyei Saa^maa^lie Mienh camv nyei sienx Yesu 
weic zuqc wuov dauh Saa^maa^lie Janx-muangz zoux zorng-zengx 
gorngv, "Ninh gorngv cuotv nzengc yie zoux jiex nyei nyungc-nyungc sic." 
40 Hnangv naaic, Saa^maa^lie Mienh daaih lorz Yesu wuov zanc, ninh 
mbuo tov Yesu caux ninh mbuo yiem wuov. Yesu ziouc caux ninh mbuo 
yiem i hnoi. 41 Weic Yesu gorngv nyei waac aengx maaih mienh camv 
nyei sienx ninh. 42 Naaiv deix mienh gorngv mbuox wuov dauh m'siegv 
dorn, "Ih zanc yie mbuo maiv zeiz weic meih gorngv nyei waac sienx. Yie 
mbuo ganh haiz ninh gorngv yaac hiuv duqv naaiv laanh mienh za'gengh 
zoux baamh mienh nyei Njoux Ziouv." 


Yesu Zorc Longx Domh Jien Nyei Dorn 


43 Jiex liuz wuov deix i hnoi, Yesu cuotv jauv mingh Gaa^li^li Saengv. 44 
Yesu ganh gorngv jiex, "Douc waac mienh yiem ganh nyei deic-bung, 
ganh nyei mienh maiv taaih ninh." 45 Taux Gaa^li^li Saengv, Gaa^li^li 
Mienh zipv ninh, weic zuqc ninh mbuo yaac mingh Y e^lu^saa^lem jiex 
Siex Maengc Zipv ziouc dugv buatc Yesu zoux nyei yietc zungv sic. 46 
Yesu aengx nzuonx Gaa^li^li Saengv, Kaanaa Laangz, dongh zinh 
ndaangc ninh longc wuom zoux benx a'ngunc diuv wuov norm laangz. 
Maaih dauh hungh nyei domh jien, ninh nyei dorn yiem Kaa^be^naa^um 
Mungv butv baengc mi'aqv. 47 Domh jien haiz gorngv Yesu yiem Yu^ndie 
Saengv daaih taux Gaa^li^li, ninh ziouc mingh lorz, tov Yesu mingh 
Kaa^be^naa^um zorc ninh nyei dorn. Ninh nyei dorn butv baengc oix daic 


haic agv. 48 Yesu gorngv mbuox ninh, "Se gorngv meih mbuo maiv dugv 
buatc yie zoux jangx-hoc caux mbuoqc horngh nyei sic, meih mbuo zungv 
maiv sienx yie." 49 Domh jien gorngv, "Domh Gorx aah! Tov meih gan 
yie mingh maah! Nzauh her yie nyei dorn haih daic." 50 Yesu gorngv, 
"Meih gunv nzuonz agv. Meih nyei dorn longx agv." Wuov dauh jien sienx 
Yesu nyei waac ziouc nzuonz mragv. 51 Nzuonx gau, buatc ninh nyei bou 
mbuo daaih mbuox ninh, "Ih zanc meih nyei dorn longx mi'aqv." 52 Ninh 
naaic ninh nyei bou, "Yie nyei dorn ziangh haaix longx?" Ninh mbuo dau, 
"A'hnoi nqa'haav aam yietc norm ziangh hoc sin laangh mr'agv." 53 Wuov 
dauh dorn nyei die ziouc jangx zuqc za'gengh doix Yesu gorngv mbuox 
ninh, "Meih nyei dorn longx aqy," wuov norm ziangh hoc. Ninh caux ninh 
nyei yietc biauv mienh ziouc sienx Yesu nzengc. 54 Naaiv se Yesu yiem 
Yu^ndie Saengv mingh Gaa^li^li Saengv zoux da'nyeic nzunc mbuoqc 
horngh haic nyei jangx-hoc. 


Yo^han 5 
Yesu Yiem Wuom-Domh Hlen Zorc Baengc 


1 Nga'haav Yesu mingh Ye^lu^saa^lem Zingh jiex Yiutai Mienh nyei viet 
norm zipv. 2 Yiem Ye^lu^saa^lem maaih dauh gaengh heuc Ba'gi Yungh 
Gaengh. Gaengh ga'hlen maaih norm wuom-domh, Hipv^lu waac heuc 
Mbetc^saa^taa. Wuom-domh hlen yaac maaih biaa norm bingx laangh nyei 
huh. 3 Butv-baengc mienh camv nyei bueix wuov. M'zing maengh, m'zing 
mbuov yaac maaih, zaux waaic nyei yaac maaih,butv baengc-mbai maiv 
haih dongz mei yaac maaih. Ninh mbuo zuov wuom dongz, 4 weic zuqc 
maaih deix ziangh hoc maaih dauh Ziouv nyei fin-mienh njiec daaih 
muogv wuom dongz. Wuom dongz liuz, haaix dauh njiec mingh ziemx 
ndaangc, maiv gunv butv haaix nyungc baengc, baengc ziouc longx nzengc 
agv. 5 Yiem wuov maaih dauh mienh butv faah ziepc betv hnyangx 
baengc. 6 Yesu buatc ninh bueix wuov yaac hiuv duqv ninh butv baengc 
lauh haic, ziouc naaic gaax ninh, "Meih oix baengc longx nyei fai?" 7 
Wuov dauh baengc mienh dau, "Domh Gorx aac, wuom dongz nyei 


ziangh hoc maiv maaih haaix dauh dorh vie mec wuom. Yie ganh mingh 
maiv gaengh taux, mienh biegc ndaangc mi'aqv." 8 Yesu gorngv mbuox 
ninh, "Jiez sin daaih, dorh jienv meih mei jiuc yangh jauv mingh aqy." 9 
Wuov dauh mienh liemh zeih longx daaih ziouc dorh jienv ninh me jiuc 
yangh jauv mingh mragv. Wuov hnoi se doix zuqc Dingh Gong Hnoi. 10 
Yiutai Mienh ziouc gorngv mbuox baengc longx wuov dauh, "Dingh Gong 
Hnoi meih dorh jienv jiuc mingh haaix ndau se dorngc mbuo mei leiz." 11 
Ninh dau, "Zorc yie longx wuov dauh mienh heuc yie dorh jienv jiuc 
yangh jauv mingh aqv." 12 Wuov deix mienh aengx naaic ninh, "Heuc 
meih dorh jienv jiuc mingh wuov dauh se haaix dauh?" 13 Mv baac 
baengc longz wuov dauh mienh maiv hiuv duqv zorc ninh longx wuov 
dauh dongh haaix dauh, weic zuge mienh camv haic, Yesu yaac leih nqoi 
mingh mi'aqv. 14 Nqa'haav Yesu aengx buatc ninh zorc longx wuov dauh 
mienh yiem zaangc Tin-Hungh nyei biauv ziouc gorngv mbuox ninh, 
"Mange gaax, meih mei baengc zorc longx nzengc. Yangh naaiv jiex maiv 
dungx baamz zuiz aqv oc. Nziex meih aengx haih buangh gauh kouv jiex 
nyei naanc zingh." 15 Wuov dauh mienh nzuonx mingh gorngv mbuox 
zoux hlo nyei Yiutai Mienh, "Zorc yie longx wuov dauh se dongh Yesu." 
16 Weic zuqc Yesu longc Dingh Gong Hnoi zoux naaiv der sic, Yiutai 
Mienh cingx daaih zoux doqc ninh. 17 Mv baac Yesu gorngv mbuox ninh 
mbuo, "Yie nyei Die zanc-zanc zoux gong taux ih zanc. Yie yaac zoux 
gong aqv." 18 Yesu hnangv naaiv nor gorngv, zoux hlo nyei Yiutai Mienh 
gauh fatv oix daix ninh, weic zuqc ninh maiv daan dorngc Dingh Gong 
Hnoi nyei leiz hnangv. Ninh yaac gorngv Tin-Hungh zoux ninh nyei Die, 
ziouc taaih ninh ganh caux Tin-Hungh fih ndongc hlo. 


Tin-Hungh Bun Hatc Maaz Ninh Nyei Dorn 


19 Yesu mbuox ninh mbuo, "Yie gorngv zien mbuox meih mbuo, Zaangc 
Diex nyei Dorn maiv haih sueih ganh nyei hnyouv zoux haaix nyungc. 
Dorn buatc Die zoux haas nyungc, ninh ziouc kungx zoux wuov nyungo 
hnangv. Die zoux haaix nyungc, ninh nyei Dorn ziouc zoux wuov nyungc. 
20 Zaangc Diex hnamv ninh mei Dorn, ziouc zorqv ganh zoux mei viet 


zungv sic bun ninh nyei Dorn mangc. Ninh zungv oix zoux gauh hlo naaiv 
deix sic bun ninh nyei Dorn mangc, meih mbuo ziouc mbuoqc horngh haic. 
21 Zaangc Diex hnangv haaix nor bun daic mingh nyei mienh nangh daaih 
ziangh jienv, ninh nyei Dorn yaac hnangv wuov nor bun dongh ninh oix 
bun wuov deix duqv ziangh jienv. 22 Zaangc Diex ganh maiv siemv haaix 
dauh nyei zuiz. Ninh zorqv lingc jiu bun ninh nyei Dorn siemv yietc zungv 
zuiz, 23 weic bun mienh taaih ninh nyei Dorn hnangv ninh mbuo taaih 
Zaangc Diex nor. Haaix dauh maiv taaih ninh nyei Dorn, wuov dauh maiv 
taaih Zaangc Diex, dongh paaiv ninh nyei Dorn daaih wuov dauh. 24 "Yie 
gorngv zien mbuox meih mbuo, haaix dauh muangx yie nyei waac yaac 
Siem kaux paaiv yie daaih wuov dauh, ziouc dugv yietc liuz me maengc, 
yaac maiv zuqc dingc zuiz. Ninh biaux ndutv daic nyei jauv dugv ziangh 
maengc. 25 Yie gorngv zien mbuox meih mbuo, ziangh hoc oix taux, 
zungv taux aqy, daic mingh nyei mienh haiz Tin-Hungh nyei Dorn nyei 
qiex, ziouc nangh daaih ziangh jienv. 26 Zaangc Diex hnangv haaix nor 
zoux ziangh maengc nyei gorn-nyuonh, ninh yaac jiu bun ninh nyei Dorn 
hnangv wuov nor zoux ziangh maengc nyei gorn-nyuonh. 27 Zaangc Diex 
yaac bun ninh nyei Dorn maaih linge siemv zuiz weic zuge ninh nyei Dorn 
zoux Baamh Mienh nyei Dorn. 28 "Meih mbuo maiv dungx weic naaiv 
deix sic hnamv maiv mengh baeqc. Ziangh hoc oix taux, yiem zouv nyei 
yietc zungv dugv haiz ninh nyei qiex 29 ziouc yiem zouv cuotv daaih. 
Zoux longz wuov deix duqv nangh daaih ziangh jienv. Zoux waaic wuov 
deix nangh daaih zuqc dingc zuiz. 


Tengx Yesu Zoux Zorng-Zengx 


30 "Yie maiv haih ei yie ganh nyei hnyouv zoux haaix nyungc. Tin-Hungh 
hnangv haaix nor mbuox yie, yie ziouc hnangv wuov nor siemv. Yie yaac 
baengh fim nyei siemv, weic zuqc yie maiv zeiz oix ei yie ganh nyei eix 
zoux. Kungx oix ei paaiv yie daaih wuov dauh nyei eix hnangv. 31 Se 
gorngv yie weic yie ganh zoux zorng-zengx, mienh ziouc funx maiv zien. 
32 Mv baac aengx maaih dauh tengx yie zoux zorng-zengx. Yie hiuv duqv 
ninh nyei zorng-zengx waac za'gengh zien nyei. 33 "Meih mbuo paaiv 


mienh mingh Yo^han wuov, ninh yaac weic zien leiz zoux zorng-zengx. 
34 Yie maiv zeiz qiemx zuqc mienh tengx yie zoux zorng-zengx. Yie 
kungx hnangv naaiv nor gorngv weic bun meih mbuo dugv njoux hnangv. 
35 Yo^han beiv norm dang, diemv zieqc njang nyei. Meih mbuo yaac 
njien-youh a'hneiv yiem caamx ninh nyei njang. 36 "Yie yaac maaih 
nyungc zoux zorng-zengx gauh hlo jiex Yo^han zoux nyei. Se dongh 
Zaangc Diex paaiv yie zoux ziangx nyei nyungc-nyungc gong. Se ih zanc 
yie zoux Hem naaiv deix gong bun cing Zaangc Diex ganh paaiv yie daah. 
37 Zaangc Diex paaiv yie daaih, ninh ganh yaac tengx yie zoux zorng- 
zengx. Mv baac meih mbuo mam haiz ex ninh nyei qiex yaac maiv buatc 
jiex ninh nyei fangx zeiv. 38 Meih mbuo nyei hnyouv maiv zaangh ninh 
nyei waac, weic zuqc meih mbuo maiv sienx ninh paaiv daaih wuov dauh. 
39 Meih mbuo qaqv zaah Ging-Sou, laaic Ging-Sou haih tengx meih mbuo 
duqv yietc liuz nyei maengc. Naaiv Ging-Sou tengx yie zoux zorng-zengx 
40) mv baac meih mbuo maiv kangv daaih lorz yie dugv ziangh maengc. 41 
"Yie maiv zeiz lorz mienh ceng yie. 42 Yie hiuv dugv meih mbuo, yaac 
hiuv dugv yiem meih mbuo nyei hnyouv meih mbuo maiv hnamv 
Tin-Hungh. 43 Yie ndaam vie mei Die nyei mengh daaih mv baac meih 
mbuo maiv zipv yie. Se gorngv maaih dauh ndaam jienv ninh ganh mei 
mengh daaih, meih mbuo oix zipv ninh mei, 44 Meih mbuo a'hneiv duqv 
mienh ceng, mv baac meih mbuo maiv lorz nduqc dauh wuov dauh 
Tin-Hungh ceng meih mbuo. Wuov nyungc meih mbuo hnangv haaix nor 
haih sienx yie? 45 "Meih mbuo maiv dungx hnamv yie oix yiem Zaangc 
Diex nyei nza'hmien gox meih mbuo. Oix gox meih mbuo wuov dauh se 
Mose, dongh meih mbuo maaih lamh hnamv wuov dauh. 46 Se gorngv 
meih mbuo za'gengh sienx Mose, meih mbuo ziouc sienx yie, weic zuqc 
ninh fiev nyei gorngv taux yie. 47 Mv baac meih mbuo maiv sienx Mose 
fiev nyei nor, meih mbuo hnangv haaix nor haih sienx yie nyei waac?" 


Yo^han 6 


Yesu Ur Biaa Cin Mienh 


1 Nga'haav Yesu Des wuov ngaanc zige Gaa^li^li Koiv-Dorn (aengx 
maaih ganh norm mbuox heuc Timbe” lietv). 2 Mienh camv nyei gan Wem 
ninh mingh weic zuqc ninh mbuo buatc ninh zoux jiex mbuoqc horngh nyei 
sic zorc longx butv-baengc mienh. 3 Yesu ziouc faaux mbong-aiv mingh 
caux ninh nyei sai-gorx mbuo zueiz jienv wuov. 4 Wuov zanc aav lamh 
deix taux Yiutai Mienh jiex Siex Maengc Zipv agv. 5 Yesu cau hmien 
mangc, buatc mienh camv nyei daaih ninh wuov ziouc naaic gaax Filipv, 
"Mbuo oix zuqc mingh haaix maaiz ga'naaiv gaux bun naaiv deix zuangx 
mienh nyanc?" 6 Yesu kungx hnangv naaiv nor naaic weic seix Filipv. 
Ninh ganh oix hnangv haaix nor zoux ninh zungv bm mragv. 7 Filipv dau, 
"Longc nyic baegv hnoi nyei gong-zinhmaaiz nyanc nyei ga'naaiv zungv 
maiv gaux yietc dauh dugv digv dien." 8 Maaih dauh Yesu nyei sai-gorx, 
dongh Simon Bide nyei youz, An^ndaa^lu, gorngv, 9 "Yiem naaiv maaih 
dauh dorn maaih biaa norm longc mbiauh mbaali zoux daaih nyei njuov 
caux i dauh mbiauz. Mv baac mienh ndongc naaic camv hnangv haaix nor 
haih bun dugv nqoi?" 10 Yesu gorngv, "Mbuox zuangx mienh zueiz njiec 
maah!" Wuov deix dorngx miev camy nyei. Zuangx mienh ziouc zueiz 
njiec. Daan m'jangc dorn maaih leih maiv go biaa cin dauh. 11 Yesu ziouc 
zorgv wuov deix njuov daaih daux gaux, laengz zingh liuz Tin-Hungh, 
ziouc bun nqoi zueiz jienv wuov deix zuangx mienh nyanc. Mbiauz yaac 
fih hnangv nyei bun ngoi, ziux gorqv-mienh oix camv fai zoqc. 12 Zuangx 
mienh ziouc nyanc beuv nzengc. Yesu mbuox ninh nyei sai-gorx mbuo, 
"Mingh siou nyanc zengc wuov deix daaih, maiv dungx guangc yietc aax." 
13 Dongh wuov deix biaa norm njuov zuangx mienh nyanc beuv nzengc, 
mv baac sai-gorx mbuo aengx siou zengc wuov deix dapv buangv ziepc 
nyeic norm ndaan. 14 Zuangx mienh buatc Yesu zoux naaiv nyungc 
mbuoqc horngh nyei sic, ninh mbuo gorngv, "Naaiv se oix daaih taux 
baamh gen wuov dauh Douc Waac Mienh agv." 15 Yesu hiuv dugv mienh 
oix daaih zorgv ninh, aapv ninh zoux hungh, ninh ganh ziouc simv nqoi 
aengx faaux wuov jiex mbong mi'agv. 


Yesu Yangh Wuom-Minc 


16 Lungh maanz-hmuangx deix, Yesu nyei sai-gorx mbuo njiec taux 
koiv-hlen, 17 biegc nzangv hungx jienv mingh wuov ngaanc ziqc kon, 
Kaa^be^naa^um Mungv. Wuov zanc, zungv hmuangx agv. Yesu yaac 
maiv gaengh taux ninh mbuo wuov. 18 Wuov zanc borngz gorng domh 
nziaaux buonc koiv jiez laangc. 19 Sai-gorz mbuo nzaeng nzangv mingh 
biaa juqv gilo nyei dorngx, buatc Yesu yangh wuom-minc daaih nitv fatv 
ninh mbuo mei nzangv, haeqv ninh mbuo gamh nziex haic. 20 Yesu 
mbuox ninh mbuo, "Maiv dungx gamh nziez. Se dongh yie agv." 21 
Sai-gorx mbuo ziouc a'hneiv zipv ninh bieqc nzangv. Nzangv liemh zeih 
taux ninh mbuo oix mingh wuov norm dorngx mi'aqv. 


Zuangx Mienh Lorz Yesu 


22 Da'nyeic hnoi corc yiem wuov ngaanc ziqc koiv wuov deix zuangx 
mienh bm dugv yiem wuov kungx maaih nduqc poux nzangv hnangv. 
Yesu yaac maiv zeiz caux ninh nyei sai-gorx bieqc wuov poux nzangv, 
kungx sai-gorx mbuo ganh mingh hnangv. 23 Maaih deix nzangv yiem 
Ti^mbe^lietv Mungv daaih dingh Dem wuov koiv-hlen, nitv Ziouv zorgv 
njuov laengz zingh liuz Tin-Hungh ziouc bun zuangx mienh nyanc wuov 
norm dorngx. 24 Zuangx mienh buatc Yesu caux sai-gorx mbuo maiv 
yiem naaic, ninh mbuo ziouc biegc wuov deix nzangv mingh 
Kaa^be^naa^um Mungv lorz Yesu. 


Yesu Zoux Yungz Maengc Nyei Nyanc Hopv 


25 Zuangx mienh lorz buatc Yesu yiem wuov ngaanc ziqc koiv ninh mbuo 
naaic, "Fin-Saeng aah! Ziangh haaix daaih taux naaiv?" 26 Yesu dau, "Yie 
gorngv zien mbuox meih mbuo, meih mbuo lorz yie maiv zeiz laaix buatc 
yie zoux mbuoqc horngh nyei jangx-hoc, se weic zuge meih mbuo dugv 
njuov nyanc beuv. 27 Meih mbuo maiv dungx cuotv qaqv lorz haih waaic 
nyei nyanc hopv. Oix zuqc lorz bun mienh dugv yietc luz nyei maengc 
wuov nyungc nyanc hopv. Yie, Baamh Mienh nyei Dorn, oix bun naaiv 
nyungc nyanc hopv meih mbuo, weic zuqc yie nyei Die, Tin-Hungh, jiu 


hatc maaz bun yie, hnangv mborqyv jienv yienx nor, bun cing yie horpc 
nzengc ninh nyei hnyouv." 28 Ninh mbuo ziouc mac Yesu, "Yie mbuo oix 
zuqc zoux haaix nyungc cingx funx Tin-Hungh nyei gong?" 29 Yesu dau, 
"Tin-Hungh oix meih mbuo zoux me gong se oix zuqc sienx ninh paaiv 
daaih wuov dauh." 30 Ninh mbuo ziouc mbuox Yesu, "Wuov nyungc meih 
oix zoux haaix nyungc mbuoqc horngh nyei jangx-hoc bun yie mbuo buatc 
ziouc haih sienx meih? Meih oix hnangv haaix nor zoux? 31 Yie mbuo 
nyei ong-taaix yiem deic-bung-huaang duqv nyanc maa^naa hnangv 
Ging-Sou fiev jienv gorngv, 'Ninh bun yiem lungh daaih nyei nyanc hopv 
ninh mbuo nyanc.™ 32 Yesu mbuox ninh mbuo, "Yie gorngv zien mbuox 
meih mbuo, se maiv zeiz Mose bun yiem lungh daaih wuov nyungc zien 
nyanc hopv. Se yie nyei Die zorqv yiem lungh nyei zien nyanc hopv jiu bun 
meih mbuo. 33 Weic zuqc Tin-Hungh nyei nyanc hopv se dongh yiem 
tin-dorngh njiec daaih bun baamh mienh dugv ziangh jienv wuov dauh." 34 
Ninh mbuo gorngv, "Fin-Saeng aah! Tov zanc-zanc bun naaiv nyungc 
nyanc hopv yie mbuo maah!" 35 Yesu mbuox ninh mbuo, "Yie ganh se 
yungz maengc nyei nyanc hopv. Haaix dauh daaih lorz yie, wuov dauh 
yietc liuz maiv ngorc. Haaix dauh sienx yie, wuov dauh yietc liuz maiv 
nqaatv. 36 Mv baac hnangv yie mbuox jiex meih mbuo nor, meih mbuo 
buatc jiex yie yaac maiv sienx. 37 Da'faanh yie me Die ceix bun yie mei 
mienh yietc zungv oix daaih lorz yie. Haaix dauh daaih lorz yie, yie yietc 
liuz maiv guangc. 38 Weic zuqc yie yiem tin-dorngh njiec daaih mv baac 
maiv zeiz sueih yie ganh nyei eix zoux. Yie daaih zoux ei paaiv yie daaih 
wuov dauh nyei eix hnangv. 39 Paaiv yie daaih wuov dauh mees se 
hnangv naaiv. Dongh ninh ceix bun yie wuov deix mienh, ninh maiv oix yie 
bun laaih zitc yietc dauh. Taux nqa'haav laai wuov hnoi, oix yie bun ninh 
mbuo yietc zungv nangh daaih. 40 Weic zuqc yie mei Die nyei eix se 
hnangv naaiv. Haas dauh buatc ninh mei Dorn, yaac sienx kaux ninh mei 
Dorn, wuov dauh ziouc dugv yietc liuz nyei maengc. Taux nqa'haav laai 
wuov hnoi yie yaac oix bun ninh nangh daaih." 41 Yiutai Mienh ziouc 
ngopv Yesu weic zuqc ninh gorngv, "Yie se yiem tin-dorngh njiec daaih 
nyei nyanc hopv." 42 Ninh mbuo gorngv, "Naaiv dauh se Yosepv nyei 
dorn, Yesu, maiv zeiz? Ninh nyei diex maac mbuo hiuv duqv nyei. Ninh 


hnangv haaix nor haih gorngv ninh yiem tin-dorngh njiec daaih?" 43 Yesu 
dau ninh mbuo, "Meih mbuo maiv dungx ngih ngungx ngopv nyei maah! 
44 Maiv maaih haaix dauh haih daaih lorz yie cuotv liuz Zaangc Diex, 
dongh paaiv yie daaih wuov dauh, yuoqc ninh daaih. Haaix dauh daaih 
lorz yie, taux nqa'haav laai wuov hnoi yie ziouc bun ninh nangh daaih. 45 
Douc Waac Mienh nyei Sou fiev jienv gorngv, 'Tin-Hungh ganh oix njaaux 
ninh mbuo yietc zungv.'Haaix dauh haiz Zaangc Diex nyei waac yaac hoqc 
hiuv nyei, ninh mbuo yietc zungv oix daaih lorz yie. 46 Naaiv maiv zeiz 
gorngv maaih haaix dauh dugv buatc jiex Zaangc Diex. Kungx yiem 
Tin-Hungh daaih wuov dauh dugv buatc jiex Zaangc Diex hnangv. 47 Yie 
gorngv zien mbuox meih mbuo, haaix dauh sienx yie, wuov dauh maaih 
yietc liuz nyei maengc. 48 Yie zoux yungz maengc nyei nyanc hopv. 49 
Meih mbuo me ong-taaix-ngaeqv yiem deic-bung-huaang nyanc maa^naa 
mv baac ninh mbuo daic mi'aqv. 50 Haaix dauh nyanc yiem tin-dorngh 
njiec daaih nyei nyanc hopv maiv zuqc daic. 51 Yie zoux ziangh jienv nyei 
nyanc hopv yiem tin-dorngh njiec daaih. Haaix dauh nyanc naaiv nyungc 
nyanc hopv, wuov dauh dugv yietc liuz ziangh jienv. Yie bun nyei nyanc 
hopv se dongh yie ganh nyei orv weic bun baamh mienh duqv ziangh 
jienv." 52 Yiutai Mienh haiz naaiv deix waac ziouc nzaeng jiez jaax daaih 
gorngv, "Naaiv laanh mienh hnangv haaix nor haih bun ninh nyei orv mbuo 
nyanc?" 53 Yesu mbuox ninh mbuo, "Yie gorngv zien mbuox meih mbuo, 
se gorngv meih mbuo maiv nyanc Baamh Mienh nyei Dorn nyei orv, yaac 
maiv hopv ninh nyei nziaamv, yiem meih mbuo gu'nyuoz maiv maaih 
ziangh maengc aqv. 54 Haaix dauh nyanc yie nyei orv, hopv yie nyei 
nziaamv, wuov dauh maaih yietc liuz nyei maengc. Nqa'haav laai wuov 
hnoi yie yaac oix bun ninh nangh daaih. 55 Weic zuqc yie nyei orv caux 
yie nyei nziaamv se zien nyanc hopv. 56 Haaix dauh nyanc yie nyei orv 
yaac hopv yie nyei nziaamv, wuov dauh caux yie juangc maengc ziangh. 
Yie yaac caux wuov dauh juangc maengc ziangh. 57 Ziangh jienv nyei 
Zaangc Diex paaiv yie daaih, yie yaac weic ninh duqv ziangh jienv. 
Hnangv naaic, haaix dauh nyanc yie nyei orv, wuov dauh yaac weic yie 
dugv ziangh jienv. 58 Naaiv se yiem tin-dorngh njiec daaih nyei nyanc 
hopv. Se maiv hnangv mbuo nyei ong-taaix nyanc nyei maa^naa. Nyanc 


liuz corc haih daic nyei. Mv baac haas dauh nyanc yiem tin-dorngh mec 
daaih nyei nyanc hopv ziouc dugv yietc liuz ziangh jienv." 59 Yesu gorngv 
naaiv deix waac wuov zanc ninh yiem Kaa^be^naa^um Mungv mei wuic 
dorngh njaaux mienh. 


Mienh Camv Nyei Tuix Bouc 


60 Yesu nyei sai-gorx camv mei haiz liuz naaiv deix waac ziouc gorngv, 
"Naaiv deix njaaux nyei waac za'gengh agc dugv haic. Haaix dauh haih 
muangx dugv laeh?" 61 Yesu hiuv dugv ninh nyei sai-gorx hnangv naaiv 
nor ngopv naaiv deix waac ziouc gorngv mbuox ninh mbuo, "Laaix yie 
gorngv naaiv deix waac meih mbuo haiz or tuix bouc fai? 62 Wuov 
nyungc se gorngv meih mbuo buatc yie, Baamh Mienh nyei Dorn, faaux 
taux zinh ndaangc yiem nyei dorngx, meih mbuo hnangv haaix nor? 63 Se 
Singx Lingh bun mienh maaih ziangh maengc. Baamh mienh maiv haih 
bun mienh maaih ziangh maengc. Yie gorngv nyei waac haih bun meih 
mbuo dugv Singx Lingh. Singx Lingh yaac bun meih mbuo dugv ziangh 
maengc. 64 Mv baac meih mbuo maaih deix maiv sienz." Weic zuqc Yesu 
yiem gorn m'daaih hiuv dugv wuov deix mienh haaix dauh maiv sienx 
ninh, haaix dauh oix maaic ninh. 65 Ninh ziouc gorngv, "Weic naaiv yie 
gorngv jiex mbuox meih mbuo nyei, cuotv liuz Zaangc Diex bun daaih 
wuov deix, maiv maaih haaix dauh haih daaih lorz yie." 66 Yiem naaic 
daaih Yesu nyei sai-gorx camv nyei tuix bouc, maiv gan Yesu aqv. 67 
Yesu ziouc naaic gaax wuov deix ziepc nyeic dauh sai-gorx, "Meih mbuo 
yaac oix guangc yie fai?" 68 Simon Bide dau, "Ziouv aah! Yie mbuo oix 
zuqc mingh gan haaix dauh? Se dongh meih ganh nyei waac haih bun 
mienh dugv yietc liuz nyei maengc. 69 Yie mbuo sien yaac hiuv duqv 
meih zoux Tin-Hungh nyei Cing-Nzengc Mienh." 70 Yesu dau, "Yie ginv 
meih mbuo ziepc nyeic dauh maiv zeiz? Mv baac meih mbuo maaih dauh 
zoux hieh guaiv mienv." 71 Yesu hnangv naaiv nor gorngv se gorngv zuqc 
Simon I[^saa^kaa^li^otc nyei dorn, Yu^ndaatc. Maiv gunv ninh zoux wuov 
deix ziepc nyeic dauh sai-gorx nyei yietc dauh, nqa'haav ninh maaic Yesu. 


Yo^han 7 
Yesu Nyei Youz Mbuo Maiv Sienx Ninh 


1 Nqa'haav Yesu youh jienv Gaa^li^li Saengv mingh. Ninh dinge hnyouv 
maiv mingh Yu^ndie Saengv weic zuqc ninh hiuv dugv yiem wuov zoux 
hlo nyei Yiutai Mienh o lorz qangx daix ninh. 2 Wuov zanc aav lamh 
taux Mbiorv Liuh nyei Zipv aqv. 3 Yesu nyei youz mbuo ziouc gorngv 
mbuox ninh, "Gorx aah! Meih cuotv naaiv norm dorngx mingh Yu^ndie 
Saengv maah! Oix zuqc bun meih nyei sai-gorz mbuo buatc meih zoux 
mbuoqc horngh nyei sic. 4 Haaix dauh oix duqv mengh dauh, ninh maiv 
bingx ninh zoux nyei sic. Meih zoux jienv naaiv deix sic, oix zuqc mingh 
bun lungh ndiev mienh mangc meih maah!" 5 Liemh Yesu ganh nyei youz 
mbuo yaac maiv sienx ninh. 6 Yesu mbuox ninh mbuo, "Yie nyei ziangh 
hoc maiv gaengh taux, mv baac meih mbuo haaix norm ziangh hoc yaac 
mingh dugv nyei. 7 Baamh mienh man maaih dorngx nzorng meih mbuo 
mv baac ninh mbuo nzorng yie, weic zuqc yie zoux zorng-zengx gorngv 
ninh mbuo zoux nyei waaic sic. 8 Meih mbuo gunv mingh jiex Zipv agv. 
Yie maiv gaengh mingh weic zuqc yie horpc zuqc mingh me ziangh hoc 
maiv gaengh taux." 9 Yesu caux ninh mbuo hnangv naaiv nor gorngv liuz, 
ninh corc yiem Gaa^li^li Saengv. 


Yesu Mingh Jiex Mbiorv Liuh Nyei Zipv 


10 Yesu nyei youz mbuo mingh jiex Zipv mr'agv. Yesu nga'haav mingh mv 
baac ninh maiv dorng zuangz mingh, kungz bingx em mingh hnangv. 11 
Yiem wuov zipv nyei yinh gu'nyuoz, zoux hlo nyei Yiutai Mienh lorz Yesu 
yaac naaic mienh, "Wuov laanh mienh yiem haaix?" 12 Yiem wuov jiex 
zipv nyei zuangx mienh sih sungx sapv nyei gorngv Yesu. Maaih deix 
gorngv, "Ninh gengh zoux kuv mienh."Maaih deix gorngv, "Maiv zeiz! 
Ninh kungx nduov mienh hnangv." 13 Mv baac haaix dauh yaac maiv 
gaamv dorng zuangx gorngv taux Yesu, weic zuqc ninh mbuo gamh nziex 
haic zoux hlo nyei Yiutai Mienh. 14 Jiex Zipv taux ndaamv-dingh, Yesu 


mingh zaangc Tin-Hungh nyei biauv njaaux mienh. 15 Zoux hlo nye 
Yiutai Mienh mbuoqc horngh haic yaac gorngv, "Naaiv laanh mienh maiv 
dugv doqc sou hlang. Ninh fungc haih ndongc mac hiuv?" 16 Yesu ziouc 
dau ninh mbuo, "Yie njaaux nyei waac se maiv zeiz yie ganh hnamv cuotv 
daaih njaaux. Se dongh paaiv yie daaih wuov dauh nyei waac. 17 Haaix 
dauh dingc hnyouv ei Tin-Hungh nyei eix zoux, wuov dauh ziouc hiuv 
duqv yie njaaux nyei waac yiem Tin-Hungh daaih fai yie ganh hnamv 
cuotv daaih njaaux. 18 Haaix dauh ei ninh ganh nyei za'eix hnamv cuotv 
daaih njaaux, wuov dauh kungx oix mienh taaih ninh hnangv. Mv baac 
haaix dauh oix mienh taaih paaiv ninh daaih wuov dauh, ninh kungx 
gorngv zien waac hnangv. Maiv haih gorngv-baegc. 19 Mose bun leiz-latc 
meih mbuo maiv zeiz? Mv baac meih mbuo yaac maiv maaih yietc dauh 
gan leiz-latc. Meih mbuo weic haaix diuc lorz qangx daix yie?" 20 Zuangx 
mienh gorngv, "Mienv muogv meih maiv nzang mbor lorh! Maaih haaix 
dauh oix daix meih laeh?" 21 Yesu gorngv, "Yie zoux nzunc sic meih 
mbuo yaac mbuoqc horngh haic. 22 Mose heuc meih mbuo tengx mienh 
jiex gaatv mei leiz. (Mv baac mam nyungc leiz mam zeiz yiem Mose 
daaih, se yiem meih mbuo nyei ong-taaix-ngaeqv daaih.) Dingh Gong 
Hnoi meih mbuo yaac tengx mienh jiex gaatv nyei leiz. 23 Se gorngv meih 
mbuo doix Dingh Gong Hnoi tengx mienh jiex gaatv nyei leiz weic maiv 
oix dorngc Mose mei leiz, wuov nyungc yie longe Dingh Gong Hnoi zorc 
dauh mienh longx nzengc, meih mbuo weic haaix diuc qiex jiez yie? 24 
Maiv dungx mange beih zaangc siemv, oix zuqc baengh fim nyei siemv." 


Yesu Za'gengh Zoux Giduc Fai? 


25 Weic mam maaih deix Ye^lu^saa^lem Zingh nyei mienh gorngv, "Ninh 
mbuo oix daix wuov dauh mienh dongh naaiv dauh saah? 26 Mangc gaax, 
ninh dorng zuangx mienh gorngv waac mv baac ninh mbuo maiv gorngv 
yietc nyungc bun ninh. Zoux hlo nyei mienh za'gengh bm dingc ninh zoux 
Giduc mv bei? 27 Mv baac naaiv laanh mienh yiem haaix daaih mbuo hiuv 
nyei. Giduc yiem haaix daaih maiv maaih haaix dauh hiuv. " 28 Yesu yiem 
zaangc Tin-Hungh nyei biauv njaaux mienh wuov zanc ninh longc qiex hlo 


nyei gorngv, "Meih mbuo za'gengh hiuv dugv yie yaac hiuv yie yiem haas 
daaih. Yie maiv zeiz sueih yie ganh nyei eix daaih. Mv baac paaiv vie 
daaih wuov dauh se zien nyei. Meih mbuo yaac maiv hiuv dugv ninh. 29 
Mv baac yie hiuv dugv ninh met, weic zuqc yie yiem ninh wuov daaih, 
ninh yaac paaiv yie daaih." 30 Ninh mbuo ziouc oix zorqv ninh haic aqv, 
mv baac maiv maaih haaix dauh njiec buoz zorqv weic zuqc ninh mei 
ziangh hoc maiv gaengh taux. 31 Yiem wuov nyei zuangx mienh corc 
maaih camv nyei sienx ninh. Ninh mbuo gorngv, "Giduc daaih wuov zanc 
ninh haih zoux dugv mbuoqc horngh nyei jangx-hoc gauh camv naaiv 
dauh fai?" 


Zoux Hlo Nyei Yiutai Mienh Paaiv Baeng Mingh Zorqv Yesu 


32 Faa^li^si Mienh haiz zuangx mienh sih sungx sapv nyei gorngv Yesu 
nyei jauv, ninh mbuo caux sai mienh bieiv ziouc paaiv goux zaangc 
Tin-Hungh nyei biauv nyei baeng mingh zorqv Yesu. 33 Yesu gorngv, 
"Yie aengx caux meih mbuo yiem dangh baav hnangv. Nqa'haav ziouc 
nzuonx taux paaiv yie daaih wuov dauh. 34 Meih mbuo or lorz yie yaac 
lorz maiv buatc, weic zuqc yie mingh yiem nyei dorngx meih mbuo mingh 
maiv dugv." 35 Zoux hlo nyei Yiutai Mienh, laanh naaic laanh, "Aa, naaiv 
laanh mienh oix mingh haaix mbuo cingx lorz maiv buatc? Ninh oix mingh 
mbuo Yiutai Mienh nzaanz mingh yiem wuov deix Janx-Gikc nyei zingh 
njaaux Janx-Gikc fai? 36 Ninh gorngv mbuo oix lorz ninh yaac lorz maiv 
buatc, yaac gorngv ninh mingh nyei dorngx mbuo mingh maiv dugv. Naaiv 
haaix nyungc eix leiz mv bei?" 


Yungz Maengc Nyei Wuom 


37 Zipv nyei nqa'haav laai wuov hnoi, se gauh hlo jiex nyei hnoi, Yesu 
souy jiez daaih gorngv hlo me, "Haaix dauh jaang nqaatv oix zuge daaih 
yie naaiv hopv. 38 Hnangv Ging-Sou fiev jienv gorngv nor, 'Haaix dauh 
sienx yie, yungz maengc nyei wuom ziouc yiem wuov dauh nyei hnyouv 
liouc cuotv daaih hnangv camv-diuh ndaaih nor TT 39 Yesu hnangv naaiv 


nor gorngv se gorngv taux Singx Lingh, dongh sienx ninh nyei mienh oix 
dugv zipv. Mv baac wuov zanc Tin-Hungh maiv gaengh bun Singx Lingh 
mienh, weic zuqc Yesu maiv gaengh dugv njang-laangc. 


Mienh Laaix Yesu Bun Nqoi 


40 Zuangx mienh haiz ninh hnangv naaiv nor gorngv, maaih deix ziouc 
gorngv, "Naaiv dauh za'gengh dongh mbuo zuov wuov dauh Douc Waac 
Mienh aqy." 41 Aengx maaih deix gorngv, "Ninh zoux Giduc aqv." Mv 
baac maaih deix gorngv, "Giduc fungc haih yiem Gaa^li^li daaih? 42 
Ging-Sou fiev jienv gorngv, Giduc zoux Ndaawitv Hungh nyei Zeiv-Fun 
yaac yiem Ndaawitv Hungh nyei buonv-mungv, Mbetc^le^hem, daaih 
maiv zeiz?" 43 Weic naaiv mienh ziouc laaix Yesu bun nqoi. 44 Maaih 
deix oix zorqv Yesu mv baac maiv maaih haaix dauh njiec buoz zorqyv. 


Zoux Hlo Nyei Yiutai Mienh Maiv Sienx Yesu 


45 Mingh zorqv Yesu wuov deix baeng nzuonx daaih, sai mienh bieiv 
caux Faa^li^si Mienh naaic ninh mbuo, "Meih mbuo zoux haaix nyungc 
maiv zorgv Hem ninh daaih?" 46 Wuov deix baeng dau, "Maiv maaih jiex 
yietc dauh mienh gorngv waac hnangv mac dauh." 47 Faa^li^si Mienh 
gorngv, "Meih mbuo yaac zuqc ninh nduov mr'agv saah? 48 Maaih haaix 
dauh zoux hlo nyei Yiutai Mienh fai Faa^li^si Mienh sienx jiex ninh nyei 
fai? 49 Maiv maaih lorgc. Mv baac naaiv guanh mienh maiv hiuv dugv 
Mose mei Leiz-Latc ziouc zuqc Tin-Hungh zioux ninh mbuo." 50 Maaih 
dauh wuov deix Faa^li^si Mienh, dongh zinh ndaangc mingh lorz Yesu 
wuov dauh Ni^ko^nde^matv, naaic, 51 "Ei mbuo nyei leiz, mbuo maiv 
gaengh haiz mienh gorngv, maiv hiuv duqv ninh nyei gorn-baengx, mbuo 
haih dingc ninh nyei zuiz fai?" 52 Ninh mbuo dau, "Wuov nyungc meih 
yaac yiem Gaa^li^li daaih? Dimv mangc Ging-Sou maah! Meith ziouc hiuv 
dugv maiv maaih yietc dauh douc waac mienh yiem Gaa^li^li cuotv daaih 
niaa." 53 Jiex zipv nyei wuic nzaanx, gorgv-mienh nzuonx gorgv-mienh 
nyei biauv. 


Yo^han 8 
M'siegv Dorn Hien Nqox Zugc Mienh Zorgv Daaih 


1 Mv baac Yesu mingh wuov Ga'lanv Mbong. 2 Da'nyeic ndorm nziouv 
nyei, Yesu aengx mingh zaangc Tin-Hungh nyei biauv. Zuangx mienh 
daaih gapv zunv ninh wuov. Ninh ziouc zueiz jienv njaaux ninh mbuo. 3 
Maaih deix njaaux leiz nyei fin-saeng caux Faa^li^si Mienh dorh dauh 
hienx jienv ngoz zorgv daaih nyei m'sieqv dorn, bun ninh souv Hem 
zuangx mienh nyei nza'hmien. 4 Ninh mbuo gorngv mbuox Yesu, 
"Fin-Saeng aah! Naaiv dauh m'sieqv dorn hienx jienv ngoz wuov zanc 
mienh zorgv daaih. 5 Mose nyei Leiz-Latc hatc mbuo oix zuqc longc 
la'bieiv zong naaiv nyungc mienh daic. Meih ni? Hnangv haaix nor 
gorngv?" 6 Ninh mbuo hnangv naaiv nor naaic se oix nduov Yesu gorngv 
dorngc ziouc haih lorz gorn-baengx gox ninh. Mv baac Yesu ndogv njiec 
longc buoz-ndogv fiev ga'ndiev ndau. 7 Wuov deix mienh maiv dingh liouh 
nyei naaic. Yesu ziouc cau jiez daaih gorngv mbuox ninh mbuo, "Meih 
mbuo haaix dauh maiv baamz jiex zuiz, gunv zorqv la'bieiv zong ndaangc 
maah!" 8 Gorngv liuz, Yesu aengx ndoqv njiec longc buoz-ndogv fiev 
ndau. 9 Ninh mbuo haiz Yesu hnangv naaiv nor gorngv, ninh mbuo ziouc 
zoqc dauh zoqc dauh nyei cuotv. Gauh gox wuov deix cuotv ndaangc, 
cuotv nzengc agv. Kungx Yesu ganh yiem wuov hnangv. Mv baac wuov 
dauh m'sieqv dorn corc souv jienv wuov nyei. 10 Yesu aengx cau jiez 
daaih naaic wuov dauh m'sieqv dorn, "Dorc aah! Wuov deix mienh jiex 
haaix nzengc mi'aqv. Maiv maaih haaix dauh dingc meih nyei zuiz?" 11 
Wuov dauh m'sieqv dorn dau, "Domh Gorx aah! Maiv maaih haaix dauh 
agv." Yesu gorngv, "Yie yaac maiv dingc meih nyei zuiz. Gunv mingh 
agv. Yangh naaiv jiex maiv dungx aengx baamz zuiz oc." 


Yesu Se Njang Ziux Baamh Gen 


12 Yesu aengx njaaux zuangx mienh. Ninh gorngv, "Yie se njang ziux 
baamh gen. Haaix dauh gan yie, wuov dauh yietc liuz maiv zuqc yangh 


hmuangz gu'nyuoz, zungv dugv njang ziux ninh nyei maengc." 13 Faa^li^si 
Mienh aengx gorngv, "Meih tengx meih ganh zoux zorng-zengx, meih 
gorngv nyei waac se maiv zien." 14 Yesu dau, "Maiv gunv yie tengx yie 
ganh zoux zorng-zengx, yie nyei waac za'gengh zien nyei, weic zuqc yie 
hiuv duqv yie yiem haaix daaih yaac hiuv duqv yie oix mingh haaix. Mv 
baac meih mbuo maiv bm dugv yie yiem haaix daaih yaac oix mingh 
haaix. 15 "Meih mbuo ei baamh mienh mei za'eix siemv mienh. Yie maiv 
siemv haaix dauh. 16 Mv baac se gorngv yie siemv mienh nor, yie siemv 
duqv horpc, weic zuqc maiv zeiz yie ganh siemv. Zaangc Diex paaiv yie 
daaih yaac caux yie siemv. 17 Meih mbuo ganh nyei Leiz-Latc fiev jienv 
gorngv, 'Maaih i laanh mienh zoux zorng-zengx, gorngv nyei waac dom 
nor, sienx dugv aqv.' 18 Yie tengx yie ganh zoux zorng-zengx. Aengx 
maaih yie nyei Die, dongh paaiv yie daaih wuov dauh, yaac tengx yie zoux 
zorng-zengx." 19 Ninh mbuo mac, "Meih nyei die yiem haaix?" Yesu 
dau, "Meih mbuo maiv hiuv yie, yaac maiv hiuv yie nyei Die. Se gorngv 
meih mbuo hiuv duqv yie nor, meih mbuo ziouc hiuv dugv yie nyei Die." 
20 Yesu yiem zaangc Tin-Hungh nyei biauv, nitv mienh fongc horc nyaanh 
wuov deix faang nyei dorngx njaaux mienh wuov zanc, ninh gorngv naaiv 
deix waac. Yaac maiv maaih haas dauh zorqv ninh weic zuqc ninh nyei 
ziangh hoc maiv gaengh taux. 


Yie Mingh Nyei Dorngz Meih Mbuo Mingh Maiv Dugv 


21 Yesu aengx gorngv mbuox ninh mbuo, "Yie oix mingh aqv. Meih 
mbuo oix lorz yie, mv baac meih mbuo daic meih mbuo corc maaih jienv 
zuiz nyei. Yie mingh nyei dorngx meih mbuo maiv haih mingh." 22 Zoux 
hlo nyei Yiutai Mienh gorngv, "Ninh oix daix ninh ganh daic fai? Weic 
zuqc ninh gorngv ninh mingh nyei dorngx mbuo mingh maiv dugv." 23 
Yesu mbuox ninh mbuo, "Meih mbuo benx lungh ndiev me, yie benx 
tin-dorngh nyei. Meih mbuo guei baamh gen, yie maiv guei baamh gen. 24 
Weic naaiv yie gorngv mbuox jiex meih mbuo, taux daic wuov zanc meih 
mbuo corc maaih jienv zuiz nyei. Se gorngv meih mbuo maiv sienx yie 
zoux dongh yie gorngv yie zoux wuov dauh nor, meih mbuo daic mv baac 


corc maaih Hem zuiz nyei." 25 Ninh mbuo naaic Yesu, "Meih dongh 
haaix dauh laeh?" Yesu dau, "Zinh ndaangc yie mbuox jiex meih mbuo yie 
dongh haaix dauh, yie se dongh wuov dauh agv. 26 Yie aengx maaih 
camv-nyungc jauv gorngv meih mbuo, dinge meih mbuo nyei zuiz. Mv 
baac paaiv yie daaih wuov dauh se zien nyei. Yie haiz ninh gorngv jiex 
nyei waac, yie yaac gorngv mbuox baamh mienh." 27 Wuov deix mienh 
maiv mengh baeqc Yesu gorngv taux Zaangc Diex. 28 Yesu ziouc gorngv, 
"Meih mbuo liepc yie, Baamh Mienh nyei Dorn, faaux hlang wuov zanc, 
meih mbuo ziouc hiuv dugv yie se yietc liuz ziangh jienv wuov dauh. Wuov 
zanc meih mbuo ziouc hiuv duqv yie maiv zeiz such eix zoux haaix 
nyungc. Zaangc Diex njaaux yie hnangv haaix nor gorngv, yie ziouc 
hnangv wuov nor gorngv. 29 Paaiv yie daaih wuov dauh yaac caux yie 
yiem. Ninh maiv guangc bun yie ganh yiem weic zuqc yie zanc-zanc zoux 
horpc ninh mei hnyouv." 30 Mienh cam nyei haiz Yesu gorngv naaiv 
deix waac ziouc sienx ninh. 


Apc^laa^ham Nyei Zeiv-Fun 


31 Yesu gorngv mbuox sienx ninh wuov deix Yiutai Mienh, "Se gorngv 
meih mbuo zanc-zanc ei jienv yie njaaux nyei waac zoux, meih mbuo 
za'gengh zoux yie nyei sai-gorx. 32 Meih mbuo ziouc hum dugv zien leiz. 
Zien leiz yaac oix bungx nqoi meih mbuo." 33 Ninh mbuo dau, "Yie mbuo 
zoux Apc^laa^ham mei zeiv-fun, yietc liuz maiv tengx haaix dauh zoux 
jiex nouh. Wuov nyungc, meih fungc gorngv yie mbuo dugv bungz nqoi?" 
34 Yesu dau ninh mbuo, "Yie gorngv zien mbuox meih mbuo, haaix dauh 
baamz zuiz, wuov dauh zoux zuiz nyei nouh. 35 Zoux nouh nyei mienh 
maiv haih yietc liuz caux biauv-ziouv yiem. Kungx cien dorn dugv yietc 
liuz yiem hnangv. 36 Se gorngv Tin-Hungh nyei Dorn bungx nqoi meih 
mbuo, meih mbuo za'gengh benx bungx nqoi nyei mienh. 37 Yie bm dugv 
meih mbuo zoux Apc^laa^ham nyei zeiv-fun. Mv baac meih mbuo corc 
oix daix yie weic zuqc yie njaaux nyei leiz meih mbuo maiv muangx. 38 
Yie gorngv nyei se yiem Zaangc Diex wuov buatc jiex nyei sic. Meih 
mbuo zoux nyei se meih mbuo nyei die mbuox meih mbuo zoux." 39 Ninh 


mbuo dau, "Yie mbuo me die se Apc^laa^ham." Yesu aengx dau ninh 
mbuo, "Se gorngv meih mbuo za'gengh zoux Apc^laa^ham nyei zeiv-fun 
nor, meih mbuo zoux nyei sic ziouc hnangv Apc^laa^ham zoux mei 40 
Yie kungx gorngv dongh yie haiz Tin-Hungh gorngv jiex nyei zien leiz 
mbuox meih mbuo, mv baac meih mbuo oix daix yie. Apc^laa^ham maiv 
hnangv naaic zoux. 41 Meih mbuo kungx zoux hnangv meih mbuo nyei 
Die nor zoux." Ninh mbuo dau, "Yie mbuo se maiv zeiz gu'nguaaz-toi. Yie 
mbuo maaih nduqc dauh die hnangv, se Tin-Hungh." 


Mienv Nyei Hungh Nyei Zeiv-Fun 


42 Yesu gorngv mbuox ninh mbuo, "Se gorngv Tin-Hungh za'gengh zoux 
meih mbuo nyei Die nor, meih mbuo ziouc hnamv yie weic zuqc yie yiem 
ninh daaih, ih zanc yie yiem naaiv. Yie maiv zeiz ei yie ganh nyei eix 
daaih. Ninh paaiv yie daaih. 43 Meih mbuo weic haaix diuc maiv mengh 
baeqc yie gorngv nyei waac? Se weic zuqc meih mbuo mam haih muangx 
yie mei doz. 44 Meih mbuo me die se mem nyei hungh. Meih mbuo 
kungx ox ei Hem meih mbuo nyei die nyei eix zoux hnangv. Yiem gorn 
wuov ninh m'daaih daix mienh. Ninh yietc liuz maiv a'hneiv zien leiz, weic 
zuqc yiem ninh ganh maiv maaih zien leiz. Ninh gorngv-baegc weic zuqc 
ninh ei ninh ganh nyei fiem-fingx m'daaih gorngv-baeqc. Ninh kungx 
gorngv-baeqc hnangv yaac zoux gorngv-baeqc nyei die. 45 Mv baac yie 
gorngv zien nyei, meih mbuo cingx daaih maiv sienx yie. 46 Meih mbuo 
haaix dauh haih zaah duqv cuotv yie maaih zuiz? Wuov nyungo, se gorngv 
yie gorngv zien leiz, meih mbuo weic haaix diuc maiv sienx yie? 47 Haaix 
dauh yiem Tin-Hungh daaih, wuov dauh zungv muangx Tin-Hungh nyei 
waac. Meih mbuo maiv zeiz yiem Tin-Hungh daaih cingx daaih maiv 
muangx ninh nyei waac." 


Yesu Yiem Ndaangc Apc^laa^ham 


48 Wuov deix Yiutai Mienh dau Yesu, "Naaiv yie mbuo gorngv duqv 
zuqc nyei saah? Yie mbuo gorngv meih se Saa^maa^lie Janx yaac maaih 


mienv yiem meih nyei sin." 49 Yesu dau, "Yie maiv zeiz maaih mem 
yiem yie nyei sin. Yie taaih yie nyei Die, mv baac meih mbuo mangc piex 
yie. 50 Yie maiv zeiz lorz mienh taaih yie, mv baac maaih dauh tengx yie 
lorz, yaac dongh naaiv dauh oix tengx yie siemv. 51 Yie gorngv zien 
mbuox meih mbuo, haaix dauh ei jienv yie njaaux nyei waac zoux, wuov 
dauh yietc liuz maiv daic." 52 Yiutai Mienh gorngv mbuox ninh, "Ih zanc 
yie mbuo za'gengh hiuv dugv meih maaih mienv yiem meih nyei sin. 
Apc^laa^ham daic mi'aqv. Tin-Hungh nyei zuangx douc waac mienh yaac 
daic nzengc mag, Mv baac meih gorngv haaix dauh ei jienv meih njaaux 
nyei waac zoux, wuov dauh yietc luz maiv daic. 53 Mbuo nyei ong-taaix- 
ngaegv, Apc^laa^ham, zungv daic mi'aqv. Meih zoux gauh hlo jiex ninh 
fai? Tin-Hungh nyei zuangx douc waac mienh yaac daic mi'aqv. Meih 
gorngv meih ganh zoux haaix dauh?" 54 Yesu dau ninh mbuo, "Se gorngv 
yie ganh taaih yie ganh nor, naaiv maiv maaih haaix nyungc eix leiz. Taaih 
yie wuov dauh se yie nyei Die, dongh meih mbuo gorngv zoux meih mbuo 
nyei Tin-Hungh wuov dauh. 55 Meih mbuo yietc luz maiv bm duqv ninh, 
mv baac yie bm duqv ninh nyeti. Se gorngv yie gorngv yie maiv hiuv duqv 
ninh nor, yie ziouc hnangv meih mbuo nor gorngv-baegc. Mv baac yie hiuv 
duqv ninh, yaac ei Hem ninh nyei waac zoux. 56 Meih mbuo mei 
ong-taaix, Apc^laa^ham, a'hneiv oix dugv buatc yie daaih nyei 
hnoi-nyieqc. Ninh dugv buatc liuz ziouc orn-lorgc haic." 57 Ninh mbuo 
aengx gorngv ninh, "Aa, meih zungv maiv gaengh dugv hmz ziepc 
hnyangx. Meih buatc nes Apc^laa^ham nyei?" 58 Yesu dau, "Yie gorngv 
zien mbuox meih mbuo, Apc^laa^ham maiv gaengh cuotv seix, yie zungv 
yiem nyei." 59 Ninh mbuo haiz naaiv deix waac ziouc zorgv la'bieiv oix 
zong ninh, mv baac ninh bingx jienv cuotv zaange Tin-Hungh nyei biauv 
mi'aqv. 


Yo^han 9 
Yesu Zorc Longx Dauh Yiem-Toi M'zing Maengh Nyei Mienh 


1 Yesu yangh jienv jauv mingh, buatc dauh yiem-toi m'zing maengh nyei 


mienh. 2 Sai-gorx mbuo naaic Yesu, "Sai-Diex aah! Naaiv dauh mienh 
cuotv seix daaih m'zing maengh se laaix ninh ganh nyei zuiz fai laaix ninh 
nyei diex maac nyei zuiz?" 3 Yesu dau, "Ninh m'zing maengh maiv zeiz 
laaix ninh ganh nyei zuiz fai ninh diex maac nyei zuiz. Ninh nyei m'zing 
maengh se weic bun Tin-Hungh zoux nyei sic yiem naaiv dauh mienh mei 
sin biux mengh cuotv daaih. 4 Maiv gaengh hmuangx, mbuo oix zuqc 
zoux paaiv yie daaih wuov dauh nyei gong. Hmuangx yietv taux, maiv 
maaih haaix dauh zoux duqv gong. 5 Yie corc yiem jienv baamh gen mei 
ziangh hoc yie zoux njang ziux baamh gen." 6 Yesu gorngv liuz naaiv deix 
waac, ninh tuiv wuom-nzuih wuov ndau, caix benx wuom-bamc daaih, 
nzaatv Hem wuov dauh mienh nyei m'zing, 7 mbuox ninh, "Mingh wuov 
norm S1^lo^am Wuom-Domh nzaaux oc." (S1^lo^am wuov norm mbuox 
nyei eix leiz se "Paaiv Mingh.") Wuov dauh mienh mingh nzaaux liuz, 
nzuonx daaih ziouc mangc dugv buatc aqv. 8 Ninh nyei laangz zaangc 
mienh caux aah loc buatc ninh tov nyaanh wuov deix, laanh naaic laanh, 
"Naaiv dauh mienh dongh aah loc zueiz jienv tov nyaanh wuov dauh maiv 
zeiz?" 9 Maaih deix gorngv, "Zeiz nyei, dongh naaiv dauh aqv."Maaih 
deix gorngv, "Maiv zeiz. Se hnangv ninh hnangv." Wuov dauh mienh ganh 
ziouc gorngv, "Zeiz nyei. Dongh yie aqv." 10 Wuov deix mienh ziouc 
naaic ninh, "Aav, wuov nyungc meih nyei m'zing hnangv haaix nor haih 
longx, mangc dugv buatc?" 11 Ninh dau, "Maaih dauh mienh, mbuox heuc 
Yesu, caix wuom-bamc nzaatv yie nyei m'zing aengx heuc yie mingh 
Siloam Wuom-Domh nzaaux. Yie ziouc mingh. Nzaaux liuz, mange 
duqv buatc daaih aqv." 12 Wuov deix mienh aengx mac, "Wuov dauh 
mienh yiem haaix?" Ninh gorngv, "Yie maiv hiuv." 


Faa^li^si Mienh Zaah Naaic M'zing Longx Wuov Dauh Mienh 


13 Ninh mbuo ziouc dorh m'zing maengh longx daaih wuov dauh mienh 
mingh Faa^li^si Mienh wuov. 14 Dongh Yesu caix wuom-bamc tengx 
ninh nzaatv jienv m'zing njang daaih wuov hnoi se Dingh Gong Hnoi. 15 
Wuov deix Faa^li^si Mienh yaac naaic ninh, "Meih nyei m'zing hnangv 
haaix nor haih longx, mange duqv buatc?" Ninh gorngv, "Yesu zorgv 


wuom-bamc nzaatv yie nyei m'zing. Yie nzaaux liuz ziouc mange dugv 
buatc daaih agv." 16 Maaih deix Faa^li^si Mienh gorngv, "Tengz m'zing 
mangc dugv buatc wuov dauh mienh maiv zeiz yiem Tin-Hungh daaih, 
weic zuqc ninh maiv ei Dingh Gong Hnoi nyei leiz zoux." Mv baac maaih 
deix gorngv, "Baamz zuiz nyei mienh hnangv haaix nor haih zoux naaiv 
deix mbuoqc horngh haic nyei jangx-hoc?"Hnangv naaic ninh mbuo ziouc 
bun nqoi mr'agv. 17 Faa^li^si Mienh aengx naaic nzunc wuov dauh mienh, 
"Ninh tengx meih nyei m'zing longx, haih mangc dugv buatc. Wuov 
nyungc, meih gorngv ninh se haaix nyungc mienh?" Wuov dauh mienh 
dau, "Ninh zoux dauh douc waac mienh." 18 Zoux hlo nyei Yiutai Mienh 
corc maiv sienx ninh zinh ndaangc m'zing maengh, ih zanc haih mange 
duqv buatc. Ninh mbuo ziouc heuc ninh me diex maac daaih 19 mae 
ninh mbuo, "Naaiv dauh mienh meih mbuo nyei dorn? Meih mbuo gorngv 
ninh yiem-toi m'zing maengh dongh naaiv dauh fai? Wuov nyungc, ninh ih 
zanc hnangv haaix nor haih mangc dugv buatc?" 20 Wuov dauh mienh 
nyei diex maac dau, "Yie mbuo hiuv dugv ninh zoux yie mbuo nyei dorn, 
yaac hiuv dugv ninh cuotv ser daaih m'zing maengh mi'aqv. 21 Mv baac 
yie mbuo maiv bm dugv ninh hnangv haaix nor haih mangc dugv buatc, 
yaac maiv hiuv duqv haaix dauh zorc ninh nyei m'zing njang. Meih mbuo 
ganh naaic gaax ninh maah! Ninh hlo aqv. Ninh ganh haih gorngv ninh 
ganh mei jauv." 22 Ninh nyei diex maac hnangv naaiv nor gorngv weic 
zuqc ninh mbuo gamh nziex zoux hlo nyei Yiutai Mienh. Zoux hlo me 
wuov deix zungv gorngv liuz, haaix dauh nyiemc Yesu zoux Giduc, ninh 
mbuo oix zunc cuotv wuic dorngh. 23 Weic naaiv ninh nyei diex maac 
cingx daaih gorngv, "Ninh hlo aqv. Meih mbuo naaic gaax ninh ganh 
maah!" 24 Faa^li^si Mienh heuc m'zing maengh zorc longx wuov dauh 
mienh aengx daaih da'nyeic nzunc yaac mbuox ninh, "Meih oix zuge dorng 
jienv Tin-Hungh laengz meih kungx gorngv zien hnangv.Yie mbuo hiuv 
duqv zorc meih nyei m'zing wuov dauh se zuiz-mienh agv." 25 Wuov dauh 
mienh dau, "Ninh zoux zuiz-mienh zeiz fai maiv zeiz, yie maiv hiuv. Yie 
kungx hiuv dugv yietc nyungc hnangv. Zinh ndaangc yie m'zing maengh, ih 
zanc yie haih mangc dugv buatc." 26 Ninh mbuo aengx naaic, "Ninh zoux 
haaix nyungc bun meih? Ninh hnangv haaix nor zorc meih nyei m'zing 


longx, mange dugv buatc?" 27 Ninh dau, "Yie mbuox jiex meih mbuo, 
meih mbuo yaac maiv muangx. Meih mbuo weic haas diuc aengx oix 
muangx nzunc? Meih mbuo yaac oix zoux ninh nyei sai-gorx fai?" 28 Ninh 
mbuo ziouc gorngv doqc ninh. Ninh mbuo gorngv, "Meih zoux wuov dauh 
lov nyei sai-gorx. Yie mbuo zoux Mose mei sai-gorx. 29 Yie mbuo bh 
duqv Tin-Hungh caux Mose gorngv waac. Mv baac wuov dauh lov yie 
mbuo liemh maiv hiuv duqv ninh yiem haaix daaih." 30 Wuov dauh mienh 
dau, "Naaiv za'gengh mbuoqc horngc haic. Meih mbuo maiv hiuv dugv 
ninh yiem haaix daaih. Mv baac ninh zorc yie nyei m'zing mange duqv 
buatc. 31 Mbuo hiuv duqv Tin-Hungh maiv muangx baamz zuiz mienh 
nyei waac. Mv baac haaix dauh taaih Tin-Hungh, ei jienv ninh nyei eix 
zoux, ninh muangx wuov dauh. 32 Yiem zem lungh zeix ndau cuotv daaih 
taux ih zanc, maiv maaih haaix dauh haiz jiex maaih haaix dauh zorc 
yiem-toi m'zing maengh nyei mienh longx, haih mangc duqv buatc 33 Se 
gorngv naaiv dauh mienh maiv zeiz yiem Tin-Hungh daaih nor, ninh maiv 
haih zoux haaix nyungo." 34 Zoux hlo nyei wuov deix dau, "Meih 
zuiz-mienh cuotv seix daaix jienv zuiz hlo daaih, mv baac meih oix njaaux 
yie mbuo?" Ninh mbuo ziouc zunc ninh cuotv wuic dorngh may. 


Mienh Maaih Zuiz Yesu Beiv M'zing Maengh 


35 Yesu haiz gorngv ninh mbuo zunc naaiv dauh mienh cuotv wuic 
dorngh. Ninh ziouc mingh lorz buatc yaac naaic ninh, "Meih sienx Baamh 
Mienh nyei Dorn fai?" 36 Wuov dauh mienh dau, "Domh Gorx aah! Ninh 
dongh haaix dauh? Tov meih mbuox yie oc. Yie ziouc haih sienx ninh." 37 
Yesu gorngv mbuox ninh, "Meih buatc jiex ninh me, Dongh ih zanc caux 
meih gorngv waac wuov dauh." 38 Wuov dauh mienh gorngv, "Ziouv aah! 
Yie sienx aqv." Ninh ziouc gueic njiec baaix Yesu. 39 Yesu gorngv, "Yie 
njiec baamh gen weic siemv zuiz, bun m'zing maengh nyei mienh haih 
mangc duqv buatc, yaac bun mangc dugv buatc wuov deix m'zing maengh 
mingh." 40 Maaih deix Faa^li^si Mienh caux Yesu yiem wuov haiz ninh 
hnangv naaiv nor gorngv ziouc naaic, "Hnangv naaic, yie mbuo yaac 
m'zing maengh nyei fai?" 41 Yesu dau, "Se gorngv meih mbuo m'zing 


maengh nor, meih mbuo maiv maaih zuiz agv. Mv baac meih mbuo 
gorngv, "Yie mbuo mange dugv buatc nyei.' Hnangv mac meih mbuo corc 
maaih zuiz nyei." 


Yo^han 10 
Ba'gi Yungh Laatc Nyei Waac-Beiv 


1 Yesu gorngv, "Yie gorngv zien mbuox meih mbuo, haaix dauh bieqc 
ba'gi yungh laatc, maiv yangh laatc gaengh bieqc, kungx nyorng yangh 
ganh norm dorngx bieqc, ninh zoux janx-zaqc nimc yungh, caangv yungh 
hnangv. 2 Mv baac yangh gaengh biegc wuov dauh se goux ba'gi yungh 
nyei mienh. 3 Zuov gaengh nyei mienh tengx ninh koi gaengh. Ba'gi yungh 
yaac muangx ninh mei qiex. Ninh ei dauh dauh ba'gi yungh nyei mbuox 
ziaaux, ziouc dorh ninh mbuo cuotv laatc mingh. 4 Bungx ninh ganh nyei 
ba'gi yungh cuotv nzengc daaih, ninh mingh ndaangc. Ba'gi yungh yaac 
gan Dem ninh mingh weic zuqc ninh mbuo ziegv duqv ninh nyei qiex. 5 
Ganh dauh mienh yungh maiv gan. Kungx oix biaux hnangv, weic zuqc 
zieqv maiv duqv ninh mei qiex." 6 Yesu gorngv naaiv diuh waac-beiv 
mbuox ninh mbuo mv baac ninh mbuo maiv mengh baeqc er leiz. 


Yesu Se Goux Ba'gi Yungh Longx Nyei Ziouv 


7 Yesu ziouc aengx gorngv mbuox ninh mbuo, "Yie gorngv zien mbuox 
meih mbuo, yie se naaiv deix ba'gi yungh nyei laatc gaengh. 8 Daaih 
ndaangc yie wuov deix yietc zungv zoux janx-zaqc nimc yungh, caangv 
yungh hnangv. Mv baac ba'gi yungh maiv muangx ninh mbuo. 9 Yie se 
laatc gaengh. Haaix dauh yangh yie naaiv dauh gaengh bieqc oix duqv 
njoux yaac bieqc bieqc cuotv-cuotv lorz nyanc. 10 Janx-zaqc daaih kungx 
oix nimc, oix daix, oix mietc, mv baac yie daaih weic bun baamh mienh 
dugv ziangh maengc, zungv oix bun ninh mbuo dugv dunh yunh nyei 
maengc. 11 "Yie se goux ba'gi yungh longx nyei ziouv. Goux ba'gi yungh 
longx wuov dauh nyunc weic ba'gi yungh siev ninh mei maengc. 12 Cingv 
daaih nyei gong-mienh maiv zeiz zien goux ba'gi yungh nyei ziouv. Ba'gi 


yungh yaac maiv zeiz ninh ganh me, Buatc hieh juv daaih ziouc guangc 
jienv baus. Hieh juv ziouc betv, haeqv ba'gi yungh guanh biaux nzaanx 
nzengc. 13 Cingv daaih nyei gong-mienh biaux mi'aqv, weic zuge mienh 
cingv ninh hnangv, ninh maiv nzauh yungh. 14 "Yie se goux ba'gi yungh 
longx nyei ziouv. Yie bm duqv yie nyei ba'gi yungh, yie nyei ba'gi yungh 
yaac hiuv dugv yie, 15 hnangv Zaangc Diex hiuv duqv yie, yie yaac hiuv 
duqv Zaangc Diex. Yie yaac weic naaiv deix yungh siev yie nyei maengc. 
16 Yie aengx ganh maaih ba'gi yungh, se maiv zeiz yiem naaiv norm laatc 
nyei ba'gi yungh. Yie oix zuqc dorh ninh mbuo daaih. Ninh mbuo ziouc 
muangx yie nyei qiex, yaac caux naaiv deix benx yietc guanh, maaih yietc 
dauh ziouv goux ninh mbuo hnangv. 17 "Zaangc Diex hnamv yie weic 
zuqc yie siev yie ganh mei maengc daic. Yie siev yie nyei maengc weic 
aengx dugv maengc nzuonx. 18 Maiv maaih haaix dauh zorqv yie nyei 
maengc, yie ganh siev yie nyei maengc. Yie maaih leiz siev yie nyei 
maengc yaac maaih leiz aengx duqv yie nyei maengc nzuonx. Yie nyei Die 
paaiv yie hnangv naaiv nor zoux." 19 Laaix naaiv deix waac Yiutai Mienh 
aengx bun nqoi mi'aqv. 20 Maaih camv nyei gorngv, "Ninh zugc mem 
muoqv. Ninh butv ndin mi'aqv. Muangx ninh nyei waac zoux haaix nyungc 
laeh!" 21 Mv baac maaih deix gorngv, "Haaix dauh zuqc mem muoqv 
maiv haih gorngv naaiv nyungc waac lorgc. Mienv haih bun m'zing 
maengh nyei mienh mangc dugv buatc nyei?" 


Yiutai Mienh Ngemh Yesu 


22 Wuov zanc yiem Ye^lu^saa^lem Zingh jiex Houc Zaangc Tin-Hungh 
nyei Biauv nyei Zipv se dong-gen hnoi. 23 Yesu yiem zaangc Tin-Hungh 
nyei biauv, Saa^lo^morn nyei bingx laangh dorngx, jiex mingh jiex daaih 
nyei. 24 Yiutai Mienh daaih gapv zunv ninh wuov yaac naaic, "Meih oix 
bun yie mbuo hnyouv lunc taux haaix zanc? Se gorngv meih za'gengh 
Giduc, mbuox zaqc yie mbuo maah!" 25 Yesu dau, "Yie mbuox jiex meih 
mbuo, meih mbuo yaac maiv sienx ni! Yie dengv yie me Die nyei mbuox 
zoux mbuoqc horngh nyei sic. Wuov deix sic tengx yie zoux zorng-zengx. 
26 Mv baac meih mbuo maiv sienx weic zuqc meih mbuo maiv zeiz yie 


nyei ba'gi yungh. 27 Yie nyei ba'gi yungh muangz yie nyei qiex. Yie yaac 
hiuv duqv ninh mbuo, ninh mbuo yaac gan jienv yie mingh. 28 Yie bun 
ninh mbuo maaih yietc liuz me maengc, yietc liuz maiv zuqc daic. Ninh 
mbuo yiem yie nyei buoz, maiv maaih haaix dauh haih caangv dugv cuotv. 
29 Yie nyei Die zorqv ninh mbuo jiu bun yie. Die yaac gauh hlo jiex 
maanc muotc. Ninh mbuo yiem yie nyei Die me buoz, maiv maaih haaix 
dauh haih caangv dugv cuotv. 30 Yie caux yie nyei Die benx yietc dauh 
hnangv." 31 Yiutai Mienh aengx zorgv la'bieiv oix zong Yesu haic agv. 32 
Yesu mbuox ninh mbuo, "Yie ei yie nyei Die paaiv yie zoux kuv sic camv 
nyei bun meih mbuo buatc. Laaix haaix nzunc kuv sic meih mbuo zorqv 
la'bieiv oix zong yie daic?" 33 Ninh mbuo dau, "Yie mbuo maiv zeiz laaix 
meih zoux nyei kuv sic oix zong meih, se laaix meih ki Tin-Hungh. Meih 
se baamh mienh hnangv mv baac ceng meih ganh zoux Tin-Hungh." 34 
Yesu dau, "Meih mbuo ganh nyei Leiz-Latc fiev Hem gorngv naaiv joux 
waac maiv zeiz? "Yie gorngv, meih mbuo se zienh.' 35 Mbuo hiuv dugv 
Ging-Sou nyei waac viet liuz maiv haih goiv yienc. Se gorngv zipv 
Tin-Hungh nyei waac wuov deix mienh Tin-Hungh heuc zienh nor, 36 
wuov nyungc, Zaangc Diex ginv daaih paaiv njiec baamh gen wuov dauh 
ni? Yie gorngv yie zoux Tin-Hungh nyei Dorn, meih mbuo weic haaix diuc 
gorngv yie ki Tin-Hungh? 37 Se gorngv yie maiv ei yie nyei Die nyei 
za'eix zoux nor, maiv dungx sienx yie. 38 Mv baac se gorngv yie ei jienv 
zoux, maiv gunv meih mbuo maiv sienx yie, meih mbuo corc oix zuqc 
sienx yie zoux nyei sic. Meih mbuo ziouc haih bm dugv Zaangc Diex 
yiem yie gu'nyuoz. Yie yaac yiem Zaangc Diex gu'nyuoz." 39 Wuov deix 
mienh aengx oix zorqv Yesu, mv baac Yesu yiem ninh mbuo nyei 
buoz-ndiev baus cuotv mi'aqv. 40 Yesu aengz nzuonx wuov ngaanc zigo 
Jor^ndaen Ndaaih, dongh zinh ndaangc Yo^han tengx mienh jiex wuom 
nyei leiz wuov norm dorngx, yiem caamx wuov. 41 Maaih mienh camv 
nyei daaih lorz ninh. Ninh mbuo gorngv, "Yo^han maiv zoux jiex haaix 
nyungc mbuoqc horngh nyei jangx-hoc. Mv baac Yo^han gorngv haaix 
nyungc taux naaiv laanh mienh yietc zungv se zien nyei." 42 Yiem wuov 
maaih mienh camv nyei ziouc sienx Yesu. 


Yo^han 11 
Laa^saa^latv Guei Seix Mi'agv 


1 Maaih dauh mienh, mbuox heuc Laa^saa^latv, butv baengc mi'aqv. Ninh 
yiem Mbe^taa^ni Laangz, dongh Maa^li^yaa caux ninh nyei dorc, Maataa, 
yiem wuov norm laangz. 2 (Naaiv dauh Maa^li^yaa se dongh longc 
ndaang nyei youh dox Ziouv nyei zaux, yaac longc ninh ganh nyei mba'biei 
sortv. Butv baengc wuov dauh Laa^saa^latv se Maa^li^yaa nyei nauz.) 3 
Maataa mbuo i muoz-sieqv ziouc bun waac mingh mbuoz Yesu, "Ziouv 
aah! Dongh meih hnamv wuov dauh butv baengc mi'aqv." 4 Yesu haiz 
naaiv deix waac ninh gorngv, "Laa^saa^latv butv naaiv norm baengc mv 
baac setv mueiz ninh maiv daic. Ninh butv weic bun mienh taaih 
Tin-Hungh. Naaiv norm baengc yaac oix bun mienh taaih Tin-Hungh nyei 
Dorn." 5 Yesu hnamv haic Maataa mbuo i muoz-sieqv caux Laa^saa^latv. 
6 Ninh haiz mienh gorngv Laa^saa^latv butv Hem baengc, ninh corc yiem 
ninh yiem wuov norm dorngx 1 hnoi liuz 7 cingx daaih gorngv mbuox ninh 
nyei sal-gorx, "Mbuo aengx mingh Yu^ndie Saengv aqv." 8 Sai-gorx 
mbuo dau, "Sai-Diex aah! Jiex daaih maiv gaengh maaih mbu'ziez hnoi, 
yiem wuov nyei Yiutai Mienh oix zorgv la'bieiv zong meih niaa. Meih corc 
aengx oix mingh wuov?" 9 Yesu dau, "Yietc hnoi maaih ziepc nyeic norm 
ziangh hoc nyei njang maiv zeiz? Haaix dauh lungh hnoi zanc yangh jauv, 
ninh maiv ndiqv zuqc ndorpc weic zuqc ninh mangc dugv buatc baamh gen 
nyei njang. 10 Mv baac se gorngv ninh lungh muonz zanc yangh jauv nor, 
ninh ndiqv zuqc ndorpc weic zuqc maiv maaih njang ziux ninh." 11 Yesu 
hnangv naaiv nor gorngv liuz ninh aengx gorngv, "Mbuo nyei doic 
Laa^saa^latv m'njormh mr'agv, mv baac yie oix mingh heuc ninh nyie 
daaih." 12 Sai-gorx mbuo dau, "Ziouv aah! Se gorngv ninh m'njormh nor, 
ninh haih longx nyei." 13 Yesu gorngv nyei eix leiz se Laa^saa^latv daic 
mi'aqv. Mv baac sai-gorx mbuo laaic Laa^saa^latv kungx m'njormh 
hnangv. 14 Yesu ziouc gorngv zaqc mbuox ninh mbuo, "Laa^saa^latv daic 
mi'aqv. 15 Mv baac weic tengx meih mbuo sienx yie, yie a'hneiv yie maiv 
duqv caux ninh yiem. Mbuo mingh ninh wuov orgc?" 16 Tomatv, dongh 


mienh heuc Sung-Gu'nguaaz wuov dauh, gorngv mbuoz yiem wuov nyei 
sai-gorx, "Mbuo lomh nzoih gan Hem Sai-Diex mingh orgc? Mbuo ziouc 
duqv caux ninh daic." 


Yesu Bun Daic Mingh Nyei Mienh Aengx Nangh Daaih 


17 Yesu mingh taux Mbe^taa^ni Laangz wuov zanc, haiz mienh gorngv 
Laa^saa^latv zangx jienv dugv biei hnoi aqv. 18 Mbe^taa^ni Laangz leih 
Ye^lu^saa^lem Zingh buo gilo jauv nyei dorngx. 19 Yiutai Mienh camv 
nyei daaih mangc Maataa caux Maa^li^yaa, tengx ninh mbuo jaiv nzauh 
weic zuqc ninh mbuo nyei nauz daic. 20 Maataa haiz gorngv Yesu daaih 
aqy, ninh ziouc cuotv mingh zipv. Mv baac Maa^li^yaa corc yiem wuov 
biauv. 21 Maataa gorngv mbuox Yesu, "Ziouv aah! Se gorngv meih yiem 
naaiv nor, yie nyei nauz maiv daic. 22 Mv baac, yie hiuv dugv ih zanc 
meih tengx Tin-Hungh tov haaix nyungc, Tin-Hungh oix bun wuov nyungc 
meih." 23 Yesu gorngv mbuox ninh, "Meih nyei nauz aengx oix nangh 
daaih." 24 Maataa dau, "Zeiz met, yie bm dugv taux nqa'haav laai wuov 
hnoi, zuangx mienh nangh daaih wuov zanc, ninh yaac aengx nangh 
daaih." 25 Yesu gorngv mbuox ninh, "Yie se dongh bun mienh nangh 
daaih maaih maengc ziangh wuov dauh. Haaix dauh sienx yie, maiv gunv 
ninh daic mingh, ninh aengx oix nangh daaih. 26 Haaix dauh ziangh jienv 
yaac SICH yie, wuov dauh yietc liuz maiv daic. Naaiv meih sienx nyei 
fai?" 27 Maataa dau, "Ziouv aah! Yie sienx nyei. Yie sienx meih za'gengh 
Giduc, Tin-Hungh nyei Dorn, dongh oix njiec daaih yiem naaiv baamh gen 
wuov dauh." 


Yesu Nyiemv 


28 Maataa hnangv naaiv nor gorngv liuz, ninh nzuonx mingh bingx jienv 
mbuox ninh nyei nziez, Maa^li^yaa, "Sai-Diex taux daaih aqv. Ninh yaac 
heuc meih." 29 Maa^li^yaa haiz naaiv deix waac ziouc siepv-siepv nyei 
jiez sin mingh Yesu wuov. 30 Wuov zanc Yesu maiv gaengh bieqc laangz, 
corc yiem Maataa buangh ninh wuov norm dorngx. 31 Caux Maa^li^yaa 


viem biauv tengx ninh jaiv nzauh wuov deix mienh, buatc Maa” li "yaa 
huaang jienv jiez sin cuotv, ninh mbuo ziouc gan Dem mingh, laaic ninh 
mingh wuov zouv nyiemv mv bei. 32 Maa^li^yaa mingh taux Yesu wuov, 
yietv buatc ziouc gueic njiec ninh nyei zaux ga'hlen gorngv, "Ziouv aah! Se 
gorngv meih yiem naaiv, yie nyei nauz maiv daic." 33 Yesu buatc 
Maa^li^yaa nyiemv, gan Maa^li^yaa daaih wuov deix Yiutai Mienh yaac 
nyiemv, ninh ziouc haiz hnyouv mun haic, nzauh haic. 34 Yesu naaic, 
"Meih mbuo dorh ninh mingh zangx haaix?" Ninh mbuo dau, "Ziouv aah! 
Daaih mangc maah!" 35 Yesu nyiemv. 36 Wuov deix Yiutai Mienh 
gorngv, "Mangc gaax, ninh ndongc naaic hnamv Laa^saa^latv." 37 Mv 
baac maaih deix gorngv, "Ninh bun m'zing maengh nyei mienh haih mange 
dugv buatc. Wuov nyungc ninh maiv haih bun naaiv dauh mienh maiv daic 
fai?" 


Yesu Heuc Laa^saa^latv Nangh Daaih 


38 Yesu aengx haiz hnyouv mun, nzauh haic, ziouc mingh wuov zouv. 
Wuov norm zouv se mbaengx-kuotv. Maaih norm la'bieiv hlo nyei mbaeqc 
jienv kuotv-ndaangc. 39 Yesu gorngv, "Zorqv noo la'bieiv maah!" Daic 
wuov dauh Laa^saa^latv nyei dorc, Maataa, gorngv mbuox Yesu, "Ziouv 
aah! Zangx jienv duqv biei hnoi aqv. Daaix zueix haic." 40 Yesu gorngv 
mbuox ninh, "Yie mbuox jiex meih maiv zeiz? Se gorngv meih sienx, meih 
oix dugv buatc Tin-Hungh nyei njang-laangc." 41 Wuov deix mienh ziouc 
zorgv nqoi la'bieiv. Yesu cau hmien mangc gu'nguaaic lungh gorngv, "Aa 
Die aah! Yie laengz zingh weic zuqc Die muangx yie mei waac. 42 Yie 
hiuv duqv Die haaix zanc yaac muangx yie, mv baac yie hnangv naaiv nor 
gorngv se weic bun souv ga'hlen naaiv deix mienh sienx Die paaiv yie 
daaih." 43 Yesu gorngv liuz naaiv deix waac ninh qiex hlo nyei heuc Hem 
gorngv, "Laa^saa^latv aah! Cuotv daaih maah!" 44 Daic mingh wuov 
dauh mienh ziouc cuotv daaih aqv. Ninh nyei buoz-zaux corc maaih ndie 
nzenc jienv. Hmien yaac maaih ndie buang jienv. Yesu mbuox ninh mbuo, 
"Nqongh tengx ninh jaiv nqoi, bungx ninh maah!" 


Mienh Daav Za'eix Daix Yesu 


45 Hnangv naaic daaih mange Maa^li^yaa wuov deix Yiutai Mienh camv 
buatc Yesu zoux naaiv deix sic ziouc sienx ninh. 46 Mv baac maaih deix 
nzuonz mingh gorngv nzengc Yesu zoux nyei jauv-louc bun Faa^li^si 
Mienh muangx. 47 Naaiv deix sai mienh bieiv caux Faa^li^si Mienh ziouc 
heuc Gunv Sic Wuic nyei mienh gapv zum caangh laangh. Ninh mbuo 
gorngv, "Aa, mbuo oix zuqc hnangv haaix nor zoux? Naaiv laanh mienh 
zoux mbuoqc horngh nyei jangx-hoc camv haic. 48 Se gorngv mbuo sueih 
ninh hnangv naaiv zoux jienv mingh, mienh ziouc sienx ninh nzengc aqv. 
Hnangv naaic, Lomaa jien oix bangc naaiv norm qangx zoux waaic mbuo 
zaangc Tin-Hungh nyei biauv, yaac zoux waaic mbuo nyei fingx." 49 
Naaiv guanh mienh maaih dauh, mbuox heuc Kaa^yaa^faatv, dongh wuov 
hnyangx zoux domh sai mienh. Ninh gorngv, "Meih mbuo maiv hiuv dugv 
haaix nyungc. 50 Meih mbuo maiv hiuv fai? Bun yietc dauh mienh daic 
div baeqc fingx se gauh longx yietc fingx mienh zuqc miete nzengc." 51 
Kaa^yaa^faatv gorngv naaiv deix waac se maiv zeiz ei ninh ganh nyei 
hnyouv hnamv cuotv daaih gorngv. Se weic zuqc wuov hnyangx ninh zoux 
domh sai mienh ziouc gorngv zinh hoz waac, gorngv Yesu oix zuqc weic 
yietc fingx Yiutai Mienh daic. 52 Yaac maiv zeiz weic wuov fingx daic 
hnangv. Ninh yaac daic weic siou zunv Tin-Hungh nyei naamh nyouz, se 
yiem nzaanx wuov deix, gapv zunv daaih benx yietc guanh. 53 Yiem naaic 
hnoi daaih, zoux hlo nyei Yiutai Mienh jiez gorn daav za'eix daix Yesu. 54 
Weic naaiv Yesu maiv hnangv zinh ndaangc dorng zuangx youh Yu^ndie 
Saengv bun Yiutai Mienh buatc. Ninh mingh norm laangz heuc E^faa^im, 
nitv deic-bung-huaang fatv nyei, caux ninh nyei sai-gorx mbuo yiem wuov. 
55 Aav lamh deix taux Yiutai Mienh jiex Siex Maengc Zipv, mienh camv 
yiem faam-bung feix louc mingh Ye^lu^saa^lem Zingh weic ei jienv leiz 
saax uix cingx daaih jiex zum. 56 Ninh mbuo yiem zaangc Tin-Hungh nyei 
biauv-hlen lorz Yesu. Laanh naaic laanh, "Aa, meih hnangv haaix nor 
hnamv? Daaix ninh maiv daaih naaiv jiex zipv saah?" 57 Wuov zanc sai 
mienh bieiv caux Faa^li^si Mienh jaa ziangx waac gorngv, se gorngv 
haaix dauh hiuv dugv Yesu yiem haaix oix zuqc mingh mbuox ninh mbuo, 


ninh mbuo ziouc haih mingh zorgv ninh. 
Yo^han 12 
Maa^li^yaa Zorgv Youh Ndaang Dox Yesu Nyei Zaux 


1 Siex Maengc Zipv maiv gaengh taux, zinh ndaangc juqv hnoi, Yesu 
mingh Mbe^taa^ni Laangz, dongh daic mingh Yesu bun nangh daaih wuov 
dauh Laa^saa^latv yiem nyei laangz. 2 Yiem wuov ninh mbuo mbenc donx 
hnaangx houc Yesu. Maataa liuc leiz ninh mbuo. Laa^saa^latv yaac caux 
Yesu mbuo juangc duch nyanc hnaangx. 3 Wuov zanc, Maa^li^yaa zorgv 
ziepc faam lungzzien haic, jaaix haic mei naa^ndaa youh ndaang dox 
Yesu nyei zaux, aengx longc ninh ganh nyei mba'biei sortv. Youh nyei qiex 
ndaang buangv yietc norm biauv. 4 Maaih dauh Yesu mei sai-gorx, 
Yu^ndaatc I^saa^kaa^li^otc, dongh oix maaic Yesu wuov dauh ziouc 
gorngv, 5 "Zoux haaix nyungc maiv dorh naaiv deix youh mingh maaic 
dugv nyaanh daaih bun mienh jomc mienh? Naaiv funx daaih horpc 
faam-baeqv hnoi nyei gong-zinhniaa." 6 Yu^ndaatc hnangv naaiv nor 
gorngv se maiv zeiz ninh maaih hnyouv korv-lienh mienh jomc mienh. Se 
weic zuqc ninh ganh zoux janx-zaqc. Ninh tengx goux Yesu mbuo nyei 
domh zuangx nyaanh mbuoqc mv baac ninh ganh yaac pinx nyaanh cuotv. 
7 Yesu gorngv, "Maiv dungx gorngv ninh maah! Ninh maaih nyei sueih 
ninh liouh taux biopv yie wuov norm hnoi. 8 Meih mbuo zanc-zanc maaih 
mienh jomc mienh caux meih mbuo yiem, mv baac meih mbuo maiv duqv 
yie caux meih mbuo yietc liuz yiem." 


Sai Mienh Bien Daav Za'eix Daix Laa^saa^latv 


9 Maaih Yiutai Mienh camv haiz gorngv Yesu yiem Mbe^taa^ni Laangz. 
Ninh mbuo ziouc mingh wuov maiv zeiz kungx lorz Yesu hnangv. Ninh 
mbuo yaac oix mangc daic mingh, Yesu bun nangh daaih wuov dauh 
Laa^saa^latv. 10 Sai mienh bieiv mbuo ziouc daav za'eix oix liemh 
Laa^saa^latv dam. 11 weic zuqc ninh nyei sic cuotv daaih bun mienh 
camy guangc jienv sai mienh bieiv sienx Yesu. 


Yesu Biegc Ye^lu^saa^lem Zingh Hnangv Dauh Hungh Nor 


12 Da'nyeic hnoi, daaih jiex Zipv wuov deix zuangx mienh haiz gorngv 
Yesu daaih aav lamh taux Ye^lu^saa^lem. 13 Ninh mbuo ziouc nanv jienv 
daau-normh cuotv mingh zipv, yaac heuc jienv gorngv, "Ho^saa^naa!Tov 
ceix fuqv bun dengv Ziouv nyei mbuox daaih wuov dauh. Tov Tin-Hungh 
ceix fuqv bun I[^saa^laa^en Mienh nyei Hungh Diex." 14 Yesu lorz dugv 
dauh maaz-li caan ziouc geh jienv daaih, hnangv Ging-Sou fiev jienv 
gorngv nor, 15 "S1^on Zinghaah! Maiv dungx gamh nziex. Meih nyei 
hungh diex geh Hem maaz-li caan daaih." 16 Daauh dangh Yesu mei 
sai-gorx mbuo maiv mengh baeqc naaiv deix jauv. Mv baac Yesu daic, 
Tin-Hungh aengx bun ninh nangh daaih taaih ninh zoux hlo, ninh mbuo 
cingx jangx zuqc Ging-Sou fiev jienv hnangv naaiv nor gorngv taux Yesu, 
yaac jangx zuqc mienh hnangv naaiv nor zoux bun Yesu. 17 Buatc Yesu 
heuc Laa^saa^latv yiem zouv nangh cuotv daaih wuov deix zuangx mienh 
zoux zorng-zengx gorngv nzengc naaiv deix jauv-louc. 18 Weic zuqc 
zuangx mienh haiz gorngv Yesu zoux naaiv nzunc mbuoqc horngh nyei 
jangx-hoc, ninh mbuo ziouc mingh zipv. 19 Faa^li^si Mienh ziouc laanh 
mbuox laanh, "Mangc maah! Mbuo zoux maiv cuotv haaix nyungc. Lungh 
ndiev mienh gan nzengc ninh mi'aqv." 


Maaih Der Janx-Gikc Daaih Lorz Yesu 


20 Mingh Ye^lu^saa^lem Zingh jiex Siex Maengc Zipv wuov zanc, maaih 
deix Janx-Gikc yaac gan jienv mingh zaangc Tin-Hungh. 21 Naaiv deix 
Jam daaih lorz Filipv, dongh yiem Gaa^li^li Saengv, Mbetc^sai^ndaa 
Mungv daaih wuov dauh sai-gorx, gorngv mbuox ninh, "Domh Gorx aac, 
yie mbuo oix buangh Yesu oc." 22 Filipv ziouc mingh mbuox An^ndaa^lu. 
Ninh mbuo i dauh ziouc mingh mbuox Yesu. 23 Yesu dau ninh mbuo, "Ih 
zanc yie, Baamh Mienh nyei Dorn, dugv njang-laangc nyei ziangh hoc 
zungv taux agv. 24 Yie gorngv zien mbuox meih mbuo, maaih yietc norm 
cugv maiv zuangx njiec ndau huv mingh nor, m'daaih dongh wuov nduqc 
norm cugv hnangv. Mv baac se gorngv zuangx njiec ndau huv mingh ziouc 


cuotv daaih dugv camv agv. 25 Haaix dauh kungx hnamv ninh ganh nye; 
maengc, wuov dauh ziouc zuqc guangc ninh mei maengc. Mv baac haat 
dauh maiv korv-fiqv ninh met maengc, wuov dauh ziouc goux jienv ninh 
nyei maengc taux vietc liuz. 26 Haas dauh oix tengx yie zoux bou, oix 
zuqc gan jienv yie mingh. Yie yiem haaix, bou yaac caux yie yiem wuov. 
Haaix dauh zoux yie nyei bou, yie nyei Die oix taaih ninh. 


Yesu Gorngv Ninh Ganh Oix Zuqc Daic 


27 "Ih zanc yie hnyouv nzauh haic. Yie oix zuqc hnangv haaix nor gorngv 
ni? Oix zuqc gorngv, 'Aa Die aah! Tov Die njoux yie maiv zuqc buangh 
naaiv deix kouv nyei sic' fai? Maiv zeiz! Yie daaih weic os zuqc siouc 
naaiv nyungc kouv. 28 Aa Die aah! Tov bun Die nyei mbuox duqv njang- 
laangc." Aengx maaih qiex yiem wuov lungh gorngv, "Yie zungv bun yie 
nyei mbuox duqv njang-laangc. Yie aengx oix bun dugv njang-laangc." 29 
Souvy Hem wuov nyei zuangx mienh haiz wuov nyungc qiex mbui, maaih 
deix gorngv, "Mba'ong mbui." Maaih deix gorngv, "Fin-mienh caux ninh 
gorngv waac." 30 Mv baac Yesu mbuox ninh mbuo, "Naaiv deix qiex 
mbui se weic meih mbuo, maiv zeiz weic yie. 31 Ih zanc taux ziangh hoc 
Tin-Hungh oix dingc lungh ndiev mienh nyei zuiz. Gunv baamh gen wuov 
dauh yaac oix zuqc zunc cuotv. 32 Yie yiem ndau zuqc mienh liepc faaux 
hlang wuov zanc, yie oix yuoqc dauh dauh mienh daaih lorz yie." 33 
(Yesu hnangv naaiv nor gorngv weic bun cing ninh oix zuqc hnangv haaix 
nor daic.) 34 Zuangx mienh gorngv, "Leiz-Latc mbuox yie mbuo, Giduc 
oix viet luz yiem. Wuov nyungc meih hnangv haat nor haih gorngv 
Baamh Mienh nyei Dorn oix zuge mienh liepc faaux hlang? Naaiv dauh 
Baamh Mienh nyei Dorn dongh haaix dauh?" 35 Yesu mbuox ninh mbuo, 
"Njang aengx caux meih mbuo yiem douc hnangv. Corc maaih njang nyei 
ziangh hoc gaanv jienv yangh jauv mingh aqv. M'nziex hmuangx oix daaih 
om jienvmeih mbuo. Haaix dauh yiem hmuangx yangh jauv, wuov dauh 
maiv hiuv duqv ninh mingh haaix. 36 Maaih njang nyei ziangh hoc meih 
mbuo oix zuqc sienx kaux njang. Meih mbuo ziouc benx yiem njang nyei 
mienh." Gorngv liuz naaiv deix waac, Yesu cuotv mingh bingx ninh mbuo 


mi'agv. 
Yiutai Mienh Corc Maiv Sienx Yesu 


37 Maiv gunv Yesu zoux mbuoqc horngh haic nyei jangx-hoc ndonge 
naaic camy bun Yiutai Mienh buatc, ninh mbuo corc maiv sienx ninh. 38 
Hnangv naaic weic bun douc waac mienh, I^saa^yaa, nyei waac cuotv 
daaih doix nzengc. | "saa" yaa gorngv, "Ziouv aah! Maaih haaix dauh sienx 
yie mbuo zunh nyei waac? Ziouv bun haaix dauh dugv buatc ninh mei 
gagv?" 39 Weic naaiv ninh mbuo maiv haih sienx. Weic zuqc I^saa^yaa 
aengx gorngv, 40 "Tin-Hungh bun ninh mbuo nyei m'zing maengh, yaac 
bun ninh mbuo nyei hnyouv ngaengc. Nziex ninh mbuo nyei m'zing haih 
mangc dugv buatc, ninh mbuo nyei hnyouv yaac haih mengh baegc ziouc 
huin nzuonx daaih bun yie zorc longx ninh mbuo." 41 I^saa^yaa hnangv 
naaiv nor gorngv weic zuqc ninh dugv buatc Yesu nyei njang-laangc yaac 
gorngv taux ninh. 42 Maaih zoux hlo nyei Yiutai Mienh camv nyei sienx 
Yesu. Mv baac ninh mbuo mam dorng zuangx nyiemc weic zuqc ninh 
mbuo gamh nziex Faa^li^si Mienh oix zunc ninh mbuo cuotv wuic dorngh. 
43 Ninh mbuo a'hneiv mienh ceng ninh mbuo gauh camv dugv Tin-Hungh 
ceng. 


Yesu Nyei Waac Dingc Mienh Nyei Zuiz 


44 Yesu longc qiex hlo nyei aengx gorngv, "Haaix dauh sienx yie, maiv 
daan sienx yie hnangv. Ninh yaac sienx paaiv yie daaih wuov dauh. 45 
Haaix dauh buatc yie, yaac buatc paaiv yie daaih wuov dauh. 46 Yie daaih 
bieqc baamh gen weic zoux norm njang. Haaix dauh sienx yie, maiv zuqc 
yiem hmuangx gu'nyuoz. 47 Haaix dauh haiz yie nyei waac yaac maiv ei 
jienv zoux, yie maiv siemv ninh nyei zuiz. Yie daaih maiv zeiz oix siemv 
baamh mienh nyei zuiz. Yie daaih weic njoux ninh mbuo. 48 Haaix dauh 
nqemh yie, maiv muangx yie nyei waac, maaih dauh oix siemv ninh. Taux 
nqa'haav laai wuov hnoi yie gorngv nyei waac oix Siem ninh nyei zuiz. 49 
Weic zuqc yie nyei waac maiv zeiz ei yie ganh nyei hnyouv hnamv cuotv 


daaih gorngv. Zaangc Diez paaiv vie daaih mbuox vie gorngv haas 
nyungc yaac oix zuqc hnangv haaix nor gorngv. 50 Yie hiuv duqv ninh 
nyei lingc haih bun mienh dugv yietc liuz nyei maengc. Weic naaiv yie 
gorngv nyei waac yietc zungv se el yie nyei Die mbuox yie gorngv." 


Yo^han 13 
Yesu Nzaaux Sai-Gorx Mbuo Nyei Zaux 


1 Siex Maengc Zipv zinh ndaangc wuov hnoi, Yesu hiuv dugv ninh oix 
zuqc leih baamh gen nzuonx Zaangc Diex wuov nyei ziangh hoc taux aqv. 
Yesu hnamv yiem baamh gen sienx ninh wuov deix mienh, yaac bun ninh 
mbuo hiuv dugv ninh hnamv taux daauh taux mueiz. 2 Yesu caux ninh nyei 
sai-gorx mbuo nyanc lungh hmuangx wuov zanc, Saadaan zungv nduov 
huz Simon I^saa^kaa^li^otc nyei dorn, Yu^ndaatc, bun ninh hnamv cuotv 
oix maaic Yesu. 3 Yesu hiuv dugv Zaangc Diex zorgv maanc muotc jiu 
bun yiem ninh nyei buoz-ndiev, yaac hiuv duqv ninh yiem Tin-Hungh daaih 
aengx oix nzuonx taux Tin-Hungh wuov. 4 Ninh ziouc yiem wuov dieh 
jiez sin daaih jaiv ga'nyiec wuov yiemc lui, zorqv siqc jaauv sai jienv jaaiv, 
5 yaac zorgv wuom dox jienv bunh, njiec buoz tengx sai-gorx mbuo 
nzaaux zaux. Nzaaux liuz, ninh longc sai jienv wuov kuaaiv siqc jaauv 
sortv nqaai. 6 Nzaaux taux Simon Bide, Bide gorngv mbuox ninh, "Ziouv 
aah! Meih oix nzaaux yie nyei zaux?" 7 Yesu dau, "Yie ih zanc hnangv 
naaiv nor zoux meih maiv mengh baeqc, mv baac maaih hnoi meih ziouc 
hiuv dugv aqv." 8 Bide gorngv, "Yie yietc liuz maiv bun meih nzaaux yie 
nyei zaux." Yesu dau, "Se gorngv yie maiv nzaaux meih nyei zaux nor, 
yangh naaiv jiex meih caux yie maiv maaih meih nyei buonc aqv." 9 
Simon Bide dau, "Ziouv aah! Wuov nyungc maiv daan nzaaux yie nyei 
zaux hnangv. Liemh yie nyei buoz caux m'nqorngv nzaaux maah!" 10 
Yesu gorngv, "Haaix dauh nzaaux liuz sin, ziangh sin ziouc cing-nzengc 
agv, kungx oix zuqc nzaaux zaux hnangv. Meih mbuo se cing-nzengc nyei, 
mv baac maiv zeiz meih mbuo dauh dauh." 11 Yesu hiuv dugv haaix dauh 
oix maaic ninh cingx daaih gorngv, "Meih mbuo maaih dauh maiv 


cing-nzengc." 12 Yesu nzaaux liuz sai-gorx mbuo nyei zaux, ninh aengx 
zorgv ninh nyei lui zugv jienv mingh zueizninh nyei dorngx. Ninh naaic 
sai-gorx mbuo, "Yie hnangv naaiv nor zoux bun meih mbuo, meih mbuo 
mengh baeqc mei fai? 13 Meih mbuo heuc yie zoux Sai-Diex yaac zoux 
Ziouv. Meih mbuo gorngv dugv horpc nyei weic zuqc yie za'gengh zeiz 
agv. 14 Yie zoux meih mbuo nyei Ziouv yaac zoux meih mbuo nyei 
Sai-Diex tengx meih mbuo nzaaux liuz zaux. Hnangv naaic meih mbuo oix 
zuqc laanh tengx laanh nzaaux zaux. 15 Yie zoux nyungc zeiv bun meih 
mbuo zuotc. Yie hnangv haaix nor tengx meih mbuo zoux liuz, meih mbuo 
yaac oix zuqc hnangv wuov nor zoux. 16 Yie gorngv zien mbuox meih 
mbuo, bou maiv gauh hlo ziouv. Paaiv mingh nyei mienh maiv gauh hlo 
paaiv ninh mingh wuov dauh. 17 Ih zanc meih mbuo hiuv duqv naaiv deix 
jauv. Se gorngv meih mbuo ei jienv zoux ziouc maaih njien-youh agv. 18 
"Yie maiv zeiz gorngv taux meih mbuo yietc zungv. Yie ginv daaih wuov 
deix yie hiuv met, mv baac sic oix cuotv daaih doix naaiv deix Ging-Sou 
nyei waac. Ging-Sou gorngv, 'Caux yie juangc hnaangx nyanc nyei mienh 
mbienv hnyouvbun yie.' 19 Sic maiv gaengh cuotv yie jaa-ndaangc mbuox 
meih mbuo. Sic cuotv wuov zanc meih mbuo ziouc sienx yie se yietc liuz 
ziangh jienv wuov dauh. 20 Yie mbuox zien meih mbuo, haaix dauh zipv 
yie paaiv mingh wuov dauh, ninh yaac zipv yie. Haas dauh zipv yie, ninh 
yaac zipv paaiv yie daaih wuov dauh agv." 


Yesu Jaa-Ndaangc Gorngv Yu^ndaatc Oix Maaic Ninh 


21 Yesu gorngv liuz naaiv deix waac ninh haiz hnyouv mun haic, nzauh 
haic, ziouc gorngv, "Yie mbuox zien meih mbuo, meih mbuo maaih dauh 
oix maaic yie." 22 Sai-gorx mbuo, meih mangc yie, yie mangc meih, 
hnamv maiv hiuv Yesu gorngv zuqc haaix dauh. 23 Maaih dauh sai-gorx, 
dongh Yesu hnamv wuov dauh, zueiznitv Yesu. 24 Simon Bide ziouc 
hnagv m'ngorngv mbuox wuov dauh sai-gorx, "Naaic gaax, ninh gorngv 
haaix dauh?" 25 Wuov dauh sai-gorx ziouc ndeng mingh gauh fatv deix 
naaic Yesu, "Ziouv aah! Meih gorngv haaix dauh?" 26 Yesu dau, "Yie 
guogv aax njuov bun haaix dauh, se dongh wuov dauh agv." Yesu ziouc 


guogv aax njuov bun Simon I[^saa^kaa^li^otc me dorn, Yu^ndaatc. 27 
Yu^ndaatc nyancliuz wuov aax njuov, Saadaan ziouc bieqc ninh nyei 
hnyouv mi'aqv. Yesu gorngv mbuox Yu^ndaatc, "Meih oix zoux haas 
nyungc, gaanv mingh zoux agv." 28 Juangc duch nyei mienh maiv maaih 
haaix dauh mengh baeqc Yesu weic haaix diuc hnangv naaiv nor gorngv. 
29 Weic zuqc Yu^ndaatc goux nyaanh mbuoqc, maaih deix laaic Yesu 
heuc ninh mingh maaiz jiex Zipv qiemx longc nyei ga'naaiv, fai dorh 
nyaanh mingh bun mienh jomc mienh. 30 Yu^ndaatc nyanc liuz naaiv aax 
njuov ziouc mingh mi'aqv. Wuov zanc yaac hmuangx aqv. 


Yesu Bun Siang-Lingc 


31 Yu^ndaatc cuotv mingh, Yesu gorngv, "Ih zanc yie, Baamh Mienh nyei 
Dorn, dugv njang-laangc. Tin-Hungh yaac weic yie, Baamh Mienh nyei 
Dorn, dugv njang-laangc. 32 Se gorngv Tin-Hungh weic yie duqv njang- 
laangc, Tin-Hungh yaac oix bun yie dugv njang-laangc yaac liemh zeih 
duqv. 33 "Yie nyei fujueiv aac, yie aengx caux meih mbuo yiem deix 
dangh hnangv. Meih mbuo oix lorz yie mv baac hnangv yie mbuox jiex 
wuov deix zoux hlo nyei Yiutai Mienh nor, ih zanc yie aengx gorngv 
mbuox meih mbuo, "vie mingh nyei dorngx meih mbuo maiv haih mingh.' 
34 Ih zanc yie bun diuh siang-lingc meih mbuo, mbuox meih mbuo laanh 
oix zuqc hnamv laanh. Yie hnangv haaix nor hnamv meih mbuo, meih 
mbuo oix zuqc hnangv wuov nor laanh hnamv laanh. 35 Se gorngv meih 
mbuo laanh hnamv laanh, zuangx mienh ziouc bm dugv meih mbuo zoux 
yie nyei sal-gorz." 


Yesu Jaa-Ndaangc Gorngv Bide Maiv Nyiemc Ninh 


36 Simon Bide naaic Yesu, "Ziouv aah! Meih oix mingh haaix?" Yesu 
dau, "Yie mingh nyei dorngx, ih zanc meih gan yie mingh maiv dugv. Mv 
baac nga'haav meih oix gan yie mingh." 37 Bide naaic, "Ziouv aah! Yie 
weic haaix diuc ih zanc maiv haih gan meih mingh? Yie nyunc weic meih 
siev maengc daic." 38 Yesu dau, "Meih za'gengh nyunc weic yie siev 


maengc daic fai? Yie gorngv zaqc mbuox meih, jai zungv maiv gaengh 
nqaaix, meih maiv nyiemc yie buo nzunc." 


Yo^han 14 
Yesu Se Dongh Mingh Zaangc Diex Wuov Diuh Jauv 


1 Yesu aengx gorngv, "Maiv dungx hnyouv huaang hnyouv nzauh. Oix 
zuqc sienx kaux Tin-Hungh yaac sienx kaux yie. 2 Yie nyei Die nyei biauv 
maaih yiem nyei dorngx camv nyei. Se gorngv maiv maaih yie zungv 
mbuox meih mbuo m'i'aqv. Yie yaac mingh liuc leiz dorngx bun meih 
mbuo yiem. 3 Yie mingh huc leiz ziangx dorngx bun meih mbuo yiem, yie 
aengx daaih dorh meih mbuo mingh caux yie yiem wuov. Yie yiem haaix 
meih mbuo ziouc caux yie yiem wuov. 4 Yie oix mingh nyei dorngx wuov 
diuh ou. meih mbuo yaac hiuv nyei." 5 Tomatv gorngv mbuox ninh, 
"Ziouv aah! Yie mbuo maiv hiuv dugv meih mingh haaix. Yie mbuo 
hnangv haaix nor haih hiuv dugv jauv mingh?" 6 Yesu dau, "Yie se dongh 
mingh Zaangc Diex wuov diuh jauv, yaac dongh zien leiz, yaac dongh 
ziangh maengc. Cuotv liuz kaux yie, maiv maaih haaix dauh haih mingh 
dugv taux Zaangc Diex wuov. 7 Se gorngv meih mbuo za'gengh hiuv dugv 
yie, meih mbuo ziouc hiuv dugv yie nyei Die. Yangh naaiv jiex meih mbuo 
hiuv duqv ninh, meih mbuo yaac buatc jiex ninh." 8 Filipv gorngv mbuox 
Yesu, "Ziouv aah! Tov meih bun yie mbuo buatc Zaangc Diex oc. Buatc 
liuz yie mbuo hnyouv nqaai aqv." 9 Yesu gorngv, "Filipv aah! Yie caux 
meih mbuo yiem lauh haic agv. Meih corc maiv gaengh hiuv dugv yie fai? 
Haaix dauh buatc jiex yie se buatc jiex Zaangc Diex. Hnangv naaiv meih 
weic haaix diuc gorngv, 'Tov bun yie mbuo buatc Zaangc Diex?' 10 Meih 
maiv sienx yie yiem Zaangc Diex gu'nyuoz, Zaangc Diex yiem yie 
gu'nyuoz fai? Yie caux meih mbuo gorngv naaiv deix waac maiv zeiz yie 
ganh hnamv cuotv daaih gorngv. Zaangc Diex yiem yie gu'nyuoz ZOUK 
ninh ganh nyei gong. 11 Meih mbuo oix zuqc sienx yie yiem Zaangc Diex 
gu'nyuoz, Zaangc Diex yaac yiem yie gu'nyuoz. Maiv zei aeqv, 01 zuqc 
weic yie zoux nyei sic sienx. 12 Yie gorngv zien mbuox meih mbuo, haaix 


dauh sienx kaux yie, wuov dauh oix zoux hnangv yie zoux nor. Ninh zoux 
nyei sic zungv oix zoux gauh hlo jiex yie me, weic zuqc yie mingh 
Zaangc Diex wuov. 13 Meih mbuo dengv yie nyei mbuox tov haaix 
nyungc, yie zungv oix zoux wuov nyungc. Hnangv naaiv, Zaangc Diex 
weic ninh nyei dorn duqv mienh taaih. 14 Se gorngv meih mbuo dengv yie 
nyei mbuox tov haaix nyungo, yie zungv oix zoux wuov nyungc. 


Yesu Laengz Bun Singx Lingh Njiec 


15 "Se gorngv meih mbuo hnamv yie, meih mbuo ziouc ei jienv yie nyei 
lingc zoux. 16 Yie oix tengx Zaangc Diex tov, ninh ziouc om bun ganh 
dauh daaih tengx meih mbuo, caux meih mbuo yietc liuz yiem. 17 Naaiv 
dauh se Singx Lingh, dongh bun mienh hiuv dugv zien leiz wuov dauh. 
Baamh mienh maiv haih zipv ninh, weic zugc baamh mienh mangc maiv 
buatc ninh yaac maiv hiuv duqv ninh. Mv baac meih mbuo hiuv dugv ninh 
nyei, weic zuqc ninh caux meih mbuo yiem yaac yiem meih mbuo nyei 
hnyouv. 18 Yie maiv guangc meih mbuo benx guh hanh dorn. Yie aengx 
oix daaih lorz meih mbuo. 19 Maiv lauh baamh mienh maiv buatc yie, mv 
baac meih mbuo oix dugyv buatc yie. Weic zuqc yie ziangh jienv, meih 
mbuo ziouc dugv ziangh jienv. 20 Taux wuov hnoi meih mbuo ziouc hiuv 
dugv yie yiem yie nyei Die gu'nyuoz, meih mbuo yaac yiem yie gu'nyuoz, 
yie yaac yiem meih mbuo gu'nyuoz. 21 "Haaix dauh zipv yie nyei lingc 
yaac ei Hem zoux, dongh wuov dauh hnamv yie. Haat dauh hnamv yie, 
yie nyei Die yaac hnamv ninh. Yie yaac hnamv ninh yaac oix bun ninh hiuv 
dugv yie." 22 Yu^ndaatc, maiv zeiz maaic Yesu wuov dauh Yu^ndaatc 
I^saa^kaa^li^otc, mac Yesu, "Ziouv aah! Meih weic haat diuc gorngv 
meih oix bun yie mbuo hiuv dugv meih mv baac maiv bun baamh mienh 
hiuv duqv meih?" 23 Yesu dau ninh, "Haaix dauh hnamv yie ziouc ei jienv 
yie njaaux nyei waac zoux. Yie nyei Die ziouc hnamv ninh. Yie caux yie 
nyei Die yaac oix daaih lorz ninh, caux ninh yiem. 24 Haaix dauh maiv 
hnamv yie ziouc maiv ei yie njaaux nyei waac. Meih mbuo haiz yie gorngv 
liuz naaiv deix waac, maiv zeiz yie ganh hnamv cuotv daaih gorngv. Se 
Zaangc Diex, dongh paaiv yie daaih wuov dauh, nyei waac. 25 "Yie corc 


caux meih mbuo yiem nyei ziangh hoc vie gorngv nzengc naaiv deix waac 
mbuox meih mbuo. 26 Tengz Mienh Wuov Dauh, dongh Zaangc Diex oix 
dengv yie nyei mbuox paaiv daaih mei Singx Lingh, oix njaaux nyungc- 
nyungc meih mbuo, yaac oix bun meih mbuo haih jangx duqv yie mbuox 
jiex nyei yietc zungv. 27 "Yie liouh baengh orn bun meih mbuo. Se yie 
ganh nyei baengh orn yie ceix bun meih mbuo. Yie bun nyei maiv hnangv 
baamh mienh bun nyei. Maiv dungx nzauh faanh yaac maiv dungx gamh 
nziex. 28 "Meih mbuo haiz yie gorngv jiex, yie oix zuqc leih nqoi meih 
mbuo, mv baac yie aengx oix daaih lorz meih mbuo. Se gorngv meih 
mbuo hnamv yie, meih mbuo oix zuqc a'hneiv yie mingh Zaangc Diex 
wuov weic zuqc Zaangc Diex gauh hlo jiex yie. 29 Naaiv deix sic maiv 
gaengh cuotv yie jaa-ndaangc mbuox ziangx meih mbuo. Zuov naaiv deix 
sic cuotv meih mbuo ziouc sienx aqv. 30 "Yangh naaiv jiex yie maiv duqv 
caux meih mbuo gorngv waac camv weic zuqc gunv baamh gen wuov 
dauh oix daaih. Ninh maiv maaih hatc maaz gunv yie. 31 Mv baac yie ei 
nzengc Zaangc Diex paaiv yie nyei waac weic bun lungh ndiev mienh hiuv 
duqv yie hnamv Zaangc Diex. Jiez sin daaih. Mbuo mingh aqv. 


Yo^han 15 
Yesu Dongh A'ngunc Hmei 


1 "Yie se zien a'ngunc hmei. Yie nyei Die zoux goux huingx wuov dauh. 2 
Haaix diuh nquaah ziangh jienv yie yaac maiv ziangh biouv nor, ninh pitv 
guangc. Haaix diuh nquaah ziangh biouv, ninh aengx daav nqoi dueiv bun 
ziangh biouv gauh gitv. 3 Yie njaaux nyei waac se hnangv daav 
hmei-nquaah dueiv nor, liuc leiz meih mbuo nyei hnyouv. 4 Meih mbuo 
oix zuqc ziangh Wem yie, yie ziouc ziangh jienv meih mbuo. Hmei-nquaah 
maiv ziangh hmei-maac, nquaah maiv haih ziangh biouv. Meih mbuo yaac 
fih hnangv nyei. Se gorngv maiv ziangh Dem yie nor, meih mbuo maiv 
haih ziangh biouv. 5 "Yie se a'ngunc hmei. Meih mbuo se a'ngunc nguaah. 
Haaix dauh ziangh jienv yie, yie yaac ziangh jienv ninh, wuov dauh ziouc 
ziangh biouv gitv agv. Meih mbuo leih nqoi yie nor, meih mbuo maiv haih 


zoux haaix nyungc. 6 Haas dauh maiv ziangh jienv yie, ziouc hnangv diuh 
hmei-nquaah zuqc pitv guangc, nqaai mingh yaac zuqc nzauz daaih dapv 
douz-nzauc buov guangc mingh. 7 Se gorngv meih mbuo ziangh jienv yie, 
yie nyei waac yaac ziangh jienv meih mbuo, meih mbuo tov haaix nyungc 
meih mbuo ziouc dugv wuov nyungc aqv. $ Se gorngv meih mbuo ziangh 
biouv gitv, meih mbuo ziouc bun mienh taaih yie nyei Die. Hnangv naaic 
meih mbuo ziouc benx yie nyei sai-gorx. 9 "Zaangc Diex hnangv haaix nor 
hnamv yie, yie yaac hnangv wuov nor hnamv meih mbuo. Meih mbuo oix 
zuqc kauz wuonv yie hnamv mienh nyei hnyouv. 10 Se gorngv meih mbuo 
ei Hem yie nyei lingc zoux, yie ziouc zanc-zanc hnamv meih mbuo, hnangv 
yie ei jienv yie nyei Die nyei lingc zoux, ninh ziouc zanc-zanc hnamv yie. 
11 "Naaiv deix waac yie mbuox meih mbuo, bun meih mbuo haih dugv yie 
nyei njien-youh, yaac njien-youh taux daauh. 12 Yie nyei lingc se hnangv 
naaiv, laanh oix zuqc hnamv laanh hnangv yie hnamv meih mbuo wuov 
nor. 13 Maiv maaih haaix dauh haih hnamv ninh nyei gorx-youz gauh 
camy jiex naaiv. Se mienh weic ninh nyei gorx-youz siev maengc daic. 14 
Se gorngv meih mbuo ei jienv yie mbuox nyei waac zoux, meih mbuo 
ziouc Zzoux yie nyei gorx-youz aqv. 15 Yangh naaiv jiex, yie maiv heuc 
meih mbuo zoux bou, weic zuqc bou maiv hiuv duqv ninh nyei ziouv zoux 
haaix nyungc. Ih zanc yie heuc meih mbuo zoux yie nyei gorx-youz weic 
zuqc yie nyei Die mbuox haaix nyungc yie, yie mbuox nzenge meih mbuo 
mi'aqv. 16 Maiv zeiz meih mbuo om yie, se yie ginv meih mbuo. Yie 
paaiv meih mbuo cuotv mingh ziangh biouv camy, dongh yietc liuz maiv 
haih waaic nyei biouv. Hnangv naaic meih mbuo dengv yie nyei mbuox 
tengx Zaangc Diex tov haaix nyungc, ninh ziouc ceix wuov nyungc bun 
meih mbuo. 17 Naaiv se yie nyei lingc, laanh oix zugc hnamv laanh. 


Mienh Nzorng Ziouv Yaac Nzorng Bou 


18 "Se gorngv baamh mienh nzorng meih mbuo, meih mbuo oix zuqc 
jangx jienv ninh mbuo nzorng yie ndaangc. 19 Se gorngv meih mbuo guei 
baamh gen, baamh mienh oix hnamv meih mbuo hnangv hnamv caux ninh 
mbuo guei baamh gen wuov deix. Mv baac meih mbuo maiv guei baamh 


gen. Yie ginv meih mbuo cuotv daaih. Weic naaiv baamh mienh nzorng 
meih mbuo. 20 Meih mbuo oix zuqc jangx Hem yie mbuox jiex meih 
mbuo naaiv deix waac, 'Bou maiv gauh hlo ziouv.'Se gorngv mienh zoux 
doqc bun yie, ninh mbuo yaac oix zoux doqc bun meih mbuo. Se gorngv 
ninh mbuo ei Hem yie nyei waac,ninh mbuo ziouc ei jienv meih mbuo nyei 
waac. 21 Weic meih mbuo zoux yie mei mienh, ninh mbuo o1x zoux naaiv 
deix yietc zungv sic bun meih mbuo, laaix ninh mbuo maiv hiuv duqv 
paaiv yie daaih wuov dauh. 22 "Se gorngv yie maiv daaih njaaux jiex ninh 
mbuo, ninh mbuo maiv maaih zuiz. Mv baac ih zanc, ninh mbuo maiv 
maaih dorngx jaiv zuiz agv. 23 Haat dauh nzorng yie, yaac nzorng yie 
nyei Die. 24 Se gorngv yie maiv daaih yiem ninh mbuo mbu'ndongx zoux 
mienh maiv gaengh zoux jiex nyei sic nor, ninh mbuo ziouc maiv maaih 
zuiz. Mv baac ih zanc ninh mbuo dugv buatc liuz yie zoux nyei sic, ninh 
mbuo corc nzorng yie, yaac nzorng yie nyei Die. 25 Naaiv deix sic cuotv 
daaih weic bun doix nzengc fiev jienv ninh mbuo mei Leiz-Latc naaiv deix 
waac, 'Ninh mbuo nzorng yie yaac maiv maaih gorn-baengx.' 26 "Yie oix 
paaiv Tengx Mienh Wuov Dauh daaih lorz meih mbuo. Ninh yiem Zaangc 
Diex wuov daaih, dongh ninh bun mienh hiuv dugv zien leiz wuov dauh 
Singx Lingh. Ninh daaih ziouc tengx yie zoux zorng-zengx. 27 Meih 
mbuo yaac oix zuqc tengx yie zoux zorng-zengx weic zuqc yiem gorn taux 
ih zanc meih mbuo caux yie yiem. 


Yo^han 16 


1 "Naaiv deix waac yie mbuox meih mbuo weic bun meih mbuo maiv tuix 
bouc. 2 Ninh mbuo oix zunc meih mbuo cuotv wuic dorngh. Ziangh hoc 
oix taux, haaix dauh daix meih mbuo ziouc laaic zoux weic fu-sux 
Tin-Hungh. 3 Ninh mbuo oix hnangv naaiv zoux weic zuqc ninh mbuo 
maiv hiuv dugv Zaangc Diex, yaac maiv hiuv dugv yie. 4 Naaiv deix sic 
yie mbuox ziangx meih mbuo. Haaix zanc buangh naaiv deix sic meih 
mbuo ziouc haih jangx dugv yie mbuox jiex meih mbuo mi'agv. 


Singx Lingh Zoux Nyei Gong 


"Naaiv der sic zinh ndaangc vie maiv mbuox meih mbuo, weic zuqc yie 
corc caux meih mbuo yiem. 5 Mv baac ih zanc yie oix zuqc nzuonx taux 
paaiv yie daaih wuov dauh. Meih mbuo yaac maiv maaih haaix dauh naaic 
vie, 'Meih mingh haaix?' 6 Weic zuqc yie gorngv naaiv deix sic mbuox 
meih mbuo, meih mbuo nyei hnyouv za'gengh nzauh haic aqv. 7 Mv baac 
yie gorngv zien mbuox meih mbuo, yie nzuonx mingh se weic bun meih 
mbuo gauh duqv longz. Se gorngv yie maiv nzuonx, Tengx Mienh Wuov 
Dauh maiv daaih lorz meih mbuo. Yie nzuonx mingh, yie ziouc paaiv ninh 
daaih lorz meih mbuo. 8 "Tengx Mienh Wuov Dauh daaih wuov zanc, 
ninh oix bus mengh bun baamh mienh hiuv duqv ninh mbuo dorngc taux 
zuiz nyei jauv, taux zoux horpc nyei jauv, aengx taux siemv zuiz nyei jauv. 
9 Taux zuiz nyei jauv, laaix ninh mbuo maiv sienx kaux yie. 10 Taux zoux 
horpc mei jauv, weic zuqc yie mingh yie nyei Die wuov, meih mbuo 
nga'haav maiv buatc yie mi'aqv. 11 Taux siemv zuiz nyei jauv, weic zuqc 
gunv baamh gen wuov dauh zungv zuqc dingc zuiz aqv. 12 "Yie corc 
maaih sic camv nyei mbuox meih mbuo mv baac nzauh heix meih mbuo ih 
zanc diey maiv dugv. 13 Bun mienh hiuv dugv zien leiz wuov dauh Singx 
Lingh daaih wuov zanc, ninh oix bun meih mbuo bm dugv nzengc zien 
leiz. Ninh gorngv nyei waac maiv zeiz ninh ganh hnamv cuotv daaih 
gorngv. Ninh kungx oix gorngv dongh ninh duqv haiz jiex nyei waac 
hnangv, yaac gorngv nga'haav hingv oix cuotv daaih nyei sic mbuox meih 
mbuo. 14 Ninh oix bun mienh taaih yie ziouc dorh yie nyei waac daaih 
gorngv mbuox meih mbuo. 15 Zaangc Diex maaih nyei yietc zungv se yie 
nyei. Weic naaiv yie cingx daaih gorngv Singx Lingh oix zorqv yie mbuox 
ninh nyei yietc zungv mbuox meih mbuo. 


You-Nzauh Tiuv Benz Njien-Y ouh 


16 "Maiv nangc lauh meih mbuo maiv dugv buatc yie. Nga'haav maiv 
nangc lauh meih mbuo aengx dugv buatc yie." 17 Maaih deix ninh nyei 
sai-gorx, laanh naaic laanh, "Naaiv eix leiz hnangv haaix nor? Sai-Diex 
gorngv, 'Maiv nangc lauh meih mbuo maiv dugv buatc yie. Nga'haav maiv 
nangc lauh meih mbuo aengx duqv buatc yie.' Ninh yaac gorngv 'Naaiv se 


weic zuqc yie nzuonx Zaangc Dies wuov TT 18 Ninh mbuo yaac mac, 
"Ninh gorngv 'Nga'haav maiv nangc lauh'wuov joux waac, eix leiz hnangv 
haaix nor? Yie mbuo maiv hiuv dugv ninh gorngv haaix nyungc." 19 Yesu 
hiuv duqv ninh mbuo oix naaic ninh, ninh ziouc gorngv mbuox ninh mbuo, 
"Yie gorngv, 'Maiv nangc lauh meih mbuo maiv dugv buatc yie. Nga'haav 
maiv nangc lauh meih mbuo aengx dugv buatc yie.' Dongh naaiv joux 
waac nyei eix leiz meih mbuo laanh naaic laanh maiv zeiz? 20 Yie gorngv 
zien mbuox meih mbuo, meih mbuo ox zuqc nguiz-nguiz nyei nyiemv, mv 
baac baamh mienh njien-youh, a'hneiv nyei. Meih mbuo oix nzauh, mv 
baac meih mbuo nyei you-nzauh oix tiuv benx njien-youh. 21 M'siegv dorn 
oix ndutv sin nyei ziangh hoc taux, ninh nzauh haic laaix oix zuqc diev 
mun. Mv baac yungz liuz gu'nguaaz, ninh maiv jangx zuqc ninh diey mun, 
weic zuqc ninh dugv dauh gu'nguaaz yiem lungh ndiev ziouc a'hneiv haic. 
22 "Meih mbuo yaac hnangv naaiv nor. Ih zanc meih mbuo hnyouv nzauh, 
mv baac yie aengx oix daaih lorz meih mbuo, meih mbuo ziouc njien-youh 
orn-lorgc. Naaiv nyungc orn-lorgc maiv maaih haaix dauh haih zorgv dugv 
cuotv. 23 Taux wuov hnoi meih mbuo mam mac haat nyungo yie. Yie 
gorngv zien mbuox meih mbuo, meih mbuo dengv yie mei mbuox tenge 
Zaangc Diex tov haaix nyungo, ninh ziouc bun wuov nyungc meih mbuo. 
24 Taux ih zanc meih mbuo maiv gaengh dengv vie nyei mbuox tov jiex 
haaix nyungc. Gunv tov maah! Meih mbuo zungv oix duqv, ziouc 
njien-youh taux daauh. 


Yesu Hingh Baamh Gen Mi'aqv 


25 "Naaiv deix yietc zungv sic yie longc waac-beiv mbuox meih mbuo. 
Ziangh hoc oix taux, yie maiv longc waac-beiv aqv. Yie nyei Die nyei jauv 
yie oix gorngv mengh mbuox meih mbuo. 26 Taux wuov hnoi meih mbuo 
oix dengv yie nyei mbuox tengx Zaangc Diex tov haaix nyungc. Yie maiv 
zeiz gorngv yie tengx meih mbuo tov. Yie maiv zuqc tengx tov, 27 weic 
zuqc Zaangc Diex ganh hnamv meih mbuo. Ninh hnamv meih mbuo weic 
zuqc meih mbuo hnamv yie yaac sienx yie yiem Zaangc Diex daaih. 28 
Yie yiem Zaangc Diex daaih biegc baamh gen. Ih zanc yie oix leih baamh 


gen nzuonx Zaangc Dies wuov." 29 Ninh nyei sai-gorx mbuo aengx 
gorngv mbuox ninh. "Ih zanc Sai-Diex gorngv mengh nyei mbuox yie 
mbuo yaac maiv longc waac-beiv. 30 Ih zanc yie mbuo hiuv dugv meih 
hiuv nzengc maanc sic, zungv maiv qiemx zuqc haaix dauh naaic haaix 
nyungc meih. Weic naaiv yie mbuo sienx meih yiem Tin-Hungh daaih." 31 
Yesu dau ninh mbuo, "Meih mbuo ih zanc sienx agv? 32 Ziangh hoc oix 
taux, zungv taux daaih agv. Meih mbuo yietc zungv oix biaux nzaanx 
nzengc. Gorqv-mienh oix biaux nzuonx gorqv-mienh nyei biauv, kungx 
guangc yie ganh nduqc laanh mienh yiem hnangv. Mv baac maiv zeiz 
za'gengh kungx yie ganh weic zuqc maaih Zaangc Diex caux yie yiem. 33 
Yie hnangv naaiv mbuox meih mbuo, oix meih mbuo caux yie juangc 
maengc ziangh ziouc dugv baengh orn. Yiem naaiv baamh gen meih mbuo 
maaih kouv naanc, mv baac gunv bungx hnyouv. Yie hingh jiex baamh gen 
mragv." 


Yo^han 17 
Yesu Weic Ninh Ganh Daux Gaux 


1 Yesu gorngv liuz naaiv deix waac, ninh cau hmien mangc gu'nguaaic 
lungh yaac gorngv, "Aa Die aah! Ziangh hoc taux aqv. Tov bun mienh 
taaih yie, meih nyei Dorn, yie ziouc haih bun mienh taaih Die. 2 Die bun 
yie maaih hatc maaz gunv maanc mienh yie cingx daaih haih bun dongh 
Die bun yie wuov deix dugv yietc liuz nyei maengc. 3 Yietc liuz me 
maengc se dongh naaiv agv. Se ninh mbuo hiuv dugv meih, nduqc dauh 
zien Tin-Hungh. Yaac hiuv duqv yie, Yesu Giduc, dongh Die paaiv daaih 
wuov dauh. 4 Yie yiem naaiv baamh gen taaih Die, weic zuqc yie zoux 
ziangx Die paaiv yie zoux nyei gong. 5 Aa Die aah! Tov Die bun yie ih 
zanc yiem Die nyei nza'hmien aengx taaih yie zoux hlo, hnangv zinh 
ndaangc maiv gaengh zem lungh zeix ndau Die taaih yie zoux hlo wuov 
nor. 


Yesu Weic Ninh Nyei Sai-Gorx Mbuo Daux Gaux 


6 "Yiem baamh gen, Die bun vie wuov deix mienh, yie bun ninh mbuo 
hiuv duqv meih. Ninh mbuo m'daaih meih nyei mienh mv baac Die jiu bun 
yie. Ninh mbuo yaac ei Hem Die nyei waac. 7 Ih zanc ninh mbuo hiuv 
dugv dongh Die ceix bun yie nyei nyungc-nyungc, viet zungv yiem Die 
daaih. 8 Die mbuox yie wuov deix waac, yie yaac mbuox ninh mbuo 
mi'aqv. Ninh mbuo yaac longx-longx me zipv. Ninh mbuo hiuv dugv yie 
za'gengh yiem Die daaih yaac sienx Die ganh paaiv yie daaih. 9 Yie tengx 
ninh mbuo daux gaux. Maiv zeiz tengx maanc mienh daux gaux. Yie tengx 
Die bun yie wuov deix mienh daux gaux hnangv, weic zuqc ninh mbuo 
benx Die nyei. 10 Yie maaih nyei yietc zungv se Die nyei. Die maaih nyei 
yietc zungv se yie nyei. Yie yaac weic naaiv deix mienh duqv njang- 
laangc. 11 Ih zanc yie oix nzuonx Die wuov, maiv yiem naaiv baamh gen 
agv. Mv baac naaiv deix mienh corc yiem naaiv baamh gen. Cing-Nzengc 
nyei Zaangc Diez aah! Tov meih longc meih maaih hatc maaz nyei 
mbuox, dongh Die ceix bun yie nyei mbuox, beu jienv ninh mbuo, bun ninh 
mbuo dongh diuc hnyouv, hnangv Die caux yie dongh diuc hnyouv wuov 
nor. 12 Yie corc caux ninh mbuo yiem nyei ziangh hoc, yie longc Die 
maaih hatc maaz nyei mbuox, dongh Die bun yie wuov norm mbuox, beu 
jienv ninh mbuo. Yie goux ninh mbuo, maiv bun haaix dauh laaih zitc, 
cuotv liuz dingc ziangx zuqc miete wuov dauh. Ninh zuqc miete weic bun 
sic cuotv daaih doix Ging-Sou nyei waac. 13 "Ih zanc yie oix nzuonx Die 
wuov, mv baac yie corc yiem Dem naaiv baamh gen yie hnangv naaiv nor 
gorngv weic bun naaiv deix mienh maaih yie nyei njien-youh orn-lorgc. 14 
Yie zorqv Die nyei waac jiu bun ninh mbuo mr'agv. Baamh mienh yaac 
nzorng ninh mbuo weic zuqc ninh mbuo maiv guei baamh gen, hnangv yie 
maiv guei baamh gen nor. 15 Yie maiv tov Die dorh ninh mbuo cuotv 
baamh gen. Mv baac yie tov Die beu jienv ninh mbuo, bun ninh mbuo 
biaux ndutv hiuang orgv wuov dauh. 16 Ninh mbuo maiv guei baamh gen, 
hnangv yie maiv guei baamh gen nor. 17 Tov Die longc meih nyei zien leiz 
bun ninh mbuo cing-nzengc daaih. Meih nyei waac se zien leiz. 18 Die 
hnangv haaix nor paaiv yie daaih yiem baamh gen, yie yaac hnangv wuov 
nor paaiv ninh mbuo yiem baamh gen. 19 Yie weic ninh mbuo zorqv yie 
ganh fungx bun Die weic bun ninh mbuo zien-zien benx Die nyei 


cing-nzengc mienh. 
Yesu Weic Sien Yesu Nyei Zuangz Mienh Daux Gaux 


20 "Yie maiv daan tengx naaiv deix daux gaux hnangv. Yie yaac weic 
naaiv deix mienh oix zunh nyei doz sienx yie wuov deix yietc zungv daux 
gaux. 21 Tov Die bun ninh mbuo dongh diuc hnyouv. Aa Die aah! Tov bun 
ninh mbuo caux mbuo juangc maengc ziangh, hnangv Die caux yie juangc 
maengc ziangh nor. Baamh mienh ziouc sienx Die paaiv yie daaih. 22 Die 
ceix bun yie nyei njang-laangc yie ceix bun ninh mbuo mragv, weic bun 
ninh mbuo dongh diuc hnyouv, hnangv Die caux yie dongh diuc hnyouv 
nor. 23 Yie caux ninh mbuo juangc maengc ziangh hnangv Die caux yie 
juangc maengc ziangh nor, weic oix bun ninh mbuo yietc zungv za'gengh 
dongh diuc hnyouv nzengc. Lungh ndiev mienh ziouc hiuv dugv Die paaiv 
yie daaih, yaac hmm dugv Die hnamv ninh mbuo hnangv Die hnamv yie 
nor. 24 "Aa Die aah! Die bun yie naaiv deix mienh, yie yiem haaix yie 
yaac oix ninh mbuo caux yie yiem wuov, ninh mbuo ziouc dugv buatc 
meih bun yie nyei njang-laangc, dongh maiv gaengh zeix lungh zeix ndau 
wuov zanc meih hnamv yie ziouc bun daaih nyei njang-laangc. 25 "Baengh 
fim nyei Die aah! Baamh mienh maiv hiuv dugv Die, mv baac yie hiuv 
nyei. Sienx yie naaiv deix mienh yaac hiuv dugv Die paaiv yie daaih. 26 
Yie bun ninh mbuo bm dugv meih, yaac oix bun ninh mbuo hiuv jienv 
mingh weic bun ninh mbuo hnamv mienh hnangv Die hnamv yie nor, yaac 
bun yie caux ninh mbuo juangc maengc ziangh." 


Yo^han 18 
Yesu Zuqc Mienh Zorgv 


1 Yesu hnangv mam nor daux gaux liuz, ninh caux ninh nyei sai-gorx jiex 
wuov ngaanc zigc Kitc^lon Ndogv. Yiem wuov maaih norm huingx. Yesu 
caux ninh nyei sai-gorx ziouc bieqc wuov norm huingx mïi'aqv. 2 Oix 
maaic Yesu wuov dauh Yu^ndaatc yaac hiuv dugv wuov norm dorngx, 
weic zuqc Yesu caux ninh nyei sai-gorx zanc-zanc gapv zunvy wuov. 3 


Yu^ndaatc ziouc dorh deix Lomaa baeng caux sai mienh bieiv caux 
Faa^li^si Mienh paaiv daaih goux zaangc Tin-Hungh nyei biauv wuov deix 
baeng mingh wuov huingx. Naaiv deix baeng hnengx jienv dang, nany 
jienv douz-baav, dorh jienv wuoqc ginc mingh. 4 Yesu bm duqv ninh 
ganh oix zuqc buangh nyei nyungc-nyungc sic ziouc cuotv daaih naaic 
gaax ninh mbuo, "Meih mbuo daaih lorz haaix dauh?" 5 Ninh mbuo dau, 
"Yie mbuo lorz Naa^saa^letv Mungv mei Yesu." 6 Yesu gorngv, "Dongh 
yie aqv." Maaic Yesu wuov dauh Yu^ndaatc yaac caux ninh mbuo souv 
jienv wuov. Yesu yietv gorngv, "Dongh yie aqy," zoue haeqv ninh mbuo 
laatc nzaatc mbam nga'haav maengx mingh. 7 Yesu aengx naaic nzunc, 
"Meih mbuo daaih lorz haaix dauh?" Ninh mbuo dau, "Yie mbuo lorz 
Naa^saa^letv Mungv nyei Yesu." 8 Yesu aengx dau, "Yie zungv mbuox 
nzunc meih mbuo, se dongh yie aqv. Hnangv naaic, meih mbuo lorz yie 
nor, oix zuqc bungx gan yie naaiv deix mienh mingh nqoi." 9 Yesu hnangv 
naaiv nor gorngv weic bun zinh ndaangc caux ninh nyei Die gorngv wuov 
deix waac cuotv daaih doix nzengc. Wuov zanc ninh gorngv, "Aa Die aah! 
Meih bun yie naaiv deix mienh, yie maiv bun yietc dauh laaih zite." 10 
Simon Bide buix jienv zung nzuqc ziouc baeng cuotv daaih hngagv domh 
sai mienh nyei nouh, pai zuqc nouh nyei mbiaauc bung m'normh ndutv 
mingh. Wuov dauh nouh nyei mbuox heuc Mankatv. 11 Yesu mbuox 
Bide, "Zorgv nzuqc ndaauv tapv jienv paiv maah! Yie maiv zeiz oix zuqc 
hopv yie mei Die bun yie wuov norm zaanv fai?" 


Yesu Yiem Annaatv Nyei Nza'hmien 


12 Wuov deix Lomaa baeng caux domh baeng-bieiv caux goux zaangc 
Tin-Hungh nyei biauv nyei baeng ziouc zorqv Yesu ndoh jienv 13 dorh 
ninh mingh taux Annaatv nyei nza'hmien ndaangc. Annaatv zoux 
Kaa^yaa^faatv nyei ong-daa. Wuov hnyangx Kaa^yaa^faatv zoux domh 
sai mienh. 14 Dongh naaiv dauh Kaa^yaa^faatv zinh ndaangc gorngv 
mbuox zoux hlo nyei Yiutai Mienh, "Bun yietc dauh daic div yietc fingx 
mienh gauh longx." 


Bide Maiv Nyiemc Yesu 


15 Simon Bide caux ganh dauh sai-gorx gan jienv Yesu mingh. Naaiv 
dauh sai-gorx se domh sai mienh zuoqc nyei, ninh cingx daaih duqv caux 
Yesu bieqc domh sai mienh me biauv me laate gu'nyuoz. 16 Mv baac 
Bide souv ga'nyiec maengx laatc gaengh. Dongh domh sai mienh zuoge 
wuov dauh sai-gorx ziouc cuotv mingh tengx zuov laatc gaengh wuov 
dauh m'sieqv bou tov bun Bide caux jienv biegc. Wuov dauh sai-gorx 
ziouc dorh Bide biegc. 17 Zuov laatc gaengh wuov dauh m'sieqv bou 
gorngv mbuox Bide, "Meih zoux dauh wuov dauh mienh nyei sai-gorx 
maiv zeiz?" Bide dau, "Yie maiv zeiz lorgc." 18 Bou mbuo caux goux 
zaangc Tin-Hungh nyei biauv wuov deix baeng zorgv taanz buov douz 
daaih souv jienv wuov nzaaux douz weic zuqc juangv haic. Bide yaac 
caux ninh mbuo souv jienv wuov nzaaux douz. 


Domh Sai Mienh Zaah Naaic Yesu 


19 Domh sai mienh zaah naaic Yesu taux ninh nyei sai-gorx caux ninh 
njaaux nyei leiz. 20 Yesu dau, "Yie haaix zanc gorngv waac, yie dorng 
jienv maanc mienh gorngv. Yie haas zanc njaaux, yie zanc-zanc yiem 
wuic dorngh fai zaangc Tin-Hungh nyei biauv, dongh Yiutai Mienh gapv 
zunv nyei dorngx njaaux. Yie maiv bingx jienv gorngv haaix nyungc. 21 
Meih weic haaix diuc naaic yie? Oix zuqc naaic haiz yie gorngv jiex wuov 
deix mienh. Yie gorngv haaix nyungc ninh mbuo hiuv nyei." 22 Yesu 
hnangv naaiv nor gorngv sety, maaih dauh baeng souv ga'hlen ziouc mbaix 
ninh yaac gorngv, "Meih hnangv naaic dau domh sai mienh?" 23 Yesu dau 
ninh, "Se gorngv yie gorngv dorngc haaix nyungc, meih gunv mbuox yiem 
naaiv nyei mienh yie dorngc haaix nyungc. Mv baac se gorngv yie gorngv 
dugv horpc nor, meih mbaix yie zoux haaix nyungc?" 24 Annaatv aengx 
fungx ninh mingh Kaa^yaa^faatv domh sai mienh wuov. Ninh mbuo corc 
ndoh Hem ninh. 


Bide Aengx Maiv Nyiemc Yesu 


25 Simon Bide corc souv jienv wuov nzaaux douz. Yiem wuov nzaaux 
douz nyei mienh naaic ninh, "Meih yaac zoux wuov laanh mienh nyei 
sai-gorx saah?" Mv baac Bide mam nyiemc. Ninh gorngv, "Yie maiv zeiz 
lorgc." 26 Maaih domh sai mienh nyei yietc dauh nouh,dongh Bide pai 
zuqc m'normh ndutv wuov dauh nouh nyei cien-ceqv, ziouc gorngv, "Yie 
buatc meih caux wuov laanh mienh yiem wuov huingx maiv zeiz?" 27 
Bide aengx gorngv, "Yie gengh! maiv zeiz." Wuov zanc jai ziouc nqaaix. 


Yesu Yiem Bilaatv Nyei Nza'hmien 


28 Da'nyeic ndorm nziouv nyei, zoux hlo me Yiutai Mienh dorh Yesu 
cuotv Kaa^yaa^faatv nyei biauv aengx fungx mingh Lomaa Zungx nyei 
dinc. Wuov deix Yiutai Mienh nziex haih maaih uix ziouc maiv bieqc dinc 
gu'nyuoz, weic bun ninh mbuo haih dugv nyanc Siex Maengc Zipv nyei 
hnaangx. 29 Weic naaiv, Bilaatv cuotv ga'nyiec daaih naaic ninh mbuo, 
"Meih mbuo dorh haaix nyungc sic daaih gox naaiv laanh mienh?" 30 
Ninh mbuo dau, "Se gorngv ninh maiv zoux waaic sic, yie mbuo maiv 
dorh ninh daaih naaiv jiu bun meih." 31 Bilaatv gorngv mbuox ninh mbuo, 
"Wuov nyungc, meih mbuo ei meih mbuo ganh nyei leiz dorh ninh mingh 
Siem maah!" Ninh mbuo dau, "Yie mbuo maiv maaih hungh linge dinge 
daix mienh." 32 Naaiv deix sic cuotv weic bun zinh ndaangc Yesu gorngv 
ninh oix zuqc hnangv haaix nor daic wuov deix waac cuotv daaih 
doix-diuc. 33 Bilaatv ziouc bieqc gu'nyuoz dinc mingh yaac heuc Yesu 
daaih ziouc naaic ninh, "Meih za'gengh zoux Yiutai Mienh nyei Hungh 
fai?" 34 Yesu dau, "Meih naaic nyei waac se meih ganh hnamv cuotv 
daaih fai maaih mienh gorngv yie nyei jauv-louc mbuox meih?" 35 Bilaatv 
dau, "Meih laaic yie zoux Yiutai Mienh? Se dongh meih ganh wuov fingx 
mienh caux sai mienh bieiv zorgv meih jiu bun yie maa. Wuov nyungo 
meih zoux dorngc haaix nyunge?" 36 Yesu dau, "Yie gunv nyei guoqv 
maiv guei naaiv baamh gen. Se gorngv yie nyei guoqv guei naaiv baamh 
gen, yie nyei mienh zungv oix mborgv jaax, maiv bun zuqc jiu bun Yiutai 
Mienh. Mv baac yie gunv nyei guogv maiv zeiz yiem naaiv." 37 Bilaatv 
ziouc naaic Yesu, "Wuov nyungc, meih za'gengh zoux hungh?" Yesu dau, 


"Meih ganh gorngv vie zoux hungh. Yie cuotv seix yiem naaiv baamh gen 
se weic zien leiz zoux zorng-zengx. Haaix dauh guei zien leiz ziouc 
muangx yie nyei waac." 38 Bilaatv aengx naaic, "Zien leiz se haaix 


nyungc?" 
Bilaatv Zorgv Yesu Jiu Bun Mienh Ding Ziepc Nzaangc Jaax Daic 


Bilaatv gorngv liuz naaiv deix waac ziouc cuotv ga'nyiec mbuox zoux hlo 
nyei Yiutai Mienh, "Yie zaah ma cuotv ninh maaih haaix nyungc zuiz. 

39 Mv baac ei meih mbuo nye leiz-fingx, meih mbuo jiex Siex Maengc 
Zipv nyei ziangh hoc, yie oix zuqc bungx dauh zuqc wuonx loh me mienh 
bun meih mbuo. Meih mbuo oix yie bungx Yiutai Mienh nyei hungh fai?" 
40 Zuangx mienh aengx nauc-nauc nyei gorngv, "Maiv dungx bungx naaiv 
dauh. Bungx Mbaa^lapv^mbatc hnangv." Mbaa^lapv^mbatc se zoux zaqc 
baeng. 


Yo^han 19 


1 Bilaatv ziouc dorh Yesu mingh bun baeng longc biaav-bin mborqv. 2 
Naaiv deix baeng longc njimv cigv norm hungh ningv tengx ninh ndongx 
jieny, aengx zorgv deix lui-ndaauv-luoqc tengx ninh zugv jienv. 3 Aengx 
mingh fatv nyei gorngv, "Yiutai Mienh nyei hungh aah! Ziangh dugv 
maanc fuix aqv." Yaac mbaix ninh nyei hmien. 4 Bilaatv aengx cuotv 
mingh mbuox zoux hlo wuov deix Yiutai Mienh, "Mangc gaax, yie dorh 
ninh cuotv daaih taux meih mbuo man bun meih mbuo hiuv duqv yie zaah 
maiv cuotv ninh maaih haaix nyungc zuiz." 5 Yesu ziouc cuotv daaih yaac 
ndongx jienv longc mmm cigv daaih me hungh ningv, zugv jienv 
lui-ndaauv-luoqc. Bilaatv gorngv, "Naaic! Dongh naaiv laanh mienh aqv." 
6 Sai mienh bieiv caux goux zaangc Tin-Hungh nyei biauv nyei baeng 
yietv buatc ziouc kih kungx kaatv nyei gorngv, "Dorh ninh mingh ding 
ziepc nzaangc jaax! Dorh ninh mingh ding ziepc nzaangc jaax maah!" 
Bilaatv gorngv mbuox ninh mbuo, "Wuov nyungc meih mbuo gunv dorh 
ninh mingh ding ziepc nzaangc jaax aqv. Yie zaah maiv cuotv ninh maaih 


haaix nyungo zuiz." 7 Yiutai Mienh dau, "Yie mbuo maaih diuh lingc. Ei 
naaiv diuh lingc ninh oix zuqc daic, weic zuqc ninh ceng ninh ganh zoux 
Tin-Hungh nyei Dorn." 8 Bilaatv haiz naaiv joux waac ninh gauh fatv 
gamh nziex 9 ziouc aengx bieqc dinc gu'nyuoz naaic Yesu, "Meih yiem 
haaix daaih?" Mv baac Yesu maiv dau. 10 Bilaatv ziouc gorngv, "Meih 
maiv caux yie gorngv waac fai? Meih maiv hiuv dugv yie maaih linge 
bungx meih, yaac maaih lingc zorqv meih ding ziepc nzaangc jaax?" 11 
Yesu dau, "Meih maaih linge dunx yie nyei sic se weic Tin-Hungh bun 
meih hnangv.Weic naaiv, zorqv yie jiu bun meih wuov dauh, zuiz gauh hlo 
jiex meih nyei." 12 Yiem naaic daaih Bilaatv vier zei lorz qangx bungx 
Yesu mv baac Yiutai Mienh nauc Hem gorngv, "Se gorngv meih bungx 
naaiv laanh mienh meih maiv zeiz Lomaa hungh, Sisaa, nyei gorx-youz. 
Haaix dauh ceng ninh ganh zoux hungh, wuov dauh zoux Sisaa nyei 
win-wangv." 13 Bilaatv haiz liuz naaiv deix waac ziouc dorh Yesu cuotv 
mingh yaac zueiz Hem ninh siemv zuiz nyei weic. Wuov norm dorngx mei 
mbuox heuc "La'bieiv-Dimc. "Hipv^lu waac heuc "Gapc^mbaa^taa." 14 
Wuov norm hnoi se dongh mbenc jiex Siex Maengc Zipv nyei hnoi. Lungh 
aav lamh deix aanx agv. Bilaatv gorngv mbuox zuangx mienh, "Mangc 
maah! Naaiv se meih mbuo nyei hungh." 15 Wuov deix mienh nauc jienv 
gorngv, "Daix ninh guangc aqv. Daix ninh guangc aqv. Dorh ninh mingh 
ding jienv ziepc nzaangc jaax maah!" Bilaatv mac, "Meih oix yie dorh 
meih mbuo nyei hungh mingh ding ziepc nzaangc jaax?" Sai mienh bieiv 
gorngv, "Yie mbuo maaih nduqc dauh hungh hnangv, se Lomaa Hungh." 
16 Gorngv gau, Bilaatv ziouc zorqv Yesu jiu bun ninh mbuo dorh mingh 
ding ziepc nzaangc jaaz mīi'aqv. 


Mienh Dorh Yesu Mingh Ding Ziepc Nzaangc Jaax 


17 Ninh mbuo ziouc dorh Yesu mingh, bun ninh ndaam jienv ninh ganh 
nyei ziepc nzaangc Dax cuotv mingh taux norm dorngx, mbuox heuc 
M'ngorngv-Korgv Dorngx. Hipv^lu waac heuc Gon^go^taa. 18 Taux 
wuov ninh mbuo ziouc zorqv Yesu ding jienv ziepc nzaangc jaax. Aengx 
maaih i dauh mienh zuqc ding yiem wuov, vietc dauh yiem bung. Yesu 


yiem mbu'ndongx. 19 Bilaatv yaac fiev baaih bun mienh naetv jienv ziepc 
nzaangc jaax. Baaih gorngv, "Naa^saa^letv Mungv nyei Yesu, Yiutai 
Mienh nyei Hungh." 20 Yiutai Mienh camv nyei dogc wuov norm baaih 
nyei waac, weic zuqc Yesu zuqc ding wuov norm dorngx leih 
Ye^lu^saa^lem Zingh maiv go. Baaih yaac fiev jienv buo nyungc waac. 
Maaih Hipv^lu waac, Laa^din waac, caux Gikc waac. 21 Sai mienh bieiv 
tov Bilaatv, "Maiv dungx fiev 'Yiutai Mienh nyei Hungh.' Oix zuqc fiev, 
'Naaiv dauh gorngv, yie zoux Yiutai Mienh nyei Hungh.™ 22 Bilaatv dau, 
"Yie hnangv haaix nor fiev, cinh ninh hnangv wuov nor aqy." 23 Baeng 
zorqv Yesu ding ziepc nzaangc jaax liuz, ninh mbuo zorqv ninh nyei 
lui-houx bun nqoi zoux biei gouv, yietc dauh dugv gouv. Aengx maaih 
gu'nyuoz wuov yiemc lui, se ndatv daaih benx yietc deix, maiv maaih lunh 
nyei ngutv. 24 Wuov deix baeng, laanh mbuox laanh, "Naaiv deix lui, 
mbuo maiv betv aqv orgc? Ndouv mangc gaax, haaix dauh dugv." Naaiv 
deix sic cuotv daaih weic bun doix-diuc nzengc Ging-Sou nyei waac. 
Ging-Sou gorngv, "Ninh mbuo zorqv yie nyei lui-houx bun nqoi, yaac 
zorgv yie mei lui ndouv mangc haaix dauh duqv."Naaiv deix baeng ziouc 
hnangv naaiv nor zoux. 25 Souvy jienv Yesu nyei ziepc nzaangc jaax 
ga'hlen maaih Yesu nyei maa, caux ninh nyei nziez-maac, aengx maaih 
Ke^lo^batv nyei auv, Maa^li^yaa, caux Makv^ndaa^laa Mungv nyei 
Maa^li^yaa. 26 Yesu buatc ninh nyei maa yaac buatc ninh hnamv wuov 
dauh sai-gorx, i dauh souv nitv Dem wuov, ninh gorngv mbuox ninh nyei 
maa, "Aa Maa aac, naaic dauh se meih nyei dorn." 27 Ninh yaac gorngv 
mbuox wuov dauh sai-gorx, "Naaiv dauh se meih nyei maa oc." Yiem 
naaic daaih, wuov dauh sai-gorx ziouc dorh Yesu nyei maa mingh caux 
ninh juangc biauv yiem. 


Yesu Daic Mi'aqv 


28 Hoz daaih, Yesu hiuv duqv nyungc-nyungc zoux ziangx aqv. Weic oix 
bun Ging-Sou nyei waac cuotv daaih doix nzengc, Yesu ziouc gorngv, 
"Yie jaang ngaatv haic." 29 Maaih norm baengh zaangh buangv a'ngunc 
diuv-sui don Dem wuov ndau. Baeng ziouc zorgv lai-nzeix-sortv ziemx 


a'ngunc diuv-sui daaih, aengx longc husopc biaav bagv Wem cunv faaux 
taux Yesu nyei nzuih. 30 Yesu hopv liuz a'ngunc diuv-sui ninh gorngv, 
"Nzoih zunh aqv loh!" Gorngv setv, Yesu nyei m'ngorngv hnaaiv njiec 
ziouc dangx qiex mi'agv. 


Baeng Longc Cang Nzopv Yesu Nyei La'nyaapv 


31 Wuov hnoi se mbenc jiex Dingh Gong Hnoi mei hnoi. Zoux hlo nyei 
Yiutai Mienh ziouc tov Bilaatv bun baeng mborqv ding jienv ziepc 
nzaangc jaax wuov deix mienh nyei zaux nauv, zorqv ninh mbuo mei sei 
njiec. Maiv or liouh sei yiem ziepc nzaangc jaax, weic zuqc da'nyeic hnoi 
se yietc norm longc jienv nyei Dingh Gong Hnoi. 32 Baeng ziouc mingh 
mborgv caux Yesu zuqc ding wuov deix mienh nyei zaux nauv. Mborgv 
huz da'yietv dauh, aengx mingh mborqv da'nyeic dauh nyei zaux nauv. 33 
Taux Yesu wuov, buatc ninh dangx qiex mragv, ziouc maiv mborgv ninh 
nyei zaux nauv agv. 34 Mv baac maaih dauh baeng longc cang nzopv 
Yesu nyei la'nyaapv. Liemh zeih maaih nziaamv caux wuom liouc cuotv 
daaih. 35 Buatc naaiv deix sic cuotv liuz wuov laanh mienh yaac zoux 
zorng-zengx. Ninh nyei waac yaac za'gengh zien nyei. Ninh ganh yaac 
hiuv duqv ninh gorngv dugv zien nyei weic bun meih mbuo haih sienx. 36 
Ninh mbuo hnangv naaiv nor zoux weic bun Ging-Sou nyei waac cuotv 
daaih doix-diuc. Maaih douc Ging-Sou gorngv, "Ninh nyei mbungv maiv 
zuqc nauv yietc diuh." 37 Aengx maaih douc Ging-Sou gorngv, "Ninh 
mbuo oix mangc jienv ninh mbuo nzopv wuov laanh mienh." 


Yosepv Dorh Yesu Nyei Sei Mingh Zangx 


38 Naaiv deix sic cuotv bus, Aa^li^maa^tie Mungv nyei Yosepv tov 
Bilaatv bun ninh zorqv Yesu me sei dorh mingh. Naaiv dauh Yosepv 
zoux Yesu nyei sai-gorx mv baac ninh mam dorng zuangx zoux weic zuqc 
ninh gamh nziex zoux hlo nyei Yiutai Mienh. Bilaatv nqoi nzuih, Yosepv 
ziouc mingh zorqv Yesu nyei sei dorh mingh may. 39 Aengx maaih 
dongh zinh ndaangc lungh muonz zanc daaih lorz Yesu wuov dauh 


Ni^ko^nde^matvcaux Yosepv mingh. Ninh dorh jienv mu^yorc caux aa^lo 
ndie-ndaang, 1 nyungc gapv daaih leih maiv go faah ziepc hmz gilo nyei 
dorngx. 40 Ninh mbuo i dauh zorqv Yesu nyei sei yaac ei Yiutai Mienh 
biopv janx-daic nyei leiz, zorqv la'maah ndie caux wuov deix ndie-ndaang 
beu jienv sei. 41 Yesu zuqc ding ziepc nzaangc jaax daic wuov norm 
dorngx maaih norm huingx. Huingx gu'nyuoz maaih norm siang-zouv, 
maiv gaengh zangx jiex yietc dauh janx-daic. 42 Weic zuge wuov norm 
hnoi se Yiutai Mienh mbenc jiex Dingh Gong Hnoi nyei hnoi, naaiv norm 
zouv yaac nitv wuov fatv nyei, ninh mbuo ziouc dorh Yesu nyei sei mingh 
zangx Wuov. 


Yo^han 20 
Yesu Nangh Daaih Agv 


1 Wuov norm leiz-baaix nyei da'yietv hnoinziouv nyei, lungh zungv maiv 
gaengh njang, Makv^ndaa^laa Mungv mei Maa^li^yaa mingh wuov zouv, 
buatc mbaegc zouv-gaengh wuov kuaaiv la'bieiv tui nqoi mi'aqv. 2 
Maa^li^yaa ziouc tiux mingh mbuox Simon Bide caux Yesu hnamv wuov 
dauh sai-gorx, "Ninh mbuo zorqv Ziouv cuotv zouv mi'aqv. Yie mbuo 
yaac maiv hiuv duqv ninh mbuo dorh mingh an haaix." 3 Bide caux wuov 
dauh sai-gorx ziouc mingh mangc. 4 Ninh mbuo i dauh tiux mingh mv 
baac wuov dauh sai-gorx tiux gauh siepv, taux zouv ndaangc. 5 Ninh 
ndogv njiec ciepyv mangc gu'nyuoz, buatc la'maah ndie yiem wuov mv baac 
ninh maiv biegc. 6 Simon Bide nga'haav taux, baeng zaqc nyei biegc zouv 
gu'nyuoz. Ninh buatc la'maah ndie an jienv wuov, 7 yaac buatc beu 
m'ngorngv wuov kuaaiv ndie njunc jienv ganh an norm dorngx, maiv caux 
la'maah ndie an. 8 Taux ndaangc wuov dauh sai-gorx yaac gan jienv bieqc. 
Ninh buatc liuz yaac sienx. 9 (Ninh mbuo corc mam mengh baeqc 
Ging-Sou fiev jienv Yesu o zuqc daic mingh aengx nangh daaih wuov 
deix waac.) 10 Ninh mbuo i dauh sai-gorx ziouc nzuonx ninh mbuo nyei 
biauv mi'aqv. 


Yesu Hinc Bun Makv^ndaa^laa Mungv Nyei Maa^li^yaa Buatc 


11 Mv baac Maa^li^yaa souv jienv wuov zouv ga'hlen nyiemv. Nyiemv 
jienv aengx ndogv njiec mange zouv gu'nyuoz, 12 buatc i dauh fin-mienh 
zuqy Dem lui-baegc zueiz jienv zinh ndaangc Yesu nyei sei yiem wuov 
norm dorngx. Maaih dauh zueiz m'ngorngv wuov bung, maaih dauh zueiz 
zaux wuov bung. 13 Fin-mienh naaic, "Dorc aac, meih zoux haaix nyungc 
nyiemv?" Ninh dau, "Ninh mbuo zorqv yie nyei Ziouv mingh mragv. Dorh 
mingh an haaix yie yaac maiv hiuv." 14 Maa^li^yaa gorngv liuz naaiv deix 
waac ninh huin nzuonx buatc Yesu souv jienv wuov ndau, mv baac liemh 
maiv hiuv duqv se Yesu. 15 Yesu naaic, "Dorc aah! Meih zoux haaix 
nyungc nyiemv? Meith lorz haaix dauh?" Maa^li^yaa laaic Yesu zoux 
goux huingx nyei mienh ziouc gorngv, "Gorx aah! Se gorngv meih dorh 
ninh mingh an haaix, tov mbuox yie hiuv oc. Yie ziouc mingh zorqv ninh 
daaih." 16 Yesu gorngv, "Maa^li^yaa aac." Maa^li^yaa ziouc huin mingh 
longc Hipv^lu waac gorngv, "Lapv^mbo^ni aah!" (eix leiz se "Sai-Diex 
aah.") 17 Yesu gorngv mbuox ninh, "Maiv dungx mm yie, weic zuqc yie 
maiv gaengh faaux Zaangc Diex wuov. Meih nzuonx mingh mbuox yie 
nyei gorx-youz yie oix faaux yie nyei Die wuov. Yie nyei Die yaac zoux 
meih mbuo nyei Die, ninh yaac zoux yie nyei Tin-Hungh yaac zoux meih 
mbuo nyei Tin-Hungh." 18 Makv^ndaa^laa Mungv nyei Maa^li^yaa ziouc 
mingh mbuox sai-gorx mbuo, "Yie dugv buatc liuz Ziouv aqv." Ninh 
aengx gorngv dongh Yesu mbuox ninh gorngv wuov deix waac bun 
sai-gorx mbuo muangz. 


Yesu Hinc Cuotv Daaih Bun Sai-Gorz Mbuo Buatc 


19 Wuov hnoi, se wuov norm leiz-baaix nyei da'yietv hnoi,nziemx-yaangh 
nyei ziangh hoc, sai-gorx mbuo gapv zunv wuov qongx biauv forv Hem 
gaengh, weic zuqc ninh mbuo gamh nziex zoux hlo wuov deix Yiutai 
Mienh. Yesu daaih souv jienv ninh mbuo nyei mbu'ndongx mbuox ninh 
mbuo, "Meih mbuo baengh orn aqv oc." 20 Yesu hnangv naaiv nor gorngv 
liuz, ninh bun ninh me buoz caux ninh mei la'nyaapv ninh mbuo mango. 


Sai-gorx mbuo buatc liuz Ziouv, ninh mbuo ziouc za'gengh orn-lorgc haic 
agv. 21 Yesu aengx gorngv mbuox ninh mbuo, "Meih mbuo baengh orn 
aqv oc. Yie nyei Die hnangv haaix nor paaiv yie mingh, yie yaac hnangv 
wuov nor paaiv meih mbuo mingh." 22 Gorngv liuz, Yesu hungx jienv 
ninh mbuo biomv qiex yaac gorngv, "Meih mbuo zipv jienv Singx Lingh 
maah! 23 Se gorngv meih mbuo guangc haaix dauh nyei zuiz, wuov dauh 
nyei zuiz ziouc dugv guangc liuz agv. Se gorngv meih mbuo maiv guangc 
haaix dauh nyei zuiz, wuov dauh nyei zuiz ziouc maiv dugv guangc." 


Yesu Hinc Bun Tomatv Buatc 


24 Ziepc nyeic dauh sai-gorx maaih dauh heuc Tomatv, dongh mienh heuc 
Sung-Gu'nguaaz wuov dauh. Yesu daaih wuov zanc, Tomatv maiv caux 
ninh mbuo yiem. 25 Wuov deix sai-gorx ziouc mbuox ninh, "Yie mbuo 
dugv buatc liuz Ziouv agv." Tomatv dau ninh mbuo, "Se gorngv yie maiv 
dugv buatc ninh nyei buoz me ding-hanh, yie nyei buoz-ndogv maiv dugv 
cogv ninh nyei ding-kuotv, yie nyei buoz yaac maiv duqv nzuiz la'nyaapv 
nyei cang-kuotv, yie zungv maiv sienx." 26 Nga'haav yietc norm 
leiz-baaix, sai-gorx mbuo aengx gapv zunv yiem wuov norm biauv. 
Tomatv yaac caux ninh mbuo yiem. Gaengh yaac forv jienv nyei. Yesu 
aengx daaih souv jienv ninh mbuo mbu'ndongx yaac gorngv, "Meih mbuo 
baengh orn agv oc." 27 Yesu ziouc mbuox Tomatv, "Longc meih nyei 
buoz-ndogv hluo yie me buoz mangc gaax! Aengx sung meih nyei buoz 
nzuiz yie nyei la'nyaapv nyei cang-kuotv maah! Maiv dungx hlungh hluotv. 
Gunv sienx aqv." 28 Tomatv gorngv, "Yie nyei Zou, yie nyei Tin-Hungh 
aah!" 29 Yesu gorngv mbuox ninh, "Weic zuqc meih dugv buatc liuz yie 
meih cingx daaih sienx? Maiv buatc jiex yie mv baac sienx yie wuov deix 
gengh orn-lorgc haic." 


Singx Lingh Weic Haaix Diuc Bun Yo^han Fiev Naaiv Buonv Sou 


30 Yesu dorng Hem sai-gorx mbuo aengx zoux mbuoqc horngh nyei 
jangx-hoc camv nyei, mv baac maiv dugv fiev njiec naaiv buonv sou. 31 


Fiev Hem naaiv deix se weic bun meih mbuo sienx Yesu zoux Giducyaac 
zoux Tin-Hungh nyei Dorn. Weic zuqc meih mbuo sienx ninh, meih mbuo 
ziouc dugv yietc luz nyei maengc. 


Yo^han 21 
Yesu Hinc Bun Siec Dauh Sai-Gorx Buatc 


1 Naaiv deix sic cuotv liuz, Yesu yiem Ti^mbe^lietv Koiv-Dorn hlen 
aengx hinc nzunc bun ninh nyei sai-gorx mbuo buatc. Jauv-louc se hnangv 
naaiv. 2 Maaih Simon Bide caux Tomatv, dongh mienh heuc 
Sung-Gu'nguaaz wuov dauh, maaih yiem Gaa^li^li Saengv, Kaanaa 
Laangz wuov dauh Naa^taa^naa^en, caux Se^mbe^ndi nyei 1 dauh dorn, 
aengx ganh maaih i dauh sai-gorx caux jienv yiem wuov. 3 Simon Bide 
gorngv mbuox wuov deix, "Yie mingh borngz mbiauz." Wuov deix 
gorngv, "Yie mbuo caux meih mingh oc." Ninh mbuo ziouc biegc nzangv 
mingh aqv. Mv baac ninh mbuo ziangh muonz borngz yaac borngz maiv 
dugv haaix nyungc. 4 Zoux gau, lungh mbiouz-mbiouz njang nyei ziangh 
hoc, Yesu souv Hem wuov koiv-hlen mv baac sai-gorx mbuo ziegv maiv 
duqv se Yesu. 5 Yesu ziouc naaic ninh mbuo, "Gorx-youz aac, dugv deix 
mbiauz nyei fai?" Ninh mbuo dau, "Maiv duqv oc." 6 Yesu mbuox ninh 
mbuo, "Borngz mungz njiec mbiaauc maengx nzangv-hlen ziouc duqv 
mbiauz aqv." Ninh mbuo ziouc borngz mungz njiec, dugv mbiauz camv 
haic, siou zungv maiv dongz faaux nzangv. 7 Dongh Yesu hnamv wuov 
dauh sai-gorx gorngv mbuox Bide. "Ov, naaic Ziouv niaa!" Simon Bide 
yietv haiz gorngv se Ziouv, ninh ziouc zorgv ga'nyiec wuov yiemc lui bus 
jienv, (weic zuqc ninh jaiv nqoi lui mi'aqv) ziouc biu njiec wuom. 8 Aengx 
maaih wuov der sai-gorx nzaeng jienv nzangv tor jienv maaih mbiauz 
buangv nyei mungz cuotv wuom-hlen, weic zuqc leih wuov mbienx maiv 
nangc go. Nziex maaih hmz ziepc zamh nyei dorngx mv bei. 9 Cuotv 
nzangv daaih faaux mbienx buatc maaih guaax taanx nyei douz. Maaih 
mbiauz zigv Hem wuov yaac maaih njuov. 10 Yesu mbuox ninh mbuo, 
"Zorgv deix a'jang meih mbuo borngz nyei mbiauz daaih oc." 11 Bide 


ziouc biegc nzangv, tor mungz faaux mbienx daaih. Domh mbiauz buangv 
mungz gu'nyuoz, yietc zungv maaih yietc baegv hmz ziepc faam dauh. 
Mbiauz ndongc naaic camv mv baac mungz yaac maiv huv. 12 Yesu 
mbuox sai-gorx mbuo, "Daaih nyanc lungh ndorm agv." Ninh mbuo man 
maaih yietc dauh gaamv naaic, "Meih dongh haaix dauh?"Weic zuqc ninh 
mbuo hiuv dugv se dongh Ziouv. 13 Yesu ziouc zorqv njuov daaih bun 
ninh mbuo, yaac fih hnangv nyei zorgv mbiauz daaih bun ninh mbuo nyanc. 
14 Naaiv nzunc se dongh Yesu daic mingh aengx nangh daaih hinc cuotv 
bun sai-gorx mbuo buatc nyei da'faam nzunc. 


Yesu Heuc Bide Tengx Ninh Goux Ba'gi Yungh 


15 Nyanc liuz lungh ndorm, Yesu gorngv mbuox Simon Bide, "Y o^han 
nyei dorn, Simon aah! Meih za'gengh hnamv yie gauh camv naaiv deix 
fai?" Bide dau, "Ziouv aah! Yie hnamv nyei lorgc. Meih bm dugv yie 
hnamv meih nyei." Yesu gorngv mbuox ninh, "Meih yungz yie nyei ba'gi 
yungh dorn oc." 16 Yesu aengx naaic da'nyeic nzunc, "Yo^han nyei dorn, 
Simon, aah! Meih za'gengh hnamv yie nyei fai?" Simon dau, "Ziouv aah! 
Hnamv nyei lorgc. Meih hiuv dugv yie hnamv meih nyei." Yesu gorngv 
mbuox ninh, "Goux longx yie mei ba'gi yungh oc." 17 Yesu aengx naaic 
da'faam nzunc, "Yo^han nyei dorn, Simon aah! Meih hnamv yie nyei fai?" 
Yesu naaic taux da'faam nzunc, "Meih hnamv yie nyei fai?"Bide ziouc 
haiz hnyouv mun haic. Ninh gorngv, "Ziouv aah! Meih hiuv dugv maanc 
sic. Meih hiuv duqv yie hnamv meih nyei." Yesu mbuox ninh, "Goux longx 
yie nyei ba'gi yungh oc. 18 Yie gorngv zien mbuox meih, meih lunx wuov 
zanc meih ganh zorng sin sai houx-hlaang sueih eix biegc cuotv. Taux 
meih gox daaih, meih oix zuqc sung buoz bun mienh tengx meih sai 
houx-hlaang dorh meih mingh dongh meih maiv oix mingh nyei dorngx." 
19 Yesu hnangv naaic gorngv weic bun cing Bide oix hnangv haaix nor 
daic bun mienh taaih Tin-Hungh. Yesu aengx gorngv mbuox Bide, "Meih 
gan yie oc." 


Yesu Gorngv Taux Ninh Hnamv Wuov Dauh Sai-Gorx 


20 Bide huin nzuonz buatc Yesu hnamv wuov dauh sai-gorx gan jienv ninh 
mbuo daaih. Naaiv dauh sai-gorx se dongh ninh mbuo nyanc wuov donx 
hnaangx nyei ziangh hoc ndeng mingh fatv naaic Yesu, "Ziouv aac, oix 
maaic meih wuov dauh se haaix dauh?" 21 Bide buatc ninh ziouc naaic 
Yesu, "Ziouv aah! Naaiv dauh ni? Oix hnangv haaix nor?" 22 Yesu gorngv 
mbuox ninh, "Se gorngv yie bun ninh yiem taux yie aengx daaih wuov 
zanc, naaiv maaih haaix nyungc guen zuqc meih? Meih gunv gan yie 
maah!" 23 Weic naaiv maaih waac sing buangv gan Yesu nyei gorx-muoc, 
ninh mbuo ziouc laaic naaiv dauh sai-gorx maiv daic, mv baac Yesu maiv 
zeiz gorngv ninh maiv daic. Ninh gorngv, "Se gorngv yie bun ninh yiem 
taux yie daaih wuov zanc, naaiv maaih haaix nyungc guen zuqc meih?" 24 
Naaiv dauh sai-gorx zoux zorng-zengx gorngv taux naaiv deix sic. Yaac 
dongh naaiv dauh sai-gorx fiev Hem naaiv deix sic. Yie mbuo yaac hiuv 
dugv ninh zoux nyei zorng-zengx se zien nyei. 


Setv Mueiz Waac 


25 Yesu zoux nyei sic corc maaih camv haic. Se gorngv nyungc-nyungc 
fiev duqv nzengc, yie hnamv daaih baamh gen zungv maiv maaih dorngx 
dapv dugv njiec naaiv deix sou. 


Gong-Zoh 1 


1 Zien oix nyei Te^o^fi^latv aac, Yie fiev da'yietv buonv sou gorngv Yesu 
ZOUZ nyei gong caux njaaux nyei waac yiem ninh jiez gorn zoux gong ` 
taux Tin-Hungh dorh ninh faaux tin-dorngh. Maiv gaengh faaux tin-dorngh 
wuov zanc, ninh longc Singx Lingh nyei gagv paaiv ziangx waac bun ninh 
om daaih nyei gong-zoh. 3 Yesu zuqc hoic liuz maengc, nqa'haav feix 
ziepc hnoi gu'nyuoz ninh hinc cuotv camv-nzunc bun ninh nyei gong-zoh 
mbuo buatc, yaac zoux ziex nyungc bun ninh mbuo hiuv dugv dingc ninh 
za'gengh ziangh jienv. Ninh yaac caux ninh mbuo gorngv taux Tin-Hungh 
zoux Ziouv gunv mienh nyei jauv-louc. 4 Yesu caux gong-zoh mbuo yiem 
wuov zanc, ninh hatc gong-zoh mbuo, “Maiv dungx cuotv Ye^lu^saa^lem 
Zingh. Zuov jienv zipv yie nyei Die laengz bun nyei zingh nyeic, dongh yie 
mbuox meih mbuo wuov. 5 Yo^han longc wuom tengx meih mbuo jiex 
leiz mv baac maiv maaih mbu'ziex hnoi Tin-Hungh oix longc Singx Lingh 
tengx meih mbuo jiex leiz.” 


Yesu Nzuonx Tin-Dorngh 


6 Gapv zunv wuov zanc, gong-zoh mbuo naaic gaax, “Ziouv aah! Ih zanc 
taux ziangh hoc meih oix liepc I^saa^laa^en Guogv jiez daaih hnangv loz 
wuov nor fai?” 7 Yesu dau ninh mbuo, “Zaangc Diex longc ninh ganh nyei 
hatc maaz dingc daaih nyei ziangh hoc caux nyutc zeiv haaix zanc taux 
maiv zeiz meih mbuo oix zuqc hiuv. 8 Mv baac Singx Lingh njiec daaih 
yiem meih mbuo nyei sin wuov zanc, meih mbuo ziouc duqv Singx Lingh 
nyei gagv yiem Ye^lu^saa^lem Zingh, mingh gormx Yu^ndie caux 
Saa^maa^lie Saengv, aengx mingh jomc lungh ndiev tengx yie zoux 
zorng-zengx.” 9 Yesu gorngv liuz naaiv deix waac, dorng jienv ninh mbuo 
nyei hmien Tin-Hungh dorh ninh faaux lungh mi'aqv. Gong-zoh mbuo 
mangc jienv ninh faaux wuov zanc, maaih dorv mbuonx daaih torngv jienv 
Yesu, ninh mbuo ziang naaic maiv buatc mi'aqv. 10 Gong-zoh mbuo corc 
yiem wuov nugv-nugv nyei mangc jienv lungh, liemh zeih maaih i dauh 
mienh zugv jienv lui-baeqc souv jienv ninh mbuo nyei ga'hlen gorngv, 11 


“Gaa^li^li Mienh aah! Meih mbuo zoux haaix nyungo souv naaiv gagv 
mangc gu'nguaaic lungh? Leih nqoi meih mbuo naaiv dauh Yesu, 
Tin-Hungh dorh faaux lungh mi'aqv. Meih mbuo buatc ninh hnangv baam 
nor mingh, ninh aengx oix hnangv wuov nor daaih.” 


Lorz Mienh Div Yu^ndaatc 


12 Gong-Zoh mbuo yiem Ga'lanv Mbong nzuonx Ye^lu^saa^lem Zingh, se 
leih maiv go yietc gilo jauv. 13 Taux zingh ninh mbuo faaux gu'nguaaic 
ninh mbuo dingh wuov nzangh biauv. Daaih zunv wuov zanc maaih Bide, 
Yo^han, Yaagorpc, An^ndaa^lu, Filipv, Tomatv, Mbaa^to^lo^miu, 
Matv^taai, An^fe^atc me dorn, Yaagorpc, hnamv guogv zaangc wuov 
dauh Simon, caux Yaagorpc nyei dorn, Yu^ndaatc. 14 Aengx maaih deix 
m'sieqv dorn caux Yesu nyei maa, Maa^li^yaa, caux Yesu nyei youz 
mbuo. Ninh mbuo lomh nzoih yiem wuov dongh hnyouv guv Dem daux 
gaux. 15 Wuov deix hnoi gapv zunv nyei mienh nziex maaih leih maiv go 
yietc baegv nyic ziepc dauh. Bide yiem zuangx gorx-muoc mbu'ndongx 
souy jiez daaih gorngv, 16 “Zuangx gorx-youz aac, Ging-Sou fiev jienv 
zinh ndaangc Singx Lingh longc Ndaawitv Hungh douc daaih mei waac 
gorngv taux Yu^ndaatc, dongh dorh mienh mingh zorgv Yesu wuov dauh. 
Naaiv deix sic yaac cuotv daaih doix-diuc nzengc. 17 Yu^ndaatc zoux 
vietc dauh mbuo naaiv guanh mienh nyei mienh yaac caux mbuo juangc 
naaiv nyungc gong zoux.” 18 (Naaiv dauh Yu^ndaatc longc ninh zoux 
waaic sic dugv daaih nyei nyaanh maaiz nzong ndau. Ninh yiem wuov 
nzong ndau ndorpc, orpv zuqc ga'sie mbaaix, jaangh baetv cuotv nzengc. 
19 Ye^lu^saa^lem Zingh nyei zuangx mienh hiuv duqv naaiv kang sic 
ziouc ei ninh mbuo nyei waac cuotv wuov nzong ndau nyei mbuox heuc 
“Aa^ken^ndaa^maa.” Eix leiz se “Maaih Nziaamv nyei Ndau”). 20 Bide 
aengx gorngv, “Singx Nzung Sou yaac fiev jienv gorngv, ‘Tov bun ninh 
yiem nyei dorngx benx ndau-huaang, yaac maiv dungx bun haaix dauh 
yiem wuov norm dorngx.’ Yaac gorngv, ‘Bun da'nyeic dauh nzipc ninh 
nyei gong.’ 21-22 Hnangv naaiv oix zuqc aengx ginv dauh mienh daaih 
caux mbuo juangc jienv zoux Ziouv Yesu nangh daaih nyei zorng-zengx. 


Naaiv dauh oix zuqc zou mbuo nyei guanh nyei mienh, dongh gan Ziouv 
Yesu biegc biegc cuotv-cuotv, yiem Yo^han tengx jiex wuom nyei leiz 
taux Yesu leih ngoi mbuo, Tin-Hungh dorh faaux tin-dorngh.” 23 Ninh 
mbuo ziouc ginv cuotv i dauh mienh. Maaih dauh heuc Yosepv, dongh 
mienh heuc Mbaa^sapv^mbaatc, aengx maaih norm mbuox heuc 
Yu^saa^tatv. Maaih dauh heuc Matv^ti^atc. 24 Ginv liuz, ninh mbuo daux 
gaux gorngv, “Ziouv aah! Meih bm nzengc dauh dauh mienh nyei 
hnyouv. Tov bun yie mbuo bm dugv naaiv deix i dauh horpc zuqc longc 
haaix dauh 25 zoux gong-zoh fu-sux div Yu^ndaatc, dongh guangc jienv 
ninh nyei buonc gong-zoh nyei gong mingh ninh horpc zuqc yiem mei 
dorngx wuov dauh.” 26 Daux gaux liuz ninh mbuo ziouc dinge maengc 
mangc, ndortv zuqc Matv^ti^atc, ziouc tim Matv^ti^atc biegc gong-zoh 
mbuo ziepc yietv dauh. 


Gong-Zoh 2 


1 Jiez Pen^te^kortv Zipv wuov hnoi taux, ninh mbuo yietc zungv Gapv 
zunv yiem norm dorngx. 2 Liemh zeih yiem lungh maaih qiex mbui 
hnangv borngz domh nziaaux nor, mbui buangv ninh mbuo zueiz wuov 
norm biauv. 3 Ninh mbuo buatc hinc cuotv daaih hnangv douz-mbietc nor, 
nzaanx njiec taux ninh mbuo dauh dauh mienh. 4 Mouz dauh dugv Singx 
Lingh buangv hnyouv ziouc jiez gorn gorngv cuotv ganh nyungc waac 
daaih, ei Singx Lingh dorh ninh mbuo gorngv. 5 Wuov zanc maaih lungh 
ndiev norm-norm guoqy, gan longx Tin-Hungh nyei Yiutai Mienh, daaih 
hitv Ye^lu^saa^lem Zingh. 6 Ninh mbuo haiz naaiv deix qiex mbui, mienh 
camv ziouc gapv zunv daaih. Ninh mbuo hnangv maiv mengh baeqc weic 
zuqc gorgv-mienh haiz wuov deix mienh gorngv gorgv-mienh nyei 
hiaang-bung waac. 7 Zuangx mienh hnamv maiv mengh baeqc yaac 
mbuogc horngh haic, ziouc naaic gaax, “Aav, gorngv jienv waac naaiv 
deix yietc zungv mienh maiv zeiz Gaa^li^li Mienh fai? 8 Ninh mbuo 
hnangv haaix nor haih gorngv yie mbuo dauh dauh mienh nyei 
hiaang-bung waac ni? 9 Yie mbuo se Baantie Mienh, Mi^ndie Mienh, 
Elaam Mienh, caux yiem Me^so^bo^de^mie Deic-Bung daaih nyei mienh, 


yiem Yu^ndie, Kapv^baa^ndo^sie, Borntatv, Esie, 10 Faa^li^jie caux 
Bam^fi^lie Saengv daaih nyei mienh, yiem l^yipv Deic-Bung caux 
Li^mbie Guogv nitv Sailin Mungv wuov deix dorngx daaih nyei mienh, 
yaac maaih Lomaa Zingh daaih mei kaegv mienh, liemh Yiutai Mienh 
aengx caux gan Yiutai Mienh sienx Tin-Hungh nyei Janz. 11 Maaih deix 
yiem Kelitv Koiv-Nzou daaih, caux yiem Aa^laa^mbie Deic-Bung daaih 
nyei mienh. Yie mbuo gorqv-mienh haiz ninh mbuo gorngv cuotv 
gorgv-mienh nyei hiaang-bung waac ceng Tin-Hungh zoux mbuoqc horngh 
nyei sic.” 12 Ninh mbuo mbuoqc horngh haic, hnamv maiv tong. Laanh 
naaic laanh, “Ev! Naaic zoux haaix nyungc laeh?” 13 Mv baac maaih deix 
jatv jienv gorngv, “Aav, naaiv deix mienh diuv nquin hnangv.” 


Bide Gorngv Mengh Naaiv Deix Sic 


14 Bide caux jienv wuov deix ziepc yietv dauh gong-zoh ziouc souv jiez 
daaih longc qiex hlo nyei gorngv mbuox zuangx mienh, “Yiutai Mienh 
nyei zuangx gorx-youz caux yiem Ye^lu^saa^lem Zingh nyei zuangx 
mienh aah! Meih mbuo baeng m'normh muangx longx oc. Yie oix gorngv 
mengh naaiv deix sic. 15 Meih mbuo laaic naaiv deix mienh hopv diuv 
nquin mv baac maiv zeiz. Ih zanc lungh domh ndorm hnangv. 16 Naaiv 
deix sic cuotv daaih ei jienv douc waac mienh, Yo^en, gorngv nyei waac. 
Ninh gorngv, 17 ‘Tin-Hungh gorngv, nqa'haav laai nyei hnoi yie oix dox 
yie nyei Singx Lingh ceix bun maanc mienh. Meih mbuo nyei dorn, meih 
mbuo nyei sieqv oix tengx yie douc waac. Meih mbuo nyei mienh lunx 
mienh os buatc hinc yaangh mei sic. Meih mbuo me mienh gox mienh 
oix mbeix mbeix. 18 Yiem wuov deix hnoi yie yaac oix dox yie nyei Singx 
Lingh ceix bun yie nyei m'jangc bou, m'sieqv bou, ninh mbuo ziouc tengx 
yie douc waac. 19 Yiem gu'nguaaic lungh yie oix zoux cuotv mbuoqc 
horngh nyei sic. Yiem ga'ndiev ndau or zoux cuotv jangx-hoc, maaih 
nziaamv, maaih douz, maaih douz-sioux-don. 20 Ziouv longc jienv jiex 
nyei domh hnoi maiv gaengh taux, mba'hnoi oix jieqv mingh, hlaax yaac 
oix siqv mingh hnangv nziaamv nor. 21 Wuov zanc haaix dauh heuc Zou 
nyei mbuox, wuov dauh ziouc dugv nous." 22 “I^saa^laa^en gorx-youz 


aah! Muangx vie gorngv nyei waac oc. Naa^saa^letv Mungv mei Yesu, 
Tin-Hungh bun yiem meih mbuo naaiv zoux cuotv mbuoqc horngh, hnamv 
maiv mengh baegc nyei sic, yaac zoux jangx-hoc bun meih mbuo hiuv 
dingc ninh se yiem Tin-Hungh daaih. 23 Tin-Hungh ei ninh ganh nyei 
za'eix jaa-ndaangc dingc ziangx bun Yesu zuqc zorgv jiu bun meih mbuo. 
Meih mbuo yaac bun orgv mienh zorqv ninh ding jienv ziepc nzaangc jaax 
daix ninh. 24 Mv baac Tin-Hungh bun ninh aengx nangh daaih, biaux 
ndutv haih daic nyei kouv naanc, weic zuqc haih daic me qaqv gunv maiv 
jienv ninh. 25 Hnangv Ndaawitv Hungh gorngv taux ninh nor, ninh gorngv, 
‘Yie buatc Ziouv zanc-zanc yiem yie nyei nza'hmien. Ninh yiem yie nyei 
mbiaauc maengx bung, ziouc maiv maaih haaix nyungc haih ndanc zuge 
yie. 26 Weic naaiv yie a'hneiv haic, yaac gorngv cuotv njien-youh nyei 
waac. Yie nyei sin oix duqv ziangh jienv maaih lamh hnamv dorngx, 27 
weic zuqc meih maiv guangc yie nyei lingh wuonh yiem yiemh gen, yaac 
maiv bun meih nyei Cing-Nzengc Bou nyei sei huv. 28 Meih bun yie hiuv 
dugv ziangh maengc nyei jauv. Meih caux yie yiem ziouc bun yie 
njien-youh orn-lorqc taux daauh.” 29 “Zuangx gorx-youz aah! Yie oix 
bungx laangc nyei gorngv taux mbuo nyei ong-taaix-ngaeqv, Ndaawitv 
Hungh, nyei jauv-louc. Ninh guei seix yaac biopv jienv. Ninh nyei zouv 
corc yiem mbuo naaiv taux ih jaax hnoi. 30 Ninh zoux dauh douc waac 
mienh yaac hiuv dugv Tin-Hungh caux ninh laengz ngaengc waac oix bun 
dauh ninh nyei zeiv-fun zoux hungh hnangv Ndaawitv ganh zoux hungh 
nor. 31 Ndaawitv jaa-ndaangc hiuv ziangx nqa'haav hingv oix cuotv nyei 
sic ziouc gorngv Giduc oix nangh daaih nyei jauv-louc. Ndaawitv gorngv, 
‘Ninh maiv zuqc guangc yiem yiemh gen. Ninh nyei sei yaac maiv huv.’ 
32 Dongh naaiv dauh Yesu daic mingh, Tin-Hungh bun ninh aengx nangh 
daaih. Yie mbuo yietc zungv hiuv duqv ninh za'gengh nangh daaih ziouc 
weic naaiv deix sic zoux zorng-zengx. 33 Tin-Hungh dorh Yesu faaux 
mingh yiem ninh nyei mbiaauc maengx, yaac ei ninh laengz nyei waac ceix 
Singx Lingh bun Yesu. Yesu ziouc dox Singx Lingh njiec bun yie mbuo, se 
dongh ih zanc meih mbuo buatc me caux haiz nyei. 34 Maiv zeiz 
Ndaawitv ganh faaux tin-dorngh mv baac ninh gorngv, ‘Ziouv gorngv 
mbuox yie nyei Ziouv, zueiz Hem yie nyei mbiaauc maengx bung, 35 zuov 


vie bun meih nye; win-wangv zoux meih lorngx zaux mei dorngx.’ 36 
“Hnangv naaic, I^saa^laa^en nyei zuangx mienh oix zuqc hiuv dingc, 
dongh meih mbuo ding ziepc nzaangc jaax naaiv dauh Yesu, Tin-Hungh 
orn zoux Ziouv yaac zoux Giduc.” 37 Zuangx mienh haiz liuz naaiv deix 
waac, ziouc haiz hnyouv mun haic, hnangv ga'naaiv bagv jienv mba'nziu 
nor. Ninh mbuo mac gaax Bide caux yietc zungv gong-zoh, “Gorx-youz 
aah! Yie mbuo oix zuqc hnangv haaix nor zoux?” 38 Bide dau, “Meih 
mbuo dauh dauh oix zuqc goiv hnyouv guangc zuiz, dengv Yesu Giduc 
nyei mbuox jiex wuom nyei leiz, weic dugv Tin-Hungh guangc meih mbuo 
nyei zuiz. Meih mbuo ziouc duqv zipv Tin-Hungh ceix bun nyei Singx 
Lingh. 39 Tin-Hungh laengz naaiv deix ngaengc waac se weic meih mbuo 
caux meih mbuo mei fun-fagv, yaac weic yietc zungv yiem go nyei mienh, 
dongh Ziouv, mbuo nyei Tin-Hungh, heuc daaih benx ninh nyei baeqc 
fingx wuov deix.” 40 Bide aengz gorngv waac camv nyei ZOUK 
zorng-zengx kuinx ninh mbuo. Ninh gorngv, “Meih mbuo oix zuqc njoux 
meih mbuo ganh biaux ndutv naaiv doic hnyouv waaic nyei mienh oix 
zuqc dingc mei zuiz.” 41 Mienh camv nyei sien Bide nyei waac ziouc 
jiex wuom nyei leiz. Dongh wuov hnoi maaih leih man go buo cin dauh 
mienh tim biegc gong-zoh mbuo nyei guanh. 42 Ninh mbuo longc hnyouv 
muangx gong-zoh mbuo njaaux leiz yaac lomh nzoih jiu tong, juangc jienv 
maegv njuov yaac daux gaux. 


Siem Yesu Nyei Mienh Hnangv Haaix Nor Yiem 


43 Gong-Zoh mbuo zoux camv-nyungc jangx-hoc caux mbuoqc horngh 
nyei sic, zuangx mienh yaac gamh nziex haic. 44 Sienx Yesu nyei mienh 
gapv zunv yiem. Maaih haaix nyungc ninh mbuo juangc jienv longc. 45 
Ninh mbuo yaac maaic ninh mbuo nyei lingh deic jaa-dingh ga'naaiv, zorgv 
wuov deix nyaanh ziux gorgv-mienh qiemx longc nyei bun nqoi longc. 46 
Ninh mbuo hnoi-hnoi gapv zunv yiem zaangc Tin-Hungh nyei biauv yaac 
yiem ninh mbuo nyei biauv maeqv njuov. Ninh mbuo juangc nyanc juangc 
hopv, lomh nzoih a'hneiv, longc nzengc hnyouv zoux, 47 yaac ceng 
Tin-Hungh. Zuangx mienh yaac taaih ninh mbuo. Ziouv hnoi-hnoi bun 


dugv njoux nyei mienh tim biegc ninh mbuo nye: guanh. 
Gong-Zoh 3 


1 Maaih hnoi njiec aam buo norm ziangh hoc, se dog zuqc mingh daux 
gaux nyei ziangh hoc, Bide caux Yo^han mingh zaangc Tin-Hungh me 
biauv. 2 Maaih dauh yiem-toi waaic, zaux mbai nyei mienh. Mienh 
hnoi-hnoi dorh ninh mingh zueiz jienv zaangc Tin-Hungh nyei biauv nyei 
gaengh ndaangc, dongh mienh heuc “Gaengh Nzueic, ”wuov dauh gaengh, 
gan biegc zaangc Tin-Hungh nyei biauv nyei mienh tov nyaanh. 3 Buatc 
Bide caux Yo^han oix bieqc zaangc Tin-Hungh nyei biauv, ninh ziouc gan 
ninh mbuo tov nyaanh. 4 Ninh mbuo nugv-nugv nyei mange jienv zaux 
mbai nyei mienh. Bide gorngv, “Mangc yie mbuo maah!” 5 Ninh ziouc 
mangc, laaic ninh mbuo oix bun haaix nyungc mv bei. 6 Mv baac Bide 
aengx gorngv mbuox ninh, “Jiem nyaanh yie maiv maaih oc. Mv baac yie 
maaih nyei, yie oix bun meih. Dengv Naa^saa^letv Mungv nyei Yesu 
Giduc nyei mbuox, jiez sin daaih yangh jauv maah!” 7 Bide ziouc nanv 
Dem wuov laanh mienh nyei mbiaauc jieqv buoz, ken ninh jiez sin daaih 
souy jienv. Zaux-benv caux zauz-mueic liemh zeih henv daaih maaih 
gagv. 8 Ninh biu jiez sin daaih jiez gorn yangh jauv aqv. Ninh ziouc gan 
Bide caux Yo^han bieqc zaangc Tin-Hungh nyei biauv, yangh jienv mingh, 
biu jienv mingh, ceng jienv Tin-Hungh mingh. 9 Zuangx mienh buatc ninh 
yangh Hem jauv ceng Tin-Hungh, 10 ninh mbuo ziegv dugv se dongh aah 
loc yiem Gaengh Nzueic nyei gaengh ndaangc tov nyaanh wuov laanh 
mienh. Zuangx mienh za'gengh! mbuoqc horngh haic, hhamv maiv mengh 
baegc naaiv laanh mienh nyei jauv-louc. Bide Yiem Zaangc 


Tin-Hungh Nyei Biauv Zunh Doz 


11 Naaiv laanh mienh corc nanv jienv Bide caux Yo^han wuov zanc, 
zuangx mienh mbuoqc horngh haic ziouc tiux Hem mingh lorz ninh mbuo 
yiem zaangc Tin-Hungh nyei biauv ga'nyiec wuov qongx, mbuox heuc 
“Saa^lo^morn nyei Bingx Laangh Dorngx.” 12 Bide buatc zuangx mienh 


hnangv naaiv nor daaih mange ziouc gorngv mbuox ninh mbuo, “Meih 
mbuo weic haaix diuc mbuoqc horngh naaiv deix sic? Meih mbuo gagv 
mangc yie mbuo, laaic yie mbuo longc yie mbuo ganh nyei qaqv fai yie 
mbuo gan dugv longx Tin-Hungh cingx daaih haih bun naaiv laanh mienh 
yangh jauv fai? 13 Maiv zeiz. Se Apc^laa^ham, I^sakc caux Yaakopv 
nyei Tin-Hungh, yaac zoux mbuo nyei ong-taaix nyei Tin-Hungh wuov 
dauh, bun ninh nyei bou, Yesu, duqv njang-laangc. Meih mbuo yaac zorqv 
ninh jiu bun mienh daix. Bilaatv dingc hnyouv bungx Yesu mv baac meih 
mbuo yiem Bilaatv mei nza'hmien ngaengc jienv. 14 Meih mbuo ngemh 
maiv longc cing-nzengc, baengh fim nyei wuov dauh. Daaux nzuonx tov 
Bilaatv bungx daix mienh wuov dauh bun meih mbuo. 15 Meih mbuo daix 
bun mienh maaih ziangh maengc wuov dauh, mv baac Tin-Hungh bun ninh 
aengx nangh daaih. Yie mbuo ziouc weic naaiv deix sic zoux zorng-zengx. 
16 Se ninh nyei mbuox nyei gagv bun naaiv laanh zaux mbai nyei mienh 
henv daaih. Meih mbuo buatc nyei caux hiuv nyei yiem naaiv laanh mienh 
cuotv daaih nyei sic se weic sienx Yesu nyei mbuox. Weic sienx kaux 
Yesu naaiv laanh mienh cingx daaih longx nzengc, hnangv meih mbuo 
yietc zungv buatc jienv nor. 17 “Zuangx gorx-youz aah! Yie hiuv duqv 
meih mbuo caux meih mbuo nyei jien zoux bun Yesu se laaix meih mbuo 
maiv hiuv cingx daaih zoux. 18 Zimh ndaangc Tin-Hungh nyei zuangx 
douc waac mienh gorngv Giduc oix zuqc siouc kouv. Ih zanc ninh longc 
naaiv nyungc za'eix bun naaiv deix waac cuotv daaih zien nyei. 19 Wee 
naaiv, meih mbuo oix zuqc goiv hnyouv nzuonx daaih lorz Tin-Hungh, bun 
ninh sorty guangc meih mbuo nyei zuiz. Ziouv ziouc bun meih mbuo nyei 
hnyouv maaih ziangh hoc nyiemz, fingv jiez daaih, 20 yaac oix paaiv Yesu 
daaih, dongh ninh weic meih mbuo ginv ziangx zoux Giduc, wuov dauh. 
21 Giduc zungv oix zuqc yiem tin-dorngh zuov taux Tin-Hungh liepe 
nyungc-nyungc siang nyei ziangh hoc, hnangv loz-hnoi Tin-Hungh bun ninh 
nyei cing-nzengc douc waac mienh douc daaih gorngv nor. 22 Mose 
gorngv, ‘Ziouv, meih mbuo nyei Tin-Hungh, oix paaiv dauh douc waac 
mienh hnangv yie nor. Ninh yaac zoux dauh meih mbuo ganh nyei mienh. 
Ninh mbuox haaix nyungc meih mbuo, meih mbuo oix zuqc muangx 
nzengc ninh nyei waac. 23 Haaix dauh maiv muangx ninh nyei waac ziouc 


zuqc pai guangc, mietc nzengc, maiv bun caux Tin-Hungh nyei mienh yiem 
agv.” 24 “Zuangx douc waac mienh yiem Saa^mu^en njiec daaih, da'faanh 
douc Tin-Hungh nyei waac wuov deix, gorngv taux naaiv deix hnoi-nyieqc 
cuotv daaih nyei sic. 25 Tin-Hungh bun ninh nyei douc waac mienh douc 
daaih nyei waac caux meih mbuo nyei ong-taaix laengz jiex nyei ngaengc 
waac, meih mbuo yaac dugv juangc jienv nzipc, hnangv ninh gorngv 
mbuox Apc^laa^ham, ‘Yie oix longc meih nyei zeiv-fun ceix fuqv bun 
lungh ndiev maanc fingx.’ 26 Tin-Hungh bun ninh me bou nangh daaih, 
ninh paaiv daaih lorz meih mbuo ndaangc, ceix fugv bun meih mbuo, bun 
meih mbuo dauh dauh goiv hnyouv guangc meih mbuo zoux waaic nyei 
jauv.” 


Gong-Zoh 4 


1 Bide caux Yo^han caux zuangx mienh gorngv jienv waac wuov zanc, 
maaih deix sai mienh caux goux zaangc Tin-Hungh nyei biauv nyei 
baeng-bieiv caux deix Saa^ndu^si Mienh daaih lorz ninh mbuo. 2 Ninh 
mbuo maiv horpc hnyouv laaix gong-zoh mbuo njaaux zuangx mienh Yesu 
daic aengx nangh daaih, bun cing mienh daic mv baac haih nangh daah. 3 
Ninh mbuo ziouc zorgv naaiv deix i dauh wuonx jienv loh taux da'nyeic 
hnoi, weic zuqc wuov zanc hmuangx aqv. 4 Mv baac muangx liuz doz 
maaih mienh jaa sienx camv nyei. Liemh loz me maaih m'jangc dorn leih 
maiv go biaa cin dauh. 5 Da'nyeic hnoi zoux hlo nyei Yiutai Mienh caux 
mienh gox caux njaaux leiz nyei fin-saeng gapv zunv yiem Ye^lu^saa^lem 
Zingh. 6 Aengx maaih Annaatv domh sai mienh caux Kaa^yaa^faatv, 
Yo^han, Aa^lekv^saan^nde caux jienv domh sai mienh nyei ziex dauh 
cien-ceqv. 7 Ninh mbuo heuc mienh dorh Bide caux Yo^han daaih souv 
jienv ninh mbuo nyei nza'hmien naaic gaax, “Meih mbuo longc haaix 
nyungc lingc fai dengv haaix dauh nyei mbuox zoux naaiv deix sic?” 8 
Bide duqv Singx Lingh buangv hnyouv ziouc dau ninh mbuo. Ninh gorngv, 
“Yietc zuangx zoux hlo nye; Yiutai Mienh caux mienh gox aah! 9 Se 
gorngv meih mbuo ih hnoi naaic taux zoux naaiv deix kuv sic bun naaiv 
dauh zaux mbai nyei mienh yaac naaic taux ninh hnangv haaix nor zorc 


longx, 10 meih mbuo zuangx mienh caux “saa laa "en nye yietc zungv 
mienh os zuqc hiuv, ih zanc souv jienv meih mbuo nyei nza'hmien naaiv 
dauh mienh zaux longx nzengc se weic Naa^saa^letv Mungv nyei Yesu 
Giduc nyei mbuox, dongh meih mbuo ding ziepc nzaangc jaax daic mv 
baac Tin-Hungh bun nangh daaih. 11 Yesu se dongh Ging-Sou fiev jienv 
gorngv, ‘Meih mbuo gomv biauv zaangc ngemh cuotv wuov norm la'bieiv, 
zungv benx an biauv-gorqv gauh longc jienv jiex wuov norm.’ 12 “Cuotv 
liuz Yesu, maiv maaih haaix dauh haih bun mienh duqv njoux, weic zuqc 
yiem lungh ndiev maanc mienh mbu'ndongx, Tin-Hungh maiv ceix ganh 
norm mbuox, bun mbuo oix zuqc kaux dugv njoux.” 13 Wuov deix zoux 
hlo nyei mienh caux mienh gox buatc Bide caux Yo^han bungx duqv 
laangc haic, dau ninh mbuo, yaac hiuv dugv naaiv deix i laanh mienh maiv 
duqv kauv jiex sou-nzaangc, kungx zoux pou-tong mienh hnangv, ninh 
mbuo mbuoqc horngh haic ziouc jangx zuqc naaiv deix i laanh mienh gan 
jiex Yesu. 14 Ninh mbuo yaac buatc zorc longx wuov laanh mienh souv 
jienv Bide caux Yo^han nyei ga'hlen, ziang naaic maiv maaih waac gorngv 
agv. 15 Ninh mbuo heuc Bide mbuo cuotv Gunv Sic Wuic. Ninh mbuo 
ganh yiem wuov caangh laangh 16 gorngv, “Mbuo oix zuqc hnangv haaix 
nor zoux bun naaiv deix mienh ni? Yiem Ye^lu^saa^lem Zingh dauh dauh 
hiuv dugv dongh naaiv deix i laanh zoux naaiv deix mbuoqc horngh haic 
nyei jangx-hoc. Mbuo ganh maiv haih ngaengc gorngv maiv zeiz. 17 
Mbuo oix zuqc hatc jienv maiv dungx bun ninh mbuo dengv Yesu mei 
mbuox caux haaix dauh gorngv haaix nyungc, weic bun naaiv deix sic 
maiv haih zunh jangv mingh.” 18 Caangh laangh baac, ninh mbuo aengx 
heuc Bide caux Yo^han bieqc daaih, hatc ninh mbuo cin-maanc maiv 
dungx dengv Yesu nyei mbuox gorngv fai njaaux haaix nyungc. 19 Mv 
baac Bide caux Yo^han dau ninh mbuo, “Meih mbuo hnamv mangc gaax, 
ei Tin-Hungh mangc, yie mbuo muangx meih mbuo gauh horpc muangx 
Tin-Hungh fai? 20 Yie mbuo buatc jiex, haiz jiex nyei sic, yie mbuo maiv 
haih guangc maiv gorngv.” 21 Gunv sic mienh hnamv maiv tong hnangv 
haaix nor haih dinge Bide mbuo mei zuiz, weic zuqc buatc zuangx mienh 
weic naaiv kang sic ceng Tin-Hungh. Hnangv naaic, gunv sic mienh jaa 
hatc hniev nyei liuz, ziouc bungx ninh mbuo agv. 22 Dongh dugv mbuoge 


horngh nyei jangx-hoc zorc longx wuov laanh mienh nyei hnyangx-jeiv 
dugv feix ziepc lengh hnyangx. 


Tov Tin-Hungh Bun Mienh Bungx Laangc Gorngv Ninh Nyei Waac 


23 Gunv sic mienh bungx Bide caux Yo^han cuotv wuov zanc, Bide mbuo 
baeng zagc nyei nzuonx ninh mbuo ganh wuov guanh mienh, zorgv sai 
mienh bieiv caux mienh gox mbuo gorngv nyei waac mbuox nzengc ninh 
mbuo. 24 Haiz liuz naaiv deix waac, wuov deix mienh lomh nzoih horpc 
fim dongh eix cuotv qiex daux gaux mbuox Tin-Hungh, “Ziouv aah! Meih 
zeix lungh zeix ndau zeix koiv, yaac zeix yiem naaiv deix gu'nyuoz nyei 
maanc muotc. 25 Meih longc Singx Lingh bun yie mbuo nyei ong-taaix, 
meih nyei bou, Ndaawitv, douc waac gorngv, “Maanc fingx Janx weic 
haaix diuc qiex jiez? Ninh mbuo weic haaix diuc daav cuotv maiv lamh 
longc nyei za'eix? 26 Baamh gen nyei hungh mbenc ziangx, domh jien 
yaac gapv zunv dongh hnyouv caux Ziouv caux ninh Orn Daaih Wuov 
Dauh doix-dekc.’” 27 “Za'gengh maaih Helotv Hungh caux Born^ti^atc 
Bilaatv yiem naaiv norm zingh caux jienv Janx, caux I^saa^laa^en Mienh 
gapv zunv daaih dongh hnyouv ngaengc jienv meih nyei cing-nzengc bou, 
Yesu, dongh meih paaiv zoux Giduc wuov dauh. 28 Ninh mbuo zoux 
nyungc-nyungc ei meih ganh nyei hatc maaz caux ei meih nyei eix 
jaa-ndaangc dingc ziangx o1x cuotv daaih nyei sic. 29 Ziouv aah! Tov 
meih ih zanc jangx jienv ninh mbuo gorngv haeqv yie mbuo wuov deix 
waac, yaac bun yie mbuo, meih nyei bou, bungx laangc me gorngv meih 
nyei doz. 30 “Tov Ziouv sung buoz cuotv daaih zorc baengc aengx bun yie 
mbuo kaux meih nyei cing-nzengc bou, Yesu, nyei mbuox zoux cuotv 
mbuoqc horngh nyei jangx-hoc caux hnamv maiv mengh baeqc nyei sic.” 
31 Daux gaux baac, dongh ninh mbuo gapv zunv wuov norm dorngx 
dongz nzengc. Dauh dauh duqv Singx Lingh buangv hnyouv ziouc bungx 
laangc nyei gorngv cuotv Tin-Hungh nyei waac. 


Sienx Yesu Nyei Mienh Horpc Fim Dongh Eix 


32 Zuangx sienx Yesu nyei mienh horpc fim dongh eix. Maiv maaih haaix 
dauh gorngv haaix nyungc benx ninh ganh nyei siqc jeiv ga'naaiv. Viet 
zungv benx domh zuangx nyei, juangc jienv longc. 33 Gong-zoh mbuo 
maaih domh qaqv zoux zorng-zengx gorngv Ziouv Yesu nangh daaih nyei 
jauv-louc. Tin-Hungh yaac camv-camv met ceix fuqv bun ninh mbuo mouz 
laanh mienh. 34 Yiem naaiv guanh mienh man maaih haaix dauh caa 
haaix nyungc weic zuqc haaix dauh maaih lingh deic, maaih biauv, ziouc 
maaic mingh dorh nyaanh daaih jiu bun gong-zoh mbuo. 35 Gong-zoh 
mbuo ziouc ei gorgv-mienh qiemx longc nyei bun nqoi gorqv-mienh. 36 
Maaih dauh Lewi Mienh, mbuox heuc Yosepv, yiem Saibatc Koiv-Nzou 
cuotv seix. Gong-zoh mbuo aengx cuotv norm mbuox heuc 
Mbaa^naa^mbatc. Eix leiz se “Orn Hnyouv nyei Dorn.” 37 Ninh maaic 
nzong ninh nyei ndeic, dorh nyaanh daaih jiu bun gong-zoh mbuo. 


Gong-Zoh 5 


1 Aengx maaih dauh mienh, mbuox heuc Aa^naa^nie, caux ninh nyei auv, 
Sapc^fi^laa, maaic nzong ninh mbuo nyei ndau. 2 Aa^naa^nie nzepv cuotv 
deix maaic ndau nyei nyaanh liouh ninh ganh longc. Ninh nyei auv yaac 
hiuv nyei. Ninh aengx dorh deix mingh jiu bun gong-zoh mbuo. 3 Bide 
gorngv, “Aa^naa^nie aah! Meih zoux haaix nyungc bun Saadaan gunv 
meih, bun meih maaih hnyouv gorngv-baeqc nduov Singx Lingh ziouc 
nzepv cuotv deix maaic ndau nyei nyaanh? 4 Maiv gaengh maaic se meih 
nyei ndau maiv zeiz? Naaiv deix ndau maaic liuz se meih ganh mer nyaanh 
maiv zeiz? Haaix nyungc bun meih nyei hnyouv hnamv cuotv hnangv naaiv 
nor zoux? Meih maiv zeiz gorngv-baegc nduov mienh, meih gorngv-baeqc 
nduov Tin-Hungh.” 5 Aa^naa^nie haiz naaiv deix waac, ninh liemh zeih 
king mec ndau daic mr'agv. Haaix dauh haiz man deix sic za'gengh! 
gamh nziex haic. 6 Yiem wuov nyei mienh lunx mienh dongz sin zorgv 
ndie-damh, damh jienv Aa^naa^nie mei sei, gaeng mingh biopv. 7 Aengx 
ngaegv aav lamh deix buo norm ziangh hoc, ninh nyei auv yaac bieqc 
daaih. Ninh liemh maiv hiuv dugv naaiv deix sic cuotv. 8 Bide naaic ninh, 
“Mbuox yie maah! Meih mbuo maaic ndau nyei nyaanh dugv mbuoge 


naaiv hnangv?” Ninh dau, “Zeiz me, dugv mbuoqc naaiv hnangv.” 9 Bide 
ziouc gorngv mbuox ninh, “Meih mbuo i hmuangv weic haaix diuc dongh 
hnyouv seix Ziouv nyei Singx Lingh? Mangc gaax! Biopv meih nyei ngoz 
wuov deix mienh nzuonx taux gaengh ndaangc aqv loh! Ninh mbuo yaac 
oix zuqc gaeng meih cuotv agv.” 10 Wuov dauh auv liemh zeih king njiec 
Bide me zaux-hlen daic mi'aqv. Wuov deix mienh lunx mienh bieqc daaih 
buatc ninh daic mr'agv, ziouc gaeng ninh cuotv mingh biopv ninh nyei ngoz 
nyei ga'hlen. 11 Zuangx jiu-baang caux haiz naaiv deix jauv-louc nyei 
mienh za'gengh! gamh nziex haic aqv. 


Gong-Zoh Mbuo Zoux Jangx-Hoc Caux Mbuoqc Horngh Nyei Sic 


12 Gong-Zoh mbuo yiem zuangx mienh mbu'ndongx zoux jangx-hoc caux 
mbuoqc horngh nyei sic camv nyei. Sienx Yesu nyei zuangx mienh haas 
zanc yaac gapv zunv yiem Saa^lo^morn nyei Bingx Laangh Dorngx. 13 
Ga'nyiec nyei mienh maiv gaamv caux ninh mbuo gapv zunv mv baac 
zuangx mienh taaih ninh mbuo. 14 Siem Ziouv nyei mienh m'jangc m'siegv 
gunv zoux guny Dm biegc camv. 15 Weic gong-zoh mbuo zoux mei 
jangx-hoc, mienh dorh butv-baengc mienh cuotv jauv-hlen bun ninh mbuo 
bueix jiuc bueix zigo, yiem wuov zuov Bide jiez jauv wuov zanc, haih 
dugv ninh nyei dongh linh lamh zuqc ninh mbuo. 16 Yiem nitv 
Ye^lu^saa^lem wuov deix mungv nyei mienh, dorh butv-baengc mienh 
caux maaih hieh guaiv mem kuonx morh ninh mbuo wuov deix. Yietc 
zungv yaac zorc longx nzengc. 


Zoux Hlo Nyei Yiutai Mienh Zoux Doqc Gong-Zoh Mbuo 


17 Zoux gau, domh sai mienh caux ninh mei yietc zungv doic, dongh 
Saa^ndu^si wuov jauv mienh, hanc haic gong-zoh mbuo. 18 Ninh mbuo 
ziouc zorgv gong-zoh mbuo dorh mingh wuonx jienv domh zuangx loh. 19 
Mv baac naaic muonz maaih dauh Ziouv nyei fin-mienh daaih koi loh 
gaengh dorh ninh mbuo cuotv mi'aqv, 20 mbuox ninh mbuo, “Meih mbuo 
mingh wuov zaangc Tin-Hungh nyei biauv zorqv naaiv siang-maengc nyei 


jauv-louc yietc zungv gorngv bun zuangx mienh muangx oc.” 21 Lungh 
mbiouz-mbiouz njang hnangv, ninh mbuo ziouc ei jienv naaiv deix waac 
bieqc zaangc Tin-Hungh mei biauv njaaux zuangx mienh aqv. Domh sai 
mienh aengx caux ninh yiem wuov nyei mienh doic daaih zunv. Ninh mbuo 
heuc Gunv Sic Wuic nyei mienh, se I^saa^laa^en me zuangx mienh gox, 
daaih nzoih yaac paaiv baeng mingh wuov loh dorh gong-zoh mbuo daah. 
22 Mv baac mingh taux wuov, baeng lorz maiv buatc gong-zoh mbuo. 
Ninh mbuo ziouc nzuonx gunv sic mienh wuov gorngv, 23 “Yie mbuo taux 
wuov loh yaac buatc forv jienv longx me, Baeng yaac zuov Dem gaengh 
ndaangc nyei, mv baac yie mbuo koi gaengh biegc mingh, maiv buatc viet 
dauh mr'agv.” 24 Goux zaangc Tin-Hungh nyei biauv nyei baeng-bieiv 
caux sai mienh bieiv mbuo haiz naaiv deix waac, ninh mbuo hnamv maiv 
tong, maiv hiuv dugv naaiv deix sic nqa'haav oix hnangv haaix nor. 25 
Wuov zanc maaih laanh mienh daaih gorngv, “Muangz gaax! Meih mbuo 
zorgv wuonx jienv loh wuov deix mienh, ih zanc yiem zaangc Tin-Hungh 
nyei biauv wuov njaaux mienh aex.” 26 Baeng-bieiv caux Dem ninh nyei 
baeng ziouc mingh dorh gong-zoh mbuo daaih, mv baac maiv zoux ciouv 
bun gong-zoh mbuo. Baeng gamh nziex zuangx mienh haih zorgv aber 
zong ninh mbuo mv bei. 27 Baeng dorh gong-zoh daaih souv Dem gunv 
sic mienh nyei nza'hmien. Domh sai mienh ziouc zaah naaic ninh mbuo. 28 
Ninh gorngv, “Yie mbuo hatc meih mbuo cin-maanc maiv dungx longc 
naaiv norm mbuox njaaux mienh ni! Mangc gaax! Meih mbuo njaaux nyei 
leiz zunh buangv Ye^lu^saa^lem Zingh aqv niaa. Liemh wuov laanh mienh 
daic nyei sic meih mbuo oix hoic yie mbuo ndaam-dorng.” 29 Bide caux 
wuov deix gong-zoh mbuo dau, “Yie mbuo oix zuqc muangx Tin-Hungh, 
maiv zeiz muangx mienh. 30 Meih mbuo zorgv Yesu ding jienv ziepc 
nzaangc jaax daix ninh, mv baac yie mbuo nyei ong-taaix nyei Tin-Hungh 
bun ninh aengx nangh daaih. 31 Tin-Hungh taaih ninh faaux hlang, bun 
ninh zueiz jienv Tin-Hungh nyei mbiaauc maengx zoux Den Zeiv yaac 
zoux Njoux Ziouv, bun I^saa^laa^en Mienh goiv hnyouv dugv Tin-Hungh 
guangc ninh mbuo nyei zuiz. 32 Yie mbuo weic naaiv deix sic zoux zorng- 
zengx. Tin-Hungh ceix Singx Lingh bun muangx ninh nyei waac nyei 
mienh. Singx Lingh yaac caux yie mbuo zoux zorng-zengx.” 33 Gunv Sic 


Wuic met mienh haiz naaiv deix waac, ninh mbuo qiex jiez! haic. Hnangv 
haaix yaac oix daix gong-zoh mbuo agv. 34 Mv baac maaih dauh 
Faa^li^si Mienh, mbuox heuc Gaa^maa^li^en, zoux njaaux leiz nyei 
fin-saeng. Zuangx mienh yaac Gah ninh. Ninh yiem Cum Sic Wuic souv 
jiez daaih mbuox mienh dorh gong-zoh mbuo cuotv dangh ga'nyiec. 35 
Ninh ziouc gorngv mbuox Gunv Sic Wuic nyei zuangx mienh, 
“I^saa^laa^en gorx-youz aah! Meih mbuo oix zoux haaix nyungc bun 
naaiv deix mienh mv baac oix zuqc longx-longx me hnamv ndaangc. 36 
Zinh ndaangc maaih dauh, mbuox heuc Tu^ndaatc, ceng ninh ganh zoux 
hlo. Aengx maaih leih maiv go feix baegv dauh mienh gan ninh. Mv baac 
nqa'haav ninh zuge mienh dar daic. Gan ninh nyei mienh nzaanx nzengc, 
ziang naaic baac nzengc mag. 37 “Nga'haav faaux mienh houz wuov 
zanc, maaih dauh Gaa^li^li Mienh, mbuox heuc Yu^ndaatc, yuoge mienh 
camy gan ninh. Mv baac ninh fih hnangv nyei zuqc mienh dar daic. Gan 
ninh wuov deix mienh ziang naaic nzaanx nzengc mi'aqv. 38 Hnangv naaic, 
ih zanc cuotv daaih nyei sic yie kuinx meih mbuo maiv dungx zoux haaix 
nyungc bun naaiv deix mienh. Bungx ninh mbuo mingh aqv. Se gorngv 
ninh mbuo zoux nyei caux hnamv nyei yiem baamh mienh cuotv nor, ziouc 
baaic nzengc miľ'aqv. 39 Mv baac se gorngv yiem Tin-Hungh daaih nor, 
meih mbuo za'gengh maiv haih hingh ninh mbuo. Nziex meih mbuo ganh 
caux Tin-Hungh mborgv jaax hnangv.” 40 Gunv sic nyei mienh ziouc ei 
Gaa^maa^li^en nyei waac zoux aqv. Ninh mbuo heuc gong-zoh mbuo 
bieqc daaih bun mienh longc biaav-bin mborgv, aengx hatc ninh mbuo 
maiv dungx longc Yesu nyei mbuox gorngv haaix nyungc. Hatc liuz ziouc 
bungx ninh mbuo mingh aqv. 41 Gong-zoh mbuo cuotv wuic mingh ninh 
mbuo njien-youh haic, weic zuqc Tin-Hungh funx ninh mbuo puix duqv 
weic Yesu nyei Mbuox diev nyaiv. 42 Ninh mbuo hnoi-hnoi yiem zaangc 
Tin-Hungh nyei biauv yaac zueih mienh nyei biauv, maiv dingh liouh nyei 
njaaux jienv mingh yaac zunh kuv fienx gorngv Yesu zoux Giduc. 


Gong-Zoh 6 


1 Wuov deix caamx, zanc-zanc maaih mienh tim biegc daaih zoux 


sai-gorx jaa camv jienv faaux. Zou gau, gorngv Gikc waac wuov deix 
Yiutai Mienh ngopv gorngv Hipv^lu waac nyei Yiutai Mienh weic zuqc 
hnoi-hnoi juang ga'naaiv, kuei zuqc gorngv Gikc waac wuov deix mei 
auv-guaav. 2 Ziepc nyeic dauh gong-zoh ziouc heuc sai-gorx mbuo daaih 
zunv, mbuox ninh mbuo, “Yie mbuo guangc jienv maiv zunh Tin-Hungh 
nyei doz, mingh liuc leiz juang auv-guaav se maiv horpc. 3 Gorx-youz 
aah! Yiem meih mbuo naaiv gu'nyuoz oix zuqc ginv siec laanh mienh, 
dongh maaih mengh dauh longx, maaih Singx Lingh buangv hnyouv, yaac 
maaih cong-mengh nyei mienh. Yie mbuo oix paaiv ninh mbuo liuc leiz 
naaiv deix gong. 4 Yie mbuo ziouc haih longc nzengc hnyouv daux gaux, 
zunh Tin-Hungh nyei doz.” 5 Zuangx mienh haiz naaiv deix waac ninh 
mbuo horpc hnyouv met, ziouc ginv Saa^te^fen. Saa^te^fen sienx dugv 
longx haic yaac maaih Singx Lingh buangv hnyouv. Ninh mbuo aengx 
ginv Filipv, Bo^ko^latv, Ni^kaa^no, Timon, Baan^me^natv caux yiem 
An^ti^okc Zingh daaih nyei Janx, dongh gan Yiutai Mienh sienx 
Tin-Hungh wuov dauh Ni^ko^lau. 6 Zuangx mienh dorh naaiv deix 
sai-gorx mingh gong-zoh mbuo wuov. Gong-zoh mbuo ziouc maan jienv 
ninh mbuo daux gaux. 7 Nqa'haav Tin-Hungh nyei doz hiaangx jienv 
mingh. Yiem Ye^lu^saa^lem Zingh, sai-gorx me soux mouc gunv zoux 
gunv camy jienv faaux. Aengx maaih sai mienh camv mer daaih sienx. 


Mienh Zorqv Saa^te^fen 


8 Saa^te^fen dugv Tin-Hungh nyei en caux domh gagv yiem zuangx 
mienh mbu'ndongx zoux domh jangx-hoc caux mbuoqc horngh mei sic. 9 
Mv baac maaih deix mienh daaih caux ninh doix-dekc nzaeng. Daaih 
nzaeng naaiv deix mienh yiem Salm Mungv, Aa^lekv^saan^nde^lie Zingh, 
Si^li^sie Saengv caux Esie Saengv daaih nyei Yiutai Mienh. Ninh mbuo se 
juangc wuic nyei mienh, dongh mienh heuc, “Bungz Nqoi nyei Mienh mei 
Wuic.” 10 Mv baac ninh mbuo nzaeng maiv hingh weic zuqc Singx Lingh 
bun Saa^te^fen maaih cong-mengh gorngv waac. 11 Ninh mbuo ziouc beic 
ndiev cingv mienh gorngv, “Yie mbuo haiz naaiv laanh mienh ki Mose 
yaac ki Tin-Hungh.” 12 Ninh mbuo ziouc coqv zuangx mienh caux mienh 


gox caux njaaux leiz nyei fin-saeng mingh zorgv Saa^te^fen dorh mingh 
Yiutai Mienh nyei Cum Sic Wuic wuov. 13 Ninh mbuo aengx lorz mienh 
zoux jaav zorng-zengx gorngv, “Naaiv laanh mienh maiv dingh liouh nyei 
gorngv ki zaangc Tin-Hungh mei biauv caux leiz-latc, 14 wee zuqc yie 
mbuo haiz ninh gorngv Naa^saa^letv Mungv nyei Yesu oix zoux waaic 
naaiv norm dorngx yaac goiv nzengc loz-hnoi Mose jiu bun mbuo mei 
leiz-fingx.” 15 Zueiz jienv Gunv Sic Wuic nyei zuangx mienh nuqv-nuqv 
nyei mangc jienv Saa^te^fen nyei hmien, buatc hnangv fin-mienh nyei 
hmien nor. 


Gong-Zoh 7 


1 Domh sai mienh naaic gaax Saa^te^fen, “Naaiv deix sic za'gengh maaih 
nyei fai?” 2 Saa^te^fen dau, “Zuangx mienh gox caux zuangx gorx-youz 
aac, muangx yie gorngv oc. Mbuo nyei ong-taaix, Apc^laa^ham, yiem 
Me^so^bo^de^mie maiv gaengh mingh Haalaan wuov zanc, njang-laangc 
nyei Tin-Hungh hinc cuotv daaih 3 gorngv mbuox ninh, ‘Oix zuqc guangc 
Hem meih nyei deic-bung caux meih nyei cien-cegv mingh yiem dongh yie 
oix bun meih hiuv wuov norm deic-bung.’ 4 “Apc^laa^ham ziouc cuotv 
Ken^ndie mienh nyei deic-bung mingh yiem Haalaan Deic-Bung. Ninh 
nyei die daic mingh, Tin-Hungh paaiv Apc^laa^ham daaih yiem ih zanc 
meih mbuo yiem naaiv norm deic-bung. 5 Wuov zanc Tin-Hungh liemh 
yietc norm zaux-benv caaiv nyei ndau yaac maiv bun zoux ninh nyei buonc. 
Mv baac Apc^laa^ham maiv gaengh maaih fu'jueiv wuov zanc Tin-Hungh 
laengz bun naaiv norm deic-bung ninh caux ninh mei zeiv-fun. 6 
Tin-Hungh hnangv naaiv nor gorngv mbuox ninh, ‘Meih nyei zeiv-fun oix 
zuqc yiem ganh norm guogv, zugc wuov norm guogv nyei mienh hoic ninh 
mbuo zoux nouh, zeix ninh mbuo feix baegv hnyangx. 7 Mv baac yie oix 
dingc hoic ninh mbuo zoux nouh wuov deix mienh me zuiz. Nga'haav 
ninh mbuo oix cuotv wuov norm deic-bung daaih yiem naaiv norm dorngx 
zaangc yie.” 8 Tin-Hungh ziouc bun jiex gaatv mei leiz zoux laengz 
ngaengc waac nyei jangx-hoc. Hnangv naaic Apc^laa^ham nyei dorn, 
I^sakc, cuotv sem buangv hietc hnoi, Apc^laa^ham tengx ninh jiex gaatv 


nyei leiz. |"sakc zou Yaakopv me die, Yaakopv yaac zoux mbuo nye; 
ziepc nyeic dauh ong-taaix nyei die. 9 “Naaiv deix ong-taaix mueic jieqv 
ninh mbuo nyei youz, Yosepv, ziouc maaic ninh mingh I^yipv Deic-Bung 
zoux nouh. Mv baac Tin-Hungh caux ninh yiem, 10 njoux ninh baus ndutv 
naanc zingh. Tin-Hungh bun Yosepv maaih cong-mengh yaac zoux duqv 
horpc Hm Deic-Bung nyei Faalo Hungh. Faalo Hungh ziouc bun ninh 
zoux zungx gunv l^yipv Deic-Bung yaac gunv nzengc hungh dinc. 11 
“Nga'haav I^yipv Deic-Bung caux Kaa^naa^an Deic-Bung buangh zuqc 
domh ngorc hoic ninh mbuo kouv. Mbuo nyei ong-taaix lorz maiv dugv 
haaix nyungc nyanc agv. 12 Mv baac Yaakopv haiz gorngv l^yipv 
Deic-Bung maaih laangh ziqc, ninh ziouc paaiv mbuo nyei ong-taaix 
mingh da'yietv nzunc. 13 Da'nyeic nzunc Yosepv bun ninh nyei gorx caux 
youz hiuv dugv ninh. Faalo Hungh ziouc hiuv duqv Yosepv nyei hmuangv 
doic nyei jauv-louc. 14 Yosepv ziouc bun waac mingh mbuox ninh nyei 
die, Yaakopv, caux ninh nyei yietc zungv hmuangv doc daah. (Yietc 
zungv maaih cietv ziepc hmz laanh mienh.) 15 Yaakopv caux mbuo mei 
ong-taaix ziouc suiv mingh Hamm Deic-Bung yaac yiem wuov guei seix. 
16 Ninh mbuo nyei sei dorh nzuonx Sekem, zangx jienv Apc^laa^hħam 
longc nyaanh tengx Haamo nyei dorn maaiz wuov norm zouv. 17 “Aav 
lamh deix taux Tin-Hungh oix zoux ei ninh laengz bun Apc^laa^ham nyei 
waac, I[^saa^laa^en Mienh yiem l^yipv Deic-Bung hiaangx duqv camv 
haic. 18 Zoux gau, aengx maaih dauh siang-hungh gunv I^yipv 
Deic-Bung. Ninh yaac maiv hiuv duqv yietc deix Yosepv. 19 Ninh nduov 
mbuo naaiv fingx mienh yaac zoux doqc bun mbuo nyei ong-taaix, aapv 
ninh mbuo zorqv ninh mbuo nyei gu'nguaaz guangc, bun gu'nguaaz maiv 
maaih maengc ziangh. 20 “Doix zuqc wuov zanc Mose cuotv ser daaih, 
yaac ei Tin-Hungh buatc, ninh ziangh duqv nzueic haic. Ninh nyei diex 
maac ziouc dorh ninh yiem bau buangv buo hlaax nyieqc. 21 Taux zuqc 
guangc ga'nyiec wuov zanc, hungh nyei sieqv ziouc hlorpv daaih dorh hlo 
zoux ninh ganh nyei dorn. 22 Mose dugv hogc nzengc I^yipv Mienh mei 
cong-mengh nyei jauv. Ninh gorngv nyei waac, zoux nyei sic, za'gengh 
zoux dugv guai haic. 23 “Mose dugv feix ziepc hnyangx wuov zanc, ninh 
jiez hnyouv mingh mangc caux ninh juangc fingx wuov deix I^saa^laa^en 


Mienh. 24 Mingh gau, buatc dauh I^yipv Mienh hoic dauh I^saa^laa^en 
Mienh. Mose mingh tengx zuqc hoic wuov dauh jaauv siouh ziouc daix 
wuov dauh Hmm Mienh. 25 (Mose laaic caux ninh juangc fingx mei 
mienh haih hiuv dugv Tin-Hungh oix longc ninh njoux ninh mbuo, mv baac 
ninh mbuo maiv biegc hnyouv). 26 Da'nyeic hnoi ninh aengx buatc i dauh 
I^saa^laa^en Mienh mborgv jaax, ninh ziouc mingh baav ninh mbuo. Ninh 
gorngv, “Gorz-youz aah! Meih mbuo lomh nzoih I^saa^laa^en Mienh, 
weic haaix diuc laanh oix hoic laanh?” 27 “Mv baac dongh dorngc wuov 
dauh fongv Mose baus nqoi. Ninh gorngv, "Haas dauh orn meih daaih 
gunv yie mbuo, tengx yie mbuo dunx sic? 28 Meih oix daix yie hnangv 
a'hnoi meih dats wuov dauh I^yipv Mienh norh?’ 29 Mose haiz mam deix 
waac ninh ziouc biaux cuotv Il^yipv Deic-Bung mingh yiem Mi^ndien 
Deic-Bung. Yiem wuov ninh dugv i dauh dorn daaih agv. 30 “Jiex liuz 
feix ziepc hnyangx, Mose yiem wuov deic-bung-huaang, leih Sinaai 
Mbong maiv nangc go, maaih dauh fin-mienh yiem zieqc jienv ndiangx- 
dorn-fomv nyei douz-mbietc gu'nyuoz hinc bun Mose buatc. 31 Mose 
buatc ziouc mbuoqc horngh haic. Mingh fatv deix mangc ziouc haiz Ziouv 
nyei qiex gorngv, 32 ‘Yie se meih nyei ong-taaix nyei Tin-Hungh, 
Apc^laa^ham, I^sakc caux Yaakopv me Tin-Hungh.’ Mose gamh nziex 
haic, sin zm. liemh maiv gaamv mangc. 33 “Ziouv aengz gorngv mbuox 
ninh, ‘Tutv ngoi heh maah! Meih ih zanc souv jienv naaiv norm dorngx se 
cing-nzengc nyei ndau. 34 Yie buatc yie nyei mienh yiem vip 
Deic-Bung siouc kouv, yaac haiz ninh mbuo njunh jienv yiem. Yie ziouc 
njiec daaih oix njoux ninh mbuo. Daaih maah! Yie oix paaiv meih mingh 
Hmm Deic-Bung.’ 35 “Naaiv dauh Mose dongh zinh ndaangc 
I^saa^laa^en Mienh ngemh wuov dauh. Ninh mbuo gorngv, ‘Haaix dauh 
orn meih daaih gunv yie mbuo, tengx yie mbuo dunx sic?’ Tin-Hungh ganh 
longc yiem ndiangx-dorn-fomv hinc cuotv wuov dauh fin-mienh paaiv 
Mose gunv ninh mbuo yaac njoux ninh mbuo. 36 Ninh dorh dorh baeqc 
fingx cuotv I^yipv Deic-Bung yaac yiem l^yipv Deic-Bung, yiem 
Koiv-Siqv, yaac yiem feix ziepc hnyangx deic-bung-huaang zoux mbuoge 
horngh nyei sic caux jangx-hoc. 37 “Dongh naaiv dauh Mose gorngv 
mbuox IĮ^saa^laa^en Mienh, “Tin-Hungh oix weic meih mbuo paaiv dauh 


douc waac mienh hnangv vie nor, yiem meih mbuo me) gorx-youz 
mbu'ndongx cuotv daaih.” 38 Dongh naaiv dauh caux I^saa^laa^en Mienh 
gapv zunv yiem deic-bung-huaang. Ninh caux mbuo nyei ong-taaix yaac 
caux yiem Sinaai Mbong caux ninh gorngv waac wuov dauh fin-mienh 
yiem, yaac zipv ziangh jienv nyei doz jiu bun mbuo. 39 “Mv baac mbuo 
nyei ong-taaiz ngemh Mose, maiv kangv muangx ninh nyei waac. Hnyouv 
kungx hnamv daaux sin nzuonx wuov I"yipv Deic-Bung hnangv. 40 Ninh 
mbuo ziouc mbuox Aalon, ‘Tov meih zeix deix zienh nyei fangx yienz yie 
mbuo nyei jauv maah! Dorh yie mbuo cuotv vm Deic-Bung wuov dauh 
Mose ong jiex haaix mi'aqv, vie mbuo yaac maiv bm." 41 Dongh wuov 
nzunc ninh mbuo zoux dauh ngongh gouv dorn nyei fangx, dorh ga'naaiv 
mingh ziec, yaac mbenc nyanc hopv houc ninh mbuo ganh nyei buoz zeix 
daaih nyei ga'naaiv. 42 Tin-Hungh ziouc maiv mangc ninh mbuo agv. 
Sueih ninh mbuo zaangc gu'nguaaic lungh nyei hleix, hnangv fiev jienv 
douc waac mienh nyei sou nor. Sou gorngv, ‘I^saa^laa^en Mienh aah! 
Meih mbuo yiem feix ziepc hnyangx deic-bung-huaang, meih mbuo maiv 
zeiz daix saeng-kuv ziec yie. 43 Meih mbuo gaeng Molekv zienh nyei 
ndopv-liuh, yaac gaeng Lefaan zienh nyei hleix, se meih mbuo ganh zeix 
daaih zaangc nyei miuc-fangx. Weic naaiv yie oix guaatv meih mbuo 
mingh Mbaa^mbi^lon nyei wuov ndaangc maengx.’ 44 “Mbuo me 
ong-taaix yiem deic-bung-huaang wuov zanc, ninh mbuo maaih wuov 
norm Laengz Ngaengc Waac nyei Ndopv-Liuh. Naaiv norm ndopv-liuh 
ninh mbuo ei Tin-Hungh paaiv Mose yaac bun Mose buatc jiex nyei 
nyungc zeiv zoux daaih. 45 Nqa'haav mbuo nyei ong-taaix dugv nzipc 
wuov norm zaangc Tin-Hungh nyei ndopv-liuh yaac bienh gan Hem 
Yo^su^waa mingh. Taux ninh mbuo daaih nzaeng deic-bung, dongh 
Tin-Hungh zunc yiem ndaangc wuov deix mienh tuix cuotv naaiv norm 
deic-bung, ninh mbuo bienh jienv wuov norm ndopv-liuh bieqc. 
Ndopv-liuh yaac yiem naaic taux Ndaawitv Hungh nyei lungh ndiev. 46 
Ndaawitv Hungh dugv Tin-Hungh a'hneiv ninh, ziouc tov Tin-Hungh bun 
ninh liuz leiz norm dorngx bun Yaakopv mei Tin-Hungh yiem. 47 Mv 
baac dongh Saa^lo^morn weic Tin-Hungh duqv zoux wuov norm biauv. 
48 “Mv baac Yiem Hlang Jiex nyei Tin-Hungh maiv zeiz yiem mienh zoux 


daaih nyei biauv. Hnangv douc waac mienh gorngv, 49 “Lungh se yie mei 
weic, ndau se yie lorngx zaux nyei dorngx. Meih mbuo weic yie ceix nyei 
dinc oix hnangv haaix nor? Yie dugv hitv kuonx nyei dorngx oix yiem 
haaix? 50 Naaiv deix ga'naaiv yietc zungv se yie ganh mei buoz zeix 
daaih maiv zeiz?” 51 “Meih mbuo hnyouv ngaengc nyei mienh aah! Meih 
mbuo m'normh hoz, maiv muangx Tin-Hungh. Meih mbuo caux meih 
mbuo mei ong-taaix fih hnangv met, haaix zanc yaac ngaengc jienv Singx 
Lingh. 52 Maaih haaix dauh douc waac mienh maiv zuqc meih mbuo nyei 
ong-taaix zoux doqc jiex? Liemh daaih douc waac gorngv Baengh Fim 
Wuov Dauh oix daaih, mbuo nyei ong-taaix zungv daix ninh mbuo guangc 
mi'aqv. Ih zanc Baengh Fim Wuov Dauh meih mbuo maaic yaac daix ninh 
guangc. 53 Fin-mienh jiu Tin-Hungh mei leiz-latc bun meih mbuo, meih 
mbuo yaac duqv zipv mi'aqv, mv baac maiv ei jienv zoux.” 


Mienh Zong Saa^te^fen Daic 


54 Gunv sic wuov guanh mienh haiz Saa^te^fen gorngv naaiv deix waac, 
ninh mbuo qiex jiez! haic, zoue dapc nyaah dapc ceiv mei, 55 Mv baac 
Saa^te^fen maaih Singx Lingh yiem buangv hnyouv. Ninh mange 
gu'nguaaic lungh, buatc Tin-Hungh nyei njang-laangc yaac buatc Yesu 
souv jienv Tin-Hungh me mbiaauc maengx bung. 56 Ninh gorngv, “Meih 
mbuo mangc gaax maah! Yie buatc lungh gaengh nqoi, yaac buatc Baamh 
Mienh nyei Dorn souv jienv Tin-Hungh nyei mbiaauc maengx bung.” 57 
Zuangx mienh aengx haiz ninh hnangv naaiv nor gorngv, ninh mbuo ziouc 
njih njungx njutc nyei heuc, yaac longc buoz zotv jienv m'normh kuotv tiux 
mingh caa Saa^te^fen, 58 lanc ninh cuotv ga'nyiec zigc zingh, zorgv 
la'bieiv zong daic ninh. Doix zengx wuov deix mienh jaiv ninh mbuo mei 
domh lui an jienv dauh mienh lunx mienh, mbuox heuc Saulo, nyei 
zaux-hlen. 59 Mienh longc la'bieiv zong gau Saa^te^fen, Saa^te^fen heuc 
jienv Tin-Hungh gorngv, “Ziouv Yesu aah! Tov meih zipv yie nyei lingh 
wuonh!” 60 Ninh gueic njiec ndau heuc qiex hlo nyei gorngv, “Ziouv aah! 
Tov meih guangc nqoi maiv dungx longc ninh mbuo zoux naaiv deix zuiz.” 
Gorngv setv waac ninh ziouc dangx qiex mi'aqv. 


Gong-Zoh 8 
1] Naaiv deix mienh dats Saa^te^fen, Saulo yaac a'hneiv nye. 
Saulo Zoux Dogc Jiu-Baang 


Dongh wuov hnoi mienh jiez gorn zoux doqc hoic Ye^lu^saa^lem Zingh 
nyei jiu-baang mienh kouv haic. Cuotv liuz gong-zoh mbuo, sienx Yesu 
nyei mienh yietc zungv biaux nzaanz, mingh yiem Yu^ndie Saengv caux 
Saa^maa^lie Saengv. 2 Maaih deix gan longx Tin-Hungh nyei mienh dorh 
Saa^te^fen nyei sei mingh zangx, hnyouv nzauh haic, njiec qaqv nyiemv 
mbiouh mbiouh mei. 3 Mv baac Saulo oix mietc jiu-baang, ninh ziouc 
zueih biauv lorz sienx Yesu nyei mienh m'jangc m'sieqv zorqv tor mingh 
wuonx jienv loh. 


Filipv Yiem Saa^maa^lie Saengv 


4 Biaux nzaanx wuov deix sienx Yesu nyei mienh mingh taux haaix, ninh 
mbuo zunh jienv kuv fienx mingh. 5 Filipv mingh taux Saa^maa^lie 
Saengv nyei yietc norm zingh zunh mbuoz mienh Giduc se dongh Yesu. 6 
Zuangx mienh haiz Filipv gorngv nyei waac yaac buatc ninh zoux cuotv 
mbuoqc horngh haic nyei sic, ninh mbuo ziouc longx-longx nyei muangx. 
7 Hieh guaiv mienv yiem mienh nyei sin ngaauv-ngaauv nyei heuc Hem 
cuotv. Zaux mbai zaux waaic nyei mienh duqv zorc longx Cam haic. 8 
Wuov norm zingh nyei mienh ziouc njien-youh orn-lorgc haic agv. 


Zoux Faatv Wuov Dauh Simon 


9 Maaih dauh mienh, mbuox heuc Simon, yiem wuov norm zingh zoux 
faatv lauh deix aqv, bun Saa^maa^lie Mienh mbuoqc horngh haic ninh. 
Ninh ceng ninh ganh se yietc dauh zoux hlo nyei mienh. 10 Maiv gunv 
haaix horngh mienh, yietc zungv oix muangx ninh nyei waac. Ninh mbuo 
gorngv, “Naaiv laanh mienh maaih yiem Tin-Hungh daaih nyei qaqv. Se 
dongh mienh heuc, ‘Domh Qaqv’wuov dauh.” 11 Simon zoux faatv bun 


mienh mbuoqc horngh haic, ninh mbuo ziouc gan ninh lauh agv. 12 Mv 
baac Filipv zunh kuv fienx gorngv Tin-Hungh daaih zoux Ziouv gunv 
mienh yaac gorngv Yesu Giduc nyei jauv-louc. Zuangx mienh sienx ninh 
nyei waac, liemh m'jangc m'siegv jiex wuom nyei leiz nzengc. 13 Simon 
ganh yaac sienx. Ninh jiex liuz wuom nyei leiz. Ninh zanc-zanc gan jienv 
Filipv mingh yaac mbuoqc horngh haic Filipv zoux nyei domh jangx-hoc 
caux mbuoqc horngh nyei sic. 14 Gong-zoh mbuo yiem Ye^lu^saa^lem 
Zingh haiz gorngv Saa^maa^lie Mienh zipv duqv Tin-Hungh nyei doz 
mi'aqv. Ninh mbuo ziouc paaiv Bide caux Yo^han mingh ninh mbuo 
wuov. 15 Bide caux Yo^han mingh taux, ziouc tengx sienx nyei mienh 
daux gaux, tov Tin-Hungh bun ninh mbuo zipv Singx Lingh, 16 weic zuqc 
Singx Lingh maiv gaengh njiec caux haaix dauh yiem. Mienh kungx dengv 
Ziouv Yesu nyei mbuox jiex wuom nyei leiz hnangv. 17 Bide caux 
Yo^han longc buoz maan jienv ninh mbuo, dauh dauh ziouc dugv zipv 
Singx Lingh mi'aqv. 18 Simon buatc gong-zoh mbuo longc buoz maan 
jienv mienh, yaac buatc Tin-Hungh ceix Singx Lingh bun ninh mbuo, ninh 
ziouc dorh nyaanh daaih oix bun Bide caux Yo^han. 19 Ninh gorngv, 
“Tov meih mbuo bun naaiv nyungc qaqv yie, bun yie haih longc buoz maan 
haaix dauh, wuov dauh ziouc duqv zipv Singx Lingh.” 20 Bide dau ninh, 
“Laaix meih hnamv daaih haih longc zinh nyaanh maaiz dugv Tin-Hungh 
nyei zingh nyeic, meih caux meih nyei zinh nyaanh viet zungv zuqc mietc 
maah! 21 Meih yiem yie mbuo nyei gong maiv maaih meih nyei buonc, 
weic zuqc Tin-Hungh buatc meih nyei hnyouv maiv zingx. 22 Meih oix 
zuqc goiv hnyouv guangc nzengc naaiv nyungc waaic haic nyei za'eix. 
Meih yiem hnyouv hnamv cuotv naaiv deix waaic sic mv baac meih oix 
zuqc daux gaux tov, nziex Ziouv haih guangc nqoi bun meih mv bei. 23 
Yie buatc meih nyei hnyouv ba'lage mueic jieqv haic, zuqc zuiz ndoh jienv 
aqv.” 24 Simon gorngv mbuox Bide caux Yo^han, “Tov meih mbuo tengx 
yie daux gaux tov Ziouv maiv dungx bun yie zuqc hnangv meih mbuo 
gorngv wuov nor oc.” 25 Bide caux Yo^han zoux liuz zorng-zengx yaac 
zunh liuz Ziouv nyei doz, ninh mbuo nzuonx Ye^lu^saa^lem Zingh. 
Nzuonx wuov zanc ninh mbuo yangh Saa^maa^lie Saengv nyei 
camv-norm laangz zunh jienv kuv fienx nzuonx. 


Filipv Porv Mengh Ging-Sou Bun Domh Jien Muangz 


26 Maaih dauh Ziouv me fin-mienh daaih mbuox Filipv, “Oix zuge mingh 
naamh bung maengx, yiem Ye^lu^saa^lem Zingh mingh Gaasaa Zingh 
wuov diuh jauv.” (Naaiv diuh jauv jiex deic-bung-huaang.) 27-28 Filipv 
ziouc cuotv jauv mingh agv. Maaih dauh E^ti^o^bie Guoqv nyei domh jien 
tengx E^ti^o^bie Hungh Maac, Kaan^ndaa^si, goux ninh mei viet zungv 
zinh nyaanh. Naaiv dauh domh jien mingh Ye^lu^saa^lem Zingh baaix 
Tin-Hungh nzuonx, zueiz Hem maaz-cie dogc jienv douc waac mienh, 
Į^saa^yaa, nyei sou nzuonz. 29 Singx Lingh gorngv mbuox Filipv, “Meih 
oix zuqc zunc zaaic wuov jaax maaz-cie yaac nitv jienv ninh nyei ga'hlen 
mingh maah!” 30 Filipv ziouc tiux jienv mingh taux ninh nyei ga'hlen, haiz 
domh jien doqc jienv douc waac mienh, I^saa^yaa, nyei sou. Filipv ziouc 
naaic gaax, “Meih doqc jienv naaic norm dorngx, meih mengh baeqc mei 
saah?” 31 Domh jien dau, “Maiv maaih haaix dauh porv mengh mbuox 
yie, yie fungc haih hiuv dugv?” Ninh ziouc heuc Filipv faaux daaih zueiz 
jienv ninh mei maaz-cie. 32 Domh jien dogc wuov douc Ging-Sou nyei 
waac hnangv naaiv nor gorngv, “Ninh hnangv dauh ba'gi yungh nor, zuqc 
dorh mingh dats. yaac hnangv dauh ba'gi yungh dorn zuqc mienh japv biei, 
ninh yaac maiv ko lo. 33 Ninh zuqc mienh baaic ninh nyei hmien, longc 
maanh leiz hoic ninh. Maiv maaih haaix dauh dugv gorngv taux ninh mei 
fun-fagv weic zuqc ninh yiem baamh gen nyei maengc jiex nzengc 
mi'aqv.” 34 Wuov dauh domh jien naaic Filipv, “Tov meih mbuox yie oc. 
Naaiv dauh douc waac mienh gorngv zuqc haaix dauh? Gorngv zuqc ninh 
ganh fai gorngv zuqc ganh dauh?” 35 Filipv ziouc jiez gorn longc naaiv 
douc Ging-Sou gorngv Yesu nyei kuv fienx bun domh jien muangx. 36 
Ninh mbuo zueiz jienv maaz-cie mingh gau, taux norm dorngx buatc 
maaih wuom nyei. Wuov dauh jien gorngv, “Mangc gaax, naaiv maaih 
wuom nyei. Maaih haaix nyungc bun yie maiv gaengh haih jiex dugv 
wuom nyei leiz fai?” 37 Filipv dau, “Se gorngv meih liepe dinge hnyouv 
sienx, jiex dugv nyei lorgc.” Wuov dauh jien gorngv, “Yie sienx aqv. Yie 
sienx Yesu Giduc se Tin-Hungh nyei Dorn.” 38 Gorngv liuz, ninh heuc 
maaz-cie dingh jienv. Ninh mbuo i dauh ziouc biegc wuom. Filipv yaac 


tengx domh jien jiex wuom mei leiz. 39 Ninh mbuo cuotv wuom daah, 
Ziouv nyei Singx Lingh liemh zeih dorh Filipv mingh mi'aqv. Domh jien 
ziang naaic aengx maiv dugv buatc ninh agv. Mv baac domh jien 
njien-youh me) gan Hem jauv nzuonz. 40 Nqa'haav mienh buatc Filipv 
yiem wuov Aa^so^tatv Zingh. Ninh yiem naaic zueih mungv zueih laangz 
zunh jienv kuv Dem mingh taux Si^saa^li^yaa Zingh. 


Gong-Zoh 9 


1 Saulo haaix zanc yaac sie jienv waac oix daix Ziouv nyei mienh. Ninh 
ziouc mingh taux domh sai mienh wuov 2 tov sou dorh mingh 
Ndaa^matv^gatc Zingh, Yiutai Mienh nyei norm-norm wuic dorngh, lorz 
gan Ziouv nyei Jauv nyei mienh, maiv gunv m'jangc m'siegv, zorgv ninh 
mbuo ndoh jienv fungx mingh Ye^lu^saa^lem Zingh. 3 Saulo mingh gau, 
aav lamh deix taux Ndaa^matv^gatc Zingh. Liemh zeih yiem wuov lungh 
cuotv norm domh njang ziux gormx Saulo nyei sin. 4 Ninh ziouc king njiec 
ndau yaac haiz gorngv, “Saulo aah! Saulo! Meih weic haaix diuc zoux 
doqc yie?” 5 Saulo ziouc naaic gaax, “Ziouv aah! Meih dongh haaix 
dauh?” Saulo aengx haiz waac dau ninh, “Yie se Yesu, dongh meih zoux 
doqc wuov dauh. 6 Jiez sin daaih biegc zingh agv. Meih oix zuqc zoux 
nyei ziouc maaih mienh mbuox meih.” 7 Caux Saulo daaih wuov deix 
mienh dingh jienv wuov, liemh gorngv waac maiv cuotv. Ninh mbuo haiz 
maaih qiex mv baac maiv buatc haaix dauh. 8 Saulo jiez sin daaih nungx 
nqoi m'zing yaac mangc maiv buatc haaix nyungc. Gan ninh daaih wuov 
deix mienh ken ninh mingh taux Ndaa^matv^gatc Zingh. 9 Dugv buo hnoi 
gu'nyuoz ninh nyei m'zing mangc maiv buatc haaix nyungc. Ninh yaac 
maiv nyanc maiv hopv haaix nyungc. 10 Yiem Ndaa^matv^gatc Zingh 
maaih dauh sai-gorx, mbuox heuc Aa^naa^nie, buatc hinc yaangh nyei sic. 
Ziouv heuc ninh, “Aa^naa^nie aah!” Ninh ziouc dau, “Ziouv aah! Yie yiem 
naaiv oc.” 11 Ziouv gorngv mbuox ninh, “Oix zuge mingh maaih mbuox 
heuc Jauv-Zagc wuov diuh jauv. Taux Yu^ndaatc nyei biauv oix zuqc 
naaic, Taasatv Zingh nyei Saulo yiem haaix. Ninh daux gaux jienv nyei, 12 
yaac buatc hinc yaangh nyei sic. Ninh buatc laanh mienh, mbuox heuc 


Aa^naa^nie, biegc daaih longc buoz maan ninh, bun ninh aengx haih 
mangc duqv buatc daaih.” 13 Aa^naa^nie dau, “Ziouv aah! Yie haiz mienh 
camv nyei gorngv wuov laanh mienh yiem Ye^lu^saa^lem Zingh guatc 
doqc hoic meih nyei cing-nzengc mienh kouv haic norh. 14 Ninh yaac 
dugv sai mienh bieiv nyei lingc daaih naaiv, Ndaa^matv^gatc Zingh, zorgv 
yietc zungv sienx meih nyei mienh ndoh jienv.” 15 Ziouv gorngv mbuox 
ninh, “Gunv mingh maah! Yie ginv ninh daaih zoux yie nyei bou. Ninh oix 
zuqc zunh yie nyei mbuox bun maanc fingx Janx caux ninh mbuo nyei 
hungh diex aengx caux I[^saa^laa^en Mienh muangx. 16 Yie ganh oix bun 
ninh bm duqv ninh weic yie mei mbuox oix zuqc siouc ndongc haaix 
kouv.” 17 Aa^naa^nie ziouc mingh aqv. Taux wuov ninh biegc biauv 
mingh, ziouc maan jienv Saulo gorngv, “Saulo youz aah! Dongh yiem 
ndaamv-jauv hinc yaangh bun meih buatc wuov dauh Ziouv Yesu, paaiv 
yie daaih weic bun meih aengx haih mange dugv buatc, yaac duqv Singx 
Lingh buangv meih nyei hnyouv.” 18 Liemh zeih maaih ga'naaiv hnangv 
mbiauz-jiex nor, yiem Saulo nyei m'zing ndortv njiec. Ninh ziouc mange 
duqv buatc aqv. Ninh jiez sin daaih jiex wuom nyei leiz. 19 Nyanc liuz 
hnaangx, ninh ziouc henv daaih agv. 


Saulo Yiem Ndaa^matv^gatc Zingh Zunh Doz 


Saulo caux Ndaa^matv^gatc Zingh sienx Yesu nyei mienh yiem i ziex 
hnoi. 20 Ninh liemh zeih mingh Yiutai Mienh nyei wuic dorngh zunh 
mbuox mienh Yesu za'gengh Tin-Hungh nyei Dorn. 21 Muangx haiz nyei 
mienh yietc zungv mbuogc horngh haic ziouc naaic, “Naaiv laanh mienh 
dongh yiem Ye^lu^saa^lem Zingh zoux doqc hoic sienx Yesu nyei mienh 
wuov dauh maiv zeiz? Ninh baac-baac daaih naaiv zorqv sienx Yesu nyei 
mienh ndoh Hem dorh mingh bun sai mienh bieiv saah?” 22 Saulo gunv 
zoux gunv maaih hatc maaz zunh doz, haih gorngv dugv mengh bun cing 
Yesu dongh Giduc. Ndaa^matv^gatc Zingh nyei Yiutai Mienh liemh maiv 
haih dau ninh agv. 23 Yiem wuov camv-hnoi deix me, Yiutai Mienh 
caangh laangh daav za'eix daix Saulo. 24 Mv baac ninh mbuo daav nyei 
za'eix Saulo hiuv mi'aqv. Wuov deix mienh ziangh hnoi ziangh muonz 


zuov Dem zingh gaengh oix dats ninh. 25 Mv baac maaih muonz Saulo 
nyei sai-gorx longc norm mbaatc bungx ninh gan zingh laate kuotv cuotv 
ga'nyiec zigc zingh mi'agv. 


Saulo Mingh Ye^lu^saa^lem Zingh 


26 Saulo mingh taux Ye^lu^saa^lem Zingh, ninh oix caux sai-gorx mbuo 
yiem mv baac sai-gorx mbuo gamh nziex haic. Maiv sienx ninh yaac zoux 
sai-gorx. 27 Mv baac Mbaa^naa^mbatc dorh ninh munch gong-zoh mbuo 
wuov gorngv bun ninh mbuo hiuv duqv, Saulo yiem ndaamv-jauv wuov 
zanc Ziouv hinc yaangh bun ninh buatc yaac caux ninh gorngv waac. 
Mbaa^naa^mbatc aengx gorngv Saulo yiem Ndaa^matv^gatc Zingh bungx 
laangc nyei dengv Yesu nyei mbuox zunh doz. 28 Saulo ziouc caux ninh 
mbuo yiem Ye^lu^saa^lem Zingh biegc biegc cuotv-cuotv, bungx laange 
nyei dengv Yesu nyei mbuox zunh doz. 29 Ninh yaac caux gorngv Gikc 
waac wuov deix Yiutai Mienh gorngv leiz luonx leiz, mv baac ninh mbuo 
oix daav za'eix daix ninh. 30 Gorx-youz mbuo hiuv dugv mienh oix daix 
ninh, ninh mbuo ziouc dorh Saulo mingh S1^saa^li^yaa Zingh, aengx fungx 
ninh cuotv jauv mingh Taasatv Zingh. 31 Naaiv deix jauv jiex liuz, yiem 
Yu^ndie, Gaa^li^li caux Saa^maa^lie Saengv norm-norm dorngx nyei 
jiu-baang dugv douc baengh orn nyei yiem yaac dugv ceix jiez daaih. Ninh 
mbuo taaih Ziouv. Singx Lingh yaac orn ninh mbuo nyei hnyouv yaac bun 
mienh jaa camy jienv faaux. 


Bide Zorc Longx Ai^ne^atc 


32 Bide youh gormx norm-norm dorngx. Maaih nzunc ninh mingh 
Litv^ndaa Mungv mangc sienx Yesu nyei mienh. 33 Yiem wuov ninh 
buatc laanh mienh, mbuox heuc A1i^ne^atc. Naaiv laanh mienh butv 
baengc-mbai, maiv haih jiez sin, bueix jienv duqv hietc hnyangx agv. 34 
Bide gorngv mbuox ninh, “Ai^ne^atc aah! Yesu Giduc zorc longx meih 
agv. Jiez sin daaih siou jiez meih nyei ziqc maah!” A1^ne^atc liemh zeih 
jiez sin daaih agv. 35 Yietc zungv yiem Litv^ndaa caux Saalon Mungv 


nyei mienh buatc naaiv laanh mienh longx, ninh mbuo ziouc goiv hnyouv 
sienx Ziouv. 


Ndokatv Daic Aengx Nangh Daaih 


36 Yiem Yapv^faa Mungv maaih dauh sienx Yesu nyei m'sieqv dorn, 
mbuox heuc Taa^mbi^taa. (Gorngv benx Gikc waac se Ndokatv.) Ninh 
zanc-zanc zoux kuv sic yaac cuotv fim tengx mienh jomc mienh. 37 
Dongh wuov deix ziangh hoc ninh butv baengc daic mi'aqv. Mienh nzaaux 
ninh nyei sin aengx geqc jienv gu'nguaaic wuov nzangh biauv. 38 
Litv^ndaa caux Yapv^faa Mungv leih maiv go. Yapv^faa Mungv nyei 
sienx Yesu nyei mienh haiz gorngv Bide yiem Litv“ndaa Mungv, ninh 
mbuo ziouc paaiv 1 laanh mienh mingh wuov mbuox ninh, “Tov meih 
gaanv daaih yie mbuo naaiv.” 39 Bide ziouc gan ninh mbuo mingh agv. 
Mingh taux, mienh ziouc dorh ninh faaux gu'nguaaic wuov nzangh biauv. 
Yietc zungv auv-guaav weih jienv Bide, nyiemv Dem zorgv Ndokatv 
ziangh seix lunh nyei lui-houx bun ninh mango. 40 Mv baac Bide heuc ninh 
mbuo yietc zungv cuotv ga'nyiec ziouc gueic njiec daux gaux. Daux gaux 
baac, ninh huin nzuonx mbuox janx-daic, “Taa^mbi^taa aah! Jiez sin daaih 
maah!” Taa^mbi^taa ziouc nungx nqoi m'zing, buatc Bide, ninh ziouc jiez 
sin daaih zueiz jienv. 41 Bide sung buoz ken ninh jiez sin daaih souv jienv, 
aengx heuc sienx Yesu nyei zuangx mienh caux wuov deix auv-guaav 
daaih, jiu naaiv dauh nangh daaih nyei m'sieqv dorn bun ninh mbuo. 42 
Naaiv deix sic nyei fienx sing buangv Yapv^faa Mungv. Mienh camv nyei 
yaac sienx Ziouv. 43 Nqa'haav Bide yiem caamx Yapv^faa Mungv, wuov 
dauh ndopv-zaangc, Simon, me) biauv. 


Gong-Zoh 10 


1 Si^saa^li^yaa Zingh maaih dauh Lomaa Janx, mbuox heuc 
Ko^ne^li^atc. Ninh zoux dauh, dongh mienh heuc “I^daa^li Wuov 
Guanh,”nyei baeng-bieiv, gunv yietc baeqv dauh baeng. 2 Ninh caux ninh 
nyei yietc biauv mienh gan longx Tin-Hungh, taaih Tin-Hungh. Ninh yaac 


cuotv fim tengx Yiutai Fingx me mienh jomc mienh camv nyei, yaac 
zanc-zanc daux gaux. 3 Maaih hnoi, njiec aam leih maiv go buo norm 
ziangh hoc, Ko^ne^li^atc buatc Tin-Hungh nyei fin-mienh hinc yaangh, 
buatc dugv mengh! nyei. Fin-mienh biegc daaih gorngv mbuox ninh, 
“Ko^ne^li^atc aah!” 4 Haegv Ko^ne^li^ate gamh nziex haic, nugv-nugv 
nyei mangc fin-mienh. Ninh naaic gaax, “Ziouv aah! Haaix nyungc?” 
Fin-mienh gorngv, “Tin-Hungh muangx haiz meih daux gaux nyei waac, 
yaac buatc meih cuotv fim tengx mienh jomc mienh nyei sic, ninh ziouc 
jangx taux meih. 5 Ih zanc meih oix zuqc bun mienh mingh Yapv^faa 
Mungv lorz dongh maaih mbuox heuc Simon Bide wuov dauh daaih naaiv. 
6 Ninh yiem koiv-hlen, wuov dauh ndopv-zaangc, Simon, mei biauv.” 7 
Caux ninh gorngv waac nyei fin-mienh leih nqoi mi'aqv. Ko^ne^li^atc 
ziouc heuc i dauh ninh nyei bou caux dauh ninh nye sin-hlen baeng daaih. 
Wuov dauh baeng yaac gan longx Tin-Hungh. 8 Ko^ne^li^ate zorqv 
fin-mienh mbuox nyei waac gorngv bun ninh mbuo muangx, ziouc paaiv 
ninh mbuo mingh Yapv^faa Mungv. 


Bide Buatc Hinc Yaangh Nyei Sic 


9 Da'nyeic hnoi ninh mbuo gan jauv mingh taux fatv deix Yapv^faa 
Mungv aqv. Lungh aav lamh aanx, Bide faaux biauv-ngorh, bingx laangh 
nyei dorngx, daux gaux. 10 Ninh haiz hnyouv sie nyei, oix nyanc hnaangx. 
Wuov zanc yiem biauv nyei mienh liuc leiz jienv lai-hnaangx, Bide buatc 
hinc yaangh me sic hnangv mbeix mber nor. 11 Buatc lungh gaengh 
nqoi. Aengx maaih nyungc ga'naaiv hnangv yietc kuaaiv ndie jangv nyel, 
yaac hnangv mam jienv biei norm gorgv bungx njiec taux ndau nor. 12 
Wuov kuaaiv ndie gu'nyuoz maaih nyungc-nyungc saeng-kuv, nyungc- 
nyungc hieh zoih, nyorng ndau nyei ga'naaiv, caux ndaix ndaamv-lungh 
nyei norgc. 13 Ninh aengx haiz qiex gorngv, “Bide aah! Jiez sin daaih 
daix naaiv deix ga'naaiv nyanc agv.” 14 Mv baac Bide gorngv, “Ziouv 
aah! Maiv horpc nyanc saah? Oix zuqc gec mei caux maaih uix nyei 
ga'naaiv yie maiv nyanc jiex.” 15 Aengx maaih qiex gorngv da'nyeic nzunc 
mbuox ninh, “Tin-Hungh bun haaix nyungc cing-nzengc, maiv dungx funx 


maaih uix.” 16 Hnangv naaiv buo nzunc liuz, wuov kuaaiv ga'naaiv ziouc 
siou faaux lungh mragv. 17 Bide buatc liuz naaiv deix hinc yaangh mei 
sic, ninh corc hnamv maiv tong naaiv deix sic maaih haaix nyungc eix leiz 
mv bei. Doix wuov norm ziangh hoc, Ko^ne^li^ate paaiv daaih nyei mienh 
naaic jienv daaih lorz buatc Simon nyei biauv, zungv souv Dem wuov laatc 
gaengh ndaangc. 18 Ninh mbuo ziouc heuc naaic gaax, “Maaih laanh 
mienh, mbuox heuc Simon Bide, hitv naaiv fai?” 19 Wuov zanc Bide corc 
hnamv maiv tong ninh buatc liuz wuov deix hinc yaangh nyei sic. Singx 
Lingh gorngv mbuox ninh, “Muangz gaax! Maaih buo laanh mienh daaih 
lorz meih. 20 Meih jiez sin daaih njiec aqv. Maiv dungx samh sogv. Gunv 
gan ninh mbuo mingh aqy, weic zuqc yie paaiv ninh mbuo daaih.” 21 Bide 
ziouc njiec mingh mbuox wuov deix mienh, “Yie se dongh meih mbuo 
lorz wuov laanh mienh. Meih mbuo daaih lorz yie maaih deix haas 
nyungc jauv fai?” 22 Ninh mbuo dau, “Ko^ne^li^ate baeng-bieiv heuc yie 
mbuo daaih. Ninh zoux dauh kuv mienh yaac gan longx Tin-Hungh. Yietc 
fingx Yiutai Mienh taaih ninh. Maaih dauh cing-nzengc fin-mienh daaih 
mbuox ninh oix zuqc tov meih mingh ninh nyei biauv weic bun ninh 
muangx meih gorngv nyei waac.” 23 Bide ziouc heuc wuov deix mienh 
bieqc biauv caux ninh hitv wuov. Bide Yiem Ko^ne^li^ate Nyei Biauv 
Da'nyeic hnoi Bide mbenc daaih caux Dem ninh mbuo mingh aqy. Aengx 
maaih deix Yapv^faa Mungv nyei gorx-youz yaac caux ninh mingh. 24 
Aengx jiex daaih yietc hnoi, Bide mbuo mingh taux Si^saa^li^yaa Zingh 
mi'aqv. Taux wuov buatc Ko^ne^li^ate caux Hem hmuangv doic cien-ceqv 
aengx caux ninh heuc daaih wuov deix loz-gaeng doic yiem wuov zuov 
jienv ninh. 25 Bide bieqc biauv wuov zanc, Ko^ne^li^ate mingh zipv, 
ziouc puogv njiec ninh nyei zaux-hlen baaix. 26 Mv baac Bide ken ninh 
jiez sin yaac gorngv, “Jiez sin daaih maah! Yie mv baac baamh mienh 
hnangv lorgc.” 27 Bide caux Ko^ne^li^ate gorngv jienv waac biegc biauv 
mingh ziouc buatc mienh camv nyei gapv zunv yiem wuov. 28 Ninh 
gorngv, “Meih mbuo hiuv dugv, ei yie mbuo me leiz, Yiutai Mienh maiv 
haih bieqc Janx nyei dorngx, maiv haih caux Janx jiu tong. Mv baac 
Tin-Hungh bun yie hiuv dugv mam horpc zuqc funx haaix dauh maiv 
cing-nzengc, fai maaih uix. 29 Hnangv naaic, meih mbuo paaiv mienh 


mingh heuc yie daaih, vie maiv naaic haaix nyungo ziouc daaih agv. Ih 
zanc yie naaic gaax meih mbuo, meih mbuo weic haaix diuc heuc yie 
daaih?” 30 Ko^ne^li^ate gorngv, “Zinh ndaangc biei hnoi, leih maiv go 
naaiv norm ziangh hoc, se doix njiec aam buo norm ziangh hoc nyei 
dorngx, yie yiem yie nyei biauv daux gaux. Liemh zeih maaih dauh mienh 
zuqy jienv lui-houx njang nyei, youc! youc wuov, daaih souv jienv yie nyei 
nza'hmien. 31 Ninh gorngv, ‘Ko^ne^li^atc aah! Dongh meih tov 
Tin-Hungh wuov deix waac, Tin-Hungh haiz mi'aqv, yaac buatc meih 
cuotv fim tengx mienh jomc mienh. 32 Meih oix zuqc paaiv mienh mingh 
Yapv^faa Mungv lorz laanh mienh, mbuox heuc Simon Bide, daaih. Ih 
zanc ninh yiem wuov koiv-hlen, Simon ndopv-zaangc nyei biauv.’ 33 Yie 
ziouc liemh zeih paaiv mienh mingh lorz meih, meih ziouc daaih aqv. 
Za'gengh! longx haic. Ih zanc yie mbuo yietc zungv yiem naaiv Tin-Hungh 
nyei nza'hmien, oix muangx Ziouv paaiv meih gorngv nyei yietc zungv 
waac.” Bide Zunh Doz 34 Bide ziouc gorngv, “Ih zanc yie hiuv duqv 
Tin-Hungh maiv mangc haaix dauh nyei hmien. 35 Maiv gunv haaix fingx 
mienh, haaix dauh gamh nziex ninh, yaac zoux horpc mei jauv, Tin-Hungh 
ziouc zipv wuov dauh agv. 36 “Meih mbuo hiuv duqv ninh jiu bun 
I^saa^laa^en Mienh nyei doz, dongh mienh kaux Yesu Giduc haih dugv 
baengh orn wuov nyungc kuv fienx. Yesu Giduc zoux maanc muotc nyei 
Ziouv. 37 “Meih mbuo yaac hiuv duqv yiem Yo^han zunh mbuox mienh 
jiex wuom nyei leiz, nga'haav yiem Gaa^li^li jiez gorn cuotv daaih gormx 
Yu^ndie Saengv nyei sic. 38 “Meih mbuo yaac hiuv dugv Naa^saa^letv 
Mungv nyei Yesu nyei jauv-louc, yaac hiuv dugv Tin-Hungh ceix Singx 
Lingh caux domh gagv bun ninh. Tin-Hungh caux ninh yiem, ninh ziouc 
mingh norm-norm dorngx zoux kuv sic yaac zorc longx yietc zungv zuqc 
mienv nyei hungh hoic nyei mienh. 39 “Ninh yiem Ye^lu^saa^lem Zingh 
yaac yiem Yiutai Mienh me deic-bung zoux nyei yietc zungv sic, yie 
mbuo buatc yaac tengx ninh zoux zorng-zengx. “Mienh yaac zorgv Yesu 
ding yiem ziepc nzaangc jaax daic. 40 Mv baac nqa'haav buo hnoi 
Tin-Hungh bun ninh nangh daaih ziouc hinc bun mienh buatc 41 Maiv zeiz 
hinc bun dauh dauh mienh dugv buatc. Kungx dongh zinh ndaangc 
Tin-Hungh ginv yie mbuo daaih tengx zoux zorng-zengx nyei mienh duqv 


buatc hnangv, se ninh daic mingh aengx nangh daaih, yie mbuo dugv caux 
ninh juangc nyanc juangc hopv nyei mienh. 42 Ninh mbuox yie mbuo oix 
zuqc zunh ninh nyei kuv fienx bun mienh hiuv duqv ninh se Tin-Hungh 
paaiv daaih zoux siemv zuiz jien, siemv ziangh jienv nyei mienh caux daic 
mingh nyei mienh nyei zuiz. 43 “Yietc zungv douc waac mienh yaac tengx 
ninh zoux zorng-zengx. Ninh mbuo gorngv, haaix dauh sienx Yesu, yaac 
kaux ninh nyei mbuox ziouc duqv Tin-Hungh guangc zuiz.” 


Janx Zipv Singx Lingh 


44 Bide corc gorngv jienv waac wuov zanc, Singx Lingh liemh zeih njiec 
daaih yiem ninh mbuo dauh dauh muangx leiz nyei mienh nyei sin. 45 
Yiem Yapv^faa Mungv gan Bide daaih wuov deix Yiutai Mienh, dongh 
sienx Yesu wuov deix mienh, za'gengh mbuoqc horngh haic Tin-Hungh 
bun Singx Lingh Janx. 46 Ninh mbuo haiz Janz gorngv ganh nyungc waac, 
yaac ceng Tin-Hungh weih hlo. 47 Bide gorngv, “Naaiv deix mienh zipv 
Singx Lingh hnangv yie mbuo nor. Wuov nyungc maaih haaix dauh haih 
laanh jienv maiv bun ninh mbuo jiex wuom mei leiz fai?” 48 Ninh zoue 
hatc ninh mbuo oix zuqc dengv Yesu Giduc nyei mbuox jiex leiz. Wuov 
deix mienh aengx tov Bide caux ninh mbuo yiem i ziex hnoi. 


Gong-Zoh 11 


1 Gong-Zoh mbuo caux yiem Yu^ndie Saengv nyei gorx-youz haiz gorngv 
Jam yaac zipv Tin-Hungh nyei doz. 2 Bide mingh taux Ye^lu^saa^lem 
Zingh wuov zanc, maaih deix sienx Yesu nyei Yiutai Mienh, dongh oix 
bun sienx Yesu me Jam jiex gaatv mei leiz wuov deix, gorngv Bide. 3 
Ninh mbuo gorngv, “Meih biegc Janx nyei biauv, ninh mbuo yaac maiv 
gaengh jiex gaatv nyei leiz. Meih zungv caux ninh mbuo nyanc hnaangx.” 
4 Bide ziouc yiem gorn zueih yietv zueih nyeic gorngv nzengc naaiv deix 
jauv-louc bun ninh mbuo muangx. 5 Ninh gorngv, “Yie yiem Yapv^faa 
Mungv daux gaux wuov zanc, buatc hinc yaangh nyei sic cuotv. Yie buatc 
maaih nyungc ga'naaiv hnangv yietc kuaaiv ndie jangv nyei, yaac hnangv 


nany jienv biei norm gorgv yiem gu'nguaaic lungh bungx njiec daaih dingh 
jienv yie nyei nza'hmien. 6 Yie mangc longx wuov kuaaiv ndie gu'nyuoz 
buatc maaih saeng-kuv, maaih hieh zoih, maaih nyorng ndau nyei ga'naaiv, 
yaac maaih ndaix ndaamv-lungh nyei norqc. 7 Yie yaac haiz maaih qiex 
gorngv, ‘Bide aah! Jiez sin daix naaiv deix ga'naaiv nyanc aqv.’ 8 “Mv 
baac yie dau gorngv, "Zou aah! Maiv horpc nyanc saah? Oix zuqc gec 
nyei caux maaih uix me ga'naaiv zungv maiv bieqc jiex yie nyei nzuih.’ 9 
“Mv baac maaih qiex yiem lungh gorngv da'nyeic nzunc, “Tin-Hungh bun 
haaix nyungc cing-nzengc, maiv dungx funx maaih uix.’ 10 Hnangv mam 
nor gorngv buo nzunc liuz, wuov kuaaiv ga'naaiv ziouc siou faaux lungh 
mi'aqv. 11 “Doix wuov norm ziangh hoc, yiem Si^saa^li^yaa Zingh mienh 
paaiv daaih lorz yie wuov deix buo laanh mienh daaih taux yie hitv wuov 
norm biauv daaih aqv. 12 Singx Lingh mbuox yie gan ninh mbuo mingh 
yaac maiv dungx samh sogv. Naaiv deix juqv dauh gorx-youz yaac caux 
yie mingh biegc Ko^ne^li^ate nyei biauv. 13 Ko^ne^li^ate ziouc mbuox 
yie mbuo ninh hnangv haaix nor buatc dauh fin-mienh souv Hem ninh nyei 
biauv gu'nyuoz mbuox ninh, “Meih oix zuqc paaiv mienh mingh Yapv^faa 
Mungv lorz laanh mienh, mbuox heuc Simon Bide, heuc ninh daaih meih 
naaiv. 14 Ninh oix gorngv deix waac mbuox meih. Meih caux meih mei 
yietc biauv mienh ziouc weic naaiv deix waac dugv nous. 15 “Yie jiez 
gorn gorngv waac wuov zanc, Singx Lingh ziouc njiec daaih yiem ninh 
mbuo nyei sin, hnangv zinh ndaangc njiec daaih yiem mbuo wuov nor. 16 
Yie ziouc jangx zuqc zinh ndaangc Ziouv gorngv nyei waac, ‘Yo^han 
longc wuom tengx mienh jiex leiz, mv baac Tin-Hungh oix longc Singx 
Lingh tengx meih mbuo jiex leiz.’ 17 Hnangv naaic, se gorngv Tin-Hungh 
ceix zingh nyeic bun wuov deix Janx hnangv mbuo sienx Ziouv Yesu 
Giduc wuov zanc ninh bun mbuo nor, yie fungc haih laanh Tin-Hungh?” 18 
Zuangx mienh haiz ninh gorngv naaiv deix waac, ninh mbuo ziouc maiv 
maaih waac gorngv aqv. Kungx ceng Tin-Hungh hnangv. Ninh mbuo 
gorngv, “Hnangv naaiv, Tin-Hungh yaac bun Janx haih goiv hnyouv 
guangc zuiz dugv ziangh jienv.” 


An^ti^okc Zingh Nyei Jiu-Baang 


19 Mienh dar liuz Saa^te^fen, nga'haav laaix mienh zoux doqc hoic, 
sienx Yesu nyei mienh ziouc biaux nzaanx nzengc. Maaih deix biaux taux 
Fi^ni^sie Deic-Bung, Saibatc Koiv-Nzou, caux An^ti^okc Zingh. Ninh 
mbuo zunh Tin-Hungh mei kuv Dem mv baac kungx gorngv bun Yiutai 
Mienh muangx hnangv. 20 Mv baac maaih deix yiem Saibatc Koiv-Nzou 
caux Salm Mungv nyei Yiutai Mienh mingh An^ti^okc Zingh gorngv 
Ziouv Yesu nyei kuv fienx bun Janx-Gikc muangx. 21 Tin-Hungh nyei 
gagv tengx ninh mbuo gorngv ziouc maaih mienh Cam nyei sienx ziouc 
huin daaih lorz Ziouv Yesu. 22 Ye^lu^saa^lem Zingh nyei jiu-baang haiz 
naaiv deix fienx taux ninh mbuo wuov, ninh mbuo ziouc paaiv 
Mbaa^naa^mbatc mingh An^ti^okc Zingh. 23 Mingh taux, buatc 
Tin-Hungh hnangv naaiv nor ceix en bun naaiv deix mienh, ninh ziouc 
a'hneiv haic yaac kuinx ninh mbuo liepe dingc hnyouv zanc-zanc gan longx 
Ziouv. 24 Mbaa^naa^mbatc zoux dauh kuv mienh, sienx duqv longx, yaac 
maaih Singx Lingh buangv hnyouv, ziouc jaa maaih mienh camv nyei 
Siem Ziouv. 25 Mbaa^naa^mbatc ziouc mingh Taasatv Zingh lorz Saulo. 
26 Lorz buatc, Saulo caux jienv nzuonx An^ti^okc Zingh. Ninh mbuo i 
dauh yiem wuov yietc hnyangx, zanc-zanc caux jiu-baang gapv zunv 
njaaux mienh camv. Mienh heuc sienx Yesu nyei mienh zoux “Giduc 
Mienh”se yiem An^ti^okc Zingh jiez gorn heuc daaih. 27 Wuov deix 
caamx maaih deix douc waac mienh yiem Ye^lu^saa^lem Zingh mingh 
taux An^ti^okc. 28 Maaih dauh naaiv deix mienh, mbuox heuc 
Aa^gaa^mbatc, souv jiez daaih. Singx Lingh longc ninh douc waac gorngv 
lungh ndiev mienh oix zugc buangh domh huaang domh ngore. 
(Kaa^laau^ndi^atc zoux domh ziuh hungh wuov zanc za'gengh buangh 
naaiv nzunc domh ngorc.) 29 Hnangv naaic, sai-gorx mbuo caangh laangh 
dingc ziux gorgv-mienh nyei banh zeic cuotv fim tengx Yu^ndie Saengv 
nyei gorx-youz. 30 Ninh mbuo ziouc gapv nyaanh daaih jiu bun 
Mbaa^naa^mbatc caux Saulo dorh mingh bun jiu-baang nyei mienh gox. 


Gong-Zoh 12 


1 Wuov zanc Helotv Hungh jiez gorn zoux doqc hoic ziex laanh jiu-baang 


mienh. 2 Ninh longc nzuqc ndaauv dax Yo^han me gorx, Yaagorpc. 3 
Buatc Yiutai Mienh a'hneiv ninh hnangv naaiv zoux, ninh aengx mingh 
zorgv Bide. Wuov zanc doix jiex Maiv An Bingv nyei Njuov nyei Zipv. 4 
Helotv zorqv Bide daaih wuonx jienv loh, jiu bun biei guanh baeng zuov 
jienv. Yietc guanh maaih biei laanh. Ninh daav ziangx za'eix zuov jiex liuz 
Siex Maengc Zipv, oix dorng jienv zuangx mienh siemv Bide nyei zuiz. 5 
Bide zuqc wuonx jienv loh mv baac jiu-baang mienh longc hnyouv njiec 
gagv weic ninh daux gaux. Bide Dugv Cuotv Loh 6 Taux Helotv Hungh 
oix dorh Bide cuotv zinh ndaangc wuov muonz, Bide bueix i dauh baeng 
nyei mbu'ndongx m'njormh, yaac maaih i diuh hlieqv-limc ndoh jienv. 
Aengx maaih i dauh baeng zuov jienv loh gaengh. 7 Liemh zeih maaih 
dauh Ziouv nyei fin-mienh hinc cuotv daaih yaac maaih njang ziux jienv 
wuov qongx loh. Fin-mienh mbaix Bide nyei la'nyaapv mbuox ninh, “Bide 
aah! Bide! Nqongh jiez sin daaih maah!” Ndoh Bide nyei buoz wuov deix 
i duh limc liemh zeih dangx ndutv nzengc mi'aqv. 8 Fin-mienh gorngv 
mbuox ninh, “Sai jienv houx-hlaang aengx daapc jienv meih nyei 

heh.” Bide ziouc ei Hem zoux. Fin-mienh aengx gorngv, “Zorgv meih mei 
domh lui buix jienv gan jienv yie mingh aqv.” 9 Bide gan jienv fin-mienh 
cuotv loh. Ninh maiv hiuv duqv fin-mienh zoux nyei se zien sic. Laaic 
duqv buatc hinc yaangh nyei sic hnangv. 10 Ninh mbuo nes zuov loh nyei 
baeng da'yietv kang, aengx jiex da'nyeic kang, aengx jiex taux domh 
hliegv-gaengh, dongh cuotv mingh biegc zingh wuov kang gaengh. Taux 
wuov, gaengh ganh nqoi, ninh mbuo ziouc cuotv mi'aqv. Gan jauv mingh 
dangh, fin-mienh ziang naaic leih noo Bide mi'aqv. 11 Wuov zanc Bide 
ziouc mengh baeqc naaiv deix sic se zien nyei. Ninh gorngv, “Ih zanc yie 
za'gengh hiuv dingc Ziouv paaiv ninh nyei fin-mienh daaih dorh yie biaux 
ndutv Helotv nyei buoz-ndiev caux Yiutai Mienh oix zoux hoic yie wuov 
deix yietc zungv sic.” 12 Bide hiuv dugv naaiv deix sic cing nyei, ninh 
ziouc mingh Yo^han Maako nyei maa, Maa^li^yaa, nyei biauv. Maaih 
mienh camv nyei gapv zunv yiem wuov daux gaux. 13 Bide mingh 
ngaengv ga'nyiec wuov dauh gaengh. Maaih dauh m'siegv bou, mbuox 
heuc Lo^ndaa, mingh mange gaax haaix dauh daaih. 14 Ninh ziegv dugv 
Bide nyei qiex ziouc a'hneiv haic aengx tiux bieqc biauv, maiv jangx koi 


gaengh. Ninh gorngv mbuox yiem bau mei mienh, “Bide zungv taux 
wuov ndau gaengh ndaangc daaih agv loh!” 15 Ninh mbuo gorngv, “Meih 
maiv nzang mbor lorh.” Mv baac wuov dauh siegv gagv gorngv Bide 
za'gengh taux aqv. Ninh mbuo gorngv, “Wuov nyungc m'nziex Bide mei 
fin-mienh mv bei.” 16 Bide corc yiem wuov ngaengv gaengh. Ninh mbuo 
ziouc mingh koi gaengh buatc Bide souv jienv wuov. Ninh mbuo za'gengh! 
mbuoqc horngh haic. 17 Bide huangx buoz mbuox ninh mbuo maiv dungx 
ko lo. Ninh ziouc gorngv Ziouv hnangv haaix nor tengx ninh cuotv loh 
daaih. Ninh aengx gorngv, “Naaiv deix jauv meih mbuo oix zuqc mbuox 
Yaagorpc aengx caux yietc zungv sienx Yesu nyei gorx-youz.” Gorngv 
liuz naaiv deix waac, ninh ziouc mingh ganh norm dorngx mragv. 18 
Da'nyeic ndorm zuov loh me baeng lunc nzengc. Maiv hiuv dugv Bide 
jiex haaix mi'aqv. 19 Helotv heuc baeng gaanv lorz, ninh mbuo ziouc 
haaix ndau lorz nzengc yaac lorz maiv buatc. Helotv ziouc zaah naaic 
wuov deix baeng. Zaah liuz, dorh mingh daix guangc mi'aqv. Nga'haav 
Helotv cuotv Yu^ndie Saengv mingh yiem douc Si^saa^li^yaa Zingh. 


Helotv Hungh Daic Mi'aqv 


20 Helotv qiex jiez haic Tailaqv caux Sai^ndorn Zingh mei mienh. Naaiv 
deix i norm zingh nyei mienh ziouc dongh hnyouv mingh lorz Helotv. 
Maiv gaengh lorz wuov zanc, ninh mbuo beic ndiev mingh tov goux hungh 
dinc wuov dauh domh jien, Mbaa^laa^saa^tatv, tengx ninh mbuo caux 
hungh diex tov gorngv horpc, weic zuqc ninh mbuo nyei deic-bung bangc 
Helotv gunv wuov norm deic-bung mei laangh zigc yungz baeqc fingx. 21 
Dunx nyei hnoi-nyieqc taux, Helotv zorng jienv ninh nyei hungh lui-houx 
faaux dinc zueiz jienv gorngv bun zuangx mienh muangx. 22 Zuangx 
mienh nauc-nauc nyei heuc jienv gorngv, “Naaiv se yietc dauh zienh nyei 
qiex, maiv zeiz baamh mienh gorngv nyei waac.” 23 Maaih dauh Ziouv 
nyei fin-mienh liemh zeih bun Helotv butv gaeng. Gaeng ziouc nyanc ninh 
daic mr'agv, laaix ninh maiv taaih Tin-Hungh. 24 Mv baac Tin-Hungh nyei 
doz yietc zei zunh jangv Dem mingh. 25 Mbaa^naa^mbatc caux Saulo 
yiem Ye^lu^saa^lem Zingh mbenc sung ninh mbuo nyei gong, ninh mbuo 


ziouc nzuonx yaac dorh Yo^han Maako caux Dem nzuonz. 
Gong-Zoh 13 


1 Yiem An^ti^okc jiu-baang maaih deix douc waac mienh caux deix 
njaaux leiz nyei fin-saeng. Maaih Mbaa^naa^mbatc, maaih Si^me^on, 
Si^me^on aengx maaih norm mbuox heuc Ni^ge, maaih Salm Mienh, 
Lu^si^atc, maaih Maa^naa^en, (Maa^naa^en caux Helotv Hungh juange 
biauv hlo daaih), aengx maaih Saulo. 2 Ninh mbuo baaix Ziouv yaac zei 
maiv nyanc haaix nyungc wuov zanc, Singx Lingh mbuox ninh mbuo, 
“Paaiv Mbaa^naa^mbatc caux Saulo cuotv mingh weic zoux yie oix heuc 
ninh mbuo zoux nyei gong.” 3 Ninh mbuo zei maiv nyanc haaix nyungc 
yaac daux gaux, aengx longc buoz maan liuz Mbaa^naa^mbatc caux 
Saulo, ziouc paaiv ninh mbuo mingh mi'agv. Mbaa^naa^mbatc Caux Saulo 
Yiem Saibatc Koiv-Nzou 4 Mbaa^naa^mbatc caux Saulo ziouc ei Singx 
Lingh paaiv mingh taux Se^lu^kie, yiem wuov biegc nzangv mingh 
Saibatc Koiv-Nzou. 5 Ninh mbuo mingh taux Saa^laa^mitv Mungv ziouc 
yiem Yiutai Mienh nyei norm-norm wuic dorngh zunh Tin-Hungh nyei 
doz. Yo^han Maako yaac caux ninh mbuo yiem, tengx ninh mbuo. 6 Jiex 
jomc koiv-nzou, taux Baafotv Domh Zingh buangh zuqc dauh Yiutai 
Mienh, mbuox heuc Mbaa^ye^su. Ninh zoux faatv yaac zoux jaav douc 
waac mienh. 7 Mbaa^ye^su caux gunv koiv-nzou wuov dauh domh jien, 
Se^ji^atc Baulo, yiem. Naaiv dauh Se^ji^atc Baulo se guai haic. Ninh oix 
muangx Tin-Hungh nyei doz ziouc heuc Mbaa^naa^mbatc caux Saulo 
daaih zunh bun ninh muangx. 8 Mv baac zoux faatv wuov dauh 
E^li^maatv, laanh jienv, maiv oix bun saengv-ziouv sienx. E^li^maatv 
wuov norm mbuox gorngv benx Gikc waac se zoux faatv mei mienh. 9 
Saulo, dongh mienh yaac heuc Baulo wuov dauh, duqv Singx Lingh 
buangv hnyouv ziouc nugv-nugv nyei mange E^li^maatv. 10 Ninh gorngv, 
“Mienv nyei dorn-jueiv aah! Haaix nyungc longx nyei, meih doix wuov 
nyungc zoux win-wangv. Kungx gorngv-baeqc nduov mienh hnangv. Meih 
maiv dingh mec zanc-zanc zoux bun Ziouv nyei jauv-zaqc benx 
jauv-njuotv fai? 11 Ih zanc Ziouv nyei buoz njiec taux meih, oix bun meih 


nyei m'zing mbuov viet caamz, mange maiv buatc lungh hnoi nyei 
njang.” E^li^maatv liemh zeih haiz hnangv maaih mouc ormx jienv ninh 
nyei m'zing mapy maengh mapv hmuangx me, Ninh hluo naaiv hluo 
wuov lorz mienh ken. 12 Domh jien buatc naaiv deix sic cuotv, ninh ziouc 
sienx agv. Ninh mbuoqc horngh haic Ziouv nyei doz. Baulo Caux 
Mbaa^naa^mbatc Mingh Bi^si^ndie Deic-Bung 13 Baulo caux ninh nyei 
doic yiem Baafotv bieqc nzangv mingh Bam^fi^lie Deic-Bung, Begaa 
Zingh. Yiem wuov ninh mbuo bun nqoi doc, Yo^han Maako nzuonx 
Ye^lu^saa^lem Zingh. 14 Baulo mbuo aengx yangh jauv mingh taux 
Bi^si^ndie Deic-Bung nyei An^ti^okc Zingh. Taux Dingh Gong Hnoi ninh 
mbuo biegc wuic dorngh zueiz jienv. 15 Dorh leiz-baaix nyei mienh doqc 
Leiz-Latc Sou caux Tin-Hungh mei Douc Waac Mienh mei Sou. Doqe 
liuz, wuic dorngh nyei gunv sic mienh paaiv mienh mingh mbuox Baulo 
mbuo, “Gorz-youz aac, se gorngv meih mbuo maaih haaix nyungc waac 
oix kuinx yie mbuo, gunv gorngv oc.” 16 Baulo ziouc souv jiez daaih 
huangx buoz gorngv, “I^saa^laa^en Mienh caux yietc zungv zaangc 
Tin-Hungh nyei mienh aah! Muangx maah! 17 I^saa^laa^en Mienh mei 
Tin-Hungh emm mbuo nyei ong-taaix. Ninh mbuo yiem jienv Him 
Deic-Bung wuov zanc, Tin-Hungh bun ninh mbuo hiaangx, yaac longc 
domh qaqv dorh ninh mbuo cuotv I^yipv Deic-Bung, 18 ziouc yiem 
deic-bung huaang nyienz jienv ninh mbuo zoux nyei sic leih maiv go feix 
ziepc hnyangx. 19 Tin-Hungh mietc nzengc yiem Kaa^naa^an Deic-Bung 
nyei siec fingx Janx, yaac zorgv wuov norm deic-bung bun ninh nyei baeqc 
fingx, I^saa^laa^en Mienh name 20 Naaiv der jauv-louc longc ziangh 
hoc leih maiv go feix baegv hmz ziepc hnyangx. “Nga'haav Tin-Hungh 
bun ninh mbuo maaih mbenc sic mienh gunv ninh mbuo taux douc waac 
mienh, Saa^mu^en, nyei seix zeiv. 21 Naaiv deix mienh tov Saa^mu^en 
bun ninh mbuo maaih hungh gunv ninh mbuo. Tin-Hungh ziouc bun 
Mben^yaa^mın Fingx, Kitv nyei dorn, Saulo, zoux hungh gunv feix ziepc 
hnyangx. 22 Tin-Hungh tuix Saulo cuotv mingh, nqa'haav orn Ndaawitv 
zoux ninh mbuo nyei hungh. Tin-Hungh gorngv taux Ndaawitv. Ninh 
gorngv, ‘Yie buatc Jetc^si nyei dorn, Ndaawitv, horpc yie nyei hnyouv 
haic. Ninh yaac oix yiem maanc sic ei jienv yie nyei za'eix zoux.’ 23 


“Tin-Hungh ei laengz nyei waac bun dauh Ndaawitv nyei zeiv-fun, mbuox 
heuc Yesu, cuotv daaih zoux Į[^saa^laa^en Mienh nyei Nous Ziouv. 24 
Yesu maiv gaengh cuotv daaih zunh doz wuov zanc, Yo^han zunh mbuox 
I^saa^laa^en nyei zuangx mienh ninh mbuo oix zuqc goiv hnyouv guangc 
zuiz, jiex wuom nyei leiz. 25 Yo^han zoux ninh nyei gong aav lamh 
ziangx, ninh mbuox zuangx mienh, “Meih mbuo laaic yie dongh haaix 
dauh? Yie maiv zeiz meih mbuo zuov wuov dauh oc. Yie daaih ndaangc, 
ninh nqa'haav daaih, yie liemh maiv puix tengx ninh jaiv heh hlaang.’ 26 
“Zuangx gorx-youz, Apc^laa^ham nyei zeiv-fun caux yiem meih mbuo 
mbu'ndongx baaix Tin-Hungh nyei mienh aah! Naaiv njoux en nyei doz se 
zunh daaih bun mbuo agv. 27 Yiem Ye^lu^saa^lem Zingh nyei zuangx 
mienh caux zoux hlo nyei wuov deix maiv hiuv dugv Yesu zoux Njoux 
Ziouv. Norm-norm Dingh Gong Hnoi ninh mbuo muangx mienh doqc 
zuangx Douc Waac Mienh nyei Sou yaac maiv biegc hnyouv. Mv baac 
ninh mbuo dingc Yesu nyei zuiz wuov zanc, ninh mbuo zoux ziangx doix 
nzengc wuov deix douc waac mienh gorngv nyei waac. 28 Ninh mbuo 
zaah maiv cuotv haaix nyungc gorn zic duqv daix ninh, mv baac ninh 
mbuo tov Bilaatv bun ninh zuqc daic. 29 Ninh mbuo ei Ging-Sou fiev jienv 
gorngv Yesu nyei viet zungv jauv-louc zoux ziangx, ziouc zorgv Yesu 
nyei sei njiec ziepc nzaangc jaax daaih, zangx jienv zouv. 30 Mv baac 
Tin-Hungh bun ninh nangh daaih. 31 Ninh hinc cuotv bun yiem Gaa^li^li 
gan ninh mingh Ye^lu^saa^lem Zingh wuov deix mienh buatc camv-hnoi 
nyei. Naaiv deix mienh ih zanc zoux zorng-zengx bun I^saa^laa^en Mienh 
muangx. 32 “Yie mbuo dorh naaiv kuv fienx daaih mbuox meih mbuo. 
Zinh ndaangc Tin-Hungh laengz bun mbuo nyei ong-taaix wuov deix waac, 
33 ih zanc ninh weic mbuo, ong-taaix nyei zeiv-fun zoux ziangx, se dongh 
ninh bun Yesu aengx nangh daaih. Hnangv fiev jienv da'nyeic diuh Singx 
Nzung gorngv nor, “Meih zoux yie nyei Dorn, ih hnoi yie benx meih nyei 
Die.’ 34 Aengx maaih waac gorngv taux Yesu daic mv baac Tin-Hungh 
bun ninh nangh daaih, yietc liuz mam bun ninh nyei sei huv. Tin-Hungh 
gorngv, ‘Yie laengz bun Ndaawitv wuov deix cing-nzengc, kaux dugv 
wuonv nyei en, yie oix ceix bun meih mbuo.’ 35 Aengx maaih ganh norm 
dorngx gorngv, ‘Meih maiv bun meih nyei Cing-Nzengc Bou nyei sei huv.’ 


36 “Ndaawitv Hungh nyei sem zeiv ei Tin-Hungh nyei za'eix zoux ziangx, 
ziouc guei seix mi'agv, yaac caux ninh nyei ong-taaix zangx jienv. Ninh 
nyei sei yaac huv mr'agv. 37 Mv baac Tin-Hungh bun nangh daaih wuov 
dauh mei sei maiv huv. 38 “Yie me gorx-youz aah! Meih mbuo oix zuqc 
hiuv duqv, weic naaiv dauh Yesu yie mbuo cingx dugv zunh mbuox meih 
mbuo, Tin-Hungh hnangv haaix nor guangc mienh nyei zuiz. 39 Meih 
mbuo yaac oix zuqc hiuv duqv gan Mose me leiz-latc maiv haih bun 
mienh leih ndutv zuiz. Mv baac haaix dauh sienx kaux Yesu, wuov dauh 
leih ndutv yietc zungv zuiz. 40 Far fim oc. Nzauh heix meih mbuo haih 
zuqc douc waac mienh gorngv nyei waac. Ninh mbuo gorngv, 41 ‘Mangc 
maah! Meih mbuo mangc piex mienh nyei mienh aah! Oix zuge mbuoge 
horngh yaac zuqc mietc, weic zuqc yiem meih mbuo nyei hnoi-nyieqc yie 
ZOUZ cuotv yietc nyungc sic. Maiv gunv mienh gorngv mbuox meih mbuo, 
meih mbuo zungv maiv sienz.”” 42 Baulo caux Mbaa^naa^mbatc cuotv 
wuic dorngh wuov zanc, zuangx mienh tov ninh mbuo taux da'nyeic norm 
Dingh Gong Hnoi aengx daaih gorngv naaiv deix waac bun ninh mbuo 
muangz. 43 Zuangx mienh bun nzaanz wuov zanc, maaih Yiutai Mienh 
caux gan Yiutai Mienh sienx nyei Janx camv nyei gan Baulo caux 
Mbaa^naa^mbatc mingh. Gong-zoh mbuo caux ninh mbuo gorngv yaac 
kuinx ninh mbuo oix zuqc zanc-zanc kaux wuonv Tin-Hungh nyei en. 44 
Taux da'nyeic norm Dingh Gong Hnoi ziangh mungv nyei mienh aav lamh 
dauh dauh mingh gapv zunv muangx Tin-Hungh nyei doz. 45 Mv baac 
Yiutai Mienh buatc mienh daaih duqv ndongc naaic Cam. ninh mbuo 
ziouc hanc haic, mingh nzaeng Baulo gorngv nyei waac, yaac gorngv doqc 
ninh. 46 Baulo caux Mbaa^naa^mbatc ziouc bungx laange nyei gorngv, 
“Yie mbuo ndongc haaix oix zuqc daaih zunh Tin-Hungh nyei waac bun 
meih mbuo muangx ndaangc. Mv baac meih mbuo ngemh, maiv funx meih 
mbuo ganh puix duqv zipv yietc liuz nyei maengc, yie mbuo ziouc guangc 
meih mbuo mingh zunh bun Janx muangx. 47 Weic zuqc Ziouv hnangv 
naaiv nor paaiv yie mbuo, ‘Yie bun meih zoux norm njang ziux bun Janx, 
weic bun meih dorh njoux en mingh taux jomc lungh ndiev.”” 48 Jam haiz 
naaiv deix waac ziouc a'hneiv haic, ceng Zou nyei doz. Tin-Hungh gem 
daaih weic dugv yietc liuz nyei maengc wuov deix ziouc sienx Yesu agv. 


49 Zou nyei doz ziouc sing buangv wuov norm deic-bung. 50 Mv baac 
Yiutai Mienh cogv-huv wuov norm mungv zoux hlo nyei m'jangc dorn 
caux gan longx Tin-Hungh zaangc dangv nyei m'sieqv dorn zoux doqc 
Baulo caux Mbaa^naa^mbatc, yaac zunc ninh mbuo cuotv ninh mbuo nyei 
deic-jaaix. 51 Gong-zoh mbuo ziouc fengx guogv zaux nyei nie-mbung 
weic zoux jangx-hoc guaix ninh mbuo, nqa'haav aengx mingh 
I^ko^ni^yum Zingh. 52 Yiem An^ti^okc Zingh mei sten Yesu nyei mienh 
njien-youh haic yaac maaih Singx Lingh buangv nzengc ninh mbuo mei 
hnyouv. 


Gong-Zoh 14 


1 Taux I[^ko^ni^yum Zingh, Baulo caux Mbaa^naa^mbatc hnangv viet 
gau nor, mingh Yiutai Mienh nyei wuic dorngh. Ninh mbuo zunh doz 
maaih e1x leiz haic ziouc maaih Yiutai Mienh caux Janx sienx camv nyei. 
2 Mv baac maiv sienx wuov deix Yiutai Mienh cogv Jam bun ninh mbuo 
maaih hnyouv oix zoux doqc wuov deix gorx-youz. 3 Baulo caux 
Mbaa^naa^mbatc yiem wuov lauh nyei, bungx laange nyei gorngv Ziouv 
nyei doz. Ziouv yaac bun ninh mbuo zoux jangx-hoc caux mbuoqc horngh 
haic nyei sic camv nyei, bun cing ninh mbuo zunh Ziouv cer en nyei doz 
se zien nyei. 4 Zingh nyei zuangx mienh ziouc bun nqoi nzengc. Maaih 
deix gan Yiutai Mienh, maaih deix gan gong-zoh mbuo. 5 Wuov zanc, 
maaih deix Janx caux Yiutai Mienh caux ninh mbuo zoux hlo nyei mienh 
caangh laangh zoux doqc Baulo caux Mbaa^naa^mbatc, oix zorqv la'bieiv 
zong ninh mbuo. 6 Mv baac gong-zoh mbuo hiuv dugv ziouc baus mingh 
Li^kaa^o^nie Deic nyei Li^saa^daa Mungv caux Nde^mbi Zingh caux 
huing nzuonz wuov deix dorngx, 7 yiem wuov zunh kuv Dem. 


Gong-Zoh Mbuo Yiem Li^saa^daa Caux Nde^mbi 


8 Yiem Li^saa^daa Mungv maaih laanh yiem-toi zaux waaic nyei mienh 
zueiz jienv wuov, maiv yangh jiex jauv. 9 Ninh zueiz jienv wuov muangx 
Baulo gorngv. Baulo nugv-nugv nyei mangc, buatc ninh maaih sienx fim 


haih zorc dugv zaux longx, 10 ziouc longc qiex hlo nyei gorngv, “Jiez sin 
daaih souv Dem zaqc nyei maah!” Wuov laanh mienh ziouc liemh zeih 
nquaqy jiez sin daaih yangh ou, 11 Zuangx mienh buatc, ninh mbuo 
longc Li^kaa^o^nie waac nauc-nauc nyei heuc, “Maaih zienh huaax benx 
mienh nyei sin njiec mbuo naaiv daaih agv loh!” 12 Mbaa^naa^mbatc ninh 
mbuo cuotv mbuox heuc Sutv. Baulo ninh mbuo heuc Hemetv, weic zuge 
ninh zunh doz gauh camv. 13 Sutv zienh nyei miuc-biauv yiem zingh 
ga'nyiec. Sutv nyei sai mienh dorh ngongh gouv, dorh biangh daaih taux 
zingh gaengh o caux zuangx mienh ziec bun Baulo mbuo. 14 
Mbaa^naa^mbatc caux Baulo haiz mienh gorngv ninh mbuo oix hnangv 
naaiv nor zoux, ninh mbuo ziouc betv ganh mei lui, tiux bieqc zuangx 
mienh gu'nyuoz mingh, nauc-nauc nyei heuc Hem gorngv, 15 “Meih mbuo 
weic haaix diuc hnangv naaiv zoux laeh? Yie mbuo yaac baamh mienh 
hnangv meih mbuo nor. Yie mbuo daaih zunh kuv fienx mbuox meih mbuo 
guangc nqoi naaiv deix henh sic aengx lorz ziangh jienv nyei Tin-Hungh, 
dongh zeix lungh zeix ndau zeix koiv yaac zeix yiem naaiv deix gu'nyuoz 
nyei maanc muotc ga'naaiv wuov dauh. 16 Loz-hnoi Tin-Hungh bun maanc 
fingx sueih ninh mbuo ganh nyei hnyouv zoux. 17 Mv baac ninh haaix 
zanc zoux longx bun mbuo, zoux zorng-zengx biux mengh ninh ziangh 
jienv nyei. Ninh bun lungh duih mbiungc, bun gaeng-zuangx ei cun-ciou 
cuotv dugv horpc. Ninh yaac bun meih mbuo nyanc beuv, njien-youh 
haic.” 18 Gong-zoh mbuo gorngv naaiv deix waac donv ninh mbuo mv 
baac kaav deix gorngv maiv hingh. Zuangx mienh corc oix dorh ga'naaiv 
daaih ziec bun ninh mbuo. 


Baulo Zugc Win-Wangv Zorgv 


19 Maaih deix Yiutai Mienh yiem An^ti^okc caux I^ko^ni^yum daaih 
nduov zuangx mienh caux ninh mbuo dongh hnyouv longc la'bieiv zong 
Baulo. Zong liuz, tor cuotv ga'nyiec zigc zingh, laaic ninh daic mi'aqv. 20 
Mv baac sienx Yesu nyei gorx-youz daaih weih jienv ninh, ninh ziouc jiez 
sin daaih aengx bieqc mungv. Da'nyeic hnoi ninh caux Mbaa^naa^mbatc 
aengx mingh Nde^mbi Zingh. Gong-Zoh Mbuo Nzuonx Silie Deic-Bung, 


An^ti^okc Zingh 21 Baulo caux Mbaa^naa^mbatc yiem Nde^mbi Zingh 
zunh kuv fienx ziouc dugv mienh Cam nyei daaih zoux sai-gorx. 
Nqa'haav Baulo mbuo nzuonx Li^saa^daa Mungv, I^ko^ni^yum Zingh 
caux B1^si^ndie Dec nyei An^ti^okc Zingh, 22 yiem wuov deix dorngx 
tengx sai-gorz mbuo sienx wuonv yaac kuinx ninh mbuo haaix zanc oix 
zuqc gan longx sienx Yesu nyei jauv, yaac mbuox ninh mbuo, “Mbuo oix 
zuqc diev camv-nyungc kouv naanc cingx daaih haih dugv bieqc 
Tin-Hungh nyei guoqv.” 23 Yiem norm-norm jiu-baang ninh mbuo orn 
mienh zoux mienh gox. Ninh mbuo daux gaux, zei maiv nyanc haaix 
nyungc ziouc zorgv naaiv deix mienh gox fungx bun ninh mbuo sienx kaux 
wuov dauh Ziouv. 24 Baulo caux Mbaa^naa^mbatc aengx jiex Bi^si^ndie 
Deic-Bung mingh taux Bam^fi^lie. 25 Yiem wuov Begaa Zingh zunh liuz 
doz, ninh mbuo ziouc njiec taux Atc^taa^li^yaa Mungv. 26 Yiem naaic 
bieqc nzangv nzuonx Silie Deic-Bung, An^ti^okc Zingh mi'aqv. Naam 
norm zingh se dongh zinh ndaangc sai-gorx mbuo zorqv Baulo mbuo 
fungx bun Tin-Hungh ei ninh nyei en goux, tengx ninh mbuo haih zoux 
cuotv ih zanc zoux ziangx naaiv deix gong. 27 Nzuonx taux An^ti^okc, 
Baulo mbuo heuc zuangx jiu-baang gapv zunv. Ninh mbuo ziouc gorngv 
Tin-Hungh tengx ninh mbuo zoux nyei jauv-louc, yaac gorngv Tin-Hungh 
hnangv haaix nor koi jauv bun Janx sienx Yesu. 28 Ninh mbuo yaac caux 
sai-gorx mbuo yiem lauh nyei. 


Gong-Zoh 15 


1 Maaih deix mienh yiem Yu^ndie Saengv mingh taux An^ti^okc Zingh 
njaaux sienx Yesu nyei gorx-youz. Ninh mbuo gorngv, “Se gorngv meih 
mbuo maiv ei jienv Mose nyei leiz jiez gaatv nyei leiz nor, meih mbuo 
maiv haih duqv njoux.” 2 Baulo caux Mbaa^naa^mbatc caux ninh mbuo 
njiec gagv nzaeng-ngaengc luonx leiz. Jiu-baang ziouc dingc paaiv Baulo 
caux Mbaa^naa^mbatc caux deix gorx-youz mingh Ye^lu^saa^lem Zingh 
lorz gong-zoh caux mienh gox mbuo caangh laangh naaiv deix sic. 3 
Jiu-baang ziouc fungx ninh mbuo cuotv jauv mingh. Ninh mbuo jiex 
Fi^ni^sie caux Saa^maa^lie Saengv, taux haaix gorngv mbuox mienh Jans 


hnangv haaix nor goiv hnyouv sienz Yesu. Zuangx gorx-youz haiz naaiv 
deix fienx ninh mbuo za'gengh a'hneiv haic. 4 Mingh taux Ye^lu^saa^lem 
Zingh wuov zanc, jiu-baang mienh, gong-zoh mbuo, caux mienh gox mbuo 
a'hneiv zipv. Baulo caux Mbaa^naa^mbatc yaac gorngv nzengc Tin-Hungh 
hnangv haaix nor longc ninh mbuo zoux ninh nyei gong. 5 Mv baac maaih 
deix Faa^li^si wuov jauv sienx Yesu nyei mienh souv jiez daaih gorngv, 
“Ndongc haaix oix zuqc heuc Jam jiex gaatv mei leiz yaac hatc ninh 
mbuo ei nzengc Mose me leiz-latc.” 6 Gong-zoh caux mienh gox viet 
zungv gapv zunv caangh laangh naaiv deix sic. 7 Ninh mbuo luonx leiz 
lauh nyei, Bide ziouc souv jiez daaih gorngv, “Gorz-youz aah! Meih mbuo 
hiuv duqv zinh ndaangc Tin-Hungh yiem meih mbuo gu'nyuoz ginv yie 
cuotv mingh zunh kuv fienx bun Janx muangx yaac sienx. 8 Tin-Hungh 
hiuv duqv maanc mienh nyei hnyouv yaac bun cing ninh a'hneiv Janx, weic 
zuqc ninh ceix Singx Lingh bun ninh mbuo hnangv ceix bun mbuo nor. 9 
Yiutai Mienh fai Janx Tin-Hungh maiv funx ganh nyungc. Weic ninh mbuo 
sienx, Tin-Hungh nzaaux ninh mbuo nyei hnyouv cing-nzengc. 10 Wuov 
nyungc, meih mbuo weic haaix diuc oix seix Tin-Hungh? Oix zorqv hniev 
nyei ga'naaiv bun naaiv deix sai-gorx nyiex, dongh mbuo ganh caux mbuo 
nyei ong-taaix zungv nyiex maiv dongz nyei ga'naaiv. 11 Maiv zeiz hnangv 
naaic lorgc. Mbuo sienx mbuo duqv njoux se weic Ziouv Yesu nyei en 
hnangv ninh mbuo nor.” 12 Zuangx mienh sekv-sekv nyei muangx 
Mbaa^naa^mbatc caux Baulo gorngv Tin-Hungh longc ninh mbuo yiem 
Jam gu'nyuoz zoux nyei jangx-hoc caux mbuoqc horngh nyei sic. 13 
Gorngv setv, Yaagorpc aengx gorngv, “Gorx-youz aac, muangx yie 
gorngv oc. 14 Simon cogv hogc gorngv liuz Tin-Hungh lorz Janx daauh 
nzunc, ginv cuotv deix daaih zoux ninh nyei mienh. 15 Naaiv za'gengh 
dom zuqc douc waac mienh nyei waac hnangv fiev jienv gorngv nor, 16 
‘Nqa'haav yie oix nzuonx daaih, oix liepc jiez Ndaawitv nyei biauv- 
mbaang, aengx longc loz-biauv nyei ga'naaiv ganh siang-ceix jiez. 17 
Hnangv naaic se weic bun nyiec nyei mienh oix daaih lorz Ziouv, dongh 
yie heuc daaih zoux yie nyei mienh wuov deix maanc fingx Janx. 18 
Loz-hnoi bun mienh hiuv dugv naaiv deix sic oix cuotv daaih wuov dauh 
Ziouv gorngv naaiv deix waac.’™” 19 Yaagorpc aengx gorngv, “Ziux yie 


mangc, mbuo maiv horpc zuqc zoux haaix nyungc bun huin daaih lorz 
Tin-Hungh wuov deix Jam haiz aqc haic. 20 Mv baac mbuo oix zuqc fiev 
fienx mbuox ninh mbuo gec, maiv dungx nyanc ziec jiex miuc-fangx ziouc 
maaih uix nyei ga'naaiv, maiv dungx zoux maiv luonx horngc nyei sic, 
maiv dungx nyanc naeqc jaang daic nyei saeng-kuv orv, yaac maiv dungx 
nyanc nziaamv. 21 Weic zuqc loz-hnoi taux ih zanc yiem norm-norm zingh 
maaih mienh zunh Mose nyei Leiz. Norm-norm Dingh Gong Hnoi maaih 
mienh yiem wuic dorngh doqc ninh nyei Leiz-Latc Sou.” 


Gong-Zoh Caux Mienh Gox Fiev Fienx Bun Sienx Yesu Nyei Janx 


22 Wuov zanc gong-zoh caux mienh gox caux zuangx jiu-baang mienh 
caangh laangh horpc ginv deix mienh paaiv gan Baulo caux 
Mbaa^naa^mbatc mingh An^ti^okc Zingh. Ninh mbuo om nyei mienh 
maaih laanh heuc Yu^ndaatc, aengx maaih norm mbuox heuc 
Mbaa^sapv^mbaatc. Maaih laanh heuc Silaa. Naaiv deix i laanh yiem 
gorx-youz mbu'ndongx zoux bieiv zeiv nyei mienh. 23 Gong-zoh caux 
mienh gox ziouc fiev fienx bun ninh mbuo dorh jienv mingh. Fienx gorngv, 
“Cien oix nyei yiem An^ti^okc Zingh, Sue Dec caux Si^li^sie Saengv 
ganh fingx nyei zuangx gorx-youz aac, Yie mbuo gong-zoh caux mienh 
gox, meih mbuo nyei gorx-youz, fiev fienx bun meih mbuo. Yie mbuo 
jangx taux meih mbuo. 24 Yie mbuo haiz mienh gorngv maaih deix yiem 
yie mbuo naaiv nyei mienh mingh meih mbuo naaic zunh doz cogv meih 
mbuo nyei hnyouv lunc nzengc. Mv baac maiv zeiz yie mbuo paaiv ninh 
mbuo mingh oc. 25 Yie mbuo ziouc dongh hnyouv ginv deix mienh daaih 
paaiv ninh mbuo mingh meih mbuo naaic caux jienv yie mbuo hnamv nyei 
doic, Mbaa^naa^mbatc caux Baulo. 26 Naaiv deix 1 laanh weic Ziouv 
Yesu Giduc nyei mbuox maiv funx maengc nyei zoux. 27 Hnangv naaic, 
yie mbuo paaiv Yu^ndaatc caux Silaa mingh caux meih mbuo doix hmien 
gorngv mengh naaiv zeiv fienx nyei sic. 28 Singx Lingh caux yie mbuo fih 
hnangv nyei maiv or tipv haaix nyungc jaa bun meih mbuo hniev, cuotv 
liuz ih zanc fiev jienv naaiv deix hnangv. 29 Meih mbuo oix zuqc gec maiv 
dungx nyanc ziec jiex miuc-fangx nyei ga'naaiv. Maiv dungx nyanc 


nziaamv, maiv dungx nyanc naeqc jaang daic nyei saeng-kuv orv, yaac 
maiv dungx zoux maiv luonx horngc mei sic. Se gorngv meih mbuo gec 
jienv naaiv buoqv ga'naaiv ziouc longx agv. Baengh orn mei yiem oc.” 30 
Sienx Yesu nyei gorx-youz ziouc fungx naaiv deix mienh cuotv jauv 
mingh An^ti^okc Zingh. Taux wuov ninh mbuo heuc jiu-baang mienh gapv 
zunv ziouc zorgv wuov zeiv fienx bun ninh mbuo. 31 Dogc dorng naaiv 
zeiv fienx, haiz fienx orn ninh mbuo nyei hnyouv, dauh dauh ziouc a'hneiv 
haic agv. 32 Yu^ndaatc caux Silaa zoux douc waac mienh yaac gorngv 
camv nyei kum gorx-youz mbuo, orn ninh mbuo nyei hnyouv, tengx ninh 
mbuo gauh sienx duqv henv. 33 Yiem yietc caamx wuov, gorx-youz mbuo 
ziouc fungx ninh mbuo baengh orn nyei cuotv jauv nzuonx taux paaiv ninh 
mbuo daaih wuov deix. 34 Mv baac Silaa dingc hnyouv yiem wuov. 35 
Baulo caux Mbaa^naa^mbatc corc yiem An"ti“okc Zingh. Ninh mbuo 
caux mienh camv nyei njaaux yaac zunh Ziouv nyei doz. 


Baulo Caux Mbaa^naa^mbatc Bun Nqoi Jauv 


36 Nqa'haav camv-hnoi deix nyei, Baulo gorngv mbuox Mbaa^naa^mbatc, 
“Mbuo oix zuqc nzuonx mingh mangc gaax, dongh mbuo mingh zunh jiex 
Ziouv nyei doz nyei norm-norm mungv wuov deix gorx-youz hnangv haaix 
nor orgc?” 37 Mbaa^naa^mbatc yaac oix dorh Yo^han Maako caux jienv 
mingh. 38 Mv baac Baulo haiz maiv horpc zuqc dorh, weic zugc zinh 
ndaangc wuov nzunc, taux Bam^fi^lie, Yo^han Maako guangc ninh mbuo, 
maiv caux ninh mbuo zoux gong. 39 Ninh mbuo i dauh fiuv-congx liuz, 
ziouc bun ngoi doc mi'aqv. Mbaa^naa^mbatc dorh jienv Maako bieqc 
nzangv mingh Saibatc Koiv-Nzou. 40 Mv baac Baulo ginv Silaa caux ninh 
mingh. Sienx Yesu nyei zuangx mienh ziouc zorqv ninh mbuo i laanh 
fungx bun Ziouv ei ninh mei en goux. 41 Cuotv jauv mingh, ninh jiex Silie 
caux S1^li^sie Saengv tengx zuangx jiu-baang gauh sienx dugv wuonv. 


Gong-Zoh 16 


1 Baulo aengx mingh Nde^mbi Zingh caux Li^saa^daa Mungv. 


Li^saa^daa Mungv maaih dauh sai-gorx, mbuox heuc Ti^mo^tai. Ninh 
nyei maa se Yiutai Mienh yaac sienx Yesu nyei. Mv baac ninh nyei die 
benx Janz-Gikc. 2 Li^saa^daa caux I^ko^ni^yum nye gorx-youz yaac 
ceng Ti^mo^tai. 3 Baulo oix dorh Ti^mo^tai gan ninh mingh ziouc tengx 
ninh jiex gaatv nyei leiz, weic zuqc wuov norm deic-bung nyei zuangx 
Yiutai Mienh hiuv dugv Ti^mo^tai me die zoux Janx-Gikc. 4 Baulo mbuo 
zueih mungv youh jienv mingh. Mingh taux haaix yaac zorgv gong-zoh 
caux mienh gox yiem Ye^lu^saa^lem Zingh dingc daaih nyei leiz jiu bun 
mienh ei jienv zoux. 5 Weic naaiv zuangx jiu-baang ziouc gauh sienx duqv 
henv. Hnoi-hnoi maaih mienh tim bieqc camv jienv faaux. 


Tin-Hungh Heuc Baulo Mbuo Mingh Maa^si^ndo^nie Deic-Bung 


6 Singx Lingh maiv bun Baulo yiem Esie Saengv zunh doz. Ninh mbuo 
ziouc jiex Faa^li^ñjie caux Gaa^laa^tie Deic-Bung. 7 Taux Misie 
Deic-Bung nyei gapv-jaaix ga'hlen ninh mbuo oix biegc Mbi^ti^nie, mv 
baac Yesu nyei Singx Lingh maiv bun ninh mbuo bieqc. 8 Ninh mbuo 
ziouc jiex Misie Deic-Bung mingh taux Do^atc. 9 Mingh taux wuov 
muonz, Baulo buatc hinc yaangh nyei sic. Ninh buatc dauh 
Maa^si^ndo^nie Mienh souv Hem qaqv tov, “Tov jiex taux naaiv 
Maa^si^ndo^nie Deic-Bung tengx yie mbuo maah!” 10 Baulo buatc liuz 
hinc yaangh nyei sic, yie mbuo ziouc liemh zeih liuc leiz mingh 
Maa^si^ndo^nie, weic zuqc yie mbuo funx dingc Tin-Hungh za'gengh 
heuc yie mbuo mingh zunh kuv fienx bun wuov deix mienh muangx. 


Li^ndie Goiv Hnyouv Siem Yesu 


11 Yie mbuo ziouc yiem Do^atc bieqc nzangv, baeng zagc mingh taux 
Saax^mo^tatv Koiv-Nzou. Da'nyeic hnoi mingh taux Ne^aa^mbu^li 
Mungv. 12 Yiem mac yie mbuo cuotv nzangv yangh jauv mingh 
Fi^lipv^poi Zingh. Fi^lipv^poi se Maa^si^ndo^nie Deic-Bung mer viet 
norm domh zingh, se Lomaa Guogv liepc daaih nyei zingh. Yie mbuo 
ziouc yiem ziex hnoi wuov. 13 Taux Dingh Gong Hnoi yie mbuo cuotv 


ga'nyiec zigc zingh mingh wuov ndaaih hlen, hnamv daaih maaih norm 
dorngx gapv zunv daux gaux. Yie mbuo lorz buatc ziouc zueiz njiec caux 
gapv zunv daaih wuov deix m'sieqv dorn gorngv waac. 14 Maaih dauh 
Ti^yaa^ti^laa Zingh nyei m'sieqv dorn, mbuox heuc Li^ndie. Ninh me 
gong se maaic setv luoqc me ndie-zuqv. Li^ndie se zaangc Tin-Hungh 
nyei mienh. Ziouv yaac bun ninh nyei hnyouv nqoi, hnamv dugv tong 
Baulo gorngv nyei waac. 15 Ninh caux ninh nyei biauv zong hmuangv doic 
yietc zungv ziouc jiex wuom nyei leiz. Nqa'haav ninh heuc yie mbuo 
mingh hitv ninh nyei biauv. Ninh gorngv, “Se gorngv meih mbuo funx yie 
za'gengh sienx Ziouv nor, tov meih mbuo daaih hitv yie nyei biauv oc.” 
Ninh gagv liouh yie mbuo, yie mbuo hnamv maiv jiex eix, ziouc mingh 
hitv ninh nyei biauv. 


Baulo Caux Silaa Zuqc Wuonx Loh 


16 Maaih hnoi yie mbuo mingh mienh gapv zunv daux gaux nyei dorngx. 
Mingh gau, maaih dauh nouh beiz daaih buangh zuqc yie mbuo. Naaiv 
dauh nouh beiz maaih mienv yiem ninh nyei sin, bun ninh haih gorngv zinh 
hoz nyei sic ziouc tengx mienh mangc maengc, bun ninh nyei ziouv duqv 
nyaanh camv. 17 Naaiv dauh nouh beiz gan jienv Baulo caux yie mbuo 
mingh heuc jienv gorngv, “Naaiv deix mienh se Yiem Hlang Jiex nyei 
Tin-Hungh nyei bou. Ninh mbuo zunh duqv njoux nyei jauv bun meih 
mbuo muangx.” 18 Ninh hnangv naaiv nor zoux camv-hnoi aqv. Zoux gau, 
Baulo haiz hnyouv maiv longx yietc deix ziouc huin nzuonx gorngv mbuox 
wuov dauh mem, “Yie dengv Yesu Giduc nyei mbuox hatc meih yiem 
naaiv dauh mienh nyei sin cuotv mingh maah!” Mienv ziouc liemh zeih 
cuotv mi'aqv. 19 Naaiv dauh nouh beiz nyei ziouv ziegv duqv ninh mbuo 
dugv nyaanh nyei jauv maiv lamh hnamv aqv, ninh mbuo ziouc nyau jienv 
Baulo caux Silaa, tor mingh domh zuangx zaamc, zoux hlo wuov deix 
nyei nza'hmien. 20 Yiem Lomaa jien nyei nza'hmien ninh mbuo gox 
gorngv, “Naaiv deix mienh se Yiutai Mienh. Ninh mbuo zoux bun yie 
mbuo nyei zingh lunc nzengc. 21 Ninh mbuo njaaux nyei leiz se dorngc yie 
mbuo Lomaa Mienh nyei leiz. Yie mbuo maiv haih longc, maiv haih gan 


ninh mbuo nyei leiz.” 22 Zuangx mienh tengx Hem zoux doqc bun Baulo 
caux Silaa. Wuov deix jien ziouc heuc baeng ciev Baulo mbuo nyei 
lui-houx guangc, longc biaav mborqv ninh mbuo. 23 Baeng ziouc mborgv 
dugv ninh mbuo siang haic, nga'haav aengx dorh ninh mbuo mingh wuonx 
jienv loh, yaac mbuox gunv loh nyei jien longx-longx zuov jienv ninh 
mbuo. 24 Cum loh jien dugv domh jien nyei waac ziouc zorgv Baulo 
mbuo wuonx jienv gu'nyuoz wuov qongx loh, aengx zorgv ndiangx gapc 
jienv ninh mbuo nyei zaux. 25 Ndaamv muonz nyei ziangh hoc, Baulo 
caux Silaa daux gaux yaac baaux nzung ceng Tin-Hungh. Yiem loh nyei 
zuiz-mienh yietc zungv yaac muangx ninh mbuo. 26 Liemh zeih ndau 
dongz dugv seix haic, ndanc taux loh nyei gorn-ndoqv. Dauh dauh loh 
gaengh nqoi nzengc. Zuangx zuiz-mienh mei limec yaac ndutv nzengc 
mi'aqv. 27 Gunv loh jien nyie daaih buatc loh gaengh nqoi nzengc, laaic 
dugv zuiz-mienh biaux nzengc aqv mv bei. Ninh ziouc baeng cuotv ninh 
nyei nzuqc ndaauv oix daix ninh ganh aqv. 28 Mv baac Baulo huon norm 
kaatv, “Hueiv! Maiv dungx hoic meih ganh. Yie mbuo yietc zungv yiem 
naaiv nyei.” 29 Gunv loh jien heuc mienh lorz dang daaih zu jienv tiux 
bieqc Baulo mbuo wuov, mbaapv njiec Baulo caux Silaa nyei nza'hmien, 
sin zinx nyanh nyanh nyei. 30 Ninh dorh Baulo mbuo cuotv daaih naaic 
gaax ninh mbuo, “Domh Gorx aah! Yie oix zuqc hnangv haaix nor zoux 
cingx haih duqv njoux?” 31 Baulo mbuo dau, “Oix zuqc sienx kaux Ziouv 
Yesu, meih caux meih nyei yietc biauv mienh ziouc duqv njoux.” 32 Baulo 
mbuo ziouc gorngv Ziouv nyei doz bun ninh caux ninh me yietc biauv 
mienh muangx. 33 Dongh naaic muonz, wuov norm ziangh hoc, gunv loh 
jien dorh Baulo mbuo mingh nzaaux nzengc zuqc mborqv mun nyei 
dorngx. Nzaaux liuz, gunv loh jien caux yietc biauv mienh liemh zeih jiex 
wuom nyei leiz aqv. 34 Jiex liuz leiz, gunv loh jien aengx dorh Baulo caux 
Silaa bieqc ninh nyei biauv mbenc hnaangx bun ninh mbuo nyanc. Gunv loh 
jien caux ninh nyei hmuangv doic za'gengh njien-youh haic, weic zuqc ninh 
mbuo ih zanc sienx Tin-Hungh mragv. 35 Lungh njang, Lomaa domh jien 
paaiv sin-hlen baeng mingh gunv loh jien wuov mbuox ninh, “Bungz wuov 
deix i laanh mienh agv.” 36 Gunv loh jien ziouc mbuox Baulo, “Domh jien 
heuc yie bungx meih caux Silaa cuotv loh. Meih mbuo ih zanc gunv 


baengh orn nyei mingh agv.” 37 Mv baac Baulo gorngv mbuox wuov deix 
sin-hlen baeng, “Yie mbuo yaac Lomaa nyei baeqc fingx. Ninh mbuo 
zungv maiv dingc yie mbuo nyei zuiz ndaangc, la'guaih dorng zuangx 
mborgv yie mbuo. Corc aengx dorh yie mbuo mingh wuonx jienv loh. Ih 
zanc ninh mbuo oix bingx jienv bungx yie mbuo. Hnangv naaic se maiv 
horpc. Wuov deix domh jien ganh oix zuqc daaih bungx yie mbuo cuotv.” 
38 Baeng ziouc ziang naaiv deix waac mingh gorngv bun domh jien 
muangx. Domh jien hiuv dugv Baulo caux Silaa se Lomaa Mienh, ninh 
mbuo ziouc gamh nzīiex haic. 39 Domh jien ziouc mingh tov zuiz Baulo 
mbuo, aengx fungx ninh mbuo cuotv loh yaac tov ninh mbuo cuotv zingh 
aqv. 40 Baulo caux Silaa cuotv loh daaih mingh Li^ndie nyei biauv. Yiem 
wuov ninh mbuo buangh gorx-youz, gorngv waac nunz liuz ninh mbuo nyei 
hnyouv, ziouc mingh mr'agv. 


Gong-Zoh 17 


1 Baulo caux Silaa jiex Am^fi^mbu^li Mungv caux Aa^bor^lo^nie Mungv 
daaih taux Te^saa^lo^ni^gaa Zingh. Yiem wuov maaih norm Yiutai Mienh 
nyei wuic dorngh. ` Baulo hnangv yietc gau nor, mingh wuov norm wuic 
dorngh. Ninh linh jieny buo norm Dingh Gong Hnoi longe Ging-Sou caux 
mienh luonx leiz. 3 Baulo gorngv mengh Ging-Sou bun ninh mbuo hiuv 
dingc Giduc oix zuqc siouc kouv taux daic aengx nangh daaih. Baulo yaac 
gorngv, “Dongh yie zunh mbuox meih mbuo naaiv dauh Yesu se dongh 
Giduc .” 4 Maaih deix wuov deix mienh muangx liuz yaac sienx ziouc 
caux Baulo caux Silaa juangc jauv. Aengx maaih zaangc Tin-Hungh nyei 
Janz-Gikc camv caux maaih mengh hoc nyei m'siegv dorn camv nyei yaac 
gan ninh mbuo. 5 Mv baac Yiutai Mienh hanc Baulo mbuo. Ninh mbuo 
ziouc mingh wuov hei-horngc lorz mengh dauh waaic, hnyouv maiv benx 
nyei mienh, gapv zunv doic zoux yietc guanh ceux yietc zingh mienh lunc 
nzengc. Ninh mbuo yaac borngz biegc Yaasonx nyei biauv, oix zorqv 
Baulo caux Silaa dorh cuotv bun zuangx mienh. 6 Lorz gau Baulo mbuo 
maiv buatc, ninh mbuo ziouc zorgv Yaasonx aengx caux i ziex laanh sienx 
Yesu nyei mienh tor mingh wuov norm zingh nyei gunv sic jien, yaac heuc 


jienv gorngv, “Faanv lungh ndiev naaiv deix mienh ih zanc faanv taux 
naaiv daaih aqv. 7 Yaasonx yaac zipv ninh mbuo yiem ninh nyei biauv. 
Ninh mbuo yietc zungv yaac ngaengc jienv Sisaa Hungh nyei linge. Ninh 
mbuo gorngv aengx maaih ganh dauh hungh, mbuox heuc Yesu.” 8 
Zuangx baeqc fingx caux gunv zingh nyei jien haiz naaiv deix waac, viet 
zungv ziouc lunc nzengc. 9 Wuov deix jien aapv Yaasonz mbuo an jienv 
ndapv-ornx nyaanh ziouc bungx ninh mbuo nzuonx. 


Baulo Caux Silaa Yiem Mbe^lo^aa Zingh Zunh Doz 


10 Dongh naaic hnoi hmuangx, gorx-youz mbuo fungx Baulo caux Silaa 
cuotv jauv mingh Mbe^lo^aa Zingh. Taux wuov norm zingh, Baulo mbuo 
mingh Yiutai Mienh nyei wuic dorngh. 11 Naaiv deix Yiutai Mienh gauh 
hnamv dugv nqoi wuov deix Te^saa^lo^ni^gaa Mienh, weic zuqc ninh 
mbuo jorm hnyouv nyei muangx doz, hnoi-hnoi zaah Ging-Sou mange 
gaax Baulo nyei waac doix fai maiv doix. 12 Maaih mienh camv nyei 
sienx Yesu. Maaih mengh hoc nyei Janz-Gikc m'sieqv dorn sienx camv. 
Aengx maaih Janx-Gikc m'jangc dorn yaac sienx camv. 13 Mv baac yiem 
Te^saa^lo^ni^gaa nyei Yiutai Mienh hiuv dugv Baulo yiem Mbe^lo^aa 
Zingh zunh doz, ninh mbuo aengx gan ngaang mingh cogv wuov norm 
zingh me mienh lunc nzengc. 14 Siem Yesu me mienh liemh zeih fungx 
Baulo mingh wuov koiv-hlen, mv baac Silaa caux Ti^mo^tai corc yiem 
wuov Mbe^lo^aa Zingh. 15 Fungx Baulo wuov deix mienh fungx ninh 
mingh taux Aaten Zingh ziouc daaux ngaang nzuonx. Baulo jaa waac 
mbuox Silaa caux Ti^mo^tai gaanv daaih caux ninh gapv doic. 


Baulo Yiem Aaten Zingh Zunh Doz 


16 Baulo yiem Aaten Zingh zuov Silaa caux Ti^mo^tai wuov zanc, buatc 
wuov norm zingh maaih miuc-fangx buangv nzengc, haiz hnyouv mun 
haic, nzauh haic. 17 Ninh ziouc yiem wuov wuic dorngh caux Yiutai 
Mienh caux zaangc Tin-Hungh nyei Janx-Gikc luonx leiz. Ninh mbuo yaac 
hnoi-hnoi yiem domh zuangx zaamc caux mingh wuov nziaauc nyei mienh 


luonx leiz. 18 Maaih guanh E^bi^ku^lien fin-saeng caux guanh 
Saa^do^kc fin-saeng daaih caux Baulo bungx leiz. Maaih deix gorngv, 
“Ev! Naaiv laanh mienh la'guaih gorngv naaiv deix henh waac zoux haaix 
nyungc laeh?” Aengx maaih deix gorngv, “Haiz hnangv ninh dorh ganh 
fingx mienh nyei zienh daaih gorngv hnangv.” Ninh mbuo hnangv naaiv 
nor gorngv weic zuqc Baulo zunh gorngv taux Yesu yaac gorngv ninh 
nangh daaih nyei kuv fienx. 19 Ninh mbuo ziouc dorh Baulo mingh 
Aa^le^o^baa^gatc, dongh wuov norm zingh nyei Gunv Sic Wuic, gorngv 
mbuox ninh, “Yie mbuo oix hiuv dugv meih gorngv naaiv deix siang- 
njaaux nyei waac. 20 Meih gorngv nyei sic maaih deix yie mbuo haiz ganh 
nyungc haic, oix hiuv dugv eix leiz hnangv haaix nor.” 21 Ninh mbuo 
hnangv naaiv nor gorngv weic zuqc Aaten buonv-zingh me mienh caux 
daaih yiem jienv wuov deix ganh fingx mienh mam longc ninh mbuo nyei 
ziangh hoc zoux haaix nyungc. Kungx oix gorngv, oix muangx siang-leiz 
hnangv. 22 Baulo ziouc yiem Aa^le^o^baa^gatc nyei wuic mbu'ndongx 
souy jiez daaih gorngv, “Aaten nyei zuangx mienh aah! Ei yie buatc, meih 
mbuo yiem maanc sic se fiou zienh gengx singx nyei mienh. 23 Yie mingh 
saau, samx mangc meih mbuo zaangc me ga'naaiv, ziouc buatc norm 
ziec-dorngh ndingh jienv nzaangc gorngv, ‘Weic Maiv Hiuv Dugv Wuov 
Dauh Zienh Nyei Ziec-Dorngh.” Dongh meih mbuo zaangc jienv mv baac 
maiv hiuv wuov dauh zienh, yie ih zanc zunh mbuox meih mbuo. 24 
“Tin-Hungh, dongh zeix baamh gen caux yiem baamh gen nyei maanc 
muotc wuov dauh, zoux lungh caux ndau mer Ziouv. Ninh mam yiem 
baamh mienh zoux daaih me dinc. 25 Ninh yaac maiv longc baamh mienh 
nyei buoz fu-sux ninh hnangv ninh qiemx zuqc haaix nyungc nor. Daaux 
nzuonx ninh ganh bun mbuo maaih maengc, maaih qiex tauv, yaac ceix 
maanc muotc bun maanc mienh. 26 Tin-Hungh longc yietc laanh mienh 
ZOUZ buonv zeix cuotv maanc fingx bun yiem buangv lungh ndiev. Ninh 
jaa-ndaangc dingc ziangx ziangh hoc caux ninh mbuo yiem nyei 
gapv-jaaix. 27 Tin-Hungh hnangv naaiv nor zoux weic bun baamh mienh 
lorz ninh, nziex haih hluo dugv zuqc ninh mv bei. Mv baac Tin-Hungh 
za'gengh leih mbuo dauh dauh maiv go. 28 Maaih dauh mienh gorngv, 
‘Mbuo yiem ninh ziangh jienv, haih nangh, haih mingh mingh daaih 


daaih.” Yaac hnangv maaih deix meih mbuo nye; mienh tih fei gorngv, 
“Mbuo yaac zoux ninh nyei naamh nyouz.” 29 “Hnangv naaic mbuo zoux 
Tin-Hungh nyei naamh nyouz, mbuo maiv horpc zuqc hnamv Tin-Hungh 
nyei fiem-fingx se hnangv za'eix longx, maaih buoz-dauh nyei mienh longc 
jiem, longc nyaanh fai longc la'bieiv zoux daaih me miuc-fangx. 30 Zimh 
ndaangc mienh maiv hiuv nyei ziangh hoc, Tin-Hungh maiv zorqv ninh 
mbuo nyei zuiz. Mv baac ih zanc Tin-Hungh hatc yietc zungv lungh ndiev 
norm-norm dorngx nyei mienh oix zuqc goiv hnyouv guangc zuiz. 31 Weic 
zuqc Tin-Hungh dingc ziangx hnoi siemv lungh ndiev mienh nyei zuiz. 
Ninh yaac longc ninh ginv daaih nyei mienh baengh fim nyei siemv. Naaiv 
dauh mienh daic mingh mv baac Tin-Hungh bun ninh nangh daaih bun 
zuangx mienh hiuv dingc naaiv deix sic.” 32 Yietv haiz Baulo gorngv taux 
mienh daic aengx nangh daaih nyei sic, maaih deix mienh jatv ninh mv 
baac maaih deix gorngv, “Yie mbuo aengx oix muangx meih gorngv nzunc 
naaiv deix sic.” 33 Baulo ziouc cuotv wuic mr'agv. 34 Maaih deix mienh 
gan Baulo mingh yaac sienx Yesu. Maaih dauh se Aa^le^o^baa^gatc 
Gunv Sic Wuic me mienh, mbuox heuc Ndi^o^ni^si^atc. Aengx maaih 
dauh m'sieqv dorn, mbuox heuc Ndaa^maa^litv, caux jienv camv-laanh 
mienh sienx. 


Gong-Zoh 18 


1 Nqa'haav Baulo cuotv Aaten Zingh aengx mingh Ko^lin^to Zingh. 2 
Yiem wuov ninh buangh zuqc dauh Yiutai Mienh, mbuox heuc 
Aa^kuin^laa, yiem Borntatv Deic-Bung cuotv seix nyei mienh. Ninh caux 
ninh nyei auv, Bitc^sinx^laa, yiem I^daa^li Guogv kogv hoqc biaux daaih 
yiem Ko^lin^to Zingh, weic zuqc Kaa^laau^ndi^ate Hungh hatc viet 
zungv Yiutai Mienh cuotv Lomaa Zingh. Baulo mingh lorz ninh mbuo 3 
aengx caux ninh mbuo yiem juangc gong zoux weic zuqc Baulo hnangv 
wuov deix i hmuangv nor, zoux ndopv-liuh me zaangc. 4 Norm-norm 
Dingh Gong Hnoi, Baulo mingh wuov wuic dorngh caux Yiutai Mienh 
caux Janx-Gikc luonx leiz kuinx ninh mbuo sienz. 5 Silaa caux Ti^mo^tai 
yiem Maa^si^ndo^nie Deic-Bung daaih taux, Baulo guv jienv longc ninh 


nyei ziangh hoc zunh doz hnangv, gorngv mengh mbuox Yiutai Mienh 
Yesu se dongh Giduc. 6 Yiutai Mienh caux ninh doix-dekc, gorngv dogc 
ninh wuov zanc, Baulo ziouc sou ninh nyei lui-houx nyei nie-mbung yaac 
gorngv, “Meih mbuo zuqc daic nyei zuiz meih mbuo ganh oix zuqc 
ndaam-dorng. Zuiz maiv ndortv zuqc yie agv. Yangh mam jiex yie mingh 
lorz Janx.” 7 Baulo cuotv wuov norm wuic dorngh mingh, yiem dauh 
zaangc Tin-Hungh me Janx mei biauv. Naaiv dauh Jam mei mbuox heuc 
Ti^ti^atc Yu^saa^tatv. Ninh yiem wuic dorngh mei ga'hlen. 8 Goux wuic 
dorngh nyei mienh gox wuov dauh Kaa^litv^batc caux ninh nyei biauv 
zong mienh sienx Ziouv nzengc. Aengx maaih Ko^lin^to Zingh nyei mienh 
camv mei haiz liuz doz ziouc sienx aengx jiex wuom nyei leiz. 9 Maaih 
muonz nor, Baulo buatc hinc yaangh nyei sic. Ziouv gorngv mbuox ninh, 
“Meih maiv dungx gamh nziex oc. Gunv gorngv jienv mingh, maiv dungx 
dingh, 10 weic zuqc yie caux meih yiem. Zungv maiv maaih haaix dauh 
zoux haaix nyungc hoic meih, weic zuqc yiem naaiv norm zingh maaih yie 
nyei mienh camv nyei.” 11 Baulo ziouc yiem hnyangx-bienx wuov, zorqv 
Tin-Hungh nyei doz njaaux ninh mbuo. 12 Gan^li^o zoux Aa^kaa^yaa 
Saengv nyei zungx wuov zanc, Yiutai Mienh dongh hnyouv mingh zorgv 
Baulo dorh mingh wuov sic dorngh. 13 Ninh mbuo gox ninh gorngv, 
“Naaiv laanh mienh njaaux mienh zaangc Tin-Hungh mv baac njaaux ninh 
mbuo zaangc dorngc leiz.” 14 Baulo oix gorngv waac wuov zanc, 
Gan^li^o ziouc gorngv ndaangc mbuox Yiutai Mienh, “Se gorngv ninh 
zoux waaic fai zoux haaix nyungc orgv nyei sic, yie horpc zuqc longc noic 
muangx. 15 Mv baac meih mbuo nzaeng nyinh daux nyouz, nzaeng 
mbuox, nzaeng meih mbuo ganh nyei leiz. Sueih meih mbuo ganh mbenc 
aqv. Yie maiv oix tengx meih mbuo paaiv naaiv deix sic.” 16 Gorngv liuz, 
Gan^li^o ziouc zunc ninh mbuo cuotv sic dorngh mi'aqv. 17 Cuotv mingh 
ninh mbuo ziouc nyau jienv goux wuic dorngh nyei mienh gox, 
So^saa^te^netv, yiem wuov sic dorngh nyei gaengh ndaangc mborgv. Mv 
baac Gan^li^o maiv gunv ninh mbuo aqv. 


Baulo Nzuonz An^ti^okc Zingh 


18 Baulo aengx yiem Ko^lin^to Zingh camv-hnoi deix nyei. Nqa'haav ninh 
caux sienx Yesu nyei gorx-muoc gorngv liuz leih hiaang waac, Baulo caux 
jienv Bitc^sinx^laa caux Aa^kuin^laa bieqc nzangv mingh Se 
Deic-Bung. Yiem Ken^ke^lie wuov zanc, Baulo teix nzengce mba'biei weic 
zuqc ninh caux Tin-Hungh laengz ngaengc waac. 19 Taux E^fe^so Zingh, 
Baulo caux Bitc^sinx^laa, Aa^kuin^laa mbuo i hmuangv bun ngoi doic. 
Baulo bieqc wuic dorngh mingh caux Yiutai Mienh luonx leiz. 20 Zuangx 
mienh liouh ninh yiem wuov gauh lauh deix mv baac ninh maiv laengz. 21 
Ninh mingh wuov zanc, ninh gorngv, “Se gorngv ei Tin-Hungh nyei za'eix 
yie aengx daaih nzunc meih mbuo naaiv.” Ninh ziouc bieqc nzangv cuotv 
E^fe^so Zingh agv. 22 Taux Si^saa^li^yaa Zingh, ninh cuotv nzangv 
mingh Ye^lu^saa^lem. Buangh liuz jiu-baang doc ninh aengz mingh 
An^ti^okc Zingh. 23 Yiem caamx wuov, ninh aengx mingh youh 
Gaa^laa^tie caux Faa^li^jie Deic-Bung tengx sienx Yesu nyei mienh sienx 
henv jienv faaux. 


Aa^bor^lo Yiem E^fe^so Caux Ko^lin^to Zunh Kuv Fienx 


24 Maaih dauh Yiutai Mienh, mbuox heuc Aa^bor^lo, daaih taux E^fe^so 
Zingh. Ninh se yiem Aa^lekv^saan^nde^lie Zingh cuotv ser nyei mienh. 
Ninh zunh doz gorngv waac mbiaangc yaac hiuv dugv Ging-Sou toux. 25 
Ninh dugv hoqc jiez Ziouv nyei jauv ziouc jorm hnyouv njaaux bun mienh 
hiuv duqv Yesu, yaac njaaux duqv zien nyei. Mv baac ninh kungx hiuv 
dugv maaih Yo^han tengx mienh jiex wuov nyungc leiz hnangv. 26 
Aa^bor^lo yiem wuic dorngh bungx laangc nyei zunh doz njaaux mienh. 
Bitc^sinx^laa caux Aa^kuin^laa haiz ninh gorngv ziouc zipv ninh mingh 
ninh mbuo nyei biauv aengx gorngv Tin-Hungh nyei jauv bun ninh gauh 
hiuv duqv nzoih. 27 Aa^bor^lo or nes taux Aa^kaa^yaa Saengv, E^fe^so 
nyei jiu-baang mienh tengx jienv yaac fiev fienx mbuox Aa^kaa^yaa 
Saengv nyei sienx Yesu nyei mienh zipv ninh. Aa^bor^lo mingh taux 
wuov, ninh tengx kaux Tin-Hungh nyei en sienx liuz wuov deix mienh 
camv, 28 weic zuqc ninh dorng zuangx nzaeng hingh Yiutai Mienh. Ninh 
longc Ging-Sou bun cing Yesu se dongh Giduc. 


Gong-Zoh 19 


1 Aa^bor^lo yiem Ko^lin^to Zingh wuov zanc, Baulo yangh wuov jiex 
wuov diuh jauv mingh taux E^fe^so Zingh. Yiem naaic ninh buatc deix 
sienx Yesu nyei mienh. 2 Baulo naaic ninh mbuo, “Meih mbuo sienx Yesu 
wuov zanc, meih mbuo dugv zipv Singx Lingh nyei fai?” Ninh mbuo dau, 
“Yie mbuo liemh maiv haiz jiex maaih dauh Singx Lingh.” 3 Baulo aengx 
naaic, “Wuov nyungc meih mbuo jiex haaix nyungc leiz?” Ninh mbuo dau, 
“Yie mbuo jiex Yo^han nyei leiz.” 4 Baulo gorngv, “Yo^han tengx mienh 
jiex wuov nyungc wuom nyei leiz se bun cing mienh goiv hnyouv guangc 
zuiz. Mv baac Yo^han zunh mbuox I^saa^laa^en Mienh ninh daaih 
ndaangc, aengx maaih dauh nqa'haav daaih. Mienh oix zuqc sienx wuov 
dauh, se dongh Yesu agv.” 5 Haiz Baulo hnangv naaiv nor gorngv liuz, 
ninh mbuo dengv Ziouv Yesu nyei mbuox jiex wuom nyei leiz. 6 Baulo 
maan jienv ninh mbuo, Singx Lingh ziouc mec taux ninh mbuo. Ninh 
mbuo gorngv cuotv ganh nyungc waac yaac douc Tin-Hungh nyei waac. 7 
Naaiv deix mienh nziex maaih ziepc mec dauh. 8 Baulo longc buo hlaax 
nyieqc mingh wuov wuic dorngh gorngv doz-leiz. Ninh luonx leiz gorngv 
Tin-Hungh zoux Ziouv gunv mienh nyei sic kuinx mienh sienx. 9 Mv baac 
yiem wuov maaih deix mienh hnyouv ngaengc, maiv kangv sienx, aengx 
dorng zuangx daanh Yesu nyei Jauv. Baulo ziouc maiv caux ninh mbuo 
yiem wuov agv. Ninh dorh jienv sai-gorx caux ninh mingh T1^lan^natv 
nyei horgc dorngh, hnoi-hnoi yiem wuov luonx leiz. 10 Ninh hnangv naaiv 
nor zoux dugv i hnyangx, taux Esie Saengv nyei mienh, maiv gunv Yiutai 
Mienh fai fingx-fingx Jans. vietc zungv duqv haiz Zou mei doz. 


Sewaa Nyei Dorn 


11 Tin-Hungh longc Baulo nyei buoz zoux cuotv lengc jeiv mbuoge 
horngh nyei sic. 12 Baulo longc jiex mei siqc jaauv caux ninh torngv 
lui-houx wuov kuaaiv ndie, mienh dorh mingh an baengc mienh nyei sin, 
baengc ziouc longx. Liemh mem yaac zuqc zunc cuotv mi'aqv. 13 Maaih 
deix Yiutai Mienh youh jienv zueih laangz zueih mungv mingh tengx zunc 


bech guaiv mem cuotv mienh nyei sin. Ninh mbuo sem mangc gaax ninh 
mbuo longc Ziouv Yesu me mbuox haih zunc dugv mem cuotv fai maiv 
cuotv. Ninh mbuo mbuox mem, “Yie dengv Baulo zunh wuov dauh Yesu 
zunc meih mbuo cuotv mingh.” 14 Maaih Yiutai Mienh nyei yietc dauh sai 
mienh bieiv, mbuox heuc Sewaa, maaih siec dauh dorn hnangv naaiv nor 
zoux. 15 Wuov dauh mienv dau ninh mbuo, “Yesu yie hiuv nyei, Baulo yie 
zieqv dugv nyei. Mv baac meih mbuo ni? Dongh haaix dauh?” 16 Maaih 
bech guaiv mem yiem sin wuov laanh mienh ziouc biu mingh nyau jienv 
borngz hingh ninh mbuo yietc zungv. Ninh mbuo laengh gaengv nyei biaux 
cuotv wuov norm bau, yietc zungv mun nzengc. 17 Yiem E^fe^so Zingh, 
maiv gunv Yiutai Mienh fai fingx-fingx Janx haiz naaiv deix sic, ninh 
mbuo gamh nziex haic. Mienh ziouc aengx jaa taaih Ziouv Yesu nyei 
mbuox camv. 18 E^fe^so Zingh aen Yesu nyei mienh Cam nyei daaih 
dorng zuangx nyiemc zuiz gorngv ninh mbuo zoux jiex nyei sic. 19 Zoux 
faatv mei mienh camy me dorh ninh mbuo mei faatv-sou daaih ndui jienv 
dorng zuangx mienh buov guangc nzengc mi'agv. Naaiv deix sou nyei 
jaax-zinh funx daaih zic duqv biaa waanc loz-hnoi nyei zimh. 20 Naaiv 
kang sic cuotv bus, Ziouv nyei doz zunh jangv jienv mingh yaac gunv zoux 
gunv henv. 


E^fe^so Zingh Lunc Nzengc 


21 Naaiv der sic cuotv liuz, Baulo dinge hnyouv jiex Maa^si^ndo^nie 
Deic-Bung caux Aa^kaa^yaa Saengv aengx mingh taux Ye^lu^saa^lem 
Zingh. Ninh gorngv, “Mingh liuz Ye^lu^saa^lem, yie yaac oix zuqc mingh 
mangc Lomaa Zingh.” 22 Ninh paaiv i dauh ninh nyei borng-buoz mienh, 
Ti^mo^tai caux E^latv^tatv, mingh Maa^si^ndo^nie Deic-Bung ndaangc. 
Ninh ganh aengx yiem hnoi baav Esie Saengv wuov. 23 Wuov zanc laaix 
Yesu nyei Jauv, E^fe^so Zingh cuotv domh sic. 24 Maaih dauh nyaanh 
zaangc, mbuox heuc Nde^metv^li^atc. Ninh longc nyaanh daav 

Aan tem miuc-biauv dorn. Hnangv naaiv zoux bun yietc zungv nyaanh 
zaangc zornc dugv ndaauv-daauh camv. 25 Nde^metv^li^ate heuc yietc 
zungv nyaanh zaangc caux bangc naaiv nyungc saeng-eix duqv nyaanh nyei 


mienh daaih zum gorngv mbuox ninh mbuo, “Gorx-youz aah! Meih mbuo 
hiuv dugv mbuo kuh yiem kuh nyanc se weic naaiv nyungc gong. 26 Meih 
mbuo dugv buatc yaac dugv haiz wuov dauh lov, Baulo, hnangv haaix nor 
zoux. Ninh maiv daan yiem E^fe^so Zingh zoux hnangv. Ninh mingh aav 
lamh gormx Esie Saengv nduov mienh camv haic guangc loz-jauv mi'aqv. 
Ninh gorngv mienh nyei buoz zoux daaih nyei ga'naaiv se maiv zeiz zienh. 
27 Hnangv naaiv, maiv daan kungx mbuo nyei saeng-eix ndortv hnangv. 
Gamh nziex mienh mangc piex Aan^te^mitv zienh nyeiz nyei biauv. Esie 
Saengv caux lungh ndiev mienh zaangc naaiv dauh Aan^te^mitv zienh 
nyeiz nyei njang-laangc yaac zuqc ndortv nzengc agv.” 28 Zuangx mienh 
haiz naaiv deix waac ninh mbuo gengh! qiex jiez haic, nauc jienv gorngv, 
“E^fe^so Mienh nyei Aan^te^mitv zienh zoux hlo.” 29 Maiv lauh yietc 
norm zingh lunc nzengc. Ninh mbuo ziouc nyau jieny mbienz Baulo daaih 
wuov deix Maa^si^ndo^nie Mienh, Gaai^atc caux Aa^litv^taa^katv, 
ziangh guanh nyei lomz-lomz nyei tiux bieqc ninh mbuo nyei a'nziaauc 
ciangv. 30 Baulo ganh yaac oix mingh zuangx mienh me nza'hmien wuov 
mv baac sienx Yesu nyei mienh maiv bun ninh mingh. 31 Maaih deix Esie 
Saengv nyei domh jien zoux Baulo nyei doic, bun waac mingh tov ninh 
maiv dungx bieqc a'nziaauc ciangv. 32 Gapv zunv nyei mienh ceuv-ceuv 
nauc-nauc nyei. Maaih deix heuc naaiv, maaih deix heuc wuov. Mienh 
gauh camy jiex zungv maiv hiuv dugv ninh mbuo weic haaix diuc gapv 
zunv yiem naaic. 33 Yiutai Mienh fongv Aa^lekv^saan^nde cuotv wuov 
ndaangc maengx. Aengx maaih deix mbuox ninh hnangv haaix nor gorngv. 
Aa^lekv^saan^nde ziouc huangx buoz oix jaiv sin mbuox zuangx mienh. 
34 Mv baac mienh ziegv dugv ninh se Yiutai Mienh ziouc dongh dangh 
nauc-nauc nyei heuc leih maiv go i norm ziangh hoc. Ninh mbuo heuc 
jienv gorngv, “E^fe^so Mienh me Aan^te^mitv zienh zoux hlo.” 35 Zoux 
gau, maaih dauh E^fe^so Zingh nyei jien cuotv daaih baav ninh mbuo sekv 
mingh aengx gorngv mbuox ninh mbuo, “E^fe^so Zingh nyei mienh aah! 
Haaix dauh yaac hiuv dugv mbuo E^fe^so Mienh goux Aan^te^mitv zienh 
nyeiz caux yiem lungh ndortv daaih nyei la'bieiv-fangx maiv zeiz? 36 Maiv 
maaih haaix dauh haih gorngv maiv zeiz. Hnangv naaiv, meih mbuo gunv 
bungx hnyouv, maiv dungx ceux agv. 37 Meih mbuo dorh naaiv deix 


mienh daaih naaiv. Ninh mbuo maiv nimc miuc-biauv me haaix nyungo 
ga'naaiv, yaac maiv gorngv dogc mbuo nyei zienh nyeiz. 38 Se gorngv 
Nde^metv^li^atc caux ninh uangc gong nyei zaangc mienh maaih sic oix 
gox haaix dauh, mbuo maaih mbenc sic nyei hnoi yaac maaih dunx sic jien 
tengx dunx. Ninh mbuo haih mingh wuov gox dugv nyei. 39 Se gorngv 
meih mbuo aengx maaih haaix nyungc sic, oix zuqc zuov taux koi domh 
zuangx nyei mbenc sic wuic ziouc haih mingh wuov gorngv. 40 Gamh 
nziex ih hnoi cuotv nyei sic hungh jaa zungv oix gox mv bei, weic zuqc 
mbuo liemh maiv maaih dorngx jaiv ih hnoi ceux lunc zingh naaiv deix 
sic.” 41 Gorngv baac ninh ziouc heuc zuangx mienh nzuonx nzengc. 


Gong-Zoh 20 


1 Zingh nyei mienh lunc baac, nga'haav Baulo heuc sienx Yesu nyei 
zuangx mienh daaih zunv. Ninh kuinx liuz yaac gorngv liuz leih hiaang 
waac ziouc cuotv jauv mingh Maa^si^ndo^nie Deic-Bung. 2 Jiex naaiv 
norm deic-bung mingh taux haaix, ninh kuinx sienx Yesu nyei mienh yaac 
zunh doz camv nyei. Hnangv naaiv nor zoux jienv mingh taux Gikc 
Deic-Bung, 3 yiem wuov buo hlaax nyieqc. Oix bieqc nzangv mingh Silie 
Deic-Bung wuov zanc, ninh hiuv duqv Yiutai Mienh daav za'eix hoic ninh. 
Ninh ziouc dingc hnyouv daaux sin nzuonx Maa^si^ndo^nie. 4 Caux ninh 
mingh nyei mienh maaih yiem Mbe^lo^aa Zingh daaih wuov dauh Bilatv 
nyei dorn, So^baa^te, caux yiem Te^saa^lo^ni^gaa Zingh wuov deix i 
dauh Aa^litv^taa^katv caux Se^kun^ndatc, caux yiem Nde^mbi Zingh 
wuov dauh Gaai^atc, aengx maaih Ti^mo^tai yaac maaih Esie Saengv 
wuov deix i dauh T1^ki^gatc caux Do^fi^matv. 5 Naaiv deix mingh 
ndaangc yiem wuov Do^atc zuov yie mbuo. 6 Jiex liuz Maiv An Bingv 
nyei Njuov nyei Zipv, yie mbuo yiem Fi^lipv^poi bieqc nzangv mingh biaa 
hnoi taux Do^atc, gapv Hem doic yiem yietc norm leiz-baaix wuov. 


Baulo Mingh Do^atc Nga'haav Laai Wuov Nzunc 


7 Wuov norm leiz-baaix me daauh hnoi wuov muonz, dongh yie mbuo 


gapv zunv maegv njuov wuov zanc, Baulo gorngv waac njaaux zuangx 
mienh. Ninh hiuv duqv da'nyeic hnoi ninh oix zuqc cuotv jauv ziouc 
gorngv waac ndaauv me, taux ndaamv muonz. 8 Yie mbuo gapv zunv 
wuov nzangh biauv buov jienv dang Cam mei, 9 Maaih laanh mienh lunx 
mienh, mbuox heuc Yu^ti^gatc, zueiz jienv fong muonh muangx Baulo 
gorngv waac lauh haic, ziouc m'njormh da'hngatv. Baulo gorngv jienv 
waac mingh, Yu^ti^gatc ziang naaic m'njormh ndo me, yiem buo nzangh 
biauv ndortv njiec taux ndau. Mienh mingh hlorpv jiez daaih buatc daic 
mi'aqv. 10 Baulo njiec mingh mbaapv mec qam Dem wuov dauh dorn 
yaac gorngv, “Maiv dungx gamh nziex, ninh corc maaih maengc nyei.” 11 
Baulo aengx faaux gu'nguaaic mingh zorgv njuov daaih maeqv bun nqoi 
nyanc aengx gorngv waac lauh met, taux lungh njang, ziouc mingh mragv. 
12 Zuangx mienh dorh wuov dauh maaih maengc ziangh jienv nyei dorn 
nzuonz biauv, haiz hnyouv fong nzengc aqv. 


Baulo Yiem Do^atc Mingh M1^le^tatv 


13 Yie mbuo biegc nzangv mingh Atc^sotc Zingh ndaangc, oix yiem naaic 
zipv Baulo caux yie mbuo bieqc nzangv. Naaiv se Baulo ganh dingc 
ziangx, weic zuqc ninh oix yangh jauv gan mbienx mingh. 14 Yiem 
Atc^sotc Zingh, Baulo daaih buangh yie mbuo, yie mbuo ziouc zipv ninh 
bieqc nzangv mingh M1^ti^le^ni. 15 Yangh nzangv mingh, da'nyeic hnoi 
yie mbuo taux Ki^otc Koiv-Nzou. Aengx da'faam hnoi jiex mingh taux 
Saax^mortv Koiv-Nzou, aengx da'feix hnoi yie mbuo mingh taux 
Mi^le^tatv Zingh. 16 Baulo dingc hnyouv maiv hitv E^fe^so Zingh, man 
oix yiem Esie Saengv lauh. Haih gaanv dugv hingh nor, ninh oix mingh 
taux Ye^lu^saa^lem Zingh odaangc Siou Siang-Mbiauh nyei Zipv. 


Baulo Caux E^fe^so Jiu-Baang Nyei Mienh Gox Gorngv Nqa'haav Laai 
Waac 


17 Yiem Mi^le^tatv Zingh, Baulo paaiv mienh mingh E^fe^so Zingh 
mbuox jiu-baang nyei mienh gox daaih buangh ninh. 18 Ninh mbuo daaih 


taux nzoih, Baulo mbuox ninh mbuo, “Yiem yie biegc Esie daauh hnoi 
caux meih mbuo yiem nyei ziangh hoc, yie hnangv haaix nor yiem, hnangv 
haaix nor zoux, meih mbuo hiuv nyei. 19 Yie nyiemc ganh zoux faix, yaac 
maaih wuom-mueic liouc jienv fu-sux Ziouv yaac zuqc ziex nyungc kouv 
weic zuqc Yiutai Mienh daav za'eix hoic yie. 20 Meih mbuo yaac hiuv 
dugv maaih haaix nyungc haih tengx meih mbuo yie zunh mbuox meih 
mbuo, maiv liouh. Yiem domh zuangx nyei dorngx yaac yiem 
gorgv-mienh nyei biauv yie njaaux nzengc meih mbuo. 21 Maiv gunv 
Yiutai Mienh fai Jans. yie longx-longx me kuinx ninh mbuo oix zuqc goiv 
hnyouv guangc zuiz nzuonx daaih lorz Tin-Hungh yaac sienx mbuo nyei 
Ziouv Yesu Giduc. 22 “Ih zanc weic Singx Lingh aapv yie, yie ziouc 
mingh Ye^lu^saa^lem Zingh, mv baac taux wuov oix buangh zuqc haaix 
nyungc sic yaac maiv hiuv. 23 Kungx hiuv duqv yiem norm-norm zingh 
Singx Lingh box bun yie hiuv duqv oix zuqc wuonx loh yaac oix zuqc 
siouc ziex nyungc kouv. 24 Yie yaac maiv funx yie nyei maengc weic yie 
maaih haaix nyungc jaax-zinh. Yie kungx oix zoux ziangx Ziouv Yesu 
paaiv yie zoux nyei gong. Naaiv se zoux zorng-zengx gorngv Tin-Hungh 
nyei en nyei kuv fienx. 25 “Yie mingh mingh daaih daaih yiem meih mbuo 
naaiv zunh Tin-Hungh zoux Ziouv gunv mienh mei kuv fienx bun meih 
mbuo muangx. Ih zanc yie hiuv dugv nga'haav hingv meih mbuo maiv 
dugv buatc yie mei hmien agv. 26 Weic naaiv yie longx-longx nyei 
gorngv, se gorngv meih mbuo haaix dauh zuqc mietc, zuiz maiv ndortv 
zuqc yie. 27 Weic zuqc yie zorgv Tin-Hungh nyei za'eix yietc zungv zunh 
mbuox meih mbuo nzengc mi'agv, maiv liouh yietc nyungc. 28 Meih mbuo 
oix zuqc mbungh jienv oc. Oix zuqc goux longx meih mbuo ganh yaac 
goux longx Singx Lingh bun meih mbuo goux wuov deix mienh. Oix zuqc 
goux Tin-Hungh nyei jiu-baang, dongh ninh longc ninh nyei Dorn nyei 
nziaamv maaiz nyei jiu-baang, hnangv yungz yungh nyei mienh goux ninh 
mbuo nyei yungh nor. 29 Yie hiuv dugv yie leih nqoi meih mbuo liuz, 
nga'haav maaih ciouv haic nyei hieh juv oix bieqc meih mbuo gu'nyuoz. 
Ninh mbuo yaac maiv nyaangc naaiv deix yungh. 30 Yiem meih mbuo 
gu'nyuoz zungv oix maaih mienh zorgv zien leiz tiuv benz jaav leiz nduov 
Sien Yesu nyei mienh mingh gan. 31 Or zuqc ging hnyouv jangx jienv. 


Buo hnyangx gu'nyuoz yie ziangh hnoi ziangh muonz maaih wuom-mueic 
liouc jienv kuinx meih mbuo dauh dauh. 32 “Ih zanc yie zorgv meih mbuo 
jiu bun Tin-Hungh caux ninh ceix en nyei doz. Naaiv doz haih ceix meih 
mbuo jiez daaih yaac bun meih mbuo caux ninh me cing-nzengc mienh 
dugv nzipc meih mbuo mei buonc. 33 Yie yaac maiv mauv jiez haaix 
dauh nyei jiem nyaanh fai lui-houx. 34 Meih mbuo ganh hiuv dugv yie 
longc yie ganh nyei buoz lorz dugv yie aengx caux yie yiem nyei mienh 
qiemx longc nyei ga'naaiv. 35 Yie zoux nyei nyungc-nyungc Se Zoux 
nyungc zeiv bun meih mbuo hiuv duqv oix zuqc hnangv naaiv nor zoux 
gong kouv weic tengx mau nyei mienh. Jangx jienv Ziouv Yesu gorngv 
nyei waac. Ninh gorngv, “Bun nyei gauh maaih orn-lorgc duqv zipv mei" 
36 Baulo gorngv setv naaiv deix waac ninh caux wuov deix zuangx mienh 
gueic njiec ndau daux gaux. 37 Zuangx mienh nyiemv nzengc, qam jienv 
Baulo nyei jaang zom. 38 Ninh mbuo gauh nzauh jiex se weic ninh gorngv 
nga'haav hingv maiv dugv aengx buatc ninh nyei hmien wuov joux waac. 
Ninh mbuo ziouc lomh nzoih fungx Baulo mingh bieqc nzangv aqv. 

Gong-Zoh 21 


1 Caux zuangz mienh gorngv liuz leih hiaang waac, nzangv baeng zaqc 
nyei mingh taux Kotc Koiv-Nzou. Da'nyeic hnoi yie mbuo mingh taux 
Lo^nde Koiv-Nzou aengx mingh Baa^taa^laa Mungv. 2 Yiem wuov buatc 
maaih poux nzangv oix mingh Fi^ni^sie Deic-Bung, yie mbuo ziouc bieqc 
nzangv mingh agv. 3 Mingh gau, mangc buatc Saibatc Koiv-Nzou ziouc 
jiex ninh nyei naamh bung mingh Silie Deic-Bung. Taux Tailaqv Zingh, 
nzangv oix bungx huox njiec, yie mbuo ziouc cuotv wuov aqv. 4 Yiem 
wuov yie mbuo lorz buatc sienx Yesu nyei mienh ziouc caux ninh mbuo 
yiem yietc norm leiz-baaix. Singx Lingh longc ninh mbuo mbuox Baulo 
maiv dungx mingh Ye^lu^saa^lem Zingh. 5 Mv baac yiem yietc norm 
leiz-baaix liuz, yie mbuo cuotv jauv mingh aqy. Yietc zungv sienx Yesu 
nyei mienh, liemh ninh mbuo nyei auv-jueiv, caux jienv fungx yie mbuo 
cuotv ziqc zingh mingh koiv-hlen, yiem wuov mbienx gueic njiec daux 
gaux. Daux gaux liuz, gorngv liuz leih hiaang waac, 6 yie mbuo bieqc 


nzangv. Wuov deix yaac nzuonx biauv mragv. 7 Yie mbuo yiem Tailaqv 
yangh nzangv mingh taux Tor^le^mi caux yiem wuov nyei gorx-youz 
gorngv wuic buangh waac aengx caux ninh mbuo yiem hnoi wuov. 8 
Da'nyeic hnoi yie mbuo aengx mingh Si^saa^li^yaa mungv. Taux wuov yie 
mbuo hitv zunh kuv Dem wuov dauh Filipv nyei biauv. Naaiv dauh Filipv 
dongh zinh ndaangc yiem Ye^lu^saa^lem jiu-baang om daaih nyei wuov 
deix siec dauh nyei yietc dauh. 9 Ninh maaih biei dauh siegv maiv gaengh 
longc ngoz. Ninh mbuo yaac duqv zingh mec douc Tin-Hungh nyei waac. 
10 Yiem ziex hnoi wuov, maaih dauh douc waac mienh, mbuox heuc 
Aa^gaa^mbatc, yiem Yu^ndie Saengv daaih. 11 Ninh daaih lorz yie mbuo, 
zorgv Baulo nyei houx-hlaang ndoh jienv ninh ganh nyei buoz-zaux yaac 
gorngv, “Singx Lingh hnangv naaiv nor gorngv, ‘Yiem Ye^lu^saa^lem 
Zingh mei Yiutai Mienh oix hnangv naaiv nor ndoh Dem naaiv diuh 
houx-hlaang nyei ziouv yaac jiu bun yiem Jans nyei buoz-ndiev.”” 12 Haiz 
liuz naaiv deix waac yie mbuo caux yiem wuov nyei mienh gagv tov Baulo 
maiv dungx mingh Ye^lu^saa^lem Zingh. 13 Baulo dau, “Meih mbuo 
weic haaix diuc hnangv naaiv nor nyiemv bun yie nyei mba'nziu yuqc 
nzengc? Yie zum dingc hnyouv maiv daan nyunc bun mienh ndoh hnangv, 
mv baac weic Ziouv Yesu nyei mbuox nyunc yiem Ye^lu^saa^lem Zingh 
bun mienh daix.” 14 Ndongc haaix gorngv Baulo yaac maiv muangx. Yie 
mbuo ziouc maiv gorngv aqv. Kungx gorngv, “Tov Ziouv ei jienv ninh nyei 
za'eix zoux.” 15 Nqa'haav yie mbuo mbenc ziangx ga'naaiv mingh 
Ye^lu^saa^lem. 16 Maaih deix yiem Si^saa^li^yaa nyei sai-gorx gan jienv 
yie mbuo mingh yaac dorh yie mbuo mingh yie mbuo oix zuqc hitv wuov 
dauh Maa^naa^sanx nyei biauv. Maa^naa^sanx se yiem Saibatc 
Koiv-Nzou daaih nyei mienh yaac zoux dauh sienx ndaangc jiex wuov 
baan sai-gorx. 


Baulo Mingh Yaagorpc Wuov 


17 Mingh taux Ye^lu^saa^lem, sienx Yesu nyei mienh a'hneiv zipv yie 
mbuo. 18 Da'nyeic hnoi Baulo caux yie mbuo mingh Yaagorpc wuov. 
Jiu-baang nyei mienh gox yietc zungv yaac yiem wuov nyei. 19 Baulo 


gorngv liuz wuic buangh waac, ninh zueih yietv zueih nyeic nyei gorngv 
nzengc Tin-Hungh hnangv haaix nor longc ninh yiem Jam me dorngx 
ZOUZ nyei yletc zungv sic. 20 Yiem wuov nyei mienh haiz ninh gorngv liuz 
naaiv deix sic ziouc ceng Tin-Hungh, aengx mbuox Baulo, “Domh Gorx 
aac, meih hiuv nyei. Maaih ziex waanc Yiutai Mienh sienx Yesu. Yietc 
zungv yaac jorm hnyouv gan leiz-latc. 21 Ninh mbuo haiz gorngv meih 
yiem Janx nyei deic-bung njaaux zuangx Yiutai Mienh guangc Mose nyei 
Leiz-Latc. Meih yaac mbuox ninh mbuo maiv zuqc tengx fu'jueiv jiex 
gaatv nyei leiz yaac maiv zuqc ei mbuo Yiutai Mienh nyei leiz-fingx. 22 
Wuov nyungc, mbuo oix zuqc hnangv haaix nor zoux? Ninh mbuo zungv 
haiz gorngv meih daaih taux naaiv daaih agv. 23 Meih oix zuqc ei yie 
mbuo nyei waac zoux. Yiem yie mbuo naaiv maaih biei laanh mienh caux 
Tin-Hungh laengz jiex ngaengc waac. 24 Meih oix zuqc gan jienv ninh 
mbuo mingh yaac caux Dem ninh mbuo saax uix, tengx ninh mbuo cuotv 
saax uix nyaanh, ninh mbuo ziouc haih teix mba'biei aqv. Hnangv naaiv 
zoux, zuangx mienh ziouc hiuv dugv ninh mbuo haiz wuov deix waac se 
maiv zien. Meih ganh yaac ei jienv leiz-latc zoux. 25 Mv baac sienx Yesu 
nyei Jam aegv, zinh ndaangc mbuo fiev fienx ei mbuo dingc daaih mei 
waac mbuox ninh mbuo, ‘Oix zuqc gec maiv dungx nyanc ziec jiex 
miuc-fangx nyei haaix nyungc ga'naaiv, maiv dungx nyanc nziaamv, maiv 
dungx nyanc naeqc jaang daic nyei saeng-kuv orv, yaac maiv dungx zoux 
maiv luonx horngc nyei sic.” 26 Da'nyeic hnoi Baulo ziouc dorh wuov 
deix mienh yaac caux Dem ninh mbuo saax uix. Ninh aengx bieqc zaangc 
Tin-Hungh nyei biauv mbuox sai mienh aengx maaih mbu'ziex hnoi cingx 
buangv saax uix nyei hnoi. Taux wuov hnoi sai mienh oix zuqc weic ninh 
mbuo dauh dauh longc ga'naaiv ziec bun Tin-Hungh. 


Baulo Zuqc Mienh Zorgv 


27 Wuov deix siec hnoi aav lamh buangv, maaih deix Esie Saengv daaih 
nyei Yiutai Mienh buatc Baulo yiem zaangc Tin-Hungh nyei biauv. Ninh 
mbuo coqv zuangx mienh yaac zorqv Baulo, 28 nauc-nauc nyei heuc Hem 
gorngv, “I^saa^laa^en Mienh aah! Tengx yie mbuo maah! Dongh naaiv 


laanh mienh mingh norm-norm dorngx njaauz mienh mange piez mbuo 
Yiutai Mienh caux mbuo mei leiz-latc caux naaiv zaangc Tin-Hungh mei 
biauv. Maiv daan wuov nyungc hnangv, ninh yaac dorh Janx-Gikc bieqc 
zaangc Tin-Hungh me biauv gu'nyuoz, bun naaiv norm cing-nzengc 
dorngx maaih uix.” 29 (Ninh mbuo hnangv naaiv nor gorngv weic zuqc 
ninh mbuo buatc yiem E^fe^so Zingh daaih wuov dauh Do^fi^matv caux 
Baulo yiem zingh gu'nyuoz ziouc laaic Baulo dorh ninh biegc zaangc 
Tin-Hungh nyei biauv). 30 Ziangh norm zingh nyei mienh ziouc lunc 
nzengc, ndutc ndutc nyei mus daaih zorqv Baulo tor cuotv zigc zaangc 
Tin-Hungh nyei biauv. Zaangc Tin-Hungh nyei biauv me gaengh ziouc 
liemh zeih guon jienv agv. 31 Ziangh guanh mienh oix daix Baulo wuov 
zanc, Lomaa domh baeng-bieiv haiz fienx gorngv Ye^lu^saa^lem Mienh 
lunc nzengc. 32 Ninh ziouc dorh deix baeng-bieiv caux baeng, tiux jienv 
mingh ninh mbuo wuov. Zuangx mienh buatc domh baeng-bieiv caux 
baeng, ninh mbuo ziouc dingh, maiv mborgv Baulo agv. 33 Domh 
baeng-bieiv mingh taux ziouc zorqv Baulo aengx heuc baeng longc 1 diuh 
hlieqv-limc ndoh jienv. Ninh naaic gaax, “Naaiv haaix dauh? Ninh zoux 
haaix nyungc?” 34 Zuangx mienh maaih deix hnangv naaiv gorngv, maaih 
deix hnangv wuov gorngv. Domh baeng-bieiv zorgv maiv zuqc zien 
gorn-baengx weic zuqc mienh lunc haic. Ninh ziouc heuc baeng dorh 
Baulo mingh baeng yiem nyei dorngx wuov. 35 Taux wuov tei-gorn 
zuangx mienh ciouv haic, baeng ziouc hlorpv Baulo faaux gu'nguaaic. 36 
Zuangx mienh gan jienv nga'haav mingh kih kungx kaatv nyei gorngv, 
“Daix ninh guangc agv.” 


Baulo Or Jaiv Sin 


37 Baeng oix dorh Baulo bieqc ninh mbuo yiem nyei dorngx gu'nyuoz 
wuov zanc ninh gorngv mbuox dauh baeng-bieiv, “Tov bun yie caux meih 
gorngv joux waac, dugv nyei fai?” Domh baeng-bieiv gorngv, “Meih haih 
gorngv Gikc waac nyei? 38 Wuov nyungc meih maiv zeiz zinh ndaangc 
ceux lunc dorh biei cin zaqc baeng mingh deic-bung-huaang wuov dauh 
I^yipv Mienh fai?” 39 Baulo dau, “Yie se Yiutai Mienh, cuotv seix yiem 


Sili “sie Saengv, Taasatv Zingh, dongh maaih mengh hoc wuov norm 
domh zingh nyei baegc fingx. Tov bun yie caux naaiv deix zuangx mienh 
gorngv waac oc.” 40 Domh baeng-bieiv ngoi nzuih bun ninh gorngv. Baulo 
souy jienv tei-daauh huangx buoz mbuox mienh sekv. Zuangx mienh sekv 
mingh, Baulo ziouc longc Hipv^lu waac caux ninh mbuo gorngv. 


Gong-Zoh 22 


1 Ninh gorngv, “Yietc zuangx gorx-youz caux mienh gox mienh aah! Tov 
meih mbuo muangx yie gorngv deix yie nyei jauv-louc.” 2 Mienh haiz ninh 
gorngv Hipv^lu waac ninh mbuo ziouc aengx gauh sekv. Baulo gorngv 
jienv mingh. 3 “Yie se Yiutai Mienh, yiem S1^li^sie Saengv, Taasatv 
Zingh cuotv seix. Mv baac yie yiem naaiv Ye^lu^saa^lem Zingh hlo daaih. 
Gaa^maa^li^en zoux yie nyei sai-diex yaac njaaux yie hoqc dugv nzengc 
mbuo nyei ong-taaix nyei leiz. Yie yaac jorm hnyouv gan Tin-Hungh 
hnangv meih mbuo ih hnoi yiem naaiv nyei dauh dauh mienh nor. 4 Yie 
zoux doqc gan naaiv diuh Jauv nyei mienh, hoic ninh mbuo taux daic. 
Maiv gunv m'jangc m'siegv yie zorgv daaih ndoh jienv wuonz loh. 5 Domh 
sai mienh caux Gunv Sic Wuic nyei zuangx mienh gox haih zoux 
zorng-zengx weic zuqc yie mingh ninh mbuo wuov zorqv sou dorh mingh 
bun Ndaa^matv^gatc Zingh me gorx-youz. Yie ziouc mingh 
Ndaa^matv^gatc oix zorgv gan naaiv diuh Jauv nyei mienh ndoh Hem 
limc dorh ninh mbuo nzuonx naaiv Ye^lu^saa^lem dingc zuiz. 


Baulo Gorngv Ninh Hnangv Haaix Nor Sienx Yesu 


6 “Yie mingh gau, leih Ndaa^matv^gatc Zingh maiv nangc go. Wuov 
norm ziangh hoc aav lamh deix lungh aanx aqy. Liemh zeih yiem wuov 
lungh cuotv norm domh njang ziuz njiec gormx yie nyei sin. 7 Yie king 
njiec ndau mingh, haiz maaih qiex gorngv, ‘Saulo aah! Saulo! Meih weic 
haaix diuc zoux doqc yie? 8 “Yie ziouc naaic, “Ziouv aah! Meih dongh 
haaix dauh?’ “Ninh dau, ‘Yie se Naa^saa^letv Mungv wuov dauh Yesu, 
dongh meih zoux dogc wuov dauh.’ 9 Caux yie mingh wuov deix mienh 


kungx buatc njang hnangv, maiv haiz caux yie gorngv waac wuov dauh 
nyei qiex. 10 “Yie aengx naaic, “Ziouv aah! Yie oix zuqc hnangv haaix nor 
zoux? “Ziouv gorngv, ‘Meih oix zuqc jiez sin mingh Ndaa^matv^gatc 
Zingh. Taux wuov maaih mienh mbuox meih Tin-Hungh dingc ziangx bun 
meih zoux nyei nyungc-nyungc sic.’ 11 Laaix man henv haic nyei njang 
aengv yie nyei m'zing yie mangc maiv buatc. Gan yie mingh nyei mienh 
ziouc ken yie biegc Ndaa^matv^gatc Zingh. 12 “Yiem Ndaa^matv^gatc 
Zingh maaih laanh mienh, mbuox heuc Aa^naa^nie. Ninh jorm hnyouv 
zaangc Tin-Hungh, gan longx leiz-latc. Yiem wuov nyei Yiutai Mienh 
haaix dauh yaac taaih ninh. 13 Aa^naa^nie daaih lorz yie. Ninh souv jienv 
yie mei ga'hlen gorngv, ‘Saulo youz aah! Aengx mange dugv buatc aqv. 
"Wuov zanc yie ziouc mange dugv buatc ninh agv. 14 “Ninh yaac gorngv, 
“Mbuo nyei ong-taaix nyei Tin-Hungh giny meih daaih bun meih bm dugv 
ninh nyei za'eix, bun meih buatc Baengh Fim Wuov Dauh yaac haiz ninh 
ganh nyei nzuih gorngv nyei waac. 15 Weic zuqc ninh oix meih gan ninh 
Zoux zorng-zengx mbuox zuangx mienh meih buatc jiex caux haiz jiex 
nyei sic. 16 Ih zanc meih zoux haaix nyungc ngaih? Jiez sin daaih dengv 
Yesu nyei mbuox jiex wuom nyei leiz, nzaauz guangc meih nyei zuiz.’ 


Tin-Hungh Paaiv Baulo Mingh Zunh Kuv Fienx Bun Janx Muangx 


17 “Nqa'haav yie nzuonx Ye^lu^saa^lem, yiem zaangc Tin-Hungh nyei 
biauv daux gaux, buatc hinc yaangh nyei sic. 18 Wuov zanc Ziouv gorngv 
mbuox yie, “Meih oix zuqc gaanv baus cuotv Y e^lu^saa^lem Zingh. 
Meih tengx yie zoux zorng-zengx mv baac yiem naaiv nyei mienh maiv 
oix muangx.’ 19 “Yie dau, ‘Ziouv aac, naaiv deix mienh bm dugv yie 
mingh norm-norm wuic dorngh zorgv sienx Yesu nyei mienh. Maaih deix 
wuonx loh, maaih deix yaac mborqv. 20 Tengx meih zoux zorng-zengx 
wuov dauh Saa^te^fen zuqc mienh daix wuov zanc, yie souv jienv wuov 
yaac a'hneiv nyei. Zungv tengx mangc daix ninh wuov deix mienh nyei lui.” 
21 “Ziouv aengx mbuox yie, “Mingh aqv. Yie oix paaiv meih mingh go 
nyei dorngx lorz maanc fingx Janz.”” 22 Zuangx mienh muangx taux 
Baulo gorngv naaiv joux waac ziouc nih nungx nauc nyei heuc Hem 


gorngv, “Naaiv dauh ga'naaiv yiem waaic hungh diex nyei ndau-beih 
hnangv. Maiv dungx bun ninh ziangh lungh ndiev agv.” 23 Mienh nauc 
jienv mingh, jaiv lui fengx tin deic nyei, nyau nie-mbung faatv faaux lungh. 
24 Domh baeng-bieiv ziouc mbuox baeng dorh Baulo biegc baeng yiem 
nyei dorngx gu'nyuoz, yaac heuc ninh mbuo longc biaav-bin mborgv zaah 
naaic, mangc gaax ninh zoux haaix nyungc zuangx mienh cingx daaih 
hnangv naaiv nor heuc. 25 Baeng longc ndopv-hlaang ndoh jienv oix 
mborgv wuov zanc, Baulo naaic souv ga'hlen wuov dauh baeng-bieiv, 
“Maiv gaengh siemv zuiz mv baac longc biaav-bin mborgv Lomaa Mienh 
se horpc leiz nyei fai?” 26 Baeng-bieiv haiz Baulo hnangv naaiv gorngv, 
ninh mingh naaic wuov dauh domh baeng-bieiv, “Meih oix hnangv haaix 
nor zoux? Wuov laanh mienh mv baac Lomaa Mienh.” 27 Domh 
baeng-bieiv ziouc mingh naaic gaax Baulo, “Meih za'gengh Lomaa Mienh 
fai? Mbuox yie maah!” Baulo dau, “Zeiz nyei.” 28 Domh baeng-bieiv 
aengx gorngv, “Yie longc nyaanh camv nyei maaiz zoux Lomaa Mienh.” 
Baulo gorngv, “Yie cuotv seix daaih benx Lomaa Mienh.” 29 Oix zaah 
naaic Baulo wuov deix mienh liemh zeih simv nqoi. Domh baeng-bieiv 
hiuv duqv Baulo se Lomaa Mienh ninh ziouc gamh nziex haic weic zuqc 
longc hlieqv-limc ndoh jienv. Gunv Sic Mienh Zaah Naaic Baulo 30 
Da'nyeic hnoi, domh baeng-bieiv oix hiuv duqv Yiutai Mienh weic haaix 
diuc gox Baulo. Ninh ziouc heuc baeng jaiv nqoi mc yaac heuc sai mienh 
bieiv caux Yiutai Mienh nyei Gunv Sic Wuic nyei mienh gapv zunv. Ninh 
ziouc dorh Baulo mingh souv jienv ninh mbuo nyei nza'hmien. 


Gong-Zoh 23 


1 Baulo nugv-nugv nyei mangc Gunv Sic Wuic nyei mienh yaac gorngv, 
“Yie nyei gorx-youz aac, yie yiem naaiv seix zaangc taux ih hnoi, 
Tin-Hungh buatc yie hnangv haaix nor yiem, ei yie nyei kuv laangh fim yie 
zoux dugv horpc.” 2 Aa^naa^nie domh sai mienh heuc souv jienv Baulo 
nyei ga'hlen wuov deix mienh mbaix Baulo nyei nzuih. 3 Baulo gorngv, 
“Hmien nzueic hnyouv ciouv nyei mienh aah! Tin-Hungh yaac oix mbaix 
meih aqy. Meih zueiz mac longc leiz-latc dunx yie nyei sic, mv baac meih 


ganh yaac zou dorngc leiz-latc mbuox mienh mbaix yie.” 4 Souv Baulo 
nyei ga'hlen wuov deix mienh gorngv, “Meih hnangv naaiv nor gorngv 
dogc Tin-Hungh nyei domh sai mienh?” 5 Baulo aengx gorngv, 
“Gorx-youz aah! Yie maiv hiuv duqv ninh zoux domh sai mienh. Ging-Sou 
fiev jienv gorngv, ‘Maiv dungx gorngv dogc gunv baegc fingx nyei jien.” 
6 Baulo buatc yiem wuov nyei zuangx mienh maaih deix se Saa^ndu^si 
Mienh, maaih deix Faa^li^si Mienh. Ninh ziouc heuc mbui nyei mbuox 
Gunv Sic Wuic nyei mienh, “Gorx-youz aah! Yie yaac Faa^li^si Mienh, 
yaac zoux Faa^li^si Mienh me dorn. Yie yiem naaiv zuqc siemv se weic 
zuqc yie maaih lamh hnamv. Yie sienx mienh daic mingh aengx haih 
nangh daaih.” 7 Baulo hnangv naaiv nor gorngv, Faa^li^si Mienh caux 
Saa^ndu^si Mienh nzaeng jiez jaax daaih. Wuic nyei zuangx mienh ziouc 
bun ngoi zoux i guanh mragv. 8 Weic zuqc Saa^ndu^si Mienh maiv sienx 
mienh daic mingh aengx haih nangh daaih, maiv sienx maaih fin-mienh, 
yaac maiv sienx maaih mienv, mv baac Faa^li^si Mienh sienx naaiv deix 
buo nyungc zungv maaih nyei. 9 Zuangx mienh ziouc nzaeng jiez domh 
jaax. Maaih deix Faa^li^si Mienh yaac zoux njaaux leiz nyei fin-saeng 
souy jiez daaih congh qiex gorngv, “Yie mbuo maiv buatc naaiv laanh 
mienh zoux dorngc haaix nyungc. Se gorngv mienv fai fin-mienh daaih 
caux ninh gorngv waac hnangv haaix nor?” 10 Gunv nzaeng gau qiex jiez, 
domh baeng-bieiv gamh nziex ninh mbuo haih betv nzengc Baulo. Ninh 
ziouc paaiv baeng njiec zuangx mienh mbu'ndongx mingh zorqv Baulo 
cuotv daaih aengx dorh mingh baeng yiem nyei dorngx. 11 Wuov muonz 
Ziouv daaih souv jienv Baulo me ga'hlen gorngv, “Gunv bungx hnyouv 
oc. Meih yiem naaiv Ye^lu^saa^lem Zingh tengx yie zoux zorng-zengx, 
meih yaac oix zuqc fih hnangv nyei mingh Lomaa Zingh zoux zorng- 
zengx.” 


Yiutai Mienh Daav Za'eix Daix Baulo 


12 Da'nyeic ndorm nziouv nyei, maaih deix Yiutai Mienh beic ndiev 
caangh laangh. Ninh mbuo lomh nzoih ndouv jiez zioux gorngv ninh mbuo 
maiv nyanc haaix nyungc maiv hopv haaix nyungc taux duqv daix liuz 


Baulo. 13 Dongh hnyouv zou nyei mienh maaih feix ziepc lengh laanh. 
14 Ninh mbuo mingh sai mienh bieiv caux mienh gox mbuo wuov gorngv 
mbuox ninh mbuo, “Yie mbuo lomh nzoih ndouv jiez zioux hlo nyei. Yie 
mbuo maiv nyanc haaix nyungc taux dugv daix guangc Baulo. 15 Hnangv 
naaic, meih mbuo caux Gunv Sic Wuic nyei mienh oix zuqc tov domh 
baeng-bieiv dorh Baulo daaih meih mbuo mam zoux hnangv meih mbuo 
za'gengh oix hiuv muonc ninh nyei jauv-louc. Mv baac ninh maiv gaengh 
taux meih mbuo naaiv, yie mbuo oix dangv Dem ndaamv-jauv dats ninh.” 
16 Mv baac Baulo nyei muoc nyei dorn haiz gorngv naaiv deix mienh 
hnangv naaiv nor zoux, ninh ziouc mingh baeng yiem nyei dorngx wuov 
mbuox Baulo. 17 Baulo ziouc heuc dauh baeng-bieiv daaih mbuox ninh, 
“Tov meih dorh naaiv dauh houh saeng mingh domh baeng-bieiv wuov. 
Naaiv dauh dorn maaih joux waac oix gorngv mbuox ninh.” 18 
Baeng-bieiv ziouc dorh ninh mingh buangh domh baeng-bieiv ziouc 
gorngv, “Wuonz loh wuov dauh Baulo tov yie dorh naaiv dauh houh saeng 
daaih. Ninh maaih joux waac oix daaih mbuox meih.” 19 Domh 
baeng-bieiv ziouc ken wuov dauh houh saeng mingh lengh deix naaic ninh, 
“Meih maaih haaix nyungc oix mbuox yie?” 20 Wuov dauh houh saeng 
gorngv, “Zoux hlo wuov deix Yiutai Mienh dongh hnyouv tov meih njang 
hnoi dorh yie nyei domh nauz Baulo mingh ninh mbuo nyei Gunv Sic Wuic 
wuov. Ninh mbuo oix zoux hnangv oix hiuv ninh nyei jauv gauh muonc 
deix. 21 Mv baac tov meih maiv dungx muangx ninh mbuo nyei waac 
weic zuqc maaih feix ziepc lengh dauh zuov jienv ndaamv-jauv. Ninh 
mbuo ndouv jiez zioux gorngv ninh mbuo maiv nyanc yaac maiv hopv 
haaix nyungc taux dugv daix Baulo guangc. Ninh mbuo mbenc ziangx agv, 
kungx zuov jienv meih nqoi nzuih bun Baulo mingh mei waac hnangv.” 22 
Domh baeng-bieiv mbuox wuov dauh dorn nzuonx aqv. Aengx jaa waac 
gorngv, “Cin-maanc maiv dungx bun haaix dauh hiuv meih daaih mbuox 
naaiv joux waac yie.” 


Baeng Aengx Dorh Baulo Mingh Felikv Wuov 


23 Domh baeng-bieiv ziouc heuc i dauh baeng-bieiv daaih mbuox ninh 


mbuo, “Meih mbuo oix zuqc liuc leiz ziangx nyic baegv dauh yangh jauv 
nyei baeng, cietv ziepc dauh geh maaz me baeng, caux nyic baeqv dauh 
ndaam cang nyei baeng. Ih muonz nduoh norm ziangh hoc oix zuqc cuotv 
jauv mingh Si^saa^li^yaa Zingh. 24 Yaac oix zuqc liuc leiz maaz bun 
Baulo geh, goux jienv ninh jauv zaangc baengh orn nyei mingh Felikv 
Zungx wuov.” 25 Domh baeng-bieiv yaac fiev zeiv Dem. Fienx hnangv 
naaiv gorngv. 26 “Zien oix nyei Felikv Zungx aah! Yie Kaa^ļlaau^ndi^atc 
Lisietv fiev Dem bun meih. Yie jangx taux meih. 27 Yiutai Mienh zorgv 
naaiv laanh mienh yaac kaav deix daix ninh mi'aqv. Mv baac yie haiz 
gorngv ninh zoux Lomaa Mienh, yie caux baeng ziouc mingh caangv ninh 
cuotv daaih. 28 Yie oix hiuv duqv ninh mbuo weic haaix diuc gox ninh 
ziouc dorh ninh mingh taux ninh mbuo nyei Gunv Sic Wuic wuov. 29 Yie 
ziouc hiuv duqv ninh maiv dorngc haaix nyungc zic dugv dats fai zic duqv 
wuonz loh. Ninh mbuo gox nyei se nzaeng Yiutai Mienh mei leiz hnangv. 
30 Yie hiuv dugv maaih deix mienh daav za'eix oix zorqv ninh nyei 
maengc, yie ziouc liemh zeih fungx ninh mingh meih naaic. Yie yaac heuc 
gox ninh wuov deix mienh mingh meih wuov gox.” 31 Baeng ziouc ei 
Hem domh baeng-bieiv nyei waac zoux. Wuov muonz ninh mbuo fungx 
mingh An^ti^baa^di Mungv wuov. 32 Da'nyeic hnoi yangh jauv nyei baeng 
daaux sin nzuonx. Kungx geh maaz nyei baeng ganh fungx ninh mingh 
hnangv. 33 Mingh taux Si^saa^li^yaa Zingh, ninh mbuo zorgv fienx bun 
zungx yaac jiu Baulo bun ninh mi'aqv. 34 Zungx doqc liuz fienx, ninh naaic 
gaax Baulo ninh yiem haaix norm saengv daaih nyei mienh. Hiuv duqv 
Baulo yiem S1^li^sie daaih ninh ziouc mbuox Baulo, 35 “Zuov gox meih 
wuov deix mienh daaih taux, yie ziouc muangx meih nyei gorn-baengx.” 
Gorngv liuz, zungx ziouc paaiv baeng dorh mingh yiem Helotv nyei hungh 
dinc goux jienv. 


Gong-Zoh 24 


1 Nqa'haav biaa hnoi, Aa^naa^nie domh sai mienh caux deix mienh gox 
caux dauh caengx sic mienh, mbuox heuc Te^tu^latv, mingh Si^saa^li^yaa 
Zingh yiem zungx nyei nza'hmien gox Baulo. 2 Dorh Baulo bieqc daaih, 


Te^tu^latv ziouc jiez gorn gox Baulo agv. Ninh gorngv, “Felikv Domh 
Zungx aah! Weic meih zoux zungx yie mbuo nyei deic-bung dugv taaix- 
baengh lauh nyei. Guogv zaangc maaih haaix nyungc maiv benx, meih 
yaac zorc longx jienv faaux. 3 Yie mbuo haaix dauh yiem haaix norm 
dorngx a'hneiv haic yaac za'gengh maaih hnyouv laengz zingh meih. 4 Mv 
baac ih zanc yie mbuo maiv oix zorv meih nyei ziangh hoc lauh. Tov meih 
longc noic muangx yie mbuo gorngv i ziex joux waac oc. 5 “Yie mbuo 
buatc naaiv laanh mienh kungx cuogv sic hnangv, nduov lungh ndiev 
Yiutai Mienh lunc nzengc. Ninh yaac zoux dauh Naa^saa^letv wuov Jauv 
mienh nyei bieiv zeiv. 6 Maiv daan cuogv sic hnangv, ninh liemh zaangc 
Tin-Hungh nyei biauv oix bun maaih uix, yie mbuo cingx daaih zorqv ninh, 
oix ei yie mbuo mei leiz siemv zuiz. 7 Mv baac wuov dauh domh baeng- 
bieiv, Lisietv, daaih qangv maanh caangv ninh yiem yie mbuo nyei 
buoz-ndiev cuotv daaih, 8 yaac gorngv gox Baulo wuov deix mienh oix 
zuqc daaih meih naaiv gox. Se gorngv meih ganh zaah naaic ninh, meih 
ziouc hiuv dugv yie mbuo gox ninh mam deix sic se za'gengh zien nyei.” 9 
Yiutai Mienh yaac fih hnangv nyei gorngv gox Baulo wuov deix sic viet 
zungv zien nyei. Baulo Jaiv Sin 10 Felikv Zungx uv mbuox Baulo gorngv, 
Baulo ziouc gorngv aqv. Ninh gorngv, “Yie hiuv dugv meih yiem naaiv 
norm guogv dunx sic dugv camv-hnyangx aqv. Yie ziouc a'hneiv daaih 
meih naaiv gorngv yie nyei sic bun meih muangx. 11 Yie mingh 
Ye^lu^saa^lem baaix Tin-Hungh se maiv gaengh jiex ziepc nyeic hnoi. 
Naaiv meih ganh mac duqv cuotv met, 12 Gox yie naaiv deix mienh maiv 
buatc yie yiem zaangc Tin-Hungh nyei biauv nzaeng haaix nyungc jaax, 
yaac maiv buatc yie yiem haaix norm wuic dorngh fai zingh gu'nyuoz 
haaix ndau ceux lunc zuangx mienh. 13 Ninh mbuo gox vie naaiv deix sic 
ninh mbuo lorz maiv dugv haaix nyungc zoux zorng-zengx bun cing 
za'gengh hnangv naaic. 14 “Mv baac yie nyiemc bun meih, yie gan dongh 
ninh mbuo heuc jaav wuov diuh Jauv, zaangc yie mbuo nyei ong-taaix nyei 
Tin-Hungh. Mv baac yie yaac sienx nzengc Mose me Leiz-Latc caux 
Tin-Hungh nyei zuangx Douc Waac Mienh nyei Sou. 15 Yie yaac hnangv 
ninh mbuo nor, kaux Tin-Hungh maaih lamh hnamv, weic zuqc yie yaac 
sienx maiv gunv kuv mienh fai orqv mienh, daic mingh mv baac aengx oix 


nangh daaih. 16 Weic naaiv yie longc nzengc gagv yiem Tin-Hungh me 
nza'hmien caux zuangx mienh nyei nza'hmien zanc-zanc longc ziepc zuoqv 
nyei laangh fim. 17 “Yie leih Ye^lu^saa^lem Zingh ziex hnyangx aqv. 
Nqa'haav aengx nzuonx mingh weic dorh deix nyaanh tengx caux yie 
Juangc fingx nyei mienh, yaac dorh ga'naaiv mingh fongc horc bun 
Tin-Hungh. 18 Ninh mbuo buatc yie yiem zaangc Tin-Hungh nyei biauv ei 
leiz saax liuz uix aqv. Wuov zanc maiv maaih mienh camv caux yie gapv 
zunv yiem, yie yaac maiv ceux lunc. 19 Mv baac maaih deix yiem Esie 
Saengv daaih nyei Yiutai Mienh. Se gorngv naaiv deix mienh maaih haaix 
nyungc sic oix gox yie, ninh mbuo zungv horpc zuqc daaih meih naaiv gox 
agv. 20 Maiv zei nor, ih zanc yiem naaiv nyei mienh buatc yie yiem Gunv 
Sic Wuic wuov zanc dorngc haaix nyungc, ninh mbuo oix zuqc gorngv 
agv. 21 Se gorngv dorngc dongh naaiv nduqc nyungc hnangv, yie yiem 
ninh mbuo mei nza'hmien wuov zanc yie heuc Hem gorngv, ‘Yie ih hnoi 
yiem naaiv zuqc siemv zuiz se weic zuqc yie sienx mienh daic mingh mv 
baac aengx haih nangh daaih.”” 22 Felikv Zungx hiuv dugv wuov diuh 
Jauv muonc deix nyei, ziouc hitv njiec naaiv deix sic aengx gorngv, “Zuov 
domh baeng-bieiv, Lisietv, daaih taux, yie ziouc dunx meih nyei sic.” 23 
Ninh yaac mbuox baeng-bieiv goux longx Baulo, bun ninh mingh mingh 
daaih daaih deix, yaac maiv dungx laanh ninh nyei haaix dauh mienb. 
Sueih ninh mbuo daaih liuc leiz deix ninh. 


Felikv Caux Ninh Nyei Auv Muangx Baulo Gorngv 


24 Jiex daaih camv-hnoi deix, Felikv caux ninh nyei auv, Ndu^sinx^laa, 
daaih. Ninh nyei auv se Yiutai Mienh. Felikv heuc Baulo daaih ziouc 
muangx ninh gorngv sienx Giduc Yesu nyei jauv-louc. 25 Baulo gorngv 
taux zoux horpc nyei jauv, gunv duqv ganh, yaac gorngv taux oix daaih 
nyei Siem zuiz hnoi. Felikv gamh nziex haic, mbuox Baulo, “Mbuoqc 
naaiv gaux aqv. Ih zanc meih gunv mingh agv. Haaix zanc maaih ziangh 
hoc yie aengx heuc meih daaih.” 26 Aengx maaih diuc, Felikv yiem 
hnyouv hnamv m'nziex Baulo oix nzuiz deix nyaanh mv bei, cingx daaih 
zanc-zanc heuc Baulo daaih caux ninh gorngv waac. 27 I hnyangx jiex 


huz, Bor^si^atc Fe^saa^tatv daaih zoux zungx div Felikv. Felikv oix 
Yiutai Mienh a'hneiv ninh ziouc maiv bungx Baulo, corc kuonx jienv wuov 
loh. 


Gong-Zoh 25 


1 Fe^saa^tatv daaih taux ninh nyei saengv, zoux Hem zungx duqv buo 
hnoi, ninh cuotv Si^saa^li^yaa mingh Ye^lu^saa^lem Zingh. 2 Sai mienh 
bieiv caux Yiutai Mienh nyei ben ziouc mingh Fe^saa^tatv wuov gox 
Baulo, 3 tov ninh tengx deix ninh mbuo, fungx Baulo mingh 
Ye^lu^saa^lem Zingh. Ninh mbuo hnangv naaiv nor tov weic zuqc ninh 
mbuo daav za'eix dangv jienv ndaamv-jauv daix Baulo. 4 Fe^saa^tatv dau, 
“Baulo kuonx jienv yiem Si^saa^li^yaa Zingh. Maiv nangc lauh yie yaac 
oix nzuonx aqv. 5 Se gorngv Baulo zoux dorngc haas diuc, oix zuqc bun 
deix meih mbuo zoux hlo nyei mienh gan jienv yie mingh gox ninh.” 6 
Fe^saa^tatv yiem Ye^lu^saa^lem Zingh maiv gauh lauh hietc hnoi fai 
ziepc hnoi cingx daaih nzuonx Si^saa^li^yaa Zingh. Da'nyeic hnoi ninh 
zueiz Dem sic dorngh heuc mienh dorh Baulo daaih. 7 Baulo biegc daaih, 
yiem Ye^lu^saa^lem Zingh daaih gox ninh wuov deix mienh souv huing 
gormx lorz zuiz hniev nyei gox Baulo mv baac maiv maaih vietc yiemc 
maaih zorng-zengx zien. $ Baulo ziouc gorngv jaiv sin nyei waac. Ninh 
gorngv, “Yie maiv zoux dorngc Yiutai Mienh nyei haaix nyungc leiz fai 
zaangc Tin-Hungh nyei biauv fai Lomaa Domh Ziuh Hungh.” 9 
Fe^saa^tatv oix Yiutai Mienh a'hneiv ninh ziouc naaic Baulo, “Meih mun 
mingh Ye^lu^saa^lem Zingh bun yie dunx meih nyei sic fai?” 10 Baulo 
gorngv, “Ih zanc yie souv jienv Lomaa Hungh nyei sic dorngh, horpc zuge 
yiem naaiv dunx yie nyei sic. Yie maiv zoux haas nyungc dorngc Yiutai 
Mienh, meih ganh yaac za'gengh hiuv met, 11 Se gorngv yie zoux dorngc 
haaix nyungc zic duqv daic, yie yaac maiv ngaengc. Mv baac se gorngv 
naaiv deix Yiutai Mienh daaih gox yie naaiv deix sic maiv zien nor, maiv 
maaih haate dauh maaih leiz zorqv yie jiu bun ninh mbuo. Yie tov bun 
Lomaa Domh Ziuh Hungh siemv zuiz.” 12 Fe^saa^tatv caux ninh nyei 
gunv sic mienh caangh laangh liuz ninh ziouc gorngv, “Meih tov Lomaa 


Hungh siemv zuiz, wuov nyungc meih zungv oix zuqc mingh Lomaa 
Hungh wuov aqy.” Fe^saa^tatv Caux Aa^nqi^paa Hungh Caangh Laangh 
13 Nqa'haav lauh deix, Aa^nqgi^paa Hungh caux Mbenitv mingh 
Si^saa^li^yaa Zingh wuic buangh Fe^saa^tatv, caux ninh nziaauc. 14 
Yiem wuov camv-hnoi deix met, Fe^saa^tatv zorqv Baulo nyei jauv 
gorngv mbuox hungh diex. Ninh gorngv, “Maaih laanh mienh, Felikv 
cuotv wuov zanc zorqv ninh kuonz jienv naaiv. 15 Yie mingh 
Ye^lu^saa^lem wuov zanc, sai mienh bieiv caux Yiutai Mienh nyei mienh 
gox daaih gox ninh yaac tov yie dingc ninh nyei zuiz. 16 Mv baac yie dau 
ninh mbuo, hnangv naaic zoux se maiv horpc Lomaa Mienh nyei leiz. 
Maiv gunv haaix dauh maaih sic, oix zuqc bun ninh caux gox ninh wuov 
deix dot zengx cingx daaih zorqv ninh jiu bun haaix dauh. 17 Gox ninh 
wuov deix mienh daaih taux naaiv yie maiv ngaih. Da'nyeic hnoi hnangv 
yie mingh zueiz sic dorngh heuc mienh dorh Baulo biegc daaih. 18 Gox 
ninh wuov deix souv jiez sin daaih gorngv mv baac maiv gox hnangv yie 
laaic ninh mbuo oix gox nyei orqv sic nor. 19 Ninh mbuo kungx nzaeng 
taux ninh mbuo Yiutai Mienh nyei leiz hnangv, yaac nzaeng taux laanh 
mienh, mbuox heuc Yesu. Ninh daic mingh mv baac Baulo gorngv ninh 
corc ziangh jienv nyei. 20 Yie maiv hiuv duqv ot zuqc hnangv haaix nor 
mbenc naaiv deix sic ziouc naaic Baulo ninh nyunc mingh Ye^lu^saa^lem 
dunx naaiv deix sic fai? 21 Mv baac Baulo tov mingh Domh Ziuh Hungh 
wuov siemy, yie ziouc heuc baeng dorh mingh kuonx jienv zuov taux yie 
maaih ziangh hoc cingx bun ninh mingh Lomaa Hungh wuov.” 22 
Aa^nqi^paa gorngv mbuox Fe^saa^tatv, “Yie ganh yaac oix muangx ninh 
gorngv.” Fe^saa^tatv gorngv, “Wuov nyungc, njang hnoi meih dugv 
muangx ninh gorngv agv.” 


Baulo Yiem Aa^nqi^paa Hungh Nyei Nza'hmien 


23 Da'nyeic hnoi Aa^nqi^paa caux Mbenitv zorng nzoih, caux domh 
baeng-bieiv mbuo caux wuov norm zingh zoux hlo nyei, maaih mengh 
dauh nyei mienh, houc jienv biegc hungh jaa nyei domh wuic dorngh. 
Daaih nzoih, Fe^saa^tatv heuc mienh dorh Baulo biegc daaih. 24 


Fe^saa^tatv gorngv, “Aa^nqi^paa Hungh caux viem naaiv nyei zuangx 
mienh aah! Meih mbuo buatc naaiv laanh mienh. Yiem Ye^lu^saa^lem 
caux yiem naaiv nyei yietc zuangx Yiutai Mienh nauc jienv gorngv ninh 
maiv horpc zuqc maaih maengc ziangh agv. 25 Mv baac yie zaah naaic 
ninh, maiv buatc ninh dorngc haaix nyungc zic duqv dats ninh. Ninh ganh 
tov bun Lomaa Domh Ziuh Hungh dunx sic yie ziouc dingc hnyouv fungx 
ninh mingh. 26 Mv baac yie lorz maiv dugv haaix nyungc sic fiev bun 
Lomaa Hungh. Yie ziouc dorh ninh daaih naaiv, meih mbuo nyei 
nza'hmien, yaac lengc jeiv nyei viem meih, Aa^nqi^paa Hungh, mei 
nza'hmien, weic zaah naaic ninh, yie cingx daaih maaih waac fiev. 27 
Weic zuqc ei yie hnamv, fungx zuiz-mienh mingh yaac maiv maaih gox 
ninh nyei waac se maiv horpc.” 


Gong-Zoh 26 


1 Aa^nqi^paa Hungh gorngv mbuox Baulo, “Ih zanc yie iv congh meih 
gorngv meih ganh nyei jauv agv.” Baulo ziouc sung buoz cuotv gorngv 
jaiv sin nyei waac. 2 Ninh gorngv, “Aa^ngqi^paa Hungh aah! Yie ih hnoi 
maaih domh wuonc qiex dugv yiem meih nyei nza'hmien gorngv Yiutai 
Mienh gox yie mei yietc zungv sic, 3 weic zuqc meih bm Yiutai Mienh 
nyei leiz-fingx yaac hiuv duqv ninh mbuo nzaeng nyei jauv camv nyei. 
Hnangv naaic, yie tov meih longc noic muangx yie gorngv oc. 4 “Zuangx 
Yiutai Mienh hiuv dugv yie mei seix hnangv haaix nor. Yiem yie lunx nyei 
ziangh hoc yie yiem yie ganh nyei buonv-guoqv nyei baeqc fingx 
mbu'ndongx yaac yiem Ye^lu^saa^lem Zingh. 5 Ninh mbuo hiuv dugv yie 
lauh haic agv. Se gorngv ninh mbuo nyunc tengx yie zoux zorng-zengx 
nor, ninh mbuo hiuv dugv yie zoux Faa^li^si Mienh, dongh gan leiz gauh 
muonc jiex wuov jauv. 6 Ih zanc yie souv Hem naaiv zuqc siemv se weic 
yie maaih lamh hnamv Tin-Hungh oix zoux ei ninh caux yie mbuo nyei 
ong-taaix laengz jiez nyei ngaengc waac. 7 Yie mbuo ziepc nyeic fingx 
Yiutai Mienh yaac fih hnangv nyei maaih naaiv nyungc maaih lamh hnamv 
cingx daaih ndorm zinh nziouv hmuangx zaangc Tin-Hungh zuov jienv. 
Hungh diex aah! Se weic naaiv nyungc maaih lamh hnamv Yiutai Mienh 


cingx daaih gox vie, 8 Meih mbuo Yiutai Mienh weic haaix diuc maiv 
haih sienx mienh daic mingh mv baac Tin-Hungh haih bun nangh daaih? 9 
“Zinh ndaangc yie yaac hnamv yie oix zuqc longc nzengc za'eix zoux dogo 
Naa^saa^letv Mungv wuov dauh Yesu nyei mbuox. 10 Yie yaac yiem 
Ye^lu^saa^lem Zingh hnangv naaic zoux. Sai mienh bieiv bun yie maaih 
lingc zorgv sienx Yesu nyei mienh camv nyei daaih wuonx jienv loh. Ninh 
mbuo zuqc dingc daix wuov zanc yie yaac a'hneiv nyei. 11 Yie mingh 
norm-norm wuic dorngh hoic ninh mbuo camv-nzunc aqy. Oix aapv ninh 
mbuo gorngv ki Yesu. Yie qiex jiez haic ninh mbuo, zungv mingh taux 
nyiec guogv nyei zingh zoux doqc ninh mbuo. 


Baulo Gorngv Ninh Hnangv Haaix Nor Sienx Yesu 


12 “Maaih nzunc yie dugv sai mienh ben nyei hatc maaz caux lingc 
mingh Ndaa^matv^gatc Zingh. 13 Hungh diex aah! Yie gan jauv mingh 
gau, lungh aanx aqv. Yie buatc yiem gu'nguaaic lungh maaih njang, gauh 
njang jiex mba'hnoi, ziux gormx yie caux gan jienv yie wuov deix mienh. 
14 Yie mbuo yietc zungv king njiec ndau mr'agv. Yie yaac haiz maaih qiex 
gorngv benx Hipv^lu waac mbuox yie, ‘Saulo aah! Saulo! Meih weic 
haaix diuc zoux doqc yie? Meih hnangv ngongh ndiqv zunc ngongh biaav 
hoic ganh zuqc mun.’ 15 “Yie ziouc naaic gaax, “Ziouv aah! Meih dongh 
haaix dauh?’ “Ziouv dau, ‘Yie se Yesu, dongh meih zoux dogc wuov 
dauh. 16 Ih zanc jiez sin souv jienv maah! Yie hinc bun meih buatc weic 
paaiv meih zoux yie nyei bou. Yie oix meih gan yie zoux zorng-zengx 
gorngv ih hnoi meih buatc yie naaiv deix sic aengx caux nqa'haav yie oix 
bun meih buatc nyei sic. 17 Yie oix njoux meih cuotv Yiutai Mienh mei 
buoz-ndiev aengx caux yie paaiv meih mingh wuov deix Janx nyei 
buoz-ndiev. 18 Yie paaiv meih mingh bun ninh mbuo haih mangc duqv 
buatc, bun yiem hmuangx nyei mienh haih cuotv daaih yiem njang, yaac 
yiem Saadaan nyei buoz-ndiev cuotv daaih lorz Tin-Hungh. Ninh mbuo 
ziouc dugv zuiz guangc liuz, yaac dugv caux weic sienx yie benx 
cing-nzengc mienh wuov deix, maaih ninh mbuo nyei buonc ` 


Baulo Gorngv Taux Ninh Ganh Nyei Gong 


19 “Aa^nqi^paa Hungh aah! Yie man ngaengc yietc deix yiem lungh hinc 
yaangh nyei sic. 20 Yie ziouc yiem Ndaa^matv^gatc Zingh zunh doz 
ndaangc, nga'haav mingh Ye^lu^saa^lem Zingh, aengx mingh gormx 
I^saa^laa^en Deic-Bung, aengx cuotv mingh Janx nyei dorngx zunh doz 
bun zuangx mienh hiuv dugv ninh mbuo oix zuqc goiv hnyouv guangc zuiz 
nzuonx daaih lorz Tin-Hungh yaac zoux sic bun cing ninh mbuo za'gengh 
goiv hnyouv guangc zuiz mi'aqv. 21 Weic naaiv, yiem zaangc Tin-Hungh 
nyei biauv, Yiutai Mienh zorgv yie, oix daix yie. 22 Mv baac maaih 
Tin-Hungh tengx yie taux ih hnoi, yie ziouc souv jienv naaiv zuangx mienh 
nyei nza'hmien zoux zorng-zengx bun zoux hlo zoux faix nyei muangx. 
Yie gorngv nyei se fih hnangv douc waac mienh caux Mose gorngv oix 
cuotv daaih nyei sic hnangv. 23 Ninh mbuo gorngv Giduc oix zuqc siouc 
kouv, yaac gorngv ninh zoux daic mingh aengx nangh daaih nyei daauh 
dauh, ninh ziouc ziux njang bun Yiutai Mienh caux maanc fingx Janx.” 24 
Baulo hnangv naaiv nor gorngv jaiv sin nyei waac, Fe^saa^tatv ziouc heuc 
qiex hlo nyei gorngv, “Baulo aah! Meih maiv nzang mbor lorh. Dogc dugv 
sou hlang haic, bun meih maiv nzang agv.” 25 Baulo dau, “Fe^saa^tatv 
Domh Ziouv aah! Yie maiv zeiz maiv nzang lorgc. Yie gorngv nyei se 
maiv zeiz maiv nzang nyei waac. Se za'gengh zien nyei, cing-cov nyei. 26 
Hungh Diex hiuv nzengc naaiv deix nyungc-nyungc sic, yie ziouc bungx 
laangc nyei gorngv nzengc bun meih muangx. Yie sienx maiv maaih viet 
nyungc meih maiv hiuv, weic zuqc maiv zeiz bingx jienv zoux nyei sic. 27 
Aa^nqi^paa Hungh aah! Meih sienx Tin-Hungh nyei zuangx douc waac 
mienh nyei waac fai? Yie hiuv duqv meih sienx nyei.” 28 Aa^nqi^paa 
Hungh mbuox Baulo, “Ziangh hoc ndongc naaiv nangv meih hnamv daaih 
meih haih bun yie oix benx Giduc Mienh fai?” 29 Baulo dau, “Maiv gunv 
ziangh hoc ndaauv fai nangv, yie tov Tin-Hungh bun meih caux yiem naaiv 
nyei zuangx mienh viet zungv benx nzengc hnangv yie nor, cuotv liuz 
maiv maaih hlieqv-limc ndoh hnangv.” 30 Gorngv liuz, Aa^nqi^paa Hungh 
caux zungx caux Mbenitv caux yiem wuov nyei zuangx mienh jiez sin 31 
cuotv mingh. Laanh caux laanh gorngv, “Maiv buatc naaiv laanh mienh 


dorngc haaix nyungc zic dugv dats fai wuonx loh.” 32 Aa^nqi^paa yaac 
gorngv mbuox Fe^saa^tatv, “Se gorngv naaiv laanh mienh maiv gaengh 
tov bun Lomaa Hungh dunx sic, bungx dugv nyei.” 


Gong-Zoh 27 


1 Lomaa jien dingc hnyouv bun yie mbuo biegc nzangv mingh I^daa^li 
Deic-Bung. Ninh mbuo ziouc zorqv Baulo caux deix zuiz-mienh jiu bun 
dauh Or^gatc^datc Hungh wuov guanh baeng nyei baeng-bieiv, dongh 
gunv viet baeqv dauh baeng nyei baeng-bieiv, mbuox heuc Yulietv. 2 Yie 
mbuo ziouc bieqc poux Atc^laa^mitv^ti^yum Mungv nyei nzangv. Naaiv 
poux nzangv oix gan koiv-hlen, Esie Saengv nyei nzangv-bouc jiex. 
Nzangv ziouc mingh agv. Maaih dauh Maa^si^ndo^nie Deic-Bung, 
Te^saa^lo^ni^gaa Zingh nyei mienh, mbuox heuc Aa^litv^taa^katv, yaac 
caux Dem yie mbuo mingh. 3 Da'nyeic hnoi yie mbuo taux Sai^ndorn 
Mungv, Yulietv baeng-bieiv korv-lienh Baulo, bun ninh mingh lorz ninh 
nyei gorx-youz weic bun ninh nyei gorx-youz liuc leiz deix ninh. 4 Aengx 
yiem naaic nzaeng nzangv mingh, nziaaux viet aax maiv sunx, yie mbuo 
ziouc jiex nziaauz maiv buonc hlo wuov bung Saibatc Koiv-Nzou, 5 aengx 
jiex koiv, jiex zuqc Si^li^sie caux Bam^fi^lie mingh taux Lisie Deic-Bung, 
Milaa Mungv. 6 Yiem wuov baeng-bieiv aengx lorz duqv poux nzangv 
yiem Aa^lekv^saan^nde^lie Zingh daaih, oix mingh I^daa^li Deic-Bung. 
Ninh ziouc dorh yie mbuo biegc wuov poux nzangv. 7 Naaiv deix ziex 
hnoi, nzangv mingh dugv donc haic. Agc dugv mingh haic, lauh nyei cingx 
daaih taux Kaa^ni^ndatc Mungv. Laaix nziaaux maiv sunx, maiv haih 
baeng zaqc mingh. Yie mbuo ziouc baengh baaiz Sanx^mo^ne aengx jiex 
nziaauz maiv buonc hlo wuov bung Kelitv Koiv-Nzou. 8 Nzangv gengh! 
aqc dugv mingh haic, mv baac yie mbuo nitv jienv koiv-nzou manc-manc 
mingh ziouc taux norm dorngx mbuox heuc, “Nzangv-Bouc Nzueic,” leih 
Laasie Mungv maiv nangc go. 9 Mingh gau, guangc ziangh hoc camv haic 
agv. Zungv jiex liuz Zei Maiv Nyanc Haaix Nyungc nyei Zipv aqv. Se 
gorngv gan nzangv mingh nor, haih buangh zuqc sic mv bei. Baulo ziouc 
kuinx zuangx mienh. Ninh gorngv, 10 “Zuangx gorx-youz aah! Yie buatc 


mbuo cuotv naaiv nzunc jauv za'gengh oix buangh sic agv. Maiv daan 
nzangv caux huox haih laaih zitc hnangv. Liemh mbuo nyei maengc zungv 
oix zuqc guangc mv bei.” 11 Mv baac baeng-bieiv sienx nzangv-jien caux 
nzangv-ziouv nyei waac, maiv Siem Baulo nyei waac. 12 Weic zuqc wuov 
norm nzangv-bouc maiv nangc benx jiex dong-gen hnoi, yiem nzangv oix 
mingh nyei mienh yaac gauh camy, ninh mbuo ziouc dmgc hnyouv haih 
gaanv dugv hingh nor, oix mingh Finikv wuov norm nzangv-bouc zuov 
dong-gen hnoi jiex. Finikv se yiem wuov Kelitv Koiv-Nzou nyei viet 
norm nzangv-bouc, huin mingh fai bung caux baqv bung mbu'ndongx yaac 
huin mingh fai bung caux naamh bung mbu'ndongx. 


Nziaaux-Jieqv Niouv Nzangv 


13 Yiem gau wuov norm dorngx, nziaaux yiem naamh bung buonc daaih 
sienc nyei, zuangx mienh ziouc laaic mingh dugv nyei. Nzangv-nouh ziouc 
siou zuic nzangv nyei ga'naaiv faaux daaih ziouc nzaeng nitv jienv Kelitv 
Koiv-Nzou mingh. 14 Mingh maiv lauh buangh gorng domh nziaaux-jieqv, 
(dongh mienh heuc baqv bung caux dong bung mbu'ndongx me nziaaux,) 
buonc yangh koiv-nzou wuov bung daaih. 15 Nziaaux ziouc daaih niouv 
nzangv, nzangv borngz maiv hingh nziaaux. Yie mbuo ziouc bungx nzangv 
sueih nziaauz buonc mingh. 16 Nziaaux buonc jienv mingh gau, nitv zuqc 
norm koiv-nzou dorn, mbuox heuc Kaau^ndaa, koiv-nzou ziouc torngv 
jienv deix nziaaux. Yie mbuo ziouc zorqv nzangv-dorn bouh faaux bange 
domh nzangv ndoh jienv, zoux dugv kouv haic. 17 Ndoh liuz nzangv-dorn, 
ninh mbuo aengx ndoh domh nzangv, zorgv hlaang cunx njiec ga'ndiev 
baeng faaux daaih ndoh jienv. Gamh nziex nzangv haih nziange zuqc 
Setitv wuov norm dorngx nyei saa-ziou ndui, ninh mbuo ziouc bungx 
ndie-mbuangh njiec sueih nziaaux buonc mingh. 18 Nziaaux-jieqv corc 
niouv jienv nzangv. Da'nyeic hnoi ninh mbuo ziouc zorgv huox guangc 
wuov koiv, 19 aengz da'faam hnoi ninh mbuo aengx zorgv deix nzangv 
nyei wuoqc ginc guaengx guangc koiv agv. 20 Dugv ziex hnoi yie mbuo 
maiv buatc mba'hnoi, maiv buatc hleix cuotv. Domh nziaaux corc buonc 
jienv seix nyei. Yie mbuo maaih lamh hnamv njoux dugv maengc cuotv 


nyei jauv baac mi'aqv. 21 Dugv ziex hnoi zuangx mienh maiv nyanc haas 
nyungc. Baulo ziouc souv jienv ninh mbuo mbu'ndongx gorngv, “Zuangx 
gorx-youz aac, se gorngv meih mbuo muangx yie nyei waac, maiv cuotv 
Kelitv wuov norm koiv-nzou nor, mbuo maiv zuqc buangh naaiv deix sic 
hoic mbuo guangc ga'naaiv camv. 22 Hnangv haaix yaac baac, gunv bungx 
dingc hnyouv, meih mbuo maiv maaih yietc dauh haih zuqc guangc 
maengc. Kungx guangc naaiv poux nzangv hnangv, 23 weic zuqc dongh 
yie benx ninh nyei yaac buoqc zaangc me Tin-Hungh, maaih dauh ninh 
nyei fin-mienh a'hmuangx daaih souv jienv yie mei ga'hlen. 24 Ninh 
gorngv, ‘Baulo aah! Meih maiv dungx gamh nziex. Meih hnangv haaix oix 
zuqc mingh souv Hem Lomaa Domh Ziuh Hungh nyei nza'hmien. 
Tin-Hungh oix weic meih bun yietc zungv juangc nzangv nyei mienh dugv 
maengc cuotv.” 25 Zuangx gorx-youz aah! Gunv bungx hnyouv maah! Yie 
sienx Tin-Hungh. Ninh hnangv haaix nor gorngv za'gengh oix hnangv 
wuov nor zoux. 26 Mv baac mbuo nyei nzangv zungv OI zuqc piu mingh 
dox mbuo guangc yietc norm koiv-nzou.” 27 Taux ziepc feix hnoi wuov 
muonz yie mbuo nyei nzangv zuqc nziaaux buonc mbiouh mingh mbiouh 
daaih nyei viem wuov Me^ndi^de^le^nien Koiv. Ndaamv muonz mei 
dorngx, nzangv-nouh haiz hnangv nitv mbienx fatv deix aqv nor. 28 Ninh 
mbuo ziouc longc diuh hlaang ndoh jienv ga'naaiv hniev nyei bungx njiec 
ndorgc mangc gaax ndongc haaix ndo, buatc maaih nyic ziepc zamh ndo. 
Yietc zanc jiex ninh mbuo aengx ndorqc nzunc buatc ziepc hmz zamh ndo. 
29 Ninh mbuo gamh nziex nzangv haih nziangc zuqc la'bieiv, nzangv-nouh 
ziouc bungx biei norm zuic nzangv nyei ga'naaiv yiem wuov nzangv-dueiv. 
Zuic Hem, mangc maiv duqv lungh gaanv njang agv. 30 Nzangv-nouh 
hnamv oix biaux, ziouc zorgv nzangv-dorn bungx njiec koiv zoux hnangv 
oix bungx nzangv-m'nqorngv nyei ga'naaiv-zuic njiec nor. 31 Mv baac 
Baulo gorngv mbuox baeng-bieiv caux baeng, “Se gorngv nzangv-nouh 
maiv yiem naaiv nzangv nor, meih mbuo maiv haih duqv njoux.” 32 Baeng 
ziouc hngaqv dangx ndoh nzangv-dorn nyei hlaang bungx guangc mi'aqv. 
33 Lungh aav lamh deix njang aqv, Baulo kuinx zuangx mienh nyanc deix 
ga'naaiv. Ninh gorngv, “Duqv ziepc feix hnoi aqv, meih mbuo nzauh maiv 
nyanc haaix nyungc. 34 Hnangv naaiv yie kuinx meih mbuo oix zuqc nyanc 


deix ga'naaiv cingx daaih haih dugv maengc cuotv. Meih mbuo 
gorgv-mienh nyei mba'biei liemh yietc diuh man zuqc miete.” 35 Gorngv 
setv, Baulo ziouc zorgv njuov daaih dorng jienv zuangx mienh laengz 
zingh Tin-Hungh ziouc maeqv daaih nyanc. 36 Zuangx mienh ziouc haiz 
hnyouv longx deix, yietc zungv ziouc nyanc agv. 37 Yie mbuo yiem 
nzangv nyei mienh yietc zungv maaih nyic baeqv cietv ziepc luoqc laanh. 
38 Dauh dauh nyanc beuv ziouc bienh mbiauh guangc wuov koiv, oix bun 
nzangv heng deix. 


Nzangv Waaic Mv Baac Mienh Dugv Maengc Cuotv 


39 Lungh njang daaih, maiv maaih haas dauh ziegv dugv wuov norm 
dorngx, mv baac ninh mbuo buatc maaih norm wuom-gorgv maaih 
saa-ziou yuonh nyei, kuh cuotv nyei, ziouc dingc oix dorh nzangv cuotv 
wuov norm dorngx. 40 Ninh mbuo ziouc hngagv dangx zuic nzangv nyei 
ga'naaiv guangc, aengx jaiv nqoi nzangv-mbietc nyei hlaang. Ninh mbuo 
aengx corng jienv nzangv-m'nqorngv nyei ndie-mbuangh bun nziaaux 
buonc hungx jienv mingh cuotv wuov mbienz. 41 Mv baac mingh gau, 
nzangv buangh zuqc wuom-gapv, nzangv-m'ngorngv nziangc zuqc saa-ziou 
ndui gorgv jienv, maiv haih mingh. Nzangv-dueiv ziouc zuge wuom niouv 
huv mr'agv. 42 Baeng hnamv oix daix guangc zuiz-mienh, nziex ninh mbuo 
haih ziouh wuom baus mv bei. 43 Mv baac baeng-bieiv oix liouh Baulo 
ziouc maiv bun ninh mbuo daix yietc dauh. Ninh heuc haaix dauh haih 
ziouh wuom gunv tiux njiec wuom ziouh cuotv wuov mbienx aqv. 44 
Haaix dauh maiv haih ziouh wuom oix zuqc qam ndiangx-benv fai yiem 
nzangv haih mbiouh nyei ga'naaiv ziouh cuotv mbienx. Hnangv naaiv viet 
zungv ziouc cuotv mbienx, maiv zuqc guangc maengc. 


Gong-Zoh 28 


1 Zuangx mienh yietc zungv dugv maengc cuotv nzengc, faaux mbienx 
mingh, yie mbuo cingx daaih bm dugv naaiv norm koiv-nzou me mbuox 
heuc Morn^daa. 2 Yiem wuov nyei buonv-deic mienh zipv yie mbuo longx 


haic. Duih mbiungc, juangv haic, ninh mbuo ziouc buov douz bun yie 
mbuo nzaaux. 3 Baulo mingh lorz duqv yietc baav zaangh daaih buov 
douz. An wuov douz-nzauc douz jaamh zuqc jorm, maaih diuh naang-doqc 
yiem wuov zaangh cuotv daaih nyorgv jienv buoz, maiv bungx guangc. 4 
Buonv-deic mienh buatc naang ngaatc jienv Baulo nyei buoz saaih saaih 
wuov, ninh mbuo ziouc gorngv, “Naaiv laanh mienh gengh! dat jiex 
mienh agv. Yiem koiv njoux cuotv maengc daaih mv baac lungh ndau 
maiv bouc sengh ninh.” 5 Mv baac Baulo fengx ndutv naang bieqc 
douz-nzauc. Ninh yaac maiv benx haaix nyungc. 6 Yiem wuov nyei mienh 
laaic ninh haih omx fai king wuov ndau daic mv baac mangc lauh dangh 
nyei maiv buatc funge. Ninh mbuo ziouc goiv waac gorngv, “Naaiv laanh 
mienh gengh! zoux dauh zienh agv.” 7 Leih wuov norm dorngx maiv 
nangc go maaih wuov norm koiv-nzou nyei daauh mienh, mbuox heuc 
Bupc^li^atc, me ndeic. Ninh zipv yie mbuo mingh yiem biauv buo hnoi 
yaac juang duqv longx haic. 8 Bupc^li^ate nyei die butv baengc sin jorm, 
ga'sie yaac fiex kouv nyei, bueix jienv coux. Baulo biegc mingh mange, 
tengx ninh daux gaux liuz, dorh buoz maan ninh nyei sin, baengc ziouc 
longx mi'aqv. 9 Hnangv naaiv nor zoux liuz, yiem koiv-nzou nyei 
butv-baengc mienh yietc zungv daaih lorz Baulo, dauh dauh ziouc zorc 
longx nzengc. 10 Ninh mbuo yaac taaih yie mbuo, bun camv-nyungc 
ga'naaiv zoux zingh nyeic. Yie mbuo oix bieqc nzangv cuotv wuov zanc, 
yie mbuo qiemx zuqc nyei ga'naaiv ninh mbuo yaac fungx daaih an jienv 
nzangv. 


Baulo Mingh Taux Lomaa Zingh 


11 Yie mbuo yiem Morn^daa Koiv-Nzou buo hlaax nyieqc aengx bieqc 
nzangv mingh agv. Wuov poux nzangv se yiem Aa^lekv^saan^nde^lie 
Zingh daaih yaac yiem naaiv norm koiv-nzou jiex dong-gen hnoi. Nzangv- 
m'nqorngv diu jienv i dauh zienh nyei fangx benx sung-gu'nguaaz-dorn, 
zoux jangx-hoc. 12 Bieqc nzangv mingh taux Sal^laa^kiu hitv buo hnoi 
wuov. 13 Yiem naaic aengx mingh taux Le^yi^um Mungv. Da'nyeic hnoi 
maaih nziaauz yiem naamh bung maengx daaih, nga'haav yietc hnoi ziouc 


taux Bu^ti^o^li Mungv. 14 Taux wuov yie mbuo buangh zuge deix sienx 
Yesu nyei mienh. Ninh mbuo tov yie mbuo yiem yietc norm leiz-baaix 
wuov. Hnangv naaic yie mbuo ziouc mingh taux Lomaa Zingh. 15 Yiem 
wuov nyei gorx-youz haiz Dem gorngv yie mbuo daaih, ninh mbuo ziouc 
cuotv mingh taux Apc^bi^atc Hei caux Buo Norm Kaegv-Biauv wuov 
deix i norm laangz zipv yie mbuo. Baulo yietv buatc naaiv deix mienh 
ziouc laengz zingh Tin-Hungh yaac haiz hnyouv longx haic agv. 


Baulo Yiem Lomaa Zingh 


16 Yie mbuo taux Lomaa Zingh, hungh jaa sueih Baulo yiem ninh ganh 
nyei dorngx, mv baac maaih dauh baeng goux jienv. 17 Nqa'haav buo 
hnoi, Baulo tov Yiutai Mienh nyei mienh gox daaih. Daaih nzoih, Baulo 
gorngv mbuox ninh mbuo, “Zuangz gorx-youz aac, yie maiv zoux haaix 
nyungc dorngc mbuo nyei mienh yaac maiv zoux dorngc mbuo nyei 
ong-taaix nyei leiz, mv baac yie yiem Ye^lu^saa^lem Zingh zuqc zorgv 
zoux zuiz-mienh yaac zuqc jiu bun Lomaa jien. 18 Ninh mbuo siemv liuz 
yaac maiv buatc yie dorngc haaix nyungc zic duqv dats ziouc oix bungx 
yie. 19 Mv baac Yiutai Mienh nzaeng jienv, yie ziouc maiv haih funge 
zoux. Yie oix zuqc tov bun Lomaa Hungh dunx yie nyei sic. Mv baac maiv 
zeiz yie maaih haaix nyungc sic gox caux yie juangc fingx nyei mienh. 20 
Weic naaiv yie heuc meih mbuo daaih doix hmien gorngv. I^saa^laa^en 
Mienh maaih lamh hnamv weic zuqc ninh mbuo zuov jienv maaih dauh 
daaih. Se weic ninh mbuo zuov wuov dauh yie cingx zuqc naaiv 
hlieqv-limc ndoh.” 21 Muangx me mienh dau, “Yie mbuo maiv duqv zipv 
Yu^ndie Saengv nyei fienx gorngv taux meih nyei sic, yaac maiv maaih 
haaix dauh gorx-youz yiem wuov daaih gorngv meih zoux dorngc haaix 
nyungc. 22 Mv baac yie mbuo oix muangx meih ganh hnamv cuotv nyei 
jauv, weic zuqc meih sienx wuov nyungc leiz maiv gunv mingh taux haas 
yie mbuo yaac haiz mienh daanh.” 23 Hnangv naaic gorngv liuz, ninh 
mbuo ziouc dunx hnoi. Taux ninh mbuo dunx ziangx wuov hnoi maaih 
mienh gauh camv gapv zunv daaih yiem Baulo hitv nyei dorngx. Baulo 
ziangh hnoi zunh doz taux hmuangx, longc Mose mei Leiz-Latc caux 


Tin-Hungh nyei zuangx Douc Waac Mienh nyei Sou gorngv mengh 
Tin-Hungh zoux Ziouv gunv mienh nyei doz yaac kuinx ninh mbuo sienx 
Yesu. 24 Baulo gorngv naaiv deix waac maaih deix ziouc sienx, maaih 
deix maiv sienx. 25 Ninh mbuo ziouc fiuv-congx Dem cuotv. Maiv gaengh 
cuotv wuov zanc Baulo aengx tipv waac. Ninh gorngv, “Singx Lingh 
longc douc waac mienh, I^saa^yaa, caux mbuo nyei ong-taaix gorngv 
dugv horpc haic. 26 I^saa^yaa gorngv, ‘Meih oix zuqc mingh mbuox 
naaiv deix baeqc fingx, maiv gunv ndongc haaix muangx, meih mbuo yaac 
maiv bieqc hnyouv, ndongc haaix mangc, yaac maiv buatc. 27 Weic zuqc 
naaiv deix mienh nyei hnyouv nzotv. Ninh mbuo zotv jienv m'normh kuotv, 
yaac njipv jienv m'zing. Maiv zei aegv, ninh mbuo nyei m'zing haih mange 
dugv buatc, m'normh haih muangx dugv haiz. Hnyouv yaac haih mengh 
baegc. Hnangv mac ninh mbuo ziouc huin nzuonx daaih lorz yie, yie yaac 
oix zorc longx ninh mbuo.”” 28 Baulo aengx gorngv, “Hnangv naaiv meih 
mbuo oix zuqc hiuv agv. Tin-Hungh nyei njoux en ih zanc zunh taux 
fingx-fingx Janx, Janx yaac oix muangx.” 29 Baulo gorngv liuz naaiv deix 
waac, Yiutai Mienh ziouc nzaeng jienv jaax cuotv. 30 Baulo yiem ninh 
ganh gouv daaih nyei biauv buangv i hnyangx. Haaix dauh daaih lorz ninh, 
ninh a'hneiv zipv. 31 Ninh bungx laangc nyei zunh Tin-Hungh zoux Ziouv 
gunv mienh nyei doz, yaac zorgv Ziouv Yesu Giduc nyei jauv-louc njaaux 
ninh mbuo, yaac maiv maaih haaix dauh laanh jienv aqv. 


Lomaa 1 


1 Yie, Baulo, zoux Yesu Giduc nyei bou. Tin-Hungh ginv yie daaih zoux 
gong-zoh yaac paaiv yie zunh ninh nyei kuv fienx. 2 Naaiv kuv fienx zinh 
ndaangc Tin-Hungh laengz liuz aqy, yaac longc ninh nyei zuangx douc 
waac mienh fiev jienv wuov Ging-Sou. 3 Kuv fienx gorngv ninh nyei Dorn, 
mbuo nyei Ziouv Yesu Giduc, cuotv seix daaih benx dauh baamh mienh, 
zoux Ndaawitv nyei Zeiv-Fun. 4 Cing-nzengc nyei Singx Lingh yaac bun 
cing ninh zoux Tin-Hungh nyei Dorn, weic zuqc ninh daic mingh, 
Tin-Hungh longc domh qaqv bun ninh aengx nangh daaih. 5 Tin-Hungh 
longc ninh ceix en bun yie mbuo zoux gong-zoh, weic ninh nyei mengh 
dorh maanc fingx mienh sienx yaac muangx ninh nyei waac. 6 Liemh meih 
mbuo Lomaa Zingh nyei mienh, Tin-Hungh yaac heuc daaih benx Yesu 
Giduc nyei mienh mi'aqv. 7 Yie ziouc fiev fienx bun meih mbuo yiem 
Lomaa Zingh nyei zuangx mienh, dongh Tin-Hungh hnamv yaac heuc 
daaih benx ninh ganh nyei mienh wuov deix. Tov mbuo mei Zaangc Diex 
Tin-Hungh caux Zou Yesu Giduc ces en ceix baengh orn bun meih 
mbuo. Baulo Oix Mingh Yiem 


Douc Lomaa Zingh 


8 Da'yietv, Yesu Giduc bun yie weic meih mbuo zuangx mienh laengz 
zingh yie nyei Tin-Hungh, weic zuqc lungh ndiev mienh haiz gorngv meih 
mbuo sienx dugv longx. 9 Tin-Hungh, dongh yie buangv hnyouv tengx 
zoux gong zunh ninh nyei Dorn nyei kuv fienx wuov dauh, haih tengx yie 
zoux zorng-zengx. Ninh hiuv duqv yie haaix zanc daux gaux yie tih taux 
meih mbuo. 10 Yie oix mingh meih mbuo naaic lauh haic agv, mv baac 
mingh maiv ziangh. Yie tov Tin-Hungh, se gorngv ei ninh nyei za'eix, koi 
jauv bun yie ih zanc maaih qangx dugv mingh meih mbuo naaic. 11 Yie 
za'gengh! oix buatc haic meih mbuo, weic bun meih mbuo dugv Singx 
Lingh nyei zingh mec ziouc tengx meih mbuo sienx gauh henv. 12 Yie 
gorngv nyei se, meih mbuo dugv buatc yie nyei sienx fim, yie yaac dugv 
buatc meih mbuo nyei sienx fim, laanh ziouc haih tengx laanh sienx gauh 


henv. 13 Zuangx gorx-youz aac, yie oix meih mbuo hiuv dugv yie jiez ziex 
nzunc hnyouv oix mingh meih mbuo naaic mv baac maaih sic zorv Hem, 
mingh maiv ziangh. Yie oix mingh meih mbuo naaic, yiem meih mbuo 
mbu'ndongx dorh mienh sienx Ziouv hnangv yie yiem camv-fingx Janx 
mbu'ndongx dorh nor. 14 Maiv gunv haaix nyungc mienh, yiem mungv fai 
yiem lomc met, dogc jiex sou fai maiv doqc jiex sou nyei, yie ndongc 
haaix zungv qiemx zuqc tengx. 15 Weic naaiv yie za'gengh oix zunh kuv 
Dem bun meih mbuo Lomaa Zingh nyei mienh. 


Kuv Fienx Nyei Domh Qaqv 


16 Yie zungv maiv nyaiv kuv fienx weic zuqc naaiv kuv fienx se 
Tin-Hungh nyei domh qaqv haih njoux yietc zungv sienx nyei mienh, njoux 
Yiutai Mienh ndaangc, nqa'haav cingx taux fingx-fingx Janx. 17 Naaiv kuv 
fienx biux mengh Tin-Hungh hnangv haaix nor bun mienh caux ninh horpc 
hnyouv, se yiem gorn oix zuqc sienx yaac sienx taux setv mueiz. Hnangv 
Ging-Sou fiev jienv gorngv nor, "Haas dauh sienx kaux Tin-Hungh ziouc 
caux Tin-Hungh horpc hnyouv, wuov dauh dugv ziangh jienv.” 


Lungh Ndiev Mienh Yietc Zungv Baamz Zuiz 


18 Tin-Hungh yiem wuov tin-dorngh biux mengh ninh nouz haic mienh 
mango piex ninh, yaac nouz haic mienh zoux nyei yietc zungv waaic sic. 
Ninh mbuo zoux nyei waaic sic muangh jienv zien leiz, maiv bun mienh 
hiuv. 19 Tin-Hungh ziouc dmgc ninh mbuo nyei zuiz, weic zuqc ninh mbuo 
haih hiuv dugv Tin-Hungh. Se Tin-Hungh ganh biux mengh bun ninh mbuo 
hiuv. 20 Yiem ze lungh zeix ndau daaih wuov zanc, Tin-Hungh yietc liuz 
yiem nyei domh gagv caux ninh mei fiem-fingx, maiv gunv m'zing mange 
maiv buatc mv baac Tin-Hungh bun mienh mengh mengh hiuv dugv nyei. 
Buatc Tin-Hungh zeix daaih nyei ga'naaiv ziouc bun ninh mbuo hiuv dugv 
Tin-Hungh aqv. Ninh mbuo ziouc maiv maaih dorngx jaiv sin. 21 Ninh 
mbuo hiuv dugv Tin-Hungh mv baac maiv taaih ninh zoux Tin-Hungh yaac 
maiv laengz zingh ninh. Ninh mbuo hnamv nyei jauv ziouc maiv lamh 


longc agv. Hnyouv hngongx yaac hmuangz mr'agv. 22 Ninh mbuo ceng 
ganh cong-mengh mv baac ninh mbuo hngongx haic. 23 Ninh mbuo horpc 
zuqc zaangc yietc liuz ziangh, njang-laangc nyei Tin-Hungh. Daaux 
nzuonx ninh mbuo zaangc miuc-fangx, dongh haih daic nyei mienh nyei 
fangx zeiv caux norqc caux saeng-kuv caux nyorng ndau nyei ga'naaiv nyei 
fangx. 24 Weic naaiv, Tin-Hungh sueih ninh mbuo ei ganh nyei hnyouv 
hanc zoux laih hlopv nyei sic, longc ninh mbuo nyei sin, laanh caux laanh 
zoux nyaiv haic mei sic. 25 Ninh mbuo dorh Tin-Hungh nyei zien leiz goiv 
benx jaav leiz daaih longc. Ninh mbuo buoqc zaangc zeix daaih nyei 
ga'naaiv div Zeix Maanc Muotc Wuov Dauh, dongh mienh yietc liuz oix 
zuqc ceng wuov dauh. Aamen. 26 Laaix mienh hnangv naaiv nor zoux, 
Tin-Hungh sueih ninh mbuo ei ganh nyei hnyouv hanc zoux nyaiv haic nyei 
sic. M'sieqv dorn horpc zuqc longc m'jangc dorn, daaux nzuonx m'sieqv 
longc m'siegv. 27 M'jangc dorn yaac fih hnangv nyei guangc m'siegv dorn 
maiv longc. M'jangc dorn hanc oix longc m'jangc hnangv douz zieqc jienv 
hnyouv nor jorm, laanh caux laanh zoux nyaiv haic nyei sic. Ninh mbuo 
zoux nyei waaic sic ziouc winh bun ninh mbuo ganh agv. 28 Laaix mienh 
hnyouv ngaengc, maiv oix hiuv Tin-Hungh, Tin-Hungh cingx daaih maiv 
gunv ninh mbuo. Sueih ninh mbuo gan ninh mbuo ganh waaic haic nye; 
hnyouv zoux maiv horpc zuqc zoux mei sic. 29 Ninh mbuo kungx zoux 
nyungc-nyungc waaic haic, orqv haic nyei sic, mauv ga'naaiv, laanh caux 
laanh zoux maiv benx nyei jauv. Ninh mbuo mueic jiegv, daix mienh, 
nzaeng jaax, nduov mienh, hnamv oix hoic mienh, gorngv waac-huv, 30 
pien buix daanh mienh, nzorng Tin-Hungh, gorngv dogc mienh, zoux 
maux, ceng-hlo, daav za'eix zoux waaic sic, maiv muangx diex maac. 31 
Ninh mbuo hngongx, maiv ei laengz nyei waac zoux, maiv hnamv mienh 
yaac maiv korv-lienh mienh. 32 Ninh mbuo hiuv dugv Tin-Hungh nyei leiz 
gorngv zoux naaiv nyungc sic nyei mienh oix zuge daic. Maiv daan ninh 
mbuo ganh zoux hnangv, mienh zoux, ninh mbuo yaac a'hneiv nyei. 


Lomaa 2 


1 Mienh muoz aac, hnangv naaic, maiv gunv meih dongh haaix dauh, meih 


dingc zoux naaiv nyungo sic nyei mienh mei zuiz, meih maiv lamh jaiv sin 
agv. Meih hnangv haaix nor dinge mienh mei zuiz, meih ziouc dinge ganh 
nyei zuiz, weic zuqc meih zoux nyei caux ninh mbuo zoux nyei se fih 
hnangv nyei. ` Mbuo hiuv duqv Tin-Hungh dingc zou wuov nyungc sic 
nyei mienh maaih zuiz se horpc nyei. 3 Mienh muoz aac, meih dinge 
mienh nyei zuiz mv baac meih yaac hnangv ninh mbuo nor zoux dorngc. 
Meih hnamv meih haih biaux dugv ndutv, maiv zuqc Tin-Hungh dingc 
meih nyei zuiz fai? 4 Tin-Hungh nyei en jaaix haic, ninh yaac hnyouv 
ndaauv, maaih noic, mv baac meih mangc piex fai? Meih maiv hiuv duqv 
se Tin-Hungh nyei en oix dorh meih goiv hnyouv fai? 5 Mv baac meih nyei 
hnyouv ngaengc, maiv kangv goiv. Zuov taux Tin-Hungh biux mengh ninh 
nouz mienh nyei zuiz, dongh ninh baengh fim nyei siemv zuiz wuov hnoi, 
meih ziouc zuqc dingc gauh hniev. 6 Weic zuge Tin-Hungh oix ziux mouz 
laanh mienh zoux nyei sic winh bun ninh mbuo. 7 Maaih deix mienh 
zanc-zanc longc hnyouv zoux kuv sic, lorz yiem Tin-Hungh daaih nyei 
njang-laangc, oix ninh taaih yaac bun maiv haih zitc nyei maengc. Dongh 
naaiv nyungc mienh Tin-Hungh oix ceix yietc liuz nyei maengc bun ninh 
mbuo. 8 Mv baac kungx douh ganh dugv longx, ngaengc zien leiz, zoux 
waaic sic wuov deix, Tin-Hungh ziouc qiex jiez, nouz haic ninh mbuo. 9 
Dauh dauh zoux orgv mei baamh mienh zungv oix zuqc buangh kouv mei 
naanc zingh. Yiutai Mienh zuqc ndaangc, Janx zuqc nqa'haav. 10 Mv baac 
dongh zoux longx nyei mienh, Tin-Hungh oix bun njang-laangc, oix taaih, 
yaac oix bun baengh orn ninh mbuo. Bun Yiutai Mienh ndaangc, nga'haav 
bun Janx, 11 weic zuqc Tin-Hungh maiv mangc haaix dauh nyei hmien. 12 
Janx maiv maaih Mose nyei leiz-latc. Ninh mbuo baamz zuiz ninh mbuo 
zuqc miete mv baac maiv zeiz leiz-latc dinge. Yiutai Mienh maaih Mose 
nyei leiz-latc. Ninh mbuo baamz zuiz, ziouc zm leiz-latc zuqc dinge zuiz. 
13 Maiv zeiz mienh haiz liuz leiz-latc ziouc haih duqv caux Tin-Hungh 
horpc hnyouv. Kungx dongh ei jienv leiz-latc zoux wuov deix hnangv 
duqv caux ninh horpc hnyouv. 14 Jam maiv maaih Mose nyei leiz-latc. 
Mv baac se gorngv ninh mbuo ei ganh nyei hnyouv hnamv cuotv daaih 
zoux horpc leiz-latc, maiv gunv ninh mbuo maiv maaih leiz-latc, ninh 
mbuo ganh se zoux ninh mbuo ganh nyei leiz-latc. 15 Ninh mbuo zoux 


nyei sic bun cing leiz-latc fiev jienv ninh mbuo mei hnyouv agv. Ninh 
mbuo nyei hnyouv bun ninh mbuo hiuv dugv ninh mbuo zoux horpc fai 
maiv horpc. Maaih ziangh hoc hnyouv gox ninh mbuo, maaih ziangh hoc 
bun ninh mbuo hiuv dugv zoux dugv horpc. 16 Ziux yie zunh me kuv 
Dem. taux siemv nyei hnoi, Tin-Hungh oix longe Giduc Yesu hnangv 
naaiv nor siemv mienh gem jienv nyei sic. 


Leiz-Latc Hnangv Haaix Nor Tengx Yiutai Mienh 


17 Meih ganh ni? Meih gorngv meih zoux Yiutai Mienh yaac kaux 
leiz-latc. Meih bungx waac-maux gorngv ganh gauh hiuv duqv Tin-Hungh, 
18 yaac hiuv dugv Tin-Hungh oix meih hnangv haaix nor zoux. Meih yaac 
gorngv meih hoqc jiex leiz-latc cingx daaih hiuv dugv zoux haaix nyungc 
gauh horpc jiex. 19 Meih yaac sienx meih haih ken m'zing maengh nyei 
mienh, yaac zoux njang bun yiem hmuangx nyei mienh buatc, 20 meih 
haih njaaux hngongx nyei mienh, yaac zoux fin-saeng njaaux fu'jueiv, weic 
zuqc meih maaih Mose me leiz-latc. Yiem leiz-latc maaih wuonh zaang 
caux zien leiz. 21 Hnangv naaic, meih njaaux mienh, zoux haaix nyungc 
maiv njaaux meih ganh? Meih zunh mbuox mienh, “Maiv dungx zoux 
zaqc.” Daaux nzuonx meih ganh zoux zaqc fai? 22 Meih gorngv, “Maiv 
dungx hienx auv hienx ngoz.” Meih ganh hienx nyei fai? Meih nzorng 
miuc-fangx mv baac meih nimc miuc-biauv nyei ga'naaiv fai? 23 Meih 
bungx waac-maux gorngv meih maaih Tin-Hungh nyei leiz-latc, mv baac 
meih baamz leiz-latc ki Tin-Hungh fai? 24 Ging-Sou fiev jienv gorngv, 
“Laaix meih mbuo Yiutai Mienh, Jam cingx daaih ki Tin-Hungh.” 25 Se 
gorngv meih ei jienv leiz-latc zoux, meih jiex gaatv nyei leiz ziouc maaih 
lamh longc nyei. Mv baac meih baamz leiz-latc nor, meih jiex liuz gaatv 
nyei leiz yaac maiv lamh longc. 26 Se gorngv Janx maiv gaengh jiex gaatv 
nyei leiz mv baac ei jienv leiz-latc zoux nor, Tin-Hungh oix funx ninh se 
hnangv jiex gaatv nyei leiz maiv zeiz? 27 Maiv jiex gaatv nyei leiz mv 
baac ei jienv leiz-latc zoux nyei mienh ziouc dinge meih mbuo nyei zuiz, 
dongh maaih leiz-latc fiev Hem, yaac jiez gaatv nyei leiz, mv baac corc 
baamz leiz-latc nyei mienh. 28 Zien-zien Yiutai Mienh se mam zeiz kungx 


ei beih zaangc funx. Zien jiex gaatv mei leiz yaac maiv zeiz kungx ei sin 
gaatv hnangv. 29 Zien-zien Yiutai Mienh se dongh yiem hnyouv gu'nyuoz 
zoux nyei. Ninh nyei hnyouv jiex gaatv nyei leiz. Naaiv se Singx Lingh 
ZOUZ nyei gong, maiv zeiz leiz-latc zoux. Naaiv nyungc mienh, baamh 
mienh maiv ceng, mv baac Tin-Hungh ceng. 


Lomaa 3 


1 Wuov nyungc, Yiutai Mienh maaih haaix nyungc gauh longx? Jiex gaatv 
nyei leiz maaih haaix nyungc maaih lamh longc nyei fai? 2 Maaih nye; 
lorgc. Weic nyungc-nyungc maaih lamh longc nyei. Da'yietv, Tin-Hungh 
zorgv ninh ganh nyei waac jiu bun Yiutai Mienh goux. 3 Se gorngv maaih 
deix maiv ziepc zuogv hnangv haaix nor? Wuov nyungc ninh mbuo zoux 
bun Tin-Hungh ziepc zuoqv nyei jauv maiv lamh longc fai? 4 Maiv zeiz! 
Maiv gunv lungh ndiev mienh dauh dauh gorngv-baeqc, Tin-Hungh kungx 
haih gorngv zien hnangv. Hnangv Ging-Sou fiev jienv gorngv, “Meih 
gorngv nyei waac bun cing meih horpc. Meih zuqc siemv nyei ziangh hoc 
meih yaac dugv hingh.” 5 Ih zanc yie oix gorngv naaiv deix waac se 
hnangv baamh mienh hnamv cuotv daaih gorngv nor. Nziex maaih mienh 
gorngv, “Se gorngv mbuo zoux nyei waaic sic bun cing Tin-Hungh zoux 
dugv horpc, wuov nyungc mbuo oix zuqc hnangv haaix nor gorngv? 
Tin-Hungh nouz mbuo se ninh maiv baengh fim fai?” 6 Zungv maiv zeiz! 
Se gorngv Tin-Hungh maiv baengh fim, ninh hnangv haaix nor haih siemv 
lungh ndiev mienh? 7 Nziex maaih mienh haih gorngv, “Se gorngv yie 
zoux maiv zingx gauh haih bun cing Tin-Hungh zoux duqv zingx, ziouc 
bun mienh gauh dugv buatc Tin-Hungh me njang-laangc. Hnangv naaic, 
Tin-Hungh weic haaix diuc corc dinge yie zoux zuiz-mienh?” 8 Wee 
haaix diuc maiv gorngv, “Oix zuqc zoux waaic sic cingx daaih haih cuotv 
kuv sic?” Maaih deix gorngv waac-huv mbuox mienh yie mbuo hnangv 
naaiv nor gorngv. Ninh mbuo zuqc dinge zuiz se horpc haic agv. 


Maiv Maaih Haas Dauh Zoux Dugv Horpc Nzengc 


9 Wuov nyungc, mbuo Yiutai Mienh gauh longx Janx fai? Maiv zeiz. 
Zungv gorngv jiex met, Yiutai Mienh caux Janx, yietc zungv zuqc zuiz 
nyei gagv gunv jienv. 10 Hnangv Ging-Sou fiev jienv gorngv, “Maiv maaih 
haaix dauh caux Tin-Hungh horpc hnyouv, yietc dauh yaac maiv maaih. 
11 Maiv maaih haaix dauh mengh baeqc, yaac maiv maaih haaix dauh oix 
lorz Tin-Hungh. 12 Dauh dauh huin nqaang leih Tin-Hungh. Yietc zungv 
ziouc waaic nzengc mi'agv. Maiv maaih haaix dauh zoux longx, viet 
dauh yaac maiv maaih.” 13 “Ninh mbuo nyei jaang-hoh hnangv wetv tong 
nyei janx-daic zouv nor. Ninh mbuo longc mbietc gorngv waac nduov 
mienh.” “Nzuih meix yaac gorngv waac-dogc hnangv naang-dogc nyei 
ndie nor.” 14 “Maaih im haic, zioux mienh nyei waac buangv nzengc 
nzuih.” 15 “Ninh mbuo hungh hec zoux doqc daix mienh siepv, 16 mingh 
taux haaix yaac kungx zoux waaic bun mienh kouv hnangv. 17 Baengh orn 
nyei jauv ninh mbuo maiv hiuv.” 18 “Ninh mbuo yaac maiv hiuv dugv 
gamh nziex Tin-Hungh.” 19 Mbuo hiuv dugv leiz-latc fiev daaih gorngv 
nyei yietc zungv se gorngv bun yiem leiz-latc ga'ndiev mei mienh. Hnangv 
naaiv bun mouz laanh mienh maiv maaih waac gorngv, yaac bun lungh 
ndiev mienh zuqc Tin-Hungh siemv zuiz. 20 Weic zuqc ei Tin-Hungh 
mangc, maiv maaih yietc dauh mienh weic ei jienv leiz-latc zoux haih 
duqv caux Tin-Hungh horpc hnyouv. Leiz-latc kungx bun mienh hiuv duqv 
ganh maaih zuiz hnangv. 


Tin-Hungh Hnangv Haaix Nor Bun Mienh Caux Ninh Horpc Hnyouv 


21 Ih zanc Tin-Hungh bun mienh hiuv dugv hnangv haaix nor haih duqv 
caux ninh horpc hnyouv daaih. Se maiv zeiz kaux leiz-latc. Mv baac 
Leiz-Latc caux Douc Waac Mienh nyei Sou zoux zorng-zengx gorngv 
naaiv maiv kau? leiz-latc nyei za'eix. 22 Weic zuqc mienh sienx kaux 
Yesu Giduc, Tin-Hungh cingx bun dauh dauh sienx ninh wuov deix duqv 
caux ninh horpc hnyouv. Yaac maiv maaih haaix dauh ganh nyungc, 23 
weic zuqc mouz laanh mienh zungv baamz zuiz, leih dugv Tin-Hungh nyei 
njang-laangc go. 24 Mv baac Tin-Hungh baeqc baeqc ces en, longe Giduc 
Yesu zuoqc mienh nzuonx ziouc bun mienh caux ninh horpc hnyouv daah. 


25 Tin-Hungh jiu Yesu zoux ziec nyei ga'naaiv weic bun mienh sienx kaux 
Yesu nyei nziaamv ziouc duqv Tin-Hungh guangc zuiz. Tin-Hungh hnangv 
naaiv nor zoux, biux mengh ninh se baengh fim nyei. Zinh ndaangc 
Tin-Hungh zoux hnyouv ndaauv, maiv gaengh zorgv mienh nyei zuiz. 26 
Mv baac ih zanc Tin-Hungh bun cing ninh baengh fim nyei, weic zuqc 
mienh baamz zuiz mv baac haaix dauh sienx kaux Yesu Giduc, Tin-Hungh 
bun wuov dauh caux ninh horpc hnyouv. 27 Hnangv naaic, mbuo dorh 
haaix nyungc daaih bungz waac-maux? Maiv maaih haat nyungc. Weic 
haaix diuc maiv maaih? Weic zuge mbuo ei jienv leiz-latc zoux fai? Maiv 
zeiz. Se weic zuqc mbuo aen hnangv. 28 Mbuo hiuv dugv Tin-Hungh 
bun mienh caux ninh horpc hnyouv se weic mbuo sienx kaux Yesu, maiv 
zeiz weic ei leiz-latc zoux. 29 Tin-Hungh kungx zoux Yiutai Mienh mei 
Tin-Hungh hnangv fai? Ninh maiv zoux Janx nyei Tin-Hungh? Zoux nyei 
lorqc. Ninh yaac zoux Janx nyei Tin-Hungh. 30 Kungx maaih nduqc dauh 
Tin-Hungh hnangv. Ninh oix bun liemh Yiutai Mienh, liemh Jans caux 
ninh horpc hnyouv. Yietc zungv duqv caux ninh horpc se weic ninh mbuo 
sienx kaux Yesu. 31 Wuov nyungc, mbuo sienx Yesu ziouc bun leiz-latc 
ndortv fai? Maiv zeiz. Daaux nzuonx mbuo zoux bun leiz-latc gauh 
wuonv. 


Lomaa 4 


1 Wuov nyungc, mbuo oix zuqc hnangv haaix nor gorngv? Ei mbuo Yiutai 
Mienh nyei douh zong, zoux ong-taaix-ngaeqv wuov dauh Apc^laa^ham, 
hnangv haaix nor dugv caux Tin-Hungh horpc hnyouv? 2 Se gorngv 
Apc^laa^ham weic ninh zoux nyei sic duqv caux Tin-Hungh horpc 
hnyouv, ninh ziouc haih bungx waac-maux. Mv baac yiem Tin-Hungh nyei 
nza'hmien Apc^laa^ham maiv haih bungx waac-maux. 3 Ging-Sou gorngv, 
“Apc^laa^ham sienx Tin-Hungh. Weic ninh sienx, Tin-Hungh ziouc funx 
Apc^laa^ham caux ninh horpc hnyouv.” 4 Mienh zoux gong dugv 
gong-zinh. Ninh nyei gong-zinh maiv funx zoux zingh nyeic, se ninh ganh 
bietv daaih nyei hnangv. uh maiv kaux ganh zoux nyei sic mv baac sienx 
kaux Tin-Hungh, dongh bun zuiz-mienh caux ninh horpc hnyouv wuov 


dauh, weic ninh sienx, Tin-Hungh ziouc funx wuov dauh caux ninh horpc 
hnyouv mi'aqv. 6 Ndaawitv yaac fih hnangv me gorngv, maiv kaux ganh 
zoux nyei sic mv baac sienx kaux Tin-Hungh ziouc duqv caux Tin-Hungh 
horpc hnyouv, wuov nyungc mienh maaih njien-youh agv. 7 Ndaawitv 
gorngv, “Haaix dauh zoux dorngc zuiz mv baac duqv Tin-Hungh guangc 
nqoi, ninh baamz zuiz mv baac Tin-Hungh guangc ninh nyei zuiz, wuov 
dauh maaih orn-lorgc. 8 Haaix dauh maiv zuqc Zou funx ninh maaih 
zuiz, wuov dauh ziouc maaih orn-lorgc agv.” 9 Naaiv nyungc njien-youh, 
kungx jiex gaatv mei leiz wuov deix mienh haih maaih hnangv fai? Maiv 
zeiz. Maiv jiex gaatv nyei mienh mv baac haih maaih nyei. Yie mbuo 
zungv gorngv jiex nyei. Apc^laa^ham sienx Tin-Hungh, Tin-Hungh ziouc 
funx Apc^laa^ham caux ninh horpc hnyouv m'i'aqv. 10 Tin-Hungh ziangh 
haaix funx Apc^laa^ham caux ninh horpc hnyouv? Wuov zanc 
Apc^laa^ham jiex gaatv me leiz fai maiv gaengh jiex? Wuov zanc ninh 
corc maiv gaengh jiex. 11 Ninh nqa'haav cingx daaih jiex. Naaiv jiex 
gaatv nyei leiz zoux jangx-hoc hnangv nqaapv jienv yienx, bun cing 
Apc^laa^ham sienx Tin-Hungh, Tin-Hungh ziouc funx caux ninh horpc 
hnyouv. Hnangv naaic, Apc^laa^ham ziouc zoux viet zungv sienx 
Tin-Hungh nyei mienh nyei ong-taaix-ngaeqv, maiv gunv ninh mbuo maiv 
gaengh jiex gaatv nyei leiz. Mv baac mienh sienx Tin-Hungh, Tin-Hungh 
ziouc funx ninh mbuo caux ninh horpc hnyouv aqy. 12 Apc^laa^ham yaac 
zoux jiex gaatv nyei leiz wuov deix mienh nyei ong-taaix-ngaeqv. Maiv 
zeiz laaix ninh mbuo jiex gaatv mei leiz, se weic zuqc ninh mbuo sienx 
Tin-Hungh hnangv Apc^laa^ham maiv gaengh jiex gaatv mei leiz sienx 
Tin-Hungh wuov nor. 


Mienh Sienx Tin-Hungh, Tin-Hungh Ziouc Ei Ninh Laengz Nyei Waac 
Zoux 


13 Tin-Hungh laengz waac bun Apc^laa^ham caux ninh nyei zeiv-fun. 
Ninh gorngv baamh gen oix benx ninh mbuo nyei buonc. Tin-Hungh 
hnangv naaiv nor laengz maiv zeiz weic Apc^laa^ham ei leiz-latc zoux. Se 
weic Apc^laa^ham sienx Tin-Hungh, Tin-Hungh ziouc funx Apc^laa^ham 


caux ninh horpc hnyouv. 14 Se gorngv Tin-Hungh laengz naaiv deix waac 
bun ei leiz-latc zoux nyei mienh, mienh sienx Tin-Hungh ziouc maiv maaih 
eix leiz. Tin-Hungh laengz nyei waac yaac maiv lamh longc. 15 Mienh 
maiv ei jienv leiz-latc zoux, Tin-Hungh ziouc nouz haic mienh. Mv baac 
haaix norm dorngx maiv maaih leiz-latc, yiem wuov maiv haih baamz 
leiz-latc. 16 Weic naaiv, Apc^laa^ham me zeiv-fun oix zuqc sienx kaux 
Tin-Hungh cingx dugv zipv ei Tin-Hungh laengz nyei waac. Ninh mbuo 
dugv zipv se weic Tin-Hungh nyei en hnangv. Ei Tin-Hungh laengz mei 
waac ninh beu jienv Apc^laa^ham mei yietc zungv zeiv-fun duqv zipv. 
Maiv zeiz kungx ei leiz-latc zoux wuov deix dugv zipv hnangv. Ninh yaac 
laengz bun yietc zungv sienx hnangv Apc^laa^ham sienx wuov deix duqv 
zipv, weic zuqc Apc^laa^ham zoux mbuo yietc zuangx nyei ong-taaix- 
ngaegv. 17 Hnangv Ging-Sou fiev jienv gorngv, “Yie bun meih zoux 
camv-fingx mienh nyei ong-taaix-ngaeqv.” Ei Tin-Hungh mange, 
Apc^laa^ham zoux mbuo nyei die. Apc^laa^ham sienx wuov dauh 
Tin-Hungh se dongh bun daic mingh nyei mienh nangh daaih yaac dongh 
heuc maiv gaengh maaih nyei ga'naaiv maaih daaih ziouc za'gengh maaih 
daaih wuov dauh Tin-Hungh. 18 Maiv gunv Apc^laa^ham ganh buatc 
maiv lamh hnamv aqy, ninh sienx Tin-Hungh ziouc maaih lamh hnamv 
nyei, cingx duqv zoux ziex fingx mienh nyei ong-taaix-ngaeqv. Hnangv 
Ging-Sou gorngv, “Meih zungv oix maaih zeiv-fun ndongc naaiv camv.” 
19 Wuov zanc Apc^laa^ham aav lamh ndapv bieqc yietc baegv hnyangx. 
Ninh hiuv dugv ninh ganh nyei sin dorngx hnangv daic mi'aqv nor. Saalaa 
saeng-yungz nyei ziangh hoc yaac jiex mr'agv. Mv baac Apc^laa^ham 
corc sienx wuonv Tin-Hungh, yaac maiv tuix bouc. 20 Ninh sienx 
Tin-Hungh oix ei jienv wuov deix laengz nyei waac zoux. Ninh nyei 
hnyouv yaac maiv hlungh hluotv, corc jaa sienx gauh wuonv yaac ceng 
Tin-Hungh. 21 Apc^laa^ham sienx dingc Tin-Hungh oix ei wuov deix 
laengz nyei waac zoux. 22 Weic zuqc Apc^laa^ham hnangv naaiv nor 
sienx Tin-Hungh, Tin-Hungh ziouc funx Apc^laa^ham caux ninh horpc 
hnyouv mi'aqv. 23 “Funx ninh caux Tin-Hungh horpc hnyouv mi'aqy,” 
naaiv joux waac maiv daan weic Apc^laa^ham fiev hnangv. 24 Yaac weic 
mbuo fiev weic zuqc mbuo sienx Tin-Hungh, dongh bun mbuo mer Ziouv 


Yesu nangh daaih wuov dauh. Hnangv naaic, Tin-Hungh ziouc funx mbuo 
caux ninh horpc hnyouv mr'agv. 25 Yesu zuqc jiu bun mienh daix se laaix 
mbuo mei zuiz. Zuqc dam daic mv baac Tin-Hungh aengx bun ninh nangh 
daaih weic bun mbuo dugv caux Tin-Hungh horpc hnyouv. 


Lomaa 5 


1 Mbuo sienx kaux Tin-Hungh ziouc duqv caux Tin-Hungh horpc hnyouv. 
Hnangv naaic, mbuo nyei Ziouv Yesu Giduc bun mbuo dugv caux 
Tin-Hungh maaih baengh orn. 2 Weic zuge mbuo sienx kaux Giduc ninh 
ziouc bun mbuo bm Tin-Hungh nyei en, dongh mbuo ih zanc dugv mei 
en. Mbuo a'hneiv haic weic zuqc hiuv dinge mbuo oix dugv buonc 
Tin-Hungh nyei njang-laangc. 3 Maiv daan naaiv hnangv, maiv gunv mbuo 
maaih naanc zingh, mbuo orn-lorqc haic weic zuqc mbuo hiuv duqv naanc 
zingh bun mbuo maaih noic diev dugv. 4 Mbuo maaih noic diev, 
Tin-Hungh ziouc buatc horpc hnyouv, mbuo cingx daaih maaih lamh 
hnamv. 5 Hnangv naaic maaih lamh hnamv maiv haih bun mbuo piatv, 
weic zuqc Tin-Hungh cet Singx Lingh bun mbuo yaac longc Singx Lingh 
bun mbuo hiuv dugv Tin-Hungh ndongc haaix hnamv mbuo. 6 Dongh 
mbuo maiv maaih gagv tengz dugv mbuo ganh wuov zanc, Giduc ei 
Tin-Hungh dingc daaih nyei ziangh hoc weic zuiz-mienh daic. 7 Weic gan 
leiz-latc muonc nyei mienh daic se aqc nyei. Weic kuv mienh daic nziex 
haih maaih dauh baav gaamv daic mv bei. 8 Mv baac Tin-Hungh bun cing 
ninh ndongc haaix hnamv mbuo. Dongh mbuo corc zoux zuiz-mienh nyei 
ziangh hoc Giduc weic mbuo daic. 9 Ih zanc mbuo kaux Giduc nyei 
nziaamv ziouc duqv caux Tin-Hungh horpc hnyouv. Hnangv naaic, Giduc 
yietc zei oix njoux mbuo, maiv bun Tin-Hungh nouz. 10 Mbuo corc zoux 
Tin-Hungh nyei win-wangv wuov zanc, Tin-Hungh nyei Dorn daic mingh 
bun mbuo caux Tin-Hungh horpc hnyouv. Ih zanc mbuo caux Tin-Hungh 
horpc hnyouv, ninh nyei Dorn nangh daaih ziangh jienv ziouc yietc zei oix 
njoux mbuo. 11 Maiv daan mbuoqc naaiv. Mbuo a'hneiv weic zuqc 
Tin-Hungh longc mbuo mei Ziouv Yesu Giduc bun mbuo caux ninh horpc 
hnyouv. 


Aa^ndam Caux Giduc 


12 Laaix nduqc laanh mienh baamz zuiz, zuiz bieqc baamh gen. Zuiz yaac 
zoux bun mienh zuqc daic. Weic naaiv zuqc daic nyei gagv linh jienv 
mingh bun maanc mienh zuqc daic weic zuqc dauh dauh mienh baamz 
zuiz. 13 Tin-Hungh maiv gaengh bun leiz-latc mienh wuov zanc, zuiz yiem 
baamh gen ndaangc aqv. Mv baac yiem haaix maiv maaih leiz-latc, yiem 
wuov maiv funx maaih zuiz. 14 Hnangv haaix yaac baac, yiem Aa^ndam 
nyei lungh ndiev taux Mose nyei lungh ndiev, zuqc daic nyei gagv gunv 
Hem maanc mienh. Liemh maiv baamz zuiz hnangv Aa^ndam baamz mei 
zuiz wuov deix yaac zuqc daic nyei qaqv gunv jienv. Aa^ndam zoux 
nqa'haav oix daaih wuov laanh mei nyungc zeiv mv baac ninh mbuo i 
laanh maiv fih hnangv, 15 weic zuqc Tin-Hungh baegc baeqc bun nyei 
zingh nyeic caux Aa^ndam baamz nyei zuiz maiv fih hnangv. Laaix yietc 
laanh mienh baamz zuiz, mienh camv nyei zuqc daic. Mv baac Tin-Hungh 
nyei en caux ninh baeqc baeqc bun nyei zingh nyeic gauh hlo jiex, dongh 
ninh longc yietc laanh mienh, Yesu Giduc, nyei en, bun mienh camv dugv 
nyei zingh nyeic. 16 Tin-Hungh ceix bun nyei zingh nyeic caux yietc laanh 
mienh baamz nyei zuiz maiv fih hnangv. Yietc laanh mienh baamz viet 
nzunc zuiz ziouc zuqc dingc jienv zuiz agv. Mienh camv baamz zuiz mv 
baac weic Tin-Hungh ceix bun nyei zingh mec ninh mbuo duqv caux 
Tin-Hungh horpc hnyouv. 17 Laaix yietc laanh mienh baamz nyei zuiz, 
zuqc daic nyei gagv ziouc gunv jienv maanc mienh. Mv baac Yesu Giduc, 
nduqc laanh mienh, zoux mei sic hlo dugv ndongc haaix camv! Weic zuqc 
dauh dauh mienh duqv zipv Tin-Hungh nyei hungh en ziouc duqv caux 
Tin-Hungh horpc hnyouv yaac dugv kaux yietc dauh mienh, Yesu Giduc, 
yiem seix zaangc dugv gunv. 18 Hnangv naaic, laaix nduqc laanh mienh 
baamz nzunc zuiz, zuangx mienh zuqc dinge zuiz. Fih hnangv nyei, nduqc 
laanh mienh zoux nzunc kuv sic ziouc bun yietc zungv mienh benx bungx 
nqoi nyei mienh, dugv ziangh jienv. 19 Nduqc laanh mienh maiv muangx 
Tin-Hungh nyei waac, zuangx mienh ziouc benx zuiz-mienh nzengc. Fih 
hnangv me, nduqc laanh mienh muangx Tin-Hungh mei waac, zuangx 
mienh ziouc dugv caux Tin-Hungh horpc hnyouv. 20 Tin-Hungh bun 


leiz-latc yiem naaiv lungh ndiev zoux bun zuiz jaa camv jienv faaux. Mv 
baac zuiz yiem haaix cuotv camv, Tin-Hungh mei en yietc zei camv jienv 
faaux. 21 Hnangv naaic, zuiz gunv jienv bun mienh zuqc daic. Tin-Hungh 
nyei en yaac fih hnangv nyei gunv jienv bun mienh duqv caux Tin-Hungh 
horpc hnyouv, yaac bun mbuo kauz mbuo nyei Ziouv Yesu Giduc dugv 
yvietc liuz mei maengc. 


Lomaa 6 


1 Wuov nyungc, mbuo oix zuqc hnangv haaix nor gorngv? Mbuo corc oix 
zuqc baamz jienv zuiz mingh Tin-Hungh cingx daaih haih ceix en camv 
jienv faaux fai? 2 Zungv maiv zeiz! Ei zoux zuiz nyei jauv mbuo zungv 
daic mi'aqv. Wuov nyungc mbuo hnangv haaix nor haih zoux jienv zuiz 
mingh? 3 Meih mbuo hiuv dugv mbuo jiex wuom nyei leiz, mbuo duqv 
caux Giduc Yesu juangc maengc. Jiex leiz wuov zanc duqv caux ninh 
juangc daic. 4 Hnangv naaic, mbuo jiex wuom nyei leiz, mbuo caux Giduc 
daic mingh biopv jienv weic bun mbuo dugv siang-ziangh maengc, hnangv 
Giduc daic mingh Zaangc Diex yaac longc njang-laangc nyei domh gagv 
bun ninh aengx nangh daaih ziangh jienv wuov nor. 5 Se gorngv mbuo 
duqv caux Giduc juangc maengc daic, Tin-Hungh bun mbuo nangh daaih 
hnangv ninh bun Giduc nangh daaih, mbuo yaac duqv caux Giduc juangc 
maengc ziangh. 6 Mbuo yaac hiuv dugv mbuo nyei loz-hnyouv zuqc caux 
Giduc ding wuov ziepc nzaangc jaax weic bun baamz zuiz nyei hnyouv 
zuqc mietc. Mbuo yaac maiv zuqc aengx zoux zuiz nyei nouh. 7 Weic 
zuqc haaix dauh daic mingh ziouc leih ndutv zuiz nyei qaqv mragv. 8 Se 
gorngv mbuo caux Giduc daic mi'aqv, mbuo yaac sienx mbuo oix duqv 
caux ninh juangc maengc ziangh. 9 Mbuo hiuv dugv Giduc daic mingh 
Tin-Hungh aengx bun ninh nangh daaih. Nqa'haav ninh yietc liuz maiv daic 
agv. Haih daic nyei gagv maiv haih gunv ninh. 10 Giduc daic weic bun 
zuiz maiv haih gunv ninh. Daic nzunc, dorngx dugv yietc liuz. Ih zanc ninh 
ziangh jienv se weic Tin-Hungh ziangh. 11 Meih mbuo fih hnangv nyeli, 
oix zuqc funx ganh hnangv daic mi'aqv nor, zuiz gunv maiv Dem, Mv baac 
meih mbuo caux Giduc Yesu juangc maengc ziangh ziouc weic Tin-Hungh 


ziangh jienv. 12 Weic naaiv maiv dungx bun zuiz gunv meih mbuo haih 
daic nyei sin, nduov meih mbuo ei ganh nyei hnyouv hanc oix zoux. 13 
Maiv dungx bun sin zaangc nyei haaix nyungc zoux zuiz, longc zoux waaic 
haic nyei sic. Daaux nzuonx oix zuqc fungx ganh bun Tin-Hungh, hnangv 
daic mingh mv baac Tin-Hungh bun aengx nangh daaih nyei mienh nor. 
Yaac zorgv sin nyei nyungc-nyungc bun Tin-Hungh longc zoux horpc mei 
jauv. 14 Zuiz maiv dugv aengx zoux meih mbuo nyei ziouv, weic zuqc 
meih mbuo maiv yiem leiz-latc ga'ndiev. Meih mbuo yiem Tin-Hungh me 
en ga'ndiev. 


Zoux Dugv Horpc Nyei Nouh 


15 Wuov nyungc, hnangv haaix nor zoux? Mbuo maiv zeiz yiem leiz-latc 
ga'ndiev, se yiem Tin-Hungh nyei en ga'ndiev. Hnangv naaic, sueih mbuo 
baamz zuiz fai? Zungv maiv zeiz! 16 Meih mbuo maiv hiuv dugv fai? Se 
gorngv fungx ganh zoux haaix dauh nyei nouh, muangx wuov dauh nye; 
waac, meih mbuo ziouc zoux dongh meih mbuo muangx wuov dauh nyei 
nouh. Hnangv naaic, meih mbuo zoux zuiz nyei nouh ziouc oix zuqc daic. 
Mv baac meih mbuo muangx Tin-Hungh ziouc duqv caux ninh horpc 
hnyouv. 17 Laengz zingh Tin-Hungh! Maiv gunv zinh odaangc meih mbuo 
ZOUZ zuiz nyei nouh, ih zanc meih mbuo longc nzengc hnyouv muangx 
njaaux bun meih mbuo nyei leiz. 18 Tin-Hungh bungx meih mbuo leih 
ndutv zuiz nyei gagv, zoux horpc nyei jauv ziouc gunv meih mbuo. 19 
Weic zuqc meih mbuo zoux baamh mienh, meih mbuo aqc dugv mengh 
baeqc. Yie ziouc longc pou-tong nyei jauv caux meih mbuo gorngv. Zinh 
ndaangc meih mbuo longc sin nyei nyungc-nyungc zoux zuiz nyei nouh, 
zoux laih hlopv, maiv cing-nzengc me) sic, gunv zoux gunv waaic. Ih zanc 
meih mbuo or zuqc fih hnangv nyei fungx sin nyei nyungc-nyungc bun 
zoux horpc mei jauv gunv nzengc meih mbuo, yaac benx cing-nzengc nyei 
mienh. 20 Meih mbuo zoux zuiz nyei nouh wuov zanc, zoux horpc nyei 
jauv maiv dugv gunv meih mbuo. 21 Zinh ndaangc meih mbuo zoux nyei 
sic, ih zanc meih mbuo nyaiv aqv. Zoux wuov deix sic bun meih mbuo 
dugv haaix nyungc? Zoux wuov nyungc sic se bun mienh zuqc daic 


hnangv. 22 Mv baac ih zanc Tin-Hungh bungx meih mbuo baus ndutv 
zuiz, daaih zoux Tin-Hungh nyei nouh ziouc benx cing-nzengc nyei mienh. 
Hnangv naaic meih mbuo dugv yietc liuz nyei maengc. 23 Weic zuqc zuiz 
nyei gong-zinh se bun mienh zuqc daic, mv baac Tin-Hungh baegc baeqc 
bun nyei zingh nyeic se mbuo caux mbuo mei Ziouv Giduc Yesu juangc 
maengc ziangh ziouc dugv yietc liuz nyei maengc. 


Lomaa 7 


1 Gorx-youz aac, naaiv deix waac yie caux hiuv leiz-latc nyei mienh 
gorngv. Meih mbuo maiv hiuv fai? Leiz-latc gunv mienh se dongh mienh 
ziangh jienv me ziangh hoc hnangv. 2 Hnangv m'sieqv dorn longc jienv 
ngoz nor. Nqox corc ziangh jienv nyei ziangh hoc, auv zuqc dorng jaa nyei 
leiz gunv jienv. Mv baac se gorngv nqox daic, auv ziouc leih ndutv, maiv 
zuqc dorng jaa nyei leiz gunv agv. 3 Hnangv naaic, ngoz corc ziangh jienv 
nyei ziangh hoc, auv mingh longc ganh dauh m'jangc dorn, ninh ziouc 
dugv hienx nqox nyei mengh dauh. Mv baac se gorngv ninh nyei ngoz daic 
mi'aqv nor, dorng jaa mei leiz ziouc maiv gunv wuov dauh auv agv. Ninh 
aengx mingh caux ganh dauh dorng jaa yaac maiv funx hienx nqox. 4 Yie 
nyei gorx-youz aac, meih mbuo yaac hnangv naaic. Meih mbuo se hnangv 
daic mi'aqv nor. Leiz-latc gunv maiv duqv meih mbuo, weic zuqc meih 
mbuo juangc Giduc nyei sin. Ih zanc meih mbuo benx ganh dauh ziouv 
nyei mienh, dongh daic mingh aengx nangh daaih wuov dauh Giduc nyei 
mienh, weic zoux longx fu-sux Tin-Hungh. 5 Dongh mbuo corc maaih 
baamz zuiz nyei fiem-fingx gunv jienv mbuo wuov zanc, leiz-latc yaac 
daux zuqc mbuo nyei hnyouv, bun mbuo oix baamz zuiz. Mbuo zoux nyei 
yietc zungv ziouc bun mbuo zuqc daic. 6 Mv baac ih zanc mbuo leih ndutv 
leiz-latc mi'aqv. Mbuo se hnangv daic mi'aqv nor. Maiv maaih leiz-latc 
gunv jienv hnangv zinh ndaangc gunv mbuo wuov nor. Mbuo ih zanc maiv 
longc fiev jienv wuov deix loz-leiz-latc fu-sux Tin-Hungh. Mbuo longc 
Singx Lingh nyei siang-leiz fu-sux Tin-Hungh. 


Leiz-Latc Bun Mienh Hiuv Dugv Zuiz 


7 Wuov nyungc mbuo oix zugc hnangv haas nor gorngv? Leiz-latc ganh 
baamz zuiz fai? Zungv maiv zeiz! Mv baac se gorngv maiv zeiz weic 
leiz-latc, yie maiv hiuv dugv haaix nyungc benx zuiz. Se gorngv leiz-latc 
maiv gorngv, “Maiv dungx mauv ga'naaiv,” yie ziouc maiv hiuv duqv 
mauv ga'naaiv hnangv haaix nor. 8 Zuiz bangc leiz-latc zoux gorn lorz 
qangx bun yie mauv naaiv mauv wuov. Se gorngv maiv maaih leiz-latc, 
zuiz ziouc daic mr'agv. 9 Yie zinh ndaangc ziangh jienv maiv gaengh 
maaih leiz-latc gunv yie, mv baac nqa'haav leiz-latc daaih, zuiz ziouc henv 
daaih, yie yaac daic mr'agv. 10 Leiz-latc horpc zuqc bun mienh ziangh 
jienv. Daaux nzuonx leiz-latc bun yie zuqc daic. 11 Weic zuqc zuiz lorz 
qangx bun leiz-latc nduov yie, zuiz ziouc longc leiz-latc das yie. 12 
Hnangv naaic, leiz-latc se cing-nzengc mei, Leiz-latc nyei db diuh leiz 
yaac cing-nzengc nyei, baengh fim nyei, longx mei 13 Wuov nyungo, se 
gorngv leiz-latc longx nyet, leiz-latc haih bun yie daic fai? Zungv maiv 
zeiz! Bun yie daic se dongh zuiz. Zuiz longc longx nyei ga'naaiv bun yie 
zuqc daic weic bun yie hiuv duqv zuiz za'gengh hnangv haate nor. Hnangv 
naaic, laaix leiz-latc mbuo hiuv duqv zuiz se waaic taux daauh aqv. 


Mienh Maaih I Diuc Hnyouv 


14 Mbuo hiuv dugv leiz-latc se yiem Tin-Hungh daaih. Mv baac yie zoux 
baamh mienh, zuqc maaic tengx zuiz zoux nouh gauv. 15 Yie ganh zoux 
nyei, yie maiv mengh baeqc, weic zuqc yie oix zoux nyei, yie yaac maiv 
zoux. Daaux nzuonx zoux dongh yie nzorng nyei. 16 Dongh yie zoux liuz 
yie maiv oix zoux nyei sic, yie ziouc laengz leiz-latc se longx mei, 17 
Hnangv naaic, maiv zeiz yie ganh zoux, se dongh yiem yie nyei hnyouv 
wuov deix zuiz zoux. 18 Yie hiuv duqv yiem yie baamh mienh nyei 
hnyouv maiv maaih haaix nyungc longx. Yie gengh oix zoux longx nyei 
yaac maiv haih zoux. 19 Yie oix zoux nyei kuv sic yie yaac maiv zoux. 
Mv baac dongh yie maiv oix zoux nyei waaic sic yie corc zoux jienv 
mingh. 20 Se gorngv yie zoux dongh yie maiv oix zoux nyei sic, se maiv 
zeiz yie ganh zoux. Dongh yiem yie gu'nyuoz nyei zuiz zoux. 21 Hnangv 
naaic, yie buatc maaih nyungc leiz cuotv daaih. Yie jiez hnyouv oix zoux 


longx, kungx haih zoux cuotv orqv nyei sic hnangv. 22 Yiem vie nyei 
hnyouv gu'nyuoz yie a'hneiv haic Tin-Hungh nyei leiz. 23 Mv baac yiem 
yie nyei sin maaih ganh nyungc leiz. Naaiv nyungc leiz aengx caux yie nyei 
hnyouv a'hneiv wuov nyungc leiz mborgv jaax. Hnangv naaic, yiem yie 
nyei sin bun yie baamz zuiz wuov nyungc leiz ziouc hingh yie, gunv jienv 
yie agv. 24 Aav! Yie za'gengh kouv haic agv. Haaix dauh haih njoux yie 
leih ndutv naaiv haih zuqc daic nyei sin? 25 Zongc zingh Tin-Hungh! Ninh 
bun mbuo nyei Ziouv Yesu Giduc njoux cuotv yie. Wuov nyungc, yiem yie 
nyei hnyouv vie oix ei jienv Tin-Hungh nyei leiz zoux. Mv baac yie zu 
baamh mienh nyei hnyouv zoux, kungx gan bun yie baamz zuiz wuov 
nyungc leiz hnangv. 


Lomaa 8 


1 Hnangv naaic, ih zanc haaix dauh caux Giduc Yesu juange maengc 
ziangh, wuov dauh maiv zuqc dingc zuiz, 2 weic zuqc Singx Lingh nyei 
leiz, dongh bun mbuo caux Giduc Yesu juangc maengc ziangh wuov 
nyungc leiz, bun yie leih ndutv zuiz nyei leiz caux zuqc daic nyei leiz. 3 
Weic zuqc baamh mienh mau haic, dongh leiz-latc mam haih zoux nyei, 
Tin-Hungh zoux ziangx aqv. Tin-Hungh dinge baamh mienh mei zuiz 
ziouc paaiv ninh ganh nyei Dorn daaih benx dauh baamh mienh, maaih sin 
hnangv zuiz-mienh nyei sin nor, weic zoux ziec nyei ga'naaiv fiqv zuiz. 4 
Tin-Hungh hnangv naaiv nor zoux weic bun mbuo, dongh maaih Singx 
Lingh dorh nyei, maiv zeiz ei baamh mienh nyei hnyouv zoux wuov deix, 
haih ei nzengc leiz-latc dingc horpc zuge zoux nyeti. 5 Ei baamh mienh 
nyei hnyouv hanc zoux wuov deix, kungx hnamv taux baamh mienh oix 
nyei jauv hnangv. Mv baac maaih Singx Lingh dorh wuov deix, hnamv 
taux Singx Lingh oix nyei sic. 6 Se gorngv bun baamh mienh nyei hnyouv 
gunv nor, zungv oix zuqc daic. Mv baac Singx Lingh gunv nor, ziouc dugv 
ziangh maengc yaac duqv baengh orn. 7 Hnangv naaic, haaix dauh kungx 
hnamv taux baamh mienh zoux nyei sic, wuov dauh benx Tin-Hungh nyei 
win-wangv, weic zuqc ninh maiv ei Tin-Hungh nyei leiz-latc, zungv maiv 
haih ei jienv zoux. 8 Ei ganh nyei hnyouv hanc zoux wuov deix, maiv haih 


zoux horpc Tin-Hungh. 9 Se gorngv Tin-Hungh nyei Singx Lingh zien-zien 
viem meih mbuo nyei hnyouv, meih mbuo yiem ser zaangc maiv zeiz ei 
baamh mienh nyei hnyouv zoux. Meih mbuo maaih Singx Lingh dorh 
meih mbuo. Haaix dauh maiv maaih Giduc me Singx Lingh, wuov dauh 
maiv zeiz ninh nyei. 10 Se gorngv Giduc yiem meih mbuo nyei hnyouv, 
maiv gunv meih mbuo mei sin 015 zuqc laaix zuiz zuqc daic, meih mbuo 
nyei lingh wuonh duqv ziangh jienv weic zuqc meih mbuo caux Tin-Hungh 
horpc hnyouv mi'aqv. 11 Yesu daic mv baac Tin-Hungh bun ninh aengx 
nangh daaih. Se gorngv Tin-Hungh nyei Singx Lingh yiem meih mbuo nyei 
hnyouv, dongh Giduc Yesu daic mv baac bun ninh nangh daaih wuov dauh 
ziouc longc yiem meih mbuo nyei hnyouv gu'nyuoz naaiv dauh Tin-Hungh 
nyei Singx Lingh bun meih mbuo haih daic nyei sin aengx nangh daaih. 12 
Yie nyei gorx-youz aac, hnangv naaic, maaih dongh mbuo zungv oix zuqc 
zoux nyei mv baac se maiv zeiz ei baamh mienh nyei hnyouv nyunc zoux. 
13 Se gorngv meih mbuo ei baamh mienh nyei hnyouv hanc zoux, oix 
zuqc daic agv. Mv baac se gorngv longc Singx Lingh miete nzengc sin 
zaangc zoux nyei zuiz, meih mbuo ziouc duqv ziangh jienv. 14 Tin-Hungh 
nyei Singx Lingh dorh wuov deix benx Tin-Hungh nyei Dorn mr'agv. 15 
Meih mbuo zipv daaih nyei Singx Lingh maiv zeiz hoic meih mbuo zoux 
nouh, bun meih mbuo gamh nziex. Singx Lingh bun meih mbuo benx 
Tin-Hungh nyei naamh nyouz. Mbuo ziouc kaux Singx Lingh heuc 
Tin-Hungh, “Aa Die aah! Aa Die!” 16 Singx Lingh caux mbuo nyei lingh 
wuonh fih hnangv nyei zoux zorng-zengx gorngv mbuo se Tin-Hungh nyei 
naamh nyouz. 17 Mbuo zoux Tin-Hungh nyei naamh nyouz ziouc oix duqv 
nzipc Tin-Hungh liouh bun ninh nyei baeqc fingx nyei fugv. Dongh 
Tin-Hungh liouh bun Giduc, mbuo yaac oix caux ninh juangc Dem nzipc. 
Weic zuqc mbuo siouc kouv hnangv Giduc siouc kouv nor, mbuo yaac oix 
dugv buonc ninh me njang-laangc. 


Mbuo Oix Dugv Daaih Nyei Njang-Laangc 


18 Yie funx mbuo ih zanc buangh nyei kouv naanc maiv fungc beiv 
Tin-Hungh oix hinc bun mbuo mei njang-laangc. 19 Zeix daaih nyei maan 


muotc zuov Hem gengh! oix buatc Tin-Hungh nyei dorn mbuo hinc cuotv 
daaih. 20 Zeix daaih nyei maanc muotc zuqc dinge benx maiv maaih eix 
leiz nyei ga'naaiv. Naaiv maiv zeiz ei maanc muotc ganh nyei za'eix, se ei 
Tin-Hungh nyei za'eix. Mv baac Tin-Hungh corc maaih lamh hnamv 21 
maaih norm hnoi zeix daaih nyei maanc muotc oix baus ndutv, maiv zuqc 
huv jienv njiec, yaac oix caux Tin-Hungh nyei naamh nyouz duqv bungx 
nqoi yaac dugv njang-laangc. 22 Mbuo hiuv duqy, taux ih zanc yietc zungv 
zeix daaih nyei maanc muotc diev mun kouv, njunh Hem yiem, hnangv 
m'sieqv dorn mun gu'nguaaz nor. 23 Maiv daan ze daaih nyei maanc 
muotc hnangv. Liemh mbuo yaac njunh Hem yiem. Mbuo dugv zipv 
Tin-Hungh nyei da'yietv nyungc zingh nyeic, se dongh Singx Lingh. Mbuo 
nyei hnyouv njunh jienv yiem, zuov Tin-Hungh bun mbuo dugv zoux ninh 
nyei naamh nyouz, yaac bun mbuo nyei sin nyei nyungc-nyungc dugv 
bungx nqoi mi'aqv. 24 Weic zuge mbuo hnangv naaiv maaih lamh hnamv, 
mbuo cingx daaih dugv njoux. Se gorngv haaix nyungc buatc jienv mei 
nor, mbuo maiv zuqc hnamv taux wuov nyungc agv. Hnangv naaic, haaix 
dauh buatc jienv dongh ninh hnamv taux nyei, corc weic wuov nyungo 
maaih lamh hnamv nyei fai? 25 Mv baac se gorngv mbuo maiv gaengh 
buatc nyei mbuo corc hnamv oix duqv buatc, mbuo ziouc longc noic zuov 
taux duqv buatc. 26 Fih hnangv nyei, mbuo mau haic, Singx Lingh ziouc 
daaih tengx mbuo. Mbuo liemh maiv bm dugv oix zuqc hnangv haaix nor 
daux gaux mv baac Singx Lingh njunh jienv gorngv maiv cuotv waac 
tengx mbuo tov Tin-Hungh. 27 Tin-Hungh zaah mienh nyei hnyouv ziouc 
hiuv Singx Lingh mee leiz, weic zuqc Singx Lingh ei Tin-Hungh nyei 
za'eix tengx Tin-Hungh nyei baeqc fingx tov. 28 Mbuo hiuv dugv 
Tin-Hungh bun hnamv ninh, dongh ei ninh nyei za'eix heuc daaih wuov 
deix, viem maanc sic dugv longx. 29 Weic zuqc Tin-Hungh jaa-ndaangc 
ginv wuov deix, ninh yaac dingc bun ninh mbuo hnangv ninh nyei Dorn 
nor. Ninh nyei Dorn ziouc dugv zoux zuangx muoz-doic nyei domh gorx. 
30 Tin-Hungh jaa-ndaangc ginv wuov deix, ninh yaac heuc daaih. Heuc 
daaih wuov deix, ninh yaac bun caux ninh horpc hnyouv. Dongh duqv 
caux ninh horpc hnyouv wuov deix, yaac bun ninh mbuo maaih njang- 
laangc. 


Giduc Bun Mbuo Hm Dugv Tin-Hungh Ndongc Haaix Hnamv Mienh 


31 Hnangv mac, mbuo oix zuqc hnangv haaix nor gorngv? Se gorngv 
Tin-Hungh tengx mbuo, haaix dauh haih caux mbuo doix-dekc? 32 
Tin-Hungh liemh maiv nzaeng ninh ganh nyei Dorn, zungv bun ninh weic 
mbuo zuangx mienh siey maengc. Hnangv naaic, ninh zorqv ninh mei 
Dorn ceix bun mbuo, ninh maiv zeiz oix zorgv maanc muotc baegc baeqc 
ceix bun mbuo fai? 33 Haaix dauh haih gox Tin-Hungh ginv daaih nyei 
mienh? Tin-Hungh ganh gorngv ninh mbuo maiv maaih zuiz. 34 Hnangv 
naaic, haaix dauh haih dingc ninh mbuo maaih zuiz? Giduc Yesu fai? 
Giduc Yesu daic mi'aqv. Tin-Hungh yaac bun ninh aengx nangh daaih. Ih 
zanc ninh zueiz jienv Tin-Hungh nyei mbiaauc maengx tengx mbuo jouh 
Tin-Hungh. 35 Giduc hnamv mbuo. Maaih haat nyungc haih zoux bun 
mbuo ngaegv dugv ndutv? Naanc zingh fai? Kuonx hnyouv nyei sic fai? 
Zuqc mienh zoux doqc fai? Ngorc hnaangx fai? Laaix jomc maiv maaih 
lui-houx zugv fai? Haih hoic maengc nyei sic fai? Zuge dar daic fai? 36 
Hnangv Ging-Sou fiev jienv gorngv, “Weic meih yie mbuo ziangh hnoi 
zuqc mienh dats jienv yiem. Mienh funx yie mbuo hnangv benx oix zuqc 
daix nyei ba'gi yungh nor.” 37 Yiem naaiv deix yietc zungv nzaic zingh, 
Giduc, dongh hnamv mbuo wuov dauh, bun mbuo hingh jiex nzengc. 38 
Yie sienx dingc Tin-Hungh hnamv mbuo yaac maiv maaih haaix nyungc 
haih ngaegv ndutv bun ninh maiv hnamv, maiv gunv ziangh fai daic, 
fin-mienh fai mem, haaix nyungc maaih lingc maaih gagv nyei, ih zanc 
cuotv daaih me sic fai nga'haav hingv me sic, 39 yiem gu'nguaaic lungh 
fai ga'ndiev ndau nyei, fai haaix nyungc zeix daaih nyei maanc muotc. 
Tin-Hungh longc mbuo nyei Ziouv, Giduc Yesu, biux mengh ninh hnamv 
mbuo, yaac maiv maaih haaix nyungc haih ngaegv ndutv bun Tin-Hungh 
maiv hnamv. 


Lomaa 9 


1 Yie caux Giduc juangc maengc ziangh, yie gorngv zien waac, maiv 
gorngv-baeqc. Yie ganh nyei hnyouv maaih Singx Lingh gunv Wem ziouc 


bun yie hiuv dingc vie maiv gorngv-baegc. 2 Yie weic yie ganh nyei fingx, 
juangc orv juangc mbungv nyei mienh, nzauh dugv kouv haic. Hnyouv 
zanc-zanc mun jienv yiem. 3 Se gorngv haih tengx dugv ninh mbuo nor, 
yie nyunc bun Tin-Hungh zioux yie zuqc caux Giduc leih nqoi. 4 Ninh 
mbuo se Į^saa^laa^en Mienh, dongh Tin-Hungh om daaih benx ninh nyei 
naamh nyouz. Ninh mbuo dugv buatc ninh hinc cuotv nyei njang-laangc. 
Tin-Hungh duqv caux ninh mbuo laengz jiex camv-nyungc ngaengc waac 
yaac bun leiz-latc ninh mbuo. Ninh mbuo hiuv dugv hnangv haaix nor 
zaangc Tin-Hungh, yaac zipv liuz ninh laengz nyei waac. 5 Ninh mbuo se 
zoux maaih mengh dauh wuov deix ong-taaix nyei zeiv-fun. Giduc cuotv 
seix benx baamh mienh yaac yiem ninh mbuo nyei buonv cuotv daah. 
Zuangx mienh oix zuqc vier liuz ceng Tin-Hungh, dongh gunv maanc 
muotc wuov dauh. Aamen. 6 Yie maiv zeiz gorngv Tin-Hungh bungx 
ndortv ninh laengz nyei waac, weic zuqc I^saa^laa^en Mienh yaac maiv 
zeiz dauh dauh benx nzengc Tin-Hungh me mienh. 7 Apc^laa^ham nyei 
zeiv-fun yaac maiv zeiz yietc zungv zoux Tin-Hungh nyei naamh nyouz. 
Tin-Hungh mbuox Apc^laa^ham, “Meih me hoz doc zeiv-fun oix yiem 
Į^sakc daaih.” 8 Eix leiz se maiv zeiz Apc^laa^ham zoux die dugv daaih 
nyei fu'jueiv zoux Tin-Hungh nyei naamh nyouz. Se kungx ei Tin-Hungh 
laengz nyei waac cuotv seix wuov deix cingx funx zien zeiv-fun. 9 Wee 
zuqc Tin-Hungh laengz nyei waac hnangv naaiv nor gorngv. “Taux dingc 
ziangx nyei ziangh hoc yie aengx daaih, Saalaa ziouc duqv dauh dorn 
daaih aqv.” 10 Maiv daan hnangv naaic. Le^mbe^kaa nyei i dauh dorn 
juangc dauh die. Dongh mbuo nyei ong-taaix, I^sakc. 11 Mv baac naaiv 
deix sung-gu'nguaaz maiv gaengh cuotv seix, maiv gaengh zoux haaix 
nyungc longx fai waaic, Tin-Hungh bun cing ninh ei ninh ganh nyei eix 
ginv mienh daaih. Maiv zeiz mienh zoux haaix nyungc, se Tin-Hungh ganh 
ginv daaih. 12 Tin-Hungh zoue mbuox Le^mbe^kaa, “Gorx oix zuqc 
fu-sux youz.” 13 Hnangv Ging-Sou fiev jienv gorngv nor, “Yie hnamv 
Yaakopv mv baac yie nzorng Esaau.” 14 Wuov nyungc mbuo oix zuqc 
hnangv haaix nor gorngv? Tin-Hungh maiv baengh fim fai? Zungv maiv 
zeiz! 15 Tin-Hungh gorngv mbuox Mose, “Yie oix korv-lienh haaix dauh 
yie ziouc korv-lienh, oix zoux longx bun haaix dauh, yie ziouc zoux longx 


agv.” 16 Hnangv naaic, Tin-Hungh korv-lienh mienh se maiv zeiz weic 
mienh o1x nyei, yaac maiv zeiz weic mienh zoux haaix nyungc. Se 
Tin-Hungh ganh korv-lienh hnangv. 17 Yiem wuov Ging-Sou, Tin-Hungh 
maaih joux waac mbuox l^yipv Deic-Bung me hungh diex. Ging-Sou 
gorngv, “Yie weic naaiv bun meih dugv zoux hungh. Yie oix longc meih 
bun mienh buatc vie me domh gagv yaac bun yie dugv mengh dauh sing 
buangv lungh ndiev.” 18 Hnangv naaic, Tin-Hungh oix korv-lienh haaix 
dauh ninh ziouc korv-lienh agv. Oix bun haaix dauh hnyouv ngaengc ninh 
ziouc bun wuov dauh hnyouv ngaengc agv. 


Tin-Hungh Nouz Mienh Yaac Korv-Lienh Mienh 


19 Wuov nyungc, nziex maaih dauh meih mbuo oix mbuox yie, “Hnangv 
naaic, Tin-Hungh hnangv haaix nor haih guaix mienh? Haaix dauh haih 
ngaengc Tin-Hungh nyei eix?” 20 Meih zoux haaix dauh cingx gaamv 
caux Tin-Hungh nzaeng? Meih kungx zoux baamh mienh hnangv. 
Nie-ongx zungv maiv naaic nanv nie zaangc, “Meih weic haaix diuc mm 
yie daaih hnangv naaiv nor?” 21 Nanv nie zaangc maaih leiz zorgv ndunh 
nie sueih eix nanv i norm ongx maiv zeiz? Nanv norm zoux pou-tong nyei 
ongx, nany norm zoux lengo jeiv nyei ongx. 22 Tin-Hungh yaac fih hnangv 
nyei zoux. Ninh oix bun cing ninh nouz haic mienh yaac bun ninh mbuo 
buatc ninh nyei domh gagv. Mv baac ninh zoux hnyouv ndaauv nyienz 
jienv dongh ninh nouz haic, liuc leiz zuqc miete wuov deix. 23 Tin-Hungh 
yaac oix bun ninh nyei domh njang-laangc cuotv daaih, ninh ziouc 
korv-lienh mbuo, dongh ninh liuc leiz ziangx juangc jienv zipv ninh nyei 
njang-laangc wuov deix. 24 Mbuo se dongh wuov nyungc men agv, 
dongh ninh heuc daaih wuov deix. Maiv daan heuc Yiutai Mienh daaih 
hnangv, ninh yaac heuc Janx. 25 Yiem Ho^se^yaa fiev daaih nyei sou 
Tin-Hungh gorngv, “Dongh maiv zeiz zoux yie nyei baeqc fingx, yie oix 
heuc zoux ‘Yie nyei baeqc fingx.’ Dongh yie maiv hnamv wuov dauh, yie 
oix heuc ‘Yie hnamv wuov dauh. ’” 26 “Aengz yiem Tin-Hungh gorngv 
mbuox jiex ninh mbuo, ‘Meih mbuo maiv zeiz yie nyei baeqc fingz.” Yiem 
wuov norm dorngx ninh mbuo oix dugv mbuox heuc, ‘Ziangh jienv nyei 


Tin-Hungh me naamh nyouz.”” 27 I^saa^yaa yaac heuc Hem gorngv 
I^saa^laa^en Mienh. Ninh gorngv, “Maiv gunv I^saa^laa^en Mienh 
ndongc koiv-hlen nyei saa-ziou camv, zengc njiec dugv njoux nyei mienh 
zoqc. 28 Weic zuqc Ziouv oix yiem naaiv lungh ndiev siepv-siepv nyei 
siemv nzengc mienh nyei zuiz.” 29 Aengx hnangv zinh ndaangc IĮ^saa^yaa 
gorngv jiex, “Se gorngv Nernh Jiex nyei Ziouv maiv liouh njiec deix 
zeiv-fun bun yie mbuo, yie mbuo ziouc zuqc hnangv So^ndom caux 
Go^mo^laa Zingh.” 


I^saa^laa^en Mienh Nqemh Kuv Fienx 


30 Wuov nyungc, mbuo oix zuqc hnangv haaix nor gorngv? Oix zuqc 
gorngv naaiv. Janx maiv zeiz lorz jauv caux Tin-Hungh horpc hnyouv, mv 
baac ninh mbuo sienz kaux Tin-Hungh ziouc dugv caux ninh horpc hnyouv 
mragv. 31 Į[^saa^laa^en Mienh hnamv or kaux leiz-latc duqv caux 
Tin-Hungh horpc hnyouv mv baac ninh mbuo maiv dugv caux ninh horpc. 
32 Weic haas diuc? Weic zuqc ninh mbuo bangc ninh mbuo ganh zoux 
nyei sic, ninh mbuo maiv sienx kaux Tin-Hungh. Ninh mbuo ndigv zuqc 
dongh Ging-Sou gorngv wuov norm la'bieiv. 33 Ging-Sou gorngv, “Mange 
gaax, yie bun norm la'bieiv yiem wuov Stop Zingh. Mienh ziouc ndiqv 
zuqc wuov norm la'bieiv ndorpc. Haaix dauh sienx kaux ninh, wuov dauh 
yietc liuz maiv nyaiv.” 


Lomaa 10 


1 Gorx-youz aac, yie za'gengh! oix Tin-Hungh njoux caux yie juangc fingx 
nyei mienh haic aqy, ziouc njiec gagv tengx ninh mbuo tov Tin-Hungh. 2 
Yie tengx ninh mbuo zoux zorng-zengx gorngv ninh mbuo weic 
Tin-Hungh jorm hnyouv haic, mv baac ninh mbuo maiv mengh baeqc 
Tin-Hungh nyei jauv. 3 Ninh mbuo maiv hiuv dugv Tin-Hungh hnangv 
haaix nor bun mienh caux ninh horpc hnyouv ziouc daav ganh mei za'eix 
oix caux Tin-Hungh horpc. Ninh mbuo maiv longc Tin-Hungh nyei za'eix. 
4 Giduc zoux bun leiz-latc nzengc mr'agv. Hnangv naaic, haaix dauh sienx 


kaux Giduc ziouc duqv caux Tin-Hungh horpc hnyouv. 
Tin-Hungh Oix Njoux Dauh Dauh Mienh 


5 Mose fiev Hem gorngv mienh gan leiz-latc dugv caux Tin-Hungh horpc 
hnyouv nyei za'eix. Ninh gorngv, “Haaix dauh ei em leiz-latc zoux, wuov 
dauh ziouc duqv ei leiz-latc ziangh jienv.” 6 Mv baac Ging-Sou yaac 
gorngv weic sienx Giduc ziouc dugv caux Tin-Hungh horpc hnyouv nyei 
za'eix. Ging-Sou gorngv, “Maiv dungx yiem hnyouv hnamv, ‘Haaix dauh 
oix faaux tin-dorngh?””(Naaiv se weic dorh Giduc njiec.) 7 “Yaac maiv 
dungx hnamv, ‘Haaix dauh oix mingh yiemh gen?” (Naaiv se weic bun 
Giduc yiem daic mingh nyei mienh nyei dorngx cuotv daaih.) 8 Ging-Sou 
hnangv naaiv nor gorngv, “Tin-Hungh nyei waac yiem nitv meih fatv nyei, 
zungv yiem Dem meih nyei nzuih yaac yiem Hem meih nyei hnyouv.” 
Naam se yie mbuo zunh mbuox mienh oix zuqc sienx Ziouv wuov deix 
waac. 9 Se gorngv meih nyei nzuih nyiemc, “Yesu zoux Ziouv,” meih 
yaac longc hnyouv sienx Yesu daic mingh, Tin-Hungh aengx bun ninh 
nangh daaih, meih zoue dugv njoux aqv. 10 Weic zuqc mbuo longc 
hnyouv sienx ziouc duqv caux Tin-Hungh horpc. Mbuo longc nzuih 
nyiemc Yesu zoux Ziouv, mbuo ziouc dugv njoux agv. 11 Ging-Sou maaih 
joux waac gorngv, "Haas dauh sienx kaux ninh, wuov dauh zungv maiv 
nyaiv.” 12 Wee zuqc Yiutai Mienh caux Janx fih hnangv nyei, maiv ganh 
nyungc. Yietc zungv juangc dauh Ziouv hnangv, dongh zoux maanc mienh 
nyei Ziouv wuov dauh. Haaix dauh tov Ziouv, Ziouv ziouc camv-camv 
nyei ceix fugv bun wuov dauh. 13 Hnangv Ging-Sou gorngv nor, “Haaix 
dauh heuc Ziouv nyei mbuox, wuov dauh dugv njoux agv.” 14 Se gorngv 
mienh maiv gaengh sienx Yesu Giduc, ninh mbuo hnangv haaix nor haih 
heuc ninh? Se gorngv maiv gaengh haiz haaix dauh gorngv jiex Yesu nyei 
jauv-louc, ninh mbuo hnangv haaix nor haih sienx? Se gorngv maiv maaih 
haaix dauh zunh kuv fienx bun ninh mbuo muangx, ninh mbuo hnangv 
haaix nor haih dugv haiz kuv fienx? 15 Se gorngv maiv maaih haaix dauh 
paaiv mienh mingh zunh kuv fienx, mienh hnangv haaix nor haih mingh 
zunh? Hnangv Ging-Sou gorngv nor, “Buatc mienh daaih zunh kuv fienx 


gengh a'hneiv haic agv.” 16 Mv baac man zeiz I^saa^laa^en Mienh dauh 
dauh zipv kuv fienx weic zuqc I^saa^yaa gorngv, “Ziouv aac, haaix dauh 
sienx yie mbuo zunh nyei waac?” 17 Hnangv mac, mienh sienx weic zuqc 
ninh mbuo haiz Giduc nyei doz. Ninh mbuo dugv haiz weic zuqc maaih 
mienh mingh zunh bun ninh mbuo muangx. 18 Mv baac yie oix naaic gaax, 
ninh mbuo za'gengh maiv haiz jiex Giduc nyei doz fai? Haiz jiex nyei 
lorgc. Hnangv Ging-Sou gorngv nor, “Zunh doz mienh nyei qiex sing 
gormx baamh gen. Ninh mbuo nyei waac zunh jomc lungh ndiev.” 19 Yie 
oix aengx naaic gaax, Į[^saa^laa^en Mienh man mengh baeqc fai? Mose 
ganh longc Tin-Hungh nyei waac dau ndaangc. Ninh gorngv, “Yie oix bun 
meih mbuo mueic jieqv yietc fingx Janx. Yie oix longc yietc fingx 
hngongx nyei mienh cuogv meih mbuo qiex jiez.” 20 ĮI^saa^yaa yaac longc 
Tin-Hungh nyei waac gauh bungx laangc nyei gorngv. Ninh gorngv, “Maiv 
lorz yie wuov deix dugv buatc yie. Maiv mac taux yie wuov deix, yie bun 
ninh mbuo bm dugv yie.” 21 I^saa^yaa yaac fiev jienv Tin-Hungh nyei 
waac gorngv taux [^saa^laa^en Mienh. Ninh gorngv, “Yie ziangh hnoi 
sung jienv buoz oix zipv maiv muangz waac, hnyouv ngaengc nyei mienh.” 


Lomaa 11 


1 Wuov nyungc, yie naaic gaax, Tin-Hungh guangc ninh nyei baeqc fingx 
fai? Zungv maiv zeiz! Yie ganh yaac zeiz yietc dauh IĮ^saa^laa^en Mienh, 
Apc^laa^ham nyei zeiv-fun, Mben^yaa^min Fingx. 2 Tin-Hungh maiv 
guangc ninh yiem gorn ginv daaih nyei mienh. Meih mbuo maiv hiuv dugv 
E^li^yaa dorh I^saa^laa^en Mienh mei sic mingh gox Tin-Hungh wuov 
douc Ging-Sou fai? 3 E^li^yaa gorngv, “Ziouv aah! Ninh mbuo daix meih 
nyei zuangx douc waac mienh, yaac caegv waaic meih nyei ziec-dorngh. 
Kungx zengc yie ganh nduqc laanh mienh hnangv. Ninh mbuo yaac oix 
daix yie.” 4 Tin-Hungh hnangv haaix nor dau ninh? Tin-Hungh gorngv, 
“Yie weic yie ganh liouh njiec siec cin laanh mienh. Ninh mbuo yaac maiv 
gueic njiec baaix jiex Mbaa^an zienh.” 5 Ih jaax hnoi yaac fih hnangv nyei. 
Tin-Hungh ei jienv ninh nyei en om deix mienh zoqc nyei. 6 Tin-Hungh 
ginv ninh mbuo daaih se ei ninh nyei en hnangv. Maiv zeiz ninh mbuo ganh 


Zoux nyei sic. Se gorngv Tin-Hungh ei mienh zoux me ginv ninh mbuo 
nor, ninh mei en se maiv zeiz zien en aqv. 7 Wuov nyungc hnangv haaix 
nor? I^saa^laa^en Mienh lorz me, ninh mbuo lorz maiv buatc. Mv baac 
dongh Tin-Hungh om daaih zogc nyei wuov deix lorz dugv buatc. Zengc 
njiec wuov deix hnyouv ngaengc mi'aqv. 8 Hnangv Ging-Sou fiev jienv 
gorngv nor, “Tin-Hungh yaac bun ninh mbuo nyei hnyouv morngz mragv. 
Taux ih jaax hnoi bun ninh mbuo nyei m'zing mangc maiv buatc, m'normh 
yaac muangx maiv haiz.” 9 Ndaawitv yaac gorngv, “Oix tov bun ninh 
mbuo nyei yinh wuic benx mungz zaaux jienv, yaac benx koux hlopv jienv 
ninh mbuo, benx la'bieiv bun ninh mbuo ndigv zuqc ndorpc yaac haih benx 
win jaauv ninh mbuo. 10 Tov bun ninh mbuo nyei m'zing mbuov, mangc 
maiv buatc, yaac bun ninh mbuo yietc liuz biaux maiv ndutv ninh mbuo 
nyei kouv naanc.” 11 Yie ziouc aengx naaic gaax, Yiutai Mienh ndigv 
zuqc ndorpc mingh, ninh mbuo zuqc baaic nyei fai? Zungv maiv zeiz! 
Weic zuqc ninh mbuo baamz zuiz, Tin-Hungh cingx daaih njoux Janx weic 
bun Yiutai Mienh mueic jieqv ninh mbuo. 12 Yiutai Mienh baamz mei 
zuiz bun lungh ndiev mienh dugv fugv camv. Yiutai Mienh sienx nyei jauv 
ndortv, ziouc bun Janx dugv fugv camv. Wuov nyungc, Tin-Hungh njoux 
yietc zungv Yiutai Mienh buangv soux mouc wuov zanc, lungh ndiev 
mienh ziouc jaa dugv fugv ndongc haaix Cam agv! 


Tin-Hungh Njoux Janx 


13 Ih zanc yie caux meih mbuo Janx gorngv waac. Weic zuqc yie zoux 
gong-zoh douc Tin-Hungh nyei waac bun Janx, yie ziouc funx yie nyei 
gong jienv haic. 14 Nziex yie haih zoux bun caux yie juangc fingx mei 
mienh mueic jiegv ziouc maaih deix weic yie zoux nyei, dugv Tin-Hungh 
njoux ninh mbuo. 15 Tin-Hungh guangc I^saa^laa^en Mienh wuov zanc, 
mienh maanh duqv caux Tin-Hungh horpc. Wuov nyungc, se gorngv 
Tin-Hungh zipv Yiutai Mienh nzuonx hnangv haaix nor? Se hnangv ninh 
mbuo daic mingh aengx nangh daaih nor. 16 Se gorngv yietc ndunh njuov- 
nyiemz, zorgv digv dien fongc horc Tin-Hungh, ziangh ndunh njuov ziouc 
benx Tin-Hungh nyei nzengc mi'aqv. Se gorngv zorgv ndiangx-nzungh 


fungx bun Tin-Hungh, liemh ndiangx-nquaah ziouc benx Tin-Hungh me 
nzengc mi'aqv. 17 Maaih der zien ga'lanv nguaah zuqc pitv guangc, aengx 
dorh hieh ga'lanv nquaah daaih daaux jienv. Meih mbuo Janx se hnangv 
hieh ga'lanv nguaah yaac duqv zien nzungh nyei wuom yungz meih mbuo. 
18 Wuov nyungc, maiv dungx mangc piex zuqc DIV guangc wuov deix 
ndiangx-nquaah. Meih mbuo fungc haih ceng-hlo? Jangx jienv meih mbuo 
kungx zoux nquaah, maiv zeiz yungz nzungh. Se nzungh yungz meih 
mbuo. 19 Nziex meih mbuo Janx oix gorngv, “Zeiz nyei, mv baac naaiv 
deix nguaah zuqc pitv guangc weic zorqv yie mbuo daaih daaux jienv.” 20 
Zien nyei. Ninh mbuo zuqc pitv guangc weic zuqc ninh mbuo maiv sienx. 
Mv baac meih mbuo dugv ziangh jienv weic zuqc meih mbuo sienx. 
Hnangv naaic, maiv dungx zoux maux. Oix zuqc gamh nziex. 21 Se 
gorngv Tin-Hungh maiv liouh zien ga'lanv nquaah nor, meih mbuo hieh 
ga'lanv nquaah ninh yaac maiv liouh agv. 22 Hnangv naaic, mbuo buatc 
Tin-Hungh haih zoux longx yaac haih dinge mienh nyei zuiz. Dongh aen 
nyei jauv ndortv wuov deix Yiutai Mienh, Tin-Hungh dingc ninh mbuo 
nyei zuiz, mv baac zoux longx bun meih mbuo. Da'faanh meih mbuo zoux 
horpc, puix dugv ninh zoux longx, ninh ziouc zoux longx jienv mingh. 
Meih mbuo zoux maiv horpc nor, meih mbuo yaac zuqc pitv guangc aqv. 
23 Se gorngv Yiutai Mienh goiv hnyouv nzuonx daaih sienx Tin-Hungh, 
ninh mbuo aengx dugv daaux jienv zien ga'lanv ndiangx, weic zuqc 
Tin-Hungh haih zorqv ninh mbuo daaux jienv. 24 Se gorngv meih mbuo 
benx buch ga'lanv nquaah zuqc pitv ndutv daaih daaux jienv zien ga'lanv 
ndiangx, dongh maiv zeiz ganh nyei ndiangx-maac, Tin-Hungh aengx 
zorgv Yiutai Mienh, dongh zien ga'lanv nquaah, aengx daaux jienv ninh 
mbuo ganh mei zien ndiangx, gauh hungh hec jiex ziex dangh. 


Tin-Hungh Korv-Lienh Zuangx Mienh 


25 Gorx-youz aac, maaih diuc maiv gaengh mbiaangx yaangh nyei zien 
leiz yie oix bun meih mbuo hiuv, weic bun meih mbuo maiv ceng ganh 
maaih cong-mengh. Se dongh naaiv agv. I^saa^laa^en Mienh maiv zeiz 
oix yietc liuz hnyouv ngaengc. Kungx ngaengc taux Janx daaih bieqc 


Tin-Hungh buangv sous mouc. 26 Hnangv naaic, Tin-Hungh ot njoux 
I^saa^laa^en me yietc zungv mienh. Hnangv Ging-Sou gorngv nor, 
"Nous mienh wuov dauh oix yiem Si^on Zingh daaih, zorgv cuotv 
Yaakopv mei zeiv-fun zoux nyei yietc zungv waaic sic. 27 Yie guangc 
ninh mbuo me) zuiz wuov zanc yie ziouc caux ninh mbuo liepc jiez naaiv 
deix ngaengc waac.” 28 Laaix Yiutai Mienh maiv zipv kuv Dem ninh 
mbuo benx Tin-Hungh nyei win-wangv mi'aqv. Naaiv se weic tengx meih 
mbuo Janx. Mv baac Tin-Hungh ginv ninh mbuo daaih, yaac weic ninh 
mbuo nyei ong-taaix-ngaeqv ninh hnamv ninh mbuo. 29 Weic zuqc 
Tin-Hungh emm haaix dauh, ceix fugv haaix dauh, ninh yietc liuz maiv 
goiv yienc. 30 Zinh ndaangc meih mbuo Janx maiv muangx Tin-Hungh 
nyei waac. Mv baac ih zanc weic Yiutai Mienh maiv muangx waac meih 
mbuo cingx dugv Tin-Hungh korv-lienh. 31 Hnangv naaic, Yiutai Mienh 
maiv muangx Tin-Hungh nyei waac. Mv baac weic zuqc meih mbuo Jam 
dugv Tin-Hungh korv-lienh meih mbuo, Yiutai Mienh fih hnangv mei ih 
zanc yaac haih duqv Tin-Hungh korv-lienh. 32 Tin-Hungh sueih zuangx 
mienh maiv muangx ninh nyei waac, weic bun ninh haih korv-lienh ninh 
mbuo yietc zungv. 


Ceng Tin-Hungh 


33 Tin-Hungh me en za'gengh longx haic. Ninh me cong-mengh caux 
wuonh zaang ndo haic. Tin-Hungh dunx mei sic haaix dauh haih hnamv 
duqv zaaic? Ninh zoux nyei jauv maiv maaih haaix dauh haih samx duqv 
cuotv. 34 Hnangv Ging-Sou gorngv nor, “Haaix dauh hiuv dugv Ziouv 
nyei hnyouv? Haaix dauh haih tengx ninh daav cuotv za'eix?” 35 “Haaix 
dauh bun jiex haaix nyungc zingh nyeic Tin-Hungh weic bun ninh oix zuqc 
winh?” 36 Wee zuqc Tin-Hungh zeix maanc muotc daaih, maanc muotc 
kaux ninh cingx daaih haih yiem, yaac weic ninh yiem. Mbuo oix zuqc 
yietc liuz ceng Tin-Hungh taux maanc gouv maanc doc, Aamen. 


Lomaa 12 


1 Gorx-youz aac, Tin-Hungh ndongc naaic korv-lienh mbuo, vie ziouc tov! 
meih mbuo zorqv ganh fungx bun Tin-Hungh hnangv ziec nyei ga'naaiv 
nor, mv baac maaih maengc nyeli, cing-nzengc nyei, dongh ninh a'hneiv 
nyei ga'naaiv. Hnangv naaiv zoux se horpc nyei, weic zien-zien nyei 
zaangc Tin-Hungh. 2 Baamh mienh zoux sic maiv horpc Tin-Hungh, maiv 
dungx zuotc ninh mbuo nyei nyungc zoux. Mv baac oix zuqc bun 
Tin-Hungh goiv nzengc meih mbuo nyei hnyouv caux hnamv nyei jauv, 
dugv siang-nyungc zeiv. Hnangv naaic meih mbuo haih hiuv dugv 
Tin-Hungh nyei za'eix, haaix nyungc se longx nyei, Tin-Hungh a'hneiv 
nyei, dunh yunh nyei za'eix. 3 Tin-Hungh ceix en bun yie, yie cingx mbuox 
meih mbuo, maiv dungx hnamv taux taaih ganh jiex ndaangc horpc zuqc 
hnamv taux nyei. Gorqv-mienh oix zuqc ziux Tin-Hungh bun mei sienx 
fim longx-longx funx ganh hnangv haaix nor. 4 Yietc norm sin maaih ziex 
nyungc gapv jienv. Nyungc-nyungc maaih ganh nyei gong zoux. 5 Fih 
hnangv nyei, mbuo mienh camv mv baac mbuo caux Giduc juange maengc 
ziangh, dauh dauh ziouc gapv daaih benx yietc norm sin. Yietc dauh zoux 
sin nyei yietc nyungc. 6 Mbuo dauh dauh ei Tin-Hungh nyei en dugv zingh 
nyeic mv baac gorgv-mienh nyei zingh nyeic maiv fih hnangv. 
Gorgv-mienh dugv haaix nyungc zingh nyeic ziouc oix zuqc longc wuov 
nyungc zingh nyeic aqv. Se gorngv dugv zingh mec douc Tin-Hungh nyei 
waac, oix zuqc ei mbuo me sien fim douc ninh nyei waac. 7 Mbuo dugv 
zingh nyeic fu-sux, oix zuqc fu-sux agv. Duqv zingh nyeic njaaux mienh, 
oix zuqc njaaux. $ Dugv zingh nyeic kuinx mienh, oix zuqc kuinx aqv. 
Haaix dauh duqv zingh nyeic cuotv fim tengx mienh, oix zuqc zoux 
hnyouv jangv tengx. Haas dauh duqv zingh nyeic dorh jiu-baang, oix zuqc 
longc hnyouv zoux. Haaix dauh duqv zingh mec zoux longx bun mienh, 
oix zuqc a'hneiv zoux. 


Oix Zuqc Longc Hnyouv Hnamv Mienh 


9 Hnamv mienh oix zuqc za'gengh longc hnyouv hnamv. Orgv nyei, oix 
zuqc nzorng. Longx nyei oix zuqc nanv wuonv. 10) Laanh oix zuqc jorm 
hnyouv hnamv laanh hnangv hnamv ganh nyei cien muoz-doic nor. Laanh 


yaac oix zuqc taaih laanh, funx mienh gauh longx ganh. 11 Maiv dungx 
lueic. Oix zuqc jorm hnyouv jienh fu-sux Ziouv. 12 Meih mbuo maaih 
lamh hnamv dorngx ziouc oix zuqc njien-youh. Maaih kuonx naanh oix 
zuqc longc noic diev. Yaac oix zuqc zanc-zanc daux gaux. 13 Oix zuqc 
tengx dangx-donx nyei gorx-youz, yaac oix zuqc maaih hnyouv zipv 
kaegv. 14 Oix zuqc tov Tin-Hungh ce fuqv bun zoux doqc hoic meih 
mbuo wuov deix mienh. Za'gengh oix zuqc tov Tin-Hungh cet fuqv ninh 
mbuo, maiv zeiz zioux. 15 Mienh njien-youh, oix zuqc caux jienv 
njien-youh. Mienh nyiemv, oix zuqc caux Dem nyiemv. 16 Laanh oix zuqc 
caux laanh horpc fim dongh eix nyei yiem. Maiv dungx zoux maux. Oix 
zuqc a'hneiv caux mienh jomc mienh zoux doic. Maiv dungx ceng ganh 
maaih cong-mengh. 17 Maiv dungx zoux orgv winh orgv bun haaix dauh. 
Zuangx mienh funx haaix nyungc longx nyei, oix zuqc longc hnyouv zoux 
wuov nyungc. 18 Yiem meih mbuo haih zoux dugv haaix nyunge weic 
caux zuangx mienh baengh orn me) yiem, ziouc oix zuqc zoux wuov 
nyungc agv. 19 Hnamv nyei gorx-youz aac, maiv dungx jaauv win. Oix 
zuqc jiu bun Tin-Hungh, sueih Tin-Hungh mbenc. Weic zuqc maaih waac 
fiev jienv Ging-Sou gorngv, “Ziouv gorngv, ‘Jaauv win se yiem yie. Yie 
za'gengh jaauv agv.”” 20 Ging-Sou yaac fiev jienv gorngv, “Se gorngv 
meih nyei win-wangv hnyouv sie, oix zuqc bun hnaangx ninh nyanc. Jaang 
ngaatv nor, oix zuqc bun wuom ninh hopv. Meih hnangv naaiv zoux, ninh 
ziouc nyaiv aqy.” 21 Maiv dungx bun orgv nyei hingh meih. Daaux 
nzuonx oix zuqc bun longx nyei hingh orgv nyei. 


Lomaa 13 


1 Dauh dauh oix zuqc muangx hungh jaa, weic zuqc maiv maaih haaix 
nyungc hungh lingc maiv zeiz Tin-Hungh liepc daaih. Ih zanc zoux jien, 
maaih lingc me mienh se Tin-Hungh liepc daaih. ` Hnangv naaic, haas 
dauh ngaengc hungh jaa nyei waac, wuov dauh yaac ngaengc Tin-Hungh 
liepc daaih nyei hungh lingc. Ngaengc hungh jaa wuov deix oix zuqc 
dingc zuiz. 3 Zoux kuv sic nyei mienh maiv zuqc gamh nziex hungh jaa. 
Se dongh zoux orqv sic nyei mienh oix zuqc gamh nziex hnangv. Meih oix 


maaih hnyouv maiv gamh nziex maaih lingc gunv wuov der fai? Oix zuqc 
zoux kuv sic cingx maiv gamh nziex. Ninh mbuo ziouc ceng meih. 4 Weic 
zuqc zoux jien-fouv nyei mienh zoux Tin-Hungh nyei bou se tengx meih 
duqv longx. Se gorngv meih zoux orqv sic, oix zuqc gamh nziez jien-fouv, 
weic zuqc ninh mbuo za'gengh maaih linge dinge meih nyei zuiz. Ninh 
zoux Tin-Hungh nyei bou tengx Tin-Hungh jaauv win bun zoux orgv nyei 
mienh. 5 Weic naaiv oix zuqc muangx hungh jaa nyei waac, maiv daan 
weic gamh nziex Tin-Hungh oix dingc meih mbuo mei zuiz hnangv. Ganh 
nyei laangh fim yaac bun ganh hiuv dugv oix zuqc hnangv haaix nor zoux. 
6 Weic naaiv meih mbuo yaac oix zuqc cuotv nzou-zinh bun hungh jaa, 
weic zuqc ninh mbuo zoux hungh jaa nyei gong ziouc tengx Tin-Hungh 
zoux bou. 7 Horpc zuqc bun haaix nyungc nzou-zinh haaix dauh ziouc bun 
wuov dauh agv. Horpc zuqc taaih ginx haaix dauh ziouc taaih agv. 


Laanh Oix Zuqc Hnamv Laanh Hnangv Hnamv Ganh Nor 


8 Cin-maanc maiv dungx qiemx haaix dauh mei haaix nyungo zaegv. 
Kungx oix zuqc maaih nduqc nyungc zaeqv hnangv. Naaiv se laanh oix 
zuqc hnamv laanh. Haaix dauh hnamv mienh ziouc ei nzengc leiz-latc 
mi'aqv. 9 Leiz-latc gorngv, “Maiv dungx hem auv hienx ngoz. Maiv 
dungx daix mienh. Maiv dungx zoux zaqc. Maiv dungx mauv mienh nyei 
ga'naaiv.” Naaiv deix caux yietc zungv leiz-latc nzutv zunv gorngv, “Oix 
zuqc hnamv mienh hnangv hnamv ganh nor.” 10 Haaix dauh hnamv 
mienh, ninh maiv zoux sic hoic mienh. Weic naaiv, haaix dauh hnamv 
mienh ziouc ei nzengc leiz-latc. 11 Oix zuqc hnangv naaiv nor zoux weic 
zuqc meih mbuo hiuv duqv ih jaax nyei ziangh hoc jienv haic. Meih mbuo 
bueix m'njormh nyei mienh oix zuqc nyie daaih, weic zuqc Tin-Hungh 
njoux mbuo nyei ziangh hoc gauh fatv mbuo sienx Yesu Giduc wuov zanc 
agv. 12 Lungh muonz zanc siepv-siepv nyei oix jiex, lungh hnoi zanc oix 
taux. Oix zuqc guangc nzengc yiem hmuangx zong zoux nyei waaic sic. 
Yaac oix zuqc zorng jienv yiem njang zong mborgv jaax me) wuoqc ginc. 
13 Mbuo oix zuqc zoux horpc, puix zuqc lungh hnoi zanc nyei njang. 
Maiv dungx ceux, maiv dungx hopv diuv nquin, maiv dungx hienx auv 


hienz ngoz fai zoux maiv luonx horngc nyei sic. Maiv dungx nzaeng jaax, 
hanc mienh. 14 Meih mbuo oix zuqc longc Ziouv Yesu Giduc zoux meih 
mbuo mborqv jaax nyei wuoqc ginc, yaac maiv dungx ziux ganh nyei 
hnyouv zoux haaix nyungc zuiz. 


Lomaa 14 


1 Oix zuqc zipv dongh sienx maiv henv nyei mienh, yaac maiv dungx 
nzaeng ninh sienx nyei jauv. 2 Maaih dauh sienx ninh nyungc-nyungc 
nyanc dugv nyei, mv baac sienx maiv henv wuov dauh kungx nyanc lai 
hnangv, maiv nyanc orv. 3 Nyanc nyungc-nyungc wuov dauh maiv dungx 
mangc piex maiv nyanc wuov dauh. Kungx nyanc lai maiv nyanc orv wuov 
dauh maiv dungx dingc nyanc nyungc-nyungc wuov dauh zoux dorngc, 
weic zuqc Tin-Hungh zipv ninh mi'aqv. 4 Meih dongh haaix dauh cingx 
daaih haih dingc ganh dauh nyei bou? Ninh ganh mei ziouv oix zuqc dinge 
ninh zoux horpc fai maiv horpc. Ninh yaac zoux dugv horpc weic zuqc 
Ziouv oix tengx ninh zoux. 5 Maaih dauh funx maaih norm hnoi gauh 
longc jienv. Aengz maaih dauh funx hnoi-hnoi fih hnangv nyei. 
Gorgv-mienh oix zuqc ei gorgv-mienh nyei hnyouv dingc naaiv deix sic. 6 
Haaix dauh funx yietc norm hnoi gauh longx jiex nyei hnoi, ninh zoux 
weic taaih Ziouv. Haas dauh sienx nyungc-nyungc nyanc duqv nyei yaac 
nyanc weic taaih Ziouv, weic zuqc ninh laengz zingh Tin-Hungh. Haaix 
dauh gec maiv nyanc, wuov dauh gec weic taaih Ziouv. Ninh yaac laengz 
zingh Tin-Hungh. 7 Mbuo haaix dauh maiv weic ganh ziangh yaac maiv 
weic ganh daic. 8 Mbuo ziangh se weic Ziouv ziangh. Daic se weic Ziouv 
daic. Hnangv naaic, maiv gunv mbuo nangh fai daic mbuo benx Ziouv nyei 
mienh. 9 Weic naaiv Giduc daic mingh aengx nangh daaih weic oix zoux 
ziangh jienv me mienh caux daic mingh nyei mienh nyei Ziouv. 10 Wuov 
nyungc, meih zoux haaix nyunge dingc meih nyei gorx-youz zoux dorngc? 
Meih weic haaix diuc mangc piex meih nyei gorx-youz? Mbuo yietc zungv 
oix zuqc souv jienv Tin-Hungh nyei nza'hmien zuqc siemv zuiz. 11 Weic 
zuqc Ging-Sou gorngv, “Ziouv gorngv, ‘Yie ziangv jienv yie ganh mei 
maengc laengz waac gorngv, norm-norm cingh mborgc oix gueic njiec 


baaix yie, sung-sung nzuih oix nyiemc yie se Tin-Hungh.”” 12 Hnangv 
naaic, mbuo dauh dauh mienh zoux nyei yietc zungv oix zuqc bm mengh 
mbuox Tin-Hungh. 


Maiv Dungx Nduov Gorx-Youz Baamz Zuiz 


13 Hnangv naaic, laanh maiv dungx dingc laanh zoux dorngc. Daaux 
nzuonx oix zuqc dinge hnyouv maiv zoux haaix nyungc bun meih nyei 
gorx-youz zoux dorngc nduov ninh baamz zuiz. 14 Yie caux Yesu juangc 
maengc ziangh ziouc hiuv dingc maiv maaih haaix nyungc nyanc hopv 
nyei ga'naaiv ninh ganh haih maaih uix. Mv baac haaix dauh funx haaix 
nyungc maaih uix nor, wuov nyungc weic ninh maaih uix agv. 15 Se 
gorngv meih nyanc nyei ga'naaiv bun meih nyei gorx-youz hnyouv mun, 
meih zoux nyei sic bun cing meih maiv hnamv gorx-youz. Yesu weic 
wuov laanh mienh daic mi'aqv. Maiv dungx bun ninh laaix meih nyanc nyei 
ga'naaiv zuqc mietc. 16 Hnangv naaic, meih mbuo funx se longx nyei mv 
baac maiv dungx bun mienh longc zoux gorn daanh meih mbuo. 17 Weic 
zuqc mienh nyanc nyei hopv nyei maiv zeiz bun cing Tin-Hungh zoux 
Ziouv gunv ninh mbuo. Singx Lingh bun mienh zoux dugv horpc 
Tin-Hungh nyei hnyouv, duqv baengh orn, yaac dugv njien-youh. Dongh 
naaiv bun cing Tin-Hungh zoux Ziouv gunv mienh. 18 Haaix dauh hnangv 
naaiv nor fu-sux Giduc, wuov dauh horpc Tin-Hungh nyei hnyouv. Mienh 
yaac ceng ninh. 19 Hnangv naaic, mbuo zoux haaix nyungc oix zuqc 
zanc-zanc zoux weic bun laanh caux laanh baengh orn nyei yiem, laanh 
tengx laanh ces jiez daaih. 20 Maiv dungx laaix nyanc hopv zoux waaic 
Tin-Hungh nyei gong. Nyungc-nyungc nyanc nyei ga'naaiv maiv maaih uix. 
Mv baac haaix nyungc haih nduov mienh baamz zuiz maiv horpc zuqc 
nyanc. 21 Gauh longx jiex se maiv dungx nyanc orv fai hopv diuv fai zoux 
haaix nyungc haih nduov meih mbuo mei gorx-youz baamz zuiz. 22 Naaiv 
buoqv sic meih mbuo hnangv haaix nor sienx, meih mbuo ganh caux 
Tin-Hungh oix zuqc hiuv hnangv. Haaix dauh dinge hnyouv hnangv haaix 
nor zoux, ninh zoux nyei ziangh hoc maiv haiz dorngc nor, wuov dauh 
njien-youh aqy. 23-26 Se gorngv nyanc nyei ziangh hoc haiz daah sih maiv 


dov nor, nyanc wuov zanc Tin-Hungh ziouc dingc ninh maaih zuiz, weic 
zuqc ninh maiv ei ninh sienx nyei nyanc. Se gorngv mbuo zouz haas 
nyungc yaac maiv sienx dinge mbuo zoux dugv horpc nor, benz zuiz agv. 


Lomaa 15 


1 Mbuo sienz dugv henv nyei mienh oix zuqc daaix sienx maiv henv wuov 
deix. Maiv dungx kungx zoux horpc ganh nyei hnyouv hnangv. 2 Mbuo 
dauh dauh mienh oix zuqc zoux horpc gorx-youz weic bun ninh duqv 
longx, yaac tengx ninh sienx henv jiez daaih. 3 Weic zuge Giduc maiv 
zoux horpc ninh ganh nyei hnyouv. Hnangv Ging-Sou fiev jienv gorngv 
nor, “Mienh gorngv doqc meih mv baac ninh mbuo me) waac gorngv zuqc 
yie.” 4 Loz-hnoi fiev jienv Ging-Sou nyei yietc zungv waac se fiev daaih 
njaaux mbuo, weic bun mbuo maaih noic diev yaac kuinx mbuo, mbuo 
cingx daaih maaih lamh hnamv dorngx. 5 Tov ceix bun mbuo maaih noic 
diev yaac orn mbuo nyei hnyouv nyei Tin-Hungh tengx mbuo zuotc Giduc 
Yesu nyei nyungc ziouc bun meih mbuo dongh diuc hnyouv. 6 Meih mbuo 
ziouc dongh hnyouv dongh qiex ceng mbuo Ziouv Yesu Giduc nyei Die, 
Tin-Hungh. 


Zunh Kuv Hiem Bun Jans 


7 Hnangv naaic, laanh oix zuqc zipv laanh hnangv Giduc zipv meih mbuo 
nor, weic bun mienh ceng Tin-Hungh. 8 Yie mbuox meih mbuo, Yesu 
benx Yiutai Mienh nyei bou weic bun Tin-Hungh caux Yiutai Mienh me 
ong-taaix-ngaeqv laengz liuz wuov deix waac cuotv daaih zien. Ninh 
hnangv naaiv zoux biux mengh Tin-Hungh se ziepc zuoqv met, 9 Yesu 
yaac bun Jans ceng Tin-Hungh weic zuqc Tin-Hungh korv-lienh ninh 
mbuo. Hnangv Ging-Sou gorngv nor, “Hnangv naaic, yie oix yiem Janx 
nyei mbu'ndongx ceng meih, yaac baaux nzung ceng meih nyei mengh.” 10 
Ging-Sou yaac gorngv, “Janx aac, meih mbuo oix zuqc caux Tin-Hungh 
nyei baeqc fingx lomh nzoih njien-youh.” 11 Ging-Sou aengx maaih joux 
waac, “Maanc fingx Janx aah! Or zuqc ceng Ziouv. Maanc guogv mienh 


aah! Oix zugc ceng ninh.” 12 Į^saa^yaa yaac gorngv, “Maaih dauh Jetc^si 
nyei Zeiv-Fun, ninh oix cuotv daaih gunv maanc fingx Janx. Janx ziouc 
weic ninh maaih lamh hnamv dorngx.” 13 Tov Tin-Hungh, dongh bun 
meih mbuo maaih lamh hnamv wuov dauh, bun meih mbuo maaih 
njien-youh yaac maaih baengh orn taux daauh, weic zuqc meih mbuo sienx 
ninh. Hnangv naaic, Singx Lingh nyei qaqv ziouc bun meih mbuo 
zanc-zanc maaih lamh hnamv agv. 


Baulo Weic Haaix Diuc Bungx Laange Nyei Fiev 


14 Zuangx gorx-youz aac, yie hiuv dinge meih mbuo za'gengh longx haic 
aengx maaih nyungc-nyungc wuonh zaang. Laanh yaac haih njaaux laanh. 
15 Mv baac naaiv zeiv Dem maaih camv-diuc jauv yie bungx laange nyei 
fiev weic tengx meih mbuo jangx jienv. Yie hnangv naaiv bungx laangc 
nyei fiev 16 weic zuqc Tin-Hungh ceix en bun yie zoux Giduc Yesu nyei 
bou tengx Janx. Yie zoux hnangv sai mienh nor, zunh Tin-Hungh nyei kuv 
fienx weic bun Janx hnangv ziec nyei ga'naaiv, dongh Singx Lingh fungx 
bun Tin-Hungh, Tin-Hungh ziouc a'hneiv zipv nyei ga'naaiv. 17 Weic 
naaiv, yie caux Giduc Yesu juangc maengc ziangh ziouc a'hneiv ceng yie 
weic Tin-Hungh zoux me gong. 18 Yie oix bungx laangc nyei gorngv 
nduqc nyungc hnangv. Se Giduc longc yie dorh Janx daaih muangx 
Tin-Hungh nyei waac. Ninh longc yie gorngv nyei waac, zoux nyei sic, 19 
longc maaih qaqv nyei jangx-hoc caux mbuoqc horngh mei sic, yaac 
longc Singx Lingh nyei qaqv. Hnangv naaic, yiem Ye^lu^saa^lem Zingh 
mingh taux In^li^li^kum Guogv feix coux zunh gormx, yie gorngv nzengc 
Giduc nyei kuv Dem. 20 Yie liepe dinge hnyouv kungx oix mingh mienh 
maiv haiz jiex Giduc nyei mbuox wuov deix dorngx zunh kuv fienx 
hnangv. Yie maiv oix douh mienh zuangx jienv caa ziouc mingh bangc 
wuov gomv biauv. 21 Hnangv Ging-Sou gorngv nor, “Dongh maiv dugv 
mienh mbuox jiex ninh nyei jauv-louc wuov deix oix dugv buatc. Maiv 
haiz jiex mei mienh yaac oix mengh baeqc.” 


Baulo Oix Mingh Lomaa Zingh 


22 Weic naaiv, camv-nzunc yie oix mingh meih mbuo mac mv baac 
maaih naaiv deix jauv zorv jienv, maiv dugv mingh. 23 Mv baac ih zanc 
yiem naaiv deix deic-bung yie nyei gong zoux ziangx nzengc agv. Duqv 
ziex hnyangx yie za'gengh oix mingh meih mbuo naaic, 24 ih zanc hnamv 
daaih dugv mingh aqv. Yie mingh Saaben Guogv wuov zanc yie oix jiex 
meih mbuo naaic yiem caamx. Nziaauc gaux deix, oix bange meih mbuo 
aengx tengx yie cuotv jauv mingh Saaben Guogv. 25 Mv baac ih zanc yie 
oix mingh Ye^lu^saa^lem Zingh weic tengx wuov deix gorx-youz. 26 
Weic zuqc yiem Maa^si^ndo^nie Saengv caux Aa^kaa^yaa Saengv nyei 
zuangx jiu-baang cuotv fim gapv nyaanh tengx yiem Y e^lu^saa^lem 
Zingh, ga'naanh nyei gorx-youz. 27 Gapv nyaanh wuov deix, ninh mbuo 
ganh cuotv fim zoux. Mv baac ninh mbuo gengh qiemx wuov deix 
gorx-youz nyei zaegv, weic zuqc Yiutai Mienh duqv Singx Lingh bun nyei 
fuqv ziouc bun Janx dugv buonc Singx Lingh nyei fugv. Hnangv naaic, 
Jam maaih yungz maengc nyei ga'naaiv ziouc 015 zuqc bun Yiutai Mienh 
dugv buonc. 28 Zuov yie zoux ziangx naaiv deix gong, zorgv gapv daaih 
nyei nyaanh jiu sung ninh mbuo liuz, yie ziouc mingh Saaben Guogv yangh 
meih mbuo naaic jiex. 29 Mingh nyei ziangh hoc, yie hiuv dugv Giduc oix 
camv-camv nyei ceix fugv bun mbuo. 30 Gorx-youz aac, mbuo sienx 
Ziouv Yesu Giduc, Singx Lingh yaac bun mbuo hnamv mienh, yie ziouc 
tov! meih mbuo jorm hnyouv longc gagv tengx yie daux gaux. 31 Tov 
Tin-Hungh goux yie, bun yie maiv zuqc Yu^ndie Deic-Bung maiv sien 
nyei mienh zoux haaix nyungc hoic yie. Yaac tov Tin-Hungh bun yie yiem 
Ye^lu^saa^lem Zingh mbenc nyei gong haih bun wuov deix sienx Yesu 
nyei gorx-youz buangv hnyouv. 32 Hnangv naaic, se gorngv ei Tin-Hungh 
nyei za'eix, yie ziouc njien-youh nyei mingh meih mbuo naaic dugv caux 
meih mbuo hitv deix kuonx. 33 Tov ces baengh orn nyei Tin-Hungh caux 
meih mbuo zuangx mienh yiem. Aamen. 


Lomaa 16 


1 Yie oix meih mbuo hiuv duqv mbuo nyei muoc, Fe^mbi. Ninh tengx 
Ken^ke^lie jiu-baang zoux gong fu-sux. 2 Tov meih mbuo ziux meih mbuo 


sienx Ziouv, longx-longx zipv ninh hnangv horpc zuge zipv Tin-Hungh 
nyei mienh nor. Ninh qiemx zuqc haaix nyungc, tov meih mbuo tengx, 
weic zuqc ninh tengx jiex mienh camv yaac liemh yie tengx. 3 Yie jangx 
taux Bitc^sinx^laa caux Aa^kuin^laa, caux yie juange Giduc Yesu nyei 
gong zoux nyei mienh. 4 Ninh mbuo maiv longc maengc nyei njoux yie. 
Yie za'gengh laengz zingh ninh mbuo. Yaac maiv daan yie hnangv. Janx 
nyei zuangx jiu-baang yaac laengz zingh ninh mbuo. 5 Yie yaac jangx taux 
yiem ninh mbuo nyei biauv gapv zunv zoux leiz-baaix wuov norm 
jiu-baang. Yaac jangx taux yie hnamv nyei doic E^be^ne^tatv. Yiem Esie 
Saengv ninh sienx Giduc ndaangc jiex. 6 Yie yaac jangx taux tengx meih 
mbuo zoux gong kouv nyei wuov dauh Maa^li^yaa. 7 Yie yaac jangx taux 
caux yie juangc Yiutai Fingx yaac caux yie zuqc wuonx jiex loh wuov 
deix An^ndo^ni^katv caux Yu^ni^atc. Zuangx gong-zoh hiuv dugv ninh 
mbuo mengh dauh longx nyei. Ninh mbuo sienx Giduc ndaangc yie. 8 Yie 
yaac jangx taux yie hnamv haic sienx Ziouv nyei gorx-youz doic 
Am^paa^li^aa^tatv. 9 Yie yaac jangx taux U^mbaa^natv, caux mbuo 
juangc Giduc nyei gong zoux wuov dauh. Yaac jangx taux yie hnamv nyei 
gorx-youz doic Saa^taa^kitv. 10 Yie yaac jangx taux zuqc seix jiex yaac 
zoux dugv horpc Giduc nyei hnyouv wuov dauh Aa^ben^letv. Yaac jangx 
taux Aa^litv^to^mbu^latv yietc biauv mienh. 11 Yie yaac jangx taux caux 
yie juangc Yiutai Fingx wuov dauh He^lo^ndi^on. Yaac jangx taux 
Naa^sitv^satc biauv zong sienx Yesu nyei gorx-youz. 12 Yie jangx taux 
gagv tengz Ziouv zoux gong wuov deix 1 dauh m'sieqv dorn, Di^fe^naa 
caux Di^fo^saax. Yaac jangx taux yie hnamv me doc Besite, dongh 
tengx Ziouv zoux gong kouv wuov dauh dorc. 13 Yie yaac jangx taux 
Ziouv Yesu lengc jeiv me ginv daaih zoux ninh nyei gong wuov dauh 
Lufatv, yaac jangx taux Lufatv nyei maa. Ninh goux yie hnangv goux ninh 
ganh nyei dorn nor. 14 Yie yaac jangx taux Aa^sinx^ki^tatv, Faa^le^gon, 
Hemetv, Batc^lo^mbatc, Hemaatv aengx caux ninh mbuo yiem nyei viet 
zungv gorx-youz. 15 Yie yaac jangx taux F1^lo^lo^gatc, Yulie, Ne^le^atc 
caux ninh nyei muoc, yaac jangx taux O^lim^batc aengx caux ninh mbuo 
yiem yietc zungv SICH Yesu nyei mienh. 16 Meih mbuo oix zuqc zoux 
hnyouv cing-nzengc, laanh caux laanh zom hmien naaic baengh orn. Giduc 


nyei zuangx jiu-baang yaac jangx taux meih mbuo. 
Baulo Jaa Waac 


17 Gorx-youz aac, yie tov! meih mbuo mbungh jienv dongh nduov mienh 
bun nqoi wuov deix mienh. Ninh mbuo oix nduov meih mbuo sienx 
dorngc, maiv doix meih mbuo hoqc jiex mei leiz. Oix zuqc simv nqoi ninh 
mbuo, 18 weic zuqc naaiv nyungc mienh maiv fu-sux mbuo nyei Ziouv 
Giduc. Ninh mbuo kungx douh ganh dugv longx hnangv. Ninh mbuo 
gorngv waac mbiaangc, waac gaam, nduov zuqc hnyouv liangv nyei 
mienh. 19 Zuangx mienh haiz gorngv meih mbuo ei kuv fienx zoux, yie 
ziouc a'hneiv haic meih mbuo. Yie oix meih mbuo maaih cong-mengh hiuv 
dugv haaix nyungc longx. Mv baac waaic nyei jauv, meih mbuo or zuqc 
zoux hnangv mienh hngongx mienh nor. 20 Ceix baengh orn nyei 
Tin-Hungh siepv-siepv nyei oix ndamc Saadaan yiem meih mbuo nyei 
zaux-ndiev huv nzengc. Tov Ziouv Yesu Giduc zanc-zanc ceix en bun 
meih mbuo. 21 Caux yie juangc gong zoux wuov dauh Ti^mo^tai yaac 
jangx taux meih mbuo. Caux yie juangc Yiutai Fingx nyei Lu^si^atc, 
Yaasonx caux So^si^baa^te yaac jangx taux meih mbuo. 22 Yie, 
Te^ti^atc, tengx Baulo fiev naaiv zem fienx. Mbuo lomh nzoih sienx 
Giduc, yie ziouc jangx taux meih mbuo. 23 Zipv yie yaac bun zuangx 
jiu-baang yiem ninh nyei biauv gapv zunv wuov dauh Gaai^atc jangx taux 
meih mbuo. Cous naaiv norm zingh nyei nyaanh wuov dauh E^latv^tatv 
caux mbuo nyei gorx-youz, Kaan^tatv, yaac jangx taux meih mbuo. 24 
Tov mbuo nyei Ziouv Yesu Giduc zanc-zanc ceix en bun meih mbuo 
zuangx mienh. Aamen. 


Setv Mueiz Baulo Ceng Tin-Hungh 


25 Mbuo oix zuqc lomh nzoih ceng Tin-Hungh. Yie zunh kuv fienx gorngv 
Yesu Giduc nyei jauv-louc. Ei naaiv kuv fienx, Tin-Hungh haih bun meih 
mbuo sienx dugv wuonv. Naaiv kuv fienx gem jienv ziex gitv lungh ndiev, 
26 mv baac ih zanc vietc liuz ziangh jienv nyei Tin-Hungh mbuox ninh mei 


douc waac mienh fiev daaih gorngv mbiaangz yaangh nzengc bun maanc 
guogv mienh hiuv. Hnangv naaic, ninh mbuo haih sienx yaac haih ei Hem 
ninh nyei waac zoux. 27 Weic naaiv mbuo oix zuqc ceng cong-mengh jiex 
nyei nduqc dauh Tin-Hungh. Se Yesu Giduc bun mbuo yietc liuz ceng taux 
maanc gouv maanc doic. Aamen. 


1 Ko^lin^to 1 


1 Yie, Baulo, dongh Tin-Hungh ei ninh nyei eix paaiv daaih zoux ninh nyei 
gong-zoh, caux jienv mbuo nyei gorx-youz, So^saa^te^netv, 2 fiev naaiv 
zeiv fienx bun yiem Ko^lin^to Zingh, Tin-Hungh nyei jiu-baang, dongh 
caux Giduc Yesu juangc maengc ziangh ziouc benx ninh nyei mienh yaac 
dugv Tin-Hungh heuc daaih zoux cing-nzengc mienh wuov deix. Naaiv 
zeiv fienx yaac fiev bun yiem norm-norm dorngx heuc Hem mbuo Ziouv 
Yesu Giduc nyei mbuox wuov deix. Yesu zoux ninh mbuo nyei Ziouv yaac 
zoux mbuo nyei Ziouv. 3 Tov mbuo mei Zaangc Diex Tin-Hungh caux 
Ziouv Yesu Giduc ceix en ceix baengh orn bun meih mbuo. 


Tin-Hungh Longc Yesu Bun Mbuo Duqv Daaih Nyei Fuqv 


4 Yie zanc-zanc weic meih mbuo laengz zingh Tin-Hungh weic zuqc 
Tin-Hungh longc Giduc Yesu ceix en bun meih mbuo. 5 Weic zuge meih 
mbuo caux Yesu juangc maengc ziangh meih mbuo nyungc-nyungc maaih 
nzoih, yiem meih mbuo gorngv nyei yietc zungv waac caux meih mbuo 
maaih nyei yietc zungv wuonh zaang. 6 Yie mbuo tengx Giduc zoux 
zorng-zengx wuov deix waac liepc wuonv yiem meih mbuo nyei hnyouv. 7 
Weic naaiv, meih mbuo zuov jienv Ziouv Yesu Giduc hinc cuotv wuov 
zanc, meih mbuo maiv caa Singx Lingh ceix bun nyei yietc nyungc zingh 
nyeic. 8 Tin-Hungh yaac oix bun meih mbuo sienx dugv wuonv taux setv 
mueiz. Ziouv Yesu Giduc aengx daaih nyei hnoi meih mbuo ziouc maiv 
maaih dorngx zuqc daanh. 9 Tin-Hungh se kaux dugv wuonv nyei. Ninh 
heuc meih mbuo daaih caux ninh nyei dorn, mbuo nyei Ziouv Yesu Giduc, 
maaih jiu tong. 


Jiu-Baang Bun Nqoi 


10 Zuangx gorx-youz aac, yie dengv mbuo Ziouv Yesu Giduc nyei mbuox 
tov meih mbuo oix zuqc dongh joux waac gorngv. Maiv dungx bun nqoi 
zoux ziex guanh. Om zuqc horpc fim dongh eix, dongh diuc hnyouv. 11 
Gorx-youz aac, maaih deix Kaa^lo^e nyei biauv zong mienh mbuox yie, 


viem meih mbuo naaic maaih fiuv-nzaeng nyei sic. 12 Yie nyei eix leiz se 
gorqv-mienh maaih gorqv-mienh nyei jauv gorngv. Maaih dauh gorngv, 
“Yie gan Baulo,” maaih dauh gorngv, “Yie gan Aa^bor^lo,” maaih dauh 
gorngv, “Yie gan Bide,” aengz maaih dauh gorngv, “Yie gan Giduc.” 13 
Giduc bun nqoi zoux ziex guanh fai? Baulo weic meih mbuo zuqc ding 
ziepc nzaangc jaax fai? Meih mbuo dengv Baulo nyei mbuox jiex wuom 
nyei leiz fai? 14 Yie laengz zingh Tin-Hungh, cuotv liuz Kaa^litv^batc 
caux Gaai^atc, yie maiv tengx meih mbuo haaix dauh jiex wuom mei leiz. 
15 Hnangv naaic, maiv maaih haaix dauh haih gorngv meih mbuo dengv 
yie nyei mbuox jiex wuom nyei leiz. 16 (Oh, zeiz nyei, yie yaac tengx 
Saa^te^faa^natv caux ninh nyei biauv zong mienh jiex wuom mei leiz. 
Cuotv liuz naaiv deix yie jangx maiv duqv yie tengx haaix dauh.) 17 Giduc 
maiv zeiz paaiv yie mingh tengx mienh jiex wuom mei leiz. Ninh paaiv 
yie mingh zunh kuv fienx, yaac maiv zeiz longc baamh mienh cong-mengh 
nyei waac zunh. Nzauh bet naaiv nyungc waac zoux bun Yesu yiem ziepc 
nzaangc jaax daic nyei qaqv zite mi'agv. 


Giduc Zoux Tin-Hungh Nyei Qaqv, Tin-Hungh Nyei Cong-Mengh 


18 Giduc yiem ziepc nzaangc jaax daic wuov nyungc doz-leiz, weic oix 
zuqc miete nyei mienh se hngongx haic. Mv baac weic mbuo dugv njoux 
nyei mienh se Tin-Hungh nyei gagv. 19 Weic zuqc Ging-Sou fiev Hem 
gorngv, “Yie oix mietc cong-mengh mienh nyei cong-mengh. Mienh guai 
mienh nyei za'eix yie yaac oix bun ndortv.” 20 Wuov nyungo, ih jaax nyei 
cong-mengh mienh, hogc hlang nyei mienh, caux nzuih mbiaangc nyei 
mienh hnangv haate nor? Tin-Hungh zoux bun naaiv baamh gen nyei 
cong-mengh hngongx mi'aqv. 21 Tin-Hungh longc ninh ganh nyei 
cong-mengh bun mienh maiv haih kaux ninh mbuo ganh nyei cong-mengh 
hiuv duqv ninh. Daaux nzuonz, Tin-Hungh a'hneiv longc dongh mienh funx 
hngongx nyei zunh doz waac, njoux sienx ninh nyei mienh. 22 Yiutai 
Mienh tov jangx-hoc, Janx-Gikc yaac lorz cong-mengh. 23 Mv baac yie 
mbuo zunh Giduc zuqc ding ziepc nzaangc Dax daic nyei jauv. Yiutai 
Mienh youc ngemh ziqc zuiz ninh mbuo. Janx yaac funx hngongx, 24 mv 


baac weic Tin-Hungh om daaih me mienh, maiv gunv Yiutai Mienh fai 
Janx, mbuo hiuv dugv Giduc se Tin-Hungh nyei domh gagv yaac dongh 
Tin-Hungh nyei cong-mengh. 25 Weic zuqc Tin-Hungh hngongx nyei sic, 
zungv gauh guai baamh mienh nyei cong-mengh. Tin-Hungh mau nye; 
dorngx, corc gauh henv baamh mienh nyei qaqv. 26 Gorx-youz aac, 
hnamv mangc gaax! Tin-Hungh heuc meih mbuo daaih wuov zanc, ei 
baamh mienh buatc, cong-mengh nyei mienh maiv maaih camv. Maaih 
hatc maaz nyei mienh caux zaangc dangv nyei mienh yaac maiv maaih 
camv. 27 Mv baac baamh mienh funx hngongx nyei, Tin-Hungh om daaih 
weic bun cong-mengh nyei mienh nyaiv. Baamh mienh funx mau nyei, 
Tin-Hungh yaac ginv daaih weic bun henv wuov deix nyaiv. 28 Baamh 
mienh funx haac dangv nyei, mangc piex nyei, maiv lamh longc nyel, 
Tin-Hungh om daaih weic miete dongh baamh mienh funx longc jienv 
nyei. 29 Hnangv mac, maiv maaih haaix dauh yiem Tin-Hungh nye; 
nza'hmien haih bungx waac-maux. 30 Tin-Hungh bun meih mbuo caux 
Giduc Yesu juangc maengc ziangh, yaac bun Giduc zoux mbuo nyei 
cong-mengh. Tin-Hungh longc Giduc bun mbuo caux ninh horpc hnyouv, 
benx ninh nyei cing-nzengc mienh, zuoqc mbuo nzuonx, leih ndutv zuiz. 31 
Hnangv naaic, se hnangv Ging-Sou fiev jienv gorngv, “Haaix dauh oix 
bungx waac-maux, oix zuqc bungx waac-maux gorngv Ziouv zoux nye! 
sic.” 


1 Ko^lin^to 2 


1 Zuangx gorx-youz aac, zinh ndaangc yie mingh meih mbuo naaic zunh 
Tin-Hungh gem jienv nyei jauv. Wuov zanc yie maiv zeiz longc kuh 
muangx nyei waac fai cong-mengh nyei waac gorngv. 2 Yie caux meih 
mbuo yiem wuov zanc, yie dingc hnyouv yie kungx oix gorngv Yesu 
Giduc yaac gorngv ninh zuqc ding ziepc nzaangc jaax daic nyei sic 
hnangv. Ganh nyungc yie maiv gorngv aqv. 3 Yie taux meih mbuo naaic 
wuov zanc yie mau haic, gamh nziex haic, sin zinx jienv yiem. 4 Yie 
gorngv nyei waac, zunh mei doz maiv zeiz longc baamh mienh mei 
cong-mengh gorngv waac mbiaangc, mv baac bun cing Singx Lingh maaih 


domh gagv. 5 Hnangv naaic, meih mbuo me sienx fim maiv zeiz bange 
baamh mienh nyei cong-mengh, se bange Tin-Hungh nyei gagv. 


Singx Lingh Bun Daaih Nyei Cong-Mengh 


6 Yie zunh cong-mengh nyei doz-leiz bun ei sienx nyei jauv benx domh 
mienh wuov deix muangx. Se maiv zeiz ih jaax nyei cong-mengh, yaac 
maiv zeiz gunv ih jaax nyei baamh gen maaih lingc maaih gagv wuov deix 
nyei cong-mengh. Naaiv nyungc maaih lingc maaih qaqv nyei oix baaic 
nzengc. 7 Yie mbuo gorngv nyei cong-mengh se maiv gaengh mbiaangx 
yaangh nyei cong-mengh, dongh Tin-Hungh bingx jienv nyei cong-mengh. 
Maiv gaengh zeix baamh gen wuov zanc, Tin-Hungh zungv dingc liuz 
longc naaiv nyungc cong-mengh bun mbuo dugv njang-laangc. 8 Gunv ih 
jaax nyei baamh gen wuov deix mienh maiv maaih yietc dauh mengh 
baegc naaiv nyungc cong-mengh. Se gorngv ninh mbuo mengh baegc nor, 
ninh mbuo maiv zorgv njang-laangc nyei Ziouv ding ziepc nzaangc jaax. 9 
Mv baac hnangv Ging-Sou fiev jienv gorngv. “M'zing maiv buatc jiex, 
m'normh maiv haiz jiex, maiv maaih haaix dauh hnamv dugv taux nyei sic, 
Tin-Hungh liuc leiz ziangx bun hnamv ninh wuov deix mienh.” 10 Mv 
baac maiv gaengh mbiaangx yaangh nyei sic, Tin-Hungh longc Singx 
Lingh bun mbuo hiuv, weic zuqc Singx Lingh zaah toux nyungc-nyungc. 
Liemh Tin-Hungh ndo jiex nyei za'eix yaac zaah dugv toux. 11 Kungx 
gorgv-mienh ganh nyei hnyouv haih hiuv duqv gorqv-mienh ganh hnamv 
nyei sic. Fih hnangv nyei, kungx Tin-Hungh nyei Singx Lingh ganh haih 
hiuv duqv Tin-Hungh hnamv nyei sic. 12 Mbuo maiv zeiz zipv baamh 
mienh nyei hnyouv. Mbuo zipv nyei se Tin-Hungh paaiv daaih nyei Singx 
Lingh weic bun mbuo hiuv duqv Tin-Hungh ceix bun nyei nyungc-nyungc. 
13 Hnangv naaic, naaiv deix sic yie mbuo maiv zeiz longc baamh mienh 
nyei cong-mengh njaaux nyei waac gorngv. Yie mbuo longc Singx Lingh 
njaaux nyei waac gorngv mengh Singx Lingh nyei zien leiz bun maaih 
Singx Lingh nyei mienh muangx. 14 Haas dauh maiv maaih Singx Lingh 
maiv haih zipv Tin-Hungh bun daaih nyei zingh nyeic. Naaiv nyunge mienh 
maiv haih mengh baeqc naaiv deix zingh nyeic, zungv funx se hngongx 


haic, weic zuqc kungx maaih Singx Lingh dorh me mienh cingx daaih 
haih samx dugv cuotv. 15 Maaih Singx Lingh nyei mienh haih samx dugv 
cuotv maanc sic, mv baac maiv maaih haaix dauh haih samx duqv cuotv 
ninh. 16 Hnangv Ging-Sou gorngv nor, “Haaix dauh haih hiuv dugv Ziouv 
nyei hnyouv? Haaix dauh haih njaaux ninh?” Mv baac mbuo maaih Giduc 
nyei hnyouv. 


1 Ko^lin^to 3 


1 Zuangx gorx-youz aac, zinh ndaangc yie caux meih mbuo gorngv waac, 
yie maiv haih hnangv caux maaih Singx Lingh nyei mienh gorngv. Oix 
zuqc caux meih mbuo gorngv hnangv meih mbuo corc guei baamh gen, ei 
sienx Giduc meih mbuo se hnangv gu'nguaaz nor. 2 Wuov zanc, yie oix 
zuqc longc nyorx uix meih mbuo, maiv haih longc hnaangx, weic zuqc 
meih mbuo maiv gaengh haih nyanc hnaangx. Taux ih zanc meih mbuo 
corc nyanc maiv dugv, 3 weic zuqc meih mbuo corc yiem hnangv guei 
baamh gen nyei mienh yiem nor. Yiem naaic maaih laanh hanc laanh caux 
fiuv-nzaeng nyei sic. Naaiv bun cing meih mbuo corc guei baamh gen yaac 
zoux hnangv guei baamh gen nyei mienh zoux nor, maiv zeiz? 4 Meih 
mbuo maaih laanh gorngv, “Yie gan Baulo.” Maaih laanh gorngv, “Yie 
gan Aa^bor^lo.” Naaiv maiv zeiz zoux hnangv guei baamh gen nyei mienh 
fai? 5 Aa^bor^lo zoux haaix nyungc mienh? Baulo zoux haaix nyungc 
mienh? Yie mbuo kungx zoux Tin-Hungh nyei bou dorh meih mbuo sienz. 
Ziux Ziouv paaiv nyei gong, gorgv-mienh maaih gorgv-mienh nyei buonc 
zoux. 6 Yie zuangx nyim, Aa^bor^lo fuqv wuom, mv baac Tin-Hungh 
ganh bun hlo daaih. 7 Zuangx nyim wuov dauh caux fugv wuom wuov 
dauh se maiv longc jienv. Longc em nyei se Tin-Hungh, weic zuge 
Tin-Hungh bun hlo daaih. 8 Zuangx wuov dauh caux fugv wuom wuov 
dauh, i dauh zungv fih hnangv nyei. Tin-Hungh oix ei gorqv-mienh zoux 
nyei gong bun zingh nyeic. 9 Yie mbuo caux Tin-Hungh juangc gong zoux. 
Meih mbuo se Tin-Hungh nyei liangx-ndeic. Meih mbuo yaac benx 
Tin-Hungh nyei biauv. 10 Ei Tin-Hungh ce bun yie nyei en, yie zoux 
maaih buoz-dauh nyei gomv biauv zaangc liepc ziangx gorn-ndogv. Aengx 


maaih ganh dauh daaih bangc naaiv norm gorn-ndogv Ces jiez. Mv baac 
dauh dauh oix zuqc faix fim mangc gaax, hnangv haaix nor ceix. 11 Wee 
zuqc maiv maaih haaix dauh haih liepc ganh norm gorn-ndogv, cuotv liuz 
liepc ziangx wuov norm, se Yesu Giduc. 12 Yiem naaiv norm gorn-ndogv 
maaih deix mienh longc jiem fai nyaanh fai jaaix nyei la'bieiv ceix. Maaih 
deix longc ndiangx fai miev fai mbiauh nqaauv cet. 13 Taux Siem Zuiz 
Hnoi, gorgv-mienh zoux nyei gong oix biux mengh cuotv daaih, weic zuqc 
wuov norm Hnoi douz oix seix dauh dauh nyei gong hnangv haaix nor. 14 
Se gorngv haaix dauh yiem naaiv norm liepc ziangx nyei gorn-ndogv ceix 
jiez daaih nyei, zuqc douz buov yaac maiv zieqc nor, wuov dauh oix dugv 
zingh nyeic. 15 Mv baac haaix dauh zoux mei gong zuqc douz zieqc 
nzengc nor, wuov dauh me zingh nyeic ndortv mi'aqv. Ninh ganh aegv, 
duqv njoux, mv baac hnangv yiem douz biaux cuotv daaih nor. 16 Meih 
mbuo maiv hiuv fai? Meih mbuo se Tin-Hungh nyei singx dinc. Tin-Hungh 
nyei Singx Lingh yaac yiem meih mbuo gu'nyuoz. 17 Se gorngv haaix 
dauh zoux waaic Tin-Hungh me singx dinc, Tin-Hungh oix miete wuov 
dauh, weic zuqc Tin-Hungh me singx dinc se cing-nzengc nyei. Meih 
mbuo yaac zoux ninh nyei singx dinc. 18 Haas dauh maiv dungx nduov 
ganh. Yiem meih mbuo naaic maaih haaix dauh ziux ih jaax nyei za'eix 
funx ganh maaih cong-mengh nor, wuov dauh oix zuqc nyiemc ganh 
hngongx cingx daaih za'gengh haih maaih cong-mengh. 19 Weic zuqc 
baamh mienh funx cong-mengh nyei, Tin-Hungh buatc se hngongx nyeli. 
Hnangv Ging-Sou fiev jienv gorngv nor, “Tin-Hungh longc cong-mengh 
mienh nyei cong-mengh zoux koux hlopv ninh mbuo ganh.” 20 Aengx 
maaih joux waac gorngv, “Ziouv hiuv dugv cong-mengh mienh hnamv 
cuotv nyei sic se maiv lamh longc.” 21 Hnangv naaiv, maiv dungx zorgv 
haaix dauh daaih bungz waac-maux. Maanc muotc benx meih mbuo nyei. 
22 Maiv gunv Baulo fai Aa^bor^lo fai Bide fai naaiv norm baamh gen, 
maiv gunv ziangh fai daic, ih jaax hnoi fai nga'haav hingv, viet zungv se 
meih mbuo nyeti. 23 Meih mbuo yaac zoux Giduc nyei. Giduc yaac zoux 
Tin-Hungh nyei. 


1 Ko^lin^to 4 


1 Hnangv naaic, meih mbuo horpc zuqc funx yie mbuo zoux Giduc mei 
bou, yaac dugv ziuz goux Tin-Hungh gem jienv mei zien leiz. 2 Zouk 
naaiv nyungc bou gauh longc jienv jiex se oix zuqc ziepc zuoqv nyei Zoux. 
3 Weic yie nor, meih mbuo fai haaix dauh longc haaix nyunge baamh 
mienh mei leiz siemv yie, yie funx se faix-fiuv nyei sic. Liemh yie ganh 
yaac maiv siemv yie ganh aqv. 4 Ei yie ganh nyei hnyouv haiz, yie maiv 
maaih dorngc nyei dorngx, mv baac naaiv maiv zeiz bun cing yie maiv 
dorngc. Kungx Ziouv ganh haih dingc yie dorngc fai maiv dorngc. 5 
Hnangv naaic, siemv nyei ziangh hoc maiv gaengh taux, maiv dungx dingc 
haaix dauh nyei zuiz. Oix zuqc zuov Ziouv aengx daaih wuov zanc, ninh 
cingx daaih siemv dingc. Ninh oix zorqv bingx jienv yiem hmuangx 
gu'nyuoz nyei sic cuotv daaih yiem njang. Mienh yiem hnyouv hnamv nyei 
sic ninh yaac oix bun cuotv nzengc daaih. Taux wuov zanc e Tin-Hungh 
buatc gorqv-mienh puix duqv ceng, Tin-Hungh ziouc ceng agv. 6 
Gorx-youz aac, gorngv liuz naaiv deix yietc zungv sic, yie zorgv daaih 
beiv yie ganh caux Aa^bor^lo weic zoux nyungc zeiv bun meih mbuo hiuv 
dugv, maiv dungx jiex ndaangc Ging-Sou nyei waac. Hnangv mac, meih 
mbuo ziouc maiv zoux maux, taaih naaiv dauh, mangc piex wuov dauh. 7 
Haaix dauh bun meih zoux gauh hlo ganh dauh? Meih maaih haaix nyungc 
maiv zeiz meih zipv daaih? Wuov nyungc, se gorngv meih zipv daaih, 
meih weic haaix diuc bungx waac-maux hnangv maiv zeiz zipv daaih nor? 
8 Meih mbuo nyungc-nyungc maaih nzoih nzengc agv orgc? Meih mbuo 
butv zoih nzengc aqv orgc? Meih mbuo ganh dugv zoux hungh hnangv 
agv orgc? Yie mbuo maiv dugv zoux. Feix dugv meih mbuo za'gengh 
zoux hungh, yie mbuo ziouc dugv caux jienv meih mbuo zoux. 9 Yie 
hnamv daaih Tin-Hungh bun yie mbuo gong-zoh yiem nqa'haav jiex, 
hnangv zuqc dingc zuiz dorng zuangx dar daic nyei mienh nor, weic bun 
yietc zungv fin-mienh caux baamh mienh mangc a'nziaauc. 10 Weic Giduc 
yie mbuo zoux mienh hngongx mienh, mv baac meih mbuo caux Giduc 
juangc maengc ziangh ziouc maaih cong-mengh agv orgc? Yie mbuo mau 
mv baac meih mbuo henv orqc? Yie mbuo zuge mienh mangc piex mv 
baac mienh Gah meih mbuo orqc? 11 Taux ih zanc yie mbuo hnyouv sie, 
jaang ngaatv. Yie mbuo zuqv lui-houx-huv. Yie mbuo zuqc mienh mborqv 


yaac maiv maaih dingh zepv dorngx. 12 Yie mbuo longc ganh nyei buoz 
zoux gong kouv weic yungz ganh mei maengc. Zuqc mienh zioux, yie 
mbuo buang waac ninh mbuo. Zuqc mienh zoux doqc, yie mbuo diev Dem, 
13 Zuqc mienh gorngv waac-huv, yie mbuo gorngv longx bun ninh mbuo. 
Taux ih zanc yie mbuo zoux baamh mienh nye la'fapv-zaa, yaac zoux 
baamh gen nyei ga'naaiv-dienh. 14 Yie fiev naaiv deix waac maiv zeiz 
weic bun meih mbuo nyaiv. Meih mbuo se hnangv zoux yie ganh nyei 
fu'jueiv nor. Yie ziouc fiev fienx kum meih mbuo. 15 Maiv gunv maaih 
yietc waanc dauh fin-saeng dorh meih mbuo gan Giduc, meih mbuo kungx 
maaih nduqc dauh die hnangv. Meih mbuo caux Giduc Yesu juangc 
maengc ziangh, yie ziouc dugv benx meih mbuo nyei die, weic zuqc yie 
dorh kuv Dem daaih mbuox meih mbuo. 16 Hnangv naaic, yie tov meih 
mbuo zuotc yie nyei nyungc zeiv zoux. 17 Weic naaiv yie paaiv Ti^mo^tai 
mingh meih mbuo naaic. Ninh se hnangv zoux yie nyei dorn-hnamv yaac 
kaux Ziouv zoux ziepc zuogv nyei mienh. Ninh oix tengx meih mbuo 
jangx yie caux Giduc Yesu juangc maengc ziangh zoux nyei jauv, se 
hnangv yie yiem norm-norm dorngx nyei jiu-baang njaaux nor. 18 Yiem 
meih mbuo naaic maaih deix laaic yie maiv haih taux meih mbuo naaic 
ziouc zoux maux. 19 Mv baac se gorngv ei Ziouv nyei eix, maiv lauh yie 
taux meih mbuo naaic aqv. Taux wuov zanc yie ziouc dugv buatc wuov 
deix zoux maux nyei mienh, mangc gaax ninh mbuo nyei gagv hnangv 
haaix nor, maiv zeiz kungx muangx ninh mbuo gorngv nyei waac. 20 Weic 
zuqc Tin-Hungh zoux Ziouv gunv mienh bun cing yiem mienh maaih Singx 
Lingh nyei gagv, maiv zeiz yiem mienh gorngv nyei waac. 21 Meih mbuo 
oix yie hnangv haaix nor zoux? Oix yie dorh jienv biaav-bin daaih fai oix 
yie maaih hnyouv hnamv mienh, suonc zingh suonc eix nyei daaih fai? 


1 Ko^lin^to 5 


11t is actually reported that there is sexual immorality among you, and 
such sexual immorality as is not even named among the Gentiles, that one 
has his father’s wife. 2You are puffed up, and didn’t rather mourn, that he 
who had done this deed might be removed from among you. 3For I most 


certainly, as being absent in body but present in spirit, have already, as 
though I were present, judged him who has done this thing. 4In the name 
of our Lord Jesus Christ, you being gathered together, and my spirit, with 
the power of our Lord Jesus Christ, 5are to deliver such a one to Satan for 
the destruction of the flesh, that the spirit may be saved in the day of the 
Lord Jesus. 6Your boasting is not good. Don’t you know that a little yeast 
leavens the whole lump? 7Purge out the old yeast, that you may be a new 
lump, even as you are unleavened. For indeed Christ, our Passover, has 
been sacrificed in our place. 8Therefore let us keep the feast, not with old 
yeast, neither with the yeast of malice and wickedness, but with the 
unleavened bread of sincerity and truth. 9I wrote to you in my letter to 
have no company with sexual sinners; 10yet not at all meaning with the 
sexual sinners of this world, or with the covetous and extortioners, or with 
idolaters; for then you would have to leave the world. 11But as it is, I 
wrote to you not to associate with anyone who is called a brother who is a 
sexual sinner, or covetous, or an idolater, or a slanderer, or a drunkard, or 
an extortioner. Don’t even eat with such a person. 12For what have I to do 
with also judging those who are outside? Don’t you judge those who are 
within? 13But those who are outside, God judges. “Put away the wicked 
man from among yourselves.” 


1 Ko^lin^to 6 


1 Se gorngv yiem meih mbuo mbu'ndongx maaih dauh caux ganh dauh 
maaih sic, ninh fungc gaamv mingh lorz maiv sienx Tin-Hungh nyei dunx 
sic mienh, maiv lorz Tin-Hungh nyei mienh mbenc? 2 Meih mbuo maiv 
hiuv dugv Tin-Hungh nyei mienh oix siemv baamh gen fai? Wuov nyungo, 
se gorngv meih mbuo oix zuqc siemv baamh gen, faix-fiuv sic meih mbuo 
maiv haih siemv fai? 3 Meih mbuo maiv hiuv dugv yie mbuo oix zuqc 
stemm fin-mienh fai? Hnangv naaic, mbuo yietc zei oix zuqc haih siemv 
seix zaangc nyei sic. 4 Wuov nyungc, se gorngv meih mbuo maaih sic, 
meih mbuo weic haaix diuc dorh mingh bun yiem jiu-baang maiv nangc 
maaih mengh dauh nyei mienh mbenc? 5 Yie hnangv naaiv fiev weic bun 


meih mbuo nyaiv. Meih mbuo maiv maaih yietc dauh cong-mengh mienh 
haih tengx gorx-youz dunx sic fai? 6 Gorx-youz maaih laanh gox laanh 
nyei sic youc oix zuqc mingh bun maiv sienx nyei mienh mbenc fai? 7 
Meih mbuo maaih laanh gox laanh nyei sic zungv bun cing meih mbuo 
dorngc agv. Mienh zoux dorngc meih, meih diev jienv se gauh longx maiv 
zeiz? Nyiemc kuei yaac gauh longx maiv zeiz? 8 Daaux nzuonx, meih 
mbuo laanh zoux dorngc laanh, laanh kuei laanh, liemh zoux bun ganh nyei 
gorx-youz. 9 Meih mbuo maiv hiuv fai? Zoux waaic sic nyei mienh maiv 
dugv yiem Tin-Hungh nyei guoqv. Maiv dungx nduov ganh oc. Da'faanh 
zoux maiv luonx horngc nyei sic, baaix miuc-fangx, hem auv hienx ngoz, 
m'jangc dorn maaic sin, m'jangc hienx m'jangc, m'sieqv hienx m'siegv, 10 
luv mienh, mauv ga'naaiv, hopv diuv nquin, gorngv dogc mienh fai zoux 
zaqc, naaiv nyungc mienh maiv dugv yiem Tin-Hungh me guogv. 11 Zinh 
ndaangc meih mbuo yaac maaih deix zoux naaiv nyungc mienh. Mv baac 
ih zanc meih mbuo kaux Ziouv Yesu Giduc caux mbuo mei Tin-Hungh 
nyei Singx Lingh ziouc dugv nzaaux nzenge meih mbuo nyei zuiz, bun 
meih mbuo benx Tin-Hungh nyei cing-nzengc mienh, yaac dugv caux 
Tin-Hungh horpc hnyouv daaih. 


Sin Se Singx Lingh Nyei Dinc 


12 Maaih mienh oix gorngv, “Haaix nyungc yie maaih leiz zoux dugv 
nyei.” Zeiz nyeli, mv baac maiv zeiz nyungc-nyungc maaih lamh longc. Yie 
haih gorngv, “Haaix nyungc yie maaih leiz zoux dugv nyei,” mv baac yie 
maiv bun haaix nyungc hoic yie zoux nouh. 13 Aengx maaih mienh oix 
gorngv, “Nyanc hopv se weic ga'sie, ga'sie se weic nyanc hopv.” Zeiz 
nyei, mv baac i nyungc zungv Tin-Hungh oix mietc nzengc. Mienh mei sin 
se maiv zeiz weic buangh liouh nyei jauv, se weic fu-sux Ziouv. Ziouv 
yaac goux mbuo nyei sin. 14 Tin-Hungh bun Ziouv nangh daaih. 
Tin-Hungh yaac oix longc ninh nyei qaqv bun mbuo aengx nangh daaih fih 
hnangv mei, 15 Meih mbuo maiv hiuv fai? Meih mbuo me sin se Giduc 
nyei sin nyei yietc nyungc. Hnangv naaic, yie oix zuqc dorh Giduc nyei sin 
mingh benx maaic buonv-sin nyei m'sieqv dorn nyei sin nyei yietc nyungo 


fai? Zungv maiv zeiz! 16 Meih mbuo maiv hiuv fai? Mienh hienx maaic 
buonv-sin nyei m'sieqv dorn ziouc caux wuov dauh benx yietc norm sin, 
weic zuqc Ging-Sou gorngv, “Ninh mbuo i dauh ziouc benx yietc norm sin 
mi'aqv.” 17 Mv baac haaix dauh caux Ziouv gapv jienv, wuov dauh ziouc 
caux Ziouv benx yietc diuc hnyouv agv. 18 Oix zuqc simv nqoi hienx nyei 
jauv. Mienh baamz nyei haaix nyungc zuiz se hoic maiv zuqc sin. Mv baac 
zoux hienx nyei sic se hoic ganh nyei sin. 19 Meih mbuo maiv hiuv fai? 
Meih mbuo nyei sin se Singx Lingh nyei dinc. Tin-Hungh bun daaih nyei 
Singx Lingh yiem meih mbuo gu'nyuoz. Meih mbuo nyei sin se maiv zeiz 
meih mbuo ganh nyei, se Tin-Hungh nyei, 20 wee zuge Tin-Hungh maaiz 
meih mbuo jaaix haic. Hnangv naaic, meih mbuo oix zuqc longc meih 
mbuo mei sin taaih Tin-Hungh. 


1 Ko^lin^to 7 


1 Ih zanc yie oix gorngv dongh zinh ndaangc meih mbuo fiev naaic wuov 
deix jauv-louc. M'jangc dorn maiv longc auv se longx nyei. 2 Mv baac 
weic zuqc maaih buangh liouh nyei sic camy, dauh dauh m'angc dorn 
cingx daaih oix zuqc maaih ninh ganh nyei auv. Dauh dauh m'sieqv dorn 
oix zuqc maaih ninh ganh nyei ngoz. 3 Maiv dungx laanh zaanc laanh. 
Nqox oix zuqc nyunc ei ninh nyei auv, auv yaac oix zuqc nyunc ei ninh 
nyei ngoz. 4 Weic zuqc auv ganh maiv maaih leiz gunv ganh nyei sin, se 
ninh nyei nqox gunv. Fih hnangv nyei, nqox ganh yaac maiv maaih leiz 
gunv ganh nyei sin, se ninh nyei auv gunv. 5 Maiv dungx laanh zaanc laanh 
maiv juangc coux bueix, cuotv liuz i hmuangv dongh hnyouv dinge maiv 
juangc bueix i ziex hnoi, weic longc ziangh hoc daux gaux. Jiex liuz naaiv 
deix ziangh hoc, oix zuqc aengx juangc coux bueix. Nzauh heix ganh gunv 
maiv dugv ganh ziouc zuqc Saadaan nduov meih baamz zuiz. 6 Yie 
hnangv naaiv gorngv se maiv zeiz hatc meih mbuo, se sueih meih mbuo. 7 
Feix duqv meih mbuo hnangv yie nor, maiv dorng jaa, mv baac 
gorgv-mienh dugv Tin-Hungh bun daaih nyei zingh nyeic. Maaih dauh 
maaih naaiv nyungc, maaih dauh maaih wuov nyungc. § Ih zanc yie mbuox 
maiv maaih jaa nyei mienh caux auv-guaav, meih mbuo hnangv yie nor, 


daan sin yiem gauh longx. 9 Mv baac se gorngv meih mbuo gunv maiv 
duqv ganh nor, gunv binc dorng jaa agv. Weic zuqc hanc mienh se hnangv 
douz zieqc jienv hnyouv nor, ziouc dorng jaa gauh longx. 10 Yie aengx 
maaih joux waac hatc dorng jaa nyei mienh. Naaiv deix waac maiv zeiz 
yie ganh gorngv nyei waac, se Ziouv hatc nyei waac. Auv maiv dungx leih 
guangc ngoz. 11 Mv baac se gorngv leih nor, ninh oix zuqc daan sin yiem. 
Maiv zei aegv, oix zuqc aengx longc loz-nqox. Nqox yaac maiv dungx 
leih guangc ninh nyei auv. 12 Dongh yie corc maiv gaengh gorngv wuov 
deix mienh, yie mbuox meih mbuo, (naaiv yie ganh gorngv, maiv zeiz 
Ziouv gorngv). Se gorngv maaih dauh Giduc Mienh, ninh nyei auv yaac 
maiv sienx mv baac auv laengz caux ninh yiem, ninh maiv dungx leih ninh 
nyei auv. 13 Se gorngv maaih Giduc Mienh m'sieqv dorn, ninh nyei nqox 
yaac maiv sienx, mv baac ngoz laengz caux ninh yiem, ninh maiv dungx 
leih ninh nyei ngoz agv. 14 Nqox maiv sienx mv baac weic zuqc ninh me 
auv sienx, Tin-Hungh ziouc zipv ninh nyei ngoz. Auv maiv sienx mv baac 
weic zuqc nqox sienx, Tin-Hungh ziouc zipv ninh nyei auv. Maiv zei aeqv, 
ninh mbuo mei fu'jueiv se hnangv maiv sienx me) mienh nyei fu'jueiv nor, 
mv baac ih zanc benx Tin-Hungh nyei mr'agv. 15 Maiv gunv auv fai ngoz, 
se gorngv maiv sienx Yesu wuov dauh or leih sienx nyei wuov dauh, 
sueih ninh mingh agv. Buangh zuqc naaiv nyungc sic nor aegv, sienx Yesu 
wuov dauh auv fai nqox ziouc maiv zuqc aapv ganh diev jienv yiem, weic 
zuqc Tin-Hungh heuc mbuo baengh orn nyei yiem. 16 Zoux auv nyei 
mienh aah! Meih mbuo hnangv haaix nor hiuv dugv meih mbuo maiv haih 
njoux ganh nyei ngoz? Zoux ngoz nyei mienh aah! Meih mbuo hnangv 
haaix nor bm dugv meih mbuo maiv haih njoux ganh nyei auv? 


Tin-Hungh Paaiv Mbuo Hnangv Haaix Nor Yiem, Oix Zuqc Hnangv 
Wuov Nor Yiem 


17 Hnangv haaix yaac baac, Ziux Ziouv paaiv bun gorgv-mienh hnangv 
haaix nor yiem, Tin-Hungh heuc gorqv-mienh daaih wuov zanc, 
gorgv-mienh yaac oix zuqc hnangv wuov nor yiem. Naaiv diuh leiz yie 
yiem norm-norm jiu-baang njaaux mienh ei Hem zoux. 18 Tin-Hungh heuc 


mienh daaih sienx wuov zanc, haas dauh jiex gaatv nyei leiz, ninh maiv 
zuqc hnamv zorc hnangv loz nor. Maiv gaengh jiex gaatv mei leiz wuov 
deix, yaac maiv zuqc jiex wuov nyungc leiz aqv. 19 Jiex gaatv nyei leiz fai 
maiv jiex se maiv longc jienv. Longc jienv jiex se oix zuqc ei Tin-Hungh 
nyei leiz-latc zoux. 20 Tin-Hungh heuc sienx wuov zanc, mouz laanh 
mienh hnangv haaix nor yiem, ziouc oix zuqc hnangv wuov nor yiem. 21 
Tin-Hungh heuc meih sienx wuov zanc, meih zoux nouh nyei fai? Maiv 
dungx nzauh, mv baac maaih qangx duqv zoux bungx nqoi nyei mienh, 
gunv zoux aqy. 22 Haaix dauh zoux jienv nouh wuov zanc, Ziouv heuc 
ninh daaih sienx, wuov dauh ziouc benx Ziouv bungx nqoi nyei mienh. 
Haaix dauh zoux bungx nqoi nyei mienh, Ziouv heuc ninh daaih sienx, 
wuov dauh yaac zoux Giduc nyei nouh. 23 Tin-Hungh maaiz meih mbuo 
jaaix haic. Hnangv naaic, maiv dungx benx baamh mienh nyei nouh. 24 
Gorx-youz aac, Tin-Hungh heuc meih mbuo sienx wuov zanc, 
gorgv-mienh zoux haaix nyungc mienh, corc oix zuqc zoux wuov nyungo 
mienh, mv baac maaih Tin-Hungh caux jienv yiem. 


Maiv Dorng Jaa Nyei Mienh Caux Auv-Guaav 


25 Ih zanc yie gorngv dongh meih mbuo fiev naaic maiv maaih jaa nyei 
mienh nyei jauv-louc. Yie maiv maaih Zou mei linge gorngv taux naaiv 
deix sic, mv baac Zou korv-lienh yie, bun yie zoux kaux duqv wuonv 
nyei mienh ziouc ei yie ganh nyei hnyouv hnamv daaih gorngv. 26 Yie 
hnamv daaih, laaix ih jaax hnoi nyei kouv naanc, mienh hnangv haaix nor 
yiem corc oix zuqc hnangv wuov nor yiem gauh longx. 27 Meih maaih 
auv nyei fai? Maiv dungx guangc meih me auv. Maiv gaengh longc auv 
fai? Maiv dungx gaengh lorz aqv oc. 28 Mv baac meih longc auv nor, 
meih maiv zeiz baamz zuiz. Sieqv-dorn longc ngoz, ninh yaac maiv zeiz 
baamz zuiz. Mv baac yie oix tengx meih mbuo simv ndutv zoux auv zoux 
nqox nyei kouv naanc. 29 Gorx-youz aac, yie nyei eix leiz se dongh naaiv. 
Baamh gen nyei nyutc zeiv ih zanc maiv ndaauv agv. Maaih auv nyei 
mienh os zuqc yiem hnangv maiv maaih auv nor. 30 Nyiemv nyei mienh 
oix zuqc yiem hnangv maiv nzauh. Njien-youh nyei mienh oix zuqc hnangv 


maiv njien-youh nor. Maaiz ga'naaiv nyei mienh oix zuqc hnangv ninh 
mbuo maiv zeiz zoux wuov deix ga'naaiv nyei ziouv, 31 longc baamh gen 
nyei ga'naaiv wuov deix, oix zuqc maiv dungx bun wuov deix ga'naaiv 
zorgv nzengc ziangh hoc, weic zuqc ih zanc yiem Hem naaiv norm baamh 
gen maiv lauh oix jiex nzengc agv. 32 Yie maiv oix meih mbuo maaih 
haaix nyungc guaax hnyouv. Maiv gaengh longc auv nyei mienh kungx 
jangx zuqc Ziouv nyei gong, oix zoux horpc Ziouv nyei hnyouv. 33 Mv 
baac maaih jaa nyei mienh kungx jangx zuqc seix zaangc nyei jauv, 
hnangv haaix nor haih zoux duqv horpc auv me hnyouv. 34 Ninh ziouc 
maaih 1 diuc jauv baeng jienv ninh nyei hnyouv agv. Maiv maaih jaa nyei 
m'sieqv dorn fai siegv-dorn kungx jangx zuqc Ziouv nyei gong, weic zuqc 
ninh oix liemh sin liemh hnyouv benx nzengc Tin-Hungh nyei. Mv baac 
zoux auv nyei m'sieqv dorn jangx zuqc seix zaangc nyei jauv, hnangv 
haaix nor haih zoux dugv horpc ngoz. 35 Yie hnangv naaiv gorngv se 
weic tengx meih mbuo, maiv zeiz weic haangh meih mbuo. Yie oix meih 
mbuo zoux longx, zoux horpc, longc nzengc hnyouv fu-sux Ziouv. 36 Se 
gorngv haaix dauh gorngv ziangh siegv mv baac haiz ninh zoux maiv 
horpc bun wuov dauh siegv, ninh nyei hnyouv ba'lagc hnamv haic, ziouc 
ndongc haaix oix zuqc zoux yietc diuc haaix nyungo, gunv bun ninh mbuo 
ei ninh mbuo nyei hnyouv zoux. Sueih ninh mbuo gitv huon aqy. Ninh 
mbuo maiv baamz zuiz. 37 Mv baac se gorngv haaix dauh m'jangc dorn 
liepc dingc hnyouv, yaac maiv maaih haaix nyungc aapv ninh, ganh yaac 
haih gunv duqv ganh, ninh yaac dingc maiv longc ninh gorngv ziangh 
wuov dauh siegv, naaiv dauh yaac zoux dugv horpc nyei. 38 Hnangv 
naaic, haaix dauh gorngv ziangh sieqv yaac za'gengh longc zoux auv, 
wuov dauh zoux dugv horpc. Mv baac haaix dauh gorngv ziangh siegv, 
nqa'haav dingc maiv longc, wuov dauh corc zoux gauh longx. 39 Se 
gorngv nqox corc ziangh jienv nyei ziangh hoc, auv maaih dorng jaa nyei 
leiz ndoh jienv. Mv baac ngoz daic mi'aqv nor, auv maiv zuqc dorng jaa 
nyei leiz ndoh agv. Sueih binc longc haaix dauh zoux ngoz yaac duqv, 
da'faanh sienx Ziouv nyei mienh hnangv. 40 Mv baac ei yie mangc, se 
gorngv ninh maiv longc nqox nor, ninh gauh maaih njien-youh. Yie yaac 
hnamv daaih yie maaih Tin-Hungh nyei Singx Lingh. 


1 Ko^lin^to 8 


1 Ih zanc gorngv taux ziec bun miuc-fangx nyei nyanc hopv. Mbuo viet 
zungv hiuv dugv, “Mbuo dauh dauh maaih wuonh zaang.” Mv baac maaih 
wuonh zaang se bun mienh zoux maux, ceng-hlo. Laanh hnamv laanh se 
ceix mienh jiez daaih. 2 Se gorngv maaih haaix dauh hnamv daaih ninh 
hiuv dugv yietc nyungo, ziux ninh horpc zuqc hiuv nyei ninh corc maiv 
gaengh hiuv. 3 Mv baac haaix dauh hnamv Tin-Hungh, Tin-Hungh ziouc 
hiuv duqv wuov dauh agv. 4 Wuov nyungc, gorngv nyanc ziec bun 
miuc-fangx nyei nyanc hopv, mbuo hiuv dugv miuc-fangx maiv biux 
mengh haaix nyungc zien nyei ga'naaiv. Mbuo yaac hiuv duqv kungx 
maaih nduqc dauh Tin-Hungh hnangv. 5 Maiv gunv yiem lungh yiem ndau, 
maaih dongh mienh heuc “zienh” (yaac za'gengh maaih “zienh” camv, 
maaih “ziouv”camv), 6 mv baac weic mbuo nor, kungx maaih nduqc dauh 
Tin-Hungh hnangv, se Zaangc Diex, dongh zeix maanc muotc wuov dauh. 
Mbuo yaac weic ninh yiem. Yaac kungx maaih nduqc dauh Zou hnangv, 
se Yesu Giduc. Tin-Hungh longc Yesu zeix maanc muotc. Mbuo yaac 
bangc ninh yiem. 7 Mv baac maiv zeiz dauh dauh mienh biegc hnyouv. 
Maaih deix mienh zinh ndaangc baaix guenx miuc-fangx. Taux ih zanc 
ninh mbuo nyanc ziec bun miuc-fangx nyei ga'naaiv, ninh mbuo hnyouv 
faix. Kungx jangx zuqc ninh mbuo nyanc miuc-fangx nyei ga'naaiv, ziouc 
haiz maaih uix aqv. 8 Nyanc hopv nyei ga'naaiv maiv haih bun Tin-Hungh 
gauh a'hneiv mbuo. Maiv nyanc, mbuo maiv zeiz gauh waaic. Nyanc liuz, 
mbuo yaac maiv zeiz gauh longx. 9 Mv baac, oix zuqc faix fim oc. Meih 
mbuo hiuv dugv sueih binc nyanc haaix nyungc yaac dugv, mv baac maiv 
dungx laaix naaiv diuc jauv bun sienx maiv henv nyei mienh baamz zuiz. 
10 Se gorngv maaih dauh hnyouv faix nyei mienh buatc meih, dongh 
maaih wuonh zaang nyei mienh, yiem miuc-biauv nyanc nor, naaiv maiv 
zeiz nduov ninh oix caux jienv nyanc ziec bun miuc-fangz nyei nyanc hopv 
fai? 11 Giduc weic naaiv dauh sienx maiv henv nyei gorx-youz daic, mv 
baac wuov dauh gorx-youz laaix meih “maaih wuonh zaang” zugc miete. 
12 Meih hnangv naaic zoux, meih zoux dorngc meih nyei gorx-youz, weic 
zuqc ninh hnyouv faix, meih yaac hoic ninh zoux dorngc. Naam yaac zoux 


dorngc Giduc. 13 Wuov nyungc, se gorngv nyanc hopv haih nduov vie 
nyei gorx-youz baamz zuiz, yie ziouc yietc liuz maiv nyanc orv aqv. 
Nzauh heix nduov yie nyei gorx-youz baamz zuiz. 


1 Ko^lin^to 9 


1 Yie maiv zeiz bungx nqoi nyei mienh fai? Yie maiv zeiz zoux gong-zoh 
fai? Yie maiv buatc jiex mbuo nyei Ziouv Yesu fai? Yie tengx Ziouv zoux 
gong meih mbuo cingx daaih sienx maiv zeiz? 2 Maiv gunv mienh maiv 
laengz yie zoux gong-zoh, meih mbuo ndongc haaix yaac laengz aqyv. 
Weic zuqc meih mbuo caux Ziouv Yesu juangc maengc ziangh, se zoux 
zorng-zengx bun cing yie za'gengh zoux gong-zoh. 3 Se gorngv mienh 
zaah naaic yie, yie hnangv naaiv nor dau ninh mbuo. 4 Zoux gong-zoh, yie 
maiv zeiz maaih leiz dugv nyanc dugv hopv fai? 5 Yie maiv zeiz maaih 
leiz longc sienx Yesu nyei mienh zoux auv, yaac hnangv wuov deix 
gong-zoh caux Ziouv nyei youz mbuo caux Bide dorh auv gan jienv mingh 
fai? 6 Kungx maaih Mbaa^naa^mbatc caux yie oix zuqc zoux gong douc 
maengc hnangv fai? 7 Maaih haaix dauh zoux baeng oix zuqc cuotv ganh 
nyei bienh fuix? Maaih haaix dauh zoux huingx zuangx a'ngunc biouv yaac 
maiv dugv ninh ganh nyei biouv nyanc? Maaih haaix dauh yungz ba'gi 
yungh yaac maiv duqv hopv ninh ganh nyei yungh nyorx? 8 Yie hnangv 
naaiv gorngv se maiv zeiz kungx ei baamh mienh nyei za'eix. Leiz-Latc 
yaac fih hnangv nyei gorngv maiv zeiz? 9 Mose mei Leiz fiev jienv 
gorngv, “Ngongh linc mbiauh nyei ziangh hoc maiv dungx dou ngongh 
nyei nzuih baengx.” Hnangv naaic, Tin-Hungh kungx nzauh ngongh fai? 10 
Tin-Hungh gorngv naaiv deix waac, ninh maiv zeiz weic mbuo gorngv fai? 
Zeiz nyei. Naaiv se fiev jienv weic tengx mbuo. Laih lingh nyei mienh 
caux mborgv mbiauh nyei mienh maaih lamh hnamv oix dugv ninh mbuo 
zoux nyei buonc. 11 Yie mbuo zunh kuv Den hnangv zuangx Singx Lingh 
nyei nyim yiem meih mbuo nyei hnyouv nor. Wuov nyungc, yie mbuo yiem 
meih mbuo naaic siou yie mbuo qiemx longc nyei ga'naaiv, meih mbuo 
funx camv haic fai? 12 Se gorngv ganh deix mienh maaih leiz heuc meih 
mbuo juang ninh mbuo, yie mbuo maiv zeiz gauh maaih leiz heuc meih 


mbuo juang vie mbuo fai? Mv baac naaiv nyungc leiz yie mbuo maiv longc 
jiex yietc nzunc. Daaux nzuonx yie mbuo siouc nyungc-nyungc kouv weic 
maiv bun haaix nyungc laanh Giduc mei kuv fienx. 13 Meih mbuo maiv 
hiuv dugv fai? Yiem zaangc Tin-Hungh nyei biauv zoux gong nyei mienh 
dugv wuov norm biauv nyei nyanc hopv. Yiem ziec-dorngh longc 
saeng-kuv ziec bun Tin-Hungh wuov deix sai mienh yaac dugv buonc 
wuov deix orv. 14 Fih hnangv nyei, Ziouv yaac paaiv da'faanh zunh kuv 
Dem nyei mienh oix zuqc kaux kuv Dem yungz maengc. 15 Mv baac 
naaiv deix leiz yie maiv gaengh longc jiex yietc nzunc. Ih zanc yie fiev 
naaiv deix waac yaac maiv zeiz oix tov haaix nyungc longc. Yie daic gauh 
longx weic zuqc maiv oix haaix dauh zorqv yie bungx nyei waac-maux 
tiuv benx henh waac. 16 Yie zunh kuv fienx mv baac man maiv zeiz bun 
yie maaih gorn-baengx bungx waac-maux. Yie feix-nyungc zungv oix zuqc 
zunh kuv fienx. Se gorngv maiv zunh nor, yie zungv oix zuqc kouv agv. 17 
Se gorngv yie ganh liepc hnyouv zunh kuv fienx, yie ziouc funx dugv 
gong-zinh. Mv baac se gorngv maiv zeiz yie ganh liepc hnyouv zoux, se 
Tin-Hungh paaiv yie zoux, 18 yie ziouc dugv haaix nyungc fin-kouv? 
Dongh naaiv agv. Yie zunh kuv fienx yaac maiv zuqc heuc mienh cuotv 
fin-kouv. Weic zunh kuv Dem maaih leiz dugv haaix nyungc yie yaac 
maiv tengx mienh tov. 19 Yie maiv zoux baam dauh nyei nouh gauv. Mv 
baac yie nyunc zoux zuangx mienh nyei nouh, weic dugv mienh camv 
daaih sienx Yesu. 20 Yie caux Yiutai Mienh yiem, yie ziouc zoux hnangv 
Yiutai Mienh, weic dugv Yiutai Mienh sienx. Maiv gunv yie maiv zeiz 
yiem leiz-latc ga'ndiev, yie caux yiem leiz-latc ga'ndiev nyei mienh yiem. 
Yie zoux hnangv ninh mbuo zoux, weic duqv yiem leiz-latc ga'ndiev nyei 
mienh sienx. 21 Fih hnangv nyei, yie caux maiv longc Yiutai Mienh nyei 
leiz-latc wuov deix Janx yiem, yie ziouc yiem hnangv wuov deix Janx 
yiem nor, weic dugv Janx sienx Yesu. Yie maiv zeiz gorngv yie maiv ei 
Tin-Hungh me leiz-latc zoux, mv baac yie yiem Giduc mei leiz-latc 
ga'ndiev. 22 Yie caux sienx maiv henv nyei mienh yiem, yie ziouc zoux 
hnangv sienx maiv henv nyei mienh, weic tengx ninh mbuo sienx gauh 
henv. Yie zoux puix nyungc-nyungc mienh yaac longc nyungc-nyungc 
za'eix weic bun deix wuov deix mienh dugv njoux. 23 Yie hnangv naaiv 


nor zoux nyei yletc zungv se weic kuv fienx, yie cingx daaih dugv buonc 
kuv Dem nyei fugv. 24 Meih mbuo hiuv nyei, saaix tiux me mienh yietc 
zungv tiux mv baac maaih nduqc dauh hnangv dugv zingh nyeic. Hnangv 
naaic, oix zuqc njiec gagv tiux taux dugv zingh nyeic. 25 Ndouv saaix nyei 
mienh dauh dauh oix zuqc gunv ganh, hoqc ganh nyei sin henv, weic dugv 
norm ningv. Ningv yaac haih waaic nyei. Mv baac yie mbuo zoux weic 
dugv yietc luz maiv haih waaic nyei ningv. 26 Weic naaiv yie tiux mingh 
maiv zeiz hnangv maiv maaih dingc ziangx nyei dorngx. Yie hnangv 
mborgv jaax, mv baac maiv zeiz hnangv mienh la'guaih longc buoz-juonh 
mborgv nziaauz. 27 Yie hoqc yie ganh nyei sin henv, bun ganh haih gunv 
dugv hingh ganh. Nzauh heix heuc mienh saaix tiux, nqa'haav yie ganh 
zuqc ngembh. 


1 Ko^lin^to 10 


1 Zuangx gorx-youz aac, yie oix meih mbuo jangx jieny mbuo nyei 
ong-taaix gan Mose wuov zanc, ninh mbuo yietc zungv yiem wuov dorv 
mbuonx ga'ndiev, yietc zungv yaac yangh jauv jiex wuov ngaanc ziqc 
Koiv-Siqv. 2 Ninh mbuo yietc zungv yiem mbuonx yaac yiem koiv jiex 
wuom mei leiz guei Mose. 3 Yietc zungv nyanc Singx Lingh bun nyei 
hnaangx 4 yaac hopv Singx Lingh bun nyei wuom, weic zuqc ninh mbuo 
hopv gan ninh mbuo mingh wuov norm lengc jerv nyei la'bieiv liouc cuotv 
daaih nyei wuom. Wuov norm la'bieiv se Giduc. 5 Hnangv haaix yaac 
baac, naaiv deix mienh gauh camv jiex maiv horpc Tin-Hungh nyei 
hnyouv. Weic naaiv ninh mbuo nyei sei zuqc guangc yiem buangv 
deic-bung-huaang. 6 Naaiv deix sic yietc zungv zoux nyungc zeiv donv 
mbuo, maiv bun mbuo maaih hnyouv oix zoux waaic sic hnangv ninh 
mbuo zoux nor. 7 Maiv dungx baaix miuc-fangx hnangv ninh mbuo maaih 
deix mienh baaix nor. Ging-Sou fiev jienv gorngv, “Baeqc fingx zueiz 
jienv nyanc, zueiz jienv hopv, jiez sin daaih yiem wuov saanx.” 8 Mbuo 
maiv dungx zoux hienx nyei sic hnangv ninh mbuo maaih deix mienh zoux 
nor, cingx daaih yietc hnoi hnangv maaih i waanc buo cin laanh mienh 
zuqc daic. 9 Mbuo maiv dungx seix Ziouv hnangv ninh mbuo maaih deix 


mienh seix nor, cingx daaih zuqc naang hoic daic. 10 Mbuo maiv dungx 
la'ngopv hnangv ninh mbuo maaih deix mienh la'ngopv ziouc zuge met 
maengc wuov dauh fin-mienh miete mr'agv. 11 Naaiv deix sic viet zungv 
cuotv daaih zoux nyungc zeiv yaac fiev Hem weic donv mbuo, weic zuqc 
mbuo yiem nyei se gitv-gitv lungh ndiev setv mueiz nyei hnoi-nyieqc. 12 
Haaix dauh hnamv ganh souv dugv wuonv, oix zuqc faix fim. Nziez haih 
ndorpc. 13 Meih mbuo buangh zuqc nyungc-nyungc seix hnyouv nyei sic 
se baamh mienh aah loc buangh nyei sic. Mv baac Tin-Hungh kaux dugv 
wuonv nyei. Ninh maiv bun meih mbuo zuqc ser jiex ndaange meih mbuo 
nyei qaqv. Zuqc seix wuov zanc, Tin-Hungh oix bun meih mbuo maaih 
jauv ciex dugv cuotv ziouc maaih qaqv diev dugv hingh. 


Simv Nqoi, Maiv Dungx Baaix Miuc-Fangx 


14 Yie hnamv nyei gorx-youz aac, weic naaiv meih mbuo oix zuqc simv 
nqoi, maiv dungx baaix miuc-fangx. 15 Yie funx meih mbuo maaih 
cong-mengh ziouc caux meih mbuo gorngv. Meih mbuo ganh hnamv 
mangc gaax yie gorngv nyei waac. 16 Mbuo weic wuov norm laengz 
zingh nyei zaanv laengz zingh Tin-Hungh liuz ziouc hopv, mbuo maaih 
buonc juangc Giduc nyei nziaamv maiv zeiz? Maegv nqoi njuov nyanc 
wuov zanc, mbuo maaih buonc juangc Giduc nyei sin maiv zeiz? 17 Wee 
zuqc maaih nduqc norm njuov hnangv cingx daaih maiv gunv maaih mienh 
camy, mbuo benx yietc norm sin, weic zuqc mbuo juangc wuov norm 
njuov nyanc. 18 Hnamv mangc gaax I^saa^laa^en Mienh! Nyanc ziec nyei 
ga'naaiv wuov deix ziouc caux ziec-dorngh maaih ninh mbuo nyei buonc, 
maiv zeiz? 19 Wuov nyungc, yie gorngv nyei eix leiz hnangv haaix nor? 
Ziec bun miuc-fangx nyei ga'naaiv maaih haaix nyungc maaih lamh longc? 
Miuc-fangx maaih haaix nyungc maaih lamh longc? 20 Zungv maiv maaih. 
Yie gorngv nyei se, Janx ziec bun miuc-fangx nyei nyanc hopv se ziec bun 
mem hnangv, maiv zeiz ziec bun Tin-Hungh. Yie yaac maiv oix meih 
mbuo caux mue juangc jienv maaih meih mbuo nyei buonc. 21 Meih 
mbuo hopv Ziouv nyei zaanv, maiv haih hopv mienv nyei zaanv. Meih 
mbuo juangc Ziouv nyei dch nyanc, maiv haih juangc mienv nyei dch 22 


Mbuo oix zoux bun Ziouv mueic jieqv fai? Mbuo gauh henv ninh fai? 
Mbuo Oix Zuqc Zoux Nyungc-Nyungc Weic Bun Mienh Taaih Tin-Hungh 


23 Maaih deix mienh gorngv, “Mbuo nyungc-nyungc zoux duqv 

nyei.” Zeiz nyei, mv baac maiv zeiz nyungc-nyungc maaih lamh longc. 
“Mbuo nyungc-nyungc zoux dugv me" mv baac maiv zeiz nyungc- 
nyungc haih ceix mbuo. 24 Haaix dauh maiv dungx douh ganh dugv 
longx. Oix zuqc zoux bun ga'nyiec nyei mienh dugv longx. 25 Yiem hei 
maaic nyei nyungc-nyungc orv sueih binc maaiz nyanc. Hnyouv yaac maiv 
dungx jangx zuqc gamh nziex dorngc ziouc naaic haaix nyungo, 26 wei 
zuqc hnangv Ging-Sou gorngv nor, “Ndau-beih caux yiem ndau-beih nyei 
maanc muotc benx Ziouv mei" 27 Se gorngv maaih dauh maiv sienx nyei 
mienh cingv meih mbuo mingh nyanc hnaangx, meih mbuo yaac maaih 
hnyouv mingh nor, gunv nyanc ninh mbenc nyei nyanc hopv. Hnyouv yaac 
maiv dungx jangx zuqc gamh nziex dorngc ziouc naaic haaix nyungc. 28 
Mv baac se gorngv maaih dauh mbuox meih, “Naaiv deix nyanc hopv se 
ziec jiex miuc-fangx nyei,” meih maiv dungx nyanc agv, weic tengx 
mbuox meih wuov dauh mienh maiv zuqc yiem hnyouv gamh nziex ninh 
nyanc dorngc. 29 Naaiv yie maiv zeiz gorngv meih ganh yiem hnyouv 
gamh nziex nyanc dorngc, se wuov dauh mienh gamh nziex ninh nyanc 
dorngc. Wuov nyungc, se gorngv wuov laanh mienh ganh yiem hnyouv 
haiz ninh nyanc nor, ninh dorngc mi'aqv, fungc bun yie maiv haih sueih 
binc nyanc? 30 Se gorngv yie laengz zingh liuz Tin-Hungh cingx nyanc, 
mienh weic haaix diuc daanh yie weic laengz zingh liuz nyanc nyei 
ga'naaiv? 31 Weic naaiv, maiv gunv meih mbuo nyanc fai hopv fai zoux 
haaix nyungo, viet zungv oix zuqc zoux weic bun mienh taaih Tin-Hungh. 
32 Maiv dungx zoux haaix nyungc bun Yiutai Mienh fai Janx fai 
Tin-Hungh nyei jiu-baang haih baamz zuiz. 33 Oix zuqc hnangv yie nor, 
zoux haaix nyungc yie zoux weic bun zuangx mienh a'hneiv. Yie maiv 
douh yie ganh dugv longx, yie zoux bun zuangx mienh duqv longx, weic 
bun ninh mbuo dugv njoux. 


1 Ko^lin^to 11 


1 Meih mbuo oix zuqc zuotc yie nyei nyungc, hnangv yie zuotc Giduc mei 
nyungc nor. M'siegv Dorn Mbiorngz M'ngorngv 2 Yie ceng meih mbuo 
weic zuqc meih mbuo yiem maanc sic zanc-zanc jangx jienv yie. Yie zorqv 
yie njaaux nyei diuh diuh leiz jiu bun meih mbuo, meih mbuo yaac ei jienv 
zoux. 3 Mv baac yie oix meih mbuo hiuv dugv, Giduc zoux dauh dauh 
m'jangc dorn nyei m'ngorngv. Nqox yaac zoux auv nyei m'ngorngv, 
Tin-Hungh yaac zoux Giduc nyei m'ngorngv. 4 Weic naaiv, haaix dauh 
m'jangc dorn daux gaux fai douc Tin-Hungh nyei waac yaac mbiorngz 
jienv m'ngorngv, wuov dauh ziouc baaic zuge Giduc. 5 Haaix dauh 
m'siegv dorn daux gaux fai douc Tin-Hungh nyei waac mv baac maiv 
mbiorngz m'nqorngv nor, baaic zuqc ninh nyei ngoz. Ninh se hnangv teix 
m'ngorngv nyei m'sieqv dorn. 6 Se gorngv m'siegv dorn maiv mbiorngz 
m'nqorngv, gunv binc japv mba'biei agv. Mv baac m'siegv dorn japv 
mba'biei fai teix m'nqorngv se nyaiv haic nyei sic, ninh oix zuge mbiorngz 
jienv m'nqorngv. 7 M'jangc dorn maiv horpc zuqc mbiorngz m'nqorngv, 
weic zuqc m'jangc dorn zuangv Tin-Hungh yaac aengv Tin-Hungh me 
njang-laangc. M'sieqv dorn yaac zoux m'jangc dorn nyei njang-laangc. 8 
Weic zuqc m'jangc dorn maiv zeiz yiem m'sieqv dorn zem daaih, mv baac 
m'sieqv dorn yiem m'jangc dorn zeix daaih. 9 Tin-Hungh yaac maiv zeiz 
zeix m'jangc dorn daaih weic m'sieqv dorn. Ninh zem m'sieqv dorn daaih 
weic m'jangc dorn. 10 Hnangv naaic, weic fin-mienh mei gorn, m'siegv 
dorn oix zuqc mbiorngz m'ngorngv, biux mengh hatc maaz nyei jangx-hoc. 
11 Mv baac mbuo sten Zou nyei men, m'jangc m'sieqv, meih oix zuqc 
bangc yie, yie oix zuqc bangc meih, 12 weie zuqc m'sieqv dorn yiem 
m'jangc dorn zeix daaih. M'jangc dorn yaac yiem m'sieqv dorn cuotv seix. 
Mv baac maanc muotc yiem Tin-Hungh daaih. 13 Meih mbuo ganh hnamv 
mangc gaax, m'sieqv dorn daux gaux caux Tin-Hungh gorngv waac yaac 
maiv mbiorngz m'nqorngv se horpc nyei fai? 14 Baamh mienh pou-tong 
nyei jauv maiv zeiz njaaux mbuo hiuv dugv m'jangc dorn liouh mba'biei 
ndaauv se nyaiv haic nyei sic fai? 15 Mv baac m'sieqv dorn liouh mba'biei 
ndaauv se nzueic haic. Tin-Hungh bun m'siegv dorn maaih mba'biei ndaauv 


weic buang m'ngorngv. 16 Se gorngv maaih mienh oix nzaeng naaiv deix 
sic, yie kungz oix gorngv, yie mbuo caux Tin-Hungh nyei zuangx 
jiu-baang maiv longc ganh nyungc leiz agv. 


Mienh Maiv Ei Jienv Leiz Nyanc Yesu Liepc Daaih Wuov Donx Hnaangx 


17 Yie ih zanc oix njaaux meih mbuo naaiv deix waac, yie maiv ceng meih 
mbuo, weic zuqc meih mbuo gapv zunv nyei ziangh hoc meih mbuo hoic 
jiu-baang gauh camv tengx. 18 Da'yietv, yie haiz gorngv, jiu-baang gapv 
Zum nyei ziangh hoc meih mbuo bun ngoi zoux ziex guanh. Yie yaac 
sienx naaiv nyungc sic za'gengh maaih deix nyei. 19 Daat za'gengh oix 
zuqc maaih deix bun nqoi nyei sic weic bun cing meih mbuo haaix dauh 
zoux dugv horpc Tin-Hungh nyei hnyouv. 20 Meih mbuo gapv zunv nyei 
ziangh hoc meih mbuo nyanc nyei se maiv zeiz nyanc Ziouv liepc daaih 
weic jangx ninh wuov donx hnaangx. 21 Weic zuqc nyanc wuov zanc, 
gorgv-mienh huaang jienv nyanc gorgv-mienh nyei ndaangc, cingx daaih 
maaih deix hnyouv sie, maaih deix youc diuv nquin. 22 Meih mbuo maiv 
maaih biauv yiem weic nyanc caux hopv fai? Fai meih mbuo mange piex 
Tin-Hungh nyei jiu-baang yaac zoux bun mienh jomc mienh zuqc nyaiv? 
Meih mbuo oix yie hnangv haaix nor gorngv? Oix yie weic naaiv deix sic 
ceng meih mbuo fai? Yie za'gengh! maiv ceng meih mbuo agv. 


Hnangv Haaix Nor Nyanc Ziouv Yesu Liepc Daaih Wuov Donx Hnaangx 


23 Weic zuqc Ziouv jiu bun yie mei leiz yie zipv daaih yaac jiu bun meih 
mbuo mu av. Se dongh Ziouv Yesu zuqc maaic wuov muonz, ninh zorgv 
njuov daaih, 24 laengz zingh liuz Tin-Hungh, ninh ziouc maegv nqoi daaih 
gorngv, “Naaiv yie nyei sin, se weic meih mbuo. Meih mbuo oix zuqc 
hnangv naaiv zoux weic jangx yie.” 25 Nyanc liuz hnaangx, Yesu fih 
hnangv nyei zorqv norm zaanv daaih yaac gorngv, “Naaiv norm zaanv se 
longc yie nyei nziaamv liepc jiez nyei siang-ngaengc waac. Meih mbuo 
haaix zanc hopv naaiv norm zaanv, oix zuqc hopv weic jangx yie.” 26 
Meih mbuo haaix zanc nyanc naaiv norm njuov, hopv naaiv norm zaanv, 


meih mbuo bun cing Ziouv daic mi'aqv. Hnangv naaiv zoux taux ninh 
aengx daaih. Maiv Dungx La'guaih Nyanc Ziouv Yesu Liepc Daaih Nyei 
Hnaangx 27 Weic naaiv, haaix dauh la'guaih nyanc Ziouv nyei njuov, longc 
Ziouv nyei zaanv hopv, wuov dauh ziouc baamz Ziouv nyei sin caux Ziouv 
nyei nziaamv. 28 Dauh dauh mienh oix zuqc zaah ganh nyei hnyouv 
ndaangc cingx daaih nyanc naaiv norm njuov, hopv naaiv norm zaanv. 29 
Haaix dauh nyanc fai hopv yaac zieqv maiv duqv Ziouv nyei sin, ninh 
nyanc yaac hopv bun ninh ganh zuqc dinge zuiz. 30 Weic man meih mbuo 
mienh camv butv baengc, mau haic, aengx maaih deix daic mr'agv. 31 Se 
gorngv mbuo zaah ganh nyei hnyouv ndaangc ziouc maiv zuqc Tin-Hungh 
dingc zuiz. 32 Mv baac Ziouv siemv mbuo nyei zuiz, mbuo zuqc mborqv 
njaaux weic bun mbuo maiv zuqc caux lungh ndiev dingc zuiz. 33 
Gorx-youz aac, weic naaiv meih mbuo gapv zunv nyanc Zou liepc daaih 
nyei hnaangx, laanh oix zuqc zuov laanh. 34 Haaix dauh hnyouv sie, oix 
zuqc yiem biauv nyanc ndaangc. Taux gapv zunv nyei ziangh hoc, meih 
mbuo ziouc maiv zuqc dingc zuiz. Wuov deix ganh nyungc sic, zuov yie 
taux m'daaih mbenc. 


1 Ko^lin^to 12 


1 Zuangx gorx-youz aac, yie oix meih mbuo mengh baeqc Singx Lingh 
ceix bun nyei zingh mec. 2 Meih mbuo bm dugv zinh ndaangc meih 
mbuo maiv gaengh sienx Yesu wuov zanc, meih mbuo zuqc camv-nyungc 
nduov meih mbuo mingh baaix maiv haih gorngv waac nyei miuc-fangx. 3 
Weic naaiv yie oix meih mbuo hiuv dugv maaih Singx Lingh dorh mei 
mienh maiv haih gorngv, “Bun Yesu zuqc zioux aqv.” Fih hnangv nyei, 
cuotv liuz Singx Lingh dorh nyei mienh, maiv maaih haaix dauh haih 
gorngv, “Yesu zoux Ziouv.” 4 Singx Lingh ceix bun nyei zingh nyeic 
maaih camv-nyungc mv baac Singx Lingh se nduqc dauh hnangv. 5 Maaih 
camv-nyungc za'eix fu-sux mv baac se fu-sux nduqc dauh Zou hnangv. 6 
Maaih camv-nyungc gong zoux, mv baac bun zuangx mienh maaih banh 
zeic gorqv-mienh zoux gorqv-mienh met, se nduqc dauh Tin-Hungh 
hnangv. 7 Dauh dauh mienh duqv yietc nyungc bun cing Singx Lingh yiem 


ninh nyei hnyouv weic tengx zuangx mienh duqv longx. 8 Singx Lingh bun 
dauh mienh haih gorngv cong-mengh nyei waac, aengx bun ganh dauh 
haih gorngv guai-qaauv nyei waac. Yaac dongh nduqc dauh Singx Lingh 
bun. 9 Dongh naaiv dauh Singx Lingh yaac bun dauh maaih sienx fim yaac 
bun ganh dauh maaih banh zeic zorc baengc. 10 Aengx bun dauh haih 
zoux mbuoqc horngh nyei sic, aengx bun dauh haih douc Tin-Hungh nyei 
waac, yaac bun dauh haih samx duqv cuotv haaix nyungc yiem Singx 
Lingh daaih, haaix nyungc yiem mienv daaih. Singx Lingh aengx bun dauh 
haih gorngv ganh nyungc waac, aengx bun dauh haih faan wuov deix 
waac. 11 Naaiv deix yietc zungv yiem wuov dauh nduqc dauh Singx 
Lingh daaih. Singx Lingh yaac ei ninh ganh nyei za'eix dingc haas dauh 
dugv haaix nyungc zingh nyeic. 


Yietc Norm Sin Maaih Ziex Nyungc Gapv Jienv 


12 Giduc se hnangv yietc norm sin, maaih ziex nyungc gapv jienv. Maiv 
gunv maaih ziex nyungc gapv jienv, kungx benx yietc norm sin hnangv. 13 
Mbuo yaac fih hnangv nyei, maiv gunv Yiutai Mienh fai Janx, zoux nouh 
nyei fai maiv zoux nouh nyei, yietc zungv juangc nduqc dauh Singx Lingh 
jiex leiz benx yietc norm sin. Yietc zungv yaac dugv juangc nduqc dauh 
Singx Lingh hopv. 14 Sin maiv zeiz maaih nduqc nyungc hnangv, maaih 
ziex nyungc gapv jienv. 15 Se gorngv zaux gorngv, “Yie maiv zeiz buoz, 
yie ziouc maiv zeiz zoux sin nyei yietc nyungc,” naaiv maiv zeiz bun zaux 
maiv zoux sin nyei yietc nyungc. 16 Se gorngv m'normh yaac gorngv, “Yie 
maiv zeiz m'zing, yie ziouc maiv zeiz zoux sin nyei yietc nyungc,” naaiv 
maiv zeiz bun m'normh maiv zoux sin nyei yietc nyungc. 17 Se gorngv 
ziangh sin kungx zoux m'zing hnangv, hnangv haaix nor haih muangx duqv 
haiz? Se gorngv kungx zoux m'normh hnangv, hnangv haaix nor haih 
hnomv nziaau? 18 Mv baac Tin-Hungh ei ninh ganh me za'eix bun sin 
zaangc yietc nyungc maaih yietc nyungc nyei dorngx yiem. 19 Se gorngv 
sin nyei yietc zungv kungx nduqc nyungc hnangv, naaiv maiv haih benx sin 
aqv. 20 Mv baac sin za'gengh maaih ziex nyungc gapv jienv cingx daaih 
haih benx yietc norm sin. 21 Weic naaiv, m'zing maiv haih mbuox buoz, 


“Yie maiv qiemx zuqc longc meih.” M'ngorngv yaac maiv haih mbuox 
zaux, “Yie maiv qiemx zuqc longc meih.” 22 Mv baac maiv zeiz hnangv 
naaic. Buatc sin nyei haaix nyungc mau jiez, wuov nyungc mbuo gauh 
qiemx longc jiex. 23 Mbuo hnamv daaih sin mei haaix nyungc gauh maiv 
taaih nyei, dongh wuov nyungc mbuo gauh oix zuqc taaih. Maiv benx 
mangc nyei dorngx, gauh oix zuqc jiemh guaan longx. 24 Nzueic nyei 
dorngx maiv qiemx zuqc zorng. Mv baac Tin-Hungh gapv sin zaangc 
daaih, bun maiv Gah nyei dorngx corc gauh oix zuqc taaih. 25 Hnangv 
naaic sin cingx daaih maiv lamh nzaeng dorngx. Sin nyei nyungc-nyungc, 
meih goux yie, yie goux meih fih hnangv nyei. 26 Se gorngv sin nyei viet 
nyungc zuqc mun, ziangh sin ziouc caux jienv mun nzengc. Se gorngv sin 
nyei yietc nyungc dugv mienh taaih, ziangh sin ziouc caux Dem njien-youh 
nzengc. 27 Meih mbuo se Giduc nyei sin. Meih mbuo dauh dauh yaac 
zoux sin nyei yietc nyungc. 28 Tin-Hungh orn mienh yiem jiu-baang zoux 
gong. Da'yietv zoux gong-zoh, da'nyeic zoux douc waac mienh, da'faam 
Zoux fin-saeng. Aengx maaih deix zoux mbuoqc horngh nyei sic. Maaih 
deix haih zorc baengc, maaih deix maaih banh zeic tengx mienh, maaih 
deix maaih banh zeic gunv sic, yaac maaih deix haih gorngv ganh nyungc 
waac. 29 Ninh mbuo maiv zeiz yietc zungv zoux gong-zoh, fai douc waac 
mienh, fai fin-saeng. Maiv zeiz yietc zungv haih zoux mbuoqc horngh nyei 
sic, 30 fai haih zorc baengc, fai haih gorngv ganh nyungc waac, fai haih 
faan wuov nyungc waac. 31 Meih mbuo oix zuqc jorm hnyouv lorz gauh 
longc jienv jiex nyei zingh nyeic. Mv baac maaih diuc jauv gauh longx 
jiex, yie 015 bun meih mbuo hiuv. 


1 Ko^lin^to 13 


1 Se gorngv yie haih gorngv nzengc lungh ndiev mienh nyei waac, yaac 
haih gorngv fin-mienh nyei waac, mv baac yie maiv hnamv mienh, yie 
gorngv nyei waac ziouc hnangv mborqv lorh morng morng nyei, yaac 
hnangv nqaapv caauh zeiv mbui caen caen wuov nor. 2 Se gorngv yie 
maaih zingh nyeic haih douc Tin-Hungh nyei waac, yaac haih mengh 
baegc yietc zungv maiv gaengh mbiaangx yaangh nyei sic, yaac maaih 


nyungc-nyungc wuonh zaang, yaac maaih sienx fim henv, zungv haih heuc 
dugv mbong (us. mv baac yie maiv hnamv mienh, yie ziouc maiv zic zinh 
agv. 3 Se gorngv yie zorqv yie maaih nyei yietc zungv ga'naaiv bun mienh 
jomc mienh, liemh ganh nyei sin jiu bun mienh buov guangc, mv baac yie 
maiv hnamv mienh nor, yie zoux nyei yietc zungv se maiv tengx yie duqv 
longx. 4 Se gorngv hnamv mienh, ziouc zoux dugv hnyouv ndaauv yaac 
zoux longx bun mienh. Se gorngv hnamv mienh, ziouc maiv mueic jieqv, 
maiv ceng-hlo, maiv zoux maux, 5 maiv zoux hnangv maiv ziegv leiz nor. 
Se gorngv hnamv mienh, ziouc maiv douh ganh dugv longx, maiv qiex jiez 
siepv, maiv jangx mienh zoux dorngc nyei sic. 6 Se gorngv hnamv mienh, 
ziouc maiv a'hneiv waaic nyei sic, kungx a'hneiv zien leiz hnangv. 7 Se 
gorngv hnamv mienh, ziouc yiem maanc sic haih diev dugv, yiem maanc 
sic maaih sienx fim, yiem maanc sic maaih lamh hnamv dorngx, yiem 
maanc sic yaac maaih noic. 8 Hnamv mienh nyei wuov nyungc hnyouv 
yietc liuz maiv haih nzengc. Douc Tin-Hungh nyei waac mv baac maiv 
dugv yietc luz douc, zungv oix jiex nzengc. Maaih zingh nyeic gorngv 
ganh nyungc waac, mv baac maaih norm hnoi naaiv deix waac zungv oix 
zuqc baac agv. Maaih wuonh zaang mv baac oix ndortv nzengc, 9 weic 
zuqc mbuo nyei wuonh zaang se maiv dunh yunh. Mbuo douc Tin-Hungh 
nyei waac yaac douc maiv dunh yunh. 10 Mv baac dunh yunh nyei yietv 
taux, maiv dunh yunh nyei ziouc jiex mi'aqv. 11 Yie zoux fu'jueiv mei 
ziangh hoc, yie gorngv waac hnangv fu'jueiv, hnyouv yaac hnangv fu'jueiv, 
daav za'eix yaac hnangv fu'jueiv nyei za'eix nor. Mv baac yie benx domh 
mienh yie ziouc guangc, maiv zoux fu'jueiv nyei sic. 12 Ih zanc mbuo 
hnangv mange gingx nor, kungx buatc louh louh wuov. Mv baac taux 
wuov zanc mbuo ziouc buatc hmien doix hmien. Yie ih zanc hiuv dugv 
deix, taux wuov zanc yie ziouc hiuv dugv nzengc, hnangv Tin-Hungh hiuv 
nzengc yie nor. 13 Mv baac ih zanc corc maaih buo nyungc yiem jienv. 
Maaih sienx fim, maaih lamh hnamv dorngx, maaih laanh hnamv laanh. 
Mv baac gauh hlo jiex se laanh hnamv laanh. 


1 Ko^lin^to 14 


1 Da'yietv meih mbuo oix zuqc hnamv mienh. Yaac oix zuqc jorm hnyouv 
lorz Singx Lingh bun daaih nyei zingh nyeic. Gauh longc jienv jiex, oix 
zuqc lorz zingh nyeic douc Tin-Hungh nyei waac. 2 Haaix dauh gorngv 
ganh nyungc waac se maiv zeiz caux mienh gorngv, ninh caux Tin-Hungh 
gorngv, weic zuqc maiv maaih haaix dauh muangx dugv hiuv ninh nyei 
waac. Ninh longc Singx Lingh nyei qaqv gorngv maiv gaengh mbiaangx 
yaangh nyei jauv. 3 Mv baac, douc Tin-Hungh nyei waac wuov dauh caux 
mienh gorngv weic ceix ninh mbuo jiez daaih, kuinx ninh mbuo, yaac orn 
ninh mbuo nyei hnyouv. 4 Gorngv ganh nyungc waac wuov dauh kungx 
ceix duqv ganh hnangv, mv baac douc Tin-Hungh nyei waac wuov dauh 
ceix jiu-baang. 5 Yie oix meih mbuo mouz laanh haih gorngv ganh nyungc 
waac. Mv baac yie gauh oix meih mbuo haih douc Tin-Hungh nyei waac. 
Douc Tin-Hungh nyei waac wuov dauh se gauh longc jienv gorngv ganh 
nyungc waac wuov dauh, cuotv liuz maaih mienh haih faan wuov deix 
waac weic ceix zuangx jiu-baang. 6 Zuangx gorx-youz aac, se gorngv yie 
mingh taux meih mbuo naaic yaac gorngv ganh nyungc waac, naaiv tengx 
meih mbuo dugv haaix nyungc longx? Maiv tengx yietc nyungc, cuotv liuz 
yie gorngv Tin-Hungh laauc yaangh nyei sic, fai gorngv joux guai-qaauv 
waac, fai douc Tin-Hungh nyei waac, fai njaaux yietc nyunge meih mbuo. 
7 Maiv maaih maengc nyei ga'naaiv hnangv hlauv-ndongh nux caux daanh 
baah haih maaih qiex mbui nyei. Mv baac se gorngv qiex mbui maiv 
mengh, muangx nyei mienh hnangv haaix nor haih bm dugv biomv fai 
patv haaix nyungc pou? § Se gorngv biomv nzatc, qiex yaac maiv mengh, 
baeng hnangv haaix nor haih hiuv dugv liuc leiz mingh mborgv jaax? 9 
Meih mbuo fih hnangv me. Se gorngv meih mbuo maiv gorngv muangx 
dugv hiuv nyei waac, haaix dauh haih hiuv dugv meih mbuo gorngv haaix 
nyungc? Se hnangv gorngv waac bun nziaaux saaux hnangv. 10 Naaiv 
norm baamh gen maaih ziex! ziex nyungc waac mv baac maiv maaih yietc 
nyungc waac maiv maaih eix leiz. 11 Se gorngv yie maiv mengh baeqc 
caux yie gorngv waac wuov laanh mienh nyei waac, ninh ziouc hiuv dugv 
yie caux ninh ganh fingx. Yie yaac hiuv dugv ninh caux yie ganh fingx. 12 
Hnangv naaic, weic zuqc meih mbuo jorm hnyouv oix dugv Singx Lingh 
nyei zingh nyeic, longc jienv jiex meih mbuo oix zuqc lorz dongh gauh 


haih cet jiu-baang wuov nyungc zingh nyeic. 13 Weic naaiv, haaix dauh 
gorngv ganh nyungc waac, oix zuqc tov Singx Lingh nyei zingh mec haih 
faan wuov nyungc waac. 14 Se gorngv yie longc ganh nyungc waac daux 
gaux, naaiv se yie nyei lingh wuonh daux gaux, mv baac guen maiv zuqc 
yie nyei hnyouv. 15 Wuov nyungc, yie oix zuqc hnangv haaix nor zoux? 
Yie oix longc yie nyei lingh wuonh daux gaux mv baac yie yaac oix longc 
yie nyei hnyouv daux gaux. Yie oix longc yie nyei lingh wuonh baaux 
nzung, yaac 013 longc yie nyei hnyouv baaux. 16 Se gorngv kungx longc 
lingh wuonh laengz zingh Tin-Hungh, meih laengz zingh liuz, dongh yiem 
wuov muangx mv baac maiv hiuv wuov deix waac nyei mienh, hnangv 
haaix nor haih caux jienv gorngv, “Aamen”? ninh maiv hiuv dugv meih 
gorngv haaix nyungc. 17 Maiv gunv meih laengz zingh Tin-Hungh yaac 
gorngv dugv ndongc haaix longx, naaiv yietc deix yaac maiv ceix wuov 
dauh. 18 Yie laengz zingh Tin-Hungh, yie gorngv ganh nyungc waac gauh 
camy meih mbuo zuangx mienh. 19 Mv baac jiu-baang gapv zunv nyei 
ziangh hoc yie oix gorngv biaa joux muangx dugv hiuv nyei waac njaaux 
mienh, gauh longx gorngv yietc cin yietc waanc joux ganh nyungc waac. 
20 Zuangx gorx-youz aac, meih mbuo hnamv nyei jauv, maiv dungx 
hnangv fu'jueiv nor hnamv. Zoux waaic sic oix zuqc hnangv gu'nguaaz nor, 
mv baac meih mbuo hnamv me jauv oix zuqc hnangv domh mienh aqv. 
21 Ging-Sou fiev jienv gorngv, “Ziouv gorngv, ‘Yie oix longc gorngv ganh 
nyungc waac nyei mienh, yaac longc ganh fingx mienh nyei nzuih caux 
naaiv deix baeqc fingx gorngv, mv baac ninh mbuo corc maiv oix muangx 
yie nyei waac.”” 22 Hnangv naaic, gorngv ganh nyungc waac se zoux 
jangx-hoc bun maiv sienx nyei mienh, maiv zeiz bun sienx nyei mienh. 
Douc Tin-Hungh nyei waac se zoux jangx-hoc bun sienx nyei mienh, maiv 
zeiz bun maiv sienx nyei wuov deix. 23 Wuov nyungc, se gorngv jiu-baang 
nyei zuangx mienh gapv zunv nyei ziangh hoc mienh lomh nzoih gorngv 
ganh nyungc waac, aengx maaih deix maiv hiuv naaiv nyungc waac nyei 
mienh fai maiv sienx nyei mienh bieqc daaih, ninh mbuo maiv zeiz oix 
gorngv meih mbuo butv ndin saah? 24 Mv baac, se gorngv dauh dauh 
douc Tin-Hungh nyei waac aengx maaih maiv sienx nyei mienh fai maiv 
hiuv wuov deix ganh nyungc waac nyei mienh bieqc daaih, ninh haiz nyei 


viet zungv ziouc bun ninh hiuv dingc ninh maaih zuiz yaac zuqc dinge 
zuiz mi'aqv. 25 Ninh yiem hnyouv bingx Dem nyei sic yaac cuotv nzengc 
daaih aqy, ninh ziouc puogv njiec ndau baaix Tin-Hungh nyiemc, 
“Tin-Hungh za'gengh yiem meih mbuo mbu'ndongx aqy.” 


Zoux Leiz-Baaix Nyei Yietc Nyeic 


26 Zuangx gorx-youz aac, yie nyei eix leiz se hnangv naaiv. Meih mbuo 
gapv zunv zoux leiz-baaix nyei ziangh hoc, gorgv-mienh maaih deix maaih 
nzung, maaih deix njaaux leiz, maaih deix gorngv Tin-Hungh laauc yaangh 
nyei sic, maaih deix gorngv ganh nyungc waac, aengx maaih deix faan 
wuov deix waac. Oix zuqc zoux nyungc-nyungc weic ceix jiu-baang henv 
jiez daaih. 27 Se gorngv maaih mienh gorngv ganh nyungc waac, kungx 
bun i laanh, Cam jiex taux buo laanh gorngv. Yaac oix zuqc yietc laanh 
gorngv liuz yietc laanh cingx daaih gorngv. Aengx oix zuqc maaih dauh 
faan. 28 Se gorngv maiv maaih mienh haih faan nor, oix gorngv ganh 
nyungc waac wuov laanh oix zuqc maiv dungx gorngv agv. Kungx oix 
zuqc yiem ganh nyei hnyouv caux ninh ganh gorngv yaac caux Tin-Hungh 
gorngv. 29 Bun i fai buo laanh douc Tin-Hungh nyei waac, mv baac 
muangx nyei mienh yaac oix zuqc zaah mangc wuov deix waac. 30 Se 
gorngv zueiz wuov nyei mienh maaih dauh zipv Tin-Hungh laauc yaangh 
nyei sic oix douc mbuox mienh, gorngv jienv waac wuov dauh oix zuqc 
dingh njiec. 31 Meih mbuo dauh dauh douc Tin-Hungh nyei waac duqv 
nyei, mv baac oix zuqc yietc laanh gorngv liuz yietc laanh cingx daaih 
gorngv weic njaaux zuangx mienh ziouc bun ninh mbuo nyei hnyouv maaih 
gagv. 32 Douc Tin-Hungh nyei waac wuov dauh oix zuqc haih gunv ninh 
ganh dugv daaih nyei zingh mec, 33 weic zuqc Tin-Hungh maiv zeiz 
zoux bun mienh lunc, Tin-Hungh bun mienh maaih baengh orn. Hnangv 
yiem Tin-Hungh me norm-norm jiu-baang nor, 34 gapv Zum zoux 
leiz-baaix nyei ziangh hoc, m'sieqv dorn oix zuqc nzieqc nzingz, weic zuqc 
m'sieqv dorn maiv maaih leiz gorngv waac. Ninh mbuo horpc zuqc 
mbuoqc mienh hnangv Leiz-Latc gorngv nor. 35 Se gorngv ninh mbuo oix 
hiuv haaix nyungc, oix zuqc yiem biauv naaic nqox. Zoux leiz-baaix nyei 


ziangh hoc m'siegv dorn gorngv waac se nyaiv haic nyei sic. 36 Tin-Hungh 
nyei doz yiem meih mbuo naaic cuotv fai? Kungx zunh taux meih mbuo 
naaic hnangv fai? 37 Haaix dauh funx ganh zoux douc waac mienh, fai 
maaih Singx Lingh bun daaih nyei zingh mec, oix zuqc hiuv dingc yie 
fiev bun meih mbuo naaiv deix waac se Ziouv nyei linge. 38 Mv baac se 
gorngv ninh maiv laengz nor, meih mbuo maiv dungx ciepv ninh agv. 39 
Gorx-youz aac, hnangv naaic, meih mbuo oix zuqc dingc hnyouv oix douc 
Tin-Hungh nyei waac. Mienh gorngv ganh nyungc waac yaac maiv dungx 
laanh. 40 Mv baac maanc sic oix zuge zueih yietv zueih nyeic nyei zoux 
horpc. 


1 Ko^lin^to 15 


1 Zuangx gorx-youz aac, yie oix bun meih mbuo jangx jienv zinh ndaangc 
yie zunh mbuox meih mbuo nyei kuv fienx. Naaiv kuv fienx meih mbuo 
zipv daaih zoux gorn-ndogv sienx dugv wuonv. 2 Se gorngv meih mbuo 
nany wuonv yie zunh mei kuv Dem. naaiv kuv Dem ziouc bun meih mbuo 
dugv njoux. Maiv zei aeqv, meih mbuo sienx maiv lamh longc. 3 Yie ganh 
zipv daaih nyei yie zunh mbuox meih mbuo mïi'aqv. Gauh longc jienv jiex 
nyei se hnangv Ging-Sou fiev jienv gorngv nor, Giduc weic mbuo nyei zuiz 
daic. 4 Yaac hnangv Ging-Sou gorngv, ninh zuqc biopv jienv. Taux 
da'faam hnoi Tin-Hungh aengx bun ninh nangh daaih. 5 Ninh yaac hinc bun 
Bide buatc, aengx nqa'haav hinc bun wuov deix ziepc nyeic dauh gong-zoh 
buatc. 6 Nqa'haav ninh aengx hinc bun hmz baeqv lengh dauh gan ninh 
nyei mienh lomh nzoih buatc. Naaiv deix mienh camv jiex corc ziangh 
jienv nyei, mv baac maaih deix daic mi'aqv. 7 Nqa'haav ninh hinc bun 
Yaagorpc buatc, aengx hinc bun zuangx gong-zoh buatc. 8 Nqa'haav laai 
jiex, ninh hinc bun yie buatc, maiv gunv yie se hnangv dauh maaih maiv 
gaux, cuotv seix daaih me mienh nor. 9 Yietc zungv gong-zoh yie zoux 
faix jiex. Yie liemh maiv puix dugv mbuox heuc gong-zoh, weic zuqc yie 
zinh ndaangc zoux dogc Tin-Hungh nyei jiu-baang. 10 Mv baac yie hnangv 
haaix nor, se weic Tin-Hungh nyei en cingx daaih hnangv naaiv nor. Ninh 
ceix en bun yie, yaac maiv zeiz maiv lamh longc. Daaux nzuonx viet 


zungv gong-zoh, vie zoux gong gauh kouv jiex. Mv baac maiv zeiz yie 
ganh zoux, se Tin-Hungh nyei en tengx jienv yie zoux. 11 Weic naaiv, 
maiv gunv se yie fai wuov deix gong-zoh, yie mbuo yietc zungv dongh 
naaiv nyungc kuv fienx zunh. Meih mbuo sienx nyei yaac dongh naaiv aqv. 


Mbuo Daic Mingh Aengx Nangh Daaih 


12 Yie mbuo zunh kuv fienx gorngv, Giduc daic mingh mv baac 
Tin-Hungh bun ninh nangh daaih. Wuov nyungc, yiem meih mbuo naaic 
maaih deix fungc haih gorngv mienh daic mingh mv baac maiv haih nangh 
daaih? 13 Se gorngv mienh daic mingh yaac maiv haih nangh nor, Giduc 
daic mv baac Tin-Hungh maiv zeiz bun ninh nangh. 14 Se gorngv 
Tin-Hungh man zeiz bun Giduc nangh, yie mbuo zunh nyei kuv Dem maiv 
maaih gorn. Meih mbuo sienx nyei yaac maiv lamh longc. 15 Maiv daan 
naaiv hnangv, naaiv bun cing yie mbuo zoux jaav zorng-zengx gorngv 
Tin-Hungh hnangv haaix nor, weic zuqc yie mbuo gorngv Giduc daic 
mingh, Tin-Hungh yaac bun ninh nangh daaih. Mv baac se gorngv mienh 
daic mingh yaac maiv haih nangh daaih nor, Tin-Hungh yaac maiv zeiz 
bun Giduc nangh daaih. 16 Weic zuqc se gorngv daic mingh nyei mienh 
maiv haih nangh daaih, Tin-Hungh yaac maiv zeiz bun Giduc nangh daaih. 
17 Se gorngv Tin-Hungh maiv zeiz bun Giduc nangh daaih, meih mbuo 
sienx nyei se maiv lamh longc, meih mbuo corc maaih zuiz nyei. 18 Sienx 
Giduc nyei mienh, daic mingh wuov deix, zungv zuqc mietc nzengc. 19 Se 
gorngv mbuo sienx Giduc nyei mienh se weic naaiv seix maaih lamh 
hnamv hnangv, yiem naaiv lungh ndiev nyei maanc mienh, dongh gauh oix 
zuqc korv-lienh jiex se mbuo aqy. 20 Mv baac zien sic, Giduc daic mingh, 
Tin-Hungh bun ninh nangh daaih, weic zoux daic mingh nyei mienh nangh 
daaih nyei daauh dauh. 21 Baamh mienh hnangv haat nor laaix yietc 
laanh mienh zuqc daic, baamh mienh yaac hnangv wuov nor weic viet 
laanh mienh dugv nangh daaih. 22 Maanc mienh hnangv haaix nor laaix 
juangc Aa^ndam zuqc daic, mienh yaac hnangv wuov nor weic caux Giduc 
juangc maengc oix dugv nangh daaih. 23 Mv baac dauh dauh zueih yietv 
zueih nyeic nyei nangh daaih. Giduc zoux nangh daaih nyei daauh dauh. 


Nga'haav, Giduc aengx daaih wuov zanc, benx ninh nyei mienh wuov deix 
yietc zungv yaac oix nangh daaih. 24 Nqa'haav setv mueiz nyei ziangh hoc 
ziouc taux agv. Taux wuov zanc Giduc oix hingh nzengc yietc zungv gunv 
ndaamv-lungh, maaih lingc maaih qaqv met, ziouc zorqv ninh me guoqv 
jiu bun ninh me Die Tin-Hungh. 25 Weic zuqc Giduc oix zuqc gunv taux 
Tin-Hungh zorqv viet zungv win-wangv bun yiem Giduc me zaux-ndiev. 
26 Nqa'haav laai zuqc mietc nyei win-wangv se daic nyei jauv. 27 Weic 
zuqc Ging-Sou gorngv, “Tin-Hungh bun maanc muotc yiem ninh mei 
zaux-ndiev.” Mv baac buatc dugv mengh nyei, gorngv “maanc 
muotc”wuov joux waac maiv zeiz gorngv zuqc Tin-Hungh, dongh bun 
maanc muotc yiem ninh nyei zaux-ndiev wuov dauh. 28 Mv baac maan 
muotc zuqc mbuoqc Giduc gunv wuov zanc, Dorn ganh ziouc yiem dongh 
bun maanc muotc mbuoqc ninh gunv wuov dauh Tin-Hungh nyei 
buoz-ndiev. Hnangv naaic Tin-Hungh ziouc gunv nzengc maanc muotc. 29 
Se gorngv mienh daic mingh maiv haih nangh daaih, mienh jiex wuom 
nyei leiz weic div daic mingh nyei mienh maaih haaix nyungc eix leiz? Se 
gorngv daic mingh mv baac za'gengh maiv haih nangh daaih nor, mienh 
weic haaix diuc jiex wuom nyei leiz div daic mingh nyei mienh? 30 Yie 
mbuo yaac weic haas diuc zanc-zanc zuqc buangh heiv sic? 31 
Gorx-youz aac, yie hnoi-hnoi dorngx daic mr'agv. Yie gaamv hnangv naaiv 
gorngv weic zuqc mbuo lomh nzoih caux mbuo nyei Zou Giduc Yesu 
juangc maengc ziangh. Yie yaac a'hneiv haic meih mbuo agv. 32 Se 
gorngv yie yiem E^fe^so Zingh kungx ei baamh mienh nyei hnyouv caux 
bech zoih borngz jaax, yie duqv haaix nyungc longx? Se gorngv mienh 
daic mingh yaac maiv haih nangh daaih nor, mbuo oix zuqc ei mienh 
gorngv naaiv deix waac, “Gunv nyanc, gunv hopv, weic zuqc njang hnoi 
mbuo daic aqv.” 33 Maiv dungx bun mienh nduov. “Kuv mienh caux 
mienh waaic mienh zoux doc, kuv mienh ziouc waaic mi'aqv.” 34 Meih 
mbuo oix zuqc goiv hnyouv nzuonx daaih, maiv dungx aengx baamz zuiz. 
Yiem meih mbuo naaic maaih deix zungv maiv hiuv duqv Tin-Hungh. Yie 
hnangv naaiv nor gorngv, meih mbuo oix zuqc nyaiv agv. 


Mienh Daic Mingh Aengx Nangh Daaih, Sin Hnangv Haaix Nor 


35 Maaih mienh oix mac, “Daic mingh nyei mienh, hnangv haaix nor haih 
nangh? Nangh daaih wuov zanc, ninh mbuo nyei sin hnangv haaix nor?” 36 
Ga'naaiv-hngongx aah! Meih zuangx nyei nyim maiv huv nor, nyim maiv 
haih guqc nyaah. 37 Meih zuangx yietc norm nyim, maiv gunv mbiauh 
witv fai ganh nyungc nyim, se kungx zuangx nyim hnangv, maiv zeiz 
zuangx hlo ziangx nyei ga'naaiv-zungh. 38 Tin-Hungh ei ninh ganh nyei 
za'eix bun wuov norm nyim cuotv daaih maaih ganh nyei miuh. 
Norm-norm mm ei nyim nyei buonv maaih nyim mei miuh. 39 Maaih orv 
nyei ga'naaiv, maiv zeiz nyungc-nyungc nyei orv fih hnangv nzengc. 
Baamh mienh mei orv ganh nyungc, saeng-kuv orv ganh nyungc, norgc 
nyei orv ganh nyungc, mbiauz nyei orv yaac ganh nyungc. 40 Lungh 
zaangc maaih lungh zaangc ga'naaiv nyei sin, ndau-beih maaih ndau-beih 
ga'naaiv nyei sin. Lungh zaangc ga'naaiv nyei sin maaih yietc nyungc 
nzueic. Ndau-beih nyei ga'naaiv yaac maaih ganh nyungc nzueic. 41 
Mba'hnoi maaih ganh nyungc njang-laangc, hlaax maaih ganh nyungc 
njang-laangc, hleix maaih ganh nyungc njang-laangc. Hleix yaac viet 
norm maaih yietc norm nyei njang-laangc. 42 Daic mingh nyei mienh 
nangh daaih se hnangv naaiv aqv. Biopv nyei sin haih huv nyei. Daic 
mingh aengx nangh daaih nyei sin maiv haih huv agv. 43 Zuqc biopv me 
sin se aqc mangc. Nangh daaih nyei sin se nzueic nyei. Zuqc biopv nyei sin 
se mau. Nangh daaih nyei sin se henv. 44 Zuqc biopv nyei sin se orv sin. 
Nangh daaih nyei sin se Singx Lingh bun maaih maengc nyei sin. Se 
gorngv maaih orv sin, ziouc maaih Singx Lingh bun maaih maengc nyei 
sin. 45 Weic zuqc Ging-Sou gorngv, “Daauh dauh mienh se Aa^ndam, 
ninh yaac benx maaih maengc nyei mienh.” Mv baac nqa'haav wuov dauh 
Aa^ndam se bun mienh maaih maengc ziangh jienv wuov dauh. 46 Cuotv 
ndaangc se maiv zeiz Singx Lingh bun maaih maengc nyei, se maaih orv 
sin nyei, nga'haav Singx Lingh cingx bun maaih maengc mei, 47 Da'yietv 
dauh Aa^ndam, Tin-Hungh longc ndau-beih nyei nie zeix daaih. Da'nyeic 
dauh Aa^ndam yiem tin-dorngh njiec daaih. 48 Longc nie zeix wuov dauh 
baamh mienh hnangv haaix nor, guei baamh gen wuov deix se hnangv 
wuov nor. Yiem tin-dorngh daaih wuov dauh hnangv haaix nor, guei 
tin-dorngh wuov deix yaac hnangv wuov nor. 49 Mbuo hnangv haaix nor 


zuangv longc nie zeix daaih wuov dauh, mbuo yaac oix hnangv wuov nor 
zuangv yiem tin-dorngh daaih wuov dauh. 50 Gorx-youz aac, yie mbuox 
meih mbuo, maaih orv maaih nziaamv nyei sin maiv haih nzipc Tin-Hungh 
nyei guogv nyei buonc. Haih huv haih waaic mei yaac maiv haih nzipc 
maiv haih huv, maiv haih waaic nyei. 51 Muangx longx yie oix gorngv 
naaiv deix maiv gaengh mbiaangx yaangh nyei sic mbuox meih mbuo. 
Mbuo maiv zeiz yietc zungv daic, mv baac mbuo oix goiv yienc nzengc. 
52 Nzatc mbui nqa'haav laai wuov nzunc, mbuo yietc zungv liemh zeih oix 
goiv yienc ndongc nziepv m'zing siepv. Weic zuqc nzatc mbui wuov zanc, 
daic mingh nyei mienh ziouc nangh daaih, yietc liuz maiv daic aqv. Mbuo 
yietc zungv yaac goiv yienc. 53 Weic zuqc haih huv nyei sin or tiuv benz 
maiv haih huv nyei sin. Haih daic nyei yaac oix tiuv benx maiv haih daic 
nyei. 54 Haih huv nyei sin tiuv benx maiv haih huv nyei, haih daic nye; 
yaac tiuv benx maiv haih daic nyei wuov zanc, ziouc cuotv daaih doix-diuc 
naaiv deix Ging-Sou nyei waac. Ging-Sou gorngv, “Zuqc daic nyei gagv 
zuqc miete nzengc. Dugv hingh mei qaqv ziouc gunv jienv.” 55 “Zuqc 
daic nyei gagv aah! Meih dugv hingh nyei gagv yiem haaix? Daic nyei 
gagv aah! Danx mienh daic nyei ndie-dogc yiem haaix?” 56 Danx mienh 
daic nyei ndie-doqc se zuiz. Zuiz nyei gagv yaac yiem leiz-latc daaih. 57 
Mv baac laengz zingh Tin-Hungh, ninh bun mbuo weic mbuo nyei Ziouv 
Yesu Giduc dugv hingh. 58 Yie hnamv nyei gorx-youz aac, weic naaiv 
meih mbuo oix zuqc sienx wuonv, maiv dungx tuix. Oix zuqc zanc-zanc 
cuotv gagv zoux Ziouv nyei gong, weic zuqc meih mbuo hiuv dugv meih 
mbuo weic Ziouv zoux gong, maiv maaih yietc nyungc maiv lamh longc. 


1 Ko^lin^to 16 


1 Ih zanc yie oix gorngv gapv nyaanh tengx Tin-Hungh nyei mienh wuov 
nyungc jauv. Yie mbuox Gaa^laa^tie Deic-Bung nyei zuangx jiu-baang 

hnangv haaix nor zoux, meih mbuo yaac oix zuqc hnangv wuov nor zoux. 
2 Norm-norm leiz-baaix nyei da'yietv hnoi, meih mbuo mouz dauh mienh 
ziux meih mbuo zornc duqv nyei nyaanh oix zuqc zorgv deix cuotv daaih 
siou Hem, Yie daaih wuov zanc ziouc maiv zuqc gapv nyaanh agv. 3 Yie 


taux meih mbuo naaic wuov zanc, meih mbuo paaiv haaix deix mienh 
mingh nor, yie ziouc bun fienx bun cing ninh mbuo dongh haaix dauh yaac 
bun ninh mbuo dorh wuov deix gapv daaih nyei nyaanh mingh 
Ye^lu^saa^lem Zingh. 4 Se gorngv yie horpc zugc mingh nor, ninh mbuo 
caux Dem vie mingh yaac duqv. 


Baulo Gorngv Oix Yangh Haaix Mingh Ko^lin^to Mungv 


5 Yie yangh Maa^si^ndo^nie Saengv jiex, yie ziouc mingh meih mbuo 
naaic, weic zuqc yie dingc hnyouv yangh Maa^si^ndo^nie Saengv mingh. 
6 Nziex yie maaih ziangh hoc caux meih mbuo yiem caamx, zungv haih 
yiem taux jiex liuz dong-gen hnoi mv bei. Nqa'haav yie oix zuqc mingh 
haaix, meih mbuo ziouc haih tengx yie cuotv jauv. 7 Yie maiv zeiz OI jiex 
jauv buatc dangh meih mbuo hnangv. Se gorngv Ziouv nyei za'eix nor, yie 
oix caux meih mbuo yiem caamx. 8 Mv baac yie corc oix yiem naaiv 
E^fe^so Zingh taux Pen^te^kortv. 9 Weic zuqc yiem naaiv maaih qangx 
zoux maaih lamh longc mei gong camv haic, yaac maaih mienh camv 
caux yie doix-dekc. 10 Se gorngv Ti^mo^tai taux meih mbuo mac, oix 
zuqc longx-longx me zipv. Maiv dungx bun ninh gamh nziex haaix 
nyungc, weic zuqc ninh hnangv yie nor zoux Ziouv nyei gong. 11 Maiv 
dungx bun haaix dauh mangc piex ninh. Oix zuqc tengx ninh baengh orn 
nyei cuotv jauv nzuonx taux yie naaiv, weic zuqc yie zuov Hem ninh caux 
wuov deix gorx-youz nzuonx. 12 Mbuo mei gorx-youz Aa^bor^lo aegv, 
yie gagv kum ninh caux Dem wuov deix gorx-youz mbuo mingh mange 
meih mbuo, mv baac ninh haiz maiv gaengh horpc zuqc mingh. Zuov ninh 
maaih qangx ninh ziouc mingh agv. 


Baulo Gorngv Setv Mueiz Waac 


13 Oix zuqc ging jienv hnyouv, yaac sienx wuonv. Oix zuqc daamv hlo, 
yaac henv. 14 Meih mbuo zoux haaix nyungc oix zuqc maaih hnyouv 
hnamv mienh. 15 Meih mbuo hiuv dugv Saa^te^faa^natv mbuo yietc biauv 
mienh yiem Aa^kaa^yaa Saengv sienx Yesu ndaangc. Ninh mbuo gengh 


jorm hnyouv fu-sux Tin-Hungh nyei mienh. 16 Gorx-youz aac, yie kum 
meih mbuo oix zuqc mbuoqc naaiv nyungc mienh caux viet zungv juangc 
gong zoux nyei mienh. 17 Saa^te^faa^natv, For^tu^naa^tatv caux 
Aa^kaai^katv daaih taux naaiv, yie a'hneiv haic, weic zuqc meih mbuo 
tengx maiv taux nyei, ninh mbuo tengz nzengc. 18 Ninh mbuo zoux bun 
yie nyei hnyouv orn-lorgc, hnangv ninh mbuo bun meih mbuo nyei hnyouv 
orn-lorqc nor. Naaiv nyungc mienh meih mbuo za'gengh oix zuqc taaih. 19 
Yiem Esie Saengv nyei zuangx jiu-baang jangx taux meih mbuo. 
Aa^kuin^laa caux Bitc^sinx^laa aengx caux yiem ninh mbuo nyei biauv 
zoux leiz-baaix wuov norm jiu-baang, weic mbuo lomh nzoih sienx Ziouv 
ninh mbuo ziouc jangx taux meih mbuo. 20 Yiem naaiv nyei zuangx 
gorx-youz yaac jangx taux meih mbuo. Meih mbuo oix zuqc zoux hnyouv 
cing-nzengc, laanh caux laanh zom hmien naaic baengh orn. 21 Yie ganh 
nanv batv fiev naaiv deix waac, “Yie, Baulo, jangx taux meih mbuo.” 22 
Se gorngv haaix dauh maiv hnamv Ziouv, bun ninh zuqc zioux aqv. Yie 
mbuo nyei Ziouv aah! Tov meih daaih aqv maah! 23 Tov Ziouv Yesu ceix 
en bun meih mbuo. 24 Mbuo caux Giduc Yesu juangc maengc ziangh. Yie 
yaac hnamv haic meih mbuo zuangx mienh agv. Aamen. 


2 Ko^lin^to 1 


1 Yie, Baulo, ei Tin-Hungh nyei eix zoux Giduc Yesu nyei gong-zoh. Yie 
caux mbuo nyei youz, Ti^mo^tai, fiev fienx bun yiem Ko^lin^to Zingh, 
Tin-Hungh nyei jiu-baang, yaac fiev bun gormx Aa^kaa^yaa Saengv, 
Tin-Hungh nyei zuangx mienh. 2 Tov mbuo nyei Zaangc Diex Tin-Hungh 
caux Ziouv Yesu Giduc ceix en ceix baengh orn bun meih mbuo. 


Baulo Ceng Tin-Hungh 


3 Mbuo oix zuqc ceng mbuo nyei Ziouv Yesu Giduc me Die, Tin-Hungh, 
dongh korv-lienh mienh nyei Zaangc Diex, yaac zanc-zanc orn mbuo mei 
hnyouv nyei Tin-Hungh. 4 Mbuo maaih nyungc-nyungc kuonx naanh, ninh 
orn mbuo nyei hnyouv, weic bun mbuo aengx haih orn buangh zuqc haaix 
nyungc kuonx naanh nyei mienh nyei hnyouv. Tin-Hungh hnangv haaix nor 
orn mbuo nyei hnyouv, mbuo yaac hnangv wuov nor haih orn mienh nyei 
hnyouv. 5 Mbuo hnangv haaix nor caux Giduc maaih buonc siouc kouv 
camy, mbuo yaac hnangv wuov nor kaux Giduc dugv Tin-Hungh orn 
hnyouv camv. 6 Se gorngv yie mbuo siouc kouv, se weic bun meih mbuo 
duqv orn hnyouv yaac dugv nous, Se gorngv Tin-Hungh orn yie mbuo 
nyei hnyouv, se weic bun meih mbuo duqv orn hnyouv, yaac tengx meih 
mbuo maaih noic diev duqv kouv, hnangv yie mbuo diev dugv kouv nor. 7 
Yie mbuo ziouc weic meih mbuo zanc-zanc maaih lamh hnamv dorngx, 
weic zuqc yie mbuo hiuv dugv hnangv meih mbuo maaih buonc caux yie 
mbuo siouc kouv, meih mbuo yaac maaih buonc dugv Tin-Hungh orn 
hnyouv hnangv ninh orn yie mbuo nyei hnyouv nor. 8 Zuangx gorx-youz 
aac, yie mbuo oix meih mbuo hiuv yie mbuo yiem Esie Saengv buangh 
jiex nyei kouv naanc, hnangv hniev haic nyei ga'naaiv ndapv jienv sin nor, 
zungv laaic maiv dugv maengc ziangh. 9 Yie mbuo yiem hnyouv haiz 
hnangv zuqc dingc daix daic, mv baac naaiv se weic bun yie mbuo maiv 
kaux yie mbuo ganh. Se bun yie mbuo kungx kaux Tin-Hungh, dongh haih 
bun daic mingh nyei mienh nangh daaih wuov dauh. 10 Ninh njoux yie 
mbuo leih ndutv ciouv, haih hoic maengc nyei sic. Ninh aengx oix njoux 


vie mbuo. Yie mbuo ziouc kaux ninh maaih lamh hnamv ninh aengx oix 
njoux yie mbuo, 11 weic zuqc meih mbuo tengx yie mbuo daux gaux. 
Hnangv naaic ziouc maaih mienh cam laengz zingh, Tin-Hungh we 
zuqc Tin-Hungh dau mienh camv daux gaux nyei waac ceix en bun yie 
mbuo. 


Baulo Tiuv Hnyouv Maiv Mingh Ko^lin^to Zingh 


12 Naaiv yie mbuo bungx waac-maux duqv nyei. Yie mbuo nyei hnyouv 
bun yie mbuo hiuv duqv yie mbuo yiem seix zaangc hnangv haaix nor 
yiem, yaac lengc jeiv nyei hnangv haaix nor caux meih mbuo jiu tong. Se 
Tin-Hungh bun yie mbuo zoux cing-nzengc nyei, hnyouv zingx nyei. Yie 
mbuo yaac maiv kaux baamh mienh nyei cong-mengh. Kungx kaux 
Tin-Hungh nyei en hnangv. 13-14 Yie mbuo fiev bun meih mbuo nyei, se 
kungx fiev dongh meih mbuo haih doqc, haih hiuv nyei hnangv. Ih zanc 
meih mbuo kungx mengh baeqc deix baav yie mbuo hnangv, mv baac yie 
hnamv daaih meih mbuo oix manc-manc mengh baeqc nzengc yie mbuo. 
Hnangv naaiv, taux Zou Yesu aengx daaih wuov zanc, meih mbuo oix 
ceng yie mbuo, hnangv yie mbuo oix ceng meih mbuo nor. 15 Weic zuqc 
yie nyei hnyouv funx dingc hnangv naaiv nor, yie daauh dangh oix mingh 
meih mbuo naaic, weic bun meih mbuo aengx dugv nzunc longx. 16 Yie 
mingh Maa^si^ndo^nie yie oix yangh meih mbuo naaic mingh. Nzuonx 
nyei ziangh hoc aengx yangh naaic nzuonx, weic bun meih mbuo tengx yie 
cuotv jauv mingh Yu^ndie Saengv. 17 Yie daav naaiv nyungc za'eix, meih 
mbuo buatc hnangv yie hnyouv maiv dmgc fai? Yie kungx ei yie ganh nyei 
hnyouv daav za'erz fai? Yietc binc gorngv zeiz, yietc binc gorngv maiv 
zeiz. 18 Yie ziangv jienv ziepc zuogv nyei Tin-Hungh mbuox meih mbuo, 
yie mbuo laengz nyei waac maiv zeiz yietc binc gorngv zeiz, yietc binc 
gorngv maiv zeiz. 19 Weic zuqc yie caux Silaa caux Ti^mo^tai zunh 
Tin-Hungh nyei Dorn, Yesu Giduc, nyei doz bun meih mbuo muangx. 
Giduc maiv zeiz yietc binc zeiz, yietc binc maiv zeiz. Daaux nzuonx yiem 
ninh nyungc-nyungc kungx “Zeiz.” 20 Wee zuqc Tin-Hungh laengz mei 
waac yietc zungv, Giduc bun cing se “Zeiz me" Mbuo ziouc kaux Yesu 


Giduc gorngv, “Aamen” weic taaih Tin-Hungh. 21 Tin-Hungh ganh bun 
yie mbuo caux jienv meih mbuo hiuv dinge mbuo caux Giduc juangc 
maengc ziangh. Ninh paaiv yie mbuo, 22 yaac ngaapv jienv yienx, bun 
cing mbuo zoux ninh nyei mienh. Ninh yaac bun Singx Lingh yiem mbuo 
nyei hnyouv zoux dingc-zinh beu jienv nga'haav oix dugv nyei nyungc- 
nyungc. 23 Yie heuc Tin-Hungh tengx yie zoux zorng-zengx weic zuqc 
ninh hiuv duqv yie nyei hnyouv. Yie dinge maiv mingh Ko^lin^to Zingh se 
weic nyaangc meih mbuo. 24 Yie mbuo mam zeiz gunv meih mbuo nyei 
sienx fim. Yie mbuo caux meih mbuo juangc gong zoux, weic bun meih 
mbuo dugv njien-youh, weic zuqc meih mbuo kaux sienx fim liepe duqv 
wuonv agv. 


2 Ko^lin^to 2 


1 Weic naaiv yie dinge hnyouv maiv aengx mingh meih mbuo naaic bun 
meih mbuo maaih you-nzauh. 2 Se gorngv yie bun meih mbuo nzauh nor, 
aengx maaih haaix dauh bun yie njien-youh? Kungx maaih meih mbuo, 
dongh yie zoux bun nzauh wuov deix hnangv. 3 Weic naaiv yie cingx 
daaih fiev wuov zeiv fienx bun meih mbuo. Nziex yie taux nyei ziangh 
hoc, dongh horpc zuqc bun yie njien-youh wuov deix, daaux nzuonx bun 
yie nzauh mv bei. Yie yaac za'gengh sienx, se gorngv yie maaih 
njien-youh, meih mbuo yaac caux Dem yie njien-youh. 4 Yie fiev wuov 
zeiv fienx nyei ziangh hoc yie gengh! hnyouv mun, hnyouv nzauh, maaih 
wuom-mueic liouc jienv camv nyei. Yie maiv zeiz oix bun meih mbuo 
nzauh mv baac oix bun meih mbuo hiuv duqv yie hnamv meih mbuo 
ndongc haaix camv. 


Oix Zuqc Guangc Wuov Dauh Mienh Baamz Nyei Zuiz 


5 Se gorngv yiem meih mbuo naaic, haaix dauh zoux bun mienh nzauh, 
ninh maiv daan bun yie nzauh hnangv, ninh yaac bun meih mbuo zuangx 
mienh caux jienv nzauh deix. Yie gorngv “deix” weic zuqc yie maiv oix 
gorngv ba'lagc hniev. 6 Yie hnamv daaih meih mbuo mienh cam dingc 


wuov dauh mienh nyei zuiz mbuoqc naaiv gaux agv. 7 Ih zanc meih mbuo 
oix zuqc guangc ninh zoux dorngc nyei jauv, orn ninh nyei hnyouv, maiv 
dungx bun ninh nzauh jiex jaax ziouc suei mi'aqv. 8 Hnangv naaic, yie tov 
meih mbuo bun ninh hiuv dugv meih mbuo corc hnamv ninh mei, 9 Weic 
naaiv yie cingx daaih fiev wuov zeiv Dem bun meih mbuo, oix seix meih 
mbuo, mangc gaax meih mbuo yiem maanc sic muangx yie nyei waac fai. 
10 Meih mbuo guangc haas dauh nyei zuiz, yie yaac guangc wuov dauh 
nyei zuiz. Yie guangc haaix dauh nyei zuiz nor, se gorngv za'gengh maaih 
haaix nyungc oix zuqc guangc, yie yiem Giduc nyei nza'hmien yaac weic 
meih mbuo nyei gorn-baengx guangc. 11 Oix zuqc hnangv naaic nor zoux 
weic maiv bun Saadaan hingh mbuo, weic zuge mbuo bm dugv ninh nyei 
za'eix mi'aqv. 


Baulo Yiem Do^atc Zingh Nzauh 


12 Yie mingh taux Do^atc Zingh zunh Giduc mei kuv fienx, yie buatc 
Ziouv koi ziangx jauv bun yie yiem wuov zoux gong. 13 Mv baac yie haiz 
hnyouv maiv henh weic zuqc maiv dugv buangh mbuo nyei youz, Tidatc. 
Yie caux wuov deix mienh gorngv liuz leih hiaang waac, ziouc mingh 
Maa^si^ndo^nie Deic-Bung. 


Mbuo Kauz Giduc Dugv Hingh 


14 Mv baac laengz zingh Tin-Hungh. Mbuo caux Giduc juangc maengc 
ziangh, Tin-Hungh yaac longc Giduc ciev bieiv dorh mbuo zanc-zanc dugv 
hingh. Tin-Hungh yaac longc mbuo zoux hnangv ndaang nyei qiex nzaanx 
mingh norm-norm dorngx, bun mienh hiuv dugv Giduc. 15 Yie mbuo se 
hnangv Giduc buov gengx Tin-Hungh nyei hung nor. Ndaang nyei qiex 
nzaanx mingh taux dugv njoux nyei mienh, aengx taux zuqc mietc nyei 
mienh. 16 Zuqc miete nyei mienh haiz naaiv deix qiex congx zuqc ninh 
mbuo daic. Mv baac weic duqv njoux nyei mienh se ndaang nyei, bun ninh 
mbuo maaih ziangh maengc. Haaix dauh maaih banh zeic zoux naaiv 
nyungc gong? 17 Yie mbuo maiv hnangv mienh camv dorh Tin-Hungh 


nyei doz mingh maaic nyanc. Daaux nzuonx Tin-Hungh paaiv vie mbuo, 
yie mbuo ziouc yiem ninh nyei nza'hmien zoux Giduc me bou, ziepc 
zuoqy nyei gorngv ninh nyei doz. 


2 Ko^lin^to 3 


1 Naaiv meih mbuo haiz hnangv yie mbuo bungx waac-maux aengx ceng 
yie mbuo ganh fai? Meih mbuo buatc yie mbuo hnangv maaih deix mienh 
nor, qiemx zuqc Dem bun meih mbuo hiuv duqv yie mbuo, fai qiemx zuqc 
meih mbuo fiev Dem bun yie mbuo dorh mingh bun mienh bm dugv yie 
mbuo fai? 2 Meih mbuo ganh zoux yie mbuo nyei fienx, fiev jienv yie 
mbuo nyei hnyouv bun zuangx mienh dogc yaac hiuv. 3 Meih mbuo biux 
mengh meih mbuo benx Giduc nyei fienx jiu bun yie mbuo dorh mingh. Se 
maiv zeiz longc matc fiev wuov la'bieiv-benv. Se ziangh jienv nyei 
Tin-Hungh nyei Singx Lingh fiev jienv mienh nyei hnyouv gu'nyuoz. 4 Yie 
mbuo hnangv naaiv nor gorngv weic zuqc yie mbuo sienx Giduc ziouc 
hiuv dugv Tin-Hungh se kaux dugv wuonv nyei. 5 Yie mbuo maiv zeiz 
funx yie mbuo ganh maaih haaix nyungc banh zeic zoux naaiv nyungc 
gong. Se Tin-Hungh bun yie mbuo maaih banh zeic zoux, 6 bun yie mbuo 
haih ei jienv siang-ngaengc waac fu-sux ninh. Naaiv siang-ngaengc waac 
se yie mbuo maiv zeiz ei fiev daaih me leiz-latc zoux. Yie mbuo ei 
Tin-Hungh nyei Singx Lingh zoux. Fiev daaih me leiz-latc bun mienh 
zuqc daic. Singx Lingh bun mienh maaih ziangh maengc. 7 Bun mienh 
zuqc daic nyei leiz-latc longc nzaangc ndingh jienv la'bieiv-benv. Bun 
leiz-latc wuov zanc, Tin-Hungh nyei njang-laangc yaac hinc cuotv daaih 
ziux bun Mose mei hmien njang-laangc haic. Maiv gunv wuov nyungc 
njang-laangc haih mitc jienv njiec, I^saa^laa^en Mienh mangc maiv dugv 
Mose me hmien. 8 Hnangv naaic, Singx Lingh zoux mei gong maiv zeiz 
gauh maaih njang-laangc camv fai? 9 Se gorngv bun mienh zuqc dinge 
zuiz wuov diuh jauv ndongc naaic maaih njang-laangc nor, njoux mienh 
wuov diuh jauv yietc zei gauh maaih njang-laangc. 10 Zinh ndaangc nyei 
njang-laangc ih zanc maiv njang-laangc agv. Weic zuqc ih zanc maaih 
gauh njang jiex nyei njang-laangc ziuz jienv agv. 11 Se gorngv haih yiem 


douc baav wuov nyungc maaih njang-laangc nor, viet liuz yiem nyei viet 
zei maaih njang-laangc. 12 Yie mbuo hnangv naaiv nor maaih lamh 
hnamv, ziouc bungx laangc nyei zunh doz. 13 Yie mbuo maiv hnangv 
Mose oix zuqc longc ndie buang hmien weic bun I^saa^laa^en Mienh maiv 
haih mangc ninh hmien me njang-laangc mitc jienv njiec. 14 Mv baac 
I^saa^laa^en Mienh hnyouv ngaengc haic. Taux ih hnoi ninh mbuo haaix 
zanc dogc Loz-Ngaengc Waac nyei Sou, ninh mbuo nyei hnyouv corc 
hnangv maaih kuaaiv ndie buang jienv nor. Mienh sienx liuz Giduc, wuov 
kuaaiv ndie cingx daaih duqv zorgv nqoi mi'aqv. 15 Taux ih hnoi ninh 
mbuo haaix zanc dogc Mose mei leiz-latc, se hnangv wuov kuaaiv ndie 
corc buang jienv hnyouv nor. 16 Mv baac haaix dauh huin daaih lorz 
Ziouv, wuov kuaaiv ndie zorgv nqoi mi'aqv. 17 Ziouv se dongh Singx 
Lingh. Ziouv nyei Singx Lingh yiem haaix, yiem wuov mienh dugv bungx 
nqoi aqv. 18 Hnangv naaiv mbuo viet zungv aengv Ziouv nyei njang- 
laangc weic zuqc ndie maiv buang mbuo nyei hmien. Wuov nyungc njang- 
laangc yiem Ziouv, se Singx Lingh daaih, goiv yienc mbuo, bun mbuo 
gunv zoux gunv zuangv ninh, gunv zoux gunv maaih njang-laangc. 


2 Ko^lin^to 4 


1 Tin-Hungh korv-lienh yie mbuo, bun yie mbuo maaih naaiv nyungc gong 
zoux, yie mbuo ziouc maiv namx hnyouv. 2 Yie mbuo simv nqoi beic 
ndiev, nyaiv haic nyei sic. Yie mbuo maiv zoux guv guaix nyei jauv nduov 
mienh, yaac maiv aaux Tin-Hungh nyei waac gorngv jaav. Daaux nzuonx 
yie mbuo gorngv zien leiz mengh nyei, yaac dorng jienv Tin-Hungh o 
zoux horpc zuangx mienh nyei hnyouv. 3 Se gorngv yie mbuo zunh nyei 
kuv Dem se hnangv maaih ndie buang jienv bun mienh maiv mengh baeqc 
nor, se kungx buang jienv bun zuqc miete nyei mienh maiv mengh baeqc 
hnangv. 4 Ninh mbuo maiv sienx weic zuqc gunv baamh gen wuov dauh 
mienv nyei hungh, Saadaan, bun ninh mbuo nyei hnyouv hmuangx, maiv 
mengh baeqc. Ninh ngaegv jienv maiv bun kuv fienx nyei njang ziux ninh 
mbuo. Naaiv kuv fienx se gorngv Giduc, dongh zuangv Tin-Hungh wuov 
dauh, nyei njang-laangc. 5 Yie mbuo maiv zeiz zunh yie mbuo ganh. Yie 


mbuo zunh nyei se Yesu Giduc zoux Ziouv, yie mbuo yaac weic Yesu 
Giduc zoux meih mbuo me bou. 6 We zuqc Tin-Hungh, dongh bun 
njang yiem hmuangx ziux cuotv daaih wuov dauh, bun ninh nyei njang ziux 
jienv yie mbuo nyei hnyouv. Ninh me njang bun yie mbuo bm duqv 
Tin-Hungh nyei njang-laangc, dongh yiem Giduc nyei hmien ziux cuotv 
daaih nyei njang-laangc. 7 Mv baac yie mbuo se hnangv nie-ongx yaac 
maaih naaiv nyungc jaaix nyei ga'naaiv dapv Dem gu'nyuoz, bun cing hlo 
jiex nyei domh gagv se yiem Tin-Hungh daaih, maiv zeiz yiem yie mbuo 
daaih. 8 Yie mbuo zuqc nyungc-nyungc kuonz naanh mv baac maiv suei. 
Maaih ziangh hoc yie mbuo maiv hiuv dugv hnangv haaix nor zoux mv 
baac corc maaih lamh hnamv nyei. 9 Zuge mienh zoux dogc mv baac 
Tin-Hungh man guangc yie mbuo. Zuqc mborgv king mv baac maiv daic. 
10 Yie mbuo nyei sin zanc-zanc buangh zuqc haih daic me sic hnangv 
Yesu zuqc daic nor, yie mbuo nyei sin ziouc bun mienh zieqv duqv Yesu 
ziangh jienv mei, 11 Yie mbuo ziangh seix zaangc zanc-zanc weic Yesu 
zuqc buangh haih daic nyei sic weic bun ninh nyei maengc yiem yie mbuo 
haih daic nyei sin biux mengh cuotv daaih. 12 Hnangv naaic, daic nyei 
gagv yiem yie mbuo gu'nyuoz zoux gong, mv baac bun mienh dugv ziangh 
jienv nyei gagv yiem meih mbuo gu'nyuoz zoux gong. 13 Yie mbuo maaih 
hnyouv sienx hnangv fiev jienv Ging-Sou wuov dauh gorngv nor. Ninh 
gorngv, “Weic zuqc yie sienx, yie cingx daaih gorngv.” Yie mbuo yaac 
sienx ziouc gorngv. 14 Yie mbuo hiuv dugv bun Ziouv Yesu nangh daaih 
wuov dauh yaac oix bun yie mbuo hnangv Yesu nor nangh daaih, dorh yie 
mbuo caux jienv meih mbuo lomh nzoih mingh yiem ninh nyei nza'hmien. 
15 Naaiv yietc zungv se weic bun meih mbuo dugv longx. Tin-Hungh nyei 
en ziouc mingh taux mienh cam bun mienh jaa camv laengz zingh 
Tin-Hungh. Hnangv mac. mienh cam jaa taaih Tin-Hungh. 16 Wee 
naaiv mbuo maiv namx hnyouv. Maiv gunv mbuo nyei sin gunv zoux gunv 
hei jienv njiec, mv baac mbuo mei hnyouv yietc hnoi beiv yietc hnoi siang. 
17 Mbuo buangh zuqc dangh baav naaiv deix faix-fiuv sic oix bun mbuo 
duqv yietc liuz nyei njang-laangc, liemh maiv lamh beiv dorngx nyei njang- 
laangc. 18 Weic zuqc mbuo mam douh mangc dugv buatc mei haaix 
nyungc. Kungx douh mangc maiv buatc me hnangv. Mangc dugv buatc 


nyei wuov deix haih jiex nzengc, mv baac mangc maiv buatc met viet 
liuz yiem. 


2 Ko^lin^to 5 


1 Mbuo hiuv dugv mbuo yiem Dem naaiv norm baamh gen nyei 
ndopv-liuh, dongh mbuo nyei sin, zugc caegv wuov zanc, yiem wuov 
tin-dorngh Tin-Hungh oix bun norm maiv zeiz mienh nyei buoz zoux daaih 
nyei biauv mbuo yiem, se yietc liuz me bau. 2 Ih zanc mbuo yiem Hem 
naaiv norm sin njunh jienv yiem, agc dugv zuov maiv taux dugv yiem 
tin-dorngh nyei biauv. 3 Yiem jienv tin-dorngh nyei biauv se hnangv zuqv 
jienv lui-houx nor, ziouc maiv zuqc laengh gaengv yiem. 4 Mbuo corc 
yiem naaiv norm ndopv-liuh kouv haic, njunh jienv yiem. Naam maiv zeiz 
mbuo oix guangc baamh gen nyei sin, mv baac oix du tin-dorngh mei 
sin. Haih daic nyei sin ziouc tiuv benx yietc liuz me sin. 5 Tin-Hungh 
ganh liuc leiz ziangx mbuo, oix bun mbuo hnangv naaiv goiv yienc. Ninh 
yaac bun Singx Lingh mbuo weic zoux dingc-zinh beu jienv nqa'haav oix 
dugv nyei nyungc-nyungc. 6 Weic naaiv mbuo bungx dinge hnyouv. Mbuo 
hiuv dugv, da'faanh mbuo mei sin corc zoux mbuo nyei biauv, mbuo leih 
Ziouv nyei biauv agv. 7 Mbuo yiem naaiv seix zaangc kaux sienx fim, 
maiv zeiz kaux mbuo mangc dugv buatc me, 8 Mbuo bungx dingc hnyouv 
yaac gauh oix leih naaiv norm sin mingh caux Ziouv yiem. 9 Gauh camv 
jiex, maiv gunv mbuo yiem naaiv seix zaangc nyei sin fai yiem tin-dorngh 
nyei sin, mbuo oix zoux horpc Ziouv nyei hnyouv. 10 Weic zuge mbuo 
yietc zungv oix zuqc yiem Giduc nyei nza'hmien bun ninh siemv. Ziux 
dauh dauh mienh yiem baamh gen nyei sin zoux longx fai ciouv, Giduc 
ziouc winh bun ninh mbuo. 


Mbuo Dugv Caux Tin-Hungh Horpc Hnyouv 


11 Yie mbuo hiuv dugv gamh nziez Ziouv se hnangv haaix nor, yie mbuo 
ziouc kuinx mienh. Yie mbuo hnangv haaix nor, Tin-Hungh hiuv nzengc. 
Yie yaac hnamv daaih yiem meih mbuo nyei hnyouv meih mbuo yaac hiuv 


duqv yie. 12 Naaiv maiv zeiz yie mbuo oix ceng ganh bun meih mbuo 
muangx. Mv baac yie mbuo oix bun meih mbuo haih dorh yie mbuo mingh 
ceng, weic bun meih mbuo maaih waac dau mienh, dongh ei beih zaangc 
ceng, maiv zeiz ei hnyouv ceng nyei mienh. 13 Se gorngv yie mbuo butv 
ndin nor, se weic Tin-Hungh butv. Se gorngv yie mbuo nzang, se weic 
tengx meih mbuo. 14 Giduc maaih hnamv mienh nyei hnyouv. Naaiv 
nyungc hnyouv ziouc gunv yie mbuo, weic zuqc yie mbuo hiuv dingc, viet 
dauh mienh weic zuangx mienh daic, zuangx mienh ziouc daic mi'aqv. 15 
Giduc weic zuangx mienh daic, bun ziangh Hem nyei mienh maiv zeiz 
weic ninh mbuo ganh ziangh. Oix zuqc weic Giduc ziangh, dongh weic 
ninh mbuo daic, Tin-Hungh aengx bun nangh daaih wuov dauh. 16 Hnangv 
naaic, yangh naaiv jiex yie mbuo maiv ziux baamh mienh hnamv cuotv 
daaih nyei za'eix samx haaix dauh. Maiv gunv zinh ndaangc yie mbuo 
longc baamh mienh nyei za'eix samx Giduc, ih zanc yie mbuo maiv hnangv 
naaiv nor zoux agv. 17 Haaix dauh caux Giduc juangc maengc ziangh, 
wuov dauh benx siang-zeix daaih nyei mienh. Loz nyei nyungc-nyungc jiex 
nzengc, yietc zungv benx siang nyei daaih agv. 18 Naaiv yietc zungv se 
Tin-Hungh zoux daaih. Tin-Hungh longe Giduc bun mbuo caux ninh horpc 
hnyouv yaac paaiv yie mbuo kuinx mienh daaih caux ninh horpc hnyouv. 
19 Yie mbuo zunh nyei se Tin-Hungh longe Giduc bun maanc mienh caux 
ninh horpc hnyouv, yaac guangc, maiv funx mienh nyei zuiz. Ninh aengx 
paaiv yie mbuo mingh zunh mbuox mienh hnangv haaix nor haih duqv 
caux Tin-Hungh horpc hnyouv. 20 Hnangv naaic, yie mbuo zoux Giduc 
nyei douc fienx mienh ziouc hnangv Tin-Hungh ganh longc yie mbuo douc 
ninh nyei waac kuinx meih mbuo nor. Yie mbuo tengx Giduc tov! meih 
mbuo caux Tin-Hungh horpc hnyouv. 21 Giduc maiv maaih zuiz mv baac 
weic mbuo, Tin-Hungh zoux bun ninh hnangv ninh benx zuiz-mienh, bun 
mbuo caux ninh juangc maengc ziangh ziouc duqv caux Tin-Hungh horpc 
hnyouv. 


2 Ko^lin^to 6 


1 Yie mbuo caux Tin-Hungh juangc gong zoux ziouc kuinx meih mbuo. 


Meih mbuo zipv liuz Tin-Hungh nyei en, maiv dungx bungz ndortv. 2 
Weic zuqc Tin-Hungh gorngv, “Yiem yie ceix en nyei ziangh hoc, yie haiz 
meih mbuo nyei, yiem dugv njoux nyei hnoi, yie yaac tengx meih mbuo 
mi'aqv.” Muangx maah! Ih zanc se Tin-Hungh ceix en me ziangh hoc. Ih 
hnoi se dugv njoux nyei hnoi. Baulo Nyei Naanc Zingh 3 Yie mbuo maiv 
oix haaix dauh daanh yie mbuo zoux nyei gong, yie mbuo ziouc maiv oix 
zoux haaix nyungc bun mienh nqemh. 4 Daaux nzuonx yie mbuo zoux 
nyungc-nyungc weic bun mienh ziegv duqv yie mbuo zoux Tin-Hungh nyei 
bou. Yie mbuo ziouc longc noic siouc nyungc-nyungc kuonx naanh, naanc 
zingh caux domh heiv sic. 5 Yie mbuo siouc mienh mborgv, diev wuonx 
loh, zuqc mienh ceux lunc, zuqc zoux gong kouv, zugc guangc m'njormh 
jaax yaac diev ngorc. 6 Yie mbuo zoux cing-nzengc nyei, maaih wuonh 
zaang, maaih noic nyienz dugv, zoux longx bun mienh, maaih Singx Lingh 
yaac za'gengh hnamv mienh ziouc bun cing yie mbuo zoux Tin-Hungh nyei 
bou. 7 Yie mbuo kungx gorngv zien leiz hnangv yaac maaih Tin-Hungh 
nyei gagv. Maaih kuv sic zoux mborgv jaaz nyei wuoqc ginc longc 
mborgv, longc mbungh. 8 Yie mbuo dugv mienh taaih yaac zuqc mienh 
mangc piex, zuqc mienh daanh yaac dugv mienh ceng, zuqc mienh gorngv 
yie mbuo gorngv-baeqc nduov mienh, mv baac yie mbuo kungx gorngv 
zien hnangv. 9 Yie mbuo zuqc mienh zoux daaih hnangv maiv hiuv yie 
mbuo nor, mv baac ninh mbuo za'gengh hiuv duqv yie mbuo nyei. Yie 
mbuo se hnangv daic mi'aqv nor, mv baac meih mbuo buatc yie mbuo corc 
maaih maengc ziangh nyei. Zuqc mienh mborgv mv baac maiv taux daic, 
10 zuqc mienh zoux bun yie mbuo nzauh, mv baac yie mbuo zanc-zanc 
njien-youh nyei. Yie mbuo hnangv jomc nyei mv baac bun mienh camv 
butv zoih. Yie mbuo hnangv maiv maaih haaix nyungc mv baac nyungc- 
nyungc maaih nzoih. 11 Cien hnamv nyei Ko^lin^to gorx-youz aah! Yie 
mbuo caux meih mbuo gorngv zaqc, maiv bingx. Yie mbuo maegv nqoi 
mba'nziu bun meih mbuo mangc. 12 Se gorngv maaih haaix diuc ngaegv 
jienv se maiv zeiz yiem yie mbuo. Se yiem meih mbuo ganh mer hnyouv. 
13 Yie caux meih mbuo gorngv hnangv die caux ninh nyei fu'jueiv gorngv 
nor. Tov meih mbuo maegv nqoi mba'nziu winh yie mbuo. 


Sienx Nyei Caux Maiv Sienx Nyei Maiv Haih Juangc 


14 Sienx nyei mienh caux maiv sienx nyei mienh maiv dungx jiu doic. Kuv 
sic caux waaic sic hnangv haaix nor haih jiu tong? Njang caux hmuangx 
hnangv haaix nor haih juangc yiem? 15 Giduc caux Mbe^li^an hnangv 
haaix nor haih da'goih? Sienx nyei mienh caux maiv sienx nyei mienh 
maaih haaix nyungc juangc jienv nyei buonc? 16 Tin-Hungh nyei singx 
dinc caux miuc-fangx hnangv haaix nor haih doix-dongh? Weic zuqc yie 
mbuo zoux ziangh jienv mei Tin-Hungh nyei singx dinc. Hnangv 
Tin-Hungh gorngv nor, “Yie oix caux yie nyei baeqc fingx yiem, oix yiem 
ninh mbuo mbu'ndongx. Yie ziouc zoux ninh mbuo nyei Tin-Hungh, ninh 
mbuo yaac zoux yie nyei baegc fingx.” 17 Weic naaiv Ziouv gorngv, 
“Meih mbuo yiem ninh mbuo mbu'ndongx, oix zuqc cuotv daaih. Oix zuqc 
caux ninh mbuo bun nqoi. Maiv dungx muogv maaih uix nyei ga'naaiv, yie 
ziouc zipv meih mbuo agv.” 18 “Yie oix zoux meih mbuo nyei Die, meih 
mbuo ziouc benx yie nyei naamh nyouz. Nernh Jiex nyei Ziouv hnangv 
naaiv nor gorngv.” 


2 Ko^lin^to 7 


1 Hnamv nyei gorx-youz aac, Tin-Hungh laengz naaiv deix waac bun 
mbuo, mbuo ziouc oix zuqc zoux cing-nzengc nyei. Haaix nyungc bun 
mbuo mei sin, mbuo nyei hnyouv maiv cing-nzengc oix zuqc simv nqoi. 
Oix zuqc gamh nziex Tin-Hungh, ziouc zoux cing-nzengc taux daauh. 


Ko^lin^to Mienh Goiv Hnyouv, Baulo Ziouc Njien-Y ouh 


2 Tov meih mbuo zoux hnyouv jangv zipv yie mbuo. Yie mbuo maiv zoux 
dorngc jiex haaix dauh, yaac maiv yuoqc haaix dauh zoux jiex waaic sic. 
Yie mbuo yaac maiv zoux kuei jiex haaix dauh. 3 Yie hnangv naaiv 
gorngv maiv zeiz 015 dingc meih mbuo zoux dorngc. Yie zungv gorngv 
jiex nyei, yie gengh! hnamv haic meih mbuo. Maiv gunv ziangh fai daic, 
nyunc caux meih mbuo yietc ndui. 4 Yie za'gengh bungx hnyouv caux 
meih mbuo gorngv yaac a'hneiv haic meih mbuo. Hnangv naaiv orn dugv 


yie nyei hnyouv haic. Yiem yie mbuo buangh zuqc nyei viet zungv naanc 
zingh, yie yaac njien-youh taux daauh. 5 Yie mbuo mingh taux 
Maa^si^ndo^nie wuov zanc, yie mbuo maiv dugv hitv yietc dangh kuonz. 
Taux haaix, buangh zuqc kuonx naanh. Yie mbuo zuqc caux mienh nzaeng 
jaax, hnyouv gu'nyuoz yaac gamh nziex nyei. 6 Mv baac Tin-Hungh, 
dongh tengx hnyouv nzauh me mienh jaiv nzauh, bun Tidatc daaih lorz 
yie mbuo ziouc orn yie mbuo nyei hnyouv. 7 Yaac maiv zeiz ninh kungx 
daaih hnangv. Ninh yaac mbuox yie mbuo, meih mbuo hnangv haaix nor 
orn ninh nyei hnyouv. Ninh gorngv meih mbuo za'gengh or buatc yie haic, 
meih mbuo nzauh haic, meih mbuo yaac jorm hnyouv yie, ziouc bun yie 
jaa orn-lorqc. 8 Maiv gunv yie zinh ndaangc fiev bun meih mbuo wuov 
zeiv fienx bun meih mbuo nzauh, yie yaac maiv hnamv-nzuonx. Yie haih 
hnamv-nzuonx weic zuqc buatc meih mbuo nzauh yietc caamx. 9 Mv baac 
ih zanc yie njien-youh agv, maiv zeiz weic yie bun meih mbuo nzauh, mv 
baac weic naaiv deix nzauh nyei jauv bun meih mbuo goiv hnyouv. Meih 
mbuo ei Tin-Hungh nyei eix nzauh. Hnangv naaic, maiv zeiz yie mbuo hoic 
haaix diuc meih mbuo. 10 Wee zuqc mienh ei Tin-Hungh nyei eix nzauh, 
naaiv nyungc nzauh haih bun mienh goiv hnyouv, ziouc dugv njoux. 
Hnangv naaic mienh ziouc maiv hnamv-nzuonx. Mv baac ei baamh mienh 
nyei za'eix nzauh nor, kungx bun mienh zuqc daic hnangv. 11 Hnamv 
mangc gaax! Tin-Hungh hnangv haaix nor longc meih mbuo nyei 
you-nzauh tengx meih mbuo. Meih mbuo nyei you-nzauh bun meih mbuo 
jorm hnyouv, yiem nyungc-nyungc sic oix bun cing meih mbuo maiv 
dorngc. Meih mbuo met you-nzauh yaac bun meih mbuo qiex jiez, hnyouv 
mun, yaac haiz gamh nziex nyei. Meih mbuo za'gengh jangx taux yie, 
meih mbuo yaac jorm hnyouv daaih, yaac dinge zoux dorngc nyei mienh 
nyei zuiz. Yiem wuov deix yietc zungv sic bun cing meih mbuo maiv 
dorngc haaix nyungc agv. 12 Weic naaiv maiv gunv yie fiev wuov zeiv 
fienx, yie maiv zeiz laaix zoux dorngc wuov dauh mienh fiev, yaac maiv 
zeiz laaix zuqc diev mienh zoux dorngc wuov dauh fiev. Yie fiev nyei se 
oix bun meih mbuo ziegv duqv ei Tin-Hungh buatc, meih mbuo za'gengh 
jorm hnyouv gan yie mbuo. 13 Naaiv deix yietc zungv sic ziouc orn yie 
mbuo nyei hnyouv. Maiv daan duqv orn hnyouv hnangv, meih mbuo bun 


Tidatc nyei hnyouv dugv baengh orn, orn-lorgc, yie mbuo ziouc yietc zei 
orn-lorgc. 14 Yie ceng meih mbuo bun Tidatc muangx, meih mbuo yaac 
maiv bun yie mbuo zuqc nyaiv agv. Yie mbuo haaix zanc caux meih mbuo 
gorngv, yie mbuo kungx gorngv zien nyei hnangv. Zinh ndaangc yie mbuo 
ceng meih mbuo bun Tidatc muangx. Ih zanc meih mbuo bun cing yie 
mbuo gorngv zien fih hnangv nyei. 15 Tidatc jangx zuqc meih mbuo 
zuangx mienh za'gengh muangx ninh nyei waac, yaac jangx zuqc zipv ninh 
wuov zanc meih mbuo gamh nziex, sin zinx Hem nyei zipv. Ninh ziouc jaa 
hnamv meih mbuo gauh cam 16 Yie za'gengh orn-lorqc haic weic zuqc 
yie haih bungx hnyouv meih mbuo taux daauh. 


2 Ko^lin^to 8 


1 Zuangx gorx-youz aac, yie mbuo oix meih mbuo hiuv duqv Tin-Hungh 
nyei en hnangv haaix nor tengx Maa^si^ndo^nie Deic-Bung nyei zuangx 
jiu-baang. 2 Ninh mbuo buangh kuonx naanh camv nyei seix ninh mbuo, 
mv baac ninh mbuo corc njien-youh orn-lorgc haic, cingx daaih maiv gunv 
ninh mbuo ndongc naaic jomc, ninh mbuo zoux hnyouv jangv cuotv fim 
gapv nyaanh. 3 Yie haih tengx ninh mbuo zoux zorng-zengx gorngv, ziux 
ninh mbuo maaih nyei ninh mbuo cuotv fim gapv, zungv gapv gauh camv 
naaic. Se ninh mbuo ganh maaih hnyouv zoux. 4 Ninh mbuo gagv tov yie 
mbuo bun ninh mbuo maaih buonc nzie Yu^ndie Saengv, Tin-Hungh nyei 
mienh. 5 Ninh mbuo zungv zoux jiex ndaangc yie mbuo hnamv nyei. 
Da'yietv ninh mbuo zorqv ganh fungx bun Ziouv. Nqa'haav ei Tin-Hungh 
nyei eix, ninh mbuo zorqv ganh fungx bun yie mbuo. 6 Weic naaiv yie 
mbuo tov Tidatc, weic zuqc zinh ndaangc ninh tengx meih mbuo jiez gorn 
mbenc gapv nyaanh nyei gong, ninh oix zuqc zoux Wem mingh taux zoux 
ziangx naaiv deix cuotv fim nzie mienh nyei kuv gong. 7 Meih mbuo yiem 
nyungc-nyungc maaih dugv nzoih, yiem sienx fim, nzuih maaz, wuonh 
zaang. Meih mbuo jorm hnyouv haic, yaac hnamv yie mbuo camv. Weic 
naaiv yie tov meih mbuo yaac zoux hnyouv jangv cuotv fim zoux naaiv 
deix kuv gong. 8 Yie hnangv naaiv nor gorngv se maiv zeiz weic hatc 
meih mbuo. Mv baac yie dorh jorm hnyouv wuov deix mienh nyei nyungo 


zeiv daaih sem mangc gaax, meih mbuo za'gengh hnamv mienh fai? 9 
Meih mbuo hiuv dugv mbuo nyei Ziouv Yesu Giduc nyei en. Maiv gunv 
ninh ndongc naaic butv zoih mv baac weic meih mbuo ninh benx mienh 
jomc mienh. Ninh benx mienh jomc mienh weic bun meih mbuo butv zoih. 
10 Ei yie ganh hnamv nor, meih mbuo ba'hnyangx jiez gorn zoux nyei 
gong 015 zuqc zoux taux ziangx gauh longx. Wuov zanc maiv daan meih 
mbuo zoux ndaangc, meih mbuo zungv maaih hnyouv cuotv fim oix zoux 
ndaangc agv. 11 Wuov nyungc, meih mbuo gunv zoux taux ziangx aqv 
maah! Meih mbuo zinh ndaangc hnangv haaix nor a'hneiv jorm hnyouv 
zoux, ih zanc yaac oix zuqc hnangv wuov nor zoux taux ziangx, ziux ih 
zanc meih mbuo maaih longc mei 12 Se gorngv meih mbuo maaih 
hnyouv zoux, Tin-Hungh ziouc a'hneiv zipv ziux meih mbuo maaih nyeli, 
maiv zeiz ziux meih mbuo maiv maaih. 13 Yie maiv zeiz oix bouh wuov 
deix heng, zatv meih mbuo hniev. Yie oix (bung doix-dangc. 14 Mv baac 
ih zanc meih mbuo maaih camv nyei ziouc oix zuqc nzie jomc wuov deix. 
Taux meih mbuo maiv maaih nyei ziangh hoc, ninh mbuo maaih camv, 
ninh mbuo ziouc haih nzie meih mbuo. Hnangv naaic meih mbuo ziouc 
doix-dangc aqv. 15 Hnangv Ging-Sou fiev jienv gorngv nor, “Haaix dauh 
siou duqv camv yaac maiv maaih zengc, siou dugv zogc yaac maiv caa.” 


Baulo Paaiv Tidatc Mbuo Mingh Mbenc Gapv Nyaanh Nyei Jauv 


16 Yie mbuo laengz zingh Tin-Hungh weic zuqc ninh bun Tidatc hnangv 
yie mbuo jorm hnyouv oix tengx meih mbuo. 17 Ninh maiv daan kungx ei 
yie mbuo tov nyei waac 013 tengx hnangv, ninh ganh zungv maaih hnyouv 
mingh meih mbuo naaic. 18 Yie mbuo yaac paaiv dauh yiem zuangx 
jiu-baang maaih mengh dauh zunh kuv Dem nyei gorx-youz caux jienv 
Tidatc mingh. 19 Maiv daan naaiv hnangv, zuangx jiu-baang ginv wuov 
dauh gorx-youz yaac paaiv ninh caux yie mbuo mingh tengx jienv yie 
mbuo mbenc naaiv cuotv fim nyei kuv gong, weic bun mienh taaih Ziouv 
Yesu Giduc, yaac bun cing yie mbuo maaih hnyouv tengx meih mbuo. 20 
Naaiv deix gapv daaih nyei nyaanh camv nyei yie mbuo faix fim hnangv 
haaix nor mbenc weic maiv bun mienh maaih lamh guaix dorngx. 21 Yie 


mbuo mei hnyouv kungx os zou dugv horpc, maiv daan ei Ziouv buatc 
hnangv. Yaac oix zoux horpc ei baamh mienh buatc. 22 Yie mbuo aengx 
paaiv dauh gorx-youz caux Tidatc mbuo mingh. Naaiv dauh gorx-youz yie 
mbuo ser jiex camv-nzunc yaac buatc ninh zanc-zanc jorm hnyouv. Ih 
zanc ninh aengx gauh jorm weic zuqc ninh bungx dugv hnyouv meih 
mbuo. 23 Tidatc aegv, zoux yie nyei doic, caux yie juangc gong zoux weic 
tengx meih mbuo. Naaiv deix gorx-youz mbuo se zuangx jiu-baang paaiv 
mingh nyei mienh yaac bun mienh taaih Giduc. 24 Oix zuqc bun cing meih 
mbuo hnamv naaiv deix mienh ziouc bun zuangx jiu-baang bm duqv yie 
mbuo ceng meih mbuo wuov deix waac za'gengh zien nyeli. 


2 Ko^lin^to 9 


1 Yie maiv zeiz qiemx zuqc fiev fienx gorngv gapv nyaanh nzie 
Tin-Hungh nyei mienh, 2 weic zuge yie hiuv dugv meih mbuo zungv 
maaih hnyouv tengx. Yie ziouc ceng meih mbuo bun Maa^si^ndo^nie 
Mienh muangx. Yie mbuox ninh mbuo, Aa^kaa^yaa Saengv nyei mienh 
ba'hnyangx mbenc ziangx tengx agv. Meih mbuo hnangv naaic jorm 
hnyouv ziouc dongz zuqc mienh camv maaih hnyouv oix caux jienv zoux. 
3 Mv baac yie paaiv naaiv deix gorx-youz mingh meih mbuo naaic 
ndaangc weic zuqc maiv oix bun yie mbuo ceng meih mbuo wuov deix 
waac ndortv. Oix meih mbuo ziux yie gorngv nyei waac liuc leiz ziangx. 4 
Maiv zei aeqv, se gorngv maaih deix Maa^si^ndo^nie Mienh caux yie 
mingh taux meih mbuo naaic yaac buatc meih mbuo maiv gaengh liuc leiz, 
maiv daan meih mbuo zuqc baaic hmien, yie mbuo yaac oix zuqc baaic 
hmien aqv, weic zuqc yie mbuo bungx hnyouv meih mbuo. 5 Yie ziouc 
hnamv daaih horpc zuqc tov naaiv deix gorx-youz mingh meih mbuo naaic 
ndaangc, liuc leiz ziangx meih mbuo laengz fongc horc nyei zingh nyeic. 
Zuov yie taux nyei ziangh hoc meih mbuo ziouc mbenc nzoih mi'aqv, bun 
cing mienh buangv hnyouv bun, maiv zeiz mienh aapv meih mbuo cuotv. 


Zuangx Cam Siou Camv, Zuangx Zoqc Siou Zoqc 


6 Jangx jienv oc. Haat dauh zuangz zogo ziouc siou dugv zoqc. Haas 
dauh zuangx Cam ziouc siou dugv camv. 7 Mouz dauh oix zuqc bun zm 
ganh nyei hnyouv dingc ox bun met, Bun yaac oix zuqc buangv hnyouv, 
maiv dungx korv-figv, weic zuqc Tin-Hungh hnamv nyei se nqoi eix bun 
nyei mienh. 8 Tin-Hungh haih ceix nyungc-nyungc en camv-camv nyei bun 
meih mbuo. Meih mbuo ziouc zanc-zanc maaih gaux, zungv maaih camv 
weic zoux nyungc-nyungc kuv sic. 9 Hnangv Ging-Sou gorngv nor, “Ninh 
ZOUZ hnyouv jangv nzie mienh jomc mienh. Ninh zoux longx nyei jauv 
yietc liuz yiem.” 10 Tin-Hungh ceix nyim bun zuangx nyei mienh yaac ceix 
hnaangx bun mienh nyanc. Ninh oix bun meih mbuo maaih nzoih meih 
mbuo qiemx longc nyei nyim, yaac bun nyim hlo daaih. Meih mbuo zoux 
longx nyei sic ziouc hnangv cun-gaeng nor, bungx-zuoqc. 11 Ninh oix bun 
meih mbuo nyungc-nyungc maaih dugv nzoih, zanc-zanc zoux duqv 
hnyouv jangv. Hnangv naaic, mienh camv oix weic meih mbuo jiu bun yie 
mbuo dorh nyei zingh mec laengz zingh Tin-Hungh. 12 Weic zuge meih 
mbuo gapv nyaanh nzie Tin-Hungh nyei mienh maiv daan tengx ninh mbuo 
dugv qiemx longc nyei ga'naaiv hnangv, mv baac bun mienh camv laengz 
zingh Tin-Hungh. 13 Meih mbuo hnangv naaiv nor gapv nyaanh nzie 
mienh, mienh Cam ziouc 013 ceng Tin-Hungh, weic zuqc meih mbuo zoux 
hnyouv jangv tengx ninh mbuo yaac tengx zuangx mienh, ziouc bun cing 
meih mbuo nyiemc Giduc yaac gan longx Giduc nyei kuv fienx. 14 Ninh 
mbuo gengh! oix jangx haic meih mbuo, ziouc tengx meih mbuo daux 
gaux weic zuqc Tin-Hungh ceix ninh nyei domh en bun meih mbuo. 15 
Mbuo oix zuqc laengz zingh Tin-Hungh weic ninh bun dongh liemh maiv 
maaih waac gorngv duqy taux nyei zingh nyeic. 


2 Ko^lin^to 10 


1 Yie, Baulo, weic ganh tov meih mbuo. Mienh gorngv yie caux meih 
mbuo yiem nyei ziangh hoc yie suonc nyei, horh norh nyei, mv baac maiv 
caux meih mbuo yiem yie bungx laangc nyei. Giduc se suonc nyei, horh 
norh me, yie ziouc kaux ninh 2 tov! meih mbuo, yie mingh taux meih 
mbuo naaic, maiv dungx bun yie oix zuqc bungx laange gorngv, hnangv 


yie hnamv daaih vie oix zuqc gorngv dongh ngemh yie mbuo kungz ei 
baamh mienh nyei eix zoux wuov deix mienh. 3 Yie mbuo yiem baamh 
gen zeiz nyei, mv baac yie mbuo maiv longc baamh mienh nyei eix 
mborgv jaax. 4 Yie mbuo longc nyei wuoqc ginc se maiv zeiz baamh gen 
nyei wuoqc ginc, se Tin-Hungh henv haic nyei wuoqc ginc weic porx 
waaic win-wangv wuonv haic nyei dorngx. Se porx waaic mienh nzaeng 
nyei nyungc-nyungc jaav sic 5 caux ceng-hlo nyei nyungc-nyungc, dongh 
laanh jienv maiv bun mienh hiuv dugv Tin-Hungh nyei sic. Yiem hnyouv 
hnamv cuotv yietc zungv nyei za'eix yie mbuo oix hingh jiex bun guei 
Giduc nzengc. 6 Yie mbuo liuc leiz ziangx zuov meih mbuo gengh ei Hem 
yie mbuo nyei waac. Haas dauh maiv muangx, yie mbuo ziouc dinge 
wuov dauh nyei zuiz. 7 Meih mbuo kungx mange beih zaangc hnangv. 
Yiem meih mbuo naaic maaih haaix dauh funx ninh benx Giduc nyei 
mienh fai? Ninh oix zuqc aengx longx-longx nyei hnamv gaax, weic zuqc 
yie mbuo zoux Giduc nyei mienh hnangv ninh nor. 8 Ziouv ceix hatc maaz 
bun yie mbuo, yie ziouc ceng-hlo digv dien mv bei, mv baac yie maiv 
nyaiv. Ziouv bun nyei hatc maaz se weic ceix meih mbuo, maiv zeiz baaic 
meih mbuo. 9 Yie hnangv naaiv nor gorngv weic zuqc maiv oix meih 
mbuo laaic yie fiev fienx haegv meih mbuo. 10 Maaih deix mienh gorngv, 
“Baulo fiev nyei fienx hniev nyei, jienv nyei, mv baac doix hmien buatc 
ninh maiv maaih haaix nyungc mou. Ninh gorngv waac yaac maiv zic 
zinh.” 11 Gorngv naaiv nyungc waac nyei mienh oix zuqc hiuv dugv, yie 
mbuo maiv caux meih mbuo yiem nyei ziangh hoc fiev fienx gorngv haaix 
nyungc, yie mbuo taux meih mbuo naaic yie mbuo yaac zouz wuov nyungo 
agv. 12 Yie mbuo maiv gaamv funx yie mbuo caux ceng ganh hlo wuov 
deix benx yietc horngh mienh, yaac maiv dorh ganh beiv ninh mbuo. Ninh 
mbuo hngongx haic aqv. Ninh mbuo longc ganh zoux cigv-cunz ndorqc 
ganh caux ganh, beiv ganh caux ganh. 13 Yie mbuo maiv bungx 
waac-maux jiex ndaangc soux mouc. Kungx zm Tin-Hungh dingc bun yie 
mbuo nyei deic-jaaix zoux nyei gong bungx waac-maux hnangv. Meih 
mbuo yaac yiem yie mbuo nyei deic-jaaix gu'nyuoz. 14 Yie mbuo mingh 
meih mbuo naaic, yie mbuo maiv jiex ndaangc yie mbuo horpc zuqc yiem 
nyei deic-jaaix, weic zuqc yie mbuo zoux daauh guanh zunh Giduc nyei 


kuv Dem bun meih mbuo muangx. 15 Yie mbuo maiv zeiz bunge 
waac-maux gorngv ganh deix mienh jiex ndaangc yie mbuo nyei deic-jaaix 
zoux nyei gong. Mv baac yie mbuo maaih lamh hnamv meih mbuo jaa 
sienx henv jienv faaux, yie mbuo ziouc duqv yiem meih mbuo mbu'ndongx 
zoux gong jaa camy jienv faaux, 16 yie mbuo ziouc haih zunh kuv fienx 
jiex ndaangc meih mbuo me deic-jaaix. Weic zuqc yie mbuo maiv oix 
zorgv ganh laanh mienh yiem mei deic-jaaix zoux liuz nyei gong bungx 
waac-maux. 17 Mv baac hnangv Ging-Sou gorngv nor, “Haaix dauh oix 
bungx waac-maux, oix zuqc bungx waac-maux gorngv Ziouv zoux nye! 
sic.” 18 Weic zuqc ceng ganh nyei mienh maiv zic dugv taaih. Zic dugv 
taaih nyei se dongh Ziouv ceng wuov dauh. 


2 Ko^lin^to 11 


1 Yie tov meih mbuo longc noic diev jienv muangx yie gorngv deix baav 
ga'naaiv-hngongz waac. Mv baac meih mbuo zungv diev jienv nyei. 2 Yie 
nzaeng Dem meih mbuo hnangv Tin-Hungh nzaeng jienv meih mbuo nor, 
weic zuqc meih mbuo se hnangv dauh cing-nzengc nyei sieqv yie laengz 
bungx bun yietc dauh dorn. Wuov dauh dorn se Giduc. 3 Mv baac yie 
nzauh heix Haawaa hnangv haaix nor zuqc naang longc guv guaix nyei sic 
nduov, meih mbuo yaac hnangv wuov nor haih zugc nduov. Meih mbuo 
nyei hnyouv ziouc pien mi'aqv, maiv cing-nzengc, maiv ziepc zuoqv nyei 
gan Giduc. 4 Weic zuqc haaix dauh mingh meih mbuo naaic zunh ganh 
dauh Yesu, maiv zeiz yie mbuo zunh wuov dauh, meih mbuo a'hneiv 
muangx. Meih mbuo yaac zipv ganh dauh singx lingh caux ganh nyunge 
kuv fienx, se maiv fih hnangv yie mbuo bun meih mbuo zipv wuov dauh 
Singx Lingh caux wuov nyungc kuv fienx. 5 Yie hnamv daaih yie maiv 
zeiz gauh faix yietc deix wuov deix domh gong-zoh. 6 Maiv gunv yie 
maiv haih gorngv waac mbiaangc, yie maaih wuonh zaang. Naaiv deix 
jauv, yie mbuo yiem maanc sic biux mengh bun meih mbuo bm liuz agv. 
7 Yie zunh Tin-Hungh nyei kuv fienx bun meih mbuo muangx yaac maiv 
heuc meih mbuo cuotv fin-kouv. Yie yaac zatv ganh zoux faix weic bouh 
meih mbuo faaux. Hnangv naaiv zoux, yie zoux dorngc fai? 8 Yie yiem 


meih mbuo naaic zoux gong me ziangh hoc maaih ganh deix jiu-baang 
juang yie. Naaiv se hnangv yie luv ganh deix jiu-baang nyei nyaanh weic 
tengx meih mbuo nor. 9 Yie caux meih mbuo yiem wuov zanc, yie qiemx 
zuqc haaix nyungc yie maiv feix luic meih mbuo haaix dauh. Yie qiemx 
zuqc nyei, se yiem Maa^si^ndo^nie daaih wuov deix gorx-youz tengx yie 
gaux longc. Zinh ndaangc yie maiv feix luic meih mbuo. Taux nga'haav 
hingv yie yaac maiv feix luic meih mbuo agv. 10 Yie maaih Giduc me 
zien leiz yiem yie nyei hnyouv ziouc gaamv gorngv, yiem gormx 
Aa^kaa^yaa Saengv maiv maaih haaix dauh haih laanh dugv jienv yie 
bungx naaiv deix waac-maux. 11 Yie weic haaix diuc hnangv naaiv nor 
gorngv? Yie maiv hnamv meih mbuo fai? Tin-Hungh hiuv duqv yie hnamv 
meih mbuo nyei. 12 Yie ih zanc hnangv haaix nor zoux, yie yaac oix zoux 
jienv mingh weic maiv bun wuov deix “gong-zoh” maaih gorn-baengx 
bungx waac-maux gorngv ninh mbuo zoux nyei caux yie mbuo zoux nyei 
se fih hnangv. 13 Wuov deix mienh zoux jaav gong-zoh, ninh mbuo zoux 
nyei gong kungx nduov mienh hnangv. Ninh mbuo yaac goiv nyungc zeiv 
zoux hnangv Giduc nyei gong-zoh nor. 14 Mv baac naaiv maiv zeiz 
mbuoqc horngh nyei sic. Liemh Saadaan yaac haih go nyungc zeiv zoux 
hnangv dauh njang-laangc nyei fin-mienh. 15 Hnangv naaic, Saadaan nyei 
bou goiv nyungc zeiv zoux hnangv baengh fim nyei Tin-Hungh nyei bou se 
maiv zeiz mbuoqc horngh me sic. Taux setv mueiz ei ninh mbuo zoux 
nyei ninh mbuo ziouc duqv siouc agv. 


Baulo Zoux Gong-Zoh Buangh Nyei Kouv Naanc 


16 Yie aengz gorngv nzunc, haaix dauh maiv dungx laaic yie zoux mienh 
hngongx mienh. Mv baac meih mbuo funx yie zoux mienh hngongx mienh 
nor, tov meih mbuo sueih yie zoux hnangv mienh hngongx mienh, yie 
ziouc haih bungx deix waac-maux. 17 Yie ih zanc gorngv naaiv deix waac 
se maiv zeiz ei Ziouv Yesu ot yie gorngv. Se hnangv mienh hngongx 
mienh bungx waac-maux ceng ganh. 18 Weic zuqc maaih mienh Cam 
nyei ei baamh mienh nyei eix bungx waac-maux, yie oix fih hnangv mei 
zoux agv. 19 Meih mbuo cong-mengh haic cingx daaih a'hneiv diev jienv 


muangx mienh hngongx mienh. 20 Weic zuqc haas dauh aapv meih mbuo 
bouc ninh, haaix dauh zoux bun meih mbuo zuqc kuei, haaix dauh pienx 
meih mbuo, fai taaih ninh ganh zoux hlo, fai mbaix meih mbuo nyei 
hmien, meih mbuo yaac diev jienv sueih ninh zoux. 21 Yie nyaiv haic oix 
zuqc nyiemc yie mbuo daamv faix, maiv haih hnangv naaic nor zoux. 
Maiv gunv haaix dauh gaamv bungx waac-maux gorngv haaix nyungc, 
(yie gorngv hnangv mienh hngongx mienh gorngv nor), yie yaac gaamv 
bungx waac-maux gorngv wuov nyungc. 22 Ninh mbuo zoux Hipv^lu 
Mienh fai? Yie yaac zeiz nyei. Ninh mbuo zoux I^saa^laa^en Mienh fai? 
Yie yaac zeiz. Ninh mbuo zoux Apc^laa^ham nyei zeiv-fun fai? Yie yaac 
zeiz. 23 Ninh mbuo zoux Giduc nyei bou fai? Yie corc zoux bou gauh 
longx ninh mbuo. (Yie gorngv hnangv butv ndin mienh nyei waac nor.) Yie 
zoux gong gauh kouv, zuqc wuonx loh gauh camv ninh mbuo, zuge 
biaav-bin mborqv gauh camy, yaac buangh ziex nzunc kaav deix daic 
mi'aqv. 24 Yie zuqc Yiutai Mienh longc biaav-bin mborqv biaa nzunc, 
nzunc-nzunc faah ziepc juov bin. 25 Yie zuqc Lomaa Janx longc biaav 
mborgv buo nzunc. Yie zuqc mienh longc la'bieiv zong yietc nzunc. Yie 
yiem nzangv zuqc nzangv waaic zemh buo nzunc. Aengx maaih nzunc yie 
mbiouh jienv koiv-minc yietc hnoi yietc muonz. 26 Yie zanc-zanc oix zuqc 
cuotv jauv mingh, buangh hoic maengc nyei sic camv nyei. Buangh zuqc 
wuom hlo haih hoic maengc, zuqc janz-zagc caangv, zuqc ganh nyei 
juangc fingx mienh yaac zuqc Janx haih hoic maengc. Yiem zingh, yiem 
lomc, yiem koiv zuqc buangh haih hoic maengc nyei sic, yaac zuqc jaav 
gorx-youz oix hoic maengc. 27 Yie zoux gong kouv, diev kouv. 
Camv-nzunc yie maiv dugv m'njormh, hnyouv sie, jaang nqaatv. 
Camv-nzunc yie diev ngorc, maiv maaih haaix nyungc nyanc, diev juangv, 
maiv maaih lui-houx zugv. 28 Maiv daan naaiv deix sic hnangv. Yie 
hnoi-hnoi weic zuangx jiu-baang guaax hnyouv hnangv hniev nyei ga'naaiv 
ngatv jienv yie nor. 29 Maaih haaix dauh mau, yie yaac haiz caux jienv 
mau agv. Maaih haaix dauh zuqc nduov baamz zuiz yie yaac haiz hnyouv 
mun hnyouv nzauh. 30 Se gorngv yie oix zuqc bungx waac-maux, yie oix 
bungx waac-maux gorngv bun cing yie mau wuov nyungc sic hnangv. 31 
Ziouv Yesu nyei Die, Tin-Hungh, dongh oix zuqc yietc liuz ceng nyei 


Tin-Hungh, hiuv dugv yie maiv gorngv-baegc. 32 Yie yiem 
Ndaa^matv^gatc Zingh wuov zanc, yiem Aa^le^tatv Hungh nyei 
buoz-ndiev nyei saengv-ziouv, paaiv baeng zuov zingh oix zorgv yie. 33 
Mv baac maaih deix mienh longc domh mbaatc bungx yie gan zingh laatc 
nyei fong muonh njiec, yie ziouc biaux ndutv ninh nyei buoz-ndiev mi'aqv. 


2 Ko^lin^to 12 


1 Yie oix zuqc bungx waac-maux, maiv gunv naaiv deix waac-maux maiv 
tengx haaix nyungc. Mv baac ih zanc yie oix gorngv yiem Ziouv daaih 
nyei hinc yaangh caux laauc yaangh mei sic. 2 Yie hiuv duqv dauh Giduc 
Mienh, zinh ndaangc ziepc feix hnyangx Tin-Hungh zipv faaux taux 
da'faam nzangh tin-dorngh. Yie maiv hiuv dugv liemh sin mingh fai maiv 
mingh, Tin-Hungh ganh hiuv hnangv. 3 Yie hiuv dugv Tin-Hungh zipv 
naaic dauh mienh mingh orn-lorgc huingx mv baac yie aengx gorngv, 
liemh sin mingh fai maiv mingh yie maiv hiuv, kungx Tin-Hungh hiuv 
hnangv. 4 Yiem wuov ninh haiz dongh baamh mienh liemh maiv maaih 
waac gorngv yaac gorngv maiv dugv nyei waac. 5 Yie oix weic naaiv 
dauh mienh bungx waac-maux mv baac weic yie ganh yie maiv bungx 
waac-maux, cuotv liuz gorngv yie mau nyei dorngx. 6 Se gorngv yie oix 
bungx waac-maux, yie maiv zeiz zoux mienh hngongx mienh weic zuqc 
yie kungx gorngv zien hnangv. Mv baac yie maiv oix bungx waac-maux 
weic zuqc maiv oix haaix dauh taaih yie gauh hlo ninh mbuo buatc yie 
zoux nyei sic, haiz yie gorngv nyei waac. 7 Weic zuqc yie dugv buatc 
laauc yaangh nyei sic ndongc naaic camv, yie haih ceng-hlo, mv baac yie 
zuqc hnangv diuh ceix bagv jienv yie nyei sin nor. Naaiv diuh ceix se 
hnangv Saadaan nyei bou, hoic jienv yie, bun yie maiv haih ceng-hlo jiex 
jaax. 8 Weic naaiv deix sic yie daux gaux buo nzunc tov Ziouv zorqv naaiv 
diuh Ces cuotv yie nyei sin mingh. 9 Mv baac Ziouv dau yie, “Meih dugv 
yie nyei en ziouc gaux agv. Weic zuqc meih mau me ziangh hoc yie nyei 
gagv se gauh henv jiez.”Hnangv naaiv, yie a'hneiv bungx waac-maux 
gorngv yie mau nyei dorngx weic dugv Giduc mei qaqv nzie Wem yie. 10 
Yie ziouc weic Giduc buangv hnyouv diev mau, zuqc mienh gorngv doqc, 


zuqc kouv naanc, zuqc mienh zoux doqc, zuqc heiv sic, weic zuqc yie 
haaix zanc mau, wuov zanc yie ziouc henv agv. 


Baulo Nzauh Ko^lin^to Zingh Nyei Jiu-Baang 


11 Yie bungx naaiv deix waac-maux yie zoux hnangv mienh hngongx 
mienh nor, mv baac meih mbuo ganh aapv yie zoux. Se meih mbuo horpc 
zuqc ceng yie. Maiv gunv yie ziangh maiv benx haaix nyungc mienh, yie 
yaac maiv gauh faix yietc deix wuov deix “domh gong-zoh.” 12 Yie yiem 
meih mbuo mbu'ndongx longc nyungc-nyungc noic yaac zoux jangx-hoc, 
zoux mbuoqc horngh caux maaih qaqv nyei sic biux mengh yie zoux 
gong-zoh. 13 Yie kuei zuqc meih mbuo, zoux maiv hnangv yie zoux bun 
wuov deix jiu-baang fai? Cuotv liuz yie maiv feix luic meih mbuo tengx 
nyaanh yie. Yie hnangv naaiv nor kuei meih mbuo, tov meih mbuo guangc 
nqoi oc. 14 Ih zanc yie mbenc ziangx mingh meih mbuo naaic da'faam 
nzunc. Yie mingh yaac maiv oix feix luic meih mbuo haaix nyungc. Yie 
oix longc nyei se meih mbuo ganh, maiv zeiz meih mbuo mei zinh nyaanh, 
weic zuqc fu'jueiv maiv zeiz oix zuqc liouh nyaanh bun domh mienh. 
Horpc zuqc domh mienh liouh bun fu'jueiv. 15 Yie a'hneiv longc yie maaih 
nyei nyungc-nyungc yaac longc yie ganh weic tengx meih mbuo. Yie yietc 
zei hnamv meih mbuo, daaux nzuonx meih mbuo yietc zei maiv hnamv yie 
fai? 16 Hnangv haas yaac baac, yie maiv feix luic jiex meih mbuo. Mv 
baac maaih mienh gorngv yie guv guaix haic, nduov meih mbuo mragv. 17 
Yie hnangv haaix nor nduov meih mbuo? Yie paaiv mienh mingh meih 
mbuo naaic, yie longc ninh mbuo haaix dauh zoux kuei meih mbuo? 18 
Yie tov Tidatc mingh meih mbuo naaic aengx paaiv ganh dauh gorx-youz 
caux jienv ninh mingh. Tidatc zoux kuei meih mbuo fai? Ninh caux yie 
maiv zeiz dongh diuc eix yaac caux yie zoux fih hnangv nye fai? 19 
Nziex meih mbuo zanc-zanc laaic yie mbuo kungx doix meih mbuo 
gorngv naaiv deix waac jaiv sin hnangv. Zungv maiv zeiz. Yie mbuo yiem 
Tin-Hungh nyei nza'hmien gorngv hnangv Giduc oix yie mbuo gorngv nor. 
Hnamv nyei gorx-youz aac, yie mbuo zoux nyei nyungc-nyungc se kungx 
weic ceix meih mbuo hnangv. 20 Yie nzauh heix yie mingh taux nyei 


ziangh hoc ziouc buatc meih mbuo ganh nyungc, maiv hnangv vie oix 
buatc nyei. Meih mbuo yaac buatc yie ganh nyungc, maiv hnangv meih 
mbuo oix buatc mei, Yie nzauh heix buatc meih mbuo nzaeng jaax, mueic 
jieqy, qiex jiez, nzaeng hingh, daanh mienh, gorngv waac-huv, zoux maux, 
ceux lunc. 21 Yie nzauh heix yie aengx taux meih mbuo naaic, yie nyei 
Tin-Hungh oix bun yie yiem meih mbuo nyei nza'hmien zuqc nyaiv. Yie 
oix zuqc nzauh mienh camv weic zuqc zinh ndaangc ninh mbuo baamz 
zuiz yaac maiv goiv hnyouv guangc ninh mbuo zoux maiv cing-nzengc, 
hienx siegv hienx dorn caux buangh liouh nyei sic. 


2 Ko^lin^to 13 


1 Naaiv se yie oix mingh meih mbuo naaic da'faam nzunc. Ging-Sou 
gorngv, “Gox mienh nyei sic oix zuqc maaih i buo laanh zorng-zengx 
mienh dongh joux waac gorngv cingx funx zien.” 2 Yie donv jiex zinh 
ndaangc baamz zuiz wuov deix caux zuangx mienh. Ih zanc yie maiv caux 
meih mbuo yiem naaic, yie aengx donv nzunc, hnangv yie mingh da'nyeic 
nzunc donv jiex wuov nor. Se yie aengx mingh nzunc meih mbuo naaic, yie 
zungv maiv nyaangc ninh mbuo haaix dauh baamz zuiz nyei mienh agv. 3 
Hnangv naaic, meih mbuo haih samx dugv cuotv Giduc longc yie gorngv 
ninh nyei waac. Giduc mbenc meih mbuo nyei sic ninh yaac maiv mau. 
Daaux nzuonx ninh oix yiem meih mbuo mbu'ndongx cuotv ninh nyei 
domh gagv. 4 Maiv gunv Giduc weic mau zuqc ding ziepc nzaangc jaax, 
Tin-Hungh nyei domh qaqv bun ninh ziangh jienv. Yie mbuo yaac hnangv 
ninh nor mau. Mv baac yie mbuo weic Tin-Hungh nyei gagv duqv caux 
Giduc ziangh jienv ziouc kaux ninh mbenc meih mbuo nyei sic. 5 Meih 
mbuo oix zuqc zaah ganh mangc gaax, meih mbuo za'gengh sienx Yesu 
Giduc fai maiv sienx. Oix zuqc kauv meih mbuo ganh. Meih mbuo maiv 
hiuv dugv Giduc Yesu yiem meih mbuo gu'nyuoz fai? Cuotv liuz meih 
mbuo kauv maiv duqv nor, meih mbuo hiuv nyei. 6 Yie sienx meih mbuo 
hiuv duqv yie mbuo yaac kaum dugv mei 7 Yie mbuo daux gaux tengx 
meih mbuo tov Tin-Hungh, maiv oix meih mbuo zoux haaix nyungc waaic 
sic. Naaiv maiv zeiz weic bun cing yie mbuo kauv duqv longx, se weic bun 


meih mbuo zou dugv horpc, maiv gunv buatc hnangv yie mbuo kauv 
maiv dugv. 8 Yie mbuo maiv haih zoux haas nyungc zaegv zien leiz, 
kungx weic zien leiz zoux hnangv. 9 Yie mbuo haaix zanc mau, meih 
mbuo henv, yie mbuo a'hneiv nyei, ziouc daux gaux tov Tin-Hungh bun 
meih mbuo benx dunh yunh nyei mienh. 10 Weic naaiv yie maiv caux meih 
mbuo yiem nyei ziangh hoc yie cingx fiev naaiv zeiv fienx. Zuov yie taux 
meih mbuo naaic yie ziouc maiv zuqc longc Zou bun yie nyei hatc maaz 
hniev-hniev nyei mbenc meih mbuo nyei sic. Ziouv bun yie nyei hatc maaz 
se weic ceix meih mbuo, maiv zeiz weic caegv meih mbuo. 


Setv Mueiz Waac 


11 Setv mueiz yie aengz maaih deix waac. Zuangx gorx-youz aac, baengh 
orn nyei yiem oc. Oix zuqc zoux taux benx dunh yunh nyei mienh. Oix 
zuqc ei jienv yie kuinx mei waac zoux. Oix zuqc horpc fim dongh eix, 
baengh orn nyei yiem. Hnamv mbuo yaac ceix baengh orn bun mbuo nyei 
Tin-Hungh ziouc caux meih mbuo yiem. 12 Meih mbuo oix zuqc zoux 
hnyouv cing-nzengc, longc zom hmien naaic baengh orn. 13 Sienx 
Tin-Hungh nyei zuangx mienh jangx taux meih mbuo. 14 Tov Ziouv Yesu 
Giduc ceix en bun meih mbuo zuangx mienh. Tov bun meih mbuo hiuv 
dugv Tin-Hungh hnamv meih mbuo, yaac tov Singx Lingh bun meih mbuo 
laanh caux laanh jiu tong. 


Gaa^laa^tie 1 


1 Yie, Baulo, zoux gong-zoh. Maiv zeiz baamh mienh paaiv yie zoux fai 
orn yie zoux, se Yesu Giduc caux Yesu Giduc daic mingh bun ninh nangh 
daaih nyei Zaangc Diex Tin-Hungh, paaiv yie zoux. 2 Yie caux yiem naaiv 
nyei gorx-youz fiev fienx bun meih mbuo Gaa^laa^tie Saengv nyei zuangx 
jiu-baang. 3 Tov mbuo nyei Zaangc Diex Tin-Hungh caux Ziouv Yesu 
Giduc ceix en ceix baengh orn bun meih mbuo. 4 Giduc weic mbuo nyei 
zuiz siev ninh ganh nyei maengc weic njoux mbuo leih ndutv naaiv hiuang 
orgv nyei lungh ndiev. Naaiv se ei mbuo mei Die, Tin-Hungh, nyei za'eix. 
5 Oix zuqc yietc luz ceng Tin-Hungh taux maanc gouv maanc doic. 
Aamen. 


Zien Kuv Fienx Maaih Nduqc Nyungc Hnangv 


6 Yie mbuoqc horngh haic meih mbuo guangc longc Giduc nyei en heuc 
meih mbuo daaih wuov dauh ndongc naaic siepv, aengx mingh gan ganh 
nyungc kuv fienx. 7 Zungv maiv maaih ganh nyungc kuv Dem. Yie hnangv 
naaiv nor gorngv weic zuqc maaih deix mienh jiuv lunc meih mbuo, yaac 
oix goiv pien Giduc nyei kuv fienx. 8 Maiv gunv yie mbuo fai yiem 
tin-dorngh daaih nyei fin-mienh zunh ganh nyungc kuv fienx, maiv hnangv 
yie mbuo zunh bun meih mbuo wuov nyungc kuv Dem nor, bun ninh zuge 
zioux agv. 9 Yie mbuo zungv gorngv jiex nyei, ih zanc yie aengx gorngv 
nzunc. Se gorngv haaix dauh zunh ganh nyungc kuv Dem bun meih mbuo 
muangx, maiv hnangv meih mbuo zinh ndaangc zipv wuov nyungc kuv 
Dem nor, tov bun wuov dauh zuqc zioux aqv. 10 Yie hnangv naaiv nor 
gorngv se oix dugv mienh ceng yie fai oix bun Tin-Hungh ceng? Yie oix 
zoux bun mienh a'hneiv yie fai? Se gorngv yie corc oix zoux bun mienh 
a'hneiv nor, yie ziouc maiv zeiz Giduc nyei bou. 


Tin-Hungh Paaiv Baulo Zoux Gong-Zoh 


11 Gorx-youz aac, yie oix meih mbuo hiuv du yie zunh nyei kuv Dem 
se maiv zeiz baamh mienh hnamv cuotv daaih nyei kuv fienx. 12 Naaiv 


kuv Dem yie maiv zeiz yiem haas laanh mienh zipv daaih, yaac maiv zeiz 
mienh njaaux yie, se Yesu Giduc ganh laauc yaangh bun yie. 13 Meih 
mbuo haiz jiex yie zinh ndaangc gan longx Yiutai Mienh sienx nyei jauv 
wuov zanc, yie maiv nyaangc zingh hoic Tin-Hungh nyei jiu-baang, oix 
mietc nzengc jiu-baang. 14 Caux yie dongh baan Yiutai Mienh, ei Yiutai 
Mienh sienx nyei jauv yie gauh bieqc bouc jiex, yaac gauh jorm hnyouv 
jiex gan ong-taaix mbuo nyei ei-douh. 15 Mv baac yie maiv gaengh cuotv 
seix wuov zanc, Tin-Hungh ginv yie daaih yaac ei ninh nyei en heuc yie 
fu-sux ninh. Ninh a'hneiv 16 zorqv ninh nyei Dorn laauc yaangh weic bun 
yie zunh ninh nyei Dorn nyei kuv fienx bun maanc fingx Janx muangx. 
Wuov zanc yie maiv caux haaix dauh baamh mienh caangh laangh. 17 Yie 
yaac maiv mingh Ye^lu^saa^lem Zingh lorz dongh zoux gong-zoh 
ndaangc yie wuov deix. Yie siepv-siepv nyei mingh Aa^laa^mbie 
Deic-Bung, nqa'haav aengx nzuonx Ndaa^matv^gatc Zingh. 18 Jiex liuz 
buo hnyangx yie cingx daaih mingh Ye^lu^saa^lem Zingh lorz Bide yaac 
caux ninh yiem wuov ziepc hmz hnoi. 19 Mv baac cuotv liuz Ziouv mei 
youz, Yaagorpc, yie maiv buatc ganh dauh gong-zoh aqv. 20 (Yie dorng 
jienv Tin-Hungh mbuox meih mbuo, yie fiev naaiv deix waac se zien nyei. 
Yie maiv gorngv-baeqc.) 21 Nqa'haav yie aengx mingh Sue caux Sili "sie 
Deic mei horngc zaangc. 22 Wuov zanc yiem Yu^ndie Saengv zuangx 
jiu-baang nyei Giduc Mienh maiv buatc jiex yie. 23 Ninh mbuo kungx haiz 
mienh gorngv, “Zinh ndaangc zoux doqc yie mbuo wuov dauh, ih zanc 
ninh zunh mbuox mienh sienx dongh zinh ndaangc ninh zoux doqc oix 
mietc nyei doz-leiz.” 24 Hnangv naaic, ninh mbuo weic yie ceng 
Tin-Hungh. 


Gaa^laa^tie 2 


1 Nqa'haav ziepc feix hnyangx yie caux Mbaa^naa^mbatc aengx mingh 
Ye^lu^saa^lem Zingh yaac dorh Tidatc caux jienv mingh. 2 Yie mingh 
Ye^lu^saa^lem weic zuqc Tin-Hungh laauc yaangh bun yie hiuv dugv oix 
zuqc mingh. Yiem wuov yie zorgv yie zunh bun Jam me kuv fienx Jeng 
jeiv gorngv mengh mbuox zoux hlo wuov deix muangx. Yie hnangv naaiv 


zoux weic zuqc nzauh heix yie zinh ndaangc zouz mei gong caux ih zanc 
zoux nyei gong ndortv. 3 Tidatc yaac caux yie mingh. Maiv gunv ninh se 
Janx-Gikc, ninh maiv zuqc ninh mbuo aapv jiex gaatv mei leiz 4 hnangv 
maaih deix jaav gorx-youz oix ninh jiex nor. Naaiv deix mienh bingx jienv 
bieqc daaih weic zaah mangc gaax, yie mbuo sienx Giduc Yesu duqv zoux 
bungx nqoi nyei mienh hnangv haaix nor. Ninh mbuo oix bun yie mbuo 
zuqc zoux nouh. 5 Mv baac yie mbuo oix weic meih mbuo beu jienv kuv 
fienx mei zien leiz ziouc ngaengc jienv, yietc dangh maiv suei. 6 Aengx 
maaih dongh buatc hnangv zoux hlo nyei wuov deix. (Ninh mbuo zoux 
jiex haaix nyungc mienh yie maiv gunv aqy, weic zuqc Tin-Hungh man 
mangc haaix dauh nyei hmien.) Wuov deix zoux hlo nyei mienh yaac maiv 
jaa tipv haaix nyungc waac yie. 7 Daaux nzuonx ninh mbuo ziegv dugv 
Tin-Hungh paaiv yie zunh kuv fienx bun Janx hnangv ninh paaiv Bide zunh 
kuv Dem bun Yiutai Mienh wuov nor. 8 Weic zuqc Tin-Hungh yiem yie 
nyei hnyouv zoux gong bun yie zoux gong-zoh tengx maanc fingx Janx 
hnangv bun Bide zoux gong-zoh tengx Yiutai Mienh wuov nor. 9 
Yaagorpc, Bide caux Yo^han, dongh maaih mengh hoc zoux bieiv wuov 
deix, zieqv dugv Tin-Hungh ceix en bun yie zoux naaiv nyungc gong. Ninh 
mbuo ziouc nanv yie caux Mbaa^naa^mbatc nyei mbiaauc jieqv buoz zoux 
jangx-hoc bun cing yie mbuo caux ninh mbuo juangc gong zoux, ziouc 
dongh hnyouv dinge Mbaa^naa^mbatc caux yie oix zuge mingh zunh kuv 
fienx bun Janx. Ninh mbuo mingh zunh bun Yiutai Mienh. 10 Ninh mbuo 
kungx oix yie mbuo jangx Dem mienh jomc mienh. Naaiv deix jauv yie 
m'daaih maaih hnyouv zoux agv. 


Baulo Dorng Zuangx Gorngv Bide 


11 Bide daaih taux An^ti^okc Zingh wuov zanc, yie doix hmien gorngv 
ninh weic zuqc ninh za'gengh zoux dorngc. 12 Yaagorpc paaiv daaih nyei 
mienh maiv gaengh taux, Bide zanc-zanc caux Jam juangc nyanc juangc 
hopv. Mv baac wuov deix mienh daaih taux, ninh ziouc simv nqoi, maiv 
caux Janx aqy, weic zuqc ninh gamh nziex oix aapv Jam jiex gaatv nyei 
leiz wuov deix mienh. 13 Yiem wuov sienx Yesu nyei Yiutai Mienh ziouc 


gan Hem Bide zoux jaav. Liemh Mbaa^naa^mbatc yaac gan Hem ninh 
mbuo fih hnangv nyei zoux. 14 Yie buatc ninh mbuo yangh maiv ziangx 
kuv Dem me zien leiz ziouc dorng jienv zuangx mienh mbuox Bide, 
“Meih zoux Yiutai Mienh, mv baac meih hnangv Janx nor yiem, maiv 
hnangv Yiutai Mienh. Wuov nyungc, meih fungc haih aapv Janx gan 
Yiutai Mienh mei leiz? 


Yiutai Mienh Caux Janz Weic Sienx Yesu Duqv Njoux 


15 “Yie mbuo cuotv ses daaih zoux Yiutai Mienh, maiv zeiz dongh 
mienh heuc, “baamz zuiz nyei Janz.” 16 Mv baac yie mbuo hiuv dugv 
mienh maiv zeiz gan leiz-latc cingx duqv caux Tin-Hungh horpc hnyouv, 
se weic sienx kaux Yesu Giduc hnangv. Yie mbuo yaac sienx liuz Giduc 
Yesu weic bun yie mbuo weic sienx Giduc maiv zeiz weic gan leiz-latc 
duqv caux Tin-Hungh horpc hnyouv. Weic zuqc maiv maaih haaix dauh 
haih gan leiz-latc duqv caux Tin-Hungh horpc hnyouv. 17 “Se gorngv yie 
mbuo gagv lorz oix kaux Giduc duqv caux Tin-Hungh horpc hnyouv mv 
baac corc zoux zuiz-mienh nor, wuov nyungc, Giduc bun mienh baamz 
zuiz fai? Zungv maiv zeiz. 18 Se gorngv yie aengx ceix jiez dongh zinh 
ndaangc yie caeqv guangc nyei, yie ziouc bun cing yie zoux baamz 
leiz-latc nyei mienh. 19 Gorngv taux leiz-latc nor, yie dorngx daic mi'aqv, 
se leiz-latc ganh bun yie zuqc daic ziouc bun yie weic Tin-Hungh dugv 
ziangh jienv. 20 Yie caux Giduc juangc ding ziepc nzaangc jaax daic cingx 
daaih ih zanc ziangh jienv wuov dauh se maiv zeiz yie, se Giduc yiem yie 
gu'nyuoz ziangh jienv. Yie ih zanc ziangh nyei maengc yie dugv ziangh 
weic zuqc yie sienx Tin-Hungh nyei Dorn, dongh hnamv yie yaac weic yie 
siev maengc wuov dauh. 21 Yie maiv nqemh Tin-Hungh nyei en. Se 
gorngv mienh haih gan leiz-latc duqv caux Tin-Hungh horpc hnyouv nor, 
Giduc daic se maiv lamh longc.” 


Gaa^laa^tie 3 


1 Meih mbuo hngongx haic nyei Gaa^laa^tie Mienh aah! Haaix dauh zoux 


faatv nduov meih mbuo hnamv dorngc? Yie mengh mengh mei gorngv 
Yesu Giduc yiem ziepc nzaangc jaax daic nyei jauv, hnangv meih mbuo 
ganh me m'zing dugv buatc jienv nor. 2 Yie oix meih mbuo mbuox viet 
nyungc yie. Meih mbuo zipv Singx Lingh se weic meih mbuo ei jienv 
leiz-latc zoux fai weic meih mbuo haiz kuv fienx ziouc sienx? 3 Meih 
mbuo fungc ndongc naaic hngongx? Meih mbuo longc Singx Lingh jiez 
ziangx gorn, ih zanc meih mbuo oix longc baamh mienh nyei za'eix zoux 
ziangx fai? 4 Meih mbuo siouc kouv ndongc naaic Cam se maiv lamh 
longc fai? Ndongc haaix maaih lamh longc nyei saah? 5 Tin-Hungh bun 
Singx Lingh meih mbuo yaac yiem meih mbuo mbu'ndongx zoux mbuoqc 
horngh nyei sic se weic meih mbuo ei jienv leiz-latc zoux fai weic meih 
mbuo haiz kuv fienx ziouc sienx? 6 Hnamv mangc gaax Apc^laa^ham! 
“Ninh sienx Tin-Hungh, Tin-Hungh ziouc funx Apc^laa^ham caux ninh 
horpc hnyouv.” 7 Wuov nyungc, meih mbuo oix zuqc bm duqv, sienx 
Tin-Hungh wuov deix se zoux Apc^laa^ham nyei zien zeiv-fun. 8 
Ging-Sou jaa-ndaangc hiuv duqv Tin-Hungh oix bun Janx weic sienx ninh 
dugv caux ninh horpc hnyouv. Ging-Sou ziouc jaa-ndaangc zunh kuv fienx 
mbuox Apc^laa^ham, “Lungh ndiev mienh oix weic meih dugv Tin-Hungh 
ceix fuqv.” 9 Apc^laa^ham sten Tin-Hungh, Tin-Hungh ziouc ceix fuqv 
bun ninh. Fih hnangv nyei, yietc zungv sienx nyei mienh, Tin-Hungh oix 
ceix fugv. 10 Da'faanh kaux leiz-latc nyei mienh zuqc zioux, weic zuqc 
Ging-Sou gorngv, “Haaix dauh maiv ei nzengc Leiz-Latc Sou fiev jienv 
nyei yietc zungv, wuov dauh zuqc zioux agv.” 11 Hnangv naaic buatc 
dugv mengh nyei. Ei Tin-Hungh mangc, maiv maaih haaix dauh kaux 
leiz-latc duqv caux Tin-Hungh horpc hnyouv, weic zugc Ging-Sou gorngv, 
“Haaix dauh sienx kaux Tin-Hungh ziouc caux Tin-Hungh horpc hnyouv, 
wuov dauh dugv ziangh jienv.” 12 Mv baac leiz-latc maiv bangc sienx fim 
zoux gorn-ndogv. Weic zugc Ging-Sou gorngv, "Haas dauh ei jienv 
leiz-latc, wuov dauh duqv ziangh jienv.” 13 Leiz-latc bun mbuo zuqc 
zioux mv baac Giduc zuqc zioux div mbuo ziouc zuoge mbuo leih ndutv 
leiz-latc. Weic zugc Ging-Sou gorngv, “Haaix dauh zugc kuangx Hem 
ndiangx, wuov dauh zuqc zioux agv.” 14 Giduc Yesu hnangv naaiv nor 
zoux weic bun Jam haih sienx ninh ziouc duqv Tin-Hungh ceix fuqv 


hnangv ninh ceix fuqv bun Apc^laa^ham wuov nor. Hnangv mac bun 
mbuo weic sienx Giduc ziouc duqv zipv Tin-Hungh laengz bun nyei Singx 
Lingh. 


Tin-Hungh Laengz Nyei Ngaengc Waac Caux Leiz-Latc 


15 Zuangx gorx-youz aac, yie oix beiv yietc nyungc pou-tong nyei sic. Se 
gorngv maaih i laanh mienh dongh hnyouv liepc ziangx ngaengc waac, 
haaix dauh yaac maiv haih guangc yaac maiv haih tipv. 16 Tin-Hungh 
laengz ziangx waac bun Apc^laa^ham caux ninh nyei zeiv-fun. Gorngv 
“zeiv-fun” wuov joux waac, maiv zeiz gorngv taux “yietc zuangx 
zeiv-fun,” dongh mienh camv wuov nyungc. Ging-Sou gorngv taux nduqc 
dauh ninh nyei zeiv-fun hnangv, se dongh Giduc. 17 Yie nyei eix leiz se 
hnangv naaiv. Tin-Hungh liepc ziangx ngaengc waac yaac laengz ei jienv 
ngaengc waac zoux. Nqa'haav feix baeqv faah ziepc hnyangx Tin-Hungh 
liepc leiz-latc daaih, mv baac leiz-latc mam haih bun wuov deix laengz 
nyei waac ndortv fai mam lamh longc. 18 Se gorngv oix zuqc kaux 
leiz-latc cingx dugv nzipc Tin-Hungh oix ceix bun nyei nor, ziouc maiv 
zuqc kaux Tin-Hungh laengz nyei waac. Mv baac Tin-Hungh oix ceix bun 
Apc^laa^ham nyei, ninh ei ninh laengz nyei waac ceix bun mragv. 19 
Wuov nyungc, Tin-Hungh weic haaix diuc liepc leiz-latc daaih? Tin-Hungh 
tipv leiz-latc daaih weic bun cing zuiz hnangv haaix nor, zuov oix zipv 
Tin-Hungh laengz nyei waac wuov dauh Apc^laa^ham nyei zeiv-fun daaih 
taux. Se fin-mienh jiu bun dauh mbu'ndongx mienh liepe leiz-latc daaih. 20 
Zoux mbu'ndongx mienh maiv zeiz kungx tengx viet bung hnangv. Mv 
baac Tin-Hungh benx yietc dauh. 


Leiz-Latc Nyei Za'eix 


21 Hnangv mac, leiz-latc caux Tin-Hungh laengz nyei waac maiv da'goih 
fai? Zungv maiv zeiz. Se gorngv Tin-Hungh liepc nyungc leiz-latc bun 
mienh maaih ziangh maengc, mienh ziouc haih kaux leiz-latc dugv caux 
Tin-Hungh horpc hnyouv. 22 Mv baac Ging-Sou gorngv lungh ndiev 


mienh zuqc zuiz nyei gagv gunv weic bun sienx Yesu Giduc wuov deix 
haih duqv Tin-Hungh laengz ceix bun nyei. Ninh mbuo duqv daaih se weic 
ninh mbuo sienx. 23 Mienh sienx Giduc duqv caux Tin-Hungh horpc 
hnyouv nyei ziangh hoc maiv gaengh taux, leiz-latc kuonx jienv mbuo 
hnangv kuonx zuiz-mienh nor, zuov taux mienh dugv sienx Giduc nyei 
ziangh hoc cuotv daaih agv. 24 Hnangv naaic, leiz-latc gunv jienv mbuo 
taux Giduc daaih wuov zanc, weic bun mienh sienx Giduc duqv caux 
Tin-Hungh horpc hnyouv. 25 Ih zanc sienx Giduc me ziangh hoc taux, 
mbuo maiv zuqc leiz-latc gunv agv. 26 Meih mbuo yietc zungv weic sienx 
Giduc Yesu duqv zoux Tin-Hungh nyei naamh nyouz. 27 Meih mbuo jiex 
wuom nyei leiz duqv caux Giduc juangc maengc ziangh, ziouc goiv yienc 
dugv Giduc me fiem-fingx. 28 Weic naaiv Yiutai Mienh fai Janz maiv 
ganh nyungc, zou nouh nyei fai maiv zoux nouh nyei, m'jangc fai m'sieqv 
yaac maiv ganh nyungc. Meih mbuo caux Giduc Yesu juangc maengc 
ziangh yietc zungv ziouc benx yietc nyungc hnangv. 29 Se gorngv meih 
mbuo benx Giduc nyei, meih mbuo ziouc benx Apc^laa^ham nyei zeiv-fun 
yaac oix nzipc Tin-Hungh laengz ceix bun nyei. 


Gaa^laa^tie 4 


1 Yie gorngv nyei eix leiz se hnangv naaiv, dongh oix nzipc die me 
jaa-dingh wuov dauh dorn, hnyangx-jeiv lunx nyei ziangh hoc ninh caux 
nouh gauv fih hnangv nyei, maiv ganh nyungc, maiv gunv yietc zungv 
jaa-dingh benx nzengc ninh nyei. 2 Hnyangx-jeiv lunx nyei ziangh hoc, 
ninh yiem goux ninh caux goux jaa-dingh wuov deix mienh nyei 
buoz-ndiev, zuov ninh nyei die dinge daaih nyei ziangh hoc taux. 3 Mbuo 
fih hnangv nyei. Zoux fu'jueiv nyei ziangh hoc mbuo yiem gunv lungh 
ndiev wuov deix mem nyei buoz-ndiev zuqc zoux nouh. 4 Mv baac taux 
ziangh hoc buangv, Tin-Hungh paaiv ninh nyei Dorn daaih, bun ninh yiem 
dauh m'sieqv dorn cuotv seix, yaac yiem leiz-latc ga'ndiev 5 weic zuoqc 
yiem leiz-latc ga'ndiev nyei mienh nzuonx, bun mbuo dugv benx 
Tin-Hungh nyei naamh nyouz. 6 Weic zuqc meih mbuo zoux Tin-Hungh 
nyei naamh nyouz, Tin-Hungh ziouc paaiv ninh nyei Dorn nyei Singx 


Lingh daaih yiem mbuo nyei hnyouv gu'nyuoz heuc Dem gorngv, 
“Aa^mbaa aac.” Eix leiz se “Aa Die aac.” 7 Hnangv naaic, yangh naaiv 
jiex meih mbuo maiv zoux nouh aqv. Meih mbuo zoux naamh nyouz. 
Weic zuqc meih mbuo zoux Tin-Hungh nyei naamh nyouz, dongh 
Tin-Hungh laengz bun ninh nyei yietc zungv naamh nyouz meih mbuo yaac 
dugv nzipc. 


Baulo Nzauh Gaa^laa^tie Nyei Jiu-Baang Mienh 


8 Zinh ndaangc meih mbuo maiv gaengh hiuv dugv Tin-Hungh nyei ziangh 
hoc, meih mbuo zuqc zoux zienh nyei nouh. Wuov deix zienh yaac maiv 
zien. 9 Mv baac ih zanc meih mbuo hiuv dugv Tin-Hungh, (zungv horpc 
zuqc gorngv Tin-Hungh hiuv dugv meih mbuo). Meih mbuo weic haaix 
diuc aengx nzuonx mingh zaangc gunv baamh gen nyei mienv? Ninh mbuo 
maiv henv, tengx maiv dugv haaix nyungc. Meih mbuo aengx oix zoux 
ninh mbuo nyei nouh fai? 10 Meih mbuo gan dugv jienv dingc daaih mei 
hnoi, hlaax, gueix caux hnyangx. 11 Yie tengx meih mbuo nzauh haic. 
Nziex yie weic meih mbuo zoux nyei gong zoux maiv cuotv haaix nyungc. 
12 Zuangx gorx-youz aac, yie tov meih mbuo, oix zuqc hnangv yie nor, 
weic zuqc yie yaac hnangv meih mbuo. Meih mbuo man dorngc haaix 
nyungc yie. 13 Meih mbuo hiuv dugv zunh daauh nzunc kuv fienx bun 
meih mbuo muangx wuov zanc se weic zuqc yie nyei sin zaangc daaix 
jienv baengc. 14 Mv baac maiv gunv yie nyei baengc hoic meih mbuo 
kouv, meih mbuo maiv mangc piex yaac maiv nqemh yie. Daaux nzuonx 
meih mbuo zipv yie hnangv zipv dauh Tin-Hungh nyei fin-mienh yaac 
hnangv zipv Giduc Yesu nor. 15 Wuov zanc meih mbuo orn-lorgc haic. Ih 
zanc meih mbuo me orn-lorqc jiex haaix mi'aqv? Yie ganh haih tengx 
meih mbuo zoux zorng-zengx, wuov zanc zoux dugv nor, meih mbuo 
zungv nyunc gueix meih mbuo nyei m'zing cuotv daaih bun yie. 16 Laaix 
yie gorngv zien leiz mbuox meih mbuo, ih zanc yie benx meih mbuo nyei 
win-wangv fai? 17 Wuov deix mienh jorm hnyouv caux meih mbuo zoux 
longx mv baac maiv zeiz oix tengx meih mbuo dugv longx. Ninh mbuo oix 
caegv nqoi meih mbuo, maiv bun caux yie mbuo, weic bun meih mbuo 


jorm hnyouv caux ninh mbuo zoux longx. 18 Jorm hnyouv caux mienh 
zoux longx se horpc nyei, da'faanh zoux weic bun mienh dugv longx. Oix 
zuqc zanc-zanc zoux, maiv daan yie caux meih mbuo yiem nyei ziangh 
hoc. 19 Yie hnamv haic nyei Tuten aah! Yie weic meih mbuo hnyouv 
mun hnangv m'sieqv dorn mun gu'nguaaz nor, zuov meih mbuo dugv Giduc 
nyei fiem-fingx yiem meih mbuo nyei hnyouv gu'nyuoz. 20 Feix duqv yie 
ih zanc dugv caux meih mbuo yiem, yie ziouc haih goiv yie nyei eix. Yie 
gengh! nzauh haic meih mbuo agv. 


Baulo Longc Haagaa Caux Saalaa Zoux Nyungc Zeiv 


21 Oix yiem leiz-latc ga'ndiev mei mienh aah! Leiz-latc hnangv haaix nor 
gorngv meih mbuo mam haiz fai? Mbuox yie maah! 22 Leiz-Latc Sou fiev 
jienv gorngv, Apc^laa^ham maaih i dauh dorn. Yietc dauh se nouh beiz 
yungz daaih. Yietc dauh se bungx nqoi nyei mienh, dongh Apc^laa^ham 
nyei auv, yungz daaih. 23 Nouh beiz yungz me dorn se hnangv pou-tong 
mienh yungz nyei. Mv baac bungx nqoi wuov dauh nyei, se ei Tin-Hungh 
laengz nyei waac yungz daaih. 24 Naaiv deix sic mbuo haih longc zoux 
waac-beiv. Wuov deix i dauh m'sieqv dorn beiv 1 nyungc ngaengc waac. 
Maaih dauh beiv yiem Sinaai Mbong liepc daaih nyei ngaengc waac. 
Naaiv dauh se Haagaa. Yungz daaih nyei fu'jueiv zoux nouh. 25 Haagaa 
ben yiem Aa^ļlaa^mbie Deic-Bung nyei Sinaai Mbong yaac beiv ih jaax 
hnoi me Ye^lu^saa^lem Zingh, weic zuqc yietc norm zingh caux zingh 
nyei baeqc fingx zoux nouh. 26 Mv baac yiem gu'nguaaic nyei 
Ye^lu^saa^lem se bungx nqoi nyei, se zoux mbuo nyei maa, 27 weic zuqc 
Ging-Sou fiev jienv gorngv, “Maiv haih maaih fu'jueiv nyei m'sieqv dorn 
aah! Oix zuqc njien-youh aqy. Maiv mun jiex gu'nguaaz nyei m'siegv dorn 
aah! Cum njien-youh mei heuc agv. Weic zuqc auv-leih dugv fu'jueiv 
zungv gauh camv maaih ngoz wuov dauh dugv.” 28 Zuangx gorx-youz 
aac, ih zanc meih mbuo ei Tin-Hungh laengz nyei waac zoux Tin-Hungh 
nyei naamh nyouz hnangv I^sakc zoux nor. 29 Wuov zanc pou-tong mienh 
yungz nyei wuov dauh dorn zoux doqc bun ei Singx Lingh yungz daaih 
wuov dauh. Ih zanc yaac fih hnangv nyei. 30 Mv baac Ging-Sou hnangv 


haaix nor gorngv? Ging-Sou gorngv, “Zunc nouh beiz mbuo i dorn-maac 
cuotv mingh maah! Weic zuqc nouh beiz nyei dorn maiv maaih buonc 
caux bungx nqoi wuov dauh mei dorn nzipc ninh nyei die me jaa-dingh.” 
31 Gorx-youz aac, hnangv naaic mbuo maiv zeiz nouh beiz nyei naamh 
nyouz. Mbuo zoux bungx nqoi wuov dauh nyei naamh nyouz. 


Gaa^laa^tie 5 


1 Weic bun mbuo zoux bungx ngoi nyei mienh, Giduc tengx mbuo dugv 
bungx ngoi mi'aqv. Oix zuqc liepc dugv wuonv zoux bungx nqoi nyei 
mienh, maiv dungx aengx zoux nzunc nouh. 2 Muangx longx oc. Yie, 
Baulo, mbuox meih mbuo, se gorngv meih mbuo gan jiex gaatv nyei leiz, 
se hnangv Giduc maiv lamh longc, tengx maiv duqv yietc deix meih mbuo. 
3 Yie aengx mbuox dauh dauh gan jiex gaatv nyei leiz nyei mienh, ndongc 
haaix zungv oix zuqc ei nzengc leiz-latc nyei diuh diuh leiz. 4 Meih mbuo 
oix gan leiz-latc duqv caux Tin-Hungh horpc hnyouv nyei mienh aah! 
Meih mbuo leih ndutv Giduc mi'aqv, bungx ndortv Tin-Hungh me en. 5 
Mv baac mbuo maaih lamh hnamv oix duqv caux Tin-Hungh horpc 
hnyouv, mbuo ziouc longc sienx fim kaux Singx Lingh jorm hnyouv nyei 
zuov. 6 Weic zuqc mbuo caux Giduc Yesu juangc maengc ziangh, jiex 
gaatv nyei leiz fai maiv jiex gaatv nyei leiz maiv tengx haaix nyungc. 
Longc jienv nyei maaih nduqc nyungc hnangv, se oix zuqc maaih sienx fim 
biux mengh cuotv daaih bun laanh hnamv laanh. 7 Zinh odaangc meih 
mbuo sienx duqv longx. Haaix dauh dangv jienv meih mbuo, nduov meih 
mbuo maiv gan zien leiz? 8 Nduov meih mbuo se maiv zeiz Tin-Hungh, 
weic zuqc ninh heuc meih mbuo daaih. 9 Maaih waac gorngv, “Digv dien 
bingv zoux bun ziangh ndunh njuov butv nzenge.” 10 Mv baac yie kaux 
Ziouv sienx dinge meih mbuo caux yie maiv oix maaih ganh nyunge 
hnyouv. Jiuv lunc meih mbuo wuov dauh, maiv gunv dongh haaix dauh, 
zungv oix zuqc Tin-Hungh dingc zuiz. 11 Gorx-youz aac, se gorngv yie 
corc zunh mbuox mienh oix zuqc jiex gaatv mei leiz nor, yie weic haaix 
diuc corc zuqc mienh zoux dogc yie? Se gorngv yie hnangv naaic zunh 
nor, yie zunh Yesu yiem ziepc nzaangc jaax daic nyei leiz ziouc maiv 


maaih haaix nyungc bun mienh nqemh aqy. 12 Feix duqv mu lunc meih 
mbuo wuov deix mienh maiv daan jiex gaatv hnangv, zungv im nzengc 
ninh mbuo ganh aqv. 13 Zuangx gorx-youz aac, Tin-Hungh heuc meih 
mbuo daaih zoux bungx nqoi nyei mienh. Meih mbuo dugv bungx nqoi mv 
baac maiv dungx weic naaiv sueih ganh ei ganh nyei hnyouv hanc zoux. 
Daaux nzuonx oix zuqc laanh hnamv laanh ziouc laanh fu-sux laanh, 14 
weic zuqc leiz-latc yietc zungv nzutv zunv juangc diuh, se “Oix zuqc 
hnamv mienh hnangv hnamv ganh nor.” 15 Se gorngv meih mbuo zoux 
hnangv hieh zoih, laanh ngaatc laanh, laanh nagv laanh, oix zuqc faix fim. 
Nziex meih mbuo laanh zoux bun laanh zutc nzengc. 


Oix Zuqc Bun Singx Lingh Dorh Mbuo 


16 Yie gorngv nyei eix leiz se hnangv naaiv. Oix zuqc bun Singx Lingh 
dorh meih mbuo. Maiv dungx ei ganh nyei hnyouv hanc zoux. 17 Mienh 
nyei hnyouv hanc zoux nyei se maiv doix Singx Lingh oix zoux nyei. 
Singx Lingh oix zoux nyei yaac maiv doix mienh nyei hnyouv hanc zoux. 
Naaiv deix i nyungc zoux win-wangv cingx daaih meih mbuo oix zoux 
nyei, maiv haih zoux. 18 Mv baac se gorngv Singx Lingh dorh meih 
mbuo, meih mbuo ziouc maiv yiem leiz-latc ga'ndiev. 19 Mienh ei ganh 
nyei hnyouv hanc zoux se buatc dugv mengh nyei hnangv naaiv. Zoux 
buangh liouh nyei sic, zoux maiv cing-nzengc, zoux maiv luonx hornge 
nyei sic, 20 baaix miuc-fangx, bungx faatv, laanh nzorng laanh benx 
win-wangv, nzaeng jaax mborgv jaax, mueic jieqy, qiex jiez, nzaeng ZOUK 
hlo, bun nqoi zoux ziex guanh, 21 hanc mienh, diuv nquin, gapv zunv zoux 
waaic sic lo haaix. Naaiv deix waac yie gorngv mbuox jiex meih mbuo 
nyei, ih zanc yie aengx gorngv nzunc. Haaix dauh zoux naaiv nyungc sic, 
maiv haih dugv Tin-Hungh zoux Ziouv gunv ninh mbuo. 22 Mv baac 
Singx Lingh bun nyei se, bun mienh maaih hnyouv hnamv mienh, bun 
mienh maaih njien-youh, maaih baengh orn, maaih noic, maaih hnyouv 
korv-lienh mienh, zoux longx nyei sic, maaih ziepc zuogv nyei hnyouv, 23 
zoux hnyouv suonc, haih gunv dugv ganh. Naaiv deix yietc zungv jauv 
leiz-latc maiv haangh. 24 Za'gengh zoux Giduc Yesu nyei mienh wuov 


deix, zorgv ninh mbuo baamh mienh nyei eix, dongh ninh mbuo nye; 
hnyouv or zoux nyei caux hnyouv hanc zoux nyei yietc zungv ding liuz 
ziepc nzaangc jaax mi'aqv. 25 Mbuo kaux Singx Lingh ziangh jienv, ziouc 
oix zuqc bun Singx Lingh dorh mbuo. 26 Maiv dungx taaih ganh hlo, 
laanh cuogv laanh, laanh hanc laanh. 


Gaa^laa^tie 6 


1 Zuangx gorx-youz aac, se gorngv zorgv dugv haaix dauh dorngc haaix 
nyungc zuiz, meih mbuo ei Singx Lingh zoux nyei mienh oix zuqc longc 
suonc hnyouv dorh ninh nzuonx daaih zoux horpc. Mv baac meih mbuo 
oix zuqc faix fim. Nziex ganh yaac zuqc nduov zoux dorngc. 2 Haaix 
dauh maaih haaix nyungc sic oix zuqc laanh tengx laanh ndaam. Hnangv 
naaic meih mbuo ziouc ei jienv Giduc nyei lingc zoux. 3 Haaix dauh maiv 
zeiz longc jienv nyei mienh mv baac taaih ganh zoux longc jienv nyei 
mienh nor, wuov dauh kungx nduov ganh hnangv. 4 Gorqv-mienh oix zuge 
zaah ganh zoux nyei sic. Zoux duqv longx, ninh ziouc haih a'hneiv ganh 
yaac maiv zuqc dorh mingh beiv ganh dauh zoux nyei. 5 Weic zuge 
gorgv-mienh maaih gorqv-mienh nyei buonc oix zuqc ndaam. 6 Haaix 
dauh dugv mienh njaaux Giduc nyei doz, ninh maaih nyei nyungc-nyungc 
longx nyei ga'naaiv oix zuqc bun njaaux ninh wuov dauh dugv juangc jienv 
longc. 7 Maiv dungx nduov ganh. Maiv maaih haaix dauh haih nduov 
dugv Tin-Hungh. Mienh zuangx haaix nyungc ziouc siou dugv wuov 
nyungc. $ Se gorngv mienh sueih ganh nyei hnyouv hanc zoux se hnangv 
zuangx nyim njiec ndau nor, siou daaih nyei se bun ninh zuqc daic. Mv 
baac mienh ei Singx Lingh zuangx, Singx Lingh ziouc bun ninh siou daaih 
nyei se yietc luz nyei maengc. 9 Zoux kuv sic, maiv dungx hnyouv namx. 
Se gorngv mbuo maiv tuix nor, taux ziangh hoc mbuo ziouc maaih 
siou-sengh. 10 Hnangv naaic, haaix zanc maaih qangx, mbuo oix zuqc 
zoux kuv sic tengx zuangx mienh. Lengc jeiv nyei oix zuqc tengx weic 
sienx Yesu benx yietc biauv mienh wuov deix. 


Setv Mueiz Waac 


11 Meih mbuo mange gaax! Yie longc yie ganh mei buoz fiev nzaangc 
ndongc naaiv hlo bun meih mbuo. 12 Dongh oix douh ganh dugv 
hmien-minc wuov deix oix aapv meih mbuo jiex gaatv nyei leiz. Ninh 
mbuo hnangv naaiv nor zoux se weic zuqc maiv oix weic Giduc nyei ziepc 
nzaangc jaaz zuqc mienh zoux doqc ninh mbuo. 13 Maiv gunv ninh mbuo 
ganh jiex gaatv mei leiz, ninh mbuo zungv maiv ei leiz-latc zoux. Ninh 
mbuo kungx oix meih mbuo jiex gaatv mei leiz weic bungx waac-maux 
gorngv meih mbuo jiex gaatv mei leiz mi'aqv hnangv. 14 Mv baac yie 
ganh zungv maiv oix bungx waac-maux, cuotv liuz bungx waac-maux 
gorngv mbuo nyei Ziouv Yesu Giduc nyei ziepc nzaangc jaax. Se laaix 
ziepc nzaangc jaax baamh gen zuqc ding daic, baamh gen nyei yietc zungv 
ziouc guen maiv zuqc yie. Yie yaac zuqc ding daic ziouc guen maiv zuqc 
baamh gen. 15 Jiex gaatv nyei leiz fai maiv jiex se maiv longc jienv. 
Longc jienv nyei se zoux siang-zeix daaih nyei mienh. 16 Tov Tin-Hungh 
ceix baengh orn yaac korv-lienh yietc zungv gan naaiv nyungc leiz mei 
mienh, aengx caux Tin-Hungh me zien I^saa^laa^en Mienh. 17 Setv 
mueiz yie oix gorngv, yangh naaiv jiex maiv dungx bun haaix dauh 
la'nyauv yie, weic zuqc yie nyei sin maaih naanx hnangv maaih yienx bun 
cing yie zoux Yesu nyei nouh. 18 Gorx-youz aac, tov mbuo nyei Ziouv 
Yesu Giduc ceix en bun meih mbuo zuangx mienh. Aamen. 


E^fe^so 1 


1 Yie, Baulo, ei Tin-Hungh nyei za'eix zoux Giduc Yesu nyei gong-zoh. 
Yie fiev fienx bun yiem E^fe^so Zingh, Tin-Hungh nyei mienh, dongh 
ziepc zuogv nyei sienx Giduc Yesu wuov deix. 2 Tov mbuo me Zaangc 
Diex Tin-Hungh caux Ziouv Yesu Giduc ceix en ceix baengh orn bun meih 
mbuo. 


Singx Lingh Ceix Bun Nyei Fugv 


3 Ceng mbuo nyei Ziouv Yesu Giduc nyei Die, Tin-Hungh, weic zuqc 
mbuo caux Giduc juangc maengc ziangh Tin-Hungh ziouc bun Singx 
Lingh ceix tin-dorngh nyei nyungc-nyungc fugv bun mbuo. 4 Yiem maiv 
gaengh zem lungh zeix ndau wuov zanc, Tin-Hungh zungv ginv mbuo 
daaih bun mbuo kaux Giduc benx ninh nyei mienh, yiem ninh nyei 
nza'hmien cing-nzengc, maiv lamh gorngv dorngx. 5 Tin-Hungh hnamv 
mbuo ziouc jaa-ndaangc dingc ziangx longc Yesu Giduc bun mbuo benx 
ninh nyei naamh nyouz. Naaiv se ei ninh ganh nyei za'eix yaac horpc ninh 
nyei hnyouv. 6 Mbuo oix zuqc ceng Tin-Hungh weic ninh hlo haic nyei en, 
dongh ninh longc ninh nyei Dorn-hnamv baeqc baeqc ceix bun mbuo, nyei 
en. 7 Mbuo kaux Giduc nyei nziaamv zuoqc mbuo nzuonx daaih, guangc 
mbuo mei zuiz. Naaiv se Tin-Hungh hlo haic me en, 8 dongh ninh ei ninh 
nyei cong-mengh caux ninh hiuv maanc sic camv-camv nyei ce bun 
mbuo. 9 Tin-Hungh bun mbuo hiuv duqv ninh jaa-ndaangc dinge longc 
Giduc zoux ziangx nyei za'eix, dongh maiv gaengh mbiaangx yaangh nyei 
za'eix. 10 Ninh me za'eix se hnangv naaiv. Zuov dingc daaih nyei nyutc 
zeiv buangv, Tin-Hungh oix zorqv viet zungv yiem tin-dorngh, yiem 
baamh gen nyei maanc muotc gapv Wem guei Giduc gunv. 11 Yietc zungv 
sic cuotv daaih ei Tin-Hungh nyei za'eix yaac ei ninh dingc ziangx. 
Tin-Hungh weic ninh ganh nyei za'eix ginv mbuo, bun mbuo caux Giduc 
juangc maengc ziangh, benx ninh nyei mienh. Ninh hnangv naaiv zoux se 
ei ninh jaa-ndaangc dingc ziangx zoux. 12 Weic naaiv, yie mbuo kaux 
Giduc zoux daauh baan maaih lamh hnamv me mienh ziouc oix zuqc 


ceng Tin-Hungh nyei njang-laangc. 13 Meih mbuo haiz zien leiz nyei doz 
wuov zanc, dongh bun meih mbuo duqv nous nyei kuv Dem. meih mbuo 
yaac sienx Giduc aqv. Tin-Hungh ziouc ei ninh laengz nyei waac bun 
Singx Lingh meih mbuo hnangv nqaapv Wem yienx nor, bun cing meih 
mbuo benx ninh nyei mienh. 14 Singx Lingh zoux hnangv dingc-zinh dinge 
Hem mbuo, zuov ninh zuoqc nzengc ninh nyei mienh nzuonx, ziouc duqv 
Tin-Hungh laengz bun ninh nyei mienh siouc nyei jaa-dingh. Mbuo oix 
zuqc ceng ninh nyei njang-laangc. 


Baulo Weic Jiu-Baang Daux Gaux 


15 Weic naaiv, yiem yie haiz liuz meih mbuo sienx Ziouv Yesu yaac 
hnamv Tin-Hungh nyei zuangx mienh, 16 yie maiv dingh liouh nyei weic 
meih mbuo laengz zingh Tin-Hungh. Haaix zanc daux gaux yaac jangx 
taux meih mbuo. 17 Yie tov mbuo nyei Ziouv Yesu Giduc nyei Tin-Hungh, 
njang-laangc nyei Zaangc Diex, ce Singx Lingh bun meih mbuo, ziouc 
bun meih mbuo maaih cong-mengh yaac laauc yaangh bun meih mbuo 
zien-zien bm duqv Tin-Hungh. 18 Yie tov Zaangc Dies koi nqoi meih 
mbuo nyei hnyouv bun meih mbuo haih hiuv duqv ninh nyei njang, ziouc 
hiuv duqv ninh heuc meih mbuo daaih bun meih mbuo maaih lamh hnamv 
oix dugv haaix nyungc, yaac bun meih mbuo hiuv duqv Tin-Hungh laengz 
bun ninh nyei mienh siouc nyei jaa-dingh ndongc haaix hlo, ndongc haaix 
njang-laangc, 19 yaac bun meih mbuo hiuv dugv ninh nyei gagv weic 
mbuo sienx ninh nyei mienh za'gengh hlo haic. Naaiv nyungc gagv se fih 
hnangv 20 Giduc daic mingh mv baac Tin-Hungh longc bun Giduc nangh 
daaih yaac bun yiem tin-dorngh zueiz Hem ninh nyei mbiaauc maengx 
wuov nyungc domh gagv. 21 Ninh bun Giduc zungv gauh hlang jiez viet 
zuangx gunv ndaamv-lungh nyei, maaih lingc maaih qaqv nyei, zoux hlo 
gunv sic wuov deix yietc zungv. Yaac bun ninh maaih mengh hoc gauh hlo 
jiex, maiv daan yiem naaiv gitv lungh ndiev hnangv, yaac yiem da'nyeic 
gitv. 22 Tin-Hungh yaac zorgv maanc muotc hietv Giduc nyei zaux-ndiev, 
paaiv ninh zoux jiu-baang nyei m'nqorngv gunv jiu-baang nyei nyungc- 
nyungc. 23 Jiu-baang se Giduc nyei sin yaac zoux bun Giduc dunh yunh 


nzengc. Giduc se dongh bun nyungc-nyungc dunh yunh nzengc wuov dauh. 
E^fe^so 2 


1 Zinh ndaangc laaix meih mbuo maiv muangx Tin-Hungh nyei waac yaac 
baamz zuiz, meih mbuo se dorngx daic mi'aqv. 2 Wuov zanc meih mbuo 
kungx gan baamh gen orqv haic nyei za'eix hnangv. Meih mbuo muangx 
gunv ndaamv-lungh wuov dauh, dongh ih zanc yiem maiv muangx 
Tin-Hungh nyei waac wuov deix mienh nyei hnyouv zoux gong wuov dauh 
mienv. 3 Zinh ndaangc mbuo yietc zungv yiem wuov deix mienh 
mbu'ndongx kungx ei mbuo me hnyouv hanc zoux, sueih ganh mei sin, 
ganh me hnyouv oix zoux nyei ziouc zoux aqy. Weic naaiv, ziux mbuo 
nyei fiem-fingx mbuo m'daaih hnangv wuov deix nor, zuqc Tin-Hungh 
nouz mbuo. 4 Mv baac Tin-Hungh za'gengh korv-lienh haic mienh yaac 
ndongc naaic hnamv mbuo, 5 maiv gunv mbuo laaix maiv muangx 
Tin-Hungh nyei waac dorngx daic mr'agv, ninh bun mbuo caux Giduc 
nangh daaih ziangh jienv. Meih mbuo dugv njoux se weic Tin-Hungh nyei 
en. 6 Tin-Hungh bun mbuo caux Giduc Yesu juangc maengc nangh daaih 
yaac caux ninh zueiz jienv wuov tin-dorngh. 7 Tin-Hungh hnangv naaiv 
zoux weic nqa'haav gitv-gitv lungh ndiev ninh haih biux mengh ninh hlo! 
haic nyei en, dongh ninh longc Giduc Yesu biux mengh ninh ndongc haaix 
hnamv mbuo. 8 Meih mbuo dugv njoux se weic Tin-Hungh nyei en, weic 
zuqc meih mbuo sienx kaux ninh. Se maiv zeiz meih mbuo ganh zoux 
nyei, se Tin-Hungh ceix bun nyei zingh nyeic. 9 Mienh dugv njoux se maiv 
zeiz kaux ganh zoux nyei sic, weic maiv bun haaix dauh haih bungx 
waac-maux. 10 Se Tin-Hungh nyei buoz-dauh zeix mbuo daaih, bun mbuo 
caux Giduc Yesu juangc maengc ziangh, weic yiem seix zaangc zoux kuv 
sic, dongh Tin-Hungh jaa-ndaangc liuc leiz ziangx oix mbuo zoux nyei kuv 
sic. 


Giduc Bun Mienh Benz Yietc Fingx 


11 Meih mbuo oix zuqc jangx jienv meih mbuo zinh ndaangc hnangv haaix 


nor. Meih mbuo cuotv ses daaih m'daaih Janx, dongh Yiutai Mienh heuc 
“Maiv jiex gaatv nyei leiz nyei mienh.” Y 1utai Mienh heuc ganh zoux “Jiex 
gaatv nyei leiz me mienh.”(Naaiv gorngv zuqc mienh hnangv haaix nor 
zoux bun ganh nyei sin.) 12 Oix zuqc jangx jienv, wuov zanc meih mbuo 
maiv caux Giduc jiu tong, maiv dugv zoux IĮ[^saa^laa^en baeqc fingx. 
Tin-Hungh liepc ngaengc waac daaih laengz bun nyei, maiv maaih meih 
mbuo nyei buonc. Meih mbuo yiem naaiv baamh gen maiv lamh hnamv 
dorngx yaac maiv maaih Tin-Hungh. 13 Zinh ndaangc meih mbuo leih 
Tin-Hungh go mv baac ih zanc meih mbuo kaux Giduc Yesu nyei nziaamv 
duqv nitv fatv Tin-Hungh. 14 Wee zuge Giduc ganh bun i bung horpc 
hnyouv daaih, bun Yiutai Mienh caux Janx benx yietc fingx. Ninh longc 
ninh ganh nyei sin miete nzengc nqenx jienv bun ninh mbuo 1 bung maaih 
win mei laatc. 15 Ninh longc ninh ganh nyei sin guangc Yiutai Mienh mei 
leiz-latc, dongh ninh mbuo nyei lingc caux leiz, weic bun i bung kaux ninh 
gapv Hem benx yietc dauh siang-mienh mr'agv. Hnangv naaic bun i bung 
horpc hnyouv daaih. 16 Yesu yiem ziepc nzaangc jaax daic weic mietc 
nzengc ninh mbuo i bung nyei win, bun i bung caux Tin-Hungh horpc 
hnyouv ziouc benx yietc fingx. 17 Giduc daaih zunh baengh orn nyei kuv 
fienx mbuox meih mbuo, dongh leih Tin-Hungh go nyei Janx, yaac zunh 
mbuox yiem nitv Tin-Hungh fatv me Yiutai Mienh. 18 Weic zuqc Giduc 
bun mbuo yietc zungv, Yiutai Mienh caux Janx, dugv juangc nduqc dauh 
Singx Lingh mingh dugv taux Zaangc Diex nyei nza'hmien. 19 Hnangv 
naaic, meih mbuo Janx ih zanc maiv zeiz zoux ganh fingx fai ganh norm 
deic-bung daaih nyei kaeqv. Meih mbuo ih zanc caux Tin-Hungh nyei 
mienh benx yietc fingx mi'aqv, yaac zoux Tin-Hungh nyei hmuangv doic. 
20 Tin-Hungh bun meih mbuo bangc zuangx gong-zoh caux Tin-Hungh 
nyei zuangx douc waac mienh liepc daaih nyei gorn-ndogv Ce jiez daaih. 
Giduc Yesu ganh zoux biauv-gorqv gauh longc jienv jiex wuov kuaaiv 
la'bieiv. 21 Giduc bun wuov norm biauv nyei nyungc-nyungc bangc ninh 
daaux jienv, yaac ceix jiez daaih benx Ziouv nyei singx dinc. 22 Meih 
mbuo kaux ninh ziouc duqv caux vietc zungv kaux ninh nyei mienh Cem 
jiez benx norm Tin-Hungh nyei Singx Lingh yiem nyei dorngx. 


E^fe^so 3 


1 Weic naaiv yie, Baulo, weic Giduc Yesu yaac weic meih mbuo Janx 
zuqc wuonz jienv loh. 2 Yie hnamv daaih meih mbuo zungv haiz gorngv 
Tin-Hungh ceix en bun yie maaih naaiv nyungc gong zoux weic tengx 
meih mbuo Janx. 3 Tin-Hungh laauc yaangh ninh maiv gaengh mbiaangx 
yaangh nyei za'eix bun yie hiuv, hnangv zinh ndaangc yie fiev cou me 
mbuox meih mbuo wuov nor. 4 Meih mbuo doqc liuz wuov deix waac 
meih mbuo ziouc hiuv dugv yie hnangv haaix nor biegc hnyouv gorngv 
taux Giduc naaiv deix mbiaangx yaangh mei sic. 5 Zinh ndaangc 
Tin-Hungh man bun mienh hiuv naaiv deix sic mv baac ih zanc ninh longc 
Singx Lingh laauc yaangh bun ninh mei cing-nzengc gong-zoh caux douc 
waac mienh hiuv. 6 Se hnangv naaiv. Kuv fienx bun Janx maaih buonc 
Juangc Tin-Hungh laengz bun Yiutai Mienh siouc nyei jaa-dingh, dugv 
juangc norm sin yaac dugv zipv buonc ei Tin-Hungh longc Giduc Yesu 
laengz daaih nyei waac. 7 Yie duqv zoux naaiv kuv fienx nyei bou se weic 
Tin-Hungh nyei en-zingh hnangv, dongh ninh longc ninh nyei domh gagv 
ceix bun yie mei en. 8 Beiv Tin-Hungh nyei yietc zungv mienh, gauh faix 
jiex wuov dauh, yie corc gauh faix ninh. Mv baac Tin-Hungh ceix en bun 
yie haih zunh kuv fienx gorngv Giduc ndongc haaix longx, zungv gorngv 
maiv zaaic nyei en, mbuox maanc fingx Janx. 9 Yie yaac gorngv mengh 
bun zuangx mienh hiuv dugv Tin-Hungh zinh ndaangc maiv gaengh 
mbiaangx yaangh nyei za'eix hnangv haaix nor zoux ziangx. Zinh ndaangc 
yiem zeix lungh zeix ndau daaih, dongh zeix maanc muotc nyei 
Tin-Hungh, muangh jienv naaiv deix sic. 10 Mv baac ih zanc Tin-Hungh 
oix longc jiu-baang bun yiem ndaamv-lungh maaih lingc maaih gagv nyei 
wuov deix hiuv dugv Tin-Hungh nyei nyungc-nyungc cong-mengh. 11 
Tin-Hungh hnangv naaiv nor zoux se ei ninh yietc liuz me za'eix, dongh 
ninh longc mbuo nyei Ziouv Giduc Yesu zoux ziangx nyei za'eix. 12 Mbuo 
sienx Giduc, dugv caux ninh juangc maengc ziangh ziouc bungx laangc 
nyei haih mingh taux Tin-Hungh nyei nza'hmien, maiv zuqc gamh nziex. 
13 Hnangv naaic, yie tov meih mbuo maiv dungx hnyouv namz, laaix yie 
weic meih mbuo siouc kouv. Naaiv yietc zungv se weic tengx meih mbuo 


dugv longx hnangv. 
Baulo Weic E^fe^so Jiu-Baang Daux Gaux 


14 Weic naaiv yie gueic njiec Zaangc Diex nyei nza'hmien, 15 yiem 
tin-dorngh caux yiem baamh gen maiv gunv haaix fingx haaix nyungc 
mienh, gorngv die wuov joux waac se yiem Zaangc Diex wuov joux cuotv 
daaih. 16 Yie tov Zaangc Diex ei ninh hlo haic nyei domh njang-laangc 
longc ninh me Singx Lingh ceix qaqv bun meih mbuo nyei hnyouv 
gu'nyuoz henv jiez daaih. 17 Yaac tov Giduc, weic zuqc meih mbuo sien 
ninh, yiem meih mbuo nyei hnyouv gu'nyuoz. Tov bun meih mbuo hnamv 
ninh yaac hnamv mienh hnangv njiec nzungh ziangh duqv wuonv nor. 18 
Hnangv naaic, meih mbuo ziouc maaih qaqv caux yietc zungv SICH nyei 
mienh haih mengh baegc Giduc hnamv mienh me hnyouv ndongc haaix 
jangv, ndongc haaix ndaauv, ndongc haaix hlang, ndongc haaix ndo. 19 
Yie tov Zaangc Diex bun meih mbuo mengh baeqc Giduc hnamv meih 
mbuo ndongc haaix camv, maiv gunv maiv maaih haaix dauh haih hiuv 
dugv nzengc. Hnangv naaic, maaih dunh yunh nyei Tin-Hungh nyei 
fiem-fingx yiem buangv meih mbuo nyei hnyouv agv. 20 Tin-Hungh, ei 
ninh longc ninh nyei domh gagv yiem mbuo nyei hnyouv gu'nyuoz zoux 
gong, zungv haih zoux gauh camy mbuo haih tov nyei fai hnamv dugv 
taux nyei. 21 Yie ziouc tov ninh longc Giduc Yesu yiem jiu-baang bun 
mienh yietc liuz ceng ninh taux maanc gouv maanc doic. Aamen. 


E^fe^so 4 


1 Yie, Baulo, weic Zou Yesu zuqc wuonz Dem loh. Yie kuinx meih 
mbuo, yiem seix zaangc oix zuqc yiem puix Tin-Hungh heuc meih mbuo 
daaih wuov zanc, oix meih mbuo hnangv haaix nor yiem. 2 Oix zuqc yiem 
maanc sic nyiemc ganh zoux faix, longc suonc hnyouv, longc noic, zoux 
hnyouv ndaauv laanh hnamv laanh. 3 Oix zuqc longc hnyouv laanh caux 
laanh baengh orn nyei yiem weic beu Hem Singx Lingh ceix bun horpc fim 
dongh eix nyei hnyouv. 4 Maaih nduqc norm sin yaac maaih nduqc dauh 


Singx Lingh, hnangv Tin-Hungh heuc meih mbuo daaih maaih nduqc 
nyungc maaih lamh hnamv. 5 Maaih nduqc dauh Zou, nduqc nyungc doz 
sienx, maaih nduqc nyungc wuom nyei leiz jiex. 6 Yaac maaih nduqc dauh 
Tin-Hungh, dongh maanc mienh nyei Zaangc Diex. Ninh zoux maanc 
mienh nyei Ziouv, longc maanc mienh zoux ei ninh nyei za'eix, yaac yiem 
maanc mienh gu'nyuoz. 7 Mbuo gorqv-mienh dugv nyei en se ziux Giduc 
ganh bun noo zingh mec gorqv-mienh. 8 Hnangv Ging-Sou fiev jienv 
gorngv, “Ninh faaux hlang jiex nyei dorngx wuov zanc, ninh dorh zuge 
caangv nyei mienh camv gan jienv mingh, yaac fungx zingh nyeic bun 
baamh mienh.” 9 “Ninh faaux hlang” wuov joux waac nyei eix leiz hnangv 
haaix nor? Eix leiz se ninh njiec taux baamh gen gauh aiv nyei dorngx 
ndaangc. 10 Njiec daaih wuov dauh se dongh faaux gu'nguaaic zungv 
gauh hlang jiez zuangx lungh weic yiem buangv maanc muotc wuov dauh. 
11 Dongh naaiv dauh fungx zingh nyeic bun maanc mienh. Maaih deix 
dugv zingh nyeic zoux gong-zoh. Maaih deix duqv zoux douc waac 
mienh, maaih deix duqv zoux zunh kuv fienx nyei mienh, maaih deix duqv 
zoux goux jiu-baang nyei mienh, maaih deix duqv zoux fin-saeng. 12 Ninh 
hnangv naaiv nor zoux weic liuc leiz ziangx Tin-Hungh nyei mienh zoux 
Giduc nyei gong weic ceix jiez Giduc nyei sin. 13 Zuov taux mbuo viet 
zungv dongh diuc hnyouv sienx longx, hiuv Tin-Hungh nyei Dorn, mbuo 
ziouc ei lingh wuonh nyei jauv benx domh mienh, yaac dunh yunh hnangv 
nzengc Giduc. 14 Taux wuov zanc mbuo ziouc maiv zeiz fu'jueiv agv. 
Maiv zuqc guv guaix nyei mienh njaaux naaiv njaaux wuov nduov mbuo 
hnangv zuqc nziaauz buonc mingh buonc daaih, mietv mingh mietv daaih 
nor. Ninh mbuo longc mbienv-mbeux fai longc guv guaix nyei sic nduov 
mienh gan jaav doz-leiz. 15 Daaux nzuonx, mbuo oix zuqc longc hnamv 
mienh nyei hnyouv gorngv zien hnangv. Mbuo ziouc ei diuc-diuc jauv hlo 
daaih benx domh mienh hnangv Giduc, dongh zoux m'ngorngv wuov dauh. 
16 Giduc gunv jienv sin zaangc nyei nyungc-nyungc, bun sin daaux dugv 
horpc, yietc hlamx yietc hlamx bangc nyatv daaux jienv ziouc gapv jienv 
benx yietc norm sin. Sin zaangc nyei nyungc-nyungc zoux horpc ninh ganh 
nyei gong wuov zanc, laanh ziouc hnamv laanh, sin yaac manc-manc hlo, 
ceix ganh jiez daaih. 


Sienx Giduc Dugv Daaih Nyei Siang-Maengc 


17 Weic naaiv yie dengv Ziouv Yesu nyei mbuox kuinx meih mbuo, yangh 
naaiv jiex maiv dungx yiem hnangv maiv sienx nyei mienh yiem wuov nor. 
Ninh mbuo hnamv nyei sic maiv lamh longc. 18 Ninh mbuo nyei hnyouv 
hmuangx, maiv mengh baeqc Tin-Hungh ces bun nyei maengc yaac maiv 
maaih ninh mbuo mer buonc weic zuqc ninh mbuo nyei hnyouv ngaengc 
haic ziouc hngongz mi'agv. 19 Ninh mbuo hmien-beih hoz, maiv hiuv 
dugv nyaiv, sueih binc ei ganh nyei hnyouv hanc zoux nyungc-nyungc maiv 
cing-nzengc nyei sic. 20 Mv baac meih mbuo zuotc Giduc nyei nyungc se 
maiv zeiz hnangv naaic. 21 Meih mbuo ndongc haaix zungv haiz gorngv 
jiex ninh nyei jauv-louc yaac gan ninh ziouc hoqc jiex ninh njaauz nyei zien 
leiz. 22 Oix zuqc guangc nqoi ganh me loz-maengc, dongh bun meih 
mbuo yiem hnangv zinh ndaangc meih mbuo yiem wuov nyungc 
loz-maengc. Meih mbuo nyei loz-maengc zuqc nduov ei ganh mei hnyouv 
hanc zoux, manc-manc ziouc waaic nzengc mi'aqv. 23 Oix zuqc bun 
Tin-Hungh got meih mbuo nyei hnyouv, yienc meih mbuo mei eix, benx 
siang nyei daaih. 24 Yaac oix zuqc dugv siang-maengc. Naaiv nyungc 
maengc Tin-Hungh zeix daaih zuangv ninh ganh, meih mbuo ziouc 
zien-zien nyei zoux dugv horpc yaac cing-nzengc nyei. 25 Hnangv naaic, 
meih mbuo oix zuqc guangc, maiv dungx gorngv-baegc nduov mienh. 
Laanh caux laanh kungx oix zuqc gorngv zien waac hnangv, weic zuqc 
mbuo dauh dauh benx Giduc nyei sin nyei viet nyungc. 26 Se gorngv 
“Meih mbuo qiex jiez, maiv dungx qiex jiez daaih baamz zuiz.” Yaac 
maiv dungx ziangh hnoi qiex jiez taux mba'hnoi ndortv. 27 Yaac maiv 
dungx bun mem nyei hungh maaih qangx bieqc. 28 Zinh ndaangc zoux 
zaqc nimc ga'naaiv wuov deix oix zuqc guangc, maiv dungx aengx nimc. 
Daaux nzuonx oix zuqc longc ganh nyei buoz zoux maaih lamh longc nyei 
gong yungz ganh nyei maengc yaac nzie mienh jomc mienh. 29 Maiv 
dungx bun meih nyei nzuih gorngv cuotv maiv benx mei waac. Oix zuqc 
gorngv haih tengx mienh nyei waac hnangv, dongh haih ceix mienh puix 
ninh mbuo qiemx zuqc weic bun muangx nyei mienh duqv longx. 30 Yaac 
maiv dungx bun Tin-Hungh nyei Singx Lingh nzauh. Tin-Hungh bun Singx 


Lingh meih mbuo, hnangv nqaapv Hem yienx nor, zuov Tin-Hungh oix 
zuoqc meih mbuo nzuonx nyei hnoi-nyieqc taux. 31 Oix zuqc guangc im 
nyei hnyouv, maiv dungx nouz mienh, maiv dungx qiex jiez, maiv dungx 
nauc-nauc nyei nzaeng jaax, maiv dungx gorngv dogc mienh. Yaac oix 
zuqc guangc nzengc nyungc-nyungc nzorng mienh nyei sic. 32 Daaux 
nzuonz, laanh oix zuqc zoux longx bun laanh, laanh korv-lienh laanh, yaac 
oix zuqc guangc laanh zoux dorngc laanh nyei sic hnangv Tin-Hungh longc 
Giduc guangc meih mbuo nyei zuiz wuov nor. 


E^fe^so 5 


1 Weic zuqc meih mbuo zoux Tin-Hungh hnamv haic nyei naamh nyouz 
oix zuqc zuotc ninh nyei nyungc zoux. 2 Meih mbuo zoux nyungc-nyungc 
sic oix zuqc hnamv mienh hnangv Giduc hnamv mbuo, weic mbuo siev 
maengc, hnangv zorgv ndaang mei ga'naaiv fonge horc ziec bun 
Tin-Hungh nor. 3 Meih mbuo zoux Tin-Hungh nyei mienh ziouc yiem 
meih mbuo mbu'ndongx maiv dungx zoux, liemh maiv dungx gorngv taux 
buangh liouh nyei sic, fai maiv cing-nzengc nyei sic, fai mauv ga'naaiv nyei 
sic. 4 Meih mbuo yaac maiv horpc zugc Kuam tien gorngv waac-zaanc, fai 
waac-cou fai haaix nyungc pa'li pa'laaix nyei waac. Horpc zuqc gorngv 
waac laengz zingh Tin-Hungh gauh longx. 5 Meih mbuo oix zuqc hiuv 
dingc, haaix dauh zoux buangh liouh nyei sic, fai zoux maiv cing-nzengc 
nyei sic, fai mauv ga'naaiv, (weic zuqc mauv ga'naaiv se dorngx baaix 
miuc-fangx), wuov dauh zungv maiv maaih buonc yiem Giduc caux 
Tin-Hungh nyei guogv. 6 Maiv dungx bun haaix dauh longc kungx-waac 
nduov meih mbuo. Se laaix naaiv nyungc sic Tin-Hungh nouz haic, maiv 
muangx ninh nyei waac wuov deix mienh. 7 Weic naaiv, maiv dungx caux 
naaiv nyungc mienh zoux doc, 8 Zinh ndaangc meih mbuo yiem hmuangx 
mv baac ih zanc meih mbuo sienx Ziouv meih mbuo ziouc yiem njang 
gu'nyuoz. Hnangv naaic, meih mbuo o1x zuqc zoux puix yiem njang nyei 
mienh, 9 weic zuqc yiem njang cuotv nyei se nyungc-nyungc longx nyeli, 
horpc nyei, caux zien nyei sic hnangv. 10 Meih mbuo oix zuqc samx 
mangc gaax haih zoux haaix nyungc weic bun Ziouv a'hneiv. 11 Maiv 


dungx caux yiem hmuangx met mienh zoux ninh mbuo maiv lamh longc 
nyei sic. Daaux nzuonx oix zuqc bun naaiv deix sic cuotv yaangh daaih, 12 
weic zuqc liemh gorngv taux ninh mbuo bingx jienv zoux nyei sic zungv 
nyaiv haic agv. 13 Njang ziuz jienv haaix nyungo, wuov nyungc ziouc 
buatc duqv zien, 14 weic zuqc njang ziux haaix nyungc, wuov nyungc 
ziouc njang agv. Weic naaiv maaih joux waac gorngv, “M'njormh nyei 
mienh aah! Nyie daaih maah! Daic mingh nyei mienh nangh daaih maah! 
Giduc ziouc ziux jienv njang meih.” 15 Hnangv naaic, meih mbuo yiem 
seix zaangc 015 zuqc faix fim meih mbuo hnangv haaix nor yiem. Maiv 
dungx hnangv mienh hngongx mienh, oix zuqc hnangv cong-mengh nyei 
mienh wuov nor. 16 Oix zuqc longc dugv horpc ziangh hoc, weic zuge ih 
zanc nyei nyutc zeiv se orqv haic. 17 Maiv dungx zoux mienh hngongx 
mienh. Oix zuqc mengh baeqc Ziouv nyei za'eix hnangv haaix nor. 18 
Maiv dungx hopv diuv nquin. Diuv se bun mienh zoux waaic sic. Daaux 
nzuonx oix zuqc bun Singx Lingh yiem buangv hnyouv. 19 Oix zuqc longc 
singx nzung, ceng Tin-Hungh nyei nzung, caux Singx Lingh bun mienh 
benx cuotv nyei nzung, laanh caux laanh gorngv. Yaac oix zuqc longc 
hnyouv baaux nzung ceng Zou, 20 Yaac oix zuqc dengv mbuo Ziouv 
Yesu Giduc nyei mbuox zanc-zanc weic maanc sic laengz zingh Zaangc 
Diex Tin-Hungh. 


Zoux Auv Zoux Nqox Nyei Jauv 


21 Meih mbuo oix zuqc laanh mbuoqc laanh weic zuqc meih mbuo lomh 
nzoih taaih Giduc. 22 Meih mbuo zoux auv nyei mienh aah! Meih mbuo 
oix zuqc mbuoqc ganh nyei ngoz hnangv meih mbuo mbuoqc Ziouv Yesu 
wuov nor. 23 Weic zugc ngoz zoux auv nyei m'ngorngv hnangv Giduc 
zoux jiu-baang nyei m'ngorngv wuov nor. Jiu-baang zoux Giduc nyei sin, 
Giduc yaac zoux jiu-baang nyei Njoux Ziouv. 24 Jiu-baang hnangv haaix 
nor mbuoqc Giduc, auv yaac oix zuqc hnangv wuov nor yiem maanc sic 
mbuoqc ninh nyei ngoz. 25 Zoux ngoz nyei mienh aah! Oix zuge hnamv 
ganh nyei auv hnangv Giduc hnamv jiu-baang, yaac weic jiu-baang siev 
ninh nyei maengc 26 weic bun jiu-baang cing-nzengc daaih. Ninh longc 


wuom yaac longc ninh mei doz nzaaux jiu-baang 27 weic zorgv jiu-baang 
fungx bun ninh ganh, benx njang-laangc nyei jiu-baang, maiv laih hlopv, 
maiv nyauc, maiv waaic fangx, mv baac cing-nzengc nyei, maiv lamh 
daanh dorngx nyei jiu-baang. 28 Fih hnangv nyei, ngoz oix zuqc hnamv 
ganh nyei auv hnangv hnamv ganh nyei sin nor. Haaix dauh hnamv ganh 
nyei auv ziouc hnamv ninh ganh agv. 29 Maiv maaih haaix dauh nzorng 
ganh nyei sin, zungv uix longx yaac goux jienv hnangv Giduc goux 
jiu-baang wuov nor. 30 Weic zuqc mbuo dauh dauh zoux Giduc nyei sin 
nyei yietc nyungc. 31 Hnangv Ging-Sou fiev jienv gorngv naaiv joux waac, 
“Weic naaiv m'jangc dorn dorng jaa, leih ninh mei diex maac, caux Wem 
ninh nyei auv benx yietc dauh mi'aqv.” 32 Yiem naaiv deix waac gu'nyuoz 
maaih diuh hlo haic nyei zien leiz ih zanc mbiaangx yaangh cuotv daaih 
aqv. Ei yie ganh mengh baegc nor, naaiv deix waac gorngv zuqc Giduc 
caux jiu-baang. 33 Mv baac naaiv deix waac yaac gorngv zuqc meih 
mbuo. Meih mbuo dauh dauh zoux ngoz nyei mienh oix zuqc hnamv ganh 
nyei auv hnangv hnamv ganh nor. Auv yaac oix zuqc taaih ganh nyei ngoz. 


E^fe^so 6 


1 Fu'jueiv aac, weic zuge meih mbuo sienx Ziouv Yesu, meih mbuo oix 
zuqc muangx diex maac nyei waac. Hnangv naaiv zoux se horpc nyei. 2 
“Oix zuqc tongx nimc meih mbuo nyei diex maac.” Naaiv se da'yietv diuh 
lingc maaih laengz nyei waac caux jienv. 3 Hnangv naaiv, “Weic bun meih 
mbuo dugv longx yaac ziangh duqv siouc nyuonh ndaauv yiem baamh 
gen.” 4 Zoux die nyei mienh aah! Maiv dungx cuogv meih mbuo nyei 
fu'jueiv qiex jiez. Oix zuqc ei Ziouv nyei leiz dorh longx fu'jueiv, njaaux 
ninh mbuo muangx waac. 


Ziouv Caux Nouh Nyei Jauv-Louc 


5 Zoux nouh nye; mienh aah! Oix zuqc gamh nziex, sin zinx jienv muangx 
meih mbuo naaiv baamh gen nyei ziouv. Yaac oix zuqc longc ziepc zuoqv 
nyei hnyouv muangx hnangv muangx Giduc nor. 6 Maiv dungx kungx 


dorng ziouv yiem me) ziangh hoc zou longx weic bun ninh mbuo a'hneiv 
hnangv. Oix zuqc hnangv Giduc me nouh nor, longc hnyouv ei Tin-Hungh 
nyei za'eix zoux. 7 Zoux gong oix zuqc njang ben njang mueic nyei 
zoux, hnangv tengz Ziouv zoux nor, maiv zeiz tengx baamh mienh. 8 Weic 
zuqc meih mbuo hiuv dugv, maiv gunv zoux nouh fai zoux bungx noo 
nyei mienh, haaix dauh zoux haaix nyungc longx nyei sic, Ziouv Yesu 
ziouc winh zingh nyeic bun ninh. 9 Zoux ziouv nyei mienh aah! Meih 
mbuo yaac oix zuqc fih hnangv nyei zoux bun meih mbuo nyei nouh. Maiv 
dungx gorngv haeqv ninh mbuo weic zuqc meih mbuo hiuv dugv meih 
mbuo caux ninh mbuo juangc dauh yiem tin-dorngh nyei Ziouv. Ninh yaac 
maiv mangc haaix dauh nyei hmien. 


Tin-Hungh Bun Mborgv Jaaz Nyei Wuoqc Ginc 


10 Sety mueiz yie kuinx meih mbuo, meih mbuo oix zuqc kaux Ziouv 
Yesu yaac longc ninh nyei domh gagv benx mienh henv mienh. 11 Oix 
zuqc zorgv Tin-Hungh bun nyei yietc zungv mborgv jaax me) wuoqc ginc 
zorng jienv. Meih mbuo ziouc haih souv dugv wuonv, ngaengc jienv mienv 
nyei hungh guv guaix nyei za'eix. 12 Weic zuge mbuo maiv caux baamh 
mienh mborqv jaax. Se caux yiem ndaamv-lungh zoux hlo nyei, maaih 
lingc maaih qaqv gunv naaiv hmuangx haic nyei baamh gen wuov deix, 
caux yietc zungv waaic haic nyei mem mborgv jaax. 13 Weic naaiv oix 
zuqc zorgv Tin-Hungh bun daaih mborgv jaax nyei yietc zungv wuoqc 
ginc zorng jienv. Taux wuov norm orgv haic mei hnoi meih mbuo ziouc 
haih caux wuov deix win-wangv doix-dekc. Zoux liuz nyunge-nyunge 
meih mbuo corc haih yiem dugv wuonv nyei. 14 Hnangv naaic, souv 
wuonv maah! Longc zien leiz zoux houx-hlaang sai jienv jaaiv. Longc 
zoux horpc mei jauv zoux hlieqv-jaapv buang jienv la'kuotv. 15 Yaac oix 
zuqc zanc-zanc liuc leiz ziangx zunh baengh orn nyei kuv fienx weic zoux 
heh daapc. 16 Maiv daan mbuoqc naaiv. Oix zuqc longc sienx fim zoux 
torngv-baaih nanv Dem ziouc haih mietc hiuang orgv wuov dauh maaih 
douz mei forng-cang. 17 Oix zuqc longc njoux en zoux hliegv-muoc 
ndongx jienv. Yaac nanv jienv Singx Lingh nyei nzuqc ndaauv, se dongh 


Tin-Hungh nyei waac. 18 Oix zuqc kaux Singx Lingh zanc-zanc weic 
nyungc-nyungc jauv daux gaux tov Tin-Hungh. Weic naaiv oix zuqc ging 
jienv hnyouv daux gaux, maiv dungx guangc. Oix zuqc maiv dingh liouh 
nyei weic Tin-Hungh nyei zuangx mienh daux gaux. 19 Yaac weic yie 
daux gaux tov Tin-Hungh tengx yie taux gorngv nyei ziangh hoc haih 
maaih waac gorngv ziouc bungx laangc nyei zunh yaangh kuv fienx maiv 
gaengh mbiaangx yaangh nyei jauv. 20 Yie weic naaiv kuv fienx zoux 
douc fienx mienh yaac zuqc hlieqv-limc ndoh jienv. Tov meih mbuo tengx 
yie tov Tin-Hungh bun yie bungx laangc nyei zunh kuv fienx ziux yie 
horpc zuge zunh nor. 


Setv Mueiz Waac 


21 Ziouv mei ziepc zuogv bou, mbuo hnamv nyei gorx-youz, Ti^ki^gatc, 
oix mbuox nyungc-nyungc meih mbuo, meih mbuo ziouc haih hiuv dugv 
yie hnangv haaix nor, yaac hiuv duqv yie zoux haaix nyungc. 22 Wee 
naaiv yie paaiv ninh mingh meih mbuo naaic, ninh ziouc haih bun meih 
mbuo hiuv dugv yie mbuo yiem naaiv hnangv haaix nor. Ninh yaac haih 
orn meih mbuo nyei hnyouv. 23 Tov Zaangc Diex Tin-Hungh caux Ziouv 
Yesu Giduc ceix baengh orn, bun zuangx gorx-youz maaih hnyouv hnamv 
mienh yaac maaih sienx fim. 24 Tov Tin-Hungh ceix en bun yietc zungv 
maaih hnyouv hnamv Ziouv Yesu Giduc taux daauh taux mueiz nyei 
mienh. 


Fi^lipv^poi 1 


1 Yie, Baulo, caux Ti^mo^tai zoux Giduc Yesu nyei bou. Yie mbuo fiev 
fienx bun Fi^lipv^poi Zingh sienx Giduc Yesu nyei yietc zungv mienh caux 
jiu-baang nyei mienh gox caux borng-buoz mienh. 2 Tov mbuo mei 
Zaangc Diex Tin-Hungh caux Ziouv Yesu Giduc ceix en ceix baengh orn 
bun meih mbuo. 


Baulo Tengx Fi^lipv^poi Jiu-Baang Daux Gaux 


3 Yie haaix zanc jangx taux meih mbuo, yie weic meih mbuo laengz zingh 
yie nyei Tin-Hungh. 4 Yie haaix zanc tengx meih mbuo zuangx mienh 
daux gaux, yie a'hneiv nyei tov Tin-Hungh tengx. 5 Weic zuqc yie jangx 
zuqc yiem daauh hnoi taux ih zanc meih mbuo caux yie juangc jienv kuv 
fienx nyei gong zoux. 6 Yie sienx dingc Tin-Hungh yiem meih mbuo nyei 
hnyouv jiez gorn zoux kuv gong, yaac oix zoux Dem mingh taux Giduc 
Yesu aengx daaih nyei hnoi ziouc zoux ziangx nzengc aqv. 7 Yie yiem 
hnyouv haaix zanc yaac jangx zuqc meih mbuo zuangx mienh yaac hnamv 
meih mbuo. Yie hnangv naaiv nor haiz se horpc nyei, weic zuqc maiv gunv 
yie zuqc wuonz jienv naaiv loh, fai dugv cuotv mingh nzaeng hingh kuv 
fienx maiv bun ndortv, yaac bun mienh hiuv dugv kuv fienx se zien nyei, 
meih mbuo lomh nzoih duqv caux yie juangc Tin-Hungh nyei en. 8 
Tin-Hungh tengx yie zoux zorng-zengx gorngv yie za'gengh! hnamv meih 
mbuo zuangx mienh hnangv Giduc Yesu hnamv meih mbuo nor. 9 Yie 
daux gaux tov Tin-Hungh bun meih mbuo hnamv mienh nyei hnyouv jaa 
camy jienv faaux, yaac bun meih mbuo maaih cong-mengh yaac haih samx 
duqv cuotv nyungc-nyungc. 10 Hnangv naaiv, meih mbuo ziouc haih om 
zoux gauh horpc jiex cingx daaih taux Giduc aengx daaih wuov hnoi meih 
mbuo ziouc cing-nzengc, maiv maaih dorngx nqemh. 11 Meih mbuo yiem 
seix zaangc kaux Yesu Giduc zoux nyungc-nyungc kuv sic weic bun mienh 
taaih Tin-Hungh, ceng Tin-Hungh. 


Baulo Yiem Weic Fu-Sux Giduc 


12 Zuangx gorx-youz aac, yie oix meih mbuo hiuv dugv yie buangh zuqc 
naaiv deix sic zungv bun kuv fienx hiaangx jangv em mingh. 13 Wee 
zuqc yie yiem naaiv loh, yietc zungv zuov hungh dinc nyei baeng caux 
yiem naaiv nyei zuangx mienh hiuv duqv se weic Giduc yie cingx zuqc 
wuonx jienv. 14 Yie zuqc wuonx jienv loh mv baac naaiv deix sic tengx 
duqv gorx-youz mbuo camrv sienx Ziouv Yesu gauh wuonv ziouc bungx 
laangc nye; zunh Tin-Hungh nyei doz yaac maiv gamh nziez. 15 Za'gengh 
maaih deix zunh Giduc nyei doz laaix ninh mbuo mueic jieqv oix nzaeng 
jaax. Mv baac maaih deix longc hnyouv zunh. 16 Naaiv se weic ninh 
mbuo hnamv yie yaac hiuv dugv laaix yie nzaeng kuv fienx maiv bun 
ndortv yie cingx daaih zuqc wuonx Hem naaiv loh. 17 Mueic jieqv nzaeng 
jaax wuov deix maiv longc hnyouv zunh Giduc nyei kuv fienx, kungx oix 
douh ganh duqv longx hnangv. Ninh mbuo hnangv naaiv nor zoux se ninh 
mbuo hnamv daaih oix bun yie yiem naaiv loh aengx zuqc gauh kouv. 18 
Mv baac maiv benx haaix nyungc. Maiv gunv ninh mbuo longc hnyouv 
zunh fai la'guaih zunh, da'faanh zunh Giduc nyei kuv fienx duqv agv. Yie 
ziouc a'hneiv haic. 19 Yie yietc zei oix jaa a'hneiv weic zuqc bm duqv 
meih mbuo tengx yie daux gaux, Yesu Giduc nyei Singx Lingh yaac tengx 
yie, yie ziouc OI dugv cuotv loh. 20 Yie za'gengh! maaih lamh hnamv yie 
maiv maaih haaix nyungc bun yie zuqc nyaiv. Yie ih zanc yaac oix hnangv 
zinh ndaangc wuov nor, bungx laangc nyei gorngv. Hnangv naaic, maiv 
gunv yie ziangh fai daic, yie oix yie zoux nyei caux gorngv nyei yietc 
zungv bun mienh taaih Giduc. 21 Yie ziangh jienv se ziangh weic Giduc. 
Daic mingh corc duqv gauh longx. 22 Mv baac se gorngv yie ziangh jienv 
haih zoux duqv maaih lamh longc nyei gong gauh camv nor, yie yaac maiv 
hiuv dugv oix zuqc ginv haaix diuc gauh longx. 23 Naaiv i diuc baeng 
jienv yie. Yie haiz oix mingh caux Giduc yiem. Gauh longx naaiv maiv 
maaih agv. 24 Mv baac yie ziangh jienv se weic meih mbuo gauh longc 
jieny jiex. 25 Weic naaiv yie bm dingc yie corc oix zuqc yiem seix 
zaangc. Yie ziouc oix ziangh jienv weic tengx meih mbuo zuangx mienh 
gauh gan duqv longx meih mbuo sienx nyei jauv yaac gauh njien-youh. 26 
Wuov nyungc yie aengx nzuonx meih mbuo naaic, weic zuge meih mbuo 
caux Giduc Yesu juangc maengc ziangh meih mbuo ziouc gauh a'hneiv 


yie. 27 Gauh longc Hem jiex, meih mbuo yiem seix zaangc oix zuqc zouk 
nyungc-nyungc puix dugv Giduc mei kuv fienx. Hnangv naaiv, maiv gunv 
yie dugv mingh meih mbuo naaic fai maiv dugv mingh, yie dugv haiz 
mienh gorngv meih mbuo sienx wuonv met, horpc fim dongh eix, dongh 
diuc hnyouv nzaeng jienv mbuo sienx nyei kuv fienx, maiv bun ndortv. 28 
Maiv dungx gamh nziex caux meih mbuo doix-dekc wuov deix. Meih 
mbuo maiv gamh nziex se zoux jangx-hoc bun ninh mbuo hiuv duqv ninh 
mbuo oix zuqc mietc mv baac meih mbuo oix dugv njoux. Se Tin-Hungh 
oix njoux meih mbuo. 29 Tin-Hungh ceix en bun meih mbuo fu-sux Giduc. 
Se maiv daan sienx ninh hnangv, yaac oix zuqc weic ninh siouc kouv. 30 
Ih zanc meih mbuo oix zuqc hnangv yie nor nzaeng kuv fienx, maiv bun 
ndortv. Meih mbuo zinh ndaangc buatc yie nzaeng jiex nyei, meih mbuo ih 
zanc haiz mienh gorngv yie corc nzaeng Hem yiem nyeli. 


Fi^lipv^poi 2 


1 Se gorngv meih mbuo caux Giduc juangc maengc ziangh ziouc gauh 
jorm hnyouv, se gorngv hiuv dugv Giduc hnamv meih mbuo ziouc orn 
meih mbuo nyei hnyouv, se gorngv meih mbuo caux Singx Lingh maaih 
jiu tong, se gorngv meih mbuo laanh zoux longx bun laanh, laanh 
korv-lienh laanh nor, 2 tov bun yie njien-youh taux daauh. Meih mbuo oix 
zuqc dongh diuc hnyouv, laanh hnamv laanh, yaac oix zuqc horpc fim 
dongh eix. 3 Maiv dungx zoux haaix nyunge weic douh ganh dugv longx 
fai ceng ganh hlo. Oix zuqc laanh caux laanh nyiemc zoux faix, funx 
mienh gauh longx ganh. 4 Maiv dungx kungx hnamv ganh nyei nza'hmien, 
oix zuqc maaih hnyouv jangx taux ga'nyiec nyei mienh. 5 Meih mbuo oix 
zuqc maaih hnyouv hnangv Giduc Yesu nyei hnyouv. 6 Giduc m'daaih 
maaih Tin-Hungh nyei fiem-fingx. Ninh caux Tin-Hungh fih hnangv nyei 
mv baac ninh maiv nzaeng zoux fih hnangv. 7 Daaux nzuonx ninh maaih 
nyei nyungc-nyungc siev jienv guangc nzengc, zipv nouh nyei fiem-fingx, 
cuotv seix benx dauh baamh mienh. 8 Za'gengh maaih mienh mei fangx 
zeiv. Ninh ganh yaac laengz zoux faix, muangx Tin-Hungh nyei waac taux 
daic, taux zuqc yiem ziepc nzaangc jaax daic. 9 Weic naaiv Tin-Hungh 


taaih ninh zoux gauh hlo nes, yaac bun ninh maaih mbuox gauh hlang jiex 
maanc mbuox nyei mbuox. 10 Hnangv naaiv, weic taaih Yesu nyei mbuox, 
yiem tin-dorngh, yiem yaangh gen, caux yiem yiemh gen nyei yietc zungv 
oix zuqc gueic njiec baaix. 11 Dauh dauh oix nyiemc Yesu Giduc zoux 
Ziouv, ziouc taaih Zaangc Diex Tin-Hungh. 


Mbuo Oix Zuqc Yiem Baamh Gen Ziuz Njang Hnangv Hleix Nor 


12 Hnamv nyei gorx-youz aac, weic naaiv, hnangv zinh ndaangc yie caux 
meih mbuo yiem, meih mbuo zanc-zanc muangx yie nyei waac. Ih zanc yie 
maiv caux meih mbuo yiem aqv, mv baac meih mbuo gauh oix zuqc 
muangx longx. Oix zuqc gamh nziex, sin zinx jienv longc qaqv zoux 
ziangx meih mbuo dugv njoux nyei gong, 13 weic zugc Tin-Hungh 
zanc-zanc yiem meih mbuo nyei hnyouv zoux gong, bun meih mbuo maaih 
hnyouv yaac maaih banh zeic ei jienv ninh longx mei za'eix zoux. 14 Zoux 
haaix nyungc maiv dungx ngopv yaac maiv dungx daux nzuih, 15 meih 
mbuo ziouc zoux Tin-Hungh nyei cing-nzengc, maiv lamh guaix dorngx 
nyei naamh nyouz. Meih mbuo oix zuqc yiem baamh gen, hnyouv waaic, 
baamz zuiz mienh nyei dorngx mbu'ndongx ziux njang hnangv hleix yiem 
wuov lungh ziux jienv njang nor, 16 zunh ziangh maengc nyei doz bun ninh 
mbuo. Meih mbuo hnangv naaiv nor zoux, taux Yesu Giduc aengx daaih 
wuov hnoi yie ziouc a'hneiv haic weic zuqc hiuv duqv yie cuotv qaqv zoux 
nyei gong maiv ndortv buonv agv. 17 Meih mbuo mei sten fim se hnangv 
ziec bun Tin-Hungh nyei ga'naaiv nor. Se gorngv yie zuqc daix dox 
nziaamv cuotv meih mbuo nyei sienx fim gu'nguaaic hnangv ciev ziec nyei 
ga'naaiv nor, yie ziouc orn-lorqc yaac caux meih mbuo zuangx mienh 
orn-lorgc. 18 Fih hnangv nyei, meih mbuo oix zuqc orn-lorgc, yaac caux 
yie orn-lorqc. 


Baulo Paaiv E^baa^fo^ndi^tatv Caux Ti^mo^tai Mingh Fi^lipv^poi Zingh 


19 Se gorngv ei Ziouv Yesu nyei za'eix nor, yie oix siepv-siepv nyei paaiv 
Ti^mo^tai mingh taux meih mbuo naaic weic zuqc yie oix hiuv duqv meih 


mbuo nyei fienx, yie ziouc hnyouv longx agv. 20 Yie maiv maaih haas 
dauh hnangv Ti^mo^tai nor, caux yie dongh hnyouv ziepc zuogv nyei oix 
tengx meih mbuo. 21 Dauh dauh kungx gunv ganh nyei nza'hmien hnangv, 
maiv hnamv taux Yesu Giduc oix ninh mbuo tengx zoux haaix nyungc. 22 
Ti^mo^tai nyei hnyouv meih mbuo hiuv nyei. Ninh caux yie zunh kuv 
fienx hnangv i dorn-diex juangc gong zoux nor. 23 Yie yietv hiuv duqv yie 
ganh nyei jauv aengx maaih haaix nyungc sic cuotv, yie ziouc paaiv ninh 
mingh meih mbuo wuov. 24 Yie yaac kaux Ziouv hnamv daaih maiv lauh 
yie ganh yaac dugv mingh meih mbuo naaic. 25 Yie hnamv daaih oix zuqc 
paaiv dauh mbuo nyei gorx-youz E^baa^fo^ndi^tatv nzuonx meih mbuo 
naaic. Ninh caux yie juangc gong zoux, juangc nzaeng kuv Dem. maiv bun 
ndortv. Meih mbuo yaac paaiv ninh daaih liuc leiz yie qiemx longc nyei. 
26 Ninh za'gengh! jangx haic meih mbuo. Hnyouv yaac nzauh haic weic 
zuqc meih mbuo haiz gorngv ninh butv baengc. 27 Ninh gengh butv kouv 
nyei, kaav deix daic mi'aqv. Mv baac Tin-Hungh korv-lienh ninh. Maiv 
daan korv-lienh ninh hnangv, yaac korv-lienh yie, maiv bun yie jaa nzauh. 
28 Weic naaiv yie gauh oix heuc ninh nzuonx. Meih mbuo aengx duqv 
buatc ninh ziouc hnyouv longx aqv. Yie ganh nyei you-nzauh yaac tuix 
deix mi'aqv. 29 Ninh zoux dauh sienx Yesu nyei gorx-youz, meih mbuo 
ziouc oix zuqc njien-njien youh youh nyei zipv ninh. Yaac oix zuqc taaih 
naaiv nyungc mienh, 30 weic zuqc ninh weic zoux Giduc nye; gong kaav 
deix daic mi'aqv. Meih mbuo mam haih tengx yie zoux nyei, ninh maiv 
longc maengc nyei nzipc jienv tengx. 


Fi^lipv^poi 3 


1 Yie nyei gorx-youz aac, setv mueiz yie corc maaih deix waac gorngv. 
Meih mbuo caux Zou Yesu juangc maengc ziangh ziouc oix zuqc 
orn-lorgc agv. Zinh ndaangc yie fiev jiex nyei waac yie aengx fiev nzunc 
se maiv la'nyauv yie, mv baac se weic beu jienv meih mbuo. 2 Meih mbuo 
oix zuqc mbungh Hem wuov deix juv, dongh zoux orgv wuov deix mienh. 
Ninh mbuo kungx gaatv waaic sin hnangv. 3 Jiex zien gaatv nyei leiz se 
dongh mbuo weic zuqc mbuo kaux Singx Lingh zaangc Tin-Hungh. Mbuo 


caux Giduc Yesu juangc maengc ziangh ziouc njien-youh haic. Mbuo yaac 
maiv kaux ganh haih zoux mei haas nyungo. 4 Maiv gunv yie haih kaux 
ganh zoux nyei, yie yaac maiv kaux. Haaix dauh hnamv daaih haih kaux 
ganh zoux nyei, yie gauh haih kaux. 5 Yie cuotv seix daaih buangv hietc 
hnoi ziouc jiex gaatv nyei leiz. Yie cuotv seix benx I^saa^laa^en Mienh, 
Mben^yaa^min Fingx, maaih Hipv^lu Mienh me nziaamv-fei hnangv. Ei 
gan Yiutai Mienh me leiz-latc yie se dongh Faa^li^si wuov jauv mienh. 6 
Yie yaac jorm hnyouv haic, zungv zoux doqc hoic jiu-baang. Gorngv taux 
ei jienv leiz zoux, yie zoux horpc nzengc, maiv maaih dorngx daanh. 7 Mv 
baac zinh ndaangc yie funx zic zimh nyei, ih zanc yie weic Giduc funx maiv 
zic zinh aqv. 8 Maiv daan naaiv. Yie funx nyungc-nyungc se maiv zic zinh 
weic dugv viet nyungc gauh jaaix jiex. Jaaix jiex wuov nyungc se yie 
haih hiuv duqv yie nyei Ziouv Giduc Yesu. Yie guangc nyungc-nyungc 
funx benx ga'naaiv-guangc weic dugv Giduc, 9 yaac weic duqv caux ninh 
juangc maengc ziangh. Yie gan Yiutai Mienh nyei leiz-latc zoux mv baac 
maiv dugv caux Tin-Hungh horpc hnyouv. Yie duqv caux Tin-Hungh 
horpc hnyouv se weic yie sienx Giduc. Se dongh Tin-Hungh ganh bun yie 
horpc ninh mei hnyouv weic zuge yie sienx Giduc. 10 Yie kungx oix hiuv 
dugv Giduc, yaac hiuv duqv bun ninh nangh daaih nyei domh gagv, yaac 
maaih buonc caux ninh siouc kouv, yaac hnangv ninh nor daic, 11 weie 
zuqc yie maaih lamh hnamv se yie daic mingh mv baac Tin-Hungh zungv 
oix bun yie nangh daaih. 


Tiux Mingh Dugv Zingh Nyeic 


12 Yie maiv zeiz gorngv yie du liuz naaiv deix yietc zungv. Yaac maiv 
zeiz gorngv yie dunh yunh nzengc. Yie njiec gagv tiux jienv mingh weic 
oix zorgv duqv zingh mec, Se weic naaiv Giduc Yesu zungv zorqv yie 
ndaangc, benx ninh nyei mi'aqv. 13 Gorx-youz aac, yie maiv zeiz funx yie 
zorgv dugv mi'aqv. Yie kungx zoux nduqc nyungc hnangv. Jiex daaih nyei 
sic yie la'kugv nzengc mi'aqv, longc gagv hungx jienv wuov ndaangc 
mingh, 14 baeng zaqc tiux taux zorgv dugv zingh nyeic nyei dorngx, se 
dongh Tin-Hungh heuc yie kaux Giduc Yesu mingh yiem gu'nguaaic duqv 


nyei zingh nyeic. 15 Mbuo haas dauh ei lingh wuonh nyei jauv benx domh 
mienh oix zuqc maaih naaiv nyungc hnyouv. Se gorngv maaih deix ganh 
nyungc hnamv, Tin-Hungh ziouc bun meih mbuo hiuv dugv se ganh 
nyungc mi'aqv. 16 Mv baac mbuo yangh Yesu nyei jauv taux haaix, oix 
zuqc ei Hem wuov yangh. 17 Yie nyei gorx-youz aac, meih mbuo oix zuqc 
lomh nzoih zuotc yie nyei nyungc zoux. Yaac oix zuqc longx-longx mange 
gan yie mbuo nyei nyungc zoux wuov deix mienh. 18 Weic zuqc yie 
mbuox ziex nzunc meih mbuo, ih zanc wuom-mueic liouc jienv aengx 
mbuox nzunc, maaih mienh camv nyei laaix ninh mbuo zoux nyei sic se 
zoux Giduc nyei ziepc nzaangc jaax nyei win-wangv. 19 Mv baac setv 
mueiz ninh mbuo zungv zuqc miete weic zuqc ninh mbuo nyei zienh se 
ninh mbuo ganh me ga'sie. Horpc zuqc nyaiv nyei sic daaux nzuonx ninh 
mbuo dorh daaih zoux mengh dauh. Ninh mbuo kungx hnamv taux baamh 
gen nyei jauv hnangv. 20 Mv baac mbuo zoux tin-dorngh nyei baegc fingx 
yaac zuov jienv mbuo nyei Njoux Ziouv yiem wuov tin-dorngh daaih, se 
Ziouv Yesu Giduc. 21 Ninh oix longc ninh nyei domh qaqv, dongh ninh 
longc bun maanc muotc yiem ninh nyei buoz-ndiev nyei domh gagv, zorqv 
mbuo mau haic, haih daic nyei sin goiv yienc ziouc hnangv ninh njang- 
laangc nyei sin nor. 


Fi^lipv^poi 4 


1 Yie nyei gorx-youz aac, yie za'gengh hnamv haic, jangx haic meih 
mbuo. Meih mbuo bun yie a'hneiv, bun yie orn-lorgc haic. Cien hnamv mei 
gorx-youz aac, hnangv naaic meih mbuo oix zuqc kauz wuonv Ziouv. 2 
Yie tov! Yu^o^ndie caux Sinx^ti^ke, meih mbuo i dauh oix zuqc kaux 
Ziouv horpc fim dongh eix. 3 Ziepc zuoqv juangc gong zoux nyei doic 
aah! Yie yaac tov meih tengx naaiv deix i dauh m'sieqv dorn, weic zuqc 
ninh mbuo caux yie qaqv zoux kuv fienx nyei gong, aengx maaih Kenmen 
caux zengc njiec nyei juangc gong zoux nyei mienh, dongh maaih mbuox 
faaux jienv ziangh maengc daan. 4 Meih mbuo oix zuqc kaux Zou Yesu 
zanc-zanc maaih orn-lorgc. Yie aengx gorngv nzunc, oix zuqc orn-lorgc 
maah! 5 Oix zuqc bun mienh ziegv duqv meih mbuo zoux hnyouv suonc 


nyei mienh. Ziouv yiem fatv agv. 6 Maiv dungx weic haaix nyungc guaax 
hnyouv. Oix zuqc weic nyungc-nyungc sic daux gaux jouh Tin-Hungh, 
laengz zingh Tin-Hungh, ei meih mbuo qiemx longc nyei tov ninh tengx. 7 
Tin-Hungh nyei baengh orn, dongh baamh mienh zungv hnamv maiv zaaic 
nyei baengh orn, ziouc beu jienv meih mbuo mer hnyouv caux hnamv nyei 
jauv, weic zuqc meih mbuo caux Giduc Yesu juangc maengc ziangh. 8 Yie 
nyei gorx-youz aac, yie aengx gorngv deix setv mueiz waac. Haaix nyungc 
zien nyei, horpc zuqc taaih nyei, baengh fim nyei, cing-nzengc nyei, horpc 
zuqc hnamv nyei, mengh dauh longx nyei, naaiv deix longx haic, horpc 
zuqc ceng nyei yletc zungv oix zuqc zanx Dem hnyouv. 9 Yie njaaux meih 
mbuo hoqc liuz yaac bun meih mbuo dugv zipv nyei, dongh meih mbuo 
haiz yie gorngv, yaac buatc yie zoux nyei nyungc-nyungc, meih mbuo oix 
zuqc ei Hem zoux. Hnangv naaic, ceix baengh orn nyei Tin-Hungh ziouc 
caux meih mbuo yiem aqv. 


Baulo Laengz Zingh Fi^lipv^poi Jiu-Baang 


10 Ziouv bun yie za'gengh orn-lorgc haic weic zuqc nqaeqv lauh deix mv 
baac ih zanc meih mbuo aengx jangx taux yie. Yie maiv zeiz gorngv meih 
mbuo maiv jangx, se meih mbuo maiv maaih qangx bun yie hiuv hnangv. 
11 Yie yaac maiv zeiz hnangv naaiv nor gorngv weic zuqc yie qiemx zuqc 
haaix nyungc. Yie hoqc liuz ziouc hiuv dugv maiv gunv maaih camv fai 
zoqc yie buangv hnyouv agv. 12 Yie bm duqv buangh dangx-douh nyei 
ziangh hoc, yaac hiuv duqv buangh maaih mbienc nyei ziangh hoc. Yie 
hogc liuz zoue hiuv dugv haaix zanc, yiem haaix ndau, dugv nyanc beuv 
fai hnyouv sie jienv yiem, maaih zengc fai maiv gaux longc, yie buangv 
hnyouv aqv. 13 Giduc bun yie maaih qaqv, nyungc-nyungc yie ziouc zoux 
dugv agv. 14 Mv baac yie maaih kuonx naanh nyei ziangh hoc meih mbuo 
tengx yie, naaiv se longx haic agv. 15 Meih mbuo F1^lipv^poi Mienh hiuv 
dugv yie jiez gorn zunh kuv Dem. cuotv Maa^si^ndo^nie wuov zanc maiv 
maaih ganh norm jiu-baang fungx yie longc bieqc longc cuotv me nyaanh, 
kungx meih mbuo ganh nyei hnangv. 16 Yie yiem Te^saa^lo^ni^gaa wuov 
zanc yie qiemx zuqc nyei meih mbuo ms daaih maiv zeiv yietc nzunc. 17 


Yie yaac maiv zeiz kungx oix zipv meih mbuo me zingh nyeic. Yie oix 
meih mbuo nyei zaegv-daan dugv leic zinh camy jienv faaux. 18 Meih 
mbuo fungx daaih nyei ga'naaiv yie duqv zipv nzoih mi'aqv, zungv gauh 
camv. E^baa^fo^ndi^tatv dorh meih mbuo juix me zingh nyeic taux, yie 
qiemx longc nyei ziouc gaux nzengc agv. Meih mbuo nyei ga'naaiv se 
hnangv ziec nyei ga'naaiv nor, Tin-Hungh haiz ndaang nyei ziouc a'hneiv 
zipv. 19 Yie nyei Tin-Hungh maaih nzoih nyungc-nyungc. Meih mbuo 
qiemx zuqc nyei yietc zungv, ziux ninh maaih nye ninh ziouc longe Giduc 
Yesu ces bun meih mbuo. 20 Mbuo oix zuqc yietc bus ceng mbuo nyei 
Zaangc Diex Tin-Hungh taux maanc gouv maanc doc Aamen. 


Jangx Gorx-Youz Nyei Waac 


21 Tov mbuox sienx Giduc Yesu nyei zuangx mienh yie jangx taux ninh 
mbuo. Caux yie yiem naaiv nyei zuangx gorx-youz yaac jangx taux ninh 
mbuo. 22 Yietc zuangx sienx Giduc nyei mienh, lengc jeiv Lomaa Hungh 
nyei biauv zong wuov deix, yaac jangx taux meih mbuo. 23 Tov Ziouv 
Yesu Giduc ceix en bun meih mbuo. 


Ko^lo^si 1 


1 Yie, Baulo, ei Tin-Hungh nyei eix, zoux Giduc Yesu nyei gong-zoh. Yie 
caux mbuo nyei gorx-youz, Ti^mo^tai, 2 fiev fienx bun meih mbuo yiem 
Ko^lo^si Zingh, Tin-Hungh nyei mienh, dongh ziepc zuogv nyei sienx 
Giduc nyei gorx-youz. Tov mbuo mei Zaangc Diex Tin-Hungh ce en 
ceix baengh orn bun meih mbuo. 


Baulo Laengz Zingh Tin-Hungh 


3 Yie mbuo haaix zanc tengx meih mbuo daux gaux, yie mbuo zanc-zanc 
laengz zingh mbuo nyei Ziouv Yesu Giduc nyei Die, Tin-Hungh, 4 weic 
zuqc yie mbuo haiz gorngv meih mbuo sienx longx Giduc Yesu yaac 
hnamv Tin-Hungh nyei zuangx mienh. 5 Kuv fienx nyei zien doz taux meih 
mbuo naaic wuov zanc, meih mbuo haiz gorngv kuv fienx maaih lamh 
hnamv weic meih mbuo siou jienv wuov tin-dorngh. Weic naaiv meih 
mbuo cingx daaih sienx longx yaac hnamv mienh. 6 Naaiv kuv fienx 
maaih mienh Cam nyei sienx yaac hiaangx Dem mingh buangv lungh 
ndiev, hnangv yiem meih mbuo mbu'ndongx, meih mbuo haiz liuz kuv 
fienx wuov hnoi yaac mengh baeqc Tin-Hungh nyei en za'gengh hnangv 
haaix nor. 7 Meih mbuo hiuv Tin-Hungh nyei en se meih mbuo yiem 
E^baa^faa hoqc daaih. E^baa^faa se yie mbuo hnamv haic juangc zoux 
bou nyei mienh, ziepc zuoqv nyei zoux Giduc nyei gong weic tengx yie 
mbuo. 8 Ninh yaac mbuox yie mbuo, Singx Lingh bun meih mbuo 
za'gengh hnamv mienh. 


Baulo Weic Ko^lo^si Jiu-Baang Jouh Tin-Hungh 


9 Weic naaiv, yiem yie mbuo haiz liuz meih mbuo mei jauv-louc wuov 
hnoi, yie mbuo maiv dingh liouh nyei weic meih mbuo daux gaux, tov 
Tin-Hungh bun meih mbuo maaih yiem Singx Lingh daaih nyei 
cong-mengh caux hnyouv-zoih haih hiuv nzengc Tin-Hungh nyei za'eix. 10 
Meih mbuo yiem ser zaangc ziouc zoux puix Ziouv, yaac zanc-zanc ZOUX 
horpc ninh nyei hnyouv, haih zoux dugv nyungc-nyungc kuv sic, yaac viet 


zei hiuv dugv Tin-Hungh. 11 Tov Tin-Hungh longc ninh njang-laangc nyei 
gagv bun meih mbuo yiem nyungc-nyungc sic maaih qaqv henv jiez daaih, 
meih mbuo ziouc maaih noic diev dugv maanc sic, yaac njien-youh nyei 12 
laengz zingh Zaangc Diex weic zuqc ninh bun meih mbuo puix dugv caux 
ninh nyei mienh maaih buonc yiem ninh njang haic mei guogv. 13 
Tin-Hungh njoux mbuo leih ndutv hmuangx me gagv, suiv bieqc ninh 
Dorn-hnamv nyei guogv. 14 Ninh nyei Dorn zuoqc mbuo nzuonx daaih, se 
ninh guangc mbuo nyei zuiz. 


Yesu Hlo Jiex Maanc Muotc 


15 Yesu se dongh mangc maiv buatc nyei Tin-Hungh nyei fangx zeiv. 
Ninh zoux Tin-Hungh nyei Dorn-hlo yaac gauh hlo jiex zeix daaih nyei 
maanc muotc. 16 Tin-Hungh longc ninh zeix yiem lungh yiem ndau nyei 
maanc muotc daaih, maiv gunv mangc duqv buatc me fai mangc maiv 
buatc nyei, yiem ndaamv-lungh zueiz weic met, zoux ziouv nyei, maaih 
lingc maaih qaqv nyei. Tin-Hungh longc ninh me Dorn zeix maanc muotc 
daaih yaac zeix daaih weic ninh. 17 Yesu yiem ndaangc maanc muotc. 
Yietc zungv yaac bangc ninh maaih yietc nyeic. 18 Ninh zoux sin me 
m'nqorngv, se dongh jiu-baang nyei m'ngorngv, yaac zoux gorn bun sin 
ziangh jienv. Ninh dongh daic mingh aengx nangh daaih nyei daauh dauh, 
weic bun ninh yiem maanc muotc zoux da'yietv. 19 Weic zuqc Tin-Hungh 
ganh dingc bun ninh nyei Dorn maaih Tin-Hungh ganh nyei fiem-fingx 
dunh yunh nzengc, 20 yaac longc ninh bun maanc muotc caux ninh horpc 
hnyouv, maiv gunv yiem lungh yiem ndau nyei. Ninh longc ninh nyei Dorn 
yiem ziepc nzaangc jaax liouc cuotv nyei nziaamv bun maanc muotc caux 
ninh horpc daaih maaih baengh orn. 21 Zinh ndaangc meih mbuo zoux 
nyei caux hnamv nyei waaic sic bun meih mbuo leih Tin-Hungh go, caux 
ninh zoux win-wangv mi'agv. 22 Mv baac ih zanc Tin-Hungh bun meih 
mbuo caux ninh horpc hnyouv se weic Giduc nyei orv sin zuqc daic, weic 
dorh meih mbuo mingh yiem Tin-Hungh me nza'hmien cing-nzengc nyei, 
maiv maaih uix, maiv maaih dorngx daanh. 23 Mv baac meih mbuo oix 
zuqc gan longx meih mbuo sienx nyei doz, liepc gorn-ndogv wuonv, yaac 


maiv dungx bungx guangc dongh bun meih mbuo maaih lamh hnamv nye 
kuv Dem Naaiv se meih mbuo haiz me kuv fienx. Naam kuv fienx zungv 
zunh buangv lungh ndiev bun maanc mienh muangx. Yie, Baulo, yaac zoux 
kuv fienx nyei bou. 


Baulo Zoux Jiu-Baang Nyei Gong 


24 Ih zanc yie orn-lorgc haic weic zuqc yie dugv weic meih mbuo siouc 
kouv. Giduc weic ninh nyei sin, dongh jiu-baang, siouc kouv. Yie nyei sin 
siouc kouv se weic tengx Giduc siouc nyei kouv dunh yunh nzengc. 25 
Tin-Hungh paaiv yie zoux jiu-baang nyei bou, bun yie maaih naaiv nyungo 
gong zoux weic tengx meih mbuo. Yie zoux nyei gong se oix zuqc zunh 
Tin-Hungh nyei doz nzoih nzengc. 26 Naaiv doz se zinh ndaangc maanc 
gouv maanc doic Tin-Hungh maiv gaengh bun mbiaangx yaangh mv baac 
ih zanc mbiaangx yaangh cuotv daaih bun ninh nyei mienh hiuv. 27 
Tin-Hungh nyei za'eix se oix bun ninh nyei mienh hiuv dugv naaiv maiv 
gaengh mbiaangx yaangh nyei sic ndongc haaix jaaix, ndongc haaix njang- 
laangc, yaac oix biux mengh bun fingx-fingx Janx hiuv. Naaiv maiv 
gaengh mbiaangx yaangh nyei sic dongh naaiv aqv. Giduc yiem meih 
mbuo gu'nyuoz, se bun meih mbuo maaih lamh hnamv oix dugv buonc 
Tin-Hungh nyei njang-laangc. 28 Yie mbuo ziouc zunh Giduc nyei jauv bun 
zuangx mienh muangx. Yie mbuo longc nyungc-nyungc cong-mengh kuinx 
mienh, njaaux mienh weic bun dauh dauh caux Giduc juange maengc 
ziangh, ziouc dorh ninh mbuo taux Tin-Hungh nyei nza'hmien dunh yunh 
nzengc. 29 Weic naaiv yie zoux gong kouv, longc nzengc Giduc bun nyei 
gagv, dongh zanc-zanc yiem yie nyei hnyouv zoux gong nyei gagv. 


Ko^lo^si 2 


1 Yie oix meih mbuo hiuv dugv yie weic meih mbuo caux Lau^ndi^sie 
Mienh caux yietc zungv maiv buatc jiex yie nyei hmien nyei mienh zoux 
gong ndongc haaix kouv. 2 Yie hnangv naaiv nor zoux weic tengx ninh 
mbuo zungx gagv, horpc fim dongh eix me laanh hnamv laanh, ziouc bun 


ninh mbuo haih sienx dingc, za'gengh biegc hnyouv nzengc, hiuv duqv 
Tin-Hungh bun mbiaangx yaangh cuotv daaih nyei sic, se Giduc ganh. 3 
Tin-Hungh jaaix nyei cong-mengh caux hnyouv-zoih yaac gem jienv yiem 
Giduc gu'nyuoz. 4 Yie hnangv naaiv nor gorngv weic maiv bun nzuih 
mbiaangc nyei mienh gorngv kuh muangx nyei waac nduov meih mbuo. 5 
Weic zuqc maiv gunv yie nyei sin maiv caux meih mbuo yiem, yie nyei 
hnyouv caux meih mbuo yiem nyei. Buatc meih mbuo yiem dugv 
sung-saangv nyei yaac sienx wuonv Giduc, yie ziouc a'hneiv nye. 


Giduc Bun Mienh Maaih Dunh Yunh Nyei Maengc 


6 Weic naaiv, meih mbuo hnangv haaix nor zipv liuz Giduc Yesu zoux 
Ziouv, ziouc oix zuqc hnangv wuov nor caux ninh juange maengc ziangh 
jienv. 7 Oix zuqc yiem ninh gu'nyuoz hnangv njiec nzungh nor, Ces jiez 
daaih sienx dugv wuonv, hnangv mienh njaaux jiex meih mbuo nor. Yaac 
oix zuqc zanc-zanc laengz zingh Tin-Hungh. 8 Oix zuqc faix fim, maiv 
dungx bun haaix dauh longc baamh mienh nyei cong-mengh hnamv cuotv 
daaih nyei leiz fai kungx-waac wake meih mbuo. Se nduov meih mbuo 
gan baamh mienh nyei eih douh caux yiem gunv ndaamv-lungh nyei mem 
daaih me leiz, maiv zeiz yiem Giduc daaih. 9 Weic zuqc Tin-Hungh nyei 
fiem-fingx yiem Giduc nyei sin nzoih nzengc, 10 meih mbuo caux Giduc 
Juangc maengc ziangh ziouc nyungc-nyungc maaih nzoih. Giduc yaac gunv 
yietc zungv yiem ndaamv-lungh maaih lingc maaih gagv gunv sic wuov 
deix. 11 Meih mbuo caux Giduc juangc maengc ziangh ziouc jiex liuz 
gaatv nyei leiz agv. Maiv zeiz mienh nyei buoz gaatv, se Giduc ganh tengx 
meih mbuo gaatv weic bun meih mbuo jaiv ndutv meih mbuo baamz zuiz 
nyei sin. 12 Meih mbuo jiex wuom nyei leiz wuov zanc, meih mbuo se 
caux Giduc juangc biopv, aengx caux ninh nangh daaih, weic zuge meih 
mbuo sienx kaux Tin-Hungh nyei gagv, dongh Yesu daic mingh mv baac 
bun ninh nangh daaih wuov dauh nyei gagv. 13 Zinh ndaangc laaix meih 
mbuo baamz zuiz, yaac laaix meih mbuo maiv jiex gaatv nyei leiz guangc 
baamz zuiz me fiem-fingx, meih mbuo se dorngx daic mi'aqv. Mv baac ih 
zanc Tin-Hungh bun meih mbuo caux Giduc nangh daaih yaac guangc 


mbuo mei viet zungv zuiz. 14 Ninh betv guangc dinge mbuo nyei zuiz 
nyei zaegv-daan, dongh fiev jienv caux mbuo doix-dekc nyei leiz-latc. 
Ninh zorqv mingh ding jienv ziepc nzaangc jaax mragv. 15 Yiem ziepc 
nzaangc jaax Giduc hingh jiex yiem ndaamv-lungh maaih lingc maaih gagv 
gunv sic wuov deix, aengx dorng zuangx dorh ninh mbuo mingh hnangv 
zuqc caangv nyei mienh nor, bun cing Giduc hingh mi'aqv. 


Maiv Dungx Longc Loz-Leiz 


16 Weic naaiv maiv dungx bun haaix dauh weic meih mbuo nyanc mei 
hopv nyei, fai jiex zipv nyei leiz, fai bieqc Siang-Hlaax nyei leiz, fai Dingh 
Gong Hnoi me leiz, daanh meih mbuo. 17 Naaiv deix sic kungx zoux 
dongh linh biux mengh nqa'haav oix daaih nyei sic hnangv. Mv baac zien 
nyei se Giduc. 18 Maaih deix mienh zoux eix leiz hnangv miemc ganh 
ZOUZ faix, baaix fin-mienh. Kungx nzamc ninh mbuo buatc hinc yaangh 
nyei sic hnangv, yaac ei baamh mienh nyei eix ceng ganh hlo. Maiv dungx 
bun man nyungc mienh nduov meih mbuo, bun meih mbuo nyei zingh 
nyeic ndortv. 19 Wuov nyungc mienh yaac maiv kaux Giduc zoux 
m'ngorngv. M'ngorngv zoux gorn yungz sin bun sin daaux dugv horpc, 
nyatv daaux nyatv, jaan daaux jaan, ziangh sin ziouc ei Tin-Hungh nyei 
za'eix hlo daaih. 


Caux Giduc Daic Aengx Nangh Daaih Nyei Ziangh Maengc 


20 Meih mbuo caux Giduc daic, leih ndutv gunv ndaamv-lungh nyei mem 
mi'aqv. Wuov nyungc, meih mbuo weic haaix diuc corc hnangv guei 
baamh gen nyei mienh yiem? Meih mbuo weic haaix diuc gan baamh 
mienh liepc daaih nyei leiz? 21 Ninh mbuo gorngv, “Maiv dungx muoqv, 
maiv dungx ndiemv mueix, maiv dungx hluo.” 22 Mv baac naaiv deix 
yietc zungv ga'naaiv se longc liuz ziouc baac mr'agv. Naaiv deix leiz kungx 
benx baamh mienh liepc daaih nyei leiz caux njaaux nyei waac hnangv. 23 
Mienh buatc hnangv maaih cong-mengh weic zuqc bun mienh ei gan 
hnamv cuotv nyei za'eix baaix, yaac zoux hnangv nyiemc ganh zoux faix, 


yaac zoux hoic ganh mei sin. Mv baac naaiv der leiz yietc zungv maiv 
lamh longc. Maiv tengx mienh gunv duqv sin zaangc hanc oix zoux nyei. 


Ko^lo^si 3 


1 Meih mbuo zungv dugv caux Giduc nangh daaih, meih mbuo ziouc oix 
zuqc lorz yiem gu'nguaaic nyei sic, dongh Giduc zueiz jienv ninh mei Die 
nyei mbiaauc maengx bung wuov norm dorngx. 2 Meih mbuo oix zuqc 
zunv hnyouv hnamv gu'nguaaic nyei sic, maiv zeiz yiem naaiv baamh gen 
nyei sic. 3 Weic zuqc meih mbuo se dorngx daic mi'aqv. Meih mbuo mei 
ziangh maengc caux Giduc bingx jienv yiem Tin-Hungh gu'nyuoz. 4 Giduc 
dongh mbuo me zien ziangh maengc. Ninh hinc cuotv nyei ziangh hoc, 
mbuo yaac oix caux Dem ninh hinc cuotv yaac juangc ninh nyei njang- 
laangc. 


Loz-Maengc Caux Siang-Maengc 


5 Weic naaiv oix zuqc mietc nzenge meih mbuo nyei sin zaangc hanc oix 
zoux nyei nyungc-nyungc waaic sic. Oix zuqc guangc buangh liouh nyei 
sic, maiv cing-nzengc nyei, hnyouv hanc sieqv hanc dorn nyei, hnyouv oix 
Zzoux nyei orqv sic, caux mauv ga'naaiv nyei, (mauv ga'naaiv se hnangv 
baaix miuc-fangx nor). 6 Laaix naaiv deix sic Tin-Hungh oix bun maiv 
muangx ninh nyei waac wuov deix zuqc ninh nouz Hem, 7 Zinh ndaangc 
meih mbuo yaac hnangv naaiv nor zoux, dongh meih mbuo bun naaiv 
nyungc sic gunv meih mbuo wuov zanc. 8 Mv baac ih zanc meih mbuo oix 
zuqc guangc naaiv deix yietc zungv sic. Maiv dungx nouz mienh, qiex jiez, 
nzorng mienh. Maiv dungx gorngv dogc mienh fai longe meih mbuo nyei 
nzuih gorngv haaix nyungc waac-cou. 9 Laanh maiv dungx gorngv-baeqc 
nduov laanh, weic zuqc meih mbuo guangc meih mbuo mei loz-maengc 
caux loz-maengc zoux nyei sic, 10 aengx dugv siang-maengc. Naaiv 
nyungc siang-maengc, zeix maanc muotc nyei Tin-Hungh zanc-zanc zeix 
daaih siang nyei, gunv zoux gunv zuangv ninh nyei fangx zeiv, weic bun 
meih mbuo haih hiuv nzengc ninh ganh. 11 Hnangv mac, Janx caux 


Yiutai Mienh fih hnangv nyei, maiv ganh nyungc, jiex gaatv nyei leiz fai 
maiv jiex gaatv nyei, maiv gan Janx-Gikc nyei leiz fai yiem lomc nyei 
mienh, zoux nouh nyei fai maiv zoux nouh nyei, yietc zungv maiv ganh 
nyungc, mv baac Giduc se yietc zungv, yaac yiem yietc zungv. 12 
Tin-Hungh hnamv meih mbuo yaac om meih mbuo daaih benx ninh ganh 
nyei cing-nzengc mienh. Weic naaiv meih mbuo oix zuqc maaih hnyouv 
korv-lienh mienh, zoux longx bun mienh, nyiemc ganh zoux faix, suonc 
zingh suonc eix yaac maaih noic diev. 13 Oix zuqc zoux hnyouv ndaauv, 
laanh nyaangc laanh. Se gorngv meih mbuo haaix dauh laanh caux laanh 
maaih sic, laanh oix zuqc guangc bun laanh. Ziouv Yesu hnangv haaix nor 
guangc meih mbuo zoux dorngc nyei sic, meih mbuo yaac oix zuqc 
hnangv wuov nor laanh guangc bun laanh. 14 Maiv daan mbuoqc naaiv, 
yaac oix zuqc jaa tipv hnamv mienh me hnyouv weic zuqc hnamv mienh 
nyei hnyouv bun naaiv deix yietc zungv sic dunh yunh nzengc. 15 Oix zuqc 
longc Giduc bun daaih nyei baengh orn gunv meih mbuo nyei hnyouv. Se 
weic bun meih mbuo maaih naaiv nyungc baengh orn Tin-Hungh giny meih 
mbuo daaih benx yietc norm sin. Yaac oix zuqc laengz zingh Tin-Hungh. 
16 Oix zuqc zaangh Giduc me doz buangv meih mbuo nyei hnyouv ziouc 
longc nyungc-nyungc cong-mengh laanh njaaux laanh, laanh kuinx laanh. 
Yaac oix zuqc baaux singx nzung, caux ceng Tin-Hungh nyei nzung, caux 
Singx Lingh bun mienh benx cuotv nyei nzung, longc hnyouv laengz zingh 
Tin-Hungh. 17 Maiv gunv meih mbuo zoux haaix nyungo, fai gorngv haaix 
nyungo, oix zuqc dengv Ziouv Yesu nyei mbuox zoux. Yaac oix zuqc 
dengv ninh nyei mbuox laengz zingh Zaangc Diex Tin-Hungh. 


Sienx Yesu Nyei Biauv Zong Mienh 


18 Zoux auv nyei mienh aah! Oix zuge mbuoqc ganh nyei ngoz. Hnangv 
naaiv zoux se puix sienx Ziouv nyei mienh. 19 Zoux ngoz nyei mienh aah! 
Oix zuqc hnamv ganh nyei auy, yaac maiv dungx zoux doqc ninh. 20 
Fu'jueiv aah! Yiem maanc sic oix zuqc muangx diex maac weic zuqc naaiv 
se zoux horpc Ziouv nyei hnyouv. 21 Zoux die nyei mienh aah! Maiv 
dungx cuogv meih mbuo me fu'jueiv. Nzauh heix ninh mbuo hnyouv 


namz. 22 Zoux nouh me mienh aah! Oix zuqc yiem maanc sic muangx 
meih mbuo baamh gen nyei ziouv. Maiv dungx kungx dorng ziouv yiem 
nyei ziangh hoc zoux longx weic bun ninh a'hneiv hnangv. Oix zuqc 
hnyouv zingx nyei zoux weic zuqc meih mbuo taaih Tin-Hungh. 23 Maiv 
gunv zoux haaix nyungo, oix zuqc buangv hnyouv zoux hnangv zoux weic 
Tin-Hungh, maiv zeiz zoux weic mienh. 24 Meih mbuo hum dugv meih 
mbuo oix nzipc Ziouv weic ninh me mienh siou nyei jaa-dingh zoux zingh 
nyeic, weic zuqc meih mbuo fu-sux wuov dauh Ziouv se Giduc. 25 Haaix 
dauh zoux waaic sic ziouc zuqc ei ninh zoux nyei winh bun ninh. 
Tin-Hungh yaac maiv mangc haaix dauh nyei hmien. 


Ko^lo^si 4 


1 Meih mbuo zoux ziouv nyei mienh aah! Meih mbuo oix zuqc zoux 
baengh fim yaac zoux hnyouv yuonh bun meih mbuo nyei nouh, weic zuqc 
meih mbuo hiuv duqy meih mbuo maaih dauh Ziouv yiem wuov 
tin-dorngh. 


Baulo Kuinx Mienh 


2 Meih mbuo oix zuqc zanc-zanc jienh daux gaux, ging jienv hnyouv yaac 
laengz zingh Tin-Hungh. 3 Yaac oix zuqc tengx yie mbuo daux gaux, tov 
Tin-Hungh bun yie mbuo maaih qangx bun yie mbuo zunh gorngv Giduc 
mbiaangx yaangh nyei sic. Yie ih zanc laaix zoux naaiv nyungc gong zuqc 
wuonz Dem loh. 4 Oix zuqc tov Tin-Hungh tengx yie haih gorngv mengh 
naaiv deix mbiaangx yaangh me sic hnangv yie horpc zuqc gorngv nor. 5 
Oix zuqc longc cong-mengh caux maiv sienx nyei mienh jiu tong. Yaac 
oix zuqc maiv dungx guangc ziangh hoc. 6 Meih mbuo oix zuqc gorngv 
waac kuh muangx yungz mienh, hnangv an nzauv bun ga'naaiv maaih 
mueix nor, weic bun meih mbuo hiuv dugv hnangv haaix nor dau duqv 
horpc dauh dauh mienh naaic nyei waac. Setv Mueiz Waac 7 Mbuo 
hnamv haic nyei gorx-youz, Ti^ki^gatc, oix gorngv nzengc yie nyei yietc 
zungv sic mbuox meih mbuo. Ninh se ziepc zuogv fu-sux nyei mienh yaac 


caux yie juange zoux Ziouv nyei bou. 8 Se weic naaiv yie paaiv ninh 
mingh meih mbuo naaic, oix bun ninh mbuox meih mbuo, yie mbuo yiem 
naaiv hnangv haaix nor yaac bun ninh orn meih mbuo nyei hnyouv. 9 
Aengx maaih dauh hnamv haic, ziepc zuoqv nyei gorx-youz, se meih 
mbuo ganh nyei mienh, O^ne^si^matv, caux jienv ninh mingh. Ninh mbuo 
i laanh oix zorqv yie mbuo yiem naaiv nyei sic gorngv nzengc mbuox meih 
mbuo. 10 Caux yie zuqc wuonx Dem loh wuov dauh Aa^litv^taa^katv 
jangx taux meih mbuo. Mbaa^naa^mbatc me baeqv-muoz dorn, Maako, 
yaac jangx taux meih mbuo. Yie yaac mbuox jiex meih mbuo, se gorngv 
Maako taux meih mbuo naaic, oix zuqc zipv longx ninh oc. 11 Yesu, 
aengx maaih norm mbuox heuc Yu^saa^tatv wuov dauh, yaac jangx taux 
meih mbuo. Kungx maaih naaiv deix buo laanh sienx Yesu nyei Yiutai 
Mienh caux yie juangc Tin-Hungh nyei guoqv nyei gong zoux. Ninh mbuo 
yaac orn yie nyei hnyouv camv haic. 12 E^baa^faa zoux meih mbuo ganh 
nyei mienh yaac zoux Giduc Yesu nyei bou. Ninh yaac jangx taux meih 
mbuo. E^baa^faa zanc-zanc weic meih mbuo njiec qaqv daux gaux tov 
Tin-Hungh bun meih mbuo sienx dugv wuonv, ei sienx nyei jauv benx 
domh mienh, haih gan nzengc Tin-Hungh dunh yunh nyei za'eix. 13 Yie 
tengx E^baa^faa zoux zorng-zengx ninh weic meih mbuo yaac weic 
Lau^ndi^sie caux H1^e^laa^mbu^li Zingh nyei mienh zoux gong kouv. 14 
Mbuo hnamv haic nyei ndie-sai, Lugaa, caux Ndemaatv yaac jangx taux 
meih mbuo. 15 Tov mbuox Lau^ndi^sie Zingh nyei gorx-youz caux 
Nimfaa aengx caux yiem ninh nyei biauv nyei jiu-baang, yie jangx taux 
ninh mbuo. 16 Mienh doqc naaiv zeiv fienx bun meih mbuo muangx liuz, 
oix zuqc juix mingh bun Lau^ndi^sie Zingh nyei jiu-baang mienh dogo. 
Meih mbuo yaac oix zuqc dogc Lau^ndi^sie jiu-baang mus daaih nyei 
Dem. 17 Yaac oix zuqc mbuox Aan^kipv^batc, “Oix zuqc Hem Hem 
zoux taux ziangx Ziouv paaiv meih zoux mei gong.” 18 Yie ganh nanv 
batv fiev naaiv deix waac, “Yie, Baulo, jangx taux meih mbuo. Tov meih 
mbuo jangx jienv yie zuqc wuonx Dem naaiv loh. “Tov Tin-Hungh ceix en 
bun meih mbuo.” 


1 Te^saa^lo^ni^gaa 1 


1 Yie, Baulo, caux Silaa caux Ti^mo^tai fiev fienx bun Te^saa^lo^ni^gaa 
Zingh mei jiu-baang, dongh Zaangc Diex Tin-Hungh caux Ziouv Yesu 
Giduc nyei mienh. Tov Tin-Hungh ceix en ceix baengh orn bun meih 
mbuo. 


Te^saa^lo^ni^gaa Jiu-Baang Nyei Nyungc Zeiv Longx 


2 Yie mbuo zanc-zanc weic meih mbuo zuangx mienh laengz zingh 
Tin-Hungh. Haaix zanc daux gaux yaac tih taux meih mbuo. 3 Yie mbuo 
yiem yie mbuo mei Zaangc Diex Tin-Hungh nyei nza'hmien zanc-zanc 
jangx meih mbuo weic sienx Yesu zoux nyei gong. Meih mbuo hnamv 
ninh ziouc zoux gong kouv, yaac kaux wuonv mbuo nyei Ziouv Yesu 
Giduc maaih lamh hnamv. 4 Tin-Hungh hnamv nyei zuangx gorx-youz 
aah! Yie mbuo hiuv dugv Tin-Hungh ginv meih mbuo, 5 weic zuqc yie 
mbuo taux meih mbuo naaic zunh kuv fienx, yie mbuo maiv daan longc 
waac gorngv hnangv, yaac maaih Singx Lingh nyei qaqv bun meih mbuo 
hiuv dingc naaiv kuv fienx se za'gengh zien nyei. Meih mbuo ganh hiuv 
dugv, yie mbuo yiem meih mbuo mbu'ndongx wuov zanc, yie mbuo 
hnangv haaix nor yiem. Naaiv se weic bun meih mbuo duqv longx. 6 Meih 
mbuo zuotc yie mbuo nyei nyungc yaac zuotc Ziouv nyei nyungc. Maiv 
gunv meih mbuo zuqc siouc kouv camv, meih mbuo maaih Singx Lingh 
bun daaih nyei njien-youh zipv naaiv kuv Dem. 7 Weic naaiv meih mbuo 
zoux nyungc zeiv bun yiem Maa^si^ndo^nie caux Aa^kaa^yaa Saengv 
nyei sienx Yesu nyei zuangx mienh zuotc. 8 Ziouv nyei doz maiv daan 
yiem meih mbuo naaic zunh cuotv mingh gormx Maa^si^ndo^nie Saengv 
caux Aa^kaa^yaa Saengv hnangv, norm-norm dorngx nyei mienh yaac 
haiz gorngv meih mbuo sten longx Tin-Hungh, yie mbuo ziouc maiv zuqc 
aengx gorngv haaix nyungc aqv. 9 Wuov deix zuangx mienh gorngv yie 
mbuo mingh meih mbuo naaic meih mbuo hnangv haaix nor zipv yie 
mbuo, yaac gorngv meih mbuo hnangv haaix nor guangc liuz miuc-fangx 
daaih lorz Tin-Hungh, weic fu-sux ziangh jienv nyei, zien nyei Tin-Hungh. 


10 Ninh mbuo gorngv meih mbuo yaac zuov Tin-Hungh nyei Dorn yiem 
tin-dorngh njiec daaih, dongh daic mingh, Tin-Hungh bun nangh daaih nyei 
Yesu. Ninh yaac njoux mbuo leih ndutv, nga'haav hingv maiv zuqc 
Tin-Hungh nouz. 


1 Te^saa^lo^ni^gaa 2 


1 Zuangx gorx-youz aac, meih mbuo ganh hiuv dugv, yie mbuo mingh 
meih mbuo naaic se maiv zeiz mingh maiv lamh longc. 2 Meih mbuo hiuv 
dugv zinh ndaangc maiv gaengh mingh wuov zanc, yie mbuo yiem 
Fi^lipv^poi Zingh zuqc siouc kouv, zuqc mienh zoux doqc, gorngv doqc 
bun yie mbuo zuqc nyaiv. Mv baac maiv gunv mienh caux yie mbuo 
doix-dekc ndongc naaic camy, yie mbuo kaux Tin-Hungh bun yie mbuo 
daamv hlo me zunh Tin-Hungh nyei kuv fienx bun meih mbuo. 3 Yie 
mbuo kuinx mienh sienx Yesu, yie mbuo maiv zeiz gorngv jaav fai bm 
cuotv maiv cing-nzengc nyei jauv, fai longc guv guaix nyei za'eix nduov 
mienh. 4 Daaux nzuonx Tin-Hungh ser liuz yie mbuo, buatc yie mbuo 
horpc ninh nyei hnyouv, ziouc jiu kuv fienx bun yie mbuo. Yie mbuo ziouc 
zunh kuv fienx maiv zeiz weic bun mienh a'hneiv. Yie mbuo oix zoux weic 
bun Tin-Hungh a'hneiv, dongh seix yie mbuo nyei hnyouv wuov dauh. 5 
Meih mbuo yaac hiuv dugv, yie mbuo mingh meih mbuo naaic yie mbuo 
maiv gorngv waac gaam nduov jiex mienh, yaac maiv maaih ormh hnyouv 
mauv ga'naaiv. Naam Tin-Hungh ganh tengx yie mbuo zoux zorng-zengx. 
6 Yie mbuo maiv lorz mienh ceng yie mbuo. Maiv lorz meih mbuo yaac 
maiv lorz haaix dauh ceng yie mbuo. 7 Maiv gunv yie mbuo zoux Giduc 
nyei gong-zoh ziouc maaih leiz feix luic meih mbuo, yie mbuo yiem meih 
mbuo naaic nyei ziangh hoc yie mbuo zoux suonc nyei, hnangv maa goux 
longx ganh nyei fu'jueiv nor. 8 Yie mbuo hnamv haic meih mbuo ziouc 
maiv daan zunh Tin-Hungh nyei kuv fienx bun meih mbuo, liemh yie mbuo 
ganh mei maengc yaac a'hneiv bun meih mbuo, weic zuqc meih mbuo 
za'gengh! zoux yie mbuo hnamv haic nyei mienh. 9 Gorx-youz aac, meih 
mbuo zungv jangx dugv yie mbuo cuotv qaqv zoux gong kouv. Yie mbuo 
zunh Tin-Hungh nyei kuv fienx bun meih mbuo wuov zanc, yie mbuo 


hnoi-hnoi muonz-muonz yaac zoux gong kouv weic maiv oix feix luic 
meih mbuo haaix dauh. 10 Meih mbuo tengx yie mbuo zoux zorng-zengx, 
Tin-Hungh yaac tengx yie mbuo zoux zorng-zengx, se yie mbuo yiem 
meih mbuo sienx Yesu nyei mienh mbu'ndongx zoux cing-nzengc nyei, 
horpc nyei, maiv lamh daanh dorngx. 11 Meih mbuo hiuv dugv yie mbuo 
daaix meih mbuo hnangv die daats ninh ganh nyei fu'jueiv nor. 12 Yie 
mbuo tengx meih mbuo zungx qaqv, nunz meih mbuo nyei hnyouv, 
zanc-zanc kum meih mbuo yiem seix zaangc oix zuqc yiem puix 
Tin-Hungh, dongh heuc meih mbuo daaih bieqc ninh nyei guoqv yaac 
juangc ninh nyei njang-laangc wuov dauh. 13 Aengx maaih yietc diuc bun 
yie mbuo zanc-zanc laengz zingh Tin-Hungh. Se weic zuqc yie mbuo zunh 
Tin-Hungh nyei doz, meih mbuo muangx liuz yaac zipv. Meih mbuo yaac 
hiuv dugv se maiv zeiz baamh mienh mei doz, se za'gengh Tin-Hungh 
nyei doz, dongh yiem meih mbuo sienx Yesu nyei mienh gu'nyuoz zoux 
gong nyei doz. 14 Gorx-youz aac, meih mbuo buangh mei sic se hnangv 
yiem Yiutai Saengv, Tin-Hungh nyei jiu-baang, dongh sienx Giduc Yesu 
wuov deix buangh nyei nor, weic zuqc meih mbuo zuqc ganh mei 
buonv-fingx mienh zoux dogc hnangv ninh mbuo zuqc Yiutai Mienh zoux 
doqc wuov nor. 15 Yiutai Mienh daix Ziouv Yesu, yaac daix douc waac 
mienh, yaac zunc yie mbuo cuotv mingh. Ninh mbuo zoux maiv horpc 
Tin-Hungh, yaac caux maanc mienh maaih win. 16 Ninh mbuo dangv jienv 
maiv oix bun yie mbuo zunh doz bun Janx weic bun Jam duqv njoux. 
Hnangv naaic, ninh mbuo zanc-zanc baamz zuiz yaac baamz taux buangv 
soux mouc. Ih zanc ninh mbuo zungv zuqc Tin-Hungh nouz jienv aqv. 


Baulo Oix Mingh Mangc Te^saa^lo^ni^gaa Jiu-Baang 


17 Zuangx gorx-youz aac, yie mbuo zuqc leih nqoi caamx baav meih 
mbuo wuov zanc, se sin leih hnangv, hnyouv maiv leih. Yie mbuo 
za'gengh! jangx haic meih mbuo yaac oix buatc haic meih mbuo nyei 
hmien. 18 Yie mbuo gengh oix mingh meih mbuo naaic. Yie, Baulo, zungv 
jiez yietc 1 nzunc hnyouv oix mingh, mv baac Saadaan dangv Hem yie 
mbuo. 19 Ziouv Yesu aengx daaih wuov zanc, haaix nyungc bun yie mbuo 


maaih lamh hnamv, yaac zoux bun vie mbuo orn-lorgc, yaac bun yie mbuo 
a'hneiv weic zoux yie mbuo nyei ningv? Se meih mbuo maiv zeiz? 20 
Meih mbuo za'gengh! zoux yie mbuo nyei njang-laangc, yaac zoux yie 
mbuo mei orn-lorqc. 


1 Te^saa^lo^ni^gaa 3 


1 Zoux gau, haiz zuov maiv dugv agv, ziouc dinge yie mbuo ganh yiem 
Aaten Zingh hnangv, ` aengx paaiv yie mbuo nyei youz, Ti^mo^tai, mingh 
meih mbuo naaic. Ninh zoux Tin-Hungh nyei gong-mienh, zunh Giduc nyei 
kuv fienx, tengx liepc wuonv meih mbuo mei sienx fim yaac nunz meih 
mbuo nyei hnyouv, 3 weic zuqc maiv o1x haaix dauh laaix zuge mienh 
zoux doqc haih tuix bouc. Meih mbuo yaac hum dugv mbuo zuqc mienh 
zoux doqc se jaa-ndaangc dingc ziangx mbuo oix zuqc buangh nyei sic. 4 
Yie mbuo corc caux meih mbuo yiem nyei ziangh hoc, yie mbuo 
jaa-ndaangc mbuox liuz meih mbuo, mbuo zungv oix zuqc buangh mienh 
zoux doqc. Meih mbuo yaac hiuv duqv sic za'gengh hnangv naaiv nor 
cuotv daaih zien nyei. 5 Weic naaiv yie haiz zuov maiv duqv gauh lauh, 
ziouc paaiv Ti^mo^tai mingh meih mbuo naaic, oix bm dugv meih mbuo 
nyei sienx fim hnangv haaix nor. Nzauh heix nduov mienh wuov dauh 
nduov zuqc meih mbuo, yie mbuo zoux nyei gong ziouc ndortv nzengc 
mi'aqv. 


Ti^mo^tai Dorh Fienx Nzuonx 


6 Ih zanc Ti^mo^tai mingh meih mbuo naaic nzuonx daaih aqv. Ninh dorh 
longx haic nyei fienx daaih mbuox yie mbuo meih mbuo corc sienx longx, 
hnamv Yesu. Ninh yaac gorngv meih mbuo a'hneiv zanc-zanc jangx taux 
yie mbuo, oix buatc haic yie mbuo, hnangv yie mbuo oix buatc meih mbuo 
nor. 7 Gorx-youz aac, yie mbuo buangh zuqc kuonx naanh yaac zuqc siouc 
kouv, mv baac yie mbuo haiz gorngv meih mbuo sienx longx, yie mbuo 
ziouc duqv orn hnyouv agv. 8 Weic zuqc meih mbuo kauz wuonv Ziouv 
Yesu, yie mbuo nyei maengc ziouc haiz hnangv fingv jiez daaih nor. 9 Yie 


mbuo oix zuqc hnangv haaix nor weic meih mbuo laengz zingh 
Tin-Hungh? Yie mbuo laengz zingh ninh weic zuqc meih mbuo bun yie 
mbuo dugv yiem ninh mei nza'hmien orn-lorqc haic. 10 Yie mbuo 
hnoi-hnoi muonz-muonz gagv tov Tin-Hungh bun yie mbuo aengx duqv 
buatc meih mbuo nyei hmien. Meih mbuo nyei sienx fim caa zuqc haaix 
nyungc yie mbuo ziouc haih tipv bun meih mbuo. 11 Tov mbuo nyei 
Zaangc Diex Tin-Hungh yaac tov mbuo nyei Ziouv Yesu koi jauv bun yie 
mbuo haih mingh taux meih mbuo naaic. 12 Yaac tov Ziouv Yesu bun 
meih mbuo laanh hnamv laanh yaac hmm zuangx mienh camv jienv 
faaux, hnangv yie mbuo hnamv meih mbuo wuov nor. 13 Tov ninh liepe 
wuonv meih mbuo nyei hnyouv, zuov Ziouv Yesu caux viet zungv benx 
ninh nyei mienh wuov deix aengx daaih wuov zanc, meih mbuo ziouc haih 
yiem mbuo nyei Zaangc Diex Tin-Hungh nyei nza'hmien cing-nzengc, maiv 
lamh nqemh dorngx. 


1 Te^saa^lo^ni^gaa A 


1 Gorx-youz aac, setv mueiz aengx maaih deix waac gorngv. Yie mbuo 
njaaux jiex meih mbuo hnangv haaix nor yiem seix zaangc zoux horpc 
Tin-Hungh nyei hnyouv. Se hnangv ih zanc meih mbuo yiem nor. Mv baac 
ih zanc yie mbuo weic Ziouv Yesu tov meih mbuo yaac kuinx meih mbuo 
oix zuqc zoux jaa camv Dem faaux. 2 Meih mbuo hiuv dugv yie mbuo 
longc Ziouv Yesu nyei hatc maaz hnangv haaix nor paaiv ziangx meih 
mbuo. 3 Tin-Hungh nyei eix se hnangv naaiv. Ninh oix meih mbuo zoux 
cing-nzengc, simv nqoi hienx nyei sic. 4 Meih mbuo gorqv-mienh oix zuqc 
hiuv dugv hnangv haaix nor longc cing-nzengc nyei, taaih nyei za'eix gunv 
ganh nyei sin. 5 Maiv dungx sueih ganh nyei hnyouv hanc zoux, hnangv 
maiv sienx Tin-Hungh nyei mienh zoux nor. 6 Hnangv naaic, yiem naaiv 
deix sic, haaix dauh maiv dungx zoux dorngc fai zoux jiex ndaangc horpc 
zuqc zoux nyei bun ninh nyei gorx-youz. Naaiv deix waac zinh ndaangc 
yie mbuox jiex meih mbuo, yaac hniev-hniev nyei kuinx meih mbuo, weic 
zuqc haaix dauh zoux naaiv deix sic, wuov dauh ziouc zuqc Ziouv dingc 
zuiz aqv. 7 Tin-Hungh heuc mbuo daaih maiv zeiz weic zoux maiv 


cing-nzengc. Ninh oix mbuo zoux cing-nzengc nyei. 8 Hnangv naaic, haas 
dauh ngemh naaiv deix njaauz nyei waac, wuov dauh maiv zeiz ngemh 
baamh mienh se nqemh Tin-Hungh, dongh ceix Singx Lingh bun meih 
mbuo wuov dauh. 9 Gorngv taux hnamv gorx-youz nyei sic yie mbuo maiv 
zuqc fiev, weic zuqc meih mbuo ganh dugv Tin-Hungh njaaux liuz meih 
mbuo laanh oix zuqc hnangv haaix nor hnamv laanh. 10 Meih mbuo zungv 
hnangv naaiv nor hnamv yiem gormx Maa^si^ndo^nie Saengv nyei zuangx 
gorx-youz. Mv baac gorx-youz aac, yie mbuo kuinx meih mbuo oix zuqc 
jaa hnamv ninh mbuo camv jienv faaux. 11 Oix zuqc liepe dinge hnyouv 
zoux buonv-suonc mienh, goux ganh nyei nza'hmien yaac longc ganh nyei 
buoz zoux gong yungz maengc, hnangv zinh ndaangc yie mbuo mbuox 
meih mbuo wuov nor. 12 Hnangv naaiv nor zoux meih mbuo ziouc dugv 
ga'nyiec nyei mienh taaih meih mbuo, yaac maiv zuqc bangc haaix dauh 
duqv meih mbuo qiemx longc nyei ga'naaiv. 


Ziouv Yesu Aengx Daaih Nyei Ziangh Hoc 


13 Zuangx gorx-youz aac, yie mbuo oix meih mbuo zien-zien nyei hiuv 
dugv daic mingh nyei mienh hnangv haaix nor, weic bun meih mbuo maiv 
zuqc nzauh hnangv wuov deix maiv lamh hnamv nyei mienh nzauh nor. 14 
Yie mbuo sienx Yesu daic mingh aengx nangh daaih ziouc sienx 
Tin-Hungh yaac oix dorh yietc zungv sienx Yesu nyei mienh, dongh daic 
mingh wuov deix, caux jienv Yesu yietc jauv aengx daaih. 15 Ih zanc yie 
mbuo mbuox meih mbuo nyei se ziux Ziouv njaaux yie mbuo nyei waac. 
Ziouv aengx daaih wuov hnoi, mbuo corc ziangh jienv nyei mienh zungv 
maiv dugv mingh ndaangc daic mingh nyei mienh. 16 Wuov zanc Ziouv 
ganh ziouc yiem wuov tin-dorngh njiec daaih. Maaih qiex hatc mbui nyeli, 
aengx maaih fin-mienh bieiv nyei qiex yaac maaih Tin-Hungh nyei nzatc 
mbui. Siem liuz Giduc, daic mingh wuov deix, ziouc nangh ndaangc. 17 
Nga'haav mbuo corc ziangh jienv nyei mienh caux nangh daaih wuov deix 
ziouc faaux mingh yiem mbuonx gu'nyuoz buangh Ziouv yiem wuov 
ndaamv-lungh. Hnangv naaic, mbuo dugv yietc liuz caux Ziouv yiem. 18 
Weic naaiv oix zuqc longc naaiv deix waac laanh orn laanh nyei hnyouv. 


1 Te^saa^lo^ni^gaa 5 


1 Zuangx gorx-youz aac, gorngv taux naaiv deix sic haaix norm ziangh 
hoc haaix norm nyutc zeiv oix cuotv maiv zuqc fiev mbuox meih mbuo, 2 
weic zuqc meih mbuo mengh mengh over hiuv dugv Ziouv daaih nyei hnoi 
oix taux hnangv janx-zaqc lungh muonz zanc daaih wuov nor. 3 Zuangx 
mienh gorngv, “Taaix-baengh agv loh! Maiv zuqc gamh nziex aqy,” wuov 
zanc ninh mbuo ziouc liemh zeih zuqc mietc, hnangv m'sieqv dorn liemh 
zeih mun gu'nguaaz nor. Maiv haih biaux maiv ndutv. 4 Gorx-youz aac, 
meih mbuo maiv zeiz yiem hmuangx gu'nyuoz. Hnangv naaic, wuov norm 
hnoi maiv horpc zuqc taux hnangv janx-zaqc daaih nor. 5 Meih mbuo 
yietc zungv zoux yiem njang nyei mienh yaac guei lungh hnoi zanc. Mbuo 
maiv zeiz guei lungh muonz zanc fai zoux yiem hmuangx nyei mienh. 6 
Hnangv naaiv, mbuo maiv dungx hnangv nyiec nyei mienh m'njormh. Oix 
zuqc ging jienv hnyouv, gunv jienv ganh, 7 weic zuqc bueix m'njormh mei 
mienh se lungh muonz zanc m'njormh. Diuv nquin nyei mienh lungh muonz 
zanc nquin. 8 Mv baac mbuo guei lungh hnoi zanc, ziouc oix zuqc gunv 
duqv ganh. Oix zuqc longc sienx Yesu nyei hnyouv caux hnamv mienh 
nyei hnyouv zoux hlieqv-jaapv buang jienv la'kuotv. Yaac oix zuqc maaih 
lamh hnamv oix dugv njoux weic zoux hlieqv-muoc ndongx jienv. 9 
Tin-Hungh ginv mbuo daaih maiv zeiz weic oix bun mbuo zuqc ninh nouz. 
Ninh oix bun mbuo kaux Ziouv Yesu Giduc dugv njoux. 10 Giduc weic 
mbuo daic. Hnangv naaic, ninh aengx daaih wuov zanc, maiv gunv mbuo 
ziangh jienv fai daic mingh, ninh oix bun mbuo caux ninh yiem. 11 Weic 
naaiv oix zuqc laanh tengx laanh zungx gagv, laanh tengx laanh Ce jiez 
daaih, hnangv ih zanc meih mbuo zoux nyei nor. 


Setv Mueiz Waac 


12 Zuangx gorx-youz aac, yie mbuo tov meih mbuo oix zuqc taaih yiem 
meih mbuo mbu'ndongx cuotv gagv zoux gong nyei mienh, dongh weic 
Ziouv Yesu gunv meih mbuo, njaaux meih mbuo wuov deix. 13 Oix zuqc 
weic ninh mbuo zoux nyei gong longx-longx nyei taaih yaac hnamv ninh 


mbuo. Laanh yaac oix zuqc caux laanh baengh orn mei yiem. 14 Zuangx 
gorx-youz aac, yie mbuo tov meih mbuo oix zuqc kum mienh lueic 
mienh, oix zuqc tengx daamv faix nyei mienh zungx daamv, oix zuqc 
tengx mau nyei mienh, yaac oix zuqc longc noic daaix zuangx mienh. 15 
Oix zuqc faix fim, maiv dungx bun haaix dauh zoux orqv winh orgv. Mv 
baac laanh oix zuqc zanc-zanc lorz qangx zoux longx bun laanh yaac zoux 
longx bun zuangx mienh. 16 Oix zuqc zanc-zanc orn-lorgc. 17 Yaac oix 
zuqc maiv dingh liouh nyei daux gaux. 18 Yiem maanc sic oix zuqc laengz 
zingh Tin-Hungh. Meih mbuo caux Giduc Yesu juangc maengc ziangh, 
Tin-Hungh ziouc oix meih mbuo hnangv naaiv nor zoux. 19 Maiv dungx 
mborgv daic Singx Lingh nyei douz. 20 Maiv dungx mangc piex Singx 
Lingh bun mienh douc daaih nyei waac. 21 Oix zuqc seix mangc nyungc- 
nyungc. Longx nyei oix zuqc ei jienv zoux. 22 Nyungc-nyungc orgv nyei 
oix zuqc simv ngori. 23 Tov ceix baengh orn nyei Tin-Hungh bun meih 
mbuo cing-nzengc taux daauh, yaac beu jienv meih mbuo nyei lingh 
wuonh, meih mbuo nyei hnyouv, meih mbuo nyei sin, taux Ziouv Yesu 
Giduc aengx daaih wuov zanc ziouc maiv maaih dorngx ngemh. 24 Heuc 
meih mbuo daaih wuov dauh se ziepc zuoqv nyei. Ninh oix hnangv naaiv 
nor zoux ziangx. 25 Zuangx gorx-youz aac, tov meih mbuo tengx yie 
mbuo daux gaux. 26 Wuic buangh nyei ziangh hoc oix zuqc zoux hnyouv 
cing-nzengc zom hmien naaic baengh orn. 27 Yie longc Ziouv nyei hatc 
maaz mbuox meih mbuo, meih mbuo oix zuqc doqc naaiv zeiv fienx bun 
zuangx gorx-youz muangx. 28 Tov Ziouv Yesu Giduc ceix en bun meih 
mbuo. 


2 Te^saa^lo^ni^gaa 1 


1 Yie, Baulo, caux Silaa caux Ti^mo^tai fiev Dem bun Te^saa^lo^ni^gaa 
Zingh nyei jiu-baang, dongh mbuo nyei Zaangc Diex Tin-Hungh caux 
Ziouv Yesu Giduc me mienh. 2 Tov mbuo mei Zaangc Diex Tin-Hungh 
caux Ziouv Yesu Giduc ceix en ceix baengh orn bun meih mbuo. 


Giduc Daaih Wuov Zanc, Mienh Zuqc Siemv Zuiz 


3 Zuangx gorx-youz aac, yie mbuo oix zuqc zanc-zanc weic meih mbuo 
laengz zingh Tin-Hungh. Hnangv naaiv laengz zingh se horpc nyei, weic 
zuqc meih mbuo gunv zoux gunv sienx henv jienv faaux. Meih mbuo 
gorgv-mienh laanh yaac hnamv laanh gunv zoux gunv camv jienv faaux. 4 
Weic naaiv, yie mbuo yiem Tin-Hungh mei zuangx jiu-baang bungx 
waac-maux ceng meih mbuo. Yie mbuo ceng gorngv, maiv gunv meih 
mbuo zuqc mienh zoux doqc, buangh zuqc kouv, meih mbuo longc noic 
diev yaac sienx dugv wuonv. 5 Naaiv deix yietc zungv sic bun cing 
Tin-Hungh baengh fim nyei siemv mienh yaac biux mengh meih mbuo 
puix duqv yiem Tin-Hungh nyei guogv. Se weic naaiv norm guogv meih 
mbuo ih zanc zuqc siouc kouv. 6 Tin-Hungh se baengh fim nyei. Hoic 
meih mbuo zuqc kuonx naanh wuov deix mienh, Tin-Hungh oix winh bun 
ninh mbuo zugc kuonx naanh. 7 Ninh yaac oix bun meih mbuo buangh 
zuqc kuonx naanh nyei mienh caux yie mbuo lomh nzoih duqv baengh orn. 
Wuov zanc Ziouv Yesu caux jienv ninh maaih gagv nye fin-mienh yiem 
wuov lungh hinc cuotv, yiem hiaangx haic nyei douz gu'nyuoz. 8 Ziouv 
Yesu oix winh bun maiv nyiemc Tin-Hungh nyei mienh yaac maiv muangx 
Ziouv Yesu met kuv Dem wuov deix mienh zuqc dingc zuiz. 9 Ninh mbuo 
oix zuqc siouc zuiz, yietc liuz zuqc mietc, ngaegv Hem Ziouv nyei 
nza'hmien caux ninh njang-laangc nyei domh gagv, 10 dongh ninh daaih 
wuov hnoi weic bun ninh nyei zuangx mienh, se yietc zungv sienx ninh 
nyei mienh, ceng ninh, taaih ninh. Meih mbuo yaac oix caux jienv ninh 
mbuo ceng weic zuqc meih mbuo sienx yie mbuo zoux me) zorng-zengx 
waac. 11 Weic naaiv yie mbuo zanc-zanc tengx meih mbuo daux gaux tov 


mbuo nyei Tin-Hungh bun meih mbuo puix duqv ninh ginv daaih nye; 
mienh. Yaac tov ninh longc ninh nyei qaqv bun meih mbuo zoux ziangx 
meih mbuo maaih hnyouv zoux nyei kuv sic, caux ei meih mbuo nyei sienx 
fim zoux nyei gong. 12 Hnangv naaic, mbuo nyei Ziouv Yesu nyei mbuox 
ziouc dugv meih mbuo taaih, ninh yaac oix taaih meih mbuo. Naaiv se 
ziux mbuo nyei Tin-Hungh caux Ziouv Yesu Giduc nyei en. 


2 Te^saa^lo^ni^gaa 2 


1 Zuangx gorx-youz aac, gorngv taux mbuo nyei Ziouv Yesu Giduc aengx 
daaih yaac gorngv taux ninh oix siou zunv mbuo, bun mbuo caux ninh 
yiem, yie mbuo tov meih mbuo 2 maiv dungx hnyouv huaang hnyouv lunc, 
weic zuqc maaih deix mienh gorngv Zou daaih nyei hnoi taux liuz agv. 
Maiv gunv maaih mienh gorngv Singx Lingh bun yie mbuo douc waac, fai 
zunh daaih gorngv fai fiev fienx hnangv naaiv nor gorngv. 3 Maiv dungx 
bun haaix dauh longc haaix nyungc za'eix nduov meih mbuo. Wuov norm 
hnoi maiv gaengh taux, zungv oix zuqc maaih naaiv deix sic cuotv. Mienh 
oix ngaengc Dem Tin-Hungh, yaac maaih baamz leiz-latc wuov dauh hinc 
cuotv daaih, dongh zungv oix zuqc miete wuov dauh. 4 Ninh oix ngaengc 
jienv yaac ceng ganh gauh hlo jiex dongh mienh heuc zienh caux mienh 
zaangc nyei viet zungv. Ninh zungv oix zueiz jienv zaangc Tin-Hungh 
nyei biauv gu'nyuoz gorngv ninh ganh zoux Tin-Hungh. 5 Meih mbuo 
jangx maiv duqv fai? Yie caux meih mbuo yiem wuov zanc yie zungv 
zorgv naaiv deix sic mbuox meih mbuo mag. 6 Meih mbuo yaac bm 
dugv haaix nyungc dangv jienv maiv gaengh bun naaiv deix sic cuotv. 
Hnangv naaic, taux ziangh hoc, baamz leiz-latc wuov dauh ziouc hinc 
cuotv daaih aqv. 7 Ih zanc baamz leiz-latc nyei qaqv beic ndiev zoux gong, 
mv baac dangv Dem naaiv deix gagv wuov dauh oix dangv jienv mingh 
taux Tin-Hungh dorh ninh cuotv mingh. 8 Taux wuov zanc baamz leiz-latc 
wuov dauh oix hinc cuotv daaih. Mv baac Ziouv Yesu aengx njiec daaih 
wuov zanc, Yesu ziouc longc yiem nzuih biomv cuotv nyei qiex daix wuov 
dauh, yaac longc njiec daaih wuov zanc maaih nyei njang-laangc mer 
nzengc ninh. 9 Baamz leiz-latc wuov dauh daaih wuov zanc se ziux 


Saadaan zoux nyei gong, yaac maaih Saadaan nyei gagv zoux nyungc- 
nyungc jaav nyei jangx-hoc caux mbuoqc horngh nyei sic. 10 Ninh yaac 
oix longc nyungc-nyungc guv guaix nyei orqv za'eix nduov oix zuqc miete 
nyei mienh. Ninh mbuo zuqc miete weic zuqc ninh mbuo maiv hnamv zien 
leiz ziouc maiv dugv njoux. 11 Weic naaiv Tin-Hungh bun ninh mbuo zuge 
nduov mienh zoux dorngc nyei gagv gunv Hem, nduov ninh mbuo sienx 
jaav nyei. 12 Hnangv naaic, maiv sienx zien leiz, daaux nzuonx a'hneiv 
ZOUZ zuiz nyei zuangx mienh, zungv oix zuqc dingc zuiz aqv. 


Tin-Hungh Ginv Meih Mbuo Daaih Dugv Njoux 


13 Ziouv hnamv nyei zuangx gorx-youz aac, yie mbuo oix zuqc zanc-zanc 
weic meih mbuo laengz zingh Tin-Hungh, weic zuqc yiem gorn Tin-Hungh 
ginv meih mbuo weic bun meih mbuo dugv njoux. Meih mbuo dugv njoux 
se weic meih mbuo kaux Singx Lingh bun meih mbuo benx Tin-Hungh 
nyei cing-nzengc mienh, yaac weic meih mbuo sienx zien leiz. 14 
Tin-Hungh longc yie mbuo zunh nyei kuv fienx heuc meih mbuo daaih 
sienx. Yaac heuc meih mbuo daaih weic dugv buonc mbuo me Ziouv 
Yesu Giduc nyei njang-laangc. 15 Gorx-youz aac, oix zuqc sienx wuonv, 
maiv dungx bungx ndortv yie mbuo njaaux nyei zien leiz, maiv gunv yie 
mbuo zunh nyei waac fai fiev fienx njaaux nyei waac. 16 Tov mbuo nyei 
Ziouv Yesu Giduc ganh caux mbuo nyei Zaangc Diex Tin-Hungh, dongh 
hnamv mbuo, yaac cer en yietc liuz orn mbuo nyei hnyouv, yaac bun 
longx haic nyei maaih lamh hnamv, wuov dauh, 17 orn meih mbuo nyei 
hnyouv yaac liepc wuom meih mbuo weic zoux nyungc-nyungc kuv sic 
yaac gorngv nyungc-nyungc kuv waac. 


21 Te^saa^lo^ni^gaa 3 


1 Zuangx gorx-youz aac, setv mueiz aengx maaih deix waac. Tov meih 
mbuo tengx yie mbuo daux gaux weic bun Ziouv nyei doz siepv-siepv nyei 
zunh dugv nqoi yaac dugv mienh taaih hnangv meih mbuo taaih nor. 2 
Yaac tov Tin-Hungh njoux yie mbuo leih ndutv waaic haic, orqv haic nyei 


mienh, weic zuqc maiv zeiz dauh dauh mienh maaih sienx fim. 3 Mv baac 
Ziouv se ziepc zuogv nyei. Ninh oix tengx meih mbuo maaih gagv yaac 
beu jienv maiv bun hiuang orqv wuov dauh hoic meih mbuo. 4 Ziouv bun 
yie mbuo haih bungx dugv hnyouv meih mbuo. Yie mbuo sienx dingc, 
dongh yie mbuo mbuox meih mbuo zoux nyei, meih mbuo za'gengh zoux 
yaac oix zoux jienv mingh. 5 Tov Zou yienz meih mbuo, bun meih mbuo 
maaih hnyouv hnamv Tin-Hungh, yaac bun meih mbuo maaih Giduc bun 
nyei noic. 


Kuinz Mienh Maiv Dungx Lueic 


6 Zuangx gorx-youz aac, yie mbuo dengv Ziouv Yesu Giduc nyei mbuox 
hatc meih mbuo, haaix dauh gorx-youz lueic haic, maiv oix zoux gong 
yaac maiv gan yie mbuo njaaux jiex meih mbuo wuov deix waac, meih 
mbuo oix zuqc simv nqoi. 7 Meih mbuo ganh bm dugv meih mbuo oix 
zuqc hnangv haaix nor zuotc yie mbuo nyei nyungc zoux. Yie mbuo caux 
meih mbuo yiem wuov zanc yie mbuo maiv lueic. 8 Yie mbuo yaac maiv 
nyanc haaix dauh nyei baeqc hnaangx, maiv cuotv nyaanh. Daaux nzuonx 
yie mbuo hnoi-hnoi muonz-muonz zoux gong kouv haic weic maiv oix feix 
luic meih mbuo haate dauh. 9 Yie mbuo hnangv naaiv nor zoux, maiv zeiz 
weic zuqc maiy maaih leiz heuc mienh juang yie mbuo, se yie mbuo oix 
zoux nyungc zeiv bun meih mbuo zuotc. 10 Yie mbuo caux meih mbuo 
yiem wuov zanc yie mbuo mbuox meih mbuo, “Se gorngv haaix dauh 
maiv kangv zoux gong, maiv dungx bun hnaangx ninh nyanc.” 11 Yie 
mbuo hnangv naaiv nor gorngv weic zuqc yie mbuo haiz mienh gorngv, 
yiem meih mbuo naaic maaih deix mienh lueic haic, maiv zoux gong. 
Kungx mingh la'nyauv mienh zoux nyei sic hnangv. 12 Yie mbuo dengv 
Ziouv Yesu Giduc nyei mbuox hatc naaiv nyunge mienh yaac kum ninh 
mbuo oix zuqc zoux suonc nyei, jienh zoux gong weic yungz ganh mei 
maengc. 13 Gorx-youz aac, meih mbuo zoux kuv sic, maiv dungx hnyouv 
namx. 14 Se gorngv yiem meih mbuo naaic haaix dauh mam muangx yie 
mbuo fiev naaiv zeiv fienx nyei waac, oix zuqc jangx Dem ninh, yaac maiv 
dungx caux ninh jiu tong weic bun ninh nyaiv. 15 Mv baac maiv dungx 


funx ninh zoux win-wangv. Daaux nzuonx oix zuqc kuinx ninh hnangv 
kuinx gorx-youz nor. 


Setv Mueiz Waac 


16 Tov eem baengh orn mei Ziouv ganh zanc-zanc yiem nyungc-nyungc 
jauv ceix baengh orn bun meih mbuo. Tov Ziouv caux meih mbuo zuangx 
mienh yiem. 17 Yie ganh nanv batv fiev naaiv deix waac, “Yie, Baulo, 
jangx taux meih mbuo.” Yie fiev nyei zeiv-zeiv Dem maaih naaiv deix 
waac zoux jangx-hoc. Yie ganh nyei nzaangc-waeqc yaac hnangv naaiv 
nor fiev. 18 Tov Ziouv Yesu Giduc ces en bun meih mbuo zuangx mienh. 


1 Ti^mo^tai 1 


1 Yie, Baulo, ziux mbuo nyei Njoux Ziouv Tin-Hungh caux bun mbuo 
maaih lamh hnamv nyei Giduc Yesu nyei lingc zoux Giduc Yesu nyei 
gong-zoh. 2 Yie fiev fienx bun Ti^mo^tai, dongh weic mbuo sienx Ziouv 
dorngx zoux yie nyei cien dorn wuov dauh. Tov Zaangc Diex Tin-Hungh, 
yaac tov mbuo nyei Ziouv Giduc Yesu korv-lienh meih, ceix en ceix 
baengh orn bun meih. 


Kuinx Ti^mo^tai Faix Fim Jaav Leiz 


3 Yie kuinx meih yiem njiec E^fe^so Zingh hnangv zinh ndaangc yie oix 
mingh Maa^si^ndo^nie wuov zanc yie kuinx meih nor. Yiem naaic maaih 
deix mienh zunh jaav doz-leiz, yie yaac oix meih hatc jienv maiv dungx 
bun ninh mbuo njaaux. 4 Oix zuqc mbuox ninh mbuo guangc, maiv dungx 
bun hnyouv nzamc loz-hnoi nyei gouv-laic caux loz-hnoi ong-taaix nyei 
douh zong maiv haih jomc, doic jiex doic nyei mbuox. Naaiv deix sic 
kungx zoux gorn bun mienh nzaeng mingh nzaeng daaih hnangv, maiv 
tengx mienh sienx longx, haih hiuv duqv Tin-Hungh nyei za'eix. 5 Yie 
hnangv naaiv nor hatc se weic bun meih mbuo laanh hnamv laanh. Laanh 
hnangv naaiv hnamv laanh oix zuqc longc cing-nzengc nyei hnyouv, longc 
kuv laangh fim, yaac zien-zien nyei sienx. 6 Mv baac maaih deix mienh 
guangc naaiv deix jauv mingh pien, kungx nzaeng maiv lamh longc nyei 
sic hnangv. 7 Ninh mbuo oix zoux fin-saeng njaaux Tin-Hungh nyei 
leiz-latc mv baac ninh mbuo gorngv nyei waac ninh mbuo ganh maiv 
mengh baeqc. Ninh mbuo ngaengc jienv gorngv nyei sic ninh mbuo ganh 
zungv maiv bieqc hnyouv. 8 Se gorngv mienh longc dugv horpc nor, mbuo 
hiuv dugv leiz-latc se longx nyei. 9 Mv baac oix zuqc jangx jienv leiz-latc 
se maiv zeiz weic kuv mienh liepc daaih. Leiz-latc liepc daaih weic mienh 
waaic mienh caux maiv muangx leiz nyei mienh, aengx caux maiv gan 
Tin-Hungh met, baamz zuiz nyei, maiv cing-nzengc nyei, caux mangc piex 
Tin-Hungh nyei, daix die daix maa nyei, caux daix mienh nyei mienh, 10 
maiv luonx horngc nyei, m'jangc biens m'jangc nyei mienh, nimc mienh 


maaic nyei, caux gorngv-baegc nyei, zoux jaav zorng-zengx nyei, yaac 
weic yletc zungv ngaengc zien doz-leiz nyei mienh. 11 Naaiv zien doz-leiz 
se horpc zuqc ceng nyei Tin-Hungh jiu bun yie zunh wuov nyungc njang- 
laangc nyei kuv fienx. 


Baulo Laengz Zingh Weic Zuqc Tin-Hungh Korv-Lienh Ninh 


12 Yie laengz zingh mbuo nyei Ziouv Giduc Yesu, dongh ceix gagv bun 
yie wuov dauh, weic zuqc ninh funx yie ziepc zuoqv nyei ziouc paaiv yie 
zoux ninh nyei gong. 13 Maiv gunv zinh ndaangc yie ki ninh, zoux dogo 
gorngv doqc ninh, Tin-Hungh korv-lienh yie weic 2u0C wuov zanc yie 
maiv gaengh sienx Giduc, yie ganh zoux mei yie yaac maiv bm, 14 
Mbuo me Ziouv ceix en camv-camv nyei ziouc bun yie kaux Giduc Yesu 
maaih sienx fim yaac maaih hnamv mienh nyei hnyouv. 15 Giduc Yesu 
njiec baamh gen weic njoux zuiz-mienh. Naaiv joux waac za'gengh zien 
haic, puix duqv maanc mienh sienx. Yietc zungv zuiz-mienh yie ganh yaac 
zoux gauh waaic jiex wuov dauh. 16 Mv baac Tin-Hungh korv-lienh yie, 
weic bun Giduc Yesu yiem yie bun cing ninh maaih nyei yietc zungv noic. 
Hnangv naaic, maiv gunv yie zoux gauh waaic jiex nyei zuiz-mienh, naaiv 
zoux nyungc zeiv bun nga'haav daaih sienx ninh, dugv yietc liuz mei 
maengc nyei mienh. 17 Oix zuqc taaih yietc luz yiem nyei Hungh Diex, 
dongh maiv haih daic, mbuo mangc maiv buatc nyei nduqc dauh 
Tin-Hungh. Yaac oix zuqc yietc liuz ceng taux maanc gouv maanc doic. 
Aamen. 18 Yie nyei dorn, Ti^mo^tai aah! Yie ih zanc heuc meih zoux mei 
se ziux zinh ndaangc mienh douc daaih gorngv taux meih wuov deix 
waac, weic bun meih longc wuov deix waac zoux wuoqc ginc mborgv 
longx nyei jaax. 19 Oix zuqc zanc-zanc sienx longx yaac maaih kuv laangh 
fim. Maaih deix mienh waaic laangh fim, ninh mbuo nyei sienx fim ziouc 
ndortv nzengc mi'aqv. 20 Naaiv nyungc mienh maaih i dauh, mbuox heuc 
Hi^me^ne^atc caux Aa^lekv^saan^nde. Yie zorqv ninh mbuo jiu bun 
Saadaan mr'agv, weic njaaux ninh mbuo maiv dungx ki Tin-Hungh. 


1 Ti^mo^tai 2 


1 Hnangv mam, da'yietv yie kuinx meih oix zuqc tengx maanc mienh tov 
Tin-Hungh. Oix zuqc weic ninh mbuo daux gaux, jouh Tin-Hungh, laengz 
zingh Tin-Hungh. 2 Yaac oix zuqc weic zuangx hungh diex caux viet 
zungv zoux hlo gunv baegc fingx wuov deix daux gaux, bun mbuo maiv 
maaih sic, taaix-baengh nyei yiem, ziouc haih longx-longx nyei zaangc 
Tin-Hungh, laanh yaac taaih laanh. 3 Hnangv naaiv daux gaux se longx 
nyei, yaac horpc mbuo nyei Njoux Ziouv Tin-Hungh. 4 Tin-Hungh oix 
maanc mienh dugv njoux yaac oix ninh mbuo hiuv dugv zien leiz. 5 Wee 
zuqc maaih nduqc dauh Tin-Hungh hnangv. Yaac maaih nduqc dauh yiem 
Tin-Hungh caux mienh mbu'ndongx zoux mbu'ndongx mienh, se Giduc 
Yesu, dongh benx baamh mienh wuov dauh. 6 Giduc Yesu siev ninh ganh 
nyei maengc weic zuoqc maanc mienh nzuonx. Taux horpc nyei ziangh 
hoc ninh hnangv naaiv nor zoux bun cing Tin-Hungh oix maanc mienh 
dugv njoux. 7 Weic naaiv Tin-Hungh paaiv yie zou zunh doz mienh yaac 
paaiv yie zoux gong-zoh, zoux fin-saeng njaaux maanc fingx Janx sienx 
Yesu, yaac hiuv duqv zien leiz. Naaiv yie maiv gorngv-baeqc. Yie gorngv 
zien nyeli. $ Yie oix yiem norm-norm dorngx nyei m'jangc dorn sung jiez 
cing-nzengc nyei buoz daux gaux, yaac maiv qiex jiez, maiv nzaeng jaax. 9 
Yie yaac oix m'siegv dorn zuqv zong horngh lui-houx. Maiv dungx zorng 
weic saaix-liangz mienh, yaac maiv dungx gitv mba'biei mbinz, fai longc 
jaaix nyei la'bieiv-zou, fai jiem, fai longc jaaix haic nyei lui-houx zorng sin. 
10 M'siegv dorn oix zuge zoux kuv sic weic zorng ganh. Naaiv se puix 
nyiemc sienx Tin-Hungh nyei m'sieqv dorn zoux mei sic. 11 Hogc doz-leiz 
nyei ziangh hoc, m'sieqv dorn oix zuqc nzieqc nzingz yaac hnyouv suonc 
nyei. 12 Yie maiv bun m'sieqv dorn njaaux fai longc hatc maaz gunv 
m'jangc dorn. M'siegv dorn oix zuqc nzieqc nzingz nyeli, 13 weic zuqc 
Tin-Hungh zem Aa^ndam ndaangc, nga'haav cingx zeix Haawaa. 14 Zuqc 
nduov mei se maiv zeiz Aa^ndam. Zuqc nduov mei se m'sieqv dorn, ninh 
ziouc baamz zuiz aqv. 15 Mv baac weic zuqc m'sieqv dorn yungz 
gu'nguaaz, se gorngv zanc-zanc sienx longx, maaih hnyouv hnamv mienh, 
zoux cing-nzengc yaac gunv dugv ganh, ninh mbuo ziouc dugv njoux. 


1 Ti^mo^tai 3 


1 Naaiv joux waac se za'gengh zien nyei. "Haas dauh maaih hnyouv oix 
zoux jiu-baang nyei mienh gox, wuov dauh oix zoux nyei se longx haic 
nyei gong.” 2 Jiu-baang nyei mienh gox oix zuqc zoux maiv maaih dorngx 
daanh nyei mienh, kungx longc nduqc dauh auv, haih zanv ganh, gunv 
dugv ganh, zoux dorh leiz nyei mienh, maaih hnyouv zipv kaegv, yaac 
haih njaaux mienh. 3 Ninh maiv hengx hopv diuv, maiv zoux ciouv 
mborgv mienh, hnyouv suonc nyei, maiv oix caux mienh nzaeng jaax, yaac 
maiv mauv nyaanh. 4 Oix zuqc haih gunv dugv longx ganh nyei hmuangv 
doic, njaaux ganh nyei fu'jueiv taaih ninh, muangx ninh nyei waac. 5 Se 
gorngv mienh maiv haih gunv dugv ganh nyei hmuangv doic, ninh hnangv 
haaix nor haih goux Tin-Hungh nyei jiu-baang? 6 Siang-sienx nyei mienh 
maiv horpc zuqc zoux jiu-baang nyei mienh gox. Nzauh heix ninh haih 
ceng-hlo ziouc zuqc dinge zuiz, hnangv mem nyei hungh zuqc dingc zuiz 
wuov nor. 7 Zoux mienh gox nyei mienh oix zuqc dongh jiu-baang 
ga'nyiec nyei mienh funx mengh hoc longx nyei mienh. Ninh ziouc maiv 
zuqc mienh daanh yaac maiv zuqc mienv nyei hungh zaeng koux hlopv 
ninh. 


Jiu-Baang Nyei Borng-Buoz Mienh 


8 Jiu-baang nyei borng-buoz mienh fih hnangv. Oix zuqc benx mienh Gah 
nyei mienh, ninh mbuo gorngv nyei waac haih kaux dugv zuqc, maiv 
hengx hopv diuv, yaac maiv mauv zinh zoih. 9 Ninh mbuo oix zuqc longc 
cing-nzengc nyei laangh fim sienx wuonv Tin-Hungh bun mbiaangz yaangh 
cuotv daaih me zien leiz. 10 Haaix dauh oix zoux borng-buoz mienh oix 
zuqc seix ninh mbuo ndaangc. Buatc ninh mbuo maiv maaih dorngx daanh 
nor, gunv paaiv ninh mbuo zoux naaiv nyungc gong agv. 11 Fu-sux Ziouv 
nyei m'sieqv dorn yaac fih hnangv nyei oix zuqc maaih mengh dauh longx, 
maiv gorngv waac-huv, haih zanv duqv ganh, yiem maanc sic yaac zoux 
hnyouv zingx nyei mienh. 12 Borng-buoz mienh oix zuqc longc nduqc 
dauh auv hnangv, yaac haih gunv dugv longx ganh nyei fu'jueiv caux biauv 
zong mienh. 13 Ninh mbuo zoux duqv gong longx ziouc dugv mienh taaih 
yaac dugv bungx laangc me zunh ninh mbuo sienx Giduc Yesu nyei 


jauv-louc. 
Mbiaangx Yaangh Cuotv Daaih Nyei Sic Za'gengh Hlo Haic 


14 Yie hnamv daaih maiv nangc lauh yie oix mingh meih naaic, mv baac 
yie fiev naaiv zeiv Dem bun meih hiuv dugv naaiv deix sic ndaangc. 15 
Hnangv naaic, se gorngv maaih haaix nyungc zorv yie, meih ziouc hiuv 
dugv Tin-Hungh me biauv zong mienh, dongh ziangh jienv nyei 
Tin-Hungh nyei jiu-baang, oix zuqc hnangv haaix nor yiem. Jiu-baang zoux 
zien leiz nyei ndiouh caux gorn-ndogv. 16 Mbuo oix zuqc nyiemc mbuo 
sienx nyei jauv mbiaangx yaangh cuotv daaih nyei sic za'gengh hlo haic 
aqv. Ninh hinc cuotv benx dauh baamh mienh, Singx Lingh biux mengh 
ninh horpc nzengc, fin-mienh yaac dugv buatc ninh, maaih mienh zunh 
ninh nyei jauv bun maanc fingx muangx, lungh ndiev norm-norm dorngx 
maaih mienh sienx ninh, Tin-Hungh yaac zipv ninh faaux taux njang-laangc 
nyei dorngx. 


1 Ti^mo^tai 4 


1 Singx Lingh mengh mengh nyei gorngv, nqa'haav hingv maaih deix 
mienh oix guangc ninh mbuo sienx nyei jauv, muangx mienv nduov ninh 
mbuo yaac gan mienv njaaux nyei jauv. 2 Beih zagc hnyouv njuotv nyei 
mienh longc gorngv-baeqc nyei waac nduov weic zuqc ninh mbuo mei 
laangh fim hnangv buov hliegv naatv daic mi'aqv. 3 Ninh mbuo maiv bun 
mienh dorng jaa, yaac hatc mienh maaih deix nyanc hopv oix zuqc gec. 
Mv baac naaiv deix nyanc hopv Tin-Hungh zeix daaih bun sienx nyei caux 
hiuv dugv zien leiz nyei mienh laengz zingh liuz, nyanc dugv agv. 4 Weic 
zuqc Tin-Hungh zem daaih nyei ga'naaiv, nyungc-nyungc se longx nyeli, 
maiv zuqc ngemh haaix nyungc. Da'faanh laengz zingh liuz Tin-Hungh, 
nyungc-nyungc nyanc dugv nyei, 5 weic zuqc Tin-Hungh nyei waac caux 
mbuo daux gaux nyei waac bun nyungc-nyungc cing-nzengc daaih. 


Giduc Yesu Nyei Kuv Bou 


6 Se gorngv meih zorgv naaiv deix jauv mbuoz gorx-youz mbuo, meih 
ziouc zoux Giduc Yesu nyei kuv bou. Yaac maaih meih aen nyei zien 
leiz caux meih gan nyei kuv doz-leiz yungz ganh nyei lingh wuonh. 7 Oix 
zuqc simv nqoi maiv sienx Tin-Hungh wuov deix mienh nyei gouv-laic. 
Yaac oix zuqc hoqc linc gan longx Tin-Hungh. 8 Hoqc linc sin zaangc nyei 
gagv haih tengx dugv nyungc baav. Mv baac hoqc linc gan longx 
Tin-Hungh weic nyungc-nyungc maaih lamh longc, yaac tengx naaiv seix 
caux nqa'haav hingv wuov seix. 9 Naaiv joux waac za'gengh zien nyei, 
puix dugv maanc mienh sienx. 10 Weic naaiv yie mbuo zoux gong kouv, 
diev kouv, weic zuqc yie mbuo maaih lamh hnamv dorngz yiem ziangh 
jienv nyei Tin-Hungh, ninh zoux maanc mienh nyei Njoux Ziouv, yaac 
lengc jeiv nyei zoux sienx ninh wuov deix mienh nyei Njoux Ziouv. 11 
Naaiv deix sic meih oix zuqc hatc mienh, njaaux mienh. 12 Maiv dungx 
bun haaix dauh laaix meih hnyangx-jeiv lunx mange faix meih. Daaux 
nzuonx oix zuqc zoux nyungc zeiv longx, bun sienx nyei zuangx mienh 
zuotc meih gorngv nyei waac caux zoux nyei sic, meih hnangv haaix nor 
hnamv mienh, hnangv haaix nor sienx Yesu yaac zoux cing-nzengc mienh. 
13 Oix zuqc longc hnyouv dorng zuangx doqc Ging-Sou, zunh doz, njaaux 
mienh, yaac zoux jienv mingh zuov yie taux meih naaic. 14 Maiv dungx 
bungx lorx meih zipv daaih nyei zingh nyeic, dongh zuangx mienh gox 
maan jienv meih, yaac maaih mienh douc Tin-Hungh nyei waac wuov zanc 
meih duqv daaih mei zingh mec 15 Naaiv deix jauv oix zuqc liepc fiem 
liepc eix jorm hnyouv zoux, weic bun zuangx mienh buatc meih bieqc 
bouc. 16 Oix zuqc faix fim longx-longx nyei goux jieny ganh caux ganh 
njaaux nyei doz-leiz. Meih longc hnyouv zoux nor, meih ziouc njoux ganh 
yaac njoux muangx meih nyei waac wuov deix mienh. 


1 Ti^mo^tai 5 


1 Maiv dungx hemx mienh gox mienh. Oix zuge kuinx ninh hnangv kuinx 
ganh me die nor. Oix zuqc kumm hnyangx-jeiv lunx nyei wuov deix 
hnangv ganh nyei gorx, ganh nyei youz nor. 2 Hnyangx-jeiv gox wuov 
deix m'siegv dorn oix zuqc kuinx hnangv ganh nyei maa. Gauh lunx wuov 


der oix zuqc kuinz hnangv ganh nyei dorc, ganh nyei muoc, yaac oix 
zuqc zoux hnyouv cing-nzengc daaix ninh mbuo. 3 Oix zuqc taaih gem 
maiv lamh kaux dorngx nyei auv-guaav. 4 Haaix dauh auv-guaav maaih 
dorn-jueiv fun-faqv, ninh nyei dorn-jueiv fun-fagv da'yietv oix zuqc hogc ei 
jienv ninh mbuo sienx nyei jauv zoux, goux ganh nyei hmuangv doic. 
Hnangv naaic haih winh ninh mbuo ong gux diex maac nyei en-zingh, weic 
zuqc hnangv naaiv zoux se horpc Tin-Hungh nyei hnyouv. 5 Mv baac 
dongh maiv lamh kaux dorngx nyei auv-guaav-ndoqc, ninh yiem 
Tin-Hungh maaih lamh hnamv ziouc hnoi-hnoi muonz-muonz tov 
Tin-Hungh tengx. 6 Kungx hnamv oix ganh duqv njien-youh mei 
auv-guaav, ninh ziangh jienv mv baac dorngx daic mi'aqv. 7 Oix zuqc 
hnangv naaiv nor njaaux zuangx mienh cingx daaih maiv maaih haaix dauh 
zuqc daanh. 8 Se gorngv haaix dauh maiv goux ganh mei cien-ceqy, lenge 
jeiv goux ganh nyei hmuangv doic, wuov dauh se ngaengc zien doz aqy. 
Ninh zungv gauh waaic jiex maiv sienx Yesu nyei mienh. 9 Auv-guaav oix 
zuqc buangv luoqc ziepc hnyangx yaac longc jiex nduqc torngz ngoz 
hnangv cingx daaih faaux mbuox yiem auv-guaav daan. 10 Ninh yaac oix 
zuqc maaih mengh dauh zoux kuv sic, dorh longx ninh nyei fu'jueiv, maaih 
hnyouv zipv kaegv, tengx Giduc Mienh nzaaux jiex zaux, tengx jiex 
ndortv naanc mienh, yaac jienh cuotv fim zoux nyungc-nyungc kuv sic, 
cingx dugv faaux mbuox yiem auv-guaav daan. 11 Lunx wuov deix 
auv-guaav, maiv dungx faaux mbuox yiem auv-guaav daan, weic zuqc 
ninh mbuo aengx haiz oix dorng jaa ziouc guangc Giduc mragv. 12 
Hnangv naaic, ninh mbuo zuqc dinge zuiz weic zuqc ninh mbuo maiv ei 
zinh ndaangc ninh mbuo laengz jiex nyei ngaengc waac. 13 Ninh mbuo 
yaac hoqc saau laangz guangc ziangh hoc bieqc naaiv norm biauv, cuotv 
wuov norm biauv. Maiv daan mbuoqc naaiv hnangv, ninh mbuo yaac 
gorngv waac-huv, laamh zouh mienh me sic, maiv horpc zuqc gorngv 
nyei yaac gorngv. 14 Weic naaiv yie oix lunx wuov deix auv-guaav aengx 
longc nqox, yungz fu'jueiv, zaangv longx jaa, bun mbuo nyei win-wangv 
maiv maaih dorngx daanh. 15 Maaih deix auv-guaav-lunx zungv huin 
ngaang gan Saadaan mi'aqv. 16 Se gorngv sienx Yesu nyei m'siegv dorn 
maaih muoz-doic cien-ceqv zoux auv-guaav, ninh oix zuqc goux, maiv 


dungx feix luic jiu-baang, weic bun jiu-baang haih tengx za'gengh maiv 
lamh kaux me auv-guaav. 17 Gunv duqv jiu-baang longx wuov deix 
mienh gox, lengc jeiv nyei jienh zunh doz caux njaaux mienh wuov deix, 
oix zuqc funx puix duqv zipv sung-gouv nyei fin-kouv. 18 Weic zuge 
Ging-Sou gorngv, “Ngongh linc mbiauh nyei ziangh hoc maiv dungx dou 
ngongh nyei nzuih baengx.” Yaac gorngv, “Zoux gong nyei mienh horpc 
zuqc dugv gong-zinh.” 19 Se gorngv maaih haat dauh gox jiu-baang mei 
mienh gox, cuotv liuz maaih i ziex laanh zorng-zengx mienh, maiv dungx 
sienx. 20 Se gorngv haaix laanh jiu-baang nyei mienh gox zanc-zanc 
baamz zuiz, oix zuqc dorng jienv zuangx mienh gorngv ninh, weic bun 
zuangx mienh gamh nziex. 21 Yie dorng jienv Tin-Hungh caux Giduc 
Yesu caux ginv daaih nyei zuangx fin-mienh longx-longx kuinx meih, oix 
zuqc ei jienv yie mbuox meih naaiv deix waac. Yaac oix zuqc baengh fim 
nyei zoux, maiv dungx mangc haaix dauh nyei hmien. 22 Maiv dungx 
huaang jienv maan haaix dauh weic orn ninh. Maiv dungx caux haaix dauh 
maaih buonc zoux zuiz. Oix zuqc goux ganh zoux cing-nzengc mienh. 23 
Yangh naaiv jiex, maiv dungx kungx hopv wuom hnangv. Oix zuqc hopv 
deix baav a'ngunc diuv tengx meih mei ga'sie weic zuqc meih butv baengc 
maqc haic. 24 Maaih deix mienh baamz nyei zuiz se nqaengc nyei, bun 
cing ninh mbuo zungv zuqc dingc zuiz agv. Mv baac maaih deix mienh 
baamz nyei zuiz nga'haav cingx daaih buatc dugv mengh. 25 Fih hnangv 
nyei, kuv sic se buatc dugv ngaengc nyei. Maiv nqaengc wuov deix zungv 
bingx maiv jienv. 


1 Ti^mo^tai 6 


1 Zoux nouh wuov deix oix zuqc yiem nyungc-nyungc sic taaih ganh mei 
ziouv, weic maiv bun haaix dauh gorngv dogc Tin-Hungh nyei mbuox 
caux yie mbuo zunh mei leiz. 2 Haaix dauh nouh maaih sienx Yesu nyei 
ziouv, maiv dungx mangc piex, weic zuqc ninh mei ziouv zoux sienx Yesu 
nyei gorx-youz. Daaux nzuonx zungv 013 zuqc fu-sux gauh longx, weic 
zuqc ninh fu-sux wuov dauh ziouv se sienx Yesu nyei mienh yaac zoux 
ninh hnamv nyei gorx-youz. Naaiv deix sic meih oix zuqc njaaux mienh, 


kuinx ninh mbuo ei jienv zoux. 
Njaaux Jaav Leiz Nyei Mienh 


3 Haaix dauh njaaux ganh nyungc doz-leiz, leiz yaac maiv doix mbuo nyei 
Ziouv Yesu Giduc nyei zien waac yaac maiv njaaux mienh gan longx 
Tin-Hungh, 4 wuov dauh ceng ganh hlo hnangv, maiv hiuv haaix nyungc. 
Ninh kungx oix nzaeng waac nzaeng leiz hnangv butv inv nor, ziouc maaih 
mueic jieqv nyei sic, nzaeng jaax, gorngv dogc mienh, maaih hnyouv nyeiv 
Orgv sic. 5 Naaiv nyungc mienh zanc-zanc nzaeng nyinh cox nyouz, weic 
zuqc ninh mbuo waaic haic, zien leiz maiv yiem ninh mbuo mer hnyouv. 
Ninh mbuo laaic gan Tin-Hungh se bun mienh maaih jauv butv zoih. 


Zien Butv-Zoih Mienh 


6 Haaix dauh gan longx Tin-Hungh yaac buangv hnyouv ninh maaih nyei, 
wuov dauh za'gengh butv zoih. 7 Mbuo maiv dugv dorh haaix nyungc 
bieqc naaiv baamh gen. Mbuo cuotv baamh gen yaac maiv haih dorh haaix 
nyungc mingh. 8 Hnangv naaic, da'faanh mbuo maaih nyanc maaih hopv, 
maaih lui-houx zugv, oix zuqc buangv hnyouv agv. 9 Mv baac mauv oix 
butv zoih wuov deix mienh zuqc nduov baamz zuiz, zuqc koux hlopv 
jienv. Ninh mbuo nyei hnyouv hanc dorh ninh mbuo ei camv-nyungc 
hngongx haic, haih hoic mienh nyei za'eix, ninh mbuo ziouc zuqc ndortv 
nzengc, qui nzengc. 10 Weic zuqc mauv zinh mauv nyaanh se nyungc- 
nyungc orqy sic nyei gorn. Laaix mauv zinh nyaanh maaih deix mienh leih 
ninh mbuo sienx nyei jauv ziouc zoux bun ganh zuqc nzauh camy, hnangv 
maaih nzuqc baqv Hem mba'nziu nor. 


Baulo Hatc Ti^mo^tai Zoux Camv-Nyungc 


11 Ti^mo^tai aah! Meih zoux Tin-Hungh nyei mienh ziouc oix zuqc biaux 
nqoi naaiv deix yietc zungv sic. Oix zuqc hungx mingh zoux horpc mei 
jauv, gan longx Tin-Hungh, sienx longx, hnamv mienh, longc noic diev 
yaac zoux hnyouv suonc. 12 Oix zuqc njiec gagv weic mbuo sienx nyei 


jauv mborgv longx nyei jaax, caangv dugv yietc liuz nyei maengc, weic 
zuqc meih dorng jienv zorng-zengx mienh camv longx-longx nyei nyiemc 
Yesu wuov zanc, Tin-Hungh heuc meih zipv yietc liuz nyei maengc. 13 
Yie dorng jienv Tin-Hungh, dongh bun maanc muotc ziangh Hem wuov 
dauh, yaac dorng jienv Giduc Yesu, dongh yiem Born^ti^ate Bilaatv mei 
nza'hmien longx-longx nyei weic zien leiz zoux zorng-zengx wuov dauh, 
hatc meih. 14 Meih oix zuqc ziepc zuogv nyei ei jienv naaiv diuh lingc, 
maiv bun mienh maaih dorngx daanh, zuov taux mbuo me Ziouv Yesu 
Giduc aengx daaih wuov hnoi. 15 Tin-Hungh oix ei ninh dingc daaih mei 
ziangh hoc bun Ziouv Yesu Giduc aengx daaih. Tin-Hungh puix duqv 
mienh ceng. Ninh nduqc dauh hnangv gauh hlo jiex se zoux maanc hungh 
nyei Hungh, maanc ziouv nyei Ziouv. 16 Kungx Tin-Hungh ganh yietc liuz 
ziangh jienv. Ninh yiem jienv nyei njang, maiv maaih haaix dauh haih 
mingh dugv fatv. Maiv maaih haaix dauh buatc jiex ninh fai haih dugv 
buatc. Ninh yietc liuz maaih qaqv yaac dugv mienh taaih ninh. Aamen. 17 
Oix zuqc hatc yiem naaiv baamh gen nyei butv-zoih mienh maiv dungx 
zoux maux, yaac maiv dungx kaux zinh nyaanh, weic zuqc zinh nyaanh se 
kauz maiv wuonv. Oix zuqc kaux Tin-Hungh, dongh ceix nyungc-nyungc 
camv me bun mbuo, weic bun mbuo njien-youh. 18 Oix zuqc hatc ninh 
mbuo zoux longx, zanc-zanc zoux kuv sic camv, yaac zoux hnyouv jangv 
nzie mienh. 19 Hnangv naaiv zoux se siou jaaix nyei ga'naaiv ZOUK 
gorn-buonv weic nqa'haav hingv ziouc haih duqv zien-zien nyei ziangh 
maengc. 20 Ti^mo^tai aah! Dongh jiu bun meih, oix zuqc longx-longx 
goux jienv. Oix zuqc simv nqoi maiv sienx Tin-Hungh nyei mienh gorngv 
nyei henh mbienx waac, yaac simv nqoi dongh mienh heuc “wuonh zaang” 
mv baac maiv zien. 21 Maaih deix mienh gorngv ninh mbuo maaih naaiv 
nyungc wuonh zaang ziouc guangc, maiv gan mbuo sienx mei doz mi'aqv. 
Tov Tin-Hungh ceix en bun meih mbuo yietc zungv. 


2 Ti^mo^tai 1 


1 Yie, Baulo, ei Tin-Hungh nyei za'eix zoux Giduc Yesu nyei gong-zoh 
weic zunh Tin-Hungh laengz bun nyei maengc, dongh mienh kaux Giduc 
Yesu duqv daaih nyei ziangh maengc. 2 Yie fiev Dem bun yie hnamv haic 
nyei dorn, Ti^mo^tai. Tov Zaangc Diex Tin-Hungh caux mbuo nyei Ziouv 
Giduc Yesu korv-lienh meih, ceix en ceix baengh orn bun meih. 


Baulo Orn Ti^mo^tai Nyei Hnyouv 


3 Yie laengz zingh Tin-Hungh, dongh yie, hnangv yie nyei ong-taaix mbuo 
nor, longc cing-nzengc hnyouv fu-sux wuov dauh. Yie hnoi-hnoi 
muonz-muonz daux gaux nyei ziangh hoc yie zanc-zanc jangx zuqc meih. 
4 Yie jangx zuqc meih nyiemv nyei wuom-mueic ziouc za'gengh! oix 
buatc meih haic. Dugv buatc meih nor, yie ziouc njien-youh orn-lorgc agv. 
5 Yie jangx zuqc meih zien-zien nyei sienx, hnangv zinh ndaangc meih 
nyei daa gux, Lo^itc, caux meih nyei maa, Yunitv, zien-zien sienx wuov 
nor. Yie sienx dingc meih ih zanc yaac hnangv wuov nor sienx. 6 Weic 
naaiv yie tengx meih jangx jienv yie maan Hem meih wuov zanc, 
Tin-Hungh ceix bun nyei zingh nyeic, meih oix zuqc bun hnangv douz nor 
hiaangx daaih. 7 Tin-Hungh ceix bun mbuo se maiv zeiz gamh nziex nyei 
hnyouv. Ninh bun mbuo nyei hnyouv maaih qaqv, bun mbuo hnamv mienh, 
yaac haih gunv dugv ganh. 


Maiv Dungx Nyaiv 


8 Hnangv naaic, maiv dungx nyaiv tengx mbuo me Ziouv Yesu zoux 
zorng-zengx. Yie weic Giduc zuqc wuonx jienv loh, meih yaac maiv 
dungx weic yie nyaiv. Daaux nzuonx meih yaac oix zuqc kaux Tin-Hungh 
nyei gagv weic kuv fienx maaih buonc siouc kouv. 9 Tin-Hungh njoux 
mbuo, yaac heuc mbuo daaih zoux ninh nyei cing-nzengc mienh, maiv zeiz 
weic mbuo zoux nyei haaix nyungc kuv sic, se ei ninh ganh mei za'eix 
caux ninh nyei en hnangv. Naaiv nyungc en, yiem dongh cor maanc gouv 
maanc doic wuov zanc Tin-Hungh longc Giduc Yesu ceix bun mbuo. 10 


Mv baac ih zanc mbuo nyei Njoux Ziouv Giduc Yesu njiec daaih bus 
mengh naaiv nyungc en, weic zuqc Giduc miete nzengc daic nyei qaqv, 
yaac longc kuv Den bun mienh hiuv dugv yietc liuz maiv haih daic nyei 
maengc. 11 Tin-Hungh paaiv yie zoux zunh doz mienh, zoux gong-zoh 
yaac zoux fin-saeng zunh naaiv kuv fienx. 12 Weic naaiv kuv fienx yie ih 
zanc hnangv naaiv nor siouc kouv. Mv baac yie maiv nyaiv, weic zuqc 
hiuv duqv yie sienx nyei se haaix dauh yaac hiuv dingc yie jiu bun ninh 
nyei, ninh haih beu Hem taux siemv zuiz wuov norm hnoi. 13 Oix zuqc 
longc meih haiz yie njaaux jiex nyei zien waac zoux nyungc zeiv. Yaac oix 
zuqc kaux Giduc Yesu duqv daaih nyei sienx fim caux hnamv mienh nye; 
hnyouv ei jienv zoux. 14 Singx Lingh yiem mbuo gu'nyuoz. Oix zuqc kaux 
Singx Lingh goux jienv jiu bun meih nyei zien leiz. 15 Meih hiuv dugv 
Esie Saengv nyei mienh viet zungv guangc yie nzengc, liemh Fi^je^latv 
caux He^mo^ge^netv guangc yie. 16 Yie tov Ziouv korv-lienh 
O^ne^si^fo^latv wuov bau mienh weic zuge O^ne^si^fo^latv nunz yie 
nyei hnyouv ziex nzunc. Yie zuqc limc ndoh jienv, ninh yaac maiv nyaiv. 
17 Yietv taux Lomaa Zingh ninh ziouc njiec gagv zimh lorz yie, yaac lorz 
taux buatc. 18 Meih yaac hiuv duqv yiem E^fe^so Zingh wuov zanc ninh 
tengx yie ndongc haaix camy! Yie ziouc tov Ziouv, taux siemv zuiz wuov 
hnoi, oix zuqc korv-lienh ninh. 


2 Ti^mo^tai 2 


1 Yie nyei dorn aac, meih oix zuqc kaux Giduc Yesu ceix bun nyei en 
henv jiez daaih. 2 Meih haiz yie dorng jienv zorng-zengx mienh camv nyei 
nza'hmien njaaux wuov deix waac, meih oix zuqc jiu bun ziepc zuoqv nyei 
mienh, dongh maaih banh zeic njaaux mienh wuov deix. 3 Meih oix zuqc 
caux yie mbuo maaih buonc siouc kouv naanc hnangv Giduc Yesu mei 
kuv baeng. 4 Dorng baeng nyei mienh maiv maaih haaix dauh zanc-zanc 
la'nyauv ga'nyiec nyei sic. Ninh kungx oix zoux bun gunv ninh wuov dauh 
baeng-bieiv buangv hnyouv hnangv. 5 Ndouv saaix nyei mienh saaix nyei 
ziangh hoc, maiv ei jienv leiz zoux nor, maiv haih dugv ningv. 6 cuotv 
gagv zoux ndeic me mienh maaih leiz duqv ninh nyei buonc laangh zigo 


ndaangc. 7 Meih oix zuqc longx-longx mei hnamv taux yie gorngv nyei 
waac, weic zuqc Ziouv zungv oix tengx meih mengh baeqc naaiv deix 
yietc zungv. 8 Oix zuqc jangx jienv Yesu Giduc, Ndaawitv Hungh nyei 
Zeiv-Fun, dongh daic mingh Tin-Hungh bun nangh daaih wuov dauh. 
Naam se yie zunh nyei kuv fienx. 9 Weic naaiv kuv Dem yie zuqc siouc 
kouv, zungv zuqc limc ndoh jienv hnangv zoux zuiz-mienh nor. Mv baac 
Tin-Hungh nyei doz maiv zuqc limc ndoh. 10 Hnangv naaic yie weic 
Tin-Hungh ginv daaih nyei mienh diev nyungc-nyungc, weic bun ninh 
mbuo kaux Giduc Yesu dugv njoux yaac dugv yietc liuz nyei njang-laangc. 
11 Naaiv joux waac za'gengh zien nyei. “Se gorngv mbuo caux ninh daic, 
mbuo ziouc duqv caux ninh ziangh. 12 Se gorngv mbuo diev taux daauh, 
mbuo ziouc duqv caux ninh gunv. Se gorngv mbuo maiv nyiemc ninh, ninh 
ziouc maiv nyiemc mbuo. 13 Maiv gunv mbuo hnyouv maiv zingx, ninh 
hnyouv zingx nyei, weic zuqc ninh maiv haih nduov ninh ganh.” 


Tin-Hungh Horpc Hnyouv Nyei Gong-Mienh 


14 Oix zuge mbuox zuangx mienh jangx Hem naaiv deix sic. Yaac oix 
zuqc yiem Tin-Hungh nyei nza'hmien hatc ninh mbuo mam dungx nzaeng 
nyinh nzaeng nyouz. Nzaeng nyinh nyouz se maiv lamh longc, kungx zoux 
waaic muangx nyei mienh hnangv. 15 Meih oix zuqc mec qaqv zoux 
nyungc-nyungc weic bun Tin-Hungh horpc hnyouv, ziouc zoux maiv zuqc 
nyaiv nyei gong-mienh, yaac longc dugv horpc Tin-Hungh zien leiz nyei 
doz. 16 Oix zuqc simv nqoi maiv sienx Tin-Hungh nyei mienh nyei henh 
mbienx waac, weic zuqc naaiv nyungc waac kungx bun mienh gunv zoux 
gunv leih Tin-Hungh go hnangv. 17 Naaiv nyungc waac oix faanv jienv 
mingh hnangv butv doqc haic me faang huv Dem orv mingh nor. Njaaux 
naaiv nyungc waac nyei mienh maaih i dauh heuc H1^me^ne^atc caux 
Fi^le^tatv. 18 Ninh mbuo guangc zien leiz nyei jauv yaac gorngv mienh 
nangh daaih nyei hnoi jiex liuz aqy, ziouc maaih deix mienh nyei sienx fim 
lunc nzengc. 19 Mv baac Tin-Hungh liepc daaih nyei gorn-ndogv se wuonv 
haic yaac maaih yienx nqaapv jienv gorngv, “Ziouv hiuv dugv haaix dauh 
zoux ninh ganh nyei mienh,” yaac gorngv, “Haaix dauh nyiemc Ziouv nyei 


mbuox, wuov dauh oix zuqc guangc nzengc yietc zungv waaic sic.” 20 
Yietc norm domh biauv nyei jaa-dorngx, maiv daan longc jiem longc 
nyaanh zoux daaih hnangv, yaac maaih longc ndiangx longc nie zoux mei 
Maaih deix longc dugv jaaix nyei. Maaih deix pou-tong nyei longc. 21 Se 
gorngv haaix dauh fioux ganh cing-nzengc, guangc nzengc hiuang orgv 
nyei sic, wuov dauh ziouc hnangv longc duqv jaaix nyei jaa-dorngx, 
cing-nzengc nyei, puix duqv ninh nyei Ziouv longc, yaac dugv liuc leiz 
ziangx zoux nyungc-nyungc kuv sic. 22 Hnangv naaic, oix zuqc simv nqoi, 
maiv dungx zoux hnangv mienh lunx mienh nyei hnyouv hanc zoux nyei 
sic. Oix zuqc caux yietc zungv longc cing-nzengc hnyouv heuc Ziouv 
tengx nyei mienh jienh zoux horpc nyei jauv, sienx longx, hnamv mienh 
yaac maaih baengh orn. 23 Oix zuqc simv jienv mienh nzaeng hngongx 
haic, maiv maaih e leiz nyei sic, weic zuqc meih hiuv dugv naaiv deix 
sic kungx zoux gorn bun mienh nzaeng jaax hnangv. 24 Ziouv nyei bou 
maiv horpc zuqc nzaeng jaax. Daaux nzuonx oix zuqc zoux longx bun 
zuangx mienh, oix zuqc njaaux longx yaac maaih noic. 25 Oix zuqc longc 
suonc hnyouv kuinx caux ninh doix-dekc wuov deix mienh. Nziex 
Tin-Hungh oix bun ninh mbuo maaih qangx goiv hnyouv, hiuv dugv zien 
leiz mv bei. 26 Hnangv naaic ninh mbuo haih nzang daaih ziouc biaux 
ndutv mienv nyei hungh nyei koux, dongh hlopv ninh mbuo, aapv ninh 
mbuo ei ninh mei za'eix Zoux. 


2 Ti^mo^tai 3 


1 Meih oix zuqc hiuv dugv taux setv mueiz nyei hnoi-nyieqc maaih kouv 
haic nyei sic. 2 Baamh mienh kungx oix hnamv ganh hnangv, hnamv 
nyaanh, ceng haah baah buang, zoux maux, ki mienh, maiv muangx diex 
maac, maiv maaih en-zingh, maiv cing-nzengc. 3 Ninh mbuo maiv hnamv 
mienh, nipc win, gorngv dogc mienh, maiv haih zanv ganh, zoux ciouv, 
nzorng zoux longx nyei sic, 4 maaic guogv maaic gorx-youz, maiv hnamv 
zinh hoz, zorqv laangc, hnamv ganh oix dugv njien-youh gauh camv 
hnamv Tin-Hungh, 5 beih zaangc zoux hnangv sienx Tin-Hungh, mv baac 
hnyouv maiv nyiemc ninh mbuo sienx nyei jauv maaih gagv. Naaiv nyungc 


mienh meih oix zuqc simv ngo. 6 Maaih deix naaiv nyunge mienh borngz 
biegc mienh nyei biauv gunv hnyouv hngongx me m'sieqv dorn, weic 
zuqc naaiv deix m'sieqv dorn ei ganh me hnyouv hanc zoux nyungc- 
nyungc ziouc zuqc ndaam Dem zuiz hniev haic. 7 Naaiv deix m'sieqv dorn 
maiv gunv zanc-zanc hogc mv baac hoqc taux haaix zanc maiv haih hiuv 
zien leiz. 8 Zinh ndaangc Yannetv caux Yam^mbe hnangv haaix nor 
ngaengc Mose, ih zanc zoux waaic wuov deix mienh yaac hnangv wuov 
nor ngaengc zien leiz. Ninh mbuo nyei hnyouv waaic nzengc. Ei ninh mbuo 
sienx nyei jauv ninh mbuo yaac ndortv nzengc mi'aqv. 9 Ninh mbuo 
hnangv naaiv nor zoux mv baac zoux maiv duqv ndongc haaix lauh weic 
zuqc zuangx mienh ziouc buatc ninh mbuo ndongc haaix hngongx, hnangv 
Yannetv caux Yam^mbe wuov nor. 


Baulo Hatc Ti^mo^tai Nqa'haav Laai Wuov Nzunc 


10 Mv baac meih hiuv dugv yie njaaux mei doz-leiz, yie zoux nyei sic, yie 
hnyouv met eix. Meih yaac buatc yie nyei sienx fim, yie nyei noic, yie 
hnangv haaix nor hnamv mienh, buatc yie diev dugv, 11 buatc yie zuqc 
mienh zoux doqc yaac zuqc siouc kouv. Meih yaac hiuv dugv yiem 
An^ti^okc Mungy, I^ko^ni^yum Mungv, Li^saa^daa Mungv yie zuqc 
mienh zoux doqc, diev kouv haic. Mv baac Ziouv njoux yie leih ndutv 
naaiv deix yietc zungv sic. 12 Haaix dauh oix caux Giduc Yesu juangc 
maengc ziangh, gan longx Tin-Hungh, wuov dauh ziouc zuqc mienh zoux 
dogc. 13 Orgv nyei mienh caux nduov mienh nyei mienh yietc hnoi ben 
yietc hnoi waaic, kungx nduov mienh yaac zuqc mienh nduov ninh mbuo 
hnangv. 14 Mv baac meih ganh hogc liuz, sienx wuonv nyei zien leiz, oix 
zuqc zanc-zanc ei Dem zoux, weic zuqc meih hiuv dugv haaix dauh tengx 
meih hogc daaih. 15 Yiem meih zoux fu'jueiv nyei ziangh hoc meih zungv 
hiuv duqv Ging-Sou. Ging-Sou haih bun meih maaih cong-mengh hiuv 
duqv oix zuqc sienx kaux Giduc Yesu cingx duqv njoux. 16 Douc-douc 
Ging-Sou, Tin-Hungh dorh mienh fiev yaac maaih lamh longc weic njaaux 
mienh, weic gorngv-hemz mienh, weic zorc mienh zoux dorngc nyei 
dorngx, weic njaaux mienh zoux horpc nyei jauv. 17 Hnangv naaic ziouc 


bun Tin-Hungh me mienh dugv dunh yunh nzoih weic zoux nyungc- 
nyungc kuv sic. 


2 Ti^mo^tai 4 


1 Yie dorng jienv Tin-Hungh yaac dorng jienv Giduc Yesu, dongh oix 
Siem ziangh jienv nyei mienh caux daic mingh nyei mienh, aengx oix 
daaih zoux Ziouv gunv mienh wuov dauh, longx-longx kuinx meih. 2 Oix 
zuqc zunh Tin-Hungh nyei doz. Maiv gunv maaih qangx fai maiv maaih 
qangx, zungv oix zuqc zunh agv. Oix zuqc za'gengh longc noic 
longx-longx nyei njaaux, porv bun mienh mengh baeqc, gorngv-hemx, 
kuinx mienh. 3 Ziangh hoc oix taux, mienh oix ngaenge maiv muangx 
maaih gorn-buonv nyei doz. Kungx oix ei ganh nyei hnyouv nyunc lorz 
fin-saeng camv nyei daaih njaaux puix ninh mbuo nyei m'normh oix 
muangx nyei. 4 Ninh mbuo maiv oix muangx zien leiz ziouc hlioux 
m'normh mingh muangx maiv maaih gorn-buonv nyei gouv-laic. 5 Mv 
baac meih ganh yiem maanc sic oix zuqc gunv Dem ganh, oix zuqc diev 
kouv naanc, oix zuqc zoux zunh doz mienh nyei gong. Tin-Hungh paaiv 
meih zoux me gong, nyungc-nyungc oix zuqc zoux taux nzengc. 6 Yie ih 
zanc zuqc ciev ziec. Yie leih sem nyei ziangh hoc yaac taux agv. 7 Yie 
longc nzengc gagv mborgv liuz longx nyei jaax aqv. Yie saaix tiuz yaac 
tiux taux dorngx mi'aqv. Yie sienx nyei doz yie goux longx agv. 8 Ih zanc 
maaih norm ningv liouh jienv bun yie, dongh bun cing yie zoux dugv horpc 
wuov nyungc ningv. Taux wuov norm hnoi, baengh fim nyei Siemv Zuiz 
Jien, se Ziouv, oix zorgv wuov norm ningv zoux zingh nyeic bun yie. Maiv 
daan bun yie hnangv, yaac bun yietc zungv hnamv ninh ziouc zuov ninh 
aengx daaih wuov deix mienh. 


Baulo Aengx Gorngv Deix Ninh Nyei Siqc Jeiv Jauv 


9 Tov meih siepv-siepv nyei daaih yie naaiv oc, 10 weic zuqc Ndemaatv 
hnamv naaiv baamh gen nyei jauv ziouc guangc yie mingh 
Te^saa^lo^ni^gaa Zingh mr'agv. Ke^le^sen mingh Gaa^laa^tie Saengv, 


Tidatc yaac mingh Ndaan^maa^tie. 11 Kungx Lugaa caux vie yiem naaiv 
hnangv. Tov meih mingh lorz Maako, dorh ninh caux meih yietc jauv 
daaih, weic zuqc ninh haih borng yie zoux nyei gong. 12 Yie paaiv 
Ti^ki^gatc mingh E^fe^so Zingh mr'agv. 13 Meih daaih nyei ziangh hoc, 
tov tengx dorh yie nyei domh lui daaih. Domh lui yie "mus Do^atc Zingh, 
Kaan^batc wuov, aengx dorh yie me sou-njunc daaih oc. Longc jienv jiex 
se dongh longc ndopv zoux daaih wuov deix. 14 Wuov dauh dongh 
zaangc, Aa^lekv^saan^nde, zoux hoic yie cam haic. Ei ninh zoux mei 
sic, Ziouv oix winh bun ninh. 15 Meih ganh oix zuge mbungh jienv ninh, 
weic zuqc ninh njiec qaqv laanh jienv mbuo mei doz. 16 Yie jaiv da'yietv 
nzunc sin wuov zanc, maiv maaih haaix dauh yiem ga'hlen tengx yie. Yietc 
zungv guangc yie. Tov Tin-Hungh maiv dungx longc ninh mbuo nyei zuiz. 
17 Mv baac Ziouv caux yie yiem, bun yie maaih gagv zunh nzengc ninh 
nyei doz bun zuangx Janx muangx. Yie yaac dugv yiem sienh nyei nzuih 
baengx njoux cuotv daaih aqv. 18 Ziouv yaac oix njoux yie leih ndutv 
nyungc-nyungc orqv sic, yaac dorh yie baengh orn nyei mingh taux ninh 
nyei tin-dorngh guoqv. Oix zuqc yietc liuz ceng ninh taux maanc gouv 
maanc doic. Aamen. 


Setv Mueiz Waac 


19 Yie jangx taux Bitc^sinx^laa caux Aa^kuin^laa yaac jangx taux 
O^ne^si^fo^latv wuov biauv mienh. 20 E^latv^tatv corc yiem Ko^lin^to 
Zingh. Do^fi^matv butv baengc, yie ziouc liouh ninh yiem M1^le^tatv 
Mungv. 21 Tov meih jienv sic daaih yie naaiv ndaangc dong-gen hnoi oc. 
Yu^mbu^latv, Bu^nden, Linatv, Kaa^laau^ndie caux sienx Yesu mei 
zuangx gorx-youz jangx taux meih. 22 Tov Ziouv caux meih yiem yaac 
tov ninh ceix en bun meih mbuo. 


Tidatc 1 


1 Yie, Baulo, zoux Tin-Hungh nyei bou yaac zoux Yesu Giduc mei 
gong-zoh weic tengx Tin-Hungh em daaih nyei mienh sienx duqv henv, 
yaac bun ninh mbuo hiuv duqv zien leiz, dongh dorh mienh gan longx 
Tin-Hungh nyei zien leiz. 2 Ninh mbuo sienx mei caux hiuv nyei zien leiz 
nyei gorn-ndogv se bun mienh maaih lamh hnamv oix dugv yietc liuz nyei 
maengc, se maiv gorngv-baeqc nyei Tin-Hungh yiem dongh cor maanc 
gouv maanc doic wuov zanc laengz bun nyei maengc. 3 Dingc daaih nyei 
nyutc zeiv taux, Tin-Hungh bun ninh mei doz biux mengh cuotv daaih. 
Naaiv doz ninh jiu bun yie zunh, yie ziouc ei mbuo nyei Njoux Ziouv 
Tin-Hungh hatc yie zunh bun mienh muangz. 4 Tidatc aah! Yie fiev fienx 
bun meih, dongh weic mbuo lomh nzoih sienx Yesu, meih se dorngx yie 
nyei cien dorn. Tov Zaangc Diex Tin-Hungh caux mbuo nyei Njoux Ziouv 
Giduc Yesu ceix en ceix baengh orn bun meih. 


Tidatc Yiem Kelitv Koiv-Nzou Zoux Nyei Gong 


5 Yie liouh meih yiem wuov Kelitv Koiv-Nzou, weic bun meih mbenc 
maiv gaengh sung nyei sic, yaac yiem norm-norm mungv paaiv mienh 
zoux jiu-baang nyei mienh gox hnangv yie mbuox jiex meih wuov nor. 6 
Jiu-baang nyei mienh gox oix zuqc zoux maiv maaih dorngx daanh mei 
mienh, kungx longc nduqc dauh auv hnangv. Ninh nyei fu'jueiv yaac oix 
zuqc sienx Yesu, maiv bun mienh maaih dorngx nqemh ninh mbuo maiv 
muangx waac, bungx laangc nyei ceux sic. 7 Weic zuqc jiu-baang nyei 
mienh gox se Tin-Hungh nyei gunv gong mienh, ziouc maiv horpc zuge 
maaih dorngx bun mienh daanh. Ninh maiv nzaeng-ngaengc, qiex maiv 
begv, maiv hengx hopv diuv, maiv zoux ciouv, yaac maiv mauv zinh zoih. 
8 Daaux nzuonx ninh oix zuqc maaih hnyouv zipv kaegv, hnamv zoux kuv 
sic, haih zanv duqv ganh, zoux baengh fim me, cing-nzengc nyei, yaac 
haih gunv dugv ganh. 9 Ninh oix zuqc goux longx kaux duqv wuonv nyei 
zien doz, dongh doix mienh njaaux jiex nyei zien doz. Hnangv naaic ninh 
haih longc zien doz-leiz kuinx mienh yaac haih bus mengh bun ngaengc 


naaiv zien doz nyei mienh hiuv dugv ninh mbuo dorngc. 10 Weic zuqc 
maaih mienh Cam nyei, lengc jeiv me) sienx Yesu wuov deix Yiutai 
Mienh, ngaengc doz yaac gorngv maiv lamh longc nyei waac nduov 
mienh. 11 Meih ndongc haas zungv oix zuqc zoux bun man deix mienh 
sekv, weic zuqc maiv horpc zuqc njaaux mei leiz ninh mbuo njaaux ziouc 
zoux bun ziex norm jaa-dingh lunc nzengc. Naaiv deix mienh yaac kungx 
njaaux weic mauv zinh zoih hnangv. 12 Ninh mbuo Kelitv Mienh ganh 
maaih dauh douc waac mienh gorngv jiez naaiv deix waac. “Kelitv Mienh 
zanc-zanc gorngv-baeqc, yaac hnangv hieh zoih nor ciouv, youc cei youc 
lueic.” 13 Ninh gorngv nyei waac za'gengh zien nyei. Weic naaiv meih oix 
zuqc hniev-hniev nyei gorngv ninh mbuo, weic bun ninh mbuo sienx wuonv 
zien doz, 14 maiv muangx Yiutai Mienh nyei gouv-laic, fai wuov deix 
maiv gan zien leiz nyei mienh benx daaih nyei leiz-latc. 15 Cing-nzengc 
nyei mienh funx nyungc-nyungc se cing-nzengc nyei. Mv baac waaic mei 
maiv sienx nyei mienh funx maiv maaih yietc nyungc cing-nzengc, weic 
zuqc ninh mbuo nyei hnyouv caux laangh fim yietc zungv waaic nzengc. 
16 Ninh mbuo gorngv ninh mbuo hiuv dugv Tin-Hungh mv baac ninh 
mbuo zoux nyei sic bun cing ninh mbuo maiv bm duqv ninh. Ninh mbuo 
se mienh vous mienh, maiv muangx waac yaac maiv puix zoux haaix 
nyungc kuv sic. 


Tidatc 2 


1 Meih njaauz mienh, meih oix zuqc njaaux doix maaih gorn-buonv nyei 
doz. 2 Oix zuqc njaaux hnyangx-jeiv gox nyei m'jangc dorn zanv duqv 
ganh, zoux sic puix dugv mienh taaih, yaac gunv dugv ganh. Oix zuqc 
njaaux ninh mbuo sienx longx Yesu, hnamv mienh, yaac maaih noic diev. 
3 Fih hnangv nyei, oix zuqc njaaux hnyangx-jeiv gox nyei m'sieqv dorn 
ZOUR sic puix sienx Tin-Hungh nyei mienh, maiv dungx gorngv waac-huv, 
maiv dungx hengx hopv diuv. Ninh mbuo kungx oix zuqc njaaux longx 
nyei sic hnangv. 4 Hnangv naaic, ninh mbuo haih njaaux auv-jaanx hnamv 
ngoz caux fu'jueiv, 5 haih gunv dugv ganh, maaih hnyouv cing-nzengc, 
zaangv longx jaa-dingh, zoux longx bun mienh yaac mbuoqc ganh mei 


nqox weic maiv bun mienh maaih dorngz gorngv dogc Tin-Hungh me 
doz. 6 Fih hnangv nyei, meih yaac oix zuqc kuinx hnyangx-jeiv lunx mei 
m'jangc dorn gunv dugv ganh. 7 Yiem maanc sic meih yaac oix zuqc zoux 
longx nyei nyungc zeiv bun ninh mbuo zuotc. Njaaux doz nyei ziangh hoc 
oix zuqc ziepc zuogv nyei longc hnyouv njaaux. 8 Oix zuqc longc maaih 
gorn-ndogv nyei waac, dongh maiv maaih dorngx daanh nye; waac. 
Hnangv naaiv, caux meih doix-dekc wuov deix ziouc zuqc nyaiv, weic 
zuqc lorz maiv dugv dorngx daanh mbuo. 9 Oix zuqc njaaux zoux nouh 
wuov deix yiem nyungc-nyungc sic mbuoqc ganh nyei ziouv gunv, yaac 
zoux nyungc-nyungc weic bun ziouv a'hneiv. Maiv dungx daux nzuih, 10 
yaac maiv dungx nimc ziouv nyei nyaanh. Ninh mbuo oix zuqc yiem 
maanc sic bun cing ninh mbuo zanc-zanc ziepc zuoqv nyei zoux weic bun 
ninh mbuo zoux nyei nyungc-nyungc dugv mienh taaih mbuo nyei Njoux 
Ziouv Tin-Hungh nyei doz. 11 Tin-Hungh nyei en zungv biux mengh cuotv 
daaih weic bun maanc mienh dugv njoux. 12 Naaiv nyungc en njaaux 
mbuo guangc nqoi dongh maiv taaih Tin-Hungh mei caux baamh mienh 
hnyouv hanc zoux nyei yietc zungv, ziouc yiem naaiv jaax lungh ndiev 
gunv dugv ganh, zoux baengh fim nyei, yaac gan longx Tin-Hungh. 13 Oix 
zuqc hnangv naaiv nor zoux zuov Hem mbuo maaih lamh hnamv oix duqv 
nyei orn-lorgc, dongh hlo jiex nyei Tin-Hungh, mbuo nyei Njoux Ziouv 
Yesu Giduc, yiem ninh nyei njang-laangc aengx daaih. 14 Ninh weic mbuo 
siev ninh ganh mei maengc zuoqc mbuo nzuonz, leih ndutv yietc zungv 
waaic nyeli, Orgv nyei sic. Ninh yaac nzaaux mbuo cing-nzengc daaih, benx 
ninh ganh me mienh, mbuo ziouc jorm hnyouv nyei zoux nyungc-nyungc 
kuv sic. 15 Meih oix zuqc longc naaiv deix waac njaaux mienh. Oix zuqc 
longc nzengc meih nyei hatc maaz kuinx mienh, gorngv-hemx mienh. 
Yaac maiv dungx bun haaix dauh mangc piex meih. 


Tidatc 3 


1 Oix zuqc tengx sienx Yesu nyei mienh jangx jienv. Ninh mbuo oix zuqc 
mbuoqc hungh jaa jien-fouv gunv. Oix zuqc ei jienv ninh mbuo nyei waac 
zoux yaac liuc leiz ziangx zoux nyungc-nyungc kuv sic. 2 Oix zuqc mbuox 


mienh maiv dungx gorngv dogc haaix dauh, man dungx hengx nzaeng 
jaax. Oix zuqc horh norh nyei, yaac caux mienh suonc zingh suonc eix 
nyei yiem. 3 Zinh ndaangc mbuo ganh yaac hngongx, maiv muangx waac, 
zuqc nduov yaac zuqc hnyouv hanc zoux nyei nyungc-nyungc sic caux seix 
zaangc nyei njien-youh gunv jienv mbuo. Mbuo yaac yiem seix zaangc 
zoux waaic sic bun mienh, hanc mienh, nzorng mienh, yaac zuqc mienh 
nzorng mbuo. 4 Mv baac mbuo nyei Njoux Ziouv Tin-Hungh bun cing ninh 
zoux longx yaac hnamv mienh wuov zanc, 5 ninh njoux mbuo. Se maiv 
zeiz weic mbuo zoux mei haas nyungc kuv sic, se weic Tin-Hungh ganh 
korv-lienh mbuo. Ninh longc Singx Lingh nzaaux mbuo, bun mbuo 
siang-yungz jiex. 6 Tin-Hungh yaac longc mbuo nyei Nous Ziouv Yesu 
Giduc dox Singx Lingh camv-camv nyei bun mbuo, 7 ziouc bun mbuo 
weic ninh mei en haih dugv caux Tin-Hungh horpc hnyouv yaac duqv zipv 
yietc liuz nyei maengc, dongh mbuo maaih lamh hnamv oix dugv mei 
maengc. "Naam joux waac za'gengh zien nyei. Yie oix meih hniev-hniev 
nyei gorngv naaiv deix sic weic bun sienx kaux Tin-Hungh nyei mienh 
jorm hnyouv zoux kuv sic. Naaiv deix sic se longx nyei yaac weic zuangx 
mienh maaih lamh longc. 9 Mv baac oix zuqc simv nqoi, maiv dungx 
nzaeng hngongx haic nyei sic, fai ong-taaix doic jiex doc me mbuox. 
Yaac maiv dungx da'hauv, maiv dungx nzaeng leiz-latc nyei sic, weic zuqc 
naaiv deix sic maiv lamh longc, tengx maiv dugv haaix dauh. 10 Haaix 
dauh ceux lunc zoux bun jiu-baang bun nqoi, oix zuqc kuinx vietc nzunc i 
nzunc liuz, nga'haav maiv dungx mingh coiv ninh aqv. 11 Weic zuqc meih 
mbuo hiuv dugv naaiv nyungc mienh se waaic nzengc mi'aqv. Ninh mei 
zuiz biux mengh ninh se dorngc. 


Setv Mueiz Waac 


12 Yie paaiv Aan te maatv fai Ti^ki^gatc mingh meih naaic wuov zanc, 
meih oix zuqc gaanv mingh Ni^ko^mbu^li Mungv caux yie gapv doic, 
weic zuqc yie dingc yiem naaic jiex dong-gen hnoi. 13 Yaac oix zuqc 
longc hnyouv tengx caengx sic mienh, Senaatv, caux Aa^bor^lo cuotv 
jauv. Maiv dungx bun ninh mbuo caa ninh mbuo qiemx longc nyei haaix 


nyungc. 14 Oix zuqc mbuox mbuo nyei mienh hogc longc ninh mbuo nye; 
ziangh hoc zoux longx nyei sic, weic dugv hnoi-hnoi qiemx longc nyei 
ga'naaiv. Maiv oix ninh mbuo yiem seix zaangc zoux maiv cuotv haaix 
nyungc. 15 Caux yie yiem naaiv nyei zuangx mienh jangx taux meih. 
Aengx mbuox dongh hnamv yie mbuo, caux yie mbuo lomh nzoih sienx 
Yesu wuov deix, yie mbuo jangx taux ninh mbuo. Tov Tin-Hungh ceix en 
bun meih mbuo zuangx mienh. 


Fi^le^mon 1 


1 Yie, Baulo, weic Giduc Yesu zuqc wuonx jienv loh. Yie caux mbuo mei 
youz, Ti^mo^tai, fiev Dem bun yie mbuo hnamv nyei doic, dongh caux yie 
mbuo juangc gong zoux nyei mienh, Fi^le^mon, 2 yaac fiev bun yie mbuo 
nyei muoc, Apc^fie, aengx caux yie mbuo lomh nzoih zoux baeng wuov 
dauh Aan^kipv^batc, caux yiem Fi^le^mon mei biauv gapv zunv zoux 
leiz-baaix nyei jiu-baang. 3 Tov mbuo nyei Zaangc Diex Tin-Hungh caux 
Ziouv Yesu Giduc ceix en ceix baengh orn bun meih mbuo. 


Fi^le^mon Sienz Longx 


4 Fi^le^mon youz aac, yie daux gaux mei ziangh hoc yie jangx zuqc meih 
yaac zanc-zanc weic meih laengz zingh yie nyei Tin-Hungh, 5 weic zuqc 
yie haiz gorngv meih sienx longx Ziouv Yesu yaac hnamv haic Tin-Hungh 
nyei zuangx mienh. 6 Yie tov Tin-Hungh bun mbuo weic mbuo dongh 
nyungc sienx maaih nyei jiu tong, tengx mbuo jaa hiuv dugv mbuo caux 
Giduc juangc maengc ziangh duqv daaih longx nyei yietc zungv. 7 Youz 
aac, meih ndongc naaic hnamv mienh bun yie gengh njien-youh orn-lorgc 
haic, weic zuqc meih tengx Tin-Hungh mei zuangx mienh nyei hnyouv 
henv jiez daaih. 


Baulo Tengx O^ne^si^matv Tov Fi^le^mon 


8 Weic zuge mbuo se lomh nzoih sten Giduc mei gorx-youz, yie haih 
bungx laangc nyei paaiv meih zoux meih horpc zuge zoux nyei sic. 9 Mv 
baac weic zuqc yie hnamv meih, yie cingx daaih tov meih hnangv. Yie, 
Baulo, mienh gox mienh, ih zanc yaac weic Giduc Yesu zuqc wuonx jienv 
loh. 10 Yie tengx yie nyei dorn, O^ne^si^matyv, tov. Yie zuqc wuonx jienv 
loh nyei ziangh hoc yie dugv O^ne^si^matv daaih zoux yie nyei dorn. 11 
Zinh ndaangc meih buatc ninh maiv lamh longc. Mv baac ih zanc ninh 
weic meih yaac weic yie maaih lamh longc haic aqv. 12 Ih zanc yie fungx 
ninh nzuonx meih naaic, se hnangv maegv yietc buonc yie nyei mba'nziu 
gan Hem mingh mi'aqv nor. 13 Yie weic kuv Dem zuqc wuonx jienv loh 


yaac haiz oix liouh ninh yiem naaiv div meih tengx yie. 14 Mv baac vie 
maiv gaengh zoux haaix nyungc taux meih nqoi nzuih, weic bun meih 
zoux haaix nyungc longx se yiem meih ganh maaih hnyouv zoux, maiv 
zeiz aapv zoux. 15 Nziex O^ne^si^matv leih caamx baav meih se weic 
bun meih duqv ninh nzuonx daaih yietc liuz yiem. 16 Mv baac ih zanc ninh 
maiv zeiz kungx zoux nouh, ninh zoux gauh longx jiex nouh, se zoux 
hnamv nyei gorx-youz. Yie za'gengh hnamv ninh, mv baac meih zungv oix 
hnamv ninh gauh camv weic zuqc ninh se meih nyei mienh yaac caux meih 
zoux sienx Ziouv nyei gorx-youz. 17 Hnangv naaiv, se gorngv meih funx 
yie caux meih juangc gong zoux nyei mienh, oix zuqc zipv O^ne^si^matv 
hnangv zipv yie nor. 18 Se gorngv ninh zoux haaix nyunge dorngc meih fai 
qiemx meih nyei haaix nyungc zaeqv, oix zuqc funx benx yie mei 19 Yie 
longc yie ganh nyei buoz fiev naaiv. “Yie, Baulo, laengz jaauv sung meih.” 
Yie maiv gorngv meih qiemx yie nyei zaegv, se meih zungv qiemx meih 
ganh yie. 20 Youz aac, tov meih weic Ziouv hnangv naaiv nor tengx yie, 
bun yie nyei hnyouv orn-lorgc, weic zuqc mbuo lomh nzoih sienx Giduc. 
21 Yie fiev naaiv zeiv Den, yie hiuv dingc meih oix ei Hem yie tov nyei 
zoux. Yaac hiuv duqv meih zungv oix zoux camv jiex ndaangc yie tov 
nyei. 22 Aengx maaih diuc. Tov meih mbuo liuc leiz dorngx bun yie hitv. 
Yie hnamv daaih Tin-Hungh oix dau meih mbuo daux gaux nyei waac bun 
yie maiv lauh aengx duqv nzuonx meih mbuo naaic. 


Setv Mueiz Waac 


23 E^baa^faa, dongh weic Giduc Yesu zuqc caux yie wuonx Hem naaiv 
loh wuov dauh, jangx taux meih mbuo. 24 Caux yie juangc gong zoux nyei 
mienh, Maako, Aa^litv^taa^katv, Ndemaatv caux Lugaa yaac jangx taux 
meih mbuo. 25 Tov Ziouv Yesu Giduc ceix en bun meih mbuo. 


Hipv^lu 1 


1 Loz-hnoi Tin-Hungh longc ninh mei zuangx douc waac mienh yaac 
longc camv-nyungc za'eix caux mbuo nyei ong-taaix mbuo gorngv 
camv-nzunc. 2 Mv baac yiem naaiv deix setv mueiz nyei hnoi Tin-Hungh 
longc ninh nyei Dorn caux mbuo gorngv. Naaiv dauh Dorn Tin-Hungh 
longc zeix maanc muotc yaac paaiv ninh nzipc maanc muotc benx ninh 
nyei jaa-dingh. 3 Ninh aengv Tin-Hungh nyei njang-laangc, yaac zuangv 
nzengc Tin-Hungh, aengx longc ninh maaih linge nyei waac bouh jienv 
maanc muotc. Ninh nzaaux liuz baamh mienh nyei zuiz, nga'haav yiem 
tin-dorngh zueiz jienv maaih haangh daauh nyei Tin-Hungh nyei mbiaauc 
maengz. 


Tin-Hungh Nyei Dorn Zoux Gauh Hlo Jiex Zuangx Fin-Mienh 


4 Naaiv dauh Dorn dugv zoux gauh hlo jiex fin-mienh ndonge Tin-Hungh 
cuotv bun ninh wuov norm mbuox gauh hlo jiex zuangx fin-mienh nyei 
mbuox. 5 Weic zuqc Tin-Hungh maiv mbuox jiex haaix dauh fin-mienh, 
“Meih zoux yie nyei Dorn. Ih hnoi yie benx meih nyei Die.” Ninh yaac 
maiv nuqy jiex haaix dauh fin-mienh gorngv, “Yie oix zoux ninh nyei Die. 
Ninh oix benx yie nyei Dorn agv.” 6 Aengx maaih nzunc, dongh 
Tin-Hungh oix paaiv ninh nyei dorn-la'gauv biegc baamh gen wuov zanc, 
ninh gorngv, “Tin-Hungh nyei zuangx fin-mienh oix zuqc baaix ninh.” 7 
Gorngv taux fin-mienh wuov zanc Tin-Hungh gorngv, “Tin-Hungh bun 
ninh nyei fin-mienh benx nziaaux, yaac bun ninh nyei bou benx 
douz-mbietc.” 8 Mv baac gorngv taux ninh nyei Dorn wuov zanc, 
Tin-Hungh gorngv, “Tin-Hungh aac, meih nyei weic 013 yietc liuz yiem 
taux maanc gouv maanc doic. Meih yaac oix baengh fim nyei guny meih 
nyei guoqv. 9 Zoux horpc nyei jauv meih hnamv, zoux orgv nyei meih 
nzorng. Weic naaiv, Tin-Hungh, dongh meih nyei Tin-Hungh, longc orn 
mienh nyei youh hietv meih, orn meih zoux gauh hlo jiex meih nyei yietc 
zungv doic.” 10 Tin-Hungh yaac gorngv, “Ziouv aac, yiem gorn wuov 
zanc meih zeix cuotv ndau nyei gorn-ndogv daaih, yaac longc ganh nyei 


buoz zeix cuotv lungh. 11 Lungh ndau zungv oix zuqc mietc, mv baac 
meih yietc liuz yiem. Lungh ndau oix hnangv lui-houx nor, loz nzengc. 12 
Meih oix zorgv lungh ndau njunc jienv hnangv njunc domh lui. Lungh ndau 
ziouc goiv yienc hnangv yienc lui mv baac meih yietc liuz hnangv loz 
wuov nor. Meih nyei hnyangx-jeiv yietc liuz yaac maiv jome.” 13 
Tin-Hungh man mbuox jiex haaix dauh fin-mienh, “Zueiz jienv yie nyei 
mbiaauc maengx, zuov yie bun meih nyei win-wangv njiec meih nyei 
zaux-ndiev zoux lorngx zaux nyei dorngx.” 14 Wuov nyungc, fin-mienh 
hnangv haaix nor? Fin-mienh maiv maaih sin, mienh yaac mangc maiv 
buatc. Ninh mbuo yaac fu-sux Tin-Hungh. Tin-Hungh paaiv ninh mbuo 
mingh tengx oix dugv njoux nyei mienh. 


Hipv^lu 2 


1 Weic naaiv, mbuo gauh oix zuqc muangx longx mbuo haiz jiex nyei zien 
leiz. Maiv zei aegv, nziex mbuo haih leih zien leiz go. 2 Fin-mienh douc 
wuov deix waac se zien nyei. Haaix dauh baamz, maiv ei Hem naaiv deix 
waac zoux, wuov dauh ziouc puix ninh zoux nyei zuge winh bun ninh. 3 
Wuov nyungc, se gorngv mbuo maiv muangx Tin-Hungh hlo haic nyei 
za'eix njoux mbuo, mbuo hnangv haaix nor haih biaux duqv ndutv maiv 
zuqc dinge zuiz? Tin-Hungh nyei za'eix njoux mienh, Ziouv ganh gorngv 
ndaangc. Muangx haiz nyei mienh yaac biux mengh se za'gengh zien nyeli. 
4 Tin-Hungh ganh yaac zoux zorng-zengx. Ninh zoux jangx-hoc caux 
mbuoqc horngh, hnamv maiv mengh baeqc nyei sic camv nyei, yaac zorqv 
yiem Singx Lingh daaih nyei zingh nyeic, ei ninh ganh nyei za'eix ceix bun 
mienh. 


Dorh Mbuo Dugv Nous Wuov Dauh 


5 Tin-Hungh maiv zeiz paaiv fin-mienh gunv oix daaih wuov norm 

siang-lungh ndiev, dongh yie mbuo gorngv wuov norm lungh ndiev. 6 Mv 
baac, yiem Ging-Sou maaih norm dorngx maaih dauh gorngv, “Meih funx 
baamh mienh benx haaix nyungc cingx jangx taux ninh? Funx sem zaangc 


mienh benx haaix nyungo cingx daaih goux ninh? 7 Meih bun ninh maaih 
douc zoux gauh aiv deix fin-mienh, aengx taaih ninh, bun ninh maaih 
njang-laangc weic zoux hungh ningv, 8 zungv orn ninh gunv maanc 
muotc.” Tin-Hungh orn ninh gunv maanc muotc bun cing maiv maaih 
haaix nyungc Tin-Hungh maiv bun ninh gunv. Mv baac ih zanc mbuo man 
gaengh buatc ninh gunv maanc muotc. 9 Daaux nzuonz mbuo buatc Yesu, 
dongh maaih douc zuqc zoux gauh aiv deix fin-mienh, duqv Tin-Hungh 
nyei en weic maanc mienh daic. Weic zuqc ninh siouc kouv taux daic, 
mbuo ih zanc buatc Tin-Hungh taaih ninh, bun ninh maaih njang-laangc 
dorngx hungh ningv. 10 Tin-Hungh zeix maanc muotc yaac zeix daaih 
weic ninh ganh. Hnangv naaic Tin-Hungh bun Yesu siouc kouv weic bun 
ninh dunh yunh nzoih se zoux duqv horpc nyei. Tin-Hungh hnangv naaiv 
zoux weic dorh mienh cam daaih zipv ninh nyei njang-laangc weic zuqc 
Yesu zoux bieiv dorh ninh mbuo dugv njoux. 11 Ninh nzaaux nzengc 
mienh me zuiz, bun ninh mbuo cing-nzengc daaih. Liemh ninh ganh caux 
duqv ninh nzaaux cing-nzengc wuov deix yietc zungv juangc dauh Die. 
Weic naaiv Yesu maiv nyaiv heuc ninh mbuo zoux gorx-youz. 12 Ninh 
gorngv mbuox Tin-Hungh, “Yie oix zunh meih nyei mengh mbuox yie nyei 
gorx-youz. Ninh mbuo gapv zunv nyei ziangh hoc yie oix yiem ninh mbuo 
gapv zunv nyei wuic mbu'ndongx ceng meih.” 13 Yesu yaac gorngv, “Yie 
oix sienx kaux Tin-Hungh.” Aengx gorngv, “Mangc maah! Yie caux 
Tin-Hungh ceix bun yie naaiv deix naamh nyouz yiem naaiv.” 14 Ninh 
heuc naamh nyouz wuov deix, se maaih orv maaih nziaamv nyei mienh. 
Yesu ganh yaac benx baamh mienh, maaih orv maaih nziaamv fih hnangv 
nyei. Hnangv naaic, weic ninh daic mingh ninh haih miete nzengc maaih 
lingc bun mienh zuqc daic wuov dauh, se mem nyei hungh, 15 yaac 
bungx nqoi ziangh seix zuqc zoux nouh weic gamh nziex haih daic nye; 
mienh. 16 Hnangv naaic, buatc dugv mengh nyei. Ninh tengx mei se maiv 
zeiz fin-mienh. Ninh tengx nyei se Apc^laa^ham nyei zeiv-fun. 17 Weic 
naaiv ninh oix zuqc yiem maanc sic hnangv nzengc ninh nyei gorx-youz, 
weic dugv zoux ninh mbuo nyei domh sai mienh, maaih hnyouv korv-lienh 
mienh yaac ziepc zuogv nyei fu-sux Tin-Hungh, ziouc dugv tengx baeqc 
fingx fiqv zuiz. 18 Weic ninh ganh zuqc ser jiex yaac zuqc siouc kouv, 


ninh cingx daaih haih tengx zuqc sem nyei mienh. 
Hipv^lu 3 


1 Sienx Giduc nyei gorx-youz aac, meih mbuo benx Tin-Hungh heuc daaih 
nyei mienh. Oix zuqc hnamv taux Yesu, dongh ziux mbuo nyiemc nyei 
jauv zoux gong-zoh yaac zoux domh sai mienh wuov dauh. 2 Yesu ziepc 
zuogv nyei zoux paaiv ninh daaih wuov dauh nyei gong, hnangv Mose 
ziepc zuogv nyei weic Tin-Hungh me biauv zong mienh zoux gong. 3 
Yesu yaac puix dugv mienh Gah gauh camy Mose, hnangv gomv biauv 
zaangc dugv mienh taaih ninh gauh camv taaih ninh gomv nyei biauv. 4 
Mouz norm biauv m'daaih maaih laanh mienh gomv. Mv baac maanc 
muotc se Tin-Hungh ganh zeix daaih. 5 Mose ziepc zuogv nyei zoux bou 
tengx Tin-Hungh nyei biauv zong mienh weic zoux zorng-zengx gorngv 
Tin-Hungh nqa'haav hingv oix gorngv mei sic. 6 Mv baac Giduc zoux 
Dorn ziepc zuogv nyei gunv Tin-Hungh nyei biauv zong mienh. Se gorngv 
mbuo bungx laangc sienx wuonv mbuo maaih lamh hnamv oix dugv nyel, 
mbuo ziouc benx Tin-Hungh nyei biauv zong mienh. 


Tin-Hungh Nyei Mienh Dugv Hitv Kuonx 


7 Wuov nyungc, hnangv Singx Lingh gorngv nor, “Se gorngv meih mbuo 
ih hnoi haiz Tin-Hungh gorngv nyei waac, 8 maiv dungx zoux hnyouv 
ngaengc hnangv meih mbuo nyei ong-taaix yiem deic-bung-huaang 
ngaengc jienv seix Tin-Hungh wuov nzunc nor. 9 Feix ziepc hnyangx 
gu'nyuoz meih mbuo nyei ong-taaix buatc yie zoux nyei jauv, mv baac ninh 
mbuo corc cuoqv yie, seix yie. 10 Yie ziouc nouz haic wuov doc mienh 
yaac gorngv, ‘Ninh mbuo nyei hnyouv zanc-zanc maiv oix gan yie. Ninh 
mbuo yaac maiv hiuv duqv yie mei jauv.” 11 Yie qiex jiez haic, ziouc 
houv Hem gorngv, ‘Ninh mbuo yietc liuz maiv dugv bieqc yie nyei hitv 
kuonx dorngz.”” 12 Zuangx gorx-youz aac, oix zuqc faix fim, yiem meih 
mbuo naaic maiv dungx bun haaix dauh maaih orgv hnyouv, maiv sienx 
ziouc leih ziangh jienv nyei Tin-Hungh. 13 Meih mbuo oix zuqc hnoi-hnoi 


laanh kuinx laanh, da'faanh corc maaih dongh mienh heuc, “Ih Hno1” nyei 
hnoi, weic maiv bun meih mbuo haaix dauh zuqc zuiz nduov ninh hnyouv 
ngaengc. 14 Se gorngv mbuo sienx wuonyv taux daauh taux mueiz hnangv 
yiem gorn sienx wuov nor, mbuo ziouc caux Giduc maaih buonc. 15 
Ging-Sou gorngv, “Se gorngv meih mbuo ih hnoi haiz Tin-Hungh gorngv 
nyei waac, maiv dungx zoux hnyouv ngaengc hnangv meih mbuo nyei 
ong-taaix ngaengc jienv Tin-Hungh wuov nzunc nor.” 16 Haiz Tin-Hungh 
nyei waac mv baac corc cuoqv ninh wuov deix se dongh haaix deix? 
Dongh Mose dorh cuotv I^yipv Deic-Bung wuov deix viet zungv maiv 
zeiz? 17 Tin-Hungh nouz feix ziepc hnyangx wuov deix dongh haaix deix? 
Dongh baamz zuiz zuqc guangc sei yiem deic-bung-huaang wuov deix 
maiv zeiz? 18 Dongh Tin-Hungh houv jienv gorngv, “Ninh mbuo yietc liuz 
maiv dugv bieqc yie oix bun ninh mbuo hitv kuonz nyei dorngx” wuov 
deix waac, ninh gorngv haaix deix mienh? Se dongh ngaengc jienv maiv 
muangx ninh wuov deix. 19 Hnangv naaic, mbuo hiuv dugv ninh mbuo 
maiv dugv bieqc hitv kuonx nyei dorngx se laaix ninh mbuo maiv sienx. 


Hipv^lu 4 


1 Tin-Hungh laengz bun mbuo duqv bieqc ninh hitv kuonx nyei dorngx 
wuov deix waac corc maiv gaengh jiex. Wuov nyungc, mbuo oix zuqc faix 
fim, nziex meih mbuo maaih haaix dauh mingh maiv taux. 2 Yie mbuo 
haiz liuz kuv fienx hnangv ninh mbuo haiz nor. Mv baac ninh mbuo haiz 
liuz nyei kuv Dem maiv tengx haaix nyungc ninh mbuo, weic zuqc haiz 
liuz ninh mbuo yaac maiv sienx. 3 Mbuo sienx nyei mienh za'gengh duqv 
biegc Tin-Hungh laengz bun nyei hitv kuonx dorngx. Wuov norm hitv 
kuonx dorngx se dongh Tin-Hungh gorngv, “Weic naaiv yie qiex jiez ziouc 
houv jienv gorngv, “Ninh mbuo yietc liuz maiv dugv bieqc yie nyei hitv 
kuonx dorngx.” ‘Ninh mbuo yietc liuz mam duqv bieqc yie oix bun ninh 
mbuo hitv kuonx nyei dorngz.”” Tin-Hungh hnangv naaiv nor gorngv maiv 
gunv yiem ninh zeix lungh zeix ndau wuov zanc ninh zoux ziangx gong 
mi'aqv. 4 Weic zuqc yiem Ging-Sou maaih norm dorngx gorngv, “Da'cietv 
hnoi wuov hnoi Tin-Hungh dingh njiec ninh nyei yietc zungv gong hitv 


kuonz.” 5 Aengx hnangv a'jang gorngv liuz wuov deix waac, “Ninh mbuo 
vietc liuz maiv dugv bieqc yie me hitv kuonx dorngx.” 6 Haiz kuv Dem 
ndaangc wuov deix maiv dugv biegc Tin-Hungh nyei hitv kuonx dorngx 
weic zuqc ninh mbuo maiv muangx waac. Mv baac maaih deix dugv bieqc 
nyei. 7 Weic mam, Tin-Hungh aengx dinge norm hnoi heuc “Ih 
Hnoi.”Nqa'haav lauh nyei, Tin-Hungh longc Ndaawitv Hungh gorngv 
wuov norm hnoi, hnangv gorngv jiex wuov deix Ging-Sou nyei waac, “Se 
gorngv meih mbuo ih hnoi haiz Tin-Hungh gorngv me waac, maiv dungx 
zoux hnyouv ngaengc.” 8 Se gorngv Yo^su^waa bun ninh mbuo dugv hitv 
kuonz, nga'haav Tin-Hungh maiv gorngv aengx ganh maaih norm hnoi. 9 
Hnangv naaic, weic Tin-Hungh nyei baeqc fingx aengx ganh maaih norm 
Dingh Gong hitv kuonx Hnoi, 10 wee zuqc haaix dauh dugv bieqc 
Tin-Hungh bun nyei hitv kuonx dorngx, wuov dauh dugv dingh ninh ganh 
nyei gong hitv kuonx, hnangv Tin-Hungh dingh gong hitv kuonx wuov nor. 
11 Hnangv naaic, mbuo o zuqc njiec qaqv zoux weic biegc Tin-Hungh 
nyei hitv kuonx dorngx, weic maiv bun haaix dauh hnangv wuov deix 
mienh maiv muangx waac ziouc maiv dugv bieqc. 12 Tin-Hungh nyei 
waac se nangh nyei, maaih gagv nyei, gauh laic jiex yietc zungv i maengx 
laic nyei nzuqc ndaauv. Haih nzopv bieqc taux hnyouv caux lingh wuonh 
gapv nyei dorngx, mbungv-fim caux mbungv-daaux gapv nyei dorngx. 
Zungv haih siemv dugv mienh hnyouv nyunc zoux nyei caux hnyouv 
hnamv cuotv mei sic. 13 Maiv maaih haaix nyungc bingx duqv Tin-Hungh 
jienv. Daaux nzuonx maanc muotc yietc zungv yiem Tin-Hungh nyei 
nza'hmien koi nqoi nzengc. Mbuo yaac oix zuqc zorgv mbuo nyei nyungc- 
nyungc binv mengh mbuox ninh. 


Yesu Zoux Hlo Jiex Nyei Domh Sai Mienh 


14 Hnangv naaic, oix zuqc sienx wuonv mbuo nyiemc nyei doz, weic zuqc 
mbuo maaih dauh zoux hlo nyei domh sai mienh bieqc taux Tin-Hungh 
nyei nza'hmien, dongh Tin-Hungh nyei Dorn, Yesu. 15 Mbuo nyei domh 
sai mienh maiv zeiz maiv hiuv mbuo mau nyei dorngx, weic zuqc ninh 
ganh yaac zuqc nyungc-nyungc seix jiex, hnangv mbuo zuqc sem nor, mv 


baac ninh maiv baamz zuiz. 16 Weic naaiv mbuo oix zuqc bungx laangc 
nyei mingh taux Tin-Hungh ceix en mei weic. Yiem naaic mbuo qiemx 
zuqc nyei ziangh hoc ziouc duqv Tin-Hungh korv-lienh yaac ceix en bun 
mbuo. 


Hipv^lu 5 


1 Dauh dauh domh sai mienh se yiem zuangx mienh mbu'ndongx ginv 
cuotv daaih yaac orn ninh div zuangx mienh fu-sux Tin-Hungh. Ninh oix 
zuqc weic zuangx mienh nyei zuiz dorh zingh nyeic caux ziec nyei 
ga'naaiv fungx bun Tin-Hungh. 2 Weic zuqc domh sai mienh ganh maaih 
ziex diuc mau met, ninh haih suonc hnyouv nyei tengz maiv hiuv caux 
cagv-bouc zoux dorngc nyei mienh. 3 Weic zuqc ninh ganh yaac mau, ninh 
oix zuqc dorh ga'naaiv mingh ziec weic ninh ganh nyei zuiz caux zuangx 
mienh nyei zuiz. 4 Maiv maaih haaix dauh haih taaih ganh zoux gauh hlo 
jiex nyei domh sai mienh. Se Tin-Hungh paaiv ninh zoux hnangv paaiv 
Aalon nor. 5 Fih hnangv nyei, Giduc yaac maiv zeiz taaih ganh zoux domh 
sai mienh, se Tin-Hungh paaiv ninh zoux. Tin-Hungh mbuox ninh, “Meih 
zoux yie nyei Dorn. Ih hnoi yie benx meih nyei Die.” 6 Aengx maaih norm 
dorngx ninh gorngv, “Meih yietc liuz zoux sai mienh, hnangv 
Men^ki^se^ndekc wuov nyungc sai mienh nor.” 7 Yesu corc yiem naaiv 
baamh gen wuov zanc, ninh heuc jienv mbui, maaih wuom-mueic liouc 
cuotv nyei tov Tin-Hungh, dongh haih njoux ninh, bun ninh maiv zuqc daic 
wuov dauh. Weic zuqc ninh longc hnyouv muangx Tin-Hungh, Tin-Hungh 
ziouc haiz ninh daux gaux tov nyei waac. 8 Maiv gunv Yesu zoux 
Tin-Hungh nyei Dorn, ninh zuqc siouc me kouv naanc bun ninh hoqc linc 
muangx waac. 9 Tin-Hungh bun ninh dunh yunh liuz, Yesu ziouc zoux 
gorn bun yietc zungv muangx Tin-Hungh nyei waac nyei mienh yietc liuz 
duqv njoux. 10 Tin-Hungh yaac paaiv ninh zoux domh sai mienh hnangv 
Men^ki^se^ndekc wuov nyungc sai mienh nor. 


Faix Fim, Maiv Dungx Cuotv Yesu 


11 Yie mbuo corc maaih waac camv nyei gorngv zoux sai mienh nyei jauv 
mv baac aqc duqv gorngv mengh weic zuqc meih mbuo nyei m'normh 
maiv zaangh waac. 12 Taux ih zanc meih mbuo zungv horpc zuqc zoux 
fin-saeng, mv baac meih mbuo corc qiemx zuqc mienh aengx njaaux 
da'yietv kang Tin-Hungh nyei doz. Meih mbuo corc qiemx zuqc hopv 
nyorx nyei, maiv haih nyanc hnaangx. 13 Haas dauh oix zuqc hopv 
nyorx, wuov dauh corc zoux gu'nguaaz, maiv mengh baeqc zoux horpc 
nyei jauv. 14 Hnaangx se weic domh mienh nyanc, dongh hoqc linc bus 
ziouc hiuv dugv haaix nyungc se longx nyei, haaix nyungc se waaic nyeli, 
wuov deix mienh. 


Hipv^lu 6 


1 Hnangv naaic, mbuo oix zuqc jiex da'yietv kang Giduc me doz-leiz 
aengx hungx jienv wuov ndaangc mingh taux ei sienx nyei jauv benx domh 
mienh. Maiv dungx aengx paan-pei liepc nzunc gorn-ndogv, dongh oix 
zuqc goiv hnyouv guangc maiv lamh longc nyei sic sienx Tin-Hungh. 2 
Maiv dungx paan-pei njaaux jiex wuom nyei leiz, caux longc buoz maan 
mienh nyei leiz, caux mienh daic mingh aengx nangh daaih nyei jauv, caux 
zuqc Tin-Hungh siemv dingc zuiz weic yietc liuz wuov nyungc jauv. 3 Se 
gorngv Tin-Hungh bun nor, mbuo za'gengh hnangv naaiv nor zoux aqv. 4 
Zinh ndaangc sienx liuz Yesu aengx cuotv mingh wuov deix mienh, 
hnangv haaix nor haih dorh ninh mbuo goiv hnyouv nzuonx? Ninh mbuo 
zipv jiex Tin-Hungh nyei njang, yaac seix jiex yiem tin-dorngh daaih nyei 
zingh nyeic nyei mueix, yaac duqv buonc Singx Lingh, 5 yaac duqv seix 
jiex ziouc hiuv duqv Tin-Hungh nyei waac maaih mue doc longx mei, 
yaac dugyv seix jiex nga'haav wuov gitv lungh ndiev nyei qaqv. 6 Se 
gorngv seix liuz mv baac nga'haav cuotv Yesu, maiv sienx, za'gengh maiv 
maaih za'eix dorh naaiv nyungc mienh goiv hnyouv nzuonz, weic zuqc 
ninh mbuo zorqv Tin-Hungh nyei Dorn aengx ding jienv ziepc nzaangc 
jaax bun ninh dorng zuangx zuqc nyaiv. 7 Haaix nzong ndeic zanc-zanc 
dugv mbiungc-wuom longx, gaeng-zuangx ziouc cuotv longz weic tengx 
zoux ndeic nyei mienh, wuov nzong ndeic dugv Tin-Hungh ceix fugv. 8 


Mv baac haas nzong ndeic kungx cuotv njimv cuotv miev se maiv lamh 
longc, aav lamh deix zuqc zioux agv. Nqa'haav ziouc zuqc douz buov qui 
nzengc. 9 Hnamv haic nyei gorx-youz aac, maiv gunv yie mbuo hnangv 
naaiv nor gorngv, yie mbuo sienx dinge weic meih mbuo dugv njoux meih 
mbuo oix duqv gauh longx nyei sic. 10 Tin-Hungh se baengh fim mei 
Ninh maiv haih la'kugv meih mbuo zoux nyei gong, yaac maiv la'kugv 
meih mbuo bun cing meih mbuo hnamv ninh, dongh meih mbuo tengx ninh 
nyei mienh yaac zanc-zanc tengx jienv mingh. 11 Yie mbuo oix meih 
mbuo mouz laanh fih hnangv nyei jorm hnyouv taux sety mueiz weic bun 
meih mbuo za'gengh dugv dongh meih mbuo maaih lamh hnamv oix dugv 
nyei. 12 Yie mbuo maiv oix meih mbuo lueic, mv baac oix meih mbuo 
zuotc dongh maaih sienx fim yaac longc noic zuov wuov deix nyei nyungc 
zeiv ziouc dugv siouc Tin-Hungh laengz bun nyei buonc. 


Tin-Hungh Laengz Nyei Waac 


13 Tin-Hungh laengz waac bun Apc^laa^ham wuov zanc ninh maiv lamh 
ziangv dorngx weic zuqc maiv maaih haaix dauh gauh hlo jiex Tin-Hungh 
ganh. Ninh ziouc ziangv jienv ninh ganh laengz waac. 14 Ninh gorngv 
mbuox Apc^laa^ham, “Yie zungv oix ceix fuqv bun meih yaac oix bun 
meih maaih zeiv-fun camv.” 15 Apc^laa^ham longc noic zuov ziouc dugv 
zipv Tin-Hungh laengz ceix bun nyei. 16 Baamh mienh laengz waac ninh 
mbuo ziangv jienv viet dauh gauh hlo ninh mbuo ganh laengz. Hnangv 
naaic laengz liuz, naaiv deix waac se liepe dinge mi'aqv, maiv lamh nzaeng 
dorngx. 17 Tin-Hungh oix bun, dongh oix zipv ninh laengz bun nyei wuov 
deix, mengh mengh nyei bm duqv ninh nyei za'eix yietc liuz maiv haih 
goiv yienc. Weic naaiv, ninh cingx daaih ziangv ninh ganh laengz waac. 18 
Hnangv naaic, maaih naaiv deix 1 nyungc yietc liuz maiv haih goiv yienc, 
Tin-Hungh yaac maiv haih gorngv-baegc. Weic naaiv mbuo biaux daaih 
lorz ninh bun mbuo maaih lamh kaux dorngx ziouc bun mbuo gauh jorm 
hnyouv sienx wuonv maaih lamh hnamv nga'haav hingv oix duqv nyei. 19 
Mbuo hnangv naaiv maaih lamh hnamv se hnangv maaih ga'naaiv zuic 
jienv mbuo nyei hnyouv dingc nyei, wuonv nyei. Naaiv nyungc maaih lamh 


hnamv bieqc tin-dorngh nyei singx dinc, yiem mbaeqc gaengh ndie 
gu'nyuoz wuov qongx. 20 Yesu weic mbuo zungv biegc gu'nyuoz ndaangc 
mr'agv, yaac yietc liuz zoux domh sai mienh, hnangv Men^ki^se^ndekc 
wuov nyungc sai mienh. 


Hipv^lu 7 


1 Naaiv dauh Men^ki^se^ndekc zoux Saalem Zingh nyei hungh yaac zoux 
Yiem Hlang Jiex nyei Tin-Hungh nyei sai mienh. Apc^laa^ham mingh 
mborgv hingh wuov deix biei dauh hungh diex liuz, nzuonx wuov zanc, 
Men^ki^se^ndekc mingh buangh ninh yaac buang waac bun ninh. 2 
Apc^laa^ham yaac zorqv ninh mborgv hingh caangv dugv daaih nyei yietc 
zungv ga'naaiv, ziepc gouv nyei bun yietc gouv Men^ki^se^ndekc. 
Men^ki^se^ndekc nyei mbuox da'yietv nyungc eix leiz se “baengh fim nye; 
hungh.” Ninh zoux Saalem Zingh nyei hungh ziouc aengx maaih norm 
mbuox heuc “baengh orn nyei hungh diex,” weic zuqc Saalem wuov joux 
waac nyei eix leiz se “baengh orn.” 3 Maiv maaih sou gorngv haaix dauh 
zoux Men^ki^se^ndekc mer die fai maa, fai ninh nyei douh zong, yaac 
maiv gorngv ninh cuotv seix caux guei seix nyei hnoi. Ninh se hnangv 
Tin-Hungh nyei Dorn nor, yietc liuz zoux sai mienh. 4 Hnamv mange 
gaax, Men^ki^se^ndekc ndongc haaix hlo! Mbuo nyei ong-taaix-ngaeqv 
Apc^laa^ham zungv zorqv ninh mborqv jaax hingh caangv dugv daaih 
nyei ga'naaiv ziepc gouv bun yietc gouv Men^ki^se^ndekc. 5 Zu leiz-latc 
dingc, Lewi nyei fun-faqv, dongh zoux sai mienh wuov deix, oix zuqc siou 
I^saa^laa^en Mienh nyei ga'naaiv ziepc gouv nyei viet gouv, maiv gunv 
ninh mbuo lomh nzoih zoux IĮ[^saa^laa^en Fingx yaac zoux Apc^laa^ham 
nyei zeiv-fun. 6 Men^ki^se^ndekc maiv zeiz Lewi nyei douh zong, mv 
baac ninh duqv siou Apc^laa^ham nyei ga'naaiv ziepc gouv nyei yietc 
gouv, yaac buang waac bun Apc^laa^ham, dongh dugv zipv ei Tin-Hungh 
laengz nyei waac. 7 Buang waac wuov dauh ndongc haaix zungv zoux 
gauh hlo dongh dugv ninh buang waac wuov dauh. 8 Gorngv taux sai 
mienh nor, ninh mbuo siou ziepc gouv nyei yietc gouv mv baac ninh mbuo 
se haih daic nyei mienh. Men^ki^se^ndekc yaac siou ziepc gouv nyei viet 


gouv mv baac ninh corc ziangh jienv nyei hnangv Ging-Sou gorngv nor. 9 
Se gorngv aengx gorngv nyungc, maiv gunv Lewi me zeiv-fun siou ziepc 
gouv nyei yietc gouv mv baac Apc^laa^ham cuotv ziepc gouv nyei viet 
gouv bun Men^ki^se^ndekc wuov zanc, Lewi yaac caux jienv cuotv. 10 
Weic zuqc Men^ki^se^ndekc buangh Apc^laa^ham wuov zanc, Lewi 
maiv gaengh cuotv seix, mv baac corc yiem ninh nyei ong-taaix-ngaeqv, 
Apc^laa^ham, nyei sin. 


Maaih Dauh Sai Mienh Hnangv Men^ki^se^ndekc 


11 Zinh ndaangc Tin-Hungh bun leiz-latc I^saa^laa^en Mienh wuov zanc, 
maaih Lewi wuov nyungc sai mienh zoux leiz-latc mer gorn-ndoqv. Se 
gorngv Lewi wuov nyungc sai mienh zoux nyei gong haih bun mienh dunh 
yunh nor, weic haas diuc oix zuqc aengx ganh maaih nyungc sai mienh 
cuotv daaih hnangv Men^ki^se^ndekc wuov nyungc sai mienh, maiv 
hnangv Aalon? 12 Ganh yienc nyungc sai mienh nor, leiz-latc yaac oix 
zuqc ganh yienc jiex. 13 Mbuo nyei Ziouv, dongh yie mbuo gorngv taux 
wuov dauh, benx ganh fingx mienh. Wuov fingx yaac maiv maaih yietc 
dauh duqv zoux jiex sai mienh yiem ziec-dorngh fu-sux. 14 Mienh mengh 
mengh nyei bm dugv mbuo nyei Ziouv cuotv seix benx Yu^ndaa Fingx. 
Mose gorngv sai mienh nyei jauv wuov zanc, ninh liemh maiv tih yietc 
joux Yu^ndaa Fingx. 15 Aengx maaih diuc bun mbuo zungv gauh mengh 
baeqc, se maaih ganh dauh sai mienh cuotv daaih, ninh yaac hnangv 
Men^ki^se^ndekc nor. 16 Ninh dugv zoux sai mienh se maiv zeiz ei douh 
zong zoux sai nyei leiz, se ei maiv haih muer mei maengc nyei gagv zoux. 
17 Weic zuqc Ging-Sou gorngv, “Meih yietc liuz zoux sai mienh hnangv 
Men^ki^se^ndekc wuov nyungc sai mienh nor.” 18 Hnangv naaic 
loz-leiz-latc zuqc tuix cuotv mi'agv weic zuqc mau haic, maiv lamh longc. 
19 Mose nyei leiz-latc maiv haih bun haaix nyungc dunh yunh. Mv baac ih 
zanc maaih nyungc gauh longx, gauh maaih lamh hnamv haih dorh mbuo 
nitv fatv Tin-Hungh. 20 Aengx maaih Tin-Hungh laengz nyei waac. Ninh 
paaiv Lewi Fingx zoux sai mienh wuov zanc, ninh maiv ziangv haaix 
nyungc laengz waac. 21 Mv baac paaiv nqa'haav daaih wuov dauh zoux 


sai mienh, Tin-Hungh ziangv Dem ninh ganh laengz waac. Wuov zanc ninh 
gorngv, “Ziouv laengz ngaengc waac gorngv, nga'haav zungv maiv tiuv 
hnyouv, “Meih yietc bus dugv zouz sai mienh.”” 22 Tin-Hungh hnangv 
naaic laengz waac, Yesu ziouc dugv zoux Tin-Hungh liepc jiex gauh longx 
wuov deix ngaengc waac nyei ndaam-daauh. 23 Wuov deix sai mienh 
maaih camv nyei, weic zuqc ninh mbuo daic mi'aqv, ziouc ngaegv jienv, 
maiv haih yietc liuz zoux sai mienh me gong mingh. 24 Mv baac Yesu 
yietc liuz ziangh jienv ziouc yietc liuz duqv zoux sai mienh. 25 Weic naaiv 
Yesu haih yietc liuz njouz kaux ninh daaih lorz Tin-Hungh wuov deix 
weic zuqc ninh yietc liuz ziangh jienv tengx ninh mbuo tov Tin-Hungh. 26 
Hnangv naaic, Yesu se zoux mbuo qiemx longc nyei domh sai mienh. 
Ninh cing-nzengc, maiv lamh nqemh dorngx yaac maiv maaih zuiz. Ninh 
leih nqoi zuiz-mienh yaac yiem gauh hlang jiex lungh. 27 Yesu maiv 
hnangv wuov deix domh sai mienh. Ninh maiv qiemx zuqc hnoi-hnoi dorh 
ga'naaiv mingh ziec weic ninh ganh nyei zuiz ndaangc, nqa'haav weic 
zuangx baeqc fingx mei zuiz. Yesu longc ninh ganh ziec nduqc nzunc 
hnangv se dorngx yietc liuz. 28 Ei Mose nyei leiz-latc paaiv zoux domh 
sai mienh wuov deix se baamh mienh, m'daaih mau haic. Mv baac yiem 
leiz-latc nqa'haav, Tin-Hungh laengz ngaengc waac liepe ninh nyei Dorn 
zoux yietc liuz dunh yunh nyei domh sai mienh. 


Hipv^lu 8 


1 Yie mbuo gorngv naaiv diuh jauv gauh longc jienv jiex nyei se, mbuo 
maaih naaiv nyungc domh sai mienh zueiz jienv tin-dorngh, Gauh Hlo Jiex 
Wuov Dauh nyei weic mbiaauc maengx bung. 2 Ninh yiem wuov norm 
singx dinc gu'nyuoz, se yiem zaangc Ziouv nyei zien wuov norm 
ndopv-liuh, zoux domh sai mienh nyei gong. Naaiv norm ndopv-liuh maiv 
zeiz baamh mienh corng, se Ziouv corng daaih. 3 Dauh dauh domh sai 
mienh se paaiv daaih weic dorh zingh nyeic caux ziec nyei ga'naaiv mingh 
fungx bun Tin-Hungh. Hnangv naaic, naaiv dauh domh sai mienh yaac oix 
zuqc maaih ga'naaiv fungx bun Tin-Hungh. 4 Se gorngv ninh yiem baamh 
gen nor, ninh zungv maiv zoux sai mienh weic zuqc maaih sai mienh ei 


jienv leiz-latc fongc horc zingh nyeic mr'agv. 5 Naaiv deix sai mienh zoux 
nyei gong se kungx zoux yiem tin-dorngh maaih nyei nyungc zeiv caux 
mou zeiv hnangv. Mose yaac fih hnangv nyei. Ninh oix zoux zaangc Zou 
nyei ndopv-liuh wuov zanc, Tin-Hungh hatc ninh, “Or zuqc faix fim zoux 
nyungc-nyungc ei nzengc zinh ndaangc yiem mbong mbuox meih mei 
nyungc zeiv.” 6 Mv baac ih zanc Yesu zoux sai mienh nyei gong gauh 
hlang ninh mbuo met, hnangv ninh zoux mbu'ndongx mienh tengx 
Tin-Hungh caux ninh nyei mienh liepc jiez nyei ngaengc waac se gauh 
hlang, weic zuqc naaiv deix laengz ngaengc waac nyei gorn-ndogv se gauh 
longx. 7 Se gorngv laengz da'yietv nzunc nyei ngaengc waac dunh yunh 
nor, maiv zuqc aengx liepc da'nyeic nzunc ngaengc waac. 8 Mv baac 
Tin-Hungh nqemh ninh nyei mienh zoux dorngc. Wuov zanc ninh gorngv, 
“Ziouv gorngv, ‘Hnoi-nyieqc o1x taux, yie oix caux | "saa "laa "en nyei 
zeiv-fun caux Yu^ndaa nyei zeiv-fun liepc jiez siang-ngaengc waac. 9 Yie 
oix liepc jiez nyei ngaengc waac se maiv hnangv yie caux ninh mbuo nyei 
ong-taaix mbuo liepc nyei, dongh yie nanv jienv buoz ken ninh mbuo cuotv 
Hmm Deic-Bung wuov zanc nor. Ninh mbuo maiv ei jienv yie caux ninh 
mbuo liepc jiez nyei ngaengc waac, yie ziouc maiv gunv ninh mbuo aqy.’ 
Naaiv se Ziouv gorngv nyei waac. 10 Ziouv gorngv, ‘Wuov deix 
hnoi-nyieqc jiex liuz, yie o caux IĮ^saa^laa^en me zeiv-fun liepc jiez 
nyei ngaengc waac se hnangv naaiv. Yie oix zorqv yie nyei leiz-latc fapv 
jienv ninh mbuo me mba'nziu-gorn, yaac fiev Dem ninh mbuo nyei hnyouv 
gu'nyuoz. Yie ziouc zoux ninh mbuo nyei Tin-Hungh, ninh mbuo yaac 
zoux yie nyei baeqc fingx. 11 Ninh mbuo haaix dauh maiv zuqc njaaux 
ninh nyei laangz zaangc mienh fai njaaux ninh mei gorx-youz, “Meih oix 
zuqc hiuv dugv Ziouv.” Weic zuqc yiem zoux faix jiex wuov deix taux 
zoux hlo jiex wuov deix, ninh mbuo yietc zungv oix hiuv duqv yie. 12 Yie 
oix guangc ninh mbuo zoux nyei waaic sic, yaac maiv jangx taux ninh 
mbuo zoux mei zuiz.”” 13 Tin-Hungh gorngv taux siang-ngaengc waac 
ziouc bun daauh nzunc nyei ngaengc waac jiex mi'aqv. Haaix nyungc jiex 
ziangh hoc yaac loz, maiv lauh ziouc zutc nzengc agv. 


Hipv^lu 9 


1 Da'yietv nzunc laengz nyei ngaengc waac maaih zou leiz-baaix nyei 
yietc nyeic yaac maaih mienh zoux daaih nyei singx dinc. 2 Ninh mbuo 
corng norm zaangc Tin-Hungh nyei ndopv-liuh. Ga'nyiec wuov qongx heuc 
Cing-Nzengc nyei Dorngx. Naaiv qongx gu'nyuoz maaih norm dang-jaax 
yaac maaih norm dieh an njuov gengx Tin-Hungh. 3 Da'nyeic kang 
mbaeqc gaengh ndie gu'nyuoz maengx wuov qongx heuc Gauh 
Cing-Nzengc Jiex Wuov Qongx. 4 Wuov qongx maaih buov hung nyei 
jiem-dieh caux buang jienv jiem wuov norm Laengz Ngaengc Waac 
Faang. Faang gu'nyuoz maaih norm jiem-ongx dapv jienv maa^naa, caux 
Aalon nyei wuov diuh cuotv cunx nyei biaav-mbiaac aengx caux fiev jienv 
Tin-Hungh nyei ziepc diuh linge wuov deix 1 kuaaiv la'bieiv. 5 Faang 
gu'nguaaic maaih njang-laangc nyei Ke^lu^mbim. Ninh mbuo nyei ndaatv 
yang gomv jienv Tin-Hungh ceix en nyei weic. Mv baac ih zanc maiv 
maaih ziangh hoc gorngv muonc naaiv der sic. 6 Naaiv deix ga'naaiv 
hnangv naaiv nor mbenc nzoih, sai mienh ziouc zanc-zanc biegc ndopv-liuh 
ga'nyiec wuov qongx zoux ninh mbuo sai mienh nyei gong. 7 Mv baac 
gu'nyuoz wuov qongx kungx domh sai mienh ganh bieqc hnangv, viet 
hnyangx bieqc yietc nzunc. Biegc wuov zanc ninh ndongc haaix zungv oix 
zuqc dorh jienv saeng-kuv nziaamv longc fiqv ganh nyei zuiz caux baeqc 
fingx caqv-bouc zoux dorngc me zuiz. 8 Hnangv naaic, Singx Lingh 
ziouc bun cing da'faanh ga'nyiec nyei ndopv-liuh corc yiem nor, bieqc 
gu'nyuoz Gauh Cing-Nzengc Jiex Wuov Qongx nyei jauv corc maiv 
gaengh koi. 9 Naam yietc zungv zoux jangx-hoc beiv ih jaax nyei sic, weic 
zuqc mienh fongc horc nyei zingh nyeic caux ziec nyei ga'naaiv maiv haih 
bun fongc horc nyei mienh nyei hnyouv dunh yunh. 10 Naaiv deix leiz se 
nyanc hopv nyei leiz caux ziex nyungc nzaaux uix nyei leiz hnangv. Naaiv 
deix leiz kungx tengx sin ga'nyiec maengx, bun mienh longc jienv ndaangc 
taux ziangh hoc Tin-Hungh goiv yietc zungv benx siang nzengc. 11 Mv 
baac ih zanc Giduc zungv taux daaih, zoux ih zanc daaih taux mei kuv sic 
nyei domh sai mienh. Ninh bieqc wuov norm zaangc Tin-Hungh nyei 
ndopv-liuh se gauh hlo, gauh dunh yunh. Se maiv zeiz baamh mienh zoux 
nyei ndopv-liuh, yaac maiv zeiz caux Tin-Hungh zeix daaih naaiv norm 
baamh gen maaih buonc. 12 Giduc biegc Ndopv-Liuh wuov zanc, ninh 


bieqc taux Gauh Cing-Nzengc Jiex Wuov Qongx, biegc nduqc nzunc se 
dorngx yietc liuz. Ninh maiv dorh yungh nziaamv caux ngongh gouv 
nziaamv bieqc. Ninh longc ninh ganh nyei nziaamv ziouc zuoge mbuo weic 
vietc liuz. 13 Sai mienh oix zuqc longc yungh nziaamv caux ngongh gouv 
nziaamv fugv yaac longc ngongh zeic buov qui nyei saaiv hiaamx maaih 
uix nyei mienh, saax ninh mbuo cing-nzengc daaih, maiv maaih uix. 14 
Wuov nyungc, Giduc nyei nziaamv gauh henv ndongc haaix camv! Giduc 
kaux yietc liuz ziangh nyei Singx Lingh zorqv ninh ganh weic zoux maiv 
maaih dorngx ngemh nyei ga'naaiv ziec bun Tin-Hungh. Ninh nzaaux 
nzengc mbuo nyei hnyouv, bun mbuo maiv zoux maiv lamh longc mei sic, 
bun mbuo fu-sux ziangh jienv nyei Tin-Hungh. 15 Weic naaiv Giduc zoux 
siang-ngaengc waac nyei mbu'ndongx mienh, weic bun Tin-Hungh heuc 
daaih me mienh dugv siouc ninh laengz bun yietc liuz nyei fugv. Weic 
zuqc Giduc daic, ziouc bungx nqoi mienh leih ndutv yiem daauh nzunc 
laengz nyei ngaengc waac ga'ndiev baamz nyei zuiz. 16 Se gorngv maaih 
paaiv jaa-dingh nyei daan nor, oix zuqc bun cing liepc daan wuov dauh 
guei seix mi'aqv. 17 Se gorngv liepc daan wuov dauh corc ziangh Hem 
nor, paaiv jaa-dingh nyei daan maiv gaengh haih longc. Taux ninh guei 
seix mingh cingx daaih haih longc. 18 Weic naaiv, daauh nzunc laengz 
nyei ngaengc waac oix zuqc longc nziaamv liepe cingx daaih haih longc. 
19 Loz-hnoi Mose zunh leiz-latc nyei diuh duh leiz bun zuangx mienh 
muangx liuz, nqa'haav ninh longc ngongh dorn nyei nziaamv, yungh nyei 
nziaamv caux wuom, husopc miev, ba'gi yungh biei sigv, fugv wuov njunc 
sou yaac fuqv zuangx mienh. 20 Mose gorngv, “Naaiv deix nziaamv se 
weic liepc jiez ngaengc waac, dongh Tin-Hungh heuc meih mbuo ei jienv 
zoux wuov deix waac.” 21 Mose yaac fih hnangv nyei longc nziaamv fuqv 
wuov norm zaangc Tin-Hungh nyei dinc caux longc zaangc Ziouv nyei 
yietc zungv jaa-dorngx. 22 Ziuz leiz-latc nor, aav lamh deix nyungc- 
nyungc oix zuqc longc nziaamv cingx daaih haih saax dugv cing-nzengc. 
Maiv maaih nziaamv liouc cuotv nor, Tin-Hungh yaac maiv haih guangc 
mienh nyei zuiz. 


Yesu Siev Maengc Daic Weic Figv Mienh Nyei Zuiz 


23 Naaiv deix ga'naaiv kungx zoux yiem tin-dorngh wuov deix nye 
nyungc zeiv hnangv, yaac oix zuqc hnangv naaiv nor saax cing-nzengc 
daaih. Mv baac yiem tin-dorngh zien nyei ga'naaiv oix zuqc maaih ziec 
nyei ga'naaiv gauh longx cingx haih saax duqv cing-nzengc. 24 Giduc 
maiv zeiz biegc baamh mienh zoux nyei singx dinc. Naaiv se zoux zien 
wuov norm nyei nyungc zeiv hnangv. Giduc biegc me se tin-dorngh, ih 
zanc weic mbuo yiem Tin-Hungh nyei nza'hmien. 25 Domh sai mienh 
mouz hnyangx maiv zeiz dorh ninh ganh nyei nziaamv, ninh dorh 
saeng-kuv nziaamv biegc Gauh Cing-Nzengc Jiex Wuov Qongx. Mv baac 
Giduc maiv zuqc zanc-zanc longc ganh ziec bun Tin-Hungh. 26 Se gorngv 
hnangv naaiv nor zoux, yiem zeix lungh ze ndau taux ih zanc, Giduc oix 
zuqc siouc kouv ziex! ziex nzunc aqv. Mv baac ih zanc gitv-gitv lungh 
ndiev aav lamh taux sety mueiz nyei hnoi-nyieqc, Giduc daaih vietc nzunc 
dorngx yietc liuz, weic longc ninh ganh zoux ziec nyei ga'naaiv mietc 
nzengc zuiz. 27 Dauh dauh mienh zungv maaih nzunc daic, nga'haav zuqc 
Tin-Hungh siemv zuiz. 28 Fih hnangv nyei, Giduc zuqc ziec yietc nzunc 
hnangv weic teix mienh maanh mei zuiz. Ninh aengx oix daaih da'nyeic 
nzunc, maiv zeiz weic tengx mienh teix zuiz. Ninh daaih weic njoux ging 
hnyouv zuov ninh wuov deix ment, 


Hipv^lu 10 


1 Leiz-latc se maiv zeiz nqa'haav oix daaih wuov deix zien sic. Leiz-latc 
kungx zoux wuov deix longx nyei sic nyei nyungc zeiv caux dongh linh 
hnangv. Weic naaiv mienh hnyangx-hnyangx zanc-zanc dongh wuov 
nyungc ga'naaiv dorh mingh ziec, mv baac naaiv deix ziec nyei ga'naaiv 
maiv haih bun daaih lorz Tin-Hungh wuov deix dunh yunh. 2 Se gorngv 
haih bun ninh mbuo yietc liuz cing-nzengc ninh mbuo ziouc haiz maiv 
maaih zuiz, maiv zuqc aengx dorh ga'naaiv mingh ziec bun Tin-Hungh 
agv. 3 Mv baac mienh ziec nyei ga'naaiv tengx ninh mbuo hnyangx- 
hnyangx jangx zuqc ganh nyei zuiz, 4 weic zuqc ngongh gouv nziaamv 
caux yungh nyei nziaamv zungv maiv haih nzaaux maiv ndutv zuiz. 5 Weic 
naaiv, Giduc biegc baamh gen wuov zanc ninh gorngv mbuox Tin-Hungh, 


“Meih maiv oix mienh longc saeng-kuv ziec fai fongc horc zingh nyeic, 
mv baac meih liuc leiz ziangx sin weic yie, 6 meih maiv horpc hnyouv 
ziangh dauh buov ziec nyei saeng-kuv, yaac maiv horpc hnyouv ziec fiqv 
zuiz nyei ga'naaiv. 7 Yie ziouc gorngv, ‘O Tin-Hungh aac, yie yiem naaiv, 
yie daaih weic ei Hem meih nyei za'eix zoux, hnangv wuov njunc 
Leiz-Latc Sou fiev jienv gorngv taux yie.” 8 Daauh dangh Giduc gorngv, 
“Mienh longc saeng-kuv ziec yaac fongc horc ga'naaiv, fai dorh saeng-kuv 
ziangh dauh buov ziec, fai longc saeng-kuv ziec weic figv zuiz meih maiv 
oix, yaac maiv a'hneiv” (naaiv deix se zm leiz-latc fongc horc ziec nyei). 
9 Nqa'haav ninh aengx gorngv, “O Tin-Hungh aac, yie yiem naaiv. Yie 
daaih weic ei Hem meih nyei za'eix zoux.” Tin-Hungh ziouc bun loz-za'eix 
jiex nzengc, aengx longc Giduc liepc jiez siang nyei daaih. 10 Weic zuqc 
Yesu Giduc ei Tin Hungh nyei za'eix zoux, longc ninh ganh nyei sin zoux 
ziec nyei ga'naaiv, ziec yietc nzunc dorngx yietc liuz, ziouc bun mbuo 
cing-nzengc daaih. 11 Dauh dauh sai mienh hnoi-hnoi zoux ninh sai mienh 
nyei gong, nzunc-nzunc dongh wuov nyungc ga'naaiv ziec. Wuov deix 
ga'naaiv yietc liuz yaac maiv haih nzaaux maiv ndutv zuiz. 12 Mv baac 
Giduc weic zuiz siev ninh ganh zoux ziec nyei ga'naaiv, ziec yietc nzunc 
dorngx yietc liuz agv. Nqa'haav ninh zueiz jienv Tin-Hungh nyei mbiaauc 
maengx. 13 Yiem naaic daaih, Giduc zuov jienv ninh nyei win-wangv zuqc 
yiem ninh nyei zaux-ndiev zoux lorngx zaux mei dorngx. 14 Weic zuqc 
Giduc longc ninh ganh ziec yietc nzunc, ninh ziouc bun nzaaux cing-nzengc 
daaih nyei mienh yietc liuz dunh yunh. 15 Singx Lingh yaac zoux 
zorng-zengx gorngv naaiv deix sic. Daauh dangh ninh gorngv, 16 “Ziouv 
gorngv, nyutc zeiv o1x taux, yie oix caux ninh mbuo liepc jiez ngaengc 
waac. Yie oix zorgv yie nyei leiz-latc fapv jienv ninh mbuo mei 
mba'nziu-gorn, yaac fiev jienv ninh mbuo nyei hnyouv gu'nyuoz.” 17 
Nqa'haav ninh aengx gorngv, “Yiem naaiv mingh vie maiv jangx ninh 
mbuo nyei zuiz, caux ninh mbuo zoux nyei waaic sic.” 18 Hnangv naaic 
dugv naaiv deix zuiz guangc liuz, ziouc maiv zuqc aengx longc ga'naaiv 
ziec weic fiqv zuiz. 


Mbuo Oix Zugc Mingh Nitv Fatv Tin-Hungh 


19 Zuangx gorx-youz aac, hnangv mac mbuo weic Yesu nyei nziaamv 
haih bungx laangc nyei biegc Gauh Cing-Nzengc Jiex Wuov Qongx. 20 
Yesu weic mbuo koi siang-jauv, dongh ziangh jienv nyei jauv, weic zuqc 
ninh koi tong mbaeqc gaengh ndie bun mbuo gan naaic mingh. Naaiv 
mbaeqc gaengh ndie se ninh ganh nyei sin. 21 Mbuo maaih dauh domh sai 
mienh gunv Tin-Hungh nyei biauv zong mienh. 22 Oix zuge longc ziepc 
zuogv nyei hnyouv, sienx wuonv, mbuo nyei hnyouv yaac nzaaux 
cing-nzengc, maiv maaih dorngx ngemh nyei laangh fim, mbuo nyei sin 
yaac longc cing-nzengc nyei wuom nzaauXx liuz, daaih nitv fatv Tin-Hungh. 
23 Mbuo or zuqc sienz wuonv mbuo nyiemc maaih lamh hnamv oix duqv 
nyei, weic zuqc laengz waac wuov dauh se kaux dugv wuonv nyei. 24 
Mbuo yaac oix zuqc hnamv mangc gaax, hnangv haaix nor haih tengx 
laanh yietc zei hnamv laanh, yietc zei zoux kuv sic. 25 Oix zuqc gapv 
Zum zoux leiz-baaix, maiv dungx guangc hnangv maaih deix mienh 
guangc guenz nor. Daaux nzuonx laanh oix zuqc yietc zei kumm laanh 
weic zuqc meih mbuo hiuv dugv Ziouv Siemv Zuiz nyei Hnoi taux fatv 
agv. 26 Se gorngv mbuo hiuv liuz zien leiz mv baac duqv-eix zanc-zanc 
baamz zuiz, maiv maaih haaix nyungc ziec nyei ga'naaiv haih figv duqv 
zuiz agv. 27 Kungx gamh nziex jienv zuov zuqc siemv zuiz yaac zuqc 
hiaangx haic nyei douz, dongh longc buov Tin-Hungh nyei win-jaa wuov 
nyungc douz. 28 Haaix dauh baamz Mose nyei Leiz, yaac maaih i buo 
laanh mienh zoux zorng-zengx nor, wuov dauh zungv zuqc daic yaac maiv 
maaih haaix dauh korv-lienh. 29 Wuov nyungc, hnamv mangc gaax, haaix 
dauh caaiv jienv Tin-Hungh nyei Dorn, wuov dauh ziouc mangc piex longc 
liepc ngaengc waac nyei nziaamv, dongh nzaaux ninh cing-nzenge wuov 
nyungc nziaamv. Ninh yaac gorngv doqc ceix en nyei Singx Lingh, ziouc 
zic dugv dingc zuiz ndongc haaix hniev? 30 Mbuo hiuv dugv gorngv naaiv 
joux waac wuov dauh. Ninh gorngv, “Jaauv win se yiem yie. Yie za'gengh 
jaauv agv.” Ninh aengx gorngv, “Ziouv oix siemv ninh nyei baeqc fingx.” 
31 Hnangv naaic, zuqc ndortv yiem ziangh jienv nyei Tin-Hungh me 
buoz-ndiev nor, se gamh nziex haic nyei sic. 32 Oix zuqc jangx Hem zinh 
ndaangc meih mbuo hnangv haaix nor. Meih mbuo cogv hoqe duqv 
Tin-Hungh nyei njang ziux jienv meih mbuo wuov zanc, meih mbuo diev 


dugv camv-nyungc kouv naanc mv baac meih mbuo diev dugv hingh. 33 
Maaih ziangh hoc meih mbuo dorng zuangx zuqc mienh gorngv dogc, 
zoux doqc. Maaih ziangh hoc maaih deix zuqc mienh hnangv naaiv nor 
zoux. Meih mbuo yaac mingh caux ninh mbuo juangc jienv diev. 34 Meih 
mbuo yaac maaih hnyouv korv-lienh zuqc wuonx nyei mienh. Meih mbuo 
nyei ga'naaiv zuqc caangv nzengc, meih mbuo a'hneiv diev weic zuqc meih 
mbuo hiuv dugv meih mbuo corc maaih nyungc gauh longx jiex, yaac 
vietc liuz yiem. 35 Hnangv naaic, o zuqc bungx laangc mei sten, maiv 
dungx guangc. Meih mbuo ziouc duqv zipv domh zingh nyeic. 36 Oix 
zuqc longc noic diev weic zoux ei Tin-Hungh nyei eix ziouc duqv zipv 
ninh laengz bun nyei buonc. 37 Hnangv Ging-Sou gorngv nor, “Maiv lauh 
oix daaih wuov dauh za'gengh daaih, ninh zungv maiv ngaih. 38 Haaix 
dauh caux yie horpc hnyouv, wuov dauh weic sienx yie dugv ziangh jienv. 
Mv baac se gorngv haaix dauh hluotv nqaang, yie ziouc maiv a'hneiv 
wuov dauh agv.” 39 Mv baac mbuo maiv zeiz hluotv ngaang zuqc met 
nyei mienh. Mbuo sienx Tin-Hungh yaac zoux duqv njoux nyei mienh. 


Hipv^lu 11 


1 Siem fim se sienx dinge mbuo maaih lamh hnamv oix duqv mei 
za'gengh oix dugv, yaac sienx dinge mbuo mangc maiv buatc mei 
za'gengh maaih. 2 Loz-hnoi mienh weic maaih sienx fim dugv Tin-Hungh 
a'hneiv ninh mbuo. 3 Weic mbuo maaih sienx fim mbuo cingx daaih 
mengh baegc Tin-Hungh kungx gorngv cuotv waac hnangv ziouc zeix 
cuotv maanc muotc daaih. Hnangv naaic, mange duqv buatc mei se yiem 
mangc maiv buatc nyei ze1x cuotv daaih. 4 Weic Aa^mbaen maaih sienx 
fim, ninh longc ziec bun Tin-Hungh nyei ga'naaiv gauh longx Kaa^in nyei. 
Tin-Hungh yaac zipv Aa^mbaen ziec nyei ga'naaiv ziouc bun cing 
Aa^mbaen zoux dugv horpc Tin-Hungh nyei hnyouv. Weic ninh maaih 
sienx fim, maiv gunv ninh daic mi'aqv, se hnangv ninh corc gorngv jienv 
waac nor. 5 Weic Enokv maaih sienx fim, Tin-Hungh zipv ninh faaux 
mi'aqy, ninh maiv zuqc daic. Maiv maaih haaix dauh haih lorz dugv buatc 
ninh, weic zuqc Tin-Hungh zipv ninh faaux mi'aqv. Ging-Sou gorngv, 


Tin-Hungh man gaengh zipv Enokv faaux wuov zanc, Enokv zoux duqv 
horpc Tin-Hungh nyei hnyouv. 6 Se gorngv mienh maiv maaih sienx fim, 
maiv haih zoux bun Tin-Hungh a'hneiv. Weic zuqc haaix dauh daaih lorz 
Tin-Hungh oix zuqc sienx za'gengh maaih Tin-Hungh nyei, yaac sienx 
Tin-Hungh ceix zingh nyeic bun longc hnyouv lorz ninh wuov deix mienh. 
7 Weic Noyaa maaih sienx fim, Tin-Hungh cingx mbuox ninh mbungh 
nqa'haav hingv maiv gaengh buatc nyei sic. Noyaa taaih Tin-Hungh ziouc 
ei jienv Tin-Hungh mbuox nyei waac zoux. Ninh gapv poux nzangv daaih 
weic njoux ninh nyei hmuangv doic. Hnangv naaic, weic Noyaa maaih 
sienx fim, ninh dingc baamh gen nyei zuiz, yaac dugv siouc caux 
Tin-Hungh horpc hnyouv nyei mienh dugv nyei buonc. 8 Wee 
Apc^laa^ham maaih sienx fim, Tin-Hungh heuc ninh cuotv mingh taux 
laengz ceix bun ninh nzipc nyei deic-bung, ninh muangx Tin-Hungh me 
waac. Ninh cuotv mingh, zungv maiv hiuv dugv ninh mingh haaix. 9 Weic 
Apc^laa^ham maaih sienx fim, ninh ziouc yiem Tin-Hungh laengz bun 
wuov norm deic-bung hnangv zoux kaegv mienh yiem ganh fingx mienh 
nyei deic-bung nor. Ninh yiem ndopv-liuh hnangv I^sakc caux Yaakopv, 
dongh caux ninh siouc Tin-Hungh laengz nyei waac wuov deix. 10 
Apc^laa^ham zuov jienv maaih gorn-ndogv wuov norm zingh, dongh 
Tin-Hungh ganh daav za'eix ceix yaac zoux zaangc mienh Ces jiez mei 
zingh. 11 Weic maaih sienx fim, maiv gunv Apc^laa^ham gox haic, 
Saalaa yaac maiv haih maaih saeng-yungz, Apc^laa^ham dugv zoux die, 
weic zuqc ninh sienx Tin-Hungh oix ziepc zuoqv nyei ei ninh laengz nyei 
waac zoux. 12 Weic naaiv, maiv gunv Apc^laa^ham zungv hnangv daic 
mi'aqv nor, yiem naaiv nduqc laanh mienh cuotv daaih mei zeiv-fun 
ndongc gu'nguaaic lungh nyei hleix camv yaac ndongc koiv-hlen nyei 
saa-ziou camv. 13 Naaiv deix zuangx mienh daic nyei ziangh hoc ninh 
mbuo corc maaih sienx fim. Ninh mbuo maiv gaengh duqv zipv 
Tin-Hungh laengz bun nyei buonc, mv baac yiem go nyei mangc dugv 
buatc ziouc a'hneiv. Ninh mbuo nyiemc ninh mbuo yiem mam baamh gen 
zoux ganh norm deic-bung daaih nyei kaegv mienh hnangv. 14 Gorngv 
naaiv deix waac mei mienh bun cing ninh mbuo lorz norm deic-bung benx 
ninh mbuo ganh nyei. 15 Se gorngv ninh mbuo jangx taux ninh mbuo leih 


wuov norm deic-bung, ninh mbuo zungv maaih qangx nzuonx nyei. 16 Mv 
baac ninh mbuo za'gengh oix duqv norm gauh longx nyei deic-bung, se 
yiem wuov tin-dorngh. Weic naaiv Tin-Hungh maiv nyaiv ninh mbuo heuc 
ninh zoux ninh mbuo nyei Tin-Hungh, weic zuge Tin-Hungh zungv liuc leiz 
ziangx norm zingh bun ninh mbuo. 17 Weic Apc^laa^ham maaih sienx 
fim, Tin-Hungh seix ninh wuov zanc, Apc^laa^ham zorqv ninh nyei dorn, 
I^sakc, oix ziec bun Tin-Hungh. Apc^laa^ham zipv Tin-Hungh laengz nyei 
waac mv baac corc nyunc zorqv ninh nyei ndoqc dorn oix ziec bun 
Tin-Hungh, 18 maiv gunv zinh ndaangc Tin-Hungh mbuox jiex ninh, 
“Meih nyei hoz doc zeiv-fun oix yiem I^sakc daaih.” 19 Apc^laa^ham 
funx Tin-Hungh haih bun daic mingh nyei mienh nangh daaih. Ninh yaac 
dugv ninh nyei dorn nzuonx daaih, beiv hnangv I^sakc daic mingh aengx 
nangh daaih nor. 20 Weic I^sakc maaih sienx fim, ninh cingx daaih buang 
waac bun Yaakopv caux Esaau nga'haav hingv dugv Tin-Hungh nyei fugv. 
21 Weic Yaakopv maaih sienx fim, ninh aav lamh guei seix nyei ziangh 
hoc ninh buang waac bun Yosepv nyei i dauh dorn, yaac longc ninh nyei 
biaav-mbiaac caengx jienv sin baaix Tin-Hungh. 22 Weic Yosepv maaih 
sienx fim, ninh aav lamh guei seix nyei ziangh hoc ninh jaa-ndaangc 
gorngv ziangx [^saa^laa^en Mienh oix cuotv |" yipv Deic-Bung nyei 
jauv-louc, yaac paaiv ziangz waac, cuotv wuov zanc OI zuqc dorh Hem 
ninh nyei mbungv mingh. 23 Weic Mose nyei diex maac maaih sienx fim, 
Mose cuotv seix wuov zanc, ninh mbuo buatc ninh ziangh dugv nzueic 
haic, ziouc zorqv ninh bingx buo hlaax nyieqc. Ninh mbuo yaac maiv 
gamh nziex hungh diex njiec me lingc. 24 Weic Mose maaih sienx fim, 
ninh hlo daaih wuov zanc ninh maiv oix ndaam mengh zoux Faalo Hungh 
nyei sieqv nyei dorn. 25 Ninh nyunc caux Tin-Hungh nyei baeqc fingx 
zuqc siouc kouv yaac funx se gauh longx dugv caamx baav zuiz nyei 
njien-youh. 26 Ninh funx weic Giduc diev nyaiv gauh zic IM yipv 
Deic-Bung jaaix jiex nyei zinh zoih, weic zuqc ninh hnamv taux nqa'haav 
hingv oix duqv nyei zingh nyeic. 27 Weic Mose maaih sienx fim, ninh 
biaux cuotv IM yipv yaac maiv gamh nziex hungh diex nouz. Ninh yaac 
maiv daaux nqaang weic zuqc ninh hnangv mangc dugv buatc dongh 
mienh nyei m'zing mangc maiv buatc nyei Tin-Hungh. 28 Weic Mose 


maaih sienx fim, ninh ziouc liepc jiez Sex Maengc Zipv yaac hatc mienh 
longc nziaamv fugv wuov gaengh ndaangc, weic maiv bun daix mienh 
wuov dauh fin-mienh daix I^saa^laa^en Mienh nyei mouz dauh 
dorn-la'gauv. 29 Weic I^saa^laa^en Mienh maaih sienx fim, ninh mbuo 
jiex Koiv-Siqv hnangv yangh jauv-nqaai nor. Mv baac I^yipv Mienh sem 
jiex gaax, ziouc zuqc wuom yiemx daic nzenge mr'agv. 30 Weic 
I^saa^laa^en Mienh maaih sienx fim, ninh mbuo bung Ye^li^ko Zingh 
siec hnoi, zingh laatc ziouc mbaang mu av. 31 Weic maaic buonv-sin 
wuov dauh m'siegv dorn, Laa^hapc, maaih sienx fim, ninh a'hneiv zipv 
caaiv juogv wuov deix ĮI^saa^laa^en Mienh ziouc maiv caux maiv muangx 
Tin-Hungh met waac wuov deix mienh zuqc dam. 32 Yie oix zuqc aengx 
gorngv jienv mingh fai? Yie maiv maaih ziangh hoc gorngv Gi^nde^on, 
Mbaalaakv, Saem^sanx, Yepv^taa, Ndaawitv, Saa^mu^en caux 
Tin-Hungh nyei zuangx douc waac mienh. 33 Weic ninh mbuo maaih sienx 
fim, ziouc mborgv hingh camv-norm guogv, liepc jiez baengh fim nyei 
leiz, yaac duqv zipv Tin-Hungh laengz bun nyei buonc. Ninh mbuo buang 
jienv sienh nyei nzuih baengx, 34 mborgv daic domh douz, biaux ndutv 
maiv zuqc nzuqc ndaauv daix. Ninh mbuo mau mv baac henv jiez daaih. 
Ninh mbuo zoux henv haic nyei mborgv jaax baeng mborgv mbaaix ganh 
guoqv nyei jun-baeng. 35 Maaih deix m'sieqv dorn weic maaih sienx fim 
dugv ninh mbuo daic mingh nyei mienh aengx nangh daaih. Aengx maaih 
deix mienh zuqc mienh zeix taux daic, maiv nyiemc mau weic dugv bungx 
cuotv. Ninh mbuo hnangv naaiv nor zoux weic haih nangh daaih duqv 
gauh longx mei maengc. 36 Maaih deix zuqc mienh guate doqc jatv, zuqc 
biaav-bin mborgv. Aengx maaih deix zuqc limec ndoh jienv yaac zuqc 
wuonz loh. 37 Maaih deix zuqc mienh longc la'bieiv zong, maaih deix 
zuqc mienh njoux zoux i nganz, maaih deix zuqc mienh longc nzuge 
ndaauv daix daic. Ninh mbuo buix ba'gi yungh ndopv caux yungh ndopv 
dorngx lui-houx yaac youh Hem mingh, jome dugv kouv haic, zuqc mienh 
zoux doqc, zuqc mienh hoic. 38 Naaiv norm baamh gen zungv maiv puix 
ninh mbuo yiem. Ninh mbuo youh jienv deic-bung-huaang, youh Hem 
mbong mingh, yiem mbaengx-kuotv caux ndau-kuotv. 39 Naaiv deix 
mienh dugv mengh dauh longx weic zuqc ninh mbuo maaih sienx fim, mv 


baac Tin-Hungh laengz bun nyei buonc ninh mbuo maiv gaengh dugv zipv. 
40 Tin-Hungh weic mbuo dingc ziangx gauh longx nyei za'eix. Se wuov 
deix mienh oix zuqc caux mbuo yietc jauv cingx daaih haih dugv dunh 
yunh nzoih. 


Hipv^lu 12 


1 Hnangv mac, mbuo maaih zorng-zengx mienh ndongc naaic camv weih 
jienv mbuo, mbuo ziouc oix zuqc guangc yietc zungv torngv jauv nyei 
ga'naaiv yaac guangc aah loc nyau Hem mbuo nyei zuiz. Yaac oix zuqc 
longc noic diev jienv tiux, hungx Hem mingh taux dingc daaih nyei 
dorngx. 2 Tiux mingh oix zuqc mange dinge Yesu, weic zuqc Yesu zoux 
gorn bun mbuo sienx yaac oix bun mbuo sienx duqv dunh yunh. Ninh yiem 
ziepc nzaangc jaax diev kouv, yaac funx yiem ziepc nzaangc jaax diev 
nyaiv se maiv longc jienv weic nga'haav hingv oix duqv mei orn-lorgc. Ih 
zanc ninh zungv zueiz Dem Tin-Hungh nyei weic mbiaauc maengx bung. 3 
Meih mbuo hnamv mangc gaax, ninh oix zuqc ndongc naaic diev 
zuiz-mienh caux ninh doix-dekc. Hnangv naaic, meih mbuo maiv dungx 
hnyouv namx, maiv dungx suei. 4 Meih mbuo caux zuiz borngz jaax, meih 
mbuo maiv gaengh ngaengc jienv borngz taux zuqc dar daic. 5 Meih 
mbuo la'kuqv Tin-Hungh kuinx meih mbuo hnangv die kuinx dorn wuov 
deix waac fai? Ninh gorngv, “Yie nyei dorn aac, Ziouv mborgv njaaux 
nyei ziangh hoc oix zuqc muangx longx, ninh gorngv-njaaux nyei ziangh 
hoc maiv dungx hnyouv namx. 6 Weic zuge Ziouv mborgv njaaux ninh 
hnamv nyei mienh, ninh zipv haaix dauh zoux dorn, ninh yaac longc biaav 
fitv.” 7 Meih mbuo zuqc diev nyei kouv naanc se weic mborgv njaaux. 
Tin-Hungh zoux bun meih mbuo hnangv zoux bun ninh nyei dorn-jueiv nor. 
Maaih haaix dauh dorn-jueiv maiv zuqc ninh nyei die mborgv njaaux jiex? 
8 Se gorngv meih mbuo maiv hnangv ninh nyei dorn mbuo zuqc mborgv 
njaaux, meih mbuo maiv zeiz cien dorn, kungx zoux fu'jueiv-toi hnangv. 9 
Aengx maaih diuc, mbuo me cien die mborgv njaaux mbuo, mbuo yaac 
mbuoqc ninh mbuo. Hnangv naaic, mbuo yietc zei oix zuqc mbuoge mbuo 
nyei tin-dorngh Diex ziouc dugv ziangh jienv. 10 Mbuo nyei cien die 


mborgv njaauz mbuo se ziuz ninh mbuo buatc horpc zuqc njaaux nyei, 
yaac weic dangh baav hnangv. Mv baac Tin-Hungh mborgv njaauz mbuo 
se weic bun mbuo dugv longx yaac weic bun mbuo hnangv ninh nor, 
cing-nzengc. 11 Zuqc mborgv njaaux wuov zanc, maiv maaih haaix dauh 
njien-youh, zungv haiz nzauh nyei. Mv baac zuqc mborgv njaaux liuz, 
hogc hiuv nyei mienh nga'haav ziouc zoux dugv horpc yaac maaih baengh 
orn. 


Njaaux Nyei Caux Kuinx Nyei Waac 


12 Hnangv naaiv, oix zuqc cau jiez maiv maaih qaqv nyei buoz, yaac bun 
mau nyei cingh mborqc henv jiez daaih. 13 Oix zuqc zoux jauv yuonh 
nyei. Zaux waaic nyei mienh ziouc maiv jaa waaic, daaux nzuonx haih 
longx nzengc. 14 Oix zuqc longc hnyouv caux zuangx mienh horpc fim 
dongh eix nyei yiem yaac longc hnyouv zoux cing-nzengc mienh. Haaix 
dauh maiv cing-nzengc, maiv haih duqv buatc Ziouv. 15 Or zuqc faix 
fim, maiv dungx bun meih mbuo haaix dauh bungx ndortv Tin-Hungh nyei 
en, yaac maiv dungx bun mienh maaih hnangv im haic nyei miev-nzungh 
baetv cuotv hlo daaih bun mienh lunc, hoic mienh camv waaic. 16 Yaac 
maiv dungx bun haaix dauh zoux buangh liouh nyei sic fai maiv taaih 
Tin-Hungh hnangv Esaau nor. Esaau weic yietc donx hnaangx maaic ninh 
zoux dorn-la'gauv duqv sung-gouv nyei leiz. 17 Meih mbuo hiuv dugv 
nqa'haav ninh oix duqv ninh nyei die buang nyei waac mv baac zuqc 
nqemh, weic zuqc ninh goiv wuih maiv nzuonx ninh zoux liuz nyei sic, 
maiv gunv ninh qaqv lorz taux wuom-mueic cuotv. 18 Meih mbuo maiv 
zeiz hnangv loz-hnoi nyei I^saa^laa^en Mienh mingh taux hluo dugv zuqc 
nyei Sinaai Mbong, maaih douz zieqc jienv, maaih douz-sioux om Dem 
mapv maengh mapv hmuangx nyei, maaih domh nziaaux, 19 maaih nzatc 
mbui, yaac maaih gorngv waac nyei qiex. Zuangx mienh haiz liuz ziouc 
gagv tov maiv dungx aengx caux ninh mbuo gorngv waac 20 weic zuqc 
ninh mbuo siouc maiv dugv wuov deix hatc nyei waac, “Liemh saeng-kuv 
kuatv zuqc mbong nor, oix zuqc longc la'bieiv zong taux daic.” 21 Ninh 
mbuo buatc nyei sic za'gengh gamh nziex haic aqv. Liemh Mose ganh 


yaac gorngv, “Yie ganh yaac gamh nziez gau, sin zinz nzengc.” 22 Meih 
mbuo mingh nyei se mingh taux Son Mbong, taux yiem tin-dorngh nyei 
Ye^lu^saa^lem Zingh, dongh ziangh jienv nyei Tin-Hungh nyei zingh, yaac 
maaih ziex cin ziex waanc fin-mienh yiem wuov. 23 Meih mbuo mingh 
taux Tin-Hungh nyei zuangx dorn-la'gauv, dongh maaih mbuox fiev jienv 
yiem tin-dorngh wuov deix, gapv zunv njien-youh nyei dorngx. Meih mbuo 
mingh taux Tin-Hungh, dongh siemv maanc mienh wuov dauh, yaac 
mingh taux dunh yunh nzoih wuov deix kuv mienh nyei lingh wuonh. 24 
Meih mbuo yaac mingh taux Yesu, dongh liepc siang-ngaengc waac wuov 
dauh mbu'ndongx mienh, yaac mingh taux ninh fugv liuz nyei nziaamv. 
Yesu nyei nziaamv gorngv nyei jauv yaac gauh longx Aa^mbaen nyei 
nziaamv gorngv nyei. 25 Faix fim oc, maiv dungx ngaengc maiv muangx 
gorngv waac wuov dauh. Se gorngv wuov deix ngaengc maiv muangx 
yiem baamh gen mbuox ninh mbuo faix fim wuov dauh gorngv nyei waac 
nor, ninh mbuo biaux maiv ndutv. Hnangv naaic, se gorngv mbuo ngemh 
maiv muangx yiem tin-dorngh wuov dauh gorngv nor, mbuo gauh fatv 
biaux maiv ndutv. 26 Wuov zanc ninh nyei qiex ndanc ndau dongz, mv 
baac ih zanc ninh laengz, “Aengx maaih nzunc yie maiv daan ndanc ndau 
dongz hnangv, liemh lungh yaac oix ndanc dongz nzengc.” 27 Gorngv 
“aengz maaih nzunc” wuov joux waac bun cing zeix daaih nyei ga'naaiv 
oix zuqc ndanc dongz nzengc ziouc zuqc zorgv cuotv mr'agv, weic bun 
ndanc maiv haih dongz nyei corc yiem jienv. 28 Hnangv naaic, mbuo oix 
zuqc laengz zingh Tin-Hungh weic zuqc mbuo dugv norm ndanc mam haih 
dongz nyei guogv. Mbuo os zuqc laengz Tin-Hungh nyei en-zingh yaac 
zaangc ninh horpc ninh nyei hnyouv, gamh nziex ninh, taaih ninh, 29 wee 
zuqc mbuo nyei Tin-Hungh se henv haic mei douz, haih miete nzenge 
yietc zungv. 


Hipv^lu 13 


1 Meih mbuo oix zuqc zanc-zanc hnangv muoz-doic nor, laanh hnamv 
laanh. 2 Oix zuqc jangx jienv longc hnyouv zipv maiv buatc jiez nyei 
kaegv mienh. Maaih deix mienh zipv kaeqv ziouc zipv zuqc fin-mienh 


yaac liemh maiv hiuv. 3 Oix zuqc jangx jienv zuqc wuonx loh me mienh 
hnangv meih mbuo ganh yaac caux Hem ninh mbuo zuqc wuonx loh nor. 
Yaac oix zuqc jangx jienv zuqc mienh zoux dogc wuov deix, hnangv meih 
mbuo ganh yaac zuqc caux jienv ninh mbuo siouc kouv. 4 Dauh dauh oix 
zuqc taaih dorng jaa nyei leiz, kungx longc ganh nyei auv ngoz juangc 
coux bueix, weic zuqc Tin-Hungh oix dingc buangh liouh nyei mienh caux 
hienx auv hienx nqox nyei mienh nyei zuiz. 5 Maiv dungx bun mauv 
nyaanh nyei jauv gunv meih mbuo nyei maengc. Meih mbuo maaih nyei, 
oix zuqc buangv hnyouv weic zuqc Tin-Hungh gorngv, “Yie yietc us 
maiv leih meih, yietc liuz yaac maiv guangc meih.” 6 Hnangv naaic mbuo 
oix zuqc bungx dingc hnyouv gorngv, “Tengz yie wuov dauh se Ziouv, yie 
ziouc maiv gamh nziex. Baamh mienh haih zoux haaix nyungc bun yie?” 7 
Oix zuqc jangx jienv zinh ndaangc dorh meih mbuo wuov der bieiv zeiv, 
dongh zunh Tin-Hungh nyei doz-leiz bun meih mbuo muangx wuov deix. 
Hnamv mange gaax ninh mbuo yiem seix zaangc hnangv haaix nor ziangh, 
hnangv haaix nor daic. Ninh mbuo hnangv haaix nor sienx, meih mbuo oix 
zuqc zuotc ninh mbuo mei nyungc zeiv. 8 Yesu Giduc maiv goiv yienc. 
A'hnoi, ih hnoi, yietc liuz fih hnangv nyei. 9 Maiv dungx bun haaix nyungc 
ganh nyungc leiz dorh meih mbuo yangh dorngc jauv. Oix zuqc kaux 
Tin-Hungh met en bun hnyouv wuonv se gauh longx kaux nyanc hopv mei 
leiz-nyeic. Mienh kaux nyanc hopv nyei leiz-nyeic se maiv tengx viet deix 
ninh mbuo. 10 Mbuo maaih norm ziec-dorngh. Yiem zaangc Tin-Hungh 
nyei ndopv-liuh fu-sux Tin-Hungh wuov deix sai mienh maiv maaih leiz 
nyanc yiem mbuo nyei ziec-dorngh ziec nyei ga'naaiv. 11 Yiutai Mienh 
nyei domh sai mienh dorh saeng-kuv nyei nziaamv biegc Gauh 
Cing-Nzengc Jiex Wuov Qongx weic fiqv zuiz. Mv baac saeng-kuv nyei 
sei dorh cuotv ga'nyiec zigc ndopv-liuh ciangv buov nzengc. 12 Wee 
naaiv Yesu yaac yiem ga'nyiec zigc zingh gaengh siouc kouv taux daic 
weic longc ninh ganh nyei nziaamv nzaaux baeqc fingx cing-nzengc daaih. 
13 Wuov nyungc, bun mbuo cuotv ga'nyiec zigc ndopv-liuh ciangv mingh 
caux ninh zuqc diev nyaiv. 14 Weic zuqc yiem naaiv baamh gen mbuo 
maiv maaih yietc liuz wuonv nyei zingh, mv baac mbuo lorz nga'haav 
hingv oix daaih wuov norm zingh. 15 Hnangv mac, mbuo oix zuqc kaux 


Yesu zanc-zanc longc ceng Tin-Hungh nyei waac weic zoux ziec nye! 
ga'naaiv ziec bun Tin-Hungh. Naaiv se longc mbuo nyei nzuih nyiemc ninh 
nyei mbuox wuov deix waac. 16 Maiv dungx la'kugv zoux kuv sic, laanh 
yaac tengx laanh. Naaiv deix sic ziouc benx ziec nyei ga'naaiv bun 
Tin-Hungh horpc hnyouv. 17 Oix zuqc muangx meih mbuo me bieiv zeiv 
yaac mbuoqc ninh mbuo gunv. Ninh mbuo zanc-zanc goux jienv meih 
mbuo weic zuqc ninh mbuo oix zuqc gorngv mengh ninh mbuo zoux mei 
gong mbuox Tin-Hungh. Oix zuqc muangx ninh mbuo weic bun ninh mbuo 
njien-youh nyei zoux ninh mbuo nyei gong. Maiv zei aeqv, ninh mbuo 
nzauh. Naaiv yaac maiv tengx haaix nyungc meih mbuo. 18 Tov tengx yie 
mbuo daux gaux. Yie mbuo hiuv dingc yie mbuo nyei hnyouv cing-nzengc, 
zanc-zanc kungx oix zoux horpc nyei jauv hnangv. 19 Yie yaac qaqv tov 
meih mbuo daux gaux jouh Tin-Hungh bun yie siepv-siepv nyei haih 
nzuonx meih mbuo naaic. 


Daux Gauz Waac 


20-21 Tov ceix baengh orn nyei Tin-Hungh, dongh mbuo nyei Ziouv Yesu 
daic mingh bun ninh nangh daaih wuov dauh, bun meih mbuo dugv 
nyungc-nyungc longx weic ei Dem ninh mei eix zoux. Yaac tov 
Tin-Hungh longc Yesu Giduc yiem mbuo gu'nyuoz bun mbuo zoux 
nyungc-nyungc horpc ninh nyei hnyouv. Yesu Giduc longc ninh nyei 
nziaamv liepc jiez yietc liuz yiem nyei ngaengc waac yaac zoux Goux 
Ba'gi Yungh nyei Domh Zou. Mbuo oix zuqc yietc liuz ceng ninh taux 
maanc gouv maanc doic. Aamen. 


Setv Mueiz Waac 


22 Zuangx gorx-youz aah! Yie tov meih mbuo muangx longx yie kuinx 
meih mbuo naaiv deix waac, weic zuqc yie fiev bun meih mbuo naaiv zeiv 
fienx se maiv nangc ndaauv. 23 Yie oix meih mbuo hiuv dugv mbuo nyei 
youz, Ti^mo^tai, dugv bungx cuotv loh daaih agv. Se gorngv ninh taux 
siepv deix nor, ninh haih caux yie mingh mangc meih mbuo. 24 Mbuox 


meih mbuo nyei zuangx bieiv zeiv caux Tin-Hungh nyei mienh viet 
zungv, yie mbuo jangx taux ninh mbuo. Yiem I^daa^li daaih me 
gorx-youz yaac jangx taux meih mbuo. 25 Tov Tin-Hungh ceix en bun 
meih mbuo zuangx mienh. 


Yaagorpc 1 


1 Yie, Yaagorpc, zoux Tin-Hungh nyei bou yaac zoux Ziouv Yesu Giduc 
nyei bou. Yie jangx taux meih mbuo yiem nzaanx nyei ziepc nyeic fingx. 


Sienx Fim Caux Cong-Mengh 


2 Yie nyei gorx-youz aac, meih mbuo buangh zuqc nyungc-nyungc kouv 
naanc oix zuqc funx benx njien-youh mei sic, 3 weic zuqc meih mbuo hiuv 
dugv buangh man deix sic se seix mangc meih mbuo mei sienx fim, weic 
bun meih mbuo maaih noic diev dugv. 4 Oix zuqc longc noic diev taux 
daauh weic bun meih mbuo haih benx dunh yunh nzoih nyei mienh, maiv 
caa yietc nyungc. 5 Se gorngv meih mbuo haaix dauh cong-mengh maiv 
gaux, oix zuqc tov Tin-Hungh, Tin-Hungh ziouc ceix bun aqv. Weic zuqc 
Tin-Hungh nyei hnyouv jangv haic, oix bun zuangx mienh yaac maiv 
hemx. 6 Mv baac tov nyei mienh oix zuqc longc sienx fim daux gaux, 
maiv dungx hlungh hluotv, weic zuqc haaix dauh hlungh hluotv se hnangv 
nziaauz buonc kon jiez laange mietv mingh mietv daaih nor. 7 Wuov dauh 
maiv zuqc hnamv daaih Ziouv oix bun haaix nyungc ninh, 8 weic zuqc 
wuov nyungc mienh maaih i diuc hnyouv. Zoux haaix nyungc yaac maiv 
dingc. 


Mienh Jomc Mienh Caux Mienh Maaih Mienh 


9 Jomc wuov dauh gorx-youz duqv Tin-Hungh taaih ninh faaux hlang 
ziouc oix zuqc a'hneiv. 10 Butv zoih wuov dauh zuqc Tin-Hungh bun ninh 
ZOUZ faix yaac oix zuqc a'hneiv weic zuqc butv-zoih mienh oix hnangv 
miev nyei biangh nor, ziec mi'aqv. 11 Wee zuqc mba'hnoi cuotv daaih, 
nyutc doqc pui nyaux ngaai, biangh ziouc bioh mi'aqv. Nzueic nyei jaax 
tuix nzengc. Butv-zoih mienh zoux jienv ninh nyei gong yiem, yaac hnangv 
naaiv deix biangh nor, manc-manc baac nzengc mragv. 


Seix Hnyouv Nyei Sic Caux Nduov Mienh Baamz Zuiz Nyei Sic 


12 Haas dauh zuqc sem yaac diev dugv taux daauh, wuov dauh maaih 
orn-lorqc aqy, weic zuqc diev liuz, ziouc dugv Tin-Hungh ceix bun nyei 
maengc. Se dongh Tin-Hungh laengz bun hnamv ninh wuov deix mienh 
dugv nyei maengc. 13 Haas dauh buangh zuqc nduov ninh baamz zuiz 
nyei sic maiv dungx gorngv, “Tin-Hungh nduov yie baamz zuiz, weic zuqc 
hiuang orgv nyei sic maiv haih nduov maiv zuqc Tin-Hungh. Tin-Hungh 
yaac maiv nduov haaix dauh baamz zuiz. 14 Mv baac mienh zuqc nduov 
se laaix ganh nyei hnyouv hanc ziouc yuoqc ganh mingh baamz zuiz. 15 
Hnyouv hanc haaix nyungc se beiv maaih jienv sin nor. Yungz cuotv daaih 
benx zuiz mr'agv. Zuiz hlo dingc, ziouc bun wuov dauh mienh zuge daic 
mi'aqv. 16 Yie hnamv haic nyei gorx-youz aac, maiv dungx zuqc nduov. 
17 Yietc zungv longx nyei, dunh yunh nyei zingh nyeic yiem tin-dorngh 
njiec daaih. Se Tin-Hungh, dongh zeix cuotv lungh nyei nyungc-nyungc 
njang wuov dauh, ceix bun mbuo. Ninh yietc liuz maiv goiv yienc, yaac 
maiv guinh dongz torngv zuqc hmuangx. 18 Tin-Hungh ziux ninh ganh 
nyei za'eix longc zien leiz nyei doz yungz mbuo daaih weic bun mbuo yiem 
ninh zeix daaih nyei maanc muotc zoux da'yietv. 


Muangx Liuz Oix Zuqc Ei Jienv Zoux 


19 Yie hnamv haic nyei gorx-youz aac, naaiv meih mbuo o1x zuqc hiuv. 
Dauh dauh oix zuqc siepv-siepv nyei muangx, mv baac maiv dungx zoux 
nzuih siepv, yaac maiv dungx qiex jiez siepv. 20 Wee zuqc mienh qiex 
jiez maiv haih zoux maiv cuotv Tin-Hungh horpc haic me za'eix. 21 Weic 
naaiv meih mbuo oix zuqc guangc nzengc yietc zungv laih hlopv caux 
hiuang orgv nyei sic. Oix zuqc suonc hnyouv muangx Tin-Hungh zuangx 
jienv meih mbuo nyei hnyouv nyei doz, dongh haih njoux meih mbuo 
wuov nyungc doz. 22 Maiv dungx nduov ganh laaic haiz liuz doz ziouc 
gaux agv. Daaux nzuonz oix zuqc ei jienv zoux. 23 Haaix dauh haiz liuz 
doz yaac maiv ei jienv zoux, se hnangv dauh mienh longc gingx mange 
ninh ganh nyei hmien. 24 Mangc liuz, ziouc mingh mr'agv. Yaac liemh 
zeih la'kugv nzengc ninh ganh nyei hmien-mueic hnangv haaix nor. 25 
Tin-Hungh dunh yunh me leiz-latc bun mienh dugv zoux bungx ngoi nyei 


mienh. Haas dauh zaah mange, yaac zanc-zanc zaah Hem, maiv la'kugv 
ninh haiz me leiz, haiz liuz ziouc ei Hem zoux, wuov nyungo mienh yiem 
ninh zoux nyei sic ziouc dugv orn-lorgc. 26 Haaix dauh funx ninh ganh 
sienx dugv longx mv baac maiv gunv ganh nyei nzuih nor, se kungx nduov 
ganh hnangv. Ninh sienx nyei jauv maiv lamh longc agv. 27 Ei Zaangc 
Diex Tin-Hungh mangc, mbuo sienx dugv horpc, zoux cing-nzengc se 
hnangv naaiv. Buatc guh hanh dorn caux auv-guaav ndortv naanc, oix zuqc 
goux. Yaac oix zuqc goux jienv ganh, maiv bun baamh gen nyei haaix 
nyungc jauv guogv mbuo laih hlopv. 


Yaagorpc 2 


1 Yie nyei gorx-youz aah! Meih mbuo sienx kaux mbuo njang-laangc nyei 
Ziouv, Ziouv Yesu Giduc. Weic naaiv maiv dungx mangc haaix dauh nyei 
hmien. 2 Se gorngv maaih laanh mienh zugv lui-houx longx nyei yaac 
dangh jienv jiem-buoz-ndoqv-nzaeng biegc meih mbuo gapv zunv nyei 
dorngx, aengx maaih laanh mienh jomc mienh zugv jienv lui-houx-huv 
yaac bieqc daaih, 3 meih mbuo taaih zuqv lui-houx longx wuov laanh 
ziouc mbuox ninh, “Daaih zueiz naaiv longx jiex nyei dorngx oc.” Aengx 
mbuox jomc wuov laanh, “Souv Dem naaic. Maiv zei nor, daaih zueiz yie 
naaiv zaux-hlen.” 4 Hnangv naaic yiem meih mbuo gu'nyuoz meih mbuo 
bun nqoi zoux ziex horngh mienh maiv zeiz? Meih mbuo longc meih mbuo 
ganh orqv haic nyei hnyouv samx mienh maiv zeiz? 5 Yie hnamv haic nye; 
gorx-youz aac, meih mbuo muangx oc. Tin-Hungh ginv baamh gen nyei 
mienh jomc mienh daaih weic bun ninh mbuo butv sienx fim nyei zoih 
yaac bun ninh mbuo duqv nzipc Tin-Hungh nyei guogv, dongh Tin-Hungh 
laengz bun hnamv ninh wuov deix mienh nyei guogv. 6 Mv baac meih 
mbuo mangc piex mienh jomc mienh. Zoux dogc meih mbuo se dongh 
butv-zoih mienh maiv zeiz? Tor meih mbuo mingh wuov sic dorngh yaac 
dongh butv-zoih mienh maiv zeiz? 7 Dongh naaiv deix butv-zoih mienh 
gorngv doqc meih mbuo nyiemc wuov norm jaaix nyei mbuox maiv zeiz? 
8 Ging-Sou fiev jienv gorngv, “Oix zuqc hnamv mienh hnangv hnamv 
ganh nor.” Se gorngv meih mbuo ei jienv naaiv diuh Tin-Hungh me lingc 


zoux, meih mbuo ziouc zoux dugv horpc aqv. 9 Mv baac se gorngv meih 
mbuo taaih naaiv laanh, mangc faix wuov laanh, meih mbuo ziouc baamz 
zuiz. Leiz-latc yaac dinge meih mbuo nyei zuiz aqv. 10 Haaix dauh gan 
nzengc leiz-latc mv baac dorngc yietc diuh, se fih hnangv dorngc nzengc 
diuh diuh agv. 11 Tin-Hungh gorngv, “Maiv dungx hienx auv bien ngoz,” 
yaac gorngv, “Maiv dungx dat mienh.” Se gorngv meih mbuo maiv hienx 
auv hienx ngoz mv baac daix mienh, meih mbuo yaac benx baamz leiz 
nyei mienh agv. 12 Meih mbuo oix ziux bun mienh dugv bungx nqoi nyei 
leiz zuqc siemv. Hnangv naaic meih mbuo gorngv me) caux zoux nyei oix 
zuqc doix wuov nyungc leiz. 13 Haaix dauh maiv korv-lienh mienh, taux 
siemy zuiz wuov zanc Tin-Hungh ziouc maiv korv-lienh wuov dauh. 
Korv-lienh mienh me sic hingh jiex dingc zuiz nyei jauv. 


Sienx Fim Caux Zoux Nyei Sic 


14 Yie nyei gorx-youz aac, haaix dauh gorngv ninh maaih sienx fim yaac 
maiv ei jienv nzuih gorngv me) zoux nor, fungc maaih lamh longc? Ninh 
nyei sienx fim haih njoux ninh fai? 15 Se gorngv maaih dauh gorx-youz fai 
dorc nziez maiv maaih lui-houx zugv, hnaangx-donx yaac maiv maaih 
nyanc, 16 meih mbuo yaac maaih dauh mbuox ninh, “Baengh orn nyei 
mingh agv. Zugv siouv nyanc beuv oc.” Mv baac ninh qiemx longc nyei 
ga'naaiv yaac maiv bun. Naaiv fungc maaih lamh longc? 17 Sienx fim yaac 
hnangv naaic nor. Kungx sienx hnangv yaac maiv ei jienv zoux se dorngx 
daic mi'aqv. 18 Mv baac maaih mienh oix gorngv, “Meih maaih sienx fim, 
yie maaih yie zoux nyei sic.” Yie ziouc dau, “Wuov nyungc bun yie mange 
gaax meih hnangv haaix nor haih maaih sienx fim yaac maiv ei jienv zoux 
haaix nyunge? Yie ziouc bun meih mangc yie zoux nyei sic bun cing yie 
nyei sienx fim.” 19 Meih sienx kungx maaih nduqc dauh Tin-Hungh 
hnangv fai? Longx agv. Liemh mem yaac sienx, gamh nziex haic, sin 
zinx nzengc. 20 Mienh hngongx mienh aah! Kungx sienx hnangv, maiv ei 
jienv zoux se maiv lamh longc. Meih mbuo oix yie biux mengh bun meih 
mbuo hiuv fai? 21 Mbuo nyei ong-taaix-ngaeqv, Apc^laa^ham, hnangv 
haaix nor duqv caux Tin-Hungh horpc hnyouv? Se weic ninh zoux nyei 


sic, dongh ninh dorh ninh nyei dorn, I^sakc, an wuov ziec-dorngh oix ziec 
bun Tin-Hungh. 22 Meih mbuo buatc nyei fai? Apc^laa^ham nyei sienx 
fim caux zoux nyei sic gapv jienv. Ninh zoux nyei sic ziouc bun ninh nyei 
sienx fim dunh yunh nzoih. 23 Hnangv naaic, Ging-Sou nyei waac cuotv 
daaih doix-diuc nzengc. Ging-Sou gorngv, “Apc^laa^ham sienx 
Tin-Hungh. Weic ninh sienx, Tin-Hungh ziouc funx ninh zoux dugv horpc 
Tin-Hungh nyei hnyouv.” Apc^laa^ham ziouc dugv mengh zoux 
Tin-Hungh nyei loz-gaeng doic. 24 Hnangv naaiv, meih mbuo buatc mei 
mienh duqv caux Tin-Hungh horpc hnyouv se weic ninh mbuo zoux mei 
sic, maiv zeiz kungx weic sienx hnangv. 25 Wuov dauh maaic buonv-sin 
nyei m'sieqv dorn, Laa^hapc, fih hnangv nyei, weic ninh zoux nyei sic 
duqv caux Tin-Hungh horpc hnyouv, dongh ninh zipv caaiv juogv nyei 
Yiutai Mienh yaac bungx ninh mbuo cuotv ganh diuh jauv. 26 Se gorngv 
sin maiv maaih qiex, mienh ziouc daic mi'aqv. Siem fim yaac fih hnangv 
nyei. Maiv ei Hem zoux se maiv lamh longc, hnangv daic mr'agv nor. 


Yaagorpc 3 


1 Yie nyei gorx-youz aac, meih mbuo maiv zuqc maaih mienh camv zoux 
fin-saeng, weic zuqc meih mbuo hiuv dugv yie mbuo zoux fin-saeng nyei 
mienh oix zuqc siemv gauh hniev jiex maiv zoux nyei mienh. 2 Mbuo 
dauh dauh zoux dorngc camv-nyungc nyei. Haaix dauh yietc liuz maiv 
gorngv dorngc haaix nyungc, wuov dauh se dunh yunh nyei mienh, haih 
gunv dugv nzengc ninh ganh nyei sin. 3 Mbuo zorgv hlaang-kouv fapv 
jienv maaz nyei nzuih baengx weic bun maaz muangx mbuo. Mbuo ziouc 
haih gunv nzengc ninh nyei sin, bun ninh mingh haaix yaac dugv. 4 Hnamv 
mangc gaax nzangv! Maiv gunv nzangv ndongc haaix hlo yaac zuqc domh 
nziaaux buonc mingh, nzangv-jien longc nzangv-mbietc faix! nyei, ei ninh 
nyei hnyouv goiv mingh goiv daaih. 5 Mbietc yaac fih hnangv nyei. Maiv 
gunv se sin zaangc nyei yietc nyungc faix nyei, mv baac haih bungx duqv 
domh waac. Yaac hnamv mangc gaax! Diqv dien douz-mbietc hnangv mv 
baac haih ziegc nzenge domh gemh. 6 Mbietc se hnangv douz nor. Mbietc 
zoux sin nyei yietc nyungc yaac orgv haic, bun orgv nyei sic cuotv buangv 


nzengc sin. Mbietc demm jienv yiem deic nyuoqc daaih mei douz. Yietc 
seix maaih naaiv nyungc douz zieqc jienv mbuo yiem. 7 Nyungc-nyungc 
saeng-kuv, hieh zoih, norqc, naang, mbiauz, baamh mienh haih gunv dugv 
hingh, zungv gunv dugv mbuoqc may. 8 Mv baac mbietc, maiv maaih 
haaix dauh haih gunv dugv jienv. Mbietc se orqv haic, maiv haih gunv 
maiv Hem, maaih laengc daic mienh nyei ndie buangv nzengc. 9 Mbuo 
longc mbietc ceng Zou Zaangc Diex, yaac longc zioux mienh, dongh 
Zaangc Diex zeix cuotv daaih zuangv ninh ganh yaac hnangv ninh ganh 
nor. 10 Ceng nyei waac caux zioux nyei waac juangc sung nzuih cuotv. 
Yie nyei gorx-youz aah! Hnangv naaic za'gengh maiv horpc yietc deix. 11 
Kuv nyei wuom caux maiv kuv nyei wuom haih juangc norm zingv cuotv 
fai? 12 Yie nyei gorx-youz aah! Ngongh nyorx ndiangx haih ziangh 
ga'lanv biouv fai? A'ngunc hmei haih ziangh ngongh nyorx biouv fai? 
Wuom-nzaaih zingv yaac maiv haih cuotv kuv nyei wuom. 


Yiem Gu'nguaaic daaih Nyei Cong-Mengh 


13 Yiem meih mbuo naaic, maaih haaix dauh guai nyei, cong-mengh nyei 
fai? Ninh oix zuqc longc suonc hnyouv, longc cong-mengh zoux kuv sic 
bun cing ninh dongh naaic nyungc mienh. 14 Se gorngv meih hnyouv im, 
mueic jieqv, kungx douh ganh duqv longx hnangv, maiv dungx ceng ganh 
maaih cong-mengh. Maiv dungx gorngv-baegc ngaengc zien leiz. 15 Naaiv 
nyungc cong-mengh se maiv hnangv yiem gu'nguaaic daaih nyei 
cong-mengh. Se baamh gen nyei, dongh yiem mienh nyei hnyouv cuotv 
daaih nyei, yaac yiem mienv cuotv daaih nyei cong-mengh. 16 Haaix norm 
dorngx maaih mienh mueic jieqv, douh ganh dugv longx, wuov norm 
dorngx ziouc ceux lunc, maaih nyungc-nyungc waaic sic cuotv. 17 Yiem 
gu'nguaaic daaih mer cong-mengh da'yietv se cing-nzengc nyeli, yaac 
baengh orn nyei, suonc nyei, hec duqv gorngv nyei. Naaiv nyungc 
cong-mengh bun laanh korv-lienh laanh, yaac kungx zoux cuotv kuv sic 
hnangv, maiv mangc faix haaix dauh, yaac maiv maaih beih zaqc hnyouv 
njuotv nyei sic. 18 Haaix dauh kuinx i bung mienh horpc hnyouv daaih se 
zuangx baengh orn nyei nyim. Siou daaih nyei yietc zungv ziouc longx 


nyei. 
Yaagorpc 4 


1 Yiem meih mbuo gu'nyuoz haaix nyungc bun meih mbuo nzaeng jaax 
mborgv jaax? Se laaix meih mbuo nyei hnyouv maaih hanc nyei sic cingx 
hoic meih mbuo mborgv jaax maiv zeiz? 2 Meih mbuo hanc oix duqv 
ga'naaiv yaac maiv haih duqv ziouc daix mienh. Mauv mienh nyei ga'naaiv 
mv baac maiv haih duqv ziouc nzaeng jaax mborgv jaax. Meih mbuo oix 
longc me meih mbuo maiv maaih weic zuqc meih mbuo maiv tov 
Tin-Hungh. 3 Meih mbuo tov liuz yaac maiv dugv weic zuqc meih mbuo 
tov dorngc, kungx oix longc dorh mingh zoux henh mbienx hnangv. 4 
Maaih hieh hnyouv nyei mienh aah! Meih mbuo maiv hiuv dugv fai? Caux 
baamh gen zoux doic se caux Tin-Hungh daav win. Haaix dauh dingc caux 
baamh gen zoux doic, wuov dauh benx Tin-Hungh nyei win-wangv agv. 5 
Meih mbuo hnamv daaih naaiv deix Ging-Sou nyei waac maiv maaih eix 
leiz fai? Ging-Sou gorngv, “Tin-Hungh bun yiem mbuo nyei hnyouv wuov 
dauh Singx Lingh nzaeng jienv oix gunv mbuo.” 6 Mv baac ninh yaac jaa 
ceix en gauh camv. Weic naaiv Ging-Sou gorngv, “Tin-Hungh ngaengc 
jienv ceng-hlo nyei mienh, mv baac ninh ceix en bun nyiemc ganh zoux 
faix nyei mienh.” 7 Hnangv naaic oix zuge mbuoqc Tin-Hungh gunv. Oix 
zuqc ngaengc jienv mienv nyei hungh, Saadaan, ninh ziouc biaux meih 
mbuo agv. 8 Oix zuqc mingh nitv jienv Tin-Hungh, Tin-Hungh ziouc daaih 
nitv jlenv meih mbuo. Zuiz-mienh aah! Oix zuqc nzaaux nzengc buoz. I 
diuc hnyouv nyei mienh aah! Oix zuqc nzaaux meih mbuo nyei hnyouv 
cing-nzengc daaih. 9 Oix zuqc nzauh haic, bungx-sing bungx-qiex nyei 
nyiemv. Meih mbuo kuh jatv, oix zuqc goiv daaih nyiemv. Meih mbuo 
njien-youh, orn-lorqc, oix zuge goiv daaih benx you-nzauh. 10 Oix zuqc 
yiem Ziouv nyei nza'hmien nyiemc ganh zoux faix, ninh ziouc taaih meih 
mbuo faaux. 


Maiv Dungx Daanh Gorx-Y ouz 


11 Gorx-youz aac, laanh maiv dungx daanh laanh. Haaix dauh daanh ninh 
nyei gorx-youz fai dingc gorx-youz maaih zuiz, wuov dauh yaac fih 
hnangv nyei daanh leiz-latc yaac dinge leiz-latc se man horpc. Se gorngv 
meih dingc leiz-latc se maiv horpc, meih ziouc maiv zeiz ei leiz-latc me 
mienh. Meih zoux dingc leiz-latc me mienh. 12 Kungx maaih nduqc dauh 
liepc jiez Leiz-Latc yaac zoux Siem Zuiz Jien, se dongh Tin-Hungh, 
dongh haih njoux mienh yaac haih mietc mienh wuov dauh. Wuov nyungc 
meih ganh ni? Meih zoux haaix dauh cingx daaih haih dinge meih 
gorx-youz nyei zuiz? 


Maiv Dungx Bungx Waac-Maux Gorngv Njang Hnoi Nyei Sic 


13 Gorngv naaiv deix waac nyei mienh muangx yie maah! Meih mbuo 
gorngv, “Ih hnoi fai njang hnoi yie mbuo oix mingh naaiv norm zingh fai 
wuov norm zingh, yiem wuov zoux yietc hnyangx nyei saeng-eix duqv 
leic.” 14 Mv baac meih mbuo liemh maiv hiuv duqv njang hnoi meih mbuo 
nyei maengc oix hnangv haaix nor. Meih mbuo se hnangv digv dien mouc 
nor, cuotv dangh hnangv aengx mitc mi'aqv. 15 Meih mbuo horpc zuge 
gorngv, “Se gorngv Ziouv nyei za'eix, yie mbuo haih ziangh jienv zoux 
naaiv nyungo, zoux wuov nyungc.” 16 Mv baac meih mbuo ceng-hlo, 
bungx waac-maux. Bungx naaiv nyungc domh waac yietc zungv se orqv 
haic. 17 Hnangv naaic, haaix dauh hiuv duqv ninh horpc zuqc zoux haaix 
nyungc kuv sic, ninh yaac maiv zoux, wuov dauh ziouc maaih zuiz agv. 


Yaagorpc 5 


1 Butv-zoih mienh aah! Muangx yie gorngv oc. Oix zuqc weic meih mbuo 
oix buangh nyei kouv naanc bungx-sing bungx-qiex nyei nyiemv. 2 Meih 
mbuo nyei zinh zoih yuqc nzengc, lui-houx zuqc gaeng ngaatc waaic 
nzengc. 3 Meih mbuo nyei jiem nyaanh jiex nzingx mi'aqv. Naaiv nzingx 
zoux zorng-zengx bun cing meih mbuo dorngc. Nzingz yaac oix hnangv 
douz nor, buov nzengc meih mbuo nyei sin. Yiem naaiv deix nqa'haav laai 
nyei hnoi meih mbuo kungx siou Hem zinh zoih hnangv. 4 Meih mbuo 


maiv koi gong-zinh bun tengx meih mbuo zoux ndeic mei mienh. Naaiv 
deix gong-zinh heuc jienv gox meih mbuo. Muangx gaax! Tengx meih 
mbuo siou gaeng-zuangx nyei mienh nyei qiex faaux taux Nernh Jiex nyei 
Ziouv nyei m'normh. 5 Meih mbuo yiem seix zaangc kungx nyanc longx 
hopv longx zaaux henh mbienx hnangv. Naaiv se hnangv uix ganh junc 
zuov zuqc daix wuov hnoi. 6 Meih mbuo dingc zuiz yaac daix kuv mienh, 
ninh yaac maiv ngaengc meih mbuo. 


Oix Zuqc Longc Noic Diev 


7 Gorx-youz aac, meih mbuo oix zuqc longc noic zuov taux Ziouv aengx 
daaih. Mangc gaax! Zoux ndeic nyei mienh ndongc haaix longc noic zuov 
jienv siou ndeic jaaix haic me laangh ziqc. Ninh yaac longc noic zuov 
ciou-gen mbiungc caux cun-gen mbiungc daaih. 8 Meih mbuo yaac oix 
zuqc longc noic, liepe dinge hnyouv weic zuqc Ziouv daaih nyei hnoi taux 
fatv aqv. 9 Gorx-youz aac, meih mbuo maiv dungx laanh ngopv laanh 
weic bun meih mbuo maiv zuqc siemv zuiz. Mangc gaax, Siemv Zuiz Jien 
zungv souv jienv wuov gaengh ndaangc agv! 10 Yie nyei gorx-youz aac, 
jangx jienv zinh ndaangc dengv Ziouv nyei mbuox gorngv wuov deix douc 
waac mienh. Ninh mbuo siouc kouv yaac longc noic diev. Meih mbuo oix 
zuqc longc ninh mbuo zoux nyungc zeiv. 11 Mbuo gorngv, longc noic diev 
taux daauh nyei mienh maaih orn-lorgc. Meih mbuo haiz jiex wuov dauh 
Yopv longc noic diev duqv kouv. Yaac hiuv duqv sety mueiz Ziouv 
ndongc haaix korv-lienh mienh, zoux longx bun mienh. 


Maiv Dungx Ziangv Haaix Nyungc Laengz Waac 

12 Yie nyei gorx-youz aac, gauh jienv jiex se maiv dungx ziangv lungh 
ziangv ndau fai ziangv haaix nyungc laengz waac. Haaix nyungc 

“Zeiz” ziouc gorngv “Zeiz.” Haaix nyungc “Maiv zeiz”ziouc gorngv “Maiv 


zeiz” weic bun meih mbuo maiv zuqc dinge zuiz. 


Oix Zuqc Hnangv Haaix Nor Daux Gaux 


13 Yiem meih mbuo gu'nyuoz haaix dauh maaih kuonz naanh fai? Wuov 
dauh oix zuqc daux gaux. Haaix dauh maaih orn-lorqc fai? Oix zuqc 
baaux ceng Tin-Hungh nyei nzung. 14 Meih mbuo haaix dauh butv baengc 
fai? Ninh oix zuqc heuc jiu-baang nyei mienh gox daaih tengx daux gaux 
yaac dengv Ziouv nyei mbuox zorqv youh hietv jienv ninh nyei sin. 15 
Longc sienx fim daux gaux ziouc njoux dugv baengc mienh, Ziouv yaac 
oix bun ninh longx daaih. Se gorngv ninh baamz zuiz, Tin-Hungh ziouc 
guangc ninh mei zuiz mi'aqv. 16 Hnangv mac, meih mbuo laanh oix zuqc 
nyiemc zuiz bun laanh, laanh oix zuqc tengx laanh daux gaux. Meih mbuo 
nyei baengc ziouc longx mi'aqv. Kuv mienh daux gaux, ninh daux gaux 
nyei waac maaih gagv yaac lingh haic. 17 E^li^yaa se yietc dauh baamh 
mienh, caux mbuo fih hnangv nyei. Ninh longc hnyouv njiec qaqv daux 
gaux tov Tin-Hungh maiv dungx bun lungh duih mbiungc. Lungh ziouc 
maiv duih mbiungc buo hnyangx-bienx. 18 E^li^yaa aengx daux gaux, 
lungh ziouc duih mbiungc. Ndau yaac cuotv gaeng-zuangx aqv. 19 Yie 
nyei gorx-youz aac, se gorngv yiem meih mbuo gu'nyuoz maaih dauh leih 
zien leiz mingh dorngc jauv, aengx maaih dauh ken ninh nzuonx daaih nor, 
20 oix zuqc jangx jienv haaix dauh ken yangh dorngc jauv nyei zuiz-mienh 
nzuonx daaih, wuov dauh ziouc njoux zuiz-mienh maiv zuge daic. Maaih 
zuiz camv mv baac dugv Tin-Hungh guangc nzengc mi'agv. 


l Bide 1 


1 Yie, Bide, zoux Yesu Giduc nyei gong-zoh. Yie fiev fienx bun 
Tin-Hungh ginv daaih nyei mienh, dongh zuqc biaux yiem nzaanx Borntatv 
Saengv, Gaa^laa^tie, Kapv^baa^ndo^sie, Esie caux Mme Saengv 
nyei mienh. 2 Zaangc Diex Tin-Hungh ei ninh nyei za'eix jaa-ndaangc ginv 
meih mbuo daaih. Ninh nyei Singx Lingh bun meih mbuo zoux 
cing-nzengc mienh weic bun meih mbuo muangx Yesu Giduc yaac dugv 
Yesu nyei nziaamv nzaaux nzengc meih mbuo. Tov Tin-Hungh ces en 
ceix baengh orn camv-camv nyei bun meih mbuo. 


Sienx Yesu Nyei Mienh Maaih Lamh Hnamv 


3 Mbuo oix zuqc ceng mbuo met Ziouv Yesu Giduc me Die, Tin-Hungh. 
Ninh za'gengh! korv-lienh haic mbuo. Yesu Giduc daic mingh, Tin-Hungh 
aengx bun nangh daaih, bun mbuo kaux ninh aengx siang-yungz jiex, ziouc 
dugv yietc liuz maaih lamh hnamv dorngx. 4 Hnangv mac mbuo ziouc 
haih siouc maiv haih mietc, maiv haih huv, maiv haih zitc nyei buonc, 
dongh Tin-Hungh weic ninh nyei mienh siou Dem wuov tin-dorngh nyei 
buonc. 5 Weic meih mbuo sienx, meih mbuo dugv Tin-Hungh nyei gagv 
beu jienv, zuov taux sety mueiz nyei hnoi Tin-Hungh liuc leiz ziangx nyei 
njoux en cuotv daaih. 6 Weic naaiv meih mbuo oix zuqc orn-lorgc maiv 
gunv ih zanc zuqc seix, siouc camv-nyungc kouv naanc, nzauh caamx 
baav. 7 Naaiv deix sic se weic bun cing meih mbuo zien-zien nyei sienx. 
Sienx fim se gauh jaaix jiex jiem. Maiv gunv jiem haih zitc corc oix zuqc 
longc douz sinx. Hnangv naaic, oix zuqc seix mangc meih mbuo nyei sienx 
fim. Taux Yesu Giduc aengx daaih wuov zanc, Tin-Hungh ziouc ceng 
meih mbuo, taaih meih mbuo, bun meih mbuo duqv njang-laangc. 8 Maiv 
gunv meih mbuo maiv gaengh buatc jiex ninh, meih mbuo hnamv ninh. 
Maiv gunv meih mbuo ih zanc mangc maiv buatc ninh, meih mbuo yaac 
sienx ninh ziouc za'gengh! maaih orn-lorqc aqv, zungv maiv maaih waac 
gorngv, 9 weic zuqc meih mbuo nyei lingh wuonh dugv njoux. Naaiv se 
weic meih mbuo nyei sienx fim. 10 Douc waac mienh gorngv taux 


Tin-Hungh oix bun meih mbuo nyei en. Ninh mbuo longx-longx me zaah 
mangc yaac zimh lorz naaiv njoux en. 11 Naaiv deix mienh maaih Giduc 
nyei Singx Lingh yiem ninh mbuo gu'nyuoz jaa-ndaangc gorngv Giduc oix 
zuqc siouc kouv, mv baac nqa'haav oix duqv me njang-laangc. Ninh 
mbuo gagv zaah mangc naaiv deix sic taux haaix zanc cuotv yaac oix 
hnangv haaix nor cuotv. 12 Tin-Hungh bun naaiv deix douc waac mienh 
hiuv dugv ninh mbuo zoux nyei gong se maiv zeiz weic tengx ninh mbuo 
ganh, se weic tengx meih mbuo. Ninh mbuo douc daaih gorngv nyei sic 
meih mbuo ih zanc haiz mienh zunh kuv Dem mbuox meih mbuo. Naaiv 
deix zunh kuv fienx nyei mienh yaac kaux yiem tin-dorngh paaiv daaih 
nyei Singx Lingh zunh. Liemh fin-mienh yaac oix hiuv naaiv deix sic. 


Mbuo Oix Zuqc Zoux Cing-Nzengc Nyei Mienh 


13 Weic naaiv oix zuqc liuc leiz ziangx hnyouv, gunv jienv ganh, yaac 
longc nzengc hnyouv hnamv Yesu Giduc aengx daaih wuov zanc ninh oix 
ceix bun meih mbuo nyei en. 14 Meih mbuo zoux muangx Tin-Hungh nyei 
waac nyei naamh nyouz. Maiv dungx ei jienv meih mbuo nyei hnyouv hanc 
zoux, hnangv zinh ndaangc meih mbuo maiv gaengh hiuv me ziangh hoc 
zoux nyei nor. 15 Heuc meih mbuo daaih wuov dauh se cing-nzengc nyei. 
Yiem meih mbuo zoux nyei nyungc-nyungc sic meih mbuo yaac oix zuqc 
hnangv ninh nor, cing-nzengc. 16 Weic zuqc Ging-Sou gorngv, “Meih 
mbuo oix zuqc cing-nzengc weic zuqc yie se cing-nzengc nyei.” 17 Meih 
mbuo daux gaux nyei ziangh hoc meih mbuo heuc Tin-Hungh zoux “Aa 
Die aac.” Ninh maiv mangc haaix dauh nyei hmien. Ninh ziux 
gorqv-mienh zoux nyei sic siemv. Weic naaiv meih mbuo yiem sek 
zaangc oix zuqc gamh nziex ninh, taaih ninh. 18 Meih mbuo hiuv dugv 
Tin-Hungh zuoqc meih mbuo yiem ong-taaix, doc jiex doic, maiv lamh 
longc nyei jauv cuotv daaih. Ninh maiv zeiz longc haih zitc nyei ga'naaiv 
hnangv jiem fai nyaanh. 19 Ninh longc Giduc jaaix haic nyei nziaamv 
zuoqc meih mbuo. Giduc se hnangv maiv waaic fangx yaac maiv maaih 
dorngx ngemh nyei ba'gi yungh dorn nor. 20 Tin-Hungh maiv gaengh zeix 
lungh zeix ndau wuov zanc ninh ginv Giduc daaih. Aengx taux naaiv deix 


nqa'haav laai mei hnoi-nyiege Giduc cuotv daaih weic tengx meih mbuo. 
21 Meih mbuo kaux Giduc sienx Tin-Hungh, dongh Giduc daic mingh bun 
ninh aengx nangh daaih duqv njang-laangc wuov dauh. Hnangv naaic, 
meih mbuo nyei sienx fim caux maaih lamh hnamv nyei se yiem 
Tin-Hungh. 22 Meih mbuo ei Hem zien leiz zoux ziouc bun meih mbuo 
nyei hnyouv cing-nzengc daaih yaac za'gengh hnamv sienx Yesu nyei 
gorx-youz. Hnangv mac meih mbuo oix zuqc longc nzengc hnyouv laanh 
hnamv laanh. 23 Meih mbuo se ganh siang-yungz jiex, maiv zeiz yiem 
haih daic nyei buonv yungz, se yiem maiv haih daic nyei buonv yungz. 
Weic zuqc meih mbuo kaux Tin-Hungh yietc liuz ziangh jienv nyei doz 
ganh siang-yungz jiex. 24 Hnangv Ging-Sou gorngv nor, “Yietc zungv 
baamh mienh se hnangv miev nor, ninh mbuo nyei njang-laangc yaac 
hnangv miev nyei biangh. Miev nqaai mingh, biangh yaac bioh. 25 Mv 
baac Ziouv nyei doz yietc huz yiem.” Naaiv doz se zunh bun meih mbuo 
muangx nyei kuv Dem. 


1 Bide 2 


1 Weic naaiv oix zuqc guangc yietc zungv waaic sic. Maiv dungx 
gorngv-baegc nduov mienh, maiv dungx zoux beih zaqc hnyouv njuotv, 
maiv dungx mueic jiegv, maiv dungx gorngv dogc mienh. 2 Meih mbuo 
oix zuqc hnangv cogv hogc cuotv seix nyei gu'nguaaz oix hopv nyorx nor, 
zanc-zanc oix hopv yungz lingh wuonh nyei cing-nzengc nyorx. Meih 
mbuo ziouc haih hlo daaih duqv njoux. 3 Hnangv Ging-Sou gorngv nor, 
“Meih mbuo dugv sex liuz mueix ziouc bm dugv Zou se longx haic.” 4 
Oix zuqc daaih nitv jienv Zou, dongh maaih maengc nyei La'bieiv. 
Mienh ngemh mv baac Tin-Hungh ginv daaih funx jaaix. 5 Meih mbuo 
yaac hnangv maaih maengc nyei la'bieiv, dongh Tin-Hungh longc ceix 
Singx Lingh yiem nyei dinc. Meih mbuo yaac zoux cing-nzengc nyei sai 
mienh, ziouc ei Singx Lingh ziec bun Tin-Hungh. Naaiv deix ziec nyei 
ga'naaiv Tin-Hungh weic Yesu Giduc a'hneiv zipv. 6 Weic zuqc Ging-Sou 
gorngv, “Mangc maah! Yie ginv norm jaaix haic nyei la'bieiv an wuov 

St on Zingh zoux biauv-gorqv gauh longc jienv jiex nyei la'bieiv. Haaix 


dauh sienz kaux ninh, wuov dauh yietc liuz maiv piatv.” 7 Naaiv norm 
la'bieiv weic meih mbuo sienx nyei mienh se jaaix haic. Mv baac Ging-Sou 
gorngv weic maiv sienx nyei mienh, “Gomv biauv zaangc ngemh cuotv 
wuov norm la'bieiv, zungv benx an biauv-gorqv gauh longc jienv jiex wuov 
norm.” 8 Ging-Sou yaac gorngv, “Naaiv norm la'bieiv se zoux mienh ndiqv 
zuqc nyei la'bieiv, yaac zoux domh la'bieiv bun mienh ndorpc.” Ninh mbuo 
ndigv zuqc ndorpc weic zuqc ninh mbuo maiv sienx Tin-Hungh nyei doz. 
Naaiv se ziux Tin-Hungh jaa-ndaangc dingc daaih nyei za'eix. 9 Mv baac 
meih mbuo zoux Tin-Hungh ginv daaih nyei fingx, zoux sai mienh fu-sux 
Tin-Hungh, yaac zoux cing-nzengc nyei fingx, benx Tin-Hungh ganh nyei 
baeqc fingx weic zunh ninh zoux mbuoqc horngh nyei sic. Ninh heuc meih 
mbuo cuotv hmuangx daaih bieqc ninh mbuoqc horngh haic mei njang. 10 
Zinh ndaangc meih mbuo maiv zeiz Tin-Hungh nyei baegc fingx mv baac 
ih zanc meih mbuo zoux ninh me baeqc fingx. Zinh ndaange meih mbuo 
maiv duqv Tin-Hungh korv-lienh mv baac ih zanc meih mbuo dugv 
Tin-Hungh korv-lienh. 


Tin-Hungh Nyei Nouh Oix Zugc Hnangv Haaix Nor 


11 Hnamv nyei gorx-youz aac, meih mbuo yiem naaiv baamh gen zoux 
ganh norm deic-bung daaih nyei kaegv mienh. Yie ziouc kuinx meih mbuo 
maiv dungx sueih ganh nyei hnyouv hanc zoux. Ganh nyei hnyouv hanc 
nyei kungx caux lingh wuonh mborgv jaax hnangv. 12 Meih mbuo yiem 
maiv sienx nyei mienh mbu'ndongx kungx oix zuqc zoux longx nyei sic 
hnangv. Hnangv naaic, se gorngv ninh mbuo daanh meih mbuo, gorngv 
meih mbuo se zoux waaic sic nyei mienh, ninh mbuo haih ziegv duqv meih 
mbuo zoux nyei kuv sic. Taux Tin-Hungh daaih wuov hnoi, ninh mbuo 
ziouc ceng Tin-Hungh. 13 Weic meih mbuo sienx Ziouv, meih mbuo oix 
zuqc mbuoqc zoux hlo, gunv baamh mienh wuov deix yietc zungv, maiv 
gunv benx domh ziuh hungh, weic zuqc ninh me linge gauh hlo jiex. 14 
Yaac oix zuqc muangx jien-fouv nyei waac weic zuqc hungh diex orn 
jien-fouv daaih dingc zoux dorngc nyei mienh nyei zuiz yaac ceng Zoux 
horpc nyei mienh. 15 Tin-Hungh nyei za'eix se oix meih mbuo zoux kuv 


sic dangv jienv hngongx me mienh gorngv mei pa'li pa'laaix waac. 16 
Meih mbuo zoux bungx nqoi mei mienh ziouc oix zuqc hnangv bungx 
nqoi me) mienh yiem nor. Mv baac mam dungx longc bungx nqoi nyei leiz 
zoux haaix nyungc waaic sic. Oix zuqc ziangh jienv zoux Tin-Hungh nyei 
nouh. 17 Oix zuqc taaih dauh dauh mienh. Oix zuqc hnamv sienz Yesu 
nyei gorx-youz. Oix zuqc gamh nziex Tin-Hungh, taaih Tin-Hungh, yaac 
oix zuqc taaih hungh diex. 


Giduc Siouc Kouv Nyei Nyungc Zeiv 


18 Meih mbuo zoux nouh nyei mienh aah! Oix zuge mbuoqc meih mbuo 
nyei ziouv yaac taaih ninh. Maiv zeiz kungx mbuoqc hnyouv longx, 
hnyouv ndaauv wuov deix hnangv. Liemh doqc wuov deix yaac oix zuqc 
mbuoqc. 19 Se gorngv mienh siouc maiv horpc zuqc siouc nyei kouv 
naanc yaac diev jienv weic hiuv duqv se ei Tin-Hungh nyei za'eix, 
Tin-Hungh ziouc ceng wuov dauh. 20 Se gorngv meih mbuo zoux dorngc 
sic ziouc zuqc mborgv yaac longc noic diev, naaiv maaih haaix nyungc 
haih ceng? Mv baac meih mbuo weic zoux horpc, zuqc siouc kouv yaac 
longc noic diev nor, Tin-Hungh ziouc ceng meih mbuo aqy. 21 Tin-Hungh 
heuc meih mbuo hnangv naaiv nor zoux weic zuge Giduc weic meih mbuo 
siouc kouv zoux nyungc zeiv bun meih mbuo zuotc. Meih mbuo ziouc oix 
zuqc gan Dem ninh me zaux-mbiec yangh. 22 “Giduc maiv baamz Hex 
zuiz, yaac maiv maaih haaix dauh haiz ninh gorngv-baeqc jiex.” 23 Ninh 
zuqc mienh gorngv doqc, yaac maiv longc waac-dogc dau. Mienh bun ninh 
zuqc kouv, ninh yaac maiv gorngv oix jaauv siouh. Ninh zorqv ninh nyei 
sic jiu bun Tin-Hungh, dongh baengh fim nyei siemv mienh wuov dauh. 24 
Giduc ganh longc ninh nyei sin ndaam Dem mbuo me zuiz yiem ziepc 
nzaangc jaax, bun mbuo biaux ndutv zuiz nyei qaqv yaac ziangh jienv weic 
zoux horpc hnangv. Weic zuqc Yesu siouc mun, meih mbuo dugv ninh 
zorc meih mbuo longx nzengc. 25 Zinh ndaangc meih mbuo se hnangv 
mingh dorngc jauv nyei ba'gi yungh. Mv baac ih zanc meih mbuo nzuonx 
daaih gan jienv Ba'gi Yungh Ziouv, dongh Goux Meih Mbuo nyei Lingh 
Wuonh Wuov Dauh. 


1 Bide 3 


1 Meih mbuo zoux auv met mienh yaac fih hnangv nyei oix zuge mbuoge 
ganh nyei ngoz. Hnangv naaic, haaix dauh ngoz maiv gaengh sienx 
Tin-Hungh nyei doz, ninh nyei auv zoux nyei sic ziouc bun ninh oix sienx, 
liemh maiv zuqc kuinx yietc joux. 2 Weic zuqc ngoz buatc yiem auv zoux 
nyei nyungc zeiv maaih hnyouv taaih yaac cing-nzengc nyei. 3 Meih mbuo 
zorng nzueic maiv dungx kungx zorng beih zaangc, gitv mba'biei-mbinz, 
zorng jiem zorng nyaanh, zugv ciouh dunc nyei lui-houx. 4 Daaux nzuonx 
oix zuqc zorng gu'nyuoz hnyouv, se oix zuqc hnyouv suonc hnyouv 
ndaauv. Naaiv se zorng nzueic yaac yietc liuz maiv haih zite. Ei 
Tin-Hungh mange yaac jaaix haic. 5 Zinh ndaangc gan longx Tin-Hungh, 
sienx kaux ninh wuov deix m'sieqv dorn hnangv naaiv nor zorng nzueic. 
Ninh mbuo mbuoqc ganh nyei ngoz gunv, 6 hnangv Saalaa muangx 
Apc^laa^ham nor, heuc Apc^laa^ham zoux ninh nyei ziouv. Se gorngv 
meih mbuo zoux horpc yaac maiv gamh nziex haaix nyungc, meih mbuo 
ziouc zoux ninh nyei siegv. 7 Meih mbuo zoux ngoz nyei mienh yaac oix 
zuqc fih hnangv nyei bm dugv korv-lienh ganh mei auv, weic zuqc 
m'sieqv dorn gauh mau m'jangc dorn. Yaac oix zuqc taaih auv weic zuqc 
ninh mbuo caux meih mbuo fih hnangv nyei duqv Tin-Hungh ceix bun nyei 
en, se dugv nzipc yietc liuz me maengc. Oix zuqc hnangv naaiv nor zoux 
weic maiv bun haaix nyungc laanh meih mbuo daux gaux nyei waac. 


Weic Zoux Horpc Nyei Jauv Zuqc Siouc Kouv 


8 Yie gorngv deix setv mueiz waac. Meih mbuo vier zungv oix zuqc 
dongh diuc hnyouv, laanh korv-lienh laanh, hnamv sienx Yesu nyei 
gorx-youz, laanh zoux longx bun laanh, yaac nyiemc ganh zoux faix. 9 
Maiv dungx zoux orgv winh orgv. Zuqc mienh gorngv dogc yaac maiv 
dungx gorngv doqc mienh. Daaux nzuonx oix zuqc buang waac ninh 
mbuo, weic zuqc Tin-Hungh heuc meih mbuo hnangv naaiv nor zoux, ninh 
ziouc ceix fuqv bun meih mbuo. 10 Hnangv Ging-Sou gorngv nor, “Haaix 
dauh oix yiem seix zaangc dugv orn-lorqc, yaac oix dugv longx mei hnoi, 


wuov dauh oix zuge gunv Hem mbietc, maiv dungx gorngv waac-dogc. 
Yaac oix zuqc gunv jienv nzuih, maiv dungx gorngv-baegc nduov mienh. 
11 Oix zuge guangc nqoi orqv sic, zoux longx mei sic hnangv. Oix zuqc 
liepc dingc hnyouv lorz baengh orn yaac hungx jienv baengh orn nyei jauv 
mingh. 12 Weic zuqc Ziouv nyei m'zing mangc Hem caux ninh horpc 
hnyouv wuov deix. Ninh nyei m'normh yaac muangx ninh mbuo daux gaux 
nyei waac. Mv baac Ziouv nyei hmien maiv huin mangc zoux orgv sic 
wuov deix mienh agv.” 13 Se gorngv meih mbuo jorm hnyouv zoux kuv 
sic, haaix dauh oix hoic meih mbuo? 14 Mv baac maiv gunv meih mbuo 
weic zoux horpc nyei jauv zuqc siouc kouv, meih mbuo ziouc maaih 
orn-lorqc. “Maiv dungx gamh nziex haaix dauh, yaac maiv dungx hnyouv 
huaang.” 15 Yiem meih mbuo nyei hnyouv meih mbuo oix zuqc taaih 
Giduc, bun ninh zoux Ziouv. Oix zuqc zanc-zanc liuc leiz ziangx hnyouv, 
haih porv mengh bun dauh dauh oix hiuv nyei mienh meih mbuo weic 
haaix diuc hnangv naaiv maaih lamh hnamv. Meih mbuo ziouc maaih 
waac dau, mv baac oix zuqc longc suonc hnyouv dorh leiz nyei dau ninh 
mbuo. 16 Yaac oix zuqc maaih maiv maaih dorngx ngemh nyei laangh 
fim. Hnangv naaic, meih mbuo zuqc mienh gorngv dogc meih mbuo kaux 
Giduc zoux nyei kuv sic, ninh mbuo ziouc weic ninh mbuo gorngv nyei 
waac zuqc nyaiv. 17 Se gorngv Tin-Hungh nyei za'eix se bun meih mbuo 
laaix zoux kuv sic zuqc siouc kouv, naaiv corc gauh longx laaix zoux 
waaic sic zuqc siouc kouv. 18 Giduc weic zuiz daic viet nzunc dorngx 
yietc liuz. Yietc laanh maiv maaih zuiz me mienh div zuangx zuiz-mienh 
daic weic dorh mbuo taux Tin-Hungh. Giduc me sin zuqc daix daic mv 
baac Singx Lingh bun ninh aengx nangh daaih. 19 Ninh kaux Singx Lingh 
mingh zunh doz bun wuonx jienv loh wuov deix mienh nyei wuonh 
muangx, 20 se dongh Noyaa gapv nzangv wuov zanc Tin-Hungh zoux 
hnyouv ndaauv zuov Dem mv baac ninh mbuo maiv muangx Tin-Hungh 
nyei waac wuov deix. Yiem nzangv gu'nyuoz nyei mienh zoqc, kungx 
maaih hietc laanh hnangv kaux wuom dugv njoux. 21 Naaiv wuom biux 
mengh jiex wuom nyei leiz, dongh ih zanc njoux meih mbuo naaiv nyungc 
leiz. Naaiv maiv zeiz nzaaux sin zaangc nyei dienh, se longc ziepc zuoqv 
nyei laangh fim laengz gan longx Tin-Hungh. Naaiv nyungc leiz njoux 


meih mbuo weic zuqc Yesu Giduc daic mingh aengz nangh daaih. 22 Ninh 
zungv faaux tin-dorngh yiem Tin-Hungh nyei mbiaauc maengx, yaac 
maaih zuangx fin-mienh caux yiem ndaamv-lungh yietc zungv maaih linge 
maaih gagv nyei yiem ninh nyei buoz-ndiev. 


1 Bide 4 


1 Weic zuqc Giduc nyei sin zuqc siouc kouv, meih mbuo ganh yaac oix 
zuqc caux ninh dongh nyungc hnamv weic zoux wuoqc ginc, weic zuqc 
haaix dauh nyei sin zaangc zuqc siouc kouv, wuov dauh ziouc guangc, 
maiv zoux zuiz agv. 2 Hnangv naaic, meih mbuo yiem seix zaangc zengc 
njiec nyei ziangh hoc oix zuqc ei Tin-Hungh mei eix zoux, maiv ei baamh 
mienh nyei hnyouv hanc zoux. 3 Jiex daaih nyei ziangh hoc meih mbuo 
zoux hnangv maiv sienx nyei mienh o1x zoux nyei sic gaux agv. Wuov 
zanc kungx sueih ganh me hnyouv hanc zoux orgv sic, hanc sieqv hanc 
dorn, diuv nquin, gapv zunv nyanc beuv hopv nquin, ceux lunc yaac zoux 
gamh nziev nyei sic baaix miuc-fangx. 4 Maiv sienx nyei mienh hnamv 
maiv mengh baeqc meih mbuo ih zanc maiv mingh caux ninh mbuo ceux 
lunc zoux waaic sic, ninh mbuo ziouc gorngv dogc meih mbuo. 5 Mv baac 
maaih hnoi ninh mbuo oix zuqc gorngv mengh ninh mbuo zoux nyei sic 
mbuox Tin-Hungh, dongh liuc leiz ziangx siemv ziangh jienv nyei mienh 
caux daic mingh nyei mienh wuov dauh. 6 Weic naaiv, liemh daic mingh 
nyei mienh dugv kuv fienx zunh bun ninh mbuo. Hnangv naaic, maiv gunv 
ninh mbuo yiem seix zaangc zuqc siemv hnangv zuangx baamh mienh 
zuqc siemv nor, ninh mbuo me lingh wuonh dugv zm Tin-Hungh nyei 
za'eix ziangh jienv. 


Hnangv Haaix Nor Longc Tin-Hungh Bun Nyei Zingh Nyeic 


7 Maanc muotc nyei setv mueiz hnoi taux fatv aqv. Meih mbuo oix zuqc 
gunv Dem ganh, ging jienv hnyouv daux gaux. 8 Gauh longc jienv jiex se 
oix zuqc jorm hnyouv laanh hnamv laanh, weic zuqc laanh hnamv laanh 
ziouc haih guangc nqoi mienh mei zuiz camv nyei. 9 Oix zuqc a'hneiv 


laanh zipv laanh zoux kaegv, yaac maiv dungx la'ngopv. 10 Dauh dauh 
dugv zipv Tin-Hungh nyei zingh nyeic yaac oix zuqc goux longx. Haam 
dauh zipv haaix nyungo zingh nyeic oix zuge longc tengz zuangx mienh. 
11 Haaix dauh zunh doz oix zuqc za'gengh douc Tin-Hungh nyei waac. 
Haaix dauh cuotv fim tengx mienh oix zuqc longc Tin-Hungh bun daaih 
nyei gagv fu-sux. Hnangv naaic meih mbuo zoux nyei nyungc-nyungc 
ziouc bun mienh dengv Yesu Giduc nyei mbuox ceng Tin-Hungh. Yesu 
Giduc yietc liuz maaih njang-laangc, maaih qaqv taux maanc gouv maanc 
doic. Aamen. 


Caux Giduc Siouc Kouv Dugv Njien-Y ouh 


12 Hnamv nyei gorx-youz aac, maiv dungx hnamv maiv mengh baeqc 
meih mbuo zuqc buangh kouv haic nyei sic seix meih mbuo hnangv zuqc 
douz buov nor, yaac maiv dungx funx meih mbuo buangh nyei sic se ganh 
nyungc. 13 Daaux nzuonx oix zuqc a'hneiv weic zuqc meih mbuo duqv 
caux Giduc juangc siouc kouv. Hnangv naaic Giduc me njang-laangc hinc 
cuotv wuov zanc meih mbuo ziouc njien-youh orn-lorgc haic. 14 Se 
gorngv weic sienx Giduc meih mbuo zuqc mienh gorngv doqc, meih mbuo 
ziouc maaih orn-lorgc agv, weic zuqc Tin-Hungh njang-laangc nyei Singx 
Lingh caux meih mbuo yiem. 15 Maiv dungx bun meih mbuo haaix dauh 
laaix daix mienh, zoux zaqc, zoux waaic sic, fai laamh zouh mienh nyei 
sic zuqc siouc kouv. 16 Mv baac se gorngv meih mbuo laaix sienx Giduc 
zuqc siouc kouv, maiv dungx nyaiv. Oix zuqc ceng Tin-Hungh weic zuqc 
meih mbuo dugv ndaam Giduc nyei mengh. 17 Tin-Hungh jiez gorn siemv 
zuiz nyei ziangh hoc taux agv. Tin-Hungh ganh nyei mienh oix zuqc siemv 
ndaangc. Se gorngv yiem mbuo jiez gorn zuqc siemv, maiv sienx 
Tin-Hungh nyei kuv fienx wuov deix, setv mueiz hnangv haaix nor. 18 
Hnangv Ging-Sou gorngv nor, “Se gorngv kuv mienh dugv njoux se 
ndongc naaic aqc, maiv sienx Tin-Hungh wuov deix caux zuiz-mienh oix 
hnangv haaix nor?” 19 Hnangv mac, ei Tin-Hungh mei za'eix zuqc siouc 
kouv nyei mienh oix zuqc aengx zoux Dem kuv sic mingh yaac zorqv ganh 
jiu bun Tin-Hungh, dongh Zeix Ninh Mbuo Daaih yaac kaux dugv wuonv 


Wuov Dauh. 
1 Bide 5 


1 Yie kuinx yiem meih mbuo mac jiu-baang me zuangx mienh gox. yie 
yaac zoux mienh gox, yaac zoux Giduc siouc kouv nyei zorng-zengx. Yie 
yaac oix juangc jienv zipv nga'haav oix hinc cuotv nyei njang-laangc. 2 Yie 
kuinx meih mbuo goux longx Tin-Hungh bun meih mbuo goux wuov 
guanh mienh hnangv goux ba'gi yungh mienh goux ninh mbuo nyei ba'gi 
yungh nor. Oix zuqc buangv hnyouv goux, hnangv Tin-Hungh oix meih 
mbuo zoux nor, maiv zeiz hnangv zuqc aapv jienv zoux. Yaac maiv dungx 
zoux weic douh duqv nyaanh. Oix zuqc buangv hnyouv zoux. 3 Yaac maiv 
dungx gunv ba'lagc hniev Tin-Hungh bun meih mbuo goux wuov deix. Oix 
zuqc zoux longx nyei nyungc zeiv bun ninh mbuo zuotc. 4 Taux Giduc, 
dongh Goux Ba'gi Yungh nyei Domh Ziouv, daaih wuov zanc, meih mbuo 
ziouc dugv maiv haih mitc nyei njang-laangc ningv. 5 Meih mbuo lunx 
wuov deix m'jangc dorn fih hnangv nyei oix zuqc mbuoqc gox wuov deix 
gunv. Oix zuqc nyiemc ganh zoux faix, laanh fu-sux laanh, weic zuqc 
Ging-Sou gorngv, “Tin-Hungh ngaengc jienv zoux maux nyei mienh, mv 
baac ninh ce en bun nyiemc ganh zoux faix wuov deix.” 6 Hnangv naaic 
oix zuqc nyiemc ganh zoux faix yiem Tin-Hungh maaih gagv me 
buoz-ndiev. Taux ninh dingc nyei ziangh hoc ninh ziouc taaih meih mbuo 
faaux. 7 Oix zuqc zorgv yietc zungv you-nzauh guangc bun ninh weic 
zuqc ninh goux Dem meih mbuo. 8 Oix zuqc ging hnyouv mbungh jienv. 
Meih mbuo nyei win-wangv, mienv nyei hungh, hnangv sienh nor njunh 
jienv mingh mingh daaih daaih lorz mienh ngaatc nyanc. 9 Oix zuqc sienx 
wuonv, ngaengc jienv mienv nyei hungh, weic zuqc meih mbuo bm dugv 
yiem naaiv lungh ndiev sienx Yesu nyei gorx-youz yaac hnangv meih 
mbuo nor, zuqc buangh naaiv nyungc kouv. 10 Mv baac zuov meih mbuo 
zuqc siouc kouv caamx baav liuz, ceix nyungc-nyungc en me Tin-Hungh, 
dongh heuc meih mbuo caux Giduc juangc maengc ziangh, yietc liuz 
juangc ninh nyei njang-laangc wuov dauh, oix bun meih mbuo dunh yunh, 
sienx henv yaac sienx wuonv. 11 Tin-Hungh mei qaqv yietc liuz yiem taux 


maanc gouv maanc doic. Aamen. 
Setv Mueiz Waac 


12 Silaa tengx yie fiev naaiv zeiv fienx se nangv nyei. Yie yaac funx ninh 
zoux ziepc zuogv nyei gorx-youz. Yie fiev kuinx meih mbuo yaac zoux 
zorng-zengx gorngv naaiv se Tin-Hungh me zien en. Meih mbuo oix zuqc 
kauz wuonv ninh nyei en agv. 13 Mbaa^mbi^lon Zingh nyei jiu-baang yaac 
jangx taux meih mbuo. Tin-Hungh yaac ginv ninh mbuo hnangv ginv meih 
mbuo nor. Yie nyei dorn, Maako, yaac jangx taux meih mbuo. 14 Meih 
mbuo wuic buangh oix zuqc zoux hnyouv cing-nzengc zom hmien bun cing 
laanh hnamv laanh. Tov Tin-Hungh bun meih mbuo yietc zungv caux 
Giduc juangc maengc ziangh nyei mienh dugv baengh orn. 


2 Bide 1 


1 Yie, Simon Bide, zoux Yesu Giduc nyei bou yaac zoux ninh nye 
gong-zoh. Yie fiev fienx bun kaux mbuo baengh fim nyei Tin-Hungh caux 
Njoux Zou Yesu Giduc duqv caux mbuo juangc dongh nyungc jaaix nyei 
doz sienx nyei mienh. 2 Yie tov Tin-Hungh cet en ceix baengh orn bun 
meih mbuo jaa camv jienv faaux, weic zuqc meih mbuo bm duqv 
Tin-Hungh yaac hiuv dugv mbuo nyei Zou Yesu. 


Tin-Hungh Ginv Daaih Nyei Mienh Oix Zuqc Hnangv Haaix Nor Yiem 


3 Tin-Hungh longc ninh nyei gagv zorgv mbuo yiem naaiv seix zaangc 
weic gan longx Tin-Hungh qiemx longc nyei nyungc-nyungc ceix bun 
mbuo. Mbuo hnangv naaiv nor dugv weic zuge mbuo hiuv dugv ninh, 
dongh heuc mbuo daaih juangc ninh nyei njang-laangc caux ninh longx 
nyei yietc zungv wuov dauh. 4 Hnangv naaiv, ninh laengz hlo haic, jaaix 
haic nyei waac bun mbuo. Meih mbuo ziouc haih kaux naaiv deix laengz 
nyei waac duqv juangc Tin-Hungh nyei fiem-fingx, yaac haih biaux ndutv 
baamh gen nyei waaic sic, dongh baamh mienh ei ganh nyei hnyouv hanc 
zoux nyei waaic sic. 5 Weic naaiv meih mbuo o1x zuqc longc nzengc 
hnyouv bun meih mbuo nyei sienx fim jaa zoux kuv sic. Zoux kuv sic yaac 
oix zuqc jaa hiuv duqv Tin-Hungh. 6 Hiuv duqv Tin-Hungh yaac oix zuqc 
jaa haih gunv duqv ganh. Haih gunv dugv ganh yaac oix zuqc jaa maaih 
noic diev. Maaih noic diev yaac oix zuqc jaa gan longx Tin-Hungh. 7 Gan 
longx Tin-Hungh yaac oix zuqc jaa hnamv sienx Yesu nyei gorx-youz. 
Hnamrv sienx Yesu nyei gorx-youz yaac oix zuqc jaa hnamv zuangx 
mienh. 8 Se gorngv meih mbuo maaih naaiv deix zoux longx nyei sic yaac 
jaa maaih camv jienv faaux, ziouc bun meih mbuo cuotv banh zeic, maaih 
lamh longc, yaac gauh hiuv dugv mbuo mei Ziouv Yesu Giduc. 9 Mv baac 
haaix dauh maiv maaih naaiv deix zoux longx nyei sic nor, wuov dauh se 
m'zing mbuov, mangc maiv duqv go, yaac la'kuqv ninh zinh ndaangc zoux 
nyei zuiz duqv nzaaux nzengc mi'agv. 10 Zuangx gorx-youz aac, weic 
naaiv meih mbuo oix zuqc jaa jorm hnyouv zoux, bun cing meih mbuo 


za'gengh zoux Tin-Hungh heuc daaih ginv daaih nyei mienh. Se gorngv 
meih mbuo hnangv naaiv nor zoux, meih mbuo yietc liuz yaac maiv 
ndortv. 11 Hnangv naaic Tin-Hungh ziouc bun meih mbuo maaih dunh 
yunh mei leiz bieqc mbuo Nous Ziouv Yesu Giduc yietc liuz me guogv. 
12 Weic naaiv, maiv gunv meih mbuo zungv hiuv liuz yaac kaux wuonv 
meih mbuo zipv daaih mei zien leiz, yie oix zanc-zanc tengx meih mbuo 
jangx jienv naaiv deix sic. 13 Yie hnamv yie corc ziangh jienv nyei ziangh 
hoc yie horpc zuqc tengx meih mbuo jangx duqv naaiv deix sic. 14 Yie 
hiuv dugv maiv lauh yie oix zuqc guangc yie naaiv norm haih daic nyei sin, 
hnangv mbuo nyei Ziouv Yesu Giduc mengh mengh nyei mbuox yie nor. 
15 Yie oix longc nzengc qaqv lorz jauv weic bun meih mbuo zuov yie guei 
seix ziouc zanc-zanc jangx jienv naaiv deix sic. 


Zoux Zorng-Zengx Gorngv Yesu Nyei Njang-Laangc 


16 Yie mbuo maiv zeiz longc guai-qaauv mienh benx daaih nyei gouv-laic 
bun meih mbuo hiuv dugv mbuo nyei Ziouv Yesu Giduc nyei qaqv caux 
ninh aengx oix daaih nzunc mei sic. Se yie mbuo ganh me m'zing dugv 
buatc ninh nyei haangh daauh. 17 Zaangc Dies Tin-Hungh taaih ninh, bun 
ninh maaih njang-laangc wuov zanc, maaih qiex yiem njang-laangc haic 
nyei Tin-Hungh daaih gorngv, “Naaiv se yie ganh nyei Dorn-hnamv. Yie 
za'gengh a'hneiv haic ninh.” 18 Yie mbuo caux ninh yiem wuov norm 
cing-nzengc mbong nyei ziangh hoc yie mbuo yaac dugv haiz naaiv deix 
qiex yiem tin-dorngh daaih. 19 Weic mam yie mbuo gauh hum dinge douc 
waac mienh douc daaih nyei waac se zien nyei. Meih mbuo longc hnyouv 
hnamv taux naaiv deix jauv se longx agv, weic zuqc se hnangv norm dang 
ziux jienv hmuangx nyei dorngx, taux lungh mbiouz njang, taaix-baeqc 
fing cuotv daaih ziux jienv meih mbuo nyei hnyouv. 20 Da'yietv longc 
jienv jiex oix zuqc biegc hnyouv, maiv maaih haaix dauh haih longc ganh 
nyei za'eix porv mengh douc waac mienh douc daaih fiev wuov deix 
Ging-Sou nyei waac. 21 Weic zuqc maiv maaih haaix dauh haih ei ganh 
nyei eix douc Tin-Hungh nyei waac. Mienh douc Tin-Hungh nyei waac se 
ei Singx Lingh dorh ninh mbuo gorngv hnangv. 


2 Bide 2 


1 Zinh ndaangc yiem I[^saa^laa^en Mienh mbu'ndongx maaih jaav douc 
waac mienh. fih hnangv nyei, maaih njaaux jaav leiz nyei fin-saeng oix 
yiem meih mbuo mbu'ndongx. Ninh mbuo or bingx jienv dorh haih bun 
mienh zuqc mietc nyei jaav leiz daaih njaaux, yaac liemh maiv nyiemc 
zuoqc ninh mbuo wuov dauh Ziouv. Hnangv naaic ziouc bun ninh mbuo 
ganh siepv-siepv nyei zuqc mietc. 2 Mv baac maaih mienh camv nyei oix 
gan Dem ninh mbuo zoux nyaiv haic me sic. Laaix ninh mbuo zoux nyei 
sic mienh yaac oix gorngv doqc zien leiz nyei jauv. 3 Naaiv deix njaaux 
jaav leiz nyei fin-saeng mauv nyaanh ziouc gorngv ninh mbuo ganh benx 
daaih nyei jaav doz-leiz nduov meih mbuo nyei nyaanh nyanc. Mv baac 
dingc ninh mbuo nyei zuiz wuov dauh liuc leiz ziangx lauh agv. Oix mietc 
ninh mbuo wuov dauh yaac maiv njormh. 4 Tin-Hungh maiv liouh baamz 
zuiz nyei fin-mienh. Ninh zorqv ninh mbuo zoi mec deic nyuoqc, wuonx 
jienv yiem hmuangx nyei kuotv, zuov jienv zuqc siemv zuiz. 5 Tin-Hungh 
yaac maiv liouh loz-hnoi wuov gitv lungh ndiev. Ninh bun mbiungc- 
suiv-imx yiemx daic nzengc maiv gan Tin-Hungh me mienh. Kungx njoux 
zunh mbuox mienh hnangv haaix nor zoux horpc Tin-Hungh wuov dauh 
Noyaa, aengx caux jienv siec dauh hnangv. 6 Tin-Hungh yaac dinge 
So^ndom caux Go^mo^laa Zingh nyei zuiz, longc douz buov qui nzengc, 
zoux nyungc zeiv bun maiv gan Tin-Hungh nyei mienh ziegv duqv ninh 
mbuo oix zuqc buangh nyei sic. 7 Tin-Hungh yaac njoux wuov dauh kuv 
mienh Lotv cuotv. Lotv weic orgv mienh zoux buangh liouh nyei sic nzauh 
duqv kouv haic. 8 Wuov dauh kuv mienh yiem ninh mbuo mbu'ndongx, 
hnoi-hnoi buatc yaac haiz ninh mbuo zoux nyei waaic sic. Weic Lotv zoux 
kuv mienh ninh ziouc haiz hnyouv mun haic. 9 Hnangv mac, Ziouv bw 
dugv hnangv haaix nor tengx gan longx Tin-Hungh nyei mienh biaux ndutv 
zuqc seix nyei sic, yaac hiuv dugv hnangv haaix nor wuonx mienh waaic 
mienh zuqc dingc jienv zuiz, zuov siemv zuiz nyei hnoi taux. 10 
Tin-Hungh oix lengc en nyei hnangv naaiv nor zoux bun sueih ganh nyei 
hnyouv hanc zoux maiv luonx horngc nyei sic yaac mangc piex Tin-Hungh 
nyei hatc maaz nyei mienh. Naaiv deix njaaux jaav leiz nye fin-saeng 


daamv hlo yaac maux haic. Ninh mbuo maiv gamh nziex gorngv doqc 
yiem gu'nguaaic maaih njang-laangc wuov deix. 11 Maiv gunv fin-mienh 
maaih lingc maaih qaqv gauh henv naaiv deix njaaux jaav leiz nyei 
fin-saeng, fin-mienh yaac maiv longc dogc nyei waac yiem Ziouv nyei 
nza'hmien gox maaih njang-laangc wuov deix. 12 Naaiv deix njaaux jaav 
leiz nyei fin-saeng se hnangv mv bei daic nyei saeng-kuv nor, ei ganh nyei 
fiem-fingx zoux. Cuotv se daaih weic bun mienh zorqv daix hnangv. 
Ninh mbuo gorngv doqc ninh mbuo maiv mengh baegc nyei sic, ziouc 
hnangv hieh zoih nor, zuqc miete. 13 Ninh mbuo zoux hoic mienh, ninh 
mbuo ganh ziouc zuqc hoic aqv. Ninh mbuo funx njien-youh nyei se lungh 
hnoi zanc nyanc beuv hopv nquin, hih hungx haav nyei jatv. Ninh mbuo 
caux meih mbuo hnangv naaiv nor nyanc ziouc guogv laih hlopv maaih 
uix. 14 Ninh mbuo nyei m'zing kungx cienh sieqv hnangv. Baamz zuiz 
taux haaix zanc yaac maiv haih gaux. Ninh mbuo nduov hnyouv mau nyei 
mienh. Hnyouv yaac mauv guenz ga'naaiv. Ninh mbuo zungv zuqc 
Tin-Hungh zioux agv. 15 Ninh mbuo leih zien jauv yangh dorngc jauv 
mi'aqv, gan Mbe^o nyei dorn, Mbaa^laa^am. Mbaa^laa^am hnamv nyaanh 
ziouc zoux maiv benx nyei sic. 16 Laaix ninh baamz zuiz ninh yaac zuqc 
hemx agv. Ninh nyei maaz-li se maiv haih gorngv waac nyei ga'naaiv mv 
baac gorngv cuotv benx mienh nyei qiex donv Dem wuov dauh douc waac 
mienh zoux nyei ga'naaiv-hngongx sic. 17 Naaiv deix njaaux jaav leiz nyei 
fin-saeng se hnangv wuom-zingv-nqaai, yaac hnangv zuqc domh nziaaux 
buonc mingh nyei mouc nor. Tin-Hungh zungv liouh ziangx dorngx bun 
ninh mbuo yiem deic nyuoqc gauh hmuangx jiex mei kuotv. 18 Ninh 
mbuo gorngv maux haic nyei ga'naaiv-hngongx waac, yaac sueih ganh 
nyei hnyouv hanc zoux buangh liouh sic, nduov yangh dorngc jauv cogv 
hogc baus cuotv daaih nyei mienh. 19 Naaiv deix njaaux jaav leiz mei 
fin-saeng laengz bun mienh dugv bungx nqoi, mv baac ninh mbuo ganh 
zoux waaic sic nyei nouh gauv, weic zuqc haaix nyungc hingh mienh, 
mienh ziouc zoux wuov nyungc nyei nouh agv. 20 Se gorngv mienh hiuv 
dugv mbuo nyei Njoux Ziouv Yesu Giduc, ninh mbuo ziouc biaux ndutv 
baamh gen nyei waaic sic, mv baac nqa'haav aengx zuqc naaiv deix waaic 
sic nzenc zuqc, hingh ninh mbuo, wuov deix mienh sety mueiz gauh kouv 


jiex zinh ndaangc maiv gaengh hiuv duqv Yesu Giduc nyei ziangh hoc. 21 
Se gorngv ninh mbuo yietc liuz maiv hiuv zoux horpc nyei jauv, se gauh 
longx hiuv liuz mv baac aengx huin ngaang guangc jiu bun ninh mbuo 
wuov diuh cing-nzengc lingc. 22 Naaiv deix waac-beiv za'gengh doix 
naaiv deix mienh zoux nyei sic. Maaih joux waac gorngv, “Juv aengx 
daaux ngaang nyanc ninh lov cuotv nyei ga'naaiv.” Aengz maaih jour 
gorngv, “Tengx dungz nzaaux liuz sin, dungz aengx mingh guoqv 
njaangh.” 


2 Bide 3 


1 Yie hnamv nyei gorx-youz aah! Ih zanc yie fiev bun meih mbuo naaiv 
zeiv fienx se da'nyeic zeiv. Yie fiev mam deix 1 zeiv fienx weic tengx 
meih mbuo jangx jienv ziouc dongz zuqc meih mbuo nyei hnyouv ziepc 
zuogv nyei hnamv taux naaiv deix jauv. 2 Yie oix meih mbuo jangx jienv 
loz-hnoi Tin-Hungh nyei cing-nzengc douc waac mienh gorngv nyei waac. 
Yaac oix meih mbuo jangx jienv mbuo nyei Njoux Ziouv longc meih mbuo 
nyei gong-zoh mbuo zunh mbuox meih mbuo wuov diuh linge. 3 Da'yietv 
longc jienv jiex, meih mbuo oix zuqc biegc hnyouv taux setv mueiz nyei 
hnoi-nyieqc oix maaih deix mienh cuotv daaih kungx sueih ganh nyei 
hnyouv hanc zoux. Ninh mbuo oix guate doqc jatv meih mbuo 4 yaac 
naaic gaax, “Ninh laengz ninh aengx daaih. Wuov nyungc, ninh yiem 
haaix? Weic zuqc yiem mbuo nyei ong-taaix mbuo daic mi'aqv, nyungc- 
nyungc corc hnangv zem lungh zeix ndau wuov zanc nor.” 5 Ninh mbuo 
duqv-eix la'kugv loz-hnoi Tin-Hungh gorngv cuotv waac, lungh caux ndau 
ziouc cuotv daaih aqv. Ndau-beih yiem wuom cuotv daaih, yaac longc 
wuom zeix cuotv. 6 Yaac dongh wuov deix wuom yiemx nzengc, mietc 
nzengc wuov gitv lungh ndiev. 7 Mv baac ih zanc nyei lungh caux ndau 
maaih Tin-Hungh nyei waac beu jienv, liouh Hem zuov taux maiv muangx 
Tin-Hungh nyei waac nyei mienh zuqc siemv, zuqc miete wuov hnoi, ziouc 
longc douz buov qui. 8 Hnamv nyei gorx-youz aac, maaih yietc nyungc sic 
meih mbuo maiv dungx la'kuqv. Naaiv se ei Ziouv mangc, yietc hnoi se 
hnangv yietc cin hnyangx, yietc cin hnyangx yaac hnangv yietc hnoi. 9 


Ziouv za'gengh ei ninh laengz met waac zoux, ninh maiv ngaih hnangv 
maaih deix mienh hnamv daaih ninh ngaih nor. Daaux nzuonx ninh zoux 
hnyouv ndaauv zuov meih mbuo, maiv oix haaix dauh zuqc miete. Ninh 
oix dauh dauh goiv hnyouv guangc zuiz. 10 Mv baac Ziouv aengx daaih 
nyei hnoi oix hnangv janx-zaqc daaih wuov nor. Wuov hnoi lungh ziouc 
njunh njunh nyei jiex nzengc. Yiem lungh nyei yietc zungv zuqc douz buov 
yuqc. Ndau caux yiem ndau-beih nyei nyungc-nyungc ga'naaiv yaac zuqc 
buov qui nzengc. 11 Naaiv deix yietc zungv oix hnangv naaiv nor zuqc 
mietc. Wuov nyungc meih mbuo horpc zuqc zoux haaix nyunge mienh? 
Oix zuqc zoux cing-nzengc mienh yaac gan longx Tin-Hungh, 12 zuov 
jienv Tin-Hungh siemv zuiz nyei hnoi taux. Yaac oix zuqc longc hnyouv 
zoux bun wuov norm hnoi daaih siepv. Wuov norm hnoi lungh zungv oix 
zuqc douz buov qui nzengc. Yiem lungh nyei nyungc-nyungc yaac zuqc 
douz buov yuqc nzengc. 13 Mv baac ziux Tin-Hungh laengz nyei waac 
mbuo zuov jienv siang-lungh siang-ndau, yiem wuov kungx maaih zoux 
horpc nyei jauv hnangv. 14 Hnamv nyei gorx-youz aac, hnangv naaic meih 
mbuo zuov jienv naaiv deix sic cuotv, oix zuqc yiem Tin-Hungh nyei 
nza'hmien longc hnyouv zoux cing-nzengc, maiv maaih dorngx nqemh, 
yaac caux ninh horpc. 15 Oix zuqc funx mbuo nyei Ziouv zoux hnyouv 
ndaauv weic bun meih mbuo maaih qangx duqv njoux, hnangv mbuo 
hnamv haic nyei youz, Baulo, longc Tin-Hungh ceix nyei cong-mengh fiev 
Dem mbuox meih mbuo wuov nor. 16 Yiem Baulo fiev nyei zeiv-zeiv 
fienx ninh yaac gorngv taux naaiv deix jauv. Fienx gu'nyuoz maaih deix 
dorngx aqc dugv mengh baeqc. Aengx maaih deix mienh hiuv maiv toux 
yaac sienx maiv wuonv ziouc zorgv naaiv deix waac aaux benx jaav waac 
mi'aqv, hnangv ninh mbuo aaux camv-douc Ging-Sou nyei waac benx jaav 
nyei waac. Ninh mbuo ziouc zoux bun ninh mbuo ganh zuqc miete. 17 
Hnamv haic nyei zuangx gorx-youz aac, meih mbuo zungv hiuv naaiv deix 
sic. Hnangv naaic, oix zuqc faix fim maiv dungx bun zoux waaic sic nyei 
mienh nduov meih mbuo gan jienv ninh mbuo zoux waaic sic ziouc bun 
meih mbuo wuonv nyei hnyouv ndortv mingh. 18 Oix zuqc yietc zei hiuv 
dugv mbuo nyei Njoux Ziouv Yesu Giduc caux ninh nyei en ceix camv 
jienv faaux. Mbuo ih zanc oix zuqc ceng ninh yaac yietc liuz ceng taux 


maanc gouv maanc doic. Aamen. 


1 Yo^han 1 


1-2 Yie mbuo fiev gorngv taux yungz maengc nyei Doz. Maiv gaengh zeix 
lungh zeix ndau wuov zanc naaiv Doz zungv yiem me, Zinh ndaangc Doz 
caux Zaangc Diex yiem mv baac ih zanc hinc cuotv daaih bun yie mbuo 
buatc. Yie mbuo ganh haiz jiex nyei, m'zing yaac buatc liuz aqv. Yie mbuo 
nyei buoz yaac dugv hluo jiex. Naaiv yungz maengc nyei Doz hinc cuotv 
daaih, yie mbuo yaac duqv buatc ziouc zoux zorng-zengx gorngv taux 
naaiv yietc liuz nyei maengc. 3 Yie mbuo buatc nes yaac haiz jiez nyei 
ziouc zunh mbuox meih mbuo, oix bun meih mbuo caux yie mbuo jiu tong. 
Mbuo maaih jiu tong se mbuo caux Zaangc Diex yaac caux ninh nyei 
Dorn, Yesu Giduc, maaih jiu tong. 4 Yie mbuo fiev naaiv deix jauv bun 
meih mbuo weic bun mbuo lomh nzoih njien-youh orn-lorgc. 


Tin-Hungh Se Dongh Njang 


5 Naaiv se yie mbuo haiz Tin-Hungh nyei Dorn gorngv jiex nyei waac 
ziouc zunh mbuox meih mbuo. Ninh gorngv, “Tin-Hungh se dongh njang. 
Ninh maiv maaih yietc deix hmuangx.” 6 Se gorngv mbuo gorngv mbuo 
caux Tin-Hungh jiu tong mv baac corc yangh hmuangx nyei jauv nor, 
mbuo kungx gorngv-baeqc hnangv, maiv ei zien leiz zoux. 7 Mv baac se 
gorngv mbuo yiem njang hnangv Tin-Hungh yiem njang nor, mbuo ziouc 
laanh caux laanh jiu tong. Ninh nyei Dorn, Yesu, nyei nziaamv yaac 
nzaaux nzengc mbuo nyei yietc zungv zuiz. $ Se gorngv mbuo gorngv 
mbuo maiv maaih zuiz, naaiv se nduov ganh hnangv. Zien leiz maiv yiem 
mbuo nyei hnyouv agv. 9 Se gorngv mbuo nyiemc mbuo nyei zuiz, 
Tin-Hungh se ziepc zuoqv nyei, baengh fim nyei, ziouc guangc mbuo mei 
zuiz caux mbuo zoux nyei yietc zungv waaic sic, Dous mbuo cing-nzengc 
daaih. 10 Se gorngv mbuo gorngv mbuo maiv baamz zuiz, se dorngx 
hnangv mbuo zoux bun Tin-Hungh gorngv-baeqc nor. Tin-Hungh nyei 
waac yaac maiv yiem mbuo nyei hnyouv aqv. 


1 Yo^han 2 


1 Yie me fujueiv aah! Yie hnangv naaiv nor fiev bun meih mbuo weic 
bun meih mbuo maiv baamz zuiz. Se gorngv haaix dauh baamz zuiz nor, 
mbuo maaih dauh tengx mbuo tov Zaangc Diex, se Baengh Fim nyei 
Wuov Dauh, Yesu Giduc. 2 Giduc siev ninh ganh nyei maengc daic weic 
fiqv mbuo nyei zuiz. Yaac maiv daan mbuo nyei zuiz hnangv, yaac weic 
lungh ndiev mienh nyei zuiz. 3 Se gorngv mbuo ei jienv Tin-Hungh nyei 
lingc zoux, mbuo ziouc hiuv duqv dinge mbuo za'gengh bm Tin-Hungh. 4 
Haaix dauh gorngv ninh hiuv dugv Tin-Hungh yaac maiv ei jienv 
Tin-Hungh me linge zoux, wuov dauh kungx gorngv-baegc hnangv. Zien 
leiz maiv yiem ninh nyei hnyouv agv. 5 Haaix dauh ei jienv Tin-Hungh 
nyei waac zoux, wuov dauh za'gengh hnamv Tin-Hungh taux daauh agv. 
Hnangv naaic, mbuo ziouc hiuv dugv mbuo caux Tin-Hungh juangc 
maengc ziangh. 6 Haaix dauh gorngv ninh caux Tin-Hungh juangc maengc 
ziangh, Yesu hnangv haaix nor zoux, wuov dauh yaac oix zuqc hnangv 
wuov nor ZOU. 


Tin-Hungh Bun Diuh Siang-Lingc 


7 Hnamv mei gorx-youz aah! Yie maiv zeiz fiev diuh siang-lingc mbuox 
meih mbuo. Yie fiev nyei se loz-lingc, dongh zinh ndaangc yiem gorn 
wuov meih mbuo m'daaih maaih nyei. Naaiv diuh loz-lingc se meih mbuo 
haiz jiex nyei waac. 8 Mv baac yie fiev diuh siang-lingc bun meih mbuo. 
Naaiv diuh siang-lingc yiem Giduc yaac yiem meih mbuo biux mengh se 
zien nyei, weic zuqc hmuangx jiex jienv mingh, zien njang cuotv daaih 
zungv ziux jienv agv. 9 Haaix dauh gorngv ninh yiem njang mv baac 
nzorng ninh nyei gorx-youz, wuov dauh corc yiem hmuangx gu'nyuoz. 10 
Haaix dauh hnamv ninh nyei gorx-youz ziouc yiem njang gu'nyuoz. Ninh 
yaac maiv maaih haaix nyungc nduov haaix dauh baamz zuiz. 11 Haaix 
dauh maiv hnamv ninh nyei gorx-youz, wuov dauh yiem hmuangx 
gu'nyuoz. Ninh se hnangv yangh hmuangx nyei dorngx nor, maiv hiuv 
dugv ninh mingh haaix, weic zuqc hmuangx bun ninh mei m'zing hnangv 
maengh nor. 12 Fu'jueiv aah! Yie fiev fienx bun meih mbuo weic zuqc 
meih mbuo weic Giduc duqv guangc liuz meih mbuo nyei zuiz. 13 Zoux 


die me zuangx mienh aah! Yie fiev fienx bun meih mbuo weic zuqc meih 
mbuo hiuv dugv maiv gaengh zeix lungh zeix ndau yiem nyei wuov dauh. 
Meih mbuo mienh lunx mienh aah! Yie fiev fienx bun meih mbuo weic 
zuqc meih mbuo hingh jiex hiuang orgv wuov dauh mr'agv. Fujueiv aah! 
Yie fiev fienx bun meih mbuo weic zuqc meih mbuo hiuv duqv Zaangc 
Diex. 14 Zoux die nyei zuangx mienh aah! Yie fiev fienx bun meih mbuo 
weic zuqc meih mbuo bm dugv maiv gaengh zeix lungh zeix ndau zungv 
yiem nyei wuov dauh. Mienh lunx mienh aah! Yie fiev fienx bun meih 
mbuo weic zuqc meih mbuo henv. Tin-Hungh nyei waac yaac yiem meih 
mbuo nyei hnyouv. Meih mbuo yaac hingh jiex hiuang orgv wuov dauh 
mi'aqv. 15 Maiv dungx hnamv baamh gen fai hnamv baamh gen mei 
ga'naaiv. Haaix dauh hnamv baamh gen, wuov dauh maiv maaih hnyouv 
hnamv Zaangc Diex. 16 Weic zuqc yietc zungv yiem baamh gen nyei 
ga'naaiv se baamh mienh hanc nyei, m'zing buatc ziouc mueic jieqv nyel, 
caux mienh ceng-hlo, zoux maux nyei sic. Naaiv deix yietc zungv se yiem 
baamh gen cuotv daaih nyei, maiv zeiz yiem Zaangc Diex daaih. 17 
Baamh gen caux yiem baamh gen yuoqc mienh nyei ga'naaiv jiex jienv 
mingh agv. Mv baac haaix dauh ei jienv Tin-Hungh nyei eix zoux, wuov 
dauh ziouc duqv yietc liuz ziangh jienv. 


Giduc Nyei Win-Wangv 


18 Fu'jueiv aah! Nqa'haav laai nyei ziangh hoc taux agv. Meih mbuo haiz 
gorngv jiex, dongh caux Giduc zoux win-wangv wuov dauh oix daaih. Ih 
zanc maaih Giduc nyei win-wangv daaih camv haic. Mbuo ziouc hiuv 
dugv nqa'haav laai nyei ziangh hoc taux agv. 19 Naaiv deix win-wangv 
yiem mbuo cuotv mingh mv baac ninh mbuo maiv za'gengh benx mbuo 
nyei mienh. Se gorngv ninh mbuo za'gengh mbuo nyei mienh, ninh mbuo 
corc caux mbuo yiem. Mv baac ninh mbuo cuotv mingh ziouc bun cing 
ninh mbuo maiv maaih yietc dauh zeiz mbuo nyei mienh. 20 Mv baac 
Giduc ceix Singx Lingh bun meih mbuo, meih mbuo yietc zungv ziouc 
hiuv dugv zien leiz agv. 21 Yie fiev Dem bun meih mbuo mam zeiz weic 
meih mbuo maiv hiuv dugv zien leiz. Yie fiev nyei se weic meih mbuo 


hiuv dugv zien leiz nyei. Yaac hiuv duqv gorngv-baegc nyei sic maiv haih 
yiem zien leiz cuotv daaih. 22 Wuov nyungc, haaix dauh gorngv-baeqc? 
Se dongh maiv nyiemc Yesu zoux Giduc wuov dauh. Wuov dauh zoux 
Giduc met win-wangv, laaix ninh maiv nyiemc Zaangc Diex yaac maiv 
nyiemc Zaangc Diex nyei Dorn. 23 Haaix dauh maiv nyiemc Dorn, wuov 
dauh yaac maiv maaih Zaangc Diex. Haaix dauh nyiemc Dorn, wuov dauh 
yaac maaih Zaangc Diex. 24 Meih mbuo yiem gorn haiz jiex nyei waac 
oix zuqc zaangh jienv hnyouv. Hnangv naaic, meih mbuo ziouc dugv yietc 
liuz caux Zaangc Diex yaac caux ninh me Dorn juangc maengc ziangh. 
25 Naaiv se Giduc ganh laengz nyei ngaengc waac. Ninh laengz bun mbuo 
duqv yietc liuz nyei maengc. 26 Yie fiev naaiv deix waac bun meih mbuo 
hiuv duqv nduov meih mbuo wuov deix mienh. 27 Mv baac Giduc ceix 
Singx Lingh bun meih mbuo. Singx Lingh yaac yiem jienv meih mbuo nyei 
hnyouv, meih mbuo ziouc maiv qiemx zuqc haaix dauh njaaux agv. Weic 
zuqc meih mbuo dugv liuz Singx Lingh, Singx Lingh ziouc njaaux nyungc- 
nyungc meih mbuo. Ninh nyei waac yaac zien nyei, maiv jaav. Singx Lingh 
njaaux meih mbuo hnangv haaix nor caux Giduc juangc maengc ziangh, 
meih mbuo ziouc oix zuqc hnangv wuov nor zoux. 28 Fu'jueiv aah! Oix 
zuqc zanc-zanc caux ninh juangc maengc ziangh. Hnangv naaic, ninh 
aengx daaih wuov hnoi, mbuo haih bungx laangc nyei yiem ninh nyei 
nza'hmien, maiv zuqc nyaiv, maiv zuqc bingx. 29 Meih mbuo hm duqv 
Giduc se baengh fim nyei. Hnangv naaic, meih mbuo hiuv dugv haaix dauh 
ZOUZ baengh fim, wuov dauh se zoux Tin-Hungh nyei naamh nyouz. 


1 Yo^han 3 


1 Mangc gaax Tin-Hungh ndongc haaix hnamv mbuo! Ninh bun mbuo 
dugv mbuox heuc Tin-Hungh nyei naamh nyouz. Yaac maiv zeiz kungx 
dugv mbuox hnangv, za'gengh benx ninh me naamh nyouz mi'aqv. Baamh 
mienh maiv hiuv dugv mbuo se weic zuqc ninh mbuo maiv hiuv dugv 
Zaangc Diex. 2 Hnamv haic nyei gorx-youz aah! Ih zanc mbuo benx 
Tin-Hungh nyei naamh nyouz. Nga'haav hingv mbuo oix hnangv haaix nor 
maiv gaengh hiuv. Mv baac mbuo hiuv dugv Giduc hinc cuotv wuov zanc 


mbuo oix hnangv ninh nor, weic zuqc Yesu za'gengh hnangv haar nor, 
mbuo yaac duqv buatc ninh hnangv wuov nor. 3 Haas dauh maaih lamh 
hnamv Tin-Hungh oix bun ninh hnangv Yesu, wuov dauh ziouc oix zuqc 
goux ganh cing-nzengc, hnangv Giduc nor cing-nzengc. 4 Haaix dauh 
baamz zuiz se baamz Tin-Hungh me leiz-latc weic zuqc zuiz se baamz 
leiz-latc nyei sic. 5 Meih mbuo hum dugv Giduc daaih weic teix mbuo 
nyei zuiz. Ninh ganh yaac maiv maaih zuiz. 6 Haaix dauh caux Giduc 
juangc maengc ziangh, ninh maiv baamz jienv zuiz mingh. Haaix dauh 
baamz jienv zuiz mingh, wuov dauh maiv buatc jiex Giduc, yaac maiv hiuv 
dugv ninh. 7 Fu'jueiv aah! Maiv dungx muangx haaix dauh nduov meih 
mbuo. Haaix dauh zoux horpc, wuov dauh ziouc caux Tin-Hungh horpc 
hnyouv, hnangv Giduc caux Tin-Hungh horpc hnyouv nor. 8 Haaix dauh 
baamz zuiz se mem nyei hungh nyei mienh, weic zuqc mienv nyei hungh 
m'daaih yiem gorn baamz zuiz taux ih zanc. Weic naaiv Tin-Hungh nyei 
Dorn daaih, se weic miete nzengc mem mei hungh zoux nyei gong. 9 
Haaix dauh zoux Tin-Hungh nyei naamh nyouz, wuov dauh maiv baamz 
jienv zuiz mingh weic zuqc Tin-Hungh me fiem-fingx yiem jienv ninh 
nyei hnyouv. Tin-Hungh zoux ninh mei Die, ninh ziouc maiv haih baamz 
jienv zuiz mingh. 10 Hnangv naaiv mbuo haih hiuv dugv haaix dauh zoux 
Tin-Hungh nyei naamh nyouz, haaix dauh zoux mienv nyei hungh nyei 
naamh nyouz. Haaix dauh maiv zoux horpc fai maiv hnamv ninh nyei 
gorx-youz, wuov dauh se maiv zeiz Tin-Hungh nyei naamh nyouz aqv. 


Laanh Oix Zuqc Hnamv Laanh 


11 Meih mbuo yiem gorn haiz jiex nyei waac se dongh naaiv. Laanh oix 
zuqc hnamv laanh. 12 Maiv dungx hnangv Kaa^n nor. Kaa^in se hiuang 
orgv wuov dauh nyei mienh yaac daix ninh nyei youz. Ninh weic haaix 
diuc dats ninh nyei youz? Weic zuqc ninh ganh zoux dorngc, ninh nye; 
youz zoux dugv horpc. 13 Gorx-youz aah! Se gorngv baamh mienh 
nzorng meih mbuo, meih mbuo maiv dungx weic naaic hnamv maiv mengh 
baegc. 14 Mbuo hnamv mbuo nyei gorx-youz ziouc hiuv dugv mbuo baus 
ndutv haih daic nyei gagv dugv maengc ziangh jienv. Haaix dauh maiv 


hnamv mienh, wuov dauh corc zuqc daic nyei gagv gunv jienv. 15 Haat 
dauh nzorng ninh nyei gorx-youz, wuov dauh se daix mienh nyei mienh. 
Meih mbuo yaac hiuv dugv daix mienh nyei mienh maiv maaih yietc liuz 
nyei maengc yiem ninh. 16 Mbuo hiuv dugv maaih hnamv mienh nyei 
hnyouv se hnangv haaix nor weic zuqc Yesu weic mbuo siev ninh nyei 
maengc. Mbuo yaac oix zuqc weic mbuo nyei gorx-youz siev maengc. 17 
Haaix dauh kuh yiem kuh nyanc, yaac buatc ninh nyei gorx-youz ndortv 
naanc, ninh yaac mangc duqv Hex mueic maiv tengx, wuov dauh hnangv 
haaix nor haih gorngv ninh hnamv Tin-Hungh? 18 Fu'jueiv aah! Maiv 
dungx kungx longc nzuih gorngv hnamv mienh hnangv, oix zuqc zoux sic 
bun cing za'gengh hnamv. 


Bungx Laangc Nyei Yiem Tin-Hungh Nyei Nza'hmien 


19 Hnangv naaic, mbuo ziouc hiuv dugv mbuo guei zien leiz. Mbuo yaac 
haih bungx laangc nyei yiem Tin-Hungh nyei nza'hmien. 20 Se gorngv 
mbuo nyei hnyouv dingc mbuo maaih zuiz, mbuo corc hiuv dugv 
Tin-Hungh gauh hlo jiex mbuo nyei hnyouv, ninh yaac hiuv dugv maanc 
sic. 21 Hnamv nyei gorx-youz aah! Se gorngv mbuo me hnyouv maiv 
dingc mbuo maaih zuiz, mbuo ziouc bungx laangc nyei yiem Tin-Hungh 
nyei nza'hmien. 22 Mbuo yaac hiuv dugv mbuo tengx ninh tov haaix 
nyungc, ziouc dugv wuov nyungc aqy, weic zuge mbuo ei jienv ninh mei 
lingc zoux, yaac zoux horpc ninh nyei hnyouv. 23 Tin-Hungh me linge se 
mbuo oix zuqc sienx ninh nyei Dorn, Yesu Giduc, yaac oix zuqc laanh 
hnamv laanh hnangv ninh heuc mbuo zoux nor. 24 Haaix dauh ei jienv 
Tin-Hungh me lingc zoux, wuov dauh caux Tin-Hungh mangc maengc 
ziangh. Tin-Hungh yaac caux wuov dauh juangc maengc ziangh. Hnangv 
naaic, mbuo haih hiuv dugv Tin-Hungh caux mbuo juangc maengc ziangh 
weic zuqc mbuo maaih Tin-Hungh ceix bun nyei Singx Lingh. 


1 Yo^han 4 


1 Yie hnamv nyei gorx-youz aah! Mienh gorngv ninh mbuo maaih Singx 


Lingh, mv baac meih mbuo maiv dungx la'guaih sienx. Oix zuqc seix 
mangc gaax, ninh mbuo maaih mei se yiem Tin-Hungh daaih zeiz fai maiv 
zeiz, weic zuqc maaih jaav douc waac mienh camv haic cuotv mingh youh 
lungh ndiev. 2 Naaiv haih bun meih mbuo ziegv duqv se Tin-Hungh me 
Singx Lingh. Haaix dauh nyiemc Yesu Giduc njiec daaih benx dauh 
baamh mienh, wuov dauh maaih yiem Tin-Hungh daaih nyei Singx Lingh. 
3 Mv baac haaix dauh maiv nyiemc Yesu, wuov dauh maiv maaih yiem 
Tin-Hungh daaih nyei Singx Lingh. Ninh maaih nyei se dongh yiem Giduc 
nyei win-wangv daaih nyei mem. Meih mbuo haiz gorngv wuov dauh 
win-wangv oix daaih, ninh zungv daaih yiem jienv baamh gen aqv. 4 
Fu'jueiv aah! Meih mbuo zoux Tin-Hungh nyei mienh yaac hingh jiex 
wuov deix zunh jaav leiz nyei mienh mi'aqv. Weic zuqc yiem meih mbuo 
nyei hnyouv wuov dauh se gauh henv jiez yiem baamh gen wuov dauh. 5 
Wuov deix zunh jaav leiz nyei mienh guei baamh gen. Weic naaiv ninh 
mbuo kungx gorngv baamh gen nyei jauv-louc hnangv. Baamh mienh yaac 
muangx ninh mbuo. 6 Mbuo benx Tin-Hungh nyei mienh. Haaix dauh hiuv 
duqv Tin-Hungh, wuov dauh ziouc muangx mbuo. Haaix dauh maiv benx 
Tin-Hungh nyei mienh, ninh yaac maiv muangx mbuo. Hnangv naaic, 
mbuo ziouc haih samx dugv cuotv gorngv zien leiz me Singx Lingh caux 
gorngv jaav leiz nyei mienv. 


Tin-Hungh Zoux Hnamv Mienh Nyei Gorn 


7 Hnamv nyei gorx-youz aah! Mbuo oix zuqc laanh hnamv laanh weic 
zuqc hnamv mienh naaiv nyungc hnyouv se yiem Tin-Hungh daaih. Haaix 
dauh hnamv mienh, wuov dauh zoux Tin-Hungh nyei naamh nyouz yaac 
hiuv dugv Tin-Hungh. 8 Haaix dauh mam hnamv mienh, wuov dauh maiv 
hiuv dugv Tin-Hungh, weic zuqc Tin-Hungh zoux hnamv mienh nyei gorn. 
9 Tin-Hungh hnangv naaiv nor bun mbuo hiuv dugv ninh hnamv mienh. 
Ninh paaiv ninh nyei ndoqc Dorn njiec baamh gen, weic bun mbuo haih 
kaux ninh nyei Dorn duqv ziangh jienv. 10 Hnamv nyei jauv se hnangv 
naaiv. Maiv zeiz mbuo hnamv Tin-Hungh. Tin-Hungh hnamv mbuo ziouc 
paaiv ninh nyei Dorn daaih figv mbuo nyei zuiz. 11 Hnamv nyei gorx-youz 


aah! Tin-Hungh ndongc naaic hnamv mbuo, mbuo horpc zuqc laanh 
hnamv laanh. 12 Maiv maaih haas dauh buatc jiex Tin-Hungh. Se gorngv 
mbuo laanh hnamv laanh nor, Tin-Hungh yiem mbuo nyei hnyouv hnamv 
mbuo dunh yunh nzoih. 13 Tin-Hungh bun ninh nyei Singx Lingh mbuo, 
mbuo ziouc hiuv dugv dingc mbuo caux Tin-Hungh juangc maengc ziangh, 
ninh yaac caux mbuo juangc maengc ziangh. 14 Yie mbuo buatc Hex yaac 
zoux zorng-zengx gorngv Zaangc Diex paaiv ninh mei Dorn daaih zoux 
baamh mienh nyei Njoux Ziouv. 15 Haaix dauh nyiemc Yesu zoux 
Tin-Hungh nyei Dorn, Tin-Hungh ziouc caux wuov dauh juangc maengc 
ziangh. Wuov dauh yaac caux Tin-Hungh juangc maengc ziangh. 16 
Hnangv naaic, mbuo hiuv dugv yaac sienx Tin-Hungh hnamv mbuo. 
Tin-Hungh zoux hnamv mienh nyei gorn. Haaix dauh zanc-zanc hnamv 
Tin-Hungh yaac hnamv ganh nyei gorx-youz, wuov dauh caux Tin-Hungh 
juangc maengc ziangh. Tin-Hungh yaac caux wuov dauh juangc maengc 
ziangh. 17 Tin-Hungh hnamv mbuo taux daauh taux mueiz, cingx daaih 
taux siemv zuiz wuov hnoi mbuo haih bungx laangc nyei yiem Tin-Hungh 
nyei nza'hmien. Weic zuqc Giduc hnangv haaix nor, mbuo yiem naaiv 
lungh ndiev yaac hnangv wuov nor. 18 Tin-Hungh hnamv mbuo, mbuo 
ziouc maiv gamh nziex haaix nyungc. Tin-Hungh hnamv mbuo taux daauh, 
gamh nziex nyei jauv ziouc cuotv nzengc mi'agv, weic zuqc gamh nziex 
nyei jauv se gamh nziex o zuqc dingc zuiz. Hnangv naaic, haaix dauh 
gamh nziex, wuov dauh corc maiv gaengh hiuv Tin-Hungh hnamv ninh 
taux daauh. 19 Mbuo hnamv Tin-Hungh yaac hnamv mienh weic zuqc 
Tin-Hungh hnamv mbuo ndaangc. 20 Haaix dauh gorngv, “Yie hnamv 
Tin-Hungh,” mv baac nzorng ganh nyei gorx-youz, wuov dauh kungx 
gorngv-baegc hnangv. Weic zuqc haaix dauh maiv hnamv mangc dugv 
buatc me gorx-youz, ninh maiv haih hnamv ninh mangc maiv buate jiex 
nyei Tin-Hungh. 21 Giduc bun naaiv diuh linge mbuo, se haat dauh 
hnamv Tin-Hungh yaac oix zuqc hnamv ganh nyei gorx-youz. 


1 Yo^han 5 


1 Haaix dauh sienx Yesu zoux Giduc, wuov dauh zoux Tin-Hungh nyei 


naamh nyouz. Haat dauh hnamv die ziouc liemh wuov dauh nyei dorn 
hnamv. ` Mbuo hnangv naaiv nor hm dugv mbuo hnamv Tin-Hungh over 
naamh nyouz, se weic zuqc mbuo hnamv Tin-Hungh yaac ei jienv ninh 
nyei lingc zoux. 3 Mbuo hmm Tin-Hungh se hnangv naaiv. Mbuo ei jienv 
ninh nyei lingc zoux. Ninh nyei lingc yaac maiv agc dugv gan, 4 weic zuqc 
Tin-Hungh nyei naamh nyouz dauh dauh hingh jiex baamh gen mr'agv. 
Bun mbuo dugv hingh jiez baamh gen, se mbuo nyei sienx fim. 5 Haaix 
dauh haih hingh jiex baamh gen? Se dongh sienx Yesu zoux Tin-Hungh 
nyei Dorn wuov dauh hnangv. 


Maaih Buo Nyungc Tengx Yesu Zoux Zorng-Zengx 


6 Yesu Giduc daaih ninh maaih wuom caux nziaamv zoux jangx-hoc. 
Maiv daan maaih wuom hnangv, maaih wuom yaac maaih nziaamv. Singx 
Lingh ganh zoux zorng-zengx gorngv naaiv se zien aqy, weic zuqc Singx 
Lingh ganh yaac dongh zien leiz. 7 Hnangv naaic maaih buo nyungc zoux 
zorng-zengx. 8 Maaih Singx Lingh, maaih wuom, maaih nziaamv. Naaiv 
buo nyungc zoux zorng-zengx doix nzengc. 9 Baamh mienh zoux zorng- 
zengx, mbuo yaac sienx nyei. Mv baac Tin-Hungh tengx ninh ganh nyei 
Dorn zoux zorng-zengx, ninh zoux zorng-zengx yaac gauh hlo. 10 Haaix 
dauh sienx Tin-Hungh nyei Dorn, wuov dauh maaih Tin-Hungh yiem ninh 
nyei hnyouv zoux zorng-zengx. Haaix dauh maiv sienx Tin-Hungh, ninh 
zoux bun Tin-Hungh gorngv nyei waac maiv zien, laaix ninh maiv sienx 
Tin-Hungh tengx ninh nyei Dorn zoux zorng-zengx nyei waac. 11 
Tin-Hungh zoux zorng-zengx se dongh naaiv. Tin-Hungh bun mbuo dugv 
yietc liuz nyei maengc. Naaiv nyungc maengc se yiem ninh nyei Dorn 
daaih. 12 Haaix dauh maaih Tin-Hungh nyei Dorn, wuov dauh ziouc 
maaih ziangh maengc. Haaix dauh maiv maaih Tin-Hungh nyei Dorn, 
wuov dauh maiv maaih ziangh maengc agv. 


Yietc Liuz Nyei Maengc 


13 Yie fiev naaiv deix jauv-louc bun meih mbuo sienx Tin-Hungh nyei 


Dorn me mienh, weic bun meih mbuo hiuv dugv meih mbuo maaih viet 
liuz nyei maengc. 14 Mbuo haih bungx laangc nyei yiem Tin-Hungh nyei 
nza'hmien weic zuqc mbuo hiuv dugv mbuo ei jienv ninh nyei eix tov haaix 
nyungc, ninh ziouc muangz mbuo. 15 Se gorngv mbuo hiuv dugv maiv 
gunv mbuo tov haaix nyungc Tin-Hungh oix muangx mbuo nor, mbuo 
ziouc hiuv dugv mbuo tengx ninh tov haaix nyunge mbuo ziouc dugv wuov 
nyungc aqv. 16 Haaix dauh buatc ninh nyei gorx-youz baamz zuiz mv baac 
zuiz maiv gaengh zic duqv bun mienh zuqc daic nor, oix zuqc tengx ninh 
tov Tin-Hungh, Tin-Hungh ziouc bun ninh maaih ziangh maengc. Naaiv yie 
gorngv taux baamz maiv zic dugv daic nyei zuiz. Mv baac bun mienh zic 
duqv daic mei zuiz yaac maaih nyei. Yie yaac maiv mbuox meih mbuo 
weic naaiv nyungc zuiz daux gaux. 17 Zoux dorngc nyei sic yietc zungv se 
zuiz agv. Mv baac mam zic duqv bun mienh daic nyei zuiz yaac maaih. 18 
Mbuo hiuv dugv Tin-Hungh nyei naamh nyouz maiv maaih haaix dauh 
zanc-zanc baamz zuiz, weic zuqc Tin-Hungh nyei Dorn beu jienv ninh. 
Hiuang orgv wuov dauh yaac maiv haih hoic ninh. 19 Maiv gunv baamh 
gen yiem hiuang orgv wuov dauh nyei buoz-ndiev, mbuo hiuv dugv mbuo 
benx Tin-Hungh nyei naamh nyouz. 20 Mbuo yaac hiuv dugv Tin-Hungh 
nyei Dorn njiec daaih bun mbuo haih mengh baeqc, haih hiuv duqv zien 
wuov dauh Tin-Hungh. Mbuo caux zien wuov dauh juangc maengc ziangh, 
se caux ninh nyei Dorn, Yesu Giduc. Naaiv se zien wuov dauh Tin-Hungh 
yaac dongh yietc liuz nyei maengc. 21 Fu'jueiv aah! Meih mbuo oix zuge 
faix fim beu jienv ganh, maiv dungx mingh coiv miuc-fangx agv. 


2 Yo^han 1 


1 Yie, jiu-baang nyei mienh gox, fiev fienx bun Tin-Hungh ginv daaih nyei 
domh dorc caux ninh nyei fu'jueiv. Yie za'gengh hnamv meih mbuo. Maiv 
daan yie hnamv hnangv. Yietc zungv hum zien leiz nyei mienh yaac hnamv 
meih mbuo, 2 weic zuqc maaih zien leiz yiem mbuo nyei hnyouv yaac oix 
yietc liuz caux mbuo yiem. 3 Tov Zaangc Diex Tin-Hungh caux ninh nye; 
Dorn, Yesu Giduc, korv-lienh mbuo, ceix en ceix baengh orn bun mbuo 
yietc zungv hiuv duqyv zien leiz, laanh yaac hnamv laanh. 


Oix Zuqc Ei Jienv Giduc Njaaux Nyei Waac 


4 Yie za'gengh a'hneiv haic buatc maaih deix meih nyei fu'jueiv ei Dem 
Zaangc Diex bun mbuo nyei lingc gan longx zien leiz. 5 Domh dorc aah! 
Ih zanc yie kuinx meih mbuo oix zuqc laanh hnamv laanh. Naaiv maiv zeiz 
vie fiev siang-lingc bun meih mbuo. Naaiv diuh lingc yiem gorn mbuo 
m'daaih maaih jienv daaih agv. 6 Hnamv Tin-Hungh caux hnamv mienh se 
hnangv naaiv. Mbuo oix zuqc ei jienv Tin-Hungh nyei linge. Yiem gorn 
wuov zanc meih mbuo haiz jiex ninh nyei linge se oix zuge hnamv 
Tin-Hungh. Laanh yaac oix zuqc hnamv laanh. 7 Maaih nduov mienh nyei 
mienh camv nyei cuotv mingh youh lungh ndiev. Ninh mbuo maiv nyiemc 
Yesu Giduc njiec daaih benx dauh baamh mienh. Naaiv nyungc mienh se 
kungx nduov mienh hnangv yaac zoux Giduc nyei win-wangv. 8 Meih 
mbuo oix zuqc faix fim, maiv dungx bun meih mbuo zoux jiex nyei gong 
ndortv, mv baac duqv zipv zingh mec buangv. 9 Haaix dauh guai 
mbiangx-nziaaux, maiv ei jienv Giduc njaaux nyei waac, wuov dauh maiv 
maaih Tin-Hungh. Mv baac haaix dauh ei jienv Giduc njaaux nyei waac, 
ninh maaih Zaangc Diex yaac maaih Zaangc Diex nyei Dorn. 10 Se 
gorngv haaix dauh daaih yaac maiv zunh naaiv deix njaaux nyei waac, 
maiv dungx zipv ninh bieqc biauv. Liemh maiv dungx caux ninh gorngv 
haaix nyungc wuic buangh waac. 11 Se gorngv haas dauh caux ninh 
gorngv wuic buangh waac, wuov dauh caux ninh dongh hnyouv zoux orgv 
sic. 


Setv Mueiz Waac 


12 Yie corc maaih Cam nyei yie oix mbuox meih mbuo mv baac maiv oix 
longc zeiv longc matce fiev. Yie ganh oix mingh caux meih mbuo doix 
hmien gorngv weic bun mbuo lomh nzoih njien-youh taux daauh. 13 Meih 
nyei nziez, dongh Tin-Hungh ginv daaih wuov dauh nyei fu'jueiv, yaac 
jangx taux meih. 


3 Yo^han 1 


1 Yie, jiu-baang nyei mienh gox, fiev fienx bun cien hnamv mei Gaai^atc. 
Yie zien-zien hnamv meih. 2 Hnamv nyei loz-gaeng aah! Yie tov 
Tin-Hungh bun meih zoux haaix nyungc yaac haengh wangc aengx bun 
meih wangc siangx, hnangv yie hiuv duqv meih nye lingh wuonh wange 
siangx nor. 3 Yie a'hneiv haic maaih deix gorx-youz daaih naaiv mbuox 
yie, meih ziepc zuogv nyei gan zien leiz, haaix zanc yaac ei Hem zien leiz 
zoux. 4 Maiv maaih haaix nyungc bun yie gauh njien-youh jiex naaiv agv! 
Se yie haiz mienh gorngv yie nyei fu'jueiv zanc-zanc gan longx zien leiz. 


Ceng Gaai^atc Zipv Kaegv Longx 


5 Hnamv nyei loz-gaeng aac, meih za'gengh tengx dugv sienx Yesu nyei 
gorx-youz longx haic. Maiv gunv maiv buatc jiex nyei mienh, meih yaac 
longc hnyouv tengx ninh mbuo. 6 Ninh mbuo yiem naaiv norm jiu-baang 
zoux zorng-zengx gorngv meih ndongc naaic hnamv ninh mbuo. Tov meih 
tengx ninh mbuo aengx haih cuotv jauv mingh puix duqv Tin-Hungh paaiv 
nyei mienh. 7 Ninh mbuo weic Giduc nyei Mengh cuotv mingh yaac maiv 
longc maiv sienx nyei mienh tengx haaix nyungc ninh mbuo. 8 Weic naaiv 
mbuo oix zuqc juang naaiv nyungc mienh, cingx daaih dugv juangc jienv 
weic zien leiz zoux gong. 


Ndi^o^de^fetv Zoux Maiv Benz Nyei Sic 


9 Yie fiev jiex fienx bun jiu-baang mv baac Ndi^o^de^fetv nzaeng zoux 
hlo, maiv oix muangx yie nyei waac. 10 Hnangv naaic, se gorngv yie 
mingh taux meih mbuo naaic, yie oix wetv cuotv ninh nyei gorn-baengx. 
Ninh kungx gorngv doqc, gorngv waac-huv, zoux waaic yie mbuo nyei 
mengh dauh. Mbuogc naaiv ninh nyei hnyouv corc maiv gaengh ngaai, 
ninh yaac maiv zipv jiex jauv nyei gorx-youz. Or zipv nyei mienh ninh 
haangh jienv maiv bun zipv, zungv zunc ninh mbuo cuotv jiu-baang. 


Nde^metv^li^ate Zoux Kuv Sic 


11 Hnamv nyei loz-gaeng aac, maiv dungx zuotc waaic nyei sic. Oix zuqc 
zuotc kuv sic hnangv. Haaix dauh zoux kuv sic, wuov dauh se Tin-Hungh 
nyei mienh. Haaix dauh zoux waaic sic, wuov dauh maiv buate jiex 
Tin-Hungh. 12 Zuangx mienh ceng Nde^metv^li^atc zoux duqv longx. 
Zien leiz yaac tengx ninh zoux zorng-zengx. Yie mbuo yaac fih hnangv 
nyei zoux zorng-zengx ceng Nde^metv^li^ate zoux dugv longx. Meih 
yaac hiuv duqv yie mbuo gorngv nyei waac se zien nyeli. 


Setv Mueiz Waac 


13 Yie aengx maaih waac camv nyei oix mbuox meih mv baac maiv oix 
longc batv longc matce fiev. 14 Yie hnamv daaih maiv lauh yie dugv buatc 
meih, mbuo ziouc dugv doix hmien gorngv waac. 


Yiu^ndaa 1 


1 Yie, Yaagorpc nyei youz Yiu^ndaa, zoux Yesu Giduc nyei bou. Yie fiev 
fienx bun Tin-Hungh heuc daaih nyei mienh, dongh Zaangc Diex 
Tin-Hungh hnamv nyei mienh, Yesu Giduc yaac goux jienv wuov deix. 2 
Tov Tin-Hungh korv-lienh meih mbuo, ceix baengh orn camv-camv nyei 
bun meih mbuo, yaac bun meih mbuo yietc zei maaih hnyouv hnamv 
mienh. 


Njaaux Jaav Leiz Nyei Fin-Saeng 


3 Hnamv nyei gorx-youz aac, yie gengh maaih hnyouv fiev fienx gorngv 
mbuo lomh nzoih duqv njoux nyei jauv. Mv baac yie haiz ndongc haaix 
oix zuqc fiev kuinx meih mbuo nzaeng em meih mbuo sienx nyei doz, 
maiv dungx bun ndortv. Tin-Hungh zorqv ninh nyei doz jiu bun ninh mei 
mienh, bun yietc nzunc ziouc dunh yunh nzoih agv. 4 Weic zuqc maaih 
deix mienh nimc biegc meih mbuo mbu'ndongx, dongh zinh ndaangc lauh 
agv, Ging-Sou fiev jienv gorngv naaiv deix mienh zungv oix zuqc dinge 
zuiz. Ninh mbuo maiv gan longx Tin-Hungh. Ninh mbuo zorgv Tin-Hungh 
nyei en aaux daaih zoux gorn longc zoux maiv luonx horngc nyei sic. Ninh 
mbuo yaac maiv nyiemc mbuo nyei nduqc dauh Hungh caux Ziouv, Yesu 
Giduc. 5 Maiv gunv meih mbuo hiuv nzengc naaiv deix sic, yie oix tengx 
meih mbuo jangx taux maaih nzunc Ziouv njoux I[^saa^laa^en Mienh cuotv 
Hm Deic-Bung mv baac nga'haav mietc nzengc maiv sienx wuov deix. 6 
Aengx jangx jienv maaih wuov deix fin-mienh maiv longc ninh mbuo duqv 
daaih me buonc hatc maaz mv baac guangc ninh mbuo horpc zuqc yiem 
nyei dorngx. Ninh mbuo ziouc zuqc Tin-Hungh longc yietc liuz maiv haih 
waaic nyei limec ndoh jienv, wuonx Dem hmuangx nyei dorngx, zuov 
siemv zuiz nyei domh Hnoi taux. 7 So^ndom caux Go^mo^laa caux weih 
gormx wuov deix zingh nyei mienh fih hnangv nyei. Ninh mbuo zoux maiv 
luonx horngc nyei sic, ei ganh nyei hnyouv hanc zoux. Ninh mbuo ziouc 
zuqc yietc liuz zieqc jienv nyei douz dingc zuiz zoux nyunge zeiv donv 
mienh. 8 Naaiv deix njaaux jaav leiz nyei fin-saeng yaac fih hnangv nyei. 


Naam deix mbeix mber nyei mienh ei ninh mbuo nyei mbeix baamz zuiz 
bun ganh nyei sin maaih uix, yaac maiv muangx maaih lingc wuov deix, 
yaac gorngv doqc yiem gu'nguaaic maaih njang-laangc wuov deix. 9 
Liemh wuov dauh domh fin-mienh bieiv, Mi^kaa^en, maiv hnangv naaiv 
nor zoux. Ninh caux mienv nyei hungh nzaeng Mose nyei sei wuov zanc, 
Mi^kaa^en maiv gaamv longc waac-doqc dinge mem nyei hungh nyei 
zuiz. Ninh kungx gorngv, “Ziouv ganh dingc meih nyei zuiz aqv.” 10 
Naaiv deix mienh maaih haaix nyungc ninh mbuo maiv mengh baeqc, ninh 
mbuo ziouc gorngv dogc wuov nyungc. Ninh mbuo se hnangv buch zoih 
nor, mv bei daic, ei ganh nyei fiem-fingx zoux. Dongh ninh mbuo zoux 
nyei, bun ninh mbuo ganh zuqc mietc. 11 Naaiv deix mienh zungv oix 
buangh zuqc kouv aqv. Ninh mbuo ziuz Kaa^in nyei jauv yangh. Weic 
douh nyaanh ninh mbuo sueih ganh zoux dorngc hnangv Mbaa^laa^am 
zoux wuov nor. Ninh mbuo yaac faanv hnyouv hnangv Kolaa nor, ziouc 
hnangv Kolaa zuqc miete. 12 Meih mbuo gapv zunv nyanc hnaangx weic 
jiu tong nyei ziangh hoc, naaiv deix mienh zoux waaic meih mbuo nyei 
wuic, maiv hiuv dugv nyaiv, kungx mauv nyanc mauv hopv, jangx zuqc 
ganh hnangv. Ninh mbuo se hnangv maiv maaih mbiungc nyei mbuonx 
zuqc nziaauz buonc mingh. Yaac hnangv ndiangx, horpc zuqc ziangh 
biouv nyei ziangh hoc yaac maiv ziangh. Liemh nzungh oix zuqc baeng 
cuotv nzengc, ndiangx ziouc daic nzengc may. 13 Ninh mbuo zoux 
nyaiv haic nyei sic cuotv daaih hnangv koiv jiez seix haic mei 
wuom-laangc cuotv nyei mbiaauz nor. Ninh mbuo yaac hnangv youh lungh 
nyei hleix, maaih mapv maengh mapv hmuangx me dorngx liouh jienv 
bun ninh mbuo yietc liuz yiem. 14 Aa^ndam nyei da'cietv doc zeiv-fun 
Enokv jaa-ndaangc douc Tin-Hungh nyei waac gorngv naaiv deix mienh. 
Ninh gorngv, “Mangc maah! Ziouv oix dorh ziex cin ziex waanc dauh 
cing-nzengc fin-mienh caux jienv ninh daaih 15 siemv maanc mienh nyei 
zuiz, yaac dingc maiv gan Tin-Hungh nyei mienh nyei zuiz weic ninh mbuo 
zoux nyei yietc zungv waaic sic, yaac weic naaiv deix mienh waaic mienh 
gorngv doqc ninh wuov deix waac.” 16 Naaiv deix mienh zanc-zanc 
ngopv, yaac guaix mienh. Ninh mbuo sueih ganh nyei hnyouv hanc zoux 
waaic sic, ceng haah baah buang, yaac a'hneiv ceng mienh weic douh ganh 


duqv longx. 
Kuinz Caux Njaaux Nyei Waac 


17 Hnamv nyei gorx-youz aah! Oix zuqc jangx jienv mbuo nyei Ziouv 
Yesu Giduc nyei gong-zoh zinh ndaangc gorngv nyei waac. 18 Ninh mbuo 
mbuox meih mbuo, “Taux setv mueiz nyei hnoi-nyieqc oix maaih mienh 
cuotv daaih guatc dogc jatv meih mbuo yaac kungx ei ganh nyei hnyouv 
hanc zoux waaic sic hnangv.” 19 Naaiv deix mienh nduov mienh bun nqoi 
zoux ziex guanh. Ninh mbuo maiv maaih Singx Lingh, kungx ei baamh 
mienh nyei hnyouv hanc zoux hnangv. 20 Hnamv nyei gorx-youz aac, oix 
zuqc yiem meih mbuo sienx mei cing-nzengc doz ceix ganh jiez daaih. 
Yaac oix zuqc kaux Singx Lingh nyei gagv daux gaux. 21 Oix zuqc 
zanc-zanc gunv ganh weic bun cing Tin-Hungh hnamv meih mbuo, zuov 
mbuo nyei Ziouv Yesu Giduc korv-lienh meih mbuo, bun meih mbuo dugv 
yietc liuz mei maengc. 22 Oix zuqc korv-lienh hnyouv mbungh mbienv 
nyei mienh. 23 Maaih deix oix zuqc hnangv yiem douz caangv cuotv daaih 
nor, njoux ninh mbuo. Aengx maaih deix oix zuqc korv-lienh mv baac oix 
zuqc faix fim ninh mbuo. Or zuqc youx ninh mbuo ei hnyouv hanc zoux 
laih hlopv nyei sic, maiv dungx bun guogv zuqc meih mbuo. 


Ceng Tin-Hungh Nyei Waac 


24-25 Mbuo os zuqc ceng mbuo mei Njoux Ziouv Tin-Hungh. Kungx 
maaih naaiv nduqc dauh Tin-Hungh hnangv, ninh yaac haih beu jienv maiv 
bun meih mbuo tuix bouc yaac haih dorh meih mbuo cing-nzengc nyei, 
njien-youh nyei taux ninh njang-laangc mei nza'hmien. Oix zuqc kaux 
mbuo mei Ziouv Yesu Giduc ceng Tin-Hungh weic zugc Tin-Hungh zoux 
hlo, maaih domh gagv, maaih linge yiem loz-hnoi maanc gouv maanc doc 
taux ih zanc aengx taux nqa'haav hingv yietc liuz. Aamen. 


Laauc Yaangh 1 


1 Naaiv buonv sou fiev jienv gorngv Yesu Giduc laauc yaangh nyei sic, se 
Tin-Hungh jiu bun ninh weic bun Tin-Hungh nyei zuangx bou hiuv dugv 
maiv lauh oix maaih haaix nyungc sic cuotv. Giduc ziouc paaiv ninh nyei 
fin-mienh mingh mbuox ninh nyei bou, Yo^han, hiuv dugv naaiv deix sic. 
2 Yo^han yaac zoux zorng-zengx gorngv nzengc ninh buatc liuz nyei yietc 
zungv sic. Ninh gorngv nyei se Tin-Hungh mei waac caux Yesu Giduc 
zoux nyei zorng-zengx. 3 Dogc naaiv buonv sou nyei mienh maaih 
orn-lorgc agv. Muangx haiz naaiv deix douc daaih nyei waac yaac ei jienv 
zoux nyei mienh yaac maaih orn-lorgc, weic zuqc naaiv deix sic oix cuotv 
nyei ziangh hoc taux fatv agv. 


Yo^han Fiev Bun Siec Norm Jiu-Baang Nyei Waac 


4-5 Yie, Yo^han, fiev bun yiem Esie Saengv nyei siec norm jiu-baang. Tov 
zinh ndaangc yiem, ih zanc yiem, nqa'haav oix daaih nyei Tin-Hungh, yaac 
tov yiem Tin-Hungh nyei nza'hmien fu-sux ninh wuov deix siec norm lingh 
wuonh, yaac tov Yesu Giduc, dongh ziepc zuogv nyei zoux zorng-zengx 
yaac zoux daic mingh nangh daaih nyei da'yietv dauh, se gunv nzengc 
baamh gen nyei maanc hungh wuov dauh, ceix en ceix baengh orn bun 
meih mbuo yietc zungv. Yesu hnamv mbuo yaac longc ninh nyei nziaamv 
bun mbuo leih ndutv zuiz, 6 yaac bun mbuo zoux ninh nyei guoqv nyei 
baeqc fingx yaac zoux sai mienh fu-sux ninh nyei die, Tin-Hungh. Ninh 
yietc liuz maaih njang-laangc, maaih qaqv taux maanc gouv maanc doic. 
Aamen. 7 Mangc maah! Ninh caux jienv mbuonx daaih. Dauh dauh nyei 
m'zing oix dugv buatc ninh, liemh nzopv ninh wuov deix mienh yaac duqv 
buatc. Baamh gen mei maanc fingx yaac oix laaix ninh bungx-sing 
bungx-qiex nyei nyiemv. Za'gengh oix zuqc hnangv naaic aqv. Aamen. 8 
Nernh Jiex nyei Ziouv Tin-Hungh gorngv, “Yie zoux An^faa yaac zoux 
O^me^gaa, dongh zinh ndaangc yiem, ih zanc yiem, nqa'haav oix daaih 
wuov dauh.” 


Yo^han Buatc Yesu Hinc Yaangh 


9 Yie, Yo^han, zoux meih mbuo me gorx-youz. Mbuo caux Giduc juangc 
maengc ziangh, yie ziouc caux meih mbuo lomh nzoih siouc kouv, longc 
noic diev, yaac juangc zoux Tin-Hungh nyei guoqv nyei baegc fingx. Weic 
yie zunh Tin-Hungh mei doz yaac tengx Yesu zoux zorng-zengx, yie zuqc 
yiem Batc^mortv Koiv-Nzou. 10 Yiem Ziouv nyei Hnoi, Singx Lingh gunv 
jienv yie, yie ziouc haiz yiem yie nga'haav maengx maaih qiex gorngv 
waac hnangv nzatc nor mbui. 11 Yie haiz gorngv, “Meih buatc nyei sic oix 
zuqc fiev Hem sou-njunc, juix mingh bun naaiv deix siec norm zingh nyei 
jiu-baang, se yiem E^fe^so, Saa^me^naa, Be^gaa^mam, Ti^yaa^ti^laa, 
Saa^nditc, Fi^laa^nden^fie caux Lau^ndi^sie Zingh nyei jiu-baang.” 12 
Yie huin nzuonx mangc gaax haaix dauh caux yie gorngv waac, ziouc 
buatc siec norm don dang nyei jiem-jaax. 13 Yiem wuov deix Dax 
mbu'ndongx maaih dauh hnangv baamh mienh nor, zugv jienv lui-ndaauv 
suoh taux zaux mingh, yaac maaih jiem-kou kou jienv la'kuotv. 14 Ninh 
nyei mba'biei mbopv baeqc, hnangv ba'gi yungh baegc mei biei yaac 
hnangv sorng nor baegc. M'zing yaac hnangv douz-mbietc. 15 Ninh nyei 
zaux youc! youc wuov hnangv longc louh douz sinx daaih zien haic nyei 
dongh siqv nor. Qiex yaac hnangv wuom buangv mouh cuotv wuov nor 
mbui. 16 Ninh nyei mbiaauc jieqv buoz nanv jienv siec norm hleix. Yiem 
nzuih cuotv zung i maengx laic nyei nzuqc ndaauv. Ninh nyei hmien njang 
haic, hnangv lungh aanx zanc nyei mba'hnoi wuov nor njang. 17 Yie yietv 
buatc ninh, yie ziouc king njiec ninh nyei zaux-hlen hnangv daic mi'aqv 
nor. Ninh ziouc longc ninh nyei mbiaauc jieqv buoz maan jienv yie yaac 
gorngv, “Maiv dungx gamh nziex. Yie zoux Gorn yaac zoux Setv Mueiz, 
18 yaac zoux Ziangh Jienv Wuov Dauh. Yie daic mingh mv baac mange 
gaax, ih zanc yie yietc liuz ziangh jienv taux maanc gouv maanc doc Yie 
yaac nany jienv daic nyei caux yiemh gen nyei forv-zeih. 19 “Meih oix 
zuqc fiev jieny meih buatc jiex nyei, caux ih zanc buatc nyei, caux 
nqa'haav hingv oix cuotv daaih nyei sic. 20 Gorngv taux yiem yie nyei 
mbiaauc jiegv buoz wuov deix siec norm hleix caux wuov deix siec norm 
don dang nyei jiem-jaax maiv gaengh mbiaangx yaangh mei eix leiz. Siec 


norm hleix se wuov deix siec norm jiu-baang nyei fin-mienh. Siec norm 
don dang nyei jaax se wuov deix siec norm jiu-baang. 


Laauc Yaangh 2 


Fiev Bun E^fe^so Jiu-Baang Nyei Fienx 1 “Meih oix zuqc fiev fienx bun 
E^fe^so jiu-baang nyei fin-mienh mbuox ninh, ‘Naaiv se mbiaauc jieqv 
buoz nanv jienv siec norm hleix yaac yiem siec norm don dang nyei 
jiem-jaax mbu'ndongx yangh mingh yangh daaih wuov dauh hnangv naaiv 
nor gorngv. 2 Yie bm duqv meih zoux nyei sic. Hiuv dugv meih zoux 
gong kouv haic yaac longc noic diev. Yie yaac hiuv dugv meih nyaangc 
maiv njiec mienh orgv mienh. Meih zungv set jiex dongh ceng ganh zoux 
gong-zoh mv baac man zeiz. Meih yaac seix dugv cuotv ninh mbuo se 
jaav nyei. 3 Yie hiuv dugv meih maaih noic diev yaac weic yie nyei mbuox 
siouc kouv, meih yaac maiv suei. 4 “Mv baac yie maaih yietc diuc oix 
gorngv meih. Se meih ih zanc maiv hnamv yie hnangv daauh dangh wuov 
nor hnamv. 5 Hnamv mangc gaax, daauh dangh meih hnamv yie mv baac 
ih zanc ndortv ndongc haaix go! Oix zuqc gon hnyouv nzuonz zoux 
hnangv daauh dangh wuov nor. Se gorngv meih maiv goiv hnyouv, yie oix 
mingh meih naaic aengz zorqv nqoi meih nyei dang-jaax. 6 Mv baac meih 
maaih diuc longx nyei. Meih nzorng N1^ko^lau wuov jauv mienh zoux 
nyei sic hnangv yie nzorng wuov nor. 7 ‘Haaix dauh maaih m'normh oix 
zuqc baeng m'normh muangx longx Singx Lingh hnangv haaix nor mbuox 
zuangx jiu-baang. Haaix dauh dugv hingh jiex nor, yie oix bun maaih leiz 
nyanc yiem Tin-Hungh me huingx gu'nyuoz wuov zungh ziangh maengc 
ndiangx nyei biouv.’ 


Fiev Bun Saa^me^naa Jiu-Baang Nyei Fienx 


8 “Meih o zuqc fiev fienx bun Saa^me^naa jiu-baang mei fin-mienh, 
mbuox ninh, ‘Zoux Gorn caux Setv Mueiz, daic mingh aengx nangh daaih 
wuov dauh hnangv naaiv nor gorngv, 9 yie hiuv duqv meih nyei kouv 
naanc yaac hiuv dugv meih jomc haic mv baac meih za'gengh butv zoih. 


Yie hiuv dugv meih zuqc siouc mienh gorngv dogc. Gorngv meih wuov 
deix se ceng ganh zoux Yiutai Mienh mv baac maiv zeiz. Ninh mbuo zoux 
Saadaan nyei wuic hnangv. 10 Maiv dungx gamh nziex meih maiv lauh 
oix zuqc siouc nyei kouv naanc. Mienv nyei hungh oix zorqv deix meih 
mbuo nyei mienh wuonx jienv loh seix meih mbuo. Meih mbuo ziouc 
siouc ziepc hnoi nyei kouv naanc. Mv baac oix zuqc sienx wuonv taux 
daic, yie ziouc ceix ziangh maengc nyei ningv bun meih. 11 ‘Haaix dauh 
maaih m'normh oix zuqc baeng m'normh muangx longx Singx Lingh 
hnangv haaix nor mbuox zuangx jiu-baang. Haaix dauh dugv hingh, wuov 
dauh ziouc maiv zuqc siouc da'nyeic nzunc daic mei kouv naanc.’ 


Fiev Bun Be^gaa^mam Jiu-Baang Nyei Fienx 


12 “Meih or zuqc fiev fienx bun Be^gaa^mam jiu-baang nyei fin-mienh, 
mbuox ninh, ‘Maaih zung i maengx laic nyei nzuqc ndaauv wuov dauh, 
hnangv naaiv nor gorngv, 13 yie hiuv dugv meih yiem me dorngx, se 
Saadaan nyei weic yiem wuov norm dorngx. Mv baac meih kaux wuonv 
yie nyei mengh yaac maiv guangc yie, corc sienx yie, maiv gunv yie nyei 
ziepc zuogv nyei zorng-zengx mienh, An^ti^baatc, yiem meih mbuo 
mbu'ndongx, dongh Saadaan yiem nyei dorngx, zuqc dats daic. 14 “Mv 
baac maaih ziex diuc yie oix gorngv meih. Yiem naaic maaih deix mienh 
gan Mbaa^laa^am njaaux nyei leiz. Loz-hnoi Mbaa^laa^am njaaux 
Mbaalaakv dorh I^saa^laa^en Mienh baamz zuiz, nduov ninh mbuo nyanc 
ziec jiex bun miuc-fangx nyei ga'naaiv yaac zoux buangh liouh nyei sic. 15 
Yiem meih mac yaac maaih deix gan N1^ko^lau wuov jauv mienh njaaux 
nyei leiz. 16 Hnangv naaic, oix zuqc goiv hnyouv guangc zuiz. Maiv zei 
aegv, yie oix siepv-siepv nyei mingh meih naaic longc yiem yie nyei nzuih 
cuotv wuov zung nzuqc ndaauv caux wuov deix mienh mborgv jaax. 17 
"Haas dauh maaih m'normh oix zuqc baeng m'normh muangx longx Singx 
Lingh hnangv haaix nor mbuox zuangx jiu-baang. Haaix dauh dugv hingh 
nor, yie oix zorgv deix bingx jienv nyei maa^naa bun ninh. Yaac oix bun 
norm la'bieiv-baeqc. Naaiv norm la'bieiv fiev jienv siang-mbuox. Cuotv 
liuz dugv zipv la'bieiv wuov dauh, maiv maaih haaix dauh hiuv dugv wuov 


norm mbuox.’ 
Fiev Bun Ti^yaa^ti^laa Jiu-Baang Nyei Fienx 


18 “Meih oix zuqc fiev bun Ti^yaa^ti^laa jiu-baang nyei fin-mienh, mbuox 
ninh, ‘Tin-Hungh nyei Dorn, dongh maaih m'zing hnangv douz-mbietc, 
zaux yaac youc! youc hnangv sinx daaih nyei dongh siqv wuov dauh, 
hnangv naaiv nor gorngv. 19 Yie hiuv duqv meih zoux nyei jauv. Yie hiuv 
duqv meih hnamv yie, sienx yie, meih fu-sux mienh yaac maaih noic diev. 
Yie yaac hiuv duqv meih ih zanc zoux mei gong se gauh camv daauh 
dangh zoux nyei. 20 “Mv baac maaih yietc diuc yie oix gorngv meih. Meih 
sueih ceng ganh zoux douc waac mienh wuov dauh m'sieqv dorn, 
Ye^se^mben, njaaux vie nyei bou, nduov ninh mbuo zoux buangh liouh 
nyei sic yaac nyanc ziec jiex miuc-fangx nyei ga'naaiv. 21 Yie bun ziangh 
hoc Ye^se^mben maaih qangx goiv hnyouv guangc zuiz mv baac ninh 
maiv kangv guangc ninh hienx nyei jauv. 22 Mangc maah! Yie oix zorqv 
ninh zong njiec coux butv baengc kouv. Se gorngv hienx ninh wuov deix 
yaac maiv goiv hnyouv guangc ninh mbuo hienx ninh nyei sic, yie oix bun 
ninh mbuo siouc hniev haic nyei kouv naanc. 23 Yie yaac oix daix nzengc 
Ye^se^mben me fu'jueiv. Hnangv naaic zuangx jiu-baang ziouc hiuv dugv 
yie zoux zaah mienh nyei hnyouv caux mienh hnamv nyei sic wuov dauh. 
Ei meih mbuo gorqv-mienh zoux nyei, yie yaac oix winh bun meih mbuo. 
24 Mv baac yiem Ti^yaa^ti^laa zengc njiec wuov deix, dongh maiv gan 
naaiv nyungc njaaux nyei orqv leiz, yaac maiv hoqc dongh mienh heuc 
“Saadaan bingx jienv ndo haic me sic,” yie mbuox meih mbuo, yie maiv 
jaa haaix nyungc bun meih mbuo ndaam. 25 Mv baac meih maaih nyei oix 
zuqc goux longx zuov taux yie aengx daaih. 26-27 "Haas dauh dugv 
hingh, yaac ei Hem yie me) eix zoux taux sety mueiz, yie ziouc bun wuov 
dauh maaih lingc gunv maanc fingx, hnangv yie nyei Die bun lingc yie 
gunv maanc fingx. “Ninh oix longc hlieqv-biaav guny maanc fingx. Ninh 
oix mborgv ninh mbuo muonc nzengc hnangv mborgv nie-mor muonc 
nzengc wuov nor.” 28 Yie yaac oix zorgv taaix-baeqc fing bun ninh. 29 
"Haas dauh maaih m'normh oix zuqc baeng m'normh muangx longx Singx 


Lingh hnangv haaix nor mbuox zuangx jiu-baang.’ 
Laauc Yaangh 3 


Fiev Bun Saa^nditc Jiu-Baang Nyei Fienx 1 “Meih oix zuqc fiev Dem bun 
Saa^nditc jiu-baang nyei fin-mienh, mbuox ninh, ‘Maaih Tin-Hungh nyei 
siec norm lingh wuonh yaac maaih siec norm hleix wuov dauh hnangv 
naaiv nor gorngv. Yie hiuv duqv meih zoux mei sic. Yie hiuv duqv meih 
ndaam mengh ziangh jienv nyei, mv baac meih daic mi'aqv. 2 Nyie daaih 
maah! Zengc njiec, aav lamh zutc met, oix zuqc bun henv jiez daaih, maiv 
dungx bun zutc nzengc weic zuqc yie buatc meih zoux nyei gong ei yie 
nyei Tin-Hungh mangc se maiv dunh yunh. 3 Hnangv naaic, oix zuqc jangx 
jienv mienh njaaux jiex nyei caux meih haiz Hex nyei waac. Oix zuqc ei 
jienv zoux yaac goiv hnyouv guangc zuiz. Se gorngv meih maiv nyie, yie 
ziouc mingh lorz meih hnangv janx-zaqc nor. Meih zungv maiv hiuv duqv 
yie haaix norm ziangh hoc taux. 4 ‘Mv baac yiem meih naaic Saa^nditc 
jiu-baang corc maaih i ziex dauh mam bun ninh mbuo nye lui-houx laih 
hlopv. Naaiv deix mienh ziouc dugv zugv lui-houx-baeqc caux yie juangc 
jauv yangh, weic zuqc ninh mbuo puix duqv agv. 5 Haaix dauh dugv 
hingh, wuov dauh dugv zugv baegc nyei lui-houx. Yiem ziangh maengc 
daan yie yaac maiv sortv ninh nyei mbuox guangc. Yie yaac oix yiem yie 
nyei Die caux ninh nyei fin-mienh nyei nza'hmien nyiemc wuov dauh benx 
yie nyei mienh. 6 "Haas dauh maaih m'normh oix zuqc baeng m'normh 
muangx longx Singx Lingh hnangv haaix nor mbuox zuangx jiu-baang.’ 


Fiev Bun Fi^laa^nden^fie Jiu-Baang Nyei Fienx 


7 “Meith oix zuqc fiev fienx bun Fi^laa^nden^fie jiu-baang nyei fin-mienh, 
mbuox ninh, ‘Cing-nzengc nyei, zien nyei wuov dauh, nanv Ndaawitv 
Hungh nyei forv-zeih. Ninh koi nqoi nyei, maiv maaih haaix dauh haih 
guon. Ninh guon me, maiv maaih haate dauh koi dugv nqoi. Ninh hnangv 
naaiv nor gorngv. 8 Yie hiuv duqv meih zoux nyei gong. Mangc maah! 
Yiem meih nyei nza'hmien yie koi nqoi dauh gaengh yaac maiv maaih 


haas dauh haih guon. Yie hiuv dugv meih kungx maaih deix baav gagv, 
meih yaac ei jienv yie nyei waac, yaac nyiemc yie nyei mbuox. 9 Mangc 
maah! Saadaan nyei wuic nyei mienh, dongh ceng ganh zoux Yiutai Mienh 
mv baac maiv zeiz, ninh mbuo kungx gorngv-baegc hnangv. Yie oix bun 
ninh mbuo daaih puoqv njiec meih nyei zaux-hlen, ziouc bun ninh mbuo 
hiuv duqv yie hnamv meih. 10 Wee zuqc meih ei jienv yie nyei waac 
longc noic diev kouv, taux baamh gen buangh domh kouv naanc weic bun 
lungh ndiev mienh zuqc seix wuov zanc, yie ziouc beu jienv meih. 11 ‘Yie 
oix daaih siepv agv. Meih maaih nyei oix zuqc goux longx weic maiv bun 
haaix dauh haih caangv meih me ningv. 12 "Haas dauh duqv hingh, yie 
oix bun wuov dauh yiem yie nyei Tin-Hungh nyei singx dinc zoux norm 
ndiouh. Ninh yietc liuz maiv cuotv singx dinc agv. Yie oix fiev yie nyei 
Tin-Hungh nyei mbuox yiem ninh nyei sin, yaac oix fiev yie nyei 
Tin-Hungh nyei zingh nyei mbuox, dongh yiem tin-dorngh, yie nyei 
Tin-Hungh wuov njiec daaih wuov norm siang-Ye^lu^saa^lem Zingh. Yie 
yaac oix fiev yie ganh nyei siang-mbuox yiem ninh me sin. 13 "Haas 
dauh maaih m'normh oix zuqc baeng m'normh muangx longx Singx Lingh 
hnangv haaix nor mbuox zuangx jiu-baang.’ 


Fiev Bun Lau^ndi^sie Jiu-Baang Nyei Fienx 


14 “Meih oix zuqc fiev bun Lau^ndi^sie jiu-baang nyei fin-mienh, mbuox 
ninh, ‘Naaiv se zoux Aamen wuov dauh mei waac, se ziepc zuogv nyei 
ZOUZ zien zorng-zengx yaac zoux Tin-Hungh zeix daaih nyei maanc muotc 
nyei gorn wuov dauh, hnangv naaiv nor gorngv, 15 “Yie hiuv dugv meih 
zoux nyei gong, hiuv duqv meih maiv jorm yaac maiv namx. Feix dugv 
meih jorm fai maiv zei aegv, namx. 16 Mv baac, weic zuqc meih mbuo se 
un-un wuov, maiv jorm yaac maiv namx, yie oix liev meih cuotv yie nyei 
nzuih mingh. 17 Meih gorngv, “Yie butv zoih, nyungc-nyungc maaih 
nzoih, maiv qiemx zuqc haaix nyungc agv.” Mv baac meih maiv hiuv duqv 
meih ndongc haaix kouv, ndongc haaix korv-lienh, jomc haic, m'zing 
mbuov, njang sin civ liv nyei yiem. 18 Yie kuinx meih maaiz yie longc 
louh douz sinx daaih nyei zien jiem weic bun meih butv zoih. Yaac maaiz 


lui-houx-baeqc zuqv jienv bun meih maiv nyaiv, maiv zuqc laengh gaengv 
nyei yiem. Yaac oix zuqc tengx yie maaiz ndie nzaatv meih nyei m'zing 
weic bun meih haih mange duqv buatc 19 ‘Da'faanh yie hnamv mei 
mienh, yie gorngv-hemx yaac mborgv njaaux. Hnangv naaic, meih oix 
zuqc jorm daaih goiv hnyouv guangc meih nyei zuiz. 20 Mangc maah! Yie 
souy jienv gaengh ndaangc ngaengv gaengh. Haaix dauh haiz yie nyei qiex 
yaac koi gaengh yie ziouc biegc mingh caux ninh nyanc hnaangx, ninh 
yaac caux yie nyanc hnaangx. 21 "Haas dauh dugv hingh, yie ziouc bun 
wuov dauh maaih leiz juangc yie nyei weic zueiz, hnangv yie dugv hingh 
ziouc caux yie nyei Die juangc ninh nyei weic zueiz. 22 "Haas dauh 
maaih m'normh oix zuqc baeng m'normh muangx longx Singx Lingh 
hnangv haaix nor mbuox zuangx jiu-baang.”” 


Laauc Yaangh 4 


1 Naaiv der sic jiex liuz, yie mange ziouc buatc wuov tin-dorngh maaih 
dauh gaengh nqoi nyei. Zinh ndaangc haiz qiex hnangv nzatc nyei qiex nor 
mbui caux yie gorngv waac, yie ih zanc aengx haiz wuov nyungc qiex 
gorngv, “Faaux naaiv daaih maah! Yie oix bun meih mangc nga'haav hingv 
oix cuotv nyei sic.” 2 Liemh zeih Singx Lingh daaih gunv jienv yie, yie 
ziouc buatc yiem wuov tin-dorngh maaih norm hungh weic, aengx maaih 
dauh zueiz jienv weic. 3 Zueiz Hem weic wuov dauh nyei mou zeiv buatc 
hnangv maeng-luoqc caux siqv nyei la'bieiv-jaaix. Aengx maaih diuh jung 
hnangv la'bieiv-jaaix ndiemh maeng nyei, nzang nyei, kuing gormx weic. 4 
Wuov norm hungh weic maaih nyic ziepc feix norm weic weih gormx, 
aengx maaih nyic ziepc feix dauh mienh gox zueiz jienv wuov deix weic. 
Ninh mbuo zugv lui-houx-baeqc, m'nqorngv yaac ndongx jienv jiem-ningv. 
5 Yiem hungh weic borngz mba'lingc cuotv njapc njapc nyei, maaih ziex 
nyungc qiex mbui, mba'ong mbui paengz-paengz nyei. Yiem weic 
nza'hmien maaih siec baav douz, dongh Tin-Hungh nyei wuov deix siec 
norm lingh wuonh. 6 Yiem weic nza'hmien yaac buatc hnangv longc gingx 
zoux daaih nyei koiv, nzang-nzang nyei hnangv gingx-zaanv nor. Wuov 
norm weic nyei biei bung, yietc bung maaih dauh nangh nyei ga'naaiv. 


Wuov deix ga'naaiv nza'hmien caux nga'haav maengx maaih m'zing 
buangv nzengc. 7 Da'yietv dauh nangh nyei ga'naaiv buatc hnangv sienh 
nor. Da'nyeic dauh buatc hnangv ngongh gouv. Da'faam dauh maaih hmien 
hnangv baamh mienh nyei hmien. Da'feix dauh buatc hnangv ndaix jienv 
nyei domh jaangv nor. 8 Naaiv deix biei dauh nangh nyei ga'naaiv dauh 
dauh maaih jugv kuaaiv ndaatv. Yaac maaih m'zing buangv nzengc sin, 
liemh gu'nyuoz ga'nyiec. Ninh mbuo ziangh hnoi ziangh muonz maiv dingh 
liouh nyei baaux nzung gorngv, “Cing-nzengc, cing-nzengc, cing-nzengc, 
Nernh Jiex nyei Ziouv Tin-Hungh, dongh zinh odaangc yiem, ih zanc yiem, 
nqa'haav oix daaih wuov dauh.” 9 Haaix zanc naaiv deix biei dauh nangh 
nyei ga'naaiv ceng, taaih, laengz zingh zueiz jienv hungh weic, dongh yietc 
liuz ziangh jienv taux maanc gouv maanc doic wuov dauh, 10 wuov deix 
nyic ziepc feix dauh mienh gox ziouc gueic njiec baaix zueiz jienv hungh 
weic, dongh yietc liuz ziangh taux maanc gouv maanc doic wuov dauh. 
Ninh mbuo muonx ganh nyei ningv hietv Dem wuov norm weic nyei 
nza'hmien yaac baaux nzung gorngv, 11 “Yie mbuo nyei Ziouv, yie mbuo 
nyei Tin-Hungh aah! Meih puix duqv yie mbuo ceng, puix duqv yie mbuo 
taaih, puix dugv zipv lingc, weic zuqc meih zeix maanc muotc cuotv 
daaih. Maanc muotc ei meih nyei eix duqv zeix cuotv daaih, yaac duqv 
ziangh jienv.” 


Laauc Yaangh 5 


1 Yie buatc zueiz jienv hungh weic wuov dauh nyei mbiaauc jieqv buoz 
maaih njunc sou. Naaiv njunc sou i bung zungv fiev jienv nzaangc, yaac 
maaih siec norm yienx naetv ndipc. 2 Yie yaac buatc dauh henv haic nye; 
fin-mienh heuc qiex hlo nyei, “Haaix dauh puix duqv maeqv nqoi naaiv 
deix yienx, koi nqoi naaiv njunc sou?” 3 Mv baac yiem tin-dorngh, yiem 
baamh gen, fai yiem ndau-ndiev, zungv maiv maaih yietc dauh haih maegv 
nqoi naaiv njunc sou daaih mangc gu'nyuoz. 4 Yie ziouc nyiemv dugv kouv 
haic, weic zuqc maiv maaih haaix dauh puix dugv koi nqoi, puix duqv 
mangc naaiv njunc sou gu'nyuoz. 5 Wuov deix mienh gox maaih dauh 
mbuox yie, “Maiv dungx nyiemv. Mangc gaax! Yu^ndaa Fingx nyei Sienh, 


Ndaawitv Hungh nyei Zeiv-Fun, dugv hingh ziouc haih maegv ngoi wuov 
der siec norm yienx, koi ngo; wuov njunc sou.” 6 Yie ziouc buatc maaih 
dauh Ba'gi Yungh Dorn souv jienv hungh weic mbu'ndongx, aengx maaih 
wuov deix biei dauh nangh nyei ga'naaiv caux wuov deix mienh gox weih 
jienv ninh. Buatc naaiv dauh Ba'gi Yungh Dorn hnangv zuqc daix jiex nor. 
Ninh yaac maaih siec norm jorng, siec norm m'zing, se Tin-Hungh nyei 
siec norm lingh wuonh, dongh Tin-Hungh paaiv mingh taux baamh gen 
nyei norm-norm dorngx. 7 Ba'gi Yungh Dorn ziouc mingh zorgv yiem 
zueiz weic wuov dauh nyei mbiaauc jieqv buoz wuov njunc sou daaih. 8 
Ninh zorqv wuov zanc, wuov deix biei dauh nangh nyei ga'naaiv caux 
wuov deix nyic ziepc feix dauh mienh gox gueic njiec Ba'gi Yungh Dorn 
nyei nza'hmien. Ninh mbuo dauh dauh oam jienv daanh baah caux 
jiem-bunh. Jiem-bunh yaac maaih hung buangv nzengc, se Tin-Hungh mei 
mienh daux gaux nyei waac. 9 Ninh mbuo yaac baaux diuh siang-nzung. 
Nzung gorngv, “Meih puix dugv zorgv naaiv njunc sou, puix dugv maeqv 
nqoi sou-njunc nyei yienx, weic zuqc meih zuqc dats daic, longc ganh nyei 
nziaamv maaiz mienh, se maaiz yiem maanc fingx, maanc nyungc waac, 
maanc nyungc mienh, maanc guogv daaih nyei mienh, daaih bun 
Tin-Hungh. 10 Meih bun ninh mbuo zoux Tin-Hungh nyei guogv mei 
baeqc fingx, yaac zoux sai mienh fu-sux yie mbuo nyei Tin-Hungh. Ninh 
mbuo yaac oix gunv baamh gen.” 11 Yie aengx mangc yaac haiz maaih 
cin-cin waanc-waanc dauh fin-mienh nyei qiex. Fin-mienh weih jienv 
hungh weic caux wuov deix biei dauh nangh nyei ga'naaiv caux wuov deix 
mienh gox 12 yaac longc qiex hlo nyei gorngv, ‘Zuqc daix nye; Ba'gi 
Yungh Dorn puix duqv zipv lingc caux zinh zoih, caux cong-mengh caux 
gagv, caux mengh hoc caux njang-laangc caux ceng nyei waac.’ 13 Yie 
yaac haiz yiem tin-dorngh, yiem baamh gen, yiem ndau-ndiev, yiem koiv 
gu'nyuoz, Tin-Hungh zeix daaih maaih qiex nyei maanc muotc ga'naaiv 
lomh nzoih gorngv, ‘Ceng zueiz jienv hungh weic wuov dauh, yaac ceng 
Ba'gi Yungh Dorn, weic zuqc ninh mbuo maaih mengh hoc, maaih njang- 
laangc yaac maaih qaqv taux maanc gouv maanc doic.’ 14 Wuov der biei 
dauh nangh nyei ga'naaiv gorngv, “Aamen.” Zuangx mienh gox yaac gueic 
njiec baaix. 


Laauc Yaangh 6 


1 Yie mange buatc Ba'gi Yungh Dorn maegv nqoi wuov deix siec norm 
yienx nyei daauh norm wuov zanc, ziouc haiz wuov deix biei dauh nangh 
nyei ga'naaiv maaih dauh heuc qiex hlo nyei hnangv mba'ong mbui nor 
gorngv, “Daaih maah!” 2 Yie mangc ziouc buatc maaih dauh maaz-baeqc. 
Geh maaz wuov dauh nanv jienv juang-zinx yaac duqv zipv norm ces bun 
ninh nyei ningv. Ninh geh maaz cuotv mingh hingh jiex, aengx oix hingh 
jiex. 3 Ba'gi Yungh Dorn maeqv nqoi da'nyeic norm yienx wuov zanc, yie 
haiz da'nyeic dauh nangh nyei ga'naaiv gorngv, “Daaih maah!” 4 Aengx 
maaih dauh maaz cuotv daaih, se maaz-siqv. Geh maaz wuov dauh duqv 
zipv lingc bun baamh gen maiv maaih taaix-baengh weic bun baamh mienh 
laanh dat laanh. Wuov dauh yaac duqv zipv zung domh nzuqc ndaauv. 5 
Ba'gi Yungh Dorn maegv nqoi da'faam norm yienx wuov zanc, yie haiz 
da'faam dauh nangh nyei ga'naaiv gorngv, “Daaih maah!” Yie mangc ziouc 
buatc dauh maaz-jiegv. Geh maaz wuov dauh nyei buoz mam baengx 
nziangx. 6 Yie ziouc haiz hnangv gorngv waac nyei qiex yiem wuov deix 
biei dauh nangh nyei ga'naaiv mbu'ndongx gorngv, “Yietc hnoi nyei 
gong-zinh kungx maaiz duqv yietc jaan mbiauh witv hmeiv fai buo jaan 
mbiauh mbaali nyei hmeiv hnangv. Yaac maiv dungx zoux waaic ga'lanv 
youh caux a'ngunc diuv.” 7 Ba'gi Yungh Dorn maegv nqoi da'feix norm 
yienx wuov zanc, yie ziouc haiz da'feix dauh nangh nyei ga'naaiv gorngv, 
“Daaih maah!” 8 Yie mange ziouc buatc dauh maaz, setv maeng-lunx. 
Geh maaz wuov dauh nyei mbuox heuc, “Zuqc Daic.” Yiemh Gen yaac 
gan jienv ninh daaih. Ninh mbuo zipv lingc longc nzuqc ndaauv, longc 
ngorc hnaangx nyei sic, longc wuon-baengc, longc lungh ndiev me buch 
zoih mietc baamh gen biei gouv nyei yietc gouv. 9 Ba'gi Yungh Dorn 
maegv nqoi da'hmz norm yienx wuov zanc, yie buatc yiem ziec-dorngh 
ga'ndiev maaih mienh nyei wuonh, se dongh weic zunh Tin-Hungh nyei 
doz yaac ziepc zuogv nyei zoux zorng-zengx zuqc daix daic wuov deix 
mienh nyei wuonh. 10 Ninh mbuo heuc qiex hlo nyei gorngv, “Cing- 
nzengc nyei, zien nyei, Nernh Jiex me Ziouv aah! Meih taux haaix zanc 
cingx siemv baamh gen mienh, jaauv win daix yie mbuo wuov deix 


mienh?” 11 Ninh mbuo gorqv-mienh dugv zipv deix domh lui-ndaauv 
baeqc nyei. Yaac maaih waac mbuox ninh mbuo aengx hitv douc baav, 
zuov taux caux ninh mbuo juangc zoux bou nyei caux ninh mbuo mei 
gorx-youz yaac hnangv ninh mbuo nor zuge daix daic buangv soux mouc. 
12 Ba'gi Yungh Dorn maegv nqoi da'luoqc norm yienx wuov zanc, yie 
mangc ziouc buatc ndau dongz dugv seix haic. Mba'hnoi jiegv mingh 
hnangv yungh jieqv biei ndatv daaih nyei ndie-cou wuov nor. Hlaax ziouc 
siqv nzengc hnangv nziaamv nor. 13 Lungh zaangc mei hleix yaac ndortv 
njiec ndau hnangv domh nziaaux buonc ngongh nyorx ndiangx maiv 
gaengh zuoqc nyei biouv ndortv wuov nor. 14 Lungh yaac hnangv 
sou-njunc nor, njunc jienv, ziang naaic mitc nzengc mi'aqv. Norm-norm 
mbong, norm-norm koiv-nzou zuqc suiv pien nzengc. 15 Lungh ndiev nyei 
zuangx hungh diex, caux zoux hlo nyei, zoux baeng-bieiv nyei, butv zoih 
nyei, maaih lingc nyei, zoux nouh nyei caux maiv zeiz zoux nouh nyei, 
yietc zungv mingh bingx wuov mbaengx-kuotv caux mbong nyei mbaengx- 
ngaamh. 16 Ninh mbuo heuc jienv gorngv mbuox mbong caux la'bieiv, 
“Mbaang ndapv yie mbuo maah! Tengx yie mbuo bingx zueiz hungh weic 
wuov dauh nyei hmien, tengx yie mbuo maiv zuqc buangh Ba'gi Yungh 
Dorn nouz yie mbuo. 17 Weic zuqc Tin-Hungh caux Ba'gi Yungh Dorn 
nouz haic zuiz nyei domh hnoi taux agv. Haaix dauh haih diev dugv?” 


Laauc Yaangh 7 


1 Nqa'haav yie buatc biei dauh fin-mienh souv Hem ndau-beih nyei biei 
bung gorgv, hatc jienv biei bung me nziaaux, weic maiv bun nziaauz 
buonc ndau-beih fai kon fai haaix diuh ndiangx. 2 Yie aengx buatc ganh 
maaih dauh fin-mienh yiem dong bung cuotv daaih yaac dorh jienv ziangh 
jienv nyei Tin-Hungh nyei yienx. Ninh longc qiex hlo nyei heuc dongh 
Tin-Hungh bun lingc zoux waaic ndau-beih caux koiv wuov deix biei dauh 
fin-mienh. 3 Ninh gorngv, “Maiv dungx gaengh zoux waaic ndau-beih 
caux koiv caux ndiangx. Zuov yie mbuo nqaapv jienv yienx yie mbuo nyei 
Tin-Hungh nyei bou nyei biorngh.” 4 Yie yaac haiz gorngv dugv ngaapv 
jienv yienx wuov deix mienh nyei soux mouc. Fingx-fingx I^saa^laa^en 


Mienh vier zungv maaih yietc sinx biei waanc biei cin dauh dugv ngaapv 
yienx. Fingx Mbu'ziex dauh 5 Yu^ndaa Fingx maaih 12,000 dauh dugv 
nqaapv yienx Lu^mben Fingx maaih 12,000 dauh duqv nqaapv yienx 
Gaatc Fingx maaih 12,000 dauh dugv nqaapv yienx 6 Aa^se Fingx maaih 
12,000 dauh dugv nqaapv yienx Napv^taa^li Fingx maaih 12,000 dauh 
dugv nqaapv yienx Maa^natv^se Fingx maaih 12,000 dauh dugv ngaapv 
yienx 7 Si^me^on Fingx maaih 12,000 dauh duqv nqaapv yienx Lewi 
Fingx maaih 12,000 dauh dugv nqaapv yienx Itc^saax^kaa Fingx maaih 
12,000 dauh dugv nqaapv yienx 8 Se^mbu^lun Fingx maaih 12,000 dauh 
dugv nqaapv yienx Yosepv Fingx maaih 12,000 dauh dugv nqaapv yienx 
Mben^yaa^min Fingx maaih 12,000 dauh dugv nqaapv yienx. 


Yiem Fingx-Fingx Daaih Nyei Mienh 


9 Naaiv deix sic jiex liuz, yie mange ziouc buatc mienh camv! haic, maiv 
maaih haate dauh haih saauv dugv zienz. Ninh mbuo yiem maanc guoqv, 
maanc fingx, maanc nyungc mienh, maanc nyungc waac daaih souv Hem 
hungh weic caux Ba'gi Yungh Dorn nyei nza'hmien. Ninh mbuo zugv Hem 
lui-ndaauv-baeqc, buoz nanv jienv daau-normh, 10 yaac heuc qiex mbui 
nyei gorngv, “Njoux en yiem yie mbuo me Tin-Hungh, dongh zueiz jienv 
hungh weic wuov dauh, caux naaiv dauh Ba'gi Yungh Dorn daaih.” 11 
Yietc zuangx fin-mienh souv weih gormx hungh weic caux mienh gox 
caux wuov deix biei dauh nangh nyei ga'naaiv, yaac puogv njiec ndau 
baaix Tin-Hungh. 12 Ninh mbuo gorngv, “Aamen. Ceng Tin-Hungh, 
laengz zingh Tin-Hungh. Yie mbuo nyei Tin-Hungh yietc liuz maaih njang- 
laangc, maaih cong-mengh, maaih mengh hoc, maaih lingc, maaih qaqv 
taux maanc gouv maanc doic. Aamen.” 13 Wuov deix mienh gox maaih 
dauh naaic yie, “Zugv jienv lui-ndaauv-baeqc nyei naaiv deix mienh se 
haaix dauh? Ninh mbuo yiem haaix daaih?” 14 Yie dau, “Domh Gorx aah! 
Meih hiuv nyei.” Ninh ziouc mbuox yie, “Naaiv deix mienh se yiem wuov 
nzunc nyei domh naanc zingh cuotv daaih. Ninh mbuo longc wuov dauh 
Ba'gi Yungh Dorn nyei nziaamv nzox ninh mbuo nyei domh lui-ndaauv 
baeqc daaih. 15 Wee naaiv, ninh mbuo yiem Tin-Hungh nyei hungh weic 


nza'hmien, ziangh hnoi ziangh muonz yiem zaangc Tin-Hungh me biauv 
fu-sux ninh. Zueiz jienv hungh weic wuov dauh oix caux ninh mbuo yiem, 
beu jienv ninh mbuo. 16 Yiem naaiv mingh ninh mbuo yietc liuz maiv 
ngorc, yietc liuz yaac maiv nqaatv agv. Mba'hnoi fai nyutc douz yaac pui 
maiv zuqc ninh mbuo. 17 Weic zuqc yiem hungh weic mbu'ndongx wuov 
dauh Ba'gi Yungh Dorn oix goux ninh mbuo, hnangv goux ba'gi yungh 
nyei ziouv goux ninh nyei ba'gi yungh nor. Ninh yaac oix dorh ninh mbuo 
mingh taux yungz maengc nyei wuom-zingv. Tin-Hungh yaac oix sortv 
nqaai ninh mbuo nyei diemv-diemy wuom-mueic.” 


Laauc Yaangh 8 


1 Ba'gi Yungh Dorn maegv nqoi da'cietv norm yienx wuov zanc, 
tin-dorngh sekv nzieqc nyei leih maiv go ndaamv-norm ziangh hoc. 2 Yie 
ziouc buatc souv Dem Tin-Hungh me nza'hmien wuov des siec dauh 
fin-mienh. Ninh mbuo yaac dugv zipv siec norm nzatc. 3 Aengx ganh 
maaih dauh fin-mienh bouh jienv jiem-hung-louh daaih souv jienv buov 
hung dieh. Ninh yaac duqv zipv hung camv nyei weic zorpe jienv 
Tin-Hungh nyei zuangx mienh daux gaux nyei waac ziouc yiem hungh 
weic nza'hmien wuov norm buov hung nyei jiem-dieh buov. 4 Hung-sioux 
caux Tin-Hungh nyei mienh daux gaux nyei waac ziouc yiem fin-mienh 
nyei buoz faaux taux Tin-Hungh nyei nza'hmien. 5 Naaiv dauh fin-mienh 
aengx dorh hung-louh mingh zorqv ziec-dorngh nyei douz dapv buangv 
ziouc zoi njiec baamh gen. Liemh zeih borngz mba'ong paengz-paengz 
nyei, maaih ziex nyungc qiex mbui, borngz mba'lingc njapc njapc nyei, 
ndau yaac dongz. 


Fin-Mienh Biomv Nzatc 


6 Wuov deix siec dauh fin-mienh nanv Hem wuov deix siec norm nzatc 
mbenc ziangx biomv. 7 Da'yietv dauh fin-mienh yietv biomv nzatc, maaih 
borqc caux douz zorpc jienv nziaamv zuqc zoi njiec baamh gen. 
Ndau-beih caux ndiangx buo gouv nyei yietc gouv buov qui nzengc. Diuh 


diuh miev-nyiemz yaac buov qui nzengc. 8 Da'nyeic dauh fin-mienh yietv 
biomv nzatc, maaih nyungc ga'naaiv buatc hnangv domh mbong zieqc jienv 
douz nor, zuqc zoi njiec koiv. Koiv mei buo gouv mei yietc gouv benz 
nziaamv. 9 Yiem koiv maaih maengc nyei ga'naaiv buo gouv nyei viet 
gouv zuqc daic. Nzangv buo gouv nyei yietc gouv yaac zuqc miete. 10 
Da'faam dauh fin-mienh yietv biomv ninh nyei nzatc, maaih norm domh 
hleix zieqc jienv hnangv douz-baav nor, yiem lungh ndortv mec daaih, 
ndortv zuqc ndaaih buo gouv nyei yietc gouv caux yietc zungv 
wuom-zingv. 11 Wuov norm hleix nyei mbuox heuc “Yangh 

Meuz.” Wuom buo gouv nyei yietc gouv ziouc im mi'aqv. Mienh camv nyei 
hopv zuqc wuov deix wuom ziouc daic mi'aqv, weic zuqc wuom im. 12 
Da'feix dauh fin-mienh yietv biomv ninh nyei nzatc, mba'hnoi buo gouv 
nyei yietc gouv zuqc mborqv. Hlaax caux hleix buo gouv nyei viet gouv 
yaac zuqc mborqv. Mba'hnoi caux hlaax caux hleix nyei njang buo gouv 
nyei yietc gouv hmuangx mingh. Lungh hnoi zanc buo gouv nyei viet 
gouv ziouc maiv njang. Lungh muonz zanc buo gouv nyei yietc gouv yaac 
maiv njang. 13 Yie mangc jienv wuov zanc, yie aengx haiz norm domh 
jaangv yiem gu'nguaaic lungh ndaix jienv mingh, heuc jienv mbui nyei 
gorngv, “Zuqc kouv agv! Zuqc kouv agv! Yiem baamh gen nyei zuangx 
mienh oix zuqc kouv agv! Weic zuqc wuov deix buo dauh fin-mienh oix 
biomv zengc njiec wuov deix buo norm nzate.” 

1 Da'hmz dauh fin-mienh yietv biomv ninh mei nzatc, yie buatc norm hleix 
yiem wuov lungh ndortv njiec ndau. Naaiv norm hleix dugv zipv norm 
forv-zeih, dongh koi wuov norm ndo haic nyei kuotv nyei forv-zeih. 2 
Wuov norm hleix koi nqoi kuotv ziouc maaih douz-sioux cutv-cutv nyei 
cuotv hnangv buov domh! douz cuotv sioux nor. Mba'hnoi caux lungh 
ziouc hmuangx mingh laaix kuotv cuotv nyei sioux om jienv. 3 Aengx 
maaih jopv-nyeic yiem douz-sioux cuotv daaih aengx njiec taux ndau. 
Jopv-nyeic dugv zipv gagv hoic mienh hnangv ziepc mec ndaangh nyei 
gagv nor. 4 Maaih waac hatc ninh mbuo maiv bun hoic miev fai haaix 


nyungc ga'naaiv-zuangx fai ndiangx. Kungx haih hoic maiv maaih 
Tin-Hungh nyei yienx ngaapv jienv biorngh wuov deix mienh hnangv. 5 
Jopv-nyeic yaac maiv duqv hoic naaiv deix mienh daic, kungx duqv zeix 
ninh mbuo biaa hlaax nyieqc hnangv. Mienh zuqc jopv-nyeic zeix se 
hnangv zuqc ziepc nyeic ndaangh dam wuov nor mun. 6 Wuov deix biaa 
hlaax nyieqc gu'nyuoz, mienh oix lorz jauv daic yaac lorz maiv dugv, maiv 
noic dugv daic. Ninh mbuo oix daic haic agv, mv baac maiv haih daic. 7 
Naaiv deix jopv-nyeic buatc hnangv zorng jienv mingh mborgv jaax mei 
maaz nor. Ninh mbuo nyei m'ngorngv ndongx jienv ga'naaiv buatc hnangv 
jiem-ningv nor. Ninh mbuo nyei hmien yaac hnangv mienh nyei hmien, 8 
mba'biei hnangv m'sieqv dorn nyei mba'biei. Nyaah yaac hnangv sienh nyei 
nyaah nor. 9 Ninh mbuo nyei la'kuotv maaih nyungc ga'naaiv buang jienv 
hnangv hliegv-jaapv nor. Ndaatv yaac mbui hnangv maaz-cie camv nyei 
tiux mingh mborgv jaax wuov nor mbui. 10 Ninh mbuo maaih dueiv 
hnangv ziepc mec ndaangh nyei dueiv nor, yaac haih dans mienh. Se 
dongh jopv-nyeic nyei dueiv maaih gagv hoic mienh biaa hlaax nyieqc 
gu'nyuoz. 11 Aengx maaih dauh hungh gunv jienv ninh mbuo, se dongh 
gunv ndo haic wuov norm kuotv nyei fin-mienh. Ninh nyei mbuox, Hipv^lu 
waac gorngv, Aa^mbatc^ndon. Gikc waac gorngv, Aa^bor^li^yon. 12 
Da'yietv nyungc zuqc kouv nyei sic jiex mi'aqv. Nqa'haav aengx maaih i 
nyungc zuqc kouv mei sic oix cuotv. 13 Da'luoqc dauh fin-mienh yietv 
biomv ninh nyei nzatc, yie ziouc haiz maaih qiex yiem Tin-Hungh nyei 
nza'hmien wuov norm buov hung nyei jiem-dieh biei norm gorgv nyei jorng 
cuotv. 14 Naaiv nyungc qiex gorngv mbuox da'luoqc dauh fin-mienh, “Oix 
zuqc bungx nqoi yiem domh Yu^fe^ditce Ndaaih zuqc ndoh Dem wuov 
deix biei dauh fin-mienh.” 15 Naaiv deix biei dauh fin-mienh ziouc duqv 
bungx nqoi aqv. Ninh mbuo se liuc leiz ziangx liouh Hem taux naaiv norm 
ziangh hoc, naaiv norm hnoi, naaiv norm hlaax, naaiv norm hnyangx, weic 
daix baamh mienh buo gouv nyei yietc gouv. 16 Yie haiz gorngv geh 
maaz nyei baeng maaih mbu'ziex dauh. Vier zungv maaih 1 waanc-waanc 
dauh. 17 Yiem naaiv deix hinc yaangh nyei sic yie buatc naaiv deix maaz 
caux geh maaz nyei baeng hnangv naaiv nor. Baeng nyei la'kuotv maaih 
hlieqv-jaapv sigv nyei hnangv douz nor, mbuov nyei hnangv mbuov nyei 


la'bieiv-jaaix, yaac yangh mei hnangv hungh nor. Maaz met m'ngorngv 
hnangv sienh nyei m'ngorngv yaac maaih douz, maaih douz-sioux, maaih 
hungh yiem maaz nyei nzuih baengx cuotv. 18 Nzuih baengx cuotv daaih 
nyei douz caux douz-sioux caux hungh zoux buo nyunge zeqc naanc bun 
baamh mienh zuqc daic buo gouv met yietc gouv. 19 Naaiv deix maaz 
nyei gagv yiem maaz nyei nzuih baengx caux dueiv. Dueiv se hnangv 
naang nor, yaac maaih m'ngorngv ziouc longc hoic mienh. 20 Zengc njiec 
nyei baamh mienh, dongh maiv zuqc wuov deix zeqc naanc daix nyei 
mienh, maiv goiv hnyouv guangc ganh nyei buoz zoux daaih nyei ga'naaiv. 
Ninh mbuo corc zaangc mem fai baaix longc jiem, longc nyaanh, longc 
dongh, longc la'bieiv, longc ndiangx zoux daaih nyei miuc-fangx, dongh 
maiv haih mangc duqv buatc, maiv haih muangx dugv haiz yaac maiv haih 
yangh jauv nyei miuc-fangx. 21 Ninh mbuo maiv goiv hnyouv guangc daix 
mienh nyei sic, zoux faatv, zoux buangh liouh nyei sic, fai zoux zaqc. 

1 Yie aengx buatc dauh henv haic nyei fin-mienh yiem wuov lungh njiec 
daaih. Maaih dorv mbuonx beu jienv ninh hnangv domh lui-ndaauv nor. 
Ninh nyei m'nqorngv gu'nguaaic maaih diuh jung. Ninh nyei hmien hnangv 
mba'hnoi nor. Ninh nyei zaux yaac hnangv douz-ndiouh. 2 Ninh nyei buoz 
Dam Dem sou-njunc dorn, se koi nqoi nyei. Ninh nyei mbiaauc jiegv zaux 
caaiv koiv, zaaix jieqv caaiv mbienx. 3 Ninh heuc qiex mbui hnangv sienh 
heuc nor, njunh njunh nyei mbui. Heuc wuov zanc, siec norm mba'ong 
ziouc mbui aqv. 4 Siec norm mba'ong yietv mbui wuov zanc, yie oix njiec 
buoz fiev mv baac maaih qiex yiem wuov tin-dorngh gorngv, “Maiv dungx 
fiev maah! Oix zuqc gem jienv naaiv deix siec norm mba'ong gorngv mei 
waac.” 5 Yie ziouc buatc caaiv Hem koiv, caaiv jienv mbienx wuov dauh 
fin-mienh sung ninh nyei mbiaauc jieqv buoz ziangv lungh, 6 yaac ziangv 
jienv yietc liuz ziangh jienv taux maanc gouv maanc doc nyei Tin-Hungh, 
dongh zeix lungh caux yiem lungh nyei maanc muotc, zeix ndau caux yiem 
ndau mei maanc muotc, yaac zeix koiv caux yiem koiv nyei maanc muotc 
wuov dauh, houv waac. Fin-mienh gorngv, “Maiv dungx aengx ngaih agv! 


7 Taux da'cietv dauh fin-mienh biomv nzatc wuov zanc, Tin-Hungh ziouc 
zoux ziangx ninh maiv gaengh bun mbiaangx yaangh nyei sic, hnangv ninh 
mbuox jiex ninh nyei bou wuov deix douc waac mienh nor.” 8 Yie haiz 
zinh ndaangc yiem tin-dorngh gorngv waac wuov nyungc qiex aengx caux 
yie gorngv, “Mingh zorgv caaiv jienv koiv, caaiv jienv mbienx wuov dauh 
fin-mienh nyei buoz nanv jienv koi nqoi wuov njunc sou daaih maah!” 9 
Yie ziouc mingh taux fin-mienh tov ninh bun wuov njunc sou-dorn yie. 
Fin-mienh mbuox yie, “Zorgv mingh nyanc maah! Nyanc njiec, meih nyei 
ga'sie ziouc im. Mv baac yiem meih nyei nzuih se hnangv mueiz-dorngh 
nor gaam.” 10 Yie ziouc zorgv yiem fin-mienh nyei buoz sou-njunc dorn 
daaih nyanc. Yiem yie nyei nzuih haiz hnangv mueiz-dorngh nor gaam, mv 
baac nyanc njiec taux ga'sie, ga'sie haiz im nyei. 11 Aengx maaih waac 
mbuox yie, “Meih oix zuqc douc Tin-Hungh nyei waac gorngv taux 
camv-norm guogv, camv-fingx mienh, camv-nyungc waac caux 
camv-dauh hungh diex.” 


Laauc Yaangh 11 


1 Yie aengx duqv zipv diuh luoge diqc guaengv, buatc hnangv biaav- 
ndorgc nor. Aengx maaih waac mbuox yie, “Mingh ndorgc zaangc 
Tin-Hungh nyei biauv caux ziec-dorngh, aengx saauv yiem zaangc 
Tin-Hungh nyei biauv gu'nyuoz baaix Tin-Hungh nyei mienh. 2 Mv baac 
yiem zaangc Tin-Hungh nyei biauv ga'nyiec, laate gu'nyuoz wuov deix 
dorngx, maiv dungx ndorqc, weic zuqc naaiv deix dorngx jiu bun maiv 
sienx Tin-Hungh nyei Janx mi'aqv. Ninh mbuo oix caaiv jienv cing-nzengc 
zingh feix ziepc nyeic hlaax nyieqc. 3 Yie oix paaiv i dauh yie nyei 
zorng-zengx mienh zugv jienv la'maah ndie-cou douc Tin-Hungh nyei 
waac wuov deix viet cin nyic baeqv luoqc ziepc hnoi gu'nyuoz.” 4 Naaiv 
deix i dauh zorng-zengx mienh se zoux souv jienv baamh gen nyei Ziouv 
nza'hmien wuov deix 1 diuh ga'lanv ndiangx caux i norm don dang nyei 
jaax. 5 Se gorngv maaih haaix dauh oix hoic ninh mbuo, ninh mbuo nyei 
nzuih baengx ziouc cuotv douz mietc ninh mbuo nyei win-wangv. Haaix 
dauh oix hoic ninh mbuo ziouc hnangv wuov nor zugc daix. 6 Naaiv deix 


zorng-zengx mienh maaih lingc hatc jienv lungh yiem ninh mbuo douc 
Tin-Hungh nyei waac me hnoi-nyieqc maiv bun lungh duih mbiungc. Ninh 
mbuo yaac maaih lingc zoux bun wuom benx nziaamv, yaac maaih lingc 
sueih eix haaix zanc oix bun baamh gen buangh zuqc nyungc-nyungc zege 
naanc ziouc zoux agv. 7 Ninh mbuo zoux liuz zorng-zengx, yiem wuov 
norm ndo haic nyei kuotv cuotv daaih wuov dauh hieh ga'naaiv ziouc caux 
ninh mbuo mborgv jaax. Wuov dauh hieh ga'naaiv ziouc mborgv hingh 
ninh mbuo, yaac daix ninh mbuo. 8 Ninh mbuo mei sei ziouc zuqc guangc 
yiem domh zingh mei jaai-horngc, dongh ninh mbuo nyei Zou zuqc ding 
ziepc nzaangc jaax daic wuov norm domh zingh. Wuov norm zingh yaac 
dugv mbuox beiv So^ndom Zingh yaac beiv I^yipv Deic-Bung. 9 Maaih 
mienh yiem maanc guogv, maanc fingx, maanc nyungc mienh, maanc 
nyungc waac daaih mangc naaiv deix 1 dauh nyei sei buo hnoi aanx 
gu'nyuoz yaac maiv bun biopv. 10 Lungh ndiev maanc mienh njien-youh 
orn-lorgc weic zuqc naaiv deix i dauh daic mi'aqv. Ninh mbuo ziouc zoux 
jorm, laanh fungx zingh nyeic bun laanh, weic zuqc naaiv deix i dauh douc 
waac mienh zeix dugv maanc mienh kouv haic. 11 Jiex liuz wuov deix 
buo hnoi aanx, maaih ziangh maengc nyei qiex yiem Tin-Hungh daaih 
bieqc ninh mbuo 1 dauh me sei. Ninh mbuo ziouc jiez sin daaih souv Hem 
agv. Buatc nyei mienh za'gengh! gamh nziex haic. 12 Wuov deix i dauh 
douc waac mienh ziouc haiz qiex mbui nyei yiem wuov tin-dorngh mbuox 
ninh mbuo, “Faaux naaiv daaih maah!” Ninh mbuo nyei win-wangv mange 
jienv wuov zanc, ninh mbuo i dauh ziouc yiem dorv mbuonx faaux 
tin-dorngh mr'agv. 13 Dongh wuov norm ziangh hoc ndau dongz dugv seix 
haic. Wuov norm zingh ziepc gouv nyei viet gouv ziouc mbaang, yaac 
maaih siec cin dauh mienh laaix ndau dongz zuqc daic. Zengc njiec wuov 
deix za'gengh! gamh nziex haic, ziouc ceng yiem Tin-Dorngh mei 
Tin-Hungh. 14 Da'nyeic nyungc zuqc kouv nyei sic jiex liuz aqv. Da'faam 
nyungc oix taux siepv agv. 


Da'cietv Dauh Fin-Mienh Bom Nzatc 


15 Da'cietv dauh fin-mienh biomv ninh mei nzatc, ziouc maaih qiex camv 


nyei yiem wuov tin-dorngh gorngv mbui nyei, “Ih zanc baamh gen benz 
mbuo nyei Ziouv, yaac benx ninh me Giduc met guogv. Ninh oix viet 
liuz gunv taux maanc gouv maanc doic.” 16 Yiem Tin-Hungh me 
nza'hmien zueiz em ninh mbuo nyei weic wuov deix nyic ziepc feix dauh 
mienh gox ziouc puoqy njiec ndau baaix Tin-Hungh. 17 Ninh mbuo 
gorngv, “Zinh ndaangc yiem, ih zanc yiem, Nernh Jiex nyei Ziouv 
Tin-Hungh aah! Yie mbuo laengz zingh Ziouv weic zuqc ih zanc meih 
longc meih nyei domh gagv jiez gorn gunv baamh gen. 18 Maanc guogv 
mienh qiex jiez haic, mv baac meih nouz mienh nyei ziangh hoc taux aqy, 
yaac taux ziangh hoc siemv daic mingh wuov deix mienh mei zuiz, aengx 
ceix zingh nyeic bun meih nyei bou wuov deix douc waac mienh, caux 
meih mei baeqc fingx, dongh Gah meih nyei mbuox mei mienh, maiv 
gunv zoux hlo fai zoux faix. Ih zanc yaac taux ziangh hoc miete nzengc 
dongh mietc baamh gen wuov deix.” 19 Wuov zanc yiem wuov tin-dorngh 
zaangc Tin-Hungh nyei biauv ziouc koi nqoi mi'aqv. Yaac mangc dugv 
buatc Tin-Hungh nyei Laengz Ngaengc Waac Faang yiem zaangc 
Tin-Hungh nyei biauv gu'nyuoz. Wuov zanc borngz mba'lingc njapc njapc 
nyei, maaih ziex nyungc qiex mbui, borngz mba'ong paengz-paengz nyei, 
ndau dongz, yaac duih domh borgc njiec. 


Laauc Yaangh 12 


1 Aengx maaih nyungc mbuogc horngh nyei domh jangx-hoc yiem wuov 
lungh hinc cuotv daaih. Maaih dauh m'sieqv dorn, ninh nyei zorng-zugv se 
mba'hnoi, hlaax yiem ninh me zaux-ndiev, m'nqorngv yaac ndongx jienv 
ziepc nyeic norm hleix zoux ningv. 2 Wuov dauh m'sieqv dorn maaih Hem 
sin. Ndutv sin nyei ziangh hoc taux, ninh mun dugv kouv haic ziouc heuc. 
3 Yiem wuov lungh aengx maaih nyungc jangx-hoc cuotv. Maaih diuh 
domh jung-hungh sigv, maaih siec norm m'ngorngv, ziepc norm jorng. 
Norm-norm m'ngorngv ndongx jienv ningv. 4 Jung-hungh me dueiv puotv 
yiem lungh nyei hleix buo gouv nyei yietc gouv ndortv njiec ndau. Ninh 
souy jienv wuov dauh m'siegv dorn nyei nza'hmien zuov gu'nguaaz yietv 
ndortv ndau ziouc oix nyanc gu'nguaaz. 5 Wuov dauh m'sieqv dorn ziouc 


yungz dugv dauh dorn, dongh oix longc hliegv-biaav gunv maanc guogv 
wuov dauh. Mv baac maaih dauh daaih caangv naaiv dauh dorn dorh 
mingh taux Tin-Hungh yaac taux Tin-Hungh mei weic mi'aqv. 6 Wuov 
dauh m'sieqv dorn ziouc biaux mingh wuov deic-bung-huaang, taux 
Tin-Hungh liuc leiz ziangx bun ninh yiem nyei dorngx. Tin-Hungh ziouc 
goux ninh yietc cin nyic baeqv luoqc ziepc hnoi. 7 Wuov zanc yiem wuov 
tin-dorngh maaih mborgv jaax nyei sic cuotv. M1^kaa^en caux ninh nye; 
fin-mienh caux wuov diuh jung-hungh mborgv jaax. Jung-hungh caux ninh 
nyei fin-mienh mborgv jaax 8 mv baac zuqc suei mi'aqv. Tin-dorngh ziouc 
maiv maaih ninh mbuo yiem nyei dorngx agv. 9 Naaiv diuh domh 
Jung-hungh zuqc zoi njiec. Ninh se dongh loz-hnoi wuov diuh naang, 
mbuox heuc mienv nyei hungh yaac heuc Saadaan, dongh nduov lungh 
ndiev maanc mienh wuov diuh naang. Ninh caux ninh nyei zuangx 
fin-mienh zuqc zoi njiec taux ndau. 10 Yie aengx haiz qiex mbui yiem 
wuov tin-dorngh gorngv, “Ih zanc Tin-Hungh njoux ninh nyei mienh 
mi'aqv. Ih zanc Tin-Hungh longc ninh nyei lingc zoux hungh gunv baamh 
gen. Ninh nyei Giduc yaac dugv longc ninh nyei linge gunv lungh ndiev. 
Weic zuqc yiem Tin-Hungh nyei nza'hmien ziangh hnoi ziangh muonz gox 
mbuo nyei gorx-youz wuov dauh, zuqc zoi njiec mi'aqv. 11 Mbuo nye; 
gorx-youz longc wuov dauh Ba'gi Yungh Dorn nyei nziaamv yaac longc 
ninh mbuo zoux zorng-zengx nyei waac hingh jiex gox ninh mbuo wuov 
dauh. Ninh mbuo maiv korv-fiqv ninh mbuo nyei maengc, zungv nyunc 
siev ninh mbuo nyei maengc daic. 12 Lungh caux meih mbuo yiem lungh 
nyei yietc zungv oix zuqc njien-youh orn-lorgc. Mv baac ndau caux koiv 
oix zuqc kouv aqy, weic zuqc mienv nyei hungh njiec taux meih mbuo 
naaic. Ninh gengh! qiex jiez jienv weic zuqc hiuv duqv ninh nyei ziangh 
hoc maiv ndaauv agv.” 13 Jung-hungh buatc ninh zuqc zoi njiec taux 
baamh gen mi'aqv. Ninh ziouc zunc yungz gu'nguaaz-dorn wuov dauh 
m'sieqv dorn. 14 Mv baac wuov dauh m'sieqv dorn dugv zipv 1 kuaaiv hlo 
haic nyei domh jaangv nyei ndaatv weic ndaix mingh deic-bung-huaang, 
taux ninh nyei dorngx. Yiem wuov Tin-Hungh oix goux jienv buo 
hnyangx-bienx, maiv bun wuov diuh naang hoic ninh. 15 Naang ziouc piuv 
wuom cuotv ninh nyei nzuih baengx, hnangv diuh ndaaih nor, zunc Hem 


wuov dauh m'siegv dorn, oix guaatv ninh mingh mragv. 16 Mv baac ndau 
tengx wuov dauh m'sieqv dorn. Ndau ziouc morngx ngoi nzuih nagv 
nzengc yiem jung-hungh nyei nzuih baengx cuotv nyei wuom. 17 
Jung-hungh qiex jiez! haic wuov dauh m'sieqv dorn, ziouc mingh caux 
m'siegv dorn zengc njiec nyei zeiv-fun mborgv Dax. Naaiv deix zeiv-fun se 
ei jienv Tin-Hungh nyei lingc zoux, yaac sienx wuonv Yesu zoux nyei 
zorng-zengx. 18 Naaiv diuh jung-hungh ziouc souv jienv koiv-hlen nyei 
saa-ziou ndau. 


Laauc Yaangh 13 


1 Yie ziouc buatc dauh buch ga'naaiv yiem wuov koiv cuotv daaih. Wuov 
dauh hieh ga'naaiv maaih siec norm m'nqorngv, ziepc norm jorng. 
Norm-norm jorng ndongx jienv ningv. Norm-norm m'nqorngv fiev jienv ki 
Tin-Hungh nyei mbuoz. 2 Yie buatc nyei hieh ga'naaiv fangx zeiv hnangv 
nda'maauh mbeux, zaux hnangv jiepv nyei zaux nor, nzuih baengx hnangv 
sienh nyei nzuih baengx. Wuov diuh jung-hungh ziouc jiu ninh ganh nyei 
lingc caux ninh nyei weic caux domh hatc maaz bun wuov dauh buch 
ga'naaiv. 3 Hieh ga'naaiv nyei siec norm m'ngorngv maaih norm buatc 
hnangv zuqc jiex siang, haih daic nyei, mv baac zuqc mun nyei dorngx 
longx mi'aqv. Lungh ndiev mienh mbuoqc horngh haic ziouc gan naaic 
dauh hieh ga'naaiv. 4 Zuangx mienh baaix wuov diuh jung-hungh weic 
zuqc jung-hungh jiu ninh nyei lingc bun naaic dauh hieh ga'naaiv. Ninh 
mbuo yaac baaix hieh ga'naaiv ziouc gorngv, “Haaix dauh haih hnangv 
naaiv dauh hieh ga'naaiv? Haaix dauh haih caux ninh mborgv jaax?” 5 
Wuov dauh hieh ga'naaiv dugv zipv nzuih bungx waac-maux yaac gorngv 
ki Tin-Hungh. Ninh yaac dugv lingc such eix zoux feix ziepc nyeic hlaax 
nyieqc. 6 Hieh ga'naaiv ziouc nqoi nzuih gorngv dogc ki Tin-Hungh, ki 
Tin-Hungh nyei mbuox, ki Tin-Hungh yiem nyei dorngx, yaac ki yietc 
zungv yiem tin-dorngh wuov deix. 7 Hieh ga'naaiv yaac dugv sueih eix 
caux Tin-Hungh nyei baeqc fingx mborgv Dax yaac hingh jiex ninh mbuo. 
Ninh yaac duqv lingc gunv maanc guogv, maanc fingx, maanc nyungo 
waac caux maanc nyungc mienh. 8 Lungh ndiev maanc mienh ziouc 


zaangc wuov dauh hieh ga'naaiv, cuotv liuz maaih mbuox fiev jienv ziangh 
maengc daan wuov deix, dongh yiem zeix lungh zeix ndau wuov zanc 
zuqc daix daic wuov dauh Ba'gi Yungh Dorn nyei daan. 9 “Haaix dauh 
maaih m'normh oix zuqc baeng m'normh muangx longx. 10 Haaix dauh 
maengc daaix zuqc zorgv wuonx loh, wuov dauh za'gengh zuqc zorgv 
wuonx loh. Haaix dauh maengc daaix zuqc nzuqc ndaauv daix daic, wuov 
dauh za'gengh zuqc nzuqc ndaauv dai daic. Weic naaiv Tin-Hungh me 
mienh os zuqc maaih noic diev yaac longx-longx nyei sienx Tin-Hungh.” 
11 Yie aengx buatc dauh hieh ga'naaiv yiem ndau-ndiev cuotv daah. 
Maaih i norm jorng hnangv ba'gi yungh dorn nyei jorng yaac gorngv waac 
hnangv jung-hungh nor. 12 Naaiv dauh hieh ga'naaiv dugv dorng jienv 
da'yietv dauh hieh ga'naaiv nyei nza'hmien longc nzengc da'yietv dauh nyei 
linge. Ninh aapv baamh gen caux yiem baamh gen nyei mienh baaix 
da'yietv dauh hieh ga'naaiv, dongh zuqc jiex siang mv baac longx daaih 
wuov dauh. 13 Da'nyeic dauh hieh ga'naaiv zoux domh jangx-hoc, zungv 
zoux bun douz yiem lungh ndortv mec ndau bun maanc mienh buatc 14 
Ninh dugv yiem da'yietv dauh hieh ga'naaiv mei nza'hmien zoux mbuoqc 
horngh nyei jangx-hoc ziouc longc naaiv deix jangx-hoc nduov lungh ndiev 
mienh. Ninh yaac hatc zuangx mienh zem norm fangx weic taaih zuqc 
nzuqc ndaauv hngaqyv jiex siang nyei mv baac maiv daic wuov dauh bech 
ga'naaiv. 15 Da'nyeic dauh hieh ga'naaiv yaac dugv lingc haih biomv qiex 
biegc da'yietv dauh hieh ga'naaiv nyei fangx. Fangx ziouc haih gorngv 
waac yaac haih bun yietc zungv maiv baaix ninh wuov deix mienh zuqc 
dar daic. 16 Ninh yaac aapv mienh, maiv gunv hlo fai faix, butv zoih fai 
jomc, zoux nouh fai maiv zoux nouh nyei, yietc zungv oix zuqc ngaapv 
jienv yienx yiem mbiaauc jieqv buoz fai biorngh. 17 Hnangv naaic, haaix 
dauh maiv dugv ngaapv jienv hieh ga'naaiv nyei mbuox nyei yienx fai div 
hieh ga'naaiv nyei mbuox wuov deix nzaangc, wuov dauh ziouc maiv haih 
maaiz maaic. 18 Naaiv deix sic oix zuqc longc cong-mengh. Haaix dauh 
guai, wuov dauh haih funx dugv cuotv hieh ga'naaiv nyei mbuox nyei 
nzaangc, weic zuqc benx yietc dauh mienh nyei mbuox nyei nzaangc. 
Naaiv dauh mienh nyei mbuox nyei nzaangc se luogc baeqv luoqc ziepc 
luoqc. 


Laauc Yaangh 14 


1 Yie aengz mange, ziouc buatc wuov dauh Ba'gi Yungh Dorn souv jienv 
Si^on Mbong. Caux ninh yiem wuov maaih yietc sinx biei waanc biei cin 
dauh mienh, dongh maaih ninh nyei mbuox caux ninh nyei Die nyei mbuox 
fiev wuov biorngh nyei mienh. 2 Yie yaac haiz maaih qiex mbui yiem 
wuov lungh daaih hnangv wuom buangv mouh mbui, yaac hnangv borngz 
mba'ong mbui nor. Yie yaac haiz wuov nyungc qiex mbui hnangv patv 
daanh baah nyei mienh patv ninh mbuo nyei daanh baah mbui nor. 3 Ninh 
mbuo yiem hungh weic nyei nza'hmien, yiem wuov deix biei dauh nangh 
nyei ga'naaiv caux wuov deix zuangx mienh gox nyei nza'hmien, baaux 
diuh siang-nzung. Cuotv liuz yiem baamh gen dugv zuoqc nzuonx wuov 
deix yietc sinx biei waanc biei cin dauh, maiv maaih haaix dauh haih hoqc 
duqv naaiv diuh nzung. 4 Naaiv deix m'jangc dorn maiv nitv jiex m'sieqv 
dorn, ninh mbuo cing-nzengc nyei. Ba'gi Yungh Dorn mingh haaix, ninh 
mbuo yaac gan jienv ninh mingh. Ninh mbuo yiem maanc mienh 
mbu'ndongx zuoqc cuotv daaih weic zoux fungx bun Tin-Hungh caux 
Ba'gi Yungh Dorn nyei daauh baan mienh. 5 Ninh mbuo nyei nzuih maiv 
gorngv-baeqc. Ninh mbuo yaac maiv maaih dorngc nyei dorngx. Buo 
Dauh Fin-Mienh Douc Waac 6 Yie aengx buatc ganh maaih dauh 
fin-mienh yiem ndaamv-lungh ndaix jienv mingh. Ninh yaac maaih yietc 
liuz yiem nyei kuv fienx zunh bun lungh ndiev maanc mienh, zunh bun 
maanc guogv, maanc fingx, maanc nyungc waac caux maanc nyungo 
mienh. 7 Naaiv dauh fin-mienh qiex hlo nyei zunh jienv gorngv, “On zuqc 
gamh nziex Tin-Hungh yaac ceng ninh weic zuqc ninh siemv maanc mienh 
nyei ziangh hoc taux agv. Oix zuqc zaangc ze lungh zeix ndau zeix koiv 
zeix wuom-zingv wuov dauh.” 8 Aengx ganh maaih da'nyeic dauh 
fin-mienh gan jienv da'yietv dauh mingh yaac gorngv, “Mbaang mi'aqv. 
Mbaa^mbi^lon Domh Zingh mbaang mi'aqv. Naaiv norm domh zingh aapv 
maanc guoqy nyei mienh hopv ninh nyei diuv. Naaiv diuv se saeng hen 
nqox nyei diuv-kuv.” 9 Aengx ganh maaih da'faam dauh fin-mienh gan 
jienv wuov deix i dauh fin-mienh mingh, qiex hlo nyei gorngv, "Haam 
dauh zaangc wuov dauh hieh ga'naaiv caux hieh ga'naaiv nyei fangx yaac 


ngaapv jienv buch ga'naaiv nyei yienx ninh nyei biorngh fai buoz nor, 10 
wuov dauh zungv oix zuqc hopv Tin-Hungh nouz zuiz nyei diuv. Naaiv 
diuv Tin-Hungh dox njiec nouz zuiz nyei zaanv yaac maiv peux haaix 
nyungc. Haaix dauh hnangv naaiv nor zoux zungv oix zuqc yiem 
cing-nzengc nyei fin-mienh caux wuov dauh Ba'gi Yungh Dorn me 
nza'hmien zuqc hungh nyei douz zeix. 11 Zem ninh mbuo wuov guaax 
douz mei sioux yietc liuz cutv-cutv me) faaux taux maanc gouv maanc 
doic. Zaangc wuov dauh hieh ga'naaiv caux hieh ga'naaiv nyei fangx, caux 
ngaapv jienv buch ga'naaiv nyei mbuox nyei yienx nyei mienh ziangh hnoi 
ziangh muonz maiv dugv kuh yiem yietc dangh.” 12 Hnangv naaic, 
Tin-Hungh nyei mienh, dongh ei jienv Tin-Hungh nyei lingc yaac 
longx-longx nyei sienx Yesu wuov deix, oix zuqc maaih noic diev. 13 Yie 
aengx haiz qiex yiem wuov lungh gorngv, “Oix zuqc fiev Hem, “Yangh 
naaiv jiex weic Ziouv daic nyei mienh dugv orn-lorgc.”” Singx Lingh dau, 
“Za'gengh hnangv naaic. Ninh mbuo dugv dingh ninh mbuo zoux me 
gong hitv kuonx weic zuqc ninh mbuo zoux mei sic gan jienv ninh mbuo 
mingh.” 


Siou Nzengc Baamh Gen Nyei Ga'naaiv 


14 Yie aengx mangc ziouc buatc dorv mbuonx baegc nyei. Zueiz jienv 
mbuonz wuov dauh buatc hnangv dauh baamh mienh. Ninh ndongx Hem 
jiem-ningv, buoz nanv jienv laic haic nyei limh ngau. 15 Aengx ganh maaih 
dauh fin-mienh yiem zaangc Tin-Hungh nyei bau cuotv daaih heuc qiex 
hlo nyei gorngv mbuox zueiz Hem mbuonx wuov dauh, “Longc meih nyei 
limh ngau gaatv agv, weic zuqc yiem baamh gen nyei ga'naaiv zuoqc 
longx aqy. Gaatv nyei ziangh hoc taux agv.” 16 Zueiz jienv mbuonx wuov 
dauh ziouc longc ninh nyei limh ngau gaatv. Yiem baamh gen oix zuqc 
siou nyei ga'naaiv ziouc gaatv nzengc mi'agv. 17 Yie aengx buatc ganh 
maaih dauh fin-mienh yiem tin-dorngh, zaangc Tin-Hungh nyei bau, 
cuotv daaih. Ninh yaac maaih laic haic nyei limh ngau. 18 Aengx maaih 
dauh fin-mienh yiem ziec-dorngh daaih, dongh gunv douz wuov dauh 
fin-mienh. Ninh heuc qiex hlo nyei mbuox mm laic haic mei limh ngau 


wuov dauh, “Longc meih laic haic me limh ngau gaatv baamh gen nye; 
a'ngunc biouv-joih, weic zuqc a'ngunc biouv zuoqc nzengc agv.” 19 Wuov 
dauh fin-mienh ziouc longc ninh nyei limh ngau gaatv baamh gen nyei 
a'ngunc biouv zoi bieqc nyueih a'ngunc biouv nyei domh zorngh, dongh 
biux mengh Tin-Hungh nouz haic zuiz wuov norm zorngh. 20 A'ngunc 
biouv yiem zingh ga'nyiec nyei zorngh zuqc nyueih, aengx maaih nziaamv 
yiem zorngh liouc cuotv mingh faam-baeqv gilo ndaauv, buo ndorgc ndo. 


Laauc Yaangh 15 


1 Yie aengx buatc yiem wuov lungh ganh maaih hlo haic, mbuoqc horngh 
haic nyei domh jangx-hoc. Maaih siec dauh fin-mienh dorh jienv siec 
nyungc zeqc naanc. Naaiv se nqa'haav laai nyei zegc naanc weic zuqc 
Tin-Hungh longc naaiv deix zoux ziangx ninh nouz zuiz nyei sic. 2 Yie 
aengx buatc hnangv longc gingx zorpc Hem douz mei koiv nor. Yaac 
buatc hingh jiex hieh ga'naaiv caux hieh ga'naaiv nyei fangx caux ninh nyei 
mbuox nyei nzaangc wuov deix mienh. Ninh mbuo souv Dem koiv-hlen 
yaac nany jienv Tin-Hungh ces bun nyei daanh baah, 3 yaac baaux 
Tin-Hungh nyei bou, Mose, nyei nzung caux wuov dauh Ba'gi Yungh Dorn 
nyei nzung. Nzung gorngv, “Nernh Jiex nyei Ziouv Tin-Hungh aah! Meih 
zoux nyei sic za'gengh hlo haic, mbuoqc horngh haic. Maanc guogv nyei 
Hungh aah! Meih zoux nyei jauv se baengh fim nyei, zien nyei. 4 Ziouv 
aah! Maaih haaix dauh maiv taaih meih, maiv gamh nziex meih? Maaih 
haaix dauh maiv ceng meih mei mbuox? Weic zuqc meih ganh 
cing-nzengc hnangv. Maanc guogv mienh oix daaih yiem meih nyei 
nza'hmien baaix meih, weic zuqc maanc mienh dugv buatc meih zoux nyei 
sic baengh fim nyei.” 5 Nqa'haav yie buatc yiem tin-dorngh zaangc 
Tin-Hungh nyei biauv koi nqoi, dongh wuov norm Laengz Ngaengc Waac 
nyei Ndopv-Liuh. 6 Dorh jienv siec nyungc zeqc naanc wuov deix siec 
dauh fin-mienh yiem zaangc Tin-Hungh nyei biauv cuotv daaih. Ninh 
mbuo zuqy Hem cing-nzengc nyei la'maah ndie lui-houx mbopv baeqc 
zaengh zaengh nyei. Yaac maaih jiem-kou kou jienv la'kuotv. 7 Wuov deix 
biei dauh nangh nyei ga'naaiv maaih dauh zorqv siec norm jiem-bunh bun 


wuov deix siec dauh fin-mienh. Norm-norm jiem-bunh dapv buangv viet 
liuz ziangh jienv taux maanc gouv maanc doc nyei Tin-Hungh nouz zuiz 
nyei sic. $ Zaangc Tin-Hungh nyei biauv ziouc maaih sioux buangv 
nzengc, dongh yiem Tin-Hungh nyei njang-laangc caux ninh nyei qaqv 
cuotv daaih me sioux, yaac maiv maaih haaix dauh haih bieqc zaangc 
Tin-Hungh nyei biauv. Oix zuqc zuov wuov deix siec dauh fin-mienh dorh 
daaih nyei siec nyungc zegc naanc jiex nzenge cingx dugv bieqc. 


Laauc Yaangh 16 


1 Yie aengx haiz qiex mbui yiem zaangc Tin-Hungh nyei biauv cuotv 
daaih mbuox wuov deix siec dauh fin-mienh, “Mingh agv. Zorgv 
Tin-Hungh nouz zuiz nyei siec norm bunh dorh mingh dox mec baamh 
gen maah!” 2 Da'yietv dauh fin-mienh ziouc mingh dox ninh nyei bunh 
njiec baamh gen. Nqaapv jienv buch ga'naaiv nyei yienx caux zaangc jiex 
ninh nyei fangx wuov deix mienh ziouc butv dogc haic nyei faang, mun 
dugv kouv haic. 3 Da'nyeic dauh fin-mienh dox ninh nyei bunh njiec koiv. 
Koiv nyei wuom ziouc benx nziaamv hnangv janx-daic nyei nziaamv nor. 
Yiem koiv maaih maengc nyei ga'naaiv yietc zungv daic nzengc mīi'aqv. 4 
Da'faam dauh fin-mienh dox ninh mei bunh mec yietc zungv ndaaih caux 
wuom-zingv. Wuom ziouc benx nziaamv nzengc. 5 Yie yaac haiz gunv 
wuom wuov dauh fin-mienh gorngv, “Cing-Nzengc nyei Tin-Hungh aah! 
Meih dongh zinh ndaangc yiem, ih zanc yiem wuov dauh. Meih hnangv 
naaiv dunx sic se baengh fim nyei, 6 weic zuqc ninh mbuo zoux bun 
Tin-Hungh nyei baeqc fingx caux douc waac mienh nyei nziaamv liouc 
cuotv, meih yaac bun nziaamv ninh mbuo hopv, se winh dugv horpc ninh 
mbuo zoux nyei sic. 7 Yie aengx haiz maaih qiex yiem ziec-dorngh heuc 
jienv gorngv, gorngv, ‘Nernh Jiex nyei Ziouv Tin-Hungh aah! Meih siemv 
zuiz meih sienv duqv zien met, baengh fim nyei.”” 8 Da'feix dauh 
fin-mienh dox ninh mei bunh njiec mba'hnoi, bun mba'hnoi longc nyute 
douz buov mienh. 9 Mienh zuqc nyutc douz buov, ninh mbuo zioux 
Tin-Hungh nyei mbuox, dongh maaih lingc gunv naaiv deix zeqc naanc 
wuov dauh, mv baac ninh mbuo maiv kangv goiv hnyouv guangc zuiz ceng 


Tin-Hungh. 10 Da'hmz dauh fin-mienh dox ninh nyei bunh njiec hieh 
ga'naaiv nyei weic. Hieh ga'naaiv nyei guogv ziouc hmuangx nzengc. 
Baamh mienh ngaatc jienv mbietc weic zuqc ninh mbuo mun dugv kouv 
haic. 11 Laaix ninh mbuo zuqc mun, zuqc butv faang, ninh mbuo zioux 
yiem tin-dorngh nyei Tin-Hungh, mv baac ninh mbuo maiv kangv goiv 
hnyouv guangc ninh mbuo zoux nyei orgv sic. 12 Da'luoqc dauh fin-mienh 
dox ninh nyei bunh njiec Yu^fe^ditc Domh Ndaaih. Ndaaih ziouc nqaai 
mi'aqv, weic koi jauv bun dong bung maengx daaih nyei hungh diex yangh. 
13 Yie aengx buatc buo dauh hieh guaiv mem hnangv gaengv nor, yiem 
jung-hungh nyei nzuih, caux hieh ga'naaiv nyei nzuih, caux wuov dauh jaav 
douc waac mienh nyei nzuih cuotv. 14 Naaiv deix buo dauh se orgv haic 
nyei mienv yaac zoux dugv mbuoqc horngh nyei jangx-hoc. Ninh mbuo 
mingh lorz baamh gen nyei zuangx hungh, weic dorh ninh mbuo gapv zunv 
daaih zuov taux Nernh Jiex me Tin-Hungh me domh hnoi mborqv jaax. 
15 “Mangc maah! Yie oix hnangv janx-zaqc nor daaih. Haaix dauh ging 
jienv hnyouv yaac goux longx ninh nyei lui-houx, wuov dauh maaih 
orn-lorqc. Ninh maiv zuqc laengh gaengv nyei yangh jauv dorng zuangx 
zuqc nyaiv.” 16 Wuov deix mem ziouc dorh wuov deix hungh diex gapv 
zunv yiem norm dorngx. Naaiv norm dorngx Hipv^lu waac heuc 
Aa^laa^maa^getc^ndon. 17 Da'cietv dauh fin-mienh dox ninh nyei bunh 
njiec ndaamv-lungh, yiem zaangc Tin-Hungh nyei biauv gu'nyuoz nyei 
weic, ziouc maaih qiex hlo nyei cuotv daaih gorngv, “Ziangz aav loh!” 18 
Gorngv liuz ziouc borngz mba'lingc njapc njapc nyei, maaih ziex nyungo 
qiex mbui, mba'ong mbui paengz-paengz nyei. Ndau yaac dongz dugv seix 
haic. Yiem Tin-Hungh zeix baamh mienh daaih taux ih zanc, maiv maaih 
yietc nzunc ndongc naaiv nzunc dongz dugv seix. 19 Wuov norm domh 
zingh ziouc mbaaix benx buo gouv. Maanc guoqv nyei zingh yaac mbaang 
nzengc. Tin-Hungh jangx zuge Mbaa^mbi^lon Domh Zingh ziouc bun 
zaanv diuv ninh hopv, se Tin-Hungh qiex jiez, nouz haic zuiz nyei diuv. 20 
Norm-norm koiv-nzou mouc dauh mouc mbiuic, norm-norm mbong ziang 
naaic maiv buatc nzengc mi'aqv. 21 Aengz maaih domh borgc yiem wuov 
lungh ndortv njiec mborgv mienh. Norm-norm borgc maaih feix ziepc gilo 
hniev. Mienh ziouc zioux Tin-Hungh laaix domh borgc nyei zeqc naanc 


ba'lagc kouv cung mingh. 
Laauc Yaangh 17 


1 Bouh jienv siec norm bunh wuov deix siec dauh fin-mienh maaih dauh 
daaih mbuox yie, “Daaih maah! Yie oix bun meih mangc zueiz jienv 
wuom camv nyei dorngx, maaih mengh dauh hlo wuov dauh maaic 
buonv-sin nyei m'sieqv dorn hnangv haaix nor zuqc dmgc zuiz. 2 Lungh 
ndiev nyei hungh diex hienx ninh. Lungh ndiev mienh yaac hopv ninh 
hienx ngoz nyei diuv nquin mingh.” 3 Singx Lingh gunv jienv yie, wuov 
dauh fin-mienh ziouc dorh yie mingh taux norm deic-bung-huaang. Yiem 
wuov yie buatc dauh m'sieqv dorn geh jienv dauh hieh ga'naaiv nzanc siqv 
nyei. Maaih ki Tin-Hungh nyei mbuox buangv nzengc hieh ga'naaiv nyei 
sin, yaac maaih siec norm m'nqorngv, ziepc norm jorng. 4 Wuov dauh 
m'siegv dorn zugv jienv mei lui-houx se luoqc caux siqv-hongc. Ninh yaac 
longc jiem caux la'bieiv-jaaix caux zien-zou zorng sin. Buoz yaac nany 
jienv jiem-bui. Bui gu'nyuoz zaangh buangv ninh biens mienh zoux nyaiv 
haic, zaanc haic, laih hlopv nyei sic. 5 Yiem ninh nyei biorngh maaih norm 
mbuox maaih maiv gaengh mbiaangx yaangh nyei eix leiz. Mbuox se 
“Mbaa^mbi^lon Domh Zingh, dongh zoux maaic buonv-sin caux yiem 
baamh gen yietc zungv zaanc haic, nyaiv haic nyei sic nyei zuangx mienh 
nyei maa.” 6 Yie yaac buatc wuov dauh m'siegv dorn hnangv hopv diuv 
nquin nor, weic zuqc ninh hopv Tin-Hungh nyei mienh mei nziaamv yaac 
hopv weic tengx Yesu zoux zorng-zengx zuqc daix wuov deix mienh nyei 
nziaamv nquin. Yie buatc naaiv dauh m'sieqv dorn yie za'gengh! mbuoge 
horngh haic. 7 Fin-mienh mac yie, “Meih weic haat diuc mbuoqc 
horngh? Yie oix porv mengh wuov dauh m'sieqv dorn nyei maiv gaengh 
mbiaangx yaangh nyei eix leiz caux ninh geh jienv maaih siec norm 
m'nqorngv, ziepc norm jorng wuov dauh hieh ga'naaiv nyei eix leiz mbuox 
meih. 8 Meih buatc wuov dauh hieh ga'naaiv zinh ndaangc ziangh jienv 
nyei, mv baac ih zanc maiv ziangh agv. Maiv lauh ninh yiem wuov norm 
ndo haic mei kuotv cuotv daaih ziouc mingh zuqc mietc. Baamh gen nyei 
mienh, dongh yiem maiv gaengh zeix lungh zeix ndau wuov zanc maiv 


maaih mbuox fiev jienv ziangh maengc daan wuov deix, buatc wuov dauh 
bech ga'naaiv ziouc za'gengh mbuogc horngh haic, weic zuqc zinh ndaangc 
wuov dauh hieh ga'naaiv ziangh nyei, ih zanc maiv ziangh mv baac aengx 
oix daaih. 9 “Naaiv deix sic se oix zuqc longc cong-mengh cingx hnamv 
dugv mengh baeqc. Wuov deix siec norm m'ngorngv se dongh wuov dauh 
m'sieqv dorn zueiz jienv wuov deix siec norm mbong. 10 Siec norm 
m'nqorngv yaac zoux siec dauh hungh diex. Biaa dauh jiez mi'aqv. Maaih 
dauh ih zanc zoux jienv hungh. Aengx maaih dauh maiv gaengh daaih. Mv 
baac ninh daaih, ninh oix zuqc yiem yietc caamx hnangv. 11 Zinh ndaangc 
yiem mv baac ih zanc maiv yiem wuov dauh hieh ga'naaiv duqv zoux 
da'betv dauh hungh, yaac zoux wuov deix siec dauh nyei yietc dauh yaac 
hungx jienv mingh zuqc mietc. 12 “Meih buatc wuov deix ziepc norm 
jorng se dongh maiv gaengh faaux weic zoux hungh nyei ziepc dauh 
hungh diex. Ninh mbuo oix dugv zipv lingc caux wuov dauh bech ga'naaiv 
zoux hungh yietc norm ziangh hoc. 13 Naaiv deix ziepc dauh hungh diex 
dongh hnyouv gapv eix ziouc zorqv ninh mbuo nyei gagv caux lingc jiu 
bun hieh ga'naaiv. 14 Ninh mbuo oix caux Ba'gi Yungh Dorn mborgv jaax 
mv baac Ba'gi Yungh Dorn oix mborgv hingh ninh mbuo, weic zuqc ninh 
zoux maanc ziouv nyei Ziouv, maanc hungh nyei Hungh. Gan Ba'gi Yungh 
Dorn wuov deix se ninh ganh heuc daaih, ginv daaih, ziepc zuogv nyei 
mienh.” 15 Fin-mienh aengx gorngv mbuox yie, “Meih buatc wuov dauh 
maaic buonv-sin nyei m'sieqv dorn zueiz jienv wuom camy nyei dorngx. 
Naaiv deix wuom beiv camv-nyungc baeqc fingx, camv-fingx mienh, 
camv-norm guogv, camv-nyungc waac. 16 Meih buatc wuov deix ziepc 
norm jorng caux wuov dauh hieh ga'naaiv oix nzorng haic wuov dauh 
maaic buonv-sin nyei m'sieqv dorn. Ninh mbuo ziouc caangv nzengc ninh 
maaih nyei yietc zungv, bun ninh njang sin civ liv nyei yiem. Ninh mbuo 
aengx oix nyanc ninh mei orv yaac longc douz buov miete nzengc. 17 
Weic zuqc Tin-Hungh bun ninh mbuo maaih hnyouv ei jienv ninh me 
za'eix zoux, ninh mbuo ziouc dongh diuc hnyouv yaac zorqv ninh mbuo 
ganh nyei hungh lingc jiu bun hieh ga'naaiv, zuov taux Tin-Hungh nyei 
waac cuotv daaih doix-diuc. 18 “Meih buatc wuov dauh m'siegv dorn se 
gunv lungh ndiev nyei zuangx hungh wuov norm domh zingh.” 


Laauc Yaangh 18 


1 Nqa'haav yie aengx buatc ganh dauh fin-mienh yiem tin-dorngh njiec 
daaih. Ninh maaih hatc maaz hlo haic. Ninh nyei njang-laangc yaac ziux 
baamh gen njang. 2 Ninh longc qiex hlo me heuc jienv gorngv, “Mbaang 
mi'aqyv! Mbaa^mbi^lon Domh Zingh mbaang mr'agv loh! Ih zanc benx 
mienv yiem nyei dorngx, maaih nyungc-nyungc hieh guaiv mem caux 
nyungc-nyungc laih hlopv haic, gamh nziev haic nyei norgc yiem. 3 Weic 
zuqc maanc guogv hopv ninh nyei diuv, se ninh saeng hienx ngoz nyei 
diuv-kuv. Baamh gen nyei zuangx hungh hienx ninh, lungh ndiev nyei 
saeng-eix mienh butv zoih, weic zuqc ninh hnyouv hanc longc nyei 
ga'naaiv maiv haih buangv eix.” 4 Yie aengx haiz ganh maaih sing-qiex 
yiem wuov tin-dorngh gorngv, “Yie nyei mienh aah! Cuotv daaih maah! 
Cuotv naaic norm zingh daaih maah! Weic bun meih mbuo maiv caux ninh 
maaih buonc zoux zuiz, yaac weic bun meih mbuo mam zuqc caux ninh 
zuqc zeqc naanc, 5 weic zuqc ninh nyei zuiz ndui jienv mbaengc 
gu'nguaaic tin-dorngh aqv. Tin-Hungh yaac jangx duqv naaiv norm zingh 
zoux nyei waaic sic. 6 Ninh hnangv haaix nor zoux bun meih mbuo, meih 
mbuo oix zuqc hnangv wuov nor zoux bun ninh. Ziux ninh zoux nyei zungv 
oix zuqc buih i gouv winh bun ninh. Ninh peux haaix nyunge diuv dox bun 
meih mbuo, meih mbuo oix zuqc longc ninh ganh nyei zaanv peux i gouv 
winh bun ninh hopv. 7 Ninh ceng ganh ndongc haaix hlo, yaac sueih ganh 
nyei hnyouv hanc zoux me) nyungc-nyungc, oix zuge winh bun ninh siouc 
kouv yaac zuqc nzauh ndongc wuov camv. Weic zuqc ninh yiem hnyouv 
hnamv, ‘Yie zoux hungh maac zueiz jienv weic, yie maiv zeiz auv-guaav, 
yietc liuz maiv zuqc nzauh nyiemv.’ 8 Weic naaiv, vietc hnoi hnangv ninh 
ziouc zuqc camv-nyungc zeqc naanc, butv domh wuon-baengc daic, zuqc 
nzauh zuqc nyiemv, zuqc ngorc hnaangx, yaac zuqc douz buov qui nzengc, 
weic zuqc Ziouv Tin-Hungh, dongh dingc ninh nyei zuiz wuov dauh, se 
henv haic.” 9 “Baamh gen nyei zuangx hungh, dongh hienx jiex ninh yaac 
caux ninh hanc zoux waaic sic wuov deix hungh, buatc buov ninh wuov 
deix douz-sioux cuotv, ninh mbuo ziouc bungx-sing bungx-qiex nyei 
nyiemv. 10 Naaiv deix hungh ziouc souv jienv go nyei mangc weic zuqc 


gengh! gamh nziex haic ninh siouc nyei kouv naanc. Ninh mbuo gorngv, 
““Nzauh agv! Za'gengh nzauh haic agv! Wuonv haic nyei Domh 
Mbaa^mbi^lon Zingh aah! Yietc sih gen hnangv meih zuqc dinge zuiz 
agv.” 11 “Lungh ndiev nyei saeng-eix mienh ziouc nzauh haic, nyiemv 
naaiv norm zingh, weic zuqc yiem naaiv mingh maiv maaih haaix dauh 
maaiz ninh mbuo nyei huox. 12 Ninh mbuo me huox se jiem, nyaanh, 
jaaix haic nyei la'bieiv, zien-zou, la'maah ndie-muonc, ndie-luoqc, fei-ndie, 
ndie-siqv-hongc, nyungc-nyungc ndiangx-ndaang, caux longc zaangz- 
nyaah, longc jaaix haic nyei ndiangx, longc dongh sigv, longc hlieqv, longc 
la'bieiv-mau zoux daaih nyei nyungc-nyungc ga'naaiv. 13 Maaih jiex-louh 
ndopv, laapc liuc, hung, mu^yorc, faan^gen^sen, a'ngunc diuv, ga'lanv 
youh, zoux njuov nyei mbuonv, mbiauh witv, ngongh, ba'gi yungh, maaz, 
maaz-cie, nouh gauv nouh beiz caux mienh. 14 “Naaiv deix saeng-eix 
mienh oix gorngv mbuoz wuov norm zingh, “Meih nyei hnyouv mauv 
longc nyei ga'naaiv yietc zungv jiex nzengc mr'agv. Meih jaaix haic mei 
jaa-dingh caux njang-laangc zitc nzengc may, vietc liuz maiv haih duqv 
nzuonx aqv.’ 15 Maaic man deix huox nyei saeng-eix mienh, dongh kaux 
Mbaa^mbi^lon Zingh dugv butv zoih wuov deix, gamh nziex haic wuov 
norm zingh siouc nyei kouv naanc ziouc souv jienv go nyei. Ninh mbuo 
bungx-sing bungx-qiex nyei nyiemv 16 yaac gorngv, ““Nzauh haic agv. 
Za'gengh! nzauh haic naaiv norm domh zingh agv. Zinh ndaangc ninh zuqv 
jienv la'maah ndie-muonc caux ndie-luoqc, ndie-siqv-hongc, yaac longc 
jiem, longc la'bieiv-jaaix caux zien-zou zorng. 17 Yietc sih gen hnangv, 
ninh nyei yietc zungv zinh zoih baaic nzengc mag." “Zuangx nzangv-jien 
nzangv-nouh caux biegc nzangv nyei mienh caux yietc zungv kaux koiv 
lorz nyanc nyei mienh, ziouc souv jienv go nyei mangc. 18 Ninh mbuo 
buatc douz zieqc Mbaa^mbi^lon Zingh nyei douz-sioux faaux ziouc heuc 
jienv gorngv, ‘Maaih jiez haaix norm zingh ndongc mam norm domh 
zingh?” 19 Ninh mbuo ziouc nyau nie-mbung haaz ganh nyei m'ngorngv, 
bun cing ninh mbuo nzauh haic, ziouc nyiemv Hem gorngv, ““Nzauh haic 
aqv. Za'gengh! nzauh haic naaiv norm domh zingh aqv. Da'faanh maaih 
nzangv yangh koiv nyei mienh kaux naaiv norm zingh jaaix haic nyei huox 
butv zoih. Yietc sih gen hnangv, ninh benx ndau-huaang mu av. 20 


Tin-dorngh aah! Oix zugc njien-youh agv, weic zugc wuov norm zingh 
zuqc mietc nzengc mi'agv. Tin-Hungh me mienh caux gong-zoh caux 
douc waac mienh aah! Oix zuqc njien-youh aqv, weic zuqc Tin-Hungh 
dingc naaiv norm zingh nyei zuiz tengx meih mbuo jaauv win.” 21 Maaih 
dauh henv haic nyei fin-mienh ziouc bouh norm domh la'bieiv lomh domh 
morc zong njiec koiv, yaac gorngv, “Mbaa^mbi^lon Domh Zingh oix 
hnangv naaiv nor zuqc longc gagv zong njiec. Yietc liuz maiv maaih haaix 
dauh aengx duqv buatc. 22 Mbaa^mbi^lon Zingh aah! Yangh naaiv jiex, 
yiem meih naaic gu'nyuoz maiv maaih haaix dauh duqv haiz patv daanh 
baah nyei qiex fai mienh baaux nzung, fai biomv hlauv-ndongh nux fai 
biomv nzatc. Yangh naaiv jiex yiem meih naaic yaac maiv maaih zaangc 
mienh zoux haaix nyungc gong. Yietc liuz yaac maiv haiz morc nyei qiex 
mbui. 23 Yangh naaiv jiex yiem meih gu'nyuoz yietc liuz yaac maiv maaih 
dang ziux njang, yaac maiv maaih siang-laangh siang-mbuangz nyei qiex 
mbui. Zinh ndaangc meih nyei saeng-eix mienh zoux baamh gen gauh hlo 
jiex nyei saeng-eix mienh. Meih yaac zoux faatv nduov maanc guogv nyei 
mienh. 24 Mbaa^mb1i^lon Zingh zuqc dinge zuiz weic zuqc yiem zingh 
gu'nyuoz buatc maaih nziaamv, se douc waac mienh, caux Tin-Hungh me 
mienh, caux viet zungv yiem baamh gen zuqc daix daic wuov deix mienh 
nyei nziaamv.” 

1 Nqa'haav yie haiz yiem tin-dorngh maaih qiex mbui hnangv mienh camv! 
haic gapv zunv nyei qiex mbui nor. Ninh mbuo heuc jienv gorngv, 
“Aa^le^lu^yaa! Njoux en, njang-laangc caux gagv se mbuo mei 
Tin-Hungh nyei. 2 Ninh dingc mienh me zuiz se dinge duqv zien nyei, 
baengh fim nyei. Ninh dingc zoux hlo wuov dauh maaic buonv-sin nyei 
m'sieqv dorn nyei zuiz, weic zuqc wuov dauh m'siegv dorn longc ninh 
hienx ngoz nyei zuiz zoux bun baamh gen waaic nzengc mi'agv. 
Tin-Hungh yaac jaauv win laaix wuov dauh m'sieqv dorn daix Tin-Hungh 
nyei bou bun nziaamv liouc cuotv nyei zuiz.” 3 Ninh mbuo aengx heuc 
nzunc gorngv, “Aa^le^lu^yaa! Zieqc jienv naaiv norm domh zingh nyei 


douz-sioux oix yietc liuz cutv-cutv nyei faaux taux maanc gouv maanc 
doic.” 4 Wuov deix nyic ziepc feix dauh mienh gox caux wuov deix biei 
dauh nangh nyei ga'naaiv ziouc puoqv njiec baaix zueiz jienv hungh weic 
nyei Tin-Hungh, yaac gorngv, “Aamen! Aa^le^lu^yaa!” Ba'gi Yungh Dorn 
Nyei Cing-Jaa-Y inh 5 Aengx maaih qiex yiem hungh weic daaih gorngv, 
“Tin-Hungh nyei zuangx bou caux yietc zungv taaih ninh nyei mienh maiv 
gunv zoux hlo zoux faix, oix zuqc ceng mbuo me Tin-Hungh.” 6 Yie 
aengx haiz qiex hnangv mienh camy! nye; gapv zunv nor, se hnangv wuom 
buangv mouh nor mbui, yaac hnangv borngz domh mba'ong nor mbui. 
Lues gorngv, “Aa^le^lu^yaa! Weic zuge mbuo nyei Ziouv, Nernh Jiex 
nyei Tin-Hungh, dugv zoux hungh gunv jienv agv. 7 Mbuo oix zuqc 
njien-youh orn-lorgc, taaih ninh zoux hlo, weic zugc Ba'gi Yungh Dorn 
nyei cing-jaa-yinh taux aqv. Ninh nyei siang-mbuangz mbenc ziangx 
nzengc aqv. 8 Tin-Hungh bun ninh zuqv cing-nzengc nyei, mbopv baeqc 
nyei, la'maah ndie-muonc.” (Naaiv la'maah ndie-muonc se Tin-Hungh nyei 
baeqc fingx zoux nyei kuv sic.) 9 Wuov dauh fin-mienh ziouc gorngv 
mbuox yie, “Oix zuqc fiev jienv naaiv deix waac oc. ‘Tin-Hungh heuc 
daaih nyanc Ba'gi Yungh Dorn nyei cing-jaa hnaangx wuov deix za'gengh 
orn-lorqc haic.” Fin-mienh aengx gorngv, “Naaiv deix waac za'gengh 
Tin-Hungh nyei zien waac.” 10 Yie ziouc puogv njiec fin-mienh nyei 
zaux-hlen oix baaix ninh mv baac ninh gorngv, “Maiv dungx hnangv naaiv 
nor zoux maah! Yie caux meih aengx caux meih nyei gorx-youz, dongh 
sienx wuonv Yesu zoux zorng-zengx gorngv nyei zien leiz wuov deix, 
lomh nzoih zoux bou. Oix zuqc baaix Tin-Hungh hnangv. Weic zuqc tengx 
Yesu zoux zorng-zengx se zoux douc Tin-Hungh nyei waac nyei fim.” 


Geh Maaz-Baegc Wuov Dauh 


11 Jiex daaih yie buatc tin-dorngh nqoi, aengx maaih dauh maaz-baeqc 
yiem wuov. Geh maaz wuov dauh nyei mbuox heuc, “Ziepc Zuoqv nyei, 
Zien nyei Wuov Dauh.” Ninh baengh fim mei siemv zuiz yaac baengh fim 
nyei mborgv jaax. 12 Ninh nyei m'zing hnangv douz-mbietc nor. 
M'ngorngv yaac ndongx jienv camv-norm ningv. Ninh yaac maaih norm 


mbuox fiev Dem ninh mei sin. Cuotv liuz ninh ganh maiv maaih haaix 
dauh hiuv dugv naaiv norm mbuox. 13 Ninh zugv jienv ziemx jiex nziaamv 
nyei domh lui-ndaauv. Ninh me mbuox heuc, “Tin-Hungh nyei Doz.” 14 
Tin-dorngh mei zuangx baeng geh jienv maaz-baeqc, zuqv jienv 
cing-nzengc nyei, mbopv baegc nyei, la'maah ndie-muonc gan jienv ninh 
mingh. 15 Yiem ninh nyei nzuih cuotv zung laic haic nyei nzuqc ndaauv. 
Ninh oix longc naaiv zung nzuqc ndaauv mborgv hingh maanc guogv nyei 
mienh. Yaac oix longc hlieqv-biaav gunv ninh mbuo, yaac oix nyueih yiem 
zorngh nyei biouv, dongh biux mengh Nernh Jiex nyei Tin-Hungh qiex 
jiez, nouz zuiz wuov norm zorngh. 16 Ninh nyei domh lui-ndaauv caux 
ninh nyei camh zuih fiev Hem mbuox gorngv, “Maanc hungh nyei Hungh, 
Maanc ziouv met Ziouv.” 17 Yie aengx buatc dauh fin-mienh souv jienv 
mba'hnoi. Ninh heuc em mbui nyei gorngv mbuox ndaix ndaamv-lungh 
nyei yietc zungv norqc, “Daaih maah! Gapv zum daaih nyanc Tin-Hungh 
mbenc daaih nyei domh yinh wuic. 18 Daaih nyanc hungh diex nyei orv, 
caux baeng-bieiv nyei orv, caux henv haic nyei mienh nyei orv, caux maaz 
caux geh maaz mienh me orv, caux zuangx mienh nyei orv, maiv gunv 
zoux nouh fai maiv zoux nouh nyei, zoux hlo fai zoux faix.” 19 Yie aengx 
buatc wuov dauh hieh ga'naaiv caux baamh gen nyei zuangx hungh caux 
ninh mbuo nyei guanh guanh baeng gapv zunv daaih oix caux geh jienv 
maaz wuov dauh caux wuov dauh nyei baeng mborgv jaax. 20 Mv baac 
hieh ga'naaiv caux wuov dauh jaav douc waac mienh, dongh yiem hieh 
ga'naaiv nyei nza'hmien zoux mbuoqc horngh nyei jangx-hoc wuov dauh, 
zuqc zorgv mi'agv. Se naaiv dauh longc jangx-hoc nduov dongh ngaapv 
jienv hieh ga'naaiv nyei yienx caux baaix hieh ga'naaiv nyei fangx wuov 
deix. Hieh ga'naaiv caux wuov dauh jaav douc waac mienh ziouc zuqc 
liemh nangh zoi njiec zieqc jienv hungh nyei douz-koiv. 21 Zengc njiec 
nyei mienh zuqc geh maaz wuov dauh nyei nzuih cuotv wuov zung nzuqc 
ndaauv hngaqv daic nzengc mr'agv. Yietc zungv norgc daaih nyanc wuov 
deix orv beuv, zungx nzengc. 


Laauc Yaangh 20 


1 Yie aengz buatc dauh fin-mienh yiem lungh njiec daaih. Buoz nam (em 
ndo haic wuov norm kuotv nyei forv-zeih caux diuh domh limec. 2 Ninh 
zorgv jung-hungh, dongh loz-hnoi wuov diuh domh naang, se mem nyei 
hungh, Saadaan, longc limec ndoh jienv yietc cin hnyangx. 3 Fin-mienh 
zorgv ninh zoi njiec ndo haic wuov norm kuotv, forv jienv kuotv me 
gaengh yaac nqaapv jienv yienx, maiv bun ninh cuotv mingh nduov maanc 
guogv nyei mienh, zuov taux wuov deix yietc cin hnyangx jiex liuz. 
Nga'haav oix zuqc bungx ninh cuotv caamx. 4 Yie aengx buatc ziex norm 
weic. Zueiz jienv weic wuov deix dugv lingc siemv zuiz. Yie yaac buatc 
weic tengx Yesu zoux zorng-zengx yaac zunh Tin-Hungh me doz zuqc 
hngagv jaang ndutv wuov deix mienh nyei wuonh. Ninh mbuo man 
zaangc jiex hieh ga'naaiv fai hieh ga'naaiv nyei fangx yaac maiv ngaapv 
hieh ga'naaiv nyei yienx yiem ninh mbuo nyei biorngh fai buoz. Ninh mbuo 
nangh daaih duqv caux Giduc zoux hungh gunv yietc cin hnyangx. 5 Naaiv 
se mienh daic mingh aengx nangh daaih nyei daauh baan. Zengc njiec 
wuov deix daic mingh nyei mienh zuov taux buangv wuov deix yietc cin 
hnyangx cingx daaih nangh. 6 Haaix dauh maaih buonc caux daauh baan 
nangh daaih nyei mienh, wuov dauh se cing-nzengc, orn-lorgc agv. 
Da'nyeic nzunc daic mei jauv gunv maiv Dem ninh mbuo. Ninh mbuo yaac 
dugv zoux Tin-Hungh caux Giduc nyei sai mienh yaac duqv caux Giduc 
gunv yietc cin hnyangx. 


Saadaan Zuqc Suei Mi'agv 


7 Buangv wuov deix yietc cin hnyangx, Saadaan ziouc dugv yiem wuonx 
ninh wuov norm loh bungx cuotv daaih. 8 Ninh ziouc mingh nduov lungh 
ndiev biei bung maanc guogv nyei mienh, se Gokc caux Maagokc. 
Saadaan oix nduov ninh mbuo gapv zunv daaih mborgv jaax. Mienh soux 
camy! haic, ndongc koiv-hlen me saa-ziou camv. 9 Ninh mbuo mingh 
buangv lungh ndiev yaac weih jienv Tin-Hungh nyei baeqc fingx nyei 
ciangv caux Tin-Hungh hnamv wuov norm zingh. Mv baac douz yiem 
wuov lungh njiec daaih buov miete nzengc ninh mbuo. 10 Nduov ninh 
mbuo wuov dauh mem mei hungh zuqc zoi njiec zieqc Dem hungh mei 


douz-koiv gu'nyuoz, dongh wuov dauh buch ga'naaiv caux wuov dauh jaav 
douc waac mienh zuqc zoi njiec met douz-koiv. Yiem wuov ninh mbuo 
yietc liuz ziangh hnoi ziangh muonz zuqc zeix taux maanc gouv maanc 
doic. 


Siem Nqa'haav Laai Wuov Nzunc Zuiz 


11 Yie aengx buatc norm domh weic mbopv baeqc nyei, yaac buatc zueiz 
jienv weic wuov dauh. Lungh caux ndau yiem ninh nyei nza'hmien biaux 
nzengc mi'aqv. Ziang naaic maiv buatc mi'aqv. 12 Yie aengx buatc daic 
mingh nyei mienh, maiv gunv zoux hlo zoux faix, souv jienv hungh we 
nyei nza'hmien. Sou ziouc koi nqoi mi'aqv. Aengx ganh maaih njunc sou 
koi nqoi se ziangh maengc daan. Daic mingh nyei mienh ziouc ziux ninh 
mbuo zoux nyei sic, ei fiev Hem wuov deix sou, zuqc Siem. 13 Koiv 
ziouc fungx yietc zungv yiem koiv daic nyei mienh nzuonx. Daic nyei gagv 
caux yiemh gen yaac fungx yiem ninh mbuo wuov deix mienh nzuonz. 
Gorgv-mienh ziouc ziux gorgv-mienh zoux nyei sic zuqc siemv agv. 14 
Daic nyei qaqv caux yiemh gen zuqc zoi mec douz-koiv. (Naaiv 
douz-koiv se zuqc daic nyei da'nyeic nzunc.) 15 Se gorngv haaix dauh mei 
mbuox maiv fiev jienv ziangh maengc daan, wuov dauh ziouc zuqc zoi 
njiec douz-koiv. 


Laauc Yaangh 21 


1 Yie aengx buatc siang-lungh siang-ndau weic zuqc loz-lungh loz-ndau 
jiex nzengc mr'agv. Koiv yaac maiv maaih agv. 2 Yie yaac buatc wuov 
norm Cing-Nzengc Zingh, dongh siang-Ye^lu^saa^lem Zingh, yiem 
tin-dorngh, Tin-Hungh wuov, njiec daaih. Wuov norm zingh liuc leiz 
ziangx hnangv siang-mbuangz zorng ziangx nzueic nyei weic siang-laangh 
nor. 3 Yie aengx haiz qiex hlo nyei yiem hungh weic daaih gorngv, “Ih 
zanc Tin-Hungh yiem nyei dorngx se yiem baamh mienh mbu'ndongx. 
Ninh oix caux ninh mbuo yiem. Ninh mbuo ziouc zoux ninh mei baeqc 
fingx. Tin-Hungh ganh oix caux ninh mbuo yiem yaac zoux ninh mbuo 


nye; Tin-Hungh. 4 Ninh oix sortv ninh mbuo nyei m'zing diemv-diemv 
wuom-mueic. Yangh naaiv jiex maiv maaih haaix dauh daic, maiv maaih 
haaix dauh nzauh, maiv maaih haaix dauh nyiemv, yaac maiv maaih haaix 
dauh mun, weic zuqc loz nyei yietc zungv jiex nzengc.” 5 Zueiz Hem 
hungh weic wuov dauh gorngv, “Mangc maah! Ih zanc yie zoux bun 
nyungc-nyungc siang nzengc.” Ninh yaac gorngv mbuox yie, “Naaiv meih 
oix zuqc fiev jienv oc. Weic zuqc naaiv deix waac zien nyei, kaux dugv 
wuonv nyeli.” 6 Ninh aengz mbuox vie, “Zoux ziangx aqy! Yie zoux 
An^faa yaac zoux O^me^gaa, zoux Gorn yaac zoux Sety Mueiz wuov 
dauh. Haaix dauh jaang ngaatv, yie oix baeqc baeqc bun yungz maengc 
nyei wuom-zingv nyei wuom ninh hopv. 7 Haaix dauh dugv hingh ziouc 
duqv naaiv deix benx ninh nzipc nyei buonc. Yie yaac oix zoux ninh mei 
Tin-Hungh, ninh yaac oix zoux yie nyei dorn. 8 Mv baac daamv faix wuov 
deix, maiv sienx nyei wuov deix, zoux gamh nziev nyei sic, daix mienh, 
nziaauc sieqv nziaaux dorn, zoux faatv, baaix miuc-fangx caux viet zungv 
gorngv-baegc nyei mienh, ninh mbuo nyei buonc se yiem zieqc jienv hungh 
nyei douz-koiv gu'nyuoz. Naaiv se zuqc daic nyei da'nyeic nzunc.” 


Siang-Y e^lu^saa^lem Zingh 


9 Dongh bouh jienv siec norm bunh dapv buangv nga'haav laai nyei siec 
nyungc zeqc naanc wuov deix siec dauh fin-mienh, maaih dauh daaih 
mbuox yie, “Daaih maah! Yie oix bun meih mangc siang-mbuangz, se 
Ba'gi Yungh Dorn mer auv wuov dauh.” 10 Singx Lingh ziouc gunv jienv 
yie, fin-mienh dorh yie mingh taux norm hlo haic, hlang haic nyei mbong, 
bun yie mangc wuov norm Cing-Nzengc Zingh, Ye^lu^saa^lem, dongh 
yiem tin-dorngh, Tin-Hungh wuov, njiec daaih. 11 Naaiv norm zingh 
maaih Tin-Hungh nyei njang-laangc buangv nzengc, aengv cuotv 
njeiv-njeiv nyei, hnangv norm jaaix haic nyei la'bieiv, setv maeng-luoqc 
yaac hnangv gingx-zaanv nor nzang nyei. 12 Zingh nyei zingh laatc hlo 
haic, hlang haic, yaac maaih ziepc nyeic dauh laatc gaengh. Aengx maaih 
ziepc nyeic dauh fin-mienh zuov jienv laatc gaengh. Ziepc nyeic fingx 
I^saa^laa^en Mienh nyei mbuox yaac fiev Hem wuov gaengh. 13 Biei 


bung zingh yietc bung maaih buo dauh laatc gaengh, dong bung maaih buo 
dauh, naamh bung maaih buo dauh, baqv bung maaih buo dauh, fai bung 
maaih buo dauh. 14 Zingh laatc bangc ziepc nyeic kuaaiv la'bieiv zoux 
gorn-ndoqv ceix jiez, yaac maaih Ba'gi Yungh Dorn nyei ziepc mec dauh 
gong-zoh nyei mbuox fiev jienv wuov deix la'bieiv. 15 Caux yie gorngv 
waac wuov dauh fin-mienh nam jienv jiem-biaav-ndorqc oix ndorqc naaiv 
norm zingh, yaac ndorgc zingh gaengh caux zingh laate. 16 Zingh me biei 
bung fih njietv fih ndaau. Fin-mienh longc ninh nyei biaav-ndorqc ndorge 
zingh. Yietc zungv maaih i cin feix baeqv gilo ndaauv, jangv, hlang fih 
njietv nyei. 17 Fin-mienh yaac ndorgc zingh laatc, maaih yietc baegv feix 
ziepc feix ndorqc hlang. Naaiv se ei baamh mienh nyei ciqv-cunx, dongh 
naaiv dauh fin-mienh longc nyei ciqv-cunx. 18 Zingh laate longc 
maeng-gox nyei la'bieiv-jaaix zoux daaih. Zingh gu'nyuoz longc zien jiem 
zoux daaih hnangv gingx nor nzang nyei. 19 Zingh nyei gorn-ndogv wuov 
deix la'bieiv longc nyungc-nyungc la'bieiv-jaaix zorng. Da'yietv norm 
gorn-ndogv nyei la'bieiv se maeng-gox mei la'bieiv-jaaix. Da'nyeic norm se 
mbanv mbuov, nzang met, da'faam norm se baeqc jiegv, ben nyei, da'feix 
norm se ndiemh maeng, nzang nyei, 20 da'hmz norm jieqv-baeqc, ben nyei, 
da'luoqc norm yangh siqv nyei, da'cietv norm se maeng-mbiaan, da'betv 
norm maeng-mbuov, da'juov norm yangh ungv, da'ziepc norm maeng-lunx, 
ziepc yietv wuov norm se mbuov-maeng, ziepc nyeic wuov norm luoqc, 
nzang nyei la'bieiv-jaaix. 21 Ziepc nyeic dauh laatc gaengh longc ziepc 
nyeic norm jaaix nyei la'bieiv-zou, yietc norm zien-zou zoux yietc dauh 
gaengh. Zingh gu'nyuoz nyei jauv se zien jiem, hnangv gingx nor nzang. 22 
Yie maiv buatc zingh gu'nyuoz maaih zaangc Tin-Hungh nyei biauv, weic 
zuqc Nernh Jiex nyei Ziouv Tin-Hungh caux wuov dauh Ba'gi Yungh 
Dorn zoux naaiv norm zingh nyei singx dinc. 23 Zingh maiv qiemx zuqc 
mba'hnoi caux hlaax ziux njang, weic zuqc Tin-Hungh nyei njang-laangc 
ziux njang, Ba'gi Yungh Dorn yaac zoux zingh nyei dang. 24 Maanc 
guogv nyei mienh oix bangc naaiv norm zingh nyei njang yangh jauv. 
Lungh ndiev maanc hungh yaac oix dorh ninh mbuo maaih nyei njang- 
laangc biegc zingh. 25 Zingh gaengh ziangh hnoi koi nqoi, yietc luz maiv 
guon, weic zuqc yiem wuov maiv maaih lungh muonz zanc. 26 Maanc 


guogv nyei mienh oix dorh ninh mbuo nyei njang-laangc caux mengh hoc 
bieqc naaiv norm zingh. 27 Mv baac haaix nyungc maiv cing-nzengc, fai 
haaix dauh zoux laih hlopv fai gamh nziev nyei sic, fai gorngv-baeqc 
nduov mienh nyei sic, zungv maiv dugv biegc wuov norm zingh. Kungx 
maaih mbuox fiev Hem Ba'gi Yungh Dorn nyei ziangh maengc daan wuov 
deix dugv biegc hnangv. 


Laauc Yaangh 22 


1 Fin-mienh aengx bun yie mangc yungz maengc wuov diuh ndaaih, buatc 
nzang haic hnangv gingx-zaanv nor, yiem Tin-Hungh caux Ba'gi Yungh 
Dorn mei weic cuotv daaih, 2 yaac liouc mec gan zingh nyei domh jauv 
mbu'ndongx mingh. I bung ndaaih hlen yietc bung maaih zungh yungz 
maengc biouv mei ndiangx. Yietc hnyangx ziangh ziepc nyeic torngx 
biouv, yietc hlaax yietc torngx. Ndiangx nyei normh yaac weic zorc longx 
maanc guogv mienh. 3 Yiem wuov norm zingh maiv maaih zuge 
Tin-Hungh zioux nyei haaix nyungc. Tin-Hungh caux Ba'gi Yungh Dorn 
nyei weic oix yiem zingh gu'nyuoz. Tin-Hungh nyei bou mbuo yaac oix 
baaix ninh. 4 Ninh mbuo ziouc dugv buatc ninh nyei hmien, yaac maaih 
ninh nyei mbuox fiev jienv yiem ninh mbuo nyei biorngh. 5 Yangh naaiv 
jiex maiv maaih lungh muonz zanc. Ninh mbuo yaac maiv qiemx zuqc 
longc dang fai mba'hnoi ziux njang, weic zuqc Ziouv Tin-Hungh oix zoux 
ninh mbuo nyei njang. Ninh mbuo yietc liuz duqv zoux hungh gunv taux 
maanc gouv maanc doic. 


Yesu Oix Daaih Siepv 


6 Wuov dauh fin-mienh aengx gorngv mbuox yie, “Naaiv deix waac zien 
nyei, kaux dugv wuonv nyei. Ziouv Tin-Hungh, dongh ceix ninh nyei Singx 
Lingh bun zuangx douc waac mienh wuov dauh, paaiv ninh nyei fin-mienh 
mingh bun ninh nyei bou mbuo hiuv dugv maiv lauh oix cuotv daaih nyei 
sic.” 7 Yesu gorngv, “Mangc maah! Yie oix daaih siepv aqv.” Haaix dauh 
muangx longx yiem naaiv buonv sou douc daaih nyei waac, wuov dauh 


dugv orn-lorgc. $ Yie, Yo^han, dugv haiz yaac dugv buatc naaiv deix 
viet zungv sic. Yie haiz liuz buatc liuz yie ziouc puogv njiec bun vie 
mangc naaiv deix sic wuov dauh fin-mienh nyei zaux-hlen oix baaix ninh. 
9 Mv baac ninh mbuox yie, “Cin-maanc maiv dungx hnangv mac maah! 
Yie caux meih aengx caux meih nyei gorx-youz wuov deix douc waac 
mienh, aengx caux yietc zungv ei jienv naaiv buonv sou nyei waac nye! 
mienh, lomh nzoih zoux bou. Meih oix zuqc baaix Tin-Hungh.” 10 
Fin-mienh aengx mbuox yie, “Maiv dungx nqaapv yienx guon naaiv njunc 
sou gorngv nyei zinh hoz waac, weic zuqc naaiv deix viet zungv sic aav 
lamh taux ziangh hoc cuotv agv. 11 Haaix dauh zoux waaic sic, bun ninh 
zoux jienv waaic sic mingh. Haaix dauh zoux laih hlopv nyei sic, bun ninh 
zoux Dem laih hlopv nyei sic mingh. Haaix dauh zoux horpc, bun ninh 
zoux jienv horpc nyei sic mingh. Haaix dauh cing-nzengc, bun ninh corc 
cing-nzengc.” 12 Yesu gorngv, “Mangc maah! Yie oix daaih siepv agv. 
Yie oix dorh jienv vie mei zingh nyeic daaih ei gorqv-mienh zoux nyei sic 
winh bun ninh mbuo. 13 Yie zoux An^faa yaac zoux O^me^gaa, Daauh 
Dauh caux Nqa'haav Laai Wuov Dauh, zou Gorn yaac zoux Setv Mueiz. 
14 “Nzox ganh nyei lui-houx cing-nzenge nyei mienh maaih orn-lorgc. 
Ninh mbuo maaih leiz nyanc yungz maengc ndiangx nyei biouv yaac duqv 
yangh laatc gaengh bieqc wuov norm zingh gu'nyuoz. 15 Mv baac yiem 
ga'nyiec zigc zingh maaih zoux maiv benx mei sic hnangv juv nor wuov 
deix, caux zoux faatv nyei mienh, nziaauc sieqv nziaauc dorn, daix mienh 
wuov deix, baaix miuc-fangx nyei, aengx caux yietc zungv a'hneiv 
gorngv-baeqc caux zoux gorngv-baegc nyei sic wuov deix. 16 “Yie, Yesu, 
paaiv yie nyei fin-mienh dorh naaiv deix zorng-zengx waac mingh mbuox 
meih weic mbuox zuangx jiu-baang. Yie zoux Ndaawitv nyei douh zong 
caux Zeiv-Fun, yaac zoux njang haic nyei Taaix-Baeqc Fing.” 17 Singx 
Lingh caux siang-mbuangz lomh nzoih gorngv, “Daaih maah!” Haaix 
dauh haiz naaiv deix waac yaac oix zuqc gorngv, “Daaih maah!” Haaix 
dauh jaang nqaatv, gunv bun ninh daaih. Haaix dauh oix hopv, gunv bun 
ninh daaih baegc baegc hopv naaiv yungz maengc nyei wuom. 


Setv Mueiz Waac 


18 Yie, Yo^han, longx-longx mer kumm meih mbuo dauh dauh haiz liuz 
naaiv njunc sou nyei zinh hoz waac mei mienh. Se gorngv haaix dauh tipv 
deix waac bieqc naaiv njunc sou, Tin-Hungh or tipv fiev jienv naaiv njunc 
sou wuov deix zeqc naanc bun wuov dauh. 19 Se gorngv haaix dauh zorgv 
deix naaiv njunc sou zinh hoz nyei waac cuotv, Tin-Hungh oix zorqv cuotv 
wuov dauh nyei yungz maengc biouv nyei buonc, caux yiem wuov norm 
Cing-Nzengc Zingh nyei buonc, dongh naaiv njunc sou gorngv mengh nyei 
buonc. 20 Weic naaiv deix yietc zungv sic zoux zorng-zengx wuov dauh 
gorngv, “Zeiz nyei, yie za'gengh daaih siepv aqv.” Aamen. Ziouv Yesu 
aah! Tov meih daaih aqv maah! 21 Tov Ziouv Yesu ceix en bun 
Tin-Hungh nyei zuangx baeqc fingx. Aamen. 


